@001

bauddhabhāratīgranthamālā-5-6

Bauddha Bharati Series-5-6

abhidharmakośam

[svopajñabhāṣyasahitaṃ sphuṭārthavyākhyopetaṃ ca]

pradhānasampādaka:

svāmī dvārikādāsaśāstrī

@002

The

abhidharmakośa

&

bhāṣya

OF

acārya vasubandhu

WITH

sphutārtha COMMENTARY

OF

ācārya yaśomittrā

(VOL.I)

Edited By

swāmī dvārikā dāsa śāstrī

(Awarded by President of India)

[DD]

BAUDDHA bhāratī

VARANASI

2551 B.E] 2008 [V.2065

@003

ācāryayaśomittrakṛta-

sphuṭārthavyākhyopetam

ācāryavasubandhuviracitam

svopajñabhāṣyasahitañca

abhidharmakośam

[prathamo bhāga:]

sampādaka:

svāmī dvārikādāsaśāstrī

(mahāmahimarāṣṭrapatinā sammānita:)

[DD]

vārāṇasī

bu^ 2551] san 2008 ī^ [vi^ 2065

@004

prakāśaka:

C bauddhabhāratī

pañcaśīla, esa 10/6 A-2A,

makabūla ālama roda, (jilājela ke sāmane)

vārāṇasī-221002

phona : 0542-3298044

mo^ : 06336912547

********

posta bāksa naṃ. : 1049,

vārāṇasī-221001 (bhārata)

Publisher:

C Bauddha bhāratī

S 10/6A-2A, `Panchasila'

Maqbool Alam Road,

Opp. Distt. Jail, Varanasi-221002

Ph. 0542-3298044

Mo. 09336912547

*******

Post Box No. : 1049,

Varanasi-221001 (India)  e-mail : bauddhabhrti @ satyam.net.in

sahasampādaka :

dharmakīrti śāstrī

candrakīrti śāstrī

dvitīyasaṃskaraṇa : 2008 ī^

2nd Edition : 2008

Price : Rs.1300/=

Two Vol's]

mudraka :

sādhanā presa

makabūla ālama rod,

vārāṇasī-221002

Peinted By :

sādhanā PRESS

Maqbool Alam Road.

VARANASI-221002

@005

prāstāvikam

idaṃ te, nātapaskāya nābhaktāya kadācana |

na cāśuśrūṣave vācyaṃ na ca māṃ yo'bhyasūyati ||

mānyā vidvattallajā: !

idaṃ khalu vimṛśatāmasmākaṃ mānasaṃ
bhṛśamullāsamāsādayati yad vayaṃ bauddhabhāratī-

granthamālāyāṃ idaṃ mahattvaśāli, abhidharmaśāstrasya
mukuṭālaṅkārabhūtam, ācāryavasubandhu-

viracitaṃ sabhāṣyam abhidharmakośākhyaṃ samagraṃ
grantharatnaṃ yaśomittrakṛtasphuṭārtha-

vyākhyāsahitaṃ śrīmatāṃ karāravindeṣu samupāharāma: |

sarvairapi dārśanikairviditacaramevedaṃ yat
pratītyasamutpādasiddhānto bauddhadarśanasya

mūlam | siddhāntasyāsya sukhāvabodhāya bhagavatā
bhikṣuṇāṃ kṛte'bhidharmaśāstraṃ bahudhā

bahvībhirvācoyuktibhirupadiṣṭam |

parantu gacchatā kālenemā bhagavato'bhidharmadeśanā:
sāravatyo'pi alpākṣaratvāt,

asandigdhā api viśvatomukhatvāt madhyamadhiyāṃ
mandadhiyāṃ vā jijñāsūnāṃ kṛte duravagāhā

jātā: | tāṃ^stādṛśān jijñāsūnavalokya
karuṇaikahṛdaya ācāryo vasubandhustadabhidharma-

śāstraṃ kābhiścidviśiṣṭābhi: kārikābhi:
svopajñabhāṣyasahitena abhidharmakośanāmnā grantha-

ratnenaivaṃ vyākhyātavān, yathā te tādṛśā api
kiyataivāyāsena duradhigamamecchāstramadhi-

gaccheyu: |

tato'pyavarasmin kāle bhāṣyasyāsya gūḍhāśayatayā
tatratyānāmabhyupagamavādānāṃ

siddhāntānāṃ ca duravabodhatayā
mandamatīnāmabhīṣṭasiddhāvantarāyamavalokya
ācāryayaśo-

mittreṇātra sphuṭārthābhidhā vyākhyā sandṛbdhā |
asyāṃ vyākhyāyāṃ vasubandhuviracitā:

sarvā api kārikā: pratyakṣaraṃ pratipadaṃ ca
vādiprativādimatavaicitryapradarśanapurassaraṃ

bhāṣyasahitā vyākhyātā: | evaṃ ca jāta: sarala: panthā:
sarveṣāmabhidharmaśāstrajijñāsūnāṃ

kṛte |

atha ca tata: prabhṛtyevedaṃ savyākhyamabhidharmakośaṃ
saugatasiddhāntāvabodhāya sarvairapi dārśanikairadyāvadhi
pramāṇatvena svīkṛtam |

@006

atrāsmābhi: pāṭaliputrīya kāśīprasāda jāyasavāla
śodhasaṃsthānata: prakāśamāpannaṃ

bhāṣyam `kā^' saṅketena, tathā kalikātānagarata:
prakāśitaṃ śrīlāhāsampāditaṃ caturtha-

kośasthānaparyantaṃ sphuṭārthāvyākhyāpustakam `sphu^'
mudritapāṭhasaṅketena ādarśatvena

svīkṛtam | tataśca jāpānadeśīyaṭokiyonagarata:
abhidharmakośavyākhyāprakāśanasamityā

prakāśitaṃ śrīvogihārāmahodayasampāditaṃ
sphuṭārthāvyākhyāpustakaṃ ca `jā^' saṅketena

ādarśatvena svīkṛtam |

mūle bhāṣye ca sphuṭārthānusāryeva pāṭha: svīkṛta: |
pāṭhāntaraṃ ca ṭippaṇyāṃ

sthāpitam |

tatrāsya prathamo bhāga: prathama-dvitīyakośasthānātmaka:
1970 tame khraiṣṭābde

tatrabhavatāṃ samakṣamupasthāpita: | tato dvitīyo
bhāgastṛtīya-caturthakośasthānātmako

mudraṇamāpanna: | tataśca tṛtīyo bhāga: pañcama-
ṣaṣṭhakośasthānātmaka: sugatānubhāvena

prākāśyamānīta: | avaśiṣṭaścaturtho bhāga:
saptamāṣṭamakośasthānātmako'pi 1973 tame

varṣe ratnatrayakṛpākaṭākṣeṇa śrīmatāṃ karakamaleṣu
samupāhṛta: |

ācāryavasubandhuviracita: pudgalaviniścayo'pi
aṣṭamakośasthānasya kroḍe

sthāpita: |

tacca saṃskaraṇaṃ tadā varṣacatuṣṭayābhyantara evāpaṇe
ni:śeṣatāṃ gatam |

ato'yaṃ grantha: pañcaviṃśativarṣānantaraṃ
grāhakāṇāmadhijigamiṣayā kampyūṭarayantra-

sāhāyyena puna: samagrarūpeṇa sahaiva prakāśyate | atra
santi granthasya trayo'pyavayavā:-

1. abhidharmakośasya mūlakārikā:, 2. svopajñaṃ bhāṣyam,
3. yaśomitrakṛtā sphuṭārthā

ca vyākhyā |

ityevaṃ sāṅgopāṅgaṃ sampūrṇamidamabhidharmakośaṃ
bhārate varṣe sapādaikasahasravarṣānantaraṃ

puna: prakāśamāptaṃ viduṣāṃ
manastoṣamāvakṣyatītyāśāste |

vārāṇasī

vijayadaśamī 2055}

bauddhabhāratīparṣadadhyakṣa:

@007

viṣaya-krama:

sphuṭārthāsahitasyāsya vāsubandhavakarmaṇa: |

ādyakośatrike spaṣṭaṃ vastujātamidaṃ khalu ||

prathamaṃ kośasthānam

1. dhātunirdeśa:

maṅgalam 3

maṅgalaprayojanam 10

ko'yamabhidharma: ? 9

idaṃ śāstraṃ kathamabhidharmakośam ? 11

kimarthaṃ punarabhidharmopadeśa: ? 13

keṣāṃ dharmāṇāṃ pravicayārthamabhidharmopadeśa: ? 13

katame anāsravā dharmā: ? 14

katamat trividhamasaṃskṛtam ? 15

ka: pratisaṅkhyānirodha: ? 17

ko'pratisaṅkhyānirodha: ? 18

katame saṃskṛtā dharmā: ? 20

pañcendriyāṇi 24

arthā: pañca 24

rūpāyatanam 26

śabda: 27

rasa:, gandha:, spraṣṭavyam 28

cakṣurādivijñānāni 29

avijñapti: 31

katamāni bhūtāni ? 34

rūpaskandha: 36

vedanāskandha:, saṃjñāskandha: 36

saṃskāraskandha: 36

dharmāyatanam 41

vijñānaskandha: 41

dhātava: sapta 41

dhātavo'ṣṭādaśa 42

sarvasaṃgraha: 43

ka: skandhāyatanadhātvartha: ? 46

ākāśadhātulakṣaṇam 62

vijñānadhātulakṣaṇam 62

dhātūnāṃ kati sanidarśanā: ? 63

kati anidarśanā: ? 63

kati sapratighā:, kati apratighā: ? 64

kati kuśalā:, katyakuśalā:, 65

katyavyākṛtā: ? 66

kati kāmamadhātvāptā: ? 67

kati rūpadhātvāptā: ? 67

kati sāsravā:, katyanāsravā: ? 70

kati savitarkā:, savicārā: ? 70

katyavitarkā vicāramātrā: ? 71

katyavitarkā avicāramātrā: ? 71

kati sālambanā:, katyanālambanā: 72

katyupāttā:, katyanupāttā: ? 73

kati bhūtasvabhāvā:, 74

kati bhautikā: ? 74

kati sañcitā:, katyasañcitā: 76

kaśchinatti, kaśchidyate ? 76

kati vipākajā dhātava: ? 78

katyaupacayikā: kati nai:ṣyandikā:, 7

@008

kati dravayuktā:, kati kṣaṇikā: ? 80

cakṣurdhātvādīnāṃ pratilambhasamanvāgamavicāra: 81

katyādhyātmikā: dhātava: ? 83

kati bāhyā: ? 83

kati dhātava: sabhāgā:, kati tatsabhāgā: ? 85

kati darśanaheyā:, kati bhāvanāheyā:, katyaheyā: ? 87

aṣṭādaśānāṃ dhātūnāṃ kati dṛṣṭi:, kati na
dṛṣṭi: ? 90

ānuṣaṅgika: prasaṅga: 95

dhātūnāṃ vijñānānāṃ ca vijñeya: ka: kena ? 105

dhātūnāṃ madhye kati nityā:, katyanityā: ? 105
katīndriyam, kati nendriyam ? 105

*

dvitīyaṃ kośasthānam

2. indriyanirdeśa:

ka. indriyārtha: ? 107

kasya caiṣāṃ kvādhipatyam ? 107

kati sāsravāṇi, katyanāsravāṇīndriyāṇi ? 117

katīndriyāṇi vipāka:, kati na vipāka: ? 119

praśnāt praśnāntaram 120

katamāni dvādaśa ? 122

katīndriyāṇi savipākāni, katyavipākāni ? 124

kati kuśalāni, katyakuśalāni, katyavyākṛtāni ? 125

katamadindriyaṃ katamaddhātvāptam 125

katīndriyāṇi darśanaprahātavyāni, 127

kati bhāvanāprahātavyāni ? 127

katyaprahātavyāni ? 127

katīndriyāṇi kasmin dhātau

vipāka: prathamato labhyate 128

kasmin dhātau mriyamāṇa: katī-

ndriyāṇi nirodhayati ? 130

katamacchrāmaṇyaphalaṃ katibhirindriyai: prāpyate ? 131
katamenendriyeṇa samanvāgata:

katibhiravaśyaṃ samanvāgato bhavati ? 136

rūpiṇāṃ sahotpādaniyama: 142

cittacaittānāṃ viprayuktānāṃ ca sahotpādaniyama: 146

ke mahābhūmikāścaittā: ? 147

ke kuśalamahābhūmikā: ? 148

ke kleśamahābhūmikā: ? 151

ke akuśalamahābhūmikā: ? 153

ke parīttakleśabhūmikā: ? 153

aniyatā vitarkādaya: 153

caittānāṃ tantravihitaṃ nānākaraṇam 158

cittaviprayuktā: saṃskārā: 165

prāptyaprāptī 166

sabhāgatā 181

āsaṃjñikam 184

samāpattī 185

@009

jīvitam 196

lakṣaṇāni 200

nāmakāyādaya: katame ? 213

ka ime hetava: ? 221

kiṃ punastatphalam ? 224

katame dharmā: katibhi: hetubhirutpadyante ? 269

katame pratyayā: ? 270

pratyayā: kāritraṃ kurvanta:

kimavasthe dharme kurvanti ? 277

katamo dharma: katibhi:

pratyayairutpadyate ? 278

kasya cittasyānantaraṃ

kasya cittasyotpatti: ? 282

katamasmiṃścitte katīnāṃ lābha: ? 295

*

tṛtīyaṃ kośasthānam

(lokanirdeśa:)

katame kāmarūpārūpyadhātava: ? 300

kāmadhātu: 300

rūpadhātu: 301

ārūpyadhātu: 303

kasmādete kāmarūpārūpya dhātava: ? 304

ke dharmā: kāmarūpārūpyadhātuṣu samudācaranti 306 pañca
gataya: 308

sapta vijñānasthitaya: 310

catasra: punarvijñānasthitaya: 315

tāsāṃ svabhāva: 315

catasro yonaya: 317

kasyāṃ gatau kati yonaya: ? 318

ko'yamantarābhavo nāma ? 320

kāṃ gatiṃ gamiṣyata: kimākṛtirantarābhava: ? 332

ātmavāda: 341

pratītyasamutpāda: 344

sa punaścaturvidha: 347

eṣāṃ katamo'bhipreto bhagavata: ? 348

eṣa dvādaśāṅgastrisvabhāva: 349

pratītyasamutpādanirvacanam 358

avidyeti ko'rtha: ? 365

nāmarūpamiti ko'rtha: ? 369

sparśā: ṣaṭ 370

ṣaḍ vedanā: 373

punaścāṣṭādaśavidhā vedanā: 379

pratītyasamutpāda: kleśa-karma vastūni 386

kathaṃ sattvānāṃ sthiti: 388

katamasmin vijñāne vartamāne cyutyupapattī bhavata: ? 395

bhājanaloka: 399

jalakāñcanamaṇḍalam 400

catvāro dvīpā: 401

aṣṭau antaradvīpā: 405

ṣoḍaśa utsadā: 406

candrārkau kasmin pratiṣṭhitau ? 409

candramaso vikale maṇḍale kāraṇam ? 410

katame sattvā: sūryādivimānānyadhyāvasanti ? 410

tridaśānāṃ bhājanasanniveśa: 410

devasthānānāmadharāduttaraṃ kiyadviprakṛṣṭam ? 414

@010

vimānānāṃ pramāṇam 416

tadvāsināṃ sattvānāṃ pramāṇabheda: 417

pramāṇabhinnānāṃ teṣāmāyuṣo'pyasti bheda: 418
yojanādipramāṇam 419

kalpādipramāṇam 420

buddhatvaṃ katamai: kalpai: prāpyate ? 429

buddhādīnāṃ kasmin kāle utpāda: ? 430

kīdṛśā: prāthamakalpikā: sattvā: ? 436

tisra: saṃvartanya: 439

@011

abhidharmakośasya mūlapāṭha:

kārikā:

prathamaṃ kośasthānam

(1. dhātunirdeśa:)

ya: sarvathāsarvahatāndhakāra:,

saṃsārapaṅkāj jagadujjahāra |

tasmai namaskṛtya yathārthaśāstre,

śāstraṃ pravakṣyāmyabhidharmakośam ||1||

prajñā'malā sānucarā'bhidharma-

statprāptaye yāpi ca yacca śāstram |

tasyārthato'smin samanupraveśāt,

sa cāśrayo'syetyabhidharmakośa: ||2||

dharmāṇāṃ pravicayamantareṇa nāsti,

kleśānāṃ yata upaśāntaye'bhyupāya: |

kleśaiśca bhramati bhavārṇave'tra loka-

staddhetorata udita: kilaiṣa śāstrā ||3||

sāsravānāsravā dharmā: saṃskṛtā mārgavarjitā: |

sāsravā āsravāsteṣu yasmāt samanuśerate ||4||

anāsravā mārgasatyaṃ trividhaṃ cāpyasaṃskṛtam |

ākāśaṃ dvau nirodhau ca tatrākāśamanāvṛti: ||5||

pratisaṅkhyānirodho yo visaṃyoga: pṛthak pṛthak |

utpādātyantavighno'nyo nirodho'pratisaṅkhyayā ||6||

te puna: saṃskṛtā dharmā rūpādiskandhapañcakam |

ta evā'dhvā kathāvastu sani:sārā: savastukā: ||7||  ye
sāsravā upādānaskandhāste saraṇā api |

du:khaṃ samudayo loko dṛṣṭisthānaṃ bhavaśca te ||8||

rūpaṃ pañcendriyāṇyarthā: pañcā'vijñaptireva ca |

tadvijñānāśrayā rūpaprasādāścakṣurādaya: ||9||

rūpaṃ dvidhā viṃśatidhā śabdastvaṣṭavidho rasa: |

ṣoḍhā caturvidho gandha: spṛśyamekādaśātmakam ||10||

@012

vikṣiptācittakasyāpi yo'nubandha: śubhāśubha: |

mahābhūtānyupādāya sā hyavijñaptirucyate ||11||

bhūtāni pṛthivīdhāturaptejovāyudhātava: |

dhṛtyādikarmasaṃsiddhā: kharasnehoṣṇateraṇā: ||12||

pṛthivī varṇasaṃsthānamucyate lokasaṃjñayā |

āpastejaśca vāyustu dhātureva tathāpi ca ||13||

indriyārthāsta eveṣṭā daśāyatanadhātava: |

vedanā'nubhava: saṃjñā nimittodgrahaṇātmikā ||14||

caturbhyo'nye tu saṃskāraskandha ete punastraya: |

dharmāyatanadhātvākhyā: sahāvijñaptyasaṃskṛtai: ||15||

vijñānaṃ prativijñaptirmanaāyatanaṃ ca tat |

dhātava: sapta ca matā: ṣaḍ vijñānānyatho mana: ||16||

ṣaṇṇāmanantarātītaṃ vijñānaṃ yaddhi tanmana: |

ṣaṣṭhāśrayaprasiddhyarthaṃ dhātavo'ṣṭādaśa smṛtā:
||17||

sarvasaṃgraha ekena skandhenāyatanena ca |

dhātunā ca svabhāvena parabhāvaviyogata: ||18||

jātigocaravijñānasāmānyād ekadhātutā |

dvitve'pi cakṣurādīnāṃ śobhārthaṃ tu dvayodbhava: ||19||

rāśyāyadvāragotrārthā: skandhāyatanadhātava: |

mohendriyarucitraidhāt tisra: skandhādideśanā: ||20||

vivādamūlasaṃsārahetutvāt kramakāraṇāt |

caittebhyo vedanāsaṃjñe pṛthak skandhau niveśitau ||21||

skandheṣvasaṃskṛtaṃ noktamarthāyogāt krama: puna: |

yathaudārikasaṃkleśabhājanādyarthadhātuta: ||22||

prāk pañca vārtamānārthyād bhautikārthyāccatuṣṭayam |

dūrāśutaravṛttyā'nyad yathāsthānaṃ kramo'thavā ||23||

viśeṣaṇārthaṃ prādhānyād bahudharmāgrasaṃgrahāt |

ekamāyatanaṃ rūpamekaṃ dharmākhyamucyate ||24||

dharmaskandhasahasrāṇi yānyaśītiṃ jagau muni: |

tāni vāṅ nāma vetyeṣāṃ rūpasaṃskārasaṃgraha: ||25||

śāstrapramāṇa ityeke skandhādīnāṃ kathaikaśa: |

caritapratipakṣastu dharmaskandho'nuvarṇita: ||26||

tathānye'pi yathāyogaṃ skandhāyatanadhātava: |

pratipādyā yathokteṣu sampradhārya svalakṣaṇam ||27||

@013

chidramākāśadhātvākhyamālokatamasī kila |

vijñānadhāturvijñānaṃ sāsravaṃ janmaniśrayā: ||28||

sanidarśana eko'tra rūpaṃ sapratighā daśa |

rūpiṇo'vyākṛtā aṣṭau ta evārūpaśabdakā: ||29||

tridhānye kāmadhātvāptā: sarve rūpe caturdaśa |

vinā gandharasaghrāṇajihvāvijñānadhātubhi: ||30||

ārūpyāptā manodharmamanovijñānadhātava: |

sāsravānāsravā ete traya: śeṣāstu sāsravā: ||31||

savitarkavicārā hi pañcavijñānadhātava: |

antyāstrayastriprakārā: śeṣā ubhayavarjitā: ||32||

nirūpaṇānusmaraṇavikalpenāvikalpakā: |

tau prajñā mānasī vyagrā smṛti: sarvaiva mānasī ||33||

sapta sālambanāścittadhātavo'rdhaṃ ca dharmata: |

navānupāttāste cāṣṭau śabdaścānye nava dvidhā ||34||

spraṣṭavyaṃ dvividhaṃ śeṣā rūpiṇo nava bhautikā: |

dharmadhātvekadeśaśca sañcitā daśa rūpiṇa: ||35||

chinatti chidyate caiva bāhyaṃ dhātucatuṣṭayam |

dahyate tulayatyevaṃ vivādo dagdhṛtulyayo: ||36||

vipākajaupacayikā: pañcādhyātmaṃ vipākajā: |

na śabdo'pratighā aṣṭau naiṣyandikavipākajā: ||37||

tridhānye dravyavāneka: kṣaṇikā: paścimāstraya: |

cakṣurvijñānadhātvo:, syāt pṛthaglābha: sahāpi ca ||38||

dvādaśādhyātmikā hitvā rūpādīn dharmasaṃjñaka: |

sabhāgastatsabhāgāśca śeṣā yo na svakarmakṛt ||39||

daśa bhāvanayā heyā: pañca cāntyāstrayastridhā |

na dṛṣṭiheyamakliṣṭaṃ na rūpaṃ nāpyaṣaṣṭhajam ||40||

cakṣuśca dharmadhātośca pradeśo dṛṣṭiraṣṭadhā |

pañcavijñānasahajā dhīrna dṛṣṭiratīraṇāt ||41||

cakṣu: paśyati rūpāṇi sabhāgaṃ na tadāśritam |

vijñānaṃ dṛśyate rūpaṃ na kilāntaritaṃ yata: ||42||

ubhābhyāmapi cakṣurbhyāṃ paśyati vyaktadarśanāt |

cakṣu: śrotramano'prāptaviṣayaṃ trayamanyathā ||43||

tribhirghrāṇādibhistulyaviṣayagrahaṇaṃ matam |

caramasyāśrayo'tīta: pañcānāṃ sahajaśca tai: ||44||

@014

tadvikāravikāritvād āśrayāścakṣurādaya: |

ato'sādhāraṇatvācca vijñānaṃ tairnirucyate ||45||

na kāyasyādharaṃ cakṣurūrdhva rūpaṃ ca cakṣuṣa: |

vijñānaṃ cāsya rūpaṃ tu kāyasyobhe ca sarvata: ||46||

tathā śrotraṃ trayāṇāṃ tu sarvameva svabhūmikam |

kāyavijñānamadharasvabhūmyaniyataṃ mana: ||47||

pañca bāhyā dvivijñeyā nityā dharmā asaṃskṛtā: |

dharmārdha indriyaṃ ye ca dvādaśādhyātmikā: smṛtā:
||48||

dvitīyaṃ kośasthānam

(2. indriyanirdeśa:)

caturṣvartheṣu pañcānāmādhipatyaṃ dvayo: kila |

caturṇāṃ pañcakāṣṭānāṃ saṃkleśavyavadānayo: ||1||

svārthopalabdhyādhipatyāt sarvasya ca ṣaḍindriyam |

strītvapuṃstvādhipatyāt tu kāyāt strīpuruṣendriye ||2||

nikāyasthitisaṃkleśavyavadānādhipatyata: |

jīvitaṃ vedanā: pañca śraddhādyāścendriyaṃ matā: ||3||

ājñāsyāmyākhyamājñākhyamājñātāvīndriyaṃ tathā |

uttarottarasamprāptinirvāṇādyādhipatyata: ||4||

cittāśrayastadvikalpa: sthiti: saṃkleśa eva ca |

sambhāro vyavadānaṃ ca yāvatā tāvadindriyam ||5||

pravṛtterāśrayotpattisthitipratyupabhogata: |

caturdaśa tathānyāni nivṛtterindriyāṇi vā ||6||

du:khendriyamasātā yā kāyikī vedanā sukham |

sātā dhyāne tṛtīye tu caitasī sā sukhendriyam ||7||

anyatra sā saumanasyam, asātā caitasī puna: |

daurmanasyam, upekṣā tu madhyobhayyavikalpanāt ||8||

dṛgbhāvanāśaikṣapathe nava trīṇyamalaṃ trayam |

rūpīṇi jīvitaṃ du:khe sāsravāṇi dvidhā nava ||9||

vipāko jīvitaṃ dvedhā dvādaśāntyāṣṭakād ṛte |

daurmanasyācca tattvekaṃ savipākaṃ daśa dvidhā ||10||

@015

mano'nyavittiśraddhādīnyaṣṭakaṃ kuśalaṃ dvidhā |

daurmanasyaṃ mano'nyā ca vittistredhānyadekadhā ||11||

kāmāptamamalaṃ hitvā rūpāptaṃ strīpumindriye |

du:khe ca hitvā''rūpyāptaṃ sukhe cāpohya rūpi ca ||12||

mano vittitrayaṃ tredhā dviheyā durmanaskatā |

nava bhāvanayā pañca tvaheyānyapi na trayam ||13||

kāmeṣvādau vipākau dve labhyete nopapādukai: |

tai: ṣaḍ vā sapta vāṣṭau vā ṣaḍ rūpeṣvekamuttare
||14||

nirodhayatyuparamannārūpye jīvitaṃ mana: |

upekṣā caiva rūpe'ṣṭau kāme daśa navāṣṭa vā ||15||

kramamṛtyostu catvāri śubhe sarvatra pañca ca |

navāptirantyaphalayo: saptāṣṭanavabhirdvayo: ||16||

ekādaśabhirarhattvamuktaṃ tvekasya sambhavāt |

upekṣājīvitamanoyukto'vaśyaṃ trayānvita: ||17||

caturbhi: sukhakāyābhyāṃ pañcabhiścakṣurādimān |

saumanasyī ca du:khī tu saptabhi: strīndriyādimān ||18||

aṣṭābhirekādaśabhistvājñājñātendriyānvita: |

ājñāsyāmīndriyopetastrayodaśabhiranvita: ||19||

sarvālpairni:śubho'ṣṭābhirvinmana:kāyajīvitai: |

yukto bālastathārūpye upekṣāyurmana:śubhai: ||20||

bahubhiryukta ekānnaviṃśatyā'malavarjitai: |

dviliṅga āryo rāgyekaliṅgadvyamalavarjitai: ||21||

kāme'ṣṭadravyako'śabda: paramāṇuranindriya: |

kāyendriyī navadravyo daśadravyo'parendriya: ||22||

cittacaittā: sahāvaśyaṃ sarvaṃ saṃskṛtalakṣaṇai: |

prāptyā vā pañcadhā caittā mahābhūmyādibhedata: ||23||

vedanā cetanā saṃjñā chanda: sparśo mati: smṛti: |

manaskāro'dhimokṣaśca samādhi: sarvacetasi ||24||

śraddhā'pramāda: praśrabdhirupekṣā hrīrapatrapā |

mūladvayamahiṃsā ca vīryaṃ ca kuśale sadā ||25||

moha: pramāda: kauśīdyamāśraddhyaṃ styānamuddhava: |

kliṣṭe sadaivākuśale tvāhrīkyamanapatrapā ||26||

krodhopanāha-śāṭhyerṣyā-pradāsa-mrakṣa-matsarā: |

māyā-mada-vihiṃsāśca parīttakleśabhūmikā: ||27||

@016

savitarkavicāratvāt kuśale kāmacetasi |

dvāviṃśatiścaitasikā: kaukṛtyamadhikaṃ kvacit ||28||

āveṇike tvakuśale dṛṣṭiyukte ca viṃśati: |

kleśaiścaturbhi: krodhādyai: kaukṛtyenaikaviṃśati: ||29||

nivṛte'ṣṭādaśānyatra dvādaśāvyākṛte matā: |

middhaṃ sarvāvirodhitvād yatra syādadhikaṃ hi tat ||30||

kaukṛtyamiddhākuśalānyādye dhyāne na santyata: |

dhyānāntare vitarkaśca vicāraścāpyata: param ||31||

ahrīragurutāvadye bhayādarśitvamatrapā |

prema śraddhā gurutvaṃ hrīste puna: kāmarūpayo: ||32||

vitarkacārāvaudāryasūkṣmate māna unnati: |

mada: svadharme raktasya paryādānaṃ tu cetasa: ||33||

cittaṃ mano'tha vijñānamekārthaṃ cittacaitasā: |

sāśrayālambanākārā: samprayuktāśca pañcadhā ||34||

viprayuktāstu saṃskārā: prāptyaprāptī sabhāgatā |

āsaṃjñikaṃ samāpattī jīvitaṃ lakṣaṇāni ca ||35||

nāmakāyādayaśceti prāptirlābha: samanvaya: |

prāptyaprāptī svasantānapatitānāṃ nirodhayo: ||36||

traiyadhvikānāṃ trividhā śubhādīnāṃ śubhādikā |

svadhātukā tadāptānāmanāptānāṃ caturvidhā ||37||

tridhā naśaikṣāśaikṣāṇāmaheyānāṃ dvidhā matā |

avyākṛtāpti: sahajā'bhijñānairmāṇikād ṛte ||38||

nivṛtasya ca rūpasya kāmarūpasya nāgrajā |

akliṣṭāvyākṛtāprāpti: sātītājātayostridhā ||39||

kāmādyāptāmalānāṃ ca mārgasyāprāptiriṣyate |

pṛthagjanatvaṃ tatprāptibhūsañcārād vihīyate ||40||

sabhāgatā sattvasāmyamāsaṃjñikamasaṃjñiṣu |

nirodhaścittacaitānāṃ vipākaste bṛhatphalā: ||41||

tathāsaṃjñisamāpattirdhyāne'ntye ni:sṛtīcchayā |

śubhopapadyavedyaiva nāryasyaikādhvikāpyate ||42||

nirodhākhyā tathaiveyaṃ vihārārthaṃ bhavāgrajā |

śubhā dvivedyā'niyatā cāryasyāpyā prayogata: ||43||

bodhilabhyā munerna prāk catustriṃśatkṣaṇāptita: |

kāmarūpāśraye tūbhe nirodhākhyādito nṛṣu ||44||

@017

āyurjīvitamādhāra ūṣmavijñānayorhi ya: |

lakṣaṇāni punarjātirjarā sthitiranityatā ||45||

jātijātyādayasteṣāṃ te'ṣṭadharmaikavṛttaya: |

janyasya janikā jātirna hetupratyayaivinā ||46||

nāmakāyādaya: saṃjñāvākyākṣarasamuktaya: |

kāmarūpāptasattvākhyā ni:ṣyandāvyākṛtāstathā ||47||

sabhāgatā sā tu punarvipākāpyāptayo dvidhā |

lakṣaṇāni ca niṣyandā: samāpattyasamanvayā: ||48||

kāraṇaṃ sahabhūścaiva sabhāga: samprayuktaka: |

sarvatrago vipākākhya: ṣaḍvidho heturiṣyate ||49||

svato'nye kāraṇaṃ hetu: sahabhūrye mitha:phalā: |

bhūtavaccittacaittānuvartilakṣaṇalakṣyavat ||50||

caittā dvau saṃvarau teṣāṃ cetaso lakṣaṇāni ca |

cittānuvartina: kālaphalādiśubhatādibhi: ||51||

sabhāgahetu: sadṛśā: svanikāyabhuvo'grajā: |

anyonyaṃ navabhūmistu mārga: samaviśiṣṭayo: ||52||

prayogajāstayoreva śrutacintāmayādikā: |

samprayuktakahetustu cittacaittā: samānayā: ||53||

sarvatragākhya: kliṣṭānāṃ svabhūmau pūrvasarvagā: |

vipākaheturaśubhā: kuśalāścaiva sāsravā: ||54||

sarvatraga: sabhāgaśca dvyadhvagau tryadhvagāstraya: |

saṃskṛtaṃ savisaṃyogaṃ phalaṃ nāsaṃskṛtasya te ||55||

vipākaphalamantyasya pūrvasyādhipajaṃ phalam |

sabhāgasarvatragayorniṣyanda: pauruṣaṃ dvayo: ||56||

vipāko'vyākṛto dharma: sattvākhyo vyākṛtodbhava: |

niṣyando hetusadṛśo visaṃyoga: kṣayo dhiyā ||57||

yadbalājjāyate yattat phalaṃ puruṣakārajam |

apūrva: saṃskṛtasyaiva saṃskṛto'dhipate: phalam ||58||

vartamānā: phalaṃ pañca gṛhṇanti dvau prayacchata: |

vartamānābhyatītau dvāveko'tīta: prayacchati ||59||

kliṣṭā vipākajā: śeṣā: prathamāryā yathākramam |

vipākaṃ sarvagaṃ hitvā tau sabhāgaṃ ca śeṣajā: ||60||

cittacaittāstathānye'pi samprayuktakavarjitā |

catvāra: pratyayā uktā hetvākhyā: pañca hetava: ||61||

@018

cittacaittā acaramā utpannā: samanantara: |

ālambanaṃ sarvadharmā: kāraṇākhyo'dhipa: smṛta: ||62||

nirudhyamāne kāritraṃ dvau hetu kurutastraya: |

jāyamāne tato'nyau tu pratyayau tadviparyayāt ||63||

caturbhiścittacaittā hi samāpattidvayaṃ tribhi: |

dvābhyāmanye tu jāyante neśvarāde: kramādibhi: ||64||

dvidhā bhūtāni taddheturbhautikasya tu pañcadhā |

tridhā bhautikamanyonyaṃ bhūtānāmekadhaiva tat ||65||

kuśalākuśalaṃ kāme nivṛtānivṛtaṃ mana: |

rūpārūpyeṣvakuśalādanyatrānāsravaṃ dvidhā ||66||

kāme nava śubhāccittāccittānyaṣṭābhya eva tat |

daśabhyo'kuśalaṃ tasmāccatvāri nivṛtaṃ tathā ||67||

pañcabhyo'nivṛtaṃ tasmāt sapta cittānyanantaram |

rūpe daśaikaṃ ca śubhānnavabhyastadanantaram ||68||

aṣṭābhyo nivṛtaṃ tasmāt ṣaṭ tribhyo'nivṛtaṃ puna: |

tasmāt ṣaḍevamārūpye tasya nīti: śubhāt puna: ||69||

nava cittāni tat ṣaṇṇāṃ nivṛtāt sapta tattathā |

caturbhya: śaikṣamasmāt tu pañcāśaikṣaṃ tu pañcakāt
||70||

tasmāccatvāri cittāni dvādaśaitāni viṃśati: |

prāyogikopapattyāptaṃ śubhaṃ bhittvā triṣu dvidhā ||71||
vipākajairyāpathikaśailpasthānikanairmitam |

caturdhā'vyākṛtaṃ kāme rūpe śilpavivarjitam ||72||

kliṣṭe traidhātuke lābha: ṣaṇṇāṃ dvayo: śubhe |

trayāṇāṃ rūpaje śaikṣe caturṇāṃ tasya śeṣite ||73||

tṛtīyaṃ kośasthānam

(3. lokadhātunirdeśa:)

narakapretatiryañco mānuṣā: ṣaḍ divaukasa: |

kāmadhātu: sa narakadvīpabhedena viṃśati: ||1||

ūrdhvaṃ saptadaśasthāno rūpadhātu: pṛthak pṛthak |

dhyānaṃ tribhūmikaṃ tatra caturthaṃ tvaṣṭabhūmikam ||2||

@019

ārūpyadhāturasthāna upapattyā caturvidha: |

nikāyaṃ jīvitaṃ cātra ni:śritā cittasantati: ||3||

narakādisvanāmoktā gataya: pañca teṣu tā: |

akliṣṭāvyākṛtā evaṃ sattvākhyā nāntarābhava: ||4||

nānātvakāyasaṃjñāśca nānākāyaikasaṃjñina: |

viparyayāccaikakāyasaṃjñāścārūpiṇastraya: ||5||

vijñānasthitaya: sapta śeṣaṃ tatparibhedavat |

bhavāgrāsaṃjñisattvāśca sattvāvāsā nava smṛtā: ||6||

anicchāvasanānnānye catasra: sthitaya: puna: |

catvāra: sāsravā: skandhā: svabhūmāveva kevalam ||7||

vijñānaṃ na sthitiproktaṃ catuṣkoṭi tu saṃgrahe |

catasro yonayastatra sattvānāmaṇḍajādaya: ||8||

caturdhā naratiryañco nārakā upapādukā: |

antarābhavadevāśca pretā api jarāyujā: ||9||
mṛtyūpapattibhavayorantarā bhavatīha ya: |

gamyadeśānupetatvān nopapanno'ntarābhava: ||10||

vrīhisantānasādharmyād avicchinnabhavodbhava: |

pratibimbamasiddhatvād asāmyāccānidarśanam ||11||

sahaikatra dvayābhāvād asantānād dvayodayāt |

kaṇṭhokteścāsti gandharvāt pañcoktergatisūtrata: ||12||

ekākṣepādasāvaiṣyatpūrvakālabhavākṛti: |

sa punarmaraṇāt pūrva: upapattikṣaṇāt para: ||13||

sajātiśuddhadivyākṣidṛśya: karmarddhivegavān |

sakalākṣo'pratighavānanivartya: sa gandhabhuk ||14||

viparyastamatiryāti gatideśaṃ riraṃsayā |

gandhasthānābhikāmo'nya ūrdhvapādastu nāraka: ||15||

samprajānan viśatyekastiṣṭhatyapyaro'para: |

niṣkrāmatyapi sarvāṇi mūḍho'nyo nityamaṇḍaja: ||16||

garbhāvakrāntayastisraścakravartisvayambhuvām |

karmajñānobhayeṣāṃ vā viśadatvād yathākramam ||17||

nātmāsti skandhamātraṃ tu kleśakarmābhisaṃskṛtam |

antarābhavasantatyā kukṣimeti pradīpavat ||18||

yathākṣepaṃ kramād vṛddha: santāna: kleśakarmabhi: |

paralokaṃ punaryātītyanādibhavacakrakam ||19||

@020

sa pratītyasamutpādo dvādaśāṅgastrikāṇḍaka: |

pūrvāparāntaryodve dve madhye'ṣṭau paripūriṇa: ||20||

pūrvakleśadaśā'vidyā saṃskārā: pūrvakarmaṇa: |

sandhiskandhāstu vijñānaṃ nāmarūpamata: param ||21||

prāk ṣaḍāyatanotpādāt tatpūrvaṃ trikasaṃgamāt |

sparśa: prāk sukhadu:khādikāraṇajñānaśaktita: ||22||

vitti: prāṅmaithunāt tṛṣṇā bhogamaithunarāgiṇa: |

upādānaṃ tu bhogānāṃ prāptaye paridhāvata: ||23||

sa bhaviṣyadbhavaphalaṃ kurute karma tadbhava: |

pratisandhi: punarjātirjarāmaraṇamāvida: ||24||

āvasthika: kleṣṭo'yaṃ prādhānyāt tvaṅgakīrtanam |

pūrvāparāntamadhyeṣu sammohavinivṛttaye ||25||

kleśāstrīṇi dvayaṃ karma sapta vastu phalaṃ tathā |

phalahetvabhisaṃkṣepo dvayormadhyānumānata: ||26||

kleśāt kleśa: kriyā caiva tato vastu tata: puna: |

vastu kleśāśca jāyante bhavāṅgānāmayaṃ naya: ||27||

heturatra samutpāda: samutpannaṃ phalaṃ matam |

vidyāvipakṣo dharmo'nyo'vidyā'mitrānṛtādivat ||28||

saṃyojanādivacanāt kuprajñā cenna darśanāt |

dṛṣṭestatsamprayuktatvāt prajñopakleśadeśanāt ||29||

nāma tvarūpiṇa: skandhā: sparśā: ṣaṭ sannipātajā: |

pañca pratighasaṃsparśa: ṣaṣṭho'dhivacanāhvaya: ||30||
vidyā'vidyetarasparśā amalakliṣṭaśeṣitā: |

vyāpādānunayasparśau sukhavedyādayastraya: ||31||

tajjā: ṣaḍ vedanā: pañca kāyikī caitasī parā |

punaścāṣṭādaśavidhā sā manopavicārata: ||32||

kāme svālambanā: sarve rūpī dvādaśagocara: |

trayāṇāmuttaro dhyānadvaye dvādaśa kāmagā: ||33||

svo'ṣṭālambanamārūpyā dvayordhyānadvaye tu ṣaṭ |

kāma: ṣaṇṇāṃ caturṇāṃ sva ekasyālambanaṃ para: ||34||

catvāro'rūpisāmante rūpagā eka ūrdhvaga: |

eko maule svaviṣaya: sarve'ṣṭādaśa sāsravā: ||35||

uktaṃ ca vakṣyate cānyadatra tu kleśa iṣyate |

bījavannāgavanmūlavṛkṣavat tuṣavat tathā ||36||

@021

tuṣitaṇḍulavat karma tathaivauṣadhipuṣpavat |

siddhānnapānavad vastu tasmin bhavacatuṣṭaye ||37||

upapattibhava: kliṣṭa: sarvakleśai: svabhūmikai: |

tridhānye traya ārūpye āhārasthitikaṃ jagat ||38||

kavalīkāra āhāra: kāme tryāyatanātmaka: |

na rūpāyatanaṃ tena svākṣamuktānanugrahāt ||39||

sparśasañcetanāvijñā āhārā: sāsravāstriṣu |

manomaya: sambhavaiṣī gandharvaścāntarābhava: ||40||

nirvṛttiśceha puṣṭyarthamāśrayāśritayordvayam |

dvayamanyabhavākṣepanirvṛttyarthaṃ yathākramam ||41||
chedasandhānavairāgyahānicyutyupapattaya: |

manovijñāna eveṣṭā upekṣāyāṃ cyutodbhavau ||42||

naikāgrācittayoretau nirvātyavyakṛtadvaye |

kramacyutau pādanābhihṛdayeṣu manaścyuti: ||43||

adhonṛsuragājānāṃ marmacchedastvabādibhi: |

samyaṅ mithyātvaniyatā āryānantaryakāriṇa: ||44||

tatra bhājanalokasya sanniveśamuśantyadha: |

lakṣaṣoḍaśakodvedham asaṃkhyaṃ vāyumaṇḍalam ||45||

apāmekādaśodvedhaṃ sahasrāṇi ca viṃśati: |

aṣṭalakṣocchrayaṃ paścāccheṣaṃ bhavati kāñcanam ||46||

tiryak trīṇi sahasrāṇi sārdhaṃ śatacatuṣṭayam |

lakṣadvādaśakaṃ caiva jalakāñcanamaṇḍalam ||47||

samantatastu triguṇaṃ tatra meruryugandhara: |

īṣādhāra: khadiraka: sudarśanagiristathā ||48||

aśvakarṇo vinatako nimindharagiristata: |

dvīpā bahiścakravāḍa: sapta haimā: sa āyasa: ||49||

catūratnamayo merurjale'śītisahasrake |

magnā ūrdhvaṃ jalānmerurbhūyo'śītisahasraka: ||50||

ardhārdhahāniraṣṭāsu samocchrāyaghanāśca te |

sītā: saptarāntarāṇyeṣāmādyāśītisahasrikā: ||51||

ābhyantara: samudro'sau triguṇa: sa tu pārśvata: |

ardhārdhenāparā: śītā: śeṣaṃ bāhyo mahodadhi: ||52||
lakṣatrayaṃ sahasrāṇi viṃśatirdve ca tatra tu |

jambūdvīpo dvisāhasrastripārśva: śakaṭākṛti: ||53||

@022

sārdhatriyojanaṃ tvekaṃ prāgvideho'rdhacandravat |

pārśvatrayaṃ tathāsyaikaṃ sārdhaṃ triśatayojanam ||54||

godānīya: sahasrāṇi sapta sārdhāni maṇḍala: |

sārdhe dve madhyamasyāṣṭau caturasra: kuru: sama: ||55||

dehā videhā: kurava: kauravāścāmarāvarā: |

aṣṭau tadantaradvīpā: gāṭhā uttaramantriṇa: ||56||

ihottareṇa kīṭādrinavakāddhimavāṃstata: |

pañcāśad vistṛtāyāmaṃ saro'rvāg gandhamādanāt ||57||

adha: sahasrairviṃśatyā tanmātro'vīcirasya hi |

tadūrdhvaṃ sapta narakā: sarve'ṣṭau ṣoḍaśotsadā: ||58||

kukūlaṃ kuṇapaṃ cātha kṣuramārgādikaṃ nadī |

teṣāṃ caturdiśaṃ śītā anye'ṣṭāvarbudādaya: ||59||

ardhena meroścandrārkau pañcāśatsaikayojanau |

ardharātro'stagamanaṃ madhyāhna udaya: sakṛt ||60||

prāvṛṇmāse dvitīye'ntyanavamyāṃ vardhate niśā |

hemantānāṃ caturthe tu hīyate'harviparyayāt ||61||

lavaśo rātryaharvṛddhī dakṣiṇottarage ravau |

svacchāyayā'rkasāmīpyād vikalendusamīkṣaṇam ||62||

pariṣaṇḍāścatasro'sya daśasāhasrikāntarā: |

ṣoḍaśāṣṭau sahasrāṇi catvāri dve ca nirgatā: ||63||
karoṭapāṇayastāsu mālādhārā: sadāmadā: |

mahārājikadevāśca parvateṣvapi saptasu ||64||

merumūrdhni trayastriṃśā: sa cāśīti sahasradik |

vidikṣu kūṭāścatvāra: uṣitā vajrapāṇibhi: ||65||

madhye sārdhadvisāhasrapārśvam adhyardhayojanam |

puraṃ sudarśanaṃ nāma haimaṃ citratalaṃ mṛdu ||66||

sārdhadviśatapārśvo'tra vaijayanto bahi: puna: |

taccaitrarathapāruṣya miśranandanabhūṣitam ||67||

viṃśatyantaritānyeṣāṃ subhūmīni caturdiśam |

pūrvottare pārijāta: sudharmā dakṣiṇāvare ||68||

tata ūrdhvaṃ vimāneṣu devā: kāmabhujastu ṣaṭ |

dvandvāliṅganapāṇyāptihasitekṣaṇamaithunā: ||69||

pañcavarṣopamo yāvad daśavarṣopama: śiśu: |

sambhavatyeṣu sampūrṇā: savastrāścaiva rūpiṇa: ||70||

@023

kāmopapattayastisra: kāmadevā: samānuṣā: |

sukhopapattayastisro navatridhyānabhūmaya: ||71||

sthānāt sthānādadho yāvat tāvadūrdhvaṃ tatastata: |

nordhvaṃ darśanamastyeṣāmanyatrarddhiparāśrayāt ||72||

caturdvīpakacandrārka merukāmadivaukasām |

brahmalokasahasraṃ ca sāhasraścūḍiko mata: ||73||

tat sahasraṃ dvisāhasro lokadhātustu madhyama: |

tat sahasraṃ trisāhasra: samasaṃvartasambhava: ||74||

jāmbūdvīpā: pramāṇena catu:sārdhatrihastakā: |
dviguṇottaravṛddhyā tu pūrvagodottarāhvayā: ||75||

pādavṛddhyā tanuryāvat sārdhakrośo divaukasām |

kāmināṃ rūpiṇāṃ tvādau yojanārdhaṃ tata: param ||76||

ardhārdhavṛddhirūrdhvaṃ tu parīttābhebhya āśraya: |

dviguṇadviguṇo hitvā'nabhrakebhyastriyojanam ||77||

sahasramāyu: kuruṣu dvayorardhārdhavarjitam |

ihāniyatamante tu daśābdā ādito'mitam ||78||

nṛṇāṃ varṣāṇi pañcāśadahorātrau divaukasām |

kāme'dharāṇāṃ tenāyu: pañcavarṣaśatāni tu ||79||

dviguṇottaramūrdhvānāmubhayaṃ rūpiṇāṃ puna: |

nāstyahorātramāyustu kalpai: svāśrayasammitai: ||80||

ārūpye viṃśati: kalpasahasrāṇyadhikādhikam |

mahākalpa: parīttābhāt prabhṛtyardhamadhastata: ||81||

kāmadevāyuṣā tulyā ahorātrā yathākramam |

sañjīvādiṣu ṣaṭsvāyustaisteṣāṃ kāmadevavat ||82||

ardhaṃ pratāpane'vīcāvanta: kalpaṃ paraṃ puna: |

kalpaṃ tiraścāṃ pretānāṃ māsāhnā śatapañcakam ||83||

vāhād varṣaśatenaikatiloddhārakṣayāyuṣa: |

arbudā viṃśatiguṇaprativṛddhāyuṣa: pare ||84||

kurubāhyo'ntarā mṛtyu: paramāṇvakṣarakṣaṇā: |

rūpanāmādhvaparyantā: paramāṇuraṇustathā ||85||

lohāpśaśāvigocchidrarajolikṣā tadudbhavā: |

yavastathāṅgulīparva jñeyaṃ saptaguṇottaram ||86||
caturviṃśatiraṅgulyo hasto hastacatuṣṭayam |

dhanu: pañcaśatānyeṣāṃ krośo'raṇyaṃ ca tanmatam ||87||

@024

te'ṣṭau yojanamityāhurviṃśaṃ kṣaṇaśataṃ puna: |

tatkṣaṇaste puna: paṣṭirlavastriṃśad guṇottarā: ||88||

trayo muhūrtāhorātramāsā dvādaśamāsaka: |

saṃvatsara: sonarātra: kalpo bahuvidha: smṛta: ||89||

saṃvartakalpo narakāsambhavād bhājanakṣaya: |

vivartakalpa: prāg vāyoryāvannārakasambhava: ||90||

anta:kalpo'mitād yāvad daśavarśāyuṣastata: |

utkarṣā apakarṣāśca kalpā aṣṭādaśāpare ||91||

utkarṣa ekaste'śītisahasrād yāvadāyuṣa: |

iti loko vivṛtto'yaṃ kalpāṃstiṣṭhati viṃśatim ||92||

vivartate'tha saṃvarta āste saṃvartate samam |

te hyaśītirmahākalpastadasaṅkhyatrayodbhavam ||93||

buddhatvam, apakarṣe tu śatād yāvat tadudbhava: |

dvayo: pratyekabuddhānāṃ khaḍga: kalpaśatānvaya: ||94||

cakravartisamutpatti rnādho'śītisahasrakāt |

suvarṇarūpyatāmrāya ścakriṇaste'dharakramāt ||95||

ekadvitricaturdvīpā na ca dvau saha buddhavat |

pratyudyāna-svayaṃyāna-kalahāstrajito'vadhā: ||96||

deśasthottaptapūrṇatvairlakṣaṇātiśayo mune: |

prāgāsan rūpivat sattvā rasarāgāt tata: śanai: ||97||

ālasyāt sannidhiṃ kṛtvā sāgrahai: kṣetrapo bhṛta: |

tata: karmapathādhikyādapahrāse daśāyuṣa: ||98|| kalpasya
śastrarogābhyāṃ durbhikṣeṇa ca nirgama: |

divasān sapta māsāṃśca varṣāṇi ca yathākramam ||99||

saṃvartanya: punastisro bhavantyagnyambuvāyubhi: |

dhyānatrayaṃ dvitīyādi śīrṣaṃ tāsāṃ yathākramam
||100||

tadapakṣālasādharmyānna caturthe'styaniñjanāt |

na nityaṃ saha sattvena tadvimānodayavyayāt ||101||

saptāgninādbhirekaivaṃ gate'dbhi: saptake puna: |

tejasā saptaka: pañcād vāyusaṃvartanī tata: ||102||

@001

abhidharmakośam

[svopajñabhāṣyasahitaṃ sphuṭārthavyākhyopetaṃ ca]

@002

[BLANK]

@003

* oṃ^ namo buddhāya *

abhidharmakośam

[bhāṣyasahitam]

prathamaṃ kośasthānam

(dhātunirdeśa:)

śāstraṃ praṇetukāma: svasya
śāsturmāhātmyajñāpanārthaṃ guṇākhyānapūrvakaṃ
tasmai

namaskāramārabhate-

ya: sarvathā sarvahatāndhakāra:

saṃsārapaṅkāj jagadujjahāra |

tasmai namaskṛtya yathārthaśāstre

śāstraṃ pravakṣyāmyabhidharmakośam ||1||

-----------------

* namo mārapramathanāya *

sphuṭārthā vyākhyā

mahābalo jñānasamādhidanto ya: pañjaraṃ janmamayaṃ
vidārya |

viveśa nirvṛtyaṭavīṃ praśāntāṃ taṃ śāstṛnāgaṃ
śirasā namāmi ||

paramārthaśāstrakṛtyā kurvāṇaṃ śāstṛkṛtyamiva loke|

yaṃ buddhimatāmagryaṃ dvitīyamiva buddhamityāhu: ||

tena vasubandhunāmnā bhaviṣya-paramārthabandhunā jagata: |

abhidharmapratyāsa: kṛto'yamabhidharmakośākhya: ||

abhidharmabhāṣyasāgarasamuddhṛtasyāsya śāstraratnasya |

vyākhyā mayā kṛteyaṃ yathārthanāmā sphuṭārtheti ||

guṇamati-vasumitrādyairvyākhyākārai: padārthavivṛtiryā |

sukṛtā sābhimatā me likhitā ca tathāyamartha iti ||

siddhāntārthāpasṛtā kvacit kvacid yā tu tai: kṛtā
vyākhyā |

tāmudbhāvya yathāvad vihiteha mayānyathā vyākhyā ||

abhidharmavibhāṣāyāṃ kṛtaśramā ye'bhidharmakośe ca |

pravicāryatāmiyaṃ tairvyākhyā yuktā na vā yuktā ||

yuktā ced grāhyeyam, na cedapohyānyathā vidhātavyā |

na hi viṣame'rthe skhalituṃ na sambhavenmādṛśāṃ buddhi:
||

"ya: sarvathāsarvahatāndhakāra:
saṃsārapaṅkājjagadujjahāra |

tasmai namaskṛtya yathārthaśāstre śāstraṃ
pravakṣyāmyabhidharmakośam ||"

@004

ya iti buddhaṃ bhagavantamadhikṛtyāha |
hatamasyāndhakāramanena veti hatāndhakāra:,

sarveṇa prakāreṇa sarvasmin hatāndhakāra:
sarvathāsarvahatāndhakāra: | ajñānaṃ hi

-----------------

ityasya ślokasyārthaṃ vivṛṇvāna ācārya āha-śāstraṃ
praṇetukāma: svasya śāstu-

rmāhātmyajñāpanārthe guṇākhyānapūrvakaṃ tasmai
namaskāramārabhata iti | śāstram = abhidharmakośam |

praṇetukāma: = kartukāma: | svasya śāstu: = ātmīyasya
śāstu: | sa hi bhagavānācāryasyātmīya:

śāstā; tacchāsanapratipannatvāt | tena vā śāstrā
mahākaruṇāparatantreṇa sakalo loka: svatvena

parigṛhīta:, tasmādācāryasyāpi svatvena gṛhītasya sa
bhagavān sva: śāstā bhavati | māhātmya-

jñāpanārthamiti | mahātmatvaṃ māhātmyam =
svaparārthapratipattisampat, tajjñāpanārtham =
tadavabodhārtham |

guṇākhyānapūrvakam = guṇakathanapūrvakam | tasmai
namaskāramārabhate = tasmai praṇāmaṃ karotītyartha: |

atītakālatvād `ārabdhavān' iti vaktavye vartamānakāle
padaprayoga:; adyāpi

namaskārārambhābhiprāyāt, śiṣyaparamparayā vā
namaskārārambhāvirāmāt | śabdaśāstre'pīdṛśa eva

śabdaprayogo dṛśyate-"atha śabdānuśāsanam | `atha'
ityayaṃ śabdo'dhikārārtha: prayujyate"

(pā^ ma^ bhā^ 1.1.1.) iti |

guṇākhyānamātreṇa māhātmyāvabodha:, na namaskāreṇeti
cet, na; tasya tatsūcakatvāt |

namaskāreṇa hi māhātmyaṃ sūcyate | atha
vā-guṇākhyānenaiva mahātmyaṃ jñāpyate, na namaskāreṇa;

namaskārārambhastu svapuṇyaprasavārtham,
sadācārānuvṛttipradarśanārtha vā; `kṛtābhimatadevatā-

pūjāstutinamaskārā hi santa: kriyāmārabhante' iti
satāmācārāt | tatra māhātmyajñāpanaṃ

kimarthamiti ? ācakṣmahe-tadgauravotpādanārtham |
gauravotpādanaṃ punastatpravacanasatkṛtya-

śravaṇārtham | satkṛtyaśravaṇaṃ krameṇa
śrutacintābhāvanāmayaprajñotpādanārtham | tadutpādanaṃ
kleśa-

prahāṇārtham | tat puna:
sarvadu:khopaśamalakṣaṇanirvāṇaprāpaṇārthamiti
prayojananiṣṭhā |

māhātmyajñāpanaṃ tvekamācāryeṇa prayojanamuktam;
sākṣāt prayojanatvāt | taditarāṇi

tvabhyūhituṃ śakyānīti noktāni |

ya iti buddhaṃ bhagavantamadhikṛtyāha iti |
sāmānyaśabdo'pi yacchabdo vihita-

viśeṣaṇatvād viśeṣavṛttirbhavati, tadyathā-ya eṣāṃ
brāhmaṇānāṃ gaura: śuklavāsā: sa devaśarmeti,

tadvadihāpi "ya: sarvathāsarvahatāndhakāra:
saṃsārapaṅkājjagadujjahāra, tasmai namaskṛtya" iti

buddha eva bhagavati yacchabdo vartate | na hi buddhadanya
evaṃguṇaviśiṣṭa: sambhavatītyato vyācaṣṭe-

`ya iti buddhaṃ bhagavantamadhikṛtyāha' iti |

buddha iti kartariktavidhānam | buddhervikasanād buddha:,
vibuddha ityartha: | vibuddhaṃ padmamiti

yathā | atha vā-avidyānidrādvayāpagamād buddha: prabuddha
ityartha: | prabuddhapuruṣa iti yathā |

karmakartariktavidhānamityapare | svayaṃ budhyata iti buddha
ityartha: |

karmaṇyapi ktavidhānamapyadoṣaṃ paśyāma: |
sarvaguṇasampatsampannatayā sarvadoṣavirnimukta-

tayā ca buddhairanyairvā buddho jñāta ityartha: |

`bhagavantam' iti
dvitīyapadopādānamanādarasambhāvanānivṛttyartham |
nirupapadānāma-

@005

bhūtārthadarśanapratibandhādandhakāram, tacca bhagavato
buddhasya pratipakṣalābhenātyantaṃ sarvathā

sarvatra jñeye punaranutpattidharmatvāddhatam; ato'sau
sarvathāsarvahatāndhakāra: | pratyeka-

-------------------

bhidhānānāṃ hi loke'nādaro dṛśyate-devadatta:, datta iti
| vinayavibhāṣākārāstu catuṣkoṭikaṃ

kurvanti-1. asti buddho na bhagavān; pratyekabuddha:
svayambhūtvād buddha iti śakyate vaktum,

na tu bhagavān, aparipūrṇadānādisambhāratvāt; yo hi
māhātmyavān sa bhagavānucyate | 2.

asti bhagavānna buddhaścaramabhaviko bodhisattva:;
paripūrṇadānādipāramitatvād, anabhisambuddha-

tvācca; 3. astyubhayathā buddho bhagavān; 4. asti
nobhayathā-etānākārān sthāpayitveti |

ato buddhaṃ bhagavantamityubhayaviśeṣaṇam |

hatamasyāndhakāramanena veti hatāndhakāra: |
ṣaṣṭhībahuvrīhau mārgeṇa hatamiti kartṛbhūto

mārgo'dhyāhārya: | tṛtīyābahuvrīhau tu mārgeṇeti
karaṇamadhyāhāryam |

apara āha-vigrahadvayapradarśanam "hana hiṃsāgatyo:"
(dra^-mā^ dhā^ 2.2) iti

hantyarthadvayaparigrahārtham | yadā hatamasyāndhakāramiti
vigrahastadā gatyartho hantirgṛhyate, gatam-

syāndhakāramityartha: | yadā punastṛtīyābahuvrīhistadā
hiṃsārtho hantirgṛhyate, hiṃsitamanenāndha-

kāramityartha: | evamuttarayo: padayoraikapadyaṃ kṛtvā
paścāt saptamītatpuruṣaṃ karoti-sarvasmin

hatāndhakāra: sarvahatāndhakāra iti | tathā ca sati
hataśabdo'tra na pūrvaṃ nipatati |

saptamīsamāsastviha kena lakṣaṇena bhavatīti cintyam |
"saptamī śauṇḍai:" (pā^

sū^ 2.1.10) iti samāsa: | hatāndhakāraśabda:
śauṇḍādiṣu paṭhyate | śauṇḍādīnā-

mākṛtīkṛtatvāt tatrāsyānupraveśo'vagantavya: |
"saptamī" iti yogavibhāgād vā | utsargeṇa  vā samāsa: |
"saha supā" (pā^ sū^ 2.1.4) iti subiti vartamāne subantaṃ
saha samasyate

yatreṣṭamiti | "akṛtalakṣaṇo vā tatpuruṣo
mayūravyaṃsakādiṣu draṣṭavya:" (pā^ sū^ 2.1.72)

ityanena vā | kathamupasarjanībhūtamandhakāraṃ
sarvasminnityanenābhisambadhyate ? satyam; nāndhakāram-

nenābhisambadhyate, andhakāraghātastvanenābhisambadhyate |
yena hyandhakāraghātena yogād bhagavān

hatāndhakāra:, sa tasyāndhakāraghāta:
sarvādhāro'vagantavya:, yathā-akṣeṣu dhūrta iti, yena

dhaurtyalakṣaṇena guṇena yogādasau dhūrta: so'kṣādhāra:;
evamihāpyavagantavyam |

anyathāpi ceha sambhavantaṃ samāsaṃ paśyāma: | sarvasmin
hataṃ sarvahatam, sarveṇa prakāreṇa

sarvahataṃ sarvathāsarvahatam,
sarvathāsarvahatamasyāndhakāram anena veti
sarvathāsarvahatāndhakāra: |

evaṃ hataśabdasyāndhakāreṇa sāmānādhikaraṇyam, na ca
pūrvanipāta iti | sarveṇa prakāreṇeti |

kliṣṭākliṣṭāndhakāravigamata: | sarvasmin jñeye
dvādaśāyatanalakṣaṇe | "sarva sarvamiti brāhmaṇa

yāvadeva dvādaśāyatanāni" ( ) iti sūtre vacanāt |

kimatra śārvaraṃ tamo'ndhakāraśabdenocyate ? netyāha-
ajñānaṃ hi bhūtārthadarśanapratibandhā-

dandhakāram ityavagantavyam | andhakāraśabdo hi naiśe tamasi
prasiddha: | andhamiva janaṃ

karotītyandhakāram;
sadbhūtaghaṭapaṭādirūpadarśanapratibandhāt
tatsādharmyādajñānamapyandhakārākhyāṃ

labhate; bhūtārthadu:khādisatyadarśanapratibandhāt | tacca
iti tadajñānam | pratipakṣalābhenetyārya-

@006

buddhaśrāvakā api kāmaṃ sarvatra hatāndhakārā:,
kliṣṭasammohātyantavigamāt, na tu sarvathā;

tathā hi eṣāṃ buddhadharmeṣvativiprakṛṣṭadeśakāleṣu
cārtheṣu anantaprabhedeṣu ca bhavatyevā-

kliṣṭamajñānam |

-----------------

mārgalābhena | vipakṣa: = kleśa:, vipakṣapratighātāya
pakṣa: pratipakṣa iti kṛtvā | atha vā-

jñānamanāsravamajñānapratipakṣa:, tasya lābhena |
atyantaṃ sarvathā | sarvatra jñeye punaranutpatti-

dharmatvāddhatam, asamudācāraprahāṇīkṛtamityartha: |
ato'sau iti, bhagavān | pratyekabuddhaśrāvakā

api | abhyarhitatvāt pratyekabuddhaśabdapūrvanipāta: |
kāmam ityanujñāyām | na tu sarvathā iti

akliṣṭasammohānatyantavigamāt |

nanu ca sarvaṃ sāsravavastu śrāvakapratyekabuddhānāmapi
buddhavat prahīṇam, kimidamucyate-

kliṣṭasammohasya teṣāmatyantavigama iti, tathā
hyuktam-"nāhamekadharmamapyanabhijñāyāparijñāya

du:khasyāntakriyāṃ vadāmi" ( ) iti, tathā
"nāhamekadharmamapyaparijñāyāprahāya

du:khasyāntakriyāṃ vadāmi" ( ) iti,
tasmācchrāvakapratyekabuddhānāmapi tadakliṣṭamajñānaṃ

cakṣurādivacchandarāgaprahāṇāt prahīṇameva, anyathā hi
śrāvakapratyekabuddhānāṃ du:khāntakriyā na

bhavet ? satyam; astyetadevam, prahīṇameva teṣāṃ
kliṣṭavadakliṣṭamapyajñānam | tattu teṣāṃ

cakṣurādivat prahīṇamapi samudācarati | buddhasya tu
prahīṇaṃ sanna samudācarati | ata eva ca

viśeṣitam-`punaranutpattidharmatvāddhatam' iti | anyathā
`tat sarvathā sarvatra jñeye prahīṇam'

ityevāvakṣyat |

ye tu vyācakṣate-`śrāvakapratyekabuddhānāṃ
kliṣṭasammohamātravigamāt saṃkleśa-

vinivṛtti:' iti, tadapavyākhyānameṣāṃ yathoktamiti
pratyācakṣyate |

tathā hyeṣāmiti vistara:-tathā hīti, yasmādityartha: |
atha vā-tatheti yathā na

sarvathā tatheti | hiśabdo hetau | eṣāmiti
śrāvakapratyekabuddhānām | buddhadharmeṣu āveṇikādiṣu |

ativiprakṛṣṭadeśakāleṣu cārtheṣu |
ativiprakṛṣṭadeśeṣu, ativiprakṛṣṭakāleṣu, ca |
anantaprabhedeṣu

ca abuddhadharmasvabhāveṣvapi rūpādiṣvartheṣu |
bhavatyevākliṣṭamajñānam | samudācaratyeva tadityartha: |

tatra ye buddhadharmā āveṇikādayasteṣu
svabhāvaparamasūkṣmagambhīratvād buddhādanyeṣāmajñānam
|

yathoktam-"jānīṣe tvaṃ, śāriputra, tathāgatasya
śīlaskandhaṃ samādhiskandhaṃ prajñāskandhaṃ

vimuktijñānadarśanaskandham ?" iti bhagavatā pṛṣṭena
sthavira śāradvatīputreṇoktam-"no hīdaṃ,

bhagavan" ( ) iti | ye tvanye'rthā rūpiṇa:
paramāṇusañcitāste'tiviprakṛṣṭadeśā yadi

bhavanti, ye'pyavijñaptyarūpiṇaste'pi
yadyativiprakṛṣṭadeśādhāratvādativiprakṛṣṭadeśā
bhavanti,

teṣvapi teṣāmajñānam; anekalokadhātvantaritadeśatvāt |
śrūyate hi sthavira maudgalyāyana-

syātiviprakṛṣṭadeśamarīcilokadhātujātasvamātṛ
deśāparijñānam | ativiprakṛṣṭakāleṣva-

pyatīteṣvanāgateṣu vā
teṣvartheṣvatibahukalpāntarāntaritavināśaprā-
durbhāvatvāt teṣāṃ bhavatyevājñānam |

śrūyate hi sthaviraśāriputreṇa
mokṣabhāgīyakuśamūlādarśanāt
pravrajyāpekṣyapuruṣapratyākhyānam |

bhagavatā tu tasya mokṣabhāgīyaṃ dṛṣṭam | uktaṃ ca-

@007

ityātmahitapratipattisampadā saṃstutya punastameva
bhagavantaṃ parahitapratipattisampadā

saṃstauti-saṃsārapaṅkājjagadujjahāreti | saṃsāro hi
jagadāsaṅgasthānatvād duruttaratvācca

paṅkabhūta:, tatrāvamagnaṃ jagadatrāṇamanukampamāno
bhagavān saddharmadeśanāhastapradānairyathā-

bhavyamabhyuddhatavān iti ya
evamātmaparahitapratipattisampadā yuktastasmai namaskṛtyeti

------------------

"mokṣabījamahaṃ hyasya susūkṣmamupalakṣaye |

dhātupāṣāṇavivare nilīnamiva kāñcanam" || ( ) iti |

sa ca puruṣa: pravrājita iti | `anantaprabhedeṣu' iti,
dhātugatiyonyupapattyādiprabhedena

durbodheṣvartheṣu, teṣāmajñānaṃ bhavatyeva | tathā
hyāha-

"sarvākāraṃ kāraṇamekasya mayūracandrakasyāpi |

nāsarvajñairjñaiyaṃ sarvajñajñānabalaṃ hi tajjñānam"
|| ( ) iti |

tānyetāni catvāryajñānakāraṇāni bhavanti | teṣāṃ
kvacidekam, kvacid dve, kvacit

trīṇi, kvaciccatvārīti sambhavato yojyāni |

ityātmahitapratipattisampad iti vistara:-ātmahitāya
pratipattirātmahitapratipatti:,

ātmahitapratipatte: sampadātmahitapratipattisampat,
phalaniṣpattirityartha: | sā ceyaṃ sampad

jñānaprahāṇasampatsvabhāvā veditavyā |
parahitapratipattisampad api tathaiva vacanīyā |

apare vyācakṣate-ātmahitapratipatti: =
ātmahitapratipādanam, ātmahitopagraha

ityartha:, tasyā: sampad ātmahitapratipattisampat | evaṃ
parahitapratipattisampadapi vyākhyeyā |

sā puna: sarvadu:khopaśamanirvāṇapariprāpaṇasvabhāvā;
"saṃsārapaṅkājjagadujjahāra" iti

vacanāt | saṃsaraṇaṃ saṃsāra: = ājavañjavībhāva:,
janmamaraṇaparamparetyartha: | atha vā-

saṃsarantyasmin sattvā iti saṃsāra: = traidhātukam |
saṃsāra: paṅka iva saṃsārapaṅka:; paṅkasādharmyāt

| ata āha-saṃsāro hi jagadāsaṅgasthānatvād
duruttaratvācca paṅkabhūta iti | paṅke hi loke'va-

sādātmakatvādāsaṅgasya sthānam, ata eva ca duruttara: |
cañcalatvād vā parāśrayottaraṇīyatvād  vā duruttara: |
saṃsāro'pi hi tṛṣṇābhiṣyanditatvādāsaṅgasthānam,
duruttaraśca dṛṣṭivicikitsā-

viṣpanditena | buddhāpāśrayottaraṇīyatvena vā duruttara:
| tatrāvamagnaṃ tādātmyānupraveśata:,

samudāyāvayavarūpato vā | jagatsattvaloka: | atrāṇam
anākrandam | anukampamāna: karuṇāya-

māno bhagavān | saddharmadeśanāhastapradānai: |
saddharmadeśanaiva hastā:, teṣāṃ pradānāni,
uttāraṇīya-

bahutvād bahuvacanam, tai: | yathābhavyamabhyuddhṛtavān |
yathābhavyamityanucyamānamapi gamyate;

loke tathā dṛṣṭatvāt | tadyathā-`brāhmaṇānānīya
bhojayāmāsa' ityukte ye tatra bhojayituṃ śaktā

grāme nagare vā sannihitāstāneva bhojayāmāseti gamyate;
sarvalokabrāhmaṇānāṃ bhojayituma-

śakyatvāt | evamihāpi yo jano bhavyo'bhyuddhartum,
tamevābhyuddhṛtavāniti | ato yathābhavyamiti

vyācaṣṭe |

"tasmai namaskṛtya" iti śirasā praṇipatya |
kriyāspadībhūtatvānnama:śabdasya

praṇipatyārtho namaskṛtyaśabdo bhavati | praṇipātaśca
loke śirasā pratīta iti `śirasā' ityāha |

@008

śirasā praṇipatya | yathārtham = aviparītaṃ śāstīti
yathārthaśāstā | anena parahitaprati-

-------------------

bāṅmanonamaskāro'pyatrānuktasiddho
guṇākhyānapūrvakatvānmanaskarmapūrvakatvācca
kāyakarmaṇa: |

`tasmai' iti kiṃlakṣaṇeyaṃ caturthī ? atra bahavo
vyākhyānakārā muhyanti |

ācāryaguṇamati:, tacchiṣyaścācāryavasumitra
āhatu:-"nama:śabdayoge caturthī-

`nama:svastisvāhāsvadhālaṃvaṣaḍyogācca" (pā^ sū^
2.3.16) iti, tadetadayuktam;

svatantrasya nama:śabdasya yoge sā caturthī bhavati,
asvatantraścāyaṃ nama:śabda:; kriyāspadī-

bhūtatvāt | ata eva cānenaivācāryeṇa vyākhyāyuktau "
namaskṛtya muniṃ mūrdhnā" iti karmalakṣaṇā

dvitīyā prayuktā | tasmānna nama:śabdayoge caturthīti |

dvitīyāyā: sthāne caturthī prayuktetyapare;
tadidameṣāmicchāmātram, na hi lakṣaṇa-

masyāstīti |

kena tarhīyaṃ caturthī ? sampradānalakṣaṇeyaṃ caturthīti
vyācakṣmahe | kathaṃ sampradānasaṃjñā ?

"karmaṇā yamabhiprati sa sampradānam" (pā^ sū^ 1.4.32) iti
cūrṇikāreṇa karmaśabda

ubhayathā varṇyate-pāribhāṣikaṃ karma, laukikaṃ ceti |
tatra yadā "karturīpsitatamaṃ karma"

(pā^ sū^ 1.4.49) iti pāribhāṣikaṃ karmāśrīyate, tadā
karturīpsitatamena yamabhipraiti sa

sampradānasaṃjño bhavati-brāhmaṇāya gāṃ
prayacchatītyetat siddhaṃ bhavati | yadā tu karma kriyeti

laukikaṃ karmāśrīyate, tadā kriyayā yamabhipraiti sa
sampradānasaṃjño bhavatīti, tadetat siddhaṃ

bhavati-yuddhāya sannahyati, patye śeta iti |
sannahanakriyayā yuddhamabhipraiti kartā, śayanakriyayā

patimiti yuddhādīnāṃ sampradānasaṃjñā siddhā bhavati |
tathehāpi namaskārakriyayā śāstāra-

mabhipraityācārya:, tasmācchāstari sampradānasaṃjñā |
sampradānasaṃjñāyāṃ satyāṃ "sampradāne caturthī"

(pā^ sū^ 2.3.13) iti caturthī bhavati | evaṃ ca kṛtvā-

"pūrva praṇamya vadatāṃ pravarāya śāstre" ( )

"pramāṇabhūtāya jagaddhitaiṣiṇe praṇamya śāstre
sugatāya tāyine" (pra^ samu^ 1.1)

ityevamādīni kāvyaśāstrāntaroktāni śabdarūpāṇi
sunītāni bhavanti |

yadi tarhi sampradānasaṃjñaiveṣyate, `namaskṛtya muniṃ
mūrdhnā' ityatra dvitīyā na prāpnoti ?

naiṣa doṣa:; vivakṣāta: kārakāṇi bhavanti | yadā
karmavivakṣā tadā dvitīyā, yadā sampradānavivakṣā

tadā caturthī-ityubhayamapi siddhaṃ bhavati |

"yathārthaśāstre" iti śāstrityauṇādika: śabda:
"tṛntṛcau śaṃsikṣadādibhya: saṃjñāyā

cāniṭau" (u^ 2.93) iti tṛnpratyayānto'niṭ śāsteti bhavati
| nanu ca saṃjñāyāṃ śāsteti

bhavati, na ceyaṃ saṃjñā ? saṃjñaiveyam | dvividhā hi
saṃjñā-viśeṣasaṃjñā, sāmānyasaṃjñā ca |

viśeṣasaṃjñā-devadatta:, yajñadatta iti |
sāmānyasaṃjñā-mātā, pitetyevamādikā | mātrādayo'pi

hi tatra saṃjñāyāmeva nipātyante-"naptṛneṣṭṛtvaṣṭṛr
kṣattṛhotṛpotṛbhrātṛjāmātṛ mātṛpitṛduhitṛ" (u^

2.94) iti | tena yathā sarvāsāṃ mātṝṇāmiyaṃ saṃjñā
māteti, sarveṣāṃ ca pitṝṇāṃ piteti, evaṃ

sarveṣāṃ ca śāstṝṇāmiyaṃ saṃjñā-śāsteti | sa tu
śāstā dvividho bhavati-ayathārtha:, yathārthaśca |

@009

pattyupāyamasyāviṣkaroti | yathābhūtaśāsanācchāstā
bhavannasau saṃsārapaṅkājjagadujjahāra,

na tvṛddhivarapradānaprabhāveṇeti |

tasmai namaskṛtya kiṃ kariṣyati ? ityāha-śāstraṃ
pravakṣyāmi | śiṣyaśāsanā-

cchāstram |

kiṃ śāstram ? ityāha-abhidharmakośam ||1||

ko'yamabhidharmo nāma ?

prajñā'malā sānucarā'bhidharma:,

tatra prajñā dharmapravicaya: | amaleti anāsravā |
sānucareti saparivārā |

evamanāsrava: pañcaskandhako'bhidharma ityuktaṃ bhavati |
-------------------

ayathārthaśca pūraṇādi:, yathārthaśca tathāgata iti |
ato viśinaṣṭi-yathārthamaviparītaṃ śāstīti

yathārthaśāstā | etacca viśeṣaṇaṃ
parahitapratipattyupāyasūcanārtham | ata evāha-parahita-

pratipattyupāyamasyāviṣkaroti ityevamādi | na
tvṛddhivarapradānaprabhāveṇa iti | prabhāvaśabda:

pratyekamabhisambadhyate-
ṛddhiprabhāveṇa,varapradānaprabhāveṇeti |
ṛddhiprabhāvastadyathā-viṣṇo-

rviśvarūpasandarśanam |
varapradānaprabhāvastadyathā-maheśvaro varaṃ prayacchatīti
pravāda: | atha vā

tripado dvandva:-ṛddhiśca varapradānaṃ ca prabhāva śceti |
prabhāva: = śaktiviśeṣa: | nanu ca buddhā api

kadācid ṛddhiprātihāryaṃ vineyānāmupadarśayanti ?
astyetadevam; api tvāvarjanamātraṃ tu teṣām |

anuśāsanīprātihāryeṇa tu
rāgādipratipakṣabhāvanākrameṇa saṃsārottaraṇaṃ bhavati
|

kiṃ kariṣyatīti praśna: | namaskṛtyeti ktvāvidhe:
kriyāntarāpekṣatvāt | samāna-

kartṛkayorhi pūrvakāle ktvāvidhirbhavati | (dra^-pā^ sū^
7.1.37)

"śāstraṃ pravakṣyāmi" iti | arthaviśeṣābhidyotako
nāmasamūha: = śāstram | kṣaṇikatvāt

samūhānupapattiriti cet, na;
tadgrāhakabuddhirūpasamūhakalpanāt |
śiṣyaśāsanācchāstram iti |  kiṃ śāstram iti | kiṃ
nāmadheyamityabhiprāya: |

abhidharmakośam iti | asya nirvacanaṃ vakṣyate | āstāṃ
tāvadetat ||1||

avayavārthāvabodhapūrvaka: samudāyārthāvabodha
ityavayavārtha tāvat pṛcchati-

ko'yamabhidharmo nāma iti ?

"prajñāmalā sānucarābhidharma:" iti | dharmapravicayakāle
prajñā pradhānamiti mukhyavṛttyā

prajñāgrahaṇam | amaletyanāsravā;
malānāmāsravaparyāyatvāt | sānucareti saparivārā |
rājñā samaṃ

carannapi bhṛtyo rājānucara ityucyate,
tadanuvṛttikāritvāt; tathehāpi samakālaṃ caranto'pi

tatsahabhuvo dharmā anucarā evocyante | ke punaste ?
cittacaittā anāsravasaṃvarā jātyādayaśca

cittaviprayuktā iti | nanu ca cittaṃ caittebhya: pradhānam,
tathā hi-cittasyeme citte vā bhavāścaittā

iti, tena prajñaiva cittasya parivāro'rhati, na tu cittaṃ
prajñāyā:, caitasikatvāt ? astyetat;

api tu dharmapravicayakāle prajñā caittasyāpi sarvasya
kalāpasya rājāyate | kvacit kaścid dharma:

@010

eṣa tāvat pāramārthiko'bhidharma: ||

sāṃketikastu-

tatprāptaye yāpi ca yacca śāstram |

yāpi ca śruta-cintā-bhāvanāmayī sāsravā prajñā,
upapattipratilambhikā ca

sānucarā | yacca śāstram asyā: prāptyarthamanāsravāyā:
prajñāyā:, tadapi tatsambhārabhāvād  

-------------------

anāsrava: pañcaskandhaka iti | anāsravasaṃvarastasmin
kalāpe rūpaskandha:, yā

vedanā sa vedanāskandha:, yā saṃjñā sa saṃjñāskandha:,
cetanādijātyādaya: saṃskāraskandha:,

vijñānaṃ cātra vijñānaskandha: |

eṣa tāvat iti | tāvacchabda: kramārtha: | pāramārthika iti
| paramārtha eva pāramārthika: |

paramārthe vā bhava: pāramārthika: | paramārthena vā
dīvyati caratīti vā pāramārthika: | sāṃketikastu

sāṃvyavahārika: |

"tatprāptaye yāpi ca" iti | prajñā sānucarā so'bhidharma
iti cātrādhikṛtam | tasyā

anāsravāyā: prajñāyā: prāptyartha sākṣāt
pāramparyeṇa vā yā śrutamayī cintāmayī ca bhāvanāmayī

ca prajñā sāsravā, yā copapattipratilambhikā sānucarā
sāpi sāṃketiko'bhidharma: | tatra

śrutaprayogajā śrutamayī, yuktinidhyānaprayogajā
cintāmayī, bhāvanāprayogajā bhāvanāmayī,

upapattipratilambhajā upapattipratilambhikā |
upapattipratilambho'syāstīti "ata iniṭhanau"

(pā^ sū^ 5.2.115) iti ṭhanvidhānānna vṛddhi: |
śrutacintāmayī, upapattipratilambhikā,

bhāvanāmayī cārūpyāvacarī catu:skandhako'bhidharma:;
anuparivartakarūpābhāvāt | rūpāvacarī

tu dhyānasaṃvarasadbhāvāt pañcaskandhako'bhidharma: |

"yacca śāstram" iti | abhidharmaśāstramabhipretam | tattu
sānucaram, na sānucaramiti

vyākhyābheda: | kecit tāvadacittacaitasikakalāparūpatvāt
sānucaramiti nānuvartayanti |

jātyādisambhavāt kecidanuvartayanti-"ekaskandhako
hyasāvabhidharma:, dviskandhako vā,

tasya ca jātyādaya: santi" iti |

anye vyācakṣate-śāstramiti jñānaprasthānam | tasya
śarīrabhūtasya ṣaṭpādā:-

prakaraṇapāda:, vijñānakāya:, dharmaskandha:,
prajñaptiśāstram, dhātukāya:, saṅgītiparyāya iti |

atastadapi śāstraṃ sānucarameva pāramparyeṇa
pāramārthikābhidharmaprāptaye sāṅketiko'bhidharma

ityucyate | upapattipratilambhikā hi prajñā
śāstraśravaṇāt tadarthamanusarati, tasyā: śrutamayī,

śrutamayyāścintāmayī, cintāmayyā: sāsravā
bhāvanāmayī, tasyā anāsravā prajñā jāyata

ityanukrama: |

tadayam iti | taditi vākyopanyāsa: | ayaṃ
svalakṣaṇadhāraṇatvena nirukta: pāramārthika-

sāṅketikābhidharma: | paramārthadharmam iti | paramasya
jñānasyārtha: paramārtha:, paramo vā artha:

paramārtha:, sarvadharmāgratvāt paramārtha:;
paramārthaścāsau dharmaśca paramārthadharma: |
dharmalakṣaṇaṃ veti |

svasāmānyalakṣaṇam-`khakkhaṭalakṣaṇa: pṛthivīdhātu:',
`anityaṃ du:kham' ityevamādi |

@011

`abhidharma:' ityucyate | nirvacanaṃ tu-svalakṣaṇadhāraṇād
dharma: | tadayaṃ paramārthadharmaṃ vā

nirvāṇaṃ dharmalakṣaṇaṃ vā pratyabhimukho dharma
ityabhidharma: |

ukto hyabhidharma: ||

idaṃ tu śāstraṃ kathamabhidharmakośam ?

tasyārthato'smin samanupraveśāt

sa cāśrayo'syetyabhidharmakośam ||2||

sa hi śāstrasaṃjñako'bhidharma etasminnarthato
yathāpradhānamantarbhūta ityetacchāstraṃ

tasya kośasthānīyaṃ bhavati |

atha vā-so'bhidharma etasyāśrayabhūta: śāstrasya, tato
hyetannirākṛṣṭam, ata:

sa evāsyābhidharma: kośa ityetacchāstramabhidharmakośam
||2||

kimartha punarabhidharmopadeśa: ? kena cāyaṃ prathamata
upadiṣṭo yata ācāryo-

'bhidharmakośaṃ vaktumādriyata iti ? āha-

-------------------

tatpratyabhimukha: pratilambhāya pratiṣedhāya avabodhāya vā
pratibodhāya vābhimukho dharma: abhidharma: |

"kugatiprādaya:" (pā^ sū^ 2.2.18) iti tatpuruṣasamāsa: |
nanu ca "lakṣaṇenābhipratī

ābhimukhye" (pā^ sū^ 2.1.14) ityavyayībhāva: prāpnoti ?
yadā hyabhirlakṣaṇena saha

samasyate tadāvyayībhāva:, tadyathā-abhyagni śalabhā:
patanti, śalabhapatanamagninā lakṣyate,

so'gnirasya lakṣaṇam | na tvayaṃ dharmo'nyasya lakṣaṇam,
kiṃ tarhi ? lakṣya:; svayamevābhimukhyāt |

śāstrākhyo'pi sāṃketiko'bhidharma: prāpaṇāya
abhidyotanāya vā nirvāṇaṃ dharmalakṣaṇaṃ vā

pratyupaniṣadbhāvenābhimukha:, kimaṅga pāramārthika iti !
atastatpuruṣasamāsenābhidharma iti siddhaṃ

bhavati |

ukto hyabhidharma iti |
svabhāvaprabhedanirvacanato'vayavārtho'vabuddha: |
samudāyārthastu

na tāvadityata: samudāyārthaṃ pṛcchati-idaṃ tu śāstraṃ
kathamabhidharmakośam iti |

"tasyārthato'smin" iti | tasyābhidharmasaṃjñakasya
śāstrasyānantaroktatvād grahaṇam |

arthata iti | na vyañjanata iti | arthato'yamanupraveśo na
sākalyena, tasmād | yathāpradhāna-

mitavyayībhāva: | antarbhūta: praviṣṭa: | iti
etacchāstraṃ madīyaṃ tasya arthasya kośasthānīyaṃ

bhavati kośasadṛśam | etasminnarthe
ṣaṣṭhītatpuruṣasamāsa:-abhidharmasya kośo'bhidharmakośa

iti | yatra hyasi: praviśati sa tasya kośa: |

atha vā-sa: abhidharmo jñānaprasthānādiretasya madīyasya
śāstrasya āśrayabhūta: |

tato hyārṣādabhidharmādetanmadīyaṃ śāstraṃ
nirākṛṣṭam | arthata ityadhikṛtam | ata: sa evāsya

abhidharma: kośa ityetasminnarthe
bahuvrīhisamāsa:-abhidharma: kośo'syetyabhidharmakośam |

yato hyasirnirākṛṣyate sa tasya kośa iti
etacchāstramabhidharmakośamiti | samudāyārtho-

'pyasyāvagamita iti sūcayati ||2||

@012

dharmāṇāṃ pravicayamantareṇa nāsti

kleśānāṃ yata upaśāntaye'bhyupāya: |

kleśaiśca bhramati bhavārṇave'tra loka-

staddhetorata udita: kilaiṣa śāstrā ||3||

yato vinā dharmapravicayena nāsti kleśopaśamābhyupāya:,
kleśāśca lokaṃ bhramayanti

saṃsāramahārṇave'smin, atastaddhetostasya
dharmapravicayasyārthe śāstrā kila

buddhenābhidharma ukta:; na hi vinā abhidharmopadeśena
śiṣya: śakto dharmān pravicetumiti |

-------------------

kimartha punarabhidharmopadeśa: | kiṃ prayojanamityartha: |
saprayojanasya hi śāstrasya pratyāsa:

sādhurbhavati, na niṣprayojanasya | kena cāyaṃ prathamata
upadiṣṭa: | kena cāyamabhidharma ādito

deśita: | āptopadiṣṭasya hi śāstrasya pratyāso'rharūpa:
syādityabhiprāya: | `prathamata:' iti

viśeṣaṇam | bhadanta kātyāyanīputrādīnāṃ
piṇḍīkaraṇena paścādupadeśasya siddhatvāt | prathamata

upadeśe hi vivāda: | yata iti vistara:-yata: kāraṇāt,
ācārya: śāstrakāra:, abhidharmakośaṃ

pratyāsaśāstram, vaktuṃ praṇetum, ādriyate ādaraṃ
karotityartha: |

evaṃ kṛte praśnadvaye'bhidharmaśāstrasya saprayojanatām,
āptopadeśatāṃ ca pradarśayannāha-

"dharmāṇāṃ pravicayam" iti | vistara:-yato vinā
dharmapravicayena | `rūpaṃ vedanānityaṃ

du:kham' ityevamākāreṇa | nāsti kleśopaśamābhyupāya: |
anya iti vākyaśeṣa: | sa eva tu

kleśopaśamābhyupāya ityarthādāpannaṃ bhavati |
tadyathā-`nāhāreṇa vinā prāṇasandhāraṇopāya:'

ityukte `sa evāhāra: prāṇasandhāraṇopāya:
`ityarthādāpannaṃ bhavati, tadvadetat |

yadi kleśopaśamo na syāt, kiṃ syād ? ityata
āha-"kleśaiśca bhramati bhavārṇave'tra

loka:" iti | anena kleśopaśamasyāvaśyakartavyatāṃ
darśayati | bhava: = saṃsāra ityeko'rtha: |

bhava evārṇavo bhavārṇava:, majjanasthānasādharmyāt
samudrakalpo bhava:, etasmin bhavārṇave | atra

pratyakṣīkṛtapañcopādānaskandhalakṣaṇa
vyatiriktabhavapratiṣedhārtham atragrahaṇam | atra loko
bhramati;

tādātmyāvasthānāt | tādātmyāvasthānato'pi
hyadhikaraṇanirdeśo dṛśyate, tadyathā-

anyapādapānupayogena palāśeṣvārāma: sthita iti | vṛttau
tu hetvarthatāṃ tṛtīyāyā: sūcayatā

hetumaṇṇicā hetvartha ukta: | kleśāśca lokaṃ
bhramayantīti | ata iti | uddiṣṭahetupratyāmnāya: |

yata evam, ata uddiṣṭo'bhidharma ityartha: | dharmapravicaya:
kleśopaśamopāyo nānyo dharma

ityabhidharmopadeśaka: sambandha iti | ata uktam-"taddheto:"
iti | sa eva hetustaddhetu:,

tasya tasmādvā taddhetoriti | tasya dharmapravicayasyārthe hi
dharmopadeśahetuko dharmapravicaya: | kathaṃ

nāma dharmapravicaya: syāditi ? abhidharma upadiṣṭa:
śāstrā buddhenāta eva | na hi vinābhidharmopadeśena

śiṣya: śakto dharmān pravicetum iti |

"udita:" iti vaderniṣṭhāyāṃ kṛtasamprasāraṇasyaitad
rūpam, na tviṇa utpūrvasya;

arthāyogāt | udita ityukta:, upadiṣṭa ityeko'rtha: |

@013

sa tu prakīrṇa ukto bhagavatā,
bhadantakātyāyanīputraprabhṛtibhi: piṇḍīkṛtya sthāpita:

sthaviradharmatrātodāna-vargīyakaraṇavadityāhur
vaibhāṣikā: ||3||

katame punaste dharmā yeṣāṃ
pravicayārthamabhidharmopadeśa: ? ityāha-

sāsravā'nāsravā dharmā:,

eṣa sarvadharmāṇāṃ samāsanirdeśa: ||

tatra katame sāsravā dharmā: ? ityāha-

saṃskṛtā mārgavarjitā: |

-------------------

"kila" iti kilaśabda: parābhiprāyaṃ dyotayati |
ābhidharmakāṇāmetanmatam, na

tvasmākaṃ sautrāntikānāmiti bhāva: | śrūyante
hyabhidharmaśāstrāṇāṃ kartāra:,
tadyathā-jñānaprasthānasya

ārya kātyāyanīputra: kartā, prakaraṇapādasya
sthaviravasumitra:, vijñānakāyasya sthaviradevaśarmā,

dharmaskandhasya ārya śāriputra:, prajñaptiśāstrasya ārya
maudgalyāyana:, dhātukāyasya pūrṇa:,

saṅgītiparyāyasya mahākauṣṭhila: |

ka: sautrāntikārtha: ? ye sūtraprāmāṇikā:, na tu
śāstraprāmāṇikāste sautrāntikā: |

yadi na śāstraprāmāṇikā:, kathaṃ teṣāṃ
piṭakatrayavyavasthā-sūtrapiṭaka:, vinayapiṭaka:,

abhidharmapiṭaka iti, sūtre'pi hyabhidharmapiṭaka:
paṭhyate-traipiṭako bhikṣuriti ? naiṣa doṣa:;

sūtraviśeṣā eva hi arthaviniścayādayo'bhidharmasaṃjñā:,
yeṣu dharmalakṣaṇaṃ varṇyate, etadāśaṅkā-

nivṛttyarthamāhu: | sa tu prakīrṇa ukto bhagavateti |
vistara:-yathā sthaviradharmatrātena udānā:

`anityā vata saṃskārā:' ( ) ityevamādikā vineyavaśāt
tatra tatra sūtra uktā

vargīkṛtā ekasthīkṛtā:; evamabhidharmo'pi
dharmalakṣaṇopadeśasvarūpo vineyavaśāt tatra tatra

bhagavatokta: | sthavira
kātyāyanīputraprabhṛtibhirjñānaprasthānādiṣu
piṇḍīkṛtya sthāpita iti |

āhurvaibhāṣikā: | vibhāṣayā dīvyanti caranti vā
vaibhāṣikā:, vibhāṣāṃ vā vidanti vaibhāṣikā: |

ukthādiprakṣepāṭ ṭhak (dra^-pā^ sū^ 4.2.60) ||3||

"sāsravānāsravā dharmā:" iti sahāsravai: sāsravā:, na
santyāsravā eṣvityanāsravā:,

sāsravāścānāsravāśceti samāsa:
svasāmānyalakṣaṇadhāraṇād dharmā: |  eṣa
sarvadharmāṇāṃ samāsanirdeśa iti | etāvanto dharmā
yaduta sāsravāścānāsravāśca,

naitadvyatiriktā dharmā: santi,
tasmādāha-sarvadharmāṇāmiti | samāsanirdeśa iti
saṃkṣepanirdeśa: |

vistaranirdeśastu paścādā śāstraparisamāpterbhaviṣyati |
anye'pi samāsanirdeśā: santi-

saṃskṛtāsaṃskṛtā:, rūpyarūpiṇa:,
sanidarśanānidarśanā ityevamādaya:, kimarthamayameva
samāsanirdeśa

ukta: ? yasminnukte na paryanuyoga: | atha
vā-sāṃkleśikavyāvadānikapakṣapradarśanārtham;

tadarthatvācchāstrasya | tatpakṣadvayāvabodhe hi
saṃkleśapakṣamapahāya vyavadānapakṣāsevanānniśreya-

sāvāptirbhavet |

"saṃskṛtā mārgavarjitā: sāsravā: " iti | saṃskṛtā eva,
nāsaṃskṛtā: | hetupratyayajanitā

rūpādaya: saṃskṛtā: | kiṃ sarve ?
netyāha-mārgavarjitā: | mārgasatyena varjitā: |
mārgasatyasya

@014

sāsravā:,

mārgasatyaṃ varjayitvā'nye sarve saṃskṛtā: sāsravā: |

kiṃ kāraṇam ?

āsravāsteṣu yasmāt samanuśerate ||4||

kāmaṃ nirodhamārgasatyālambanā api āsravā upajāyante, na
tvanuśerate tatreti

na tayo: sāsravatvaprasaṅga: | yathā tatra nānuśerate, tat
paścādanuśayanirdeśa (abhi^

ko^ 5.18) eva jñāpayiṣyāma: ||4||

uktā: sāsravā: ||  -------------------

saṃskṛtatvāt prasaṅga ityata evaṃ viśinaṣṭi | etaduktaṃ
bhavati-mārgasatyaṃ varjayitvā sarve saṃskṛtā:

sāsravā iti |

kathaṃ punaste sāsravā: ? yadyāsravasamprayogāt ?
kliṣṭā eva cittacaittā: sāsravā:

syurnānye; athāsravasahotpādāt ? kasyāṃ santatau
samudācaratkleśasya sattvasya yathāsambhavaṃ

pañcopādānaskandhā: sāsravā: syu:,
nāsamudācaratkleśasya, nāpi bāhyā dharmā:;
athāsravāṇāṃ

ya āśrayāste sāsravā iti ?
ṣaḍevāyatanānyādhyātmikāni sāsravāṇi syu:;
athāsravāṇā-

mālambanāni sāsravāṇi ? nirodhamārgasatyamapi sāsravaṃ
prāpnoti; ūrdhvā ca bhūmirūrdhva-

bhūmyālambanairāsravai: sāsravā syāditi ? ata
āha-"āsravāsteṣu yasmāt samanuśerate"

iti | tasmāt sāsravā iti
pūrvamevādhyāhāryastasmācchabda: | anuśerata iti puṣṭiṃ
labhanta ityartha: |

pratiṣṭhāṃ labhanta ityartho vā | puṣṭilābhe
pratiṣṭhālābhe vā te rāgādaya: santāyante |

apare vyācakṣate-yathā `anuśete mamāyamāhāra:' iti
pathyo'nuguṇībhavatītyartha:,

tathā rāgādayo'pi teṣu dharmeṣvanuśerate,
anuguṇībhavantītyartha: |
rāgādyabhiṣyanditakarmanirvartitā

hi sāsravā dharmā:, "karmajaṃ lokavaicitryam" (abhi^ ko^
4.1) iti vacanāt |

pratyayānuguṇyenānuśerate puṣṭiṃ labhanta ityanuśayā: |
anuśerate anuguṇā vartante pratyayā eṣviti

vānuśayā: | anuśayanaṃ caiṣāmālambanata: samprayogato
vā draṣṭavyam |

guṇamatistvācārya iha vyācaṣṭe-"kiṃ kāraṇaṃ yat
sarvadharmeṣvāsravāṇāmālambanībhavatsu

saṃskṛtā eva mārgavarjitā: sāsravā ucyanta iti ? sarve
dharmā āsravāṇāmālambanam" iti |

anābhidharmikīyametat;
ākāśapratisaṃkhyānirodhayorāsravānālambanatvāt |
ṣaḍeva hyanuśayā

anāsravālambanā: paṭhyante, te ca nirodhamārgālambanā
eva;

"mithyādṛgvimatī tābhyāṃ yuktāvidyātha kevalā |

nirodhamārgadṛgdheyā: ṣaḍanāsravagocarā: ||" (abhi^ ko^
5.14)

iti vacanāt | tasmānna sulikhitametaditi paśyāma: |

kāmamiti yadyapītyartha: | atha vā-kāmamiti
nipāto'bhyupagamārtha: | abhyupagamyata

eva nirodhamārgasatyālambanā api āsravā upajāyanta
ityartha: | tatra nirodhamārgasatyayo: |

anuśayanirdeśa eva jñāpayiṣyāma iti |
"nānāsravordhvaviṣayā asvīkārād vipakṣata:" (abhi^

ko^ 5.18) ityatra |

@015

anāsravā: katame ?

anāsravā mārgasatyaṃ trividhaṃ cāpyasaṃskṛtam |

katamat trividhamasaṃskṛtam ?

ākāśaṃ dvau nirodhau ca;

katamau dvau ? pratisaṅkhyānirodha:,
apratisuṅkhyānirodhaśceti | etadākāśādi

trividhamasaṃskṛtaṃ mārgasatyaṃ cānāsravā dharmā: |
-------------------

yaddhi vastvātmadṛṣṭitṛṣṇābhyāṃ svīkṛtaṃ bhavati,
tatrānye'pyanuśayā anuśayitumutsahante;

ārdra iva paṭe rajāṃsi saṃsthātum | na caivamanāsravam,
nāpyūrdhvā bhūmi:; ato na tadālambanā-

steṣvanuśerate | vipakṣabhūtau ca nirvāṇamārgau
tadālambanānāṃ kleśānām, ūrdhvā ca bhūmiradharāṇām,

ato'pi na teṣu pratiṣṭhāṃ labhante; tapta ivopale talāni
pādānāmiti ||4||

"anāsravā mārgasatyaṃ trividhaṃ cāpyasaṃskṛtam" iti |
arthāpattisiddhatvānna sūtrayitavya-

metad ?-ityevaṃ codye ācārya
guṇamatistāvadāha-"vaktavyamevedam, kiṃ kāraṇam ?
dvividho

hi mārga:-laukika:, lokottaraśca | ato viśeṣārthaṃ
punarabhidhīyate | ata eva cātra

mārgasatyagrahaṇam | prasiddhaṃ cārthāpattyā gamyate,
nāprasiddham | aprasiddhaṃ cāsaṃskṛtamiti |

apare vyācakṣate-tṛtīyarāśyāśaṅkānivṛttyarthamartha
#pattisiddhamapyetat punarucyate | yathā

hi tisro vedanā bhavanti-sukhā, du:khā, adu:khāsukhā ceti;
evaṃ dharmā api sambhāvyaren-

sāsravā:, anāsravā:, sāsravānāsravāśceti | atha
vā-naiva sāsravā nānāsravāśceti | tena

ye'rthāpattyā nirastā: kiṃ te'nāsravā eva ? utāho
sāsravānāsravā eva ? āhosvinnobhayathā ?

iti sandihyeta | asti hi sāsravānāsravatvavikalpāvakāśa: |
kathamiti ? vaibhāṣikaprakriyayā

tāvat "dvidhā sānuśayaṃ kliṣṭamakliṣṭamanuśāyakai:"
(abhi^ ko^ 5.32) iti vacanād ye

cakṣurādayo bāhyā vā
rūpādayo'kliṣṭāste'nuśayānairevāsravai: sāsravā:,
nānanuśayānai: | prahīṇai-

stairananuśayānairāsravairna sāsravā: |
aprahīṇaistvantata: parasantānagatairapi sāsravā eveti
dārṣṭāntika-

prakriyayāpi ca cakṣurādayo'rhatsantānagatā bāhyāśca
rūpādayo'nāsravā:, āsravāṇāmanāśrayatvāt;

sāsravāśca te, āsravāṇāma pratipakṣatvāditi
pārthāyikaṃ sāsravānāsravatvaṃ cakṣurādīnāṃ kalpyata

iti sandeha: | tatsandehavinivṛttyarthamidamucyate-"anāsravā
mārgasatyaṃ trividhaṃ cāpyasaṃskṛtam"

iti | niṣparyāyamanāsravā evāmī, na sāsravā yathoktamiti
punarvacanam | te tarhi arhaccakṣurādayo

vaibhāṣikai: kva pakṣe nikṣeptavyā:-kiṃ sāsravapakṣe,
athānāsravapakṣa iti ? sāsravapakṣa iti ta

āhu: |

kathaṃ prahīṇairāsravaiste sāsravā vyavasthāpyante ?
yeṣvāsravā anuśerate, anuśayitavanta:,

anuśayiṣyante vā, te sāsravā: |
traikālikārthavivakṣayāpi hi loke vartamānakālaprayogo

dṛśyate-ya: prajā rakṣati sa rājeti, yo'pi rakṣitavān
yo'pi rakṣiṣyati sa cāpi rājeti

gamyata eveti ata evaṃ vyākhyāyate |

atha vā-yadyapi te prahīṇairāsravairna sāsravā:,
aprahīṇaistvaparimitairāsravairantata:

parasantānagatairapi sāsravā eva bhavanti |

@016

kiṃ kāraṇam ? na hi teṣvāsravā anuśerata iti |

yadetat trividhamasaṃskṛtamuddiṣṭam,

tatrākāśamanāvṛtti: ||5||

anāvaraṇasvabhāvamākāśam, yatra rūpasya gati: ||5||

-------------------

nanu ca samāsanirdeśādeva "sāsravānāsravā dharmā:"
(abhi^ ko^ 1.4) iti

tṛtīyarāśyaprasaṅga: ? na; tatraikaśeṣanirdeśasambhavāt
| sāsravāścānāsravāśca sāsravānāsravāśceti

sāsravānāsravā ityekaśeṣa: | asarūpāṇāmapyekaśeṣa
iṣyate, "guṇo yaṅluko:" (pā^ sū^

7.4.83) iti yathā |

apare punarāhu:- arthāpattyā siddhamevaitat,
spaṣṭīkaraṇārthaṃ tu prapañca ucyate | tadyathā-

"viśeṣaṇaṃ viśeṣyeṇa bahulam" (pā^ sū^ 2.1.57)
ityanenaiva sarvaṃ siddham "pūrvakālaikasarva-

jaratpurāṇanavakevalā: samānādhikaraṇena" (pā^ sū^
2.1.49) ityevamādiprapañca ucyate,

tadvadetat |

katamat trividhamasaṃskṛtamiti | apratītatvāt pṛcchati |
trividhagrahaṇamiyattā-

vadhāraṇārtham | santi hi kecid `ekamevāsaṃskṛtaṃ
nirvāṇam' ityāhu:, yathā vātsīputrīyā: |

`paramāṇvādayo bahavo'saṃskṛtā:' iti vaiśeṣikā: |
tanmatapratiṣedhārthamiyattāvadhāraṇam |

katamau dvau iti pratisaṃkhyā'pratisaṅkhyānirodhāveva
pṛcchati, nākāśam; ākāśasya  loke prasiddhatvāt |

"tatrākāśamanāvṛti:" iti | `tatra' iti nirdhāraṇe,
vākyopanyāse vā | avakāśaṃ

dadātītyākāśamiti nirvacanam | bhṛśamasyānta: kāśante
bhāvā ityākāśamityapare | anāvṛtti: =

anāvaraṇam, kartṛsādhanaṃ karmasādhanaṃ vā |

yo dharmo'nyān dharmānnāvṛṇoti, anyairvā nāvriyate tat
anāvaraṇasvabhāvamākāśam |

tadapratyakṣaviṣayatvādanyadharmānāvṛtyānumīyate, na
tvāvaraṇābhāvamātram | ata eva ca vyākhyā-

yate-yatra rūpasya gatiriti |

yadi yannāvṛṇoti nāvriyate va tadākāśam, apratighā api
cidādaya: saṃskārāstathaive-

tyākāśaṃ prāpnuvanti ? na prāpnuvanti;
pareṣāmāvaraṇabhāvāt | ṛddhimanto hi cittacaittabalena
pareṣāṃ

gatiṃ cittādīn vā vibadhnanti |
pratisaṃkhyā'pratisaṅkhyānirādhau
tarhyavibandhakatvādākāśaṃ prāpnuta: ?

na; tayo: saṃyogadravyānutpattidharmāṇāṃ
saṃyogaprāptiniyatarodhabhūtatvena,
utpattivighrarodhabhūtatvena

cāvaraṇabhūtatvāt |

atha vā-yasyānāvaraṇameva lakṣaṇaṃ nānyallakṣaṇaṃ
tadākāśam | tayoścānyalakṣaṇamastīti

na tau nirodhāvākāśaṃ prāpnuta: | asarvagataṃ
tarhyākāśamanityaṃ vā prāpnoti, āvaraṇābhāve bhāvāt

tadbhāve cābhāvāt ? kuḍyādiṣu hyanyasvarūpasyāvaraṇaṃ
bhavatīti atrākāśalakṣaṇābhāvaprasaṅga: |

kuḍyādyapagame ca punastadbhavatītyanityaṃ prāpnoti ?
nānityaṃ prāpnoti; tatrāpi kuḍyādyavakāśa-

dānādākāśamastyeva | yadi hi tatrākāśaṃ na syāt,
tasyaiva kuḍyāderanavakāśatvādavasthānaṃ na

@017

pratisaṅkhyānirodho yo visaṃyoga:,

ya: sāsravairdharmaivisaṃyoga: sa pratisaṅkhyānirodha: |
du:khādināmāryasatyānāṃ prati

pratisaṅkhyānaṃ pratisaṅkhyā = prajñāviśeṣastena
prāpyo nirodha: pratisaṅkhyānirodha:,

madhyapadalopaṃ kṛtvā, gorathavat |

kiṃ punareka eva sarveṣāṃ sāsravāṇāṃ dharmāṇāṃ
pratisaṅkhyānirodha: ? netyāha | kiṃ

tarhi ?

pṛthak pṛthak |

yāvanti hi saṃyogadravyāṇi tāvanti visaṃyogadravyāṇi |
anyathā hi du:khadarśana-

heyakleśanirodhasākṣātkaraṇāt
sarvakleśanirodhasākṣātkriyā prasajyeta | sati caivaṃ

śeṣapratipakṣabhāvanāvaiyarthyaṃ syāt |

-------------------

syāt | yattu tatra rūpāntarasyānavasthānam, tat
kuḍyādyāvaraṇāt, nākāśābhāvāt | uktaṃ hi

bhagavatā-"pṛthivī, bho gautama, kutra pratiṣṭhitā ?
pṛthivī, brāhmaṇa, abmaṇḍale pratiṣṭhitā |

abmaṇḍalaṃ, bho gotama, kva pratiṣṭhitam ? vāyau
pratiṣṭhitam | vāyurbho gotama, ka pratiṣṭhita: ?

ākāśe pratiṣṭhita: | ākāśaṃ, bho gautama, kutra
pratiṣṭhitam ? atisarasi mahābrāhmaṇa, atisarasi,

mahābrāhmaṇa ! ākāśaṃ brāhmaṇa
apratiṣṭhitamanālambanam" ( ) iti vistara: |

tasmādastyākāśamiti vaibhāṣikā: ||5||

"yo visaṃyoga:" iti |
viśeṣaṇenānityatānirodho'pratisaṃkhyānirodhaśca
vyudastau

bhavata: | na hi visaṃyogalakṣaṇau tau nirodhau |
visaṃyukti: = visaṃyoga:, kleśavisaṃyuktilakṣaṇa:,

saṃyogaprāptiniyatarodhabhūto vā yo dharma: sa
pratisaṃkhyānirodha: | du:khādīnāmāryasatyānāmiti

viśeṣaṇaparigrahāt pratisaṃkhyānam anāsravaiva prajñā
gṛhyate | na hi laukikī prajñā du:kha-

satyādyākārā, kiṃ tarhi ?
uttarādharabhūmiśāntādyudārādyākārā | prajñāviśeṣa
iti viśeṣagrahaṇaṃ

kleśaprahāṇānantaryamārgaprajñāgrahaṇārtham | tena
prajñāviśeṣeṇa prāpyo nirodha iti pratisaṃkhyānirodha: |

madhyapadalopaṃ kṛtvā iti |
"śākapārthivādīnāmupasaṃkhyānam, śākapriyā:
pārthivā:

śākapārthivā:" (pā^ sū^ 2.1.60) itīṣṭyā
madhyapadalopa: | yadi pratisaṃkhyayānāsravaiva

prajñā gṛhyeta, laukikamārgaprāpyo nirodho na gṛhīta
ityavyāpi lakṣaṇaṃ prāpnoti ? nāvyāpi; sarvo

hi traidhātukasāsravavastunirodho'nāsravayā prajñayā
prāpyate | na sa nirodho'sti yo laukikyaiva

prajñayā prāpyate nānāsravayeti kiṃ laukikyā prajñayā
prayojanam ! yo hi laukikena mārgeṇa

kaścinnirodha: prāpyate, sa eva punarlokottareṇa prāpyata
eveti lokottaraiva prajñā tatra, na laukikī |

dravyasan pratisaṃkhyānirodha:;
satyacatuṣṭayanirdeśanirdiṣṭatvād, mārgasatyavaditi
vaibhāṣikā: |

"pṛthak pṛthak" iti nānetyartha: | yāvanti hi
saṃyogadravyāṇīti | saṃyukti: = saṃyoga:,

saṃyogāya dravyāṇi saṃyogadravyāṇi | samprayujyate
teṣviti vā saṃyogā:, saṃyogāśca te dravyāṇi

ceti saṃyogadravyāṇi, sāsravadravyāṇīti yāvaduktaṃ
bhavati | "sāsravaṃ hi dravyaṃ stambhasthānīyam,

@018

yattarhyuktam-"asabhāgo nirodha:" iti, asya ko'rtha: ?

`nāsya kaścit sabhāgaheturasti nāsau kasyacit' ityayamasya
vākyasyārtha:, na

tu nāsya kaścit sabhāgo'stīti ||

ukta: pratisaṅkhyānirodha: ||

utpādātyantavighno'nyo nirodho'pratisaṅkhyayā ||6||

anāgatānāṃ dharmāṇāmutpādasyātyantaṃ vighrabhūto
visaṃyogād yo'nyo nirodha:

so'pratisaṅkhyānirodha: | na hyasau pratisaṅkhyayā labhyate,
kiṃ tarhi ? pratyayavaikalyāt |

-------------------

samprayojanaṃ rajjusthānīyam, pudgalastu
balīvardasthānīya:" ( ) iti bhagavatoktam |

anyatheti | yadyeka ityartha: |
sarvakleśanirodhasākṣātkriyeti
samudayādidarśanabhāvanāheyakleśa-

nirodhaprāptirityartha: |
śeṣapratipakṣabhāvanāvaiyarthyamiti |
śeṣakleśasamudayādidarśanabhāvanāprahāta-

vyātmakapratipakṣamārgotpādanaṃ niṣprayojanamityartha: |

yattarhyuktamasabhāgo nirodha iti | kvoktam ? sūtre |
pūrvabhartrā viśākhena gṛhapatinā

"kiṃ sabhāga ārye nirodha: ? iti pṛṣṭayā dharmadinnayā
bhikṣuṇyoktam-asabhāga āyuṣman

viśākha" (ma^ ni^ 1.44) iti | `apratisadṛśo nirodha:'
ityarthamabhisamīkṣya pṛcchati-

asya ko'rtha iti | bahutve hi sati pratisadṛśo'nyatamo
bhavediti parasyābhiprāya: | nāsya

kaścit sabhāgaheturiti | sabhāgahetu: sabhāga ityeko'rtha:;
hetuśabdalopāt | dṛśyante hi padeṣu

padaikadeśān prayuñjānā:, vākyeṣu ca vākyaikadeśān |
tadyathā-satyabhāmā, bhāmā; devadatta:,

datta:; praviśa piṇḍīm, praviśa tarpaṇamiti | nitya: khalu
pratisaṅkhyānirodha:, tasya kiṃ

sabhāgahetunā prayojanamityasabhāgahetu: | asabhāga: |
nāsti sabhāgo'syetyasabhāga: | bahuvrīhi-

samāsa: | nāsau kasyaciditi | nāsau pratisaṅkhyānirodha:
kasyacidanyasya dharmasya sabhāgahetu-

rityadhikṛtam | kiṃ kāraṇam ? saṃskṛta eveti
sabhāgaheturiṣyate | tatra na sabhāgo'sabhāga iti

tatpuruṣa: | na tu nāsya kaścit sabhāgo'stīti | na tvasya
nirodhasya kaścidanyo nirodha:  sadṛśo na bhavatītyartha: ||

anāgatānāṃ dharmāṇāmutpādasyātyantaṃ
vighno'tyantavighna: = atyantaniyatarodha: | anya

iti | apratisaṅkhyānirodha: | sa hi
pratisaṅkhyānirodhādanantaroktādanya: | apratisaṅkhyayeti |

prasajyapratiṣedhe'yamakāra:, na pratisaṅkhyayā prāpya
ityartha: | atha vā paryudāse-pratisaṅkhyāyā

yadanyat pratyayavaikalyaṃ sā pratisaṅkhyā, tayā prāpyo
nirodho'pratisaṅkhyānirodha:, madhyapadalopāt |

ayuktametat; pratyayavaikalyaṃ hyabhāva:, kathamabhāvena sa
nirodha: prāpyata iti ? aupacārika-

tvādadoṣa: |

atha vā-apratisaṅkhyānirodha iti na
pratisaṅkhyānirodho'pratisaṅkhyānirodha: | prati-

saṅkhyānirodhādanyatvamātramevocyate, na tu
pratyayavaikalyasya vyāpāra iti | utpādagrahaṇama-

nityatānirodhavyudāsārtham | anityatānirodho hi
dharmasthiteratyantavighna:, na dharmotpādasya |

@019

yathaikarūpavyāsaktacakṣurmanaso yāni rūpāntarāṇi
śabdagandharasaspraṣṭavyāni

cātyayante tadālambanai: pañcabhirvijñānakāyairna
śakyamutpattum, na hi te samarthā atītaṃ

viṣayamālambayitumiti | ata: sa teṣāmapratisaṃkhyānirodha:
pratyayavaikalyāt prāpyate |

catuṣkoṭikaṃ cātra bhavati-1. santi te dharmā yeṣāṃ
pratisaṅkhyānirodha eva

labhyate, tadyathā atītapratyutpannotpattidharmāṇāṃ
sāsravāṇām | 2. santi yeṣāmaprati-

saṅkhyānirodha eva, tadyathā
anutpattidharmāṇāmanāsravasaṃskṛtānām | 3. santi
yeṣāmubhayam,

-------------------

atyanta
grahaṇamasaṃjñinirodhasamāpattyasaṃjñikavyudāsārtham |
tāni hyanāgatānāṃ cittacaittānā-

mutpādanighra:, na tvatyantam; tāvatkālikatvāt
tannighrabhāvasya |

yathaikarūpavyāsaktacakṣurmanasa iti |
vistara:-yathetyudāharaṇakathanam | yathaikasminnīle

rūpe vyāsaktaṃ cakṣurmanaśca yasya sa
ekarūpavyāsaktacakṣurmanā:, tasya yāni rūpāntarāṇi

gṛhyamāṇānnīlādanyāni
nīlāntarapītalohitāvadātādīni varṇarūpāṇi
saṃsthānarūpāṇi ca

śabdagandharasaspraṣṭavyāni ca sarvāṇi atyayante
pratyutpannamadhvānamatikrāmanti | atītamadhvānaṃ

pratipadyanta ityartha: | tadālambanairiti | tāni
nīlāntarādīnyanantaroktānyālambanāntarāṇi yeṣāṃ

te tadālambanā: | ke ? pañca vijñānakāyā:, tai: na
śakyamutpattumiti bhāvasādhanametat | na hi te

samarthā iti | vistara:-na hi te pañca vijñānakāyā
atītaṃ viṣayaṃ svālambanamapi śaktā

grahītum; vartamānālambanatvāt pañcānāṃ
vijñānakāyānām | athānyadidānīṃ nīlāntarādikaṃ

vartamānamālambya kasmānnotpadyante ? na śakyamevaṃ
bhavitum; sarvadharmāṇāṃ catuṣke niyatatvāt-

hetau, phale, āśraye, ālambane ceti | yasya vijñānasya
yadālambanaṃ tadeva tasyālambanaṃ bhavet,

bhavennānyaditi ālambanapratyayavaikalyāt te pañca
vijñānakāyā na punarutpadyante | ata āha-

sa teṣāmapratisaṃkhyānirodha iti | vistara:-teṣāṃ
pañcānāṃ vijñānakāyānāṃ pratyayavaikalyāt

prāpyata ālambanapratyayavaikalyāt | caturbhireva hi
pratyayairhetusamanantarālambanādhipatipratyayai-

ścittacaittā utpadyamānā utpadyante |
teṣāmanyataravaikalye'pyanutpatti:;
samanantarapratyayavaikalyā-

dityapare | samanantarapratyayo hi tadānīṃ
cittacaittalakṣaṇa ekasyaiva tasya nīlavijñānasyotpattā-

vavakāśaṃ dadāti, netareṣāṃ nīlāntarādivijñānānām;
yugapadvijñānotpattyasambhavāt | udāharaṇamātraṃ

caitat | evaṃ kṣāntilābhyādīnāṃ
pañcānāmapyāpāyikānāmanāgatānāṃ skandhānāṃ
tadutpatti-

viruddhapratyayasammukhībhāvena
pratyayavaikalyādapratisaṅkhyānirodha: prāpyata
ityudāhāryam | aprati-

saṅkhyānirodhameva vābhisandhāya srotaāpannaṃ
pudgalamadhikṛtyoktaṃ bhagavatā-"niruddhā asya

narakāstiryañca: pretā:" ( ) iti |
tadevañjātīyakānāmanāgatānāṃ dharmāṇāṃ

pratyayavaikalyātpratisaṅkhyāmantareṇotpādasya
niyatarodhabhūto yo dharma: so'pratisaṅkhyānirodha

ityucyate | na hi pratyayavaikalyamātrādatyantaṃ
tadanutpattirupapadyate; punastajjātīyapratyayasānnidhye

tadutpattiprasaṅgāt, ko hi tadā tadutpattau vibandha:
syāditi vaibhāṣikā: |

catuṣkoṭikaṃ cātreti | vistara:-atra
pratisaṃkhyā'pratisaṅkhyānirodhalakṣaṇanirdeśe

catuṣkoṭikaṃ catuṣprakāraṃ praśnavisarjanam | kimartham ?
vyutpādanārtham | tadyathātītapratyutpannotpatti-

@020

tadyathā sāsravāṇāmanutpattidharmāṇām | 4. santi
yeṣāṃ nobhayam, tadyathā atītapratyutpanno-

tpattidharmāṇāmanāsravāṇāmiti ||6||

uktaṃ trividhamasaṃskṛtam ||

yaduktam-"saṃskṛtā mārgavarjitā: sāsravā:" iti (abhi^ ko^
1.4),

katame te saṃskṛtā: ?

-------------------

dharmāṇāṃ sāsravaṇāmiti sāsravatvāt
pratisaṃkhyānirodha eva labhyate |
atītapratyutpannānāmutpādasya

kṛtatvādutpattidharmāṇāṃ hyapratisaṅkhyānirodha: |
tadyathānutpattidharmāṇāmanāsravasaṃskṛtānāmiti |

atyantanighnitotpādatvādeṣāmanutpattidharmatvam | ataśca
teṣāmapratisaṅkhyānirodho labhyate | tadyathā

ṣaḍbhūmikānāmanāgamyadhyānāntaradhyānabhūmikānāṃ
śraddhānusārimārgāṇāmekasmin sammukhībhūte

śeṣāṇāṃ pañcānāmapratisaṅkhyānirodho labhyate, na tu
pratisaṅkhyānirodha:; anāsravatvāt | na hi

nirdoṣaṃ prahāṇārhaṃ bhavati |

anutpattidharmagrahaṇamatītapratyutpannotpatti-
dharmanirāsārtham, anāsravagrahaṇaṃ

sāsravanirāsārtham |
saṃskṛtagrahaṇamasaṃskṛtanirāsārtham | asaṃskṛtamapi hi
svabhāvato'nutpatti-

dharmakam | atastatprasaṅgo mā bhūditi tadviśeṣaṇam |

keṣāñcidevaṃ
pāṭha:-tadyathānutpattidharmāṇāmanāsravāṇamiti |
teṣāṃ kathamasaṃskṛtānāṃ

grahaṇāprasaṅga: ? na bhavati | yeṣāṃ dharmāṇāṃ
pratisaṅkhyānirodho'pratisaṅkhyānirodho vā sambhavati

teṣāmadhikāra:, na cāsaṃskṛtānāṃ tau nirodhau
sambhavata: | utpādātyantanighno hyapratisaṃkhyānirodha: |

na cāsaṃskṛtānāmutpādo'sti |
kiñca-anutpattidharmāṇāmiti paryudāsena nañsamāsa: |
utpatti-

dharmebhyo ye'nye tatsadṛśāśca
dharmāste'nutpattidharmāṇa: | ke ca tādṛśā: ?
saṃskṛtā eva nāsaṃskṛtā

ityaprasaṅgo'saṃskṛtānāmiti bruvate |

santi yeṣāmubhayamiti pratisaṅkhyānirodhaśca,
apratisaṅkhyānirodhaśca | tadyathā sāsravāṇā-

miti | vistara:-sāsravatvāt teṣāṃ pratisaṅkhyānirodha:
prāpyate | anutpattidharmatvādapratisaṅkhyā-

nirodho'pi prāpyate yadā, tadānayo: prāptirabhipreyate |
nāvaśyamanayoryugapat prāptirbhavati | keṣāñciddhi

pūrvaṃ pratisaṃkhyānirodha: prāpyate,
paścādapratisaṅkhyānirodha:, tadyathā-arhata
ekarūpavyāsaktacakṣu-

rmanasastadanyarūpādyālambanānāṃ pañcānāṃ
vijñānakāyānām | keṣāñcit pūrvamapratisaṅkhyānirodha:

prāpyate, paścāt pratisaṃkhyānirodha:,
tadyathā-kṣāntilābhino'pāyagatīnām | keṣāñcid yugapat,
tadyathā-
dṛṣṭiprāptasyādhimātrādhimātrakleśapratipakṣodaye
teṣāmadhimātrāṇāmanāgatānāṃ kleśānāṃ

pratisaṅkhyānirodhaścāpratisaṅkhyānirodhaśca yugapat
prāpyate | evamanyeṣāmapi sambhavato yojyam |

tadyathātītapratyutpannotpattidharmāṇāmanāsravāṇāmiti |
atītādīnāmeṣāmutpādasya

vighnayitumaśakyatvādapratisaṅkhyānirodho na labhyate |
anāsravatvāccaiṣāṃ pratisaṅkhyānirodho'pi

na labhyate | asaṃskṛtānāṃ
tūtpādābhāvānnāpratisaṅkhyānirodho'sti
`utpādātyantavighno hyaprati-

saṅkhyānirodha:' ityuktaṃ prāk | anāsravatvācca
pratisaṅkhyānirodho'pi nāsti ||6||

evamasaṃskṛtasyālpavaktavyatvāt purastāt tatpraśnān
parisamāpayya saṃskṛtānnirdeṣṭukāma

@021

te puna: saṃskṛtā dharmā rūpādiskandhapañcakam |

rūpaskandha:, vedanāskandha:, saṃjñāskandha:,
saṃskāraskandha:, vijñānaskandhaśceti,

ete saṃskṛtā dharmā: | sametya = sambhūya pratyayai: kṛtā
iti saṃskṛtā: | na hyekapratyayajanitaṃ

kiñcidastīti tajjātīyatvādanāgateṣvavirodha:, dugdhavat |

ta evādhvā kathāvastu sani:sārā: savastukā: ||7||

ta eva saṃskṛtā gatagacchadgamiṣyadbhāvādadhvāna:,
adyante'nityatayeti vā |

-------------------  upoddhātamutthāpayati-yaduktam
"saṃskṛtā mārgavarjitā: sāsravā:" (abhi^ 1.4) iti,

katame te saṃskṛtā iti |

"te puna: saṃskṛtā dharmā:" iti | puna: śabda:
prabhedāntarapradarśanārtha: | ukta: pūrvaprabheda:-

"sāsravānāsravā:" iti | ayaṃ tu puna: prabheda iti |
asaṃskṛtanirdeśena vyavahitatvāt puna:

saṃskṛtagrahaṇamasaṃskṛtanirāsārtham | `te' iti
tacchabda: pūrvaprakṛtāpekṣa: | ke ca pūrvaprakṛtā: ?

avarjitāśca ye sāsravā:, varjitāśca ye
mārgasatyasvabhāvā:, ubhaye hyapekṣitā: | kathaṃ gamyate ?

"ye sāsravā upādānaskandhāste" (abhi^ 1.8)
ityanāsravebhya: sāsravaniṣkarṣavacanāt |

yat "rūpādiskandhapañcakam" vakṣyamāṇalakṣaṇam, te'mī
saṃskṛtā draṣṭavyā: | anyonyameṣāṃ

saṃgraha: | rūpādigrahaṇaṃ śīlādiskandhanirāsārtham |
anye'pi hi pañca skandhā: santi-

śīlaskandha:, samādhiskandha:, prajñāskandha:,
vimuktiskandha:, vimuktijñānadarśanaskandhaśceti |

skandhagrahaṇaṃ rūpādiviṣayanirāsārtham | sametya
sambhūyeti paryāyāvetau | atha vā-sametya =

samāgamya, anyonyamapekṣyetyartha: | sambhūya,
sañjanyetyevaṃ saṃśabdasyārthaṃ darśayati | na
hyekapratyaya-

janitamiti sarvālpapratyayatve'pyavaśyaṃ dvau pratyayau sta:
| "caturbhiścittacaittā hi samāpattidvayaṃ tribhi: |
dvābhyāmanye tu jāyante" (abhi^ 4.65)

iti vacanāt | dugdhavaditi | saṃskṛtaśabdasya
niṣṭhāntatvānniṣṭhāntaśabdenaiva dṛṣṭāntaṃ

darśayati | dugdhavaditi dugdhaṃ nāma kṣīram | yat
stanānniṣkāsitaṃ tad dugdhamiti nyāyyam, yattu

niṣkāsiṣyate yacca naiva niṣkāsiṣyate dhenusthameva
vartate tad dugdhamiti na prāptam, ucyate ca

loke | evamihāpi ye saṃskariṣyanta
utpattidharmāṇo'nāgatā:, ye'pi na saṃskariṣyante-

'nutpattidharmāṇaste'pi saṃskṛtā ityucyante;
tajjātīyatvāt svalakṣaṇasādṛśyāt |

"ta evādhvā" iti | vistara:-sarvābhidharma: sūtrārtha: =
sūtranikaṣa:, sūtravyākhyāna-

miti | sūtroktānāmapyadhvādīnāṃ
skandhaparyāyarūpāṇāmiha vacanam |
gatagacchadgamiṣyadbhāvaditi |

loke prasiddhamadhvānamapekṣyāyamadhvā vyākhyāta: | tathā
hi loke kathyate-ayamadhvā grāmaṃ

gata:, ayamadhvā gacchati, ayamadhvā gamiṣyatīti |
evamihāpi gato'dhvā yo'tīta:, gacchati

yo vartamāna:, gamiṣyati yo'nāgata iti | adyante'nityatayeti
vā | adhvāna ityadhikṛtam |

nairuktaṃ vidhānamapekṣyāyamartho darśita: | adyante =
anityatayā bhakṣyanta ityadhvāna iti saṃskṛtā
evādhvaśabdena bhagavatā deśitā: |

@022

kathā = vākyam, tasyā vastu nāma | sārthakavastugrahaṇāt
tu saṃskṛtaṃ kathāvastūcyate |

anyathā hi prakaraṇagrantho
virudhyeta-"kathāvastūnyaṣṭādaśabhirdhātubhi:
saṃgṛhītāni"

( ) | ni:saraṇaṃ ni:sāra: = sarvasya saṃskṛtasya
nirvāṇam, tadeṣāmastīti sani:sārā: |

sahetukatvāt savastukā: | hetuvacana: kila vastuśabda iti
vaibhāṣikā: | ityete

saṃskṛtadharmaparyāyā: |

-------------------

"kathāvastu"-śabdenāpi ta eva saṃskṛtā bhagavatā
deśitā: | "trīṇīmāni bhikṣava:

kathāvastūnyacaturthānyapañcamāni, yānyāśrityāryā:
kathā: kathayanta: kathayanti | katamāni trīṇi ?

atītaṃ kathāvastu, anāgataṃ kathāvastu, pratyutpannaṃ
kathāvastu" (aṃ^ ni^ 3.7.7) iti |

kathā vākyamiti | vistara:-kathā = vākyam, varṇātmaka:
śabda ityartha: | tasyā vastu nāma

viṣaya ityartha: | nāmna: punarartho'bhidheya: | tathā hi
vakṣyati-"vāṅ nāmni pravartate nāmārthaṃ

dyotayati" iti | yadi nāmaiva kathāvastu, nāmaiva
saṃskāraskandhaikadeśa eveti, kathaṃ kṛtvā

kathāvastuśabdena saṃskṛtā evoktā: ? ityata
āha-sārthakavastugrahaṇāt tu saṃskṛtaṃ

kathāvastucyata iti | anyathā hīti | vistara:-yadi
sārthakaṃ vastu na gṛhyeta, prakaraṇagrantho

virudhyeta-kathāvastūnyaṣṭādaśabhirdhātubhi:
saṃgṛhītānīti | kayā punaryuktyā sārthakaṃ vastu
gṛhyate ? dvividha: kathāyā viṣaya:-sākṣāt,
pāramparyeṇa ca | sākṣādviṣayo nāma, pāramparyeṇārtha:
|

sa hi svaviyabhūtasya nāmno viṣaya iti | atastasyāpi viṣayo
vyavasthāpyate | asaṃskṛtaṃ

kasmānna kathāvastutvenoktam ? adhvapatitasya
nāmno'nadhvapatitena sahārthāyogāt | viṣayo

heturiti vā | arthadvayavācakavastuśabdaparigrahād vā |
yadi kathāyā viṣayo hetu: pratyayaśca

bhavati, tat kathāvastu | asaṃskṛtaṃ tu na hetupratyaya:
kathāyā iti na kathāvastu | atha vā-

atītādīnāṃ
saṃskṛtānāmatibahurūpatvenākhyātakaraṇayogyatvāt-
`evaṃ caivaṃ ca dīpaṅkara-

stathāgato'bhūt', `evaṃ caivaṃ ca maitreyastathāgato
bhaviṣyati', `evaṃ caivaṃ rājā kapphiṇo bhavati'

iti | ata: saṃskṛtā evaṃ kathāvastutvenoktā:,
nāsaṃskṛtā: |

sarvasya saṃskṛtasya nirvāṇamiti nirupadhiśeṣanirvāṇam |
yadyevam, sāsravasya tadastīti

bhavati sāsravasya sani:sāratvayoga:, mārgasatyasya tu katham
? "kolopamaṃ dharmaparyāya-

mājānadbhirdharmā api prahātavyā: prāgevādharmā:"
(vajra^ pra^) iti mārgasatyasyāpi ni:saraṇaṃ

kalpata eveti sarva eva saṃskṛtā sani:sārā bhavanti |

"savastukā:" iti | vasantyasmin prāk kāryāṇi paścāttata
utpattiriti vastu-

heturityartha:, sa eṣāmastīti savastukā: | pravacane hi
vastuśabda: pañcasvartheṣu dṛśyate-

svabhāve, ālambane, saṃyojanīye, hetau, parigrahe ca |
svabhāve tāvat-yad vastu pratilabdhaṃ

samanvāgata: sa tena vastuneti tena svabhāveneti gamyate |
ālambane-jñeyā dharmā: | katame ?

āha-sarve dharmā jñānena jñeyā yathāvastu,
yathālambanamityartha: | saṃyojanīye-yasmin

vastunyanunayasaṃyojanena saṃyuktā: pratighasaṃyojanenāpi
tasminniti | hetau-savastukā dharmā: |

katame ? sarve saṃskṛtā dharmā iti | parigrahe-kṣetravastu,
gṛhavastu, āpaṇavastu, dhanavastu |

@023

ta eva puna: saṃskṛtā dharmā:-

ye sāsravā upādānaskandhāste,

ata: kiṃ siddham ? `ya upādānaskandhā: skandhā api te syu:
skandhā eva,

nopādānaskandhā:, anāsravā: saṃskārā:' iti | tatra
upādānāni = kleśā:, tatsambhūta-

tvādupādānaskandhā:, tṛṇatuṣāgnivat |
tadvidheyatvādvā, rājapuruṣavat | upādānāni vā

tebhya: sambhavantīti upādānaskandhā: puṣpaphalavṛkṣavat
|

ta eva sāsravā dharmā ucyante-

saraṇā api |

raṇā hi kleśā:; ātmaparavyābādhanāt | tadanuśayitvāt
saraṇā:, sāsravavat |

puna:-

-------------------

parigrahaṃ prahāya tata: prativirato bhavatīti | iha hetau
vastuśabdo veditavyo hetuvacana: | kileti

kilaśabda:, paramataṃ darśayati | svamataṃ tvasya lakṣyate
| savastukā: sasvabhāvā: saṃskṛtā: |

asaṃskṛtāstvavastukā:; prajñaptisattvāditi ||7||

ta eva puna: saṃskṛtā iti ye sāsravā anāsravā:
pūrvamuktā iti darśayati-"ye

sāsravā upādānaskandhāste" iti | `teṣām'
ityatrādhyāhāryam | kiṃ siddhamiti | yadarthāpannaṃ

tadvicārayati | upādānaskandhādaya: sūtreṣuktā:, teneha
te na vyākhyāyante | sarvo'bhidharma: sūtrārtha

iti vistareṇoktametat | tatsambhūtatvādupādānaskandhā iti
| upādānasambhūtā: skandhā upādāna-

skandhā:; madhyapadalopāt | yathā
tṛṇasambhūto'gstṛṇāgni:, tuṣasambhūto'gnistuṣāgniriti
|

upādānānāṃ skandhā upādānaskandhā iti
ṣaṣṭhīsamāsenaiva madhyapadalopamakṛtvānye sādhayanti,

evaṃ ca nidarśayanti-yathā tṛṇānāmagnistṛṇāgniriti |
yuktam, ye sattvasaṅkhyātāsta upādāna-

skandhā:, kleśābhiṣyanditakarmahetukatvāt; vāhyāstu
bhāvā: kathamupādānaskandhā: ?

te'pyupādānanirvṛttā:; "karmajaṃ lokavaicitryam" (abhi^ ko^
4.1) iti siddhāntāt |

tadvidheyatvādvā rājapuruṣavaditi | yathā rājño vidheya:
puruṣa:, evamupādānānāṃ vidheyā:

skandhā:; tadvaśenālambanagatyantarapravṛtte: | upādānāni
vā tebhya: sambhavantīti | arthakathana-

mātrametat | padāni tvevaṃ vaktavyāni-upādānānāṃ
sambhavā hetavo vā skandhā upādānaskandhā: |

puṣpaphalavṛkṣavat | yathā puṣpāṇāṃ phalānāṃ vā
sambhavo heturvṛkṣa:, puṣpavṛkṣa iti vā, tadvat |

arhatskandhā api pārasāntānikopādānavidheyā:;
vikriyāpādanāt | tebhyo'pi pārasānta-

nikānyupādānāni
sambhavantītyaviruddhameṣāmupādānaskandhatvam |

raṇā hi kleśā ātmaparavyābādhanāditi | ye hyātmānaṃ
parāṃ^śca vyābādhante te raṇā:,

yuddhānītyartha: | tathaiva ca kleśā raṇā ucyante |
tadanuśayitatvaditi | tairanuśayitā upasevitā

ityartha: | atha vā-anuśayina: kṛtāstairanuśayitā:,
tadbhāvastadanuśayitatvam, tasmāt =

tadanuśayitatvāt | atha vā-teṣāmanuśayitatvam, tasmāt |
saraṇā: sāsravavat | sāsravatve

yadvyākhyānaṃ tadevāsya vaktavyam |

@024

du:khaṃ samudayo loko dṛṣṭisthānaṃ bhavaśca te ||8||

āryāṇāṃ pratikūlatvād du:kham | samudetyasmād du:khamiti
samudaya: | lujyata

iti loka: | dṛṣṭirasmiṃstiṣṭhatyanuśayanāditi
dṛṣṭisthānam | bhavatīti bhava: | ityete

sāsravāṇāṃ dharmāṇāmanvarthaparyāyā: ||8||

"pañca rūpādaya: skandhā:" (abhi^ ko^ 1.7) ityuktam, tatra-

rūpaṃ pañcendriyāṇyarthā: pañcāvijñaptireva ca |

pañcendriyāṇi
cakṣu:-śrotra-ghrāṇa-jihvā-kāyendriyāṇi,
pañcārthāsteṣāmeva

cakṣurādīnāmindriyāṇāṃ yathāsvaṃ ye pañca viṣayā:
rūpaśabdagandharasaspraṣṭavyākhyā:,

avijñaptiśca-iti etāvān rūpaskandha: |

tatra ya ete pañca rūpādayo'rthā uktā:,

tadvijñānāśrayā rūpaprasādāścakṣurādaya: ||9||

-------------------

āryāṇāṃ pratikūlatvāt du:kham iti | hetubhūtā:
skandhā: samudaya:, phalabhūtā: skandhā

du:khamiti varṇayanti | lujyata iti loka iti | "asminneva
rohitāśca vyāmamātre kalevare

lokaṃ prajñapayāmi lokasamudayaṃ ca" (a^ ni^ 2.48) iti
sūtram, "lujyate pralujyate

tasmālloka:" (saṃ^ ni^ 4.52) iti ca bhagavataivoktam | lujyate
vinaśyatītyartha: | lujiriha

gṛhīta:, na loki: | nairuktena tu vidhānena gakārasya
sthāne kakāra: kṛta:, tasmālloka iti

bhavati | dṛṣṭirasmiṃstiṣṭhatīti | "ye kecid bhikṣava
ātmata ātmīyataśca samanupaśyanti ta

imāneva pañcopādānaskandhānātmana ātmīyataśca
samanupaśyanti" ( ) iti

vacanādupādānaskandhā: dṛṣṭisthānam |

bhavatīti bhava iti | sāsravā eva dharmā bhavaśabdenoktā:;
"bhava: katama: ?

pañcopādānaskandhā:" ( ) iti vacanāt | ete ca du:khādaya:
śabdā mārgasatye'pi

prasajyante, mārgasatyamapi hi saṃskāradu:khatayā du:kham,
samanantarapratyayādibhāvena cāsmāt

sāsravaṃ vastu samudeti, lujyate ca, dṛṣṭiśca
tadālambate, bhavati ca tadutpadyata ityartha: ? naiṣa

doṣa:; rūḍhiṃ hyapekṣate śabdapravṛtti: | ye dharmā:
saṃskāradu:khatayā āryāṇāṃ pratikūlā

du:khānirodhina: tadutpādakā: prasiddhā
dṛṣṭipuṣṭijanakā anādimati ca saṃsāre vinaśyanti,

bhavanti teṣvevāmī du:khādaya āryai: saṅketitā:, na
mārgasatye | tasmāt sāsravā eva dharmā

du:khaśabdādyabhidheyā bhavanti, nānāsravā: | na hi
`gacchatīti gau:' ityukte sarvo gantā

gaurityucyate | tasmāt sūktam-"du:khaṃ samudaya:" ityevamādi
||8||

"rūpam" iti rūpaskandha:| "pañca" iti manaindrivyudāsārtham
| "arthā:" viṣayā:| arthyante jñāyanta ityartha: | puna:
"pañca" iti grahaṇaṃ dharmāyatanaviṣayanirāsārtham |

"tadvijñānāśrayā:" iti | tacchabdo'rthānapekṣate |
teṣvartheṣu teṣāṃ vā vijñānāni

tadvijñānāni, teṣāśrayāstadvijñānāśrayā: |

"rūpaprasādā:" iti | rūpāṇi ca tāni prasādāśca ta iti
rūpaprasādā: | anena viśeṣaṇena

@025

rūpaśabdagandharasaspraṣṭavyavijñānānāmāśrayabhūtā
ye pañca rūpātmakā: prasādāste

yathākramaṃ cakṣu: śrotraghrāṇajihvākāyā veditavyā: |
yathoktaṃ bhagavatā-"cakṣurbhikṣo,

ādhyātmikamāyatanaṃ catvāri mahābhūtānyupādāya
rūpaprasāda:" (vibha^ )

iti vistara: |

atha vā-yānyetāni cakṣurādīnyuktāni, tadvijñānāśrayā
rūpaprasādā-

ścakṣurādaya: | cakṣurvijñānādyāśrayā ityartha: |
evaṃ kṛtvā prakaraṇagrantho'pyanuvṛtto bhavati-

"cakṣu katamat ? cakṣurvijñānāśrayo rūpaprasāda:" ( )
iti vistara: ||9||

nirddiṣṭāni pañcendriyāṇi ||

-------------------

manaindriyaṃ nirastaṃ bhavati | mano'pi hi
tadvijñānāśraya:, "pañcānāṃ sahajāśca tai:" (abhi^

1.43) iti siddhāntāt anuśayitāste, na tu mano
rūpasvabhāvamityato nirastam |

rūpagrahaṇaṃtviha śraddhāprasādanirāsārtham |
`tadvijñānāśrayā:' ityane viśeṣaṇena ca śraddhāyā

aprasaṅga iti cet ? na; bahuvrīhikalpanāyāṃ
tatprasaṅgasambhavāt | rūpagrahaṇe tu bahuvrīhikalpanā

nivartate | na hi rūpamayo'sti prasādo yasya
tadvijñānānyāśrayatvena kalperan | prasādagrahaṇaṃ

punarindriyagrāhyavastuvyatiriktarūpaprasāda
viśeṣajñāpanārtham |

vaibhāṣikā hi bruvate-bhūtavikāraviśeṣā evendriyāṇīti
| pravacane tu naivam, kiṃ

tarhi ? rūpādiviṣayavyatiriktānyacchānyatīndriyāṇi
svavijñānānumeyānīndriyāṇi yeṣāṃ

cakṣurādīnyadhiṣṭhānāni dṛśyante |

tadvijñānāśrayā: iti ca
viśeṣaṇamanyonyalakṣaṇasāṅkaryanivṛttyartham | yadi hi

rūpaprasādāścakṣurādaya ityetāvadavakṣyat, cakṣurapi
śrotrādi prāsaṃkṣyata, śrotrādi vā cakṣu: |
yatastvevaṃ

viśeṣyate-rūpavijñānāśrayo rūpaprasādastaccakṣuriti,
ato lakṣaṇasāṅkarya na bhavati | na hi

śrotramanyad vendriyaṃ rūpavijñānasyāśraya: | evaṃ
yāvat kāyavijñānāśrayo yo rūpaprasādastat

kāyendriyamiti vaktavyam | yathoktaṃ bhagavateti |
etadvyākhyānaṃ sūtrānugatamityabhiprāya: |

kathamiti ? ādhyātmikamiti | vijñānāśraya ityartha: |
ātmaśabdo hi cittam, ātmā ityupacaryata

iti vakṣyate | ātmanyadhi adhyātmam | adhyātmameva
ādhyātmikam | ātmani cittalakṣaṇe

karttavye heturityayamartha ādhyātmikaśabdenocyate |
vijñānāśraya iti yāvaduktaṃ bhavati |

atha vā yānīti | vistara:-atha vā
tacchabdenendriyāṇyabhisambadhyante | cakṣurvijñānam,

śrotravijñānamityevamādi | pravacane prasiddhametad | na tu
rūpavijñānam, śabdavijñānamiti | loke

tu kadācidevaṃ bhavet | tasmādidaṃ
vyākhyānāntaramāśrīyate | tasmādāha-evaṃ ca kṛtvā

prakaraṇagrantho'pyanuvṛtta iti | vistara:-
kathamihāsiddhamasiddhena sādhyate, cakṣureva hyasiddham,

tadasiddhau cakṣurvijñānamapyasiddham, kathaṃ tat tena
tadāśrayatayā sādhyate ? siddhā eva te pañca

viśeṣā:, parasparaviśeṣopalakṣaṇārthaṃ tu
vayametaiścakṣurādibhistān viśeṣayanto darśayāma: |
etaduktaṃ

bhavati-etasyānyasyaikasya svayaṃvedyasya vijñānaviśeṣasya
ya āśrayo rūpaprasādastaccakṣu-

@026

arthā: pañca nirddeśyā:, tatra tāvat-

rūpaṃ dvidhā,

varṇa:, saṃsthānaṃ ca | tatra varṇaścaturvidho nīlādi: |
tadbhedā anye | saṃsthānamaṣṭavidhaṃ

dīrghādi visātāntam |

tadeva rūpāyatanaṃ punarucyate -

viṃśatidhā,

tadyathā-nīlam, pītam, lohitam, avadātam, dīrgham, hrasvam,
vṛttam,

parimaṇḍalam, unnatam, avanatam, sātam, visātam, abhram,
dhūma:, raja:, mahikā,  chāyā, ātapa: āloka:,
andhakāramiti | kecit nabhaścaikavarṇamiti ekaviṃśatiṃ

sampaṭhanti |

tatra sātam = samasthānam | visātam = viṣamasthānam |
mahikā = nīhāra: |ātapa: =

sūryaprabhā | āloka: = candratārakāgnyoṣadhimaṇīnāṃ
prabhā | chāyā = yatra rūpāṇāṃ darśanam |

viparyayādandhakāram | śeṣaṃ sugamatvānna vipañcitam |

asti rūpāyatanam-varṇato vidyate na saṃsthānata:,
nīlapītalohitāvadātacchā-

-------------------

rindriyam | evaṃ yāvadetasya pañcamasya svayaṃvedyasya
vijñānaviśeṣasya ya āśrayo rūpaprasādastat

kāyendriyamiti nāsiddhenāsiddhasya sādhanam ||9||

"rūpaṃ dvidhā" iti | cakṣuṣo'rtho varṇasaṃsthānabhedād
dviprakāra: | lokapratītatvāt

tasya svalakṣaṇamanuktvā prabheda eva kathyate |
varṇaścaturvidho nīlādiriti | nīlalohitapītāvadātā

varṇā: | tadbhedā nānya ityabhrādaya: |

apare vyācakṣate-tadbhedā anya iti
nīlādivarṇacatuṣṭayasamparkaviśeṣāt kākāṇḍa-

varṇādayo'pi jāyante, na kevalamabhrādaya iti |
saṃsthānamākṛtiviśeṣa: |

punastadevāntargaṇikena bhedena bhidyate-"viṃśatidhā" iti |
tadyathā-saṃsthānamaṣṭavidhaṃ

dīrghādivisātāntam, śeṣo dvādaśavidho varṇa iti
viṃśatidhā | nabhaścaikavarṇamiti | yad dūrato
vaidūryamityākāraṃ dṛśyate | vṛttaṃ vartulam |
parimaṇḍalaṃ cakralam | unnataṃ sthūlādirūpam | avanataṃ

nimnarūpam | yatra rūpāṇāṃ darśanamiti vacanaṃ
chāyāndhakārayornānākaraṇapradarśanārtham | na
vipañcitaṃ

na vibhaktamityartha: |

idamiha vicāryate-yadi nīlādivarṇacatuṣṭayabhedā
evābhrādayo na tadvyatiriktā bhavanti,

yatheha kākāṇḍādivarṇā noktāstathābhrādayo'pi na
vaktavyā iti ? naitad vyākhyānakārai-

rvicāritam | śakyaṃ tvevaṃ
bhaṇitum-māyārūpasadṛśatvānnīlādibhedabhūtā api
te'bhrādaya:

pṛthaguktā: | tathā hi te dūrato bhittata iva lakṣyante,
abhyāśagamane tu na dṛśyante | mā kasyacidevaṃ

bhūt-naitat kiñcidasti, vimatirvā-kimastyetat, uta
bhrāntimātramiti | tadviparyāsasaṃśaya-

nivṛttyarthamime'bhrādaya uktā: | santyevāmī
rūpāyatanasvabhāvā iti |

@027

yātapālokāndhakārākhyam; asti saṃsthānato va varṇata:,
dīrghādīnāṃ pradeśa: kāyavijñapti-

svabhāva:; astyubhayathā, pariśiṣṭaṃ rūpāyatanam |

ātāpālokāveva varṇato vidyete ityapare; dṛśyate hi
nīlādīnāṃ dīrghādipariccheda

iti |

kathaṃ punarekaṃ dravyamubhayathā vidyate ? astyubhayasya
tatra prajñānāt | jñānārtho hyeṣa

vidi:, na sattārtha: | kāyavijñaptāvapi tarhi prasaṅga: |
uktaṃ rūpāyatanam ||

śabdastvaṣṭavidha:,

upāttānupāttamahābhūtahetuka: sattvāsattvākhyaśceti
caturvidha: | sa punarmanojñāmano-

-------------------

dīrghādīnāṃ pradeśa iti | dīrghādivisātāntapradeśa
ityartha: | kataro'sau pradeśa: ? ityāha-

kāyavijñaptisvabhāva iti | kāyavijñaptirhi kadāciddirghā,
kadāciddhrasvā, kadācid yāvadvisāteti

kīdṛśī puna: sāvagantavyā ?
tadālambanacittasamutthāpitaṃ yat kāyakarma |
akāyakarmasvabhāvaṃ

tu dīrghādivisātāntaṃ nirastaṃ boddhavyam |
astyubhayathā, pariśiṣṭamiti | yannirastaṃ dīrghādi,

abhradhūmarajomahikāśca |

dṛśyate hi nīlādīnāṃ dīrghādipariccheda iti |
nīlapītalohitāvadātacchāyāndhakārāṇāṃ

dīrghādisaṃsthānagrahaṇam | tasmādeṣāmapi tṛtīyāyāṃ
koṭyāmantarbhāva ityabhiprāya: |

kathaṃ punarekaṃ dravyamubhayathā vidyata iti | kathamekaṃ
dravyaṃ varṇasaṃsthānātmakaṃ bhavati,

varṇarūpāddhi saṃsthānarūpaṃ dravyāntaramiti va:
siddhānta: | ubhayasya tatra prajñānāt varṇasaṃsthānasya

tatra grahaṇāt | jñānārtho hyeṣa vidirna sattārtha iti|
"vida jñāne" ( mā^ dhā^ 2.55) ityetasya

dhātorlugvikaraṇasyaitadrūpaṃ vidyata iti, na tu "vida
sattāyām" (mā^ dhā^ 4.62) ityetasya

dhāto: śyanivakaraṇasyaitadrūpamityartha:| jñānaṃ
tatrobhayākāraṃ pravartate, na tu dravyamekamubhayalakṣaṇa-
miti vaibhāṣikaparihāra: | kāyavijñaptāvapi tarhi
prasaṅga ityācārya: | na hi kāyavijñaptau

gṛhyamāṇāyāṃ varṇagrahaṇaṃ na pravartate |

vaibhāṣikāṇāmayamabhiprāya:-
nīlādigrahaṇamātapālokagrahaṇaṃ vā
saṃsthānanirapekṣaṃ

pravartate, kāyavijñaptigrahaṇaṃ tu varṇanirapekṣam;
pariśiṣṭarūpāyatanagrahaṇaṃ tu varṇasaṃsthānāpekṣaṃ

pravartata iti | sautrāntikapākṣikastvayamā cāryo
nainamarthaṃ prayacchatīti | na hi cākṣuṣametat

saṃsthānagrahaṇam, mānasaṃ tvetat parikalpitam |
varṇasanniveśaviśeṣa eva hi saṃsthānam | na

saṃsthānaṃ nāma dravyaṃ kiñcidasti; varṇāgrahaṇe
saṃsthānagrahaṇābhāvāt | etacca karmakośasthāne

parīkṣiṣyate |

sattvāsattvākhyaśceti vāgvijñaptiśabda:
tadvyatiriktaścetyartha: | sattvāsattvasaṃkhyātaśceti

kecit paṭhanti | ayamevehārtho'bhipreta: | yadi hi
`sattvāsattvasantānaja:' ityayamartho'bhipreto

bhavet, sattvākhyo vāgvijñaptiśabdo'sattvākhyo'nya ityevaṃ
vakṣyamāṇakaṃ vivaraṇaṃ ni:prayojanameva |

tasmāt `sattvāsattvākhyaśca' iti pāṭha: sphuṭa
paṭhitavya: | upāttamahābhūtahetuka iti |

@028

jñabhedādaṣṭavidho bhavati | tatropāttamahābhūtahetuko
yathā-hastavākchabda:, anupātta-

mahābhūtahetuko yathā-vāyuvanaspatinadīśabda:, sattvākhyo
vāgvijñaptiśabda:,

asattvākhyo'nya: |

upāttānupāttamahābhūtahetuko'pyasti śabda ityapare,
tadyathā-hastamṛdaṅgasaṃyogaja

iti | sa tu yathaiko varṇaparamāṇurna
bhūtacatuṣkadvayamupādāya vartate, tathā naivaiṣṭavya iti
|

ukta: śabda: ||

rasa: |

ṣoḍhā,

madhurāmlalavaṇakaṭukatiktakaṣāyabhedāt ||

caturvidho gandha:,

sugandhadurgandhayo: samaviṣamagandhatvāt | trividhastu
śāstre-sugandha:, durgandha:,

samagandha iti |

-------------------

pratyutpannānīndriyāvinirbhāgāni bhūtānyupāttāni,
anyānyanupāttāni | upāttāni mahābhūtāni

heturasyetyupāttamahābhūtahetuka: | yathā hastavākchabda
iti | yadi sattvasantānaja ityabhipreta:,

bāhyo'pi nirmito mānuṣākāro hastavākchabdaṃ kuryāt | sa
cānupāttamahābhūtahetukasva-

bhāvo'vagantavya:; indriyavinirbhāgavartitvāt | sa ca
mānuṣīmapi vācaṃ nirmātṛvaśād bhāṣeta |

vakṣyati hi-

"ekasya bhāṣamāṇasya bhāṣante sarvanirmitā: |

ekasya tūṣṇīmbhūtasya sarve tūṣṇīmbhavanti te ||"

tasya ca bāhyanirmitaśabdasyānupāttamahābhūtahetuka
ityatra grahaṇam | yathā vāyuvanaspati-

nadīśabda iti | yathāśabdasyodāharaṇārthatvāt |
sattvākhyo vāgvijñaptiśabdo'sattvākhyo'nya

iti | sattvamācaṣṭe sattvākhya: | vāgvijñaptiśabdena hi
`sattvo'yam' iti vijñāyate, taṃ

vāgvijñaptiśabde varjayitvānya: śabdo hastaśabdo'pi
yāvadasattvākhya eva, kimaṅga asattva-

santānaja iti vyākhyātaṃ bhavati |
tadevamupāttamahābhūtahetuka: sattvākhyaścāsattvākhyaśca
bhavati;

anupāttamahābhūtahetuko'pi nirmitaśabdo
vāgvijñaptisvabhāva: sattvākhya:, tasyaiva hastaśabdo

vāyuvanaspatyādiśabdaścāsattvākhya iti caturvidha: śabdo
manojñāmanojñabhedāt punaraṣṭavidho bhavati |

yathaiko varṇaparamāṇuriti na bhūtacatuṣkadvayamupādāya
vartate śabda:; upādāyarūpatvād

varṇaparamāṇuvaditi bhāva: |

"rasa: ṣoḍhā" iti | ṣaṇmūlajātimadhikṛtyaivamuktam |
rasaṣaṭkasyānyonyasamparka-

viśeṣāt tvatibahuprakārā rasā: sambhavanti |
ekakadvikatrikacatuṣkapañcakaṣaṭkasamparkayogāddhi

carake triṣaṣṭī rasā upadiṣṭā: |

sugandhadurgandhayo: samaviṣamagandhatvāditi |
anutkaṭotkaṭagandhatvādityartha: | asmin

pakṣe dvividho gandha iṣṭa: | trividhastu śāstra iti |
samagandho'nyastṛtīya ityartha: |

@029

spṛśyamekādaśātmakam ||10||

spraṣṭavyamekādaśadravyasvabhāvam-catvāri mahābhūtāni,
ślakṣṇatvam, karkaśatvam,

gurutvam, laghutvam, śītam, jighatsā, pipāsā ceti | tatra
bhūtāni paścād (1.12)

vakṣyāma: | ślakṣṇatvam = mṛdutā | karkaśatvam =
paruṣatā | gurutvam = yena bhāvāstulyante |

laghutvaṃ viparyayāt | śītam = uṣṇābhilāṣakṛt |
jighatsā = bhojanābhilāṣakṛt | kāraṇe

kāryopacārāt | yathā-

"buddhānāṃ sukha utpāda: sukhā dharmasya deśanā |

sukhā saṅghasya sāmagrī samagrāṇāṃ tapa: sukham" ||
(dha^ pa^ 194) iti |

tatra rūpadhātau jighatsāpipāse na sta:, śeṣamasti |
yadyapi vastrāṇyekaśo na

tulyante, sañcitāni punastulyante | śītamupaghātakaṃ
nāsti, anugrāhakaṃ kilāsti |

yadetad bahuvidhaṃ rūpamuktam, tatra kadācidekena dravyeṇa
cakṣurvijñānamutpadyate

yadā tatprakāravyavacchedo bhavati | kadācid bahubhiryadā na
vyavaccheda:, tadyathā-

senāvyūhamanekavarṇasaṃsthānaṃ maṇisamūhaṃ ca dūrāt
paśyata: |

evaṃ śrotrādivijñānaṃ veditavyam |

-------------------

apare punarvyācakṣate-`samagandha iti tayorevaikadeśa:' iti |
sa evārtho bhavati, śabdamātraṃ  tu bhidyate |

śītamuṣṇābhilāṣakṛditi | sambhavaṃ pratyevamucyate | yo
dharma uṣṇābhilāṣaṃ kuryāt tacchītaṃ

nāmopādāyarūpam | grīṣme yadyapi tatra kuryāt,
tajjātīyatvāttu śītameva tadavagantavyam | kāraṇe

kāryopacārāditi | attumicchā jighatsā caitasiko dharma:,
tasya kāraṇam | antarudare kāyendriyeṇa

ya: spṛśyate sā jighatsā nāmopādāyarūpam |
yathā-"buddhānāṃ sukhamutpāda:" ityādi |

abhyudayani: śreyasasukhakāraṇatvād buddhotpādasya sa
sukhamityucyate, tadvat | evaṃ pipāsāpi

vaktavyā | sañcitāni punastulyanta iti
sūkṣmagurutvasadbhāvādityabhiprāya: | atrānumānam-

`sagurutvaṃ rūpāvacaraṃ vastrādi; ādhārādheyabhāvāt,
kuṇḍabadaravad' iti |

anugrāhakaṃ kilāstīti | kilaśabdo
vaibhāṣikamatadyotanārtham | svamataṃ tu-

`samādhirevātrānugrāhaka:, kimatra śītena parikalpitena'
iti | yadā tatprakāravyavaccheda iti |

yadā nīlādiprakāranimittābhoga: | evaṃ
śrotrādivijñānamiti | ya eṣa bahuvidha: śabda ukta:,

tatra kadācidekena dravyeṇa śrotravijñānamutpadyate, yadā
tatprakāravyavacchedo bhavati; kadācid

bahubhiryadā na vyavaccheda:, tadyathā
tūryaśabdasamūhamanekākāratāramandratādiśabdarūpaṃ
śṛṇvata: |

evaṃ ghrāṇajihvāvijñāne api svaviṣaye yojye |

kāyavijñānaṃ tu paraṃ pañcabhiriti | katham ?
kadācidekena dravyeṇotpadyate yadā

tatprakāravyavacchedo bhavati; kadācid dvābhyāṃ
yāvatpañcabhiryadā na vyavaccheda: | ekena ca

ślakṣṇatvādineti | kimatra kāraṇam ?
karkaśatvādīnāmanyabhūtacatuṣkāśritatvāt |

@030

kāyavijñānaṃ tu paraṃ pañcabhi: spraṣṭavyairutpadyata
ityeke |

caturbhirmahābhūtairekena ca ślakṣṇatvādinā
sarvairekādaśabhirityapare |

nanu caivaṃ samastālambanatvāt sāmānyaviṣayā: pañca
vijñānakāyā: prāpnuvanti,

na svalakṣaṇaviṣayā: ? āyatanasvalakṣaṇaṃ pratyete
svalakṣaṇaviṣayā iṣyante, na

dravyasvalakṣaṇamityadoṣa: |

idaṃ vicāryate-kāyajihvendriyayoryugapad viṣayaprāptau
satyāṃ katarad vijñānaṃ

pūrvamutpadyate ? yasya viṣaya: paṭīyān | samaprāpte tu
viṣaye jihvāvijñānaṃ pūrvamutpadyate;

bhoktukāmatāvarjitatvāt santate: ||10||

uktā: pañcendriyārthā:, yathā ca teṣāṃ grahaṇam ||

-------------------

nanu caivamiti | vistara:-yathā cakṣu:
śrotraghrāṇajihvākāyavijñānālambanānyabhisamasya

manovijñānaṃ gṛhṇātīti kṛtvā
sāmānyalakṣaṇaviṣayaṃ tad vyavasthāpyate, tathā
nīlapītalohitā-

vadātālambanānāṃ caturṇāṃ cakṣurvijñānānāṃ tāni
catvāri bahutarāṇi cālambanānyabhisamasya

cakṣurvijñānamekaṃ gṛhṇātīti sāmānyalakṣaṇaviṣayaṃ
tat prāpnoti, rūpāyatanasāmānya-

lakṣaṇamasyālambanamiti kṛtvā | tathā
śrotraghrāṇajihvākāyavijñānānyapi svaviṣayeṣu yojyāni
|

āyatanasvalakṣaṇaṃ pratīti | svaṃ lakṣaṇaṃ
svalakṣaṇam, āyatānāṃ svalakṣaṇam āyatanasvalakṣaṇam

cakṣurvijñānavijñeyatvādi rūpāyatanatvādi vā; tat prati
etepañca vijñānakāyā: svalakṣaṇaviṣayā

iṣyante pravacane | na dravyasvalakṣaṇaṃ prati |
svalakṣaṇaviṣayā iṣyanta iti prakṛtam | dravyāṇāṃ

nīlādikānāṃ svalakṣaṇaṃ
nīlādyākāracakṣurvijñānādivijñeyatvam, nīlākārādi
vā | na tat

pratyete pañca vijñānakāyā: svalakṣaṇaviṣayā iṣyanta
ityadoṣa: | yugapadviṣayasamprāptaviti |

kāyajihvendriyayoryugapadviṣayasamprāpti: sambhavati |
dvayośca vijñānayoryugapat pravṛttirna sambhavati |

ata: pṛcchati-katarad vijñānaṃ pūrvamutpadyata iti | yasya
viṣaya: paṭīyān | yadi

kāyendriyasya viṣaya: paṭutara:, kāyavijñānaṃ
pūrvamutpadyate | atha jihvendriyasya viṣaya: paṭīyān,

jihvāvijñānaṃ pūrvamutpadyate | same prāpte tu viṣaye |
tulya ityartha: | jihvāvijñānaṃ pūrvamutpadyate |

kasmāt ? bhoktukāmatāvarjitatvāt santate: |
bhojanecchāpravaṇatvādātmabhāvasyetyartha: | `pūrva

jihvāvijñānamutpadyate' iti vacanāt `paścāt
kāyavijñānamutpatsyate' ityarthāduktaṃ bhavati | tenātra

vicāryate-kiṃ yo'sau jihvāviṣayakṣaṇena saha prāpta:
kāyaviṣayakṣaṇa āsīt, tatra

tatkāyavijñānamutpadyate ? āhosvidanyasmin
kāyavijñānaviṣayakṣaṇa iti ? anyasminnityāha |

kathamālambananiyamo na bhidyate ? naiṣa doṣa:;
yattadviṣayālambanaṃ vijñānaṃ tadapratisaṅkhyā-

nirodhaniruddham, anyattu tatsadṛśaṃ kāyavijñānamutpadyata
ityata: paścāt tadutpadyata ityucyate;

jātisāmānyenaikatvopacārāt ||10||

anekakathāprapañcavyavahitatvānnaṣṭa
ivāvijñapteruddeśādhikāra ityata idamupanyasyati-

uktā: pañcendriyārthā yathā ca teṣāṃ grahaṇamiti |
`kadācidekena dravyeṇa cakṣurvijñānamutpadyate'

ityevamādinā | teṣāṃ tu grahaṇamiti karmaṇi ṣaṣṭhī ||

@031

avijñaptiridānīṃ vaktavyā | seyamucyate-

vikṣiptācittakasyāpi yo'nubandha: śubhāśubha: |

mahābhūtānyupādāya sa hyavijñaptirucyate ||11||

vikṣiptācittakasyeti tadanyacittasyāpi |
acittakasyāpītyasaṃjñinirodha-

samāpattisamāpannasyāpi |
apiśabdenāvikṣiptasacittakasyāpīti vijñāyate |
yo'nubandha

iti | ya: pravāha: | śubhāśubha iti kuśalākuśala: |

kuśalākuśale prāptipravāho'pyastīdṛśa iti
tadviśeṣaṇārthamucyate-mahābhūtā-

nyupādāyeti | hetvartha upādāyārtha iti vaibhāṣikā:;
jananādihetubhāvāt |

sahyavijñaptiriti | hiśabdastannāmakaraṇavijñāpanārtha: |
rūpakriyāsvabhāvāpi satī

vijñaptivat paraṃ vijñāpayatītyavijñapti: | ucyata iti
ācāryavacanaṃ darśayati |

-------------------

avijñaptiridānīṃ vaktavyeti | "rūpaṃ
pañcendriyāṇyarthā: pañcāvijñaptireva ca" (abhi^

ko^ 1.9) ityavijñaptirevāvaśiṣyate, tasyā
lakṣaṇanirdeśāvasara iti vaktavyā |

"vikṣiptācittakasya" iti kecidevaṃ vṛttiṃ paṭhanti | asmin
pāṭha evaṃ sūtravigraha:-

vikṣiptaṃ nāsti vā cittamasyeti vikṣiptācittaka: | atha
vā-vikṣiptaṃ cittaṃ nāsti vā

cittamasyeti vikṣiptācittaka: | ekasya cittaśabdasya lopa: |

kecidevaṃ paṭhanti-vikṣiptasyeti | asmin pāṭha
uttarapadadvayasya bahuvrīhiṃ kṛtvā

paścādevaṃ vigraha:-vikṣiptaścācittakaśca
vikṣiptācittaka: | vikṣipta: pudgalo vikṣiptacitta ityartha:
|

vikṣiptācittasyeti tadanyacittasyāpīti |
avikṣiptacittādanyacittasyetyartha: | tadyathā-

kuśalāyā avijñapte: samutthāpakaṃ cittaṃ kuśalam,
tadanyacitto'kuśalāvyākṛtacitta:, sa iha
vikṣiptacitto'bhipreta: | akuśalāstvavijñapterakuśalaṃ
cittaṃ samutthāpakam, tadanyacitta: kuśalā-

vyākṛtacitta:, sa cāpi vikṣiptacitto veditavya: | tasya
tadanyacittasyāpi | acitta-

kasyāpītyasaṃjñinirodhasamāpattisamāpannasyāpi |
apiśabdenāvikṣiptasacittakasyāpīti vijñāyata

iti | etatpudgaladvayavyatiriktatṛtīyasyāpyartha: |

yo'nubandha iti | pravāha iti | yo dharmo nityapravāhayukta
ityartha: | pravāheṇa pravāhī

nirdiśyate; pravāhopalakṣyatvāt | atha
vā-anubandhātītyanubandha: | pravāha iti ca vyākhyāpadaṃ

kṛtabahuvrīhikam-pravṛtta: prakṛṣṭo vā vāho'syeti
pravāho dharma: | sa eva nirdiśyate, na

tatsrota: |

kuśalākuśala iti | kuśalākuśala evetyavadhāraṇam |
avyākṛto nāstītyartha: | etena

cakṣurādayo vyudastā veditavyā: |
prāptipravāho'pyastīdṛśa iti | tatprāptirapi vikṣiptā-

vikṣiptācittasyāpi pravāhiṇī kuśalākuśalaiva ceti
tadviśeṣaṇārthamucyate | mahābhūtānyu-

pādāyeti | mahābhūtahetuka ityartha: | yathā
indhanamupādāyāgnirbhavatītyukte indhanahetuko'gniriti

gamyate | jananādihetubhāvāditi | "jananānniśrayāt
sthānādupastambhopabṛṃhaṇāt" ( ) |

jananahetustebhya utpatte: | niśrayaheturjātasya
bhūtānuvidhāyitvādācāryādiniśrayavat, pratiṣṭhāhetu-

@032

samāsatastu vijñaptisamādhisambhūtaṃ kuśalākuśalaṃ
rūpamavijñapti: ||11||

-------------------

rādhārabhāvāccitrakuḍyavat,
upastambhaheturanucchedahetutvāt,
upabṛṃhaṇaheturvṛddhihetutvāt | katamāni

mahābhūtānyupādāya ? kimāśrayamahābhūtāni ? utāho
nāśrayamahābhūtāni ? āśrayamahā-

bhūtānītyāhu: | tannāmakaraṇajñāpanārtha iti | yasmāda
rūpakriyāsvabhāvāpi satī vijñaptivat paraṃ

na vijñāpayati tasmādavijñaptirityartha: |
`rūpakriyāsvabhāvāpi' ityubhayaviśeṣaṇaṃ kimartham ?

yaddhi vastu rūpasvabhāvameva na kriyāsvabhāvaṃ tanna
paraṃ gamayati, tadyathā cakṣurādaya: | yadapi

kriyāsvabhāvameva na rūpasvabhāvaṃ tadapi paraṃ na
gamayati, tadyathā cetanā | yattu ubhayasvabhāvaṃ tat

paraṃ gamayati, tadyathā vijñapti: | vijñaptirhi
svasamutthāpakaṃ cittaṃ kuśalākuśalāvyākṛtaṃ saumyaṃ

krūramanubhayamiti vā paraṃ vijñāpayati | tena
vijñaptivaditi viparītadṛṣṭāntaprayoga: |

samāsatastviti | vistara:-śiṣyasukhāvabodhārthaṃ
saṃkṣepato vākyena tadavijñaptirūpaṃ

darśayatyā cārya: | vijñaptisamādhisambhūtaṃ
kuśalākuśalaṃ rūpamavijñaptiriti | yathāsambhavametad

yojyam | kāyavāgvijñaptisambhūtaṃ kuśalaṃ
prātimokṣasaṃvarasaṃgṛhītaṃ
naivasaṃvaranāsaṃvarasaṃgṛhītaṃ ca |

akuśalaṃ punarasaṃvarasaṃgṛhītaṃ
naivasaṃvaranāsaṃvarasaṃgṛhītaṃ ca | samādhisambhūtaṃ
tu kuśalameva |

tad dvividham-sāsravasamādhisambhūtaṃ
dhyānasaṃvarasvabhāvam, anāsravasamādhisambhūtamanāsrava-

saṃvarasvabhāvam | upādāyarūpasvabhāvaṃ ca na
cittacaitasikādisvabhāvamityavagantavyam |

nanu caivaṃ vijñaptirapyavijñapti: prāpnoti, sāpyuttarā
sabhāgahetubhūtapūrvavijñaptisambhūtā ?

kuśalākuśalamevetyavadhāraṇād vijñaptāvaprasaṅga: |
vijñaptirhyavyākṛtāpi sambhavati | ata eva

divyaṃ cakṣu: śrotraṃ ca samādhisambhūtamapi sad
vijñaptivipākajaṃ ca rūpaṃ nāvijñapti: prasajati

iti |

atrācārya: saṅghabhadra idamavijñaptilakṣaṇaṃ sūtraṃ
dūṣayati-

"nyūnaṃ śāstrāpetaṃ hāniratasyā: prasajyate tattvam |

apiśabdādhikavacanaṃ viśeṣyamaviśeṣitaṃ cātra ||

anubandho hi pravāhastenaiva vyākhyāta: | na cādya: kṣaṇa:
pravāha:, mā bhūdatiprasaṅga: |

tasmāt tasyātra lakṣaṇe nāstyavarodha iti nyūnam |
pravāhasya cādravyatvādravyamavijñaptiriti śāstrāpetam |

samāhitāyāśca nāsti vikṣiptacittācittakasyānubandha iti
sā cāvijñaptirna prasajyata

iti hāni: | avikṣiptacittakasya tadanubandhānnaiṣa doṣa iti
cet ? śubhāśubhāyā vijñapteravijñapti-

lakṣaṇaprasaṅga ityetasyā: prasajyate tattvam |
acittakasyāpīti ca api-śabdavaiyarthyam; pūrveṇaiva

kṛtatvāt | vikṣiptacittakasyāpītyanena hi
sarvasacittakāvasthāgrahaṇam | kā punaranyāvasthā ?

yā dvitīyenāpiśabdena saṃgṛhyetetyapiśabdādhikavacanam |
acittakaṃ cādhikṛtya śubho'vijñaptya-

nubandho viśeṣaṇīya:, na ca vyākhyāne'pi viśeṣita iti
viśeṣyamaviśeṣitam | idaṃ cāparaṃ

viśeṣyamaviśeṣitam-apratighaṃ rūpamiti |
evamanekadoṣaduṣṭatvānna sambaddhametallakṣaṇam" iti |

atra brūma:-yattāvaduktam `nyūnam,
pravāhasyāvijñaptyupadeśādādya: kṣaṇo nāvijñapti:

syād' iti | idaṃ tāvadasau praṣṭavya:-ko'yaṃ pravāho
nāma ? bahuṣu kṣaṇeṣu pravāha ityākhyā |

@033

-------------------

yadyevam, ādyo'pi kṣaṇa: pravāha: sidhyati,
prathamakṣaṇaprabhṛti bahuṣu kṣaṇeṣu pravāha iti kṛtvā
|

tathā hi utsāt taḍāgādvā
nirgacchatāmudakānāmādyodakāvayavaprabhṛtiṣu
pravāhasaṃjñeti nāstya-

vyāpitā lakṣaṇasya | yadā cānubadhnātītyanubandha
ityacpratyayāntena padena dravyameva nirdiśyate,  tadā
nyūnatāśaṅkāpi nāsti | ata eva śāstrāpetatādoṣo'pi
parihato bhavati | athāpyanubandhana-

manubandha iti sroto'bhidhīyate, tathāpyadoṣa:;
rūpādhikārāt | pravāhavartitvāttu pravāhaśabdena

pradarśyate | samāhitāyā apyavijñapteragrahaṇaṃ na
bhavati | sāpi hi yadyapi vikṣiptacittācittakasantānaṃ

nānubadhnātīti, avikṣiptacittakasacittasantānaṃ
tvanubadhnātyeva | avijñaptijātisāmānyena tu

vikṣiptācittakasyāpi yo'nubandha: sāvijñaptirityucyate |

yat punaretaduktam-`avikṣiptacittakasya tadanubandhānnaiṣa
doṣa iti ced' iti |

yadyavikṣiptacittakasya kevalasya yo'nubandha:
sāpyavijñaptiriti samāhitāyā avijñaptestyāgo

na bhavatīti bravīṣi, vijñaptirapi kuśalākuśalā tathaiva
bhavatītyavijñaptiste prāpnotīti ? sa

cāpyadoṣa:; śubhāśubha evetyavadhāraṇāt |
vijñaptirhyavyākṛtāpi sambhavatīti na vijñaptiravijñapti:

prasajyate | atha vā-prakarṣagatereṣa prasaṅgo na
bhaviṣyati | prakarṣeṇa hi yo'nubandha: saivāvijñapti: |

na ca vijñaptiravijñaptivat prakarṣeṇānubadhnāti;
avijñaptyanirodhe'pi tannirodhadarśanāt |

yadapyuktam-`apiśabdādhikavacanam' iti, tadapyayuktamuktam |
tathā hi- eka eveha

sūtre paṭhito'piśabda: | vṛttau tu tena pudgaladvayena
tadartha: sambadhyata iti dvi: puna: paṭhita: |

tenaikena sūtrapaṭhitenāpiśabdena
vikṣiptaviparītamavikṣiptam, acittakaviparītaṃ ca tameva
sacittakaṃ

tṛtīyaṃ pudgalamavijñaptyāśrayaṃ bruvannā cārya:
svamatañca vikṣiptācittakapudgaladvayaṃ jātisāmānyenā-

vijñaptyāśrayaṃ pradarśayan

ijñapticittacaittebhyo'rthāntarabhūtāmavijñaptimācaṣṭe |
traya eva hi pudgalā

bhavanti-vijñapticittavisabhāgacitta:,
vijñapticittasabhāgacitta:, acittakaśca | tatra

vijñapticittavisabhāgacitto vikṣiptacitta ihābhipreta:,
tasya vā vākkāyavijñaptirniruddhā bhavati |

acittakasya tu cittacaittā api niruddhā iti tatra
vijñapteścittacaitasikakalāpāccārthāntara-

bhūteyamavijñapti:; yata ebhyo'nubandhinītvena viśiṣyate |
tamevārtha darśayannāha-vikṣiptācitta-

kasyāpi iti | avikṣiptacittakasyāvijñaptirvartata iti
nātiśaya:, vijñaptirapi hi tasya vartate |

vikṣiptacittasyāpi tu vartata ityatiśaya:, vijñaptirhi tasya
nāsti | avijñaptistvanubandhinīti

vijñapterviśiṣyate | tathā
avikṣiptacittakasyāvijñaptirvartata iti nātiśaya:,
cittacaittā api hi

tasya vartanta eva | acittakasyāpi tu vartata ityatiśaya:,
tasya hi cittacaittā niruddhā: |

avijñaptistvanubandhinīti cittacaittebhyo viśiṣyate |
tadevaṃ dharmāntaraviśeṣaṇārthamavikṣiptacitto

vikṣiptācittakatṛtīyabhūtastenaikena
api-śabdenābhidhīyate | ata eva cāpiśabdena `avikṣipta-

sacittakasyāpi' ityuktamā cāryeṇa; tṛtīyabhūtatvāt |
itarathā hyapiśabdenāvikṣiptacittakasyāpi

ityevāvakṣyat, sacittakasyāpīti vā | tadyathā-trayo loke
manuṣyā:, eko dhanavān itarāvapi

dhanamātravantau; tāvabhisamīkṣya viṣṇumitrasya
dhanamastītyekenokto dvitīyo vaktā bhaved-

devadattayajñadattayorapi dhanamastīti, apiśabdena
viṣṇumitrasyāpyastīti devadattayajñadattagatena

@034

mahābhūtānyupādāyetyuktāni katamāni bhūtāni ?

bhūtāni pṛthivīdhāturaptejovāyudhātava: |

ityete catvāra: svalakṣaṇopādāyarūpadhāraṇād
dhātavaścatvāri mahābhūtānyucyante |

mahattvameṣāṃ sarvānyarūpāśrayatvenaudārikatvāt | atha
vā-tadudbhūtavṛttiṣu pṛthivyaptejo-

vāyuskandheṣveṣāṃ mahāsanniveśatvāt |

te punarete dhātava: kasmin karmaṇi saṃsiddhā:,
kiṃsvabhāvāśca ? ityāha-

dhṛtyādikarmasaṃsiddhā:,

-------------------

dvaitamivāpannenāpiśabdena sa eva viṣṇumitro lakṣyate, na
tvavasṛjyata ityartha:; tena nātrāpi-

śabdo'dhika eva | tadvidihāpi draṣṭavyam |  yat
punaretaduktam-`acittakaṃ cādhikṛtya
śubho'vijñaptyanubandho viśeṣaṇīya: `iti,

tadapi na kiñcit | avijñaptijātimadhikṛtyaitallakṣaṇaṃ
praṇītam | sā cāvijñaptijātiracittakasya

bhavatītyetāvad vivakṣitam, kimanena viśeṣitena !
tvadīye'pyavijñaptilakṣaṇe śubho'vijñaptya-

nubandho'cittakamadhikṛtya na viśeṣita:-

"kṛte'pi visabhāge'pi citte cittātyaye ca yat |

vyākṛtāpratighaṃ rūpaṃ sā hyavijñaptiriṣyate" || ( )

iti | eṣā ca vijñaptisambhūtā
kuśalaivāvijñaptiracittakasya sambhavatīti caturthe

kośasthāne jñāpayiṣyate |

yacca-`apratighamityaviśeṣitam' iti, tadapi paścād
darśayiṣyāma: | "sapratighā

daśa rūpiṇa:" (abhi^ ko^ 1.29) ityatra daśaiva dhātava:
sapratighā ityavadhāraṇādavijñaptirdharma-

dhātuparipaṭhitā, sā tvapratigheti setsyati |

smādidamāsmākīnamevamadoṣaduṣṭamavijñaptilakṣaṇamiti

tadevāstu ||11||

"bhūtāni pṛthivīdhātu:" iti | vistara:-dhātugrahaṇaṃ
varṇasaṃsthānātmakapṛthivyādi-

nirāsārtham | svalakṣaṇopādāyarūpadhāraṇād vā
dhātava iti | kāṭhinyādisvalakṣaṇaṃ cakṣurādyu-

pādāyasvarūpaṃ ca dadhatīti dhātava: | aṣṭādaśa
dhātavastu svasāmānyalakṣaṇadhāraṇāt | gotrārtho

vā dhātvartho dhāraṇārthamanapekṣya ṣaḍdhā
dhātudeśanāyām | punarbhavabījārtho vā dhātvartha:,
bhavaṃ

puṣṇantīti kṛtvā | mahattvameṣāṃ
sarvānyarūpāśrayatvenaudārikatvāditi |
sarvopādāyarūpāśrayatvena mahattvā-

dityartha: | tadudbhūtavṛttiṣviti |
tairmahābhūtairudbhūtā vyaktā vṛttirdhṛtyādikā yeṣu ta
ime

tadudbhūtavṛttaya: = pṛthivyaptejovāyuskandhā:, teṣu |
eṣāṃ mahābhūtānāṃ mahāsanniveśatvāt

mahāracanatvāt | bhūtaṃ tanvantīti bhūtāni ||

"dhṛtyādikarmasaṃsiddhā:" iti | dhṛtyādikarmanirdeśa:
pṛthivyādiṣu śeṣānumānārtham |

upalādike hi pṛthivīdravye
saṃgrahapaṃktivyūhanadarśanāccheṣāṇāṃ
jalatejovāyūnāmastitvamanumīyate |

apsu nausandhāraṇoṣṇateraṇakarmadarśanāt
pṛthivītejovāyūnāmastitvam | agnijvālāyāṃ

@035

dhṛtisaṃgrahapaktivyūhanakarmasvete yathākramaṃ
saṃsiddhā: pṛthivyaptejovāyudhātava: |

vyūhanaṃ puna: vṛddhi: prasarpaṇaṃ ca veditavyam |
idameṣāṃ karma |

svabhāvastu yathākramaṃ

kharasnehoṣṇateraṇā: ||12||

khara: pṛthivīdhātu: | sneho'bdhātu: | uṣṇatā tejodhātu:
| īraṇā vāyudhātu: |

īryate'nayā bhūtasroto deśāntarotpādanāt
pradīperaṇavaditīraṇā | "vāyudhātu: katama: ?

laghusamudīraṇatvam" ( ) iti prakaraṇeṣu nirdiṣṭaṃ sūtre
ca | tattu laghutvamupādāya

rūpamapyuktaṃ prakaraṇeṣu | ato ya īraṇāsvabhāvo dharma:
sa vāyuriti karmaṇāsya

svabhāvo'bhivyakta: ||12||

ka: puna: pṛthivyādināṃ pṛthivīdhātvādīnāṃ ca
viśeṣa: ?

pṛthivī varṇasaṃsthānamucyate lokasaṃjñayā |

tathā hi-pṛthivīṃ darśayanto varṇaṃ saṃsthānaṃ ca
darśayanti |

yathā hi-pṛthivīṃ darśayantī varṇa saṃsthānaṃ ca
darśayanti |

yathā pṛthivī, evam

āpastejaśca,

varṇasaṃsthānamevocyate lokasaṃjñayā |

vāyustu dhātureva,

ya eva tu vāyudhātu: sa eva loke vāyurityucyate |

tathāpi ca ||13||

-------------------

sthairyasampiṇḍanacalanadarśanāt
pṛthivyudakavāyūnāmastitvam | vāyau
sandhāraṇaśītoṣṇasparśadarśanāt

pṛthivyaptejasāmastitvamiti vaibhāṣikā: | vyūhanaṃ
punarvṛddhi: prasarpaṇaṃ veti | vṛddhi: = sambandhādhikā

śarīrāṅkurādyavayavotpatti: | prasarpaṇam =
śarīrādīnāṃ prabandhena deśāntarotpatti: ||

"uṣṇatā" iti | svabhāvābhidhāne'pi bhāvapratyaya:-uṣṇa
evoṣṇateti | deśāntaro-

tpādanāt pradīperaṇavaditi | kṣaṇikānāṃ nāsti
deśāntaragamanam, yatraivotpattistatraiva vināśa: |

tenaivamucyate-deśāntarotpādānasvabhāvā bhūtasrotasa
īraṇā; kṣaṇikatvāt, pradīpavat | kṣaṇikāni

ca bhūtāni; rūpatvāt, pradīpavat | pradīpaśca kṣaṇika:
prasiddha ityudāharaṇam | karmaṇāsya

svabhāvo'bhivyakta iti | īraṇākarmaṇā laghutvaṃ
viśiṣyate-yadīraṇātmakaṃ laghutvaṃ sa  vāyudhāturiti |
laghusamudīraṇo vāyudhātu: ladhveva tu yattadupādāyarūpam
||12||

pravacane pṛthivīdhātvādaya: pṛthivyādayaścoktā iti |
ata: pṛcchati-ka: pureṣāṃ

viśeṣa iti ?

"lokasaṃjñayā" iti | lokasaṃvyavahāreṇa | vātyeti |
vātānāṃ samūho vātyā {1. vastutastu ghātaśabdasya
pāśādigaṇe pāṭhāt "pāśādibhyo ya:" (4.2.49) iti pā^
sūtreṇa ya: pratyayo bhavati |},

brāhmaṇādibhyo yan (pā^ sū^ 4.2.42) iti samūhārthe
yanpratyaya: | strītvāṭṭāppratyaya: |

@036

yathā pṛthivī varṇasaṃsthānamanucyate lokasaṃjñayā,
tathā vāyurapi-nīlikā

vātyā, maṇḍalikā vātyeti |

kasmāt punarayamavijñaptiparyanta: `rūpaskandha:' ityucyate ?
rūpaṇāt | uktaṃ

bhagavatā-"rūpyate rūpyata iti bhikṣava:,
tasmādrūpopādānaskandha ityucyate | kena

rūpyate ? pāṇisparśenāpi spṛṣṭo rūpyate" iti (a^ va^
saṃ^ ni^ 22.79.85)

vistara: | rūpyate bādhyata ityartha: | tathā
hyarthavargīyeṣūktam-

"tasya cet kāmayamānasya cchandajātasya dehina: |

te kāmā na samṛdhyante śalyaviddha iva rūpyate ||" (su^
ni^. a^ 2)

rūpasya puna: kā bādhanā ? vipariṇāmotpādanā |
pratighāto rūpeṇetyapare |

paramāṇurūpaṃ tarhi rūpaṃ na prāpnoti, arūpaṇāt ? na
vai paramāṇurūpamekaṃ pṛthag

bhūtamasti | saṅghātasthaṃ tu tad rūpyata eva |

atītānāgataṃ tarhi rūpaṃ na prāpnoti ? tadapi rūpitaṃ
rūpayiṣyamāṇaṃ tajjātīyaṃ

ceti rūpam, indhanavat |

-------------------

tathā hyarthavargīyeṣūktamiti | atharvargīyāṇi
sūtrāṇi, yāni kṣudrake paṭhyante | teṣūktam-

"tasya cet kāmayānasya" (su^ ni^, a^ va^ 2) iti |
vistara:-tasyadehina: kāmayānasya

chandajātasya yadi kāmā viṣayā na samṛdhyante na
sampadyante | śalyaviddha iva asau rūpyate  

bādhyata ityartha: | bādhanārthaparicchinnenānena
rūpyateśabdena "rūpyate rūpyata iti, bhikṣava:"

(saṃ^ ni^ 22.79.85) ityatra sūtre rūpyateśabdo bādhanārtha
eva paricchidyate | śalyaviddha:

kāmayānaśca du:khavedayitṛtvād bādhyata iti yuktam |
rūpaṃ tu kathaṃ bādhyate ? ata āha-

vipariṇāmotpādaneti | vikriyotpādanetyartha: | tathā ca
ihārthe sati `śalyaviddha iva rūpyate'

ityatrāpi yadi vikriyata ityartho gṛhyate sutarāmartho
yujyate | pratighāta iti | svadeśe

parasyotpattipratibandha: | paramāṇurūpaṃ tarhīti |
dravyaparamāṇurūpaṃ na rūpaṃ prāpnoti | kasmāt ?

arūpaṇāt | niravayavatve satyarūpaṇādityabhiprāya: |
pakṣadvaye'pyetaccodyamupanyastam-

bādhanarūpaṇe pratighātarūpaṇe ca
dravyaparamāṇurniravayavatvānna śakyate rūpayitumiti | na
vai

paramāṇurūpametaṃ pṛthagbhūtamastīti | ekamiti grahaṇaṃ
dravyaparamāṇusandarśanārtham | pṛthagbhūtamasaṅghāta-

sthamityartha: | tadīdṛgnāsti | saṅghātasthaṃ nityaṃ
bhavati; "kāme'ṣṭadravyako'śabda:" (abhi^ ko^ 2.23)

ityādivacanāt | saṅghātasthaṃ tadrūpyata
evetyarthādetadabhīṣṭaṃ bhavati | tad

dravyaparamāṇurūpaṃ saṅghātasthaṃ rūpyate, bādhyate
pratihanyate ca |

atītānāgataṃ tarhīti |
vistara:-atītānāgatamadeśatvānna rūpyate, na bādhyate,
nāpi

pratihanyate | tadapīti | vistara:-tadapi
rūpitamityatītabādhanapratighātanārthena |
rūpayiṣyamāṇa-

mityutpattidharmakamanāgatam |
tenaivārthadvayena-tajjātīyaṃ
cetyutpattidharmakajātīyamanutpattidharma-

kamanāgatam | indhanavat | yadapīddhaṃ
yadapīndhiṣyamāṇaṃ tajjātīyaṃ ca tadapīndhanam |
tajjātīyaṃ

punarindhanaṃ yadindhanārthe kalpitamaprāpyaivāgnisamantarā
naṅkṣyati |

@037

avijñaptistarhi na rūpaṃ prāpnoti ? sāpi
vijñaptirūpaṇād rūpitā bhavati,

vṛkṣapracalane cchāyāpracalanavat, nāvikārāt |
vijñaptinivṛttau cāvajñiptinivṛtti: syād,

vṛkṣābhāve cchāyā'bhāvavat |

āśrayabhūtarūpaṇādityapare |

evaṃ tarhi cakṣurvijñānādīnāmapyāśrayarūpaṇāt
rūpatvaprasaṅga: ?

viṣamo'yamupanyāsa:; avijñaptirhi cchāyeva vṛkṣaṃ
prabheva maṇiṃ bhūtānyāśritya

varttate, na tvevaṃ cakṣurādīnyāśritya varttante
cakṣurvijñānādīni | kevalaṃ tūtpattinimittamātraṃ

tāni teṣāṃ bhavantīti |

idaṃ tāvadavaibhāṣikīyam-vṛkṣamāśritya cchāyā
varttate, maṇiṃ cāśritya prabheti |

-------------------

avijñaptistarhi na rūpaṃ prāpnoti | kasmāt ?
apratighatvāt | apratighatvena hi sā na

bādhyate, nāpi pratihanyate | sāpi vijñaptirūpaṇāditi |
vistara:-vijñaptiravijñaptisamutthāpikā |

tasyā: sapratighāyā rūpaṇādavijñaptirapi rūpyate |
yathā chāyāsamutthāpakasya vṛkṣasya pracalanā-

cchāyā pracalati tadvat | na avikārāditi | anena
pratijñādoṣa udgrāhyate | pareṇa hyevaṃ

pratijñātam-svasamutthāpakavikārānuvidhāyinī avijñapti:;
samutthāpyatvāt, vṛkṣacchāyā-

vaditi | seyaṃ pūrvābhyupagamavirodhinī pratijñā,
abhyupagato hi vijñaptervikāre'pyavijñapteravikāra: |

tathā hi-añjaliṃ bhaṅktvā kapotaṃ kurvata:
kāyavijñaptirvikriyata ityabhyupagamyate, na

tvavijñapti: | tasmādasādhanametat | vijñaptinivṛttau
cāvijñaptinivṛtti: syāditi | anena

dharmiviśeṣaviparyayo'pyasyā: pratijñāyā udgrāhyate, yadi
vṛkṣacchāyādharma iṣyate | vṛkṣanivṛttau

chāyānivṛttirdṛṣṭeti tadvat syāt |

atra kaścid `na avikārāt' iti na samyagetaduktamiti
dūṣayati-`vikriyata

evāvijñaptirvijñaptivikāre sati, mṛdumadhyādhimātratve hi
vijñaptermṛdumadhyādhimātratā bhavatyavijñapte:'

iti, tadetadayuktam; kasmāt ? utpattirevāvijñepterevaṃ
bhavati mṛdurmadhyādhimātrā vā, na tu vikāra: |

utpannasya hi dharmasya punaranyathotpādanaṃ vikāra:, tacca
rūpaṇamabhipretam |

āśrayabhūtarūpaṇādityapara iti | vṛddhācāryavasubandhu:
| bhūtagrahaṇāśrayabhūtapradarśanārtham |

ataścetara: prasañjayati-evaṃ tarhi
cakṣurvijñānādīnāmapīti |
vistara:-cakṣurādyāśrayarūpaṇāt

tadvijñānānāmapi rūpatvaprasaṅga: |

viṣamo'yamupanyāsa iti | vṛddhācāryavasubandhudeśīya:
kaścit pariharati | avijñaptihīti |

vistara:-chāyā vṛkṣamupaśliṣṭāśritya vartate, prabhāpi
maṇiṃ tathaiva | utpattinimittamātraṃ tāni

teṣāmiti nopaśliṣṭānīti bhāva: |

tamitara: pratyāha-idaṃ tāvadavaibhāṣikīyamiti |
vistara:-naitad vaibhāṣikamatam |

vaibhāṣikamataṃ tu chāyāvarṇaparamāṇu:
svabhūtacatuṣkamāśritya vartate, na vṛkṣam | tathā
prabhāvarṇa-

paramāṇu: svabhūtacatuṣkamāśritya vartate, na maṇim;
pṛthagdravyatvāditi | emanāśrayakāraṇa-

tvānmaṇivṛkṣayorna mahābhūtāvijñaptivadupaśliṣṭe
chāyāprabhe ityasāmānyaṃ dṛṣṭāntadārṣṭāntikayo: |

@038

chāyādivarṇaparamāṇūnāṃ pratyekam,
svabhūtacatuṣkāśritatvābhyupagamāt | satyapi ca

tadāśritatve cchāyāprabhayornāvijñaptistathaivāśritā
yujyate | niruddheṣvapi avijñaptyāśrayeṣu

mahābhūteṣu tasyā anirodhābhyupagamāt | tasmāt na
bhavatyeṣa parihāra: |

anye punaratra parihāramāhu:-cakṣurvijñānādīnāmāśrayo
bhedaṃ gata: | kaścid rūpyate

cakṣurādi:, kaścinna rūpyate; yathā-mana: | na
tvevamavijñapti: | tasmādasamāna: prasaṅga

iti | ata upapannametad-rūpaṇād rūpamiti ||13||

ya eva rūpaskandhasvabhāvā uktā:,

indriyārthāsta eveṣṭā daśāyatanadhātava: |

āyatanavyavasthāyāṃ daśāyatanāni-cakṣurāyatanam,
rūpāyatanam, yāvat

kāyāyatanam, spraṣṭavyāyatanamiti | dhātuvyavasthāyāṃ
ta eva daśa dhātavaścakṣurdhātū

rūpadhāturyāvat kāyadhātu:, spraṣṭavyadhāturiti |

ukto rūpaskandha:, tasya cāyatanavyavasthānam ||

-------------------

satyapi ca tadāśritatva iti vistara: | athāpi pāramparyeṇa
tadāśritatvamabhyupagamyate-chāyā

svabhūtāśritā, tāni tu bhūtāni vṛkṣamāśritāni;
prabhāpi svabhūtāśritā, tāni ca bhūtāni

maṇimāśritāni; tadanuvidhāyitvāt | tathāpyasāmānyam;
niruddheṣvapyavijñaptyāśrayeṣu mahābhūteṣu

tasyā anirodhābhyupagamāditi | "kṣaṇādūrdhvamavijñapti:
kāmāptātītabhūtadajā" (abhi^ ko^ 4.6)

iti siddhāntāt | tasmānna bhavatyeṣa parihāra iti | ya
ukto'bhūt-avijñaptirhi chāyeva

vṛkṣamiti vistareṇa |

anye punaratra parihāramāhuriti | ayamevā cāryastanmataṃ
samarthayannāha-āśrayo bhedaṃ

gata iti | dvividha ityartha: | kaścid rūpyate cakṣurādi:
sapratighatvāt, kaścinna rūpyate mano

viparyayāt | tasmādasamāna: prasaṅga iti |
cakṣurvijñānādīnāmapyāśrayabhūtarūpaṇād
rūpatvaprasaṅga

iti | rūpaṇādrūpamiti | āśrayarūpādityartha: |

atra codayanti-vijñaptisambhūtāyā avijñapterevaṃ
parikareṇa rūpatvaṃ bhavad bhavet,

samādhisambhūtāyāstu kathaṃ rūpatvamiti ?
tajjātīyatvāt tadapi rūpam | kiṃ punastajjātīyatvam ?

mahābhūtānyupādāyeti bhāva: |
teṣāmupādāyarūpajananādihetubhūtatvāditi ||13||

"indriyārthāsta eva" iti | bhagavato vineyavaśāt tisro
deśanā:-skandhāyatana-

dhātudeśanā: | tāsu ca ye skandheṣu deśitā dharmāsta
evāyatanadhātuṣu deśitā: | asaṃskṛtāstvatra

kevalamatiriktā: | sarvaścābhidharma: sūtravyākhyānam |
ata idamuktam-`indriyārthāsta eva'

iti vistareṇa | lāghavikaścāyamācārya:
vedanādiskandhalakṣaṇamanuktvaiva lāghavena rūpaskandha-

svabhāvān dharmānāyatanadhātuṣu darśayati | indriyāṇi
ca indriyārthāśca indriyārthā: | `ta eva'

iti viśeṣaṇamanyendriyanirāsārtham, anyārthanirāsārthaṃ
ca | āyatanavyavasthāyāṃ tu yathāsaṃkhyena

daśāyatanāni cakṣurāyatanaṃ rūpāyatanaṃ
yāvatkāyāyatanaṃ spraṣṭavyāyatanamiti |
dhātuvyavasthāyāṃ ta

eva daśa dhātava: cakṣurdhātū
rūpadhāturyāvatkāyadhātu: spraṣṭavyadhāturiti |

@039

vedanādayo vaktavyā: | tatra-

vedanā'nubhava:,

trividho'nubhavo vedanāskandha:-sukha:, du:kha:,
adu:khāsukhaśca | sa

punarbhidyamāna: ṣaḍ vedanākāyā: cakṣu:saṃsparśajā
vedanā yāvanmana: saṃsparśajā vedaneti |

saṃjñā nimittodgrahaṇātmikā ||14||

yāvannīlapītadīrghahrasvastrīpuruṣamitrāmitra-
sukhadu:khādinimittodgrahaṇamasau

saṃjñāskandha: | sa punarbhidyamāna: ṣaṭ saṃjñākāyā
vedanāvat ||14||

caturbhyo'nye tu saṃskāraskandha:,

rūpa-vedanā-saṃjñā-vijñānebhyaścaturbhyo'nye tu
saṃskārā: saṃskāraskandha: |

-------------------

ukto rūpaskandhastasya cāyatanadhātuvyavasthānamiti | na
sakalasya rūpaskandha-

syāyatanadhātuvyavasthānamuktam; avijñaptirūpasya
vakṣyamāṇatvāt, kathamidamucyate-uktamiti |

bāhuliko nirdeśa: | bāhulyena
rūpaskandhasyāyatanadhātuvyavasthānamuktamityartha: |
katipaya-

mudgagulikāsambhave'pi māṣarāśivyapadeśavat |

trividho'nubhava iti | anubhūtiranubhava: = upayoga: | kasya ?
cittasya, pudgalasya vā |

sa ca trividha:-sukho du:kho'du:khāsukhaśca | vastuno
hlāda-paritāpa-tadubhayavinirmuktasvarūpa-

sākṣātkaraṇasvabhāva: | anubhūyate vānena viṣaya
ityanubhava: | anubhavatīti vānubhava: |

kāyacittopacayāpacayatadubhayavinirmuktāvasthā
pravṛttaścaitasikaviśeṣasparśānubhava ityapare |

"anurlakṣaṇe" (pā^ sū^ 1.4.84) | sparśacihna:,
sparśanimitto'nubhava ityartha: | sa

vedanāskandha: |

"nimittodgrahaṇātmikā" iti | nimittaṃ
vastuno'vasthāviśeṣo nīlatvādi, tasyod-

grahaṇam = pariccheda:, tadātmikā tatsvabhāvā |
du:khādītyādiśabdena lohitādīnāṃ grahaṇam |

asau saṃjñāskandha: | yadi paricchedātmikā saṃjñā,
tatsamprayoge nimittamudgṛhṇantīti pañcāpi

vijñānakāyā vikalpakā: syu: ? na syu:; na hi
pañcavijñānasamprayogiṇī saṃjñā paṭvī |

manovijñānakāyasamprayogiṇī tu paṭvīti tadeva
vikalpakamuktam | ṣaṭ saṃjñākāyā vedanāvaditi |

yathā cakṣu:saṃsparśajā vedaneti vistareṇoktam, tathā
cakṣu:sparśajā saṃjñeti vistareṇa vaktavyam ||14||

"caturbhyo'nye" iti | caturbhya: skandhebhya:,
skandhādhikārāt | rūpaskandhādibhyastribhya

uktebhyo
vijñānaskandhāccoddiṣṭavakṣyamāṇakāccaturbhyo'nye
saṃskārā: "saṃskāraskandha:" | sūtre

ṣaṭ cetanākāyā ityuktamiti | "saṃskāraskandha: katama: ?
ṣaṭ cetanākāyā:" ( )

iti | abhisaṃskaraṇe pradhānā iti | `evaṃ caivaṃ ca syām'
ityabhisaṃskaraṇe pradhānā:; "karmahetū-

papattaya:" iti vacanāt | chandaprāptyādayastu
cetanānuvidhāyitvāt tadākārahetubhāvānuvidhānata:

saṃskāraskandha eva veditavyā: | tadevaṃ sati saṃskaraṇe
pravṛtto dharmarāśi: saṃskāra ityuktaṃ

bhavati |

@040

bhagavatā tu sūtre "ṣaṭ cetanākāyā:" (saṃ^ ni^)
ityuktam; pradhānyāt |

sā hi karmasvarūpatvādabhisaṃskaraṇe pradhānā | ata
evoktaṃ bhagavatā-"saṃskṛtamabhi-

saṃskaroti tasmāt saṃskārā upādānaskandha ityucyate"
(saṃ^ ni^ 22.78.85)

iti | anyathā hi śeṣāṇāṃ caitasikānāṃ viprayuktānāṃ
ca saṃskārāṇāṃ skandhāsaṃgrahād

du:khasamudayasatyatvaṃ na syāditi parijñāparihāṇe na
syātām | uktaṃ ca bhagavatā-

"nāhamekadharmamapi anabhijñāyāparijñāya
du:khasyāntakriyāṃ vadāmi" iti | evam

"aprahāya" ( ) ityuktam |

tasmādavaśyameṣāṃ
saṃskāraskandhasaṃgraho'bhyupagantavya: ||

ete punastraya: |

vedanā-saṃjñā-saṃskāraskandhā:
āyatanadhātuvyavasthāyām-

dharmāyatanadhātvākhyā: sahāvijñaptyasaṃskṛtai: ||15||

-------------------

apare punarāhu:-saṃskṛtābhisaṃskaraṇe cetanāyā:
prādhānyamuktam, ata: sūtre

cetanāgrahaṇam |
samprayuktaviprayuktasaṃskṛtadharmasaṃgraheṇa tu
prādhānyādayameva skandha: saṃskāraskandha:

ukta:, saṃskṛtarāśiriti kṛtvā |
saṃskṛtamabhisaṃskarotīti bhāvinyā saṃjñayānāgataṃ
skandhapañcakaṃ

saṃskṛtamityuktam | anyathā hīti | vistara:-yadi
yathāsūtranirdeśam, cetanaiva kevalā saṃskāra-  skandha
iṣyate, nānye | śeṣāṇāṃ chandādīnāṃ caitasikānāṃ
prāptyādīnāṃ ca cittaviprayuktānāṃ

skandhāsaṃgrahāt | rūpādiṣu skandheṣu
rūpaṇādilakṣaṇābhāvenāsaṃgrahāt, saṃskāraskandhe
caivaṃ

sūtre yathārutagrahaṇenāsaṃgrahāditi
skandheṣvasaṃgrahāt | du:khasamudayasatyatvaṃ na syāditi
parijñāprahāṇe

na syātām | parijñā du:khasya, prahāṇaṃ samudayasya |
anabhijñāya laukikena mārgeṇa, aparijñāya

lokottareṇa | athavā-anabhijñāya darśanamārgeṇa,
aparijñāya bhāvanāmārgeṇa | evamaprahāyetyukta-

miti sūtrāntaram | nāhamekadharmamapyaparijñāyāprahāya
du:khasyāntakriyāṃ vadāmīti | du:khanirodhaṃ

vadāmītyartha: | nanu cākāśāpratisaṅkhyānirodhau
lokottareṇa mārgeṇa na parijñāyete, atha ca

du:khasyāntakriyeṣyate; saṃkleśavastvabhisandhivacanāt ?
sautrāntikadarśanena ca prajñapti-

sattvādadoṣa: | na hi tau saṃkleśavastū, kimanayo:
parijñeyatvena | nirodhamārgasatye api tarhi na

saṃkleśavastū iti na parijñeye syātām ?
du:khasamudaya-satyasambandhasadbhāvāt taryo: parijñeyatvaṃ

vyavasthāpyate | tathā hi yogina evaṃ vicārayanti-asya
sahetukasya du:khasya ko nirodha: ?

kena copāyena sa nirodha: prāpyate ?, iti nirodhamārgasatye
api parijānanti | na tvākāśāprati-

saṅkhyānirodhayordu:khena sambandha iti na tau parijānanti |
prayogāvasthāyāṃ tu laukikena jñānena

tāvapi sāmānyarūpeṇa `sarvadharmā anātmāna:' iti

"dharmāyatanadhātvākhyā:" iti | āyatanaṃ ca
dhātuścāyatanadhātu:, dharmaścāsāvāyatana-

dhātuśca dharmāyatanadhātu:, tadākhyaiṣāṃ ta ime
dharmāyanaghātvākhyā: | ke ?
vedanāsaṃjñāsaṃskāraskandhā: |

"sahāvijñaptyasaṃskṛtai:" iti | sahāvijñaptyā
sahāsaṃskṛtaiścākāśādibhi: | āyatana-

@041

ityetāni sapta dravyāṇi dharmāyatanaṃ
dharmadhātuścetyākhyāyante ||15||

vijñānaṃ prativijñapti:,

viṣayaṃ viṣayaṃ prati vijñaptirupalabdhirvijñānaskandha
ityucyate | sa puna: ṣaḍ

vijñānakāyā: cakṣurvijñānaṃ yāvanmanovijñānamiti |

ya eṣa vijñānaskandha ukta āyatanavyavasthāyām,
manaāyatanaṃ ca tat |

dhātuvyavasthāyāṃ sa eva-

dhātava: sapta ca matā:,

katame sapta ?

ṣaḍ vijñānānyatho mana: ||16||

cakṣurvijñānadhāturyāvanmanovijñānadhāturmanodhā tuśca
| evamatra pañca skandhā:, dvādaśā-

yatanāni, aṣṭādaśa dhātavo nirdiṣṭā bhavanti |
avijñaptivarjyo rūpaskandho daśāyatanāni

daśa dhātava: | vedanādaya:
skandhāstrayo'vijñaptirasaṃskṛtāni ca dharmāyatanaṃ
dharmadhātuśca |

vijñānaskandho manaāyatanaṃ ṣaḍ vijñānadhātavo
manodhātuśceti ||16||

nanu ca ṣaḍ vijñānakāyā vijñānaskandha ityuktam | atha
ko'yaṃ punastebhyo'nyo

manodhātu: ? na khalu kaścidanya:, kiṃ tarhi ? teṣāmeva

ṣaṇṇāmanantarātītaṃ vijñānaṃ yaddhi tanmana: |

yadyat samanantaraniruddhaṃ vijñānaṃ tanmanodhāturityucyeta
| tadyathā sa eva putro'nyasya

-------------------

deśanāyāṃ dharmāyatanamiti, dhātudeśanāyāṃ ca
dharmadhāturiti | sapta dravyāṇīti | avijñapyi:,

vedanāskandha:, saṃjñāskandha:, saṃskāraskandha:,
ākāśam, pratisaṅkhyānirodha:, apratisaṅkhyā-

nirodhaśceti ||15||

"vijñānaṃ prativijñapti:" iti | vijñānaskandha:
prativijñaptirityartha:; skandhādhikārāt |

pratirvīpsārtha:, viṣayaṃ viṣayaṃ pratītyartha: |
upalabdhirvastumātragrahaṇam | vedanādayastu caitasā

viśeṣagrahaṇarūpā: | ṣaḍ vijñānakāyā iti | ṣaḍ
vijñānasamūhā: |

"ṣaḍ vijñānānyatho mana:" iti | ṣaḍ vijñānadhātavo
yathāsaṃkhyena, yaccakṣurvijñānaṃ sa

cakṣurvijñānadhātu: | evaṃ yāvad yanmanovijñānaṃ sa
manovijñānadhātu: | samastāni tvetāni

ṣaṇmanodhāturiti veditavyam ||16||
"ṣaṇṇāmanantarātītaṃ vijñānaṃ yaddhi tanmana:" iti |
`ṣaṇṇām' iti nirdhāraṇe ṣaṣṭhī |

teṣāmeva madhye, nānyadityartha: |
anantaragrahaṇamanyavijñānavyavahitanivṛttyartham | yaddhi
yasyānantara-

manyavijñānāvyavahitaṃ tattasyāśraya: |
anyasyāsāvāśrayo yasya tadavyavahitam | ata evā-

cittikāvasthāyāṃ cirātītamapi samāpattipraveśacittaṃ
vyutthānacittasyāśrayo bhavati; vijñānāntarā-

vyavadhānāt |

@042

pitrākhyāṃ labhate, tadeva phalamanyasya bījākhyām,
tathehāpi sa eva manodhātvākhyāṃ

labhate |

evaṃ tarhi dravyata: saptadaśa dhātavo bhavanti, dvādaśa
vā; ṣaḍvijñānadhātumanodhātūnā-_

mitaretarāntarbhāvāditi kasmādaṣṭādaśa vyavasthāpyante
? yadyapyevam; tathāpi

ṣaṣṭhāśrayaprasiddhyartha dhātavo'ṣṭādaśa smṛtā:
||17||

pañcānāṃ vijñānadhātūnāṃ cakṣurdhātvāyatanādaya:
pañcāśrayā: | ṣaṣṭhasya manovijñāna-

dhātorāśrayo'nyo nāsti | atastadāśrayaprasiddhyarthaṃ
manodhāturupadiṣṭa: | evamāśrayā-

śritālambanaṣaṭkavyavasthānenāṣṭādaśa dhātavo
bhavantīti |

-------------------

atītagrahaṇaṃ pratyutpannanirāsārtham | manovijñānaṃ
hyāśrayi tasyāmavasthāyāṃ pratyutpannam,

atastadatītamiṣyate | tadeva
caitaducyate-ṣaṣṭhāśrayaprasiddhyarthamiti |

vijñānagrahaṇaṃ vedanādyanantarātītanivṛttyartham |
`yaddhi tanmana:' iti jātinirdeśānna

vīpsāprayoga: | vṛttau tu dravyapadārthābhidhitsayā
vīpsāprayoga: |

yadyat samanantaraniruddhaṃ vijñānaṃ tattanmanodhāturiti |
tadyathā sa eveti | vistara:-

tadyathā sa eva putro'nyasya pitrākhyāṃ labhate tadeva
phalamanyasya bījākhyām | tathehāpi sa eva

cakṣurādivijñānadhāturanyasyāśraya iti
manodhātvākhyāṃ labhate |

saptadaśa dhātavo bhavanti dvādaśa veti | ya eva
ṣaḍvijñānadhātava: sa eva manodhātu:, ya

eva ca manodhātusta eva ṣaḍ vijñānadhātava
itītaretarāntarbhāva: | yadi ṣaḍ vijñānadhātavo

gṛhyeran, nārtho manodhātuneti saptadaśa dhātavo bhavanti |
yadi manodhāturgṛhyeta, nārtha: ṣaḍvijñāna-

dhātubhiriti dvādaśa dhātavo bhavanti |

"ṣaṣṭhāśrayaprasiddhyartham" iti | pañcānāṃ
vijñānadhātūnāmāśrayaprasiddhirnāṅgīkriyate;

cakṣurādiṣvāśrayasambhavāt | manovijñānāśrayo
nāstīti tadāśrayaprasiddhyarthaṃ manodhāturvyavasthāpyate
|

āśrayādiṣaṭkavyavasthānena aṣṭādaśa dhātavo bhavanti
| āśrayaṣaṭkaṃ cakṣurādi mano'ntakam, āśritaṣaṭkaṃ
cakṣurvijñānādi manovijñānāntam, ālambanaṣaṭkaṃ
rūpādidharmāntamiti | yogācāra-

darśanena tu ṣaḍvijñānavyatirikto'pyasti manodhātu: |
tāmraparṇīyā api hṛdayavastu manovijñāna-

dhātorāśrayaṃ kalpayanti, taccārūpyadhātāvapi vidyata
iti varṇayanti | ārūpyadhātāvapi hi

teṣāṃ rūpamabhipretam | ārūpya iti ca īṣadarthe āṅ,
āpiṅgalavaditi |

caramaṃ cittamiti | nirupadhiśeṣanirvāṇakāle | na mano
bhaviṣyatīti | na manodhātu-

rbhaviṣyatītyartha: | na hi tadastīti | notpadyata ityartha:
| na; tasyāpi manobhāveneti | vistara:-

naitadevam, kasmāt ? tasyāpi caramacittasya
manobhāvenāśrayatvenāvasthitatvāt | anyakāraṇavai-

kalyāditi | paunarbhavikakarmakleśakāraṇavaikalyāt |
nottaravijñānasambhūtiriti | na punarbhava-

pratisandhivijñānamityabhiprāya: |

idamiha vicāryate-uktametat
`āśrayāśritālambanaṣaṭkavyavasthānādaṣṭādaśa
dhātavo

bhavanti' iti | āśritaṣaṭkaṃ tāvad vyavasthāpyate-
cakṣurvijñānadhāturyāvanmanovijñānadhāturiti |

@043

arhatastarhi caramaṃ cittaṃ na mano bhaviṣyati, nahi tadasti
yasya tat samantarātītaṃ

syāditi ? na; tasyāpi manobhāvenāvasthitatvāt |
anyakāraṇavaikalyāttu

nottaravijñānasambhūti: ||17||

tatra skandhai: sarvasaṃskṛtasaṃgraha:-upādānaskandhai:
sarvasāsravāṇām, āyatana-

dhātubhi: sarvadharmāṇām |

-------------------

kimasyāśritaṣaṭkasya yathāsaṃkhyamāśrayaṣṭaṣaṭkaṃ
vyavasthāpyate-cakṣurvijñānadhātorāśraya-

ścakṣurdhāturyāvanmanovijñānadhātormanodhāturāśraya
iti ? omityāha | yadā cāha-cakṣustatsabhāgaṃ

bhavati, tat kasyāśraya: ? na kasyacit | kathaṃ
tarhīdamuktam-cakṣurvijñānadhātoścakṣurdhāturāśraya

ityādi ? āśraya eva cakṣu:, yastu
kiñcidanāśrayastatsabhāgaṃ cakṣustadapi
tajjātīyatvāccakṣu-

rdhātutvena vyavasthāpyata eva | evaṃ
yāvatkāyadhāturvaktavya: | manodhāturapi kiṃ manovijñāna-

dhātorevāśraya: ? netyāha |
cakṣurvijñānadhātvādīnāmapi hi sa āśraya iṣyate |
tathā hi vakṣyati-

"caramasyāśrayo'tīta: pañcānāṃ sahajaśca tai:" (abhi^
ko^ 1.44) iti |

kiṃ tarhīdamuktam-

"ṣaṣṭhāśrayaprasiddhyarthaṃ dhātavo'ṣṭādaśa smṛtā:"
(abhi^ ko^ 1.17) iti ?

nānyeṣāmāśraya: sa iti kṛtvā ṣaṣṭhāśrayaprasiddhirna
bhavati | ṣaṣṭhasyāpyayamāśrayo bhavati,

sambhavata: | ālambanaṣaṭkamapi,
cakṣurvijñānadhātorālambanaṃ
rūpadhāturyāvanmanovijñāna-

dhātordharmadhāturālambanamiti |

tadidaṃ vicāryate-kiṃ yathā cakṣurvijñānadhātoryāvanti
rūpāṇyālambanaṃ sa rūpadhātu:, evaṃ

yāvatkāyavijñānadhātoryāvanti spraṣṭavyānyālambanaṃ
sa spraṣṭavyadhātu:, evaṃ manovijñānadhātoryāvanto

dharmā ālambanaṃ sa dharmadhāturiti ? atra sthavira
āha-sarvadharmasvabhāvo dharmadhātu: | aṣṭādaśa-

dhātusvabhāva ityartha: |
kathamasyādhyātmikabāhyadhātuvyavasthā sidhyati,
cakṣurādayo hi

dvādaśādhyātmikā iṣyante, ṣaḍ bāhyā iti, yadi hi te'pi
dharmadhātāvantarbhāvyeran, sāṅkaryaṃ

prāpnoti ? sthavira
āha-"pāryāyikameṣāmādhyātmikabāhyatvam |
vijñānānāmāśrayāste

cakṣurādaya ityādhyātmikā:, manovijñānaviṣayatvāttu
bāhyā:" ( ) iti |

tadevaṃ necchanti vaibhāṣikā:, sūtravirodhāt | evaṃ hi
sūtra uktam-`dharmā bhikṣo

bāhyamāyatanamekādaśabhirāyatanaira
saṃgṛhītamanidarśanamapratigham' ( ) iti | tasmāt

saptadravyako dharmadhātureṣṭavya:;
avijñaptivedanāsaṃjñāsaṃskāraskandhākāśa
pratisaṅkhyānirodhā-

pratisaṅkhyānirodhasvabhāvatvāt | aparipūrṇastarhi
manovijñānadhātorālambananirdeśa:, na ca

cakṣurvijñānādīnāmaparipūrṇa ālambananirdeśa iṣyate ?
astvetadevam; kintu cakṣurādīnāṃ ṣaṇṇā-

māśrayatvena nirdeśāt cakṣurvijñānādīnāṃ
cāśritatvena rūpādīnāṃ ca pañcānāṃ
pañcavijñānakāyā- !  lambanatvena nirdeśāt na teṣāṃ
manovijñānaviṣayatve'pi dharmadhātau prakṣepa iti
varṇayanti ||17||

samāsatastu jñātavya: sarvasaṃgraha iti | āyatanādibhirapi
sarvasaṃgraha:", na tu samāsata:,

kiṃ tarhi ? vistarata: | ayaṃ tu deśanātrayānniṣkṛṣya
samāsata ukta: | rūpaskandhena rūpaskandha:

@044

samāsatastu jñātavya:-

sarvasaṃgraha ekena skandhenāyatanena ca |

dhātunā ca,

rūpaskandhena manaāyatanena dharmadhātunā ca
sarvadharmāṇāṃ saṃgraho boddhavya: | sa

khalveṣa saṃgraho yatra kvaciducyamāno veditavya:-

svabhāvena,

na parabhāvena | kiṃ kāraṇam ?

parabhāvaviyogata: ||18||

viyukto hi parabhāvena dharma: | tasmānna yena viyuktastenaiva
saṃgṛhīto yujyate |

tadyathā-cakṣurindriyaṃ rūpaskandhe
cakṣurāyatanadhātubhyāṃ du:khasamudayasatyābhyāṃ ca

saṃgṛhītam; tatsvabhāvatvāt | nānyai: skandhādibhi:;
tadbhāvaviyuktatvāt |

yastvanyenānyasya saṃgraha ucyate, yathā saṃgrahavastubhi:
parṣadām; sa hi kādācitka:

sāṅketiko veditavya: ||18||

nanu caikaviṃśatyā dhātubhirbhavitavyam, cakṣuṣo dvitvāt
śrotraghrāṇayośca ? na

bhavitavyam | yasmāt-

jātigocaravijñānasāmānyād ekadhātutā |

-------------------

saṃgṛhīta:, daśa cendriyārthasvabhāvānyāyatanāni
dhātavaśca, dharmāyatanadhātvekadeśaścāvijñapti: |

mana āyatanena vijñānaskandha:, tadeva ca manaāyatanam,
sapta cittadhātavaśca saṃgṛhītā: | dharmadhātunā

vedanāsaṃjñāsaṃskāraskandhā: saṃgṛhītā
dharmāyatanaṃ dharmadhātuśca | avijñaptiriha dvi:
saṃgṛhītā |

tadyathā cakṣurindriyamiti | cakṣurindriyaṃ
vedanādiskandhaśrotrādyāyatanadhātunirodhasatya-

mārgasatyasvabhāvena viyuktam | ata etaduktam-cakṣurindriyaṃ
rūpaskandhe cakṣurāyatanadhātubhyāṃ

du:khasamudaya-satyābhyāṃ ca saṃgṛhītam,
tatsvabhāvatvāt; nānyai: skandhādibhi:, tadbhāvaviyukta-

tvāditi | mahatātrālpakaṃ saṃgṛhītam, na tu mahadalpakena
| kathamiti ? rūpaskandho mahān;

sarvarūpasaṃgrāhakatvāt | cakṣurindriyamalpakaṃ
rūpaskandhaikadeśatvāt | rūpaskandhena cakṣurindriyaṃ

saṃgṛhītam, na tu cakṣurindriyeṇa rūpaskandha:;
cakṣurindriyavyatiriktarūpaskandhasadbhāvāt | tadyathā-

hastipadena pakṣipadaṃ saṃgṛhītam, na tu pakṣipadena
hastipadaṃ saṃgṛhītam, tadvat | samena tu samamanyonyaṃ

saṃgṛhītam | tadyathā cakṣurindriyaṃ cakṣurāyatanena,
cakṣurāyatanamapi cakṣurindriyeṇetyayamabhidharmanayo

veditavya: |

yathā saṃgrahavastubhi: parṣadāmiti | catvāri
saṃgrahavastūni-dānam, priyavāditā,

arthacaryā, samānārthatā ca | catasra:
parṣada:-bhikṣubhikṣuṇyupāsakopāsikā: | taistāsāṃ
saṃgraha: |

sa tu kādācitka: | kadācidbhava: kādācitka: |
kadācidāsāṃ dīyate, priyaṃ cocyate | na ca

saṃgraha iti | sāṃketika: sāṃvyavahārika: |
svabhāvasaṃgrahastu pāramārthika ityuktam ||18||

@045

dvitve'pi cakṣurādīnām,

tatra jātisāmānyam; ubhayoścakṣu:svabhāvatvāt |
gocarasāmānyam; ubhayo:

rūpaviṣayatvāt | vijñānasāmānyam;
ubhayorekacakṣurvijñānāśrayatvāt | tasmādeka eva

cakṣurdhātu: | evaṃ śrotraghrāṇayorapi yojyam |
śobhārthaṃ tu dvayodbhava: ||19||

ekadhātutve'pi tu cakṣurādīnāṃ dvayo: sambhava:,
āśrayasya śobhārtham | anyathā

hi ekacakṣu: śrotrādhiṣṭhānaikanāsikābilasambhavāt
mahad vairūpyaṃ syāditi ||19||

uktā: skandhāyatanadhātava: ||

-------------------

"jātigocaravijñānasāmānyādekadhātutā, dvitve'pi
cakṣurādīnām" iti | arthāde-

taduktam-jātyādibhedād yathāsambhavaṃ
dhātubhedavyavasthānam, na tvadhiṣṭhānabhedāditi | tatra

cakṣurdhātvādīnāmanyonyaṃ jātigocaravijñānabhedo
bhavati | rūpadhātvādīnāṃ jātivijñānabheda:,

vijñānadhātūnāṃ jātigocarabheda: | manovijñānasyāpi hi
dharmadhāturasādhāraṇo gocara: | evaṃ

śrotraghrāṇayorapi yojyamiti | jātisāmānyamubhayo:
śrotrasvabhāvatvāt, gocarasāmānyamubhayo:

śabdaviṣayatvāt,
vijñānasāmānyamubhayorekaśrotravijñānāśrayatvāt |
tasmādeka eva śrotradhātu: |

evaṃ ghrāṇasyāpi yojyam |

kāryāntarābhāvāt tarhi dvayānutpattiprasaṅga: syād ?
ityata āha-"śobhārthaṃ tu

dvayodbhava:" iti | ekacakṣu:
śrotrādhiṣṭhānaikanāsikābilasambhavānmahad vairūpyaṃ
syāditi | ekasya

cakṣu: śrotrādhiṣṭhānasya ekasya ca nāsikābilasya
sambhavāt mahad vairūpyaṃ syāt | nanu

coṣṭramārjārolūkaprabhṛtīnāṃ cakṣurādidvayodbhave'pi
na bhavatyāśrayaśobhā ?  jātyantarāpekṣayā na

teṣāmāśrayaśobhā, svajātyapekṣayā tu yasya
cakṣurādidvayamasti tasya tasyāṃ svajātāvāśrayaśobhā,

yasya nāsti tasya vairūpyamiti adūṣyametat |

ācāryasaṅghabhadrastvasya sūtrasyārthaṃ
vivabre-"śobhārthamityādhipatyārthamityartha: |

ādhipatyasampanno hi loke śobhata ityapadiśyate | yeṣāṃ
cendriyāṇāmamūnyadhiṣṭhānāni teṣāṃ

pariśuddhadarśanaśravaṇaghrāṇādyādhipatyaṃ syāt | na
hi yathā dvābhyāṃ cakṣurbhyāṃ pariśuddhaṃ darśanaṃ
bhavati,

tathaikena | evamitarayorapi | evaṃ caiṣāmindriyatvaṃ
hīyetatadarthametaduktaṃ syād" iti |

sphuṭopalandhyarthamityartha: | ihāpi śakyamevaṃ
vaktum-ekameva parisphuṭopalabdhyāśrayabhūtaṃ

vistīrṇaṃ karmaṇotpādyatām, kimāśrayavicchedeneti |
vibhāṣāyāṃ tu likhitametat pakṣadvayam-śobhārthaṃ
dvayodbhava ityeka:, vyaktyarthamityapara

itthalaṃ prasaṅgena |

nanu ca karmavaśādindriyadvayotpatti:,
kimanyadevocyate-śobhārthaṃ vyaktyarthaṃ ceti ?

karmavaśādevātrendriyadvayodbhava ukta: | kathamiti ? evaṃ
vibhaktāvayavāśrayeṇānādikālābhyasta:

śobhābhimāna: sattvānāṃ pravartate |
atastadabhilāṣapūrvakeṇa sphuṭolabdhyabhilāṣapūrvakeṇa
ca karmaṇā

tadindriyadvayamabhinirvartyamānaṃ śobhārthaṃ vyaktyarthaṃ
codbhavatītyucyate ||19||

@046

idaṃ tu vaktavyam-ka: skandhāyatanadhātvartha iti ?

rāśyāyadvāragotrārthā: skandhāyatanadhātava: |

"yat
kiñcidrūpamatītānāgatapratyutpannamādhyātmikabāhyam,
audārikaṃ vā sūkṣmaṃ

vā hīnaṃ vā praṇītaṃ vā yadvā dūre yadvā antike, tat
sarvamaikadhyamabhisaṃkṣipya rūpaskandha

iti saṃkhyāṃ gacchati" (vibha^ 1.1.1.2) iti sūtre vacanāt
sūtre rāśyartha: skandhārtha

iti sidham | tatrātītaṃ rūpamanityatāniruddham |
anāgatamanutpannam | pratyutpanna-

mutpannāniruddham | ādhyātmikaṃ svāsāntānikam,
bāhyamanyadāyatanato vā | audārikaṃ

sapratighaṃ sūkṣmam, apratighamāpekṣikaṃ vā |
āpekṣikatvādasiddhamiti cet ? na:

apekṣābhedāt | yadevāpekṣyaudārikaṃ na jātu tadapekṣya
sūkṣmam, pitṛputravat |

-------------------

"rāśyāyadvāragotrārthā: skandhāyatanadhātava:" iti |
yathākramaṃ rāśirāyadvāraṃ gotraṃ cārtha

eṣāṃ ta ime rāśyāyadvāragotrārthā: | ke ?
skandhāyatanadhātuśabdā: | atha vā-rāśyāyadvāra-

gotraśabdānāmarthā: ke ? skandhāyatanadhātava: | sūtre
vacanāt sūtre rāśyartha: skandhārtha iti |

rāśeryo'rtha: sa skandhasyārtha: | taṃ sūtreṇa
darśayati-yatkiñcid rūpamatītānāgatapratyutpannamiti

vistara: | aikadhyamiti | ekadhaivaikadhyam |
anityatāniruddhamiti | anityatayā saṃskṛtalakṣaṇena

niruddhamityartha: | anityatāgrahaṇamanyanirodhanirāsārtham
| pañcavidho hi nirodha:-lakṣaṇanirodha:,

samāpattinirodha:, upapattinirodha:, pratisaṅkhyānirodha:,
apratisaṅkhyānirodhaśca | tadyadyatītaṃ

rūpaṃ niruddhamityevaṃ brūyāt, aviśeṣitatvāt
samāpattinirodhādīnāmapi prasaṅga: syāt | na ca

tairatītārthateṣyate | samāpattinirodho hyanāgatāmeva
cittacaittānām, upapattinirodho'pyeṣāmeva,

pratisaṅkhyānirodha: sāsravāṇāmeva, apratisaṅkhyānirodho
hyanutpattidharmāṇāmevānāgatānām |

tasmāllakṣaṇanirodhagrahaṇārthamidamanityatāgrahaṇam |

anāgatamanutpannamiti | pratyutpannatāmasamprāptam |
pratyutpannamutpannāniruddhamiti | utpanna-
grahaṇamanāgataviśeṣaṇārtham |
aniruddhagrahaṇamatītaviśeṣaṇārtham | anāgataṃ
yadyapyaniruddhaṃ na

tūtpannam | atītamapi yadyapyutpannaṃ na tvaniruddhamiti |
ādhyātmikaṃ svāsāntānikamiti |

cakṣurādikaṃ rūpādikaṃ ca | bāhyamanyaditi | tadeva
pārasāntānikam, asattvasaṃkhyātaṃ ca |

āyatanato veti | ādhyātmikaṃ cakṣurādipañcakaṃ
svaparasantatipatitam; "dvādaśādhyātmikā:"

(abhi^ ko^ 1.39) iti vacanāt | bāhyamanyad rūpādikaṃ
viṣayapañcakaṃ svaparasantatipatitam

asattvasaṃkhyātaṃ cāvijñaptiśca,
bāhyāyatanasvabhāvamiti kṛtvā | audārikaṃ sapratighamiti
|

paramāṇusañcayasvabhāvam | sūkṣmamapratigham |
avijñaptirūpam | āpekṣikaṃ veti | apekṣayā vaudārikaṃ

sūkṣmaṃ bhavati, tadyathā-likṣāmapekṣyaudārikī yūkā,
yūkāmapekṣya sūkṣmā likṣeti | tadevaṃ sati

sapratighamevaudārikaṃ ca sūkṣmaṃ bhavati | apratighaṃ tu
sūkṣmameva, asañcitatvāt | āpekṣikatvāda-

siddhamiti | saiva sūkṣmā likṣā
vātāyanarajo'pekṣyaudārikī, saiva caudārikī
yūkāmapekṣya

sūkṣmetyavyavasthitamaudārikasūkṣmatvaṃ pārāpāravat |
kathaṃ hi nāmaudārikaṃ sūkṣmaṃ bhavati, sūkṣmaṃ

caudārikamiti ? na; apekṣābhedāditi | apekṣayā
bhedo'pekṣābheda:; tasmānnāsiddham |  

@047

hīnam = kliṣṭam | praṇītam = akliṣṭam | dūram =
atītānāgatam | antikam =

pratyutpannam | evaṃ yāvad vijñānam |

ayaṃ tu viśeṣa:-audārikaṃ pañcendriyāśrayaṃ sūkṣmaṃ
mānasam | bhūmito veti

vaibhāṣikā: | bhadanta āha-"audārikarūpaṃ
pañcendriyagrāhyam | sūkṣmamanyat |

-------------------

yadevāpekṣyaudārikaṃ na jātu tadapekṣya sūkṣmam | na
kadācit tadevāpekṣyamityartha: | pitṛputravaditi |

tadyathā-devadattasya putro yajñadatta:, yajñadattasya putro
viṣamaṇumitra:; sa yajñadatto viṣṇumitramapekṣya

pitā, devadattamapekṣya putra: | na cāpekṣikatvādasya
pitṛputrabhāvo na sidhyati; apekṣābhedāt | na

hi sa yajñadattastameva viṣṇumitramapekṣya putra:, nāpi
tameva devadattamapekṣya piteti, tadvat | hīnaṃ

kliṣṭam; sadbhistyaktamiti kṛtvā | praṇītamakliṣṭam;
kleśādūṣitatvāt | dūramatītānāgatam;

santānapracyutatvāt | tadasamprāptatvācca | antikaṃ
pratyutpannam; santānasannihitatvāt | evaṃ

yāvadvijñānamiti | yā kācid vedanā
atītānāgatapratyutpannā ādhyātmikī vā bāhyā vā

audārikī vā sūkṣmā vā yā vā dūre yā vā antike tāṃ
sarvāmaikadhyamabhisaṃkṣipya vedanāskandha

iti saṅkhyāṃ gacchati | evaṃ yāvadvijñānaṃ vaktavyam,
yāvat sarvamaikadhyamabhisaṃkṣipya vijñānaskandha  iti
saṅkhyāṃ gacchatīti | atītāditvameṣāṃ vedanādīnāṃ
yathā rūpasya | ayaṃ tu viśeṣo vedanādīnām |

audārikaṃ pañcendriyāśrayaṃ vedanādicatuṣkam |
amūrtatvāt svagatamaudārikatvaṃ nāsti | sūkṣmaṃ

mānasam | bhūmito veti | audārikaṃ sūkṣmaṃ ca
vedanādikam | audārikī kāmāvacarī vedanā,

sūkṣmā prathamadhyānabhūmikā | audārikī
prathamadhyānabhūmikā, sūkṣmā dvitīyadhyānabhūmikā |
evaṃ

yāvadaudārikyākiñcanyāyatanabhūmikā, sūkṣmā
bhavāgrabhūmiketi | yathā vedanā evaṃ yāvadvijñānaṃ

vaktavyam |

bhadanta iti sthavira: | kaścit sautrāntika:, tannāmā vā |
bhagavadviśeṣastvāha-

sthaviradharmatrāto'sāviti | atra vayaṃ brūma:-yadi
dharmatrāto'tītānāgatāstitvavādī sa iti

na sautrāntika: | na dārṣṭāntika ityartha: | tathā hi
vakṣyati-"bhāvānyathiko bhadantadharmatrāta: |

sa kilāha-dharmasyādhvasu pravartamānasya
bhāvānyāthātvaṃ bhavati, na dravyasyānyathātvam" iti |

sautrāntikadarśanāvalambī cāyaṃ bhadanto vibhāṣāyāṃ
likhita:-bhadanta āhetyevamādi |

bhadantadharmatrāto'pi svanāmnaiva vibhāṣāyāṃ
likhita:-bhadantadharmatrāta āhetyevamādi | tena

lakṣyate-bhadantadharmatrātādanyo'yaṃ sautrāntika: kaścit
sthaviro bhikṣuriti |

pañcendriyagrāhyamiti | rūpādipañcakam |
sūkṣmamanyaccakṣurādipañcakam, avijñaptiśca |

manāpamiti | mana āpnotīti manaāpaṃ manojñamityartha: |
puna: sandhikaraṇaṃ cātra draṣṭavyam-

"pūrvatrāsiddham" (pā^ sū^ 7.2.1) iti īṣadarthe
nañparigrahāt kiñcitsiddhamityeka-

savarṇadīrghatvam | dūramadṛśyadeśamiti |
ādhāradeśamāśrayādhāradeśaṃ cādhikṛtya | draṣṭuṃ
śakyo dṛśya:,

dṛśyo deśo'syeti dṛśyadeśaṃ dṛśyādhāradeśam,
dṛśyāśrayādhāradeśaṃ vā | tadyathā-kuṇḍe badaram,

cakṣurādi vā | tadantikam | adṛśyadeśaṃ tu tadviparītaṃ
dūram | dūramadṛśyamiti noktam, āsannamapi

hi kiñcidatisūkṣmatvānna dṛśyate | na ca tad
dūramiṣyate, dṛśyadeśatvāt |

@048

hīnamamanāpam | praṇītaṃ manāpam | dūramadṛśyadeśam |
antikaṃ dṛśyadeśam; atītādīnāṃ

svaśabdenābhihitatvāt | evaṃ vedanādayo'pi veditavyā: |
dūrāntikatvaṃ tu teṣāmāśraya-

vaśāt | audārikasūkṣmatvaṃ pūrvavad" ( ) iti |

cittacaittāyadvārārtha āyatanārtha: | nirvacanaṃ
tu-cittacaittānāmāyaṃ tanvantīti

āyatanāni | vistṛṇvantītyartha: |

gotrārtho dhātvartha: | yathaikasmin parvate
bahūnyayastāmrarūpyasuvarṇādigotrāṇi

dhātava ucyante, evamekasminnāśraye santāne vā aṣṭādaśa
gotrāṇi aṣṭādaśa dhātava

ucyante | ākarāstatra gotrāṇyucyante |

ta ime cakṣurādaya: kasyākarā: ? svasyā jāte:;
sabhāgahetutvāt | asaṃskṛtaṃ na

dhātu: syāt | cittacaittānāṃ tarhi ? jātivācako'yaṃ
dhātuśabda ityapare | aṣṭādaśadharmāṇāṃ

jātaya: svabhāvā aṣṭādaśa dhātava iti |

1. yadi rāśyartha: skandhārtha:, prajñaptisanta: skandhā:
prāpnuvanti, anekadravya-

samūhatvāt rāśipudgalavat ? na; ekasyāpi dravyaparamāṇo:
skandhatvāt |

2. na tarhi `rāśyartha: skandhārtha:' iti vaktavyam, na
hyekasyāsti rāśitvamiti ?

kāryabhārodvahanārtha: skandhārtha ityapare | pracchedārtho
vā | tathā hi vaktāro bhavanti-

`tribhi:skandhakairdeyaṃ dāsyāma:' iti |

-------------------

kimartha punarevaṃ bhadantena vyākhyāyate ? atītādīnāṃ
svaśabdenābhihitatvāt | anyathā

hi punaruktadoṣa: syāt | dūrāntikatvaṃ tu
teṣāmāśrayavaśāditi | teṣāṃ vedanādīnām,
amūrtatvenā-

deśasthatvāt | tasmādevaṃ
vaktavyam-dūre'dṛśyamānāśrayā vedanādaya:, antike
dṛśyamānāśrayā

iti | audārikasūkṣmatvaṃ pūrvavaditi | audārikaṃ
pañcendriyāśrayam, sūkṣmaṃ mānasamiti |

citacaittānāmāyam utpattiṃ tanvantītyāyatanāni | dvayaṃ
pratītya vijñānasyotpattiriti

sarveṣāmāyatanatvasiddhi: | ekasminnāśraye saṃtāne veti |
āśraye = samudayalakṣaṇe śarīre, santāne

vā cittādīnāṃ pravāhalakṣaṇe |

svasyā jāte: | kim ? ākarā iti prakṛtam | sabhāgahetutvāt
| pūrvotpannaṃ cakṣu:

paścimasya sabhāgaheturityākaro dhātu: | yato hi
suvarṇādyutpattiste teṣāmākarā: | asaṃskṛtaṃ na

dhātu: syāt | na hyasaṃskṛtasyānyasya vā sabhāgahetu: |

cittacaittānāṃ tarhīti | kim ? ākarā iti prakṛtam |
dvayaṃ pratītya vijñānasyotpattiriti

sarve dhātavo vijñānasya sasamprayogasya
pratyayo'vaśyamālambanamadhipatiścetyākarā: |

rāśipudgalavaditi | prajñaptisanta: skandhā:
rāśiśabdavācyatvāt, dhānyarāśivat,

pudgalavadvā | sa hi prajñaptisanpudgala:
rūpādiprajñaptisanpudgala:;
rūpādiprajñaptikāraṇanirapekṣyā-

gṛhyamāṇasvabhāvatvāt, dhānyarāśivat |

kāryabhārodvahanārtha iti | kāryameva bhāra: kāryabhāra:,
taduhyate tenetyudvahanam, kārya-

@049

tadetadutsūtram | sūtraṃ hi rāśyarthameva
bravīti-"yatkiñcidrūpamatītānāgata-

pratyutpannam" (vibha^ 1.1.1.2) iti |
vistara:-pratyekamatītādirūpasya skandhatvaṃ

tatra vijñāpyate-sarvametadatītādi rūpamekaśo rūpaskandha
iti ? na śakyamevaṃ vijñātum;

"tat sarvamaikadhyamabhisaṃkṣipya" iti vacanātirekāt |

tasmād rāśivadeva skandhā: prajñaptisanta: |

rūpīṇyapi tarhyāyatanāni prajñaptisanti prāpnuvanti,
bahūnāṃ cakṣurādiparamāṇūnāmāya-

dvārabhāvāt ? na; ekaśa: samagrāṇāṃ kāraṇabhāvāt
viṣayasahakāritvād vā nendriyaṃ

-------------------

bhārasyodvahanaṃ kāryabhārodvahanam = śarīrapradeśa:, sa
loke skandha ityucyate | anenāpi kāryabhāra

uhyate; "nāmarūpapratyayaṃ ṣaḍāyatanam" ( )
ityādivacanāt | tasmāt skandha iva skandha
ityaupacārikaśabda: | pracchedārtho vā | avadhyartho
vetyartha: | rūpapraccheda:, yāvadvijñānapraccheda

iti |

tadetadutsūtramiti | tadetadubhayaṃ kāryabhārodvahanārtha:,
pracchedārthaśceti | utkrāntaṃ

sūtrādutsūtram | sūtraṃ hīti | vistareṇa
tatpratipādayati | pratyekamiti vistara: | katham ? ityāha-

sarvametadatītādirūpamekaśa ekaikaṃ rūpaskandha iti |
samudāyena samudāyidravyamuktam | teṣāṃ

hyatītādīnāṃ rūpāṇāṃ sa rāśirityabhiprāya: |
sūtre'pyevamevoktam-"pṛthivīdhātu: katama: ?

keśā romāṇi" (vibha^ 3.1.1.2) iti | vistara:-ekaikaṃ
keśādidravyaṃ pṛthivīdhāturiti

vijñāyate | ayaṃ ca parihāra:
kāryabhārodvahanārthapakṣayorapi śakyate vaktum | na
śakyamevamiti

vistara: | aikadhyamabhisaṃkṣipyeti vacanātirekādekaikaṃ
rūpaskandha iti na śakyate vijñātum |

yadi hyevamartho'bhaviṣyat, tat sarvaṃ rūpaskandha
ityevāvakṣyat, nārtham `ekadhyamabhisaṃkṣipya'

iti vacanena |

tasmādrāśivadeva skandhā: prajñaptisanta iti
sthāpanapakṣa ācāryasya | dravyasadrūpaprati-

pattistu skandhanirdeśe tatsamudāyitvādityavagantavyam |

rūpīṇyapīti | vistara:-rūpigrahaṇamarūpiviśeṣaṇārtham
| arūpi hi manaāyatanama-

saṃhatamapi kāraṇabhāvaṃ bibharti | rūpīṇyapi
cakṣurādīnyāyatāni samuditānyeva cittacaittāyadvāratāṃ

gacchanti nāsamuditānīti samudāyalakṣaṇatvāt
skandhavatprajñaptisanti syu: | sañcitāśrayālambanā

hi pañca vijñānakāyā iti ? na; ekaśa: samagrāṇāṃ
kāraṇabhāvāditi | naitadevam | kasmāt ?

ekaśa: pratyekaṃ samagrāṇāṃ samuditānāṃ kāraṇatvāt |
yasmād bahūnāmeṣāṃ cakṣurādiparamāṇūnāṃ

parasparamapekṣamāṇānāmekaikaśa: kāraṇabhāva:, na
tvasaṃhatānām | tadyathā dārvākarṣaṇe
bahunāmakraṣṭṛṇāṃ

pratyekamasāmarthyam, samuditānāṃ tu
parasparamapekṣyamāṇānāṃ sāmarthyam | yathā vā keśā:
pṛthagpṛthaga-

vasthitā na samarthāstaimirikacakṣurvijñānakaraṇe,
samuditāstvasaṃyuktā api samarthā: | tadvaccakṣu-

rādīndriyaparamāṇavo rūpādiviṣayaparamāṇavaśca
cakṣurādivijñānotpādane pratyekamasamarthā:,

samuditāstu samarthā: | śaktirhi bhāvānāṃ
tādṛśyavagantavyā |

viṣayasahakāritvādveti | yadi bahūnāmāyadvārabhāva iti
samudāyāyatanatvaṃ syāt, na

@050

pṛthagāyatanaṃ syāt | vibhāṣāyāṃ
tūcyate-"yadyābhidharmika: skandhaprajñaptimapekṣate, sa
āha-paramāṇurekasya dhātorekasyāyatanasyaikasya skandhasya
pradeśa:; atha nopekṣate, sa

āha-paramāṇureko dhāturekamāyatanameka: skandha:" iti |
bhavati hi pradeśe'pi

pradeśivadupacāra:, yathā-paṭaikadeśe dagdhe paṭo dagdha
iti |

kimartha bhagavān skandhādimukhena trividhāṃ
deśanāmārabhate ? āha-vineyānām

mohendriyarucitraidhāt tisra: skandhādideśanā: ||20||

-------------------

dravyāyatanatvam | indriyaviṣayaparamāṇūnāṃ
samuditānāmāyadvārabhāva iti tatsamudāyāyatanatvaṃ
syāt,

na pṛthagāyatanatvaṃ syāt | iṣyate ca pṛthagāyatanatvam;
"dvādaśāyatanāni" iti sūtrāt | sādhanaṃ

cātropatiṣṭhate-`ye sahakāriṇo na tai: saha
samudāyātmakāyatanabhūtāścakṣurāyatanasamudāya-

dravyaparamāṇava:; cakṣurvijñānakāraṇatvāt,
cakṣurāyatanarūpāyatanasamudāyadravyaparamāṇuvat, yathā

cakṣurāyatanasamudāyadravyaparamāṇava:' | evaṃ
yāvatkāyāyatanasamudāyadravyaparamāṇavo yojyā: |

vibhāṣāyāṃ tūcyata iti | anenāpi "prajñaptisanta:
skandhā:" iti vyācaṣṭe | ayaṃ tu

viśeṣa:-adravyasanto'pi te tatropacāreṇa pradarśyanta iti
viśeṣārthastuśabda: | skandhaprajñaptima-

pekṣata iti | skandha iti prajñaptimapekṣate ityartha: |
paramāṇurekasya dhātoriti | daśānāṃ cakṣurādīnāṃ

rūpiṇāṃ dhātūnāmanyatamasya pradeśa: |
evamāyatanānāmeṣāmevānyatamasya rūpaskandhasya ca
pradeśa: |

kasmāt ? na hi prajñāptāvapekṣitāyāṃ pradeśinivṛtta:
śabda: pradeśe vyavasthāpyate | atha nāpekṣate |

kim ? skandhaprajñaptimityadhikṛtam | sa āha paramāṇureko
dhāturiti | vistara:-sa

ekaikasteṣāmāyatanadhātūnāṃ yo'nyatama ukto
rūpaskandhaśca | bhavati hi pradeśe'pi pradeśivadupacāra

iti | pradeśe'pi paramāṇāvanyatamarūpāyatanadhātuvad
rūpaskandhavaccopacāra: | "tatra tasyeva"

(pā^ sū^ 5.1.116) iti vati: | yathā paṭaikadeśe dagdhe
paṭo dagdha iti | yathā paṭaśabda:

samudāye pravṛtta: pradeśe'pyupacaryate paṭaikadeśe,
tadvatskandhaśabdo'tītādirūpasamudāye vṛtta:

pradeśe'pi paramāṇāvupacaryata iti | skandhā eva
prajñaptiskandho nāyatanadhātava iti, rūpādīnāṃ

skandhā iti kṛtvā | yadā tu rūpāṇyeva skandhā iti
samāsastadā dravyasanta: skandhā ityabhiprāya: |

idamiha vicāryate-kimatra kāraṇaṃ yadindriyaparamāṇūnāṃ
viṣayaparamāṇūnāṃ ca

vijñānotpattaye tulye'pyanyonyasāpekṣatve na
dvayānāmeṣāṃ kevalendriyaparamāṇuvadekāyatanatvaṃ

vyavasthāpyate ? yasmācakṣurindriyādiparamāṇava: sarve
svavijñānotpattau sādhāraṇāni kāraṇāni

bhavanti, na tu tathā viṣayaparamāṇava: | tathā
hi-cakṣurindriyaparamāṇavo nīlaviṣaya-

vijñānotpattāveva kāraṇaṃ bhavanti, na
pītādivijñānotpattāvapi | nīlaviṣayaparamāṇavastu

svavijñānotpattāveva kāraṇaṃ bhavanti, na
pītādivijñānotpatau |
ityataścakṣurindriyaparamāṇubhista-

dviṣayaparamāṇūnāmatulyavartitvāt
pṛthaksthānāvasthitatvāt na
cakṣūrūpaparamāṇūnāmekāyatanatva-

vyavasthānatvaṃ yujyate | evaṃ
yāvatkāyendriyaspraṣṭavyaparamāṇūnāmekāyatanatva
vyavasthānaṃ na yujyata

iti vaktavyam |

"mohendriyarucitraidhāt" iti |
sammohaprajñādhimokṣatraidhādityartha: |

@051

traya: prakārāstraidham | triprakāra: kila sattvānāṃ
moha:-keciccaitteṣu sammūḍhā:

piṇḍātmagrahaṇata:, kecid rūpa eva, kecid rūpacittayo: |

indriyāṇyapi trividhāni-tīkṣṇamadhyamṛdvindriyatvāt |

rucirapi trividhā-saṃkṣiptamadhyavistaragrantharucitvāt |
teṣāṃ yathākramaṃ tisra:

skandhāyatanadhātudeśanā iti ||20||

kiṃ puna: kāraṇaṃ caitasikā ekatra
saṃskāraskandhanikṣiptā:, vedanāsaṃjñe tu pṛthak

skandhīkṛte ? ityāha-

vivādamūlasaṃsārahetutvāt kramakāraṇāt |

caittebhyo vedanāsaṃjñe pṛthakskandhau niveśitau ||21||

-------------------

traya: prakārāstraidhamiti | tridhaiva traidhamiti
svārthe'ṇpratyaya ityeke | tridhābhāvastraidhamiti

bhāve'ṇpratyaya ityapare | mohendriyarūcīnāṃ traidham,
tasmāditi | piṇḍātmagrahaṇata iti | keciccaittān

piṇḍato gṛhītvā tānevātmato gṛhṇanti; piṇḍagrāhe
satyātmagrāhapravṛtte: | teṣāṃ skandhadeśanā |

tasyāṃ hi vedanāsaṃjñāsaṃskārabhede tridhā caittā
deśitā: | `nāyameka: piṇḍa:, caittaviśeṣā iha'

ityātmagrāha: pratipakṣito bhavati | atha
vā-piṇḍarūpo'yamātmabhāva:, sa cātmā vedayitā,

saṃjñātā, cetayiteti kecit sammūḍhā:, teṣāṃ
skandhadeśanā | `nāyamātmarūpa: piṇḍa:, caittā ime

vedanāsaṃjñāsaṃskārā: pravartante' ityātmagrāha:
pratipakṣito bhavati | kecid rūpa eveti |

`piṇḍātmagrahaṇata: sammūḍhā:' ityadhikṛtam,
teṣāmāyatanadeśanā | tasyāṃ hi rūpaṃ cakṣurādibhedena

bahudhā vibhaktam | caittāstvekadhaiva dharmāyatanatvena,
cittaṃ ca manaāyatanatveneti | kecid

rūpacittayoriti | `sammūḍhā: piṇḍātmagrahaṇata:'
ityadhikṛtameva | teṣāṃ dhātudeśanā | tasyāṃ hi

rūpaṃ cakṣurādibhedena bahudhā vibhaktam | cittaṃ
cakṣurvijñānādidhātubhedena | na tu caittā:,
dharmadhātutvenaiva

deśitatvāditi | tayā rūpacittapiṇḍagrāhasammoha:
pratipakṣito bhavati |

indriyāṇyapīti | vistara:-trividha:
¯pudgalastīkṣṇamadhyamṛdvindriyatvāt | atha vā

trividha: pudgala:-uddhaṭitajña:, avipañcitajña:, padaparama
iti | tatra 1. tīkṣṇendriyāṇāṃ skandha-

deśanā | te hi tīkṣṇendriyatvāt
skandhabhedenaivāyatanadhātubhedaṃ pratipattuṃ śaknuvanti |
yathoktam-

"yadbhikṣo na tvaṃ sa te dharma: prahātavya iti | ājñātaṃ
bhagavannityāha | yathā kathamasya bhikṣo

saṃkṣiptenoktasyārthamājānāsi ? rūpaṃ bhadanta nāham |
sa me dharma: prahātavya:" iti vistara: | 2.
madhyendriyāṇāmāyatanadeśanā | te hi
madhyendriyatvānmadhyenaiva nātivistīrṇenāyatanaprabhedena

dhātuprabhedaṃ pratipattu śaknuvanti | na tu saṃkṣiptena
skandhaprabhedena | 3. mṛdvindriyāṇāṃ dhātudeśanā |

te hi mṛdvindriyatvānnāvibhaktaṃ svabuddhisāmarthyena
pratipattuṃ śaknuvanti | rucirapi trividheti |

pūrvābhyāsayogād rucestraividhyam | athavā
śamathacaritānāṃ saṃkṣiptā ruci:, śamathavipaśyanā-

caritānāṃ madhyā ruci:, vipaśyanācaritānāṃ vistīrṇā
ruciriti ||20||

kiṃ puna: kāraṇamiti vistara: | nanu ca
kāraṇamuktam-piṇḍātmagrahaṇataścaittasammūḍhānāṃ

skandhadeśaneti ? satyamuktam; caittāsteṣāṃ vibhaktā iti |

@052

dve vivādamūle-kāmādhyavasānam, dṛṣṭyadhyavasānaṃ ca |
tayorvedanāsaṃjñe yathākramaṃ

pradhānahetū | vedanāsvādavaśāddhi kāmānabhiṣvajante,
viparītasaṃjñāvaśācca dṛṣṭiriti |

saṃsārasyāpi te pradhānahetū | vedanāgṛddho ti
viparyastasaṃjña: saṃsarati |

yacca skandhakrame kāraṇamupadekṣyamāṇam, tato'pi
kramakāraṇādanayo: pṛthak

skandhīkaraṇaṃ veditavyam | etacca tredhopapādayiṣyāma:
||21||

atha kasmādasaṃskṛtaṃ dhātuṣvāyataneṣu coktam, na tu
skandheṣu ?

skandheṣvasaṃskṛtaṃ noktam; arthāyogāt,

taddhi skandheṣūcyamānaṃ na tāvadeteṣvevāntarṇetuṃ
śakyate; arthāyogāt | na hi

tadrūpam, nāpi yāvadvijñānamiti, na cāpi ṣaṣṭhaskandho
vaktuṃ śakyate, kuta: ? arthāyogāt |

-------------------

vedanāsaṃjñe eva tu saṃskāraskandhāt | pṛthak
skandhīkṛte | na punaranya iti kimatra

kāraṇam | kāmādhyavasānamiti vistara: | kāmeṣu ca
dṛṣṭiṣu cābhiṣvaṅga: | tayorvivāda-

mūlayoradhyavasānayorvedanāsaṃjñe yathākramaṃ
pradhānahetū iti |
pradhānagrahaṇādavidyādayo'pradhānahetava

ityarthata uktaṃ bhavati | vedanāsvādavaśāddhi
kāmānabhiṣvajante gṛhiṇa: | viparītasaṃjñāvaśācca

dṛṣṭī: | kim ? abhiṣvajanta ityadhikṛtam | adharme
dharmasaṃjñina:, dharme cādharmasaṃjñino'nātmādiṣu

cātmasaṃjñinastāstā dṛṣṭī:
śīlavrataparāmarśādīrabhiṣvajante | ke te ? prāyeṇa
pravrajitā: | vedanāgṛddho

hīti | vistara:-vedanāsaktaścaturbhirviparyāsairviparyasta:
saṃsāre janmaparamparāṃ karoti |

kramakāraṇāt iti | catvāri kāraṇāni skandhānukrame
vakṣyante-"yathaudārikasaṃkleśa-

bhājanādyarthadhātuta:" (abhi^ ko^ 1.22) iti | rūpaṃ hi
sapratighatvāt sarvaudārikam |

arūpiṇāṃ vedanā | pracāraudārikatayā | tathā hi
vyapadiśanti-haste me vedanā, pāde me vedaneti |

dvābhyāmaudārikatarā saṃjñā | vijñānāt saṃskārā
ityato yathaudārikaṃ tat pūrvamuktamiti prathamaṃ

kāraṇam | atha vā-anādimati saṃsāre strīpuruṣā
anyonyaṃ rūpābhirāmā:, te ca vedanāsvāda-

gardhāt, tadgardha: saṃjñāviparyāsāt, tadviparyāsa:
kleśai:, cittaṃ ca tatsaṃkliṣṭamiti yathāsaṃkleśaṃ

krama iti dvitīyam | bhājanādyarthena vā
bhājanabhojanavyañjanapaktṛbhoktṛbhūtā hi rūpādaya:
skandhā

iti tṛtīyam | dhātuto vā-kāmaguṇarūpaprabhāvito hi
kāmadhātu:, vedanāprabhāvitāni dhyānāni,

saṃjñāprabhāvitāstraya ārūpyā:,
saṃskāramātraprabhāvitaṃ bhavāgram-etā
vijñānasthitaya:, tāsu

ca pratiṣṭhitaṃ vijñānamiti kṣetrabījasaṃdarśanārtha:
skandhānukrama iti caturthaṃ kāraṇam | ata eva ca

kramakāraṇād vedanāsaṃjñe pṛthak skandhīkṛte; yata ete
audārikatare saṃkleśānukramahetū

bhojanavyañjanabhūte tatprabhāvitaṃ ca dhātudvayamiti
||21||

na tāvadeteṣvevāntarṇetuṃ śakyate; arthāyogāt iti |
rūpaṇāderarthasyāyogādasambhavāt |

rūpasvabhāvaṃ yāvadvijñānasvabhāvamiti vā na
śakyameṣveva pañcaskandheṣvantarṇetum; atatsvābhā-

vyāt | na cāpi ṣaṣṭhaskandho vaktuṃ śakyate, kuta: ?
arthāyogāt | atītādyarthāyogādityartha: |

nanu ca bahutvādasaṃskṛtānāmasaṃskṛtaskandho'nyo
yokṣyate, kimatītādyartheneti ? etaccāyuktam;

asaṃskṛtānāṃ deśasannikarṣābhāvenābhisaṃkṣepāyogāt
|

@053

"rāśyartho hi skandhārtha:" ityuktam | na
cāsaṃskṛtamatītādibhedabhinnaṃ rūpādivad, yatastat

sarvamaikadhyamabhisaṃkṣipya `asaṃskṛtaskandha:' iti
saṅkhyāṃ gacchet |

saṃkleśavastujñāpanārthaṃ khalūpādānaskandhavacanam,
saṃkleśavyavadānavastujñāpanārthaṃ

skandhavacanam; na cobhayathā'pyasaṃskṛtamityarthāyogānna
teṣu vyavasthāpitam | yathā

ghaṭoparamo na ghaṭa:, evaṃ skandhoparamo na skandho
bhavitumarhatītyapare | teṣāṃ

dhātvāyataneṣvapyeṣa prasaṅga: |

ukta: skandhānāmanya: prakāra: ||

krama: puna: |

yathaudārikasaṃkleśabhājanādyarthadhātuta: ||22||

1. rūpaṃ hi sapratighatvāt sarvaudārikam | arūpiṇāṃ
vedanā pracāraudārikatayā |

tathā hi vyapadiśanti-haste me vedanā, pāde me vedaneti |
dvābhyāmaudārikī saṃjñā |

vijñānāt saṃskāra iti | ato yathaudārikataraṃ tat
pūrvamuktam |

2. atha vā-anādimati saṃsāre strīpuruṣā anyonyaṃ
rūpābhirāmā:, te ca

vedanāsvādagarddhāt, tadgarddha: saṃjñāviparyāsāt,
tadviparyāsa: kleśai:, cittaṃ ca tatsaṃkliṣṭamiti

yathāsaṃkleśaṃ ca krama: |

-------------------

saṃkleśavastujñāpanārthamiti | vistara:-na saṃkleśavastu;
anāsravatvāt | na vyavadāna-

vastu; asaṃskṛtatvāt | vyavadānaheturhi
vyavadānavastvityābhiprāya: | atha vā-rūpaskandha

ityukte yāvadvijñānaskandha ityakte saṃkleśavastu
vyavadānavastu ca rūpaskandho yāvadvijñānaskandha

iti vijñāyate | na tvasaṃskṛtaskandha ityukte
saṃkleśavyavadānavastu vijñāyate iti na sambhavati

asaṃskṛtaskandha iti | teṣāṃ dhātvāyataneṣvapyeṣa
prasaṅga iti | teṣāmevaṃvādinām | yathā ghaṭoparamo

na ghaṭa:; evaṃ dhātūparamo na dhātu:, āyatanoparamo
nāyatanamiti dharmaghātvāyatanayorapyasaṃskṛtaṃ

na vyavasthāpitaṃ syāt | sarvadharmasaṃgrahaśca
dhātvāyataneṣvabhipreta ityayuktametat | ukta: skandhānā-

manya: prakāra: ||

krama: puna: iti | anyaprakāravacanāpekṣa: puna:
śabdopanyāsa iti darśayati | sarvaudārika-

miti | sarvebhyo vedanādibhya audārikaṃ rūpam;
sanidarśanapratighatvādiyogāt | arūpiṇāṃ

vedanādīnām | nirdhāraṇe ṣaṣṭhī | vedanā audārikī |
pracāraudārikatayā samudācāraudārikatayetyartha: |

dvābhyāṃ saṃskāravijñānabhyāmaudārikī saṃjñā;
nimittaparicchedena sujñātatvāt | vijñānātsaṃskāra

audārika:; `sukhī syām, na du:khī syām'
ityabhisaṃskāralakṣaṇatvāt | vijñānaṃ tu sarvasūkṣmam;

upalabdhimātralakṣaṇatvāt | yathaudārikaṃ ca
vineyānāmarthapratipādanaṃ nyāyyamityevaṃ skandhānu-

krama: |

te ca vedanāsvādagardhāt | te ca strīpuruṣā
vedanāsvādasakteranyonyaṃ rūpābhirāmā bhavanti |

tadgardha iti | vedanāgardha: | saṃjñāviparyāsaditi |
nityādikānnimittodgrahaṇāt | sukhāpi hi

vedanā saṃskāravipariṇāmadu:khatayā du:khā |

@054

3. bhājanādyarthena vā |
bhājanabhojanavyañjanakartṛbhoktṛbhūtā hi rūpādaya:
skandhā: |

dhātuto vā | kāmaguṇarūpaprabhāvito hi kāmadhātu:,
vedanāprabhāvitāni dhyānāni,

saṃjñāprabhāvitā: traya ārūpyā:,
saṃskāramātraprabhāvitaṃ bhavāgram-etā
vijñānasthitaya:,

tāsu catasṛṣu pratiṣṭhitaṃ vijñānamityevaṃ
kṣetrabījasandarśanārtha: skandhānukrama: | ata eva

ca pañca skandhā:, nālpīyāṃsa:, na bhūyāṃsa: | ata eva
ca kramakāraṇād vedanāsaṃjñe

saṃskārebhya: pṛthak skandhīkṛte; yata ete audārikatare
saṃkleśānukramahetū bhājanavyañjana-

bhūte, tatprabhāvitaṃ ca dhātudvayamiti ||22||

āyatanadhātūnāṃ ṣaṇṇāṃ cakṣurādīnāmanukramo
vaktavya: | tadvaśenaiva hi tadviṣaya-

vijñānānāṃ krama: | teṣāṃ ca puna: ṣaṇṇām

prāk pañca vārttamānārthyāt,

cakṣurādīni pañca varttamānaviṣayatvāt pūrvamuktāni |
manastvaniyataviṣayam-

kiñcid varttamānaviṣayam, kiñcid yāvat
tryadhvānadhvaviṣayam |

-------------------

bhājanabhojanamiti vistara: | rūpaṃ bhājanabhūtam;
vedanāśrayatvāt | vedanā bhojanabhūtā;

āsvādyatvāt | saṃjñā vyañjanabhūtā; vedanāṃ
tannimittodgrahaṇena vyañjayatīti kṛtvā | saṃjñāvaśena

vā vedanā rocata iti kṛtvā vyañjanabhūtā saṃjñā |
vedanā kartṛbhūtā; vipākavedanāmabhi-

saṃskṛtyopanayanāt | vijñānaṃ bhoktṛbhūtam;
tadanugrahāditi bhājanādyarthena vānukrama: |  dhātuto veti
vistara: | kāmaguṇā eva rūpāṇi | tai: prabhāvita:
prakarṣita: kāmadhātu: |

vedanāprabhāvitāni dhyānāni |
saumanasyasukhendriyaprabhāvitaṃ prathamaṃ dhyānam,
saumanasyendriyaprabhāvitaṃ

dvitīyam, sukhendriyaprabhāvitaṃ tṛtīyam,
upekṣendriyapariśuddhiprabhāvitaṃ caturtha dhyānam |
saṃjñā-

prabhāvitāstraya ārūpyā: |
ākāśasaṃjñāprabhāvitamākāśānantyāyatanam,
vijñānasaṃjñāprabhāvitaṃ

vijñānānantyāyatanam,
ākiñcanyasaṃjñāprabhāvitamākiñcanyāyatanam |
saṃskāramātraprabhāvitaṃ

bhavāgram | tatra hi cetanā aśītiṃ
kalpasahasrāṇyāyurākṣipati |

vijñānaṃ kasmāt sarveṣāṃ paścāduktam ? ityata āha-etā
vijñānasthitaya iti |

vistara:-catasro vijñānasthitaya: | rūpopagā
vijñānasthiti: kāmadhātu:, vedanopagā catvāri

dhyānāni, saṃjñopagā traya ārūpyā:, saṃskāropagā
bhavāgram | tāsu catasṛṣu vijñānasthitiṣu

pratiṣṭhitaṃ vijñānam | tadāśritatvāt sarvapaścāduktam
| ityevaṃ kṣetrabījasandarśanārtha: skandhānukrama

ukto bhavati | ata eva ca pañca skandhā nālpīyāṃso na
bhūyāṃsa iti | yathaudārikādibhi:

kāraṇairnālpīyāṃso na bhūyāṃsa ityartha: ||22||

pañca vartamānaviṣayatvāt pūrvamuktānīti | yāni
vartamānaviṣayāṇi tāni parisphuṭa-

viṣayāṇi | parisphuṭaviṣayāṇi ca sugamānīti
pūrvamuktāni | vartamānaviṣayāṇi ca pūrvavṛttīni

bhavanti, evaṃ ca pūrvamuktāni | manastvaniyataviṣayamiti |
ākulaviṣayatvādasugamaṃ paścādvṛtti

ca prāyeṇa | katham ? ityāha-kiñcid vartamānaviṣayaṃ
kiñcid yāvat tryadhvānadhvaviṣayamiti |

@055

bhautikārthyāccatuṣṭayam |

prāgiti varttate | pañcānāṃ punaścatvāri pūrvamuktāni;
bhautikaviṣayatvāt | kāyasya

tvaniyato viṣaya:-kadācid bhūtāni, kadācid bhautikam,
kadācidubhayam |

dūrāśutaravṛttyā'nyat,

śeṣa punaritarasmād yathāyogaṃ dūrāśutaravṛttyā
pūrvamuktam | cakṣu:śrotraṃ hi

dūraviṣayam, tat pūrvamuktaṃ dvayāt | tayorapi cakṣuṣo
dūratare vṛtti:, paśyato'pi dūrānnadīṃ

tacchabdāśravaṇāt, atastat pūrvamuktam | ghrāṇasya tu
nāsti dūre vṛtti:, jihvāyāśca

tayorāśutaravṛttitvāt ghrāṇaṃ pūrvamuktam;
aprāptasyaiva jihvāṃ bhojyasya gandhagrahaṇāt |

yathāsthānaṃ kramo'tha vā ||23||

atha vā asman śarīre cakṣuṣo'dhiṣṭhānamupariṣṭāt
niviṣṭam, tasmādadha: śrotrasya,

tasmādadho ghrāṇasya, tasmāt jihvāyā:, tasyā: kāyasya
bāhulyena | mana: punastānyeva

niśritamadeśasthaṃ ceti yathāsthānameṣāṃ krama: syāt
||23||

-------------------  yāvacchabdena kiñcidatītaviṣayam,
kiñcidanāgataviṣayam, kiñcit tryadhvaviṣayam, "sarvadharmā

anātmāna:" iti yathā |
kiñcidanadhvaviṣayamasaṃskṛtaviṣayamityartha: |
evamaniyataviṣayaṃ mana:,

tathā ca na tatsugamamiti paścāduktam | sugamaṃ hi loke
pūrvamupadiśyamānaṃ dṛśyate |

"bhautikārthyāccatuṣṭayam" iti | cakṣurādicatuṣṭyaṃ
rūpādyupādayarūpaviṣayam, tasmāt

tat kāyāt pūrvamuktam | kāyasya tvaniyato viṣaya: |
kadācid bhūtāni, kadācid bhautikaṃ

yadi vyavacchedagrahaṇam |

śeṣaṃ punaritarasmād yathāyogaṃ dūrāśutaravṛttyā
pūrvamuktamiti | śeṣaṃ cakṣurādi | taditarasmāt

sambhavato dūrāśutaravṛttyā-dūravṛttyā,
dūrataravṛttyā, āśutaravṛttyeti vibhajya-dvayaṃ dvayāt,

ekaṃ caikasmāt, punarekaṃ caikasmāditi yojyamityartha: |
katham ? ityāha-cakṣu:śrotraṃ hi

dūraviṣayam | tat pūrvamuktaṃ dvayād ghrāṇajihvāta: |
tayorapi cakṣu:śrotrayoścakṣuṣo dūratare vṛtti:;

paśyato'pi dūrānnadīṃ tacchabdāśravaṇāt | atastat
pūrvamuktamiti vartate | taccakṣu: śrotrāt

pūrvamuktam | tayorāśutaravṛttitvāditi |
tayorghrāṇa-jihvayorghrāṇaṃ pūrvamuktaṃ jihvāyā: |
katham ?

ityāha-aprāptasyaiva jihvāṃ bhojyasya gandhagrahaṇāditi |

idamiha vicāryate-ghrāṇajihve prāptaviṣayagrāhiṇyau,
katham ? bhojyastho gandhastena

ghrāṇena gṛhyate, na tvabhojyastho gṛhyate; vāyostu
gandhāntaramudbhavati, bhojyāvayavena vā sūkṣmeṇa

sahāgato gandho gṛhyate, nirucchvāsasya gandhāgrahaṇāt; na
tarhīdaṃ vaktavyam-aprāptasyaiva jihvāṃ

bhojyasya gandhagrahaṇāditi ? yattat piṇḍarūpaṃ bhojyaṃ
tajjihvāmaprāptamityabhisandhāyavacanādadoṣa: |

evaṃ hyāśutaravṛtti ghrāṇaṃ yadbhojyāvayavasahāgatamapi
gandhaṃ jighrati, jihvā tu bhojyāvayavasahāgataṃ

rasaṃ nāsvādayati, piṇḍabhojyasahāgatameva tu
rasamāsvādayatīti na sāśutaravṛttirityava-

gantavyam ||23||

@056

kiṃ puna: kāraṇaṃ daśasvāyataneṣu
rūpaskandhasaṃgṛhīteṣvekaṃ rūpāyatanamucyate,

sarveṣu ca dharmasvabhāveṣvekaṃ dharmāyatanam ? ityāha-

viśeṣaṇārthaṃ prādhānyād bahudharmāgrasaṃgrahāt |

ekamāyatanaṃ rūpamekaṃ dharmākhyamucyate ||24||

katham viśeṣaṇārtham ? yathā gamyeta pratyekameṣāṃ
daśānāmāyatanatvaṃ

viṣayiviṣayatvena vyavasthānam, na samastānāmiti |

cakṣurādibhiśca viśeṣitairyanna cakṣurādisaṃjñakaṃ
rūpaṃ ca tad rūpāyatanaṃ jñāsyata

ityasya nāmāntaraṃ nocyate |

atha vā rūpāyatanasya prādhānyāt | taddhi
sapratighatvācca pāṇyādisaṃsparśai:

spṛṣṭaṃ rūpyate | satidarśanatvācca-`idamiha, amutra' iti
deśanidarśanarūpaṇāt | loke'pi

ca tadrūpamiti pratītam, nānyāni |
viśeṣaṇārthamaikaikaṃ dharmāyatanamuktam, na sarvāṇi |

api ca-atra bahūnāṃ dharmāṇāṃ saṃgraho vedanādīnām |
ata: sāmānyenābhidhānaṃ

kriyate dharmaśabdena | agrasya ca nirvāṇadharmasyātra
saṃgraha:, nānyeṣviti | viṃśati-

akāratvenaudārikatvānmāṃsadivyāryaprajñācakṣuṣṭraya
gocaratvāccaikaṃ rūpāyatanamityapare ||24||

-------------------

kathaṃ viśeṣaṇārtham iti pratipādayannāha-yathā gamyeta
pratyekamiti | vistara:-

yathā vijñāyeta ekaikaśa eṣāṃ daśānāmāyatanatvam |
cakṣurādīnāṃ pañcānāṃ viṣayitvena, rūpādīnāṃ

ca pañcānāṃ viṣayatvena vyavasthānāt na
samastānāmāyatanatvam | rūpāyatanamityekameveti | tathā

ca parasparato viśeṣaṇaṃ na syāt |

yadi viśeṣaṇārthaṃ nāmāntarāṇyucyante
navānām-cakṣurāyatanasya yāvatkāyātanasya

śabdāyatanasya yāvatspraṣṭavyāyatanasyeti,
rūpāyatanasyāpi kasmānnāmāntaraṃ nocyate ? ata āha-

cakṣurādibhiści viśeṣitairyanna cakṣurādisaṃjñakaṃ
rūpaṃ ca tad rūpāyatanaṃ jñāsyata ityasya nāmāntaraṃ
nāmāntaraṃ

nocyate | tadyathā sarvāsu goṣvaṅkitāsu yā gaurnāṅkitā
tasyā anaṅkanamevāṅkanaṃ bhavati tadvat |

prādhānyāt iti | tribhi: kāraṇai: rūpāyatanasya
prādhānyam-pāṇyādisaṃsparśairbādhanā-

lakṣaṇād rūpaṇāt, idamihāmutreti
deśanidarśanarūpaṇāt, idameva rūpamiti lokapratītatvācca
|

viśeṣaṇārthamekaikaṃ dharmāyatanamuktamiti | kathaṃ
viśeṣaṇārtham ? yathā gamyeta pratyekameṣāṃ dvādaśā-

nāmāyatanatvam, viṣayiviṣayatvena vyavasthānād, na
samastānāmiti | cakṣurādibhiśca viśeṣitairyanna
cakṣurādisaṃjñakaṃ dharmaśca taddharmāyatanaṃ jñāsyata
iti tasya nāmāntaraṃ nocyate |

vedānādīnāmiti | ādiśabdena
saṃjñāsaṃskārāvijñaptyasaṃskṛtānāṃ grahaṇam |

viṃśatiprakāratveneti | "rūpaṃ dvidhā viṃśatidhā"
(abhi^ ko^ 1.10) iti vacanāt |

cakṣuṣṭrayagocaratvācca | māṃsacakṣurasmadādīnām,
divyaṃ cakṣurdevānām, āryaṃ prajñācakṣurāryāṇām |

anāsravaṃ jñānaṃ satyacatuṣṭayālambanam | ato rūpameva
cakṣuṣṭrayagocaram, na cakṣurādaya: | tasmāt

tadeva rūpāyatanamuktam, nānyāni ||24||

@057

anyānyapi skandhāyatanadhātusaṃśabditānyupalabhyante
sūtreṣu, teṣāṃ kimebhireva

saṃgraho veditavya:, āhosvid vyatireka: ? ebhireva saṃgraho
na vyatireka: | tatra tāvat-

dharmaskandhasahasrāṇi yānyaśītiṃ jagau muni: |

tāni vāṅnāma vetyeṣāṃ rūpasaṃskārasaṃgraha: ||25||

yeṣāṃ vāksvabhāvaṃ buddhavacanam, teṣāṃ tāni
rūpaskandhasaṃgṛhītāni | yeṣāṃ nāmasva-

bhāvam, teṣāṃ saṃskāraskandhena saṃgṛhītāni ||25||

kiṃ punardharmaskandhasya pramāṇam ?

eke tāvat
āhu:-dharmaskandhasaṃjñakasyaivābhidharmaśāstrasyāsya
pramāṇamiti |

tacca ṣaṭsahasrāṇi | apare-

skandhādīnāṃ kathaikaśa: |

skandhāyatanadhātupratītyasamutpādasatyāhāradhyānā
pramāṇarūpyavimokṣābhibhvā-

-------------------

yeṣāṃ vāksvabhāvaṃ buddhavacanamiti | yeṣā
sautrāntikānāṃ vāgvijñaptisvabhāvaṃ teṣāṃ tāni

rūpaskandhasaṃgṛhītāni | śabdāyatanasya
rūpaskandhasaṃgṛhītatvāt | yeṣāṃ nāmasvabhāvamiti |
yeṣāṃ

nikāyantarīyāṇāṃ cittaviprayuktaṃ nāmāsti teṣāṃ
saṃskāraskandhena saṃgṛhītāni | saṃskāraskandha-

saṃgṛhītatvānnāmna: |

ābhidhārmikāṇāṃ tūbhayasvabhāvaṃ buddhavacanamiṣṭam |
tathā hi jñānaprasthāna uktam-

"katamad buddhavacanam ? tathāgatasya yā vāg vacanaṃ
vyāhāro gīrniruktirvākpatho vāgghoṣo

vākkarma vāgvijñapti: | buddhavacanaṃ kuśalaṃ vaktavyam ?
avyākṛtaṃ vaktavyam ? syāt kuśalam,

syādavyākṛtam | katarat kuśalam ? kuśalacittasya
tathāgatasya vācaṃ bhāṣamāṇasya yā vāg

yāvadvāgvijñapti: | kataradavyākṛtam ? avyākṛtacittasya
tathāgatasya..iti pūrvavat |"

punastatraivānantaramuktam-"buddhavacanaṃ nāma ka eṣa
dharma: ? nāmakāya-padakāya-vyañjanakāyānāṃ

yā anupūrvaracanā, anupūrvasthāpanā, anupūrvasamāyoga:"
iti | teṣāmābhidhārmikāṇāṃ rūpaskandhena

saṃskāraskandhena ca tānyaśītirdharmaskandhasahasrāṇi
saṃgṛhītāni | "sātirekāṇi me'śītirdharma-

skandhasahasrāṇi bhagavato'ntikāt sammukhamudgṛhītāni" ( )
iti sūtravacanam |

"caturaśītirdharmaskandhasahastrāṇi" ( ) iti nikāyāntare
sūtrapāṭha: ||25||

"śāstrapramāṇa ityeke" iti | śāstrasya pramāṇaṃ
śāstrapramāṇam, śāstrapramāṇaṃ pramāṇamasya

so'yaṃ dharmaskandha: śāstrapramāṇa ityeke tāvadāhu: |
tacca ṣaṭsahasrāṇīti | tacca śāstraṃ

dharmaskandhasaṃjñakaṃ granthaprāmāṇyena
ṣaṭsahasrāṇīti | tāni
tvaśītirdharmaskandhasahasrāṇyantarhitāni,

ekaṃ tvetadavaśiṣyata iti kathayanti |

"skandhādīnāṃ kathaikaśa:" | apara āhuriti
vākyādhyāhāra: | skandhādīnāmekaikā

kathā dharmaskandha: | te ca dharmaskandhā
aśītisahasrasaṅkhyā vyākhyāyante |

pratītyasamutpādādīni ceha vyākhyāsyante |
praṇidhijñānāraṇādīnamiti | ādigrahaṇena

saṃgrahavastukarmapathāśubhānāpānasmṛtyādīni gṛhyante
|

@058

yatanakṛtsnāyatanabodhipākṣikābhijñā
pratisaṃvitpraṇidhijñānāraṇādīnāṃ kathā pratyekaṃ

dharmaskandha iti |

caritapratipakṣastu dharmaskandho'nuvarṇita: ||26||

evaṃ tu varṇayanti-aśītiścaritasahastrāṇi sattvānām
rāgadveṣamohamānādi-

caritabhedena, teṣāṃ pratipakṣeṇa
bhagavatā'śītirdharmaskandhasahasrāṇyuktāni ||26||

yathaitānyaśītirdharmaskandhasahasrāṇyeṣveva
pañcaskandheṣu pratipāditāni,

tathānye'pi yathāyogaṃ skandhāyatanadhātava: |

pratipādyā yathokteṣu sampradhārya svalakṣaṇam ||27||

ye'pyenye skandhāyatanadhātava: sūtrāntareṣūktā:,
te'pyeṣveva yathokteṣu

skandhādiṣu pratipādyā: svaṃ svaṃ svabhāvameṣāṃ
yathāvyavasthāpitamasmiṃcchāstre vimṛśya |

tatra tāvat pañcānāṃ
śīlasamādhiprajñāvimuktijñānadarśanaskandhānāṃ
śīlaskandho

rūpaskandhena saṃgṛhīta:, śeṣā: saṃskāraskandhena |
daśānāṃ kṛtsnāyatanānāmaṣṭāvalobha-

svabhāvatvād dharmāyatanena | saparivārāṇi tu
pañcaskandhasvabhāvatvāt manodharmā-

yatanābhyām | tathābhibhvāyatanāni |

-------------------

"caritapratipakṣastu dharmaskandho'nuvarṇita:" iti | tuśabda:
pūrvoktapakṣanirākaraṇārtha:

avadhāraṇārtho vā | rāgadveṣamohamānādicaritabhedeneti |
ādiśabdena dṛṣṭivicikitsādīnāṃ grahaṇam |

kecit sattvā rāgacaritā:, kecid dveṣacaritā:,
kecinmohacaritā:, kecinmānacaritā:, kecid

dṛṣṭicaritā:, kecid vicikitsācaritā:, kecid
rāgadveṣacaritā:, kecid rāgadveṣamohacaritā:,

kecit rāgāśayā dveṣaprayogā:, kecid dveṣāśayā
rāgaprayogā:, kecit kṛtrimarāgā nigṛhyadveṣā:,

kecit kṛtrimadveṣā nigṛhyarāgā iti | teṣāṃ
pratipakṣeṇa bhagavatā tānyuktānīti ||26||

ye'pyanye skandhāyatanadhātava iti | vistara:-ye'pi
skandhāyatanadhātavaste'pyeṣveva

skandhāyatanadhātuṣu pratipādyā: praveśayitavyā:, svaṃ
svaṃ svabhāvameṣāṃ yathāvyavasthāpitamasmin

śāstre vimṛśya-skandhā: skandheṣu pratipādayitavyā:,
āyatanānyāyataneṣu, dhātavo dhātuṣu |

śīlaskandho rūpaskandhasaṃgṛhīta iti |
kāyavāgviratirūpasvabhāvatvācchīlaskandhasya |

śeṣā: saṃskāraskandheneti | samādhyādīnāṃ
cetasikatvāt | vimuktirihādhimokṣo'bhipreta: |

vimuktijñānadarśanaṃ ca prajñāviśeṣa eveti |

aṣṭāvalobhasvabhāvatvād dharmāyataneneti |
katamānyaṣṭau ? pṛthivyaptejovāyunīlapīta-

lohitāvadātakṛtsnāyatanāni | tāni
cālobhasvabhāvānyapadekṣyante-"alobho'ṣṭau" (abhi^

ko^ 8.36) iti | alobhaśca dharmāyatane'ntarbhavati, tena
tatsaṃgraha: | saparivārāṇi tu

pañcaskandhasvabhāvatvānmanodharmāyatanābhyām | kim ?
saṃgṛhītāni | tasyālobhasya

parivāro'nuparivarti rūpaṃ rūpaskandha:, vedanāsaṃjñe
vedanāsaṃjñāskandhau, cetanādaya: samprayuktā

jātyādayaśca viprayuktā: saṃskāraskandha:, vijñānaṃ
cātra kalāpe vijñānaskandha iti pañcaskandha-

@059

ākāśavijñānāntyāyatanakṛtsne catvāri
cākāśānantyāyatanādīni catu:skandha-

svabhāvatvāt manodharmāyatanābhyām |

pañca vimuktyāyatanāni prajñāsvabhāvatvād dharmāyatanena
| saparivārāṇi śabdamano-

-------------------

svabhāvāni tāni bhavanti | navamadaśame
tvākāśanantyāyatanavijñānānantyāyatanakṛtsne paścād

vakṣyete |

tathābhibhvāyatanānīti | tānyalobhasvabhāvatvād
dharmāyatanena, saparivārāṇi tu pañca-

skandhasvabhāvatvānmanodharmāyatanena pūrvavad
vyākhyātavyāni |

ākāśavijñānānantyāyatanakṛtsne catvāri
cākāśānantyāyatanādīni, ākāśavijñānā-

kiñcanyanaivasaṃjñānāsaṃjñāyatanāni,
catu:skandhasvabhāvatvānmanodharmābhyāṃ saṃgṛhītāni |
na hi tatra

rūpaskandho'sti |

pañca vimuktyāyatanānīti | vistara:-sūtra
uktam-"pañcemāni vimuktyāyatanāni |

katamāni pañca ? 1. iha bhikṣo śāstā dharma deśayati
anyatarānyataro vā vijño gurusthānīya:

sabrahmacārī | yathā yathāsya śāstā anyatarānyataro vā
vijño gurusthānīya: sabrahmacārī dharmaṃ

deśayati tathā tathā teṣu dharmeṣvarthapratisaṃvedī
bhavati, dharmapratisaṃvedī ca | tasyārthapratisaṃvedino

dharmapratisaṃvedinaścotpadyate prāmodyam, pramuditasya
prītirjāyate, prītamanasa: kāya: prasrabhyate,

prasrabdhakāya: sukhaṃ vedayate, sukhitasya cittaṃ
samādhīyate, samāhitacito yathābhūtaṃ prajānāti

yathābhūtaṃ paśyati, yathābhūtaṃ prajānan yathābhūtaṃ
paśyannirvidyate, nirviṇṇo virajyate, virakto

vimucyate-idaṃ prathamaṃ vimuktyāyatanam | yatra sthitasya
bhikṣorvā bhikṣuṇyā vā anupasthitā

smṛtirupatiṣṭhate, asamāhitaṃ cittaṃ samādhīyate,
aparikṣīṇāścāsravā: parikṣīyante, ananuprāptaṃ

cānuttaraṃ yogakṣemaṃ nirvāṇamanuprāpnoti |

2. "punaraparaṃ na haiva bhikṣo śāstā dharmaṃ deśayati
anyatarānyataro vā vijño gurusthānīya:

sabrahmacārī | api tu yathā śrutān dharmān
yathopadiṣṭān yathāparyavāptān vistareṇa svareṇa
svādhyāyaṃ

karoti | yathā yathā tān yathāśrutān yathopadiṣṭān
yathāparyavāptān vistareṇa svareṇa svādhyāyaṃ

karoti, tathā tathā teṣu dharmeṣu arthapratisaṃvedī
bhavati.. pūrvavat.. idaṃ dvitīyaṃ vimuktyāyatanam |

yatra sthitasya..iti pūrvavat |

3. "punaraparaṃ na haiva bhikṣo śāstā dharmaṃ deśayati
anyatarānyataro vā vijño gurusthānīya:

sabrahmacārī, nāpi yathāśrutān dharmān yathopadiṣṭān
yathāparyavāptān vistareṇa svādhyāyaṃ karoti |

api tu yathāśrutān dharmān yathopadiṣṭān
yathāparyavāptān vistareṇa parebhya: samprakāśayati |

yathā yathā yathāśrutān dharmān yathopadiṣṭān api tu
yathāśrutān dharmān yathopadiṣṭān

tathā teṣu dharmeṣvarthapratisaṃvedī bhavatīti
pūrvavat-idaṃ tṛtīyaṃ vimuktyāyatanam | yatra sthitasya-

iti pūrvavat |

4. "punaraparaṃ na haiva bhikṣo śāstā..pūrvavat..nāpi
svādhyāyam, nāpi parebhya:

samprakāśayati | api tu yathāśrutān
yāvadyathāparyavāptāṃścintayati tulayati upaparīkṣate |
yathā

@060

dharmāyatanai: | dvayorāyatanayorasaṃjñisattvā
daśabhirāyatanai:; gandharasāyatanayorevābhāvāt |

naivasaṃjñānāsaṃjñāyatanopagā manodharmāyatanābhyām |

-------------------

yathā yathāśrutān yāvadyathāparyavāptāṃścintayati
yāvadupaparīkṣate, tathā tathā teṣu dharmeṣvartha-

pratisaṃvedī..pūrvavat-idaṃ caturtha vimuktyāyatanam |
yatra sthitasya..iti pūrvavat |

5. "punaraparaṃ na haiva bhikṣo śāsteti pūrvavat, nāpi
svādhyāyaṃ karoti, nāpi parebhya:

samprakāśayati, nāpi cintayati | api tvanenānyatamaṃ
bhadrakaṃ samādhinimittaṃ sādhu ca suṣṭhu ca

sūdgṛhītaṃ bhavati sumanasikṛtaṃ subhāvitaṃ sujuṣṭaṃ
supratividdham, tadyathā vinīlakaṃ vā vipūyakaṃ

vā vyādhmātakaṃ vā vipaṭumakaṃ vā vilohitakaṃ vā
vikhāditakaṃ vā vikṣiptakaṃ vā asthi vā

asthisaṅkalikā vā | yathā yathā
khalvanenānyatamānyatamaṃ bhadrakaṃ
samādhinimittaṃ..pūrvavad..

yāvatsupratividdham, tathā tathā teṣu
dharmeṣvarthapratisaṃvedī bhavati..pūrvavat-idaṃ pañcamaṃ

vimuktyāyatanam | yatra sthitasya..iti pūrvavat |"

vimukterāyadvāraṃ prajñāviśeṣa: | prajñā ca
dharmāyatanena saṃgṛhītā | saparivārāṇi śabdamano-

dharmāyatanai: | deśanāsvādhyāyaparasamprakāśaneṣu
śabdagrahaṇācchabdāyatanamasti, manodharmāyatane tu

prajñāparivārabhūte sarvatrasthe-iti tribhi: saṃgraha: |

dvayorāyatanayoriti | sūtra uktam-"rūpiṇa: santi sattvā
asaṃjñino'pratisaṃjñina:,

tadyathā-devā asaṃjñisattvā: | idaṃ prathamamāyatanam |
arūpiṇa: santi sattvā:, sarvaśa ākiñca-

nyāyatanaṃ samatikramya
naivasaṃjñānāsaṃjñāyatanamupasampadya viharanti,
tadyathā-devā naivasaṃjñānāsaṃjñā-

yatanopagā: | idaṃ dvitīyamāyatanam" ( ) iti |
anayordvayorāyatanayorasaṃjñisattvā

daśabhirāyatanai: saṃgṛhītā:;
gandharasāyatanayorevatatrā bhāvāt | bhavati hi
cyutyupapattikālayosteṣāṃ

manaāyatanamiti | naivasaṃjñānāsaṃjñāyatanopagā
manodharmāyatanābhyām | saṃgṛhītā ityadhikṛtam;

teṣāmarūpitvāt |

bahudhātuke'pi dvāṣaṣṭirdhātava iti | sūtra
uktam-"āyuṣmānānando bhagavantameta-

davocata-`kiyatā bhadanta paṇḍito dhātukuśalo bhavati ?'
bhagavānāha-"paṇḍita, ānanda

aṣṭādaśa dhātūñjānāti, paśyati
yathābhūtam-cakṣurdhātum, rūpadhātum,
cakṣurvijñānadhātum evaṃ

yāvanmanodhātuṃ dharmadhātuṃ manovijñānadhātumiti |
itīmānānanda aṣṭādaśa dhātūñjānāti paśyati

yathābhūtam |

"ṣaḍapi dhātūn jānāti paśyati
yathābhūtam-pṛthivīdhātumabdhātuṃ tejodhātuṃ
vāyudhātu-

mākāśadhātuṃ vijñānadhātumiti |

"aparānapi ṣaḍ dhātūn jānāti paśyati
yathābhūtam-kāmadhātuṃ vyāpādadhātuṃ

vihiṃsādhātuṃ
naiṣkramyadhātumavyāpādadhātumavihiṃsādhātumiti |

"aparānapi ṣaḍ dhātūn jānāti paśyati
yathābhūtam-sukhadhātuṃ du:khadhātuṃ saumanasyadhātuṃ

daurmanasyadhātumupekṣādhātumavidyādhātumiti |

"caturo'pi dhātūn jānāti paśyati
yathābhūtam-vedanādhātuṃ saṃjñādhātuṃ
saṃskāradhātuṃ

vijñānadhātumiti |

@061

evaṃ bahudhātuke'pi dvāṣaṣṭirdhātavo deśitā: |

teṣāṃ yathāyogaṃ saṃgraho veditavya: ||27||

-------------------

"trīnapi dhātūn jānāti paśyati yathābhūtam-kāmadhātuṃ
rūpadhātumārūpyadhātumiti |

"aparānapi trīn dhātūn jānāti paśyati
yathābhūtam-rūpadhātumārūpyadhātuṃ nirodha-

dhātumiti |

"aparāni trīn dhātūn jānāti paśyati
yathābhūtam-atītaṃ dhātumanāgataṃ dhātuṃ pratyutpannaṃ

dhātum |

"aparāni trīn dhātūn jānāti paśyati yathābhūtam-hīnaṃ
dhātuṃ madhyamaṃ dhātuṃ praṇītaṃ

dhātumiti |

"aparāni trīn dhātūn jānāti paśyati
yathābhūtam-kuśalaṃ dhātumakuśalaṃ dhātumavyākṛtaṃ

dhātumiti |

"aparāni trīn dhātūn jānāti paśyati
yathābhūtam-śaikṣaṃ dhātumaśaikṣaṃ dhātuṃ

naivaśaikṣaṃnāśaikṣaṃ dhātumiti |

"dvāvapi dhātū jānāti paśyati yathābhūtam-sāsravaṃ
dhātumanāsravaṃ dhātumiti |

"aparāvapi dvau dhātū jānāti paśyati
yathābhūtam-saṃskṛtaṃ dhātumasaṃskṛtaṃ dhātumiti |

imau dvau dhātū jānāti paśyati yathābhūtam | iyatā
cānanda, paṇḍito dhātukuśalo bhavati"

( ) iti |

itīmānyatra hi nirbhedīni vākyāni pratyekaṃ madhye'pi
paṭhitavyāni | vistarabhayāṃttu

mayā na likhitānīti boddhavyam |

yathāyogaṃ saṃgraho veditavya iti | aṣṭādaśa
tāvaddhātava: | ta eva ta ityebhiste saṃgṛhītā

eva aṣṭādaśasu dhātuṣu | ye tu pṛthivīdhātvādaya:
ṣaṭ, teṣāmādyānāṃ caturṇāṃ spraṣṭavyadhātau

saṃgraha: | ākāśadhāto rūpadhātau; ālokatama:
svabhāvatvāt | vijñānadhāto: saptasu cittadhātuṣu

saṃgraha: | kāmadhātvādīnāṃ tu ṣaṇṇām | kāmadhātu:
kāmarāga ihābhipreta: | sa ca caitasika: |

vyāpādadhātvādayo'pi caitasikā eveti teṣāṃ dharmadhātau
saṃgraha: | sukhadhātvādīmāmapi ṣaṇṇāṃ

tasminneva saṃgraha: | vedanādhātvādīnāṃ caturṇāṃ
trayāṇāṃ dharmadhātau | vijñānadhāto: saptasu vijñāna-

dhātuṣu | kāmadhātvādīnāṃ trayāṇāṃ
kāmadhātoraṣṭādaśasu dhātuṣu | rūpadhātoścaturdaśasu
vinā gandhara-

saghrāṇajihvāvijñānadhātubhi: |
ārūpyadhātormanodharmamanovijñānadhātuṣu |
rūpadhātvādīnāṃ tu trayāṇāṃ

dvayorukta: saṃgraha: | nirodhadhātordharmadhātau |
atītadhātvādīnāṃ trāyāṇāṃ pratyekamaṣṭādaśasu
dhātuṣu

saṃgraha: | hīnādayastrayo dhātava: kāmadhātvādaya
eva-ityeṣāmukta: saṃgraha: | kuśalādīnāṃ

trayāṇāṃ kuśalākuśaladhātvo rūpaśabdadharmadhātuṣu
saptasu ca cittadhātuṣu | avyākṛtadhātoraṣṭādaśasu

dhātuṣu, śaikṣāśaikṣadhātvādīnāṃ trayāṇāṃ
dvayormanodharmamanovijñānadhātuṣu,
tṛtīyasyāṣṭādaśasu dhātuṣu |

sāsravānāsravadhātvorādyasyāṣṭadaśasu dhātuṣu |
dvitīyasya manodharmamanovijñānadhātuṣu | saṃskṛtā-

saṃskṛtadhātvorādyasyāṣṭādaśasu dhātuṣu, dvitīyasya
dharmadhātau saṃgraha: | ta ete dvāṣaṣṭirdhātava: ||27||

@062

ya ime tatra ṣaḍ dhātava: uktā:-pṛthivīdhātu:, abdhātu:,
tejodhātu:, vāyudhātu:,

ākāśadhātu:, vijñānadhāturiti, eteṣāṃ
dvayorlakṣaṇamanuktam | tat kimākāśamevākāśa-

dhāturveditavya:, sarvaṃ ca vijñānaṃ vijñānadhātu: ?
netyāha | kiṃ tarhi ? dvāravātāyana-

mukhanāsikādiṣu-

chidramākāśadhātvākhyam;

chidramityucyamānaṃ ki veditavyam ?

ālokatamasī kila |

nahi chidramālokatamobhyāmanyad gṛhyate | tasmāt
kilākāśadhāturā-

lokatama:svabhāvo rātrindivasvabhāvo veditavya: | sa eva
cāghasāmantakaṃ rūpamityucyate |

aghaṃ kila cittasthaṃ rūpam; atyarthaṃ ghātāt tasya tat
sāmantakamiti | aghaṃ ca tad,

anyasya rūpasya tatrāpratighātāt, sāmantakaṃ cānyasya
rūpasyetyapare |

vijñānadhāturvijñānaṃ sāsravaṃ,

-------------------

ya ime tatreti bahudhātuke | eteṣāṃ
dvayorlakṣaṇamanuktamiti | pṛthivīdhātvādīnāmuktaṃ

lakṣaṇam | amī "dhṛtyādikarmasaṃsiddhā:
kharasnehoṣṇateraṇā:" (abhi^ ko^ 1.12) iti |

nanu ca vijñānadhātorapyuktaṃ lakṣaṇam-"vijñānaṃ
prativijñapti:" (abhi^ ko^ 1.12) iti

vacanāt ? satyam; uktaṃ sarveṣāṃ vijñānānāṃ
lakṣaṇam, vijñānadhātustu kimiha kiñcideva

vijñānamityabhipretam, utāho sarvamiti na vivecitam |
asaṃskṛtaṃ cākāśamuktalakṣaṇam, na

tvākāśadhātu:; avaśyaṃ hyamanya ākāśāt | tathā
hi-"ṣaḍdhāturayaṃ bhikṣo puruṣa:"

( ) iti sūtrāntaramuktam | ityanayā
buddhyābhihitam-dvayolakṣaṇamanuktamiti | ata

evamāha-tatkimākāśamevākāśadhāturveditavya:, sarve ca
vijñānaṃ vijñānadhāturiti |

mukhanāsikādiṣviti | ādiśabdena śrotrādīnāṃ grahaṇam
|

"ālokatamasī kila" iti | kilaśabda: paramatadyotanārtha: |
svamataṃ tu

sapratighadravyābhāvamātramākāśamityabhiprāyo lakṣyate |
rātrindivasvabhāva iti | rātrivartina-

stamasa:, bhāskarātapalakṣaṇasya cālokasyābhipretatvāt |
bāhuliko vāyaṃ nirdeśa: | aghaṃ kila

cittasthaṃ rūpamiti | cittasthaṃ saṅghātastham | atyarthaṃ
hanti hanyate vetyagham | nairuktena vidhinā

atyarthaśabdasya akārādeśa: kṛta:, hanteśca ghādeśa: |
tasya tat sāmantakamiti | tasyāghasya

kuḍyādikasya sāmantakam = samīpastham | tadapekṣya
vyavasthāpitamityartha: | atrāpi vyākhyāne

kilaśabdo vaibhāṣikavyākhyānapradarśanārtha: | svamataṃ
tu yat, tat paścāducyate | tadāha-aghaṃ ca

tat | anyasya rūpasya tatrāpratighātāt | na
pratihanyate'nyad rūpamasminniti kṛtvā | sāmantakaṃ

cānyasya rūpasyeti cittasthasya | asmin pakṣe karmadhāraya:
samāsa:-aghaṃ ca tat sāmantakaṃ

ca tadityaghasāmantakam |

"vijñānaṃ sāsravam" iti | janmano
hetorvijñānasyābhipretatvāt | kuta iti cet ?

@063

kasmādanāsravaṃ nocyate ? yasmādime ṣaḍ dhātava iṣṭā:

janmaniśrayā: ||28||

ete hi janmana: pratisandhicittād yāvat
cyuticittasādhāraṇabhūtā: | anāsravāstu

dharmā naivamiti | tadevaṃ satyeṣāṃ catvāro dhātava:
spraṣṭavyadhātāvantarbhūtā:, pañcamo rūpadhātau,

ṣaṣṭha: saptasu vijñānadhātuṣviti ||28||

ye punarime aṣṭādaśa dhātava uktāsteṣāṃ kati
sanidarśanā:, katyanidarśanā: ?

sanidarśana eko'tra rūpam;

sa hi śakyate nidarśayitum-idamiha, amutreti | uktaṃ
bhavati-anidarśanā:

śeṣā iti ||

kati sapratighā:, katyapratighā: ?

-------------------

ata āha-yasmādime ṣaḍ dhātava iṣṭā: "janmaniśrayā:" |
"ṣaḍ dhāturayaṃ bhikṣo puruṣa:"

( ) iti, "ṣaṭ khalu dhātūn pratītya mātu: kukṣau
garbhasyāvakrānti:" ( )

iti vacanāt | ete hi janmana iti | vistara:-ete hi janmano
janakapoṣakasaṃvardhakatvā-

dādhārabhūtā: | janako hyatra vijñānadhātu:;
pratisandhibījatvāt | poṣakāṇi bhūtāni; tatsanniśraya-

bhāvāt | saṃvardhakamākāśadhātu:, avakāśadānāt | ata
evaiṣāṃ dhātutvavacanam | pratisandhiṃ

dadhata iti dhātava: | anāsravāstu dharmā naivamiti | na
janmaniśrayā:; janmanirodhitvāt ||28||

"sanidarśana eko'tra rūpam" iti | kimidaṃ nidarśanaṃ nāma
? yena viśeṣeṇa yogāt

tadvastu tathā nidarśayituṃ śakyate sa viśeṣo
nidarśanamityucyate | vacanena parasya
cakṣurvijñānamutpannaṃ

vā nidarśanam, tena saha vartate sanidarśana eko
rūpadhāturatrāṣṭādaśasu dhātuṣu | rūpadhāturevaika:

sanidarśana ityavadhāraṇāduktaṃ bhavati |

anidarśanā: śeṣā iti | anena cāsya sanidarśanatvena
prādhānyamuktamiti | na punaruktadoṣa-

prasaṅga iti tatsiddhe: |

ete ca sanidarśanatvādaya: prabhedā: prāyeṇa sūtroktā eva
pradarśyante | tathā hi sūtra

uktam-"cakṣurbhikṣo, ādhyātmikamāyatanam, catvāri
mahābhūtānyupādāyarūpaprasādo

rūpyanidarśanaṃ sapratigham | yāvatkāyo bhikṣo
ādhyātmikamāyatanaṃ..pūrvavat | mano bhikṣo

ādhyātmikamāyatanamarūpyanidarśanamapratigham | rūpāṇi
bhikṣo bāhyamāyatanaṃ catvāri

mahābhūtānyupādāyarūpi sanidarśanaṃ sapratigham |
śabdā hi bhikṣo bāhyamāyatanaṃ catvāri

mahābhūtānyupādāyarūpyanidarśanaṃ sapratigham |
yāvatspraṣṭavyāni bhikṣo bāhyamāyatanaṃ catvāri

mahābhūtāni catvāri ca
mahābhūtānyupādāyarūpyanidarśanaṃ sapratigham | dharmā
bhikṣo

bāhyamāyatanamekādaśabhirāyatanairasaṃgṛhītamarūpya
nidarśanamapratigham" ( ) iti |

ete ca prabhedā dhātūnāmevā
prathamakośasthānaparisamāpte: kathyante; rūpavijñāna-

vibhāgatvāt |

@064

sapratighā daśa |

rūpiṇa:,

ya ete rūpaskandhasaṃgṛhītā daśa dhātava uktāste
sapratighā: | pratigho nāma

pratighāta: | sa ca
trividha:-āvaraṇa-viṣaya-ālambanapratighāta: |

1. tatrāvaraṇapratighāta: = svadeśe
parasyotpattipratibandha: | yathā hasto hastenāhata:

upale vā | upalo'pi tayo: |

2. viṣayapratighātaścakṣurādīnāṃ viṣayiṇāṃ
rūpādiṣu viṣayeṣu | yathoktaṃ prajñaptau-

"asti cakṣurjale pratihanyate na sthale, yathā matsyānām;
asti sthale na jale, prāyeṇa

manuṣyāṇām; astyubhayatra,
śiśumāra-maṇḍūka-piśāca-kaivarttādīnām; asti
nobhayatra,

etānākārān sthāpayitvā | asti cakṣuryadrātrau
pratihanyate na divā, tadyathā

titīlolūkādīnām; divā na rātrau, prāyeṇa
manuṣyāṇām; rātrau divā ca, śva-śṛgāla-

turaga-dvīpi-mārjārādīnām; nobhayatra, etānākārān
sthāpayitvā" ( ) ityayaṃ

viṣayapratighāta: |

3. ālambanapratighātaścittacaittānāṃ sveṣvālambaneṣu |

ka: punarviṣayālambanayorviśeṣa: ? yasmin yasya kāritraṃ
sa tasya viṣaya: |

yaccitacaittairgṛhyate tadālambanam | kuta: puna: svasmin
viṣaye pravarttamānamālambane vā

pratihanyata ityucyate ? tasmāt pareṇāpravṛtte: |

-------------------

"sapratighā daśa rūpiṇa:" iti |
rūpigrahaṇamarūpinirāsārtham | rūpaṇaṃ rūpam,

tadeṣāmastīti rūpiṇa: | daśeti | cakṣurdhātvādaya:
pañca, tadviṣayadhātavaśca pañceti | dharmadhātornirāsa:

kathaṃ kṛta:, sa cāpi hi rūpīti śakyate vaktum,
tatrāvijñaptirūpasadbhāvāt ? rūpiṇa

evetyavadhāraṇāt tannirāsa: kṛto bhavati | ye hi dhātava:,
rūpisvabhāvā eva te grahītavyā: |

dharmadhātustu rūpyarūpisvabhāva iti | svadeśe
parasyotpattipratibandha iti | vistara:-yatraikaṃ

sapratighaṃ vastu tatra dvitīsyotpattirna bhavati | yathā
hasto hastenāhata: pratihanyata upale vā |

hasto hastasthāna upalasthāne vā notpadyate | upalo'pitayo: |
hastopalayo: sthāna upalo'pi

notpadyate |

jale pratihanyata iti | jale svaviṣaye pravartata ityartha: |
prāyeṇa manuṣyāṇāmiti |

prāyagrahaṇaṃ kaivartādinivṛttyartham | asti nobhayatreti |
garbhe niyatamṛtyūnām | etānākārāniti |

etān prakārānityartha: | titīlā bahulaya: |
mārjārādīnāmiti | ādigrahaṇena cauramanuṣyādīnāṃ

vyāghrādīnāṃ ca grahaṇam |

yasmin yasya kāritraṃ sa tasya viṣaya iti | kāritram =
puruṣakāra: | cakṣu:śrotrādīnāṃ

rūpaśabdādiṣvālocanaśravaṇādi kāritram | tacca
svacittacaittān pratyāśrayabhāvaśaktiviśeṣalakṣaṇaṃ

veditavyam | yaccittacaittairgṛhyate daṇḍāvastambhanayogena
tadālambanaṃ rūpādi | tadevaṃ sati citta-

@065

nipāto vā'tra pratighāto yā svaviṣaye pravṛtti: |

tadihāvaraṇapratighātena daśānāṃ sapratighatvaṃ
veditavyam; anyonyāvaraṇāt |

ye dharmā viṣayapratighātena sapratighā
āvaraṇapratighātenāpi ta iti catu:koṭika: |

prathamā koṭi:-sapta cittadhātavo dharmadhātupradeśaśca
ya: samprayukta: | dvitīyā-pañca

viṣayā: | tṛtīyā-pañcendriyāṇi |
caturthī-dharmadhātupradeśa: samprayuktakavarjya: |

ye dharmā viṣayapratighātena sapratighā
ālambanapratighātenāpi ta iti paścātpādaka: |

ye tāvadālambanapratighātenāpi te
syurviṣayapratighātenaiva, nālambanapratighātena;

pañcendriyāṇi |

"yatrotpitsormanasa: pratighāta: śakyate'nyai: kartum |

tat sapratighaṃ jñeyam, viparyayādapratighamiṣṭam" ||

iti bhadantakumāralāta: |

uktā: sapratighā:, apratighāśca ||

eṣāmaṣṭādaśadhātūnāṃ kati kuśalā: ? katyakuśalā: ?
katyavyākṛtā: ?

-------------------

caittānāmevālambanam | viṣaya: punaścakṣurādīnāmapi, na
kevalaṃ cittacaittānām | tasmāt

pareṇāpravṛtteriti | yo hi loke yata: pareṇa na pravartate
sa tatra pratihanyate-kāṣṭhe, kuḍye vā |

tathā cakṣurādi viṣayāt pareṇa na kāritraṃ karoti |
viṣaya eva tu karoti | tasmāt tatra

pratihanyata ityucyate |

nipāto vātra pratighāta iti | vistara:-atra viṣaye
nipatanaṃ nipāta: yā svaviṣaye

pravṛtti: | kāritramityartha: |

tadihāvaraṇapratighāteneti | vistara:-`sapratighā daśa'
ityatravaraṇapratighātena te daśa

dhātava: sapratighā abhipretā: | tatra
viṣayālambanapratighātābhyāṃ cittacaittānāmapi
sapratighatva-

prasaṅgāt catu:koṭika: praśna: | catuṣkoṇa:, catu:prakāra
ityartha: |

paścātpādaka iti | yadi praśnasya paścādbhāgaṃ
gṛhītvā visarjanāyottiṣṭhate sa paścātpādaka: |

yadi pūrvabhāgaṃ gṛhītvā sa pūrvapādaka: |
viṣayapratighātenāpi ta iti | cittacaittā: | te hi

viṣayapratighātenālambanapratighātena ca sapratighā: |
pañcendriyāṇi nālambanapratighātena sapratighāni;

anālambanatvāt |

yatrotpitsormanasa iti | vistara:-yatrāśraya ālambane vā
utpattukāmasya manasa:

pratighāto'nutpatti: śakyate'nyai: kartumantarāvaraṇena,
tadeva sapratigham; tenāntarāvaraṇalakṣaṇena

pratighena sapratighatvāt | svadeśe
parasyotpattipratibandhalakṣaṇena pratighātena
sapratighatvādityapare |

kiṃ punastat ? pañcendriyapañcaviṣayadhātusvabhāvam |
viparyayādapratighamiṣṭam | yatrotpitsormanasa:

pratighāto na śakyate parai: kartum | yathā
manodhātordharmadhātośca
manovijñānotpattāvantarāvaraṇaṃ na

śakyate parai: kartum | ata:
saptacittadhātudharmadhātusvabhāvamapratighamiti siddham |

@066

avyākṛtā aṣṭau

katame aṣṭau ? ya ete sapratighā daśoktā:,

ta evārūpaśabdakā: ||29||

pañcendriyāṇi gandharasaspraṣṭavyā dhātavaśca-ete'ṣṭau
kuśalākuśalabhāvenā-

vyākaraṇādavyākṛtā: |

vipākaṃ pratyavyākaraṇādityapare | evamanāsrave'pi
prasaṅga: ||29||

tridhā'nye,

anye daśa dhātava: kuśalākuśalāvyākṛtā: |

tatra sapta dhātavo'lobhādisamprayuktā: kuśalā:,
lobhādisamprayuktā akuśalā:,

anye avyākṛtā: |

dharmadhāturalobhādisvabhāvasamprayuktasamuttha:
pratisaṅkhyānirodhaśca kuśala:,

lobhādisvabhāvasamprayuktasamuttho'kuśala:, anyo'vyākṛta: |

rūpaśabdadhātū kuśalākuśalacittasamutthau
kuśalākuśalau kāyavāgvijñapti-

saṃgṛhītau, tadanyāvyākṛtau |  ukta: kuśalādibhāva: ||

-------------------

"avyākṛtā aṣṭau" iti | avyākṛtā
evāṣṭavityavadhāraṇam |

kuśalākuśalabhāvenāvyakaraṇādavyākṛtā: | ye
kuśalākuśalavyatiriktāsta evāvyākṛtā

ihābhipretā: | na tu kuśalā:;
akuśalāvyākṛtāvyākaraṇāt | nāpyakuśalā:;
kuśalāvyākṛtā-

vyākaraṇāt | kuśalākuśalānāṃ kuśalākuśalabhāvena
vyākṛtatvāt | saṃketarūḍhyapekṣā hi

śabdapravṛtti: ||29||

"tridhānye" iti | dhātava ityadhikṛtam | traidhaivānye;
naikadhā, na dvidhetyavadhāraṇam |

alobhādisamprayuktā: kuśalā iti |
vistara:-alobhādveṣāmohahnyapatrāpasamprayuktā: sapta

cittadhātava: kuśalā: | lobhadveṣamohāhnyapatrāpya
samprayuktā akuśalā: | kutsitāśchalitā

gatā apakrāntā iti kuśalā: | prajñā vā kuśa iva
tīkṣṇeti kuśa:, taṃ lānti ādadata iti

kuśalā: | tadviparītā akuśalā: | anye
tvalobhādilobhādyasamprayuktā avyākṛtā: |

dharmadhāturiti | vistara:-alobhādisvabhāvo yo'yamukta: |
alobhādi samprayukto

vedanādi: | alobhādisamutthoviprayukta: prāptijātyādi:,
avijñaptiśca | pratisaṃkhyānirodhaścāpara

iti caturvidha: kuśalo dharmadhātu: |
lobhādisvabhāvasamprayuktasamuttho'kuśala: | anyo-

'vyākṛta: | yo nālobhādisvabhāvasamprayuktasamuttha:, nāpi
lobhādisvabhāvasamprayuktasamuttha:,

ākāśamapratisaṃkhyānirodha:, teṣāṃ ca yathāsambhavaṃ
prāptijātyādaya:-eṣo'vyākṛto dharmadhātu: |

tadanyāvavyākṛtāviti | tābhyāṃ
kuśalākuśalacittasamutthābhyāṃ
rūpaśabdadhātubhyāmanyau

rūpaśabdadhātū avyākṛtacittasamutthau
kāyavāgvijñaptisaṃgṛhītau vijñaptyasaṃgṛhītau
cāvyākṛtau |

@067

eṣāmaṣṭādaśadhātūnāṃ kati kāmadhātvāptā: ?

kati rūpadhātvāptā: ?

kāmadhātvāptā: sarve,

āptā aviyuktā: | kāmadhātupratisaṃyuktā ityartha: |

rūpe caturdaśa |

rūpadhātau caturdaśa dhātava: |

vinā gandharasaghrāṇajihvāvijñānadhātubhi: ||30||

tatra hi gandharasau na sta:; tayo: kavalīkārāhāratvāt,
tadvītarāgāṇāṃ ca

tatropapatte: | tato ghrāṇajihvāvijñāne api na sta:;
ālambanābhāvāt |

evaṃ tarhi spraṣṭavyadhātorapi tatrābhāvaprasaṅga: ?
kavalīkārāhāratvāt | yo

nāhārasvabhāva: sa tatrāsti |

gandharasayorapyeṣa prasaṅga: ? nāsti vinā'bhyavahāreṇa
gandharasayo: paribhoga: |

asti tu spraṣṭavyasyendriyāśrayādhāraprāvaraṇabhāvena |

tasmādabhyavahāravītarāgāṇāṃ gandharasau tatra
niṣprayojanau, na tu spraṣṭavyam |

anye punarāhu:-dhyānasamāpattisaniśrayeṇeha rūpāṇi
sandṛśyante, śabdāśca śrūyante |  prasrabdhisahagatena
spraṣṭavyaviśeṣeṇa ca kāyo'nugṛhyate | ata eṣāmeva
trayāṇāṃ dhyānopapattau

sambhava:, na gandharasayoriti |

-------------------

"kāmadhātvāptā: sarve' iti | kāmadhātvāptā: sarva
evetyavadhāryate; aṣṭādaśadhātutva-

mātrasaṃgrahāt | na tu pratyekam; sākalyata: |

tata āha-"rūpe caturdaśa" iti | tayo:
kavalīkārāhāratvāditi | tayorgandharasayo: |

gandho'pi hi kavalīkārāhāra: sūkṣma: |
tatrābhāvaprasaṅga iti | tatra rūpadhātau spraṣṭavya-

dhātorabhāvaprasaṅga:; kavalīkārāhāratvāt |
"kavalīkāra āhāra: kāme tryāyatanātmaka:"

(abhi^ ko^ 3.29) iti siddhāntāt | gandharasayorapyeṣa
prasaṅga iti | yau nāhārasvabhāvau

tau tatra syātāmityartha: | asti tu spraṣṭavyasyeti | kim ?
paribhoga: | indriyāśrayābhāvena,

ādhārabhāvena, prāvaraṇabhāvena ca |

anye punarāhuriti bhadanta śrīlāta: | prasrabdhisahagateneti
| prasrabdhisahotpannena kāya-

karmaṇyatāsahagatenetyartha: |

atrācāryo bhadanta śrīlātamatamanādṛtya
vaibhāṣikamataṃ sāvakāśaṃ dṛṣṭvā
viniścayamārabhate-

evaṃ tarhīti | vistara:-vaibhāṣikairarthata etat
pratijñātam-`na sto rūpadhātau gandharasau;

ni:prayojanatvāt, strīpuruṣendriyaviṣayavat' iti | taṃ
pakṣamācāryo dūṣayati-duṣṭo'yaṃ pakṣa:;

dharmiviśeṣaviparyayāpakṣālatvāt | rūpadhātau
gandharasākhyo hi dharmī vidyamānasvagrāhako'bhipreta: |

tasyāvidyamānasvagrāhakatvaṃ prāpnoti, yathā hi
strīpuruṣendriyaviṣayo ni:prayojanatvenāvidyamana-

svagrāhako bhavati tathā gandharasākhyo'pi viṣaya: prāpnoti
| sphuṭamapyanumānamasti yenaiṣa

@068

evaṃ tarhi ghrāṇajihvendriyorabhāvaprasaṅga:;
niṣprayojanatvāt ? asti prayojanam,

tābhyāṃ hi vinā''śrayaśobhaiva na syāditi vyavahāraśca
? yadyetat prayojanam,

adhiṣṭhānamevāstu śobhārthaṃ vacanārthaṃ ca, mā
bhūdindriyam |

nānindriyamadhiṣṭhānaṃ sambhavati,
puruṣendriyādhiṣṭhānavat ?

yuktastadasambhava:; niṣprayojanatvāt |
ghrāṇajihvādhiṣṭhānaṃ tu saprayojanam | ato'sya

vinā'pīndriyeṇa yukta: sambhava: |

niṣprayojanāpīndriyābhinirvṛttirbhavati, yathā garbhe
niyatamṛtyūnām |

syānnāma ni:prayojanā, na tu nirhetukā | kaśca
heturindriyotpatte: ? indriyasatṛṣṇasya

karmaviśeṣa: | yaśca viṣayād vitṛṣṇa:, sa
niyatamindriyādapīti na tadviṣayavītarāgāṇāṃ

ghrāṇajihvendriye sambhavitumarhata: |

-------------------

dharmiviśeṣaviparyayo vyajyate-`na sto rūpadhātau
ghrāṇajihvendriye; ni:prayojanaviṣayatvāt,

strīpuruṣendriyaviṣayavaditi |

vaibhāṣikadeśīya: kaścit pratividhatte-asti prayojanamiti |
vistara:-tābhyāṃ

ghrāṇajihvendriyābhyāṃ vinā śarīraśobhaiva na syāt |
vāgvijñaptiśca | anena dṛṣṭabādhena prasaṅgaṃ

nivartayati | anumānaṃ hyatra dṛṣṭaṃ bādhate | kiṃ
taditi ? ucyate-`sto rūpadhātau ghrāṇajihvendriye

saprayojanatvāccakṣurindriyavad' iti | ācārya
āha-yadyetatprayojanamiti | vistara:-

adhiṣṭhānenaivāśrayaśobhāvacanaṃ ca bhavati
nendriyeṇeti saprayojanatvasya hetorasiddhatāṃ darśayati |

vaibhāṣikadeśīya āha-nānindriyamadhiṣṭhānamiti |
vistara:-na rūpadhātau sambhavatya-

nindriyaṃ ghrāṇajihvendriyādhiṣṭhānam;
indriyādhiṣṭhānatvāt, puruṣendriyādhiṣṭhānavaditi |
etena

saprayojanatvasya siddhatāṃ sthāpayati | ācārya
āha-yuktastadasambhava iti | vistara:-

yuktastatra puruṣendriyādhiṣṭhānasyāsambhava:,
ni:prayojanatvāt | ghrāṇajihvendriyādhiṣṭhānaṃ
tvāśraya-

śobhābhivyāhāraprayojanatvāt saprayojanam | ato'sya
vināpīndriyeṇa yukta: sambhava: | sādhanaṃ

tvatrocyate-`sambhavati rūpadhātāvanindriyaṃ
ghrāṇajihvendriyādhiṣṭhānam; saprayojanatvāt,

cakṣurindriyādhiṣṭhānavad' iti | anena tāmeva
saprayojanatvasyāsiddhatāṃ vyavasthāpayati |

evamatra saprayojanatvavādini vaibhāṣikadeśīye
kasmiṃścinniṣiddhe yadetadādāvuktam-

`evaṃ tarhi ghrāṇajihvendriyayorapyabhāvaprasaṅga:; ni:
prayojanatvāt' iti, taddūṣaṇābhāsatāṃ darśayanto

vaibhāṣikā āhu:-niṣprayojanāpīti | vistara:-yathā garbhe
niyatamṛtyūnām niṣprayojanā-

bhinirvṛtti: | na hi teṣāṃ rūpadarśanādirbhavati | evaṃ
rūpadhātau ghrāṇajihvendriyābhinirvṛtti-

rniṣprayojanāpi bhaviṣyatīti | tena `na sto rūpadhātau
ghrāṇajihvendriye; ni:prayojanatvāt

puruṣendriyavad' iti ni:prayojanatvamanaikāntikaṃ
pradarśyate |

ācārya āha-syānnāma ni:prayojaneti | vistara:-bhavenni:
prayojanendriyābhinirvṛtti:,

na tu nirhetukā; saṃskṛtānāṃ sahetukatvāt | yaśca
viṣayādvitṛṣṇa: sa niyatamindriyādapītyanena

hetvabhāva: pradarśyate | tataścaivaṃ sādhanamucyate-`na
storūpadhātau ghrāṇajihvendriye; nirhetukatvāt,

@069

puruṣendriyamapi vā kiṃ na nirvarttate ? aśobhākaratvāt |

kośagatavastiguhyānāṃ kiṃ na śobhate !

na ca prayojanavaśādutpatti:, kiṃ tarhi ?
svakāraṇotpadyatvād | ityaśobhākara-

syāpi syādeva sati hetāvutpatti: |

sūtraṃ tarhi virudhyate-"avikalā ahīnendriyā:" iti ?  yāni
tatrendriyāṇi

tairavikalā ahīnendriyā iti ko'tra virodha: ! itarathā hi
puruṣendriyasyāpi syāt

prasaṅga: |

evaṃ tu varṇayanti-sta eva tatra ghrāṇajihvendriye, na tu
gandharasau |

-------------------

nirhetukāṃkuravat, puruṣendriyavadvā' | puruṣendriyamapi
vā kiṃ na nirvartata ityācārya eva vikalpaṃ

vāhayati | ko'bhiprāya: ? yadi ni:prayojanā hetumantareṇāpi
vā ghrāṇajihvendriyayorutpatti:

puruṣendriyamapi vā kiṃ na nirvartate | vaibhāṣikāṇāṃ
hyayaṃ pakṣa:-`saghrāṇajihvendriyo rūpadhātu-

sattvasantāna:; rūpiprāṇitvāt,
kāmāvacarasattvasantānavad' iti | ācāryastu
`puruṣendriyamapi

kiṃ na nirvartate' ityanena tasya pakṣasya
dharmiviśeṣaviparyayaṃ darśayati-avidyamānapuruṣendriyo

rūpadhātusattvasantāno dharmī, tasya viparyayo
vidyamānapuruṣendriyatvamiti | vaibhāṣikā:

pariharanti-aśobhākaratvāditi | kathamiti na rūpadhātau
puruṣendriyamasti ? aśobhākaratvāt,

kāṇakuṇṭhatvavat | tadanumānabādhanānna
viparyetyasmākameṣā pratijñā; `yadi dṛṣṭaṃ na bādhate'
iti

naiyāyikasiddhāntādityabhiprāya: | ācārya
āha-kośagatavastiguhyānāṃ kiṃ na śobhate | vastau

guhyaṃ vastiguhyam | vastiryena tatpuruṣendriyaṃ veṣṭitam |
guhyam = puruṣendriyam | kośo yatra tadvastiguhyaṃ

tiṣṭhati | kośagataṃ vastiguhyaṃ yeṣāṃ ta ime
kośagatavastiguhyā: | teṣāṃ kiṃ na śobhata evetyartha: |

anenāśobhākaratvamasiddhaṃ darśayati |

na ca prayojanavaśādutpattiriti |
vistara:-vaibhāṣikairaśobhākaratvāditi bruvadbhirarthā-

pattayaitat pratijñātaṃ bhavati-prayojanavaśotpādyaṃ
puruṣendriyamiti | sa ca pakṣo'numānabādhita:

dharmisvarūpaviparyayāpakṣālatvāt | kathamiti ? ucyate-na
prayojanavaśotpādyaṃ puruṣendriyam;

svakāraṇotpādyatvāt, kāṇakuṇṭhatvavat |

vaibhāṣikā āhu:-sūtraṃ tarhi virudhyata iti |
vistara:-yo'yam `avidyamānaghrāṇa-

jihvendriyo rūpadhātusattvasantāna:' iti pakṣa: sa
sāpakṣāla:; prākpakṣavirodhāt | tathā hi

bhagavatā rūpāvacarā: sattvā:-"avikalā ahīnendriyā:"
ityuktā:; kāṇakuṇṭhatvā-

bhāvatvāt | ahīnendriyā:, cakṣurādibhirahīnatvāt |
ācārya āha-yāni tatreti | vistara:-

yāni tatra rūpadhātau ghrāṇendriyādirahitāni
cakṣurādīni tairahīnendriyā iti
sūtrārthaparigrahādavirodha: |

evaṃ tu varṇayanti vaibhāṣikā:-sta eveti | vistara:-bhavata
eva tatra rūpadhātau

ghrāṇajihvendriye, na tu gandharasau | ātmabhāvamukhena hi
svasantānamukhena ṣaḍāyatane cakṣurādike

tṛṣṇāsamudācāra: prāṇināṃ pravartate |
tadabhiṣyanditaṃ ca karmeti sahetuke rūpadhātau
ghrāṇajihvendriye |

tataśca sahetukatvāt sta eva te rūpadhātau,
sahetukāṅkurādivaditi | anena ca-`na sto rūpadhātau

@070

ātmabhāvamukhena hi ṣaḍāyatane tṛṣṇāsamudācāra:, na
viṣayamukhena | puruṣendriye

tu maithunasparśamukheneti |

tasmāt siddhametad-rūpadhātvāptāścaturdaśa dhatava iti
||30||

ārūpyāptā manodharmamanovijñānadhātava: |

rūpavītarāgāṇāṃ tatropapatti:, ato'tra daśa
rūpasvabhāvā dhātavastadāśrayālambanāśca

pañca vijñānadhātavo na sambhavanti ||

kati sāsravā: ? ya ete manodharmamanovijñānadhātava uktā:

sāsravānāsravā ete traya:;

ye mārgasatyāsaṃskṛtasaṃgṛhītāste'nāsravā:, anye
sāsravā: |

śeṣāstu sāsravā: ||31||

pañcadaśa dhātava: śeṣāstvekāntasāsravā: ||31||

kati savitarkā: savicārā: ? katyavitarkā vicāramātrā: ?
katyavitarkā

avicārā: ?

savitarkavicārā hi pañca vijñānadhātava: |

nityamete vitarkavicārābhyāṃ saṃyuktā: | avadhāraṇārtho
hi-śabda: |

antyāstrayastriprakārā:,

---------------------

ghrāṇajihvendriye nirhetukatvād' iti yatsādhanamuktaṃ
tadasiddhamiti pratipādayanti | puruṣendriye tu

maithunasparśamukhena | kim ? tṛṣṇāsamudācāra iti
prakṛtam | maithunasparśavītarāgāśca rūpāvacarā:

sattvā: | tasmāt tatra na tṛṣṇāpūrvakaṃ karma bhavati |
tasmādahetukatvāt tatra puruṣendriyaṃ nāsti,

nirhetukāṅkurādivaditi siddhaṃ rūpadhātau caturdaśaiva
dhātava iti ||30||

"ārūpyāptā:" iti |
vistara:-"manodharmamanovijñānadhātava:" evārūpyāptā

ityavadhāraṇādanye dhātavo na santītyuktaṃ bhavati |
yasmād rūpavītarāgāṇāṃ tatropapattirato daśa

rūpasvabhāvā dhātava: | cakṣurādaya: pañca
rūpādayaścāpi pañca na santi | tadāśrayālambanāśca
pañca

vijñānadhātavo na santīti | te cakṣurādayo rūpādayaśca
yathākramamāśrayā ālambanāni ca yeṣāṃ

ta ime tadāśrayālambanā: | āśrayāṇāṃ
cakṣurādīnāmalambanānāṃ ca rūpādīnāmabhāvāt te'pi

cakṣurvijñānādidhātavastatra na santi |

"sāsravānāsravā ete traya:" iti | eta eva traya:
sāsravānāsravā ityavadhāraṇam |

"śeṣāstu sāsravā:" iti | kimarthamidamucyate, nanveta eva
traya: sāsravāptavā

ityavadhāraṇāccheṣā: sāsravā iti siddham ? na siddham;
katham ? śeṣā: sāsravā eva nāsravā

eva vā syurityāśaṅkā, tannivṛttyarthamidamucyate-śeṣā:
sāsravā eveti ||31||

"savitarkavicārā hi pañca vijñānadhātava:" iti |
savitarkasavicārā eveti

hiśabdo'vadhāraṇe |

@071

manodhātu:, dharmadhātu:, manovijñānadhātuścāntyā: | ete
trayastriprakārā: | tatra

manodhātu:, manovijñānadhātu:, samprayuktaśca
dharmadhāturanyatra vitarkavicārābhyāṃ kāmadhātau

prathame ca dhyāne savitarkā: savicārā: |
dhyānāntare'vitarkā vicāramātrā: | dvitīyād

dhyānāt prabhṛtyābhavāgrādavitarkā avicārā: |

sarvaścāsamprayukto dharmadhāturdhyānāntare ca vicāra: |
vitarkastu nityamavitarko

vicāramātra:; dvitīyavitarkābhāvāt, vicārasamprayogācca
|

kāmadhātau prathame dhyāne vicāra eṣu triprakāreṣu
nāntarbhavati, sa kathaṃ vaktavya: ?

avicāro vitarkamātra:; dvitīyavicārābhāvāt,
vitarkasamprayogācca | ata evocyate-

"syu: savitarkasavicārāyāṃ bhūmau
dharmāścatu:prakārā:-savitarkā: savicārā vicāra-

vitarkavarjyā: samprayuktā:, avitarko vicāramātro vitarka:;
avitarkā avicārā

asamprayuktā:, avicāro vitarkamātro vicāra:" iti |

śeṣā ubhayavarjitā: ||32||

daśa rūpiṇo dhātava: śeṣā nityamavitarkā avicārā:;
asamprayogitvāt ||32||

-------------------

"antyāstratayastriprakārā:" iti | antyā eva triprakārā
ityavadhāraṇam |

anyatra vitarkavicārābhyāmiti | vitarkavicārau
samprayuktadharmadhātusvabhāvau, tayoratra

grahaṇaprasaṅga iti parivarjyete | vitarko hi
dvitīyaprakārāntare'ntarbhaviṣyati | vicāro'pi

dhyānāntarajastṛtīye prakāre'ntarbhavati | tadanyastu
triṣvapi prakāreṣu nāntarbhavatīti vakṣyati | ta

ete manodhātvādaya: samprayuktakadharmadhātuparyantā:
kāmadhātau prathame ca dhyāne sasāmantake maule

savitarkā: savicārā:, vitarkavicārasamprayogāt | ata eva
dhyānāntare'vitarkā:, vitarkā-

bhāvāt | vicāramātrā:, vicārasamprayogāt | ata eva
dvitīyāt prabhṛti yāvadbhavāgraṃ tayorabhāvāda-

vitarkā avicārā: | sarvaścāsamprayukto dharmadhāturiti
yathāsambhavaṃ traidhātukarūpacittaviprayuktā

asaṃskṛtāśca | dhyānāntare ca vicāro'vitarko
vitarkābhāvāt | avicāro dvitīyavicārābhāvāt |

vicāra eṣu triṣu prakāreṣu nāntarbhavatīti |
kāmadhātuprathamadhyānabhūmiko vicāra: prathame

tāvat prakāre nāntarbhavati savitarka: savicāra iti | sa hi
savitarka: sambhavati, na tu

savicāra:; vicārāsamprayogāt | dvitīye'pi
nāntarbhavati-avitarko vicāramātra iti; vitarka-

samprayogād dvitīyavicārābhāvācca | tṛtīye'pi
nāntarbhavati-avitarko'vicāra iti | sa

hi yadyapyavicāro dvitīyavicārābhāvāt; na tvavitarko
vitarkasamprayogāt | sa kathaṃ vaktavya: ?

ityata āha-avicāro vitarkamātra iti |
dvitīyavicārābhāvādavicāra: | vitarkasaṃprayogād

vitarkamātra: | ata eveti | yasmāt savitarkasavicārāṇāṃ
bhūmau vicāra eva caturthaprakāro

bhavati | avicāro vitarkamātra iti |

śeṣā ubhayavarjitā: iti | śeṣā daśarūpiṇo dhātava
uktā: | te'vitarkā vicāramātrā

vā avitarkā avicārā: syurityāśaṅkāyāmavadhārya
tadubhayavarjitā eva, śeṣā avitarkā

avicārā evetyartha: ||32||

@072

yadi pañca vijñānakāyā: savitarkā: savicārā:,
kathamavikalpakā ityucyante ?

nirūpaṇānusmaraṇavikalpenāvikalpakā: |

trividha: kila vikalpa:-svabhāva-abhinirūpaṇa-
anusmaraṇavikalpa: | tadeṣāṃ

svabhāvavikalpo'sti, netarau | tasmādavikalpakā ityucyante |
yathā-ekapādako-

'śvo'pādaka iti | tatra svabhāvavikalpo vitarka: | sa
caitteṣu paścānnirdekṣyate |

itarau puna: kiṃsvabhāvau ? yathākramam-

tau prajñā mānasī vyagrā smṛti: sarvaiva mānasī ||33||

manovijñānasamprayuktā prajñā mānasītyucyate |
asamāhitā vyagretyucyate | sā

hyabhinirūpaṇāvikalpa: | mānasyeva sarvā smṛti:-samāhitā
cāsamāhitā ca

anusmaraṇavikalpa: ||33||

kati sālambanā:, katyānālambanā: ?

sapta sālambanāścittadhātava:,

-------------------

katham avikalpakā ityucyanta iti | "cakṣurvijñānasaṃsargī
nīlaṃ vijānāti no tu

nīlam" iti vacanāt | trividha: kila vikalpa iti | kilaśabda:
paramatadyotanārtha: |

svābhiprāyastu-cetanāprajñāviśeṣa eva vitarka iti, na
svabhāvavikalpo'nyo dharmo'stīti |

tathā hyanena pañcaskandhake uktam-"vitarka: katama: ?
paryeṣako manojalpaścetanāprajñāviśeṣo

yā cittasyaudārikatā | vicāra: katama: ? pratyavekṣako
manojalpa:, tathaiva yā cittasya sūkṣmatā

anabhyūhāvasthāyāṃ cetanā, abhyūhāvasthāyāṃ prajñeti
vyavasthāpyate" | tadeṣāṃ svabhāva-

vikalpo'stīti | taditi vākyopanyāse nipāta:, tasmādarthe
vā | sa eṣāṃ pañcānāṃ vijñānakāyānāṃ

samprayogato'sti | tasmāt savikalpā uktā: |
netarāvabhinirūpaṇānusmaraṇavikalpāveṣāṃ sta: |

tasmādavikalpā ucyante | yathaikapādako'śvo'pādaka iti |
pādatraye chinna ekasminnapi pāde

satyapādaka ityucyate | tadvadekavikalpā avikalpakā iti |

sā hyabhinirūpaṇāvikalpa iti | sā mānasyasamāhitā
prajñā śrutacintāmayī,

upapattipratilambhikā ca | sā hi manasi bhavā mānasī |
vyagrā vividhāgrā vyagrā, vividhā-

lambanetyartha: | vigatapradhānā vā |
muhurmuhurālambanāntarāśrayaṇād vyagrā |
kasmādabhinirūpaṇā-

vikalpa ityucyate ? tatra tatrālambane
nāmāpekṣayābhipravṛtte:, rūpe vedanā anityaṃ
du:khamityadyabhi-

nirūpaṇācca | samāhitā tu bhāvanāmayī
nāmānapekṣyālambane pravartata iti
naiṣābhinirūpaṇāvikalpa

ityucyate | mānasyeva sarvā smṛtiriti | samāhitā ca,
asamāhitā ca | sā kila nāmānapekṣā-

nubhūtārthamātrālambanā pravartate; "smṛti: katamā ?
cetaso'bhilāṣa:" iti lakṣaṇāt | pañcavijñāna-

kāyasamprayuktā tu nānūbhūtārthābhilāṣapravṛtteti
nānusmaraṇavikalpa itīṣyate ||33||

"sapta sālambanā:" iti | ubhayāvaradhāraṇam | saptaiva
sālambanā:, sālambanā eva

ca sapteti |

@073

cakṣu:śrotraghrāṇajihvākāyamanovijñānadhātava:,
manodhātuśca-ete sapta citta-

dhātava: sālambanā:; viṣayagrahaṇāt |

ardhaṃ ca dharmata: |

sālambanaṃ yaccaitasikasvabhāvam | śeṣā daśa rūpiṇo
dhātavo dharmadhātupradeśa-

śvāsamprayuktako'nālambanā iti siddham |

katyupāttā: ? katyanupāttā: ?

navānupāttā:

katame nava ? ye sapta sālambanā uktā: aṣṭamasyardhena
sārdham |

te cāṣṭau śabdaśca,

ime te navānupāttā:-sapta cittadhātava:, dharmadhātu:,
śabdadhātuśca |

anye nava dvidhā ||34||

upāttā:, anupāttāśca | tatra
cakṣu:śrotraghrāṇajihvākāyā: pratyutpannā: upāttā:;

atītānāgatā: anupāttā: |
rūpagandharasaspraṣṭavyadhātava: pratyutpannā
indriyāvinirbhāgiṇa:

upāttā:; anye'nupāttā: | tadyathā-mūlavarjeṣu
keśaromanakhadanteṣu viṇmūtrakheṭasiṅghāṇaka-

śoṇitādiṣu bhūmyudakādiṣu ca |

upāttamiti ko'rtha: ?
yaccittacaittairadhiṣṭhānabhāvenopagṛhītam;
anugrahopaghātābhyā-

manyonyānuvidhānāt | yalloke `sacetanam' ityucyate ||34||

-------------------

"ardhaṃ ca dharmata:" sālambanamiti |
uktavyatirekeṇedamucyate | atrāpyubhayā-

vadhāraṇam-dharmārdhameva sālambanam, sālambanameva ca
dharmārdhamiti | yasmācca saptaiva sālambanā

dharmārdhaṃ caiva sālambanamityavadhāraṇamasti,
tasmāccheṣā daśa rūpiṇo dhātavo
dharmadhātupradeśaścā-

samprayukto'nālambanā iti siddhamityuktam | tathā
hyanavadhāraṇe hyayamartho na sidhyet |

"navānupāttā:" iti | navānupāttā evetyavadhāraṇam |

"te cāṣṭau" iti | te ca sapta cittadhātavo dharmadhātuśca
yasyārdhaṃ sālambanamuktam |

aṣṭamasyārdhena sārdhamiti | saheti yāvat |
aṣṭagrahaṇaṃ sakaladharmadhātugrahaṇārtham | mā
dharmadhātva-

rdhāgrahaṇaṃ vijñāyīti | te cāṣṭau śabdaścāpara iti
navānupāttā ityuktā: |

"anye nava dvidhā" iti | cakṣurādaya: pañca,
śabdavarjyāśca rūpādayaścatvāra iti nava te

dvidhaiva | upāttānupāttā ityartha: | na tūpāttā eveti |
etadarthaṃ ca `anye nava dvidhā' iti puna: sūtritam |

anugrahopaghātābhyāmanyonyānuvidhānāditi |
cakṣurdhātvādīnāmanugrahopaghātābhyāmañja-

nādipāṇighātādilakṣaṇābhyāṃ
cittacaittānāmanugrahopaghātau bhavata: | cittacaittānāṃ
cānugrahopa-

ghātābhyāṃ saumanasyadaurmanasyalakṣaṇābhyāṃ
cakṣurdhātvādīnāmanugrahopaghātau bhavata: | ataste

cittacaittairadhiṣṭhānabhāvenopagṛhītā ucyante |
svīkṛtā ityartha: | yalloke sacetanamiti | sajīva-

mityartha: ||34||

@074

kati dhātavo bhūtasvabhāvā: ? kati bhautikā: ?

spraṣṭavyaṃ dvividham,

bhūtāni, bhautikaṃ ca | tatra bhūtāni catvāri | bhautikaṃ
ślakṣṇatvādi saptavidham;

bhūteṣu bhavatvāt |

śeṣā rūpiṇo nava bhautikā: |

pañcendriyadhātavaśca, catvāro viṣayā:-ete nava dhātavo
bhautikā eva |

dharmadhātvekadeśaśca,

avijñaptisaṃjñako bhautika:, śeṣā: sapta cittadhātavo
dharmadhātuścāvijñaptivarjyo

nobhayathā | "bhūtamātraṃ daśāyatanāni" ( ) iti
bhadantabuddhadeva: | tacca naivam;

bhūtānāṃ catuṣkakhakkhaṭādilakṣaṇāvadhāraṇāt sūtre
teṣāṃ spraṣṭavyatvāt | na hi kāṭhinyādīni

cakṣurādibhirgṛhyante, nāpi varṇādaya: kāyendriyeṇa |

uktaṃ ca sūtre "cakṣurbhikṣo, ādhyātmikamāyatanaṃ
catvāri mahābhūtānyupādāya-

rūpaprasādo rūpyanidarśanaṃ sapratigham | evaṃ yāvat
kāya: | rūpāṇi, bhikṣo, bāhyamāyatanaṃ

catvāri mahābhūtānyupādāyarūpi sanidarśanaṃ sapratigham
| śabdo, bhikṣo, bāhyamāyatanaṃ

catvāri mahābhūtānyupādāyarūpyanidarśanaṃ sapratigham |
evaṃ gandharasā: | spraṣṭavyāni, bhikṣo,

bāhyamāyatanaṃ catvāri mahābhūtāni catvāri
mahābhūtānyupādāyarūpyanidarśanaṃ sapratigham"

( ) iti | spraṣṭavyāyatanaikadeśenaiva bhūtānāṃ
saṃgrahāccheṣaṃ na bhūtānīti spaṣṭamādarśitam |

-------------------

"spraṣṭavyaṃ dvividham" iti |
ubhāyavadhāraṇam-spraṣṭavyameva dvividham, dvividhameva

spraṣṭavyamiti |

"śeṣā rūpiṇo nava bhautikā:" bhautika
ityatrāpyubhayāvadhāraṇam | "dharmadhātveka-

deśaśca" bhautika ityatrāpyubhayāvadhāraṇam | yasmāccaita
ubhayāvadhāritāstasmāccheṣā: sapta

cittadhātavo dharmadhātuścāvijñaptivarjyo nobhayatheti
siddham |

bhūtānāṃ catuṣkakhakkhaṭādilakṣaṇāvadhāraṇāditi |
catuṣkāvadhāraṇāt pṛthivyaptejo-

vāyudhātava: spraṣṭavyadhātau catvāri bhūtāni |
ślakṣṇatvādayastatra cakṣurādayaśca na bhūtāni |

khakkhaṭādilakṣaṇāvadhāraṇācca
pṛthivyaptejovāyudhātuṣvanye dharmāścakṣurādayo
nāntarbhāvaṃ gacchanti |

katham ? catvāri mahābhūtāni-pṛthivīdhātu:, abdhātu:,
tejodhātu:, vāyudhātu: | pṛthivīdhātu:

katama: ? khakkhaṭatvamiti vistara: | teṣāṃ ca
spraṣṭavyatvāditi | teṣāṃ ca khakkhaṭatvādīnāṃ

spraṣṭavyatvāt | yasmāt tāni spraṣṭavyāni;
varṇādayastu draṣṭavyā:, śrotavyā:, ghrātavyā:,

svādayitavyā: | kathaṃ gamyate spraṣṭavyāni tāni ?
ityata āha-na hi kāṭhinyādīni

cakṣurādibhirgṛhyante | kiṃ tarhi ?
kāyendriyeṇaivetyato'vagamyate-spraṣṭavyāni tānīti |

syānmatam-te'pi varṇādaya: spraṣṭavyā: ? ityata āha-nāpi
varṇādaya: kāyendriyeṇa | kim ?

gṛhyanta iti prakṛtam |

@075

yat tarhi sūtre uktam-"yaccakṣuṣi māṃsapiṇḍe khakkhaṭaṃ
kharagatam" ( )

iti ? tenāvinirbhāgavarttino māṃsapiṇḍasyaiṣa upadeśa: |

"ṣaḍdhāturayaṃ bhikṣo puruṣa: "iti garbhāvakrāntau
maulasattvadravyasandarśanārtham;

puna: ṣaṭsparśāyatanavacanāt | caittābhāvaprasaṅgācca |

na ca yuktam-`cittameva caittā:' ityabhupapattum; "saṃjñā ca
vedanā ca caitasika

-------------------

uktaṃ ca sūtra iti vistara: | aparasminnapi sūtre
spaṣṭamādarśitam | kathamiti vistareṇa

yāvadidamuktam | spraṣṭavyāni bhikṣo bāhyamāyatanam |
catvāri mahābhūtāni catvāri mahābhūtānyupā-

dāyarūpyanidarśanaṃ sapratighamiti | śeṣaṃ
cakṣurādyāyatanaṃ na bhūtānīti spaṣṭamādarśitam |

yattarhi sūtra uktamiti | vistara:-yaccakṣuṣi māṃsapiṇḍe
khakkhaṭaṃ kharagatam, kharaprakāra

ityartha: | cakṣurindriyaṃ khakkhaṭasvabhāvamiti matvā
codayanti-tenāvinirbhāgavartino māṃsa-

piṇḍasyaiṣa upadeśa iti | tena
cakṣurindriyeṇāvinirbhāgavartino'dhiṣṭhānasyaitad vacanam
| bhavati

hi cakṣuradhiṣṭhāne'pi cakṣurupacāra: | ata eva
māṃsapiṇḍa iti grahaṇam | anyathā cakṣuṣītyevā-

vakṣyat yadīndriyameveṣyate |

ṣaḍdhāturayaṃ bhikṣo puruṣa iti | vistara: |
garbhāvakrāntisūtre kalalādyavasthāyāmiti

bhūtamātropadeśānna bhautikamastīti
codyamāśaṅkyāha-mūlasattvadravyasandarśanāthamiti |
mūlasya

sattvadravyasya sandarśanārthameva |
pṛthivīdhātvādayaścatvāro mūlasattvam; pañcānāṃ
cakṣurādīnāṃ

sparśāyatanānāṃ tata utpatte: | manodhāturapi
mūlasattvam; mana:sparśāyatanasya tata utpatte: | atha

vā-caturṇāṃ
pṛthivīdhātvādīnāmupādāyarūpāśrayatvāt,
vijñānadhātośca caitasikānāmāśrayatvāt

ta eva mūlasattvam |

kathaṃ gamyate ? puna: ṣaṭsparśāyatanavacanāt | tatraiva
sūtre paścāduktam-"ṣaṭ

sparśāyatanāni" iti | cakṣu:sparśāyatanaṃ
yāvanmana:sparśāyatanamiti | ato vijñāyate-

mūlasattvadravyasandarśanārthatvāt `ṣaḍdhāturayaṃ
bhikṣo puruṣa:' iti vacanam, na tu bhūtamātratvāditi |

nanu ca yathā vijñānadhātoravyatiriktamapi
mana:sparśāyatanaṃ punarucyate, evaṃ cakṣurādīnyapi

caturdhātvavyatiriktāni punarucyeranniti, ato na puna:
ṣaṭsparśāyatanavacanena tadvyatirikta-

bhautikāstitvasiddhi: ? naitadevam; yadi hi
pṛthivīdhātvādaya eva sparśāyatanānyabhaviṣyan,

bhūtānyeva sparśāyatanānītyevāvakṣyat | na tvevam, kiṃ
tarhi ? cakṣu:sparśāyatanaṃ yāvanmana:

sparśāyatanamiti |
ato'vagamyate-pṛthivīdhātvādivyatiriktāni cakṣurādīnīti
| vijñānadhātustu

cakṣurādisparśāyatanavacanānuṣaṅgeṇa punarucyate |
sparśāyatanamiti ko'rtha: ? sparśasya caitasika-

syāśraya ityartha: |

caittābhāvaprasaṅgācceti | yadi "ṣaḍdhāturayaṃ bhikṣo
puruṣa:" iti yathābhūtameva dravyāṇi

gṛhyeran, nānyāni tadāśritāni dravyāṇi, tenaitat
prāptam | vijñānadhātumātragrahaṇādatra caitasikānāṃ

tadāśritānāmagrahaṇaprasaṅga: | iṣṭatvādadoṣa iti cet
? na; sāpakṣālatvādasya pakṣasya | sāpakṣālo

hyayaṃ pakṣa:-`cittaviśeṣā eva caitasikā:' iti;
svasiddhāntavirodhāt |

@076

eṣa dharmaścittānvayāccittaniśrita:" ( ) iti
sūtravacanāt, sarāgacittādivacanācca |

tasmād yathoktaṃ dhātūnāṃ bhūtabhautikatvam ||

kati sañcitā: ? katyasañcitā: ?

sañcitā daśa rūpiṇa: ||35||

pañcendriyadhātava:, pañca viṣayā:-sañcitā: |
paramāṇusaṅghātatvāt | śeṣā na

sañcitā iti siddhaṃ bhavati ||35||

aṣṭādaśānāṃ dhātūnāṃ kaśchinatti, kaśchidyate, ko
dahati, ko dahyate, kastulayati,

kastulyate ?

chinatti cchidyate caiva bāhyaṃ dhātucatuṣṭayam |

rūpagandharasaspraṣṭavyākhyaṃ paraśudārvādisaṃjñakam |

chedo nāma ka eṣa dharma: ? sambandhotpādina:
saṅghātasrotaso vibhaktotpādanam |

-------------------

tenāha-na ca yuktaṃ cittameva caittā ityabhyupapattum |
kasmāt ? saṃjñā ca vedanā ca

caitasika eṣa dharmaścittaniśrita iti sūtravacanāt |
sādhanaṃ cātropatiṣṭhate-`cittādarthāntarabhūte

saṃjñāvedane; skandhadeśanāyāṃ pṛthagdeśitatvāt,
rūpaskandhavad' iti | atha vā-`svāśrayā-

darthāntarabhūte saṃjñāvedane, tadāśritatvāt; yat
svāśrayāśritaṃ tat svāśrayādarthāntarabhūtam,
tadyathā

kuḍyāśritaṃ citram' |

sarāgādicittavacanācceti | "sarāgaṃ cittaṃ sarāgaṃ
cittamiti yathābhūtaṃ prajānāti |

vigatarāgaṃ cittaṃ vigatarāgaṃ cittamiti yathābhūtaṃ
prajānāti | sadveṣaṃ cittaṃ sadveṣaṃ cittamiti

yathābhūtaṃ prajānāti" iti ( ) vistara: | atra
sādhanam-`sarāgaṃ cittamiti

cittarāgayo: parasparato'rthāntaratvam;
sahayoganirdiṣṭatvāt, saputraścaitra iti sahayoganirdiṣṭa-

caitraputravad' iti ||

"sañcitā daśa" iti | paramāṇusañcayasvabhāvā
daśaivetyartha: | anye tu dhātavo'smādava-

dhāraṇānna sañcitā iti siddham ||35||

tulayatīti kasya dhātoretadrūpam, tathā hi "tula unmāne"
(mā^ dhā^, cu^ 54)

ityasya dhātostolayatīti rūpaṃ bhavati ? naiṣa doṣa:;
tulāṃ karoti tulayatīti prātipadikadhāto-

retadrūpamiṣyate | karmaṇi ca tulya iti rūpaṃ bhavati |

"bāhyaṃ dhātucatuṣṭayam" iti | rūpādikaṃ śabdavarjyam |
paraśudārvādisaṃjñakamiti |

paraścādisaṃjñakam |

"chinatti" dārvādisaṃjñakam | "chidyate" sambhavaṃ
pratyevamucyate | kadācit paraśvādi-

saṃjñakaṃ chidyate, dārvādisaṃjñakamapi chinatti |

sambandhotpādina iti vistara: | sambandhenāvibhāgenotpattuṃ
śīlamasyeti sambandhotpādi |

saṅghātasrota: | rūpādisaṅghātasantāna ityartha: | tasya
vibhaktotpādanaṃ vibhaktajananaṃ yat sa cheda: | 

@077

na kāyendriyādīni chidyante; niravaśeṣāṅgacchede
tadadvaidhīkaraṇāt | na hīndriyāṇi dvidhā

bhavanti; chinnasyāṅgasya nirindriyatvāt |

na cāpi cchindanti; maṇiprabhāvadandhatvāt |

yathā cchinatti cchidyate caiva bāhyaṃ dhātucatuṣṭayam,

dahyate tulayatyevam,

tadeva dahyate, tadeva tulayati | nendriyāṇi; acchatvāt,
maṇiprabhāvat | na

śabda:; uccheditvāt |

vivādo dagdhṛtulyayo: ||36||

-------------------

kṣaṇikānāṃ hi bhāvānāṃ vināpi paraśvādinā chedo
bhavatyeva | santānanirodhastu paraśvādineti

paraśvādikaṃ chinattītyucyate |
kāraṇasāmagrīviśeṣavaśāddhi kāryaviśeṣotpattirbhavati
| tatra

dhātucatuṣṭayameva chinatti chidyate cetyavadhāryate |
tathāvadhāraṇāccānye dhātavo nobhayatheti siddham |

ata eva cāha-na kāyendriyādīni chidyanta iti | vistara:-atra
na cakṣurindriyādīnīti

vaktavye kasmāt kāyendriyādīnīti vacanam ? yasmāt
kāyendriye parisphuṭaśchedo bhavati,

yadi bhavedityata: kāyendriyapura:sarāṇīndriyāṇi kathyante
| niravaśeṣāṅgachede sarvāṅgapratyaṅgachede |

tadadvaidhīkaraṇāt teṣāṃ
kāyendriyādīnāmadvaidhīkaraṇāt | kathaṃ punargamyate
tadadvidhīkaraṇamiti ?

ata: punarāha-na hīndriyāṇi dvidhā bhavanti |
chinnasyāṅgasyakāyādapagatasya nirindriyatvāt |

idamapi kathaṃ gamyate-nirindriyaṃ tadaṅgaṃ yacchinnaṃ
kāyādapagatamiti ? yasmāt tatpratītya

spraṣṭavyādikaṃ ca kāyādivijñānānupapatti: | kathaṃ
tarhi chinnena punarlagnena nāsikāgreṇa

kāyavijñānotpatti: ? nāsikāmūlasambandhena puna:
kāyendriyotpatteradoṣa: | kathamiha

gṛhagodhikādīnāṃ pucchāni chinnāni spandante, yadi tatra
kāyendriyaṃ nāsti ? vāyudhātoreṣa

vikāra:, naitat kāyendriyasya karmetyavagantavyam | na cāpi
chindanti maṇiprabhāvadacchatvāt |

yathā maṇiprabhā na chinatti; acchatvāt, tadvadindriyāṇi |

"dahyate tulayatyevam" iti | evam-śabdena tadeva bāhyaṃ
dhātucatuṣṭayaṃ tathātvena

pradarśyate kāṣṭhādīnāmagnikṛto vikāra: = dāha: | sa
cendriyāṇāṃ na bhavati; maṇiprabhāvādacchatvāt |

na hi tāni kāṣṭhādivaccarmādivadvā vikriyante | kiṃ
tarhi ? tatsambandhāt pravāhacchedo bhavati |

tulādibhūtaṃ ca tadeva dhātucatuṣṭayaṃ tulayati,
nendriyāṇi; tathaivācchatvāt | amūrtānāṃ tu dhātū-

nāmamūrtatvādeva chedādyasambhava iti teṣāṃ chedādi na
cintyate | na śabda uccheditvāditi |

kim ? chinatti chidyate, dahyate tulayati vā;
apravāhavartitvāt |

"vivādo dagdhṛtulyayo:" iti | uttaratrāpīdamanuvartate-na
śabda uccheditvāditi |

tadeva dhātucatuṣṭayaṃ dāhakaṃ tulyaṃ ceti |
agnikṣārādi dāhakam; samastasyātra dhātucatuṣṭayasya

bhasmādivikārahetutvāt | lavaṇādi tulyam | tatrāpi
samastasya tulāvanatihetutvādi-

tyekeṣāmabhiprāya: |

tejodhātureva dagdhā gurutvameva ca tulyamiti |
tejodhāturevāgnijvālādigata udbhūtavṛtti-

@078

kecidāhu:-tadeva dhātucatuṣṭayaṃ dāhakaṃ tulyaṃ ca |
kecidāhu:-tejodhātureva

dagdhā gurutvameva ca tulyamiti ||36||

kati vipākajā: dhātava: ? katyaupacayikā: ? kati
nai:ṣyandikā: ? kati

dravayuktā: ? kati kṣaṇikā: ? āha-

vipākajaupacayikā: pañcādhyātmam,

adhyātmaṃ tāvat pañca dhātava: cakṣurādayo
vipākajāścaupacayikāśca |

nai:ṣyandikā na santi; tadvyatiriktaniṣyandābhāvāt |

tatra vipākahetorjātā: vipākajā: | madhyapadalopāt
gorathavat | phalakālaprāptaṃ

vā karma `vipāka:' ityucyate, vipacyata iti kṛtvā,
tasmājjātā vipākajā: | phalaṃ tu

vipaktireveti vipāka: | bhavatu vā hetau phalopacāra:, yathā
phale hetūpacāra:-"ṣaḍimāni

sparśāyatanāni paurāṇaṃ karma veditavyam" ( ) iti |

āhārasaṃskārasvapnasamādhiviśeṣairupacitā aupacayikā: |

-------------------

rdahati; pṛthivīdhātvādīnāmudbhūtasvavṛttitve
'pyadāhakatvadarśanāt | gurutvameva copādāyarūpamudbhūta-

vṛtti tulyate; ātapādiṣu laghudravyeṣu
rūpādīnāmudbhūtavṛttitve'pyatulyatvadarśanāt ||36||

"pañcādhyātmam" iti | pañcagrahaṇaṃ manonivṛttyartham |
adhyātmagrahaṇaṃ rūpādinivṛttyartham |

vipākajaupacayikā eva pañcādhyātmikā na naiṣyandikā
ityavadhāraṇam | kasmāt ?

tadvyatiriktaniṣyandābhāvāt | vipākajā aupacayikāśca
yadyapi naiṣyandikā bhavanti, "niṣyando

hetusadṛśa:" (abhi^ ko 2.58) iti kṛtvā | te tu
vipākajaupacayikatvenaiva saṃgṛhītatvānna

naiṣyandikā iti gṛhyante | ye tu svahetusadṛśā na ca
vipākajā na caupacayikā:, ta iha

naiṣyandikā abhipretā: | na caivaṃvidhāścakṣurādayo
bhavanti, kiṃ tarhi ? vipākajā vā aupacayikā

vā bhavantītyata evamucyate-tadvyatiriktaniṣyandābhāvāditi
| kathaṃ punarjñāyate-naiṣyandikāste

na santīti ? mṛtasyānanuvṛtte: | na hi rūpādivanmṛtasya
cakṣurdhātvādayo'nuvarttante |

vipākahetorjātā iti | vipākasya phalasya heturvipākahetu:,
vipākahetorjātā

vipākajā: | madhyapadalopāddhetuśabdalopāt | gorathavat |
yathā gobhiryukto ratho goratha iti |

phalakālaprāptaṃ vā kameti |
vipākaphalotpattyanantarakṣaṇāvasthamityartha: | vipacyata
iti vipāka: |

karmakartari ghañ | vipākājjātā vipākajā: | phalaṃ tu
vipaktireveti vipāka iti bhāve ghañ |

bhavatu vā hetau phalopacāra iti |
vistara:-avipākasvabhāvo'pi karmalakṣaṇe heturvipāka

ityucyate; tadutpādakatvāt | yathā phale hetūpacāra iti |
vistara:-ṣaḍimāni sparśāyatanāni

cakṣurādīni paurāṇaṃ karma | purāṇe janmani bhavaṃ
purāṇameva vā paurāṇaṃ karma | tāni sparśāyatanānya-

paurāṇakarmasvabhāvānyapi paurāṇaṃ karmetyucyante;
tajjātatvāt | evamiha viparyayopacāro draṣṭavya: |

āhārasaṃskārasvaprasamādhiviśeṣairucitā aupacāyikā iti
| viśeṣaśabda: pratyeka-

mabhisambadhyate | tatrāhārasvapnau loke pratītau,
saṃskāro'bhyaṅgasnānuvāsanādisvabhāva:,

@079

brahmacaryeṇa cetyeke | anupaghātamātraṃ tu tena syāt,
nopacaya: | vipākasantāna-

syopacayasantāna: pratiprākāra ivārakṣā |

śabda aupacayiko nai:ṣyandikaścāsti |

vipākaja: |

na śabda:,

kiṃ kāraṇam ? icchāta: pravṛtte: |

yattarhi prajñaptiśāstre uktam-"pāruṣyavirate:
subhāvitatvād brahmasvaratā

mahāpuruṣalakṣaṇaṃ nirvarttate" ( ) iti ? tṛtīyā'sau
paramparetyeke-karmabhyo

hi bhūtāni, bhūtebhya: śabda iti | pañcamyasau
paramparetyapare-karmabhyo vipākajāni

bhūtāni, tebhyaścaupacayikāni, tebhyo nai:ṣyandikāni,
tebhya: śabda iti |

evaṃ tarhi śārīrikyapi vedanā karmajabhūtasambhūtatvānna
vipākajā syāt ? yadi

śabdavad yuktivirodha: syāt |

-------------------

samādhiścittaikāgratālakṣaṇa: | samīpe caya upacaya:,
upacaye bhavā aupacayikā:, sainikavat |

upacayā eva vā aupacayikā:, vainayikavat; svārthe
taddhitavidhānāt |

brahmacaryeṇa cetyeka iti |
brahmacāriṇāmupaśāntendriyāṇāṃ śarīropacayadarśanāt
|

anupaghātamātraṃ tu tena syāditi | abrahmacaryeṇa
śarīrāpacaya: | brahmacaryeṇa tu śarīrāpacayo na

bhavati | tasmādāha-anupaghātamātraṃ tu tena brahmacaryeṇa
syāt, nopacaya: | upacayastvāhārādi-

bhireva | kasmāt tarhi pravrajitānāṃ
keṣāñciccharīrāpacayo bhavati ?
kāmaparidāhādiyogādasau

bhavet | pratiprākāra ivārakṣeti | upacayasantāno
vipākasantānasya parivāryāvasthānenārakṣā |

śabda aupacayika iti | anupacitakāyasya
śabdasauṣṭhavādarśanāt |

icchāta: pravṛtteriti | `śabdo me syāt' itīcchayā śabda:
pravartate, anicchayā na

pravartate | vipākajaśca dharmo'nicchato'pi pravartate |
tasmānna vipākaja: śabda: | sādhanaṃ

cātrocyate-`na vipākaja: śabda:; icchāta: pravṛtte:,
yoniśo manasikāracaitasikavat | yattu

vipākajaṃ na tasyecchayā pravṛtti:,
tadyathā-cakṣurindriyasya' iti |

yattarhīti vistara: | anena svasiddhāntaviruddhatāṃ
pratijñāyā udgrāhayati | tṛtīyāsau

paramparetyeka iti vistara: | bhūtānipāruṣyavirate:
karmapathasya kaṇṭhe vipākasvabhāvāni nivartante,

tebhya: śabda: |

dvitīye'pi pakṣe-karmabhyo vipākajāni bhūtāni | tebhya
aupacayikāni | āhāro-

pacayata: samādhyupacayato vā bhūtāntarāṇi | tebhyo
naiṣyandikāni | pūrvabhūtavyatiriktānyāgantukāni

bhūtāni | tebhya: śabda iti | ato na vipākaja: śabda iti |
paramparābhinirvartanaṃ tvabhisandhāya

"pāruṣyaviraterbrahmasvaratā nirvartate" ityuktam | anena
svasiddhāntaviruddhatā tasyā: pratijñāyā:

parihriyate |

yadi śabdavad yuktivirodha: syāditi | `śabda icchāta:
pravartate' iti vipākayukti-

@080

apratighā aṣṭau nai:ṣyandikavipākajā: ||37||

katame'ṣṭau ? sapta cittadhātava:, dharmadhātuśca |
nai:ṣyandikā: sabhāgasarvatraga-

hetujanitā: |

vipākajā vipākahetujanitā: | nahi te aupacayikā:,
sañcayabhāvāt ||37||

tridhā'nye,

anye catvāra: śeṣā rūparasagandhaspraṣṭavyadhātava: | te
vipākajā api,

aupacayikā api, nai:ṣyandikā api |

dravyavāneka:

asaṃskṛtaṃ hi sāratvād dravyam | tacca dharmadhātāvasti,
ato dharmadhātureko

dravyayukta: |

kṣaṇikā: paścimāstraya: |

manodhāturdharmadhāturmanovijñānadhātuśca pāṭhakrameṇa
paścimā: | te prathamānāsrave du:khe

dharmajñānakṣāntikalāpe kṣaṇamekamanai:ṣyandikā
bhavanti, ata: kṣaṇikā ityucyante |

-------------------

virodhānna vipākaja ukta: | tad yadi tadvacchārīrikyapi
vedanāicchāta: pravartate, na vipākajā

syāt | na tvicchāta: sā pravartate, kiṃ tarhi ?
anicchayāpi sā pravartate cakṣurādivat | tasmād

vipākajeti yujyata ityabhiprāya: | kīdṛśī puna: sā ? yā
sukhadu:khapratyayopasaṃhāramantareṇāpi

pravartate |

naiṣyandikā: sabhāgasarvatragahetujanitā iti |
sabhāgasarvatragahetubhireva janitā, na vipāka-

hetunetyavadhāraṇam | vipākajā vipākahetujanitā iti |
vipākahetunā janitā eva | na tu

vipākahetunaiva janitā ityavadhāraṇam | sabhāgahetunāpi
janitā vipākajā bhavanti | tatra

cāṣṭāvapratighā naiṣyandikā vipākajā evetyavadhāryate
| na hi ta aupacayikā: sañcayābhāvāt |

aparamāṇusañcayasvabhāvatvādityartha: ||37||

tridhānye iti | tridhaivānya anya eva tridhetyavadhāryate |
tatra vipākajā indriyā-

vinirbhāgiṇa eva | "vipāko'vyākṛto dharma: sattvākhya:"
(abhi^ ko^ 2.51) iti

vacanāt | naiṣyandikaupacayikāstvindriyavinirbhāgiṇo'pi |
kathaṃ punargamyate-indriya-

vinirbhāgiṇo'pi naiṣyandikā: santīti ? mṛtasyāpi
tadanuvṛttidarśanāt | na hyasattvasaṅkhyātā

vipākajā iṣyante |

"dravyavāneka:" iti | eka eva dravyavānityavadhāraṇam |
sāratvād dravyamiti |

avināśāt |

kṣaṇamekamanaiṣyandikā bhavantīti |
kṣaṇamekamasabhāgahetunirvartitā: | pūrvakṣaṇā-

nāsravābhāvāt kṣaṇikā:, na tu kṣaṇāntaravināśina
ityayamartho'bhipreta: | anyathā hi `paścimā

eva dhātava: kṣaṇikā:' ityavadhāraṇāt taditareṣāṃ
dhātūnāmakṣaṇikatvaprasaṅga: | kathaṃ punardu:kha-

@081

anyasambhūtasaṃskṛto nāsti kaścidanai:ṣyandika: | tatra
du:khe dharmajñānakṣāntisamprayuktaṃ

cittaṃ manodhātu:, manovijñānadhātuśca |
śeṣāstatsahabhuvo dharmadhātu: ||

idaṃ vicāryate-yaścakṣurdhātunā'samanvāgata:
samanvāgamaṃ pratilabhate cakṣurvijñāna-

dhātunāpi sa: ? yo vā cakṣurvijñānadhātunā
cakṣurdhātunāpi sa: ? āha-

cakṣurvijñānadhātvo: syāt pṛthag lābha: sahāpi ca ||38||

pṛthak tāvat syāccakṣurdhātunā, na
cakṣurvijñānadhātunā | kāmadhātau krameṇa

cakṣurindriyaṃ pratilabhamāna: | ārūpyadhātucyutaśca
dvitīyādiṣu dhamayāneṣūpapadyamāna: |

syāccakṣurvijñānadhātunā, na cakṣurdhātunā |
dvitīyādidhyānopapannaścakṣurvijñānaṃ

sammukhīkurvāṇastatpracyutaścādhastādupapadyamāna: |

-------------------

dharmajñānakṣāntikalāpe manodhāturmanovijñānadhātuśca
yugapadbhavata:, na hi vijñānadvayasamavadhāna-

miṣyate ? nocyate-yugapattau bhavata iti, kiṃ tarhi ?
ekamatra vijñānaṃ dhātudvayatvena vyavasthāpyate |

nāmadvayena kathyata ityartha: | tena
vyācaṣṭe-du:khadharmajñānakṣāntisamprayuktaṃ cittaṃ
manodhāturmano-

vijñānadhātuśceti | śeṣāstatsahabhuvo dharmadhāturiti |
tatra kṣāntikalāpe cittādanye dharmā: śeṣā: |

tatsahabhuva: tayā kṣāntyā sahabhuva: |
tadyathā-anāsravasaṃvaro rūpam |
vedanāsaṃjñācetanādaya:

samprayuktā: | teṣāṃ ca prāptijātyādayo dharmadhāturiti
|

samanvāgamaṃ pratilabhata iti | prāptimalabdhapūrvāṃ
labhata ityartha: | cakṣurvijñānadhātunāpi

sa iti | kim ? samanvāgamaṃ pratilabhata ityadhikṛtam |

"pṛthaglābha:" ityanena prathamadvitīye koṭyau darśite |
"sahāpi ca" ityanena

tṛtīyā koṭirdarśitā | caturthī tūktanirmukteti
sugamatvānna darśitā | caśabdena vā sāpyuktā-

apṛthagasaha ceti |

kāmadhātau krameṇa cakṣurindriyaṃ pratilabhamāna iti |
kāmadhātau sthita: pudgala: krameṇa

kalalādikrameṇa mṛtyukrameṇa vā cakṣurindriyaṃ labhate |
kiṃpratisaṃyuktaṃ kiṃ kāmadhātāveva ?

netyucyate; aviśeṣeṇa kāmapratisaṃyuktaṃ vā
rūpapratisaṃyuktaṃ vā pratilabhamāna: |
kalalādyavasthāyāṃ

tathā krameṇa maraṇasyācakṣuṣmanmaraṇasya ca kāle
cakṣurdhātunā'samanvāgata:; kalalādyavasthāyāṃ

tathā maraṇāvasthāyāṃ vā tadabhāvāt |
ṣaḍāyatanotpattyavasthāyāṃ bhavasyāntarāle vā
tenedānīṃ

samanvāgamaṃ pratilabhate | na tu
cakṣurvijñānadhātunā'samanvāgata: samanvāgamaṃ
pratilabhate; yasmādasau

kuśalakliṣṭena tenātītānāgatena samanvāgata eva
pūrvamantarābhavapratisandhikāle |

viprakṛtāvasthā hyeṣādhikriyate, na
pratilabdhavatpratilapsyamānāvasthā |

cakṣurvijñānadhātuneti vistara: | dvitīyādidhyānopapanna:
| tatra tasya cakṣurvijñānadhātora-

bhāvāt tena pūrvamasamanvāgata idānīṃ cakṣurvijñānaṃ
prathamadhyānabhūmikamanivṛtāvyākṛtasvabhāvaṃ

sammukhīkurvāṇa: | tena
cakṣurvijñānadhātunāsamanvāgamaṃ pratilabhate | na tu
cakṣurdhātunā'samanvāgata:

samanvāgamaṃ pratilabhate; pratilabdhavatsamanvāgatatvāt |
tatpracyutaścādhastādupapadyamāna iti |

dvitīyādidhyānapracyuto'dhastātprathame dhyāne kāmadhātau
copapadyamānaścakṣurvijñānadhātunā-

@082

sahāpi syādubhayena samanvāgamaṃ pratilabhate |
ārūpyadhātucyuta: kāmadhātau

brahmaloke copapadyamāna: |

nobhayena etānākārān sthāpayitvā | yaśca cakṣurdhātunā
samanvāgataścakṣurvijñāna-

dhātunā'pi sa: | catuṣkoṭika: |

prathamā koṭirdvitīyādiṣu
dhyāneṣupapannaścakṣurvijñānāsammukhīkurvāṇa: |

dvitīyā kāmadhātāvalabdhavihīnacakṣu: |

tṛtīyā kāmadhātau labdhāvihīnacakṣu:
prathamadhyānopapannaśca dvitīyādidhyānopapannaśca

paśyan |

caturthī etānākārān sthāpayitvā |

-------------------

'samanvāgata: samanvāgamaṃ
pratilabhate'ntarābhavapratisandhāne kuśalakliṣṭena
atītānāgatena, na

tu cakṣurdhātunā'samanvāgata: samanvāgamaṃ pratilabhate;
pratilabdhavatsamanvāgatatvāt |

syādubhayeneti | vistara: | ārūpyadhātucyuta: ubhābhyāṃ
cakṣurdhātucakṣurvijñānadhātubhyāṃ

pūrvamasamanvāgata antarābhavapratisandhyavasthāyāmeva
cakṣurdhātunotpādābhimukhena cakṣurvijñānadhātunā

ca kuśalakliṣṭenātītānāgatena samanvāgamaṃ pratilabhate
| avikalendriyā hyantarābhavikā: |

nobhayena etānākārān sthāpayitveti | koṭitrayoktān
dharmaprakārān tyaktvetyartha: |

ārūpyadhātucyutastatraivotpadyamāno
nobhābhyāmasamanvāgata: samanvāgamaṃ pratilabhate |
asamanvā-

gatatvaṃ tatrāsti, na tu samanvāgamapratilambha: |
dvitīyādidhyānopapannaśca

cakṣurvijñānasammukhīkurvāṇo

nobhābhyāmasanvāgata: samanvāgamaṃ pratilabhate | katham ?
cakṣurdhātunā yadyapi samanvāgamaṃ pratilabhate

na tu cakṣurdhātunā asāvasamanvāgata:;
cakṣurvijñānadhātunā yadyapyasāvasamanvāgato na tu
samanvāgamaṃ

pratilabhate; tadasammukhīkurvāṇatvāt | cakṣuṣmān
kāmadhātustha: sakṛnmaraṇādantarābhavapratisandhau

nobhābhyāmasamanvāgata: samanvāgamaṃ pratilabhate;
tābhyāṃ samanvāgatatvāt | yaśca cakṣurdhātunā

samanvāgataścakṣurvijñānadhātunāpi sa iti |
"pṛthaglābha: sahāpi ca" ityanenaiva sūtreṇedamapi

catu:koṭikaṃ vartayati | lābho hi pratilambha:
prāptimātre'pi vivakṣayā kadācidbhavati | prathame

catu:koṭike pratilambho'dhikṛta:, dvitīye tu parāptimātram
|

prathamā koṭiriti |
vistara:-dvitīyādidhyānopapanno'vaśyaṃ cakṣurdhātunā
samanvāgata:;

indriyairavikalatvāt |
cakṣurvijñānadhātunātrāsamanvāgata:; tatrābhāvāt |
prathamadhyānabhūmikasya

cakṣurvijñānasyāsammukhīkriyamāṇatvāt |

kāmadhātāvalabdhavihīnacakṣuriti | alabdhaṃ vihīnaṃ vā
cakṣurasyālabdhavihīnacakṣu: |

alabdhacakṣu: kalalādyavastha:, vihīnacakṣu:
vinaṣṭacakṣu: | sa kāmadhātau cakṣurvijñānadhātu-

nāntarābhavapratisandhau pratilabdhena kuśalakliṣṭena
samanvāgata: | na cakṣurdhātunā; tasyābhāvāt |

labdhāvihīnacakṣuriti | labdhamavihīnaṃ cakṣurasya
labdhāvihīnacakṣu: | sa kāmadhātau

cakṣurdhātunā cakṣurvijñānadhātunā ca | tathā pūrvaṃ
pratilabdhenedānīṃ tvanena cāvyākṛtena samanvāgata: |

prathamadhyānopannaśca tenobhayena samanvāgata:;
svabhūmikasya tasyāvaśyamastitvāt, parabhūmikasya

@083

evaṃ cakṣurdhāturūpadhātvoścakṣurvijñānarūpadhātvo
śca pratilambhasamanvāgamau yathāyoga-

mabhyūhitavyau | etasya prasaṅgasya samuccayārthaścaśabda:
sahāpi ca iti ||38||

katyādhyātmikā dhātava: ? kati bāhyā: ?
dvādaśādhyātmikā:,

katame dvādaśa ?

hitvā rūpādīn,

ṣaḍ vijñānāni ṣaḍāśrayā:-ityete dvādaśa dhātava
ādhyātmikā: | rūpādayastu

ṣaḍ viṣayadhātavo bāhyā: |

-------------------

cakṣuṣa: sambhavāt | dvitīyādidhyānopapannaśca paśyan |
prathamadhyāna bhūmikaṃ cakṣurvijñānaṃ sammukhī-

kurvāṇa ityartha: | sa cāpyavaśyamanenobhayena samanvāgata:
|

caturthyetānākārān sthāpayitveti | ārūpyopapanna: |

yathāyogamabhyūhitavyāviti |
yaścakṣurdhātunā'samanvāgata: samanvāgamaṃ pratilabhate

rūpadhātunāpi sa:, yo vā rūpadhātunā cakṣurdhātunāpi
sa: ? cakṣurdhāturūpadhātvo: syāt pṛthaglābha:

sahāpi ca | pṛthak tāvat syāccakṣurdhātunā samanvāgato
na rūpadhātunā | kāmadhātau krameṇa

cakṣurindriyaṃ pratilabhamāna: | `syād rūpadhātunā na
cakṣurdhātunā' iti iyaṃ koṭirnāsti | sahāpi

syāt | ubhayenāsamanvāgata: samanvāgamaṃ pratilabhate,
ārūpyadhātoścyuto rūpadhātau kāmadhātau

copapadyamāna: | nobhayenaitānākārān sthāpayitvā |
yaścakṣurdhātunā samanvāgato rūpadhātunāpi

sa-iti pūrvapādaka: | yastāvaccakṣurdhātunā samanvāgato
rūpadhātunāpi sa: | syād rūpadhātunā

na cakṣurdhātunā
kalalādyavasthāsvalabdhacakṣurlabdhavihīnacakṣuśca |
yaścakṣurvijñānadhātunā'samanvāgata:

samanvāgamaṃ pratilabhate rūpadhātunāpi sa: ? yo vā
rūpadhātunā'samanvāgata: samanvāgamaṃ pratilabhate

cakṣurvijñānadhātunāpi sa: ? tathaiva tayo:
syātpṛthaglābha: sahāpi ca | pṛthak tāvat syāccakṣu-

rvijñānadhātunā na rūpadhātunā,
dvitīyādidhyānopapannaścakṣurvijñānaṃ
sammukhīkurvāṇa: | syādrūpadhātunā

na cakṣurvijñānadhātunā, ārūpyadhātoścyuto
dvitīyādiṣu dhyāneṣūpapadyamāna: | sahāpi syāt-

ubhayenāsamanvāgata: samanvāgamaṃ pratilabhate,
ārūpyadhātucyuta: kāmadhātau brahmaloke

cotpadyamāna: | nobhayena etānākārān
sthāpayitvā-yaścakṣurvijñānadhātunā samanvāgato rūpa-

dhātunāpi sa: | yo vā rūpadhātunā
cakṣurvijñānadhātunāpi sa: pūrvapādaka: |
yastāvaccakṣurvijñāna-

dhātunā samanvāgato rūpadhātunāpi sa: | syād
rūpadhātunā na cakṣurvijñānadhātunāpi, dvitīyādi-

dhyānopapannaścakṣurvijñānamasammukhīkurvāṇa: |

yathā ceyaṃ cakṣurvijñānarūpadhātūnāṃ
pratilambhasamanvāgamacintā, tathā śrotravijñānaśabda-

dhātvādīnāmapi pratilambhasamanvāgamacintā
kartavyā-śrotravijñānadhātvo: syātpṛthaglābha:

sahāpi cetyādi ||38||

"dvādaśādhyātmikā:" iti | ubhayāvadhāraṇam |
avadhāraṇādeva cānye rūpādayo bāhyā

iti siddham | ātmani adhi adhyātmam | adhi ātmānamiti vā
adhyātmam | adhyātmamevā-

@084

ātmanyasati kathamādhyātmikam | bāhyaṃ vā ?
ahaṅkārasanniśrayatvāccittam

`ātmā' ityupacaryate |

"ātmanā hi sudāntena svargaṃ prāpnoti paṇḍita:" (dha^
pa^, 12,160)

ityuktam | cittasya cānyatra damanamuktaṃ bhagavatā-

"cittasya damanaṃ sādhu cittaṃ dāntaṃ sukhāvaham" iti |
(dha^ pa^ 3-35)

ata ātmabhūtasya cittasyāśrayabhāvena pratyāsannatvāt
cakṣurādīnāmādhyā-

tmikatvam, rūpādīnāṃ viṣayabhāvād bāhyatvam |

evaṃ tarhi ṣaḍ vijñānadhātava ādhyātmikā na
prāpnuvanti, na hyete manodhātu-

tvamaprāptāścittasyāśrayībhavanti ? yadā tadā ta eva te
bhavantīti lakṣaṇaṃ nātivarttante |

anyathā hi manodhāturatīta eva syānnānāgatapratyutpanna: |
iṣyante cāṣṭādaśa dhātavastraiya-

dhvikā: |

yadi vānāgatapratyutpannasya vijñānasya
manodhātulakṣaṇaṃ na syāt, atīte'pyadhvani

manodhāturna vyavasthāpyeta | nahi lakṣaṇasyādhvasu
vyabhicāro'stīti ||

-------------------

dhyātmikā: | adhyātmaṃ vā bhavā ādhyātmikā: |
ahaṅkārasanniśrayatvāccittamātmetyupacaryata

iti | "ahaṅkārasanniśraya ātmā" ityātmavādina:
saṅkalpayanti | cittaṃ cāhaṅkāraniśraya iti

`ātmā' apyupacaryate | katham ? ityāha-ātmanā hi sudāntena
svargaṃ prāpnoti paṇḍita:

(dha^ pa^, 12,160) ityuktaṃ gāthāyām | kathaṃ
punargamyate-`cittamātmaśabdenocyate' iti ?

tata āha-cittasya cānyatra damanamuktaṃ bhagavateti | anyatra
gāthāyāmuktam-

"cittasya damanaṃ sādhu cittaṃ dāntaṃ sukhāvaham" (dha^
pa^ 35) iti | tenāyamartha:-

ātmani cittīkārye | ātmānaṃ vā cittamadhikṛtya ye
dharmā: pratyāsannabhāvādāśrayabhāvena vartante

ta ādhyātmikā: | ye tu viṣayabhāvena vartante te bāhyā
iti | ka: puna: pratyāsannabhāva:, yena

vijñānaṃ tadvikāramanuvidhatte | cakṣurādiṣveva hi
vijñānaṃ lakṣyate, na rūpādiṣviti | tathā hi

cittamindriyasambaddhe śarīradeśe paricchidyate, na
viṣayadeśa iti |

evaṃ tarhi ṣaḍvijñānadhātava iti | vistara:-iha pañca
tāvadvijñānadhātavo vartamānā eva

gṛhyante; indriviṣayasamānakālatvāt | vartamānaviṣayā hi
pañca vijñānakāyā: | manovijñānadhāturapi

vartamāna eveha vyavasthāpyate;
yasmānmanodhāturasyāśrayo'nantarātīto vyavasthāpyate |
atha bhedādeva

hi manodhātumanovijñānadhātvo: pṛthagvyavasthānam |
tasmātta ādhyātmikā na prāpnuvanti | na

hyate manodhātutvamaprāptā atītatvamaprāptā:
cittasyāśrayībhavanti yadā tadā ta eva te bhavantīti

lakṣaṇaṃ nātivartanta iti | kimanena vākyena sādhitam ?
idamanena sādhitam-vartamānā-

nāmapyeṣāmāśrayabhāvo bhaviṣyatīti,
bhaviṣyadāśrayabhāvenādhyātmikatvaṃ bhavatīti |

yadi vānāgatapratyutpannasyeti vistara: | atīte'dhvani
yanmanodhātulakṣaṇaṃ tadanāgata-

pratyutpannayorapyadhvanorastyevetyabhiprāya: | na hi
lakṣaṇasyādhvasu vyabhicāro'sti | na hi svabhāva-

parityāgo'stītyartha: |

@085

kati dhātava: sabhāgā: ? kati tatsabhāgā: ? ekāntena
tāvat-

dharmasaṃjñaka: |

sabhāga:,

yo hi viṣayo yasya vijñānasya niyata:, yadi tatra
tadvijñānamutpannaṃ bhavatyutpattidharmi

vā, evaṃ sa viṣaya: sabhāga ityucyate | na ca so'sti
kaściddharmadhāturyatra nānantaṃ

manovijñānamutpannam, utpatsyate vā | tathā hi
sarvāryapudgalānāmidaṃ cittamavaśyamutpadyate-

"sarvadharmā anātmāna:" iti |

tasya ca svabhāvasahabhūnirmuktā: sarvadharmā ālambanam, sa
punaścittakṣaṇo'nyasya

cittakṣaṇasyālambanam-iti dvayo: kṣaṇayo: sarvadharmā
hyālambanaṃ bhavanti | tasmād

dharmadhāturnityaṃ sabhāga: |

tatsabhāgāśca śeṣā:,

sabhāgaśceti caśabda: | ko'yaṃ tatsabhāgo nāma ? yo na
svakarmakṛt ||39||

uktaṃ bhavati-ya: svakarmakṛt sa sabhāga iti | tatra yena
cakṣuṣā rūpāṇyapaśyat

-------------------

"dharmasaṃjñaka: sabhāga:" iti | dharmasaṃjñaka: sabhāga
evetyavadhāryate | yo hi viṣayo

yasya vijñānasya niyata iti | tadyathā cakṣurvijñānasya
rūpaṃ niyato viṣaya:, yāvanmanovijñānasya

dharmā: | yadi tatra taccakṣurvijñānamutpannamutpattidharmi
vā | yāvad yadi tatra manovijñānamutpannam,

utpattidharmi vā | sa viṣaya: sabhāga ityucyate |

tasya ca svabhāvasahabhūnirmuktā iti | svabhāvena
sahabhūmiśca nirmuktā: svabhāva-

sahabhūnirmuktā: | sarvadharmāstasya vijñānasyā lambanam,
na svabhāva:; svātmani vṛttivirodhāt |

na hi tadevāṅgulyagraṃ tenaivāṅgulyagreṇa spṛśyate, na
saivāsidhārā tayaivāsidhārayā chidyate | na

sahabhuva: samprayuktā viprayuktā vā; atisannikṛṣṭatvāt |
na hyakṣisthamañjanaṃ tena gṛhyate | sa

punaścittakṣaṇo'nyasya cittakṣaṇasyālambanamiti | ye
pūrvasmin kṣaṇe svabhāvasahabhuvo dharmā

nālambitā abhūvaṃste'pyālambitā iti dvayo: kṣaṇayo:
sarvadharmā ālambanaṃ bhavanti | tasmāddharma-

dhāturnityaṃ sabhāga: | dharmadhāturhi niyato manasa eva |
"tatsabhāgāśca śeṣā:" caśabdena sabhāgāśceti śeṣā
eva sabhāgatatsabhāgā

ityavadhāryate | nanu ca dharmadhātureva sabhāga
evetyavadhāraṇe śeṣā na sabhāgā iti sabhāgatatsabhāgā:

setsyanti ? na setsyanti | yadyapi na sabhāgā eva hi bhaveyu:,
tatsabhāgā eveti tu sambhaveyu: |

tannivṛttyarthamidamārabhyate-sabhāgatatsabhāgā eva
śeṣā:, na tu sabhāgā eva, nāpi tatsabhāgā

eveti |

"yo na svakarmakṛt" sa tatsabhāga iti sambandhanīyam,
`tatsabhāgāśca' ityanantarokta-

tvāt | uktaṃ bhavati-ya: svakarmakṛt sa sabhāga iti |
asvakarmakṛdeva tatsabhāga:, tatsabhāga

@086

paśyati drakṣyati vā taducyate-sabhāgaṃ cakṣu: | evaṃ
yāvanmana: svena viṣayakāritreṇa

vaktavyam |

tatsabhāgaṃ cakṣu: kāśmīrāṇāṃ caturvidham-yad
dṛṣṭvā rūpāṇi niruddham, nirudhyate,

nirotsyate vā, yaccānutpattidharmi |

pāścāttyānāṃ puna: pañcavidham-tadevānutpattidharmi
dvidhā kṛtvā vijñānasamāyuktaṃ

ca, asamāyuktaṃ ca | evaṃ yāvat kāyo veditavya: |
manastvanutpattidharmakameva tatsabhāgam |

rūpāṇi ca yāni cakṣuṣā'paśyat, paśyati drakṣyati vā,
tāni sabhāgāni |

tatsabhāgāni caturvidhāni-yānyadṛṣṭānyeva niruddhāni,
nirudhyante, nirotsyante vā,

yāni cānutpattidharmīṇi | evaṃ yāvat spraṣṭavyāni |
svendriyakāritreṇa sabhāgatatsabhāgāni

veditavyāni | yadekasya cakṣu: sabhāgaṃ tat sarveṣām |
evaṃ tatsabhāgamapi | tathā yāvanmana: |

rūpaṃ tu ya: paśyati tasya sabhāgaṃ yo na paśyati tasya
tatsabhāgam | kiṃ kāraṇam ?

asti hi sambhavo yad rūpameka: paśyati tadbahavo'pi paśyeyu:,
yathā-candranaṭa-

mallaprekṣāsu | natu sambhavo'sti yadekena cakṣuṣā dvau
paśyetām | ato'syāsādhāraṇa-

tvādekasantānavaśena vyavasthānam | rūpasya tu
sādhāraṇatvād anekasantānavaśena | yathā

rūpam, evaṃ śabdagandharasaspraṣṭavyadhātavo veditavyā: |

-------------------

eva cāsvakarmakṛdityavadhāraṇe'rthāpattyā
svakarmakṛtsabhāga iti | rūpāṇyapaśyaditi | adrākṣī-

diti vaktavyam | evaṃ hyadyatanātītaṃ hyastanātītaṃ ca
parigṛhītaṃ bhavati, anyathā hyavyāpi

lakṣaṇaṃ syāt | athaivameva pāṭha: | udāharaṇamātraṃ
tad draṣṭavyam | adyatanātītamapi vaktavyam |

evaṃ yāvanmana:svena viṣayakāritreṇa vaktavyamiti | svena
viṣayapuruṣakāreṇa vaktavyam |

kathamiti ? yena śrotreṇa śabdānaśṛṇot, śṛṇoti,
śroṣyati vā, taducyate sabhāgaṃ śrotramiti

sarvam | vijñānasamāyuktamasamāyuktaṃ ceti
vijñānasambaddham, asambaddhaṃ cetyartha: | yadekasya

cakṣu: sabhāgaṃ tatsarveṣām | kim ? sabhāgamiti vartate |
evaṃ tatsabhāgamapīti | yadekasya

cakṣustatsabhāgaṃ tatsarveṣāṃ tatsabhāgamityartha: |

prāptagrahaṇāditi gandhādayo ye devadattena
ghrāṇādīndriyaprāptā gṛhyante na te yajñadattena

gṛhyante; svaghrāṇādikapraviṣṭatvāt |
ityasādhāraṇatvādeṣāṃ cakṣurādivadatideśo nyāyya: |
ya ekasya

gandha: sabhāga: sa sarveṣām | evaṃ tatsabhāgo'pīti
vaktavyam | yathā rūpameva gandhādaya iti |

asti hyeṣa sambhava:, ya eva gandhādaya ekasya
ghrāṇādivijñānamutpādayeyusta evānyeṣāmapīti |

yadi te devadattaghrāṇādīndriyaprāptā bhaveyurdevadattasya
vijñānamutpādayeyu: | atha yajñadattaghrāṇā-

dīndriyaprāptā yajñadattasya vijñānamutpādayeyurityartha:
| atha vā ta evānyeṣāmapīti tatrāntargatasūkṣma-

krimiprabhṛtīnāmapi vijñānamutpādayeyu: | na tasyaiva
devadattasya yasya ghrāṇādīndriyaprāptāste gandhādaya

iti |

indriyaviṣayavijñānānāmanyonyabhajanamiti |
āśrayaviṣayāśrayibhāvenānyonyābhimukhyena

@087

bhavatu śabda evam, gandhādayastu ya ekena gṛhyante na
te'nyena prāptagrahaṇāditya-

sādhāraṇatvādeṣāṃ cakṣurādivadatideśo nyāyya: ?
astyetadevam, api tveṣāmapi sambhavaṃ

prati sādhāraṇatvam | asti hyeṣa sambhavo ya eva gandhādaya
ekasya ghrāṇādivijñāna-

mutpādayeyusta evānyeṣāmapi, na tvevaṃ cakṣurādaya: |
tasmādeṣāṃ rūpādivadatideśa: |

cakṣurvijñānādīnāṃ
sabhāgatatsabhāgatvamutpattyanutpattidharmitvād, yathā
manodhāto: |

sabhāga iti ko'rtha: ?
indriyaviṣayavijñānānāmanyonyabhajanam |

kāritrabhajanaṃ vā bhāga:, sa eṣāmastīti sabhāga: |

sparśasabhāgakāryatvād vā |

ye punarasabhāgā:, teṣāṃ sabhāgānāṃ jātisāmānyena
sabhāgatvāt tatsabhāgā: ||39||

kati dhātavo darśanaheyā: ? kati bhāvanāheyā: ?
katyaheyā: ? rūpiṇastāvat-

daśa bhāvanayā heyā:, pañca ca,

vijñānadhātava: |

-------------------

pravṛtti: | tathāhi-indriyadhātavo
vijñānadhātūnāśrayabhāvena yathāyogaṃ bhajante |
sevanta ityartha: |

viṣayadhātūṃśca viṣayibhāvena | tathā viṣayadhātava:
svendriyadhātūn viṣayabhāvena bhajante,

vijñānadhātūṃstu viṣayabhāvenālambanabhāvena vā
bhajante | tathā vijñānadhātava: svendriyadhātūnāmāśra-

yibhāvena bhajante, viṣayadhātūṃśca
viṣayibhāvenālambakabhāvena vā bhajante iti |
anyonyabhajanam

bhāga: | bhāve ghañ |

kāritrabhajanaṃ vā bhāga: | kāritraṃ cakṣurādīnāṃ
darśanādi, vijñānadhātūnāṃ vijñātṛtvam,

viṣayadhātūnāṃ tadviṣayālambanabhāva: | tasya
kāritrasya bhajanaṃ kāritrabhajanam | sa eṣāmastītyartha:
|

pradarśanamātrametat | vigrahastvevaṃ kartavya:-saha bhāgena
vartante sabhāgā iti | samāno vā bhāga

eṣāṃ ta ime sabhāgā: | samānārthasya sahaśabdasya
sabhāva ādiṣṭa: (pā^ sū^ 6.3.84) |

sparśasabhāgakāryatvādvā | kim ? sabhāgā iti prakṛtam |
atra karmaṇi ghañ | bhajyata

iti bhāga: | vigrahastu pūrvavat | sparśaścaitasika
eṣāmindriyaviṣayavijñānānāṃ samānaṃ kāryam |

"cakṣu: pratītya rūpāṇi cotpadyate cakṣurvijñānam |
trayāṇāṃ sannipāta: sparśa:" ( )

ityādivacanāt |

ye punarasabhāgā iti | vistara:-ye punaranye cakṣurādaya
itthamasabhāgā steṣāṃ sabhāgānā-

kuktalakṣaṇānāṃ sabhāgā: sadṛśaste tatsabhāgā: |
teṣāṃ tairvā sabhāgāste tatsabhāgā: | tulyārtho

hyatra sabhāgaśabdo gṛhyate ||39||

darśanaheyā iti | darśanaṃ prathamata: satyadarśanam |
anāsravaṃ pañcadaśacittakṣaṇasaṃgṛhītam |

bhāvanā tadeva puna: punardarśanam | laukikaṃ vā
samāhitaṃ jñānaṃ bhāvanā |

"daśa bhāvanayā heyā: pañca ca" iti | rūpiṇo dhātavo
daśa, pañca ca tadvijñānadhātava

iti |

@088

antyāstrayastridhā |

manodhātu:, dharmadhātu:, manovijñānadhātuśca-ete trayo
dhātava: pāṭhānupūrvyā'ntyā-

striprakārā: |

aṣṭāśītyanuśayā: tatsahabhuvastatprāptayaśca sānucarā
darśanaheyā: | śeṣā: sāsravā

bhāvanāheyā: | anāsravā aheyā: |

nanu cānyadapi darśanaprahātavyamasti
pṛthagjanatvamāpāyikaṃ ca kāyavākkarma ?

āryamārgavirodhitvāt na tad darśanaprahātavyam | eṣa hi
saṃkṣepa: |

na dṛṣṭiheyamakliṣṭaṃ na rūpaṃ nāpyaṣaṣṭhajam ||40||

nāsti kiñcidakliṣṭaṃ darśanaprahātavyam, nāpi rūpam |
akliṣṭāvyākṛtaṃ ca

pṛthagjanatvam; samucchinnakuśalamūlavītarāgāṇāmapi
tatsamanvāgamād | rūpaṃ kāyavākkarma |

-------------------

kathaṃ punaretadgamyate-eta eva ta iti ?
"antyāstrayastridhā" iti vacanāt |

antyatrayādanye pañcadaśa dhātava eva ta ucyanta iti | te
bhāvanāheyā evetyavadhāryante | triprakārā

iti | darśanaheyā:, bhāvanāheyā:, aheyāścetyartha: | eta
eva tridhā | aṣṭāśītyanuśayāstatsahabhuva

iti | dhātuprakārākārabhinnā:
satkāyadṛṣṭyādayo'nuśayā: tatsahabhuvo
vijñānavedanādaya:

samprayuktā: | asamprayuktāni ca tallakṣaṇānulakṣaṇāni |
tatprāptayaśca sānucarā iti | tacchabde- nānuśayādaya:

sambandhyante | teṣāmanuśayānāṃ tatsahabhuvāṃ ca
prāptayastatprāptayo yadyapyanuśayasahabhuvo

bhavanti, na tu sarvā: | kāściddhi
prāptayo'nuśayādisahabhuvo bhavanti yā: sahajā: | kāścit
tu

pūrvaṃ paścācca tebhyo bhavanti | ata: pṛthak
prāptigrahaṇam | sānucarā iti grahaṇenānuprāpta-

yastallakṣaṇāni ca saṃgṛhyante | śeṣā: sāsravā
bhāvanāheyā iti | eta eva trayo'ntyā dhātavo ye

śeṣā darśanaheyebhyo'nye sāsravāste bhāvanāheyā: | ke
punaste ? daśānuśayāstatsahabhuvastatprāptayaśca

sānucarā: kuśalasāsravā:, anivṛtāvyākṛtāśca
saṃskārā: | avijñaptirūpaṃ ca sāsravaṃ sānucaram |

anāsravā aheyā iti | mārgasatyāsaṃskṛtasvabhāvā: |

nanu cānyadapīti | vistara:-

pṛthagjanatvamanivṛtāvyākṛtasaṃskārasvabhāvatvād

bhāvanāheyamadhyagatam | apāyasaṃvartanīyaṃ ca
kāyavākkarmarūpasvabhāvatvād bhāvanāheyamuktamiti |

ataścodayanti vātsīputrīyā:-āryamārgavirodhitvāditi |
pṛthagjanatvamāryamārgotpāde na bhavati |

niyate cāpāyike karmaṇi satyāryamārgo notpadyate |
āryamārgotpāde ca satyāpāyikaṃ karma notpadyate | tasmāt

satkāyadṛṣṭyādivat tadubhayaṃ darśanaheyamiti varṇayanti
| tatpratiṣedhārtha-

muktamapyeta dabhisaṃkṣepeṇa |

sukhapratipattyarthaṃ punarucyate-na dṛṣṭiheyamakliṣṭaṃ
na rūpaṃ nāpyaṣaṣṭhajam | dṛṣṭi: = darśanam |

akliṣṭamanivṛtāvyākṛtaṃ kuśalaṃ vā na darśanaheyam |
rūpaṃ tu kliṣṭamapi na darśanaheyam | aṣaṣṭhajaṃ

pañcendriyajaṃpañcavijñānam, tadarūpaṃ kliṣṭamapi sanna
darśanaheyam | ato'nyattu darśanaheyaṃ sambhavati

yathoktam |

akliṣṭāvyākṛtaṃ ca pṛthagjanatvam |
samucchinnakuśalamūlavītarāgāṇāmapi tatsamanvāga-

@089

tasmānna darśanaprahātavyam | kiṃ puna: kāraṇam ?
satyeṣvavipratipatte:, anālambakatvācca |

du:khe dharmajñānakṣāntau pṛthagjanatvaprasaṅgācca |

ṣaṣṭhamucyate mana āyatanam, tasmādanyatra
jātamaṣaṣṭhajaṃ pañcendriyajaṃ ca yat tadapi

nāsti darśanaprahātavyam ||40||

-------------------

māditi | samucchinnakuśalamūlā:
kuśalairdharmairasamanvāgatā iṣṭā: | pṛthagjanatvena tu
samanvāgatā: |

yasmātte pṛthagjanā iṣyante, tasmānna kuśalaṃ
pṛthagjanatvam | kliṣṭamapi tanna bhavati,
vītarāgāṇāmapi

tena samanvāgamāt | kliṣṭasya hi vastuna:
svabhāvaprahāṇamiṣyate | prāpticcheda: prahāṇamityartha:
|

tadyadi pṛthagjanatvaṃ kliṣṭaṃ syāt,
laukikavītarāgāṇāṃ tasya prāpticcheda iti
tenāsamanvāgama:

syāt, iṣyate ca teṣāṃ tena samanvāgama: | tathā hi te
laukivītarāgā: pṛthagjanā eveṣyante |

akliṣṭāvyākṛtatvaikatve'doṣa: | chandarāgaprahāṇaṃ
hyakliṣṭasyeṣyate | tadālambanakleśaprāpticcheda

ityartha: | na tu tadātmīyaprāpticcheda iṣyate | tathā
hyuktaṃ bhagavatā-"yo bhikṣavo rūpe chandarāgastaṃ

prajahīta | evaṃ vasatadrūpaṃ prahīṇaṃ bhavati" ( ) iti
vistara: | tasmādakliṣṭāvyākṛtaṃ pṛthagjanatvaṃ

teṣāṃ prahīṇamapi cakṣurādivat samudācarati | atastena
samanvāgamo bhavati |

kiṃ puna: kāraṇam ? akliṣṭāvyākṛtatvāt pṛthagjanatvaṃ
ca darśanaprahātavyam | rūpatvācca

kāyavākkarma | ityāha-satyeṣvavipratipatte: |
akleśaduṣṭatvāt pṛthagjanatvaṃ na du:khādiṣu satyeṣu

vipratipadyate | na viparītarūpeṇa pravartata ityartha: |
anālambakatvācca | kāyavākkarmāpya-

nālambakatvādeva na vipratipadyate | tasmāt tadubhayaṃ na
darśanaheyam | ayaṃ ca `satyeṣvavipratipatte:'

iti heturaṣaṣṭhaje'pyanuvartayitavya: | du:khe
dharmajñānakṣāntau pṛthagjanatvaprasaṅgācceti |
ayamupacaya-

hetu: | pṛthagjanatvasyaiva
darśanaheyatvanivṛttyarthamucyate,
kāyavākkarmaṇo'nabhisambandhāt | du:khe

dharmajñānakṣāntau pṛthagjanatvaprāptiśchidyate, na tu
chinnā, tatpraheyakleśaprāptivat; "nirudhyamāno

mārgastu prajahāti tadāvṛtim" (abhi^ ko^ 6.18) iti vacanāt
| du:khe dharmajñāne tu

tatprāptiśchinnā | tena tatprāptisadbhāvād du:khe
dharmajñānakṣāntyavasthāyāṃ sa pudgala: pṛthagjana:

syāt | na cāsau tasyāmavasthāyāṃ pṛthagjana iti śakyate
vyavasthāpayitum; adhigatāryamārgatvāt |

tathā hi-"pṛthagjanatvaṃ katamat ?
āryadharmāṇāmalābha:" iti pṛthagjanatvalakṣaṇam | sa

cāryadharmāṇāṃ lābhenālābho vyāvartyate | tasmādārya
evāsāviti |

idaṃ tāvadbhavanto vaibhāṣikā:
praṣṭavyā:-tatpṛthagjanatvaṃ ki
bhāvanāmārgapratilambhādeva

prahīyate ? netyucyate | tatpṛthagjanatvaṃ navabhaumikam |
kāmāvacaraṃ yāvad bhāvāgrikam |

taccākliṣṭam | tena
pratibhūminavamakleśaprakāraprahāṇāvasthāyāṃ prahīyate
| sarva hyakliṣṭaṃ sāsravaṃ

navama eva vimuktimārge prahīyate | yadyevam,
avītarāgāvasthāyāmārya: pṛthagjana: syāt ? na;

pṛthagjanatvasya vihīnatvāt | du:khe dharmajñānakṣānte:
prabhṛti hi tadvihīnameva, na tu prahīṇam |

ka: punarvihānaprahāṇayorviśeṣa iti ? vihānaṃ
prāpticchede vyavasthāpitam, prahāṇaṃ tu pratipakṣalābhe

vyavasthāpitam | tasmāt prāpticchedāttena
pṛthagjanatvenāsamanvāgamāt tasyāmavasthāyāmārya eva

bhavati, na pṛthagjana ityadoṣa eṣa: ||40||

@090

aṣṭādaśānāṃ dhātūnāṃ kati dṛṣṭi: ? kati na
dṛṣṭi: ?

cakṣuśca dharmadhātośca pradeśo dṛṣṭi:,

katama: sa: ? ityāha-

aṣṭadhā |

pañca satkāyadṛṣṭyādikā dṛṣṭa:, laukikī samyag
dṛṣṭi:, śaikṣī dṛṣṭi:, aśaikṣī

dṛṣṭi:-ityayamaṣṭaprakāro dharmadhāturdṛṣṭi:,
avaśiṣṭo na dṛṣṭi: |

tatra satkāyadṛṣṭyādīnāmanuśayanirdeśe nirdeśa:
prāptakālo bhaviṣyati |

laukikī puna: samyagdṛṣṭirmanovijñānasamprayuktā
kuśalasāsravā prajñā | śaikṣasyā-

nāsravā dṛṣṭi śaikṣī, aśaikṣasya aśaikṣī |
samedhāmegharātrindivarūpadarśanavat kliṣṭākliṣṭa-

laukikīśaikṣībhirdṛṣṭibhirdharmadarśanam |

atha kasmāllaukikī
samyagdṛṣṭirmanovijñānasamprayuktaivocyate ? yasmāt-

pañcavijñānasahajā dhīrna dṛṣṭiratīraṇāt ||41||

santīrikā hi dṛṣṭi:, upadhyānapravṛttatvāt | na caivaṃ
pañcavijñānasahajā prajñā;

tasmādasau na dṛṣṭi: | ata eva cānyāpi kliṣṭā'kliṣṭā
vā prajñā na dṛṣṭi: ||

-------------------

"cakṣuśca dharmadhātośca pradeśo dṛṣṭi:" iti |
cakṣureva dharmadhātupradeśa eva ca dṛṣṭiritya-

vadhāryate | satkāyadṛṣṭyādikā iti | satkāyadṛṣṭi:,
anugrāhadṛṣṭi:, mithyādṛṣṭi:, dṛṣṭiparāmarśa:,

śīlavrataparāmarśaśceti |

śaikṣasyānāsraveti | prajñetyadhikṛtam |
aśaikṣasyāśaikṣīti | aśaikṣasyānāsravā
prajñā'śaikṣī |

kṣayānutpādajñānavarjyeti vaktavyam | vakṣyati
hi-"kṣayānutpādadhīrna dṛk" (abhi^ ko^

7.1) iti | sameghāmegheti vistareṇa yāvat
kliṣṭākliṣṭalaukikīśaikṣyaśaikṣībhirdṛṣṭi-
bhirdharma-

darśanamiti | loke bhavā laukikī | kliṣṭā cākliṣṭā ca
kliṣṭākliṣṭā, kliṣṭākliṣṭā

cāsau laukikī ca kliṣṭākliṣṭalaukikī,
kliṣṭākliṣṭalaukikī ca śaikṣī cāśaikṣī ca

kliṣṭākliṣṭalaukikīśaikṣyaśaikṣya:,
tābhirdharmadarśanam | kīdṛśam ?
ityāha-sameghāmegharātri-

ndivarūpadarśanavaditi | yathā sameghānāṃ rātrau
rūpadarśanam, evaṃ kliṣṭayā laukikyā satkāya-

dṛṣṭyādikayā dṛṣṭyā dharmadarśanam |
avyaktataramityartha: | yathā tasyāmeva rātrāvameghāyāṃ
rūpadarśanam,

emakliṣṭayā laukikyā dṛṣṭyā dharmadarśanam |
avyaktamityartha: | yathā sameghe divase rūpadarśanam,

evaṃ śaikṣyā dṛṣṭyā dharmadarśanam | vyaktam, na
tvatyartham | yathā punarameghe divase rūpadarśanam,

evamaśaikṣyā dṛṣṭyā dharmadarśanam | atyarthaṃ
vyaktamityartha: |

"atīraṇāt" iti | asantīraṇāt | santīraṇaṃ
punarviṣayopanidhyānapūrvakaṃ niścayā-

karṣaṇam | ata eva cānyāpīti | vistara:-ata
evāsantīraṇādanyāpi mānasī kliṣṭā

rāgādisamprayuktā | akliṣṭā vā
kṣayānutpādajñānānivṛtāvyākṛtā prajñā na dṛṣṭi:
| rūpālocanārthe-

neti | cakṣurna santīrakatvena dṛṣṭi:, kiṃ tarhi ?
rūpālocanārthena | prajñā tu santīrakatveneti

darśitaṃ bhavati ||41||

@091

cakṣuridānīmasantīrakatve kathaṃ dṛṣṭi: ?
rūpālocanārthena | yasmāt-

cakṣu: paśyati rūpāṇi,

yadi cakṣu: paśyed, anyavijñānasamaṅgino'pi paśyet | na
vai sarvaṃ cakṣu: paśyati,

kiṃ tarhi ?

sabhāgaṃ,

savijñānakaṃ yadā bhavati tadā paśyati, anyadā neti |

evaṃ tarhi `tadeva cakṣurāśritaṃ vijñānaṃ paśyati'
ityastu ?

na tadāśritam |

vijñānam,

paśyatīti śakyamavijñātum |

kiṃ kāraṇam ?

dṛśyate rūpaṃ na kilāntaritaṃ yata: ||42||

yasmāt kila rūpaṃ kuḍyādivyavahitaṃ na dṛśyate |

yadi hi vijñānaṃ paśyet, tasyāpratighatvāt kuḍyādiṣu
pratighāto nāsti

ityāvṛttamapi rūpaṃ paśyet | naiva hyāvṛte
cakṣurvijñānamutpadyata ityanutpannaṃ kathaṃ drakṣyati !

kiṃ khalu notpadyate ? yasya tu cakṣu: paśyati tasya
cakṣuṣa: sapratighatvād

vyavahite vṛttyabhāva iti vijñānasyāpyanutpattirāśrayeṇa
sahaikaviṣayapravṛttatvāt yujyate |

-------------------

anyavijñānasamaṅgina iti | anyavijñānasammukhībhāvina:
pudgalasyānyavijñānavyāsakta-

syetyartha: | paśyeccakṣurindriyam; viṣayādisānnidhyāt |
yasya tu `cakṣurvijñānaṃ paśyati' iti

pakṣa:, tasya tadvijñānasambhavādadoṣa: |

tadeva cakṣurāśritaṃ vijñānaṃ paśyatītyastīti |
darśanasya tadbhāve bhāvāt tadabhāve cābhāvāt |

"dṛśyate rūpaṃ na kilāntaritaṃ yata: "iti | kilaśabda:
paramatau | tasyāpratighatvāditi |

vijñānamamūrtaṃ kuḍyādīnyatikramyāpi paśyet |
vijñānavādyāha-naiva hyāvṛte cakṣurvijñānamutpadyata

iti | anābhāsagatatvād viṣayasyetyabhiprāya: | kiṃ khalu
notpadyata iti | apratighatvāt

kuḍyādīni vyatibhidya kuḍyādyavyavahita iva viṣaye
vijñānamutpasyata iti bhāva: | yasya

tviti | yasya mama vaibhāṣikasya pakṣa:-cakṣu: paśyatīti,
tasya mama cakṣuṣa: sapratighatvād

vyavahite kuḍyādibhirvṛttyabhāva: | tasya cakṣuṣa
ālocanavṛttyabhāva: |

vijñānaṃ tarhi vaibhāṣikasya vyavahite'pi prāpnoti-iti
codyamantarnītamāśaṅkya sa

eva vaibhāṣika: punarāha-vijñānasyāpyanutpattiriti |
yathaiva cakṣuṣo vyavahite vṛttyabhāvo yujyate,

vijñānasyāpyanutpattirvijñānavṛttyabhāva: | āśrayeṇa
sahaikaviṣayapravṛttatvād yujyate | ya eva hi

cakṣuṣo vyavahito'rtho viṣaya: syāt, sa eva vijñānasyeti
yuktā vijñānasyāpyanutpatti: | tava

tu vijñānavādino'pratighatvād vijñānasya vyavahite
vijñānamutpadyeta, na tūtpadyate | tasmāt

`cakṣu: paśyati na vijñānam' iti siddham |

@092

kiṃ nu vai cakṣu: prāptaviṣayaṃ kāyendriyanut yata
āvṛtaṃ na paśyet ? sapratighatvāt |

kācābhrapaṭalasphaṭikāmbubhiścāntaritaṃ kathaṃ
dṛśyate ? tasmānna sapratighatvāccakṣuṣa āvṛtasya

rūpasyādarśanam, kiṃ tarhi ? yatrālokasyāpratibandha
āvṛte rūpaṃ, tatropapadyata eva

cakṣurvijñānam | yatra tu pratibandhastatra notpadyata
ityanutpannatvādāvṛtaṃ nekṣyate |

yattarhi sūtra uktam-"cakṣuṣā rūpāṇi dṛṣṭvā" ( ) iti
?

tenāśrayeṇetyayamatrābhisandhi: | yathā "manasā dharmān
vijñāya" ityāha, na hi mano

dharmān vijānāti; atītatvāt | kiṃ tarhi ? manovijñānam |

āśritakarma vā āśrayasyopacaryate, yathā `mañcā:
krośanti' iti | yathā ca

sūtre uktam-"cakṣurvijñeyāni rūpāṇi kāntāni" ( ) iti |
na ca tāni

cakṣuṣā vijñāyante |

-------------------

evaṃ vijñānavādini pratiṣiddhe
tatpakṣamācāryogṛhītvāha-ki nu vai cakṣu: prāptaviṣaya-

miti | vistara:-yathā kāyendriyaṃ prāptaviṣayaṃ
kuḍyādivyavahitaṃ viṣayaṃ na gṛhṇāti,

kuḍyādipratighātāt tata: pareṇa
pravartitumalabhamānatvāt; kimevaṃ cakṣu: prāptaviṣayaṃ
kuḍyādi-

pratighātena pratihataṃ sat tata: pareṇa gantumalabhamānaṃ
taṃ kuḍyādivyavahitaṃ viṣayaṃ na gṛhṇātīti ?

naitadyujyate | tasmāt sapratighatvādāvṛtaṃ cakṣurna
paśyediti na vaktavyam | kācābhrapaṭala-

sphaṭikāmbubhiścāntaritaṃ kathaṃ dṛśyate iti |
kācenābhrapaṭalena sphaṭikenāmbunā cāntaritaṃ
vyavahitaṃ

rūpaṃ kathaṃ dṛśyate ! sapratighatvāddhi
kuḍyādivyavahitavat kācādivyavahitaṃ cakṣurna paśyet |

tacca paśyatīti siddhānta: | yatrālokasyāpratibandha iti |
āloke hi sati viṣaya ābhāsagato

bhavatīti vijñānotpattisambhava:, evaṃ hi
vijñānakāraṇaṃ paṭhyate-cakṣurindriyamanupahataṃ
bhavati,

viṣaya ābhāsagato bhavati, tajjaśca manaskāra:
pratyupasthito bhavatītyata āvṛte rūpe

kācādibhistatrotpadyata eva cakṣurvijñānam | yatra tu
pratibandho'kācādisvabhāvai: kuḍyādibhi-

stamasvadbhi:, tatrāvṛte notpadyate | kim ?
cakṣurvijñānamiti | anutpannatvādāvṛtaṃ nekṣyata iti |

yat tvayā `kiṃ khalu notpadyate' ityanutpattau kāraṇaṃ
pṛṣṭam, idaṃ tatkāraṇamiti brūma: |

yattarhi sūtre uktamiti vistara: | cakṣuṣā rūpāṇi
dṛṣṭvā na nimittagrāhī bhavati

nānuvyañjanagrāhīti vistara: | yasmāccakṣu: paśyati
tasmāt pudgalaścakṣuṣā paśyatītyabhiprāya: |

ācārya:prāha-tenāśrayeṇetyayamatrābhisandhi: |
cakṣurāśrityetyevātrābhisandhi: | cakṣuṣā āśrayeṇa

vijñānena dṛṣṭvetyartha: | kathaṃ jñāyate ?
ityāha-yathā manasā dharmān vijñāyeti |
vartamānāvasthāyāṃ

hi vijñānaṃ kāritraṃ karoti |

āśritakarma vā āśrayasyopacaryata iti | āśritasya
vijñānasya karma darśanamāśrayasya

cakṣuṣa upacaryate | vijñāne paśyati sati cakṣu:
paśyatītyupacāra: | yathā mañcā: krośantīti |

yathā mañcastheṣu puruṣeṣu krośatsu mañcā:
krośantītyupacāra: tadvat | yathā ca sūtra uktamiti

vistara: | vaibhāṣikāṇāmapyayaṃ pakṣa:-na
cakṣurvijānāti, kiṃ tarhi ? vijñānaṃ vijānātīti |

atha coktam-cakṣurvijñeyāni rūpāṇi kāntānīti ?
tatrāśritakarma āśrayasyopacaryata ityavaśyaṃ

@093

uktaṃ ca sūtre-"cakṣurbrāhmaṇa, dvāraṃ yāvadeva
rūpāṇāṃ darśanāya" ( ) iti,

ato gamyate-tena cakṣuṣā dvāreṇa vijñānaṃ paśyatīti |
darśane tatra dvārākhyā | na hyetad

yujyate-darśanaṃ rūpāṇāṃ darśanāyeti |

yadi vijñānaṃ paśyati ko vijānāti ? kaścānayorviśeṣa:
? yadeva hi rūpasya

vijñānaṃ tadevāsya darśanamiti | tadyathā kācit prajñā
paśyatyapyucyate, prajānātītyapi |

evaṃ kiñcid vijñānaṃ paśyatītyapyucyate, vijānātītyapi
|

anye punarāhu:-"yadi cakṣu: paśyati kartṛbhūtasya
cakṣuṣa: kā'nyā dṛśikriyā

iti vaktavyam" ? tadetadacodyam; yadi `vijñānaṃ vijānāti'
itīṣyate, na ca tatra

kartṛkriyābheda:, evamatrāpi |

apare punarbruvate-"cakṣurvijñānaṃ darśanam,
tasyāśrayabhāvāt `cakṣu: paśyati'

ityucyate | yathā nādasyāśrayabhāvāt `ghaṇṭā nadati'
ityucyate" iti |

-------------------

pratipattavyam | dvāraṃ yāvadeva rūpāṇāṃ darśanāyeti |
dvāramiva dvāram | heturāśraya ityabhiprāya: |

anenāgamena tenāśrayeṇeti yo'rtha uktastameva
samarthayati-tena cakṣuṣā dvāreṇa vijñānaṃ paśyatīti |

darśane tatra dvārākhyeti | cakṣurbrāhmaṇa dvāraṃ
darśanaṃ yāvadeva rūpāṇāṃ darśanāyetyartha: | na
hyetadyujyate-

darśanaṃ rūpāṇāṃ darśanāyeti | atrāvācakatvānnaitad
yujyata ityabhiprāya: | yadi darśanaṃ karaṇam-

dṛśyate'neneti darśanamiti, kartari vā lyuṭ-paśyatīti
darśanamiti, darśanāyeti vā bhāvasādhanam |

dṛṣṭirdarśanaṃ tasmai darśanāyeti kathametanna yujyate ?
yasmāccakṣurvyatiriktaṃ darśanaṃ nāsti |

ālocanamiti cet ? na; vijñānāvyatiriktatvāt | vijñānameva
hyālocanam, nāto'nyat paśyāma: |

yadi tu cakṣurdvāraṃ vivaraṃ rūpāṇāṃ darśanāya
vijñānāyetyartho gṛhyate; tadyujyate |

tadyathā kācitprajñā paśyatyapyucyata iti |
paśyatītyapyucyate iti, itiśabdo-

'trādhyāhārya: | anenopanyāsena
darśanavijñānayoranarthāntarabhāva iti darśayati | kā
punarasau yā

prajñaivamucyate ? yā darśanātmikoktā-"tadanyobhayathāryā
dhī:" (abhi^ ko^ 7.1) iti;

"tasyaivaṃ jānata evaṃ paśyata: ( ) iti sūtre vacanāt |
kiñciditi vacanānna sarvaṃ vijñānaṃ

paśyatītyuktaṃ bhavati | cakṣurvijñānaṃ hi
paśyatītyucyate, na tu śrotrādivijñānamiti |

kānyā dṛśikriyeti | yasyopalambhakatvaṃ tasya darśanaṃ
yujyata ityabhiprāya: | tadeta-

dacodyamiti vistara: | yadi vijñānaṃ vijānāti |
kartṛbhūtasya vijñānasya kānyā vijñānakriyeti

vaktavyamiti tulyaṃ codyamāpadyate | na ca tatra
kartṛkriyābheda: | na karturvijñānasya kriyāyāśca

vijñānalakṣaṇāyā bhedo'nyatvamasti | bhavati ca
kartṛkriyāsambandhavyapadeśa:-vijñānaṃ

vijānātīti, tadvadihāpi bhavet-cakṣu:
paśyatītyacodyametat |

cakṣurvijñānaṃ darśanamityapare |
tasyāśrayabhāvāccakṣu: paśyatītyucyate | tathā
nādasyāśraya-

bhāvād ghaṇṭā nadatītyucyate |

vijñānaṃ tarhi kasyāśrayabhāvād rūpaṃ vijānāti ?
ityāha-vijñānasyāśrayabhāvāditi |

cakṣurvijñānasyāśrayabhāvādityartha: | tadvijñānaṃ
darśanamiti rūḍhaṃ loka iti | darśanamiti loke

@094

nanu caivaṃ vijñānasyāśrayabhāvāccakṣurvijānātīti
prāpnoti ? na prāpnoti; tadvijñānaṃ

darśanamiti rūḍhaṃ loke | tathā hi tasminnutpanne `rūpaṃ
dṛṣṭam' ityucyate, na vijñātam |

vibhāṣāyāmapyucyate-"cakṣu: samprāptaṃ
cakṣurvijñānānubhūtaṃ dṛṣṭamityucyate iti |

tasmāccakṣu: paśyatītyevocyate, na vijānātīti |
vijñānaṃ tu sānnidhyamātreṇa rūpaṃ

vijānātītyucyate | yathā-sūryo divasakara:" iti |

atra sautrāntikā āhu:-kimidamākāśaṃ khādyate ?
cakṣurhi pratītya rūpāṇi

cotpadyate cakṣurvijñānam | tatra ka: paśyati ko vā
dṛśyate ! nirvyāpāraṃ hīdaṃ dharmamātram,

hetuphalamātraṃ ca | tatra cchandata upacārā:
kriyante-cakṣu: paśyati, vijñānaṃ vijānātīti,

nātrābhiniveṣṭavyam | uktaṃ hi
bhagavatā-"janapadaniruktiṃ nābhiniviśeta saṃjñāṃ ca

lokasya nābhidhāved" ( ) iti |

eṣa tu kāśmīravaibhāṣikāṇāṃ siddhānta:-cakṣu:
paśyati, śrotraṃ śṛṇoti,

ghrāṇaṃ jighrati, jihvā āsvādayati, kāya: spṛśati, mano
vijānātīti ||42||

tadyadi cakṣu: paśyati, kimekena cakṣuṣā rūpāṇi paśyati
? āhosvid

ubhābhyām ? nātra niyama: |

-------------------

rūḍham, na tu vijñānamiti rūḍham | kathaṃ gamyate ?
ityāha-tathā hi tasminnutpanne rūpaṃ dṛṣṭamityucyate

na vijñātamiti |

vibhāṣāyāmapyucyata iti | sa evārtho'bhidhīyata
ityabhiprāya: | cakṣu:samprāptaṃ

cakṣurābhāsagatam | vijñānaṃ tu sānnidhyamātreṇeti |
vijñānaṃ tu sānnidhyamātreṇeti | nāśrayabhāvayogeneti

darśayati | yathā sūryo divasakara iti | yathā
sānnidhyamātreṇa sūryo divasaṃ karotītyucyate tathā

vijñānaṃ vijānātītyucyate | kasmāt ? loke tathā
siddhatvāt |

nirvyāpāraṃ hīdamiti vistara: | nirvyāpāramiti nirīham |
anena hi karturarthāntarabhūtāṃ

kriyāṃ pratiṣedhati | dharmamātramiti svatantrasya kartu:
pratiṣedhaṃ karoti | hetuphalamātraṃ ceti |

asatyapi kartari hetuphalayo: kāryakāraṇamarthatvaṃ
darśayati | tatra cchandata upacārā: kriyante |

yadi vastu vyavahārāṅgam | teneha
vyavahārārthasaṃsiddhyarthamasadapi sadrūpeṇa parikalpya

kartṛkriyādivyavasthānaṃ kriyate-cakṣu: paśyati,
vijñānaṃ vijānātītyevamādi | nātrābhi-

niveṣṭavyam | bhāvo bhavitrapekṣo'nya ityādi |
janapadaniruktiṃ nābhiniviśeteti | janapadastatra

niyatā niścitā coktirjanapadanirukti:, tāṃ nābhiniviśeta
| kasmāt ? atreyaṃ niruktiriti, na

vā sarvamevārthavatīṃ niruktiṃ kalpayet | saṃjñāṃ ca
lokasya nābhidhāvediti | `ātmā', `jīva:' ityevamādikāṃ

saṃjñā lokasya nādhyāropayet | abhūtasamāropeṇa
astyātmā śarīrādivyatirikta

iti nātīva gacchedityartha: | atha vā-saṃjñāṃ ca lokasya
nābhidhāvennātisaret | arthābhāvāt

saṃjñāpi nāstīti na kalpayedityartha: | atisaraṇam =
atikramaṇamityeko'rtha: ||42||

ubhābhyāmapi iti | abhiśabdādekenāpi nātra niyama: |
dvayorvivṛtayo: pariśuddhataraṃ

@095

ubhābhyāmapi cakṣurbhyāṃ paśyati vyaktadarśanāt |

ubhābhyāmapi cakṣurbhyāṃ paśyatītyābhidhārmikā: |
tathā hi-dvayorvivṛtayo:

pariśuddhataraṃ darśanaṃ bhavati | ekasmiṃśconmīlite
cakṣuṣi dvitīye cārdhanimilite dvicandrādi-

grahaṇaṃ bhavati; naikatarānyathībhāvāt |

na cāśrayavicchedād vicchedaprasaṅga:; vijñānasya
deśāpratiṣṭhitatvād rūpavaditi ||

yadi cakṣu: paśyati śṛṇoti yāvanmano vijānāti,
kimeṣāṃ prāpto viṣaya: ?

āhosvidaprāpta: ?

cakṣu:śrotramano'prāptaviṣayam,

tathā hi-dūrād rūpaṃ paśyati, akṣisthamañjanaṃ na
paśyati | dūrācchabdaṃ śṛṇoti,

sati ca prāptaviṣayatve divyaṃ cakṣu:śrotramiha manuṣyeṣu
dhyāyināṃ nopajāyeta, ghrāṇādivat |

yadyaprāptaviṣayaṃ cakṣu:, kasmānna sarvamaprāptaṃ
paśyati dūraṃ tiraskṛtaṃ ca ! kathaṃ

-------------------

darśanamityuktaṃ bhavati | naikatarānyathībhāvāditi |
unmīlitārdhanimīlitayorakṣṇore-

katarasyānyathībhāvāt | dvayorekatarad yadyanyathībhavati |
yadi yadunmīlitaṃ tadardhanimīlitaṃ kriyate,

sarvanimīlitaṃ vā; yaccārdhanimīlitaṃ yadi tat
sarvanimīlitaṃ kriyeta sarvonmīlitaṃ vā, tadā

dvicandradarśanaṃ na bhavati | ato'vagamyate-dvayorapi
cakṣuṣoratra vijñānotpattau vyāpāro'stīti |

deśāpratiṣṭhitatvād rūpavaditi | viparītadṛṣṭānta: |
yathā rūpasya deśapratiṣṭhitatvādā śrayavicchedād

vicchedo bhavati, naivaṃ vijñānasya | na hi vijñānaṃ
deśapratiṣṭhitam, kiṃ tarhi ? deśāpratiṣṭhitam;

amūrtatvāt | deśāpratiṣṭhitatvācca
nāśrayavicchedādvicchedo bhavati |

tathāhi dūrādrūpaṃ paśyatīti | yatra rūpaṃ dṛśyate,
na tatra tadgrāhakaṃ cakṣurindriyamasti,

tatra pramāṇānupalabhyamānatvāt,
tatrāvidyamānadevadattādivat | yathā cakṣu:, evaṃ
śrotramapi

vaktavyam | itara āha-`svaviṣayadeśaprāpi cakṣu: śrotram;
indriyatvāt, ghrāṇendriyādivat |'

anenānumānena tatra pramāṇānupalabhyamānatvaṃ
hetumasiddhaṃ darśayati | ācārya āha-sati ca

prāptaviṣayatva iti | vistara:-yadi prāptaviṣayaṃ cakṣu:
śrotraṃ kalpyeta, divyaṃ cakṣu:kṣotramiha

manuṣyeṣu dhyāyināṃ nopajāyeta | yadi hi
cakṣu:śrotramativiprakṛṣṭadeśasthaṃ vyavahitaṃ ca

kuḍyādibhiryathāyogaṃ rūpaṃ śabdaṃ gṛhṇīyād,
evamasya divyatvaṃ sambhavet, tacca prāptaviṣayatve na syāt

| ghrāṇādivat | yathā ghrāṇajihvākāyā:
prāptaviṣayatvād divyā dhyāyināṃ nopajāyeran,

tadvat | anena svaviṣayadeśaprāpitvapakṣasya
dharmiviśeṣaviparyayāpakṣālatvaṃ darśayati |

sambhavaddivyatve hi cakṣu:śrotre dharmī |
asambhavaddivyatvabhāvo viśeṣaviparyaya: | sa prāpnotīti

doṣa: | anena doṣeṇānanumānatvāt
tatpramāṇānupalabhyamānatvaṃ siddhaṃ vyavasthāpayati |
tasmāda-

prāptaviṣayaṃ cakṣu: śrotram |

yadyaprāptaviṣayaṃ cakṣuriti vistara: |
āsannenātidūrasthena tiraskṛtena vā tulyā tadaprāpti-

riti tatra darśanaṃ prasañjayati | kimidaṃ parasya
sādhanam, uta dūṣaṇamiti ? yadi tāvadevaṃ sādhanam-

`atidūraṃ tiraskṛtaṃ cakṣu:śrotreṇa gṛhyate,
aprāptatvāt, āsannaviṣayavat' iti, tadasādhanam;

@096

tāvadayaskānto na sarvamaprāptamaya: karṣati !
prāptaviṣayatve'pi caitat samānam | kasmānna

sarvaṃ prāptaṃ paśyatyañjanaṃ śalākāṃ vā | yathā ca
ghrāṇādīnāṃ hi prāpto viṣayo na tu sarva:,

sahabhūgandhādyagrahaṇāt; evaṃ cakṣuṣo'pyaprāpta: syāt,
na tu sarva: | manastvarūpitvāt

prāptumevāśaktam |

kecit puna: śrotraṃ prāptāprāptaviṣayaṃ manyante;
karṇābhyantare'pi śabda śravaṇāt |

śeṣaṃ tu ghrāṇajihvākāyākhyam |

trayamanyathā ||43||

prāptaviṣayamityartha: | ghrāṇaṃ kathaṃ prāptaviṣayam ?
nirucchvāsasya gandhāgrahaṇāt |

keyaṃ prāptirnāma ? nirantarotpatti: |

kiṃ puna: paramāṇava: spṛśantyanyonyam ? āhosvinna ? na
spṛśantīti

kāśmīrakā: | kiṃ kāraṇam ? yadi tāvat sarvātmanā
spṛśeyurmiśrībhaveyurdravyāṇi |

athaikadeśena, sāvayavā: prasajyeran | niravayavāśca
paramāṇava: |

kathaṃ śabdābhiniṣpattirbhavati ? ata eva yadi hi
spṛśeyurhasto haste'bhyāhata:

sajyeta, upalaścopale |

-------------------

heto: svayamaniścitvāt, pūrvābhyupagamavirodhādvā | atha
dūṣaṇam-`sarvāprāpta-grāhakatvaṃ

cakṣu: śrotralakṣaṇasya dharmiṇa: prasajyate',
tadadūṣaṇam; anumānabādhanāt | katham ? ityāha- kathaṃ

tāvadayaskānto na sarvamaprāptamaya: karṣatīti |
praśnamukhenāyaskāntanidarśanamupanyasya

sarvāprāptagrāhakatvaṃ cakṣu:śrotrasya sādhayati-na
sarvāprāptagrāhakaṃ cakṣu:śrotram; sarvāprāptagrahaṇa-

śaktihīnatvāt, ayaskāntavat | ayaskānto hyaprāptamayo
gṛhṇāti, karṣatītyartha:, na ca sarvamaprāptaṃ

gṛhṇāti; tadvaccakṣu: śrotram | prāptaviṣayatve'pi caitat
samānamiti | nātidūratiraskṛto

viṣayaścakṣu:śrotreṇa gṛhyate; grahaṇāyogyatvāt,
samprāptāñjanaśalākāvat | atha vā-na sarvasva-

grāhyagrāhi cakṣu:śrotram; indriyasvābhāvyāt,
ghrāṇendriyādivat | ghrāṇādīnāṃ hi prāpto viṣayo na

tu sarva:, sahabhūgandhādyagrahaṇāt | ghrāṇādisahabhūni
hi gandharasaspraṣṭavyāni ghrāṇādibhirna gṛhyante,

śaktirhīndriyāṇāmīdṛśīti | manastvarūpitvāditi |
prāptatvaṃ mūrtānāmeva vyavasthāpyeta, nāmūrtā-

nāmiti | mano'prāptaviṣayamiti na vicāra: kriyate |

"trayamanyathā" iti | prāptaviṣayameva trayamiti
iṣṭāvadhāraṇārthamārambha: | anyathā hi

prāptāprāptaviṣayamityapi sambhāvyeta | nirucchvāsasya
gandhāgrahaṇāditi | yaducchvāsena sārdhaṃ bhūtacatuṣkaṃ

tasya gandho ghrāṇena ghrāyate | vāyau
gandhāntaramutpannamityapare | miśrībhaveyure-

kadeśībhaveyu: | athaikadeśena | kim ? spṛśeyuriti vartate
|

kathaṃ śabdābhiniṣpattiriti | yadi na spṛśanti,
anibhaghāte śabdābhiniṣpattirna prāpnotītya-

bhiprāya: | ata eveti kāśmīrā: | yadi hi spṛśeyurhasto
haste'bhyāhata: sajjeta | jatunīva

jatvantaram | kathaṃ citaṃ pratyāhataṃ na viśīryata iti |
anyonyamaspṛśatāṃ paramāṇūnāṃ saṅghāta:

@097

kathaṃ cittaṃ pratyāhataṃ na viśīryate ?
vāyudhātusandhāritatvāt | kaścidvāyudhātu-

rvikiraṇāya pravṛtta:, yathā saṃvarttanyām | kaścit
sandhāraṇāya, yathā vivarttanyāmiti |

kathamidānīṃ nirantaraprāptyā prāptaviṣayaṃ trayamucyate
? tadevaiṣā nirantaratvaṃ yanmadhye nāsti

kiñcit | api khalu saṅghātā: sāvayavatvāt
spṛśantītyadoṣa: |

evaṃ ca kṛtvā ayamapi grantha upapanno bhavati
vibhāṣāyām-"kiṃ nu spṛṣṭahetukaṃ

spṛṣṭamutpadyate, āhosvidaspṛṣṭahetukam ?" iti
praśnayitvā āha-"kāraṇaṃ prati |

kadācit spṛṣṭahetukamaspṛṣṭamutpadyate, yadā viśīryate
| kadācidaspṛṣṭahetukaṃ spṛṣṭam, yadā cayaṃ gacchati |

kadācit spṛṣṭahetukaṃ spṛṣṭam, yadā cayavatāṃ caya: |
kadācidaspṛṣṭa-

hetukamaspṛṣṭam, yadā vātāyanaraja:" iti |

yadi paramāṇava: spṛśeyuruttarakṣaṇāvasthānaṃ syāditi
bhadantavasumitra: |

na spṛśanti, nirantare tu spṛṣṭasaṃjñeti bhadanta: |

bhadantamataṃ caiṣṭavyam | anyathā hi sāntarāṇāṃ
paramāṇūnāṃ śūnyeṣvantareṣu gati:

kena pratibadhyeta, yata: sapratighā iṣyante !

naca paramāṇubhyo'nye saṅghātā iti | ta eva te saṅghātā:
paramāṇava: spṛśyante

yathā rūpyante |

-------------------

pratyāhata: pāṇyādibhi: kathaṃ na viśīryate |
tadevaiṣāṃ nirantaratvaṃ yanmadhye nāsti kiñciditi |

ālokādi madhye nāstīti nirantaratvameṣāṃ vyavasthāpyate
| tadeva ca prāptatvam, nānyatheti |

api khalviti | api cetyartha: | saṅghātā: sāvayavatvāt
spṛśantītyadoṣa: | yo'sau doṣa

ukta:-yadi sarvātmanā spṛśeyurmiśrībhaveyurdravyāṇi,
athaikadeśena sāvayavā: prasajyeranniti |

kāraṇaṃ pratīti | yasya yādṛśaṃ kāraṇaṃ tasya
tatkāraṇaṃ spṛṣṭamaspṛṣṭaṃ vā prati | āha-

kadāciditi | vistara:-spṛṣṭahetukamiti | spṛṣṭamanyonyaṃ
heturasya spṛṣṭahetukam | evama- spṛṣṭahetukam | yadā

viśīryata iti | tadyathā śuṣkā mṛccūrṇīkriyamāṇā |
yadā cayaṃ gacchatīti |

tadyathā himam | taddhi pūrvaṃ sūkṣmaṃ paścānmahad
bhavati | cayavatāṃ caya iti | tadyathā mṛtpiṇḍadvaya-

sannipāte |

uttarakṣaṇāvasthānaṃ syāditi | utpadya spṛṣṭiyogāt |
nirantare tu spṛṣṭasaṃjñeti bhadanta: |

bhadantamataṃ caiṣṭavyamiti | vaibhāṣikamataṃ
kasmānnaiṣṭavyam, nanu
vaibhāṣikairapyevamuktam-`tadevaiṣāṃ

nirantaratvaṃ yanmadhye nāsti kiñcid' iti ? astyevam,
sāvakāśaṃ tu tadvacanam, yat `madhye

nāsti kiñcid' iti bruvāṇā vaibhāṣikā madhya ālokādi
necchanti, anyaparamāṇu-

praveśānavakāśaṃ tu na bruvate | anyathā hi
sāntarāṇāṃ paramāṇūnāṃ śūnyeṣvantareṣu gati: kena

pratibadhyeta | gatimata iti vākyaśeṣa: |

ayaṃ cāparo doṣa: | na ca paramāṇubhyo'nye saṅghātā: |
yathā vaibhāṣikā: kalpayanti |

ta eva te saṅghātā: paramāṇava: spṛśyante yathā
rūpyanta iti | saṅghātā eva, naika ityartha: |

@098

yadi ca paramāṇordigbhāgabheda: kalpyeta,
spṛṣṭasyāspṛṣṭasya vā sāvayavatvaprasaṅga: |

na cet, spṛṣṭasyāpyaprasaṅga: ||43||

kiṃ punarebhiścakṣurādibhirātmaparimāṇatulyasyārthasya
grahaṇaṃ bhavati, āśuvṛttyā

ca parvatādīnāmalātacakrādivad ? āhosvit tulyātulyasya ?
yāni tāvadetāni prāpta-

viṣayāṇyuktāni, ebhi:

tribhirghrāṇādibhistulyaviṣayagrahaṇaṃ matam |

yāvanto hīndriyaparamāṇavastāvanto hi viṣayaparamāṇava:
sametya vijñānaṃ

janayanti | cakṣu:śrotrābhyāṃ tvaniyama: |
kadācidalpīyāṃso yadā vālāgraṃ paśyati, kadācit

samā yadā drākṣāphalaṃ paśyati, kadācit bhūyāṃso
yadā mahāntaṃ parvataṃ paśyatyunmiṣitamātreṇa |

evaṃ śrotreṇa maśakameghādiśabdaṃ śravaṇe ghoṣam |

manastvamūrttivadeveti parimāṇapariccheda: sampradhāryate ||

kathaṃ punareṣāṃ cakṣurādīndriyaparamāṇūnāṃ
sanniveśa: ?

cakṣurindriyaparamāṇavastāvadakṣitārakāyāmajājī-
puṣpavadavasthitā: | acchacarmā-

vacchaditāstu na vikīryante | adharauttaryeṇa
piṇḍavadavasthitā ityapare | na cānyo'nya-

māvṛṇvanti; sphaṭikavadacchatvāt |

śrotrendriyaparamāṇavo bhūrjābhyantarāvasthitā: |

-------------------

yadi ca paramāṇoriti vistara: | paramāṇvapariniṣpattiṃ
vaktukāma ācāryo vicārayati-

yadi paramāṇorekasya pūrvādidigbhāgabheda: kalpyeta
spṛṣṭasyānyonyamaspṛṣṭasya vā sāvayavatva-

prasaṅga: | na cet | kim ? digbhāgabheda iti vartate |
spṛṣṭasyāpyaprasaṅga: | kasya ? sāvayavatvasya |

atra sādhanam-`na niravayava:
paramāṇurdigbhāgabhedavattvāt, māṣarāśivad' iti |
tadetaddigbhāga-

bhedavattvaṃ necchanti vaibhāṣikā: | digbhāgabhedo hi
saṅghātarūpāṇāmeva kalpyate | evaṃ ca

varṇayanti-"dharmataiveyaṃ yatsapratighānāṃ
bhinnadeśatvam, teṣāṃ
nairantaryeṇāvasthānādabhinnadeśatvaṃ

mā bhūditi sāntarāṇāmapi sapratighatvena gati:
pratibadhyate" iti ||43||

āśuvṛttyā ca parvatādīnāmalātacakrādivaditi |
ātmaparimāṇatulyasyaivārthasya grahaṇa

iṣyamāṇe kathaṃ parvatādīnāṃ mahatāṃ sakṛdiva
grahaṇaṃ lakṣyate, na krameṇa ? ityāśaṅkya yuktiṃ tathā

grahaṇe kathayati-āśuvṛttyā cetyādi |
yathālātacakrādigrahaṇaṃ krameṇa vartamānaṃ sakṛdiva

lakṣyate, tathā parvatanadīśabdādigrahaṇamāśuvṛttyā
bhavatīti | āhosvittulyātulyasyeti | drākṣā-

phalādidarśane tulyasya,
vālāgraparvatādidarśane'tulyasyetyabhiprāya: |
unmiṣitamātreṇeti | na

kramadarśananyāyena | evaṃ śrotreṇeti vistara: |
kadācidalpīyāṃsa:, yadā maśakaśabdaṃ śṛṇoti |

kadācit samā:, yadā śrotraparamāṇusamapramāṇaṃ
kasyacicchabdaṃ śṛṇoti | kadācid bhūyāṃsa:,

yadā meghaśabdaṃ śṛṇotīti |

ajājīpuṣpavadavasthitā: kālajīrakapuṣpavadavasthitā: |
ekatalāvasthitā ityartha: |

@099

ghrāṇendriyaparamāṇavo ghāṭābhyantare śalākāvat |

ādyāni trīṇīndriyāṇi mālāvadavasthitāni |

jihvendriyaparamāṇavo'rdhacandravat | vālāgramātraṃ kila
madhyajihvāyāṃ jihvendriya-

paramāṇubhirasphuṭam |

kāyendriyaparamāṇava: kāyavadavasthitā: |

strīndriyaparamāṇavo bherīkaṭāhavat |

puruṣendriyaparamāṇavo'ṅguṣṭhavat |

tatra cakṣurindriyaparamāṇava: kadācit sarve sabhāgā
bhavanti, kadācit tatsabhāgā: |

kadācideke sabhāgā:, eke tatsabhāgā: | evaṃ
yāvajjihvendriyaparamāṇava: | kāyendriya-

paramāṇavastu sarve sabhāgā na bhavanti |
pradīptanarakābhyantarāvaruddhānāmapi hyaparimāṇā:

kāyendriyaparamāṇavastatsabhāgā bhavanti | sa kila
vijñānotpattāvāśrayo viśīryeta |

na caika indriyaparamāṇurviṣayaparamāṇurvā vijñānaṃ
janayati; sañcitāśrayālambanatvāt

pañcānāṃ vijñānakāyānām | ata evānidarśana:
paramāṇu:; adṛśyatvāt ||

ya ime ṣaḍvijñānadhātava uktāścakṣurvijñānaṃ
yāvanmanovijñānam, kimeṣāṃ yathā

viṣayo varttamāna: pañcānāṃ caramasya trikāla:,
evamāśrayo'pi ? netyāha | kiṃ tarhi ?

caramasyāśrayo'tīta: pañcānāṃ sahajaśca tai: ||44||

manovijñānadhāto: samanantaraniruddhaṃ mana āśraya: |

atītaśceti caśabda: | tatra cakṣurvijñānasya cakṣu:
sahaja āśrayo yāvat kāya-

vijñānasya kāya: | atīta: punareṣāmāśrayo mana ityapyete
pañca vijñānakāyā indriya-

dvayāśrayā: | ata
evocyate-"yaścakṣurvijñānasyāśrayabhāvena
samanantarapratyayabhāvenāpi

sa tasya"-iti catuṣkoṭika: | prathamā koṭiścakṣu:,
dvitīyā samanantarātītaścaitasiko

-------------------

bhūrjābhyantarāvasthitā iti | karṇābhyantare yad
bhūrjapatravarṇākāraṃ tad bhūrjamiveti bhūrjam |

tadabhyantare'vasthitā: śrotrendriyaparamāṇava: |
ghāṭābhyantare | ghāṭā = nāsāpuṭī |
mālāvadavasthitā-

nīti | maṇḍalena samapaṃktyāvasthitānīti |

vālāgramātraṃ kileti | āgamasūcanārtha: kilaśabda: |
asphuṭamavyāptam |

sa kileti | karmasāmarthyādevāviśaraṇaṃ syāditi
kilaśabdena aruciṃ sūcayati |

sañcitāśrayālambanatvāditi | sañcitāśrayatvāt,
sañcitālambanatvācca |

"caramasyāśrayo'tīta:" iti | atīta evetyavadhāraṇam | ata
evocyata iti | yasmāt

pañcavijñānakāyā indriyadvayāśrayā: |
cakṣurādīndriyāśrayā:, manaindriyāśrayāśca |
tasmāccatuṣkoṭika

uttiṣṭhate | prathamā koṭiścakṣuriti | cakṣurvijñānasya
cakṣurāśrayabhāvena na samanantarapratyayabhāvena |

na hi cakṣuścittacaittasvabhāvam | "cittacaittā acaramā
utpannā: samanantara:" (abhi^ ko^

2.63) iti ca samanantarapratyayalakṣaṇam | dvitīyā
koṭi:-samanantarātītaścaitasiko dharmadhātu: |

@100

dharmadhātu:, tṛtīyā samantarātītaṃ mana:, caturthī
uktanirmuktā dharmā: | evaṃ tāvat

kāyavijñānasya svamindriyaṃ vaktavyam |

manovijñānasya pūrvapādaka:-yastāvadāśrayabhāvena
samanantarapratyayabhāvenāpi sa: |

syāt samanantarapratyayabhāvena nāśrayabhāvena |
samanantarātītaścaitasiko dharmadhāturiti ||44||

kiṃ puna: kāraṇamubhayādhīnāyāṃ vijñānotpattau
cakṣurādaya: evāśrayā ucyante, na

rūpādaya: ?

tadvikāravikāritvādāśrayāścakṣurādaya: |

dhātava ityadhikāra: | cakṣurādīnāṃ hi vikāreṇa
tadvijñānānāṃ vikāro bhavati;

anugrahopaghātapaṭumandatānuvidhānāt, na tu rūpādīnāṃ
vikāreṇa tadvikāra: | tasmāt

sādhīya:-tadadhīnatvāt ta evāśrayā:, na rūpādaya: |

-------------------

tasya samanantarabhāvena nāśrayabhāvena | ṣaḍeva
hyāśrayā vijñānasyeṣyante cakṣurādayo mana: paryantā:,

nānye | tṛtīyā samanantarātītaṃ mana: |
ubhayalakṣaṇayuktatvāt | caturthī uktanirmuktā dharmā: |

koṭitrayamuktā viprayuktā asaṃskṛtādaya: | evaṃ
yāvatkāyavijñānasya svamindriyaṃ vaktavyamiti |

ya: śrotravijñānasyāśrayabhāvena
samanantarapratyayabhāvenāpi sa tasyeti
catuṣkoṭika:-prathamā

koṭi: śrotram, dvitīyā samanantarātītaścaitasiko
dharmadhātu:, tṛtīyā samanantarātītaṃ mana:,

caturthī koṭiruktanirmuktā dharmā iti | evamanyadapi
vaktavyam |

manovijñānasya pūrvapādaka iti | yo
manovijñānasyāśrayabhāvena samanantarapratyayabhāvenāpi

sa tasyeti pūrvapādaka: | yastāvadāśrayabhāvena
samanantarapratyayabhāvenāpi sa iti | manastā-

vadavaśyamasau samanantarapratyaya: syāt |
samanantarapratyayabhāvena, nāśrayabhāvena |
samanantarātīta-

ścaitasiko dharmadhātu:;
acakṣurādyāśrayaṣaṭsvabhāvatvāt ||44||

"tadvikāravikāritvāt" iti | vistara:-teṣāṃ
cakṣurādīnāṃ vikārastadvikāra:,

tadvikāreṇa vikāra: tadvikāravikāra:, sa eṣāmastīti
tadvikāravikārīṇi vijñānāni, tadbhāva:

tadvikāravikāritvam | tasmāccakṣurādaya evaiṣāmāśrayā
ityavadhāryate | anugrahopaghātapaṭu-

mandatānuvidhānāditi |
cakṣurādīnāmañjanādibhiranugraham,
reṇvādibhiścopaghātaṃ cakṣurādivijñānānya-

nuvidadhate sasukhotpādāt, sadu:khotpādācca yathākramam |
paṭumandatāṃ ca teṣāmanuvidadhate,

paṭumandatotpādāt | ato'vagamyate-cakṣurādivikāreṇa
vijñānavikāro bhavatīti | nanu ca

paṭuni rūpe paṭu cakṣurvijñānamutpadyamānaṃ dṛśyate,
mande mandamiti teṣāṃ cakṣurādīnām ? yadyapi

rūpasya paṭumandate cakṣurvijñānamanuvidadhīta;
vidhurāvasthayostu cakṣūrūpayoścakṣuravasthāmeva

cakṣurvijñānamanuvidhatte, na rūpavāsthām | tathā hi
cakṣuṣyanugṛhīte rūpe copahate tadvītarāgāṇāṃ

madhyasthānāṃ ca cakṣurvijñānamavikāramutpadyate, na tu
sadu:khamutpadyate | rūpe punaranugṛhīte = parityakte,

cakṣuṣi copahate-kāmalavyādhinā, timiropaghātena vā,
pītadarśanaṃ bhrāntaṃ keśoṇḍrukādidarśanaṃ

vā pravartate | tathā paṭuni rūpe jarayā mande cakṣuṣi
mandaṃ cakṣurvijñānamutpadyate | evaṃ mande rūpe

@101

kiṃ puna: kāraṇam-rūpādayaśca tairvijñāyante
cakṣurvijñānaṃ cocyate yāvanmano-

vijñānam, na punā rūpavijñānaṃ yāvaddharmavijñānamiti
? ya ete cakṣurādaya āśrayā:,

eṣām-

ato'sādhāraṇatvācca vijñānaṃ tairnirucyate ||45||

kathamasādhāraṇatvam ? na hi cakṣuranyasya
vijñānasyāśrayībhavitumutsahate | rūpaṃ

tu manovijñānasyālambanībhavatyanyacakṣurvijñānasyāpīti
| evaṃ yāvat kāyo veditavya: |

tasmādāśrayabhāvādasādhāraṇatvācca vijñānaṃ taireva
nirdiśyate, na rūpādibhi: | yathā

bherīśabdo yavāṅkura iti ||

atha yatra kāye sthitaścakṣuṣā rūpāṇi paśyati, kiṃ
tāni kāyacakṣūrūpavijñānā-

nyekabhūmikānyeva bhavanti ? āhosvidanyabhūmikānyapi ?

āha-sarveṣāṃ bheda: | kāmadhātūpapannasya svena
cakṣuṣā svāni rūpāṇi paśyata:

sarvaṃ svabhūmikaṃ bhavati | tasyaiva svāni rūpāṇi
prathamadhyānacakṣuṣā paśyata: kāyarūpe

svabhūmike vijñānacakṣuṣi tadbhūmike |
prathamadhyānabhūmīni paśyato rūpāṇi trīṇyapi

tadbhūmikāni | dvitīyadhyānacakṣuṣā svāni rūpāṇi
paśyata: kāyarūpe svabhūmike

cakṣustadbhūmikaṃ vijñānaṃ prathamadhyānabhūmikam |
prathamadhyānabhūmīni paśyato vijñānarūpe

-------------------

cakṣuryadyatipaṭu bhavet paṭu cakṣurvijñānamutpadyate |
tathā hi jātisvabhāvena paṭuni gṛdhracakṣuṣi

mande'pi śavarūpe'nekayojanaviprakṛṣṭe'pi
cakṣurvijñānamutpadyate | ityevaṃ śrotrādīnyapi yojyāni
|

"ato'sādhāraṇatvācca" iti | ata āśrayabhāvāt,
asādhāraṇatvācca | āśrayabhāvo

vyākhyāta iti na taṃ pratyādriyate | asādhāraṇatvameva tu
vyācakṣāṇa āha-kathamasādhāraṇatva-

mityadi | anyacakṣurvijñānasyāpīti |
anyasantānavijñānasyāpītyartha: | taireva nirdiśyata iti

cakṣurādibhi: | cakṣurvijñānaṃ yāvanmanovijñānam | na
rūpādibhi: | rūpavijñānaṃ yāvaddharmavijñānam |

yathā bherīśabdo yavāṅkura iti | asādhāraṇatvāt
tābhyāṃ bherīyavābhyām | yathā nirdeśo loke

bherīśabdo yavāṅkura iti | na tu daṇḍaśabda:
kṣetrāṅkura iti vā | daṇḍo hi paṭahādiśabdasyāpi

kāraṇībhavet, kṣetraṃ ca śāligodhūmāṅkurasyāpi-iti
sādhāraṇatvānna tābhyāṃ nirdeśa: kriyate |

asādhāraṇābhyāṃ tu bherīyavābhyāṃ nirdeśa: |
tadvadihāpi draṣṭavyam |

api khalu cakṣureva vijñānam, ubhayo: sattvasaṃkhyātatvāt;
rūpaṃ tvasattvasaṃkhyātamapi |

cakṣuṣā vijñānam cakṣurvijñānam; tasya kāraṇabhāvāt
| cakṣuṣe vijñānaṃ cakṣurvijñānam;

sukhadu:khavedanāsamprayuktasya vijñānasya
cakṣuranugrahopaghātapravṛttatvāt | cakṣuṣo vijñānaṃ

cakṣurvijñānam; asādhāraṇatvena tata: pravṛtte: |
cakṣuṣo vijñānaṃ cakṣurvijñānam; sattvasaṅkhyātasyaiva

svāmibhāvāt | cakṣuṣi vijñānaṃ cakṣurvijñānam;
tatsamprayoginyā: sukhāyā du:khāyā vā vedanāyā:

cakṣuṣyeva paricchidyamānatvāt | evaṃ śrotrādiṣu yojyam
| tadevaṃ cakṣurādibhireva vijñānanirdeśo

yujyate, na rūpādibhi: |

@102

tadbhūmike kāya:
kāmāvacarāścakṣurdvitīyadhyānabhūmikam |
dvitīyadhyānabhūmīni paśyata-

ścakṣūrūpe tadbhūmike kāya: kāmāvacaro vijñānaṃ
prathamabhūmikam | evaṃ tṛtīyacaturtha-

dhyānabhūmikena cakṣuṣā tadbhūmikādharabhūmikāni
rūpāṇi paśyato yojayitavyam |

prathamadhyānopapannasya svena cakṣuṣā svāni rūpāṇi
paśyata: sarvaṃ svabhūmika-

madharāṇi paśyata: trayaṃ svabhūmikam |
dvitīyadhyānacakṣuṣā svāni rūpāṇi paśyatastrayaṃ

svabhūmikaṃ cakṣustadbhūmikam | kāmāvacarāṇi paśyata:
kāyavijñāne svabhūmike

rūpāṇyadharāṇi cakṣustadbhūmikam |
dvitīyadhyānabhūmīni paśyataścakṣūrūpe tadbhūmike |
śeṣaṃ

svabhūmikam |

evaṃ tṛtīyādidhyānacakṣuṣā yojyam |
dvitīyādidhyānopapannasya svaparacakṣubhyāṃ

svaparabhūmikāni rūpāṇi paśyato yathāyogaṃ yojayitavyam
||45||

ayaṃ tu niyama:-

na kāyasyādharaṃ cakṣu:,

pañcabhūmikāni hi kāyacakṣūrūpāṇi kāmāvacarāṇi
yāvaccaturthadhyānabhūmikāni |

dvibhūmikaṃ cakṣurvijñānam-kāmāvacaram,
prathamadhyānabhūmikaṃ ca | tatra yadbhūmika:

kāyastadbhūmikaṃ cakṣu:, ūrdhvabhūmikaṃ vā
cakṣurbhavati na tvadharabhūmikam | yadbhūmikaṃ

cakṣustadbhūmikam, adharabhūmikaṃ vā rūpaṃ viṣayo
bhavati |

ūrdhvaṃ rūpaṃ na cakṣuṣa: |

na hi kadācidūrdhvabhūmikaṃ rūpamadhobhūmikena cakṣuṣā
draṣṭuṃ śakyate |

vijñānaṃ ca,

-------------------

evaṃ tṛtīyacaturthadhyānabhūmikena cakṣuṣā
tadbhūmikādharabhūmikāni rūpāṇi paśyato

yojayitavyamiti | tasyaiva kāmadhātūpapannasya yojayitavyam |
evaṃ tṛtīyādidhyānacakṣuṣā

yojyamiti | tasyaiva prathamadhyānopapannasya
tṛtīyacaturthadhyānacakṣuṣā paśyato yojyam ||45||

"na kāyasyādharaṃ cakṣu:" iti | adharabhūmikamityartha: |
svabhūmikamūrdhvabhūmikaṃ

cābhyanujñātaṃ bhavati | pañcabhūmikāni hi
kāyacakṣurūpāṇi | kāya: = śarīram | etāni kāyādīni

pañcabhūmikāni | kāmāvacarāṇi prathamadhyānabhūmikāni
yāvaccaturthadhyānabhūmikāni | ārūpya-

dhātāvabhāvāt | dvibhūmikaṃ cakṣurvijñānamiti |
kāmāvacaraṃ prathamadhyānabhūmikaṃ ca | taryorvitarka-

vicārasadbhāvāt, cakṣurvijñānasya cāvaśyaṃ
savitarkavicāratvāt |

"ūrdhva rūpaṃ na cakṣuṣa:" iti | nordhvabhūmikaṃ rūpaṃ
cakṣuṣo viṣayo bhavati; ūrdhva-

bhūmikasya rūpasya sūkṣmatvāt |
svabhūmikamadharabhūmikaṃ cābhyanujñātaṃ bhavati |

"vijñānaṃ ca" | kim ? ūrdhvaṃ na cakṣuṣa iti prakṛtam |
kāmāvacarasya cakṣuṣo'dhara-

bhūmikasya prathamadhyānabhūmikaṃ cakṣurvijñānaṃ na
bhavati | svabhūmikamadharabhūmikaṃ vābhyanujñātaṃ
bhavati |

kāmāvacarasya cakṣuṣa: svabhūmikaṃ kāmāvacarameva
cakṣurvijñānaṃ bhavati | prathamadhyānabhūmikasya

@103

ūrdhvaṃ na cakṣuṣo rūpavat |

asya rūpaṃ tu kāyasyobhe ca sarvata: ||46||

asyetyanantaroktasya cakṣurvijñānasya rūpaṃ sarvato
viṣaya:-ūrdhvam, adha:,

svabhūmau ca | kāyasya cobhe rūpavijñāne sarvato bhavata:
||46||

yathā cedaṃ cakṣuruktaṃ visteraṇa veditavyam,

tathā śrotraṃ

"na kāyasyādharaṃ śrotramūrdhvaṃ śabdo na ca śrute: |

vijñānaṃ cāsya śabdastu kāyasyobhe ca sarvata: ||"

iti vistareṇa yojyam ||

-------------------

cakṣuṣa: prathamadhyāna bhūmikameva cakṣurvijñānaṃ
bhavati, kāmāvacaraṃ tu cakṣurvijñānamasya na bhavati |

nanu coktam-adharabhūmikamabhyanujñātamiti ?
satyamuktametat; kintu asatyātmīye'dhara-

bhūmikamiṣyate, na satīti |
dvitīyatṛtīyacaturthadhyānacakṣuṣo hyasati ātmīye
prathamadhyānabhūmika-

mevādharaṃ cakṣurvijñānaṃ bhavati, na tu kāmāvacaram;
paramanihīnatvāt | sambhavatastvevamuktam-

adharabhūmikamabhyanujñātamiti |

asyetyanantaroktasya cakṣurvijñānasyeti |
cakṣurvijñānajāte: | rūpaṃ sarvato viṣaya: |

sambhavatastu yojyam, kāmāvacarasya cakṣurvijñānasya
svabhūmikameva rūpam, prathamadhyānabhūmikasya

tu prathamadhyānabhūmikacakṣurāśrayasya cakṣurvijñānasya
svabhūmikamadharabhūmikamūrdhvabhūmikaṃ ca rūpaṃ

viṣaya:, caturthadhyānabhūmikacakṣurāśrayasya tu
caturthadhyānabhūmikaṃ rūpam, tataścādharabhūmikaṃ
sarvaṃ

viṣaya: | evaṃ yāvad
dvitīyadhyānabhūmikacakṣurāśrayasya
dvitīyadhyānabhūmikam, tataścādharabhūmikaṃ

rūpaṃ viṣaya: | evaṃ cakṣurvijñānajāterūrdhvamadha:
svabhūmau ca rūpaṃ viṣayo bhavati | kāyasya cobhe

rūpavijñāne sarvato bhavata iti | kāmāvacarasya kāyasya
śarīrasya svabhūmikordhva-bhūmike

rūpavijñāne bhavata: | prathamadhyānabhūmikasya kāyasya
prathamadhyānabhh#mikameva vijñānam | rūpaṃ tu

svordhvādharabhūmikam, yathā-svāśrayaṃ cakṣu: |
dvitīyādidhyānabhūmikasya kāyasya vijñāna-

madharabhūmikameva | prathamadhyānabhūmikamevetyartha: |
rūpaṃ tu dvitīyatṛtīyadhyānabhūmikasya kāyasya

svordhvādarabhūmikam, yathā-svāśrayaṃ cakṣu: |
caturthadhyānabhūmikasya kāyasya rūpaṃ svādhara-

bhūmikam; tata ūrdhvaṃ rūpābhāvāt ||46||

"tathā śrotram" iti | yathā cakṣuruktaṃ tathā śrotraṃ
vyākhyātavyam | kathamiti ? atha

yatra kāye sthita: śrotreṇa śabdān śṛṇoti, kiṃ tāni
kāyaśrotraśabdavijñānānyekabhūmikānyeva

bhavanti ? āhosvidanyabhūmikānyapi ? āha-sarveṣāṃ bheda:
| kāmadhātūpapannasya svena śrotreṇa

svān śabdān śṛṇvata: sarvaṃ svabhūmikaṃ bhavatīti
vistareṇānayā diśā grantho vaktavyo yāvadayaṃ

tu niyama:-

na kāyasyādharaṃ śrotramūrdhvaṃ śabdo na ca śrute: |

vijñānaṃ cāsya śabdastu kāyasyobhe ca sarvata: ||

@104

trayāṇāṃ tu sarvameva svabhūmikam |

ghrāṇajihvākāyadhātūnāṃ kāyaviṣayavijñānāni
svabhūmikānyeva-ityutsarga-

viśeṣeṇa kṛtvā punarviśeṣaṇārthamapavāda ārabhyate-

kāyavijñānamadharasvabhūmi,

kāya:, kāyadhātu:, spraṣṭavyaṃ ca svabhūmikānyeva
nityaṃ bhavanti | kāyavijñānaṃ

tu keṣāñcit, svabhūmikam, yathā
kāmadhātuprathamadhyānopapannānām | keṣāñcida-

dharabhūmikam, yathā dvitīyādidhyānopapannānāmiti |

aniyataṃ mana: ||47||

kadācit kāyamanovijñānadharmai: samānabhūmikaṃ mano
bhavati, kadācidū-

rdhvādhobhūmikam | pañcabhūmike'pi kāye sarvabhūmikāni
mana ādīni bhavanti upapattikāle

samāpattikāle yathāyogamiti visteraṇa samāpattinirdeśe
kośasthāna etadākhyāyiṣyate |

atibahugrandhabhāraparihārārthaṃ tu nedānīṃ
punarākhyāyate, alpaṃ ca prayojanam, mahāṃśca śrama

iti ||47||

samāpta ānuṣaṅgika: prasaṅga: ||

-------------------

iti visteraṇa yojyam | kathamiti ? na kāyasyādharaṃ śrotram
| pañcabhūmikā hi

kāyaśrotraśabdā: kāmāvacarā
yāvaccaturthadhyānabhūmikā: | dvibhūmikaṃ
śrotravijñānam-

kāmāvacaram, prathamadhyānabhūmikaṃ ca | tatra yadbhūmika:
kāyastadbhūmikamūrdhvabhūmikaṃ vā śrotraṃ

tadbhūmiko'dharabhūmiko vāsya śabdo viṣayo bhavati |
ūrdhvaṃ śabdo na ca śrute: | na hi

kadācidūrdhvabhūmika: śabdo'dharabhūmikena śrotreṇa
śrotuṃ śakyate | vijñānaṃ ca | ūrdhvaṃ na śrotrasya

śabdavat | asya śabdastu kāyasyobhe ca sarvata: |
asyetyanantaroktasya śrotravijñānasya śabda:

sarvato viṣaya:-ūrdhvam, adha:, svabhūmau ca | kāyasya cobhe
śabdavijñāne sarvato bhavata iti |

"aniyataṃ mana:" iti | yathā cakṣu: śrotraṃ vā
niyamitam-`na kāyasyādharaṃ cakṣu:

śrotraṃ vā' ityevamādinā, naivaṃ niyamitaṃ mana: | ata
evāha-pañcabhūmike'pi kāye sarvabhūmikāni

mana ādīni bhavantīti | manodharmamanovijñānāni
sarvabhūmikāni kāmāvacarāṇi yāvadbhāvāgri-

kāṇi | tadyathā-kāmadhātūpapanno yadi
kāmāvacarānmanaso'nantaraṃ kāmāvacarameva kāmāvacara-

dharmālambanaṃ manovijñānamutpādayati, sarvāṇi kāmā
vacarāṇi | yadi prathamadhyānabhūmikād

yāvadbhavāgrabhūmikādupapattikāle samāpattikāle vā
sambhavata: kāmāvacaraṃ tathaiva manovijñāna-

mutpādayati manastatastyam, śeṣāṇi kāmāvacarāṇi | atha
tatraiva tadvijñānamutpādayati dharmā-

stvālambanaṃ prathamadhyānabhūmikā
yāvadbhavāgrabhūmikā:, dharmāstatastyā: śeṣāṇi
pūrvavat | evaṃ

prathamadhyānopapanno yāvadbhavāgropapanno yathāyogaṃ
vaktavya: |

samāpta ānuṣaṅgika: prasaṅga iti | "cakṣuśca
dharmadhātośca pradeśo dṛṣṭi:" (abhi^ ko^ 1.41)

ityetadādhikārikam | atha "yatra kāye sthitaścakṣuṣā
rūpāṇi paśyati"

ityevamādirayamānuṣaṅgika: prasaṅga:;
darśanasambandhādāgatatvāt ||47||

@105

idamidānīṃ vicāryate-aṣṭādaśānāṃ dhātūnāṃ
ṣaṇṇāṃ ca vijñānānāṃ ka: kena

vijñeya: ? āha-

pañca bāhyā dvivijñeyā:,

rūpaśabdagandharasaspraṣṭavyadhātavo yathāsaṅkhyaṃ
cakṣu: śrotraghrāṇajihvākāyavijñānaira-

nubhūtā manovijñānena vijñāyante | evamete pratyekaṃ
dvābhyāṃ vijñānābhyāṃ vijñeyā bhavanti |

śeṣāstrayodaśa dhātava: pañcānāṃ
vijñānakāyānāmaviṣayatvādekena manovijñānena

vijñeyā ityākhyātaṃ bhavati ||

eṣāmaṣṭādaśānāṃ dhātūnāṃ madhye kati nityā: ?
katyanityā: ? na kaścit

sakalo'sti nityo dhātu:, api tu-

nityā dharmā asaṃskṛtā: |

tena dharmadhātvekadeśo nitya:, śeṣā anityā: ||
katīndriyam, kati nendriyam ?

dharmārdha indriyaṃ ye ca dvādaśādhyātmikā: smṛtā:
||48||

dvāviṃśatirindriyāṇyuktāni sūtre-cakṣurindriyam,
śrotrendriyam, ghrāṇendriyam,

jihvendriyam, kāyendriyam, mana indriyam, strīndriyam,
puruṣendriyam, jīvitendriyam,

sukhendriyam, du:khendriyam, saumanasyendriyam,
daurmanasyendriyam, upekṣendriyam, śraddhendriyam,

vīryendriyam, smṛtīndriyam, samādhīndriyam, prajñendriyam,
anājñātamājñāsyāmīndriyam,

ājñendriyam, ājñātāvīndriyamiti |

-------------------

"pañca bāhyā dvivijñeyā:" iti | pañcagrahaṇaṃ
dharmadhātunirākaraṇārtham | bāhyagrahaṇaṃ

cakṣurādinirāsārtham | bāhya eva pañca dvivijñeyā
ityavadhāraṇādanye trayodaśa dhātava ekavijñāna-

vijñeyā iti siddham; pañcavijñānakāyānāmaviṣayatvāt |

"nityā dharmā asaṃskṛtā:" iti | asaṃskṛtā eva nityā
ityavadhāraṇam | adhva-

sañcārābhāvānnityā: |

"dharmārdha indriyaṃ ye ca dvādaśādhyātmikā: smṛtā:"
iti | dhātava ityadhikāra: |

dvāviṃśatirindriyāṇyuktāni sūtra iti | "atha jātiśroṇo
brāhmaṇo yena bhagavāṃstenopasaṃkrānta: |

upasaṃkramya bhagavatā sārdhaṃ sammukhaṃ sammodanīṃ
saṃrañjanīṃ vividhāṃ kathāṃ vyatisāryaikānte
nyaṣīdat |

ekāntaniṣaṇṇo jāti śroṇo brāhmaṇo
bhagavantamidamavocat-indriyāṇīndriyāṇīti bho gautama

ucyante, kati bho gautama indriyāṇi ? kiyatā cendriyāṇāṃ
saṃgraho bhavati ? dvāviṃśatirimāni

brāhmaṇa indriyāṇi | katamāni dvaviṃśati: ?
cakṣurindriyam, śrotrendriyam, ghrāṇendriyam, jihvendriyam,

kāyendriyam, mana indriyam, strīndriyam, puruṣendriyam,
jīvitendriyam, sukhendriyam, du:khendriyam,

saumanasyendriyam, daurmanasyendriyam, upekṣendriyam,
śraddhendriyam, vīryendriyam, smṛtīndriyam,

samādhīndriyam, prajñendriyam,
anājñātamājñāsyāmīndriyam, ājñendriyam,
ājñātāvīndriyam-

@106

ābhidhārmikāstu ṣaḍāyatanavyavasthānamādṛtya
jīvitendriyānantaraṃ mana indriya

paṭhanti; sālambanatvāt | tatra dharmārdha
jīvitendriyādīnyekādaśendriyāṇi trayāṇāṃ ca

bhāga:; dharmadhātupradeśatvāt |
dvādaśānāmādhyātmikānāṃ cakṣurādaya: pañca
svanāmoktā:,

sapta cittadhātavo mana indriyaṃ strīpuruṣendriyaṃ
kāyadhātupradeśa iti paścād vakṣyati | śeṣā:

pañca dhātavo dharmadhātupradeśaśca nendriyamiti siddham ||

abhidharmakośabhāṣye dhātunirdeśo nāma

prathamaṃ kośasthānaṃ samāptamiti ||

-------------------

itīmāni brāhmaṇa dvāviṃśatirindriyāṇi | iyatā
indriyāṇāmindriyasaṃgraho bhavati | atha jātiśroṇo

brāhmaṇo bhagavato bhāṣitamabhinandyānumodya
bhagavato'ntikāt prakrānta:" ( ) iti |

dharmārdha iti dharmadhātvekadeśa ityartha: | dharmārdhamiti
napuṃsakanirdeśena kecit paṭhanti |

teṣāṃ pāṭhe ardhadharma iti samapravibhāga: prāpnoti;
"ardhaṃ napuṃsakam" (pā^ sū^ 2.2.2) iti

lakṣaṇāt, ardhapippalīti yathā | atha
napuṃsakaliṅgo'pyardhaśabda ekadeśārthe vartate, tadaivaṃ

samāsa: kriyate-dharmaścāsāvardhaṃ ca dharmārdham, dharme
vārdhaṃ dharmārdhamiti |

ābhidharmikāstu ṣaḍāyatanavyavasthāmanādṛtyeti |
cakṣurāyatanaṃ yāvatkāyāyatanaṃ

mana āyatanamiti ṣaḍāyatanamiti ṣaḍāyatanavyavasthāṃ
yuktarūpāmanādṛtya | jīvitendriyānantaraṃ

mana indriyam paṭhanti; sālambanatvāt | vedanendriyādīni hi
sālambanāni anantaraṃ paṭhanti |

jīvitendriyādīnyekādaśeti | jīvitendriyam,
vedanendriyāṇi pañca, śraddhādīni ceti | trayāṇāṃ

ca bhāga iti | ājñāsyāmīndriyādīnāṃ
navadravyātmakānāṃ mana indriyaṃ muktvānyānyaṣṭau
dravyāṇi

dharmadhātvekadeśa: | cakṣurādaya: pañca svanāmoktā iti |
pañca cakṣurādayo dhātava: pañcendriyāṇi |

cakṣurindriyaṃ yāvat kāyendriyam | strīpuruṣendriye ca
kāyendriyaikadeśa evetipañca cakṣurādidhātava:

saptendriyāṇi bhavanti | sapta cittadhātavo mana indriyamiti
| evaṃ dvādaśādhyātmikā dhātavo'ṣṭā-

vindriyāṇi bhavantīti | dvādaśādhyātmikā dhātava eva
dharmārdha eva cendriyamityavadhāraṇāt |

pañca dhātavo rūpādaya: | tadanyadharmadhātupradeśo
nendriyamiti siddham ||48||

ācāryayaśomitrakṛtau
sphuṭārthāyāmabhidharmakośavyākhyāyāṃ

dhātunirdeśo nāma prathamaṃ kośasthānam ||

@107

namo buddhāya

dvitīyaṃ kośasthānam

(indriyanirdeśa:)

uktānīndriyāṇi | ka: punarindriyārtha: ? "idi
paramaiśvarye" (mā^ dhā^, 1.64),

tasya indantīti indriyāṇi | ata ādhipatyārtha indriyārtha:
|

kasya caiṣāṃ kvādhipatyam ?

caturṣvartheṣu pañcānāmādhipatyaṃ,

cakṣu: śrotrayostāvat pratyekaṃ caturṣvartheṣvādhipatyam;
ātmabhāvaśobhāyā-

mandhabadhirayorakāntarūpatvāt | ātmabhāvaparikarṣaṇe
dṛṣṭvā śrutvā ca viṣamaparivarjanāt |

cakṣu: śrotravijñānayo: sasamprayogayorupattau |
rūpadarśanaśabda śravaṇayoścāsādhāraṇakāraṇatve |

ghrāṇajihvākāyānāmātmabhāvaśobhāyāṃ pūrvavat;
ātmabhāvaparikarṣaṇe tai: kavalī-

-------------------

sphuṭārthavyākhyāyāṃ

dvitīyaṃ kośasthānam

uktānīndriyāṇīti | prathamasya dvitīyasya ca
kośasthānasya sambandhopanipātatāṃ

darśayannāha-uktānīndriyāṇīti |
prathamakośasthānāvasāne yasmāt `dharmārdha indriyam'

(abhi^ 1.48) ityuktam, tasmādidamāyātamiti sambandha: |

ka: punarindriyārtha iti | vaiyākaraṇainyathā
indriyaśabdārthavyutpatti: kṛtetyata: praśnayati-

ka: punarindriyārtha iti | "idi paramaiśvarye" (mā^ dhā^
1.64) iti paṭhyate, tasya

dhātorindantītīndriyāṇīti rūpaṃ draṣṭavyam | kathaṃ
kṛtvā ? indantīti indrāṇi, rapratyaya auṇādika:

indrāṇyevendriyāṇīti svārthe ghastaddhita: | atha
vā-`indatītīndrayam | bahutvāttu bahuvacanena

kṛto nirdeśa:-indantītīndriyāṇīti | tasmāt indatītyasya
śabdasya indriyamityādeśa: | katham ?

avarṇasya rabhāva:, tiśabdasya ceyādeśa: | tena nairuktena
vidhānenendriyam' iti bhavati | tad

yathā-kuñjara iti | vaiyākaraṇairhi kuñjo'syāstīti
kuñjara iti matvarthīyena kuñjaraśabdo

vyutpādyate | nairuktaistu tadanādṛtya "kuñjara:
kuñjacāritvāt" ( ) iti nairuktena nyāyena

sādhyate | tadvadihāpi draṣṭavyam | yadi vaiyākaraṇanayena
(pā^ 5.2.93) `indriyasya

liṅgamindriyamiti vyutpādyeta, ādhipatyārtha indriyārtho
hīyeta | ādhipatyārthaśceṣyate |

tasmāditthamindriyaśabdasya vyutpattirnaiṣṭavyeti |

dṛṣṭvā śrutvā ca viṣamaparivarjanāditi | dṛṣṭvā
śvabhrādi, śrutvā ca vyāghrādi rutaṃ śvabhrādi-

vyāghrādirutaviṣamaparivarjanāt | sasamprayogayoriti
sacaitasikayo: | rūpadarśanaśabda śravaṇayo śceti |

"cakṣu: paśyati, śrotraṃ śṛṇoti" ( ) iti
vaibhāṣikāṇāṃ siddhānta: | tenālocana-

viśeṣalakṣaṇayordarśana
śravaṇayorasādhāraṇakāraṇatve
cakṣu:śrotrayorādhipatyam |

@108

kārāhāraparibhogāt | ghrāṇādivijñānānāṃ
sasamprayogāṇāmutpattau | gandhaghrāṇarasā-

svādanaspraṣṭavyasparśanānāṃ cāsādhāraṇakāraṇatva
iti |

dvayo: kila |

caturṇṇāṃ,

strī-puruṣa-jīvita-mana indriyāṇāṃ dvayorarthayo:
pratyekamādhipatyam | strīpuruṣe-

ndriyayostāvat sattvabhedavikalpayo: | tatra
sattvabheda:-strī, puruṣa iti | sattvavikalpa:

stanādisaṃsthānasvarācārānyathātvam |

saṃkleśavyavadānayorityapare | tathā
hi-tadviyuktavikalānāṃ ṣaṇḍhapaṇḍako-

-------------------

ātmabhāvaśobhāyāṃ pūrvavaditi | aghrāṇādīnāṃ
sattvānāmakāntarūpatvād, akāntātma-

bhāvatvādityartha: | tai: kavalīkārāhāraparibhogāditi |
tai: ghrāṇādibhistatparibhogāditi | kathaṃ

gandhasya kavalīkārāhāratvam ? nāsikayā
gandhagrāsavyavacchedena kavalīkaraṇāt | kathaṃ

spraṣṭavyasya kavalīkārāhāratvam ? kāyena
snānābhyaṅgādikaspraṣṭavyasya romakūpamukhagrāsavya-

vacchedena kavalīkaraṇāt |

"dvayo: kila" iti | kilaśabda: paramatadyotane | svamatamasya
paścād vakṣyate | `dvayo:'

iti pratyekamabhisambandha: |

sattvabheda: strī puruṣa iti | `strī' ityeko nikāyasabhāga:
`puruṣa' ityapara:, tayorbheda: |

sattvavikalpa iti | stanāde: saṃsthānasya svarasyācārasya
cānyathātvaṃ viśeṣa ityartha: |

saṃkleśavyavadānayorityapare iti pūrvācārya:, na
sattvabhedavikalpayo:, antareṇāpi

puruṣendriyaṃ rūpāvacarāṇāṃ vikalpasiddhe: |
vikalpakṛtaśca sattvabheda ityabhiprāya: | tadviyukta-

vikalānāmiti | viyuktāśca te vikalāśca viyuktavikalā:,
tābhyāṃ strīpuruṣendriyābhyāṃ

viyuktavikalā: tadviyuktavikalā: | ke ?
ṣaṇḍhapaṇḍakobhayavyañjanā: | tadviyuktā:
ṣaṇḍhapaṇḍakā:;

teṣāṃ strīpuruṣendriyābhāvāt | ṣaṇḍhapaṇḍakānāṃ
puna: ko viśeṣa: ? ṣaṇḍhakā: svabhāvato

ni:strīpuruṣendriyā:, paṇḍakā upakrameṇopahatendriyā: |
vinayetu paṇḍakā eva pañca paṭhyante-

1. prakṛtipaṇḍaka:, 2. īrṣyāpaṇḍaka:, 3.
pakṣapaṇḍaka:, 4. āsekapaṇḍaka:, 5. lūnapaṇḍakaśceti |

tatra prakṛtipaṇḍaka ṣaṇḍha ihābhipreta: | yasya hi
prakṛtyā vyañjanaṃ nāsti sa prakṛtipaṇḍaka: |

śeṣā iha paṇḍakā iṣyante | lūnapaṇḍako hi
tāvadindriyacchedādindriyavikala iti sphuṭa

eṣa: | pakṣapaṇḍakādayastvindriyākarmaṇyatvena tadvikalā
eva | indriyakarmaṇyatvakāle'pi

tadvikalā iti vyavasthāpyanta eva; tadindriyakarmaṇyatvasya
puruṣasukhaviśeṣājanakatvāt,

prasavājanakatvācca |
indriyasadbhāvāśaṅkānivṛttyarthameva ceha
ṣaṇḍhapaṇḍakā iti pṛthak pāṭha:;

anyathā hi vinayavadihāpyabhidharme `paṇḍakā:' ityeva
paṭhyeran | ubhayavyañjanāstadvikalā:;

sthānabhraṃśavaikalyād, alpasukhahetutvavaikalyācca |

apare vyācakṣate-`tadviyuktā: ṣaṇḍhā:, tadvikalā:
paṇḍakā:; upakramavaikalyāt |

ubhayavyañjanāśca tadvikalā:; sthānabhraṃśavaikalyād,
alpasukhahetutvavaikalyācca' iti |

@109

bhayavyañjanānāmasaṃvarānantaryakuśalamūlasamucchedā na
bhavanti, saṃvaraphalaprāptivairāgyāṇi

ceti |

jīvitendriyasya nikāyasabhāgasambandhasādhāraṇayo: |

mana indriyasya punarbhavasambandhavaśibhāvānuvarttanayo: |

tatra punarbhavasambandhe yathoktam-"gandharvasya tasmin samaye
dvayościttayoranyatarā-

nyataracittaṃ sammukhībhūtaṃ bhavati-anunayasahagataṃ vā,
pratighasahagataṃ vā" ( )

iti |

vaśibhāvānuvarttane yathoktam-"cittenāyaṃ loko nīyate" ( )
iti

vistara: |

yat puna: sukhādīndriyapañcakam, yāni cāṣṭau
śraddhādīni, teṣāṃ

pañcakāṣṭānāṃ saṃkleśavyavadānayo: ||1||

ādhipatyaṃ yathākramaṃ pañcānāṃ sukhādīnāṃ
saṃkleśe; rāgādīnāṃ tadanuśāyitvāt |

-------------------

teṣāma saṃvarādīni na bhavanti; "nṛṇāmasaṃvaro hitvā
ṣaṇḍhapaṇḍadvidhākṛtīn" (abhi^ 4.44) | ānantaryaṃ

ṣaṇḍhādīnāṃ tu neṣyate; "alpopakārālajjitvāt" (abhi^
4.79),

"chinatti strīpumān dṛṣṭicarita:" (abhi^ 4.81) iti vacanāt
| strīpuruṣāṇāṃ tu tāni

bhavanti | ata: saṃkleśe ādhipatyaṃ strīpuruṣendriyayo: |
saṃvaraphalaprāptivairāgyāṇi ceti |

saṃvarastrividha:-prātimokṣasaṃvara:, dhyānasaṃvara:,
anāsravasaṃvaraśceti | teṣāmeko'pi saṃvaro na

bhavati, kimaṅga sarva:; "saṃvaro'pyevam" (abhi^ 4.44) iti
vacanāt ! ata eva ca

srota āpattyādiphalaprāpti: | kāmādivairāgyaṃ ca teṣāṃ
na sambhavati | strīpuruṣāṇāṃ tu bhavatīti,

ato vyavadāne'pi strīpuruṣendriyayorādhipatyamiti |

nikāyasabhāgasambandhasandhāraṇayoriti | jīvitendriyasya
nikāyasabhāgotpattau nikāya-

sabhāgasambandhe tasyādhipatyaṃ vyavasthāpyate,
nikāyasabhāgasandhāraṇe cādhipatyam; jīvitendriya-

vaśena tadūrdhvamavasthānāt | mana indriyasya
punarbhavasambandha iti | kliṣṭena punarbhavasambandhāt |

jīvitendriyādasya ko viśeṣa: ? jīvitendriyasya antarābhava
eva sambandhanam, mana indriyasya

tūpapattibhave'pi | samānakālaṃ ca jīvitendriyaṃ
nikāyasabhāgena tatsambandhanaṃ karoti, mana indriyaṃ

tu bhinnakālamapi punarbhave tatsambandhanaṃ karoti |
vaśibhāvānuvartana iti | cittasya

vaśibhāvamanuvartate loko dharmo vā | yathoktam-`cittenāyaṃ
loko nīyate' iti vistara: |

gāthāyāmapyuktam-

"cittane nīyate loka:, cittena parikṛṣyate |

ekadharmasya cittasya sarvadharmā vaśānugā: ||"

(saṃ^ ni^ 1.227) iti |

rāgādīnāṃ tadanuśāyitvāditi | teṣu sukhādiṣu
anuśāyituṃ śīlameṣām-ālambanata:,

@110

śraddhādīnāṃ vyavadāne | tairhi vyavadāyate |
vyavadāne'pi sukhādīnāmādhipapatyamityapare |

"yasmāt sukhitasya cittaṃ samādhīyate" ( ) ityuktaṃ sūtre
|

du:khopaniṣacchraddhāṣaṇnaiṣkramyāśritā: saumanasyādaya
iti vaibhāṣikā: |

apare punarāhu:-naivam; cakṣu:
śrotrābhyāmātmabhāvaparikarṣaṇaṃ vijñāya viṣama-

parihārāt | vijñāne tu tayorādhipatyam | nāpi
vijñānādanyarūpadarśanaṃ śabda śravaṇaṃ vā'sti;

yatastayorasādhāraṇakāraṇatve pṛthagādhipatyaṃ yujyeta |
tasmānnaivameṣāmindriyatvam ||1||

kathaṃ tarhi ?

svārthopalabdhyādhipatyāt sarvasya ca ṣaḍindriyam |

cakṣurādīnāṃ pañcānāṃ svasya
svasyārthasyopalabdhāvādhipatyam | manasa: puna:

-------------------

samprayogato vā | ta ime tadanuśāyino rāgādaya:,
tadbhāvastadanuśāyitvam, tasmāditi |

yathoktam-"sukhāyāṃ vedanāyāṃ rāgo'nuśete, du:khāyāṃ
dveṣa:, adu:khāsukhāyāṃ moha:"

( ) iti | tairhi vyavadāyata iti | tairviśudhyatītyartha: |
tadeva kleśaviśuddhāveṣāṃ

śraddhādīnāmādhipatyamuktaṃ bhavati | vyavadāne'pi
sukhādīnāmādhipatyamityapare iti | na kevalaṃ

saṃkleśe sukhādīnāmādhipatyam, kiṃ tarhi ?
vyavadāne'pi-iti apiśabdasyārtha: | ābhidharmikā:

kecidevamāhu: | "vyavadāne'pi teṣāmādhipatyamasti" ( )
ityāgamamānayanti | yasmāt

`sukhitasya cittaṃ samādhīyate' ityuktaṃ sūtre |
du:khopaniṣacchuddhā | du:khamupaniṣadasyā: | seyaṃ

śraddhā du:khahetuketyartha: | du:khe sati kasyacid dharme
ratnatraye vā śraddhā jāyate, pravrajyāṃ

vābhilaṣati | ṣaṇṇaiṣkramyāśritā: saumanasyādaya iti |
ṣaṇṇaiṣkramyāśritāni saumanasyāni,

ṣaṇṇaiṣkramyāśritāni daurmanasyāni,
ṣaṇṇaiṣkramyāśritā: upekṣā: | naiṣkramyam = sāsrava:,
anāsravo

mārga: | dhāto: saṃsārād vā niṣkramaṇaṃ
vairāgyamityapare | yathoktaṃ sūtre-"cakṣurvijñeyāni
rūpāṇi

pratītyotpadyate saumanasyaṃ naiṣkramyāśritam" ( ) |
naiṣkramyālambanamityartha: |

naiṣkramyānukūlamiti vā | evaṃ "yāvanmana: pratītya
dharmāṃścotpadyate saumanasyaṃ naiṣkramyāśritam"

( ) iti | tathā "cakṣurvijñeyāni rūpāṇi pratītyotpadyate
daurmanasyaṃ naiṣkramyāśritam" |

evaṃ yāvanmana: | tathā "cakṣurvijñeyāni rūpāṇi
pratītyotpadyate upekṣā naiṣkramyāśritā |" evaṃ

yāvanmana: | `naiṣkramyaṃ prāpsyāmi' iti kasyacit
saumanasyam, `na naiṣkramyāya mayā yatna:

kriyate' iti kasyacid daurmanasyam | kasyacit
pratisaṃkhyāyopekṣā teṣu rūpādiṣu bhavati |

apare punarāhuriti sautrāntikā: | vijñāya
viṣamaparihārāditi | vijñānena viṣamaparihāra:

kriyate, na cakṣu: śrotreṇetyabhiprāya: | nāpi
vijñānādanyad rūpadarśanaṃ śabdaśravaṇaṃ vāstīti |
na

rūpadarśanaṃ grahaṇavyatiriktaṃ vicāryamāṇaṃ labhyate |
grahaṇaṃ ca vijñānameveti nānyad bhavati |

tasmāccakṣu: śrotravijñānayo: sasamprayogayorutpattau
yadādhipatyamuktaṃ tadeva tad bhavati, nānyatrādhi-

patyametadityabhiprāya: ||1||

manasa: puna: sarvārthopalabdhāviti |
`svārthopalabdhyādhipatyāt' ityeva siddhe `manasa:

sarvārthopalabdhau' iti vacanaṃ
dharmadhātorasarvadharmasvabhāvatvāt | vyākhyātaṃ caitat
purastāt | nanu

@111

sarvārthopalabdhāvādhipatyam | ata etāni ṣaṭ
pratyekamindriyam | nanu cārthānāmapya-

trādhipatyam ? nādhipatyam | adhikaṃ hi prabhutvam =
ādhipatyam | cakṣuṣaścakṣūrūpopa-

labdhāvadhikamaiśvaryam; sarvarūpopalabdhau
sāmānyakāraṇatvāt tatpaṭumandatādyanu-

vidhānāccopalabdhe: | na rūpasya; tadviparyayāt | evaṃ
yāvat manaso dharmeṣu yojyam |

strītvapuṃstvādhipatyatāttu kāyāt strīpuruṣendriye ||2||

kāyendriyādeva strīpuruṣendriye pṛthak vyavasthāpyete;
nārthāntarabhūte | kaścidasau

kāyendriyabhāga upasthapradeśo ya: strīpuruṣendriyākhyāṃ
pratilabhate; yathākramaṃ strītva-

puṃstvayorādhipatyāt | tatra
strībhāva:-stryākṛtisvaceṣṭābhiprāyā:, etaddhi striyā:

strītvam | puṃbhāva:-puruṣākṛti: svaraceṣṭā
abhiprāyā:, etaddhi puṃsa: puṃstvam ||2||

nikāyasthitisaṃkleśavyavadānādhipatyata: |

jīvitaṃ vedanā: pañca śraddhādyāścendriyaṃ matā: ||3||

nikāyasabhāgasthitau jīvitendriyasyādhipatyaṃ saṃkleśe
vedanānām | tathā

hi-"sukhāyāṃ vedanāyāṃ rāgo'nuśete, du:khāyāṃ
pratigha:, adu:khāsukhāyāmavidyā"

( ) ityuktaṃ sūtre | vyavadāne śraddhādīnāṃ pañcānām
| tathā hi tai: kleśāśca

viṣkambhyante, mārgaścāvāhyate | ata ete'pi
pratyekamindriyamiṣṭā: ||3||

-------------------

cārthānāmapyatrādhipatyamiti | "dvayaṃ pratītya
vijñānasyotpatti:" ( ) iti vacanāt |

adhikaṃ hi prabhutvamādhipatyamiti | adhika: prabhu: =
adhipatti:, tadbhāva ādhipatyamiti |

sarvarūpopalabdhau sāmānyakāraṇatvāditi |
nīlapītadisarvarūpopalabdhau ekarūpasya cakṣuṣa:
kāraṇatvāt | na tu rūpasyaikarūpasya

nīlapītādisarvarūpopalabdhau kāraṇatvam | na hi nīlarūpe

pītarūpopalabdhau kāraṇaṃ bhavati |
tatpaṭumandatādyanuvidhanāccopalabdheriti |
yasmādupalabdhiścakṣu-

rādipaṭumandatāmanuvidhatte | tadyathā-paṭuni cakṣuṣi
paṭvī tadupalabdhi:, mande mandeti | ādiśabdena

akuśala-kuśala-saṃvedanā-vedanānuvidhānam | akuśale
manasi akuśalopalabdhi:, kuśale

kuśalā, savedane savedanā, avadene cāvedaneti | na rūpasya
paṭumandatādyanuvidhatte upalabdhi: |

tenāha-tadviparyayāditi |
tasmāccakṣurādīnāmadhikamaiśvaryam, na rūpādīnām |

"kāyāt strīpuruṣendriye" iti | atra
sādhanam-`kāyendriyasvabhāvaṃ strīpuruṣendriyam;

spraṣṭavyavijñānajanakatvāt,
astrīpuruṣendriyasvabhāvakāyendriyavat, vaidharmyeṇa
cakṣurindriyavat |

stryākṛtisvaraceṣṭābhiprāyā iti | stryabhiprāya:
puruṣābhiprāyo viparyayeṇa | tadevaṃ sati sattva-

vikalpa eva strīpuruṣendriyayorādhipatyam ||2||

nikāyasabhāgasthitau jīvatendriyasyādhipatyam | natu
vaibhāṣikavat | nikāyasabhāga-

sambandhe tatra manasa evādhipatyāt | saṃkleśe
vedanānāmiti | atra vaibhāṣikai: sārdhamaikamatyam |

tathā hi tairiti | tathā hi-tai: śraddhādibhi: kleśāśca
viṣkambhyante laukikamārgagatairmārgaścāvāhyate

nirvedhabhāgīyādigatai: | tadevaṃ vyavadānasambhāre
śraddhādīnāṃ pratyekamādhipatyamuktaṃ bhavati ||3||

@112

ājñāsyāmyākhyamājñākhyamājñātāvīndriyaṃ tathā |

uttarottarasamprāptinirvāṇādyādhipatyata: ||4||

pratyekamindriyamityupadarśanārthaṃ tathāśabda: |
tatrājñāsyāmīndriyasyājñendriyasya

prāptāvādhipatyam |
ājñendriyasyājñātāvīndriyaprāptau,
ājñātāvīndriyasya parinirvāṇe |

na hyavimuktacittasyāsti parinirvāṇamiti |

ādiśabdo'nyaparyāyadyotanārtha: | katamo'nya: paryāya: ?
darśanaheyakleśaparihāṇaṃ

pratyājñāsyāmīndriyasyādhipatyam |
bhāvanāheyakleśaprahāṇaṃ pratyājñendriyasya |
dṛṣṭadharma-

sukhavihāraṃ pratyājñātāvīndriyasya;
vimuktiprītisukhapratisaṃvedanāditi ||4||

ādhipatyādindriyatve'vidyādīnāmupasaṅkhyānaṃ karttavyam
? avidyādīnāmapi hi

saṃskārādiṣvādhipatyam, ata
eṣāmapīndriyatvamupasaṅkhyātavyam ? vāgādīnāṃ ca;

vākpāṇipādapāyūpasthānāmapi
cendriyatvamupasaṃkhyātavyam; vacanādānaviharaṇotsargā-

nandeṣvādhipatyāt ? na khalūpasaṅkhyātavyam;
yasmādiheṣṭam-

cittāśrayastadvikalpa: sthiti: saṃkleśa eva ca |

sambhāro vyavadānaṃ ca yāvatā, tāvadindriyam ||5||

-------------------

na hyavimuktacittasyāsti parinirvāṇamiti |
ājñātāvīndriyaṃ kṣayajñānādyanāsrava-

mindriyam | tadeva ca vimuktaṃ kleśavimuktyā,
santānavimutyā ca | tatprāptasya nirupadhiśeṣanirvāṇaṃ

bhavati | tasmādājñātāvīndriyasya nirupadhiśeṣanirvāṇa
ādhipatyaṃ vyavasthāpyate |

dṛṣṭadharmasukhavihāraṃ pratīti vistara: | dṛṣṭo
dharma: dṛṣṭadharma:, dṛṣṭajanmetyartha:; sukho vihāra:

sukhavihāra:; dṛṣṭadharme sukhavihāra:
dṛṣṭadharmasukhavihāra: | taṃ pratyā
jñātāvīndriyasyādhipatyaṃ

vimuktaprītisukhapratisaṃvedanāditi | vimukti: =
kleśaprahāṇam, prīti: = saumanasyam, sukham =

prasrabdhisukham | vimuktyā prītisukhasya pratisaṃvedanaṃ
vimuktiprītisukhapratisaṃvedanam, tasmāditi |

taduktaṃ bhavati-vimuktiprītisukhapratisaṃvedanameva
dṛṣṭadharmasukhavihāra iti ||4||

vākpāṇipādapāyūpasthānāmapi
cendriyatvamupasaṅkhyātavyamiti | sāṃkhyā: cakṣurindriyā-

divyatiriktāni vāgindriyādīni kalpayanti-vāgindriyaṃ yena
vacanaṃ kriyate, pāṇīndriyaṃ yena

kiñcid dravyamādīyate, pādendriyaṃ yena viharaṇaṃ
kriyate, caṃkramaṇamityartha:; pāyvindriyaṃ yena

purīṣotsarga: kriyate, upasthendriyaṃ
kāyendriyaikadeśavyatiriktaṃ yenānanda: sukhaviśeṣa:
prāpyate |

na khalūpasaṃkhyātavyamavidyādīnāmindriyatvam; yenārthena
bhagavatā dvāviṃśatirindriyāṇyuktāni;
tatrāvidyādīnāmayogāt |

ko'sāvartha: ? ityāha-"cittāśrayastadvikalpa:" iti |
vistara:-cittasyāśraya:,

tadāśrayasya vikalpa: sthiti: saṃkleśa: vyavadānasambhāro
vyavadānaṃ ceti | etacca ṣaḍāyatanaṃ

maulaṃ sattvadravyamiti | taditareṣāṃ tadāśritatvāt |
tathā hi-ṣaḍindriyādhipatyasambhūta-

mindriyādhiṣṭhānam, ṣaḍ vā viṣayā
vijñānakāyāśca-tadetadapi sattvadravyamiṣyate, na tu
maulam |

@113

tatra cittāśraya: ṣaḍindriyāṇi | etacca ṣaḍāyatanaṃ
maulaṃ sattvadravyam | tasya

strīpuruṣavikalpa: strīpuruṣendriyābhyāṃ
sthitirjīvitendriyeṇa, saṃkleśo vedanābhi: |

vyavadanasambharaṇaṃ pañcabhi:, vyavadānaṃ tribhi: | ato
nāvidyādīnāmindriyatvamiṣṭam ||5||

pravṛtterāśrayotpattisthitipratyupabhogata: |

caturdaśa tathānyāni nivṛtterindriyāṇi vā ||6||

matavikalpārtho vāśabda: | apare
punarāhu:-pravṛtterāśraya: ṣaḍindriyāṇi |

utpatti: strīpuruṣendriye; tata utpatte: |
sthitirjīvitendriyam; tenāvasthānāt | upabhogo

vedanādibhi: | ata etāni caturdaśendriyāṇi | tenaiva
prakāreṇa nivṛtteranyāni | śraddhādayo

hi nivṛtterāśrayā: | ājñāsyāmīndriyaṃ prabhava:,
sthitirājñendriyam, upabhoga ājñātā-

vīndriyam, etāvantyevendriyāṇi | ata eva
caiṣāmeṣo'nukrama: |

vācastu nendriyatvam; vacane śikṣāviśeṣāpekṣatvāt |
pāṇipādasya cādānavihara-

ṇādananyatvāt | tadeva hi tadanyathā anyatra
cotpannamādānaṃ viharaṇaṃ cocyate; vināpi ca

pāṇipādenādānaviharaṇāduragaprabhṛtīnām |

-------------------

na hyadhiṣṭhānādyādhipatyasambhūtaṃ ṣaḍāyatanamiti |
vyavadānasambharaṇaṃ pañcabhiriti | śraddhādibhi: |

vyavadānaṃ tribhiriti |
anājñātamājñāsyāmīndriyādibhi: ||5||

apara: kalpa:-"pravṛtterāśrayotpatti:" iti |
vistara:-pravṛttipakṣaṃ nivṛttipakṣaṃ

cādhikṛtyocyate | pravṛtte: = saṃsārasyāśraya:, utpatti:,
sthiti:, upabhogaśca | nivṛtterapi nirvāṇa-

syāśraya:, utpatti:, sthiti:, upabhogaśca | etāvatā ca
puruṣārthaparisamāptiriti | nirarthikā

tadanyendriyaprajñapti:, bhavatāmapi puruṣārthaparisamāpti:
paṭhyate, tasya śabdādyupalabdhirādi:,

guṇapuruṣāntaropalabdhiranta iti ? tatra ṣaḍāyatanaṃ
mūlasattvadravyabhūtaṃ saṃsaratīti pravṛtterāśraya: |

utpatti: strīpuruṣendriya iti | utpadyate'syā ityutpatti: |
kasmāt ? ityāha-tata utpatte: |

kasya ? ṣaḍāyatanasya | mana:kāyendriyayo: sākṣāt
tābhyāmutpatteścakṣurādīnāṃ caturṇāṃ krameṇotpatte:
|

sthitirjīvitendriyeṇa ṣaḍāyatanāvasthānāt | upabhogo
vedanādibhi: | sukhādibhi: | śraddhādayo

hi nivṛtterāśrayā iti | śraddhādīnāṃ
pratiṣṭhābhūtatvāt | ājñāsyāmīndriyaṃ prabhava iti |
ādibhava:,

prathamato'nāsravotpatte: | sthitirājñendriyam;
prābandhikatvāt | upabhoga ājñātāvīndriyeṇeti,

tena vimuktiprītisukhapratisaṃvedanāt | ata
etāvantyevendriyāṇīti | nāvidyādīnāmindriyatva-

miṣṭamityartha: | ata eva caiṣāmeṣo'nukrama iti |
cakṣurindriyaṃ yāvadājñātāvīndriyamiti

pravṛttinivṛttyorāśrayādibhāvāt |

vācastu nendriyatvaṃ vacane śikṣāviśeṣāpekṣatvāt |
jātamātro hi bālako vinaiva śikṣayā

cakṣuṣā rūpāṇi paśyati, na tvevaṃ vacanaṃ karoti |
tasmādindriyadharmātikrāntatvānna vāk

indriyaṃ bhavitumarhati | jihvendriyādhiṣṭhānasyaiva tvetat
karmavacanamiti | pāṇipādasya cādāna-

viharaṇādananyatvāditi | pāṇireva hi anyathānyatra
cotpanna ādānamucyate | pāda eva cānyathānyatra

@114

pāyorapi nendriyatvam; utsarge gurudravyasyākāśe sarvatra
patanāt | vāyunā ca

tatpreraṇāt |

upasthasyāpi nendriyatvam; ānande strīpuruṣendriyakṛtaṃ hi
tat saukhyamiti |

kaṇṭhadantākṣivartmāṅguliparvaṇāmapi
cābhyavaharaṇacarvaṇonmeṣanimeṣākuñcana-

vikāśakriyāsvindriyatvaṃ prasajyeta, sarvasya vā
kāraṇabhūtasya svasyāṃ kriyāyām |

ityayuktaṃ vāgādīnāmindriyatvam ||6||

tatra cakṣurādīnāṃ puruṣendriyaparyantānāṃ kṛto
nirdeśa: | jīvitendriyasya viprayuktatvād

viprayukteṣveva (a^ ko^ 2.45) kariṣyate |
sukhādīnāmājñāsyāmīndriyādīnāṃ ca

kartavya: | so'yaṃ kriyate-

-------------------

cotpanno viharaṇamiti; karmābhāvāt | svātmani ca
vṛttivirodhāt na pāṇipādasyendriyatvam |

uragaprabhṛtīnāmiti | sarpādīnāṃ pāṇipādaṃ nāsti,
atha ca teṣāmādānaviharaṇaṃ bhavati | (iti)

na pāṇipādasyendriyatvam | teṣāmapyasti sūkṣmamiti cet ?
na; sādhyatvāt |

pāyorapi nendriyatvamutsarge iti | aśucyutsarge |
gurudravyasya yasya kasyacid ākāśe

chidre sarvatra pāyusthānādanyatrāpi patanāt |
gurudravyasya gurutvādeva svayaṃ patanam, nendriyakṛtam |

vāyunā ca tatpreraṇāditi | vāyunā tasya
guroraśucidravyasya preraṇā | vāyoreva tat karma syāt,

na pāyvindriyasya; tadanupalabdhe: |

upasthasyāpi nendriyatvamānanda iti |
kāyendriyaikadeśastrīpuruṣendriyavyatiriktakalpitasya

upasthasya nendriyatvamānande |
kāyendriyaikadeśabhūtastrīpuruṣendriyakṛtaṃ hi tat
kliṣṭaṃ saukhyamiti

vākyārtha: |

kaṇṭhadantākṣivartmāṅguliparvaṇāmapīti | vistara:-yadi
yathoktāt kāraṇādetāvantye-

vendriyāṇīti neṣyate, kaṇṭhasyābhyavaharaṇe, dantasya
carvaṇe, akṣivartmana unmeṣanimeṣe, parvaṇo-

'sthisandhisaṅkocavikāśakriyāyāmindriyatvaṃ prasajyate |
sarvasya vā kāraṇabhūtasyeti |

vistara:-sarvasya vā kāraṇabhūtasya bījāde: svasyāṃ
kriyāyāṃ svakāryakriyāyāmaṅkurā-

dilakṣaṇāyāmindriyatvaṃ prasajyetetyadhikṛtam | yadi yasya
yatra puruṣakāro'sti, tasya tatrendriya-

tvamamiṣyate, sa ca niyamahetu: pūrvokto neṣyate |
tasmādayuktaṃ vāgādīnāmindriyatvam ||6||

tatra cakṣurādīnāmiti | vistara:-tatreti vākyopanyāse |
kṛto nirdeśa iti |

"tadvijñānāśrayā rūpaprasādāścakṣurādaya:" (abhi^ ko
1.9) "kāyāt strīpuruṣendriye"

(abhi^ ko^ 2.2), "vijñānaṃ prativijñapti:" (abhi^ ko^ 1.16)
iti | jīvitendriya-

syeti | "āyurjīvitamādhāra ūṣmavijñānayorhi ya:" (abhi^
ko^ 2.45) ityatra | śraddhādīnāṃ

caitteṣviti | "śraddhāpramāda: prasrabdhi:" (abhi^ ko^ 2.25)
ityatra pradeśe | nanu ca vedanāyā

api kṛto nirdeśa:, caitteṣvapi kariṣyate-"vedanānubhava:"
(abhi^ ko^ 1.14) iti,

"vedanā cetanā saṃjñā" (abhi^ ko^ 2.24) iti vacanāt ?
satyam; sāmānyaṃ rūpaṃ vedanāyā

uktam, vakṣyate ca; viśeṣavibhāgarūpaṃ tviha
vivakṣitamiti `sukhādīnāṃ kartavyo nirdeśa:'

@115

du:khendriyamasātā yā kāyikī vedanā,

asātetyupaghātikā, du:khetyartha: |

sukham |

sātā,

sukhendriyaṃ kāyikī sātā vedanā | sātetyanugrāhikā,
sukhetyartha: |

dhyāne tṛtīye tu caitasī sā sukhendriyam ||7||

tṛtīye tu dhyāne saiva sātā vedanā caitasī sukhendriyam |
nahi tatra

kāyikī vedanāsti; pañcavijñānakāyābhāvāt ||7||

anyatra sā saumanasyam,

tṛtīyād dhyānādanyatra kāmadhātau prathame dvitīye ca
dhyāne sā caitasikī sātā

vedanā saumanasyendriyam | tṛtīye tu dhyāne
prītivītarāgatvāt sukhendriyameva sā, na

saumanasyendriyam | prītirhi saumanasyam |

-------------------

ityāha | ājñāsyāmīndriyādīnāṃ tarhi na kartavya:,
yasmānmanaso lakṣaṇamuktam, śraddhādīnāṃ

caitteṣu kariṣyate, sukhasaumanasyopekṣāṇāmiha kriyate ?
eṣāmapi kartavya eva; yasmānnavadravya-

svabhāvatvameṣāṃ darśayitavyam | etasyāṃ
cāvasthāyāmetāni nava
dravyāṇyanājñātamājñāsyāmīndri-

yākhyāṃ labhante, etasyāmavasthāyāmājñendriyākhyām,
etasyāmājñātāvīndriyākhyāṃ labhante-

iti sa eṣāmavasthāviśeṣo darśayitavya ityata:
sūktametat-sukhādīnāmājñāsyāmīndriyādīnāṃ

ca kartavya iti |

"asātā yā kāyikī vedanā" iti | `asātā' iti
sātānivṛttyartham | `kāyikī'

iti mānasīnivṛttyartham | tatra kāyā: cakṣurādaya: pañca
paramāṇusañcayātmakatvāt | tatra kāye

bhavā, kāyena vā āśrayeṇa saha caratīti kāyikī | yā
upaghātikā pañcendriyāśrayā vedanā,

tad "du:khendriyam" ityavagantavyam |

"sukham sātā" iti | atra `indriyam' ityanuvartate, `kāyikī'
iti ca | `sātā'

iti grahaṇamasātānivṛttyartham | tadetaduktaṃ bhavati-tat
sukhendriyam, yā anugrāhikāpañcendriyā-

śrayā vedaneti |

"dhyāne tṛtīye tu caitasī sā sukhendriyam" iti | tṛtīye
tu dhyāne caitasyāpi sātā

vedanā sukhendriyamiti vyavasthāpyate | kasmāt caitasyeva
sātā tatra gṛhyate, na kāyikī ?

ityata āha-na hi tatra kāyikī vedanāsti;
pañcavijñānakāyābhāvād iti ||7||

tṛtīye dhyāne kasmāt sā na saumanasyendriyam ? ata
āha-tṛtīye tu dhyāne prīti-

virāgatvāt sukhendriyameva sā, na saumanasyendriyam |
sātatvāddhi sukhamucyate, na prīti:;

asampraharṣākāratvāt | tathā hi sūtre
uktam-"prītervirāgādupekṣako viharati" iti vistareṇa

yāvat "smṛtimān sukhavihārī tṛtīyaṃ dhyānamupasampadya
viharati" ( ) iti | saumanasyādanyā

prītiriti ced ? ata āha-prītirhi saumanasyamiti |

@116

asātā caitasī puna: |

daurmanasyam, upekṣā tu madhyā,

naivasātānāsātā adu:khasukhā vedanā madhyetyucyate |
sopekṣendriyam |

kiṃ kāyikī caitasikī ? ityāha-

ubhayī,

kiṃ puna: kāraṇam-iyamabhisamasyaikamindriyaṃ kriyate ?

avikalpanāt ||8||

caitasikaṃ hi sukhadu:khaṃ prāyeṇa vikalpanādutpadyate, na
tu kāyikam; viṣayavaśā-

darhatāmapyutpatte: | atastayorindriyatvena bheda: | upekṣā
tu svarasenaivāvikalpayata

evotpadyate kāyikī caitasikī vetyekamindriyaṃ kriyate |
anyathā ca kāyikaṃ

sukhamanugṛhṇāti, anyathā caitasikam | evaṃ du:khamanyathā
kāyikamupahantyanyathā

caitasikam | upekṣāyāṃ naiṣa vikalpo'sti, ata upekṣaṇaṃ
pratyavikalpanādabheda: ||8||

dṛgbhāvanā'śaikṣapathe nava trīṇi,

mana:sukhasaumanasyopekṣā:, śraddhādīni ca pañca-tāni
navendriyāṇi triṣu mārgeṣu

trīṇīndriyāṇyucyante-darśanamārge
anājñātamājñāsyāmīndriyam, bhāvanāmārge
ājñendriyam,

aśaikṣamārge ājñātāvīndriyamiti |

-------------------

"asātā caitasī puna: daurmanasyam" iti | upaghātikā
caitasikī vedanā daurmanasyam |

"upekṣā tu madhyā" iti | upekṣendriyaṃ tu yā madhyā
vedanā (sā) naiva sātā nāsātetyartha: |

"ubhayī" iti | ubhayāvayavāvasthā ubhayī | kāyikī,
caitasikītyartha: |

"avikalpanāt" iti | abhinirūpaṇavikalpābhāvādityartha: |
prāyeṇeti grahaṇaṃ

samādhijavipākajaprītisukhaparivarjanārtham | na tu
kāyikamiti | na kāyikaṃ sukhadu:khaṃ

vikalpanādutpadyate, kiṃ kāraṇam ?
ityāha-viṣayavaśādarhatāmapyutpatteriti | prahīṇapriyā-

priyavikalpānāmapyarhatāṃ viṣayavaśenaiva
kāyikasukhadu:khotpādāt | atastayorindriyatvena bheda

iti | tayo: kāyikacaitasikayo: sukhayo:, du:khayośca
indriyatvena bheda: = pṛthaktvam-

sukhendriyam, saumanasyendriyam; du:khendriyam,
daurmanasyendriyamiti | upekṣā tu svarasenaiva

anabhisaṃskāreṇā vikalpayata eva anibharūpayata evotpadyate
kāyikī cetasikī vā vipākajā

naiṣyandikī vā | tasmād ekamindriyaṃ kriyate
indriyatvenābheda upekṣendriyamiti | anyathā ca

kāyikāmiti | vistara:-anyenānubhavarūpaviśeṣeṇa
kāyikamupahanti, anyena caitasikamiti |

upekṣāyāṃ naiṣa vikalpa iti | eṣa
svarūpaviśeṣalakṣaṇo vikalpo nāsti | ata upekṣaṇaṃ
prati

upekṣākriyāṃ prati avikalpanād asvabhāvaviśeṣādabheda:
||8||

"dṛgbhāvanā'śaikṣapathe" iti | dṛg = darśanam | dṛśo
bhāvanāyā aśaikṣasya ca panthā:

dṛgbhāvanāśaikṣapatha:, tasminneva mārgatreye yāni
mana:sukhasaumanasyopekṣāśraddhāvīryasmṛtisamādhi-

@117

kiṃ kāraṇam ? darśanamārge hyanājñātamājñātuṃ
pravṛtta: | bhāvanāmārge nāstyapūrvamājñeyaṃ

tadeva tvājānāti śeṣānuśayaprahāṇārtham |
aśaikṣamārge tvājñātamityavagama ājñātāva:,

so'syāstīti ājñātāvī | ājñātamavituṃ śīlamasyeti
vā; kṣayānutpādijñānalābhāt |

"dukhaṃ me parijñātaṃ na puna: parijñātavyam" ( ) iti
tathābhūtasyendriyamājñātāvīndriyam ||

svabhāvanirdeśaṃ kṛtvā prakārabhedo vaktavya:-kati
sāsravāṇi, katyanāsravāṇi

indriyāṇītyevaṃmādi | tatra tāvad
yadetadanantaroktamājñāsyāmīndriyādikam, etat-

amalaṃ trayam |

anāsravamityartha: | malānāmāsravaparyāyatvāt |

rūpīṇi jīvitaṃ du:khe sāsravāṇi,

rūpīṇi saptendriyāṇi jīvitendriyaṃ
du:khadaurmanasyendriye caikāntasāsravāṇi |

rūpīṇi puna: sapta cakṣu:
śrotraghrāṇajihvākāyastrīpuruṣendriyāṇi
rūpaskandhasaṃgrahāt |

-------------------

prajñākhyāni nava dravyāṇi, tāni darśanamārge
anājñātamājñāsyāmīndriyam, bhāvanāmārge
ājñendriyam,

aśaikṣamārge ājñātāvīndriyamiti vyavasthāpyante,
anyonyamapekṣamāṇāni tāni nava dravyāṇi

tattannāma labhante | "nava" iti ca
kalāpāntarāpekṣayaivamuktam | na tvekasmin cittakalāpe nava

dravyāṇi bhavanti;
sukhasaumanasyopekṣendriyāṇāmekatarasyaiva bhāvāt | yadi
hi sa mārgo'nāgamya-

dhyānāntacaturthadhyānākāśavijñānākiñcanyā-
yatanabhūmika:, tatropekṣendriyameva; na sukhasaumana-

syendriye | yadi prathamadvitīyadhyānabhūmika:, tatra
saumanasyendriyameva | yadi tṛtīyadhyānabhūmika:,

tatra sukhendriyameva, nānyaditi |

anājñātamājñātuṃ pravṛtta iti | anājñātaṃ
satyacatuṣṭayam, ājñātum = veditum, pravṛtta: =

ājñāsyāmīti prārabdha: |
tasyendriyamanājñātamājñāsyāmīndriyam | aluksamāsa:
(pā^ sū^ 6.3.14) |

ākhyātapratirūpakaścāyam `ājñāsyāmi' iti śabda: |
bhāvanāmārge nāstyapūrva-

mājñeyam, tadeva tu satyacatuṣṭayamājānāti |
śeṣānuśayaprahāṇārthe bhāvanāheyakleśaprahāṇārtham
|

tasyājñasya pudgalasyendriyam ājñendriyam |
ājñamevendriyamiti vā | aśaikṣamārge
tvājñātamityavagama

ājñātāva iti | arthakathanamātrametat |
śabdavigrahastvevaṃ kartavya:-ājñātamityāva:

ājñātāva: | avaterghañi rūpametad āva iti, so'syāstīti
matvarthīya ājñātāvī | ājñāta-

mavituṃ śīlamasyeti veti tācchīliko ṇini: |
tathābhūtasyendriyamiti | tathābhūtasya pudgala-

syendriyam, ājñātāvina ityartha: || "amalaṃ trayam" iti |
amalameva trayamityavadhāryate | nanu
cāyamanāsravasāsravaprakārabheda

ukto dhātunirdeśe-"anāsravā mārgasatyam" (abhi^ ko^ 1.5)
iti, tathā "sāsravānāsravā

ete traya:, śeṣāstu sāsravā:" (abhi^ ko^ 1.31)
ityādivacanāt ? satyamukto'yamevamādi:

prakārabheda:, sa tu sāmānyarūpeṇokta:, na bhedarūpeṇa |
ata: śiṣyasukhapratipattyarthamaya-

mevamādiprakārabheda: pratipadarūpeṇa punarabhidhīyata
ityevamavagantavyam |

@118

dvidhā nava ||9||

mana:sukhasaumanasyāpekṣā: śraddhādīni ca pañca etāni
navendriyāṇi sāsravāṇi,

anāsravāṇyapi | anāsravāṇyeva śraddhādīni-ityeke |
uktaṃ hi bhagavatā-"yasyemāni

pañcendriyāṇi sarveṇa sarvāṇi na santi tamahaṃ bāhyaṃ
pṛthagjanapakṣāvasthitaṃ vadāmi"

( ) iti | nedaṃ jñāpakam; teṣāmanāsravatvamadhikṛtya
vacanāt | tathā hyaryapudgala-

vyavasthānaṃ kṛtvā `yasyemāni' ityāha |

pṛthagjano vā
dvividha:-ābhyantarakaścāsamucchinnakuśalamūla:,
bāhyakaśca

samucchinnakuśalamūla: | tamadhikṛtyāha-"bāhyaṃ
pṛthagjanapakṣāvasthitaṃ vadāmi" iti |

uktaṃ ca sūtre-"santi ca sattvā loke jātā loke
vṛddhāstīkṣṇendriyā api

-------------------

"dvidhā nava" iti na sūtrayitavyam;
ekāntānāsravasāsravanirdhāraṇādeva dvidhā naveti

siddhe: ? yadi hyetāni navaikāntenānāsravāṇi syu:,
ekāntānāsraveṣvājñāsyāmīndriyādiṣu

paṭhyeran; tathaikāntasāsravāṇi syu:, ekāntasāsraveṣu
rūpīndriyajīvitadu:khadaurmanasyeṣu paṭhyeran;

na caivam, ato nava dvidheti siddham ? astyetadevam,
matāntaranivṛttyarthaṃ tu punaridamucyate-

"nava dvidhā" iti | dvidhaiva nava nānāsravāṇi, yathaike
kathayanti, tatsiddhaye cāgamamānayanti-

yasyemānīti | vistara:-sarveṇa sarvāṇi na santīti |
sarveṇa prakāreṇa mṛdumadhyādhimātrabhedena |

sarvāṇīti pañcāpi na santītyartha: |
pṛthagjanapakṣāvasthitaṃ vadāmīti vacanāt |
arthādetaduktaṃ

bhavati-yasyemāni santi sa ārya iti | nedaṃ jñāpakaṃ
teṣāmanāsravatvamadhikṛtyetyācārya: |

tathā hi āryapudgalavyavasthānaṃ kṛtvā yasyemānītyāheti
| kathaṃ ? "pañcemāni, bhikṣava:,

indriyāṇi | katamāni pañca ? śraddhendriyaṃ yāvat
prajñendriyam | eṣāṃ pañcānāmindriyāṇāṃ
tīkṣṇatvāt

paripūrṇatvādarhan bhavati |
tatastanutarairmṛdutarairanāgāmī bhavati |
tatastanutarairmṛdutarai: sakṛdāgāmī |

tatastanutarairmṛdutarai: srota āpanna: | tato'pi
tanutarairmṛdutarairdharmānusārī |
tatastanutarairmṛdutarai:

śraddhānusārī | iti hi, bhikṣava:, indriyapāramitāṃ
pratītya phalapāramitā prajñāyate | phalapāramitāṃ

pratītya pudgalapāramitā prajñāyate | yasyemāni
pañcendriyāṇi sarveṇa sarvāṇi na santīti tamahaṃ

bāhyaṃ pṛthagjanapakṣāvasthitaṃ vadāmi" ( ) iti |
tadevamāryapudgalavyavasthānaṃ kṛtvā `yasyemāni'

ityāha bhagavāniti |

pṛthagjano vā dvividha iti | ābhyantarakaśca, bāhyakaśca |
asamucchinnakuśalamūla

ābhyantaraka:; bauddhasaṃgṛhītatvāt |
samucchinnakuśalamūlastu bāhyaka:; tadviparyayāt | ata eva

ca `bāhyam' iti viśeṣaṇam | itarathā hi
`pṛthagjanapakṣāvasthitaṃ vadāmi' ityevāvakṣyat |

uktaṃ ca sūtra iti | "atha

bhagavato'bhicārābhisambuddhasyaimbuddhasyaitadabhavat-
`adhigato

me dharmo gambhīro gambhīrāvabhāso durdarśo
duravabodho'tarkyo'tarkāvacara:, sūkṣmo nipuṇa: paṇḍita-

vedanīya:, taṃ cāhaṃ pareṣāmāvedayam | taṃ ca pare na
vijānīyu: | sa mama syād vighāta:, syāt

klamatha:, syāccetaso'nudaya: | yaṃ nvahamekākī araṇye
pravaṇe dṛṣṭadharmasukhavihāratāyogamanuyukto

vihareyam |' atha brahmaṇa: sahāpaterbrahmaloke sthitasyaitad
abhavat-`naśyati batāyaṃ loka:,

@119

madhyendriyā api mṛdvindriyā api ityapravarttita eva
dharmacakre |" tasmāt santyeva

sāsravāṇi śraddhādīni |

punaścoktam-"yāvaccāhameṣāṃ pañcānāmindriyāṇāṃ
samudayaṃ cāstaṅgamaṃ ca svādaṃ

cādīnavaṃ ca nissaraṇaṃ ca yathābhūtaṃ
nādhyajñāsiṣaṃ na tāvadahasmāt sadevakāllokād"

( ) iti vistara: | na cānāsravāṇāmeṣa parīkṣāprakāra:
||9||

katīndriyāṇi vipāka: ? kati na vipāka: ? ekāntena tāvat-

vipāko jīvitaṃ,

atha yadarhan bhikṣurāyu:saṃskārān sthāpayati
tajjīvitendriyaṃ vipāka: ? śāstre

(jñā^ pra^ 12, 14) uktam-"kathamāyu:saṃskārān sthāpayati
? arhan bhikṣu:

ṛddhimāṃścetovaśitvaṃ prāpta: saṅghāya vā pudgalāya
vā pātraṃ vā cīvaraṃ vā anyatamānyatamaṃ

-------------------

praṇaśyati bātāyaṃ loka:, yatredānīṃ kadācit karhicit
tathāgatā arhanta: samyaksambuddhā:

loka utpadyante, tadyathodumbarapuṣpam ! tasya cādya
bhagavato'lpotsukavihāritāyāṃ cittaṃ krāmati

na dharmadeśanāyām, yaṃ nvahaṃ gatvā adhyeṣayeyam |' atha
brahmā sahāpatistadyathā balavān puruṣa:

sammiñjitaṃ bāhuṃ prasārayet, prasāritaṃ vā
sammiñjayet, evameva brahmā sahāpatirbrahmaloke'ntarhito

bhagavata: purastāt pratyasthāt | atha brahmā tasyāṃ
velāyāṃ gāthāmabhāṣata-

`prādurbabhūva magadheṣu pūrvaṃ dharmo hyaśuddha:
samalānubaddha: |

apāvṛṇīṣva amṛtasya dvāraṃ vadasva dharma virajaṃ
niraṅgaṇam ||'

atha bhagavānasyāṃ velāyām ime gāthe abhāṣata-

`kṛcchreṇa me adhigato brahman khilāṃ pravidālya,

bhavarāgaparītaiśca nāyaṃ dharma: susambodha: |

pratisrotopamaṃ mārgaṃ gambhīramatidurdṛśam,

na drakṣyanti rāgaraktāstama:skandhena cāvṛtā: ||'

brahmāvocat-`santi, bhadanta, sattvā loke jātā loke
vṛddhāstīkṣṇendriyā api

madhyendriyā api mṛdvindriyā api ityapravartita eva
svadharmacakre' (ma^ va^ 1.5. 7-8)

iti | vistara:-indriyāṇi śraddhādīni, yaste bhavyā uktā:
| yasmād "apravarttite'pi dharmacakre

santi tīkṣṇendriyā:" ityādyuktam, tasmāt santyeva
sāsravāṇi śraddhādīnīti | sadevakāllokā-

diti | vistara:-"na tāvadahaṃ asmāt sadevakāllokāt
samārakāt sabrahmakāt saśramaṇa-

brāhmaṇikāyā: prajāyā: sadevamānuṣāyā mukto ni:sṛto
visaṃyukto viparyāsāpagatena cetasā

bahulaṃ vyavāhārṣam" iti vistaravacanam | na
cānāsravāṇāmeṣa parīkṣāprakāra iti | na

hyanāsravāṇāmāsvāda ādīnavo ni:saraṇaṃ vā yujyate
||9||

arhanniti | nānāgāmī; kleśavimuktasantānatvāt |
ṛddhimāniti | prāptābhijña: |

@120

vā śrāmaṇakaṃ jīvitapariṣkāraṃ vā dattvā tat
praṇidhāya prāntakoṭikaṃ caturthaṃ dhyānaṃ

samāpadyate | sa tasmāt vyutthāya cittamutpādayati vācaṃ
ca bhāṣate-`yanme bhogavipākaṃ

karma tadāyurvipākaṃ bhavatu' iti tasya yad bhogavipākaṃ
tadāyurvipākaṃ bhavati |

yeṣāṃ punarayamabhiprāya:-vipākoccheṣa vipacyata iti | ta
āhu:-"pūrvajāti-

kṛtasya karmaṇo vipākoccheṣam | sa bhāvanābalenākṛṣya
pratisaṃvedayate" ( )

iti | kathamāyu:saṃskārānutsṛjati ? tathaiva dānaṃ
dattvā praṇidhāya prāntakoṭikaṃ caturthaṃ

dhyānaṃ samāpadyate-`yanme āyurvipākaṃ tad bhogavipākaṃ
bhavatu' iti | tasya tathā

bhavati |

bhadantaghoṣakastvāha-"tasminneva āśraye rūpāvacarāṇi
mahābhūtāni dhyāna-

balena sammukhīkarotyāyuṣo'nukūlāni vairodhikāni ca |
evamāyu:saṃskārān sthāpayati,

evamutsṛjati" ( ) iti |

evaṃ tu bhavitavyam-samādhiprabhāva eva sa teṣāṃ tādṛśo
yena pūrvakarmajaṃ

sthitikālāvedhamindriyamahābhūtānāṃ vyāvarttayanti,
apūrvaṃ ca samādhijamāvedhamākṣipanti |

tasmānna tajjīvitendriyaṃ vipākam, tato'nyat tu vipāka: ||

praśnāt praśnāntaramupajāyate-
kimarthamāyu:saṃskārānadhitiṣṭhanti ? parahitārtham,

śāsanasthityarthaṃ ca | te hyātmana: kṣīṇamāyu:
paśyanti, na ca tatrānyaṃ śaktaṃ paśyanti |

-------------------

cetovaśitvaṃ prāpta iti asamayavimukta: |
jīvitapariṣkāramiti | jīvitāya pariṣkāra:,

tadanuguṇatvāt | dattvā tatpraṇidhāyeti | tadāyu:
praṇidhāya cetasi kṛtvetyartha: | katham ? ityāha-

yanme bhogavipākaṃ karma tadāyurvipākaṃ bhavatu iti |

prāntakoṭikamiti | "vṛddhikāṣṭhāgatam" (abhi^ ko^ 7.41)
iti lakṣaṇamasya

vakṣyate | cittamutpādayati, vācaṃ ca bhāṣate iti |
cittavācāvapi tatsiddhaye kuryāt |

naikakāraṇasādhyaṃ hi kāryam, tadanena vipāka eva
jīvitendriyamiti darśayati | yanme bhogavipākaṃ

karma tadāyurvipākadāyi bhavitvati | dhyānabhāvanābalaṃ
tu tasyā ākarṣakamiti |

vipākoccheṣaṃ vipacyata iti |
akālamaraṇenāparisamāptaphalasya tyaktasya janmānta-

karmaṇo bhāvanābalena vipākoccheṣamākṛṣya
pratisaṃvedayate | teṣāṃ tādṛśa iti teṣām = yoginām |

pūrvakarmaje sthitikālāvedhamiti | pūrvasmin janmani karma
pūrvakarma, tato jāta:

pūrvakarmaja:, sthitirindrayaṃ mahābhūtānāṃ pravāha:,
sthite: kāla: sthitikāla:, tasyāvedha: ākṣepa: |

sthitikālā-vedhastāvat
saṃskārakṣaṇānubandhasāmarthyamākṣepa:, tena hyasau
sthitikāla

āvidhyate | taṃ pūrvakarmajaṃ
sthitikālāvedhamindriyamahābhūtānāṃ vyāvartayanti
yogina:, apūrvaṃ

ca samādhijamāgantukamākṣipanti |

praśnāt praśnāntaramupajāyata iti | `atha yadarhan
bhikṣurāyu:saṃskārān sthāpayati

tajjīvitendriyaṃ kasya vipāka:' ityasmāt praśnāt
kimarthamāyu:saṃskārānadhitiṣṭhantīti

@121

atha kimarthamutsṛjanti ? alpaṃ ca parahitaṃ jīvite
paśyanti rogādibhūtaṃ

cātmabhavam | yathoktam-

"sucīrṇe brahmacarye'smin mārge caiva subhāvite |

tuṣṭa āyu:kṣayāt bhavati rogasyāpagame yathā ||" iti |

athaitadāyu:saṃskārāṇāṃ sthāpanārthamutsarjanaṃ vā
kva kasya ca veditavyam ?

manuṣyeṣveva triṣu dvīpeṣu
strīpuruṣayorasamayavimuktasyārhata:
prāntakoṭikadhyānalābhina: |

tasya hi samādhau ca vaśitvam | kleśaiścānupastabdhā
santati: | sūtra uktam-"bhagavān

jīvitasaṃskārānadhiṣṭhāyāyu:saṃskārānutsṛṣṭavān
|"

teṣāṃ ko viśeṣa: ? na kaścidityeke | tathā
hyuktam-"jīvitendriyaṃ katamat ?

traidhātukamāyu: (mū^ śā^ ) iti |

pūrvakarmaphalamāyusaṃskārā:, pratyutpannakarmaphalaṃ
jīvitasaṃskārā ityapare |

yairvā nikāyasabhāgasthitista āyu:saṃskārā: | yaistu
kālāntaraṃ jīvati te

jīvitasaṃskārā iti |

bahuvacanaṃ bahūnāmāyurjīvitasaṃskārāṇām
utsarjanādhiṣṭhāt | na hyekasya

kṣaṇasyotsarjanamadhiṣṭhānaṃ cāsti | na ca
kālāntarasthāvaramekamāyurdravyaṃ na bhavatīti

dyotanārthamityeke |

bahuṣveva saṃskāreṣvāyurākhyā | naikamāyurnāma
dravyamasti; anyathā hi naiva

saṃskāragrahaṇamakariṣyadityapare |

-------------------

praśnāntaram | parahitārthe śāsanasthityarthaṃ ceti |
parahitārthameva buddhā: bhagavanta:, śāsana-

sthityarthameva śrāvakā: | rogādibhūtaṃ cātmabhāvamiti |
rogagaṇḍaśalyādibhūtam, tridu:khatāyogāt |

kva kasya ceti | `kva' ityasya praśnavisarjanam-manuṣyeṣveva
triṣu dvīpeṣviti | `kasya'

ityasya visarjanam-strīpuruṣayorasamayavimuktasyārhata:
prāntakoṭidhyānalābhina iti | tasya

hīti | vistara:-samādhau ca vaśitvaṃ
prāntakoṭikadhyānalābhina:; tīkṣṇendriyatvāt |

kleśaiścānupastabdhā santati:; niravaśeṣakleśaprahāṇāt
| dṛṣṭiprāptasya yadyapi samādhau vaśitvamasti,

na tu tasya kleśairanupastabdhā santati: | samayavimuktasya
yadyapi kleśairanupastabdhā santati:, na

tu samādhau vaśitvam | asamayavimuktasya tūbhayamasti |
bahuvacanamiti | jīvitasaṃskārāniti yadvacanaṃ tad
bahuvacanam | kasmād ? ityāha-

bahūnāmiti | vistara:-bahūnāṃ santānavartināṃ
jīvitasaṃskārāṇāmutsarjanādhiṣṭhānāt | na hyekasya

kṣaṇasya utsarjane adhiṣṭhāne vā prayojanamasti;
pravāheṇa parakāryābhiniṣpādanāt | ekasya ca

kṣaṇasyāpīḍākaratvāt | na ca kālāntarasthāvaramiti |
kālāntarasthānaśīlaṃ kālāntara-

sthāvaram = akṣaṇikam | taccaitad āyurdravyaṃ na bhavatīti
dyotanārthaṃ bahuvacanamityeke |

bahuṣveva saṃskāreṣviti | sautrāntikānāmayaṃ pakṣa: |
ekasminnapi kṣaṇe bahavaste

@122

kimarthaṃ punarbhagavatā āyu:saṃskārā utsṛṣṭāśca,
adhiṣṭhitāśca ? maraṇavaśitva-

jñāpanārthamutsṛṣṭā:,
jīvitavaśitvajñāpanārthamadhiṣṭhitā:-traimāsyameva
nordhvam; vineyakāryā-

bhāvāt | yaccāpi tat pratijñātam-"evambhāvitairahaṃ
caturbhirṛddhipādairākāṃkṣan kalpamapi

tiṣṭheyam, kalpāvaśeṣamapi" ( ) iti, tasyāpi
sampādanārtham |

skandhamaraṇamārayornirjayārthamiti vaibhāṣikā: |
bodhimūle kleśadevaputramārau

nirjitāviti |

niṣṭhitamānuṣaṅgikam ||

prakṛtamevārabhyate-

dvedhā dvādaśa,

katamāni dvādaśa ?

antyāṣṭakādṛte |

daurmanasyācca,

antyamaṣṭakaṃ śraddhādīni daurmanasyaṃ ca varjayitvā |

-------------------

saṃskārā:, yeṣvāyuriti prajñapti: | naikamāyurnāma
dravyamasti | te ca saṃskārā: pañcaskandhasvabhāvā:,

catu:skandhasvabhāvā vā draṣṭavyā: | anyathā hi naiva
saṃskāragrahaṇamakariṣyat | evaṃ tu vaktavyama-

bhaviṣyat-`bhagavān
jīvitānyadhiṣṭhāyāyūṃṣyutsṛṣṭavān' iti |

maraṇavaśitvajñāpanārtha miti | maraṇe vaśitvamastīti |
traimāsyameva nodhvamiti | trayo

māsā: samāhṛtāstrimāsam, trimāsameva traimāsyam | atra
"kālādhvanoratyantasaṃyoge" (pā^

sū^ 2.335) iti dvitīyā bhavati | nordhvaṃ traimāsyād;
vineyakāryābhāvāt subhadrāvasānatvāt

buddhakāryasya | tasyāpi sampādanāthamiti |
pratijñātasampādanārtham | anyathā vacanamātraṃ syāditi
|

kalpāvaśeṣa: | kalpa eka: sakala:, kalpādhika: kalpa:
sātireka ityartha: |

skandhamaraṇamārayoriti | catvāro mārā:-devaputramāra:,
kleśamāra:, skandhamāra:,

maraṇamāraśceti | tatra prathame yāme devaputramāro
nirjita: | dvitīye yāme divyena cakṣuṣā lokaṃ

vyavalokya tṛtīye yāme kleśamāro nirjita: | vaiśālyāṃ
tu traimāsyaṃ jīvitasaṃskārānadhiṣṭhāya

āyu:saṃskārānutsṛṣṭavān |
skandhamāranirjayārthamutsṛṣṭā: skandhā:,
teṣūtsṛṣṭeṣu martavyaṃ syāt |

ato maraṇamāranirjayārthamadhiṣṭhitā iti vaibhāṣikā: |
niṣṭhitamānuṣaṅgikaṃ yat praśnāt praśnāntaramupajātam
||

"dvedhā dvādaśa" iti | dvedhaiva dvādaśa evetyavadhāryate
| ṛte antyādaṣṭakācchraddhādikādā-

jñātāvīparyantād |

"daurmanasyācca" | jīvatendriyādekāntavipākādanyāni
dvādaśendriyāṇi vipākaśca,

avipākaśca | tatra cakṣurādīni puruṣendriyāvasānāni
sapta svaprādyabhinirvṛttāni aupacayikānya-

vipāka: | manodu:khasukhamiti vistara: | yāni mana ādīni
kuśalakliṣṭāni tānyavipāka: |

yāni ca yathāyogamairyāpathika-śailpasthānika-
nairmāṇikasvabhāvāni avyākṛtāni, tānya-

@123

jīvitendriyādanyāni dvādaśa dvividhāni
indriyāṇi-vipākaścāvipākaśca | tatra

cakṣurādīni saptaupacayikāni avipāka:, śeṣāṇi vipāka:
| manodu:khasukha-

saumanasyopekṣendriyāṇi kuśalakliṣṭāni, tānyavipāka: |
airyāpathikaśailpasthānika-

nairmāṇikāni ca yathāyogam | śeṣāṇi vipāka: |
jīvitendriyaṃ cakṣurādīni dvādaśa

hitvā śeṣāṇyavipāka iti siddham |

yadi daurmanasyendriyaṃ na vipāka iti, sūtraṃ kathaṃ
nīyate-"trīṇi kāryāṇi-

saumanasyavedanīyaṃ karma, daurmanasyavedanīyaṃ karma,
upekṣāvedanīyaṃ karma" iti ? samprayoga-

vedanīyatāmadhikṛtyoktam | daurmanasyena samprayuktaṃ karma
daurmanasyavedanīyam, yathā-

sukhasamprayukta: sparśa: sukhavedanīya: |
saumanasyopekṣāvedanīye api tarhi karmaṇī evaṃ
bhaviṣyata: ? yathecchasi tathā'stu |

samprayoge'pi na doṣa:, vipāke'pi na doṣa: | agatyā
hyetadevaṃ gamyeta |

kā punaratra yukti:-daurmanasyaṃ na vipāka iti ?
daurmanasyaṃ hi parikalpaviśeṣai-

rutpādyate ca, vyutpādyate ca, vyupaśāmyate ca | na caivaṃ
vipāka: | saumanasyamapyevaṃ na

-------------------

vipāka: | yathāyogamiti viśeṣaṇamairyāpathikādīnāṃ
mānasatvena du:khendriyāsambhavāt sukha-

saumanasyayośca kvacidasambhavāt | tatra
kāmadhātāvairyāpathikaṃ mana indriyaṃ tatsamprayukte ca

saumanasyopekṣendriye avipāka: | rūpadhātāvairyāpathikaṃ
mana indriyamavipāka:, vedanendriyaṃ ca

tatsamprayukte yathābhūmi | nairmāṇikaṃ pañcabhūmikam,
tatra copekṣendriyamevāvipāka: | "airyāpathi-

kaśailpasthānikanairmāṇikāni nityamupekṣendriyeṇa
samprayuktāni" iti bhadantānantavarmā | śeṣāṇi

vipāka iti |
kuśalakliṣṭairyāpathikaśailpasthānikanairmā-
ṇikasvabhāvebhyo'nyāni mana indriyādīni

vipākajāni vipāka: | śeṣāṇyavipāka iti siddhamiti |
jīvitendriyaṃ dvādaśa cakṣurādīni

hitvā tadavadhāraṇādeva śeṣāṇyavipāka iti siddham |
katamāni punastāni ? daurmanasyendriyaṃ na

vipāka:; kuśalākuśalatvāt | tathā hi vakṣyati-"tattvekaṃ
savipākam" iti | śraddhādīnyaṣṭakaṃ

kuśalamityavipāka:; "vipāko'vyākṛto dharma: sattvākhya:"
(abhi^ 2.57) iti

vipākalakṣaṇābhāvāt |

yadi daurmanasyendriyaṃ na vipāka iti | anenāgamavirodhaṃ
darśayati | samprayogavedanīyatā-

madhikṛtyeti | vedanīyaṃ vedanā, daurmanasyaṃ
vedanīyamasminniti daurmanasyavedanīyaṃ karma | saumanasyo-

pekṣāvedanīye apīti | samprayogamātravacanād
daurmanasyavat saumanasyopekṣe api na vipāka:

prāpnuta iti parasyābhiprāya: | samprayoge'pi na doṣo
vipāke'pīti | saumanasyaṃ vedanīyamasmin

saumanasyavedanīyaṃ karma | tathā saumanasyaṃ vipākatvena
vedanīyamasya saumanasyavedanīyaṃ karmeti |

agatyā hyetadeva gamyeta iti | yadi daurmanasye yuktyā
paricchinnaṃ na vipāka iti, tata

evamagatyā''khyāyeta- samprayogavedanīyatāmadhikṛtyoktamiti
|

tenāha-kā punaratra yuktirdaurmanasyaṃ na vipāka iti | atha
vā agatyā hyetadevaṃ gamyeta-

@124

syād vipāka: | yadi tarhi daurmanasyaṃ vipāka: syād,
ānantaryakāriṇāṃ tannimittaṃ

daurmanasyotpādāttatkarma vipākaṃ syāt | saumanasyamapyevam
| yadi saumanasyaṃ vipāka:

syāt, puṇyakāriṇāṃ tannimittaṃ saumanasyotpādāt
tatkarma vipakvaṃ syāt | vītarāgādīnāṃ

tarhi daurmanasyāsambhavāt | na caivaṃ vipāka: |
saumanasyamapyeṣāmavyākṛtaṃ kīdṛśaṃ vipāka:

syāt ? yādṛśaṃ tādṛśamastu | sati tu sambhave
saumanasyasyāsti vipākāvakāśa:, na

daurmanasyasya | sarvathā'pyasamudācārāditi nāstyevaṃ
daurmanasyaṃ vipāka iti vaibhāṣikā: |

tatra jīvitendriyāṣṭamāni sugatau kuśalasya vipāka:,
durgatāvakuśalasya |

mana indriyamubhayorubhayasya | sukhasaumanasyopekṣendriyāṇi
kuśalasya | du:khendriyama-

kuśalasya | sugatāvubhayavyañjanasyākuśalena
tatsthānapratilambha: | na tvindriyasya

kuśalākṣepāt |

gatametad ||

idaṃ nu vaktavyam-katīndriyāṇi savipākāni ?
katyavipākāni ? yadetat

daurmanasyamanantaroktam

-------------------

kvacit samprayogavedanīyatā, kvacit vipākavedanīyateti |
brūyāstvaṃ sarvatraiva tarhi samprayoga-

vedanīyateti | ata etadantarābhiprāyamabhisamīkṣyāha-kā
punaratra yukti:-daurmanasyaṃ na vipāka

iti ? daurmanasyaṃ hīti | aniṣṭacintanādikai:
parikalpaviśeṣairutpādyate ca, vyutpādyate ca,

vyupaśāmyate ca | saunasyamapyevamiti |
parikalpaviśeṣairiṣṭacintanādibhirutpādyate ca,
vyupaśāmyate

ca | vītarāgādīnāṃ tarhīti | yasmād vītarāgādīnāṃ
daurmanasyaṃ vyāvartate | na hi cakṣurādiko

vipākabhūto vītarāgādīnāṃ vyāvartate, daurmanasyaṃ tu
vyāvartate | vacanād daurmanasyena kāmavītarāgo-

'samanvāgata iti | sūtre'pyuktam-"avītarāgasya dviśalyā
vedanoktā-kāyikaṃ du:khaṃ

pratisaṃvedayate, caitasikaṃ ca daurmanasyam" iti vacanād
vītarāgasya ca ekaśalyā kāyikameva

du:khaṃ pratisaṃvedayata iti | saumanasyamapyeṣāmiti |
vistara:-vītarāgāṇāmavyākṛtaṃ vipākarūpaṃ

saumanasyaṃ kīdṛśaṃ syāt ! samāpattisaṃgṛhītaṃ
teṣāṃ saumanasyaṃ sambhavati, tacca kuśalatvānna

vipāka:, ato vaktavyam-kīdṛśaṃ teṣāṃ saumanasyaṃ
vipāka iti | yādṛśaṃ tādṛśamastviti |

aparicchidyamānamapi tadastyeveti darśayati-tasyāsti
vipākāvakāśo na daurmanasyasya |

sarvathāpyasamudācārāt samāpattyavasthāyāmapi,
asamāpattyavasthāyāmapīti | ato na vipāka iti siddham |

mana indriyamubhayorubhayasyeti | ubhayo: = sugatidurgatyo: |
ubhayasya = kuśalākuśalasya |

vipāka ityadhikāra: | idamutsṛṣṭam-jīvitendriyāṣṭamāni
sugatau kuśalasya vipāka iti,

tatra kathamubhayavyañjanamāsādhusammataṃ kuśalasya
vipāka: ? ityāha-sugatāvubhayavyañjanasyā-

kuśalena tatsthānapratilambha iti | sthānamasya bhraṣṭam,
ato'syākuśalena pratilambho viprayukto

dharma: | ubhayaṃ tu vyañjanaṃ kuśalasyaiva vipāka
ityabhiprāya: |

@125

tattvekaṃ savipākaṃ,

tadekaṃ savipākameva | tuśabda evakārārtho bhinnakamaśca
veditavya: | na hi

tadavyākṛtamasti, nāpyanāsravam; asamāhitatvāt | ato
nāstyavipākaṃ daurmanasyam ||

daśa dvidhā ||10||

savipākāni, avipākāni ca |

katamāni daśa ?

mano'nyavittiśraddhādīni,

anyavittigrahaṇāt daurmanasyādanyad veditaṃ gṛhyate |
śraddhādīni śraddhāvīrya-

smṛtisamādhiprajñā: | tatra mana:sukhasaumanasyopekṣā
akuśalā: kuśalā: sāsravāśca

savipākā: | anāsravā avyākṛtāścāvipākā: |
du:khendriyaṃ kuśalākuśalaṃ savipākam |

avyākṛtamavipākam | śraddhādīni sāsravāṇi savipākāni
| anāsravāṇyavipākāni | anyadavipākamiti siddham ||

kati kuśalāni ? katyakuśalāni ? katyavyākṛtāni ?
ekāntena tāvat-

aṣṭakaṃ kuśalaṃ,

pañca śraddhādīni, trīṇi cājñāsyāmīndriyādīni |

-------------------

"tattvekaṃ savipākam" iti | tadekaṃ savipākamevetyartha: ? |
tenāha-tuśabda evakārārtho

bhinnakramaśceti | bhinnasthāna ityartha: | `tadekaṃ
savipākaṃ tu' iti hi kramo na bhinna: syāt |

ślokabandhānuguṇyena tvevamuktam | na hi tadavyākṛtamiti |
savipākameveti avadhāraṇe yuktiṃ

darśayati | dve vastunī avipāke iṣyete-avyākṛtam
anāsravaṃ ca | avyākṛtaṃ hi pūtibījavanna

vipākadānāya samartham | anāsravaṃ tu
tṛṣṇānabhiṣyanditatvānnālaṃ vipākadānāya,
anabhiṣyandita-

sārabījavat | pāriśeṣyādakuśalaṃ vā bhavet,
kuśalasāsravaṃ vā | ata: savipākameva,

nāstyavipākameva, nāstyavipākaṃ daurmanasyam |

"daśa dvidhā" iti | daśaiva dvidhā, dvidhaiva ca daśa
ityavadhāraṇam | dvidheti savipākā-

vipākāni ||10||

"mano'nyavittiśraddhādīni" iti | manaśca anyavittayaśca
śraddhādīni ceti | vitti: =

vedanā | anyagrahaṇena daurmanasyavarjitaṃ gṛhyate;
daurmanasyasyoktatvāt | śraddhādīni śraddhāvīryasmṛti-

samādhiprajñā: | gṛhyanta ityadhikṛtam | anyadavipākamiti
| yathoktadaurmanasyādyavadhāraṇājjīvitaṃ

rūpīṇi ca saptendriyāṇi, ājñāsyāmīndriyādīni ca
trīṇyavipākānīti siddham | avyā-

kṛtatvādanāsravatvācca yathākramam |

"aṣṭakaṃ kuśalam" iti | aṣṭakaṃ
kuśalamevatyavadhāraṇam |

"dvidhā daurmanasyam" iti | dvidhaiva daurmanasyam,
daurmanasyaṃ ca dvidhetyavadhāraṇam |

dvidheti kuśalaṃ ca, akuśalaṃ ca | anyadapi
dvaidhamasti-kuśalañca avyākṛtaṃ ca, akuśalaṃ ca

@126

dvidhā |

daurmanasyaṃ,

kuśalaṃ ca, akuśalaṃ ca |

mano'nyā ca vittistredhā,

kuśalākuśalāvyākṛtāni |

anyadekadhā ||11||

kiñcidanyat | jīvitāṣṭamaṃ | cachurādi |
etadavyākṛtameva ||

katamadindriyaṃ katamadhātvāptameṣāmindriyāṇām ?

kāmāptamamalaṃ hitvā,

kāmapratisaṃyuktaṃ tāvadindriyaṃ veditavyam |
ekāntānāsravamājñāsyāmīndriyāditrayaṃ

hitvā | taddhyapratisaṃyuktameva |

rūpāptaṃ strīpumindriye |

du:khe ca hitvā,

`amalaṃ ca' iti varttate | du:khe iti du:khadaurmanasye | tatra
maithunadharmavairāgyādaśobhā-

karatvācca rūpadhātau strīpuruṣendriye na sta: |

-------------------

avyākṛtaṃ ceti, tat kathamidamavadhāryate-kuśalaṃ ca
akuśalaṃ ceti ? vyākhyānato

viśeṣapratipatti: | atha vā-daurmanasyaṃ savipākameveti
nirdhāritam | tasmādidameva dvaidhaṃ bhavati,

nānyad |

"anyā ca vitti:" iti | daurmanasyavarjaṃ vedanācatuṣṭayam,
tasyoktatvāt | "tredhā"

iti | kuśalākuśalāvyākṛtāni | traya: prakārā:tredhā |
"dvitryośca dhamuñ", "edhācca" (pā^

sū^ 5.3.45-46) iti tredhā ityeṣā śabdavyutpatti: |
alobhādisamprayuktāni kuśalāni,

lobhādisamprayuktānyakuśalāni, ato'nyānyavyākṛtāni |

"anyadekathā" iti |
jīvitāṣṭamamanyadekadhaivetyavadhāryate |
avyākṛtamevetyartha: |

etadarthaṃ ca punarasya karaṇam; anyathā hyakuśalameva,
kuśalāvyākṛtameva, akuśalāvyākṛtameva

vā tat sambhāvyate |
tasmādabhīpsitaikadhātvaprasiddhyarthaṃ punarucyate |
yasyaikadhātutvaṃ sambhavati

tad bhavati | kiñca sambhavati ? avyākṛtatvamiti ||11||

"kāmāptamamalaṃ hitvā" iti | amalameva hitvā kāmāptaṃ
bhavati | taddhyaprati-

samprayuktameveti | adhātupatitamevetyartha: |

"rūpāptaṃ strīpumindriye" iti | vistara:-strī ca
pumāṃ^śca strīpumāṃsau | "samāsānto

vidhiranitya:" (pari^ 84) iti paribhāṣayā samāsānto na
bhavati | tayorindriye strīpumindriye |

"du:khe ca" iti | du:khavedanāsvabhāve indriye
du:khadaurmanasye ityartha: | te strīpumindriye

du:khadaurmanasye amalaṃ cehānurvatamānaṃ hitvā | śeṣaṃ
rūpāptamindriyaṃ bhavati |

@127

kathamidānīṃ puruṣāsta ucyante ? kvocyante ?
sūtre-"asthānamanavakāśo yat

strī brahmatvaṃ kārayiṣyati | nedaṃ sthānaṃ vidyate yat
puruṣa" iti | anya: puruṣabhāvo'sti

ya: kāmadhātau puruṣāṇāṃ bhavati | du:khendriyaṃ nāsti
āśrayasyācchatvād, akuśalā-

bhāvācca | daurmanasyendriyaṃ nāsti,
śamathasnigdhasantānatvādāghātavastvabhāvācca |

ārūpyāptaṃ sukhe cāpohya rūpi ca ||12||

`strīpumindriye du:khe cāmalaṃ ca hitvā' iti varttate |
kimavaśiṣyate ?

manojīvitopekṣendriyāṇi śraddhādīni ca pañca |
etānyarūpyapratisaṃyuktāni santi,

nānyāni ||12||

katīndriyāṇi darśanaprahātavyāni ? kati
bhāvanāprahātavyāni ? katyaprahātavyāni ?

manovittitrayaṃ tredhā,

katamad vittitrayam ? sukhasaumanasyopakṣā: |

dviheyā durmanaskatā |

-------------------

kvocyante ?-iti pṛṣṭe sūtraṃ
darśayati-asthānamanavakāśa iti | atra sūtra ityabhiprāya:
|

anya:puruṣabhāvo'sti ya: kāmadhātau puruṣāṇāṃ
bhavatīti | stanādisaṃsthānasvarācārānyathātvam |

du:khendriyaṃ nāstītyāśrayasyācchatvāt tadabhighātajaṃ
nāsti | akuśalābhāvācca vipākajaṃ nāsti |

daurmanasyendriyaṃ nāsti śamathasnigdhasantānatvāditi |
yasmācca śamathena samādhinā pratighavigamād

raukṣyaṃ santāne nāsti, tasmād daurmanasyendriyaṃ nāsti |
āghātavastvabhāvācceti | āghāta: = kopa:,

tasya vastu = viṣaya: āghātavastu | nava
cāghātavastūni-anarthaṃ me'kārṣīt, karoti, kariṣyati

ca-ityāghātavastutrayam; mitrasya me'narthamakārṣīt, karoti
kariṣyati ca ityaparamāghāta-

vastutrayam; amitrasya me'rthamakārṣīt, karoti, kariṣyati
ca-ityaparamāghātavastutrayamiti |

eṣāṃ navānāmāghātavastūnāmabhāvād viṣayakṛtamapi
daurmanasyaṃ nāsti | na kevalaṃ hetukṛtaṃ nāstīti

darśayati | devakṛtaṃ hi tad yat svasantānapratighakṛtam;
pratyayakṛtaṃ ca tad yat navāghāta-

vastukṛtamiti |

"sukhe cāpohya rūpi ca" iti | ca-śabdena
pūrvoktamanukṛṣyate | tenāha-strīpumindriye

du:khe cāmalaṃ ca hitveti vartata iti | sukhe iti
sukhavedanāsvabhāve sukhasaumanasyendriye |

rūpīndriyaṃ cakṣurādi ||12||

vittitrayaṃ sukhasaumanasyopekṣā iti | sukhendriyaṃ yat
tṛtīyadhyānabhūmikaṃ darśanaheyānuśaya-

samprayukte tad darśanaheyam | tatraiva ato'nyat sāsravam,
pañcavijñānakāyikaṃ ca kāmāvacaram |

prathamadhyānabhūmikaṃ ca trivijñānakāyikaṃ
bhāvanāprahātavyam | anāsravaṃ tu sukhendriyam |
saumanasyaṃ

darśanaheyasamprayuktaṃ darśanaheyam | ato'nyat sāsravaṃ
bhāvanāheyam | anāsravamaheyam | upekṣendriyaṃ

tu sarvagamiti sugamam |

"dviheyā durmanaskatā" iti | daurmanasyayogād durmanaska:,
tadbhāvo durmanaskatā,

@128

daurmanasyaṃ dvābhyāṃ praheyaṃ darśanabhāvanābhyām |

nava bhāvanayā,

`heyāni' ityadhikāra: | jīvitāṣṭamāni cakṣurādīni
du:khendriyaṃ ca bhāvanā-

heyānyeva |

pañca tvaheyānyapi,

śraddhādīni pañca bhāvanāheyānyapi, aheyānyapi;
sāsravānāsravatvāt |

na trayam ||13||

trayaṃ naiva praheyamājñāsyāmīndriyādikam; anāsravatvāt
| nahi nirdoṣaṃ

prahāṇārham ||13||

ukta: prakārabheda: ||

lābha idānīṃ vaktavya:-

katīndriyāṇi kasmin dhātau vipāka: prathamato labhyante ?

kāmeṣvādau vipākau dve labhyete

kāyendriyam, jīvitendriyaṃ ca | te puna:-

nopapādukai: |

upapādukapratiṣe dhādaṇḍaja-jarāyuja-saṃsvedajairiti
veditavyam | kasmānna

mana upekṣendriye ? pratisandhikāle tayoravaśyaṃ
kliṣṭatvāt |

athopapādukai: kati labhyante ?

tai: ṣaḍ vā,

yadyavyañjanā bhavanti, yathā prāthamakalpikā: |

-------------------

daurmanasyamityartha: | "yasya guṇasya hi bhāvād dravye
śabdaniveśa:, tadabhidhāne tvatalau" iti

lakṣaṇāt | tad darśanaheyasamprayuktaṃ darśanaheyam |
ato'nyad bhāvanāheyam | nāheyam;

asamāhitatvāt ||13||

"kāmeṣvādau vipākau dve labhyete" iti | "kāmapradhānatvāt
kāmadhātu: kāmā iti

nirdiśyate" iti vakṣyate | aṇḍaja-jarāyuja-saṃsvedajai:
sattvai: kāmadhātāvādau prathamato dve

indriye vipākātmake labhyete-kāyendriyam, jīvitendriyaṃ ca
| kasmāt ? pratisandhikāle

mana upekṣendriyayoravaśyaṃ kliṣṭatvāt | "upapattibhava:
kliṣṭa: sarvakleśai: svabhūmikai:"

(abhi^ 3.38) iti vacanāt | cakṣurādīnāṃ ca
tasyāmavasthāyāmavidyamānatvāt |

"nopapādukai:" ityapavāda: | aviśeṣitatvāddhi
upapādukairapi tathaiva dve eva

labhyeyātāmiti prasaṅga: |

kimupapādukaiste dve naiva labhyete ? labhyete, na tu dve dve
eva | tenāha-"tai: ṣaḍ vā"

@129

katamāni ṣaṭ ?
cakṣu:śrotraghrāṇajihvākāyajīvitendriyāṇi |

sapta vā,

yadyekavyañjanā bhavanti, yathā devādiṣu |

aṣṭau vā,

yadyubhayavyañjanā bhavanti |

kiṃ punarubhayavyañjanā apyupapādukā bhavanti ?
bhavantyapāyeṣu | evaṃ tāvat

kāmadhātau |

atha rūpadhātāvārūpyadhātau ca katham ? ityāha-

ṣaḍ rūpeṣu,

kāmapradhānatvāt kāmadhātu: `kāmā:' iti nirdiśyate |
rūpapradhānatvād `rūpāṇi'

iti rūpadhāturnirdiśyate | sūtre'pyuktam-"ye'pi te śāntā
vimokṣā atikramya

rūpāṇyārūpyā:" ( ) iti | tatra rūpadhātau
ṣaḍindriyāṇi vipāka: prathamato

labhyante | yānyeva kāmadhātāvavyañjanairupapādukai: |

ekamuttare ||14|| rūpadhātorārūpyadhāturuttara: |
samāpattitaśca paratvād, upapattitaśca pradhānatara-

tvāt | tasmin ekameva jīvitendriyaṃ vipāka: prathamato
labhyate, nānyat ||

ukto lābha: ||

------------------

iti | vistara:-yadyavyañjanā bhavanti |
yadyavidyamānastrīpuruṣendriyā: | yathāprāthamakalpikā
iti |

yugādyutpannā-"prāgāsan rūpivat sattvā:" (abhi^ 3.97) iti
vacanāt | katamāni ṣaṭ ?

cakṣurādīni pañca, jīvitaṃ ca ṣaṣṭhamiti | yathā
devādiṣviti | ādiśabdena nārakādayo'pi

gṛhyante | antarābhavopapattibhavapratisandhyavasthāyāṃ
tāni prathamato labhyante | kiṃ punarubhayavyañjanā

apyupādukā bhavantīti | nihīnā ubhayavyañjanotpatti:,
viśiṣṭā copapādukā yoni:, kathamanayo:

samāyoga iti codanābhiprāya: | rūpapradhānatvād
rūpāṇīti rūpadhāturnirdiśyate | rūpapradhānatvāditi

rūpāṇāṃ svacchatvāt, bhāsvaratvādityartha: | atha vā-na
kāmaguṇapradhāno dhātu:, kiṃ tarhi ?

rūpamātrapradhāna: | nāpyarūpyadhātuvadarūpapradhāna iti
| sūtre'pyuktamiti | sūtre'pyevaṃ dṛṣṭam, na

madupajñamevaitaditi darśayati | ye'pi te śāntā vimokṣā
atikramya rūpāṇyārūpyā: | te'pyanityā

adhruvā anāśvāsikā vipariṇāmadharmāṇa iti vistara: |
avyañjanairupapādukairiti prāthama-

kalpikai: | samāpattitaśca paratvāditi | yasmāt pūrvaṃ
rūpasamāpatti:, paścādārūpyasamāpatti:,

tasmād rūpadhātoruttara ārūpyadhātu: | upapattitaśca
pradhānataratvāditi | yasmāccopapattita:

pradhānataro rūpadhātorārūpyadhātu:, bahūni
kalpasahasrāṇi, tatrātipraśānto vipāko bhavati,

ato'pyasāvuttara:; na tūpapattideśata: |
"ārūpyadhāturasthāne" (abhi^ 3.3) iti

vacanāt ||14||

@130

tyāga idānīṃ vaktavya:-

kasmin dhātau mriyamāṇa: katīndriyāṇi nirodhayatīti ?

nirodhayatyuparamannārūpye jīvitaṃ mana: |

upekṣā caiva rūpe'ṣṭau,

rūpadhātau mriyamāṇo'ṣṭau nirodhayati-tāni ca trīṇi,
cakṣurādīni pañca |

sarve hyupapādukā: samagrendriyā upapadyante, mriyante ca |

kāme daśa navāṣṭa vā ||15||

kāmadhātau mriyamāṇa ubhayavyañjano daśendriyāṇi
nirodhayati-tāni cāṣṭau,

strīpuruṣendriye ca | ekavyañjano nava | avyañjano'ṣṭau |
sakṛnmaraṇa eṣa nyāya: ||15||

kramamṛtyostu catvāri,

krameṇa tu mriyamāṇaścatvārīndriyāṇi
nirodhayati-kāyajīvitamana upekṣendriyāṇi |

na hyeṣāṃ pṛthagnirodha: |

eṣa ca nyāya: kliṣṭāvyākṛtacittasya maraṇe veditavya: |

yadā tu kuśale cetasi sthito mriyate, tadā- śubhe sarvatra
pañca ca |

kuśale cetasi mriyamāṇa: sarvatra yathoktamindriyāṇi
nirodhayati-śraddhādīni

ca pañcādhikāni | eṣāṃ hi kuśale cetasyavaśyambhāva: |

-------------------

"nirodhayatyuparaman" iti | mriyamāṇa
ārūpyadhātāvetānyeva trīṇīndriyāṇi

nirodhayati | sāpavādaṃ cedaṃ veditavyam; "śubhe sarvatra
pañca ca" (abhi^ 2.16) iti vacanāt |

"rūpe'ṣṭau" iti | rūpadhātāvaṣṭāvetānyeva | saha
pañcabhiścakṣurādibhirnirodhayet; sakṛt

samagrendriyamaraṇāt | ata evāha-sarve hyupādukā:
samagrendriya upapadyante, mriyante ceti |

"kāme daśa navāṣṭa vā" iti | ubhayavyañjano
deśendriyāṇi nirodhayati yadi samagra-

pañcendriyo bhavati | ekavyañjano nava | avyañjano'ṣṭau |
yadi tu vikalendriyo badhiro vā bhavati

tadā tadindriyaṃ parihāryam ||15||

sāpavādaṃ caitat sarvakāmadhātāveva veditavyam |
tadapavādamāha-"kramamṛtyostu catvāri"

iti | na hyeṣāṃ pṛthaṅ nirodha iti | na hyeṣāṃ
kāmadhātāvanyonyaṃ virahayya nirodho'stītyabhiprāya: |

"śubhe sarvatra pañca ca" iti | sarvasya pūrvoktasya
maraṇavidhe: "nirodhayatyuparamannārūpye

jīvite mana:" (abhi^ 2.15) ityevamāderapavāda: | trividhaṃ
hi maraṇacittaṃ sambhavati-

kliṣṭam, avyākṛtam, kuśalaṃ ca | tatra
kliṣṭāvyākṛtacittasyotsarganyāyena maraṇavidhirukta: |

kuśalacittasya tu maraṇe śraddhādaya: pañcādhikā:
prakṣeptavyā: | eṣāṃ hi śraddhādīnāṃ kuśale

cetasyavaśyambhāva: | tena yatra trīṇyuktāni tatrāṣṭau,
yatrāṣṭau tatra trayodaśa, yatra catvāri tatra

nava-iti vistareṇa gaṇanīyam | rūpārūpyadhātornāsti
kramamaraṇam |

@131

evamārūpyeṣvaṣṭau nirodhayati, rūpeṣu trayodaśa-iti
vistareṇa gaṇanīyam ||

indriyaprakaṇe sarva indriyadharmā vicāryante-

atha katamacchrāmaṇyaphalaṃ katibhirindriyai: prāpyate ?

navāptirantyaphalayo:,

navabhirindriyai: prāptirantyaphalayo: | ke punarantye ? srota
āpattiphalam, arhattvaṃ

ca | ke madhye ? sakṛdāgāmiphalam, anāgāmiphalaṃ ca |

tatra srota āpattiphalasya
śraddhādibhirājñātāvīndriyavarjyairmana
upekṣendriyābhyāṃ ceti

-------------------

indriyaprakaraṇe sarva indriyadharmā vicāryante iti |
indriyaprakaraṇe iha kriyamāṇe sarva

indriyadharmā indriyāvasthāviśeṣā: kāritraviśeṣā vā
vicāryante-ityeke vyācakṣate | apare

tu vyācakṣate-indriyaprakaraṇe indriyaskandhake sarva
indriyādharmā avasthāviśeṣā: kāritraviśeṣā

vā vicāryante | tenehāpi te vicāryante;
tatpratyāsattvādasya śāstrasyetyabhiprāya: |

"navāptirantyaphalayo:" iti | navabhirindriyairāptirnavāpti:
| kasya ? antyaphalayo: | ante bhave antye, antye phale

antyaphale, tayo: | ke punarantye ? srota āpattiphalam,
arhattvaphalaṃ

ca | yathā daṇḍasya dvāvantau bhavata:, evaṃ
paṃktyavasthitānāṃ caturṇāṃ phalānāṃ srota
āpattiphalam,

arhattvaphalaṃ cānte bhavata: |

sakṛdāgāmiphalamanāgāmiphalaṃ ca madhye bhavata: |
tayorantyayo: phalayornavabhirevendriyai:

prāpti: | katamairnavabhi: ? ityāha
śraddhādibhirājñātāvīndriyavarjyairmana
upekṣendriyābhyāṃ ceti

navabhiriti |

tatraivamabhisamayakrama:-du:khe dharmajñānakṣānti:, du:khe
dharmajñānam; du:khe'nvayajñāna-

kṣānti:, du:khe'nvayajñānam; samudaye
dharmajñānakṣānti:, samudaye dharmajñānam;
samudaye'nvayajñāna-

kṣānti:, samudaye'nvayajñānam; nirodhe
dharmajñānakṣānti:, nirodhe dharmajñānam;
nirodhe'nvayajñāna-

kṣānti:, nirodhe'nvayajñānam; mārge dharmajñānakṣānti:
mārge dharmajñānam; mārge'nvayajñānakṣānti:,

mārge'nvayajñānam-iti ṣoḍaśa kṣaṇā abhisamaya
ityucyante | tatra du:khe dharmajñānakṣānti-

ryāvanmārge'nvayajñānakṣāntiriti pañcadaśa kṣaṇā
darśanamārga:; "adṛṣṭadṛṣṭerdṛmārgastatra pañcadaśa

kṣaṇā:" (abhi^ 6.28) iti vacanāt |
taccājñāsyāmīndriyamityucyate | mārge'nvayajñānaṃ tu

ṣoḍaśa:, sa bhāvanāmārga: | tata: prabhṛti ā
vajropamasamādheryāvānanāsravo mārga: sarvo'sau

bhāvanāmārga: | taccājñendriyamityuccate | kṣayajñānāt
prabhṛti sarvo'nāsravo mārgo'śaikṣamārga: |

taccājñātāvīndriyamityucyate | tatra srota āpattiphalaṃ
mārge'nvayajñānakṣāntyavasthāyāṃ prāpyate |

śraddhādīni cātra pañcendriyāṇyavaśyaṃ bhavanti; tasyā
avasthāyā: kuśalatvāt | ājñāsyāmīndriya-

svabhāvā cāsau mārge'nvayajñānakṣāntirvartamānā | mana
indriyaṃ ca tatsamprayuktaṃ bhavati | upekṣendriyaṃ

cāvaśyamanāgamyāśrayatvāt | anāgamyasya
copekṣendriyasamprayuktatvāt | mārge'nvayajñānaṃ

tvasyāmavasthāyāmājñendriyasvabhāvamutpādābhimukhaṃ
vartate, tena śraddhādibhi: pañcabhirājñā-

syāmīndriyeṇājñendriyeṇa mana upekṣendriyābhyāṃ ceti
tatphalaṃ navabhi: prāpyate |

@132

navabhi: | ājñāsyāmīndriyamānantaryamārge veditavyam,
ājñendriyaṃ ca vimuktimārge | ubhābhyāṃ

hi tasya prāptirvisaṃyogaprāpterāvāhakasanniśrayatvādvā
yathākramam |

arhattvamasya puna:-śraddhādibhi:,
ājñāsyāmīndriyavarjyairmana indriyeṇa, sukha-

saumanasyopekṣendriyāṇāṃ cānyatameneti navabhi: |

saptāṣṭanavabhirdvayo: ||16||

sakṛdāgāmyanāgāmiphalayo: pratyekaṃ
saptabhiraṣṭabhirnavabhiścendriyai: prāpti: | kathaṃ

-------------------

ubhābhyāṃ^hi tasya prāptiriti |
ānantaryamārgeṇājñāsyāmīndriyasvabhāvena
vimuktimārgeṇa

cājñendriyasvabhāvena tasya prāpti: |
visaṃyogaprāpterāvāhakasanniśrayatvād yathākramam;
tasyā:

visaṃyogaprāpterānantaryamārgasyāvāhakatvāt, janakatvāt,
vimuktimārgasya ca tasyā: sanniśraya-

tvāt | ādhāratvādityartha: | dvābhyāṃ
cauraniṣkāsanakapāṭapidhānavat | yathā hi
dvayormanuṣyayorekena

cauro niṣkāsyate, dvitīyenāsya kapāṭaṃ pidhīyate,
tathānantaryamārgeṇa visaṃyogaprāptirāvāhyate;

kleśaprāptimādāya nirodhāt | vimuktimārgeṇādhāryate;
visaṃyogaprāptisahotpādāt |

arhattvasya puna: śraddhādibhirājñāsyāmīndriyavarjyeriti
| vajropamasamādhyavasthāyā-

marhattvapalaṃ prāpyate | śraddhādīni mana indriyaṃ ca
pūrvavat | vajropamasamādhikalāpastasyāma-

vasthāyāmānantaryamārga ājñendriyasvabhāvo vartamāna: |
sukhasaumanasyopekṣendriyāṇāṃ cānyatamat |

yadi tṛtīyaṃ dhyānaṃ niśrityārhattvaṃ prāpyate,
sukhendriyaṃ tatra vartamānam | atha prathamaṃ dvitīyaṃ
dhyānaṃ

niśritya, tatra saumanasyendriyam |
athānāgamyadhyānāntaracaturthadhyānākāśavijñānā-
kiñcanyāyatanā-

nāmanyatamaṃ niśritya, tatropekṣendriyaṃ vartamānam |
kṣayajñānakalāpastvasyāmavasthāyāṃ vimuktimārga

ājñātāvindriyasvabhāva utpādābhimukho bhavati | tena
śraddhādibhi: pañcabhirājñendriyeṇā-

jñātāvīndriyeṇa mana indriyeṇa
sukhasaumanasyopekṣendriyāṇāṃ cānyatameneti tatphalaṃ
navabhi: prāpyate |

ānantaryavimuktimārgābhyāṃ tatprāptiriti pūrvavad
vyākhyānam |

"saptāṣṭanavabhirdvayo:" | prāptiriti śeṣa: | pratyekamiti
| vistara:-sakṛdāgāmiphalasya

saptabhiraṣṭābhirnavabhirvā prāpti: | evamanāgāmiphalasya
| tatpratipādayannāha-sakṛdāgāmiphalaṃ

tāvad yadyānupūrvīka: prāpnoti | sa ca laukikena
mārgeṇeti | laukiko mārga: śāntādyu-

dārādyākāra:; "śāntādyudārādyākārā
uttarādharagocarā:" (abhi^ 6.50) iti vacanāt |

tenottarāṃ bhūmiṃ śāntata: praṇītato ni:saraṇataśceha
yogī paśyati | adharāmaudārikato du:khilata:

sthūlabhittikataśca paśyati | sa cāyaṃ catu:prakāro
varṇyate-prayogamārga:, ānantaryamārga:,

vimuktimārga:, viśeṣamārgaśca | tatra prayogamārgo yata
ānantaryamārga utpadyate, sa punaryena kleśān

prajahāti |
vimuktimārgo'pyānantaryamārgādanantaramutpadyate
kleśaprahāṇaprāpterādhāraka: | viśeṣa-

mārgastata uccaṃ viśiṣṭo mārga: |

tena mārgeṇa navaprakārā: kleśā:
praheyā:-adhimātrādhimātra:, adhimātramadhya:,

adhimātramṛdu:; madhyādhimātra:, madhyamadhya:,
madhyamṛdu:; mṛdvadhimātra:, mṛdumadhya:, mṛdumṛduśceti |

tad yadi pṛthagjana: prajahāti darśanabhāvanāheyān
kleśān miśrīkṛtya, tena mṛdumadhyādhi-

@133

kṛtvā ? sakṛdāgāmiphalaṃ tāvad yadyānupūrvīka:
prāpnoti, sa ca laukikena mārgeṇa,

tasya saptabhirindriyai: prāpti:-pañcabhi: śraddhādibhi:,
upekṣāmana indriyābhyāṃ ceti | atha

lokottareṇa mārgeṇa, tasyāṣṭābhirindriyai: prāpti: |
ājñendriyamaṣṭamaṃ bhavati |

atha bhūyovītarāga: prāpnoti, tasya navabhi:, yenaiva srota
āpattiphalasya |

anāgāmiphalaṃ yadyānupūrvīka: prāpnoti; sa ca laukikena
mārgeṇa, tasya

saptabhirindriyai: prāpti:, yathā-sakṛdāgāmiphalasya | atha
lokottareṇa mārgeṇa,

tasyāṣṭābhistathaiva |

-------------------

mātrādibhedena navadhā kṛtvā prajahāti;
mṛdumṛdubhyāmānantaryavimuktimārgābhyāmadhimā-
trādhimātraṃ

kleśaprakāraṃ prajahāti; evaṃ
yāvadadhimātrādhimātrābhyāmānantaryavimuktimārgābhyāṃ
mṛdumṛdukleśa-

prakāraṃ prajahāti | āryastu bhāvanāheyāneva
kleśāṃ^stathaiva navadhā kṛtvā prajahāti;
darśanaheyānāṃ

darśanamārgeṇa pākaprahīṇatvāt |

lokottarastu bhāvanāmārgastathaiva ṣoḍaśākāra:;
anityākārabhedāt | sa cāpi tathaiva

prayogādimārgabhedāccaturbheda: | ihāpi
mṛdumṛdubhyāmānantaryavimukti mārgābhyāmadhimātrādhi-
mātraṃ

kleśaprakāraṃ prajahāti | evaṃ
yāvadadhimātrādhimātrābhyāmā-

nantaryavimuktimārgābhyāṃ

mṛdumṛdu-

kleśaprakāraṃ prajahāti |

eṣa laukika-lokottaramārgayordiṅmātranirdeśa: |
tatsakṛdāgāmiphalamānupūrvīkeṇa

vā labhyeta, bhūyovītarāgeṇa vā | tadānupūrvīko ya:
srota āpattiphalaṃ prāpya kramāt sakṛdāgāmi-

phalaṃ prāpnoti, kaścāsau ? ya: sakalabandhana
ekaprakārādyupalikhito vā yadi na ṣaṣṭhaprakāropa-

likhito niyamāmamavakrāmati, ṣoḍaśe cittakṣaṇe sa srota
āpanno bhavati | sa bhāvanāheyasyaikasya

yāvat ṣaṣṭhasyaiva vā prakārasya prahāṇāya
śamathacaritatvāllaukikamapi mārgamutpādayati | sa

ṣaṣṭhaprakāraprahāṇe sakṛdāgāmiphalaṃ prāpnoti |
tasya phalasya saptabhirindriyai: prāpti: śraddhādibhi:

pañcabhirmana indriyeṇopekṣendriyeṇa ca
saptamenānāgamyaniśrayatvāt | atha lokottareṇa mārgeṇa

tasyāṣṭābhirindriyai: prāpti: | tairevā jñendriyeṇa
cāṣṭamena | tānyeva hi śraddhādīni
saptendriyāṇyājñendri-

yākhyāṃ labhante; anāsravatvāt |

atha bhūyovītarāga iti | yo laukikena mārgeṇa
pṛthagjanāvasthāyāṃ ṣaṭprakāropa-

likhito'bhūt, sa `bhūyovītarāga:' ityucyate, bhūyasā
prakāreṇa vītarāga iti kṛtvā | sa yadi

sakṛdāgāmiphalaṃ prāpnoti | kathaṃ sa prāpnoti iti ?
abhisamayakrameṇa pūrvoktena mārge'nvayajñāna-

kṣāntyavasthāyāṃ prāpnoti | tasya navabhiryathaiva srota
āpattiphalasya | śraddhādibhirājñātā-

vīndriyavarjyai: | mana upekṣendriyābhyāṃ ceti pūrvavad
vyākhyānam | ayaṃ hi srota āpattiphalamaprāpyaiva

ṣoḍaśe kṣaṇe sakṛdāgāmī bhavati | anāgāmigalaṃ
yadyānupūrvīka: prāpnotīti | ihānupūrvīko

ya: srota āpattiphalaṃ ca prāpyānāgāmiphalaṃ prāpnoti,
yo vā bhūyovītarāgo bhūtvā srota āpatti-

phalamalabdhvaiva sakṛdāgāmiphalameva ca
labdhvānāgāmiphalaṃ prāpnoti | sa ca yadi laukikena

mārgeṇa prāpnoti, tasya saptabhirindriyai: prāpti: | yathā
sakṛdāgāmiphalasya, ānupūrvikīyasyetya-

@134

atha vītarāga: prāpnoti, tasya navabhi: prāpti:;
yathā-srota āpattiphalasya |

ayaṃ tu viśeṣa:-sukhasaumanasyopekṣendriyāṇāmanyatamaṃ
bhavati; niśrayaviśeṣāt |

yadāpyayamānupūrvīko navame vimuktimārge
tīkṣṇendriyatvād dhyānaṃ praviśati laukikena

mārgeṇa, tadāpyaṣṭābhirindriyairanāgāmiphalaṃ prāpnoti
| tatra hi navame vimuktimārge

saumanasyendriyamaṣṭamaṃ bhavati | ānantaryamārge
tūpekṣendriyameva, nityamubhābhyāṃ ca tasya

prāpti: | atha lokottareṇa praviśati, tasya navabhirindriyai:
prāpti: | ājñendriyaṃ navamaṃ

bhavati ||16||

yattarhi abhidharma uktam-"katibhirindriyairarhattvaṃ
prāpnotītyāha-

-------------------

bhipretam | śraddhādibhi: pañcabhirmana upekṣendriyābhyāṃ
cetyartha: | atha lokottareṇa mārgeṇa tasyāṣṭā-

bhistathaiveti | yathā
sakṛdāgāmiphalasyaivāṣṭābhirityartha: |
ājñendriyamaṣṭamaṃ bhavatīti |

atha vītarāga iti | kāmadhātumātravītarāgo laukikena
mārgeṇa navame prakāre prahīṇe |

prathamādapi vā dhyānād yāvadākiñcanyādapi vā
vītarāgo yo'nāgāmiphalaṃ prāpnoti | tasya

navabhi: prāpti: | yathā srota āpattiphalasya | srota
āttiphalasya hi darśanamārgeṇa prāpti: | asya

ca darśanamārgeṇaiva prāptiriti tulyatvam |

ayaṃ tu viśeṣa:-sukhasaumanasyopekṣendriyāṇāmanyatamaṃ
bhavati niśrayaviśeṣāditi |

yadi tṛtīyaṃ dhyānaṃ niśritya niyāmamavakrāmati,
sukhendriyaṃ tatra bhavati | atha prathamadvitīye

dhyāne niśritya; saumanasyendriyaṃ tatra bhavati |
athānāgamyadhyānāntaracaturthadhyānānāmanyatamaṃ

niśritya, upekṣendriyaṃ tatra bhavatīti |
yadāpyayamānupūrvīka iti | vistara:-yadāpyayamadhigata-

pūrvaphala ānupūrvīkastīkṣṇendriya: | sa navame
vimuktimārge dhyānaṃ praviśati maulaṃ laukikena

mārgeṇa, tadāpi aṣṭābhirindriyairanāgāmiphalaṃ
prāpnoti | tatra mauladhyānasaṃgṛhīto vimuktimārgo

bhavati, tatra ca saumanasyendriyam |
ānantaryamārgastvanāgāmyasaṃgṛhīta eva | yadi na
praviśati,

tatra copekṣendriyameva, nānyathā | tasya prāptiraṣṭābhi:
śraddhādibhi: pañcabhirmana upekṣāsaumanasye-

ndriyaiśceti | ubhābhyāṃ ca tasya prāptiriti |
ānantaryavimuktimārgābhyāṃ
cauraniṣkāsanakapāṭapidhāna-

vaditi vyākhyātametat | atha lokottareṇa praviśatīti | sa
evānupūrvīkastīkṣṇendriyo veditavya:;

adhikārānuvṛtte: | tasya navabhirindriyai: prāpti: |
tairevedānīmuktairindriyai: | ājñendriyeṇa ca navamena |

tānyeva hīndriyāṇyanāsravatvādājñendriyākhyāṃ
labhante |

idamiha codyate-kasmādrānupūrvīka evamukta:, na
punarvītarāgapūrvī ? na hi vītarāgapūrvya-

nāgamyaniśrayeṇa darśanamārgamutpādya ṣoḍaśe
cittakṣaṇe maulaṃ prathamaṃ dhyānaṃ praviśati;
tatrādhigatera-

nādarāt | tasmādasti sambhavo yadasau maulameva praviśati |
vītarāgapūrvī tu catu:satyadarśanaṃ

prati kṛtādara:, na dhyānaṃ prati | iti na tatra ṣoḍaśe
cittakṣaṇe maulaṃ dhyānaṃ praviśatītya-

bhiprāya: ||16||

"navāptirantyaphalayo:" (abhi^ 2.16) ityuktam,
tadvirodhayati-yat tarhi abhidharme

@135

ekādaśabhi:" ( ) iti, tat kathaṃ navabhirityucyate ?
navabhireva tat prāpnoti |

ekādaśabhirarhattvamuktaṃ tvekasya sambhavāt |

asti sambhavo yadeka: pudgala: parihāya parihāya
sukhasaumanasyopekṣābhirarhattvaṃ

prāpnuyād, ata ekādaśabhirityuktam | na tu khalu
sambhavo'sti sukhādīnāmekasmin

kāle | kathamanāgāmino'pyeṣa prasaṅgo na bhavati | na
hyasau parihīṇa: kadācit

sukhendriyeṇa prāpnoti |

-------------------

uktam | jñānaprasthāne | "katibhirindriyairarhattvaṃ
prāpnoti ? ityāha-ekādaśabhi:" iti | tatkathaṃ

na virudhyate ityabhiprāya: |

"ekasya sambhavāt' iti | kasyacidevaikasya pudgalasya sambhava:
| na sarvasya sambhava: |

yo hi mṛdvindriya: parihāya parihāya
sukhasaumanasyopekṣābhi: ekādaśabhi: niśrayaviśeṣāt

pāryāyikībhirarhattvaṃ prāpnuyāt, taṃ prati evamuktam |
ekādaśabhiriti | na tu sambhavo'sti

sukhasaumanasyopekṣāṇāṃ ekasmin kāle
samavadhānamityartha: | cittacaittānāmekaikadravyotpatte: |

yo hi kaścinmṛdvindriya: pudgalo'nāgamyaṃ
vopekṣendriyaniśrayaṃ niśrityārhattvaṃ prāpnuyāt, tasya

tatprāptirupekṣendriyeṇa | tata: punarapi parihīyate | tata:
prathamaṃ vā dhyānaṃ niśritya purarhattvaṃ prāpnuyāt,

tasya tatprāpti: saumanasyendriyeṇa | tata: punarapi
parihīyate | tata: sa tṛtīyaṃ dhyānaṃ niśritya

punararhattvaṃ prāpnuyāt, tasya tatprāpti: sukhendriyeṇa |
iti pratyekaṃ tatra phalaprāptāvavaśyaṃ navaivendriyāṇi

vyāpriyante-śraddhādīni pañca, mana ājñātāvīndriyāṇi
sukhasaumanasyopekṣendriyāṇāṃ

cānyatamaditi | puna: puna: prāptestadekādaśabhirityuktam |

kathamanāgāmino'pyeṣa prasaṅgo na bhavatīti | kasmāt tatra
śāstre'rhattvaphalamevaikādaśabhi:

prāpnoti ityuktam, na tūktam-anāgāmiphalamapīti ? na hyasau
parihīṇa: kadācitsukhendriyeṇa

prāpnotīti | asāvanāgāmī
tṛtīyadhyānordhvabhūmilābhāt parihīṇo bhavati,
ūrdhvabhūmereva parihīṇo

bhavati, nāsāvanāgāmiphalāt parihīṇa ityucyate | evaṃ
yāvad dvitīyadhyānāt | yadā tu prathamāt

parihīṇo bhavati, tadānāgāmiphalāt parihīṇa ityucyate |
pañcāvarabhāgīyaprahāṇāddhi anāgamiphalaṃ

vyavasthāpyate | yadā sa ca kāmavairāgyāt parihīṇa:,
tadā tṛtīyaṃ dhyānamasya nāsti, tat kathaṃ

sukhendriyeṇānāgāmiphalaṃ prāpnuyāt ! tata āha-na hyasau
parihīṇa: kadācit sukhendriyeṇa

prāpnotīti, kiṃ saumanasyendriyeṇa prāpnuyāt; yata evaṃ
sukhendriyasyaiva pratiṣedha: prāpnuyād

yadi navame vimuktimārge maulaṃ dhyānaṃ praviśet |
naitadasti-yo hi parihīṇo bhavet sa mṛdvindriya:,

yaśca mṛdvindriya: sa na śaknoti navame vimuktimārge maulaṃ
dhyānaṃ praveṣṭum, tīkṣṇendriyastu

śaknoti; indriyasañcārasyāduṣkaratvāt ? astyetat; kintu
yadyasau mṛdvindriya ānupūrvī-

ko'nāgāmiphalaṃ prāpya tataśca parihīṇo bhūtvā
indriyasañcāraṃ kuryāt, indriyasañcāreṇa ca

tīkṣṇendriyo bhūtvā pūrvakeṇaiva krameṇānāgāmiphalaṃ
prāpnuvan yadi navame vimuktimārge maulaṃ

praviśet, tasya
tadānāgāmiphalaprāptiraṣṭābhirnavabhirvā
bhavati-śraddhādibhi: pañcabhi:, manaindriyeṇa

@136

na ca vītarāgapūrvī parihīyate; tadvairāgyasya
dvimārgaprāpaṇāt ||

idaṃ vicāryate-katamenendriyeṇa samanvāgata:
katibhiravaśyaṃ samanvāgato bhavati ?

tatra-

upekṣājīvitamanoyukto'vaśyaṃ trayānvita: ||17||

-------------------

cānantaryamārgasaṃgṛhītena saumanasyendriyeṇa ca
mauladhyānavimuktimārgasaṃgṛhīteneti | lokottareṇa

cenmaulaṃ dhyānaṃ praviśet,
ebhiścāṣṭābhirājñendriyeṇa ca navamena ityavagantavyam |
tasmāt sūktam-

`na hyasau parihīṇa: kadācit sukhendriyeṇa prāpnotī' ti |

vītarāgapūrvī tarhyekādaśabhistatprāpnuyāt | katham ?
yo mṛdvindriya: pudgalastṛtīya-

dhyānalābhī tṛtīyaṃ dhyānaṃ niśritya
niyāmamavakrāmet, sa ṣoḍaśe cittakṣaṇe anāgāmī
bhavati,

sā tatphalaprāpti: sukhendriyeṇa śraddhādibhi:
pañcabhirmana ājñāsyāmīndriyājñendriyaiśceti | sa

tato'nāgāmiphalāt parihīṇa indriyottāpanena
tīkṣṇendriyamātmānaṃ kṛtvā anāgamyaniśrayeṇaivānā-

gāmiphalaṃ prāpnuvannavame vimuktimārge maulaṃ praviśet |
tasya tatphalaprāpti: pūrvavadupekṣendriyeṇa

saumanasyendriyeṇa ca śraddhādibhiścāpi pañcabhirmana
indriyeṇa cāṣṭamena lokottaramārgatvādā-

jñendriyeṇāpi navamena-ityevaṃ dvayo:
kālayorekādaśabhirindriyai: sa pudgalastadanāgāmiphalaṃ

prāpnuyāditi | tatastatpratiṣedhārthamidamāha-na ca
vītarāgapūrvī parihīyate | tadvairāgyasya

dvimārgaprāpaṇāditi | na ca kāmavītarāga:
kenacinniśrayeṇa niyāmamavakrānta: parihīyate | kasmāt ?

tadvairāgyasya kāmavairāgyasya dvimārgaprāpaṇāt
laukikalokottaramārgaprāpaṇāt | iha phalaṃ

dvividham-saṃskṛtam, asaṃskṛtaṃ ca |
"saṃskṛtāsaṃskṛtaṃ phalam" (abhi^ ko^ 6.51)

iti vacanāt | tatra yadasaṃskṛtaṃ
visaṃyogalakṣaṇamanāgāmi phalam, tatpūrvaṃ laukikena
mārgeṇa

prāptam; niyāmāvakrāntau ca lokottaramārgeṇa
punastatprāptam | dvividhā hi tasya prāpti:-laukikī,

lokottarā ca | tasmāt sthiraṃ tadvairāgyam | tasmādato na
parihīyate |

nanu ca "phalāddhānirna pūrvakāt" (abhi^ 6.58)
darśanaheyānāmavastukatvādityetadapi

kāraṇāntaramasti, kasmāt tadiha noktamiti ? etadapi
vaktavyam | api khalu para evaṃ brūyāt-

mā bhūd darśanaheyakleśavairāgyaparihāṇi:,
bhāvanāheyakleśamātravairāgyaparihāṇistu kasmādasya

parihīṇakasya na bhavet ? pañcāvarabhāgīyaprahāṇāddhi
anāgamiphalaṃ bhavati | tatra ca satkāyadṛṣṭi:

śīlavrataparāmarśo vicikitsā ca darśanaheyā:,
kāmacchando vyāpādaśca bhāvanaheyau, tayośca

tasya vītarāgapūrviṇo'bhisamayānte ṣoḍaśe cittakṣaṇe
prahāṇasya laukikena mārgeṇa prāptasya

tatsāmarthyāt | punaranāsravā prāptirbhavati;
anāsravagotrāṇāṃ labdhatvāt | anāsravaṃ hi navama-

vimuktimārgasvabhāvaṃ saṃskṛtam
anāgāmiphalamasaṃskṛtaṃ ca kāmacchandādiprahāṇaṃ
tasyāmavasthāyāṃ

labhyate | tasmādidameva kāraṇamuktam
ācāryeṇa-tadvairāgyasya dvimārgaprāpaṇāditi |

kāmacchandādiprahāṇasya dvimārgaprāpaṇādityartha: |

"upekṣājīvitamanomukto'vaśyaṃ trayānvita:" iti |
upekṣayā jīvitena manasā vā

yukto'nvito'vaśyaṃ trayeṇa samanvāgata: |
tenaivopekṣājīvitamana:svabhāvena | na hyeṣāmanyonyena

@137

ya eṣāmupekṣādīnāmanyatamena samanvāgata:, so'vaśyaṃ
tribhirindriyai: samanvāgato

bhavatyebhireva | na hyeṣāmanyo'nyena vinā samanvāgama: |

śeṣaistvaniyama:-syāt samanvāgata:, syādasamanvāgata: |

tatra tāvaccakṣu:
śrotraghrāṇajihvendriyairārūpyadhātūpapanno na
samanvāgata: | kāmadhātau

ca yenāpratilabdhavihīnāni | kāyendriyeṇārūpyopapanno na
samanvāgata: | strīndriyeṇa

rūpārūpyopapanna: | kāmadhātau yenāpratilabdhavihīnam |
evaṃ puruṣendriyeṇa | sukhendriyeṇa

caturdhyānārūpyopapannā: pṛthagjanā na samanvāgatā: |
saumanasyendriyeṇa tṛtīyacaturtha-

dhyānārūpyopapannā: pṛthagjanā eva | du:khendriyeṇa
rūpārūpyopapanna: | daurmanasyena kāmavīta-

rāga: | śraddhādibhi: samucchinnakuśalamūla: |
ājñāsyāmīndriyeṇa pṛthagjanaphalasthā na

samanvāgatā: | ājñendriyeṇa
pṛthagjanadarśanāśaikṣamārgasthā: |
ājñātāvīndriyeṇa pṛthagjana-

śaikṣyā asamanvāgatā: |

apratiṣiddhāsvavasthāsu yathoktasamanvāgato veditavya:
||17||

caturbhi: sukhakāyābhyāṃ,

ya: sukhendriyeṇa samanvāgata:, so'vaśyaṃ
caturbhirindriyai:-taiśca tribhirupekṣā-

dibhi:, sukhendriyeṇa ca |

-------------------

vinā samanvāgama iti | yadaikasya samanvāgama:,
tadetarayorapi samanvāgama: | tenaiṣāṃ samanvā-

gamavyavasthānaṃ kriyate | cakṣurādīnāṃ tu na kriyate |

tasmādāha-cakṣu:śrotraghrāṇajihvendriyairiti |
vistara:-cakṣu:śrotraghrāṇajihvendriyairārūpya-

dhātūpapanno na samanvāgata ityatra kāyendriyāgrahaṇam |
kāmadhātau ca yenāpratilabdhavihīnānīti |

asyopacayārthasya cakṣurādiṣveva sambhavānna kāyendriye |
anyathā hi rūpibhirindriyairārūpyopapanno

na samanvāgata ityevocyate | apratilabdhāni
kalalādyavasthāyām | vihīnāni labdhavināśādandha-

tvādyavasthāyāṃ kramamaraṇe vā | pṛthagjanā na
samanvāgatā iti viśeṣaṇam; āryasyāvaśyaṃ

samanvāgatatvāt | na hi tasya bhūmisañcāreṇa
anāsravasukhādityāga: | daurmanasyena kāmavītarāga

iti | ihastho dhātvantarastho vā pṛthagjano vā''ryo vā na
samanvāgata: | pṛthagjanaphalasthā

iti | phalasthā: srota āpannādaya:; abhisamayānte
vihīnatvāt | tenānājñātamājñāsyāmīndriyeṇā-

samanvāgatā: | ājñendriyeṇa darśanamārgasthā
aprāptatvādasamanvāgatā: | aśaikṣamārgasthā:
phalaprāptau

vihīnatvādasamanvāgatā: | apratiṣiddhāsvavasthāsu
yathoktasamanvāgamo veditavya iti | yā

apratiṣiddhā avasthāścakṣurādibhirindriyai: samanvāgamaṃ
prati tāsvavasthāsu yadyadindriyamuktam,

taistai: samanvāgato veditavya ityartha: |
tadyathā-kāmadhātāvapratilabdhavihīnāvasthāṃ hitvā

cakṣurādibhirjihvāntai: samanvāgata: | kāyendriyeṇa
kāmarūpadhātūpapanna: samanvāgata ityādi ||17||

"caturbhi: sukhakāyābhyām" iti | `yukta:' iti vartate,
`avaśyam' iti ca |

@138

ya: kāyendriyeṇa, so'pi caturbhi:-taiśca tribhi:,
kāyendriyeṇa ca |

pañcabhiścakṣurādimān |

yaścakṣurindriyeṇa, so'vaśyaṃ
pañcabhirupekṣājīvitamana:kāyendriyai:, tena ca | evaṃ
śrotraghrāṇajihvendriyairveditavyam |

saumanasyī ca,

yaścāpi saumanasyendriyeṇa, so'vaśyaṃ
paścabhirupekṣājīvitamana:sukhasaumanasyai: |

dvitīyadhyānajastṛtīyālābhī katamena sukhendriyeṇa
samanvāgato bhavati ? kliṣṭena

tṛtīyadhyānabhūmikena |

-------------------

saṅkhyānukramavivakṣāyāṃ tu tadanantaraṃ
tairityevānantaraṃ sukhādigrahaṇam | sukhendriyeṇa
samanvāgata

iti | caturthadhyānārūpyadhātūpapannaṃ pṛthagjanaṃ
muktvā sarva: sukhendriyeṇa samanvāgata: | tasyānyai-

rnāvaśyaṃ samanvāgata: |
cakṣurādibhirjihvendriyāntairārūpyadhatau kāmadhātau
cāpratilabdhavihīnā-

vasthāyāmasamanvāgama: | kāyendriyeṇa cārūpyadhātau |
strīpuruṣendriyābhyāṃ rūpārūpyadhātvośca |

kāmadhātau cālabdhavihīnāvasthāyām | du:khendriyeṇa
rūpārūpyadhātvo: | saumanasyendriyeṇa

pṛthagjanastṛtīyadhyānopapanna: | daurmanasyendriyeṇa
kāmavītarāgāvasthāyām | śraddhādibhi: pañcabhi:

samucchinnakuśalamūlāvasthāyām | ājñāsyāmīndriyeṇa
pṛthagjanaphalasthāvasthāyām | ājñendriyeṇa

pṛthagjanadarśanamārgasthāśaikṣāvasthāyām |
ājñātāvīndriyeṇa
pṛthagjanaśaikṣāvasthāyāmasamanvāgata

iti | ya: kāyendriyeṇa so'pi caturbhiriti |
kāmadhātūpapanna: kāyendriyeṇa samanvāgata: |

tasya nānyairavaśyaṃ samanvāgama: | cakṣurādibhi:
kāmadhātāvalabdhavihīnā-vasthāyāmasamanvāgama: |

strīpuruṣendriyābhyāmetasyāmevāvasthāyāṃ rūpadhātau
cāsamanvāgama: | du:khena cāsminneva | sukhena

ca pṛthagjanasya caturthadhyānopapattāvasamanvāgama: |
saumanasyena pṛthagjanastṛtīyacaturthadhyāno-

papanno'samanvāgata: | daurmanasyena śraddhādibhiścānyai:
pūrvavadasamanvāgamo vaktavya: |

"pañcabhiścakṣurādimān" iti
cakṣuśrotraghrāṇajihvāvānityartha: | tena ceti | tena
cakṣuṣā |

cakṣuṣi satyavaśyaṃ kāyendriyam, na tu śrotrādīni;
kāmadhātāvalabdhavihīnatvasambhavāt |

strīpuruṣendriyādīnāṃ tu pūrvavad vyabhicāro vaktavya: |
evaṃ śrotraghrāṇajihvendriyairiti | ya:

śrotrendriyeṇa so'vaśyaṃ
pañcabhirupekṣājīvitamana:kāyaistena ca-ityevaṃ sarvaṃ
neyam |

"saumanasyī ca" | kim ? pañcabhiravaśyaṃ samanvāgata
ityadhikṛtam | cakṣurādiṣveva

saumanasyaṃ kasmānna prakṣiptam ? anyasthānapāṭhāt |
tathā hyādiśabdena prakṣepa ākula: syāt |

dvitīyadhyānajastṛtīyālābhī katamena sukhendriyeṇa
samanvāgata iti | sukhendriyaṃ kāmadhātau

pañcavijñānakāyikaṃ prathame ca dhyāne
trivijñānakāyikamasti, tṛtīye tu dhyāne mānasam | ato

dvitīyadhyānajo nādhareṇa sukhendriyeṇa samanvāgata:;
tasya bhūmisañcāreṇa tyaktatvāt | na

tṛtīyadhyānabhūmikena; tasyālābhitvāditi matvā
codayati-katamena sukhendriyeṇa samanvāgata

iti | āha-kliṣṭena tṛtīyadhyānabhūmikeneti | sarve
hyadharabhūmyupapannā: sattvā uparibhūmikenā-

prahīṇena kliṣṭena samanvāgatā iti siddhānta: |
śeṣendriyavyabhicāra: pūrvavad vaktavya: |

@139

du:khī tu saptabhi:,

yo du:khendriyeṇa, so'vaśyaṃ saptabhi:
kāyajīvitamanobhiścatubhirvedanendriyai: |

strīndriyādimān ||18||

aṣṭābhi:,

ya: strīndriyeṇa samanvāgata: so'vaśyamaṣṭābhi:-taiśca
saptabhi:, strīndriyeṇa

ca | ādiśabdena puruṣendriyadaurmanasyaśraddhādīnāṃ
saṃgraha: | tadvānapi pratyekamaṣṭābhi:

samanvāgato bhavati-taiśca saptabhi:, aṣṭamena ca
puruṣendriyeṇa | evaṃ daurmanasyendriyeṇa |

śraddhādimāṃ^stu taiśca pañcabhi:,
upekṣājīvitamanobhiśca |

ekādaśabhistvājñājñātendriyānvita: |

ājñāta indriyamājñātendriyam | ya ājñendriyeṇa
samanvāgata:, so'vaśya-

mekādaśabhi:-sukhasaumanasyopekṣāpejīvitamana:
śraddhādibhi:, ājñendriyeṇa ca | taireva

daśabhi:, ājñātāvīndriyeṇa ca |

ājñāsyāmīndriyopetastrayodaśabhiranvita: ||19||

katamaistrayodaśabhi: ? manojīvitakāyendriyai:,
catasṛbhirvedanābhi: śraddhādibhirā-

jñāsyāmīndriyeṇa ca ||19||

-------------------

"du:khī tu saptabhi:" iti | kāmadhātūpapanno hyeṣa: |
tasmādavaśyaṃ kāyendriyeṇa caturbhiśca

vedanendriyairiti daurmanasyavarjyai: |
tadvītarāgāvasthāyāṃ daurmanasyaṃ vyabhicarati |
manojīvitendriye

ca sta ityavaśyaṃ saptabhirindriyai: samanvāgata: |
śeṣendriyavyabhicārastu pūrvavad vācya: |

"strīndriyādimān aṣṭābhi:" iti |
strīpuruṣadaurmanasyaśraddhāvīryasmṛtisamādhiprajñendri-

yavānityartha: | jīvitamana:sukhadu:
khasaumanasyopekṣendriyāṇāmuktatvāt,
ājñātāvīndriyādīnāṃ

ca trayāṇāṃ vakṣyamāṇatvāt |
eṣāmevāṣṭānāmindriyāṇāṃ grahaṇaṃ bhavati | ya:
strīndriyeṇa samanvāgata

iti | sa kāmadhātūpapanna eva strīndriyavattvāt | ata:
so'vaśyamaṣṭābhirindriyai: samanvāgata: |

katamai: ? ityāha-taiśca saptabhi: strīndriyeṇa ceti |
kāyajīvitamanobhiścaturbhiśca vedanendriyairiti

saptabhi:, strīndriyeṇa cāṣṭamena | śeṣairaniyama: |
yathoktaiścakṣurādīnāṃ vaikalyasambhavādityādibhi:

kāraṇai: | strīndriyavat puruṣendriyavānapi vaktavya: |
daurmanasyavānapi kāmopapanna: kāmavītarāga

iti tathaiva tai: saptabhidaurmanasyena ca | śraddhāvānapi
traidhātuka: sattva iti tai: pañcabhi:

śraddhādibhiravinābhāvibhirupekṣājīvitamanobhiśca
samanvāgata: | śeṣairaniyama: pūrvavat | yathā

śraddhāvānevaṃ yāvat prajñāvān | ājñāte
indriyamājñātendriyamiti | ājñāta
evendriyamājñātendriyam | niravaśeṣājñāta

indriyamityartha: | ājñendriyamapi hyājñāta indriyam, na tu
niravaśeṣe; sāvaśeṣatvāt praheyasya |

atha vā-padaikadeśagrahaṇena ājñātāvī pudgala ājñāta
ityucyate, tasyendriyamājñātendriyamiti |

ya ājñendriyeṇa so'vaśyamekādaśabhiriti | ājñendriyavān
phalastha: śaikṣastriṣvapi dhātuṣu

@140

atha ya: sarvālpai: samanvāgata: sa kiyadbhirindriyai: ?

sarvālpairni:śubho'ṣṭābhirvinmana:kāyajīvitai: |

yukta:,

-------------------

bhavati | sa caturthadhyānārūpyopapanna: kathaṃ
sukhasaumanasyendriyābhyāṃ samanvāgata: ? yasmādārya:

kāmavairāgye'vaśyaṃ saumanasyendriyaṃ pratilabhate,
dvitīyadhyānavairāgye ca sukhendriyam, te ca

bhūmisañcāre'pi na tyajete | tathā hi vakṣyati-

"bhūmisañcārahānibhyāṃ dhyānāptaṃ tyajate śubham |

tathārūpyāptamāryaṃ tu phalāptyuttaptihānibhi: ||" (abhi^
4.40) iti |

phalaprāptīndriyottāpane'pi yadyapi te
pratipannakamārgamṛddhindriyamārgasaṃgṛhīte tyajete |

tasmāt tābhyāṃ sukhasaumanasyābhyāṃ
bhūmisañcāre'pyaparityaktābhyāṃ
caturthadhyānārūpyopapanno'pyārya:

samanvāgata eva bhavati | śeṣai: pūrvavadaniyama: |

ājñāsyāmīndriyopetastrayodaśabhiranvita: iti |
vistara:-ājñāsyāmīndriya-

samanvāgata: kāmāvacara: sattva:
kāmadhātāvevājñāsyāmīndriyotpādanāt | "asaṃvegādiha
vidhā

tatra niṣṭheti vācanāt' (abhi^ 6.55) iti | tasmādavaśyaṃ
kāyendriyamasyāsti | catasro

vedanā daurmanasyavarjyā:; tasya vītarāgāvasthāyāṃ
vyabhicārāt | tatrāvaśyamiti vartate |

trayodaśabhirebhirindriyairavaśyameva samanvāgata
ityavadhāryate, na tu trayodaśabhireveti | śaiṣairaniyama:;

andhādiṣvapi darśanamārgasambhavāt |
strīpuruṣendriyayorvaikalye kathaṃ darśanamārgotpatti:,

strīpuruṣendriyaviyuktavikalānāṃ hi
saṃvaraphalaprāptivairāgyāṇi na santīti ? kecit
tāvadāhu:-

pratilabdhasaṃvarāṇāṃ phalaprāptirbhavati |
dvivyañjanodayāddhi prāptimokṣasaṃvaratyāgo bhavati; na

tadvaikalyāt | kramamaraṇādvā
strīpuruṣendriyanirodhe'bhyastanirvedhabhāgīyasya
darśanamārgotpattirbhavati |

apare punarāhu:-pudgalasāmānyamihādhikriyate,
naikatraivendriyairāvaśyakasamanvāgama-

vyabhicārāvucyete | katham ?
"upekṣājīvitamanoyukto'vaśyaṃ trayānvita:" (abhi^ ko^

2.17) iti yāvat | upekṣāsamanvāgata: pudgala:
kāmadhātūpapanno vā yāvadbhavāgropapanno vā

sarvo'sāvavaśyaṃ trayeṇa samanvāgata: |
cakṣurādivyabhicārastu sambhavato na sarvatra | kaścideva

hi rūpibhirindriyairasamanvāgato ya ārūpyadhātūpapanna:,
na tu yo rūpadhātūpapanna: | vistareṇa

yāvat kaścideva śraddhādibhirasamanvāgato ya:
samucchinnakuśalamūla:, na tu sa evārūpyadhātūpapanna: |

tathehāpi yāvānājñāsyāmīndriyopeta:
sarvo'sāvebhiryathoktaistrayodaśabhirindriyairavaśyaṃ

samanvāgata: | vyabhicārastu sambhavata: kasyacideva | tathā
hi kasyaciccakṣurindriyeṇāsamanvāgamo

yo'ndha:, kasyacicchrotrendriyeṇa yo badhira: | evaṃ
ghrāṇādibhi:, yāvat kasyacit strīndriyeṇa

ya: puruṣa: kasyacit puruṣendriyeṇa yā strī, kasyacit
daurmanasyena yo vītarāga:-ityeva-

mevāvagantavyam ||19||

"sarvālpairni:śubho'ṣṭābhi:" iti | eka: pudgala:
sarvebhyo'lpairya: samanvāgata: | sa

kiyadbhiralpai: samanvāgata: ? ityāha-ni:śubha: | ya:
samucchinnakuśalamūla: | sa ca

@141

samucchinnakuśalamūlo ni:śubha: | sa
sarvālpairaṣṭābhirindriyai: samanvāgata:-

pañcabhirvedanādibhi:, kāyamanojīvitaiśca | vedanā hi vit,
vedayata iti kṛtvā |

vedanaṃ vā vit, yathā-sampadanaṃ sampat |

yathā ca ni:śubha: sarvālpairaṣṭābhirindriyairyukta:,

bālastathārūpye,

bāla iti pṛthagjanasyākhyā |

katamairaṣṭābhi: ?

upekṣāyurmana:śubhai: ||20||

upekṣājīvitamanobhi:, śraddhādibhiśca |
ekāntakuśalatvāt śraddhādīni śubha-

grahaṇena gṛhyante | ājñāsyāmīndriyādīnāmapi
grahaṇaprasaṅga: ? na; aṣṭādhikārād,

bālādhikārācca ||20||

atha ya: sarvabahubhirindriyai: samanvāgata:, sa kiyadbhi: ?

bahubhiryukta ekānnaviṃśatyā'malavarjitai: |

anāsravāṇi trīṇi varjayitvā |

sa puna:-

dviliṅga:,

dvivyañjano ya: samagrendriya: ekānnaviṃśatyā samanvāgata:
|

--------------------

kāmadhātāveva | "chinatti strīpumān dṛṣṭicarita:" (abhi^
ko^ 4.80) iti | kāmavairāgyaṃ

vāsya na sambhavati | tasmādasya pañcāpi vedanendriyāṇi
santi | kāyendriyaṃ ca jīvitamanasī ca

sta eva sarvatra | cakṣurādīni tu na santi;
kramamaraṇāvasthāyāmandhatvādyavasthāyāṃ ca
teṣāmabhāvāt |

vedayata iti kṛtveti | kartari kvip | vedanaṃ vā viditi |
bhāvasādhana auṇādika:, kvip |

jñāpakaṃ darśayati-yathā sampadanaṃ sampaditi |

"tathārūpye" iti | saṃkhyāmātraṃ tathāśabdena
sambadhyate | ekāntakuśalatvācchraddhādīni

śubhagrahaṇena gṛhyanta iti | śubhānyeva
nākuśalāvyākṛtāni yāni tāni śubhānītyartha: |

ājñāsyāmīndriyādīnāmapi grahaṇaprasaṅga iti |
tānyapyekāntakuśalāni | tasmāttadgrahaṇaprasaṅga

iti | na, aṣṭādhikārāditi | `ni:śubho'ṣṭabhi:'
ityetasmāt |

"upekṣāyurmana:śubhai:"
aṣṭābhirityājñāsyāmīndriyādīnāṃ nirāsa: kṛto
bhavati;

aṣṭaśabdena kṛtāvadhitvāt | bālādhikārācceti |
bālo'trādhikriyate; "bālastathārūpye"

iti vacanāt | ājñāsyāmīndriyādyabhāve ca pṛthagjano
bhavati; "pṛthagjanatvaṃ katamat ?

āryadharmāṇāmalābha:" ( ) iti vacanāt | tasmāt
teṣvanāsraveṣvaprasaṅga iti ||20||

dvivyañjano ya: samagrendriya iti | dvivyañjano'pi hi
samagracakṣurādika eva mekānnaviṃśatyā

samanvāgata:, nānyathā |

@142

kaścāpara: ?

āryo rāgī,

avītarāgo'pi śaikṣa: sarvabahubhirekānnaviṃśatyā
samanvāgata: |

ekaliṅgadvyamalavarjitai: ||21||

ekaṃ vyañjanaṃ dve cānāsravaṃ varjayitvā |
ājñātāvīndriyaṃ dvayoścānyatarat ||21||

ukta indriyāṇāṃ dhātuprabhedaprasaṅgenāgatānāṃ
vistareṇa prabheda: ||

idamidānīṃ vicāryate-kimete saṃskṛtā dharmā yathā
bhinnalakṣaṇā:, evaṃ

bhinnotpādā: ? utāho niyatasahotpādā api kecit santi ?
santītyāha | sarva ime

dharmā: pañca bhavanti-rūpam, cittam, caitasikā:,
cittaviprayuktā: saṃskārā:, asaṃskṛtaṃ

ca | tatrāsaṃskṛtaṃ naivotpadyate |

rūpiṇāṃ tu dharmāṇāmayaṃ niyama:-

kāme'ṣṭadravyako'śabda: paramāṇuranindriya: |

sarvasūkṣmo hi rūpasaṅghāta: paramāṇurityucyate; yato
nānyataro vijñāyeta | sa

kāmadhātāvaśabdako'nindriyaścāṣṭadravyaka utpadyate,
nānyatamena hīna: | aṣṭau

dravyāṇi-catvāri mahābhūtāni, catvāri copādāyarūpāṇi
rūpagandharasaspraṣṭavyāni |

---------------------

ājñātāvīndriyaṃ dvayoścānyataraditi |
rāgitvādājñātāvīndriyamekāntena varjayitavyam;

āryasya cājñāsyāmīndriyājñendriyābhyāmavaśyaṃ
paryāyeṇa samanvāgamāt | yadājñāsyāmīndriyaṃ na

tadājñendriyam, yadājñendriyaṃ na tadājñāsyāmīndriyam
|

ukta indriyāṇāṃ dhātuprabhedaprasaṅgenāgatānāṃ
vistareṇa prabheda iti | "aṣṭādaśānāṃ dhātūnāṃ

katīndriyaṃ kati nendriyam" iti dhātuprabhedaprasaṅgena |
"dharmārdha indriyaṃ ye ca dvādaśādhyātmikā:

smṛtā:" (abhi^ ko^ 1.48) iti indriyāṇyāgatāni | teṣāṃ
prabheda: "amalaṃ trayam"

(abhi^ ko^ 2.9) ityevamādi vistareṇokta: ||21||

"kimete saṃskṛtā dharmā:" iti | ye te
skandhadhātvāyatanatvenābhihitā: pūrvam | yathā

bhinnalakṣaṇā iti | rūpyate iti rūpam, anubhavo vedanā,
nimittodgrahaṇaṃ saṃjñetyādi | saṃskṛta-

grahaṇamutpattimattvāt | utāho niyatasahotpādā api kecit
santīti | santi hi kecit

sahotpādā:, na tu niyatasahotpādā: | yathā
cakṣurādisahotpādāstadvijñānādayaścakṣurādīnāṃ

sabhāgatatsabhāgabhāvāt | tasmādeva pṛcchati | sarva ime
dharmā: pañca bhavantīti | pañcavastukanayenaivaṃ

sarvadharmasaṃgraho vyavasthāpyate | rūpādikalāpamukhena
dharmanirdeśa: sukhapratipattyartham | tatrāsaṃskṛtaṃ

naivotpadyata iti | na tatprati sahotpādaniyamaścintyate |

sarvasūkṣmo rūpasaṅghāta: paramāṇuriti |
saṅghātaparamāṇurna dravyaparamāṇu: | yatra hi

pūrvāparabhāgo nāsti tat sarvarūpāpacitaṃ dravyaṃ
dravyaparamāṇuritīṣyate | tasmādviśinaṣṭi-saṅghāta:

paramāṇuriti |

@143

sendriyastu paramāṇuraśabdako navadravyaka utpadyate,
daśadravyako vā | tatra tāvat-

kāyendriyī navadravya:,

kāyendriyamatrāstīti so'yaṃ kāyendriyī | tatra nava
dravyāṇi-tāni cāṣṭau,

kāyendriyaṃ ca |

daśadravyo'parendriya: ||22||

aparamindriyaṃ yatra paramāṇau tatra daśa
dravyāṇi-tānyeva nava, cakṣu: śrotra-

ghrāṇajihvendriyāṇāṃ cānyatamam |

saśabdā: punarete paramāṇava utpadyamānā yathākramaṃ
navadaśaikādaśadravyakā utpadyante |

asti hīndriyāvinirbhāgī śabdo'pi ya
upāttamahābhūtahetuka: |

kathamavinirbhāge bhūtānāṃ kaścideva saṅghāta: kaṭhina
utpadyate, kaścideva drava

uṣṇo vā, samudīraṇo vā ? yadyatra paṭutamaṃ prabhāvata
udbhūtaṃ tasya tatropalabdhi:; sūcī-

tūlīkalāpasparśavat, saktulavaṇacūrṇarasavacca |

---------------------

"kāme'ṣṭadravyako'śabda:" iti | kāmadhātau yadā
śabdo'tra notpadyate, tadā

niyatamaṣṭadravyaka eva bhavati, nāto nyūnadravyaka: |

"aparendriya:" iti | aparamindriyamasminnityaparendriya:,
cakṣurādimānityartha: | yatra

hi cakṣu: śrotrādi vā tatra kāyendriyeṇa bhavitavyam,
tatpratibaddhavṛttitvāccakṣurādīnām | saśabdā:

punarete paramāṇava ityaṣṭadravyakādaya:
saṅghātaparamāṇava: saśabdā utpadyamānā yathākramaṃ

navadaśaikādaśadravyakā utpadyante-yo'ṣṭadravyaka: sa
navadravyaka:, yo navadravyaka: sa daśadravyaka:,

yo daśadravyaka: sa ekādaśadravyaka iti | asti
hīndriyāvinirbhāgī śabdo'pīti | indriyād

vinirbhaktuṃ yo na śakyate sa indriyāvinirbhāgī śabda: |
indriyāpṛthagvarttītyartha: | avinirbhogīti

kecid bhujiṃ paṭhanti |

kathamavinirbhāge bhūtānāṃ kaścideva saṅghāta: kaṭhina
ityādi | kaṭhina: pṛthivīdhātu:,

dravo'bdhātu:, uṣṇastejodhātu:, samudīraṇā vāyudhātu: |
tulyabhūtasadbhāvāt tulyarūpaistatsaṅghā-

tairbhavitavyamityabhiprāya: | yadyatra paṭutamamiti |
vistara:-yad dravyaṃ pṛthivyādilakṣaṇam, yatra

saṅghāte paṭutamaṃ sphuṭatamam, prabhāvata: śaktita:, na
tu dravyata: | udbhūtam utpannam | tasya

tatropalabdhi: | tasya dravyasya tatra saṅghāta
upalabdhirgrahaṇam | sūcītūlīkalāpasparśavat | tatra

sūcyo lohamayya: pratītā loke | tūlyo
vīraṇādīpuṣpamūladaṇḍā: yā `siṅkā' iti

prākṛtajanapratītā:, tāsāṃ sūcīnāṃ tūlīnāṃ ca
kalāpa:, tasya sparśa: sūcītūlīkalāpasparśa: |

tasya copalabdhi: tasya paṭutamasya prabhāvata udbhūtasya
bhūtasyeti | "tatra tasyeva" (pā^ sū^

5.1.116) ityanena lakṣaṇena vati: | etaduktaṃ bhavati-yathā
tulye'pi sūcīnāṃ tūlīnāṃ

kalāpasadbhāve tīkṣṇatvāt sūcīnāmeva sparśo
vyaktamupalabhyate, na tūlīnām, atīkṣṇatvāt;

tathā kvacideva saṅghāte kāṣṭhādike kaṭhinamupalabhyate,
kvacid drava: pānīye, kvaciduṣṇo'gnau,

kvacit samudīraṇā vāyau | na ca tatra tatra saṅghāte
catvāri mahābhūtāni na santi | saktulavaṇa-

@144

kathaṃ punasteṣu śeṣāstitvaṃ gamyate ? karmata:
saṃgrahadhṛtipaktivyūhanāt |

pratyayalābhe ca sati kaṭhinādīnāṃ dravaṇādibhāvāt
apsu śaityātiśayādauṣṇyaṃ

gamyata ityapare |

avyatibhede'pi tu syācchaityātiśaya:, śabdavedanātiśayavat
|

bījatasteṣu teṣāṃ bhāvo na svarūpata ityapare;
"santyasmin dāruskandhe vividhā

dhātava:" ( ) iti vacanāt |

kathaṃ vāyau varṇasadbhāva: ? śraddhānīya eṣo'rtha:,
nānumānīya:; saṃsargato gandha-

grahaṇāt tasya varṇāvyabhicārāt |

-------------------

cūrṇarasavacca | saktucūrṇānāṃ lavaṇacūrṇānāṃ ca
yathā rasasyopalabdhi:, lavaṇacūrṇarasa eva

vyaktamupalabhyate, na tu saktucūrṇarasa: tadvadihāpīti |

saṃgrahadhṛtipaktivyūhanāditi |
saṃgrahakarmaṇābdhātorastitvaṃ gamyate kāṣṭhādike |
anyathā

pāṃsumuṣṭivat tad viśīryeta, yadi tatrābdhāturna syāt |
dhṛtikarmaṇāpsu nauprabhṛtīnāṃ pṛthivīdhāto-

rastitvaṃ gamyate | paktikarmaṇā tejodhātorastitvaṃ gamyate
| yadi hi tanna syāt kāṣṭhādikaṃ na

pūtībhavet | vyūhanakarmaṇā vāyudhātorastitvaṃ gamyate |
prasarpaṇaṃ hi tasya na syād, vṛddhirvā,

yadi vāyudhātustatra na syāt | evamanyatrāpi yojyam |

pratyayalābhe ca satīti | vistara:-pratyayānāmagnyādīnāṃ
lābhe sati kaṭhinādīnāṃ

dravadravyānāṃ ca dravaṇādibhāvād
dravaṇaghanatvādibhāvāt | tadyathā agnibhūte sati
kaṭhinasya

lohasya dravaṇam | tena jñāyate-lohe'bdhāturastīti | tathā
dravasya śaityādipratyayalābhe kāṭhinyam,

tena jñāyate-pṛthivīdhātoratrāstitvamiti | tathā
kaṭhinasaṅghārṣādauṣṇyamupalabhyate, tena

tejodhātoratrāstitvaṃ gamyate | ityevaṃ sambhavato'nyatrāpi
yojyam | apsu śaityātiśayādauṣṇyaṃ

gamyate ityapara iti bhadantaśrīlābha: | tasmādāpa:
śītā: śītatarā: śītatamāścopalabhyante,

tato jñāyate tejasastatrānyataratamotpatte: śaityātiśaya:
| tena ca tatra tejo'stīti gamyate |

avyatibhede'pīti vistara: | taṃ matamā cāryo dūṣayati |
yathā na ca śabdasya dravyāntareṇa

vyatibhedo miśrībhāvo'sti, atiśayaśca bhavati,
svabhāvabhedāt-paṭu: śabda: paṭutama iti |

evamihāpi bhavet | yathā ca vedanāyā na kenacid
dravyāntareṇa vyatibhedo bhavatīti svabhāvabhedāt

tāratamyenātiśaya: tathehāpīti nānena tejo'stitvaṃ
gamyate | tā eva hyāpa: kāścacchītā:,

kāścicchītatarā:, kāścicchītatamā iti |

bījatasteṣu teṣāṃ na svarūpata ityapara iti |
sautrāntikā: | bījata: = śaktita:, sāmarthyata

ityartha: | na svarūpato na dravyata ityartha: | śaktireva hi
nānāvidhāsti yayā yogibhiradhi-

mokṣaviśeṣeṇa suvarṇadhātu:, tāmradhāturityevamādayo
dhātava: kriyante | kasmāt ? ityāha-

santyasmin dāruskandhe vividhā dhātava iti vacanāt |
dhātuśaktayo hi tatraivaṃ bhagavatoktā: |

na hi tatrātibahūnāṃ suvarṇarūpyādīnāṃ
svarūpatastatrāvakāśo'stīti |

kathaṃ vāyau varṇasadbhāva iti | vaibhāṣikānevaṃ
codayanti-"kāme'ṣṭadravyaka:" iti

@145

rūpadhātau gandharasayorabhāva ukta:, tena tatratyā:
paramāṇava: ṣaṭsaptāṣṭadravyakā

ityuktarūpatvāt na punarucyante ||

kiṃ punaratra dravyameva dravyaṃ gṛhyate ?  āhosvidāyatanam
?

kiṃ cāta: ? yadi dravyameva dravyaṃ gṛhyate,
atyalpamidamucyate-aṣṭadravyaka:,

navadaśadravyaka iti | avaśyaṃ hi taddravyasaṃsthānenāpi
bhavitavyam; tasyāpi

paramāṇusañcitatvāt, gurutvalaghutvayoścānyatareṇa,
ślakṣṇatvakarkaśatvayośca, śītenāpi,

kvacit jighatsayā pipāsayā ca ?

athāpyāyatanadravyaṃ gṛhyate, ayi
bahvidamucyate-aṣṭadravyaka iti ?

caturdravyako hi vaktavya:-yāvatā bhūtānyapi
spraṣṭavyāyatanam | kiścidatra dravyameva

dravyaṃ gṛhyate yadāśrayabhūtam, kiñcidatrāyatanaṃ
dravyaṃ gṛhyate yadāśritabhūtam |

---------------------

niyame kathaṃ vāyau varṇo'stīti nirdhāryate, na hi
kathañcit tatra varṇa upalabhyate ? śraddhānīya

eṣo'rtho nānumānīya iti vaibhāṣikā: |
paramāptairayamukto'rtha iti pratyetavya:,
nārtho'numānasādhya

ityabhiprāya: | saṃsargato gandhagrahaṇāditi | asti
vānumānamiti darśayati | gandhavatā tu dravyeṇa

vāyo: samparkād gandha upalabhyate | sa ca gandho varṇaṃ na
vyabhicarati | yatra hi gandhastatra varṇena

bhavitavyamiti | atra ca sādhanavacanam-`varṇavān vāyu:;
gandhavattvājjātipuṣpavad' iti |

rūpadhātau gandharasayorabhāva ukta iti | "vinā
gandharasaghrāṇajihvāvijñānadhātubhi:"

(abhi^ ko^ 1.30) iti vacanāt | tena tatratyā: paramāṇava:
ṣaṭsaptāṣṭadravyakā iti |

tatratyāstatra bhavā: | tatratyā: paramāṇava:
saṅghātaparamāṇavo'dhikṛtā: | ya ihāṣṭadravyaka ukto

nirindriyo'śabda:, sa tatra ṣaḍdravyaka: | yo navadravyaka:
kāyendriyī sa saptadravyaka: | yo

daśadravyako'parendriya: so'ṣṭadravyaka: | saśabdā:
punarete saptāṣṭanavadravyakā ityavagantavyam |

uktarūpatvānna punarucyanta iti | uktakalpatvānna puna:
sūtryanta ityartha: |

kiṃ punaratra dravyameva dravyamiti | vistara:-mukhyavṛttyā
yad dravyaṃ yasya svalakṣaṇamasti

tad dravyaṃ gṛhyate ? āhosvidāyatanam ?
dravyamityadhikṛtam | āyatanamapi hi dravyamiti śakyate

vaktum; sāmānyaviśeṣalakṣaṇasadbhāvāt | kiṃ cāta: |
kaścāto doṣa ityartha: | yadi dravyameva

dravyaṃ gṛhyate | yadi rūpaparyantalakṣaṇaṃ pṛthivyādi
paramāṇudravyaṃ gṛhyate | atyalpamidamucyate

aṣṭadravyaka ityādi |
saṃsthānagurutvalaghutvaślakṣṇatvakarkaśatvaśīta-
jighatsāpipāsānāṃ sambhavato

dravyāntarāṇāṃ kvacit kvacit sadbhāvāt | tathā ca sati
yo'ṣṭadravyaka: sa navadravyako

yāvaccaturdaśadravyaka ityaṣṭadravyakaniyamo bhidyate |
evaṃ navadravyakādiṣu yojyam | evaṃ

rūpadhātāvapi ṣaṭsaptāṣṭadravyaniyamabhedo vaktavya: |

caturdravyako hi vaktavya iti | yasmād bhūtānyapi
pṛthivyādīni spraṣṭavyāyatanam |

"spraṣṭavyaṃ dvividham" (abhi^ ko^ 1.35) iti tasmāt kāme
caturdravyako'śabda:-rūpaṃ

gandho rasa: spraṣṭavyamiti | saśabdastu pañcadravyaka iti
vaktavyam | yadāśrayabhūtamiti | pṛthivyādīni

@146

evamapi bhūyāṃsi bhūtadravyāṇi bhavanti ?
upādāyarūpāṇāṃ pratyekaṃ bhūtacatuṣkā-

śritatvāt |

tatra punarjātidravyaṃ gṛhyate; bhūtacatuṣkāntarāṇāṃ
svajātyanatikramāt |

ka: punaryat sa evaṃ vikalpena vaktum | cchando hi vācāṃ
pravṛttirarthastu parīkṣya: |

ukto rūpiṇāṃ sahotpādaniyama: ||

śeṣāṇāṃ vaktavya: | tatra tāvat-

cittacaittā: sahāvaśyaṃ

na hyete vinā'nyonyaṃ bhavitumutsahante |

sarvaṃ saṃskṛtalakṣaṇai: |

---------------------

catvāri | yadāśrayibhūtamiti | rūpaṃ gandho rasa:
spraṣṭavyaikadeśaśca | tadevaṃ saṃsthānasya
rūpe'ntarbhāvāt

gurutvādīnāṃ ca spraṣṭavya iti nātyalpamidamucyate,
nāpyatibahu; āśrayabhūtānāṃ spraṣṭavyā-

yatanānni:kṛṣya caturdhā nirdeśāt |

evamapi bhūyāṃsīti | vistara:-yadbhūtacatuṣkamāśraya
ekasyopādāyarūpasya nīlasya

pītasya vā, na tadevānyasyopādāyarūpasya gandhasya rasasya
vāśraya: | kiṃ tarhi ? anyadeva

bhūtacatuṣkaṃ tasyāśraya iti vaibhāṣikasiddhānta: |

tatra punarjātidravyamiti | bhūtacatuṣkajātiratra gṛhyate |
yā hyekasya bhūtacatuṣkasya

jātistāmanyāni bhūtacatuṣkāṇi nātikrāmanti | evaṃ
vikalpena vaktumiti | kiñcidatra dravyameva

dravyaṃ gṛhyate yadāśrayabhūtam |
kiñcidatrāyatanadravyaṃ gṛhyate yadāśrayibhūtam |
yaccaitadāśrayabhūtaṃ tajjātyā

gṛhyata iti | chando hi vācāṃ pravṛtti:, arthastu
parīkṣya iti | chandata icchāta: saṃkṣepavistara-

vidhānānuvidhāyinyo vāca: pravartante | arthastu tāsāṃ
parīkṣya: | kimevaṃ niyatasahotpādāni

tāni bhavanti ? na bhavantīti | yogācāracittāstu
saṅghātāvasthāne bhūtānāṃ bhautikānāṃ ca niyamaṃ

varṇayanti | kathamiti ? ucyate-asti samudāye ekabhautika:
tadyathā śuṣko mṛtpiṇḍa: |

asti dvibhautika: sa evārdra: | asti tribhautika: sa evoṣṇa:
| asti yāvat sārvabhautika:

sa evārdra uṣṇaśca mṛtpiṇḍo gamanāvasthāyāmiti |

upādāyarūpe'pi yadupādāyarūpaṃ yasmin samudāye
upalabhyate tat tatrāstīti veditavyam |

asti samudāya ekopādāyarūpika:, tadyathā prabhā | asti
dvyupādāyarūpika:, tadyathā saśabdo

gandho vāyu: | asati tryupādāyarūpika:, tadyathā dhūma:;
tasya rūpagandhaspraṣṭavyaviśeṣa-

prabhāvitatvāt | spraṣṭavyaviśeṣa: punaratra laghutvaṃ
veditavyam | caturupādāyarūpika:, tadyathā

guḍapiṇḍa: | pañcopādāyarūpika:, tadyathā sa eva
saśabda:-ityevamādyāpi vaktavyam ||22||

śeṣāṇāṃ vaktavya iti | cittacaitānāṃ viprayuktānāṃ
ca |

"cittacaittā: sahāvaśyam" iti | na cittaṃ caittairvinā
utpadyate, nāpi caittā vinā

cittenetyavadhāryate | na tu sarvaṃ cittaṃ
sarvacaittaniyatasahotpādam, nāpi sarvacaittā:
sarvacittaniyata-

sahotpādā iti |

@147

sahāvaśyamiti varttate | yatkiñcidutpadyate-rūpam, cittam,
caitasikā:, citta-

viprayuktāśca-sarvaṃ saṃskṛtalakṣaṇai: sārdhamutpadyate
|

prāptyā vā,

prāptyā saha sattvākhyamevotpadyate, nānyad-iti vikalpārtho
vāśabda: |

caittā ityucyante, ka ime caittā: ?

pañcadhā caittā mahābhūmyādibhedata: ||23||

pañca prakārāścaittā:-mahābhūmikā:,
kuśalamahābhūmikā:, kleśamahābhūmikā:,

akuśalamahābhūmikā:, parīttakleśamahābhūmikāśca |
bhūmirnāma gativiṣaya: | yo hi yasya

gativiṣaya: sa tasya `bhūmi:' ityucyate ||23||

tatra mahatī bhūmireṣāmiti mahābhūmikā:, ye sarvatra
cetasi bhavanti |

ke puna: sarvatra cetasi bhavanti ?

vedanā cetanā saṃjñā cchanda: sparśo mati: smṛti: |

manaskāro'dhimokṣaśca samādhi: sarvacetasi ||24||

ime kila daśa dharmā: sarvatra cittakṣaṇe samagrā bhavanti
| tatra vedanā trividho-

'nubhava:-sukha:, du:kha:, adu:khāsukhaśca | vedanā
cittābhisaṃskāro manaskarma | saṃjñā

---------------------

"sarvaṃ saṃskṛtalakṣaṇai:" iti |
saṃskṛtalakṣaṇairyadyuktaṃ tatsarvaṃ tai:
saṃskṛtalakṣaṇairjātyādi-

bhiravaśyaṃ sahotpādyate | kiṃ punastad ?
ityāha-yatkiñcidutpadyate rūpaṃ cittaṃ caitasikāścitta-

viprayuktāśceti | pūrvameva hyasaṃskṛtaṃ bahiṣkṛtam;
"tatrāsaṃskṛtaṃ naivotpadyate" iti vacanāt |

vikalpārtho vā śabda iti | kiñcitprāptyā sahotpadyate
yatsattvasaṅkhyātam, kiñcinna

yadasattvasaṅkhyātamiti vikalpa: |
pratisaṅkhyāpratisaṅkhyānirodhayoryadyapi prāptirasti, na
tu

tāvutpadyete iti na tayorgrahaṇam | sahotpādananiyamo
hyamārambha iti, asattvasaṅkhyātasya

prāptirnāstīti kimatra kāraṇam ?
sarvasattvasādhāraṇatvāt | sahajayaiva ca prāptyā
prāptimān

sahotpadyate, na pūrvapaścātkālajayetyavagantavyam |

"gativiṣaya:" iti | utpattiviṣaya ityartha: | mahābhūmikā
iti, mahattvaṃ sarvacitta-

bhavattvāt ||23||

ime kileti | kilaśabda: paramatadyotane | svamataṃ tu
chandādaya: sarvacetasi na bhavanti |

tathā hyanenaivācāryeṇa pañcaskandhake likhitam-"chanda:
katama: ? abhiprete vastunyabhilāṣa: |

adhimokṣa: katama: ? niścite vastuni tathaivāvadhāraṇam" (
) ityādi | cetanā cittābhi-

saṃskāra iti cittapraspanda: | praspanda iva praspanda
ityartha: | viṣayanimittagrāha iti | viṣayaviśeṣa-

rūpagrāha ityartha: | sparśa
indriyaviṣayavijñānasannipātajā spṛṣṭiriti |
indriyaviṣayavijñānānāṃ

sannipātājjātā spṛṣṭi: | spṛṣṭiriva spṛṣṭi: |
yadyogādindriyaviṣayavijñānānyanyonyaṃ spṛśantīva

sa sparśa: | dharmapravicaya iti | pravicinotīti pravicaya: |
pravicīyante, uccīyanta ityartha: |

@148

saṃjñānaṃ viṣayanimittodgraha: | chanda: kartṛkāmatā |
sparśa indriyaviṣayavijñānasannipātajā

spṛṣṭi: | mati: prajñā dharmapravicaya: |
smṛtirālambanāsampramoṣa: | manaskārasa acetasa

ābhoga: | adhimokṣo'dhimukti: | samādhiścittasyaikāgratā |

sūkṣmo hi cittacaittānāṃ viśeṣa: | sa eṣa du:pariccheda:
prabandheṣvapi tāvat, kiṃ

puna: kṣaṇeṣu | rūpiṇīnāmapi tāvadoṣadhīnāṃ
bahurasānāṃ kāsāñcid indriyagrāhyā rasaviśeṣā

duravadhārā bhavanti, kiṃ punarye dharmā arūpiṇo
buddhigrāhyā: ! ||24||

kuśalā mahābhūmireṣāṃ ta ime kuśalamahābhūmikā ye
sarvadā kuśale cetasi

bhavanti |

ke punasta iti ?

śraddhā'pramāda: praśrabdhirupekṣā hrīrapatrapā |

mūladvayamahiṃsā ca vīryaṃ ca kuśale sadā ||25||

ime daśa dharmā: kuśale cetasi nityaṃ bhavanti | tatra
śraddhā cetasa: prasāda: |

satyaratnakarmaphalābhisampratyaya ityapare | apramāda:
kuśalānāṃ dharmāṇāṃ bhāvanā | kā

---------------------

ime sāsravā:, ime'nāsravā:, ime rūpiṇa:, ime arūpiṇa iti
| dharmāṇāṃ dharmapravicaya: |

pratītatvāt prajñeti vaktavye ślokabandhānuguṇyena
matiriti kārikāyāmuktam | smṛtirālambanā-

sampramoṣa iti | yadyogādālambanaṃ na mano vismarati,
taccābhilapatīva, sā smṛti: |

manaskāraścetasa ābhoga iti | ālambane cetasa āvarjanam,
avadhāraṇamityartha: | manasa:

kāro manaskāra: | mano vā karoti āvarjayatīti manaskāra: |
adhimuktistadālambanasya

guṇato'vadhāraṇam | rucirityanye | yathāniścayaṃ
dhāraṇeti yogācāracittā: | samādhiścittasyai-

kāgrateti | agramālambanamityeko'rtha: | yadyogāccittaṃ
ekatrālambane vartate sa samādhi: | yadi

samādhi: sarvacetasi bhavati, kimarthaṃ dhyāneṣu yatna:
kriyate ? balavatsamādhiniṣpādanārtham |

kathamekasmiṃścitte daśānāṃ bhinnalakṣaṇānāṃ
caittānāmastitvaṃ gamyate iti ? ata āha-

sūkṣmo hi cittacaittānāṃ viśeṣa iti | vistara:-sa eṣa
viśeṣaścittacaittānāṃ durlakṣya: prabandheṣvapi

tāvat kiṃ puna: kṣaṇeṣu kālaparyantalakṣaṇeṣu |
rūpiṇīnāmapyoṣadhīnāṃ mūrttānāmapi kāsāñcit

harītakīprabhṛtīnāṃ bahurasānāṃ
ṣaḍsānāmindriyagrāhyā jihvendriyagrāhyā duravadhārā
du:paricchedā

bhavanti | kiṃ punarye dharmā amūrttā buddhigrāhyā
manovijñānamātragrāhyā: | tasmādāptopadiṣṭā iti

kṛtvā tathaiva te pratipattavyā ityabhiprāya: ||24||

śraddhā cetasa: prasāda iti | kleśopakleśakaluṣitaṃ ceta:
śraddhāyogāt prasīdati,

udakaprasādakamaṇiyogādivodakam |
satyaratnakarmaphalābhisampratyaya ityapare iti | ākāreṇa

śraddhānirdeśa:, satyeṣu caturṣu ratneṣu ca triṣu karmasu
ca śubhāśubheṣu, tatphaleṣu ca iṣṭāniṣṭeṣu |

santyevaitānītyabhisampratyayo'bhisampratipatti: śraddheti |
apramāda: kuśalānāṃ dharmāṇāṃ bhāvaneti |

bhāvanā nāma kuśalānāṃ pratilambhaniṣevaṇasvabhāvā,
"pratilambhaniṣedhākhye śubhasaṃskṛtabhāvanā"

@149

punastebhyo'nyā bhāvanā ? yā teṣvavahitatā | cetasa
ārakṣeti nikāyāntarīyā: sūtre

paṭhanti | praśrabdhi: cittakarmaṇyatā |

nanu ca sūtre kāyapraśrabdhirapyuktā ? na khalu noktā | sā
tu yathā kāyikī

vedanā, tathā veditavyā |

kathaṃ sā bodhyayaṅgeṣu yokṣyate ? tatra tarhi
kāyakarmaṇyataiva kāyikī praśrabdhirvedi-

tavyā | kathaṃ sā bodhyaṅgamityucyate ?
bodhyaṅgānukūlyāt | sā hi kāyakarmaṇyatā

cittakarmaṇyatā bodhyaṅgamāvahati |

asti puna: kvacit anyatrāpyevaṃ dṛśyate ? astītyāha |
tadyathā-prīti: prīti-

sthānīyāśca dharmā: prītisambodhyaṅgamuktaṃ bhagavatā |
pratigha: pratighanimittaṃ ca vyāpāda-

nīvaraṇamuktam | samyagdṛṣṭisaṅkalpavyāyāmāśca
prajñāskandha uktā: | na ca saṅkalpavyāyāmau

---------------------

(abhi^ ko^ 7.27) iti vacanāt | sā kathamapramādo nāma
caitasiko bhaviṣyati, yasmin

sati sā pratilambhaniṣevaṇabhāvanā bhavati,
so'pramādastātparyalakṣaṇa: ? ata āha-yā

teṣvavahitateti | tadevaṃ sati bhāvanāhetāvayaṃ
bhāvanopacāra: kṛta iti | cetasa ārakṣeti | ya:

sāṃkleśikebhyaścittamārakṣate, so'pramāda iti |
cittakarmaṇyateti | yadyogāccittaṃ karmaṇyaṃ bhavati,

sā cittakarmaṇyatā, cittalāghavamityartha: |

nanu ca sūtre kāyaprasrabdhirapyukteti | kaśca paryāyo
yatprasrabdhisambodhyaṅgadvayaṃ bhavati ?

asti kāyaprasrabdhi:, asti cittaprasrabdhi: | tatra yāpi
kāyaprasrabdhistadapi prasrabdhi-

sambodhyaṅgamabhijñāyai sambodhaye nirvāṇāya saṃvarttate
| yāpi cittaprasrabdhistadapi prasrabdhi-

sambodhyaṅgamabhijñāyai sambodhaye nirvāṇāya saṃvarttata
iti | kathamiyamekaivocyate-prasrabdhi-

ścittakarmaṇyateti ? sā tu yathā kāyikī vedaneti, yathā
cetasyapi vedanā paramāṇusañca-

yātmakendriyāśrayatvāt kāyikītyucyate, tatheyamapi
prasrabdhiravagantavyā |

kathaṃ sā bodhyaṅgeṣu yokṣyata iti | asamāhitatvāt
pañcānāṃ vijñānakāyānāṃ pṛcchati |

tatra tarhīti | vistara:-tatra sūtre kāyavaiśāradyameva
kāyakarmaṇyatā bhūtaviśeṣaṇalakṣaṇā

prītyadhyākṛtā, "prītamanasa: kāya prasrabhyate" ( ) iti
vacanāt |

kathaṃ sā bodhyaṅgamiti | pṛthakkalāpatvāt sāsravatvācca
na yujyata ityabhiprāya: |

prīti: prītisthānīyāśca dharmā: prītisambodhyaṅgamiti |
vistara:-tīrthikā: kila

bhagavacchrāvakamevamāhu:-śramaṇo bhavato gautama
evamāha-eta yūyaṃ bhikṣava: pañca nivaraṇāni

prahāya cetasa upakleśakarāṇi prajñādaurbalyakarāṇi
sapta bodhyaṅgāni bhāvayateti | vayamapyevaṃ

brūma: | tatrāsmākaṃ śramaṇasya ca gautamasya ko viśeṣo
dharmadeśanāyā: ? tebhyo bhagavatā

etadupadiṣṭam, pañca santi daśa bhavanti, daśa santi pañca
vyavasthāpyante | pratigha: pratighanimittaṃ

ca | navāghātavastūni vyāpādanivaraṇamuktaṃ bhagavatā
tadānukūlyāt | tathā sapta santi caturdaśa

bhavanti, caturdaśa santi sapta vyavasthāpyante, prīti:
prītinimittaṃ cetyanena bhedena tadānukūlyāditi |

na ca saṅkalpavyāyāmau prajñāsvabhāvāviti |
tayoryathākramaṃ vitarkavīryasvabhāvatvānna tau

@150

prajñāsvabhāvau tasyāstvanuguṇāviti tācchabdyaṃ labhete
| evaṃ kāyapraśrabdhirapi bodhyaṅgānu-

guṇyād bodhyaṅgaśabdaṃ labhate |

upekṣā cittasamatā cittānābhogatā |
kathamidānīmetadyokṣyate-tatraiva citte

ābhogātmako manaskāro'nābhogātmikā copekṣā iti ? nanu
coktam-"durjñāna eṣāṃ

viśeṣa:" ( ) iti ? asti hi nāma durjñānamapi jñāyate |
idaṃ tu khalvatidurjñānaṃ yad

virodhe'pyavirodha iti | anyatrābhoga:, anyatrānābhoga:-iti
ko'tra virodha: ? na

tarhīdānīmekālambanā: sarve samprayuktā: prāpnuvanti |
evañjātīyakamatrānyadapyāyāsyatīti

yastasya naya: so'syāpi veditavya: |

hrīrapatrāpyaṃ ca paścād vakṣyate | mūladvayaṃ dve
kuśalamūle alobhādveṣau |

amoho'pyasti, sa tu prajñātmaka: |

prajñā ca mahābhūmiketi nāsau kuśalamahābhūmika evocyate
| avihiṃsā

aviheṭhanā | vīryaṃ cetaso'bhyutsāha: ||25||

uktā: kuśalamahābhūmikā: ||

---------------------

prajñāsvabhāvau | yadā ca triskandho mārga:
kriyate-śīlaskandha:, samādhiskandha:, prajñāskandha

iti | tatra prajñāskandhanirdeśe uktam-"prajñāskandha:
katama: ? samyagdṛṣṭi:, samyaksaṅkalpa:,

samyagvyāyāma:" iti | upekṣā cittasamateti |
yadyogāccittaṃ samamanābhogaṃ vartate, sopekṣā

saṃskāropekṣā nāma | trividhā upekṣā-vedanopekṣā,
saṃskāropekṣā, apramāṇopekṣā ceti |

nanu coktaṃ durjñāna eṣāṃ viśeṣa iti | "sūkṣmo hi
cittacaittānāṃ viśeṣa:, sa eṣa

du:pariccheda: pravāheṣvapi tāvad" ityādivacanād du:khena
jñāyate durjñāna: | asti hi nāma

durjñānamapi jñāyate | yadaviruddhamekasmiṃścittakṣaṇe
dharmāntareṇa sparśādinā | idaṃ tu khalu atidurjñānaṃ

yadvirodhe'pyavirodha iti |
ābhogānābhogayorekasmiṃścittakṣaṇe'virodho
vyavasthāpyata iti

vākyaśeṣa: | na hi viruddhayo:
sukhadu:khayorekasmiṃścittakṣaṇe bhāvo dṛṣṭa iti |
anyatrābhoga

iti | anyatrālambane ābhoga anyatrānābhoga ityavirodha: |
evañjātīyakamatrānyadapyāyāsya-

tīti | virodhajātīyaṃ yathā vitarkavicārau | tayorhi
lakṣaṇam-cittaudārikatā vitarka:,

cittasūkṣmatā vicāra iti; "vitarkavicāraudāryasūkṣmate"
(abhi^ ko^ 2.33) iti vacanāt |

tayostvekatra citte virodha iti vakṣyate | yastasya naya:
so'syāpīti | paryāyeṇāna-

yorvṛttirityabhiprāya: |

hrīrapatrāpyaṃ ca paścādvakṣyate iti |
"ahrīragurutāvadye bhayādarśitvamatrapā" (abhi^

ko^ 2.32) ityatra viparyayagrahaṇāt | sa tu prajñātmaka iti
| sa tvamoha: prajñāsvabhāva: | prajñā

ca mahābhūmiketi | "mati: smṛti:" (abhi^ ko^ 3.28) iti
vacanāt | nāsau

kuśalamahābhūmika evocyate, kiṃ tarhi ?
akuśalādibhūmiko'pīti | aviheṭhaneti |

yadyogātparo na viheṭhayate sāvihiṃsā |
vihiṃsāpratipakṣaścaitasika: | cetaso'bhyutsāha iti |

kuśalakriyāyāṃ yaścetaso'bhyutsāhastad vīryam |
yastvakuśalādikriyāyāṃ cetaso'bhyutsāho  

@151

mahatī bhūmirmahābhūmi: | kleśā mahābhūmireṣāṃ ta ime
kleśamahābhūmikā ye dharmā:

sadaiva kliṣṭe cetasi bhavanti | ke punaste sadaiva kliṣṭe
cetasi bhavanti ?

moha: pramāda: kauśīdyamāśraddhyaṃ styānamuddhava: |

kliṣṭe sadaiva,

tatra moho nāmāvidyā, ajñānamasamprakhyānam | pramāda:
kuśalānāṃ dharmāṇāmabhāvanā

apramādabhāvanāvipakṣo dharma: | kauśīdyaṃ cetaso
nābhyutsāho vīryavipakṣa: | āśraddhyaṃ

cetaso'prasāda: śraddhāvipakṣa: | styānaṃ katamat ? yā
kāyagurutā, cittagurutā, kāyā-

karmaṇyatā, cittākarmaṇyatā | "kāyikaṃ styānaṃ
caitasikaṃ styānam" ityuktamabhidharme |

kathaṃ caitasiko dharma: kāyika ityucyate ? yathā kāyikī
vedanā | auddhatyaṃ

cetaso'vyupaśama: | itīme ṣaṭ kleśamahābhūmikā: ||

nanu cābhidharme daśa kleśamahābhūmikā:
paṭhyante-"āśraddhyaṃ kauśīdyaṃ muṣita-

smṛtitā cetaso vikṣepa: avidyā
asamprajanyamayonisomanaskāro mithyādhimokṣa auddhatyaṃ

pramādaśca" ( ) iti ? prāptijño devānāṃ priya:, na
tviṣṭijña: | kā punaratreṣṭi: ?

muṣitasmṛtivikṣepāsamprajanyāyoniśomanasikāra
mithyādhimokṣā mahābhūmikatvāt na

kleśamahābhūmikā evāvadhāryante | tathaivāmoha:
kuśalamahābhūmiko nāvadhāryate; prajñā-

---------------------

naitad vīryam, kausīdyameva tat pravacane paṭhyate;
sīdanātmakatvāt | tathā hyuktaṃ bhagavatā-"ito

bāhyakānāṃ yadvīryaṃ kausīdyameva tat" iti ||25||

moho nāmāvidyeti | "vidyāvipakṣo dharmo'nyo'vidyā" (abhi^
ko^ 3.28)

iti paścād vyākhyāsyate | bhāvanāvipakṣo dharma iti |
bhāvanāyā ityāha | evaṃ kausīdyādiṣvapi

vyākhyeyam | kāyagurutā, cittaguruteti |
prasrabdhipratipakṣo dharma: | yathā kāyikī vedaneti |

yathā vedanā rūpīndriyaśrayatvāccaitasikyapi kāyikīti
vyākhyātā | tathā kāyikaṃ styānam,

pañcavijñānakāyasamprayuktaṃ styānaṃ kāyikamityucyate |
auddhatyaṃ cetaso'vyupaśama iti |

nṛtyagītādiśṛṅgāraveṣālaṃkārakādyauddhatyasanni
śrayadānakarmakaścaitasiko dharma: |

na cātra styāne paṭhyate ityabhidharme | prāptijño
devānāmpriyo na tviṣṭijñaiti | pāṭhaprāmāṇya-

mātreṇa daśa tvācāryāṇāmiṣṭimicchāṃ jānīte |
ko'yaṃ devānāṃ priyo nāma ? `ṛjukajātīyo

devānāṃ priya:' ityeke vyācakṣate, aśaṭho hi devānāṃ
priyo bhavati, mūrkho devānāṃ priya ityapare |

"yo hīśvarāṇāmiṣṭa: sa na tāḍanena śikṣate" iti
mūrkho bhavatīti | yathaivāmoha iti | yathaivāmoha:

kuśalamūlaṃ prajñāsvabhāvatvānmahābhūmika iti
vyavasthāpito na kuśalamahābhūmika evetya vadhāryate,

tataśca kuśalamahābhū-mikeṣu na paṭhita: | tathā
muṣitasmṛtyādayo'pi pañcamahābhūmikatvānna

kleśamahābhūmikā evetyavadhāryante | tataśca ime na
kleśamahābhūmikamadhye paṭhyante | katham ?

ityāha-smṛtireva hi kliṣṭā muṣitasmṛtitā, samādhireva
kliṣṭo vikṣepa ityevamādīti |

kliṣṭo'yoniśomanaskāra:, adhimuktireva kliṣṭā
mithyādhimokṣa iti darśayati |

@152

svabhāvatvāt | smṛtireva hi kliṣṭā muṣitasmṛtitā |
samādhireva kliṣṭo vikṣepa

ityevamādi |

ata evocyate-"ye mahābhūmikā: kleśamahābhūmikā api te" (
)

iti | catuṣkoṭika: | prathamā koṭi:-vedanā cetanā
saṃjñācchanda: sparśaśca | dvitīyā-

aśrāddhyaṃ kauśīdyamavidyā auddhatyaṃ pramādaśca |
tṛtīyā-smṛtyādaya: pañca kliṣṭā

yathoktā: | caturthyetānākārān sthāpayitveti |

kecittu-mithyāsamādheranyacetaso vikṣepamicchanti |
teṣāmanyathā catuṣkoṭika: |

styānaṃ punariṣyate sarvakleśasamprayogīti
kleśamahābhūmikeṣu tasyāpāṭhe kasyāparādha: |

evaṃ tvāhu:-paṭhitavyaṃ bhavet, samādhyanuguṇatvāt tu na
paṭhitam | kṣiprataraṃ

kila styānacarita: samādhimutpādayet, nauddhatyacarita iti |
ka: puna: styānacarito

yo nauddhatyacarita:, ko vā auddhatyacarito yo na
styānacarita:; na hyete jātu sahacariṣṇutāṃ

jahīta: ? tathāpi yad yasyādhimātraṃ sa taccarito
jñātavya: |

-------------------

ata evocyata iti vistara: | yata evaṃ smṛtyādayo
muṣitasmṛtitādayo vyavasthāpyante

naitadvyatiriktā: | ata evocyate-catuṣkoṭika iti | ye
mahābhūmikā: kleśabhūmikā api

ta iti kākvā pṛcchati | catuṣkoṭikā:-syurmahābhūmikā:
na kleśamahābhūmikā:, syu:

kleśamahābhūmikā na mahābhūmikā:, syurmahābhūmikāśca
kleśamahābhūmikāśca, syurnava mahābhūmikā

na kleśamahābhūmikā: | tṛtīyā smṛtyādaya iti | ye
muṣitasmṛtyādaya: pañca yathoktā: | ete hi

mahābhūmikā: kleśamahābhūmikā | caturthī etānākārān
sthāpayitveti | uktanirmuktā dharmā:

kuśalamahābhūmikādayaścaitasikā rūpādayaścānya iti |
teṣāmanyathā catuṣkoṭika iti | dvitīyāyāṃ

koṭyāṃ vikṣepa: prakṣeptavya:, na tu tṛtīyāyām | ata
evaṃ vaktavyam-prathamā koṭi: pūrvavat;

dvitīyā āśraddhyaṃ kausīdyamavidyā auddhatyaṃ pramādo
vikṣepaśca; tṛtīyā smṛtyādayaścatvāra:,

muṣitasmṛtyasamprajanyāyoniśomanaskāramithyādhimokṣā
ityartha: | caturthī pūrvavat |

yattūktam-`na cātra styānaṃ paṭhyate' iti, tān prati
bravīti styānaṃ punariṣyata iti |

vistara:-tasyāpāṭhe kasyāparādha iti | kimasya
styānasyāpāṭhe mamāparādha:, kimābhidhārmika-

syeti ! abhidharmakārasyāyamaparādho na mametyabhiprāya:;
styānasya sarvakleśasamprayogitvenābhi-

matatvāt |

evaṃ tvāhuriti | tatra śāstre styānasyāpāṭhe
kāraṇamāhurābhidharmikā: | kṣiprataraṃ kileti |

kilaśabdo'sambhāvanāyām | kathaṃ hi nāma kliṣṭo dharma:
śuklasya samādheranuguṇo bhaviṣyati,

layauddhatye hi samādhiparipanthinī, tat kathaṃ
paripanthyevānuguṇa iti ? na hyete jātu sahacariṣṇutāṃ

jahīta iti | na hyete styānauddhatye kadācit
sahacaradharmatāṃ tyajata ityartha: | tathāpi yadyasyādhi-

mātramiti | evamapi ca styānamauddhatyaṃ vā yasya
pudgalasyādhimātram, sa pudgalastaccarita: styāna-

carita:, auddhatyacarito vāvagantavya: | kvaciddhi kalāpe
kaściddharma udbhūto bhavatīti |

@153

ata: ṣaḍeva kleśamahābhūmikā: sidhyanti | ete hi sadā
kliṣṭa eva cetasi

bhavanti, nānyatra ||

akuśale tvāhrīkyamanapatrapā ||26||

akuśale tu cetasyāhrīkyamanapatrāpyaṃ ca nityaṃ bhavata
iti etau dvau dharmāva-

kuśalamahābhūmikāvucyate | tayośca paścāllakṣaṇaṃ
vakṣyate (abhi^ ko^ 2.32) ||26||

krodhopanāhaśāṭhyerṣyāpradāsamrakṣamatsarā: |

māyāmadavihiṃsāśca parīttakleśabhūmikā: ||27||

parīttakleśā bhūmireṣāṃ ta ime parīttakleśabhūmikā
avidyāmātreṇa bhāvanāheyena

manobhūmikenaiva ca samprayogāt | eṣāṃ tu nirdeśa
upakleśeṣu (abhi^ ko^ 5.46)

kariṣyate ||27||  uktā ime pañcaprakārāścaittā: ||

anye'pi cāniyatā: santi vitarkavicārakaukṛtyamiddhādaya: |
tatra vaktavyam-

kasmiṃścitte kati caittā avaśyaṃ bhavantīti ?
kāmāvacaraṃ tāvat pañcavidhaṃ cittam |

kuśalamakuśalam | tatrākuśalaṃ dvividham-āveṇikam,
anyakleśasamprayuktaṃ ca |

-------------------

nānyatreti | kuśalādiṣu |

"akuśale tvāhrīkyamanapatrapā" iti | tu-śabdo viśeṣaṇe,
avadhāraṇe vā-akuśala

eveti ||26||

"parīttakleśabhūmikā:" iti | parītta: = alpaka: | ko'sau ?
avidyāmātram | avidyaiva

kevaletyartha: | tena avidyāmātreṇeti | nānyena rāgādinā
kleśena | bhāvanāheyeneti | na darśanaheyena |

manobhūmikenaiveti | na pañcavijñānakāyikena | yasmādime
krodhādaya upakleśā manobhūmikā

eva bhavanti, ato mana:samprayogāt parīttakleśabhūmikā
ucyante | rāgādikalāpe hyavaśyamavidyā

bhavitavyamiti na parītto rāgādika: | tadeva ye sarvatra
caitasike te mahābhūmikā:, ye kuśala

eva te kuśalamahābhūmikā:, ye kliṣṭe nivṛtte cākuśale
ca te kleśamahābhūmikā:, ye ca

parīttakleśasamprayukte cetasi te parīttakleśabhūmikā: |
eṣāṃ tu nirdeśa: upakleśeṣu kariṣyata

iti | anuśayanirdeśe ||27||

anye'pi cānayitā iti | ye kadācit kuśale, kadācidakuśale,
kadācidavyākṛte

cetasi bhavanti | middhādaya iti |
ādiśabdenārativijṛmbhikātandrībhakte'samatādaya
upakleśā:

kleśāśca rāgādayo'pyaniyatatvena gṛhyante | na hyete
rāgādaya: pañcānāṃ prakārāṇāṃ anyatamasminniyatā

bhavanti | na mahābhūmikā:, sarvatra cetasyabhāvāt | na
kuśalamahābhūmikā:, kuśalatvāyogāt |

na kleśamahābhūmikā:, sarvatra kliṣṭe tadabhāvāt | na hi
sapratighe cetasi rāgo bhavati, sarāge

ca cetasi pratigha iti | evamanye'pi kleśā vaktavyā: |

@154

avyākṛtamapi dvividham-nivṛtāvyākṛtam,
anivṛtāvyākṛtaṃ ca | tatra tāvat

kāmāvacaracittamavaśyaṃ savitarkaṃ savicāram | ato'tra-

savitarkavicāratvāt kuśale kāmacetasi |

dvāviṃśatiścaitasikā:,

avaśyaṃ bhavanti | daśa mahābhūmikā:, daśa
kuśalamahābhūmikā:, vitarka:,

vicāraśca |

kaukṛtyamadhikaṃ kvacit ||28||

na hi sarvatra kuśale cetasi kaukṛtyamasti | yatra tvasti
tatra tadevādhikaṃ

kṛtvā trayoviṃśatiścaittā bhavanti |

kimidaṃ kaukṛtyaṃ nāma ? kukṛtasyabhāva: kaukṛtyam | iha
tu puna: kaukṛtyālambano

dharma: kaukṛtyamucyate-cetaso vipratisāra: |
tadyathā-śūnyatālambanavimokṣamukhaṃ,

śūnyatetyucyate, aśubhālambanaśca alobho'śubha iti |
loke'pi ca dṛṣṭa: sthānena

---------------------

atrācāryavasumitra: saṃgrahaślokamāha-

"vitarkacārakaukṛtyamiddhapratighasaktaya: |

mānaśca vicikitsā cetyaṣṭāvaniyatā: smṛtā: ||" ( ) iti
|

tadidamaṣṭaniyamavacanaṃ na budhyāmahe, dṛṣṭayo'pi
kasmānnāniyatā iṣyante ! na hi sapratighe

savicikitse vā citte mithyādṛṣṭi: pravartate |

"āveṇike tvakuśale dṛṣṭiyukte ca viṃśati: |

kleśaiścaturbhi: krodhādyai: kaukṛtyenaikaviṃśati: ||"
(abhi^ ko^ 2.29)

iti vacanāt | tasmād yadvā tadvedamuktamiti paśyāma: ||

kāmāvacaraṃ tāvat pañcavidhamiti | kuśalamekam, akuśalaṃ
dvividham-āveṇikamavi-

dyāmātrasamprayuktam, rāgādyanyakleśasamprayuktaṃ ca |
avyākṛtamapi dvividham-nivṛtāvyākṛtaṃ

satkāyantargrāhadṛṣṭisamprayuktam, anivṛtāvyākṛtaṃ ca
vipākajādīti |

kukṛtabhāva: kaukṛtyamiti | arthasya kukṛtasya dharma:, sa
tu caitasika iti na sambadhyate |

tasmādāha-iha tu puna: kaukṛtyālambano dharma iti |
kiṃsvabhāva: ? ityāha-cetaso

vipratisāra iti | yadi kaukṛtyālambano dharma:
kaukṛtyamucyate, tatsamprayuktā apyanye cittacaitā:

kaukṛtyaṃ prāpnuvanti; teṣāmaprādhānyāt |
vipratisārāvasthāyāṃ hi kaukṛtyalakṣaṇaṃ caitasikaṃ

kaukṛtyākāramudbhūtavṛttikam, anye
cittacaittāstadākāreṇānuvarttante, kasyacideva hi dharmasya

kasmiṃścit cittakalāpe prādhānyamiti varṇayanti |
śūnyatālambanavimokṣamukhaṃ śūnyate | skandhānā-

mantarvyāpārapuruṣarahitālambanaṃ vimokṣamukhaṃ
samādhiviśeṣa: śūnyatetyucyate | vinīlakavyā-

dhmātakādyaśubhālambano'lobho'śubhetyucyate |
bhāvanāsambaddhatvāt strīliṅganirdeśa:-aśubhā

bhāvaneti, tathehāpi kaukṛtyālambanaścaitasiko dharma:
kaukṛtyamiti | sthānena sthāninā-

@155

sthānināmatideśa:-sarvo grāma āgata:, sarvo deśa āgata
iti | sthānabhūtaṃ ca kaukṛtyaṃ

vipratisārasya |

phale vā hetūpacāro'yam | yathā-"ṣaḍimāni
sparśāyatanāni paurāṇaṃ karma

veditavyam" ( ) iti |

yattarhi akṛtālambanaṃ tat kathaṃ kaukṛtyam ? akṛte'pi
kṛtākhyā bhavati-na

mayā sādhu kṛtaṃ yattanna kṛtamiti |

katamat kaukṛtyaṃ kuśalam ? yat kuśalamakṛtvā tapyate,
akuśalaṃ ca kṛtvā |

viparyayādakuśalaṃ kaukṛtyam |
tadetadubhayamapyubhayādhiṣṭhānaṃ bhavati ||28||

āveṇike tvakuśale dṛṣṭiyukte ca viṃśati: |

yadakuśalaṃ cittamāveṇikaṃ tatra viṃśatiścaittā:-daśa
mahābhūmikā:, ṣaṭ

kleśamahābhūmikā:, dvāvakuśalamahābhūmikau, vitarka:,
vicāraśca |

āveṇikaṃ nāma cittaṃ yatrāvidyaiva kevalā, nānya:
kleśo'sti rāgādi: |

dṛṣṭiyukte'pyakuśale viṃśatirya evāveṇike |

nanu ca dṛṣṭyadhikatvādekaviṃśatirbhavanti | na bhavanti;
yasmānmahābhūmika eva

-------------------

matideśa:-sarvo grāma āgata iti | sabhūmika:
śālāsamudāyo grāma: | sthāniṣu manuṣyeṣvāgateṣu

vaktāro bhavanti-sarvo grāma āgata iti | evaṃ sarvo deśa
āgata iti | sthānabhūtaṃ ca kaukṛtyaṃ

vipratisārasyeti | vipratisārālambanatvāt |
tasmādyuktastathā nirdeśa: | phale vā hetūpacāra

iti | hetu: kaukṛtyam, phalaṃ vipratisāra:, tasmin phale
heturupacaryate, hetuvācakena śabdena

phalamucyata ityartha: | yathā ṣaḍimāni sparśāyatanāni
paurāṇaṃ karmeti | pūrvajanmakṛtasya paurāṇasya

karmaṇaścakṣurādīni ṣaṭ sparśāyatanāni phalāni, teṣu
yathā karmopacaryate, tadvat |

yat tarhyakṛtālambanaṃ tat kathaṃ kaukṛtyamiti |
yadakṛtaṃ tanna kṛtamiti matvā codayati-

akṛte'pi kṛtākhyā bhavatīti | akṛte'pyarthe
kṛtaśabdaprayogo bhavati | katham ? ityāha-na

sādhu mayā kṛtaṃ yattanna kṛtamiti | kṛtamiva taditi
kṛtvā | yatkuśalamakṛtvā tapyata iti | yat

kuśalaṃ dānādikamakṛtvā tapyate paścāttāpī bhavati tat
kuśalam | akuśalaṃ ca kṛtvā | kim ?

tapyata ityadhikṛtam | yaccākuśalaṃ prāṇātipātādikaṃ
kṛtvā tapyate tadapi kuśalam |

viparyayādakuśalam | yadakuśalamakṛtvā tapyate, kuśalaṃ
ca kṛtveti | yatpāpamakṛtvā paścāttāpī

bhavati-na sādhu mayā kṛtaṃ yattanna kṛtamiti,
tadakuśalaṃ kaukṛtyam | yacca kuśalaṃ dānādikaṃ

kṛtvā paścāttāpī bhavati-na sādhu mayā kṛtaṃ
yaddānādikaṃ kṛtamiti, tadapyakuśalam |

tadetadubhayamapyubhayādhiṣṭhānaṃ bhavatīti | tadetat
kaukṛtyamubhayamapi kuśalaṃ cākuśalaṃ
cobhayādhiṣṭhānaṃ

bhavati yathoktena vidhānena ||28||

"āveṇike" iti | rāgādipṛthagbhūta ityartha: |

"dṛṣṭiyukte ca" iti | ca-śabdo'kuśala ityanukarṣaṇārtha:
| mahābhūmika eva kaścit

@156

kaścit prajñāviśeṣo dṛṣṭirityucyate | tatrākuśalaṃ
dṛṣṭiyuktam, yatra mithyādṛṣṭiśca

dṛṣṭiparāmarśo vā śīlavrataparāmarśo vā |

kleśaiścaturbhi: krodhādyai: kaukṛtyenaikaviṃśati: ||29||

yatra punaścaturbhi: kleśai: samprayuktamakuśalaṃ cittaṃ
rāgeṇa vā pratighena vā mānena

vā vicikitsayā vā, tatraikaviṃśatirbhavanti-sa ca kleśa:
āveṇikoktāśca viṃśati: |

krodhādibhirapyupakleśairyathoktai: samprayukte citte ete ca
viṃśati: sa copakleśa

ityekaviṃśatirbhavanti | kaukṛtyenāpyekaviṃśati: | tadeva
kaukṛtyamekaviṃśatitamaṃ

bhavati | samāsata āveṇike cetasyakuśale dṛṣṭisamprayukte
ca viṃśati: | anyakleśopa-

kleśasamprayukte tvekaviṃśati: ||29||

nivṛtte'ṣṭādaśa,

satkāyāntagrāhadṛṣṭisamprayuktaṃ cittaṃ kāmadhātau
nivṛtāvyākṛtam | tatrāṣṭādaśa

caittā:-daśa mahābhūmikā:, ṣaṭ kleśamahābhūmikā:,
vitarkavicārau | dṛṣṭi: pūrvavadeva

nādhikā bhavati |

-------------------

prajñāviśeṣo dṛṣṭiriti | santīrikā yā prajñā, sā
dṛṣṭi: sā cehākuśalā gṛhyate | tasmādāha-

mithyādṛṣṭiścetyādi |

"kaukṛtyenaikaviṃśati:" iti kaukṛtyena ceti
luptanirdiṣṭaścakāro draṣṭavya: |

"kleśaiścaturbhi:" ityādiṣu pratyekaṃ
vākyaparisamāptirveditavyā | na hi rāgādaya:

paraspareṇa samprayujyanta ityābhidharmikā: | sa ca kleśa
āveṇikoktāśca viṃśatiriti | daśa

mahābhūmikā: ṣaṭ kleśamahābhūmikā:,
dvāvakuśalamahābhūmikau, vitarko vicāraśceti viṃśati: |

sa ca kleśo rāga: pratigho māno vicikitsā cetyekaviṃśati:
| ekaviṃśatirbhavatyeveti |

kriyāvadhāraṇamavagantavyam | krodhādibhirapīti |

"krodhopanāha-śāṭhyerṣyā-pradāsa-mrakṣa-matsarā: |

māyāmadavihiṃsāśca" (abhi^ ko^ 2.27) ||

ityebhirapi samprayukte citte ekaviṃśatireva caitasikā: | te
cāveṇikoktā: pūrvavat |

sa copakleśa: krodho vā yāvadvihiṃsā veti | kaukṛtyena ca
samprayukte | te ca pūrvoktāstacca

kaukṛtyamityekaviṃśati: | kaukṛtyamapi hyupakleśa:
svatantramiṣyate | samāsata āveṇika

iti | vistara:-avidyāmātrasamprayukte cetasyakuśale
dṛṣṭisamprayukte cākuśale viṃśati: | anya-

kleśopakleśasamprayukte tvakuśala evaikaviṃśati: ||29||

nivṛtāvyākṛtamiti | kleśācchāditaṃ
kuśalākuśalatvenāvyākṛtaṃ yat tannivṛtāvyā-

kṛtam | anācchāditaṃ tvanivṛttāvyākṛtam
vipākajairyāpathikaśailpasthānikanairmāṇikasvabhāvam |

bahirdeśakā avyākṛtamapi kaukṛtyamicchantīti |
kāśmīramaṇḍalād ye bahirdeśasthitāste

bahirdeśakā: | trayodaśeti | kvacidanivṛtāvyākṛte
kaukṛtyaṃ trayodaśamadhikaṃ prakṣipya | middhaṃ

@157

anyatra dvādaśāvyākṛte matā: |

nivṛtādanyadavyākṛtamanivṛtāvyākṛtam | tatra dvādaśa
caittā iṣṭā:-daśa mahā-

bhūmikā:, vitarkavicārau ca | bahirdeśakā avyākṛtamapi
kaukṛtyamicchanti | teṣāṃ

tatsamprayukte cetasi trayodaśa bhavanti |

middhaṃ sarvāvirodhitvād yatra syādadhikaṃ hi tat ||30||

sarvairebhiryathoktaiścaittairmiddhamaviruddham;
kuśalākuśalāvyākṛtatvāt | ato yatra

tat syāt tatrādhikaṃ tad veditavyam-yatra dvāviṃśatistatra
trayoviṃśati:, yatra

trayoviṃśatistatra caturviṃśatirityevamādi ||30||

ya eva kāmadhātau caittānāṃ niyama ukta:,

kaukṛtyamiddhākuśalānyādye dhyāne na santyata: |

ato yathoktāt kaukṛtyaṃ middhaṃ ca sarvathā nāsti prathame
dhyāne yat

kiñcidakuśalam | pratigha: śāṭhyamadamāyāvarjyāśca
krodhādaya āhnīkyānapatrāpye ca |

anyat sarvaṃ tathaiva |

ya eva prathame dhyāne na santi, ta eva-

dhyānāntare vitarkaśca,

-------------------

pracalāyamānāvasthāyāṃ svapnadarśanāvasthāyāṃ vā
kuśalākuśalāvyākṛtatvāditi | śāstre vacanāt |

kathaṃ middhaṃ kuśalaṃ vaktavyam, akuśalaṃ vaktavyam,
avyākṛtaṃ vaktavyamiti ? yatra dvāviṃśatistatra

trayoviṃśatiriti | vistara:-yatra dvāviṃśatiścaitasikā
ityuktam, tatra tanmiddhaṃ trayoviṃśam |

trayoviṃśate: pūraṇamityartha: | yatra trayoviṃśati:
kaukṛtyamadhikaṃ kvaciditi | tatra tanmiddhaṃ

caturviṃśam | evaṃ yāvat-

"anyatra dvādaśāvyākṛte: matā: |" middhaṃ trayodaśaṃ
vaktavyam | bahirdeśakamatena tu

kaukṛtyādhike caturdaśaṃ middhaṃ bhavatīti yojyam ||30||

ato yathoktāditi | ato yathāvarṇitāccaittasahotpādaniyamāt
| kaukṛtyaṃ middhaṃ ca

sarvathā nāstīti | na kuśalaṃ nāpyavyākṛtam, kṛta
evākuśalamiti sarvathā middhaṃ kaukṛtyaṃ ca

nāsti | śāṭhyamadamāyāvarjyā iti | "māyā śāṭhyaṃ ca
kāmādyadhyānayorbrahmavañcanāt |

styānauddhatyamadā dhātutraye: (abhi^ ko^ 5.53) iti vacanāt
| etāni varjyante; teṣāṃ tatra

sadbhāvāt | anyat sarvaṃ tathaiveti | kuśale citte pūrvavad
dvāviṃśati: | āveṇike dṛṣṭiyukte ca

nivṛtāvyākṛte'ṣṭādaśa, kāmadhātuvat |
rāgamānavicikitsānyakleśasamprayukte māyāśāṭhya-

madopakleśasamprayukte ca ekānnaviṃśati: | te ca sa ca
kleśa upakleśo vā tatraikānnaviṃśo

bhavati | anivṛttāvyākṛte vipākajairyāpathikanairmāṇike
pūrvavad dvādaśa |

"dhyānāntare vitarkaśca" iti | kaukṛtyamiddhākuśalāni
ceti caśabda: | kim ? na

santītyadhikṛtam | śeṣaṃ tathaiva | vitarkanyūnaṃ yathā
pratiṣiddhaṃ nāstīti | kaukṛtyamiddhākuśalavitarkā

@158

nāsti | śeṣaṃ tathaiva |

vicāraścāpyata: param ||31||

dhyānāntarāt pareṇa dvitīyādiṣu dhyāneṣvārūpyeṣu ca
yathāpratiṣiddhaṃ nāsti

vicāraśca | māyā śāṭhyaṃ cetyapiśabdāt | śeṣaṃ
tathaiva |

brahmaṇo hi yāvacchāṭhyaṃ paṭhyate parṣatsambandhāt,
nordhvam | sa hi svasyāṃ parṣadi

niṣaṇṇa: aśvajitā bhikṣuṇā praśnaṃ
pṛṣṭa:-"kutremāni, brahman, catvāri
mahābhūtānyapariśeṣaṃ

nirudhyante" ( ) iti ? aprajānan kṣepamakārṣīt-"ahamasmin
brahmā īśvara:

kartā nirmātā sraṣṭā sṛja: pitṛbhūto bhāvānām"
||31||

uktametad yasyāṃ bhūmau yatra citte yāvantaścaittā: ||

idānīṃ keṣāñcideva caittānāṃ tantravihitaṃ
nānākāraṇaṃ vakṣyate-

āhrīkyasyānapatrāpyasya ca kiṃ nānākaraṇam ?

ahrīragurutā,  guṇeṣu guṇavatsu cāgauravatā apratīśatā
abhayavaśavartitā āhrīkyaṃ gauravapratidvandvo

dharma: ||

-------------------

na santītyartha: | vicāraśca māyāśāṭhyaṃ cetyapiśabdā
diti | `vicāraśca' iti etāvati vaktavye

"vicāraścāpi" iti apiśabdādhikyādarthādhikyamiti māyā
śāṭhyamapi tatra nāstītyayamaparārtho

labhyate | madastu nāpāsyate; "styānauddhatyamadā
dhātutraye" (abhi^ ko^ 5.53) iti vacana-

sāmarthyāt | śeṣaṃ tathaiveti | kuśale
vitarkavicāranirmuktā viṃśati: | āveṇike dṛṣṭiyukte
ṣoḍaśa |

rāgādikleśasamprayukte madopakleśasamprayukte ca saptadaśa
| daśa mahābhūmikā: ṣaṭ kleśamahā-

bhūmikā: | sa ca kleśa: sa vopakleśa: | anivṛtāvyākṛte
daśa mahābhūmikā ya eveti gamanīyam |

brahmaṇo hi yāvacchāṭhyamiti | vistara:-tatra
śāṭhyapūrvakatvānmāyāpi gṛhītā bhavati |

parṣatsambandhānnordhvamiti | yeṣāṃ parṣadasti teṣāṃ
parṣadgrahaṇārthaṃ māyāśāṭhyaṃ pravarttate | aṣṭau
parṣada:

paṭhyante-kṣatriyaparṣad, brāhmaṇaparṣad,
gṛhapatiparṣad, śramaṇaparṣat, cāturmahārājikaparṣat,

trayastriṃśatparṣat, māraparṣad, brahmaparṣat |
tāsāmanyatamāpi ūrdhvamato nāstīti māyāśāṭhyābhāva:
|

brahmaṇastu parṣadasti | tasmādāha-sa hi svasyāṃ
parṣadiniṣaṇṇo'śvajitā bhikṣuṇā brahmalokagatena

praśnaṃ pṛṣṭa:-kutremāni catvāri
mahābhūtānyapariśeṣaṃ nirudhyanta iti |
aprajānannārūpyadhātau

catvāri mahābhūtānyaśeṣaṃ nirudhyanta
ityanavabudhyamāna: kṣepaṃ
kathāprakaraṇamakārṣīt-ahamasmi

brahmeti vistara: | brahmetyuktvā mahābrahmeti vacanaṃ
brahmāntarebhya: ātmano viśiṣṭatvapradarśanārtham |

īśvara: īśanaśīla: karttā nirmātā sraṣṭā sṛja iti
paryāyā:, uttarotravyākhyāyogo vā | piteva

pitṛbhūta: | keṣām ? bhāvānām ||31||

uktametaditi | vistara:-yā bhūmiryaccittaṃyāvantaśca
caittā:, sā bhūmistaccittaṃ tāvantaśca

caittā ityuktametat |

tantravihitamiti | śāstre vihitam | sa eva cātrārtha: |

@159

avadye bhayādarśitvamatrapā |

avadyaṃ nāma yad garhitaṃ sadbhi: | tatrābhayadarśitā
anapatrāpyam | bhayamatrāniṣṭaṃ

phalam-bhīyate'smāditi |

kathamidaṃ vijñātavyam-abhayasya darśanamabhayadarśitā,
āhosvit bhayasyā-

darśanam ? kiṃ cāta: ? abhayasya darśane cet, prajñā
vijñāsyate; bhayasyādarśanaṃ ced,

avidyā vijñāsyate ? naiva darśanaṃ darśitā,
nāpyadarśanamadarśitā, kiṃ tarhi ? yastayornimitta-

mupakleśa:, taccānapatrāpyamiti |

anye punarāhu:-ātmāpekṣayā dauṣairalajjanamāhrīkyam,
parāpekṣayā'napatrāpyamiti |

evamapi dve apekṣe yugapat kathaṃ setsyata: ? na
khalūcyate-`yugapadātmānaṃ paraṃ

cāpekṣate' iti, api tvastyasau kadācidalajjā yā
ātmānamapekṣamāṇasyāpi pravartate

-------------------

guṇeṣu guṇavatsu ceti | tatra vihitamiti kecit paṭhanti |
svaparasāntānikeṣu

maitrīkaruṇādiṣu | guṇeṣu guṇavatsu ca
pudgaleṣvācāragocaragauravādisampanneṣu | yadyogād
gauravaṃ

na karotyasau agauravatā | nāsti gauravamasyetyagaurava:,
tadbhāvo'gauravatā, caitasikaviśeṣa: |

ko'sau ? iti paryāyāvāhu: | apratīśatā
abhayavaśavartiteti | śiṣyaṃ prati iṣṭa iti pratīśī

gurusthānīya:, nāsti pratīśo'syetyapratīśa:,
tadbhāvo'pratīśatā | bhāvābhidhānena caitto gṛhyate |

bhayaṃ nāma mānasaścaitto dharma: | bhayena vaśe vartituṃ
śīlamasyeti bhayavaśavarttī, na bhayavaśavarttī

abhayavaśavarttī, tadbhāvo'bhayavaśavartitā | tadeva
cāhrīkyam | nāsti hrīrasyetyahrīka:, tadbhāva

āhrīkyam | sa ca gauravapratidvandvo dharma:, na
tadabhāvamātram |

"avadye bhayādarśitvamatrapā" iti | avācyam = avadyam |
ataścāha-avadyaṃ nāma

yad garhitaṃ sadbhiriti | tatrābhayadarśitā anapatrāpyamiti
| avadye'niṣṭaphalādarśitetyartha: |

bhīyate'smāditi | atra bhayaśabdo'pādānasādhana:,
tasmādbhayaśabdena aniṣṭaṃ phalamucyate |

abhayasya darśanamabhayadarśiteti | vistara:-yadi tāvadevaṃ
kriyeta-na bhayamabhayam, abhayaṃ draṣṭuṃ

śīlamasyetyabhayadarśī, tadbhāvo'bhayadarśiteti ?
prajñā vijñāsyate | prajñayā hyabhayaṃ paśyati | atha

punarevaṃ kriyeta-bhayaṃ draṣṭuṃ śīlamasyeti
bhayadarśī, na bhayadarśī, tadbhāvo'bhayadarśiteti ?
avidyā

vijñāsyate | tathā hyavidyāyogād bhayaṃ na paśyati |
naiva hi darśanaṃ darśiteti | vistara:-na prajñā

nāpyavidyā, kiṃ tarhi | tayo:
prajñāvidyayoryonimittamupakleśastadabhayadarśanam |
taccānapatrapyamiti |

apatrapate'nenetyapatrāpyam | "kṛtyaluṭo bahulam" (pā^ sū^
3.3.113) iti karaṇe

ṇyatpratyaya: | na apatrāpyamanapatrāpyamiti |

"hrī lajjāyām" (mā^ dhā^, 3.3), "trapūṣ, lajjāyām"
(mā^ dhā^, 1.255)

ityekārthayoranayordhātvo: kathamarthāntare vācakatvam ?
ityaparituṣyanto'nye punarāhu:-

ātmāpekṣayeti vistara: |

evamapi dve apekṣe yugapat kathaṃ setsyata iti | asmannapi
pakṣe yugapadapekṣādvayāsambhava

iti paśyaṃ^ścodaka āha-evamapīti | apiśabdenāyamapi
pakṣo duṣyatītyabhiprāya: | āhrīkya-

@160

sā āhrīkyam | asti yā paramapekṣamāṇasya pravarttate
sā'napatrāpyam | viparyayeṇa hrīrapatrāpyaṃ

ca veditavyam | prathamena tāvat kalpena sagauravatā
sapratīśatā, na bhayavaśavartitā hrī: |

avadyeṣvabhayadarśitā apatrāpyam | dvitīyena
kalpenātmaparāpekṣābhyāṃ lajjane ||

premṇo gauravasya ca kiṃ nānākāraṇam ?

prema śraddhā,

dvividhaṃ hi prema-kliṣṭam, akliṣṭaṃ ca | tatra kliṣṭaṃ
tṛṣṇā, yathāputradārādiṣu |

akliṣṭaṃ śraddhā-śāstṛguruguṇānviteṣu |
syācchraddhā na prema-du:khasamudayālambanā

śraddhā | syāt prema na śraddhā-kliṣṭaṃ prema |
ubhayam-nirodhāmārgālambanā śraddhā | nobhayam-

etānākārān sthāpayitvā |

pudgaleṣu tu prema na
gauravam-putradārasārdhavihāryantevāsiṣu | gauravaṃ na
prema-

anyaguruṣu | ubhayam-svaguruṣu | nobhayam-etānākārān
sthāpayitvā |

śraddhā hi nāma guṇasambhāvanā | tatpūrvikā ca priyatā
prema | tasmānna saiva premetyapare |

-------------------

manapatrāpyaṃ caikasmiṃścitte kathaṃ bhavata iti matvā
codayati-apekṣe yugapat kathaṃ setsyata

iti | na khalūcyate yugapadātmānaṃ paraṃ cāpekṣata iti |
vistara:-paryāyeṇa vṛttimanayordarśayati |

kasyaciddhi dauṣairātmānamapekṣamāṇasyāpi na pravarttate
lajjā, kasyacit paramapekṣamāṇasyeti |

viparyayeṇa hrīrapatrāpyaṃ ceti vistara: | prathamena tāvat
kalpena-"ahrīragurutāvadye bhayādarśitva-

matrapā" ityanena | sagauravateti vistareṇa | abhayadarśitā
apatrāpyamiti | bhayadarśitānimittama-

patrāpyamityartha: | dvitīyena kalpena ātmāpekṣayā
doṣairalajjanamāhrīkyaṃ parāpekṣayānapatrāpya-

mityanena ātmāpekṣayā doṣairlajjanaṃ hrī:,
parāpekṣayānapatrāpyamiti | evamapi dve apekṣe iti

vistareṇa codyaparihārau vaktavyau |

premagauravayorekatvaṃ manyante kecit |
tasmādanayornānākaraṇapradarśanārthamāha-"prema

śraddhā" iti | premaiva śraddhā, na gauravam | na tu
śraddheva prema | tenāha-dvividhaṃ hi prema
kliṣṭamakliṣṭaṃ

cetyādi | syācchraddhā na premeti catuṣkoṭika: |
du:khasamudayasatyayo: śraddhevābhisampratyayarūpā,

na prema; aspṛhaṇīyatvāt | syāt prema na śraddheti |
priyatārūpā tṛṣṇā nābhisampratyayarūpeti

śraddhā na bhavati | ubhayaṃ śraddhā ca prema ca |
abhisampratyayarūpatvāt spṛhaṇīyatvācca nirodha-

mārgasatyayostadubhayātmakaṃ bhavatītyartha: |
nobhayametānākārān sthāpayitveti | anye caitasikā

vedanādayo viprayuktādayaśca | evaṃ dharmālambanasya
premṇa: śraddhāyāśca catuṣkoṭikaṃ kṛtvā,

pudgalālambanasya catuṣkoṭikaṃ karoti-pudgaleṣviti vistara:
| tatra sārdhaṃ viharantīti

sārdhavihāriṇa: śiṣyā: | ye pravrajitā
gurorantevasantītya ntevāsinoniśrayādhyayanasambandhina: |

teṣu putrādiṣu prema na gauravaṃ kliṣṭamakliṣṭaṃ ceti
sambhavata: | gauravaṃ na prema | "gurutvaṃ hrī:"

iti vakṣyamāṇalakṣaṇaṃ gauravaṃ na prema;
gauravasthānatvāt | ubhayam, prema gauravaṃ ca |
tadubhayātmakaṃ

bhavatītyartha: | nobhayametānākārān sthāpayitvā | yo'nyo
jano'sambaddho nirguṇa:, tatra na prema

@161

gurutvaṃ hrī:,

gauravaṃ hi nāma sapratīśatā | tatpūrvikā ca lajjā hrī:
| ato na gauravameva

hrīrityapare |

te puna: kāmarūpayo: ||32||

ārūpyadhātau premagaurave na sta: | nanu ca śraddhā
hrīśca kuśalamahābhūmikatvāt |

tatrāpi vidyete | dvividhā hi śraddhā-dharmeṣu pudgaleṣu
ca | evaṃ sapratīśatā'pi | tatra ye

pudgalālambane śraddhāhriyau te tatra na sta: | te ceha
premagaurave abhiprete ||32||

vitarkavicārayo: kiṃ nānākāraṇam ?

vitarkacārāvaudāryasūkṣmate,

kasya ? cetasa iti paścād vakṣyati | cittaudārikatā
vitarka: | cittasūkṣmatā

vicāra: |

kathaṃ puna: anayorekatra citte yoga: ?  kecidāhu:-yathā'psu
niṣṭhyūtaṃ sarpi: sūryaraśmibhirupariṣṭāt spṛṣṭaṃ
nātiśyāyate

nātivilīyate, evaṃ vitarkavicārayogāccittaṃ
nātisūkṣmaṃ bhavati, nātyaudārikamiti,

ubhayorapi tatrāsti vyāpāra: |

evaṃ tarhi nimittabhūtau
vitarkavicārāvaudārikasūkṣmatayo: prāpnuta:, yathā

-------------------

na gauravamiti | tatpūrvikā ca priyatā premeti |
guṇasambhāvanāpūrvikā priyatā tacca prema | tasmānna

saiva śraddhā premetyācārya: |

"gurutvaṃ hrī:" iti | yathoktā hrī: sagauravatā
sapratīśatā sabhayavaśavarttitetyuktā | yā

hrīstad gauravam | tadevaṃ prema śraddhālakṣaṇaṃ bhavati
| hrīlakṣaṇaṃ tu gauravamityuktaṃ tayornānākaraṇam |

evaṃ sapratīśatāpīti | evaṃ hrīrapi |

dharmeṣu ca pudgaleṣu ca | ye pudgalālambane śraddhāhriyau
te tatra na sta iti | pudgalālambane

śraddhāhriyāvadhikriyete yayoraikyaṃ manyante | te
ārūpyadhātau na sta: | kāmarūpyadhātvoreva bhavata

ityuktam ||32||

kathaṃ punaranayorekatra citte yoga iti | na hi tadeva cittaṃ
tadyogādaudārikaṃ ca sūkṣmaṃ ca

yujyate; vipratiṣedhāt | niṣṭhyūtamiti ni:pūrvasya
ṣṭhavaterniṣṭhāyāmetad rūpam-niṣṭhyūtam,

nirastamityartha: | nātiśyāyate nātighanībhavati |
nātivilīyate nātidravībhavati | nātisūkṣmaṃ

bhavati nātyaudārikamiti | madhyamāvasthamityartha: | evaṃ
tarhi nimittabhūtāviti vistara: |

yathodakātapau sarpiṣa: śyānatvavilīnatvayornimittabhūtau,
na tu punastatsvabhāvau śyānatvavilīna-

tvasvabhāvau | evaṃ vitarkavicārau
cittasyaudārikatāsūkṣmatayornimittabhūtau, na tu
punaraudārika-

sūkṣmatāsvabhāvāviti | ata evaṃ
vaktavyam-cittaudārikatāheturvitarka:,
cittasūkṣmatāheturvicāra

iti | brūyāstvamabhyupagamādadoṣa eṣa iti ? tata idaṃ
doṣāntaramāha-āpekṣikī caudārikasūkṣmateti

@162

payaścātapaśca sarpiṣa: śyānatvavilīnatvayorna tu
punastatsvabhāvau | āpekṣikī caudārika-

sūkṣmatā bhūmiprakārabhedādityābhavāgrād
vitarkavicārau syātām | na caudārikasūkṣmatayā

jātibhedo yukta: |

anye punarāhu:-vāksaṃskārā vitarkavicārā: sūtra
uktā:-"vitarkya vicārya

vācaṃ bhāṣate, nāvicārya" ( ) iti | tatra ye audārikāste
vitarkā:, ye

sūkṣmāste vicārā: | yadi caikatra citte'nyo dharma
audārika:, anya: sūkṣma:-ko'tra

virodha iti ? na syādvirodho yadi jātibheda: syād,
vedanāsaṃjñāvat | ekasyāṃ tu jātau

mṛdvadhimātratā yugapanna sambhavati | jātibhedo'pyasti | sa
tarhi vaktavya: ? durvaco hyasau,

ato mṛdvadhimātratayā vyajyate | naivaṃ vyakto bhavati;
pratyekaṃ jātīnāṃ mṛdvadhimātratvāt |

-------------------

vistara: | bhūmiprakārabhedāt | bhūmibhedāt,
prakārabhedācca | bhūmibhedāttāvat prathamadhyānamapekṣya

kāmadhāturaudārika:; mahābhisaṃskārataratvāt |
kāmadhātumapekṣya prathamaṃ dhyānaṃ sūkṣmamalpābhi-

saṃskārataratvāt praśāntamiti | tadeva punardvitīyaṃ
dhyānamapekṣyaudārikam | evaṃ yāvadbhavāgraṃ sūkṣmam |

prakārabhedādapi tasyāmeva
bhūmāvāpekṣikyāvaudārikasūkṣmate | tadyathā ya eva te
traya: kleśānāṃ

mūlaprakārā mṛdumadhyādhimātrā guṇānāṃ ca,
kāmadhātau yāvadbhavāgre teṣāmadhimātra: kleśa
audārika:

mṛdu sūkṣma: kleśaviparyayeṇa guṇānāmiti | evaṃ
bhūmiprakārabhedenāpekṣikyāvaudārikasūkṣmate

iti ābhavāgrādaudārikasūkṣmate syātām | aniṣṭaṃ
caitat, vitarkavicārayo: kāmadhātu-

prathamabhūmikatvāditi | na caudārikasūkṣmatayā jātibhedo
yukta iti | vitarkavicārayorjātibheda

iṣyate-anyo vitarka:, anyo vicāra iti | na caudārikatvena
sūkṣmatvena ca vitarka-

vicārayoryathākramaṃ svabhāvabhedo yukta: | kiṃ kāraṇam ?
jātibhinnayorhi vedanāsaṃjñayoraudārika-

sūkṣmatā bhavati | na ca punaraudārikasūkṣmatayaiva tayo:
svabhāvabheda:, kiṃ tarhi ? anubhavalakṣaṇatayā

nimittodgrahaṇalakṣaṇatayā ca tayo: svabhāvabheda:,
tasmādapyanayornāsti lakṣaṇam |

anye punarāhuriti | sautrāntikā: | vāksaṃskārā iti |
vāksamutthāpakā ityartha: |

vitarkya vicārya vācaṃ bhāṣate nāvitarkya nāvicāryeti |
vitarkavicārairevaṃ caivaṃ ca bādhiṣya

iti | tatra ye audārikāste vitarkā vāksaṃskārā: |
karmaṇā svabhāvo dyotito na śakyamanyathā

svalakṣaṇaṃ pradarśayitumiti | evaṃ sūkṣmāste vicārā:
| etasyāṃ kalpanāyāṃ samudāyarūpā

vitarkavicārā: paryāyabhāvinaśca bhavanti;
cittacaityakalāpasya vāksamutthāpakatvāt | kathaṃ

punaranayorekatra citte yoga ityuktam ? ato vaibhāṣika
āha-yadi caikatra citte'nyo dharma

audārika iti | vistara:-ekatra citte vitarka
audārikasvabhāvo'nyo dharma:, vicārastu

sūkṣmasvabhāvo'para:, tau ca yathākramaṃ
cittaudārikatāsūkṣmatāhetutvāccittaudārikatā-

sūkṣmatetyucyate | atha vā cittasyaudārikaścittaudārika:,
cittaudārikabhāvaścittaudārikatā |

evaṃ cittasūkṣmatāpi vaktavyeti ko'tra virodha: | na
syādvirodho yadi vitarkavicārayorjātibheda:

syād vedanāsaṃjñāvat | vedanā hyaudārikī, saṃjñā
sūkṣmā, tayostu jātibhedo'stīti audārika-

sūkṣmatāyāmapyekatra citte na virodha: | ekasyāṃ tu
jātāvanavadhṛtalakṣaṇāyāmaikyena ca kaiścid

@163

naiva hi vitarkavicārāvekatra citte bhavata ityapare |

kathamidānīṃ prathamaṃ dhyānaṃ pañcāṅgamuktam ?
bhūmitastat pañcāṅgamuktam, na kṣaṇata: ||

mānamadayo: kiṃ nānākāraṇam ?

māna unnati: |

-------------------

gṛhītāyāṃ mṛdvadhimātratā audārikasūkṣmatālakṣaṇā
yugapanna sambhavatīti | arthādayugapat sambhava-

tītyuktam | tathā hi vedanā anyo vā dharma: paryāyeṇa
mṛdutāmadhimātratāṃ ca bhajate | naivaṃ vyakto

bhavati | kim ? jātibheda:, kasmāt ? pratyekaṃ jātīnāṃ
mṛdvadhimātratvāt | vedanā hyaudārikī

bhavati sūkṣmā vā; apekṣābhedāt | kathamiti ? vedanā
saṃjñāmapekṣyaudārikī, rūpamapekṣya sūkṣmā;

tathā saṃjñā saṃskārānapekṣyaudārikī, vedanāmapekṣya
sūkṣmā vitarkavicāravadeva vā | bhavato'pi

hi kāmāvacarau vitarkavicārāvaudārikau
prathamadhyānabhūmikau sūkṣmau, dhyānāntare ca vicāra:

sūkṣmatara iti | tadevaṃ pratyekajātīnāṃ
mṛdvadhimātratvānnaivaṃ vyakto bhavati | na
mṛdvadhimātratayā

jātibhedo vyakto bhavatītyartha: |

atra saṅghabhadra ācārya āha-ekatra ca citte
audārikasūkṣmate bhavata: | na ca virodha:;

prabhāvakālānyatvāt | yadā hi cittacaittakalāpe vitarka
udbhūtavṛttirbhavati, tadā cittamaudārikaṃ

bhavati | yadā vicārastadā sūkṣmam,
rāgamohacaritavyapadeśavat | rāgamohayaugapadye'pi hi

tayoranyatarodbhūtavṛttiyogād rāgacarito mohacarita iti vā
vyapadiśyate | tadvadihāpi draṣṭavyamiti |

atra vayaṃ brūma:-bhavati kasmiṃścit kalāpe
kasyaciddharmasyodbhūtavṛttitvam, kiṃ

tvanayorna lakṣaṇaṃ vivecitamiti na kiñcidetat | nanu ca
cittaudārikatāsūkṣmatālakṣaṇau

vitarkavicārāvuktau ? satyamuktau, pratyekaṃ tu
jātīnāmaudārikasūkṣmate iti tāvaudārika-

sūkṣmatālakṣaṇau bhavitumarhato yathoktamiti
naitadasmānārādhayati |

naiva hi vitarkavicārāvekatra citte bhavata ityapara iti |
ācāryamatam | asmin mate

yathoktadoṣaprasaṅgo na bhavati | kastvanayo:
paryāyavarttinorviśeṣa: ? atra pūrvācāryā āhu:-

"vitarka: katama: ? cetanāṃ vāniśritya prajñāṃ vā
paryeṣako manojalpo'nabhyūhābhyūhā-

vasthayoryathākramam, sā ca cittasyaudārikatā | vicāra:
katama: ? cetanāṃ vā niśritya prajñāṃ

vā pratyavekṣako
manojalpo'nabhyūhābhyūhāvasthayoryathākramam, sā ca
cittasūkṣmatā" iti |

asmin pakṣe vitarkavicārāvekasvabhāvau samudāyarūpau
paryāyavarttinau paryeṣaṇapratyavekṣaṇākāra-

mātreṇa bhinnāviṣyete | tatrodāharaṇaṃ
kecidācakṣate-"tadyathā bahuṣu ghaṭeṣvavasthiteṣu `ko'tra

dṛḍha:, ko jarjara:' iti muṣṭinābhighnato ya ūha: sa
vitarka:, `ityanto jarjarā dṛḍhā vā' iti

yadante grahaṇaṃ sa vicāra:" iti |

kathamidānīṃ prathamaṃ dhyānaṃ pañcāṅgamiti vistara: |
viviktaṃ kāmairviviktaṃ pāpakaira-

kuśalairdharmai: savitarkaṃ savicāraṃ vikekajaṃ
prītisukhaṃ prathamaṃ dhyānamupasampadya viharatīti sūtre

pañcāṅgamuktam, tat katham ? bhūmitastat pañcāṅgamuktaṃ
na kṣaṇata iti | prathamadhyānabhūmi: kadācid

vitarkeṇa vyavakīrṇā, kadācid vicāreṇa; tadevaṃ
santānamadhikṛtya pañcāṅgamuktam, na

kṣaṇamadhikṛtyetyadoṣa: |

@164

mada: svadharme raktasya paryādānaṃ tu cetasa: ||33||

yena kenacit parato viśeṣaparikalpena cetasa unnati: māna: |

madastu svadharmeṣveva raktasya yaccetasa: paryādānam |
yathā madyaja evaṃ rāgaja: |

sampraharṣaṇaviśeṣo mada ityapare ||33||

uktā: saha cittena caittā: prakāreṇa ||

teṣāṃ punarimā: saṃjñā: paribhāṣyante, pravacana
etābhi: sadvyavahārāt |

cittaṃ mano'tha vijñānamekārthaṃ,

cinotīti cittam | manuta iti mana: | vijānītīti vijñānam |
cittaṃ śubhāśubhai-

rdhātubhiriti cittam | tadevāśrayabhūtaṃ mana: |
āśritabhūtaṃ vijñānamityapare |

yathā cittaṃ mano vijñānamityeko'rtha:, evaṃ

-------------------

yena kenacit parato viśeṣaparikalpaneti bhūtenābhūtena vā
parata utkarṣaparikalpena

`śūro'rthavānasmi śīlavān buddhisampanna:' iti vā yā
cetasa unnati: sa māno nāma caitasiko

dharma: |

"paryādānaṃ tu cetasa:" iti | tu-śabdo viśeṣaṇārtho
bhinnakramaścāvagantavya:, ata

evāha-madastu svadharmeṣveva raktasyeti | vistara:-cetasa:
paryādānamiti | yena svadharmeṣveva

rūpaśauryādiṣu raktaṃ ceta: paryādīyate sannirudhyate sa
rāganiṣyando mada: | ya: svadharmeṣveva raktasya

darpacetasa: paryādānāt kuśaladharmakriyābhya:
pratisaṃhāro mada ityā cāryasaṅghabhadra: |
sampraharṣaviśeṣo

mada iti | kliṣṭasaumanasyamabhipretam | tadetannecchanti
vaibhāṣikā: | yasmāt saumanasyamā dvitīyād

dhyānāt | madaśca traidhātuka:; "styānauddhatyamadā
dhātutraye" (abhi^ ko^ 5.53) iti

vacanāt ||33||

uktā: saha cittena caittā: prakāreṇeti | cittaṃ tāvat
prakāreṇoktam-"vijñānaṃ

prativijñapti:" (abhi^ ko^ 1.16) ityevamādinā
svalakṣaṇaskandhadhātvāyatanakuśalādi-

prabhedena | caittā api svalakṣaṇaparasparaviśeṣeṇa
cittasaṅkhyāvadhāraṇakāmaprathamadhyānādi-

bhūmiprabhedena |

"ekārtham" iti | yaccittaṃ tadeva manastadeva vijñānamiti
eko'rtho'syetyekārtham |

nirvacanabhedastūcyate-cinotīti cittamiti | kuśalamakuśalaṃ
vā cinotītyartha: | nairuktena

vidhinaivaṃ siddham | manuta iti mana: "mana jñāne" ityasya
auṇādikapratyayāt tasyaitad rūpam-

mana iti | vijānātyālambanamiti vijñānam, kartari lyuṭ |
citaṃ śubhāśubhairdhātubhiriti cittam |

vāsanāsanniveśayogena sautrāntikamatena, yogācāramatena
vā | āśrayabhūtaṃ mana āśritabhūtaṃ

vijñānamiti | āśrayabhāvāpekṣaṃ mana:;
"ṣaṇṇāmanantarātītaṃ vijñānaṃ yaddhi tanmana:"

(abhi^ ko^ 1.7) ityarthaparigrahāt | āśritabhāvāpekṣaṃ
vijñānam; `dvayaṃ pratītya vijñānasyotpatti:'

iti vacanāt |

@165

cittacaitasā: |

sāśrayālambanākārā: samprayuktāśca,

eko'rtha: | ta eva hi cittacaittā: sāśrayā ucyante;
indriyāśritatvāt |

sālambanā:; viṣayagrahaṇāt | sākārā:;
tasyaivālambanasya prakāreṇa ākaraṇāt |

samprayuktā:; samaṃ prayuktatvāt |

kena prakāreṇa samaṃ prayuktā: ? ityāha-

pañcadhā ||34||

pañcabhi:
samatāprakārai:-āśrayālambanākārakāladravyasamatābhi: |
keyaṃ samatā ?

yathaiva hyekaṃ cittam, evaṃ caittā apyekaikā iti ||34||

nirdiṣṭāścittacaittā: savistaraprabhedā: ||

viprayuktāstu saṃskārā: prāptyāprāptī sabhāgatā |

āsaṃjñikaṃ samāpattī jīvitaṃ lakṣaṇāni ca ||35||

-------------------

"cittacaitasā: sāśrayālambanākārā: samprayuktāśca" iti
| ca-śabda ekānukarṣaṇārtha: |

ta eva hi cittacaittā ityanena śabdenābhihitāsta eva
sāśrayā ityanenāpi śabdenābhidhīyante |

evaṃ sālambanā: sākārā: samprayuktāśca | tatra
sāśrayā indriyāśritatvāt | ṣaḍāyatanāśritatvādi-

tyartha: | sālambanā viṣayagrahaṇāt | na hi vinālambanena
cittacaittā utpadyante | sākārā:

tasyaivālambanasya prakāreṇākaraṇāt | yena te sālambanā:
tasyaivālambanasya prakāreṇa grahaṇāt |

katham ? vijñānaṃ hi nīlaṃ pītaṃ vā vastu vijānāti |
upalabhata ityartha: | tadeva tathālambanaṃ

vastu vedanānubhavati, saṃjñā paricchinatti,
cetanābhisaṃskārotītyevamādi | atha vā-

tasyaivālambanasya vijñānaṃ
sāmānyarūpeṇopalabhyatārūpaṃ gṛhṇāti, viśeṣarūpeṇa
tu vedanā-

nubhavanīyatārūpaṃ gṛhṇāti, saṃjñā
paricchedyatārūpaṃ gṛhṇātītyevamādi | samprayuktā:
samaṃ prayuktatvā-

diti | samā aviprayuktāścānyonyamiti samprayuktā: |

āśrayālambanākārakāladravyasamatābhiriti | yenāśrayeṇa
cittamutpadyate, tenaivāśrayeṇa

vedanāsaṃjñācetanādaya utpadyante | tathā yenālambanena
cittam, tenaiva vedanādaya: | yenākāreṇa

cittam, tenaiva vedanādaya: | yadi hi nīlākāraṃ cittam,
nīlākārā eva tatsamprayuktā vedanādaya

utpadyante | yasmiṃśca kāle cittam, tasminneva vedanādaya: |
yathā ca cittadravyamekamevotpadyate,

na dve trīṇi vā; tathā vedanādravyamekamevotpadyate, na dve
trīṇi vā | tathā saṃjñādravyam, cetanādravya-

mityevamādi | tenedamevāntyaṃ durgamamiti
vyācaṣṭe-yathaivaṃ hyekaṃ cittam evaṃ caittā api ekaikā
iti ||34||

viprayuktān vaktukāma ācārya upoddhātaṃ karoti |
nirdiṣṭaścittacaittā: savistaraprabhedā:,

viprayuktāstvavasaraprāptā idānīmucyante ityabhiprāya: |
savistaraprabhedā iti | vistaraśca prabhedaśca

vistaraprabhedau, saha vistaraprabhedābhyāṃ
savistaraprabhedā: | atha vā-vistareṇa prabheda:

@166

nāmakāyādayaśceti,

ime saṃskārā na cittena samprayuktā:, na ca rūpasvabhāvā
iti cittaviprayuktāṃ

ucyante |

tatra tāvat-

prāptirlābha: samanvaya: |

-------------------

vistaraprabheda:, saha vistaraprabhedena savistaraprabhedā: |
tatra cittaṃ tāvat savistaraprabhedaṃ nirdiṣṭam-

"vijñānaṃ prativijñaptirmana āyatanaṃ ca" (abhi^ ko^ 1.16)
ityevamādinā | caittā api

"vedanānubhava:" (abhi^ ko^ 1.14) ityārabhya yāvat
"pañcadhā caittā:" (abhi^ ko^

2.23) iti vistareṇa |

"nāmakāyādayaśca" iti caśabda
evañjātīyakānuktaviprayuktapradarśanārtha: | saṅghabheda-

prabhṛtayo hi dravyataścittaviprayuktā iṣyanta iti |
`ye'pyevañjātīyakā:' iti śāstre'pyuktatvāt |

cittaviprayuktā iti | cittagrahaṇaṃ
cittasamānajātīyapradarśanārtham | cittamiva cittena ca
viprayuktā

ityartha: | kiṃ ca teṣāṃ cittena samānajātīyatvam ?
yadarūpiṇo'mī bhavanti | rūpitatvādeva hi

viprayuktatve'pi rūpaṃ na viprayuktatve nāma labhate | yadvā
amīṣāṃ nāmarūpamiti nāmatvam,

tatteṣāṃ cittena samānajātīyatvam | caittā api cittena
tulyajātīyā: | te tu cittena sahālambane

samprayuktā: | tadviśeṣaṇārthaṃ viprayuktagrahaṇam |
asaṃskṛtamapi tatsamānajātīyamanālambanatveneti

tatparihārārthaṃ saṃskāragrahaṇam | ata evāha-ime
saṃskārā na cittena samprayuktā:, na ca

rūpasvabhāvā iti cittaviprayuktā ucyanta iti |

tatreti vākyopanyāse, nirdhāraṇo vā | tāvacchabda: krame |

"prāptirlābha: samanvaya:" iti | prāptiriti
sāmānyasaṃjñā | lābha:, samanvaya iti

viśeṣasaṃjñā | lābha:, pratilambha ityekārtha: |
samanvaya: samanvāgama ityanarthāntaram | pratilambha

ityukte samanvāgamasyāgrahaṇam, samanvāgama ityukte
pratilambhasyāgrahaṇam, prāptirityukte

tūbhayodgrahaṇam | ata evāha-dvividhā hi
prāpti:-aprāptavihīnasya ca pratilambha:, pratilabdhena

ca samanvāgama iti | aprāptaṃ ca vihīnaṃ
cāprāptavihīnam, tasyāprāptavihīnasya pratilambha: |

aprāptasya tadyathā-du:khe dharmajñānakṣānte: | vihīnasya
tadyathā-kāmāvacarasya kāmavairāgyeṇa

tyaktasya dhātupratyāgamanāt parihāṇyā vā puna:
pratilambha: | pratilabdhena ca dvitīyādiṣu kṣaṇeṣu

samanvāgama:; tasyā: samanuvarttanāt | yaśca pratilambho
yaśca samanvāgama: sā dvidhā prāpti:-iti

pratilambhe samanvāgame ca prāptiśabdo varttate |
abhedavivakṣāyāṃ tu prāpti:, pratilambha:, samanvāgama

ityeka evārtha: | tathā hi prathame kṣaṇe du:khe
dharmajñānakṣānte: prāpti: pratilambha iṣyate | sāpi

samanvāgama ityucyate | prathamakṣaṇastha āryapudgalo du:khe
dharmajñānakṣāntyā samanvāgata ityucyate,

"ājñāsyāmīndriyopetastrayodaśabhiranvita:" (abhi^ ko^
2.19) ityādivacanāt | kathamayaṃ

lakṣaṇanirdeśa: ? na hi bhedavivakṣāyāmapi
paryāyavacanena lakṣaṇanirdeśa: kalpate-`prāpti: katamā ?

ya: pratilambho ya: samanvāgama:' iti paryāyavacanamapi
kadācit lakṣaṇāya kalpate-`analo

@167

dvividhā hi prāpti:-aprāptavihīnasya ca pratilambha:,
pratilabdhena ca

samanvāgama: | viparyayādaprāptiriti siddham |

kasya punarime prāptyaprāptī ?

prāptyaprāptī svasantānapatitānāṃ,

na parasantānapatitānām | nahi parakīyai: kaścit
samanvāgata: | nāpyasantati-

patitānām | na hyasattvasaṅkhyātai: kaścit samanvāgata: |

eṣa tāvat saṃskṛteṣu niyama: |

asaṃskṛteṣu puna: prāptyaprāptī-

nirodhayo: ||36||

sarvasattvā apratisaṅkhyānirodhena samanvāgatā: | ata eva
hi coktamabhidharme

(jñā^ pra^ 19.9)-"anāsravairdharmai: ka: samanvāgata: ?
āha-sarvasattvā:" iti |

pratisaṅkhyānirodhena sakalabandhanādikṣaṇasthavarjyā:
sarva āryā: pṛthagjanāśca kecit

-------------------

jātavedā agni:' iti | sūtre'pyuktam-"avidyā katamā ?
yatpūrvānte ajñānamaparānta ajñānam"

iti vistara: | viparyayādaprāptiriti siddhamiti |
viparyayādevāprāptiriti siddhe naitadartha sūtre

karttavyamityabhiprāya: | aprāptirapratilambho'samanvāgama
iti viparyayādetat trayaṃ gamyate | tathaiva

cāpratilambhāsamanvāgamayoraprāptiriti sāmānyasaṃjñā |
tasmādevaṃ ca vaktavyam-dvividhā aprāpti:

aprāptapūrvāṇāmapratilambha:,
prāptavihīnānāmasamanvāgama iti | atha vā-apratilabdhasya

vihīnasya cādyāprāptirapratilambha:, apratilabdhena
vihīnena ca dvitīyādiṣu kṣaṇeṣvasamanvāgama

iti |

"prāptyaprāptī svasantānapatitānām" iti | saṃskṛtānāṃ
prāptyaprāptī svasantānapati-

tānāmevetyavadhāryate | na parasantānapatitānāmiti | na
parasattvasantatipatitānāṃ dharmāṇāṃ svasantatau

prāptyaprāptī bhavata ityartha: | tenāha-na hi parakīyai:
kaścit samanvāgata iti | mālyābharaṇādaya:

kāṣṭhyakuḍyādigatāśca rūpādayo'sattvasaṅkhyātā:,
cakṣurādaya: sattvasaṅkhyātā:, keśādayo

rūpīndriyasamabaddhā: sattvasaṅkhyātā eva veditavyā:;
tadanugrahopaghātapariṇāmānuvidhānāt | tathā

hi-rūpīndriyopaghātāt pālityādivikāra: keśānāṃ
dṛśyate, rasāyanopayogena cānugrahāt

pālityādipratyāpattiriti sarveṣāṃ sattvasaṅkhyātānāṃ
prāptirbhavatīti siddhānta: |

"nirodhayo:" iti |
pratisaṅkhyāpratisaṅkhyānirodhayorasattvasaṅkhyātayorapi
prāptyaprāptī

bhavata: | sarvasattvā apratisaṅkhyānirodhena
yathāpratyayavaikalyaṃ samanvāgatā: | sakalabandhanā-

dikṣaṇasthavarjyā iti | ādau kṣaṇa: du:khe
dharmajñānakṣāntikṣaṇa:, tatra sthitā ādikṣaṇasthā: |

sakalāni bandhanānyeṣāmiti sakalabandhanā:,
aprahīṇasarvaprakārakleśā: | sakalabandhanāścādi-

kṣaṇasthāśca ta iti sakalabandhanādikṣaṇasthavarjyā: |
ke ? sarva āryā: | te pratisaṅkhyānirodhena

samanvāgatā: | sakalabandhānādikṣaṇasthāstvāryā na
samanvāgatā: | tasyāṃ hyavasthāyāṃ kṣāntibadhyā:

kleśāśchidyante, na chinnā: | tannirodho'pi prāpyate ? na
prāpta:; "nirudhyamāno mārgastu prajahāti

@168

samanvāgatā: | ākāśena tu nāsti kaścit samanvāgata: |
tasmādasya nāsti prāpti: |

yasya ca nāsti prāptistasyāprāptirapi nāstīti siddhānta:
|

prāptirnāmāsti kiñcit bhāvāntaramiti | kuta etat ?
āha-sūtrāt | sūtre

hyuktam-"sa eṣāṃ daśānāmaśaikṣāṇāṃ
dharmāṇāmutpādāt pratilambhāt samanvāgamādāryo

bhavati pañcāṅgaviprahīṇa:" (ma^ ā^ 49.16) iti vistara: |

tena tarhi asattvākhyairapi samanvāgama: prāpnoti,
parasattvaiśca | kiṃ kāraṇam ?

sūtre vacanāt | "rājā bhikṣavaścakravartī saptabhī
ratnai: samanvāgata:" (dī^ ni^ 3.59)

iti vistara: | vaśitvamatra samanvāgamaśabdenoktam | tasya
teṣu ratneṣu vaśitvaṃ kāmacāra

iti | tatra vaśitvaṃ samanvāgama:, anyatra
punardravyāntaramiti |

-------------------

tadāvṛtim" (abhi^ 6.81) iti siddhāntāt |
ekaprakāropalikhitādayastvāryā

laukikamārgaprāptena nirodhena tasyāmavasthāyāṃ
samanvāgatā: | ata ūrdhvaṃ dvitīyādiṣu kṣaṇeṣu

samanvāgatā eva anāsravamārgaprāptenāpi nirodhena |
pṛthagjanāśca kecit samanvāgatā iti |

asambandhāt | nirodhābhyāṃ tvasti sambandha: |
tasmādākāśasya prāptirnāsti | yasya ca nāsti

prāpti:, tasyāprāptirapi nāstīti siddhānta eṣa
vaibhāṣikāṇām |

kuta etaditi | rūpādicakṣurādivat
svarūpakāryānupalambhāt pṛcchati | sūtrāditi |

vyākhyānameva vaibhāṣika: sādhayati |
daśānāmaśaikṣāṇāṃ dharmāṇāmiti |
vistara:-daśāśaikṣā

dharmā:-aṣṭāvaśaikṣārṇyāmārgāṅgāni, samyagvimukti:,
samyag jñānañca | teṣāmutpādāt sammukhī-

bhāvāt pratilambhādādita: prāpte:, samanvāgamāt
paścātprāpte:, pañcāṅgaṃ viprahīṇa:
prahīṇapañcāṅga

ityartha: | pañcāṅgāni-satkāyadṛṣṭi:,
śīlavrataparāmarśa:, vicikitsā, kāmacchanda:, vyāpāda

iti | etānyanāgāmiphalaprāptau prahīṇānīti na yujyante |
imāni tu prayujyamānāni pañcāṅgāni

paśyāmo yadutordhvabhāgīyāni-rūparāga:, ārūpyarāga:,
auddhatyam, māna:, avidyā ceti |

pratinidhibhūtāyā: prāpteryogāt prakṛtistho'pyarhannārya
ityucyate | sādhanaṃ cātra-`dravyato'sti

samanvāgama:; sūtroktatvāt, āyatanadravyavat' iti |

ācāryastaṃpratyāha-tena tarhyasattvākhyairapi
cakraratnādibhi: parasattvairapi strīratnādibhi:

samanvāgamo dravyasat prāpnoti | sūtre vacanāt | kathamiti ?
sūtraṃ darśayati-rājāyāvadvistara

iti | rājā bhikṣavaścakravartī saptabhī ratnai:
samanvāgata: | tasyemāni sapta ratnāni, tadyathā-

cakraratnam, hastiratnam, aśvaratnam, maṇiratnam, strīratnam,
gṛhapatiratnam, pariṇāyakaratnamevaṃ

saptamamiti vistara: | ebhi: saptabhī ratnai: samanvāgama:
sūtra ukta: | na ca dravyato'stītyanai-

kāntikatāṃ darśayati, pratijñādoṣaṃ cāyamudgrāhayati;
anumānavirodhāt | katham ? ityucyate-

`na dravyasan daśāśaikṣadharmasamanvāgama:
samanvāgamasvābhāvyāt cakravarttisaptaratnasamanvāgamavat'

iti anena pratijñāyā: dharmasvarūpaṃ viparyāsayati |
vaśitvaṃ kāmacāra iti | icchānuvidhāyitvam |

tatra vaśitvamiti cakravartisūtre | anyatra
punardravyāntaramiti | daśāśaikṣadharmasamanvāgamasūtre |

@169

kuta etat ka: punarevamayoga: ? ayamayoga:-yadasyā naiva
svabhāva: prajñāyate

rūpaśabdādivad, rāgadveṣādivadvā; na cāpi kṛtyaṃ
cakṣu:śrotrādivat | tasmād

dravyadharmāsambhavādayoga: |

utpattiheturdharmāṇāṃ prāptiriti cet ? asaṃskṛtasya na
syāt | ye ca dharmā aprāptā

ye ca tyaktā bhūmisañcāravairāgyata:, teṣāṃ
kathamutpatti: syāt !

sahajaprāptihetukā cet ? jātiridānīṃ kiṅkarī,
jātijātirvā | sakalabandhanānāṃ

khalvapi mṛdumadhyādhimātrakleśotpattiprakārabhedo na
syāt; prāptyabhedāt | yato vā sa

bhedastata evāstu tadutpatti: | tasmānnotpattihetu: prāpti: |

-------------------

ka: punarevamayoga iti | pravacane hi
dvividhamiṣyate-dravyasacca vastu, prajñaptisacceti |

kathamayukti: ? iti vaibhāṣikā: | ācārya āha-ayamayoga iti
| vistara:-iha yad

dravyasadvastu tat pratyakṣagrāhyaṃ vā
bhavedanumānagrāhyaṃ vā | tatra pratyakṣagrāhyaṃ
rūpaśabdādi;

pañcendriyagrāhyatvāt | manovijñānagrāhyamapi kiñcit
pratyakṣaṃ rāgadveṣādi; svasaṃvedyatvāt | cakṣu:-

śrotrādi tvamanumānagrāhyaṃ
cakṣurvijñānādikṛtyānanumeyatvāt,
tadbhāvābhāvayostadbhāvābhāvāt |

prāpti: punarna pratyakṣagrāhyā, na cānumānagrāhyā;
tatsiddhau niravavadyānumānādarśanāt | tasmād

dravyadharmāsambhavādayoga iti sthitametat |

idānī mācāryastatpakṣamutthāpyotthāpya
dūṣayati-utpattiheturiti | vistara:-yasya

prāptirasti sa utpadyate, hetuvadbhāvāt | asaṃskṛtasya na
syāt prāpti:; yasmādasaṃskṛtamanutpādyam |

ye ca dharmā aprāptā du:khe dharmajñānakṣāntyādaya: | ye
ca tyaktā: bhūmisañcāravairāgyata: | tadyathā

kāmāvacarā akliṣṭā urdhvabhūmyupapattyā kliṣṭāśca
vairāgyeṇa tyaktā: | teṣāṃ dhātupratyāgamata:

parihāṇyā vā kathamutpatti: syāt | nahi teṣāṃ
prāptirasti; anutpannaniruddhatvāt |

sahajaprāptihetukā cet | kā ? teṣāmutpattiradhikṛtā
sahajā yā prāptiridānīmutpadyate

sā teṣāṃ janiketi | āha-jātiridānīṃ kiṅkarī
jātijātirveti | kiṅkaraṇaśīlā kiṅkarī |

jātirlakṣyaṃ dharmaṃ janayati | jātijātistu tallakṣaṇaṃ
jātiṃ janayati | tena yadi lakṣyāṇāṃ

dharmāṇāmutpattita: prāptihetukocyate, tatra jāti:
kiṅkarī | atha lakṣaṇānām, utpattistaddhetu-

kocyate, tata āha-jātijātirvā kiṅkarīti vikalpa: | atha
vā yadi bhavataivaṃ kalpyeta-

jātirdharmaṃ janayati, prāpti: punarjātiṃ janayatīti,
tatrocyate-jātijātirvā kiṅkarīti | sakala-

bandhanānāṃ khalvapīti | vistara:-yeṣāmeko'pi
kleśaprakāro na prahīṇaste sakalabandhanā:,

teṣāṃ sakalabandhanānāṃ khalvapi
mṛdumadhyādhimātrakleśotpattiprakārabhedo na syāt |
kasmāt ?

prāptyabhedāt | vikalpabandhanānāṃ hi prāptivaikalyān
mṛdumadhyādhimātrakleśotpattibheda:

parikalpyeta, na tu sakalabandhanānām; prāptīnāṃ
tulyatvāt | yato vā sa bheda iti | tato vā

kāraṇādabhyāsato'nyato vā sa bheda:-kasyacit
sakalabandhanasyādhimātra:, kasyacinmadhya:,

kasyacinmṛdu: | tata eva bhedakāraṇāt tadutpattirastu |
teṣāṃ mṛdvādīnāṃ kleśānāmutpatti: |

tasmānnotpattihetu: prāptiriti |

@170

kaścaivamāha-utpattihetu: prāptiriti ? kiṃ tarhi ?
vyavasthāhetu: prāpti: | asatyāṃ

hi prāptau laukikamānasānāmāryapṛthagjanānām `āryā
ime', `pṛthagjanā ime' iti na

syād vyavasthānam | prahīṇāprahīṇakleśatāviśeṣādetad
bhavitumarhati |

etaccaiva kathaṃ bhaviṣyati-eṣāṃ prahīṇa: kleśa:,
eṣāmaprahīṇa iti; prāptau

satyāmetat sidhyati tadvigamāvigamāt ?
āśrayaviśeṣādetat sidhyati | āśrayo hi sa

āryāṇāṃ darśanabhāvanāmārgasāmarthyāt tathā
parāvṛtto bhavati yathā na punastatpraheyāṇāṃ

kleśānāṃ prarohasamartho bhavati |
ato'gnidagdhabrīhivadabījībhūta āśraya: kleśānāṃ

prahīṇakleśa ityucyate | upahatabījabhāve vā laukikena
mārgeṇa | viparyayādaprahīṇakleśa: |

yaścāprahīṇastena samanvāgata:, yaśca
prahīṇastenāsamanvāgata iti prajñapyate |

-------------------

vaibhāṣika āha-kaścaivamāheti | vistara:-vyavasthāhetu:
prāpti: | asatyāṃ hi prāptau

laukikamānasānām iti | loke bhavaṃ laukikam, mana eva
mānasam, laukikaṃ mānasameṣāṃ ta

ime laukikamānasā: | āryapṛthagjanā: | āryāśca
pṛthagjanāśca | laukikamānasagrahaṇa-

māryaviśeṣaṇam | pṛthagjanā hi nityameva laukikamānasā:
| āsaṃjñikāsaṃjñisamāpattyavasthāyāṃ

vā pṛthagjanaviśeṣaṇamapi sambhavati | teṣā
māryapṛthagjanānām | teṣāmiti nirdhāraṇe ṣaṣṭhī,

sambandhalakṣaṇā vā | teṣāṃ na syād vyavasthānamiti
pariccheda: | yatkṛtaṃ vyavasthānaṃ sā prāpti: |

prahīṇāprahīṇakleśatāviśeṣāditi | prahīṇakleśā
āryā:, aprahīṇakleśā: pṛthagjanā:, tadbhāva:,

sa eva viśeṣa iti prahīṇāprahīṇakleśatāviśeṣa:,
tasmāt etad vyavasthānaṃ bhavitumarhati |

nanu ca pṛthagjanā api kecit prahīṇakleśā bhavanti,
kathamavadhāryate-āryā eva

prahīṇakleśā iti ? atyantasamuddhātavacanādevamuktam |
etaccaiva kathamiti | eṣāṃ prahīṇa: kleśa:

eṣāmaprahīṇa iti yadetadvyavasthānam, tat kathaṃ
bhaviṣyati | prāptau tu satyāṃ kleśaprāptyā

etatsidhyati vyavasthānam; tadvigamāvigamāt
kleśaprāptivigamāvigamāt | chedocchadādityartha: |

yeṣāṃ tatprāptivigamā: te āryā:, yeṣāmavigamā: te
pṛthagjanā iti | nanu ca pṛthagjanānāmapi

keṣāñci kleśaprāptirvigatā ? vigatā, na tu lokottareṇa
mārgeṇa | sa tarhi lokottaramārgakṛto

viśeṣa: kathaṃ paricchidyate ? lokottareṇeyaṃ
kleśaprāptirvigatā, laukikeneyamiti; sāsravānāsrava-

visaṃyogaprāptibhedāt | āśrayaviśeṣādetatsiddhyatīti |
ātmabhāvaviśeṣādetadvyavasthānam-

eṣāṃ prahīṇa: kleśa:, eṣāmaprahīṇa: kleśa iti
sidhyati | tathā parāvṛtta iti | tathānyathābhūta: |

tatpraheyāṇāṃ darśanabhāvanāmārgapraheyāṇām |
agnidagdhavrīhivaditi | yathā agnidagdho vrīhira-

bījībhūto bhavati, evaṃ yathoktena nyāyenābījībhūta
āśraya: kleśānāṃ prahīṇakleśa ityucyate |

upahatabījabhāve vā | āśraya ityadhikṛtam | tena laukikena
mārgeṇa prahīṇakleśa iti śakyate

vaktum; bījasyopaghātamātrabhāvāt | viparyayādaprahīṇa
iti | anirdagdhabīja āśraye'nupahata-

bījabhāve vā | yaścāprahīṇa iti |
yaścāprahīṇo'nantaroktena vidhinā darśanaprahātavya:,
kāmāvacaro

yāvadbhāvāgrika:, bhāvanāprahātavyo vā kāmāvacaro
yāvadbhāvāgrika:, tena samanvāgata: | yaśca

prahīṇastathaiva yāvadbhāvāgrika: | tenāsamanvāgata iti
prajñapyate | prajñaptidharmo'yamiti darśayati |

@171

kuśalā api dviprakārā:-ayatnabhāvina:, yatnabhāvinaśca;
ye ta ucyante-

utpattipratilambhikā:, prāyogikāśceti |
tatrāyatnabhāvibhirāśrayasya tadbījabhāvānupaghātāt

samanvāgata:, upaghātādasamanvāgata ucyate
samucchinnakuśalamūla: | tasya tūpaghāto

mithyādṛṣṭyā veditavya: | na tu khalu kuśalānāṃ
dharmāṇāṃ bījabhāvasyātyantaṃ santatau

samuddhāta: |

ye punaryatnabhāvinastairutpannaistadutpattau
vaśitvāvighātāt santate: samanvāgama

ucyate |

tasmād bījamevātrānapoddhṛtamanupahataṃ paripuṣṭaṃ ca
vaśitvakāle samanvāgamākhyāṃ

labhate, nānyad dravyam ||

kiṃ punaridaṃ bījaṃ nāma ? yannāmarūpaṃ phalotpattau
samarthaṃ sākṣāt pāramparyeṇa vā;

santatipariṇāmaviśeṣāt |

ko'yaṃ pariṇāmo nāma ? santateranyathātvam |

kā ceyaṃ santati: ? hetuphalabhūtāstraiyadhvikā:
saṃskārā: |

-------------------

kuśalā api dviprakārā iti | vistara:-yathā kliṣṭā
dviprakārā ityapi-śabdārtha: |

samuccaye vā kuśalāścetyartha: |
tadbījabhāvānupaghātāditi | teṣāmutpattilābhikānāṃ
kuśalānāṃ

bījaṃ tadbījam, tadbījasya bhāvastadbījabhāva:, kasya ?
āśrayasya | tadbījabhāvasyānupaghāta-

stadbījabhāvānupaghāta:, tasmāt tadbījabhāvānupaghātāt
| samanvāgata: | kai: ?  ayatnabhāvibhi:

kuśalai: | upaghātādasamanvāgata ucyate | ko'sau ?
ityāha-samucchinnakuśalamūla: | tasya

tviti | tasyāśrayasya tadbījabhāvasya upaghāto
mithyādṛṣṭyā veditavya:, nānyathā | tenāha-

na tu khalu kuśalānāṃ dharmāṇāṃ bījabhāvasyātyantaṃ
santatau samuddhāta: | yathā kleśānāmārya-

mārgeṇātyantaṃ santatau samuddhāta ityabhiprāya: |

ye punariti | vistara:-ye prāyogikā:, tairutpannai:
teṣāmutpattistadutpatti: | tadutpattau

vaśitvaṃ sāmarthyaviśeṣastasyā vighātāt | kasya ?
santate: | samanvāgama ucyate | kai: ?

tairyatnabhāvibhi: kuśalai: |

yasmādevaṃ tasmādbījameva śaktiviśeṣa evātra
samanvāgamāvasthāyāmanapoddhṛtaṃ kliṣṭānāṃ

dharmāṇāmāryamārgeṇa, anupahataṃ laukikamārgeṇa |
ayatnabhāvināṃ ca kuśalānāṃ dharmāṇāṃ mithyā-

dṛṣṭyā | paripuṣṭaṃ ca vaśitvakāle | yatnabhāvināṃ
kuśalānāṃ bījamiti prakṛtam | samanvāgamākhyāṃ

labhate | nānyad dravyaṃ yad vaibhāṣikai: kalpitam ||

kiṃ punaridaṃ bījaṃ nāmeti dravyāśaṅkayā pṛcchati |
yannāmarūpaṃ phalotpattau samartham | yat

pañcaskandhātmakaṃ rūpaṃ phalotpattisamartham |
sākṣādanantaram | pāramparyeṇa dūrata: |

ko'yaṃ pariṇāmo nāmeti sāṅkhyīyapariṇāmāśaṅkayā
pṛcchati | santateranyathātvamiti |

anyathotpāda: | kā ceyaṃ santatiriti | kiṃ yathā
sāṅkhyānāmavasthitadravyasya dharmāntaranivṛttau

dharmāntaraprādurbhāva:, tathāvasthāyinyā:
santateranyathātvamiti ? netyucyate | kiṃ tarhi ? hetuphala-

@172

yatra tūktam-"lobhena samanvāgato'bhavyaścatvāri
smṛtyapasthānāni utpāda-

yitum" ( ) iti ? tatrādhivāsanaṃ lobhasyāvinodanaṃ vā
samanvāgama: | yāvaddhi

tasyādhivāsako'vinodako bhavati tāvad bhavyastāni
bhāvayitum | evamayaṃ samanvāgama:

sarvathā prajñaptidharma:, na tu dravyadharma: | tasya ca
pratiṣedho'samanvāgama iti | dravyameva tu

vaibhāṣikā ubhayaṃ varṇayanti | kiṃ kāraṇam ? eṣa hi
na: siddhānta iti ||36||

-------------------

bhūtā: | hetuśca phalaṃ ca hetuphalam | hetuphalamiti
nairantaryeṇa pravṛttā straiyadhvikā: saṃskārā:

santatiriti vyavasthāpyante |

yatra tūktamiti | vistara:-yatra tu sūtra uktam | kim ?
ityāha-lobhena samanvāgato-

'bhavyo'yogyaścatvāri
smṛtyupasthānānikāyasmṛtyupasthānādīni utpādayitumiti |
yadi bījaṃ

prāpti: ? bījaṃ nityamastīti smṛtyupasthānotpattirna syāt
| bhavadīyāyāmapi prāptau tadutpattirna

syāditi tulyametat | tasmādubhābhyāmapi vaktavyam |

tatrādhivāsanaṃ lobhasyāvinodanaṃ vā samanvāgama iti |
adhivāsanam = abhyanujñānam,

avinodanam, avyupaśamanam | sarvathā prajñaptidharmo na
dravyadharma iti | sarvaprakāreṇa-

yadyutpattiheturyadi vyavasthāheturyadyāśrayaviśeṣo
yadyadhivāsanamavinodanaṃ vā, sarvathā prajñaptidharma: |

prajñaptyā saṃvṛtyā vyavahāreṇa dharma: prajñaptidharma:
| na dravyadharma: na dravyato dharma:, svabhāva ityartha: |

atha vā-dravyaṃ ca taddharmaśca sa dravyadharma: | na
rūpādivat vidyamānasvalakṣaṇo dharma ityartha: |

tasya ca pratiṣedha: | tasya ca prajñaptidharmasya
pratiṣedho'samanvāgama iti |

"idamasyeti jñānacihnaṃ
pratilabdhadharmāvipraṇāśakāraṇaṃ ca prāpti:"
ityācāryasaṅghabhadra: |

`idamasyeti jñānacihnam' ityasiddhametat, āśrayaviśeṣeṇa
tajjñānamiti brūma: | yadi

ca pratilabdhadharmāvipraṇāśakāraṇaṃ prāptiriṣyate ?
prāptaparityāgo naiva syāt, bhavati ca |

tasmādakāraṇametat |

sa eva ca śaktiviśeṣalakṣaṇaṃ bījabhāvamācāryeṇa
vyavasthāpitaṃ dūṣayati-kimayaṃ

śaktiviśeṣaścittādarthāntaram ? utānarthāntaram ? kiṃ
cāta: ? arthāntaraṃ cet, prāptirastīti,

saṃjñāmātre tu vivāda: | anarthāntaraṃ cet ?
nanvakuśalaṃ kuśalasya bījamabhyupagataṃ bhavati,

akuśalasya ca kuśalam | ko hi nāmauṣṇyasya
tejaso'narthāntaratve satyauṣṇyameva dāhakamadhya-

vasyenna teja: ! kuśalabījaṃ hyakuśale cetasyavyākṛte vā
varttate | evamakuśalabījaṃ kuśale

cetasyavyākṛte vā varttate | tathaiva cāvyākṛtabījamapi
kuśale cākuśale ca varttate | sāsravabījaṃ

cānāsrave, anāsravabījaṃ ca sāsrave cetasi varttate-iti
sāṅkaryadoṣa: prasajyata iti ?

atra vayaṃ brūma:-anarthāntarabhāve sāṅkaryadoṣo bhavet |
tattu bījaṃ na cittādarthāntaraṃ

vaktavyam, nāpyanarthāntaram; upādāyaprajñaptirūpatvāt |
athāpyanarthāntarabhāva:, tathāpyadoṣa:;

kuśalena hi cittenotpannena svajātīye'nyajātīye vā
svasantānacitte bījamādhīyeta, tata:

kāraṇaviśeṣāt kāryāviśeṣa iti viśiṣṭam, tena
taccittamutpadyeta | tadviśiṣṭaṃ cittaṃ kuśalabīja-

kāryakriyāyāṃ samarthamutpadyeta | evamakuśalenāpi
svajātīye'nyajātīye vā svasantānicitte

@173

sā kilaiṣā prāpti:

traiyadhvikānāṃ trividhā,

atītānāṃ dharmāṇāmatītāpi prāptirasti, anāgatāpi,
pratyutpannāpi |

-------------------

bījamādhīyeta, tacca tena
viśiṣṭamakuśalabījakāryakriyāyāṃ samarthamutpadyeta |
evamavyākṛtenāpi

cittena svajātīye anyajātīye vā svasantānicitte
bījamādhīyeta, taccāpi tena viśiṣṭamavyā-

kṛtabījakāryakriyāyāṃ samarthamutpadyeta |
sāsraveṇāpyanāsrave citte bījamādhīyeta, anāsraveṇāpi

sāsrave | ityevamanyonyabījādhāyakamanyonyajanakaṃ ca
cittaṃ cittāntarādutpadyamānamanyonyavā-

syavāsakatvena pravarttate | na ca kuśale citte nākuśale
citte śaktiviśeṣa āhita iti tadakuśalaṃ

kuśalatāmāpadyate, kuśalaṃ vā tadakuśalatām;
śaktiviśeṣamātratvāt | śaktibījaṃ vāsanetyeko-

'yamartha: | evamakuśalādivāsanāpi vaktavyā | yāvat
sāsraveṇānāsrave śaktiviśeṣādhāne'pi,

anāsraveṇāpi sāsrave śaktiviśeṣādhāne | na tat
sāsravamanāsravaṃ sampadyate, anāsravaṃ vā

sāsravamiti | bhavatāmapi vaibhāṣikāṇāmidaṃ
cintyate-yadā sāsravacittasamanantaramanāsravam,

anāsravacittasamanantaraṃ vā sāsravacittamutpadyate, tadā
kiṃ pūrvaka: sāsravakalāpo'nāsravakalāpo

vā śaktimān samanantarapratyayādibhāvenottarakalāpotpattau
?  utāśaktimān ? kiṃ cāta: ?

yadyaśaktimān, samanantarapratyayādibhāvo'pyasya hīyeta |
atha śaktimān, sā śakti: kiṃ sāsrave

cetasi sāsravā, āhosvidanāsravā ? taccitte
sāsravasyānāsravasya ca cittāntarasya

samanantarapratyayādibhāvaṃ kurvat kiṃ yayaiva śaktyā
sāsravasya samanantarapratyayādibhāvaṃ kuryāt

tayaivānāsravasya ? yadi ca tayaiva, kathaṃ
śaktikāryasāṅkaryaṃ na bhavet ! athānyayā śaktyā
sāsravasya,

anyayānāsravasya samanantarapratyayādibhāvaṃ kuryāt,
kathamanayorekatra śaktyostasmāccittā-

dananyayorbhinnarūpatā bhinnakāryatā ca yujyate ? yujyate
cet ? asmākamapi cittādananyāsāṃ

śaktīnāṃ tatrāvasthānaṃ kāryabhedaśca bhaviṣyati |
evamanāsravasyāpi cittasya sāsravānāsravacitta-

samanantarapratyayādibhāvena sambhavata: | tathaiva
śaktyorbhinnarūpatā kāryabhedaśca vaktavya: | tena

yaduktam-nanvakuśalaṃ kuśalasya bījamabhyupagataṃ
bhavatītyādi, tadayuktam; na hi kuśalāhitena

śaktiviśeṣeṇa viśiṣṭaṃ
samarthamakuśalamakuśalabījakāryaṃ karoti | kiṃ tarhi ?
kuśalabījakāryameva

karoti | svāhitena tu śaktiviśeṣeṇa tadakuśalaṃ
svabījakāryaṃ karoti | tat kathamidamucyate-

kuśalasyākuśalaṃ na bhavatīti | brūyāstvam-akuśalacitte
tatkuśalabījamāhite kimakuśalaṃ

na bhavatīti ? na bhavanto bījārthaṃ jānate | kuśalena
cittena nirudhyamānena tathā śaktiviśiṣṭa-

makuśalaṃ cittaṃ janyeta | yathā taccittaṃ svotpattiyogyaṃ
bhaviṣyati sākṣāt pāramparyeṇa veti

śaktiviśeṣa eva bījam | na bījaṃ nāma kiñcidasti;
prajñaptisattvāt | ata eva prāptyaprāptī

prajñaptisatyāvucyete | dravyasatyāveva tu vaibhāṣikā
varṇayanti ||36||

atītānāṃ dharmāṇāmatītāpi prāptiriti |
vistara:-atītānāṃ dharmāṇāṃ tadyathā kliṣṭā-

nāmatītā prāpti: | yā utpannaniruddhā sāgrajāpi
sambhavati, sahajāpi, paścātkālajāpi | teṣāmevā-

nāgatā prāptiranutpannā | pratyutpannā yā paścātkālajā
utpannāniruddhā | anāgatānāmapi prāptiratītā

@174

evamanāgata:-pratyutpannānāṃ pratyekaṃ trividhā |

śubhādīnāṃ śubhādikā |

kuśalākuśalāvyākṛtānāṃ kuśalākuśalāvyākṛtaiva
yathākramaṃ prāpti: |

svadhātukā tadāptānām,

ye dharmāstaddhātvāptāsteṣāṃ svadhātukā prāpti: |
kāmarūpārūpyāvacarāṇāṃ kāma-

rūpārūpyāvacarī yathākramam |

anāptānāṃ caturvidhā ||37||

adhātvāptānāmanāsravāṇāṃ dharmāṇāṃ caturvidhā
prāpti: | samāsena traidhātukī

-------------------

yāgrajotpannaniruddhā, anāgatā yānutpannā, pratyutpannā
agrajotpannāniruddhā | tathā pratyutpannānāmapya-

tītā prāptiryāgrajotpannaniruddhā, anāgatā yānutpannā,
pratyutpannā yā sahajā | atītādijātisāmānyaṃ

ca gṛhītvaivamuktam | na tvekasyātītasyāvaśyaṃ trividhā
prāptirasti | na hi vipākajasyānāgatā-

tītā vā prāpti: sambhavati; "avyākṛtāpti: sahajā" (abhi^
ko^ 2.38) iti vacanāt |

yadi tu pratidravyaṃ prāptivyavasthā kriyeta, sambhavaṃ
pratyetadevaṃ bhavet | kliṣṭānāmutpattiprati-

lambhikānāṃ ca kuśalānāmatītādīnāmatītādaya:
prāptayo'vaśyaṃ bhavanti | na hi pṛthagjana-

syānutpannasyānāsravasya mārgasyātītā pratyutpannā ca
prāptirasti | sāpavādaścāyamutsargo'vagantavya:;

"avyākṛtāpti: sahajā" (abhi^ ko^ 2.38) iti vacanāt |

asaṃskṛtānāṃ tu prāptirutpannaniruddhātītā,
anutpannāgatā, utpannāniruddhā pratyutpannā |

sugamatvāttu na sūtritametat |

kāmarūpārūpyāvacarāṇāṃ kāmarūpārūpyāvacarī
yathākramamiti | kāmadhātūpapannasya

kāmāvacarāṇāṃ dharmāṇāṃ kāmāvacarī prāpti: |
tasyaiva rūpāvacarāṇāṃ rūpāvacarī | tasyaivārūpyā-

vacarāṇāmārūpyāvacarī rūpadhātūpapannasya ca
kāmāvacarāṇām | tadyathā nirmāṇacittānāṃ

kāmāvacarī, rūpāvacarāṇāṃ rūpāvacarī,
ārūpyāvacarāṇāmārūpyāvacarī |
ārūpyadhātūpapannasya

taddhātukānāṃ taddhātukaiva prāpti: |

"anāptānāṃ caturvidhā" iti | adhātvāptānāṃ
saṃskṛtāsaṃskṛtānāmanāsravāṇāṃ caturvidhā

prāpti: | kāmarūpārūpyāvacarī cānāsravā ca, samāsena
sarvānanāptānabhisamasyetyartha: | pratyekaṃ

tu na caturvidhā | tata āha-tatrāpratisaṅkhyānirodhasyeti |
vistara:-kāmadhātūpapannasya

kāmāvacarādīnāṃ yathāsambhavamapratisaṅkhyānirodhasya
prāpti: kāmāvacarī | rūpadhātūpapannasya

rūpāvacarādīnāmapratisaṅkhyānirodhaprāptī rūpāvacarī
| ārūpyadhātūpapannāsyārūpyāvacarādīnāma-

pratisaṅkhyānirodhaprāptirārūpyāvacarī |
sattvasantānavaśenaiva hi tatprāptirvyavasthāpyate, na tu
teṣāṃ

vaśena yeṣāmapratisaṅkhyānirodha: | yadi hyevaṃ syāt,
mārgasatyasyāpratisaṅkhyānirodhaprāptiranāsravā

syāt | pratisaṅkhyānirodhasya rūpārūpyāvacarī
cānāsravā ceti | na kāmāvacarī; kāmadhātora-

pratipakṣatvāt | rūpāvacareṇa tu mārgeṇa prāptasya
rūpāvacarī prāpti:, ārūpyāvacareṇārūpyāvacarī,

anāsraveṇa mārgeṇānāsravā | āryasya tu rūpāvacareṇa
mārgeṇa prāptasya rūpāvacarī cānāsravā

@175

cānāsravā ca | tatrāpratisaṅkhyānirodhasya traidhātukī,
pratisaṅkhyānirodhasya rūpārūpyāvacarī

ca, anāsravāṃ ca | mārgasatyasyānāsravaiva | seyaṃ
samasya caturvidhā bhavati ||37||

śaikṣāṇāṃ dharmāṇāṃ śaikṣaiva prāpti:,
aśaikṣāṇāmaśaikṣaiva | naivaśaikṣānāśaikṣāṇāṃ
tu bheda:,

sa nirdiśyate-

tridhā naśaikṣā'śaikṣāṇām,

naivaśaikṣānāśaikṣā dharmā ucyante-sāsravā dharmā:,
asaṃskṛtaṃ ca | teṣāṃ śaikṣādibhedena

trividhā prāpti: |

sāsravāṇāṃ tāvat naivaśaikṣānāśaikṣī prāpti: |

apratisaṅkhyānirodhasya ca pratisaṅkhyānirodhasya
cānāryeṇa prāptasya |

tasyaiva śaikṣaiṇa mārgeṇa prāptasya śaikṣī,
aśaikṣeṇāśaikṣī |

darśanabhāvanāheyānāṃ yathākramaṃ
darśanabhāvanāheyaiva prāpti: ||

aheyānāṃ tu bheda: | sa nirdiśyate-

aheyānāṃ dvidhā matā |

apraheyā dharmā anāsravā: | teṣāmapratisaṅkhyānirodhasya
bhāvanāheyā prāpti:,

anāryaprāptasya ca pratisaṅkhyānirodhasya |
tasyaivāryamārgapraptasyānāsravā aheyā, mārgasatyasya

ca |

yaduktam-"traiyadvikānāṃ trividhā" (a^ ko^ 2.37) iti,
tasyotsargasyā-

yamapavāda:-

-------------------

ca, ārūpyāvacareṇārūpyāvacarī cānāsravā ca |
"laukikenāryavairāgye visaṃyogāptayo dvidhā"

(abhi^ ko^ 6.47) iti vacanāt | mārgasatyasyānāsravaiveti |
laukikīmasya prāptiṃ

pratiṣedhayati | seyaṃ samasya caturvidheti | samāsena
traidhātukī cānāsravā ca-ityuktamartha nigamayati

||37||

śaikṣāṇāmiti | śaikṣā dharmā: śaikṣasyānāsravā
dharmā: | aśaikṣā aśaikṣasyānāsravā: |

mārgasatyabhāvā evaite draṣṭavyā: |
śaikṣāśaikṣebhyastvanye naivaśaikṣānāśaikṣā: |
asaṃskṛtā api

yāvannaivaśaikṣā nāśaikṣā iṣyante | teṣāṃ tridhā
prāpti: śaikṣādibhedena-śaikṣyaśaikṣī, naivaśaikṣī,
nāśaikṣī

ceti | anāryeṇa prāptasyeti | pṛthagjanena prāptasya |
tasyaiva śaikṣeṇeti | tasyaiva pratisaṅkhyānirodhasya

śaikṣeṇa mārgeṇa prāptasya śaikṣī |
aśaikṣeṇāśaikṣī | kṣayajñānasamprayuktena mārgeṇa
prāptasya, visaṃyoga-

prāptisanniśrayatvāt kṣayajñānasya | yadyapi sa
vajropamena śaikṣeṇa prāpyate tadāvāhakatvāt,

tatprāptatvavacane tu śaikṣyā: prāpteraśaikṣī
prāptiviśeṣitā syāditi na tena śaikṣeṇāśaikṣītyuktam
|

tasyaivāryamārgaprāptasyānāsraveti | tasyaiva
pratisaṃkhyānirodhasyāryamārgaprāptasyānāsravā |
mārgasatyasya

cānāsravā | prāptirityadhikṛtam | āryeṇa
laukikamārgaprāptasya pratisaṃkhyānirodhasya prāpti: kiṃ

sāsravā ? utāho'nāsravā ? ubhayathetyāha | sā
kasmānnoktā ? sāvaśeṣaṃ bhāṣyam, paścād

@176

avyākṛtāpti: sahajā,

anivṛtāvyākṛtānāṃ sahajaiva prāpti:, nāgrajā, na
paścātkālajā; durbalatvāt |

tena teṣāmatītānāmatītaiva, yāvat pratyutpannānāṃ
pratyutpannaiva |

kiṃ sarvasyaivānivṛtāvyākṛtasya ? na sarvasya |

abhijñānairmāṇikādṛte ||38||

dve abhijñe avyākṛte nirmāṇacittaṃ ca varjayitvā |
teṣāṃ hi balavattvāt prayoga-

viśeṣaniṣpatte: pūrvaṃ paścāt sahajā prāpti: |
śailpasthānikasyāpi kasyacidairyāpathikasya

cātyarthamabhyastasyecchanti ||38||

kimanivṛtāpavyākṛtasyaiva sahajaprāpti: ? ityāha-

nivṛtasya ca rūpasya,

nivṛtāvyākṛtasyāpi vijñaptirūpasya sahajaiva prāpti:;
adhimātreṇāpyavijñaptyanu-

tthāpanādaurbalyasiddhe: |

yathā avyākṛtānāṃ dharmāṇāmayaṃ prāptibheda:,
kimevaṃ kuśalākuśalānāmapi kaścit

prāptibhedo'sti ? astītyāha |

kāmarūpasya nāgrajā |

-------------------

darśayiṣyate-"laukikenāryavairāgye visaṃyogāptayo dvidhā"
(abhi^ ko^ 6.47) iti nocyate |

yā tvasaṅkīrṇā prāpti: saivehocyata iti veditavyam |

durbalatvāditi | anabhisaṃskāravattvād durbalatvam |

dve abhijñe iti | divyacakṣurabhijñām,
divyaśrotrābhijñām | nirmāṇacittaṃ ca varjayitvā |

kim ? "avyākṛtāpti: sahajā" iti sambandhanīyam | teṣāṃ
hi balavattvāditi | vistara:-

teṣāṃ hi divyacakṣurabhijñādīnāṃ balavattvāt | kim ?
pūrvapaścāt sahajā prāpti: | prayogaviśeṣa-

niṣpatteriti | prayogaviśeṣeṇa
niṣpattirdivyacakṣurabhijñādīnām, tasyā: prayogaviśeṣa-

niṣpatterbalavattvam | balavattvāt pūrvapaścātsahajā
prāptirityarthasambandha: | śailpasthānikasyāpi

kasyacit, tadyathā viśvakarmaṇa: | airyāpathikasya ca |
tadyathā sthavirasyāśvajita: | atyarthamabhya-

stasya bhṛśamātmasātkṛtasyecchanti vaibhāṣikā: | kim ?
pūrvapaścātsahajā prāptiriti ||38||

"nivṛtasya ca rūpasya" iti | ca-śabda: samuccayārtha: |
prāpti: sahajeti samuccīyate |

tacca kliṣṭaṃ rūpaṃ prathamadhyānabhūmikameva
vijñaptirūpaṃ veditavyam; tato'nyāsu bhūmiṣu
tadutthāpakā-

bhāvāt | adhimātreṇāpīti | vistara:-adhimātreṇāpi
cittena nivṛttā vijñaptirutthāpitā |

tadeva cādhimātraṃ vijñapticittamavijñaptiṃ notthāpayati
| ato daurbalyasiddhi: | tasyā:-

daurbalyasiddhe: sahajaiva prāpti: | prāptibheda iti |
vipākajādīnāmanivṛtāvyākṛtānāṃ sahajā

prāpti:, abhijñādvayādīnāṃ tu pūrvapaścātsahajā
prāptiriti tadbheda: |

"kāmarūpasya nāgrajā" iti | kāmāvacarasya
kuśalākuśalasya vijñaptyavijñaptirūpa-  

@177

kāmāvacarasya vijñaptyavijñaptirūpasyāgrajā prāpti:
sarvathā nāsti | sahajā

cāsti, paścātkālajā ca |

kimaprāpterapi prāptivat prakārabheda: ? netyāha | kiṃ
tarhi ?

akliṣṭāvyākṛtā'prāpti:,

aprāptiranivṛtāvyākṛtaiva sarvā: | adhvabhedena puna:

sā'tītājātayostridhā ||39||

pratyutpannasya nāstyaprāpti: pratyutpannā |
atītānāgatayostu traiyadhvikī ||39||

kāmādyāptāmalānāṃ ca,

`trividhā' iti varttate | kāmāptānāṃ
kāmarūpārūpyāvacarī | evaṃ rūpārūpyāptānā-

manāsravāṇāṃ ca nāstyanāsravā kācidaprāpti: | tathā
hi-

-------------------

syāgrajā prāpti: sarvathā nāsti | yadi kuśalasya
yadyakuśalasya, nāstyeva sarvathetyartha: | sahajā

cāsti paścātkālajā ceti | sambhavata: | tadyathā
prathamasya vijñaptyavijñaptikṣaṇasyādau sahajā

prāptirbhavati | dvitīyādiṣu kṣaṇeṣu tasyaivādyasya
kṣaṇasya paścātkālajā bhavati | evamanyeṣāmapi

dvitīyādīnāṃ kṣaṇānāṃ sahajā paścātkālajā
prāptirveditavyā | kāmāvacarasyaiva rūpasyāgrajā

prāptipratiṣedhād dhyānānāsravasaṃvararūpasyāgrajā
prāptirastyevetyutsṛṣṭā bhavati |

aprāptiranivṛtāvyākṛtaiva sarvā | kasmādvyavasthāpyate ?
yadyaprāpti: kleśānāṃ kliṣṭā

bhavet, prahīṇakleśasya kleśavadeva na syāt | yadi kuśalā
syāt, samucchinnakuśalamūlasya

na syāt | anāsravāṇāṃ dharmāṇāmaprāptiranāsravā
syāt | kiṃ syāt ? pṛthagjano na syāt;

nityamāryadharmasamanvāgatatvāt |
pāriśeṣyādanivṛtāvyākṛtaivāprāptiriti vyavasthāpyate
|

pratyutpannasya nāstyaprāpti: pratyutpanneti | pratyutpannasya
dharmasya prāptirvartate | tasmādasyāprāptirnāsti

pratyutpannā; tasya prāptyāprāptyo: samavadhānāsambhavāt
| atīnātāgatayostu traiyadhvikīti |

aprāptānāṃ prāptavihīnānāṃ ca prāyogikāṇāṃ
guṇānāmanāgatānāṃ ca cakṣurādīnāmapi ca yeṣāṃ

prāptirnāsti, atītāpyastyaprāpti:, anāgatāpi,
pratyutpannāpi | srotonyāyena hi teṣāmaprāptirutpadyate

nirudhyate anāgatāvasthāneti ||39||

"kāmādyāptāmalānāṃ ca" iti | "tridhā"
ityanukarṣaṇārthaścakāra: | kāmādiṣu

dhātuṣvāptā kāmādyāptā:, kāmādyāptānāmamalānāṃ
cāprāpti strividhā, upapattyāśrayavaśena tadvyava-

sthāpanāt | dharmasahāvyavasthāpinī hyaprāpti:, na
prāptivaddharmavaśena vyavasthāpyate | tasmāt

kāmadhātūpapannasya
kāmarūpārūpyāvacarāṇāmanāsravāṇāṃ ca
dharmāṇāmaprāpti: kāmāvacarī, rūpadhātū-

papannasya rūpāvacarī,
ārūpyadhātūpapannasyārūpyāvacarī |
tadyathā-kāmadhātūpannasya prāyogikāṇāṃ

guṇānāmupapattilābhikānāmapi
kuśalasamucchedāvasthāyāmaprāpti:, avītarāgatvācca
rūpārūpyā-

vacarāṇāmakliṣṭānāmaprāpti:,
pṛthagjanatvāccānāsravāṇāmaprāpti: kāmāvacarī |
tathā rūpadhātū-

papannasya kāmāvacarāṇāṃ bhūmisañcāratyaktānāṃ
rūpārūpyāvacarāṇāṃ ca prāyogikāṇāṃ guṇānāṃ

pṛthagjanatvāccānāsravāṇāmaprāptī rūpāvacarī |
tathaiva cārūpyadhātūpapannasya kāmarūpāvacarāṇāṃ

@178

mārgasyāprāptiriṣyate |

pṛthagjanatvam,

"pṛthagjanatvaṃ katamat ? āryadharmāṇāmalābha:" ( ) iti

śāstrapāṭha: | alābhaśca nāmāprāpti: | na ca
pṛthagjanatvamanāsravaṃ bhavitumarhati |

katameṣāmāryadharmāṇāmalābha: ? sarveṣām;
aviśeṣavacanāt | sa tu yo vinā

lābhenālābha: | anyathā hi buddho'pi
śrāvakapratyekabuddhasāntānikairasamanvāgamād anārya:

syāt | evaśabdastarhi paṭhitavya: ? na paṭhitavya: |
ekapadānyapi hyavadhāraṇāni bhavanti,

tadyathā-abbhakṣa:, vāyubhakṣa iti |

du:khe dharmajñānakṣāntitatsahabhuvāmalābha ityapare | na
ca tattyāgādanāryatvaprasaṅga: ?

tadalābhasyātyantaṃ hatatvāt | te tarhi trigotrā iti
katameṣāmalābha: ? sarveṣām | evaṃ

-------------------

bhūmisañcāratyaktānāmārūpyāvacarāṇāṃ ca
prāyogikāṇāṃ guṇānāṃ pṛthagjanatvādeva
cānāsravāṇāma-

prāptirārūpyāvacarīti neyam |

pṛthagjanatvaṃ katamat ? āryadharmāṇāmalābha iti | anena
śāstrapāṭhenānāsravatvābhāvama-

prāpterdarśayati | katameṣāmāryadharmāṇāmalābha iti |
`āryadharmā du:khe dharmajñānakṣāntimārabhya

sarvo'nāsravo mārga:' iti | ata evaṃ pṛcchati |
sarveṣāmaviśeṣavacanāditi | sarvethā du:khe

dharmajñāna-kṣāntyādīnāṃ
śaikṣāśaikṣajñānānāmalābha: | kasmāt ?
aviśeṣitatvāt | yadyevam,

utpannāyāmapi du:khe dharmajñānakṣāntau
pariśiṣṭānāmāryadharmāṇāmalābho'syāstītyanārya:
syāt ?

tasmādidamāha-sa tu yo vinā lābheneti | yo vinā
lābhenālābha:, tat pṛthagjanatvamiti |

anyathā hīti | vistara:-yadyāryadharmāṇāṃ lābhe'pi
satyanyeṣāmapi dharmāṇāmalābha: pṛthagjanatva-

miṣyate, buddho'pi
śrāvakapratyekabuddhasāntānikairāryadharmairasamanvāga
mādanārya: syāt | kevalā-

lābhagrahaṇāt tvaprasaṅga: | evaśabdastarhi paṭhitavya iti
| āryadharmāṇāmalābha eveti |

ekapadānyapi hyavadhāraṇānīti kevalapadānyapītyartha: |
abbhakṣo vāyubhakṣa iti | abbhakṣa eva,

vāyubhakṣa eveti nocyate, evaśabdasya cārtho gamyate,
tadvadihāpīti | atha vā-apa eva yo

bhakṣayati so'bbhakṣa:, yo vāyumeva bhakṣayati sa
vāyubhakṣa iti | yathātra luptanirdiṣṭasyaivakārasyā-

vadhāraṇārtho gamyate, tadvadihāpyalābha eveti |

du:khe dharmajñānakṣāntitatsahabhuvāmityapara iti |
vistara:-du:khe dharmajñānakṣāntestatsaha-

bhuvāṃ ca vedanādīnāṃ dharmāṇāmalābha: pṛthagjanatvam
| asmin pakṣa utpannāyāmapi du:khe dharmajñāna-

kṣāntau
pariśiṣṭānāmāryadharmāṇāmalābho'stītyanārya:
syāditi yo doṣa: ukta: sa na sambhavati |

yadā tarhi phalaprāptistadā du:khe
dharmajñānakṣāntitatsahabhuvāṃ vihāniriti
phalaprāptāvanārya: syāditi

doṣaparihārārthamāha-na ca tattyāgāt | na ca teṣāṃ
kṣāntirasahabhuvāṃ tyāgāt | anāryatvaprasaṅga: |

tadalābhasyātyantaṃ hatatvāt,
tasyālābhasyātyantavihīnatvāt | katham ? asāvatyantaṃ
hata:;

tatsantāne punaranutpatte: | te tarhi trigotrā iti |
śrāvakapratyekabuddhabuddhagotrā iti | katameṣāma-

lābha: ? sarveṣāmiti | śrāvakādigotrāṇām | evaṃ tarhi
sa eva doṣa iti | buddho'pi trigotrā-

@179

tarhi sa eva parihāra: | yatnastarhi vyartha: ? evaṃ tu sādhu
yathā sautrāntikānām | kathaṃ

ca sautrāntikānām ? "anutpannāryadharmā santati:
pṛthagjanatvam" iti |

atheyamaprāpti: kathaṃ vihīyate ? yasya yā dharmasya
prāptirasau

tatprāptibhūsañcārād vihīyate ||40||  yathā
tāvadāryamārgasyālābha: pṛthagjanatvam, tasya lābhāt
tadvihīyate, bhūmi-

sañcārācca |

evamanyeṣāmapi yojyam |

-------------------

lābhādanārya: syādityartha: | puna: sa eva parihāra iti |
`sa tu yo vinā lābhena' iti pūrvavat

prapañco yāvat `tadyathā abbhakṣo vāyubhakṣa:' iti |
yatnastarhi vyartha iti | kṣāntipariśiṣṭārya-

dharmālābhasadbhāvādanārya: syādityasya doṣasya
parihārāya' kṣāntitatsahabhuvāmalābha: pṛthagjana-

tvam' iti yo yatna:, sa vyartha: syāt |
pūrvapakṣadoṣaparihāra
evāyamāsthīyate-anutpannāryadharmā

santatiriti | anutpannā āryadharmā
asyāmityanutpannāryadharmā santati: pṛthagjanatvam |
anutpannārya-

mārgā skandhasantatirityartha: | arthād utpannāryadharmā
santatirāryatvamityuktaṃ bhavati; āśraya-

parāvṛtte: |

atheyamaprāptiriti | sarvadharmāprāptiścodyate,
nāryadharmāprāptireva | yathā tāvaditi |

udāharaṇametat | tasya lābhāt tadvihīyata iti |
tasyāryamārgasya lābhāt tatpṛthagjana-

tvamalābhalakṣaṇaṃ vihīyate | kiṃdhātukaṃ tat
pṛthagjanatvam ? tridhātukamityeke | nanu copapattyā-

śrayavaśenālābho vyavasthāpyate, pṛthagjanatvaṃ
cālābhasvabhāvam, tasmādasya kāmāvacarasya

sattvasya kāmāvacarameva pṛthagjanatvamasti, na
rūpārūpyāvacaram | atastraidhātukaṃ vihīyata

ityayujyamānametat paśyāma: ? atha punaranutpattidharmatāṃ
tadāpannamiti kṛtvā traidhātukaṃ tadvihīyata

ityupacārakalpanā ? bhavatveṣā, naiṣā vāryate |
kāmāvacarasyaiva tvekasya pṛthagjanatvasya prāptirasti |

tallaukikāgradharmāvasthāyāṃ vihīyata iti vedayāma: |
tacca kāmavairāgye navame vimuktimārge

prahīyate | rūpārūpyadhātvorutpadyamānasya tvāryasya
pratibhūmyavasthitānāṃ pṛthagjanatvānāmārya-

mārgaprāptisāmarthyānnaiva prāptirutpadyate | pratibhūmi
tu navame vimuktimārge teṣāṃ prahāṇaṃ bhavatītya-

vagantavyam |

bhūmisañcārācceti | yadā ca kāmadhātorvairāgyaṃ kṛtvā
prathamaṃ dhyānaṃ sañcarati, tadā ca

tatkāmāvacaraṃ pṛthagjanatvaṃ vihīyate | na cāryo
bhavati; prathamadhyānabhūmikapṛthagjanatvaprādurbhāvāt |

evamārūpyadhātusañcārād rūpāvacaraṃ pṛthagjanatvaṃ
vihīyate | ūrdhvabhūmeścādharāṃ bhūmiṃ sañcarati |

ūrdhvabhūmikaṃ pṛthagjanatvaṃ vihīyata iti vaktavyam |
evamanyeṣāmapi yojyamiti | yathā

āryamārgasya prāptyā pṛthagjanatvamaprāptirvihīyata iti
yojitam, evamanyeṣāmapi śrutacintā-

mayādikānāṃ dharmāṇāmaprāptirvihīyata iti yojyam |
katham ? kāmāvacarāṇāṃ tāvacchrutacintā-

mayādikānāṃ dharmāṇāṃ prāptilābhādaprāptirvihīyate
| upapattilābhikālānāṃ ca kuśalānāṃ

prāptyā samucchinnakuśalasyāprāptirvihīyate,
bhūmisañcārācca | yadā cāyaṃ kāmadhātoścyutvā

@180

`vihīyate' iti | tasyā aprāpteraprāptirutpadyate,
prāptiśchidyate | kiṃ punaraprāpti-

prāptyorapi prāptyaprāptī bhavata: ? ubhayorapyubhayaṃ
bhavatītyāhu: | nanu caivamanavasthāprasaṅga:

prāptīnām ? nānavasthāprasaṅga:; parasparasamanvāgamāt |
ātmanā tṛtīyo hi dharma utpadyate |

sa ca dharma:, tasya prāpti:, prāptiprāptiśca | tatra
prāptyutpādāt tena dharmeṇa samanvāgato

bhavati, prāptiprāptyā ca | prāptiprāptyutpatte: puna:
prāptyaiva samanvāgato bhavati, ato

nānavasthā |

evaṃ ca kṛtvā ātmanā tṛtīyasya dharmasya kuśalasya
kliṣṭasya ca dvitīye kṣaṇe

tisra: prāptayo jāyante, tāsāṃ ca punastisro'nuprāptaya
udbhavanti iti ṣaḍ bhavanti |

tṛtīye kṣaṇe prathamadvitīyakṣaṇotpannānāṃ
dravyāṇāṃ nava prāptaya: sārdhamanuprāptibhiraṣṭādaśa

bhavanti |

evamuttarottaravṛddhiprasaṅgenaitā: prāptayo visarpantya:
sarveṣāmatītānāgatānāṃ kleśopa-

-------------------

prathamaṃ dhyānamupapattyā sañcarati, tadā ca
tadbhūmikānāṃ gatisaṃgṛhītānāṃ
skandhānāmaprāptirvihīyate |

akliṣṭāvyākṛtā eva hi gatayo vakṣyante | "avyākṛtāpti:
sahajā" (abhi^ ko^ 2.38)

iti coktam |

evaṃ prathamadhyānabhūmikānāṃ prāyogikāṇāṃ
guṇānāṃ prāpteraprāptirvihīyate, bhūmisañcārācca |

ūrdhvabhūmikānāṃ gatisaṃgṛhītānāṃ skandhānāṃ
tadbhūmisañcārād vihīyata iti | idamekeṣāṃ bhūmi-

sañcāravyākhyānodāharaṇam | tatrāviviktaṃ
paśyāma:-ūrdhvabhūmikānāṃ gatisaṃgṛhītānāṃ
skandhā-

nāmaprāptirna kevalaṃ bhūmisañcārādvihīyate, kiṃ tarhi
? tatprāptito'pīti | idaṃ tvasaṅkīrṇamudāharaṇaṃ

paśyāma: | tadyathā-dvitīyādidhyānabhūmikānāṃ
prāyogikāṇāṃ guṇānāṃ tadalābhina: kāmāvacarasya

sattvasyāprāptirasti | sa yadi kāmavairāgyaṃ kṛtvā
prathamadhyānamupapadyate, sā teṣāmaprāptirbhūmi-

sañcārādvihīyate | prathamadhyānabhūmikā tu
teṣāmaprāptirudbhavatīti | evamanyeṣāmapi yojyam |

nanu caivamanavasthāprasaṅga: prāptīnāmiti | prāpterapi
prāpti:, asyā apyanyā, tasyā

apyanyā-ityanavasthā | parasparasamanvāgamāditi |
prāptiprāptiyogāt prāptyā: samanvāgata: |

prāptiyogāt prāptiprāptyā samanvāgata ityartha: |
prāptyutpādāditi vistara: | prāptyutpādāt tena

dharmeṇacittena vā samanvāgato bhavati | prāptiprāptyā ca
| samanvāgata iti varttate | prāptiprāptyutpatte:

prāptyaiva samanvāgato bhavatīti | evaṃ prāptirubhayatra
vyāpriyate, prāptiprāptistvekatreti, ato

nānavasthā | kuśalasya kliṣṭasya ceti |
anayoragrajapaścātkālajaprāptitvād grahaṇam | avyā-

kṛtasya hi sahajaiva prāptiriti | dvitīye kṣaṇa iti |
vistara:-dvitīye kṣaṇe tasya dharmasya,

tatprāpte:, prāptiprāpteśca prāptaya iti tisra: prāptaya:
| prāptiyogāddhi tai: samanvāgato bhavati |

tābhistisṛbhi: prāptibhi: samanvāgamārthaṃ
punastisro'nuprāptaya udbhavantīti ṣaḍ bhavantiprāptaya: |

prathamadvitīyakṣaṇotpannānāṃ dravyāṇāmiti | dharmeṇa
sārdhaṃ navānāṃ dravyāṇāṃ nava prāptaya:

sārdhamanuprāptibhiraṣṭādaśa bhavanti |

@181

kleśakṣaṇānāmupapattilābhikānāṃ ca kuśalakṣaṇānāṃ
sasamprayogasahabhuvāmanādyantasaṃsāra-

paryāpannānāmanantā ekasya prāṇina: kṣaṇe kṣaṇe
upajāyante ityanantadravyā: pratisantāna-

mātmabhāvakṣaṇā: sattvānāṃ bhavanti | atyutsavo
batāyaṃ prāptīnāṃ varttate ! kevalaṃ na

pratighātinya:; yato'vakāśaṃ labhante | itarathā
hyākāśe'pyavakāśo na syād dvitīyasya

prāṇina: ||40||

atha keyaṃ sabhāgatā ?

sabhāgatā sattvasāmyam,

sabhāgatā nāma dravyam, sattvānāṃ sādṛśyam |
`nikāyasabhāga:' ityasyā: śāstre

saṃjñā |

sā punarabhinnā bhinnā ca | abhinnā sarvasattvānāṃ
sattvasabhāgatā; pratisattvaṃ sarveṣu

-------------------

evamuttarottaravṛddhiprasaṅgeneti | vistara:-uttarottarasya
kṣaṇasya vṛddhi: prāptibhi:, uttarottare

vā kṣaṇe vṛddhi: prāptīnām, tasyā: prasaṅga
uttarottaravṛddhiprasaṅga:, tena uttarottaravṛddhiprasaṅgena
|

etā: prāptayo visarpantya iti | diṅmātraṃ darśayiṣyāma:
| caturthe kṣaṇe prathamakṣaṇotpannaistribhirdharmai:

prāptyanuprāptimadbhirbhavitavyam |
dvitīyakṣaṇotpannābhirapi ṣaḍbhi: prāptyanuprāptibhi:
puna: prāptyanu-

prāptimatībhirbhavitavyam | evaṃ
tṛtīyakṣaṇotpannābhiraṣṭādaśabhi: prāptyanuprāptibhi:
punarapi prāptyanu-

prāptimatībhirbhavitavyamiti
prathamadvitīyatṛtīyakṣaṇotpannānāṃ saptaviṃśati:
prāptaya: sārdhamanuprāpti-

bhistāvatībhiriti catu:pañcāśat prāptayaścaturthe kṣaṇe
bhavanti | pañcame tu kṣaṇe prathamadvitīyatṛtīya-

śṛṇotpannā: prāptyanuprāptaya: punaścatu:
pañcāśaccaturthakṣaṇotpannaprāptyanuprāptayaśca
dviścatu:pañcāśad

bhavanti | trīṇi catu:pañcāśatkāni
dvāṣaṣṭyuttaraśataṃ prāptīnāṃ jāyate |
emuttarottaravṛddhiprasaṅgo

vaktavya: | atītānāgatānāmiti | atra
pratyutpannāgrahaṇam; anāvaśyakatvāt |
utpattilābhikānāṃ

ceti | atra prāyogikāgrahaṇamanāvaśyakatvādeva |
sasamprayogasahabhuvāmiti | savedanādi-

sajātyādīnām | anādyantasaṃsāraparyāpannānām |
anādāvanante ca saṃsāre saṃgṛhītānām | anantā

aprameyā ekasya prāṇina:, kimaṅga bahūnām ! kṣaṇe
kṣaṇa upajāyante prāptaya iti | anantadravyā

eva | anantaprāptidravyā ityartha: | atyutsavo batāyaṃ
prāptīnāmiti | parihāsavacanametat | kevalaṃ

na pratighātinya:; arūpiṇītvāt | yato'vakāśaṃ labhante
prāptaya: ||40||

"sabhāgatā sattvasāmyam" iti | vistara:-samāno bhāgo
bhajanameṣāmiti sabhāgā:,

tadbhāva: sabhāgatā | samāno vā bhāgo bhajanaṃ sabhāga:,
sabhāga eva sabhāgatā | yadyogāt sabhāgo

bhavati tad dravyam | sattvānāṃ sāmyaṃ sāmānyam,
sādṛśyamityartha: | sattvagrahaṇamasattvanirāsārtham |

sattvānāṃ sattvasaṅkhyātānāṃ ca dharmāṇāṃ
sādṛśyaṃ sabhāgatā | asattvasaṃkhyātānāṃ
śāliyavādīnāṃ

neṣyate | nikāyasabhāga ityasyā: śāstre saṃjñeti |
jñānaprasthānādike śāstre `nikāyasabhāga:'

ityanayā saṃjñayāyaṃ cittaviprayukto nirdiśyate | iha tu
ślokabandhānuguṇyāt sabhāgatetyanayā

saṃjñayetyabhiprāya: |

sā punarabhinnā bhinnā ceti | sarvasattvavarttinī |
pratisattvamanyānyāpyabhinnetyucyate;

@182

bhāvāt | bhinnā punasteṣāmeva sattvānāṃ
dhātu-bhūmi-gati-yoni-jāti-strī-puruṣo-

pāsaka-bhikṣu-śaikṣāśaikṣādibhedena pratiniyatā
dharmasabhāgatā |

puna: skandhāyatanadhātuta: | yadi sattvasabhāgatā
dravyamaviśiṣṭaṃ na syāt, anyonya-

viśeṣabhinneṣu `sattva: sattva:' ityabhedena buddhirna syāt,
prajñaptiśca | evaṃ skandhādi-

buddhiprajñaptayo'pi yojyā: |

syāccyaveta, upapadyeta, na ca sattvasabhāgatāṃ vijahyāt,
na ca pratilabheta-iti

catuṣkoṭika: | prathamā koṭi:-yataścyavate
tatraivopapadyamāna: | dvitīyā-niyāmama-

vakrāman sa hi pṛthagjanasabhāgatāṃ vijihāti,
āryasabhāgatāṃ pratilabhate | tṛtīyā-

gatisañcārāt | caturthī-etānākārān sthāpayitvā |

yadi pṛthagjanasabhāgatā nāma dravyamasti, kiṃ puna:
pṛthagjanatvena ! nahi manuṣya-

-------------------

sādṛśyāt | na hi sā yathā vaiśeṣikāṇāmekā nityā
ceti | bhinnā-yā kvacid varttate, kvacinna

varttate | tata āha-bhinnā punariti vistara: | dhātavastraya:
kāmādaya: | gataya: pañca narakādaya: |

yonayaścatasro'ṇḍajādaya: | jātayo brāhmaṇādaya: |
ādiśabdena upāsikā-bhikṣuṇī-naivaśaikṣa-

nāśaikṣādaya: saṃgṛhyante | skandhāyatanadhātuta iti |
rūpaskandhasabhāgatā yāvaddharmadhātusabhāgatā |

aviśiṣṭamiti | sāmānyarūpam | prajñaptiśceti |
abhidhānaṃ cetyartha: | evaṃ skandhādibuddhiprajñaptayo'pi

yojyā iti | yadi skandhasabhāgatādravyamaviśiṣṭaṃ na
syād, anyonyaviśeṣabhinneṣu skandheṣu

`skandha: skandha:' ityabhedena buddhirna syāt,
prajñaptiśceti |

evaṃ dhātvādibuddhiprajñaptayo'pi yojyā ityeke paṭhanti |
teṣāmevaṃ vaktavyam-yadi

sabhāgateti vistareṇa yāvadanyonyaviśeṣabhinneṣu
dhātuṣu' kāmāvacara:' `kāmāvacara:' ityabhedena

buddhirna syāt, prajñaptiśceti |

catuṣkoṭika iti | syāccyavetopapadyeta na ca
sattvasabhāgatāṃ vijahyānna ca pratilabheteti |

sattvasabhāgatāmiti | sattvānāṃ sabhāgatā
sattvasabhāgatā manuṣyatvādilakṣaṇā | sattvagrahaṇaṃ hi

dharmaviśeṣaṇārtham | sattvasabhāgatā hyatra catu:koṭike
vivakṣitā, na dharmasabhāgateti | na tu

`sattvassattva:' ityākārasabhāgatehābhipretā | yadi hi
sābhipretā syāt, tṛtīyā koṭirna sidhyet;

gatisañcāre'pi tasyā: sattvasabhāgatāyāstādavasthyāt |
tatraivopapadyamāna iti | tadyathā manuṣya-

gateścyutvā manuṣyagatāvevopadyamāno manuṣyagateścyavate
maraṇādupapadyate ca; tasyāmeva prati-

sandhibandhāt | na cāsau manuṣyasabhāgatāṃ vijahāti, na
ca pratilabhate; tasyā manuṣyasabhāga-

tāyāstādavasthyāt | dvitīyā niyāmamavakrāmanniti | sa
sattvasabhāgatāṃ pṛthagjanatvasvabhāvāṃ

sabhāgatāṃ vijahāti, āryatvasvabhāvāṃ
sabhāgatāmaparāṃ pratilabhate | tṛtīyā gatisañcārāditi
|

tadyathā manuṣyagateścyutvā devagatāvupapadyamāna:
cyavate, tathaiva maraṇādupapadyate ca; pratisandhi-

bandhāt | sattvasabhāgatāṃ manuṣyasabhāgatālakṣaṇāṃ
vijahāti, pratilabhate ca devasabhāgatālakṣaṇā-

maparāmiti | caturthyetānākārān sthāpayitveti |
pūrvoktakoṭisvabhāvaprakārān varjayitvetyartha: |

tadyathā jīvan pṛthagjana āryo vā kiñcidalabhamāna: |

@183

sabhāgatāyā anyat manuṣyatvaṃ kalpyate | naiva ca loka:
sabhāgatāṃ paśyati;

arūpiṇītvāt | nacaināṃ prajñayā paricchinatti,
pratipadyate ca sattvānāṃ jātyabhedamiti

satyā api tasyā: kathaṃ tatra vyāpāra: |

api ca-asattvasabhāgatāpi kiṃ neṣyate |
sāliyavamudgamāṣāmrapanasaloha-

kāñcanādīnāṃ svajātisādṛśyāt, tāsāṃ ca
sabhāgatānāmanyonyabhinnānāṃ kathamabhedena

sabhāgatā prajñapti: kriyate, vaiśeṣikāścaivaṃ dyotitā
bhavanti | teṣāmapi hyeṣa siddhānta:-

`sāmānyapadārtho nāmāsti, yata:
samānapratyayotpattiratulyaprakāreṣvapi' iti | ayaṃ tu

teṣāṃ viśeṣa:-sa eko'pyanekasmin varttate yadi dyotitā:,
yadi na dyotitā: |

-------------------

yadi pṛthagjanasabhāgatā nāma dravyamasti kiṃ puna:
pṛthagjanatvena | āryadharmālābhasvabhāvena

kalpitena | prayojanamiti vākyaśeṣa: |
pṛthagjanasabhāgatayaiva pṛthagjana iti paricchidyeta, yathā

manuṣyasabhāgatayaiva manuṣya iti | na hi
manuṣyasabhāgatāyā anyanmanuṣyatvaṃ kalpyate |
vaibhāṣikaira-

lābhavadanyasvabhāvam | tatra ca sādhanam-`na
svasabhāgatāyā anyat pṛthagjanatvam; svasabhāgatā-

pratyayābhidheyatvāt, manuṣyatvavat' | naiva ca loka:
sabhāgatāṃ paśyatyarūpiṇītvāditi | na

lokaścakṣuṣā sabhāgatāṃ paśyati;
arūpiṇītvādarūpavatītvād, arūpasvabhāvatvādvā |
yathā na

paśyati evaṃ na śṛṇoti, yāvanna spṛśatīti | anena
pratyakṣāsiddhatāṃ darśayati | na caināṃ prajñayā

paricchinatīti | anenānumānenāpi na sidhyatīti darśayati |
pratipadyate ca sattvānāṃ jātyabhedamiti |

satyā api tasyā: kathaṃ tatra vyāpāra iti |
jātyabhedapratipattau jātyabhedapratipattirasti | sā tu

na sabhāgatayā dravyāntarakalpitayā kṛtā;
pramāṇenānupalabhyamānatvena tasyā vyāpārāsambhavāt |

brūyāstvam-na nirnimattā sāmānyabuddhirbhavitumarhati, tena
yannimittaṃ tasyā: sāmānyabuddhe:

tat sabhāgatā nāma dravyamiti ? vayamapi tāṃ
sāmānyabuddhiṃ sanimittāṃ brūma: | sādṛśyakṛtā hi sā
buddhi: | tacca sādṛśyaṃ na dravyāntaramiti brūma: |
tenocyate-api cāsattvasabhāgatāpi kiṃ

neṣyata iti | vistara:-na dravyāntarasabhāgatānimittā
`sattva: sattva:' iti sāmānyabuddhi:;

sāmānyākārapravṛttatvāt |
śāliyavamudgamāṣādisāmānyabuddhivat | śāliyava
svajātisādṛśyakṛtā

hyeṣā sāmānyabuddhi: | na ca teṣāṃ svajātisādṛśyaṃ
svato'rthāntaraṃ bhavati | tāsāñca sabhāga-

tānāmiti | vistara:-anyā sattvasabhāgatā, anyā
dhātusabhāgatā, anyā gatisabhāgatetya-

nyonyabhinnā: sabhāgatā iṣyante | tāsāṃ sabhāgateti
prajñapti: `iyaṃ sabhāgateyaṃ sabhāgatā' ityabhedena

kathaṃ bhavadbhi: kriyate, vyavahāra: pratyayaśca kathaṃ
jāyete ? yadyatrāpi sabhāgatāntaraṃ pratijñāyeta

yena sabhāgatā sāmānyabuddhirbhavet, bhavet, so'yamapakṣa:;
prākpakṣavirodhāt | vaiśeṣikāścaivaṃ

dyotitā iti | jvalitā:, samarthitā ityabhiprāya: | te'pi hi
sāmānyapadārthavādina:,

bhavanto'pīti | ayaṃ tu teṣāṃ vaiśeṣikāṇāṃ
viśeṣa:-eko'pyanekasmin vartate sraksūtravat,

bhūtakaṇṭhe guṇavacceti | yadi dyotitā:
sāmānyapadārthavāditvāt | yadi na dyotitā ekāneka-

nityānityatvādiviśeṣavāditvāt | na hi
paralokāstitvādīni vaiśeṣikai: kalpitānīti na

vyavasthāpyante |

@184

astyeṣā tu sabhāgatā; sūtre vacanād-iti vaibhāṣikā: |
uktaṃ hi bhagavatā-

"sa ceditthantvamāgacchati manuṣyāṇāṃ sabhāgatām" iti |

uktametat, na tūktaṃ dravyāntaramiti ?

kā tarhi sā ? ta eva hi tathābhūtā: saṃskārā yeṣu
manuṣyādiprajñapti: śalyādiṣu

sabhāgatāvat | tattvetanna varṇayanti ||

atha kimidamāsaṃjñikaṃ nāma ?

āsaṃjñikamasaṃjñiṣu |

nirodhaścittacaittānāṃ,

asaṃjñisattveṣu deveṣūpapannānāṃ yaścittacaittānāṃ
nirodhastadāsaṃjñikaṃ nāma

dravyam | yena cittacaittā anāgate'dhvani kālāntaraṃ
sannirudhyante, notpattuṃ labhante;

nadītoyasannirodhavat |

vipāka:,

kasya vipāka: ? asaṃjñisamāpatte: |

katame te sattvā yeṣvasaṃjñisattvā: ?

te bṛhatphalā: ||41||

bṛhatphalā nāma devā yeṣāṃ kecidasaṃjñisattvā:
pradeśe bhavanti dhyānantarikāvat |

kiṃ punastenaiva kadācit saṃjñino bhavanti ?
bhavantyupapattikāle cyutikāle ca |

"prakṛṣṭamapi kālaṃ sthitvā saha saṃjñotpādāt teṣāṃ
sattvānāṃ tatsthānāccyutirbhavati"

-------------------

sa ceditthantvamāgacchatīti | prāṇātipātenāsevitena
bhāvitena bahulīkatena narakeṣū-

papadyate, sa ceditthantvamāgacchati manuṣyāṇāṃ
sabhāgatāṃ prāpnoti prāṇātipātenālpāyurbhavatīti

vistara: | idaṃ prakāra ittham, tadbhāva: itthantvamiti |

"śarīrendriyasaṃsthānaceṣṭāhārādisaubhāgyakāraṇam
anyonyābhirabhisambandhanimittaṃ ca

sabhāgatā" ityācāryasaṅghabhadra: | tadetadetenaiva
pratyuktam | vayamapi hyevamicchāma: | na tu sā

sabhāgatā dravyāntaram | ta eva hi
saṃskārāstathākāraṇabhāvaṃ pratipadyanta iti ||

"āsaṃjñikamasaṃjñiṣu nirodhaścittacaittānām" iti |
vistara:-asaṃjñināmida-

māsaṃjñikam, asaṃjñiṣu vā bhavamāsaṃjñikam |
nirudhyante'nena cittacaittā:, cittacaittān vā

niruṇaddhīti nirodha: |
yenānāgate'dhvanyavasthitāścitacaittā: kālāntaraṃ
tāvatkālaṃ sannirudhyante,

notpattuṃ labhanta ityartha: | tadāsaṃjñikaṃ nāma dravyam
| nadītoyasannirodhavat | setuvadivyartha: |

dhyānāntarikāvaditi | yathā brahmapurohitā nāma te devā
yeṣāṃ kecinmahābrahmāṇa:

pradeśe bhavanti dhyānāntarikāyām, tathā bṛhatphalā
nāma te devā yeṣāmasaṃjñisattvā: pradeśe

bhavanti, na bhūmyantare | bhavanti upapattikāle cyutikāle ca
| saṃjñina iti sambandhanīyam;

kliṣṭena manasā pratisandhibandhāt | "upekṣāyāṃ
cyutodbhavau" (abhi^ ko^ 3.42) iti ca  

@185

iti sūtre pāṭha: | te ca tato dīrghasvapnavyutthitā iva
cyutā kāmadhātāvupapadyante, nānyatra |

pūrvasamāpattisaṃskāraparikṣayāt apūrvānupacayācca
kṣiptā iva kṣīṇavegā iṣava: pṛthivīṃ

patanti | yena ca tatropapattavyam, tasyāvaśyaṃ
kāmāvacaraṃ karmāparaparyāyavedanīyaṃ bhavati |

yathā yathā uttarakauravāṇāṃ devopapattivedanīyam ||41||

atha `samāpattī' iti yaduktam, katame te samāpattī ?
asaṃjñisamāpatti:,

nirodhasamāpattiśca |

keyamasaṃjñisamāpatti: ?
yathaivāsaṃjñikamuktam-"nirodhaścittacaittānām" iti |

tathā'saṃjñisamāpatti:,

asaṃjñinā sattvānāṃ samāpatti:, asaṃjñā vā
samāpattirityasaṃjñisamāpatti: |

sāpi cittacaittānāṃ nirodha: | etāvat
tathāśabdenānvākṛṣyate |

sā tu samāpatti:

dhyāne'ntye,

antyadhyānaṃ caturtham, tatparyāpannā'sau, nānyabhūmikā |

kimarthamenāṃ samāpadyante ?

ni:sṛtīcchayā |

ni:saraṇameṣāṃ manyante | ato mokṣakāmatayā samāpadyante
|

āsaṃjñikaṃ vipākatvāt avyākṛtamiti siddham |

iyaṃ tu

śubhā,

kuśalaivāsaṃjñisamāpatti: | tasyā asaṃjñisattveṣu
pañcaskandhako vipāka: |

kuśalā satī

upapadyavedyaiva,

upapadyavedanīyaiva | na dṛṣṭadharmaparyāyavedanīyā,
nāpi aniyatā |

yo'pyenāmutpādya parihīyate, so'pi kilāvaśyaṃ
punarutpādyāsaṃjñisattveṣūpapadyata

iti | tata eva tallābhī niyāmaṃ nāvakrāmati |

-------------------

niyamāt | pūrvasamāpattisaṃskāraparikṣayāditi |
pūrvasamāpattisaṃskāralakṣaṇasya vipākaheto:

parikṣayāt | tata: samāptaphalatvādityartha: |
pūrvasamāpattisaṃskārāvedhaparikṣayādityapare
vyācakṣate |

apūrvānupacayācceti | cittābhāvāt |
karmānupacayādityabhiprāya: | kṣiptā iva kṣīṇavegā
iṣava:

pṛthivīmiti | upapadyanta iti prakṛtam | pūrvamayaṃ
padirjanyartha:, idānīmarthavaśād gatyartha:-

sampadyante = gacchantītyartha: | pṛthivīṃ gacchantīti
vākyaśeṣa ityapare ||41||

asaṃjñināṃ sattvānāṃ samāpattirasaṃjñā vā
samāpattirityasaṃjñisamāpatti: | `avyākṛtameva

hyāsaṃjñikam | kuśalaiva ceyaṃ samāpatti:' iti vakṣyate |

pañcaskandhako vipāka iti | cyutyutpattikāle
cittacaittānāṃ vipākatvasadbhāvāt |

@186

seyaṃ pṛthagjanasyaiveṣyate,

nāryasya,

na hyāryā asaṃjñisamāpattiṃ samāpadyante,
vinipātasthānamivaināṃ paśyanti |

ni:saraṇasaṃjñino hi tāṃ samāpadyante |

atha kimenāmāryāścaturthadhyānalābhādatītānāgatāṃ
pratilabhante dhyānavat ? anye'pi

tāvanna pratilabhante | kiṃ kāraṇam ? eṣā hyucitāpi satī
mahābhisaṃskārasādhyatvād,

acittakatvācca |

ekādhvikā''pyate ||42||

ekakāliketyartha: | varttamānakālikaiva labhyate | yathā
prātimokṣasaṃvara: | labdhyā

tu dvitīyādiṣu kṣaṇeṣvatītayā'pi samanvāgato bhavati
yāvanna tyajati | acaittakatvānnā-

nāgatā bhāvyate ||42||

nirodhasamāpattiridānīṃ katamā ?

nirodhākhyā tathaiveyam,

-------------------

tata eva tallābhīti | yata eva parihīṇo'pi
punarutpādyāsaṃjñisattveṣūpapadyate tata eva tallābhī

niyāmaṃ nāvakrāmati | niyāmāvakrāntyaiva

yāryo'pāyagatyāsaṃjñikamahābrahmakauravopapattyaṣṭama-

bhavādīnāmapratisaṅkhyānirodhaṃ pratilabhate |
vinipātasthānamivaināṃ paśyantīti | apāyasthāna-

mivaināṃ paśyantītyartha: |
giritaṭādivinipātasthānamivetyapare | ni:saraṇasaṃjñino
hi tāṃ

samāpadyante | pṛthagjanā mokṣasaṃjñina ityartha: | na
caivamāryā viparītasaṃjñina: pratilabhante |

dhyānavaditi | caturthadhyānalābhādatītānāgatamanādimati
saṃsāre labdhapūrvaṃ caturthadhyānaṃ

pratilabhante yogina: | tasmāt kiṃ tadvadevātītānāgatāṃ
tāṃ pratilabhante iti pṛcchati | anye'pi

tāvanna pratilabhanta iti | pṛthagjanā api
tāvannātītānāgatāṃ pratilabhante yeṣāṃ
tāvadiyamātmīyā

samāpatti:, kiṃ punarāryā yeṣāmiyamanātmīyeti !
ucitāpi satī iti | anādimati saṃsāre

labdhapūrvāpi
mahābhisaṃskārasādhyatvānmahāyatnābhiniṣpādyatvā-
dityartha: | acittakatvācca |

"ekādhvikāpyate" | samānādhvikā labhyata ityartha: | yathā
prātimokṣasaṃvara iti |

prātimokṣasaṃvaro'ṣṭavidho'pi yadā samādīyate tadā sa
prāpyate | prāptiśca tasya tasminneva kṣaṇa

utpadyate | labdhayā tu tayā samāpattyā dvitīyādiṣu
kṣaṇeṣu prātimokṣasaṃvaravadeva samanvāgato

bhavati yāvanna tyajatitāṃ samāpattim | tattyāgastu
parihāṇyā:, bhūmisañcārādvā | acaittikatvānnā-

nāgatā bhāvyate | kuśalaṃ hi cittamanāgataṃ bhāvyate |
na tviyamacittaketi na tadvadanāgatā

bhāvyate ||42||

"nirodhākhyā tathaiva" iti | samāpattiriti varttate |
evaśabdo'vadhāraṇe | yathā'saṃjñisa-

māpattinirdeśe tathāśabdena `nirodhaścittacaittānām'
ityatidiśyate, tathaivehāpi nirodhasamāpattinirdeśe

sa evamprakāro'tidiśyata iti |

@187

yathaivāsaṃjñisamāpatti: | tathāśabdena ka: prakāro
gṛhyate ? "nirodhaścittacaittānām"

iti | ayaṃ tvasyā viśeṣa:-iyaṃ

vihārārthaṃ,

śāntavihārasaṃjñāpūrvakeṇa manasikāreṇa enāṃ
samāpadyante | tāṃ tu ni:saraṇa-

saṃjñāpūrvakeṇa | sā khalvapi caturthadhyānabhūmikā |
iyaṃ tu

bhavāgrajā |

naivasaṃjñānāsaṃjñāyatanabhūmikaiva | sā ceyam-

śubhā,

kuśalaiva, na kliṣṭā nāvyākṛtā | kuśalā satī
dvivedyā'niyatā ca,

dvayo: kālayorvedyā upapadyavedanīyā ca,
aparaparyāyavedanīyā ca | aniyatā ca

vipākaṃ prati kadācinna vipacyate | yadīha parinirvāyāt,
tasyā hi bhavāgre catu:skandhako

vipāka: |

sā ceyamekāntena

āryasya,

-------------------

śāntavihārasaṃjñāpūrvakeṇa manasikāraṇeti | vihāra: =
krīḍā, vihāra iva vihāra:,

samādhiviśeṣa: | śānto vihāra: śāntavihāra:,
śāntavihāre saṃjñā śāntavihārasaṃjñā, sā pūrvā

asyeti śāntavihārasaṃjñāpūrvaka: | manasikāro manaskāra
iti yo'rtha:, aluksamāsāt sa

manasikāra iti bhavati | saṃjñāveditasamucārapariśrāntā
hi tatra śāntavihārasaṃjñinastathāvidhena

manasikāreṇaināṃ nirodhasamāpattiṃ samāpadyante | tāṃ
tvasaṃjñisamāpattiṃ ni:saraṇasaṃjñāpūrvakeṇa |

mokṣasaṃjñāpūrvakeṇetyartha: |

aparaparyāyavedanīyā ceti | apara: paryāyastṛtīyādijanma,
tatra vedanīyā | katham ?

ya: ārya: kāmadhātau nirodhasamāpattimutpādya bhavāgra
utpadyeta, tasya sā paripūrikā upapadya-

vedanīyā | yastu tata: parihīṇo rūpadhātāvupapadya
kālāntareṇa ca punarapi bhavāgraṃ labdhvā

nirodhasamāpattimutpādyānutpādya vā bhavāgra upapadyate,
tasya sāparaparyāyavedanīyā bhavati | yastviha

parinirvāyāt, tasyāniyateti |

ucchedabhīrutvāditi | sarvātmabhāvocchedabhīrutvāt |

"vyathante hyapunarbhavāt prapātādiva vāliśā:" |
asaṃjñisamāpattau kasmādudacchedabhayaṃ na bhavati ?  tatra
rūpasadbhāvāt rūpe hyātmasaṃjñāmabhi-

niveśya tāṃ samāpadyante | nirodhasamāpattau
tvārūpyabhūmikatvād rūpamapi nāstīti sarvātmabhāvā-

bhāvaṃ paśyanto na tāṃ samāpattumutsahante | nanu
cārūpyeṣu nikāyasabhāgajīvitendriyādayaścitta-

viprayuktā: santi, kasmāt tatrātmasaṃjñāmabhiniveśya
tāṃ na samāpadyante ? viprayuktānāmadṛśyatvāt,

@188

na hi pṛthagjanā nirodhasamāpattimutpādayituṃ śaknuvanti;
ucchedabhīrutvād,

āryamārgabalena cotpādanād, dṛṣṭadharmanirvāṇasya
tadadhimuktita: |

āryasyāpi ceyaṃ na vairāgyalabhyā | kiṃ tarhi ?

āpyā prayogata: ||43||

prayogalabhyaiveyam | na cātītā labhyate, nāpyanāgatā
bhāvyate; cittabalena

tadbhāvanāt ||43||

kiṃ bhagavato'pi prāyogikī ? netyāha |

bodhilabhyā mune:,

kṣayajñānasamakālaṃ buddhā bhagavanta etāṃ pratilabhante
| nāsti kiñcid buddhānāṃ

prāyogikaṃ nāma | icchāmātrapratibaddho hi teṣāṃ
sarvaguṇasampatsammukhībhāva: | tasmādeṣāṃ

sarvavairāgyalābhikam |

kathaṃ khalvidānīmanutpāditāyāṃ nirodhasamāpattau
kṣayajñānakāle bhagavānubhayato-

-------------------

āryamārgabalena cotpādanāt | kathaṃ punargamyata
āryamārgabalena tadutpādanam ? ityata āha-

dṛṣṭadharmanirvāṇasya tadadhimuktata iti | dṛṣṭe janmani
nirvāṇaṃ dṛṣṭadharmanirvāṇam, tasya | tadadhi-

muktita:-tadityadhimuktistadadhimukti:, tena
vādhimuktistadadhimukti:, tadavimuktestadadhi-

muktita: | dṛṣṭe janmanyetannirvāṇamityāryastadadhimucyate
|

kecit punarevaṃ paṭhanti-dṛṣṭanirvāṇasya tadadhimuktita:
| evaṃ tu vyācakṣate-dṛṣṭaṃ

nirvāṇamaneneti dṛṣṭanirvāṇastasyāryasya
tasyāmadhimuktistadadhimukti:, tadadhimuktestadadhi-

muktita: | etaduktaṃ bhavati-dṛṣṭanirvāṇasya
āryastāmadhimucyate, nānya iti | nanu ca pṛthagjano'pi

laukikena mārgeṇa dṛṣṭanirvāṇa: ? na pṛthagjano
dṛṣṭanirvāṇa:, prāptinirvāṇastu bhavet, taduttarāṃ hi

bhūmiṃ pṛthagjana: śāntata: paśyan vairāgyaṃ labhate na
nirvāṇamityacodyametat |

prayogalabhyaiveyamiti | iyamapi
samāpattirasaṃjñisamāpattivadeva mahābhisaṃskārasādhyeti

tathaiva ekādhvikā''pyate | katham ? ityāha-na cātītā
labhyata iti | yadā parihīṇa:

punastāmutpādayati, tadā prayogeṇāpūrvaiva labhyate,
prātimokṣasaṃvaravaditi vistareṇa vyākhyeyā |

cittabalena tadbhāvanāditi |
cittabalenānāgatabhāvanādityartha: ||43||

"bodhilabhyā mune:" | `prayogalabhyaiveyam'
ityutsargasyāyamapavāda: | śrāvaka-

pratyekabuddhānāṃ sa vidhiriti kṛtvā,
kṣayānutpādajñāne bodhiriti vakṣyati (abhi^ ko^ 6.70)

tenāha-kṣayajñānasamakālamiti | vistara:-sāsravāśca
kṣayajñāna iti | buddhā bhagavanta etāṃ

pratilabhante | nāsti buddhānāṃ kiñcit prāyogikaṃ nāmeti
| yathoktaṃ stotrakāreṇa-

`na te prāyogikaṃ kiñcit kuśalaṃ kuśalāntaga !

icchāmātrāvabaddhā te yatra kāmāvasāyitā || iti |

kathaṃ punarbhagavānubhayatobhāgavimukta iti |
kleśāvaraṇaṃ samāpattyāvaraṇaṃ cobhayato bhāga:,

@189

bhāgavimukta: sidhyati ? sidhyati; utpāditāyāmiva tasyāṃ
vaśitvalābhāt prāgeva tāṃ

bodhisattva: śaikṣāvasthāyāmutpādayatīti pāścāttyā: |

atha kasmādevaṃ neṣyate, evaṃ ca sthaviropaguptasyāpīdaṃ
netrīpadaṃ prāmāṇikaṃ

bhaviṣyati-"nirodhasamāpattimutpādya
kṣayajñānamutpādayatīti vaktavyaṃ tathāgata:" iti ?

na prāk,

na hi pūrvaṃ tasyā utpādanaṃ yujyata iti kāśmīrakā: |
kiṃ kāraṇam ?

catustriṃśatkṣaṇāptita: |

catustriṃśatā kila cittakṣaṇairbodhisattvo
bodhimanuprāpta: | satyābhisamaye

ṣoḍaśabhi:, bhavāgravairāgye
cāṣṭādaśabhirnavaprakārāṇāṃ kleśānāṃ prahāṇāya;
navānantarya-

vimuktimārgotpādanāt | ta ete catustriṃśat bhavanti |
ākiñcanyāyatanavītarāgasyāsya

niyāmāvakramaṇādadhobhūmikā na puna: praheyā bhavanti |
ata etasminnantare visabhāgacittā

sambhavānnirodhasamāpatterayoga iti |

kiṃ puna: syād-yadi visabhāgacittamantarā sammukhīkuryāt ?
vyutthānāśaya:

-------------------

tato vimukta: | sidhyatyutpāditāyāmiveti | sidhyatyubhayato
bhāgavimukto bhagavān sammukhīkṛta-

pūrvāyāmiva | tasyāṃ vaśitvalābhāt |
tatsammukhīkāraṇasāmarthyayogata: | prāgeva tāmiti |

vistara:-dharmataiṣā yad bodhisattvaścaramabhaviko
bhavāgralābhī bhūtvā caturthadhyānasanniśrayeṇa

darśanamārgamutpādya tataśca vyutthāya bhavāgraṃ
samāpadyate, tato nirodhasamāpattiṃ samāpadyate, tato

vyutthāya punaścaturthadhyānasanniśrayeṇa
bhāvāgrikabhāvanāprahātavyakleśaprahāṇaṃ kṛtvā
kṣayajñānakālāt

prabhṛtyanuttarasamyaksambuddho bhavatītyevaṃ
śaikṣāvasthāyāṃ sa tāmutpādayatīti pāścāttyā: |

kāśmīramaṇḍalāt paścādbhavā: pāścāttyā: |

netrīpadamiti śāstranāma sthaviropaguptasya | yatredaṃ
vākyam-nirodhasamāpattimutpādya

kṣayajñānamutpādayatīti vaktavyaṃ tathāgata iti |

satyābhisamaye ṣoḍaśabhiriti | du:khe
dharmajñānakṣāntimārabhya yāvanmārge'nvayajñānamiti

ṣoḍaśabhiścittakṣaṇai: | bhavāgravairāgye
cāṣṭādaśabhiriti | navaprakārāṇāṃ kleśānāṃ
bhāvāgrikārṇāṃ

bhāvanāheyānāṃ prahāṇāya navānantaryamārgā nava ca
vimuktimārgā ityaṣṭādaśabhi: | ta ete catustriṃśad

bhavanti | ṣoḍaśa cāṣṭādaśa ceti | adhobhūmikā na
puna: praheyā bhavantīti | kāmāvacarādīnāṃ

kleśānāṃ laukikeṇa mārgeṇa pṛthagjanatvāvasthāyāmeva
prahīṇatvāt | yadyeṣa niyama:-

prahīṇakleśapratipakṣotpādanaṃ na karttavyamiti, atha
kimarthaṃ prahīṇeṣu kāmāvacareṣu kleśeṣu

tatpratipakṣaṃ dharmajñānapakṣaṃ mārgamabhisamayakāla
utpādayati ? tannāntarīyakatvādanvayajñānapakṣasya

mārgasya | na hyasatyāṃ
dharmajñānapakṣotpattāvanvayajñānapakṣasammukhībhāva:
sambhavati | etaddhyanvaya-

jñānasyānvayajñānatvaṃ yadata: paścād bhavatīti |

pāścāttyā āhu:-kiṃ puna: syāditi | vistara:-ko doṣa:
syād yadi visabhāgaṃ

@190

syād, avyutthānāśayāśca bodhisattvā: ?
satyamavyutthānāśayā:; na tu āsravamārgā-

vyutthānāt |

kathaṃ tarhi-"na tāvat bhetsyāmi paryaṅkamaprāpte
āsravakṣaye" ( )

iti ? asyāśayasyāvyutthānādekāyana eva
sarvārthaparisamāpteriti bahirdeśakā: | pūrvameva

tu varṇayanti kāśmīrā: |

yadyapyanayorbahuprakāro viśeṣa: |

kāmarūpāśraye tūbhe,

ubhe api tvete asaṃjñinirodhasamāpattī kāmadhātau
rūpadhātau cotpatsyete |

ye tvasaṃjñisamāpattiṃ rūpadhātau necchanti, teṣāmayaṃ
grantho virudhyate-"syādrūpabhavo

na cāsau bhava: pañcavyavacāra: | syādrūpāvacarāṇāṃ
saṃjñināṃ devānāṃ visabhāge citte sthitā-

nāmasaṃjñisamāpattiṃ nirodhasamāpattiṃ ca
samāpannānāmasaṃjñināṃ ca devānāmāsaṃjñike
pratilabdhe

yo bhava:" iti | atha ubhe apyete kāmarūpāśraye |

-------------------

sāsravaṃ cittamantarā sammukhīkuryāt | vaibhāṣikā
āhu:-vyutthānāśaya: syāditi | vistara:-

vyutthānābhiprāyo bodhisattva: syāt | vyutthānakuśala:
syādityapare | kuśalamūlārtho hyāśayārtha: |

tadetaduktaṃ bhavati-īdṛśāni kuśalamūlāni
bodhisattvānāṃ yai: sammukhībhūtaistāvanna vyuttiṣṭhante

yāvadekāsana evānuttarā samyaksambodhi: prāpteti |
bahirdeśakā āhu:-satyamavyutthānāśayā:,

na tu yathā bhavanto varṇayanti iti | pūrvameva tu
varṇayanti | kṣayajñānasamakālamiti ya: pakṣa: |

yadyapyanayorbahuprakāro viśeṣa iti | ekā "dhyāne'ntye"
(abhi^ ko^ 2.42)

aparā "bhavāgrajā" (abhi^ ko^ 2.43), ekāṃ
ni:saraṇasaṃjñayā samāpadyate, aparāṃ

vihārakāmatayā-ityevamādibahuprakāro viśeṣa: |

sāmyaṃ tvanayo: "kāmarūpāśraye tūbhe" iti |
syādrūpabhava iti vistara: | ya: kvacid

rūpabhava: sarvo'sau bhava: | pañcavyavacāra iti |
catu:koṭika: | syād rūpabhavo na cāsau bhava:

pañcavyavacāra: | rūpāvacārāṇāṃ saṃjñināṃ
devānāṃ visabhāge citte sthitānāmasaṃjñisamāpattiṃ

nirodhasamāpattiṃ ca samāpannānāmasaṃjñināṃ ca
devānāmāsaṃjñike pratilabdhe yo bhava: | syād

bhava: pañcavyavacāro na cāsau rūpabhava: |
kāmāvacarāṇāṃ sattvānāṃ sabhāge citte sthitānāṃ yo

bhava: | syād rūpabhava: sa ca bhava: pañcavyavacāra: |
rūpāvacarāṇāṃ sajñināṃ devānāṃ sabhāge citte

sthitānāṃ asaṃjñināṃ ca devānāmāsaṃjñike'pratilabdhe
yo bhava: | syānnaiva rūpabhavo na cāsau

bhava: pañcavyavacāra: | kāmāvacarāṇāṃ sattvānāṃ
visabhāge citte sthitānāmasaṃjñisamāpattiṃ

nirodhasamāpattiṃ ca samāpannānāṃ yo bhava: |
ārūpyabhavaśca | tatra prathamā koṭirudāharaṇam |

rūpabhavo rūpāvacaraṃ skandhapañcakam | pañcavyavacāra:
pañcaskandha ityartha: | vyavacāra iti

kāśyapasya tathāgatasya skandhasaṃjñā |
viśeṣeṇāvacāro vyavacāra:, anyathībhāvena visaṃvādana-

mityartha: | so'syāstīti vyavacāra: | "arśa ādibhyo'c"
(pā^ sū^ 5.2.127) ityakāro

@191

tatrāpi tvayaṃ viśeṣa:-

nirodhākhyādito nṛṣu ||44||

nirodhasamāpatti: prathamato manuṣyeṣūtpādyate, paścād
rūpadhātau parihīṇapūrvai: |

kimapyasti parihāṇi: ? astītyāha | anyathā hi
udāyisūtraṃ virudhyeta-

"ihāyuṣmanto bhikṣu: śīlasampannaśca bhavati,
samādhisampannaśca, prajñāsampannaśca | so'bhīkṣṇaṃ

saṃjñāveditanirodhaṃ samāpadyate ca vyuttiṣṭhate ca, asti
caitat sthānamiti yathābhūtaṃ prajānāti |

sa na haiva dṛṣṭa eva dharme pratipadyevājñāmārāgayati |
nāpi maraṇakālasamaye bhedācca |

------------------

matvarthīya: | visaṃvādanamityartha: | "phenapiṇḍopamaṃ
rūpaṃ vedanā budbudopamā" ( )

ityādinā visaṃvādanāt | tatra yadi
rūpadhātāvasaṃjñisamāpattirneṣyate,
`asaṃjñisamāpattiṃ

nirodhasamāpattiṃ samāpannānām' iti nocyeta | tena
rūpāvacaryasaṃjñisamāpattiriti gamyate |

tatrāpi tvayaṃ viśeṣa iti | tatra sādharmye'pi viśeṣo
bhavati | paścādrūpadhātāviti | ya

āryā nirodhasamāpattimutpādya tata: parihīṇā dhyānaṃ ca
labdhvā rūpadhātāvupapadyante, tai:

parihīṇapūrvai: pūrvābhyāsavaśād rūpadhātau
nirodhasamāpattirutpādyeta, asaṃjñisamāpattistu

kāmarūpadhātau prathamato'pi pṛthagjanairutpādyata ityayaṃ
viśeṣa: |

kimapyasti parihāṇiriti | nirvāṇasadṛśīyaṃ samāpatti:,
kathamata: parihāṇiritya-

sambhāvayan pṛcchati | udāyisūtramiti |
āryaśāriputrabhāṣitametat sūtram | udāyī tu tatra

vibandhaka iti udāyisūtram ityucyate | kathamiti ?
"śrāvastyāṃ nidānam | tatrāyuṣmān śāriputro

bhikṣūnāmantrayate sma- `ihāyuṣmanto bhikṣu:
śīlasampannaśca bhavati samādhisampannaśca
prajñāsampannaśca |

so'bhīkṣṇaṃ saṃjñāveditanirodhaṃ samāpadyate ca,
vyuttiṣṭhate ca | asti caitat sthānamiti yathābhūtaṃ

prajānāti | sa na haiva dṛṣṭa eva dharme
pratipadyevājñāmārāgayati | nāpi maraṇakālasamaye |
bhedācca

kāyasyātikramya devān kavalīkārabhakṣānanyatamasmin divye
manomaye kāya upapadyate, sa

tatropapanno'bhīkṣṇaṃ saṃjñāveditanirodhaṃ samāpadyate
ca vyuttiṣṭhate ca | asti caitat sthānamiti

yathābhūtaṃ prajānāti' | tena khalu puna:
samayenāyuṣmānudāyī tasyāmeva parṣadi sanniṣaṇṇo'bhūt

sannipatita: | athāyuṣmānudāyyāyuṣmantaṃ
śāriputramidamavocat-`asthānametadāyuṣmañchāri-

putrānavakāśo yadbhikṣuranyatamasmin divye manomaye kāya
upapanno'bhīkṣṇaṃ saṃjñāveditanirodhaṃ

samāpadyate ca vyuttiṣṭhate ca, asti caitat sthānamiti
yathābhūtaṃ prajānāti' | dvirapi

trirapyāyuṣmānudāyyāyuṣmantaṃ
śāriputramidavocat-`asthānametadāyuṣman' iti pūrvavat |

athāyuṣmata: śāriputrasyaitadabhavat-`yāvat trirapi me'yaṃ
bhikṣurbhāṣitaṃ prativahati pratikrośati,

na ca me kaścit sabrahmacārī bhāṣitamabhyanumodate,
nanvahaṃ yena bhagavāṃstenopasaṃkrāmeyam' |

athāyuṣmān śāriputro yena bhagavāṃstenopasaṃkrānta: |
upasaṃkramya bhagavata: pādau śirasā

vanditvaikānte niṣaṇṇa: | ekānte
niṣaṇṇaścāyuṣmāñchāriputro bhikṣūnāmantrayate
sma-`ihāyuṣmanto

bhikṣu: śīlasampannaśca bhavati' pūrvavat | tena khalu
samayenāyuṣmānudāyī pūrvavat | evaṃ dvirapi

trirapyāyuṣmānudāyyāyuṣmantaṃ śāriputramidamavocat,
pūrvavat | athāyuṣmata: śāriputrasyaitadabhavat-

@192

kāyasyātikramya devān kavalīkārabhakṣānanyatarasmin divye
manomaye kāya upapadyate |

sa tatropapanno'bhīkṣṇaṃ saṃjñāveditanirodhaṃ
samāpadyate ca vyuttiṣṭhate ca, asti caitat

sthānamiti yathābhūtaṃ prajānāti" ( ) iti | atra hi divyo
manomaya: kāyo

rūpāvacara ukto bhagavatā |

iyaṃ ca samāpattirbhāvāgrikī | tat kathamaparihīṇasya
tallābhino rūpadhātau

syādupapatti: ? caturthadhyānabhūmikāmapi
nirodhasamāpattiṃ nikāyāntarīyā icchanti |

-------------------

`śāsturapi me purastādayaṃ bhikṣuryāvat trirapi
bhāṣitaṃ prativahati pratikrośati | na ca me kaścit

sabrahmacārī bhāṣitamabhyanumodate, yannvahaṃ tūṣṇīṃ
syām' | athāyuṣmān śāriputrastūṣṇīmabhūt |

tatra bhagavānāyuṣmantamudāyinamāmantrayate sma-`kaṃ
punastvamudāyinnanyatamaṃ divyaṃ manomayaṃ kāyaṃ

sañjānīṣe' | `nanu yāvadevārūpiṇaṃ saṃjñāmayamevaṃ
bhadanta' | `tvaṃ tāvanmohapuruṣāndha eva

sannacakṣuścakṣuṣmatā śāriputreṇa bhikṣuṇā
sārdhamabhidharme'bhivinaye saṃ^llapitavyaṃ manyase' iti |

tatra bhagavānāyuṣmantamudāyinaṃ
sammukhamavasādyāyuṣmantamānandamāmantrayate
sma-`tvamapyānanda,

sthaviraṃ bhikṣuṃ viheṣyamānamadhyupekṣase, kāruṇyamapi
te, mohapuruṣa, notpannaṃ sthavire bhikṣau

viheṣyamāne' iti | tatra
bhagavānāyuṣmantamudāyinamāyuṣmantaṃ cānandaṃ
sammukhamavasādya

bhikṣūnāmantrayate sma-`iha bhikṣavo bhikṣu:
śīlasampannaśca bhavati samādhisampannaśca, vistareṇa

yāvadasti caitat sthānamiti yathābhūtaṃ prajānāti' iti |
uktvā bhagavānutthāyāsanād vihāraṃ

prāvikṣat pratisaṃlayanāya" iti |

atrāyuṣmānudāyī `ārūpyāvacaro'yaṃ manomaya: kāya
ukta:' iti manasi kṛtvā

pratibandhamakārṣīt | tatra hi rūpaṃ nāsti, mana eva tu
sasamprayogamasti, tasmānmanomaya: kāya: |

tatra ceyaṃ samāpattirna samāpadyata iti tasyābhiprāya: |
ārya śāriputrasya tu rūpāvacaro divyo

manomaya: kāyo'bhipreta:; śukraśoṇitamanuprāpya
prādurbhāvāt | ata eva cāsāvāyuṣmānudāyī

bhagavatā pṛṣṭa:-`kiṃ punastvamudāyinnanyatamaṃ divyaṃ
manomayaṃ kāyaṃ sañjānīṣe, nanu yāvadevārūpiṇaṃ

saṃjñāmayam' iti | tenāpi `evaṃ bhadanta' iti pratipannam |
bhagavānapi rūpāvacarameva divyaṃ

manomayaṃ kāyamabhipretyārya śāriputrasya mataṃ
samarthayan tamāyuṣmantamudāyinamavasādayati sma-

`tvaṃ tāvanmohapuruṣāndha eva sannacakṣuścakṣuṣmatā
śāriputreṇa bhikṣuṇā sārdhamabhidharme'bhivinaye

saṃ^llapitavyaṃ manyase' iti |

asti caitat sthānamiti | yadetannirodhasamāpatte:
samāpadanaṃ vyutthānaṃ ceti, etat

sthānam yathābhūtaṃ prajānāti | pratipadyeveti |
pūrvamevetyartha: | ājñāmārāgayatītyarhattvaṃ

prāpnotītyartha: |

iyañca samāpattirbhāvāgrikīti |
vistara:-nirodhasamāpattirbhāvāgrikī | yaśca tallābhī

tasya bhavāgra evopapatti: syāt, na rūpadhātau | uktaṃ ca
sūtre-"sa tatra rūpadhātāvupapanno'bhīkṣṇaṃ

saṃjñāveditanirodhaṃ samāpadyate ca vyuttiṣṭhate ca" ( )
iti | tasmādastyata: parihāṇi-

riti gamyate | yujyata evaitad vaibhāṣikāṇām |
sautrāntikānāntu kathametat | ārya eva hi

@193

teṣāṃ vināpi parihāṇyā sidhyatyetat | etadeva tu na
sidhyati-caturthadhyāna-

bhūmikāpyasāvastīti | kiṃ kāraṇam ?
"navānupūrvasamāpattaya:" iti sūtre vacanāt |

yadyeṣa niyama:, kathaṃ vyutkrāntasamāpattayo bhavanti ?
prāthamakalpikaṃ pratyeṣa

niyama: | prāptaprakāmavaśitvāt tu santo vilaṅghyāpi
samāpadyante |

evamanayo: samāpattyorbhūmito'pi viśeṣa:;
caturthadhyānatayā'grabhūmikatvāt |

prayogato'pi,
ni:saraṇavihārasaṃjñāpūrvakamanasikāraprayogāt |
santānato'pi, pṛthagjanārthasantānatvāt |

phalato'pi, āsaṃjñikabhavāgraphalatvāt |

vedanīyato'pi, niyatobhayathāvedanīyatvāt |

prathamotpādanato'pi, dvidhātumanuṣyotpādanāt |

kasmāt punarete cittacaittanirodhasvabhāve
satyāsaṃjñisamāpatti:, saṃjñāveditanirodha-

-------------------

nirodhasamāpattilābhī, na cāryamārgādasti parihāṇiriti
sautrāntikasiddhānta: | tasyāryasya

kathamuparibhūmikādāryamārgāt parihāṇiritīṣyate ?
teṣāmapyetat sūtraṃ na virudhyate | katham ?

yo hi kaścit bhavāgralābhī niyāmamavakrāmati so'nāgāmī
sannirodhasamāpattimutpādayet, sa

bhavāgrāt nirodhasamāpatteśca parihīyeta, na tu mārgāt;
ūrdhvabhūmikasyāryamārgasya kadācida-

nutpāditatvāt | sa parihīṇo bhūtvā dhyānamutpādya
rūpadhātāvupapadyeta | tasmādastyata: parihāṇi:,

na cāryamārgāt parihāṇiriti na svasiddhāntavirodha: |
navānupūrvasamāpattaya iti | catvāri dhyānāni

catvāra ārūpyā nirodhasamāpattiśca |

prāthamakalpikaṃ pratīti | ādita: samāpattividhāyakaṃ
pratītyartha: |

niyatobhayathāvedanīyatvāditi |
niyatavedanīyāsaṃjñisamāpattirupapadyavedanīyatvāt |

ubhayathā vedanīyā nirodhasamāpattirniyatā
niyatavedanīyetyartha: | niyatavedanīyā anāgāmina:;

aniyatavedanīyā arhata:, ihaiva parinirvāṇāt |

prathamotpādanato'pīti | asaṃjñisamāpattiṃ kaścit
prathamaṃ manuṣyeṣūtpādayati, kaścit

rūpadhātau; kasmānmanuṣyeṣvevaināmutpādayati ?
saṃjñāvedanādvāreṇa vitarkavicārādicaittapracāra-

parikhinno'nāgāmī tāṃ tena vihāreṇa sukhaṃ vihareyamiti
nirodhasamāpattimutpādayati |

rūpadhātūpapannastvanāgāmī rūpadhāto: śāntatvānna
tathā tatratyacaitasikapravṛttyā pīḍyata iti na

prathamatastatrotpādayati, parihīṇastu
pūrvābhyāsatastāmutpādayati | ārūpyadhātūpapanno'pyata
eva

śāntatvānnaivasaṃjñāyatanopapanno notpādayati |
nirupadhiśeṣanirvāṇaprasaṅgādvā, tatra hi rūpaṃ

nāsti | cittacaittā yadi nirudhyeran parinirvāṇamevāsya
syāt | cittaviprayuktānāṃ kevalānāma-

vasthānāsāmarthyānniyatavedanīyasya ca
karmaṇo'parisamāptaphalasya vighnabhāvenāvasthānānna

parinirvāṇasambhava: | asaṃjñisamāpattiṃ tu
mokṣasaṃjñayā ni:saraṇasaṃjñāpūrvakeṇa manasikāreṇa

samāpadyata iti rūpadhātāvapi prathamata: samāpadyate |

kasmāt punarete iti |
vistara:-sarvacittacaittanirodhasvabhāvatvāt, ubhe apyete

@194

samāpattiścocyete ? tatprātikūlyena tatsamāpattiprayogāt
vedanādijñāne'pi paracitta-

jñānavacanavat |

kathamidānīṃ bahukālaniruddhāccittāt punarapi cittaṃ
jāyate ? atītasyāpyasti-

tvād iṣyate vaibhāṣikai: samanantarapratyayatvam |

apare punarāhu:-kathaṃ tāvadārūpyopapannānāṃ
ciraniruddhe'pi rūpe punarapi rūpaṃ

jāyate ? cittādeva hi tajjāyate, na rūpāt | evaṃ
cittamapyasmādeva sendriyāt kāyāt

jāyate, na cittāt |

anyonyabījakaṃ hyetadubhayaṃ yaduta cittaṃ ca sendriyaśca
kāya iti pūrvācāryā: |

bhadantavasumitrastvāha paripṛcchāyām-"yasyācittikā
nirodhasamāpattista-

syaiṣa doṣa:, mama tu sacittikā samāpatti:" iti |

bhadantaghoṣaka āha-tadidaṃ nopapadyate; "sati hi vijñāne
trayāṇāṃ sannipāta:,

--------------------

samāpattī cittacaittanirodhe iti vaktavye ityabhiprāya: |
tatprātikūlyena tatsamāpattiprayogāditi |

saṃjñāvedanāpratikūlyena tayo: samāpattyo: prayogāt |
saṃjñāprātikūlyenāsaṃjñisamāpattiprayoga:

saṃjñāroga: saṃjñāśalya: saṃjñāgaṇḍa:
etacchāntametat praṇītamiti vistara: |
saṃjñāveditaprātikūlyena

nirodhasamāpattiprayoga: | paracittajñānavacanavaditi |
yathā paracittajñānavacanaṃ na ca paricittajñānena

caittā na jñāyante kadācit, atha ca `parasya cittaṃ
jñāsyāmi' ityevaṃ prathamata: prayogāt

paricittajñānamityucyate, na paricittacaittajñānamiti;
tadvadihāpyanayo: samāpattyostathā vacanam |

tatrācittakānyeva nirodhāsaṃjñisamāpattyāsaṃjñikānīti
vaibhāṣikādaya:, aparisphuṭamano-

vijñānasacittakānīti sthaviravasumitrādaya:,
ālayavijñānasacittakānīti yogācārā:-iti

siddhāntabheda: | tasmādidamupanyasyate kathamidānīṃ
bahukālaniruddhāditi | vistara:-bahukāla-

niruddhagrahaṇaṃ samanantaraniruddhanirāsārtham |
samanantaraniruddhādidānīṃ kathaṃ bhavati ? yadi

samanantaraniruddhamastītyabhyupagatam,
bahukālaniruddhamapyastīti kiṃ nābhyupagamyata iti

vaibhāṣikā: | na samanantaraniruddhasyāstitvaṃ brūma:, api
tu varttamānaṃ cittamātmano'nyacittahetubhāvaṃ

vyavasthāpya nirudhyate, anyaccotpadyate,
tulādaṇḍanāmonnāmavat | tacca niruddhamaparaṃ ca
cittamutpannaṃ

bhavatītyanantaraniruddhāccittāccittāntaramutpadyata
ityucyate | "varttamānasāmīpye varttamānavad"

(pā^ sū^ 2.3.131) iti kṛtvā | apare punarāhuriti |
sautrāntikā: | kathaṃ tāvadārūpyo-

papannānāmiti | vistara:-tāvacchabda: kramārtha: | idameva
tāvad dṛṣṭāntārthaṃ vaktavyamityartha: |

rūpasya hi samanantarapratyayo neṣyate, tat kathamutpadyate ?
tasmāccittādeva tajjāyate na rūpāditi  brūma: |
anyonyabījakaṃ hyetadubhayamiti | citte'pi sendriyasya
kāyasya bījamasti, kāye ca

sendriye cittasyeti |

paripṛcchāyāmiti | `paripṛcchā' nāma śāstram, kṛti:
sthaviravasumitrasya | sa

tasyāmāha-"pañcavastukādīnyapi hi tasya santi śāstrāṇi,
tasmād viśinaṣṭi | tasyaiva

doṣa" iti | katama: sa doṣa: ? kathamidānīṃ
bahukālaniruddhāccittāditi ya ukta: | trayāṇāṃ

@195

sparśapratyayā ca vedanā saṃjñā cetanā" ( ) ityuktaṃ
bhagavatā | ata: saṃjñā-

vedanayorapyatra nirodho na syāt |

athāpi syāt ? yathā "vedanāpratyayā tṛṣṇā" ( ) ityuktam
| satyāmapi

tu vedanāyāmarhato na tṛṣṇotpatti:, evaṃ satyapi sparśe
vedanādayo na syuriti ? tasyāviśe-

ṣitvāt | "avidyāsaṃsparśajaṃ hi veditaṃ pratītyotpannā
tṛṣṇā" ityuktam, na tu vedanotpattau

sparśo viśeṣita ityasamānametat |

tasmādacittikā nirodhasamāpattiriti vaibhāṣikā: |

kathamacittikāyā: samāpattitvam ?
mahābhūtasamatāpādanāt | samāpatticittena

ca tāṃ samāpadyante = samāgacchantīti samāpatti: |

kiṃ punarete samāpattī dravyata: sta: ? utāho prajñaptita:
? dravyata ityāha |

cittotpattipratibandhanāt ? na; samāpatticittenaiva
tatpratibandhanāt |

samāpatticittameva hi taccittāntaraviruddhamutpadyate, yena
kālāntaraṃ cittasyā-

pravṛttimātraṃ bhavati; tadviruddhāśrayāpādanāt | yāsau
samāpattiriti prajñapyate, taccāpravṛttimātraṃ

na pūrvamāsīt, na paścād bhavati vyutthitasyeti
saṃskṛtāsau samāpatti: prajñapyate |

-------------------

sannipāta iti | indriyaviṣayavijñānānām |
saṃjñāvedanayorapyatra nirodho na syāditi |

bhadantavasumitrasyaitanmatam | sacittakatve'pi tasyā
nirodhasamāpatte: saṃjñāvedanayostatra nirodha

iti | tasmād bhadantaghoṣaka evaṃ prasaṅgaṃ karoti |

avidyāsaṃsparśajamiti | avidyāsahita:
saṃsparśo'vidyāsaṃsparśa:, tasmājjātam

avidyāsaṃsparśajam | na tu vedanotpattāviti | na tu
vedanotpattau sparśo viśeṣita:-īdṛśa:

sparśo vedanāpratyaya iti | sa eva bhadantaghoṣaka
upasaṃharati-tasmādacittiketi |

kathamacittikāyā: samāpattitvamiti |
dhyānādisamāpattitvamarhati | samādhinā hi

cittacaittā: samā āpādyanta ekāgrīkriyanta ityevaṃ matvā
pṛcchati | mahābhūtasamatāpādanāditi |

mahābhūtāni samānyāpadyante'nayeti samāpatti: |
evamasyāṃ nirodhasamāpattau dhyānādiṣu ca

samāpattitvam | kā punariha mahābhūtānāṃ samatā ?
cittotpattiprātikūlyasamavasthānam |

samāgacchantīti | samāpadyante | samāgacchanti tāmiti
samāpatti: karmasādhanam | dhyānādīnyapi

samāgacchanti yogina: | tasmād dhyānādīnāmapi
samāpattitvaṃ bhavati |

dravyata iti | svalakṣaṇata:; cittotpattipratibandhanāt,
yasmāccittotpattiṃ pratibadhnīta: |

na samāpatticittenaiveti | naitadevam; kasmāt ?
samāpatticittenaiva tatpratibandhanāt | cittotpatti-

pratibandhanādityartha: | kathamiti ?
tatpratipādayati-samāpatticittameva hīti | vistara:-

tatsamāpatticittameva nānyad dravyam |
cittāntaraviruddhamanāgatacittaviruddha mutpadyate | yena
cittena

kālāntaraṃ nātyantama pravṛttimātraṃ bhavati |
mātraśabdo dravyāntaravyāvartanārtha: |
tadviruddhāśrayāpādanāt |

cittaviruddhasyāśrayasya santānasyāpādanāt kāraṇāt |
yadetadapravṛttimātraṃ sāsau samāpattiriti

prajñapyate, prajñaptidharmo'yam, na dravyadharma ityartha: |
yadi na dravyadharma: kathamasau saṃskṛtamiti

@196

atha vā-āśrayasyaiva tatā samāpādanaṃ samāpatti: |

evamāsaṃjñikamapi draṣṭavyam | cittamevāsau tatra
cittapravṛttiviruddhaṃ labhate,

taccāpravṛttimātramāsaṃjñikaṃ prajñapyata iti tadetanna
varṇayanti ||44||

vyākhyāte samāpattī ||

jīvitaṃ katamat ?

āyurjīvitam,

evaṃ hyuktamabhidharme-"jīvitendriyaṃ katamat ?
traidhātukamāyu:" ( )

iti | etaccaiva na jñāyate-āyurnāma ka eṣa dharma iti ?

ādhāra ūṣmavijñānayorhi ya: |

idamuktaṃ bhagavatā-

"āyurūṣmātha vijñānaṃ yadā kāyaṃ jahatyamī |

apaviddhastadā śete yathā kāṣṭhamacetana:" || ( ) iti |

tad ya ūṣmaṇo vijñānasya cādhārabhūto dharma:
sthitihetu:, tad `āyu:' |

tasyedānīmāyuṣa: ka ādhārabhūta: ? te evoṣmavijñāne |

evaṃ tarhi parasparāpekṣyavṛttitvādeṣāṃ ka: pūrvaṃ
nivarttiṣyate, yadvaśādādibhavau

nivarttiṣyete iti nityānivṛttiprasaṅga: ? āyuṣastarhi
karmādhārabhūtaṃ yāvadākṣiptam, karmaṇā

tāvadanuvarttanāt |

ūṣmavijñānayorapi kimarthaṃ karmaivādhārabhūtaṃ
neṣyate ? mā bhūt sarvaṃ vijñānamāmaraṇād

vipāka iti |

uṣmaṇastarhi karmādhārabhūtaṃ bhaviṣyati, ūṣmā ca
vijñānasya ? evamapyārūpyeṣvanā-

dhāraṃ vijñānaṃ syād; uṣmābhāvāt | tasya puna:
karmādhāro bhaviṣyati ? na vai labhyate

-------------------

prajñapyate ? ityata āha-taccāpravṛttimātram | na
pūrvamabhūnnottarakālaṃ vyutthitasya yogino bhavatīti |

saṃskṛtāsau samāpattirasaṃjñisamāpatti:,
nirodhasamāpattirvā prajñapyate; saṃvyavahārato na tu
dravyata: |

athaveti vistara: | āśrayasyaiva tathā samāpādanam, tathā
vyavasthānam, avasthāviśeṣa:

samāpattijanito ya: sā samāpattirityartha: | sa
cāvasthāviśeṣa: pūrvaṃ nāsīt paścācca na bhavati

vyutthitasyeti saṃskṛtatvaṃ na virudhyate | atha vā
samāpadanamiti pāṭha: | saṃskṛtāvasthā-

viśeṣatvādasyā: samāpatte: saṃskṛtatvaṃ
sidhyatītyartha: | evamāsaṃjñikamiti vistara: |
cittamevāsau

yogī tatrāsaṃjñiṣu cittapravṛttiviruddhaṃ labhate,
taccāpravṛttimātram | cittacaittānāmiti vākyaśeṣa: |

āsaṃjñikamiti prajñapyate, na tu dravyato'stītyabhiprāya:
||44||

ya uṣmaṇa iti vistara: | ūṣmaṇo vijñānasya ca
jīvitapratibaddhā pravṛtti: |

tasmājjīvitamūṣmaṇo vijñānasya cādhāra ucyate
sthitihetustayoreva | nityānivṛttiprasaṅga iti |

nityameṣāṃ srota: prasajyeta |

@197

kāmacāro yat kvacidevoṣmā vijñānasyādhāro bhaviṣyati,
kvacideva karmeti | uktaṃ cātra |  kimuktam ? "mā bhūt
sarvaṃ vijñānamāmaraṇād vipāka:" iti | tasmādastyeva

tayorādhārabhūtamāyu: |

na hi nāstīti brūma:, na tu dravyāntaram | kiṃ tarhi ?
traidhātukena karmaṇā nikāya-

sabhāgasya sthitikālāvedha: | yāvaddhi karmaṇā
nikāyasabhāgasyāvedha: kṛto bhavati-

`etāvantaṃ kālamavasthātavyam' iti, tāvat so'vatiṣṭhate,
tad `āyu:' ityucyate |

sasyānāṃ pākakālāvedhavat,
kṣipteṣusthitikālāvedhavacca |

yastu manyate-saṃskāro nāma kaścid guṇaviśeṣa iṣau
jāyate, yadvaśād

gamanamiṣorāpatanād bhavatīti ? tasya tadekatvāt
pratibandhābhāvācca deśāntarai: śīghratarama-

prāptikālabhedānupapatti:, patanānupapattiśca | vāyunā
tatpratibandha iti cet ? arvākpatana-

prasaṅgo na vā kadācid vāyoraviśeṣāt | evaṃ tu
varṇayanti-dravyāntaramevāyurastīti |

-------------------

nikāyasabhāgasya sthitikālāvedha iti | nikāyasabhāgo
vyākhyāta: | ta eva tathābhūtā:

saṃskārā rūpādiskandhasvabhāvā iti | teṣāṃ sthiti:,
prabandha:, tasyā kālo yāvat tena sthātavyam,

ta eva tāvanta: saṃskārakṣaṇā:, tasyā vedha:
pratisandhikṣaṇe pūrvajanmakarmaṇo hetubhāvavyavasthānam |

ka: punarasau hetu: ? sāmarthyaviśeṣa: | sa hi
skandhaprabandhalakṣaṇāyā: sthite: kṣaṇaparamparayā

kāraṇaṃ bhavati | ata eva sthitikālāvedha ucyate;
tāvatkālaṃ pravāhākṣepalakṣaṇatvāt | tāvat

so'vatiṣṭhata iti | sa nikāyasabhāga: | sasyānāṃ
pākakālāvedhavat | yathā sasyānāṃ

pākakālāvedha: sāmarthyaviśeṣasvabhāvo bījenāṅkura
evādhīyate, ya: kṣaṇaparamparayā ā pāka-

kālāt sasyasantānaheturbhavati, tadvadetat |
kṣipteṣusthitikālāvedhavacca | yathā kṣiptasyeṣo:

śarasya sthiti: = ākāśadeśāntarotpatti:
santānānuvṛtti:, tasyā: kāla: = maryādā yata: pareṇa

sā na bhavati, tasyāvedho hetuvyavasthānam | ka: punarasau
hetu: ? prayatnabhūtātiśayanirvṛttavāyu-

dhātujanitasāmarthyaviśeṣa: | tadyathā
kṣipteṣusthitikālāvedho na dravyāntaram,
tadvadayamāyurlakṣaṇa-

māvedho draṣṭavya: |

yastu manyata iti | vaiśeṣika: | saṃskāro nāma
guṇaviśeṣa iti | pṛthivyādīnāṃ

vaiśeṣiko guṇa: saṃskāro nāma karmaja: karmahetuśca
vegadvitīyanāmā iṣau jāyate | yadvaśāt yasya

guṇasya vaśāt, gamanamiṣorāpatanād bhavatīti taṃ
pratyadṛṣṭānta eṣa: | yathā hi saṃskāro nāma

bhāvāntaramasti, evamāyurapi syāditi, tena tanmataṃ
dūṣayatyācārya:-tasyeti | vistara:-

tasya vaiśeṣikasya tadekatvāt saṃskāraikatvāt |
pratibandhābhāvācca | pratibandhasya kāṣṭhapratyā-

ghātādilakṣaṇasyābhāvācca | kim ? deśāntare
śīghrataratamaprāptikālabhedānupapatti: | śīghrā,

śīghratarā, śīghratamā prāpti: śīghrataratamaprāpti: |
kai: ? saha deśāntarairākāśadeśādibhi:, tasyā:

kāla:, tasya bheda:, tasyānupapatti: | śīghrā,
śīghratarā, śīghratamā deśāntarai: saha
prāptirnopapadyate |

pūrvoktādasmāt kāraṇadvayāt saṃskārasyāviśiṣṭatvāt
patanānupapattiśca | patanaṃ ceṣornopapadyate |

sati saṃskāre na hyetadiṣṭam-sati kāraṇe kāryaṃ na
bhavatīti | vāyunā tatpratibandha iti cet ?

@198

atha kimāyu: kṣayādeva maraṇaṃ bhavati ?
āhosvidanyathāpi ? prajñaptāvuktam-

"āyu:kṣayānmaraṇam, na puṇyakṣayāt" ( ) iti |
catuṣkoṭi: | prathamā koṭi:-

āyurvipākasya karmaṇa: paryādānāt |
dvitīyā-bhogavipākasya | tṛtīyā-ubhayo: |

caturthī-viṣamāparihāreṇa |

āyurutsargācceti vaktavyam ? na vaktavyam | āyu:kṣayādeva
tanmaraṇam; prathama-

koṭyantargamāt | kṣīṇe tvāyupi puṇyakṣayasya maraṇe
nāsti sāmarthyam | tasmād `ubhayakṣaye

sati maraṇamāyu:kṣayād' ityuktam |

jñānaprasthāne'pyuktam-"āyu: santatyupanibaddhaṃ varttata
iti vaktavyam |

sakṛdutpannaṃ tiṣṭhatīti vaktavyam ?
āha-kāmāvacarāṇāṃ sattvānāmasaṃjñisamāpattiṃ

nirodhasamāpattiṃ ca samāpannānāṃ santatyupanibaddhaṃ
varttata iti vaktavyam | samāpannānāṃ

rūpārūpavacarāṇāṃ ca sattvānāṃ sakṛdutpannaṃ
tiṣṭhatīti vaktavyam" ( ) |

ko'sya bhāṣitasyārtha: ? yasyāśrayopaghātād
upaghātastatsantatyadhīnatvāt

prathamam | yasya tvāśrayopaghāta eva nāsti
tadyathotpannāvasthānād dvitīyam |

sāntarāyaṃ prathamam, nirantarāyaṃ dvitīyamiti
kāśmīrā: |

-------------------

syānmatam-vāyuratra pratibandha:,
pratibandhaviśeṣācchīghrataratamaprāptikālabheda: patanaṃ
copapadyata

iti `sparśavad dravyasaṃyogādabhāva: karmaṇa:' iti vacanāt
| atrocyate-arvākpatanaprasaṅga: |

jyāvibhāgānantaramevārvāgavarata eva vāyusaṃyogāt sa
iṣu: patet | atha pratibadhyamāno'pi

vāyunā nārvāk patet, na vā kadācit patet, na paścādapi
patedityartha: | kiṃ kāraṇam ?

vāyoraviśeṣāt | yathā hi samīpe vāyu:, evaṃ dūre'pīti
|

caturthī viṣamāparihāreṇeti |
atyaśanāderviṣamasyāparihāreṇa | kṣīṇe tvāyuṣi
puṇyakṣayasya

maraṇe nāsti sāmarthyam | tena tṛtīyā koṭirna prāpnoti |
tasmādubhayakṣaye sati maraṇamubhaya-

kṣayāditi | ubhayakṣaye satīti yo'rtha: so'rtha
ubhayakṣayādityayamartha ukto veditavya: ? na;

āyukṣayādapi maraṇaṃ bhavatīti kathaṃ gamyate,
sasyādisādharmyāt | sasyādīnāṃ hi bījāvedhaparikṣaye

sati satsu pratyayāntareṣu kṣetrodakādiṣu dṛṣṭā
santānanivṛttiraprāpyaiva phalakālaṃ phalapākakālaṃ

vā; bījasya nātisāratvāt | satyapi ca sārabījākṣepe
salilādisthitivṛddhipratyayābhāvādṛṣṭā

santānanivṛtti: |
sārabījākṣepasthitivṛddhipratyayābhāve'pi dṛṣṭā-yadā
bījākṣepaśca parisamāpto

bhavati, salilasya cābhāva: | satyapi ca sārabījākṣepe
salilādisthitivṛddhipratyaye ca

jaṅgamādyupakramakṛtā dṛṣṭā sasyādīnāṃ
santānanivṛttiriti |

yasyāśrayopaghātādupaghātastatsantatyadhīnatvāditi |
bahirdeśikamatametat | āśraya-

santatipratibaddhaṃ tadāyuriti santatyupanibaddhamityucyate |

kāśmīramate'pi sa evārtha:; śabdamātraṃ tu bhidyate |
sāntarāyaṃ nirantarāyamiti | atha

vā santatyupanibaddhamiti svasantatyupanibaddham |
santānavatyeva tat kevalam, na tu sakṛdutpannaṃ

tiṣṭhatīti sāntarāyamityucyate |

@199

tasmādastyakālamṛtyu: |

sūtre'pyuktam-"catvāra ātmabhāvapratilambhā: |
astyātmabhāvapratilambho

yatrātmasañcetanā kramate; na parasañcetanā" iti |
catuṣkoṭika:- 1. ātmasañcetanaiva

kramate kāmadhātau krīḍāpramoṣakāṇāṃ devānām,
mana:pradūṣakāṇāṃ ca | teṣāṃ hi praharṣamana:-

pradoṣābhyāṃ tasmāt sthanāccayutirbhavati, nānyathā |
buddhānāṃ ceti vaktavyam; svayammṛtyu-

tvāt | 2. parasañcetanaiva kramate garbhāṇḍagatānām | 3.
ubhayamapyeṣāṃ kāmāvacarāṇāṃ

prāyeṇa | 4. nobhayaṃ sarveṣāmantarābhavikāṇāṃ
rūpārūpyāvacarāṇāmekajātīyānāṃ kāmā-

vacarāṇām, tadyathā nārakāṇāmuttarakauravāṇāṃ
darśanamārgamaitrīnirodhāsaṃjñisamāpatti-

samāpannānāṃ rājarṣi-jinadūta-jinādiṣṭa-
dharmilottaragaṅgilaśreṣṭhiputrayaśa:-

kumārajīvakādīnāṃ sarveṣāṃ caramabhavikānām,
bodhisattvamātustadgarbhāyā:, cakravartti-

mātuśca tadgarbhāyā: |

atha kasmāt sūtra uktam-"katame te bhadanta sattvā yeṣāṃ
nātmasañcetanā

kramate, na parasañcetanā ?
naivasaṃjñānāsaṃjñāyatanopagā: śāriputra" iti ?
anyeṣu kila

dhyānārūpyeṣvātmasañcetanā svabhūmika āryamārga:,
parasañcetanā uttarabhūmisāmantaka:,

tatra cobhayaṃ nāstīti |

nanu caivaṃ tatrāpi parabhūmika āryamārga: parasañcetanā
prāpnoti ? paryantagrahaṇāt

-------------------

anenāgamena astyakālamṛtyuriti darśayannāha-sūtre'pyuktaṃ
catvāra ātmabhāvapratilambhā

iti | vistara:-ātmasañcetanā ātmanā māraṇam,
parasañcetanā pareṇa māraṇam | buddhānāñceti

vaktavyam | kim ? ātmasañcetanaiva kramate, svayaṃmṛtyutvāt
| anupakramaṇadharmāṇo hi buddhā

bhagavantaṃ āyurutsargavaśitvālābhinaśca | prāyeṇeti
grahaṇaṃ caturthakoṭyabhihitanārakāntarā-

bhavikādiparivarjanārtham | rājarṣayaścakravattipūrvā:
pravrajitā: | jinadūto yo buddhena bhagavatā

dūta: kaścit sampreṣita: | tadyathā śuka: kaścid
bhagavatā āmrapālyā: preṣito licchavibhiśca

yogyāṃ kurvāṇairdṛṣṭa: | śarajālenāpūryamāṇo'pi
mārayituṃ na śakyate | yāvaddhi sa dūtakṛtyaṃ na

karoti tāvannātmasañcetanā kramate, na parasañcetanā |
jinādiṣṭa: | `iyantaṃ kālamanena jīvitavyam'

iti ya ādiṣṭo bhagavatā | dharmilādaya: pūrvayogavidbhya:
āgamitavyā: | ādiśabdena cānye'pi

tata eva cāgamayitavyā: | teṣāṃ nātmasañcetanā kramate,
na parasañcetanā | caramabhavikānāṃ ca | ye

tasminneva janmanyarhattvaṃ prāpnuvanti |
bodhisattvamātustadgarbhāyābodhisattvagarbhāyā: |
cakravarttimā-

tuścakravarttigarbhāyā: | nātmasañcetanā, na
parasañcetanā | yadā tarhi sarveṣāṃ
rūpārūpyāvacarāṇāṃ

nātmasañcetanā, na parasañcetanā, atha kasmāt sūtra
uktamiti ? vistara:-tatra cobhayaṃ nāstīti |

tatra naivasaṃjñānāsaṃjñāyatane svabhūmika āryamārgo
nāsti, "yāvadeva saṃjñāsamāpattistāvadājñā-

prativedha:" iti vacanāt | nāpyuparibhūmisāmantaka:,
ūrdhvabhūmyabhāvāt |

parabhūmika āryamārga iti | ākiñcanyāyatanabhūmika: |
"āryākiñcanyasāmmukhyād

@200

tarhi tadādisampratyaya: | kvacidādisampratyaya:,
kvacidādinā paryanto'pi pratīyate, yadāha-

"tadyathā devā brahmakāyikā: | iyaṃ prathamā
sukhopapatti:" iti | kvacit paryantenādirapi

pratīyate, yadāha-"tadyathā devā ābhāsvarā: | iyaṃ
dvitīyā sukhopapatti:" iti |

ayamatra `tadyathā' śabdo dṛṣṭāntavācaka iti yukta
etasmāccheṣasampratyaya: | eṣa

hi dṛṣṭāntadharmo yadekamapi tajjātīyakaṃ dṛśyate | sa
ceha tadyathāśabdo nāstītyanupasaṃhāra

eṣa: |

yadyayaṃ tadyathāśabdo dṛṣṭāntavācaka: syād, iha na
prāpnuyāt-santi sattvā

nānātvakāyā nānātvasaṃjñina:, tadyathā
manuṣyāstadekatyāśca devā iti ? tasmādupadarśanārtha

evāyaṃ draṣṭavya ityalamatiprasaṅgena ||

uktaṃ jīvitam ||

lakṣaṇāni punarjātirjarā sthitiranityatā ||45||

etāni hi saṃskṛtasya catvāri lakṣaṇāni | yatraitāni
bhavanti sa dharma: saṃskṛto

lakṣyate | viparyayādasaṃskṛta: |

-------------------

bhavāgre tvāsravakṣaya:" (abhi^ ko^ 8.20) iti vacanāt |
paryantagrahaṇāt tahīti |

tarhītyarthāntaravivakṣāyāṃ nipāta: | tadādisampratyaya
iti | tasya paryantasya naivasaṃjñānāsaṃjñāyatana-

syādiścatvāri dhyānāni trayaśca śeṣā ārūpyā: | na tu
kāmadhātustadādi:, asamāhitatvena

vaisādṛśyāt | samāpattito vā dhyānārūpyā eva tadādi:,
"navānupūrvasamāpattaya:" iti vacanāt |

tatra sampratyayastadādisampratyaya: | asti
kvacidanyatrāpyevaṃ dṛṣṭamiti ? astītyāha-kvacidādinā

paryanta ityādi | tad yathā devā brahmakāyikā iti | devā
brahmakāyikā:, tatparyantagrahaṇācca

brahmapurohitā mahābrahmāṇaśca | prathama sukhopapatti:,
tadyathā devā ābhāsvarā iti | ābhāsvarā:,

tadādigrahaṇācca parīttābhā:, apramāṇābhāśca |
dvitīyā sukhopapattiriti | tisra eva hi

sukhopapattaya iṣyante |

"sukhopapattayastisro nava tridhyānabhūmaya:" (abhi^ ko^ 3.71)
iti vacanāt |

eṣa hi dṛṣṭāntadharma iti | etad dṛṣṭāntacaritaṃ
yadekamapi tatprakāraṃ nirdiśate, na sarvam,

śeṣasampratyayaśca bhavati | yadyathā-`anitya: śabda:
kṛtakatvāt, yathā ghaṭa:' iti paṭādīnyapi

hi gṛhyante; `tadyathā' śabdasya dṛṣṭāntavācakatvāt |
anupasaṃhāra eṣa iti | adṛṣṭānta ityartha: |

manuṣyāstadekatyāśca devā iti | tadeke devā: ṣaṭ
kāmāvacarā devā:, prathamābhinirvṛttavarjyāśca

prathamadhyānopannā devā ityetāvanta eva nānātvakāyā
nānātmasaṃjñina: sattvā:, naitadvyatiriktā:

santīti | nāyaṃ tadyathāśabdo dṛṣṭāntavācaka: |
tasmādupadarśanārtha evāyaṃ dṛṣṭavya: |
upadarśanārthatve

ca sati tadeva sthitametat-paryantagrahaṇāt tadādisampratyaya
iti ||

viparyayādasaṃskṛta iti | yatraitāni na bhavanti
so'saṃskṛta iti | nanu ca sthitirasaṃskṛta-

lakṣaṇamasti, nāsaṃskṛtasya sthitirdravyāntararūpāsti |
dravyāntararūpāṇi ceha saṃskṛta-

lakṣaṇānīṣyanta ityacodyametat |

@201

tatra jātistaṃ dharmaṃ janayati, sthiti: sthāpayati, jarā
jarayati, anityatā

vināśayati |

nanu "trīṇīmāni saṃskṛtalakṣaṇāni" iti sūtra uktam,
caturthamapyatra vaktavyaṃ

syāt, kiṃ cātra noktam ? āha-sthiti: | yat tarhi "idaṃ
sthityanyathātvam" iti ?

jarāyā eṣa paryāya:; tadyathā jāterutpāda iti,
anityatāyāśca vyaya iti |

ye hi dharmā: saṃskārāṇāmadhvasañcārāya pravṛttā:, ta
eva sūtre lakṣaṇānyuktānyu-

dvejanārtham | jātirhi yā saṃskārānanāgatādadhvana:
pratyutpannamadhvānaṃ sañcārayati |

jarā'nityate puna: pratyutpannādatītaṃ durbalīkṛtya
vighātāt | tadyathā kila gahanapraviṣṭasya

puruṣasya traya: śatrava:-tata eka enaṃ gahanādākarṣet,
dvau punarjīvitād vyaparopayetām,

tadvaditi | sthitistu tān saṃskārānupaguhya
tiṣṭhatyaviyogamivecchantī | ato'sau

saṃskṛtalakṣaṇaṃ na vyavasthāpitā | asaṃskṛtasyāpi ca
svalakṣaṇasthitibhāvāt |

anye puna: kalpayanti-sthitiṃ jarāṃ cābhisamasya
sthityanyathātvamityekaṃ

-------------------

nanu ca trīṇīmānīti vistara: | katham ?
sūtre-"trīṇīmāni bhikṣava: saṃskṛtasya

saṃskṛtalakṣaṇāni | katamāni trīṇi ? saṃskṛtasya
bhikṣava: utpādo'pi prajñāyate, vyayo'pi

prajñāyate, sthityanyathātvamapi" ( ) iti | caturthamapyatra
vaktavyaṃ syāditi

vaibhāṣikā: | kiñcātra noktamiti codaka: | sthitiriti
vaibhāṣikā: | yattarhīdaṃ sthityanya-

thātvamapīti | sthitiśabdo'tra śrūyate
kathamidamucyate-sthitirnokteti codakābhiprāya: | jarāyā

eṣa paryāya iti | jareyamuktā, sthiteranyathātvaṃ
sthityanyathātvamiti | tad yathā jāterutpāda iti

paryāya:, anityatāyāśca vyaya:, tathā jarāyā:
sthityanyathātvaṃ paryāya iti |

kasmāt punarlakṣaṇacatuṣṭve sati bhagavatā
trīṇyevoktānīti ? ata āha-ye hi dharmā

iti | vistara:-udvejanārthe vineyānām | jātijarānityatā
iti dharmāṇāṃ lakṣaṇānyuktāni |

ābhiprāyiko hi sūtranirdeśa:, na lākṣaṇika:,
yathābhidharma: | jarānityate puna: pratyutpannāda-

dhvano'tītamadhvānaṃ sañcārayata: | kasmāt ?
durbalīkṛtya vighātāt | jarā durbalīkaroti |

anityatā nihantīti kṛtvā | nanu cānityataiva dharmaṃ
pratyutpannādadhvano'tītamadhvānaṃ sañcārayati;

na jarā; jarā hi kevalaṃ dharmaṃ durbalīkaroti,
kasmādevamucyate-jarānityate pratyutpannādatītaṃ

sañcārayata iti ? āha-durbalīkaraṇamapi
tadadhvasañcārāyaiva varttate | na hyadurbalīkṛta-

syādhvasañcāro'stīti jarāpi tatsañcāre vyavasthāpyate |
asaṃskṛtasyāpi ca svalakṣaṇasthiti-

bhāvāditi | svalakṣaṇe sthiti:, sthityā bhāva: tasmāt
sthitibhāvāt | asau sthiti:

saṃskṛtalakṣaṇaṃ na vyavasthāpitā |
sthitirhyasaṃskṛtāvasthāviśeṣalakṣaṇayā sthityā
sadṛśīti

tasyāsaṃskṛtasya saṃskṛtatvaprasaṅgaparijihīrṣayā na
lakṣaṇamuktamityabhiprāyo bhagavato dharma-

svāmina: |

anye puna: kalpayantīti | sūtre'pi sthitirukteti kathayanti |
sthitiṃ jarāṃ cābhisamasya |

@202

lakṣaṇamuktaṃ sūtre | kiṃ prayojanam ? eṣā hyeṣu
saṅgāspadam, ata: śriyamivaināṃ

kālakarṇīsahitāṃ darśayāmāsa tasyāmanāsaṅgārthamiti
|

ataścatvāryeva saṃskṛtalakṣaṇāni ||45||

teṣāmapi nāmajātyādīnāṃ
saṃskṛtatvādanyairjātyādibhirbhavitavyam ? bhavantyeva |
jātijātyādayasteṣāṃ

teṣāmapi catvāryanulakṣaṇāni bhavanti-jātijāti:,
sthitisthiti:, jarājarā,

anityatā'nityatā iti |

nanu caikaikasya caturlakṣaṇī prāpnoti
aparyavasānadoṣaśca, teṣāṃ punaranya-

jātyādiprasaṅgāt ? na prāpnoti; yasmāt

te'ṣṭadharmaikavṛttaya: |

teṣāṃ jātyādīnāmaṣṭasu dharmeṣu vṛtti: | kimidaṃ
vṛttiriti ? kāritraṃ puruṣakāra: |

---------------------

sthitiśca sthityanyathātvaṃ ca
sthityanyathātvamityabhisamasyekaṃ lakṣaṇamuktaṃ sūtre, na
vibhāgaśa: |

kasmāt ? "trīṇīmāni saṃskṛtalakṣaṇāni" iti
vacanavirodhaprasaṅgāt | kimatra prayojanam ?

ityata āha-eṣā hyeṣu saṅgāspadamiti | vistara:-eṣāṃ hi
sthitireṣu jātyādiṣu saṅgāspadaṃ

saṅgasthānam, dharmo'nayā tiṣṭhatīti | ata:
śriyamivaināṃ sthitiṃ kālakarṇīsahitāmalakṣmīsahitāṃ

darśayāmāsa bhagavān tasyāṃ sthityāmanāsaṅgārtham |
`nāsyāmāsaṅga: karttavya:, yasmādiyama-

nityatayānubaddhā lakṣmīrivālakṣamyā' iti | jarayā
hyanyathātvalakṣaṇayāsyā ekīkaraṇam,

nānityatayeti |

ataścatvāryeva saṃskṛtalakṣaṇānīti | ubhayorapi
pakṣayorayamupasaṃhāra: ||45||

anyairjātyādibhirbhavitavyamiti | jātisāmarthyāt kaścit
saṃskṛto dharmo jāyate,

jātirapi saṃskṛtā, tasmāt tasyā apyanyathā jātyā
bhavitavyam; svātmani vṛttivirodhāt |

"sarvaṃ saṃskṛtalakṣaṇai:" (abhi^ ko^ 2.24) iti ca
siddhāntāt | evaṃ jarādayo'pi

yojyā: |

"jātijātyādayasteṣām" iti | jātijātyādayaśca teṣāmiti
caśabdo luptanirdiṣṭo

draṣṭavya: |

nanu caikaikasyeti | vistara:-ekaikasya lakṣaṇasya
caturlakṣaṇī, caturṇāṃ lakṣaṇānāṃ

samāhāra: caturlakṣaṇī prāpnoti | aparyavasānadoṣaśca,
aniṣṭhādoṣaśca; teṣāmanulakṣaṇānāṃ

punaranyajātyātiprasaṅgāt |
jāterjāterjātijāteryāvadanityatāyā
anityatānityatāyāśca prasaṅgāt |

"te'ṣṭadharmaikavṛttaya:" | `te' iti puṃlliṅganirdeśa:;
dharmābhisambandhanāt | te jātyādi-

jātijātyādisvabhāvā dharmā
yathākramamaṣṭadharmaikavṛttaya: | jātyādīnāmaṣṭāsu
dharmeṣu vṛtti:, jāti-

jātyādīnāṃ caikadharme | ātmanavamā hīti
lakṣaṇānulakṣaṇāpekṣa evamuktam | na hi yathāsambhavaṃ

tatra prāptyādayo bhūtāni bhautikāni vā notpadyante;
"kāme'ṣṭadravyako'śabda:" (abhi^

ko^ 2.23) "sarvaṃ saṃskṛtalakṣaṇai: prāptyā vā" (abhi^
ko^ 2.24) iti caivamādivacanāt |

@203

jātijātyādīnāṃ caikatra dharme kathaṃ kṛtvā ātmanā
navamo hi dharma utpadyate ? sārdhaṃ

lakṣaṇānulakṣaṇairaṣṭābhi: | tatra jātirātmānaṃ
virahayyānyānaṣṭau dharmān janayati | jātijātistu

tāmeva jātim | tadyathā kila kācit kukkuṭī
bahūnyapatyāni prajāyate, kācidalpāni;

tadvat sthitirapyātmānaṃ varjayitvā'nyānaṣṭau dharmān
sthāpayati, sthitisthitistu tāmeva

sthitim |

evaṃ jarā'nityate api yathāyogyaṃ yojye | tasmānna
bhavatyanavasthāprasaṅga: |

tadetadākāśaṃ pāṭyata iti sautrāntikā: | na hyete
jātyādayo dharmā dravyata:

saṃvidyante yathā vibhajyante | kiṃ kāraṇam ?
pramāṇābhāvāt | na hyeṣāṃ dravyato'stitve

kiñcidapi pramāṇamasti-pratyakṣamanumānamāptāgamo vā,
yathā rūpādīnāṃ dharmāṇāmiti |

yattarhi sūtra uktam-"saṃskṛtasyotpādo'pi prajñāyate,
vyayo'pi, sthityanyathā-

tvamapi" ( ) iti ?

-------------------

jātirātmānaṃ virahayyeti vistara: | svātmani vṛttivirodha
ityata ātmānaṃ virahayya

muktvāṣṭau dharmān janayati | katamānaṣṭau ? taṃ
dharmaṃ rūpaṃ cittaṃ vā sthitiṃ jarāmanityatāṃ
jātijātiṃ

sthitisthitiṃ jarājarāmanityatānityatāṃ ca janayati |
jātijātistu tāmeva jātiṃ janayati |

evaṃ jarānityate api yathāyogaṃ yojye iti | jarā ātmānaṃ
virahayyāṣṭau dharmān janayati,

jarājarā punastāmeva jarām | anityatātmānaṃ
virahayyāṣṭau dharmān vināśayati, anityatānityatā

punastāmevānityatāmiti |

tadetadākāśaṃ pāṭyata iti | vibhidyata ityabhiprāya: |
sapratighadravyābhāvamātramākāśam |

nākāśaṃ nāma kiñcidasti | tad vibhaktaṃ yathā na
śakyate na yujyate vā, evamime jātyādayo'santo

dharmā vibhaktuṃ na śakyante, na yujyante vā | tata āha-na
hyeta iti | vistara:-nahyete dravyata:

svalakṣaṇata: saṃvidyante yathā vibhajyante,
jātirātmānaṃ virahayyāṣṭau dharmān janayatītyevaṃ
vistareṇa

vibhajyante | yathā rūpādīnāṃ dharmāṇāmiti |
atrādiśabdena śabdādivedanādicakṣurādīnāṃ grahaṇam |

tatra rūpaśabdādi tāvat pratyakṣeṇa
cakṣurvijñānādilakṣaṇena pramāṇenopalabhyate |
vedanādyapi

pratyakṣeṇaivopalabhyate; svasaṃvedyatvāt | cakṣurādi tu
cakṣurvijñānādinānumānenānumīyate | cakṣu-

rvijñānādisanniśrayo rūpaprasādaścakṣurādīni,
tadbhāvābhāvayostadbhāvābhāvāt | āgamo'pi cakṣuṣā

rūpāṇi dṛṣṭveti vistara: | evaṃ śrotreṇa
śabdāṃ^cchrutveti vistareṇa | evaṃ gandhādiṣvapi yojyam |

tathā yatkiñcid rūpamatītānāgatapratyutpannamiti vistara:
| evaṃ vedanādiṣvapi yojyam |

pārasāntānikānāṃ tvarūpiṇāṃ
vedanādīnāmastitvānumānamātmīyavaccharīravikāraṃ
dṛṣṭvā tatsamprati-

patte: | āgamo'pi-cakṣu: pratītya rūpāṇi cotpadyante
cakṣurvijñānaṃ sahajātā vedanā saṃjñā

cetaneti vistara: | jātyādayastu na
cakṣurindriyādipratyakṣā bhavanti | na caiṣāmastitve

samarthamanumānamasti, na cāpyāgamo dravyato'stitve |

yattarhi sūtra uktamiti vistara: | nanu
cāyamāgamo'sti-saṃskṛtasyotpādo'pi prajñāyata

iti vistara: | arthaśca pratisaraṇamuktaṃ bhagavateti |
"catvārīmāni bhikṣava: pratisaraṇāni |

@204

granthajño devānāmpriyo na tvarthajña: | arthaśca
pratisaraṇamuktaṃ bhagavatā |

ka: punarasyārtha: ? avidyāndhā hi bālā:
saṃskāraprabandhamātmata ātmīyataścādhi-

muktā: kṛtarucayo'bhiṣvajante | tasya mithyādhimokṣasya
vyāvarttanārthaṃ bhagavāṃstasya

saṃskārapravāhasya saṃskṛtatvaṃ pratītyasamutpannatvaṃ
dyotayitukāma idamāha-"trīṇīmāni

saṃskṛtasya saṃskṛtalakṣaṇāni" | na tu kṣaṇasya | na hi
kṣaṇasyotpādādaya: prajñāyante | na

cāprajñāyamānā ete lakṣaṇaṃ bhavitumarhanti | ata
evātra sūtre-"saṃskṛtasyotpādo'pi

prajñāyate" ityuktam |

puna: saṃskṛtagrahaṇaṃ saṃskṛtatve lakṣaṇānīti yathā
vijñāyeta ? maivaṃ vijñāyi;

saṃskṛtasya vastuno'stitve lakṣaṇāni jalabalākāvat,
sādhvasādhutve vā kanyā-

lakṣaṇavaditi |

-------------------

katamāni catvāri ? dharmaṃ pratisaraṇaṃ na pudgala:, artha:
pratisaraṇaṃ na vyañjanam, nītārthasūtraṃ

pratisaraṇaṃ na neyārtham, jñānaṃ pratisaraṇaṃ na
vijñānam" ( ) iti | tathārthapratisaraṇo bhavati

na vyañjanapratisaraṇa iti |

ka: purasyārtha iti | anyopanyastasya
saṃskṛtalakṣaṇasūtrasya | tamarthamāha-avidyāndhā

hi bālā iti | vistara:-saṃskāraprabandhamātmata
ātmīyataścādhimuktā: kṛtarucayo'bhiṣvajanta

ityartha: | saṃskṛtatvaṃ pratītyasamutpannatvamiti
paryāyāvetau | sametya sambhūya pratyayai: kṛtam

saṃskṛtam, taṃ taṃ pratyayaṃ pratītya samutpannaṃ
pratītyasamutpannamiti | na tu kṣaṇasyeti | pravāhasyaiva

saṃskṛtatvaṃ dyotayitukāma idamāha-na tu kṣaṇasya
saṃskṛtatvam | na hi kṣaṇasyotpādādaya

utpādavyavasthityanyathātvalakṣaṇā dharmā: prajñāyante;
kṣaṇasya duravadhāratvāt | brūyāstvam-

aprajñāyamānā apyete lakṣaṇaṃ bhavitumarhantīti ? ata
āha-na cāprajñāyamānā ete lakṣaṇaṃ

bhavitumarhantīti | prajñāyamānameva hi lakṣaṇaṃ bhavati,
tadyathā-jalasya balāketi | ata evātreti |

ata evātra sūtre `prajñāyate' iti padagrahaṇam; anyathā hi
`saṃskṛtasyotpādo'pi vyayo'pi

sthityanyathātvamapi' ityevāvakṣyat |

saṃskṛtatve lakṣaṇānīti | saṃskṛtamiti
lakṣaṇānītyarthapratigrahārthaṃ puna: saṃskṛtagrahaṇam
|

jalabalākāvaditi | vaidharmyadṛṣṭānto'yam | yathā
balākā jalāstitve lakṣaṇam, na punarjalasya

jalatve lakṣaṇam | maivaṃ vijñāyi | kim ? saṃskṛtasya
vastuno'stitve'mūni lakṣaṇāni | sādhva-

sādhutve vā kanyālakṣaṇavaditi | yathā kanyāyā:
śubhāśubhāni lakṣaṇāni yathākramaṃ sādhvasādhutve

lakṣaṇānīti | yadi hyamūni tathā saṃskṛtasya
vastuno'stitve sādhvasādhutve lakṣaṇānīṣyeran,

`trīṇīmāni saṃskṛtalakṣaṇāni' ityucyeta, saṃskṛtasya
saṃskṛtalakṣaṇānīti na kriyeta, kṛtaṃ ca,

tena jñāyate-saṃskṛtatve lakṣaṇānīti | kathaṃ
punaravidyamānā jātyādaya: pravāhe vyavasthāpyante,

prajñāyante vā ? na brūma:-jātyādayo na saṃvidyanta iti,
yathā tu dravyarūpeṇa vibhajyante tathā na

saṃvidyanta iti brūma: |

@205

tatra pravāhasyādirutpāda:, nivṛttirvyaya:, sa eva
pravāho'nuvarttamāna: sthiti:,

tasyā: pūrvāparaviśeṣa: sthityanyathātvam | evaṃ ca
kṛtvoktam-"viditā eva nandasya

kulaputrasya vedanā utpadyante, viditā iva tiṣṭhanti,
viditā iva astaṃ parikṣayaṃ paryādānaṃ

gacchanti" iti | āha cātra-

"jātirādi: pravāhasya vyayaścheda: sthitistu sa: |

sthityanyathātvaṃ tasyaiva pūrvāparaviśiṣṭatā ||

"jātirapūrvo bhāva: sthiti: prabandho vyayastaduccheda: |

sthityanyathātvamiṣṭaṃ prabandhapūrvāparaviśeṣa || iti
||

"kṣaṇikasya hi dharmasya vinā sthityā vyayo bhavet |

na ca vyetyeva tenāsya vṛthā tatparikalpanā ||"

tasmāt pravāha eva sthiti: | evaṃ ca
kṛtvāyamapyabhidharmanirdeśa upapanno bhavati-

"sthiti: katamā ? utpannānāṃ saṃskārāṇāmavināśa:" iti
| na hi kṣaṇasyotpannasyā-

vināśo'stīti |

-------------------

yathā tarhi bhavatāṃ saṃvidyante tathā kathyatām ? ata
āha-pravāhasyādirutpāda iti

vistara: | nivṛttirvyaya iti | pravāhasyoparati: = vyaya: | sa
eva pravāho'nuvarttamāna iti |

sadṛśakṣaṇānuvṛtteranuvarttamāna: pravāha:
sthitirityucyate | tasyā: pūrvāparaviśeṣa iti |

pūrvasmādaparasya kṣaṇasya viśeṣa:, pūrvāparayo:
kṣaṇayorvā viśeṣa: pūrvāparaviśeṣa: | evañca

kṛtvoktamiti | pravāharūpānevotpādādīn
kṛtvānityopasthitasmṛtitāmāyuṣmata: sundaranandasyā-

rabhyoktam | pravāhagatā hi vedanāstasya viditā ivotpadyante
viditā iva tiṣṭhante | viditā

ivāstaṃ parikṣayaṃ paryādānaṃ gacchanti, na
kṣaṇagatā:; kṣaṇasya duravadhāratvāditi | viditasya ca

kṣaṇasyāvasthānāsambhavāt |

etamevārthaślokadvayena saṃgṛhṇannāha-jātirādi:
pravāhasyeti sarvam | sthitistu sa

iti | sa eva pravāha: sthiti: | tasyaiveti pravāhasya |

taduccheda iti | prabandhoccheda: |

kṣaṇikasya hi dharmasyetiśloka: | kṣaṇiko hi dharma:,
sthitimantareṇa vinaśyedityartha: |

sthitirastīti manyase cet ? sa ca dharmo vyetyeva satyāmapi
sthitau, vinaśyatyeva kṣaṇikatvāt |

vināśahetvabhāvāt | tasmād vṛthā tatparikalpanā |
niṣprayojanā sthitiparikalpanetyartha: |

dvitīyādikṣaṇāvasthānena hi sthitiparikalpanā na vṛthā
bhavet | tasmāt pravāha eva sthiti:;

yasmāt kṣaṇikasya hi dharmasya sthitiparikalpanā vyartheti |

evaṃ ca kṛtvāyamapī ti | pravāha eva sthitiriti
kṛtvetyartha: | na hi kṣaṇasyotpannasyā-

vināśo'stīti | atra kasyacidevamabhiprāyo
bhavet-sthitisadbhāvādekaṃ kṣaṇamavināśo

dharmasyotpannasya | yadi hi sthitirna syāt, so'pyeka: kṣaṇo
na syāditi ? na; hetupratyaya-

@206

yadapi ca jñānaprasthāna uktam-"ekasmiṃścitte ka utpāda: ?
āha-jāti: |

ko vyaya: ? maraṇam | kiṃ sthityanyathātvam ? jarā" ( ) iti
| tatrāpi nikāyasabhāga-

cittaṃ yujyate |

pratikṣaṇaṃ cāpi saṃskṛtasyaitāni lakṣaṇāni yujyante,
vināpi dravyāntarakalpanayā |

kathamiti ? pratikṣaṇamabhūtvābhāva utpāda:,
bhūtvā'bhāvo vyaya:, pūrvasya pūrvasyottarottara-

kṣaṇānubandha sthiti:, tasyāvisadṛśatvaṃ
sthityanyathātvamiti |

yadā tarhi sadṛśā utpadyante, na te nirviśeṣā bhavanti |
kathamidaṃ jñāyate ? kṣiptā-

kṣiptabalidurbalakṣiptasya
vajrādeścirāśutarapātakālabhedāt tanmahābhūtānāṃ
pariṇāma-

viśeṣasiddhe: | nātibahuviśeṣabhinnāstu saṃskārā:
satyapyanyathātve sadṛśā eva dṛśyante |

-------------------

pūrvakatvāt tadastitvasya; "asmin satīdaṃ bhavati" iti
vacanāt | sthitirupagṛhṇātīti

cet ? syānmataṃ hetupratyayebhya utpadyamānaṃ dharmaṃ
sthitirupagṛhṇātīti | yadi sthitirnopagṛhṇīyāt

kiṃ syāt ? ātmasattā dharmasya na bhavet | janikā tarhi
sthiti: prāpnoti, na sthāpikā |

santānamavasthāpayatīti cet ? hetupratyayeṣu sthityākhyā
prasajyate; hetupratyayānāṃ santānahetutvāt |

nikāyasabhāgacittaṃ yujyata iti | ekasmin
nikāyasabhāge'nekamapi cittameka-

mityucyate, ekanikāyasabhāgasambhūtatvādityabhiprāya: |
taccittaṃ yujyata ekasmiṃścitta iti

vaktum, anyathā hi kathamekasyaiva cittakṣaṇasya jātiśca
maraṇaṃ cānyathātvaṃ ca syāt |

uttarottarakṣaṇānubandha: sthitiriti | pūrvasya
kṣaṇasyottara: kṣaṇa: pratinidhibhūta:;

sādṛśyāt | ata: sa pūrva: kṣaṇo'dyāpyavatiṣṭhata iveti
kṛtvottara: kṣaṇa: sthitirucyate |

yadā tarhi sadṛśā utpadyanta iti | yadā sadṛśā
utpadyante, tadā visadṛśatvaṃ nāsti |

visadṛśatvaṃ ca sthityanyathātvamuktam | ata:
sadṛśotpattau sthityanyathātvaṃ nāstītyavyāpilakṣaṇaṃ

syādityabhiprāya: | kṣiptākṣiptabalidurbalakṣiptasyeti |
vistara:-kṣiptaṃ ca tadakṣiptaṃ ca kṣiptākṣiptam,

balirdurbalābhyāṃ kṣiptaṃ balidurbalakṣiptam |
kṣiptākṣiptaṃ ca tad balidurbalakṣiptaṃ ca
kṣiptākṣiptabali-

durbalakṣiptam | kiṃ tat ? vajrādi | ādigrahaṇena
lohapāṣāṇādergrahaṇam |

apare punarevaṃ vigrahaṃ kurvanti-kṣiptaścākṣiptaśca
kṣiptākṣiptau, balidurbalābhyāṃ kṣiptau

balidurbalakṣiptau | kṣiptasyaivāyaṃ dvidhābheda: |
kṣiptākṣiptau ca balidurbalakṣiptau ca kṣiptākṣipta-

balidurbalakṣiptam | vajramādirasya vajrādi: | asmin vigrahe
vajrādi viśeṣaṇam, kṣiptākṣipta-

balidurbalakṣiptaṃ viśeṣyam |

tasya vajrāderevaṃvidhasya yathāsambhavaṃ
cirāśutarapāta:; kṣiptasya ciraṃ pāta:, akṣiptasya

ciratara: pāta:; durbalakṣiptasyāśupāta:,
balikṣiptasyāśutara: pāta:, tasya kāla:, kālasya

bheda:, cirāśutarapātakālabhedāt | tadbhūtānāṃ
vajrādimahābhūtānām | pariṇāmaviśeṣa: kṣipta-

syānyathāpariṇāmo yena ciraṃ pāta: | evaṃ yāvad
balikṣiptasyānyathāpariṇāmo yenāśutara: pāta:,

tasya pariṇāmaviśeṣasya siddhi:, tasyā:
pariṇāmaviśeṣasiddhe: | na te nirviśeṣā bhavantītyadhi-

kṛtam |

@207

antimasya tarhi śabdārci: kṣaṇasya parinirvāṇakāle ca
ṣaḍāyatanasyottara-

kṣaṇābhāvāt sthityanyathātvaṃ nāstītyavyāpinī
lakṣaṇavyavasthā prāpnoti ? na vai saṃskṛtasya

sthitirevocyate lakṣaṇam, api tu sthityanyathātvam | ato
yasyāsti sthitistasyā-

vaśyamanyathātvaṃ bhavatīti nāsti lakṣaṇavyavasthābheda:
|

samāsatastvatra sūtre saṃskṛtasyedaṃ lakṣaṇamiti
dyotitaṃ bhagavatā-"saṃskṛtaṃ

nāma yadabhūtvā bhavati, bhūtvā ca punarna bhavati,
yaścāsya sthitisaṃjñaka: prabandha: so'nyathā

cānyathā ca bhavati" ( ) iti | kimatra
dravyāntarairjātyādibhi: !

kathamidānīṃ sa eva dharmo lakṣyastasyaiva ca lakṣaṇaṃ
yokṣyate ? kathaṃ tāvanmahā-

puruṣalakṣaṇāni mahāpuruṣānnānyāni,
sāsnālāṅgūlakakudaśaphaviṣāṇādīni ca gotva-

lakṣaṇāni gornānyāni ? kāṭhinyādīni ca
pṛthivīdhātvādīnāṃ lakṣaṇāni tebhyo nānyāni,

yathā cordhvagamanena dūrād dhūmasya dhūmatvaṃ lakṣyate,
na ca tat tasmādanyat, sa evātra

nyāya: syāt !

---------------------

antimasya tarhīti | śabdasyārciṣaśca, dīpāderyo'nya:
kṣaṇa: santānoparatikāle,

nirupadhiśeṣanirvāṇakāle vā arhata: | tasya
ṣaḍāyatanasyottarakṣaṇābhāvāt sthitirnāsti |

sthiterabhāvāt sthityanyathātvaṃ nāstītyavyāpinī
lakṣaṇavyavasthā prāpnoti, yeyamuktā

tasyāvisadṛśatvaṃ sthityanyathātvamiti | yasyāsti
sthitistasyāvaśyamanyathātvaṃ bhavati | yasya

nāsti sthitistasya nāsti sthityanyathātvamityuktaṃ bhavati |
sambhavaṃ hi pratyevamuktaṃ sūtre-

`trīṇīmāni saṃskṛtalakṣaṇāni' iti |
tasmādantyaśabdārci: kṣaṇaprabhṛtīnāmutpādavyayāveva
dve

lakṣaṇe-ityabhipreyete, tadanyeṣāṃ tu
sthityanyathātvamapīti | apara āha-antyānāmapi

śabdārci:kṣaṇaprabhṛtīnāṃ sthitirasti yat
svāvasthānam, tasyāścānyathātvaṃ
pūrvakṣaṇāpekṣamiti,

teṣāmapi trīṇi saṃskṛtalakṣaṇāni vyavasthāpyanta iti |

kathamidānīṃ sa eva dharmo lakṣya: tasyaiva ca lakṣaṇamiti
| lakṣyalakṣaṇayorjala-

balākāvadanyatvaṃ paśyantaścodayanti | tadvyabhicārayanta:
sautrāntikā āhu:-kathaṃ tāvanmahā-

puruṣalakṣaṇānītyādi | mahāpuruṣalakṣaṇāni
mahāpuruṣasaṃgṛhītatvānnāto'nyāni | brūyāt-na

mahāpuruṣalakṣaṇamātraṃ mahāpuruṣa:, dharmamātraṃ
tvabhūtvā bhavati bhūtvā ca na bhavatītyadṛṣṭānta eṣa:
?

atra brūma:-samamevaitat | yathā hi mahāpuruṣalakṣaṇāni
mahāpuruṣākhyāni mahāpuruṣa-

lakṣaṇākhyāni ca bhavanti, evaṃ saṃskṛto dharma:
saṃskṛtaścocyate saṃskṛtalakṣaṇaṃ ca | utpādādi-

lakṣaṇena hyavasthāviśeṣeṇa sa dharmo lakṣyate | yadā ca
pravāhalakṣaṇavyavasthā kriyate, tadā

samudāyibhi: samudāyo lakṣyate, yathā-mahāpuruṣasaṃjña:
samudāyo mahāpuruṣalakṣaṇai: samudāyi-

bhiriti | etena sāsnādīni lakṣaṇāni vyākhyātāni |
kāṭhinyādīni ceti vistara: |

ubhayasiddho'yaṃ dṛṣṭānta:; pravacanasiddhatvāt |
kaṭhinalakṣaṇo hi pṛthivīdhāturucyate, na ca

pṛthivīdhātoranyat kāṭhinyam | evaṃ sarvatra yojyam | sa
eva hi pṛthivīdhātu: kaṭhino lakṣyamāṇa:

@208

na ca saṃskṛtānāṃ rūpādīnāṃ tāvat saṃskṛtatvaṃ
lakṣyate, gṛhṇatāpi svabhāvam,

yāvat prāgabhāvo na jñāyate paścācca santateśca
viśeṣa: | tasmānna tenaiva tallakṣitaṃ bhavati |

na ca tebhyo dravyāntarāṇyeva jātyādīni vidyante |

athāpi nāma dravyāntarāṇyeva jātyādīni bhaveyu: ?
kimayuktaṃ syāt ? eko

dharma: ekasminneva kāle jāta: sthito jīrṇo naṣṭa:
syādeṣāṃ sahabhūtatvāt ? na;

kāritrakālabhedāt | anāgatā hi jāti: kāritraṃ karoti |
yasmānna jātaṃ janyate | janite

tu dharme varttamānā: kṣityādaya: kāritraṃ kurvantīti na
yadā jāyate tadā tiṣṭhati, vinaśyati

vā |

idaṃ tāvadiha sampradhāryaṃ bhavet-kimanāgataṃ
dravyato'sti nāstīti paścājjanayati

vā na veti sidhyet | satyapi tu tasmin jāti: kāritraṃ
kurvatī kathamanāgatā

sidhyatītyanāgatalakṣaṇaṃ vaktavyam | uparatakāritrā
cotpannā kathaṃ varttamānā sidhyatīti

vartamānalakṣaṇaṃ vaktavyam |

-------------------

kaṭhinalakṣaṇa ucyate | etadeva
saṃskṛtamabhūtvābhavadbhūtvācābhavallakṣyamāṇaṃ
saṃskṛtalakṣaṇamucyate,

lakṣyata iti lakṣaṇamiti kṛtvā | na ca tat tasmādanyat |
yathā cordhvagamaneneti | vistara:-

kṣaṇikavādino vaibhāṣikasya dhūmasyordhvagamanaṃ
nānyadasti | sa evordhvadeśāntareṣu nirantara-

mutpadyamānaṃ ūrdhvagamanāvasthāṃ labhate |
tadūrdhvagamanaṃ tato bhinnamiva lakṣyate, na ca
dhūmasyordhva-

gamanatvamanyadiṣyate | na ca tat tasmādanyat | na ca
tadūrdhvagamanaṃ tasmād dhūmādanyat | sa

evātra nyāya iti | evamutpādo vināśo'nyathātvaṃ ca tato
bhinnamiva lakṣyate, na ca saṃskṛtasya

saṃskṛtamanyad bhavatīti |

na ca saṃskṛtānāṃ rūpādīnāṃ tāvat saṃskṛtatvaṃ
lakṣyate gṛhṇatāpi svabhāvam | gṛhṇatāpi

rūpādīnāṃ svabhāvam | yāvat prāgabhāvo na jñāyate |
yāvat teṣāṃ rūpādīnāṃ prāgutpattyabhāvo na

jñāyate | paścācca | kim ? abhāva:, prāgabhāvaśca
pradhvaṃsābhāvaśca yāvanna jñāyate | santateśca

viśeṣa: | yāvanna jñāyata iti varttate | tasmānna tenaiva
tallakṣitaṃ bhavati | na tenaiva saṃskṛtatvena

saṃskṛtatvaṃ lakṣyate | kiṃ tarhi ?  prāgabhāvādibhistat
saṃskṛtatvaṃ lakṣyate | yadi hi rūpādīnāṃ

svabhāvam gṛhṇan saṃskṛtamiti gṛhṇīyāt, prāgabhāvaṃ
na santateśca viśeṣamajñātvā tenaiva tallakṣitaṃ

syāt | na tvevaṃ jānīta iti | na tenaiva tallakṣitaṃ
bhavati | na ca tebhyo'pi rūpādibhyo

dravyāntarāṇyeva jātyādīni vidyante | `jātirādi:
pravāhasya' iti vistareṇa vacanāt |

eṣāṃ sahabhūtatvāt | jātyādīnāṃ
samānakālotpādatvāt | na; kāritrakālabhedāditi |

naitadevam; kasmāt ? kāritrakālabhedāt,
puruṣakārakālabhedādityartha: | tat pratipādayannāha-

anāgatā hi jāti: kāritraṃ karotīti vistara: |

kimanāgataṃ dravyato'sti nāstīti | anāgatameva tāvad
dravyato nāstīti pratipāda-

yiṣyate | kuto'nāgatā jāti: kāritraṃ karotītyabhiprāya:
| satyapi tu tasminniti | satyapi tu

dravyato'nāgate jātiranāgatāvasthāyāṃ kāritraṃ kurvatī
kathamanāgatā sidhyati | aprāptakāritraṃ

@209

sthityādayo'pi ca yugapat kāritre varttamānā ekakṣaṇa eva
dharmasya

sthitajīrṇavinaṣṭatāṃ prasañjeyu: | yadaiva hyenaṃ
sthiti: sthāpayati tadaiva jarā jarayati

anityatā vināśayatīti | kimayaṃ tatra kāle tiṣṭhatu,
āhosvijjīryatu vinaśyatu vā !

yo'pi hi brūyāt-sthityādīnāmapi kāritraṃ krameṇeti ?
tasya kṣaṇikatvaṃ

bādhyate |

athāpyevaṃ brūyāt-eṣa eva hi na: kṣaṇo yāvataitat
sarvaṃ samāpyata iti ?

evamapi tābhyāṃ sahotpannā sthitistāvat sthāpayati, na tu
jarā jarayati, anityatā vā

vināśayatīti | kuta etat ? sthiterbalīyastvāt | puna:
kenābalīyastvam ? yadenāṃ saha

dharmeṇānityatā nihanti |  kṛtakṛtyā puna: kartuṃ
notsahate jātivat | sthāturyuktamanutsoḍhum | na hi śakyaṃ

jātyādijanyaṃ varttamānatāmānītaṃ punarānetum |
śakyaṃ tu khalu sthityā sthāpyamatyantaṃ

sthāpayitum | ato na yuktaṃ yannotsahate |

ko vā'tra pratibandha: ? te eva jarā'nityate | yadi hi te
balīyasyau syātām,

-------------------

hyanāgatamiti siddhānta:, sa virudhyeta, tasmād tad vaktavyam
| kathaṃ varttamānā sidhyatīti |

uparatakāritro'tīta iṣyate, jātiścānāgataiva |
uparatakāritre hi vartamānāvasthāyāmevātītā

prāpnotīti na varttamānā bhavediti varttamānalakṣaṇaṃ
vaktavyamiti | aparisamāptakāritro varttamāna

iti cet ? atīto varttamāna: syāt, atītasyāpi hi
phaladānakāritramiṣyate |

yadaiva hyenaṃ sthitiriti |
vistara:-sthitijarāvināśavṛttayo hyanyonyavipratiṣiddhā: |

na hi sa eva dharmastiṣṭhati ca jīryati ca vinaśyati ceti
yukto vyavasthāpayitum |

tasya kṣaṇikatvaṃ bādhyata iti | prathamaṃ sthiti:
sthāpayati, tato jarā jarayati,

tato'nityatā vināśayati | kṣaṇatrayā-vasthānāt
kṣaṇikatvaṃ bādhyata iti |

eṣa eva hi na: kṣaṇa iti | kāryaparisamāptilakṣaṇa:, na
tūtpattyanantaravināśalakṣaṇa

ithyartha: | evamapīti vistara: | sahotpannānāṃ krameṇa
kāritraṃ na yujyate | kuta etat ? sthitistāvat

sthāpayati, na tu tasmin kāle jarā jarayati, nāpyanityatā
vināśayatīti | puna:

kenābalīyastvam | paścāt kenābalīyastvam | yadenāṃ
yasmādenāṃ sthitiṃ saha dharmeṇa yasyāsau

sthiti: | tena dharmeṇa sahānityatā nihanti |

kṛtakṛtyā puna: kartuṃ notsahate jātivaditi | yathā jāti:
kṛtakṛtyā janyaṃ janayitvā

parikṣīṇaśaktirna punarjanayati, tathā sthitirapi tadvadeva
na puna: sthāpayatīti | na śakyamiti

vistara: | na varttamānatāmānītaṃ janyaṃ punarānetuṃ
śakyate; anavasthāprasaṅgāt | śakyaṃ tu khalu

sthityā sthāpyamatyantaṃ sthāpayitum;
sthitervināśapratibandhalakṣaṇatvāt |

te eva jarānityate iti | te eva jarānityate pratibandha:, yena
sthiti: sthāpyamatyantaṃ

sthāpayituṃ na śaknoti | jarā hi sthitiṃ durbalīkaroti,
durbalāmanityatā nihantīti |

@210

pūrvameva syātām | nivṛttakāritrāyāṃ khalvapi sthitau te
api na tiṣṭhata:, sa cāpi dharma

iti, kathaṃ kutra vā kāritraṃ karttumutsahiṣyete, kiṃ vā
punastābhyāṃ karttavyam |

sthitiparigrahāddhi sa dharma utpannamātro na vyanaśyat | sa
tu tayā'pyupekṣyamāṇo

niyataṃ na sthāsyati-ayamevāsya vināśa: |

syācca tāvadekasya dharmasyotpannasyāvināśa: sthiti:,
vināśo'nityatā | jarā

tu khalu sarvathātvena tathā; pūrvāparaviśeṣāt,
vipariṇāmācca | atastadanyathātve'nya

eva | uktaṃ hi-

"tathātvena jarā'siddhiranyathātve'nya eva sa: |

tasmānnaikasya bhāvasya jarā nāmopapadyate" || ( )

yo'pyāha nikāyāntarīya:-"vināśakāraṇaṃ prāpyānityatā
vināśayati"

iti ? tasya `harītakīṃ prāpya devatā virecayati'
ityāpannaṃ bhavati, kiṃ punastāṃ kalpayitvā !

tata evāstu vināśakāraṇād vināśa:, cittacaittānāṃ ca
kṣaṇikatvābhyupagamāt tadanityatāyā

vināśakāraṇāpekṣatvāt sthityanityate
kāritramabhinnakālaṃ kuryātāmityekasyaikatra kāle

sthitivinaṣṭatā samprasajyate | tasmāt pravāhaṃ
pratyetāni saṃskṛtalakṣaṇānyuktānīti, evametat

sūtraṃ sunītaṃ bhavati |

---------------------

ācārya āha-yadīti sarvam | yadi hi te jarānityate
balīyasyau syātāṃ pūrvameva

syātāṃ sthitikāritrakāle | yata: sā sthitirna labhate
kāritraṃ karttum | nivṛttakāritrāyāmiti |

vistara:-yadā nivṛttikāritrā sthiti:, tadā te api
jarānityate na tiṣṭhata:, sa cāpi dharma: |

sthitikāritrāddhi teṣāṃ sthiti: kalpyate | tasmātte api na
tiṣṭhata: | kathamatiṣṭhantyau jarānityate

kutra vā dharmiṇyatiṣṭhati kāritraṃ kartum utsahiṣyete |
kiṃ vā punastābhyāṃ jarānityatābhyāṃ  karttavyam |

sthitisāmarthyāddhi sa dharma utpannamātro na vinaṣṭo'bhūt
| sa tayā uparatakāritrayā

sthityā pyupekṣyamāṇo'sthāpyamāno dhruvaṃ na
sthāsyatīti ayamevāsya vināśoyadidamanavasthānam |

kiṃ punarjarānityatābhyāṃ kāryamityabhiprāya: | na ca
tasmādeva tasyānyaprakāratā yujyata iti ?

yadi sa eva nāsāvanyathā, athānyathā na sa eva |
yayorhyanyathātvaṃ tayoranyatvaṃ dṛṣṭam, tadyathā-

devadattayajñadattayo: |

yo'pyāha nikāyāntarīya iti | āryasammatīya: | sa
ghaṭādermudgarādikṛto vināśa iti

manyate | kālāntarāvasthāyi hi tasya rūpam |
cittacaittānāṃ ca kṣaṇikatvam | ata ucyate

cittacaittānāṃ ca kṣaṇikatvābhyupagamāt
tadanityatāyāścittacaittānityatāyā
vināśakāraṇānapekṣatvāt

svayaṃ vinaśvaratvāt sthityanityate kāritraṃ yugapat
kuryātām | atha ekasya cittasya caittasya

vā yugapat sthitivinaṣṭatā anyonyaviruddhāpi samprasajyate
| evametat sūtraṃ sunītamiti |

yadetat-"trīṇīmāni, bhikṣava:, saṃskṛtalakṣaṇāni" iti
|

@211

api ca-yadyanāgatā jātirjanyasya janikā, kimarthaṃ
sarvamanāgataṃ yuga-

pannotpadyate ? yasmāt

janyasya janikā jātirna hetupratyayairvinā ||46||

na hi vinā hetupratyayasāmagryā jātirjanikā bhavati |

hetupratyayānāmeva tarhi sāmarthyaṃ paśyāma:; sati
sāmagrye bhāvād, asati

cābhāvāt | na jāteriti hetupratyayā eva janakā: santa: |

kiṃ ca bho: sarvaṃ vidyamānamupalabhyate, sūkṣmā api hi
dharmaprakṛtaya: saṃvidyante |

jātamityeva tu na syād, asatyāṃ jātau ṣaṣṭhīvacanaṃ
ca-rūpasyotpāda: iti, yathā-

rūpasya rūpamiti | evaṃ yāvadanityatā yathāyogaṃ
vaktavyā |

tena tarhyanātmatvamapyeṣṭavyamanātmabuddhisiddhyartham |
saṅkhyāparimāṇapṛthaktvasaṃyoga-

-------------------

sati sāmagrye bhāvāt, asati cābhāvāt iti | sati
hetupratyayānāṃ sāmagrye bhāvāt

janyasya, asati cābhāvāt | na jāte: | kim ? `sāmarthyam
paśyāma:' ityadhikṛtam | na hi

hetupratyayasāmagrye'pi tajjanyaṃ kadācid bhavati, kadācinna
bhavati |

atra bhadantānantavarmā''ha-yathā cakṣurna
vinālokādibhiścakṣurvijñānaṃ janayati, na

cātastadutpattau na kāraṇam, evaṃ jātirna vinā
hetupratyayairdharma janayati; na cātastadutpattau na

kāraṇamiti ?

atrocyate-asamānametat | cakṣurhi dṛṣṭasāmarthyaṃ
satsvālokādiṣvandhānandhayoścakṣu-

rvijñānasyānutpattyutpattidarśanāt, na tvevaṃ jātiriti |

sūkṣmā api hi dharmaprakṛtaya iti | tadyathā
sparśādīnāṃ caitasikānāṃ prakṛtaya: svabhāvā:

du:parichedyatvāt sūkṣmā: | astyetadevam; adṛśyamāno'pi
kaściddharma: kāritreṇa nirdhāryate, na

tvevaṃ jāti: nirdhāryate | sparśasya hi kāritraṃ
bhagavataiva nirdhāritam-`ya: kaścid vedanāskandha:

saṃjñāskandha: saṃskāraskandha: sarva: sa sparśaṃ
pratītya' iti vistara: |

jātamityeva tu na syādasatyāṃ jātāviti |
svalakṣaṇāpekṣā rūpe rūpabuddhi: | na tu

jātamiti svalakṣaṇāpekṣā jātabuddhi:; vedanādisvapi
bhāvāt | tasmādarthāntarabhūtajātidravyāpekṣeyaṃ

jātabuddhiriti nirdhāryate | ṣaṣṭhīvacanaṃ ca na
syādrūpasyotpāda iti | vaiyadhikaraṇye hi ṣaṣṭhī
nirdeśa:

na samānādhikaraṇye, tenāha-yathā rūpasya rūpamiti |
vaidharmyadṛṣṭānta eṣa: | yathā rūpaṃ

rūpādanyaditi kṛtvā ṣaṣṭhīnirdeśo na bhavati-rūpasya
rūpamiti, tathā rūpasyotpāda iti na

syāt | tasmājjātinimitto'yaṃ ṣaṣṭhīnirdeśa iti gamyate
| evaṃ yāvadanityatā yathāyogaṃ vaktavyeti |

sthitameva tu na syādasatyāṃ sthitau | ṣaṣṭhīvacanaṃ
ca-rūpasya sthitiriti, yathā-rūpasya

rūpam iti | jīrṇamityeva tu na syāt rūpasya jarāyām |
ṣaṣṭhīvacanaṃ ca-rūpasya jareti, yathā

rūpasya rūpamiti | tathā vinaṣṭamityeva tu na
syādasatyāmanityatāyām | ṣaṣṭhīvacanaṃ ca-rūpasya

vināśa iti, yathā rūpasya rūpamiti |

@212

vibhāgaparatvāparatvasattādayo'pi tīrthakaraparikalpitā
abhyupagantavyā ekadvimahadaṇu-

pṛthaksaṃyuktavibhaktaparāparasadādibuddhisiddhyartham |
ṣaṣṭhīvidhānārthaṃ ca-rūpasya saṃyoga

iti | eṣā ca ṣaṣṭhī kathaṃ kalpyate-rūpasya svabhāva
iti ! tasmāt prajñaptimātramevaitada-

bhūtvābhāvajñāpanārthaṃ kriyate jātamiti |

sa cābhūtvābhāvalakṣaṇa utpādo bahuvikalpa: | tasya
viśeṣaṇārthaṃ rūpasyotpāda

iti ṣaṣṭhīṃ kurvanti-yathā rūpasaṃjñaka evotpāda:
pratīyeta, mā'nya: pratyāyīti | tadyathā-

candanasya gandhādaya:, śilāputrakasya śarīramiti |

evaṃ sthityādayo'pi yathāyogaṃ veditavyā: |

yadi jātyā vinā jāyate,
kasmādasaṃskṛtamapyākāśādikaṃ na jāyate ?

-------------------

tena tarhīti vistara: | yadi
jātamityevamādibuddhisiddhyarthaṃ ṣaṣṭhīvidhānārthaṃ
ca jātyādaya:

kalpyante, anātmatvamapyeṣṭavyam, na hi
nirnimittānātmabuddhirbhavitumarhati | athānātmatvaṃ

prajñaptisadiṣyate, tannimittā nātmabuddhi: ? jātyādyapi
prajñaptisadeṣṭavyam, tannimittā ca jātyādi-

buddhiriti | sādhanaṃ cātra "prajñaptisajjātyādi,
dravyasadapekṣya gṛhyamāṇatvādanātmatvavat" iti |

sattādayo'pīti | ādiśabdena dravyatvarūpaghaṭatvādi
gṛhyate | ekaṃ rūpaṃ dve rūpe mahadaṇu pṛthak

saṃyuktaṃ vibhaktaṃ paramaparaṃ sad rūpamiti | tathā
dravyametad, rūpamidam, ghaṭo'yamityevamādi-

buddhisiddhyarthaṃ saṃkhyādayo'pi vaiśeṣikaparikalpitā
abhyupagantavyā: | ṣaṣṭhīvidhānārthaṃ ca rūpasya

saṃyoga iti | saṃyogagrahaṇamudāharaṇamātram | rūpasya
vibhāga:, paratvāparatvamityevamādyapi yojyam |

eṣā ca ṣaṣṭhī kathaṃ kalpyate-rūpasya svabhāva iti | na
hi vaibhāṣikāṇāṃ rūpādanyo rūpasya

svabhāva iṣṭa: | jātamiti | jātameva na
vinaṣṭamityabhūtvābhāvajñāpanārthaṃ kriyate prajñapti:
|

bahuvikalpa iti | bahubhedo rūpavedanādibhedāt | tasya
viśeṣaṇārthaṃ rūpasyotpāda iti |

na vedanādīnāmutpāda iti viśeṣaṇāthaṃ ṣaṣṭhī
kurvanti | mā anya: pratyāyi rūpasaṃjñaka evotpādo

na vedanādisaṃjñaka iti | dṛṣṭāntaṃ
kathayanti-candanasya gandhādaya:, śilāputrakasya
śarīramiti |

anarthāntarabhāve'pi ṣaṣṭhīnirdeśa: kriyate |
gandhādisamūhamātraṃ hi candanamiti bauddhasiddhānta: |

vaiśeṣikasiddhāntāpekṣayā tvasiddhaścandana ityaparo
dṛṣṭānta: upanyasyate-śilāputrakasya

śarīramiti | śilāputrakaśarīrayorvaiśeṣikāṇāmapi
siddhānte nārthāntarabhāva: | bhavati ca

ṣaṣṭhīnirdeśa: | arthāntaraparikalpakṛto hi tathā
nirdeśa: |

evaṃ sthityādayo'pi yathāyogaṃ veditavyā iti | tasmāt
prajñaptimātramevedaṃ pravāhāvasthāna-

jñāpanārthaṃ kriyate-sthitamiti | sa ca
pravāhāvasthānalakṣaṇā sthitirbahuvikalpā | tasyā

viśeṣaṇārthaṃ rūpasya sthitiriti ṣaṣṭhī kurvanti,
yathā rūpasaṃjñakaiva sthiti: pratīyeta, mānyā

pratyāyīti | tathā prajñaptimātramevaitat
pūrvāparaviśeṣajñāpanārthaṃ kriyate-jīrṇamiti | sā ca

pūrvāparaviśeṣalakṣaṇā jarā bahuvikalpā | tasyā
viśeṣaṇārthaṃ jareti ṣaṣṭhī kurvanti, yathā

rūpasaṃjñakaiva jarā pratīyeta, mānyā pratyāyīti |
tathā prajñaptimātramevaitat pravāhanivṛttijñāpanārthaṃ

kriyate-vinaṣṭamiti | sa ca pravāhanivṛttilakṣaṇo vināśo
bahuvikalpa: | tasya viśeṣaṇārthaṃ

@213

jāyata ityabhūtvā bhavati | asaṃskṛtaṃ ca nityamastīti na
jāyate | yathā ca

dharmatayā na sarvaṃ jātimadiṣyate, tathā na sarvaṃ
jāyata ityeṣṭavyam | yathā ca tulye

jātimattve tadanye pratyayāstadanyasyotpādane na samarthā
bhavanti, evamevāsaṃskṛtasyotpādane

sarve'pyasamarthā: syu: |

siddhā eva tu dravyabhāvena jātyādaya iti vaibhāṣikā: |
na hi dūṣakā:

santītyāgamā apāsyante, na hi mṛgā: santīti yavā
nopyante, na hi makṣikā: patantīti

modakā na bhakṣyante ! tasmāddoṣeṣu pratividhātavyam,
siddhāntaścānusartavya: ||46||

uktāni lakṣaṇāni ||

nāmakāyādaya: katame ?

nāmakāyādaya: saṃjñāvākyākṣarasamuktaya: |

---------------------

rūpasya vināśa iti ṣaṣṭhīṃ kurvanti, yathā
rūpasaṃjñaka eva vināśa: pratīyeta, mānya: pratyāyīti |

sarvatra ca dṛṣṭāntadvayaṃ vaktavyam | tadyathā candanasya
gandhādaya:, śilāputrakasya śarīramiti |

yathā ca dharmatayeti | dharmatā dharmaprakṛti:,
dharmasvabhāva:, dharmaśailītyartha: | dharmatā

dharmaprakṛtiriti kuta etat ? cakṣu: samṛddhe śūnyaṃ
nityena dhruveṇa śāśvatenāvipariṇāma-

dharmeṇātmanātmīyena ca | tat kasya heto: ?
prakṛtirasyaiṣeti | yathā ca na sarvaṃ jātimadiṣyate

ākāśādi, tathā dharmatayā na sarvaṃ jāyata ityeṣṭavyam
| na hyatra kiñcit kāraṇamasti yat

saṃskṛtameva jātimad bhavati, nāsaṃskṛtamityanyatra
dharmatāyā: | evamasatyāmapi jātau saṃskṛta-

mevotpadyate, nāsaṃskṛtamiti | yathā ca tulyajātimatāṃ
keṣāñcid rūpavedanādīnām | tadanye

pratyayā:, tebhya: rūpotpattipratyayebhyo'nye
vedanādyutpattipratyayāstadanye, te tadanye pratyayāsta-

danyasyotpādane na samarthā bhavanti | tebhyo
vedanādibhyo'nyat tadanyat, kiṃ tat ? rūpam, tasya

tadanyasya te vedanādipratyayā utpādane yathā na samarthā
bhavanti; evama saṃskṛtasyākāśāderutpādane

sarve'pi rūpavedanādipratyayā na samarthā: syuriti |
pūrvaṃ svabhāvaniyamenoktam, idānīṃ śakti-

niyameneti |

na hi dūṣakā: santi iti | vistara:-yathā na mṛgā: santīti
yavā nopyante | upyanta

evetyartha: | dvau pratiṣedhau prakṛtamarthaṃ
gamayata:-yathā na makṣikā: patantīti modakā na bhakṣyante
|

kiṃ tarhi ? bhakṣyanta eva | tathā na dūṣakā:
santītyāgamo'bhidharmaśāstrāṇyapāsyante | tasmāddoṣeṣu

pratividhātavyam, doṣeṣu vyavasthāpiteṣu parihāra:
kartavya: | siddhāntaścānusartavya: | na parityājya

ityabhiprāya: ||46||

"nāmakāyādaya: saṃjñāvākyākṣarasamuktaya:" iti |
saṃjñāsamuktayo nāmakāyā:, vākya-

samuktaya: padakāyā:, akṣarasamuktayo vyañjanakāyā: |

saṃjñākaraṇamiti lokabhāṣeyam | saṃjñākaraṇam,
nāmadheyamiti paryāya: | tathā hi loke

vaktāro bhavanti-`devadatta:' iti asya saṃjñākaraṇamiti |
saṃjñāyā: karaṇaṃ saṃjñākaraṇam, yena

saṃjñā caitasiko dharma: kriyate janyate | saṃjñaiva
karaṇaṃ saṃjñākaraṇam | saṃjñāgrahaṇaṃ cānyakaraṇa-

@214

ādigrahaṇena padavyañjanakāyagrahaṇam |

tatra saṃjñākaraṇaṃ nāma, tadyathā-rūpam, śabda
ityevamādi: !

vākyaṃ padam, yāvatā'rthaparisamāpti:, tadyathā-"anityā
bata saṃskārā:"

ityevamādi, yena kriyāguṇakālasambandhaviśeṣā gamyante |

vyañjanam = akṣaram, tadyathā-a, ā ityevamādi |

nanu cākṣarāṇyapi lipyavayavānāṃ nāmāni ? na vai
lipyavayavānāṃ pratyāyanārtha-

makṣarāṇi praṇītāni, akṣarāṇāmeva tu
pratyāyanārthaṃ lipyavayavā: praṇītā: | kathamaśrūya-

māṇāni lekhyena pratīyeranniti nākṣarāṇyeṣāṃ nāmāni
|

eṣāṃ ca saṃjñādīnāṃ samuktayo nāmādikāyā: | "uca
samavāye" (mā^ dhā^

-------------------

nivṛtyartham, karaṇagrahaṇaṃ caitasikaviśeṣaṇārtham |
yadi hi saṃjñā nāmetyucyeta, caitasiko'pi

sambhāvyeta | tata: puna: saṃjñākaraṇaṃ nāma rūpaṃ
śabdo raso gandho vetyevamādi |

vākyaṃ padamiti | padyate gamyate'neneti | padaṃ tu
suptiḍantaṃ padaṃ gṛhyate | tenāhu:-

yāvatārthaparisamāptistadyathā "anityā bata saṃskārā:"
ityevamādīti | ādiśabdena

"utpādavyayadharmiṇa:, utpadya hi nirudhyante, teṣāṃ
vyupaśama: sukham" ityevamādi |

asyā gāthāyā evamarthaṃ vyācakṣate-`anityā bata
saṃskārā:' iti pratijñā, `utpādavya-

yadharmiṇa:' iti hetu:,
yasmādutpādavyayadharmavantastasmādanityā iti paricchidyante
| `utpadya

hi nirudhyante' iti dṛṣṭānta: | ya utpadyante nirudhyante ca
te'nityā: | tadyathā ghaṭādaya:, yathā

ca saṃskārā iti |

apare punarvyācakṣate-asiddhahetusādhanārthametaditi |
kathametad gamyate-utpādavyaya-

dharmiṇasta iti ? yasmādete utpadyanirudhyamānā dṛṣṭā
iti |

aparevarṇayanti-anityā bata saṃskārā utpādavyayadharmiṇa
iti paryāyadvayametaducyate |

kasmād ? ityāha-yasmādutpadya nirudhyanta iti hetuvacanam |
teṣāṃ vyupaśama: sukham | ye

hyanityāste du:khā:, atasteṣāṃ vyupaśama: sukhamiti
vineyajanaṃ niyojayati |

yena kriyāguṇakālasambandhaviśeṣā gamyante |
sāvyayakārakaviśeṣaṇaṃ vākyamiti

vākyavido vadanti | tadyathā-pacati paṭhati gacchatīti,
kṛṣṇo gauro rakta: iti, pacati

pakṣyatyapākṣīditi kriyāguṇakālānāṃ sambandhaviśeṣā
gamyante tat padam | tathā hi sāmānye

padānāṃ yadviśeṣe'vasthānaṃ sa vākyārtha ityāhu: |
tadeva svalakṣaṇābhidyotakaṃ nāma kriyādi-

sambandhaviśeṣābhidyotakaṃ padamityuktaṃ bhavati |

vyañjanamakṣaramiti | varṇa ityartha: | na tu hal eva;
acāmapi vyañjanakatveneṣṭatvāt |

nanu cākṣarāṇyapi lipyavayavānāṃ nāmānīti | lipayo
manuṣyādibhi: pattrādiṣu ye

likhitā:, teṣāmakṣarāṇi nāmāni | rūpanāmagrahaṇe
rūpapratītivad vyañjanagrahaṇe lipipratīti: |

ato vyañjanamapi lipyavayavānāṃ nāma bhavatīti
lakṣaṇasāṅkaryam | tataśca yadabhipretam-nāmno

vyatiriktamanyadeva vyañjanamakṣaramiti, tannopapadyate | na
vai lipyavayavānāmiti | vistara:-

@215

4.114) paṭhanti, tasya `samukti:' ityetad rūpaṃ bhavati |
yo'rtha: samavāya iti,

so'rtha: samuktiriti |

tatra nāmakāyastadyathā-
rūpaśabdagandharasaspraṣṭavyānītyevamādi |

padakāyastadyathā-"sarve saṃskārā anityā:", "sarve dharmā
anātmāna:",

"śāntaṃ nirvāṇam", ityevamādi |

vñjanakāyastadyathā-ka, kha, ga, gha, ṅetyevamādi |

nanu ca te vāksvabhāvatvācchabdātmakā iti rūpasvabhāvā
bhavanti, kasmāccitta-

viprayuktā ityucyante ? naite vāksvabhāvā: | ghoṣo hi vāk,
na ca ghoṣamātreṇārthā:

pratīyante | kiṃ tarhi ? vāṅnāmni pravarttate, nāma
arthaṃ dyotayati |

na vai ghoṣamātraṃ vāk, yena tu ghoṣeṇārtha: pratīyate
sa ghoṣo vāk |

kena punarghoṣeṇārtha: pratīyate ? yo'rtheṣu
kṛtāvadhirvaktṛbhi:, tadyathā-gaurityeṣa

śabdo navasvartheṣu kṛtāvadhi:-

"vāgdigbhūraśmivajreṣu paśvakṣisvargavāriṣu |

navasvartheṣu medhāvī gośabdamupadhārayet" || ( ) iti |

yo'pi hi manyate-nāmārthaṃ dyotayatīti ?
tenāpyetadavaśyamabhyupagantavyaṃ yadi

pratītapadārthakaṃ bhavatīti | taccaitacchabdamātrād
pratītapadārthakāt sidhyatīti kimarthāntaraṃ

nāma kalpayitvā !

-------------------

viparītametaditi vyācaṣṭe | yattu vyañjanagrahaṇe
lipipratītiriti, tat pratyāyyapratyāyakabhāvena

saṃketitatvāt, na tu tannāmabhāvāt |

samuktiriti | `uca samavāye' (mā^ dhā^ 4.114) ityetasya
dhāto: ktini `samukti:'

ityetad rūpaṃ bhavati |

yo'rtha: samavāya iti so'rtha: samuktiriti | samavāya
ityartha: |

nanu ca te iti | sautrāntikavacanam | naite vāksvabhāvā iti
vistareṇa vaibhāṣikavacanam |

na ca ghoṣamātreṇeti, nānakṣarātmakena
ghoṣeṇārtho'vagamyate, kiṃ tarhi ? vāṅnāmni pravarttate,

tannāmātmarūpatāmiva vāca āpādayadarthatvaṃ dyotayati |
tāṃ vācamupādāya padārthaṃ dyotayati,

pratyāyayatītyartha: |

sautrāntika āha-na vai ghoṣamātraṃ vāgiti | vistara:-na
vayaṃ ghoṣamāṇaṃ vāgiti

varṇayāma:, kaścideva tu ghoṣo varṇātmaka: | saiva
vāgyo'rtheṣu kṛtāvadhi: | kṛtamaryāda: | etena

saṅketāpekṣa: śabdo'rthaṃ pratyāyayati, na ya:
kaścicchabda iti darśayati, kṛtasaṅketa: śabdo'rthaṃ

pratyāyayatīti |

taccaitacchabdamātrāt pratītapadārthakāt sidhyatīti |
taccaitadarthadyotanaṃ nāmarahitācchabdā-

jjātyādyabhidheyapadārthakāt sidhyatītyayamasyārtha iti |

@216

idaṃ cāpi na jñāyate-kathaṃ vāṅ nāmni varttata iti, kiṃ
tāvadutpādayati ?

āhosvit prakāśayati ? yadyutpādayati, ghoṣasvabhāvatvād
vāca: sarvaṃ ghoṣamātraṃ

nāmotpādayiṣyati | yādṛśo vā ghoṣaviśeṣa iṣyate
nāmna utpādaka:, sa evārthasya

dyotako bhaviṣyati | atha prakāśayati, ghoṣasvabhāvatvād
vāca: sarva ghoṣamātraṃ nāma

prakāśayiṣyati | yādṛśo vā ghoṣaviśeṣa iṣyate nāmna:
prakāśaka:, sa evārthasya dyotako

bhaviṣyati | na khalvapi śabdānāṃ sāmagryamasti
kṣaṇaikamilanam | na caikasya bhāgaśa

utpādo yukta iti kathamutpādayantī vāṅ nāmotpādayet !

kathaṃ tāvadatītāpekṣa: paścimo vijñaptikṣaṇa
utpādayatyavijñaptim ? evaṃ tarhi

paścime śabde eva nāmna utpādādayo'pi tamevaikaṃ śṛṇoti
so'pyarthaṃ pratipadyeta |

-------------------

yadyutpādayatīti | vistara:-vāci satyāṃ sa cittaviprayukta
utpadyata itīṣyate,

tenāśaṅkyate-yadyutpādayatīti | evaṃ cet sarvaṃ
ghoṣamātraṃvṛṣabhādi garjitamapi nāmotpādayiṣyati,

ghoṣasvabhāvā vāgiti kṛtvā | brūyāstvam-viśiṣṭa eva
ghoṣo yo varṇātmaka: sambhāvita:,

sa eva nāmotpādayatīti ? atrocyate-yādṛśo vā
ghoṣaviśeṣa iṣyate nāmna: utpādaka:, sa

evārthasya dyotako bhaviṣyati | na tu sa cittaviprayukta
ityabhiprāya: | atha prakāśayatīti |

vistara:-ghoṣeṇotpadyamānena sa cittaviprayukta utpadyate, sa
taṃ prakāśayatyarthadyotanāyeti

yadīṣyate ? atrocyate-sarvaṃ ghoṣamātraṃ nāma
prakāśayiṣyatīti pūrvavad vācyam | na khalvapi

śabdānāṃ sāmagryamastīti | yadanekākṣaraṃ nāma
tadutpattiparikalpo'nekaśabdāpekṣa: | tenaivaṃ

vicāryate-ihoccaritapradhvaṃsina: śabdā:, tasmādeṣāṃ
yugapadavasthānaṃ nāsti | ekasya ca dravyasato

dharmasya bhāgaśa: khaṇḍaśa utpādo na yukta:, yathā
ghaṭapaṭāde: prajñaptisata: kalpyata iti

kathamutpādayantī vāṅnāmotpādayet | yadā tadutpādayati
tadā kathaṃ sā tadutpādayatīti vākyārtha: |

varttamānā hi vāṅ nāmotpādayantyutpādayet, na ca sarve
vākchabdakṣaṇā yugapad varttamānā

bhavanti | yadā hi rūpamiti ra śabdo varttamāno bhavati
tadā ūkārapakārākārā anāgatā

bhavanti, yadā ūkāro varttamāno bhavati tadā
raśabdo'tīta: pakārākārāvanāgatau, evaṃ

pakārākārāvapi kramaśo yadā varttamānau bhavatastadā
itare na varttamānā:-ityevaṃ sā vāṅnāma

naivotpādayet | brūyāstvam-varttamāno raśabdastasya
rūpanāmna: pūrvaṃ bhāgamutpādayati, ūśabdo'pi

varttamāno dvitīyaṃ bhāgam, evaṃ yāvadakāraśabdastasya
caturthabhāgamutpādayatīti ? tadayuktam;

ekasya dharmasya bhāgaśa utpādāsambhavāditi | uktametat |

kathaṃ tāvadatītāpekṣa: paścimo vijñaptikṣaṇa:
utpādayatyavijñaptimiti | prātimokṣa-

saṃvarasamādāne kāyavāgvijñaptaya: pravarttante, tāsāṃ
nāsti sāmagryam | atha cātītakāyavāgvijñapti-

kṣaṇāpekṣa: paścimo vijñaptikṣaṇa:
prātimokṣasaṃvarasaṃgṛhītāmavijñaptimutpādayati,
evamatīta-

śabdakṣaṇāpekṣa: paścimo vākchabdakṣaṇo
nāmotpādayatīti | evaṃ tarhīti vistara: | paścimaśabda

eva nāmna utpādāt yo'pi tamevaikaṃ śṛṇoti yo'pi
paścimamevaikaṃ śabdaṃ śṛṇoti rūpamiti |

@217

athāpyevaṃ kalpyeta-vāg vyañjanaṃ janayati, vyañjanaṃ tu
nāmeti ?

atrāpi sa eva prasaṅga:; vyañjanānāṃ sāmagryābhāvāt |

eṣa e tu prasaṅgo nāmna: prakāśakatve vāca: | vyañjanaṃ
cāpi vāgviśiṣṭaprājñā

apyavahitacetaskā lakṣaṇata: paricchettuṃ notsahanta iti
vyañjanasyāpi vāṅnaivotpādikā,

na prakāśikā yujyate |

athāpyarthasahajaṃ nāma jātyādivadiṣyeta ? evaṃ
satyatītānāgatasyārthasya varttamānaṃ

-------------------

so'pyarthaṃ pratipadyeta | so'pi rūpanāmārthaṃ
gṛhṇīyāt; tannāmotpatte: | na caivaṃ pratipadyate |

tasmādayuktametat |

athāpyevaṃ kalpyeta iti vistara: | kṣaṇapratibhāsā
varṇavāg, vyañjanamapi tatpratibhāsamiti

pakṣāntaramupanyasyate | vāg vyañjanaṃ janayati,
vyañjanaṃ tu nāma janayatīti | atrāpi sa eva

prasaṅgo vyañjanānāṃ sāmagryābhāvāt | katham ? na khalu
vyañjanānāṃ sāmagryamasti | na caikasya

dharmasya bhāgaśa utpādo yukta iti kathamutpādayad
vyañjanaṃ nāmotpādayet, kathaṃ tāvadatītāpekṣa:

paścimo vijñaptikṣaṇa: utpādayatyavijñaptim ! evaṃ tarhi
paścima eva vyañjane nāmna utpādād

yo'pi tamevaikaṃ paścimaṃ vyañjanotpādakaṃ śabdaṃ
śṛṇoti, yo vā tadevaikaṃ paścimaṃ vyañjanaṃ śṛṇoti,

so'pyarthaṃ pratipadyeta |

eṣa eva tu prasaṅgo nāmna: prakāśakatve vāca iti | na
khalvapi śabdānāṃ sāmagryamasti |

na caikasya dharmasya bhāgaśa: prakāśo yukta iti kathaṃ
prakāśayantī vāṅnāma prakāśayet | kathaṃ

tāvadatītāpekṣa: paścimo vijñaptikṣaṇa:
prakāśayatyavijñaptim | evaṃ tarhi paścima eva śabde
nāmna:

prakāśād yo'pi tamevaikaṃ prakāśayati, vyañjanaṃ tu
nāmeti ? atrāpi sa eva prasaṅga:; vyañjanānāṃ

sāmagryābhāvāt |

yasya tarhi śabdamātraṃ nāmānekākṣaraṃ ca nāma bhavati,
na ca śabdānāṃ sāmagryamasti,

tasya kathaṃ nāmārthaṃ pratyāyayati ?
sarvākṣarasmṛtyanantaratvādarthapratipatte: | ata eva ca
nāntarīya-

kanyāyena prathamākṣaraśravaṇakāla eva
śeṣākṣarānusmṛtibalena kaścidarthaṃ pratipadyata eveti |
vyañjana-

syāpi vāṅnaivotpādikā na prakāśikā yujyata iti |
pūrvaśabdasyotpādyaṃ śabdasya vyaṅgyaṃ vā

vyañjanamabhyupagamya doṣa udgrāhita:, idānīṃ
śabdavyatiriktānupalabdherutpādyavyaṅgyatvamapi tasya

nāstīti tadevonmūlayati | na tu śabdānāṃ
sāmagryabhāvāditi doṣo vaktavya: | na hyanekaśabdāpekṣā

vyañjanapratipatti: | api ca-ghoṣasvabhāvatvād vāca:
sarvaṃ ghoṣamātraṃ vyañjanamutpādayiṣyati,

prakāśayiṣyati vā | yādṛśo vā ghoṣaviśeṣa iṣyate
vyañjanasyotpādaka: prakāśako vā, sa eva

vyañjanārthaṃ kariṣyatīti |  athāpyarthasahajaṃ nāma
jātyādivadiṣyeteti | vistara:-atha sahaje nāmni kalpyamāne

vācotpādyaṃ prakāśyaṃ vā nāmetyevamādighoṣaprasaṅgo
na bhaviṣyatīti matvā pakṣāntaramidaṃ vikalpyate |

yathā jātyādīni lakṣaṇānyarthasahajānyeveṣyante,
nātītānāgatasyārthasya varttamānāni bhavanti |

evameva yadi nāmeṣyeta, atītānāgatasyārthasya
varttamānaṃ nāma na syāt | tataścātītānāgatārtha-

@218

nāma na syād | apatyānāṃ pitṛbhiryatheṣṭaṃ nāmāni
kalpyanta iti katamannāma tat sahajaṃ

syāt ! asaṃskṛtānāṃ ca dharmāṇāṃ kena sahajaṃ nāma
na syāt ityaniṣṭireveyam |

yadapyuktaṃ bhagavatā-

"nāmasanniśritā gāthā gāthānāṃ kavirāśraya:" ( )

iti |

tatrārtheṣu kṛtāvadhi: śabdo nāma, nāmnāṃ ca
racanāviśeṣo gātheti nāmasanniśritā

bhavati | racanāviśeṣaśca dravyāntaraṃ nopapadyate,
paṃktivat, cittānupūrvyavacca |

astu vā vyañjanamātrasya dravyāntarabhāvaparikalpanā |
tatsamūhā eva nāmakāyādayo

bhaviṣyantītyapārthikā tatpraklṛpti: |

santyeva tu viprayuktasaṃskārabhāvanā nāmakāyādayo
dravyata iti vaibhāṣikā: |

na hi sarve dharmāstarkagamyā bhavantīti |

atha kiṃpratisaṃyuktā ete nāmakāyādaya:
sattvākhyāsattvākhyā vipākajā

aupacayikā nai:ṣyandikā: kuśalā akuśalā avyākṛtā iti
vaktavyam ? āha-

kāmarūpāptasattvākhyā ni:ṣyandāvyākṛtā:

-------------------

vyavahāro na śakyeta karttum | na hyatītānāgataṃ
nāmārthaṃ dyotayitumarhati, yathātītānāgatā vāṅnāma

notpādayituṃ vyañjayituṃ cārhati | nāmabahutve ca na
sahajaṃ nāma paricchidyeta | asaṃskṛtānāṃ

cānutpattimattvāt sahajaṃ nāma na syādityaniṣṭireveyam |
na karttavyaiveyamiṣṭirityabhiprāya: |

nāmasanniśritā gāthā iti | gāthā = vākyam | sā nāmāni
sanniśritā; nāmasūtpanneṣu

bhāvāt | tasmāt santi nāmāni vākyaṃ ceti
vacanāvakāśo'sti ? ityāha-tatrārtheṣu kṛtāvadhi-

śabdo nāmeti | vistara:- arthakṛtāvadhiśabdasvabhāvānāṃ
nāmnāṃ racanāviśeṣo gāthā | vinyāsa-

viśeṣa ityartha: | paṃktivaditi | yathā paṃkti:
pipīlikādīnāṃ racanāviśeṣa:, na tato dravyāntara-

mupapadyate, tadvat | ekakālavarttināṃ
pakṣipipīlikādīnāṃ racanāviśeṣa: paṃktirityucyate,
krama-

varttināṃ tu śabdānāṃ na racanāviśeṣa:, tena
vaiṣamyamiti vacanāvakāśamabhisamīkṣya dvitīyo

dṛṣṭānta upanyasyate-cittānupūrvyavacceti |
yathānukramavarttibhyaścittebhyo nānyadānupūrvyamasti,
tadvat |

apārthikā tat praklṛptiriti | niṣprayojanā
nāmapadayorarthāntaraparikalpanetyartha: |

na hi sarve dharmāstarkagamyā iti | kecideva tarkagamyā:, na
sarve | ye hi tathāgata-

jñānagocarapatitā eva, na te tarkagamyā ityabhiprāya: |

cittaviprayuktaprabhedavivakṣayedamupanyasyate-atha
kiṃpratisaṃyuktā iti | vistara:-

kasmin dhātau pratisaṃyuktā: kiṃpratisaṃyuktā: |
sattvākhyāsattvākhyeti kimiti |

"kāmarūpāptasattvākhyā niṣyandāvyākṛtā:" iti |
kāmarūpāptā eva, sattvākhyā eva,

niṣyandā eva, avyākṛtā eva cetyavadhāraṇam |

@219

kāmāptā:, rūpāptāśceti | ārūpyāptā api santi, te
tvanabhilāpyā ityapare |

sattvākhyā ete | yaśca dyotayati sa tai: samanvāgata:, na yo
dyotyate | nai:ṣyandikā

anivṛtāvyākṛtāśca |

yathā caite nāmakāyādaya: sattvākhyā nai:ṣyandikā
anivṛtāvyākṛtāśca,

tathā ||47||

sabhāgatā sā tu punarvipākāpi

na kevalaṃ nai:ṣyandikī kāmarūpārūpyāvacarī,

āptayo dvidhā |

prāptayo nai:ṣyandikya:, vipākajāśca |

lakṣaṇāni ca,

dvidheti varttate, prāptivat |

ni:ṣyandā: samāpattyasamanvayā: ||48||

dve acittasamāpattī asamanvāgamaśca nai:ṣyandikā eva |
śeṣameṣāṃ vaktavyamuktam |

-------------------

te tvanabhilāpyā iti | te tvārūpyāptā
nāmakāyādayo'kathyā:; vācastatrābhāvāt |

kathaṃ te santīti gamyante ? yadā te nābhilapyante | tasmāt
kāmarūpāptā eva, nārūpyāptā iti

vaibhāṣikā: | sattvākhyā eva ca;
sattvaprayatnābhinirvṛtavarṇādisvabhāvatvāt | yaśca
dyotayati, sa

tai: samanvāgata iti | kuta: punariyamāśaṅkā-anyonyasya
tai: samanvāgama: syāditi ? asyedaṃ

nāmeti vyapadeśāt | yathā cakṣurindriyeṇa draṣṭaiva
samanvāgato na dṛśya: sattva:, yathā dyotayitaiva

tai: samanvāgato na dyotya: | naiṣyandikā: |
sabhāgahetujanitvāt | na vipākajā:, icchāta:

pravṛtte: | naupacayikā:, kasmāt ?
samucchinnakuśalamūlakāmavītarāgāṇāmapi tatsamanvāgama-

prasaṅgāt | itarathā hi yadā samucchinnakuśalamūla:
kuśalān dharmān dyotayati, tadāsya

kuśaladharmasamanvāgama: syāt | evaṃ
kāmavītarāgasyāpyakuśaladharmadyotane yojyam | tasmāda-

nivṛttāvyākṛtā eva; anivṛttāvyākṛtānāṃ
kuśalākuśalairavirodhāt ||47||

tathā "sabhāgatā" iti | tathāśabdena
sattvākhyanaiṣyandikāvyākṛtatvameva sabhāgatāyā

atidiśyate; tridhātvāptāyā apavādarūpeṇa
vakṣyamāṇatvāt | sā tu iti | tuśabdo viśeṣaṇārtha: |

nāmakāyādibhyo hi sabhāgatā viśiṣyate |

katham ? ityāha--"vipākāpi" iti | vipākajāpītyartha: | na
kevalamiyaṃ naiṣyandikī,

kiṃ tarhi ? vipākajāpīti | na tvaupacayikī; tathaiva
cayābhāvāt |

"āptayo dvidhā" iti | dvidhāśabdena
naiṣyandikavipākajatvaprabhedāveva prāptīnāmucyete,

prabhedāntaratvoktatvāt | lakṣaṇānāmapi jātyādīnāṃ
tāveva prabhedāvevameva vaktavyau | asamanvāgama:

aprāpti:, sānivṛttāvyākṛtāpi na vipākajā | na hi
vipākasyāpyasamanvāgamo vipāko

bhavitumarhati | tathā hyakuśalasya kuśalasāsravasya ca
vipāka iṣyate | na cānayoraprāptirvipāko

bhavitumarhati | yo hi
buddhipūrvakaścetanātmakastatsamprayuktasamuttho vā dharma:
sa vipākahetu: |

na cāsamanvāgama evaṃ buddhipūrvakakarmakṛta ityato na
vipākaja: | śeṣameṣāṃ vaktavyamuktamiti |

@220

śeṣayoścāsaṃjñikajīvitayo:, ato na punarbrūma: |

kathaṃ prāptyādīnāṃ sattvākhyatoktā ?
samanvāgamavacanāt |

kathaṃ lakṣaṇānāṃ sattvāsattvākhyatoktā ?
sarvasaṃskṛtasahabhūtvāt ||48||

uktā viprayuktā: ||

yattūktam-"janyasya janikā jātirna hetupratyayairvinā"
(abhi^ ko^ 2.46)

iti, ka ime hetava: ? ke ca pratyayā: ?

-------------------

eṣāṃ prāptilakṣaṇasamāpattyasamanvāgamānāṃ vaktavyaṃ
vyākhyātavyamuktaṃ vyākhyātamityartha: | kiṃ

puna: taccheṣamiti ? dhātvāptatā, sattvāsattvākhyatā,
kuśalākuśalāvyākṛtatā ca | kathaṃ punastaduktam ?

prāptestāvaddhātvāptatoktā, `svadhātukā tadāptānām"
(abhi^ ko^ 2.37) iti

vacanāt | sattvākhyatoktā, samanvāgamavacanāt | na
hyasattvasaṅkhyātena saṃskṛtena santi

samanvāgamā:; "prāptyaprāptī svasantānapatitānām" (abhi^
ko^ 2.36) iti vacanāt |

kathaṃ kuśalākuśalāvyākṛtatoktā ? "śubhādīnāṃ
śubhādikā" (abhi^ ko^ 2.37) iti

vacanāt | lakṣaṇānāmapi traidhātukapratisaṃyuktatoktā,
"sarva saṃskṛtalakṣaṇai:" (abhi^ ko^ 2.23)

iti vacanāt | sattvāsattvākhyatāpyata evoktā:; sarvaṃ
saṃskṛtasahabhūtatvāt | ata eva

ca kuśalākuśalāvyākṛtatāpyuktā;

"caittā dvau saṃvaro teṣāṃ cetaso lakṣaṇāni ca |

cittānuvarttina: kālaphalādiśubhatādibhi:" || (abhi^ ko^
2.51) iti vacanāt |

asaṃjñisamāpatte rūpadhātvāptatoktā, "dhyāne'ntye"
(abhi^ ko^ 2.42) iti vacanāt |

kuśalatāpi "śubhā" (abhi^ ko^ 2.42) iti vacanāt |
sattvākhyatāpyata eva,

"upapadyavedyaiva" (abhi^ ko^ 2.42) iti vacanāt |
nirodhasamāpatterapyārūpyadhātvāptoktā,

"bhavāgrajā" (abhi^ ko^ 2.43) iti vacanāt | kuśalatāpi
"śubhā" (abhi^ ko^ 2.42)

iti vacanāt, sattvākhyatāpyata eva, kuśalasaṃskṛtatvāt |
asamanvāgamasya tridhātvāptatoktā,

"kāmādyāptamalānāṃ" ca (abhi^ ko^ 2.40) iti vacanāt |
sattvākhyatā,

samanvāgamavacanāt | avyākṛtatāpyuktā,
"akliṣṭāvyākṛtā prāpti:" (abhi^ ko^ 2.39)

iti vacanāt | śeṣayoścāsaṃjñikajīvitayo: | kim ?
vaktavyamuktamiti varttate | āsaṃjñikasya

rūpāptasattvākhyavipākāvyākṛtatoktā, "vipākaste
bṛhatphalā:" (abhi^ ko^ 2.41)

iti vacanāt | jīvitasya tridhātvāptatoktā:, "āyurjīvitam"
(abhi^ ko^ 2.45) iti

vacanāt | āyuṣaśca traidhātukatvāt |
sattvākhyatāpyuktā, "vipāko jīvitam" (abhi^ ko^ 2.10)

iti sūtrāt | vipāko hi sattvākhya eva, "vipāko'vyākṛto
dharma: sattvākhyo

vyākṛtodbhava:" (abhi^ ko^ 2.58) iti vacanāt | ata
evāsyānivṛttāvyākṛtatāpyukteti |

ācāryeṇa tu yaddarśanaṃ vaktavyamuktaṃ tadvivṛttam |
kathaṃ prāptyādīnāṃ sattvākhyatoktā ? samanvāgama-

vacanādityādi ||48||

ka ime hetava: ke ca pratyayā iti | hetunāṃ ca ka:
prativiśeṣa: ? na kaścidityāha |

@221

kāraṇaṃ sahabhūścaiva sabhāga: samprayuktaka: |

sarvatrago vipākākhya: ṣaḍvidho heturiṣyate ||49||

ṣaḍime hetava:-kāraṇahetu: sahabhūhetu:, sabhāgahetu:,
samprayuktakahetu:,

sarvatragahetu:, vipākaheturiti | tatra-

-------------------

tathā hyuktaṃ bhagavatā-"dvau hetū dvau pratyayau
samyagdṛṣṭerutpādāya | katamau dvau ? parataśca
ghoṣo'dhyātmaṃ

ca yoniśomaskāra:" iti | hetu: pratyayo nidānaṃ kāraṇaṃ
nimittaṃ liṅgamupaniṣaditi paryāyā: |

upaniṣacchabdastu kadācid upāṃśau, kadācit prāmukhya iti
| tad tathāpi sūryopaniṣado devā

iti, upāṃśuprayoga upaniṣatprayoga iti | yadi prativiśeṣo
nāsti kimarthaṃ hetūnāṃ pratyayānāṃ ca

pṛthaṅnirdeśa: ? anyenārthaviśeṣeṇa hetunirdeśo'nyena
pratyayanirdeśa: | hetunirdeśe hyavighnabhāvasaha-

bhūtvasadṛśatvādirarthaviśeṣa ukta: | pratyayanirdeśe tu
hetusamanantaratvādibhiraparo'rthaviśeṣa ukta

iti | atha katamasmin sūtre ṣaḍ hetava: uktā: ? sarvo
hyabhidharma: sūtrārtha: sūtranikaṣa:

sūtravyākhyānamiti | antarhitaṃ tat sūtramiti
vaibhāṣikā: | tathā hi-ekottarikāgama ā

śatāddharmanirdeśa āsīt, idānīṃ tvā daśakād
dṛśyanta iti kathayanti |

api tu santi pratiniyatahetuvācakāni sūtrāṇi
tānyudāhariṣyāma: |

`cakṣu: pratītya rūpāṇi cotpadyate cakṣurvijñānam" iti
kāraṇahetu: | jananāvighnabhāvena

hyeṣu vyavasthāpyate | (1)

"imāni trīṇi mārgāṅgāni samyagdṛṣṭimanuparivarttante |
tai: saha jātā vedanā saṃjñā

cetanā ca" iti sahabhūhetu: |
anyonyānuparivarttanaikakṛtyārthena hyeṣa vyavasthāpyate |
(2)

"samanvāgamo'yaṃ pudgala: kuśalairapi dharmairakuśalairapi
yāvadasti cāsyāṇusahagataṃ

kuśalamūlamasamucchinnaṃ yato'sya kuśalamūlādanyad
kuśalamūlamutpatsyate | evamayaṃ pudgala

āyatyāṃ viśuddhidharmā bhaviṣyati" iti sabhāgahetu: |
eṣa hyatītapratyutpannānāṃ dharmāṇāṃ

svaphalanivartanārthena vyavasthāpyate | (3)

"iyamucyate darśanamūlikā śraddhā vetyajñānasamprayuktā
| yadvijānāti tat prajānāti"

iti samprayuktakahetu: | ekālambanakṛtyārthena hyeṣa
vyavasthāpyate | (4)

"mithyādṛṣṭe: puruṣapudgalasya yacca kāyakarma
taddṛṣṭeryacca vākkarma yā cetanā ya: praṇidhirye

ca saṃskārāstadanvayā:, sarve'pyete dharmā aniṣṭatvāya
saṃvartante'nekāntatvāyāpriyatatvāyāmana-

āpatvāya | tat kasya heto: ? dṛṣṭirhyasya pāpikā yaduta
mithyādṛṣṭi:" iti sarvatragahetu: |

eṣa hi sabhāgavisabhāgakliṣṭadharmaprabandhajanakārthena
vyavasthāpyate | (5)

"iha kṛtasya karmaṇa: kuśalasya sāsravasya bhāvanāmayasya
tatrotpannā vipākaṃ

pratisaṃvedayante | sañcetanīyasya karmaṇa:
kṛtasyopacitasya vipāka:" iti vipākahetu: | eṣa

hi visadṛśaphalākṣepatvena vyavasthāpyate | (6)

ityata ete ṣaḍ hetava: sūtrata eva prasiddhā iti "ṣaḍvidho
heturiṣyate" vaibhāṣikairityabhiprāya: ||49||

@222

svato'nye kāraṇaṃ hetu:,

saṃskṛtasya hi dharmasya svabhāvavarjyā: sarvadharmā:
kāraṇahetu:; utpādaṃ prati

avighnabhāvāvasthānāt |

nanu ca ye'syājānata udapatsyantāsravā jānato'sya te
notpadyanta iti jñānameṣāṃ

vighnamutpattau karoti, sūryaprabhā ca jyotiṣāṃ
darśanasyeti kathaṃ svabhāvavarjyā: sarvadharmā:

saṃskṛtasya kāraṇaheturbhavanti ?

utpadyamānasyāvighnabhāvenāvasthānāditi jñātavyam |

bhavet tāvadutpattau vighnakāraṇe
samarthānāmavighnakāraṇāddhetutvam | tadyathā
anupadrotāraṃ

bhojakamadhikṛtya grāmīṇā bhavanti vaktāra:-`svāminā
sma: sukhitā:' iti |

yasya punarnāstyeva śaktirvighnayitum, tasya kathaṃ
hetubhāva:, tadyathā nirvāṇa-

-------------------

"svato'nye" iti | ātmano'nya ityartha: | svātmani
vṛttivirodhāt svātmā na hetu: |

sarvadharmā: saṃskṛtāsaṃskṛtā kāraṇaheturiti |
kāraṇameva hetu: kāraṇahetu: | yo heturviśeṣasaṃjñayā

nocyate, sāmānyaṃ hetubhāvaṃ parigṛhyocyate, sa
kāraṇahetu: | anyeṣu hi viśeṣasaṃjñānirukteṣu

hetuṣu yo na viśeṣita: kāraṇaṃ ca | tasya tadeva
viśeṣaṇaṃ bhavati | yathā rūpāyatanamuktamiti |

utpādaṃ pratyavighnabhāvāvasthānāditi | yasmādutpādaṃ
pratyutpattimatāṃ svato'nye dharmā avighna-

bhāvenāvatiṣṭhante, tasmāt kāraṇaheturityucyate |

nanu ca ye'syājānata iti vistara: | jñānañcennodapatsyata |
udapatsyantāsravāsta iti |

vistaro lṛṅo'rtha: | tenāha-asyājānata
anutpannadarśanabhāvanāmārgapudgalasya ye darśanabhāvanā-

mārgavadhyā rāgādaya: sāsravā udapatsyanta | jānata
utpannadarśanabhāvanāmārgasyāsya pudgalasya

tadvadhyāste rāgādayo notpadyante | tata: kim ?
ityāha-jñānameṣāṃ vighnamutpattau karoti darśana-

bhāvanāmārgasaṃgṛhītam | sūryaprabhā ca jyotiṣāṃ
darśanasya | vighnamutpattau karotītyadhikṛtam | evaṃ

sati kathaṃ svabhāvavarjyā: sarvadharmā: saṃskṛtasya
kāraṇaheturbhavanti | yasmādāsravotpattau na jñānaṃ

kāraṇahetu:, jyotirdarśanotpattau ca sūryaprabhā | evaṃ hi
vaktavyaṃ syāt-āsravotpattau svabhāva-

jñānavarjyā: sarvadharmā: kāraṇahetu:,
jyotirdarśanotpattau ca svabhāvasūryaprabhāvarjyā:
sarvadharmā

kāraṇaheturiti | utpadyamānasyāvighnabhāvāvasthānāditi |
samagreṣu hetupratyayeṣvanantarabhāvī dharma

utpadyamāna ucyate | tasyotpadyamānasyotpādaṃ prati
sarvadharmā evāvighnabhāvenāvatiṣṭhante, na

sarvasyetyavagantavyam | jñāne puna: sati ta āsravā
notpadyamānā bhavanti, prāptyādyabhāvena

pratyayasāmagryabhāvāt | jyotirdarśanamapi
pratyayavaikalyādeva notpadyamānamiti yojyam |

atastadavasthamidaṃ svabhāvarjyā: sarvadharmā: saṃskṛtasya
kāraṇaheturbhavantīti |

tadyathā'nupadrotāraṃ bhojakamiti vistara: | anupadravakaraṃ
grāmapatimabhisandhāya manuṣyā

brūyu:-svāminā sma: sukhitā iti | kasmāt ta evaṃ vaktāro
bhavanti ? yasmādasāvupadravakaraṇe

samartha upadravaṃ na karoti |

@223

syānutpattidharmāṇāṃ ca sarvotpattau, nārakādīnāṃ
cārūpyaskandhotpattau ? asanto'pi hyete

tathaiva vighnaṃ karttumasamarthā: syu: | asamarthe'pi hi
bhojake tathā vaktāro bhavantīti sa

evātra dṛṣṭānta:, sāmānyenaiva nirdeśa: |

yastu pradhāna: kāraṇahetu:, sa utpādane'pi samartha: |
yathā cakṣūrūpe cakṣu-

rvijñānasya, āhāra: śarīrasya,
bījādayo'ṅkurādīnāmiti |

yastvevaṃ codayati-anāvaraṇabhāvena cet sarve dharmahetavo
bhavanti, kasmānna

sarvasyotpādo yugapadbhavati, prāṇātipātena ca ghātakavat
sarve tadbhājo bhavantīti ?

tasyedamacodyam; yasmādanāvaraṇabhāvena sarvadharmā: hetu:
pratijñāyante, na kāraka-

bhāveneti |

sarvasyaiva kāraṇaheto: sarvotpattau sāmarthyamityapare |
tadyathā-nirvāṇasyāpi

cakṣurvijñānam |

kathaṃ kṛtvā ? tena hyālambanāt manovijñānamutpadyate
kuśalākuśalam; yata:

-------------------

tadyathā nirvāṇasyānutpattidharmāṇāṃ ca | kim ?  kathaṃ
hetubhāva: sarvotpattau | nārakādīnāñca

nārakatiryagyonyādikānāmā rūpyaskandhotpattau kathaṃ
hetubhāva: ? nārakādigrahaṇaṃ manuṣyādīnāṃ

kadācid bhavedupadeśādinetyabhiprāya: | asanto'pi hyeveti |
asanto'pi hyete nirvāṇadayastathaiva,

yathā santo vidyamānā vighnaṃ kartumasamarthā: syu: |
ato'satāṃ satāṃ caiṣāṃ nirvāṇādīnāṃ vighnakaraṇe

nirviśiṣṭatvam | asattulyāsta ityartha: | asamarthe'pīti |
upadravaṃ kartumasamarthe'pi bhojake

grāmīṇāstathā vaktāro bhavanti-`svāminā sma: sukhitā:'
iti | sa evātra dṛṣṭānto ya:

prāktana: | ato'nenaiva dṛṣṭāntena
vighnayitumasamarthānāmapi
nirvāṇādīnāmavighnabhāvāvasthānāt

kāraṇahetubhāva: siddha: | kasmāt punarasattulyānāṃ
nirvāṇādīnāṃ kāraṇahetutvamiṣyate, na punarasatāṃ

śaśaviṣāṇādīnām ? asaddṛṣṭāntābhāvāt | na
hyasantaṃ bhojakamadhikṛtya grāmīṇā bhavanti

vaktāra:-svāminā sma: sukhitā iti | acodyametat |
sāmānyenaiva nirdeśa iti | yaśca pradhāna:

kāraṇahetu, yaścāpradhāna: sarvamadhikṛtyoktam-"svato'nye
kāraṇaṃ hetu:" iti |

yo hi pradhānojanaka: sa kāraṇahetu: | sa
sutarāmavighnabhāvenāvatiṣṭhate, na kevalamitara: |

āhāra: śarīrasyotpādane'pi samartha ityadhikṛtam;
"āhārasamudayāt kāyasamudaya:" iti

vacanāt | rasādipariṇāmayogāt |
bījādayo'ṅkurādīnāmiti |
bījāṅkuranālagaṇḍaprasavādīnā-

mutpādane samarthā ityevam |

yastvevaṃ codayatīti | vistara:-kāraṇe sati kāryeṇa
bhavitavyamiti matvā codayati-

kasmānna sarvasyotpādo yugapad bhavati | yathā ca
prāṇātipātakāraka: prāṇātipātabhāg bhavati,

tathā sarve'pi kasmānna tadbhājo bhavantīti | na
kārakabhāvaneti | na mukhyavṛttyāsya kāraṇatvamiti

darśayati | tena sarvasya tāvad yugapadutpādo na prāpnoti;
pratyayasamāgryabhāvenānutpadyamānatvāt |

prāṇātipātayogaśca bhavati; akārakatvāt | yastu kāraka:
sa prāṇātipātabhāgeva bhavati |

@224

krameṇa paścāccakṣurvijñānamiti kāraṇaparamparayā
tasyāpi pratyayībhāvādasti sāmarthyam |

evamanyasyāpi pratipattavyam | eṣā hi dik |

ukta: kāraṇahetu: ||

sahabhūrye mitha: phalā: |

mitha: pāramparyeṇa ye dharmā: parasparaphalāste paraspara:
sahabhūheturyathākatham |

bhūtavaccittacittānuvartilakṣaṇalakṣyavat ||50||

catvāri mahābhūtānyanyonyaṃ sahabhūhetu: | cittaṃ
cittānuvarttināṃ dharmāṇām, te'pi

tasya | saṃskṛtalakṣaṇāni lakṣyasya, so'pi teṣām |

evaṃ ca kṛtvā sarvameva saṃskṛtaṃ sahabhūheturyathāyogam
| vināpi cānyonyaphalatvena

dharmo'nulakṣaṇānāṃ sahabhūhetu:, na tāni
tasyetyupasaṃkhyātavyam ||50||

ke punarete cittānuvarttino dharmā: ?

caittā dvau saṃvarau teṣāṃ cetaso lakṣaṇāni ca |

cittānuvarttina:,

sarve cittasamprayuktā:, dhyānasaṃvara:, anāsravasaṃvara:,
teṣāṃ ca ye jātyādaya:,

cittasya ca | ete dharmāścittānuvarttina ucyante |

-------------------

manovijñānamutpadyate kuśalākuśalamiti | kuśalaṃ
manovijñānamiti nirvāṇālambanatvāt |

nirvāṇālambanāt kuśalādakuśalādvā
manovijñānamutpadyate | tataścakṣurvijñānamiti | evaṃ
paramparayā

tasyāpi pratipattavyamiti |
nārakādīnāmapyārūpyaskandhotpattau sāmarthyam | katham ?
amī bata

nārakapretādaya: paramadu:khitā iti nārakādyālambanaṃ
manovijñānaṃ kuśalamutpadyate, yata: krameṇa

śīle vyavasthitasya bhāvanāyāṃ
prayogādārūpyasamāpatti:, utpattiścopapadyata iti ||

"sahabhūrye mitha: phalā:" iti | heturiti varttate |
sahabhūhetuste dharmā bhavanti ye dharmā:

mitha: phalā:, ye parasparaphalā ityartha: | sahabhūhetu:
sahabhuva iti noktam | kasmāt ? santi hi

dharmā: kecit sahabhuvo na tu sahabhūhetu:,
tadyathā-nīlādyupādāyarūpaṃ bhūtai: sahabhūrbhavati, na

cānyonyaṃ sahabhūhetu: | ato mitha: phalā ityarthaparigraha:
| idañca sāvaśeṣaṃ lakṣaṇam, ato

vakṣyati-vināpi cānyonyaphalatvena dharmo'nulakṣaṇānāṃ
sahabhūhetu:, na tāni tasyetyupasaṅkhyā-

tavyamiti | upasaṅkhyānakaraṇañca
mahāśāstratāpradarśanārtham | sopasaṃkhyānaṃ hi
vyākaraṇādi

mahāśāstraṃ dṛśyate |

"bhūtavat" iti | tad yathārthe vatipratyaya: | evañca kṛtvā
sarvaṃ me saṃskṛtaṃ sahabhūhetu-

ryathāyogamiti | yasmāt saṃskṛtalakṣaṇāni lakṣyasya
sahabhūhetu:, so'pi teṣām, ato yathāyogaṃ

yathāsambhavaṃ sarvaṃ saṃskṛtaṃ sahabhūhetu:;
saṃskṛtasya lakṣaṇavattvāt, lakṣyalakṣaṇayośca
sahabhūhetutvāt |

na tu sarvaṃ sarvasya; aparalakṣaṇairasahabhūhetutvāditi
yathāyogagrahaṇam ||50||

teṣāñca ye jātyādayaścittasya ceti | teṣāñca
cittasamprayuktānāṃ cetanādīnāṃ dhyānasaṃvara-

syānāsravasaṃvarasya ye jātyādayaścatvāro
dharmāścittānuparivartina ucyante |

@225

kathamete cittamanuparivarttante ? samāsata:

kālaphalādiśubhatādibhi: ||51||

kālastāvaccittenaikotpadasthitinirodhatayā
ekādhvapatitatvena caturthena |

phalādibhirekaphalavipākani:ṣyandatayā |
pūrvakastvekaśabda: sahārthe veditavya: |

śubhatādibhi: kuśalākuśalāvyākṛtacitte
kuśalākuśalāvyākṛtatayā |

evaṃ daśabhi: kāraṇaiścittānuparivarttina ucyante |

tatra sarvālpaṃ cittamaṣṭapañcāśato dharmāṇāṃ
sahabhūhetu: | daśānāṃ mahābhūmikānāṃ

catvāriṃśatastallakṣaṇānām, aṣṭānāṃ ca
svalakṣaṇānulakṣaṇānām |

-------------------

"kālaphalādiśubhatādibhi:" iti | kālena ca phalādibhiśca
śubhatādibhiśceti kāla-

phalādiśubhatādibhi: |

kālastāvaditi | vistara:-cittena sahete ekotpādā ekasthitaya
ekanirodhāśca,

tadbhāva:, tayā ekotpādasthitinirodhatayeti | ekamadhvānaṃ
patitā: ekādhvapatitā:, tadbhāva:,

tena ekādhvapatitatvena caturtheneti |
kālataścittamanuparivarttante |

ekaphalatayaikavipākatayaikaniṣyandatayā ca
cittamanuparivarttante | phalamiha puruṣakārakaṃ

ca, vipākaphalaniṣpandayo: pṛthag gṛhītatvāt |
adhipatiphalaṃ tu sarvasādhāraṇatvānna gaṇyate |

ayaṃ caikaśabda: saṃkhyāne sādhāraṇe vā
ekaphalatayetyādi | pūrvakastvekaśabda: sahārthe | cittena

sahotpādasthitinirodhatayetyartha: | na hyatra
saṃkhyānārthaṃ sambhavati | na hi yaścittasyotpāda: sa

eva cittānuparivarttinām, yo vā teṣāṃ sa cittasyeti |

evaṃ daśabhi: kāraṇairiti |
kālataścaturbhirekotpādatayaikasthiti
tayaikanirodhatayaikādhva-

patitatvena ceti | nanu
caikotpādasthitinirodhatayetyetenaivaikādhvapatitatvamuktam ?
na sarvamuktam;

anutpattidharmiṇi hi citte te cittānuparivartina
ekādhvapatitā bhavanti, naikotpādasthitinirodhā

iti | tasmādekādhvapatitatvaṃ caturthaṃ kāraṇamucyate |
ekaphalavipākaniṣyandatayeti tribhi: |

kuśalākuśalāvyākṛtatayā ceti punastribhiriti daśabhi: |
paryāyavṛttiṃ jātiṃ vā

pratyevamuktam-daśabhiriti | na hyekatra citte daśa
kāraṇāni bhavanti | na hi kuśale cetasya-

kuśalāvyākṛte kāraṇe bhavata:, na cākuśalāvyākṛte
citte anutpattidharmiṇi | ekādhvapatitatve-

naikaphalaniṣyandatābhyāmavyākṛtatvena ceti caturbhi: |
utpattidharmiṇi tvebhireva caturbhirekotpāda-

sthitinirodhatābhiśceti saptabhi: | anāsrave'pyevam |
avyākṛtatāṃ tu kevalamapanīya kuśalatā

prakṣeptavyā | akuśale tu kuśalasāsrave
cānutpattidharmiṇyakuśalatayā kuśalatayā ca yathā-

vastvekādhvapatitatvenaikaphalavipākaniṣyandatābhiśceti
pañcabhi: | utpattidharmiṇi tu

tasminnebhireva
pañcabhirekotpādasthitinirodhatābhiścetyaṣṭābhi: |

sarvālpaṃ cittamiti | sarvebhyo yadalpaparivāraṃ cittaṃ tat
sarvālpamityucyate | tat puna:

katamat ? dvitīyadhyānāt
prabhṛtyūrdhvamanivṛttavyākṛtaṃ cittam | tatra
vitarkavicārau na sta: | na

cāpi kuśalādimahābhūmikā:, kevalamahābhūmikā eva daśa
bhavanti | tallakṣaṇānāmiti |

@226

tasya punaścatu:pañcāśad dharmā: sahabhūhetu:,
svānyanulakṣaṇāni sthāpayitvā |

caturdaśetyapare-daśa mahābhūmikā: svānyeva ca
lakṣaṇānīti |

tadetanna varṇayanti | prakaraṇagrantho hyevaṃ
virudhyate-"syād du:khasatyaṃ

satkāyadṛṣṭihetukam, na satkāyadṛṣṭirhetu: |
satkāyadṛṣṭestatsamprayuktānāṃ ca dharmāṇāṃ jātiṃ

jarāṃ sthitiminityatāṃ ca sthāpayitvā yattadanyat
kliṣṭaṃ du:khasatyaṃ satkāyadṛṣṭihetukam,

satkāyadṛṣṭeśca hetu:, yadetat sthāpitam" ( ) iti |

-------------------

daśamahābhūmikalakṣaṇānām | na tadanulakṣaṇānām;
viprakṛṣṭatvāt | svānulakṣaṇānāṃ tu bhavati,

sannikṛṣṭatvāt | āha-aṣṭānāṃ ca
svalakṣaṇānulakṣaṇānāmiti | svānyanulakṣaṇāni
sthāpayitveti |

lakṣaṇeṣvanulakṣaṇānāṃ vyāpāra:, na viśiṣṭe ca
citte | nyūnāni tāni | rājāyate hi cittaṃ lakṣaṇānu-

lakṣaṇānām | ataścittamanulakṣaṇānāṃ sahabhūhetu:, na
tu tāni cittasya | lakṣaṇānāṃ tu citte'sti

vyāpāra iti tāni cittasya sahabhūheturbhavanti |

caturdaśetyapara iti | yathānulakṣaṇānāṃ nāsti dharme
vyāpāra:, kiṃ tarhi ? dharmasya

lakṣaṇeṣu, ato na teṣāṃ hetubhāvo dharma iṣyate | yathā
samprayukteṣveva tallakṣaṇānāṃ vyāpāro na

citta iti na tāni cittasya sahabhūhetu: | cittaṃ tu teṣāṃ
rājakalpamiti sahabhūheturbhavatītya-

pareṣāmabhiprāya: | prakaraṇagrantho hyevaṃ virudhyeta,
daśānāṃ mahābhūmikānāṃ yāni
catvāriṃśallakṣaṇāni,

tāni yadi cittasya sahabhūheturneṣyeran | yasmāt
prakaraṇeṣūktam-"catvāryāryasatyāni du:khasatyaṃ

yāvanmārgasatyam | eṣāṃ kati satkāyadṛṣṭihetukāni na
satkāyadṛṣṭerhetu:, kati satkāyadṛṣṭerheturna

satkāyadṛṣṭihetukāni, kati satkāyadṛṣṭihetukāni na
satkāyadṛṣṭeśca hetu:, kati naiva

satkāyadṛṣṭihetukāni na satkāyadṛṣṭerhetu: ?-iti
praśne kṛte visarjanaṃ karoti-dve naiva satkāya-

dṛṣṭihetuke na satkāyadṛṣṭerhetu:, nirodhasatyaṃ
mārgasatyaṃ ca | dvayorbheda: |
du:khasamudayasatyayorvibhaṅga: |

kathamiti ? du:khasatyaṃ syāt satkāyadṛṣṭihetukaṃ na
satkāyadṛṣṭerhetu:, syāt satkāyadṛṣṭihetukaṃ

satkāyadṛṣṭeśca hetu: | syānnaiva satkāyadṛṣṭihetukaṃ
na satkāyadṛṣṭerheturiti trikoṭikam | dvitīyā

koṭirnāsti | tatra satkāyadṛṣṭihetukaṃ na
satkāyadṛṣṭerhetu:, atītapratyutpannān du:khadarśana-

prahātavyānanuśayāṃ^statsamprayuktaṃ ca du:khasatyaṃ
sthāpayitvā | atītapratyutpannān samudayadarśana-

prahātavyān sarvatragānanuśayān tatsamprayuktaṃ ca
du:khasatyaṃ sthāpayitvā | anāgataṃ ca satkāya-

dṛṣṭisamprayuktaṃ du:khasatyaṃ sthāpayitvā |

satkāyadṛṣṭestatsamprayuktānāṃ ca dharmāṇāṃ jātiṃ
jarāṃ sthitimanityatāṃ ca sthāpayitvā

yattadanyat kliṣṭaṃ satkāyadṛṣṭihetukaṃ
satkāyadṛṣṭeśca heturyadetat sthāpitamiti | "naiva
satkāya-

dṛṣṭihetukaṃ na satkāyadṛṣṭerheturakliṣṭaṃ
du:khasatyam | yathā du:khasatyam, evaṃ samudayasatyam"

iti prakaraṇagrantha: | tasyārthaṃ vivṛṇmahe-ye
atītapratyutpannā du:khadarśanaprahātavyā daśānuśayā:

satkāyadṛṣṭyādaya:, te sthāpitā: |
taidarśabhiranuśayai: samprayuktaṃ du:khasatyaṃ
vedanādikaṃ sthāpitam |

kimatrāsthāpitam ? eta evānāgatā
daśānuśayāstatsamprayuktaṃ ca vedanādikaṃ du:khasatyaṃ

varjayitvānāgatasatkāyadṛṣṭisamprayuktaṃ du:khasatyam |
taddhi sthāpayiṣyate; "anāgataṃ ca

@227

satkāyadṛṣṭisamprayuktaṃ du:khasatyaṃ sthāpayitvā" iti
vacanāt | tatprāptijātyādayaścāsthāpitā

varjayitvā satkāyadṛṣṭestatsamprayuktānāṃ ca
dharmāṇāṃ jātyādīn | te hi sthāpayiṣyante,

"satkāyadṛṣṭestatsamprayuktānāṃ ca dharmāṇāṃ jātiṃ
jarāṃ sthitimanityatāṃ ca sthāpayitvā" iti

vacanāt | tadevaṃ tāvadanāgato'nuśayastatsamprayuktaṃ ca
sthāpitādanyat | tadanyat kliṣṭamityucyate

satkāyadṛṣṭihetukam | satkāyadṛṣṭiheturasyeti
satkāyadṛṣṭihetukam | sabhāgahetunā sarvatragahetunā

cātītapratyutpannasatkāyadṛṣṭihetukatvāt, na tu
satkāyadṛṣṭerhetu: | na hyanāgato dharma: sabhāgahetu:

sarvatragaheturvā vyavasthāpyate | na ca sahabhūhetu:
samprayuktakaheturvātra sambhavati | na hi satkāyadṛṣṭi:

satkāyadṛṣṭyā saha bhavati samprayujyate vā; ekasmin
kalāpe dvitīyasatkāyadṛṣṭyabhāvāt | na

cāpyantagrāhadṛṣṭyādibhi: saha bhavati samprayujyate vā;
pṛthakkalāpatvāt | viprayuktāsteṣā-

matītapratyutpannānāṃ du:khadarśanaheyānāṃ prāptayo
jātyādayaścāsthāpitā: | te sthāpitakādanye

kliṣṭāśca | te'pi sarvatragahetunā
pūrvotpannasatkāyadṛṣṭihetukā:, na tu te
satkāyadṛṣṭerhetu: |

kasmāt ? prāptayastāvad vṛkṣaprapāṭikāvat
svasarvatragebhyo bahiravasthitatvānna sarvatragā

vyavasthāpyante | sarvatragatvābhāvācca na satkāyadṛṣṭe:
sarvatragahetu: | sarvatragajātyādayo'pi yadyapi

sarvatragā iṣṭā:; "prāptivarjyā: sahabhuvo ye'pyebhiste'pi
sarvagā:" (abhi^ ko^ 5.13)

iti siddhāntavacanāt | na tu te cittacaittavat paścimānāṃ
cittacaittānāṃ sarvatragahetu:; svalakṣya-

vyāpāraparatvenāprādhānye sati cittacaittāntareṣu
sarvatragatve sati puruṣakārābhāvāt | sarvatragavya-

vasthānaṃ tu teṣāṃ jātyādīnāṃ
svasantānasarvatragahetutvāt | tasmānna te
satkāyadṛṣṭerheturiti śāstrārtho

lakṣyate |

sabhāgahetustarhi kasmānna bhavati ? sabhāgahetuvyavasthā hi
puruṣakārāpekṣayāpi | yasya

hi dharmasya janane ya: puruṣakāravān dharma: sa tasya
sabhāgahetu: | idameva ca jñāpakam-yatheṣṭaṃ

sabhāgahetuvyavastheti | vibhāṣāyāmapyevamuktam-"cakṣuśca
cakṣuṣa: sabhāgahetu:, devadattacakṣuṣo

devadattacakṣu: sabhāgahetu: | dakṣiṇaṃ dakṣiṇasya
vāmaṃ vāmasya yāvaccakṣurdravyaṃ cakṣurdravyāntarasya |

bāhyeṣvapi yavo yavasya, śāli: śāle:" iti | yadi hi
sarvacakṣu: sarvasya cakṣuṣa:

sabhāgaheturiṣyeta, avyākṛtatvaṃ tulyamiti kṛtvā naivaṃ
viśeṣaṇamucyeta | tasmānna te satkāyadṛṣṭe:

sabhāgaheturityavagantavyam | apare tvāhu:-sāvaśeṣametad
bhāṣyam | tasmāt sajātyādi-

kāste'nuśayāstatsamprayuktāśca dharmā: sthāpitā
veditavyā: | ye hi dharmasya tatsamprayuktānāṃ ca

jātyādaya: sahabhūheturbhavanti, tai: sārdhaṃ te dharmā:
pūrvotpannā: sarvatragahetu: sabhāgaheturvā bhavanto

bhavanti; "prāptivarjyā: sahabhuvo ye'pyebhiste'pi sarvagā:"
(abhi^ ko^ 5.13) iti

siddhāntāt | ata
evoktam-`satkāyadṛṣṭestatsamprayuktānāṃ ca dharmāṇāṃ
jātiṃ jarāṃ sthiti-

manityatāṃ ca sthāpayitvā' iti | tasmājjātyādayo'pi kecit
sthāpitā: | ato'nyadasthāpita-

mityavagantavyam | yuktiriha draṣṭavyā | yato
yuktistato'vagantavyam | samudayadarśanaprahātavyā

api ye sarvatragā atītapratyutpannāstatsamprayuktaṃ ca
du:khasatyaṃ vedanādikam, tat sthāpitam |

kimanyat samudayadarśanaprahātavyamasthāpitam ? ye
sarvatragā anāgatāstatsamprayuktaṃ ca du:khasatyaṃ

vedanādikam, tadasthāpitam | ye'pyasarvatragā
rāgādayastraiyadhvikā api, yāśca teṣāṃ sarveṣāṃ

@228

ye tarhi "tatsamprayuktānām" ityatanna paṭhanti, tairapyetat
paṭhitavyam-arthato

vaivaṃ boddhavyamiti kāśmīrā: |

yattāvat sahabhūhetunā hetu:, sahabhvapi tat | syāttu
sahabhūrna sahabhūhetunā hetu:

-------------------

prāptaya:, na te sthāpitā: | jātyādayastvekasmin pakṣe
naiva sthāpitā: | pakṣāntare tu kecit

sthāpitā:, kecinna sthāpitā: | tadetat sarvamasthāpitaṃ
samudayadarśanaprahātavyasarvatragahetunā

satkāyadṛṣṭihetukaṃ bhavati,
pūrvotpannasatkāyadṛṣṭihetukatvāt | na tu
satkāyadṛṣṭerhetu:, sarvatragāṇāṃ

tatsahabhuvāṃ cānāgatatvenāsarvatragahetutvāt |
asarvatragāṇāṃ ca rāgādīnāṃ tatsahabhuvāṃ ca
vedanādīnāṃ

jātyādīnāṃ caikasmin pakṣe sarvaprāptīnāṃ
cāsarvatragatvāt | nirodhamārgadarśanaprahātavyā
bhāvanā-

prahātavyāśca kliṣṭā
anuśayatatsamprayuktatatsamutthajātyādisvabhāvā
asthāpitā: | te sarvatra-

gahetunā satkāyadṛṣṭihetukā:, na tu te
satkāyadṛṣṭerhetu:;
sarvatragahetutvāsambhavāditarahetvayogācca |

satkāyadṛṣṭihetukaṃ satkāyadṛṣṭeśca heturyadetat
sthāpitamiti | ye atītapratyutpannā du:khadarśana-

prahātavyā daśānuśayāstatsaṃprayuktaṃ ca du:khasatyaṃ
yacca pakṣāntare jātyādikaṃ tat sabhāgahetunā

ca pūrvasatkāyadṛṣṭihetukam | ye ca
satkāyadṛṣṭijātyādayastatsamprayuktajātyādayaśca te
sahabhūhetunā

pūrvoktābhyāṃ ca hetubhyāṃ taddhetukā: | ye puna:
satkāyadṛṣṭisamprayuktāste samprayuktahetunā ca

pūrvoktaiśca hetubhistaddhetukā: | satkāyadṛṣṭeśca te
tathaiva hetu: | ye'pyatītapratyutpannā: samudaya-

darśanaprahātavyā: sarvatragāstatsahabhuvaśca vedanādayo
jātyādayaśca pakṣāntare, te sarvatragahetunaiva

satkāyadṛṣṭihetukā:, satkāyadṛṣṭeśca hetu: |
pūrvotpannā hi satkāyadṛṣṭisteṣāṃ hetu:, te ca
pūrvotpannā

satkāyadṛṣṭeriti | asaṃkliṣṭaṃ tu du:khasatyaṃ
kuśalamanivṛttāvyākṛtaṃ ca na satkāyadṛṣṭihetukaṃ

na ca satkāyadṛṣṭerhetu:; pañcavidhahetutvāsambhavāt |
janako hyatra heturadhikriyate, na kāraṇahetu:;

sādhāraṇatvāt | vipākahetoścehāyoga:;
satkāyadṛṣṭernivṛtāvyākṛtatvenāvipākatvāt | tatra

yadetaduktam-`satkāyadṛṣṭestatsamprayuktānāṃ ca
dharmāṇāṃ jātiṃ jarāṃ sthitimanityatāṃ ca

sthāpayitvā' iti, tadvirudhyeta; yadi hi
satkāyadṛṣṭisamprayuktadharmajātyādayo na
sahabhūheturbhaveyu:,

na te sthāpyeran | ye hi sthāpitāste
satkāyadṛṣṭihetukā:, satkāyadṛṣṭeśca heturiti |

ye tarhi tatsamprayuktānāmityetanna paṭhanti | teṣāṃ
kathaṃ prakaraṇagrantho virudhye-

tetyadhyāhāryam | te hi satkāyadṛṣṭerjātiṃ jarāṃ
sthitimanityatāṃ ca sthāpayitvetyevaṃ paṭhanti |

tatsamprayukteṣveva tallakṣaṇāni vyāpriyante, na
satkāyadṛṣṭau, atastāni tasyā na sahabhūheturiti

teṣāmevaṃvādināmabhiprāya: | tairapyetat paṭhitavyamiti |
evamapāṭhe doṣa: ityatastairetat paraṃ

paṭhitavyam-tatsamprayuktānāṃ ceti | tatsamprayuktā hi
satkāyadṛṣṭerātmakalpā:; ekālambana-

kṛtyādyarthatvāt | tasmādyathā teṣu
tatsamprayukteṣvetāni lakṣaṇāni sahabhūhetu:, tathā
satkāya-

dṛṣṭāvapīti vaibhāṣikābhiprāya: | arthato vaivaṃ
boddhavyamiti | satkāyadṛṣṭigrahaṇena satkāya-

dṛṣṭisamprayuktānāmapi grahaṇam | adhikārānuvṛttervā
tenaivaṃ boddhavyam-tatsamprayuktānāñceti |

kāśmīrā: | na bahirdeśakā iti darśayati |

sahabhvapitaditi | caittādi | cittasya hi caittāstāni ca
lakṣaṇāni sahabhūhetu: sahabhūni

@229

dharmasyānulakṣaṇāni, tāni cānyonyam |
cittānuparivarttyanulakṣaṇāni caivaṃ cittasya, tāni

cānyonyaṃ sapratighaṃ copādāyarūpamanyonyamapratighaṃ ca
kiñcit sarvaṃ ca bhūtai: prāptayaśca

sahajā: prāptimata: sahabhuvo na sahabhūhetu:;
anekaphalavipākaniṣyandatvāt | na caittā:

sahacariṣṇava:; pūrvamapyutpatte: paścādapīti |

sarvamapyetat syāt; prasiddhahetuphalabhāvānāṃ
bījādīnāmeṣa nyāyo na dṛṣṭa iti

vaktavyametat-kathaṃ sahotpannānāṃ dharmāṇāṃ
hetuphalabhāva iti ?

tadyathā pradīpaprabhayoraṅkuracchāyayośca |

-------------------

ca tāni bhavanti | dharmasyānulakṣaṇānīti |
vistara:-dharmasya jātijātyādīni sahabhūhetunā

hetu:; viprakṛṣṭatvāt | jātyādiṣu hi teṣāṃ vyāpāro
na dharme | tāni cānyonyam | tāni

cānulakṣaṇānyanyonyaṃ sahabhūni; jātyādiṣu vyāpārāt
| na sahabhūhetunā hetu: | dharmastu teṣāṃ

sahabhūheturbhavati, prādhānyāt | sa hi rājeva yātrāyāṃ
sabhṛtyastadbhṛtyavargāṃ sarvaṃ svakalāpa-

mākarṣanniva pravarttate | cittānuparivarttyanulakṣaṇāni
ceti | cittānuparivarttināṃ caittadhyānāsrava-

saṃvarāṇām anulakṣaṇāni ca tathaiva cittasya sahabhūni,
na tu sahabhūhetunā hetu: | evaśabdo-

'rthapradarśanārtha: | tāni
cānyonyamanuparivarttyanulakṣaṇāni sahabhūni, na tu
sahabhūhetunā hetu: |

sapratighaṃ copādāyarūpamanyonyamaṣṭadravyakādiṣu
paramāṇuṣu rūpaśabdagandharasaspraṣṭavyātmakaṃ
sahabhū,

na tu sahabhūhetunā hetu: |
sapratighagrahaṇamapratighanirāsārtham | apratighaṃ hi
dhyānāsravaṃ saṃvararūpaṃ

saptavidhāvijñaptisvabhāvaṃ parasparaṃ sahabhū:,
sahabhūhetunā ca heturiti | sarva ca bhūtairiti |
sapratighaṃ

cāpratighaṃ copādāyarūpaṃ yathāsvabhūtai: sahabhū:, na
tu sahabhūhetunā hetu: | prāptayaśca sahajā:

prāptimato dharmasya sahotpāde'pi na sahabhūhetu: |
pūrvapaścātkālajāt prāptīnām | asahabhūtvādeva

sahabhūhetutvāprasaṅga iti | sahaja iti viśeṣaṇam |
kasmād ? ityāha-anekaphalavipāka-

niṣyandatvāditi | yasmāttāsāṃ prāptimatā saha naikaṃ
phalaṃ puruṣakāraphalaṃ vṛkṣaprapāṭikāvat

pṛthaksrotastvāt | nāpyekaṃ vipākaphalam, "nākṣepike
samāpattī acitte prāptayo na ca"

(abhi^ ko^ 4.96) iti vacanāt | na cāpyekaniṣyandaphalam;
prāpnīnāṃ hi prāptya eva

niṣyandaphalaṃ pṛthaksantānatvāt |
cittānuparivartināmevaikaṃ phalaṃ vipākaniṣyandaphalaṃ
ceṣyate,

na prāptīnām | na caittā: sahacariṣṇava:
sahacaraṇaśīlā: |

sarvamapyetat syāditi | yattāvat sahabhūhetunā heturiti
vistareṇa yaduktam | bījādīnā-

miti | ādiśabdenāṅkuranālakāṇḍādīnāṃ grahaṇam |
eṣa nyāyo na dṛṣṭa iti | sahotpannayorhetu-

phalabhāvalakṣaṇo nyāyo na dṛṣṭa: | pūrvaṃ hi bījaṃ
paścādaṅkura:, pūrvamabhighāta: paścācchabda iti |

tadyathā pradīpaprabhayoraṅkuracchāyayośca | kima ?
hetuphalabhāva iti varttate | pradīpa: saprabha

evotpadyate, na niṣprabha: | aṅkucarasyātape
utpadyamānasyaiva chāyā bhavati | atha ca pradīpa:

prabhāyā: sahotpannāyā heturbhavati, chāyāyāścāṅkura:,
tadvat | sampradhāryaṃ tāvaditi | vistara:-

asiddho dṛṣṭānta iti parasyābhiprāya: | yasmāt
pūrvotpannaiva varttisnehādikā sāmagrī saprabhasya

@230

sampradhāryaṃ tāvadetat-kiṃ prabhāyā: pradīpo hetu:;
āhosvit pūrvotpannaiva sāmagrī

saprabhasya pradīpasya sacchāyasyāṅkurasyotpattau heturiti ?

itastarhi bhāvābhāvayostadvattvāt | etaddhi hetuhetumato
lakṣaṇamācakṣate haitukā:-

yasya bhāvābhāvayo: yasya bhāvābhāvau niyamata:, sa hetu:,
itaro hetumāniti | sahabhuvā ca

dharmāṇāmekasya bhāve sarveṣāṃ bhāva:, ekasyābhāve
sarveṣāmabhāva iti yukto hetuphalabhāva: |

syāttāvat sahotpannānām, parasparaṃ tu katham ? ata eva
kāraṇāt |

evaṃ tarhyavinābhāvino'pyupādāyarūpasyānyonyameṣa
prasaṅga:, bhūtaiśca sārdhaṃ

cittānulakṣaṇādīnāṃ ca cittādibhi: ?

tridaṇḍānyonyabalāvasthānavat tarhi sahabhuvāṃ
hetuphalabhāva: sidhyati |

mīmāṃsyaṃ tāvadetat-kimeṣāṃ sahotpannabalenāvasthānam,
āhosvit pūrva-

-------------------

pradīpasyotpattau hetu: | pradīpasya prabhāyāśca saiva
sāmagrī hetu:, na tu pradīpa: prabhāyā heturiṣyate |

evaṃ sacchāyasyāṅkurasyotpattau pūrvotpannaiva sāmagrī
bījātapādikā vācyā |

niyamata iti | yasya dharmasya bhāve yasya dharmasya bhāvo
niyamena na yadṛcchayā, sa hetu:,

itaro hetumān | kāryadharma ityartha: | sahabhuvāṃ ca
dharmāṇām, tadyathā bhūtānāṃ caturṇāṃ citta-

caittānuparivartināṃ lakṣyalakṣaṇānāṃ ca | ekasya
bhāve sarveṣāṃ bhāva ekasya cābhāve sarveṣāmabhāva

iti yukto hetuphalabhāva: |

syāttāvat sahotpannānāmiti vistara: | sahotpannānāṃ
hetuphalabhāva iṣyate | tadyathā-

cakṣu: sahotpannamapi cakṣurvijñānena tadutpattau
heturbhavati | parasparaṃ tu katham ? na hi cakṣurvijñānaṃ

tasya cakṣuṣo heturbhavatīti āha-ata eva kāraṇād |
bhāvābhāvayostadvattvadityartha: | caittādīnāṃ

bhāve cittasya bhāvādabhāve cābhāvāt cittasya hetavo
bhavantīti | evaṃ tarhīti | visstara:-

yadyekasya bhāve sarveṣāṃ bhāva:, sarveṣāṃ cābhāva
ekasyetyato'nyonyaṃ hetuphalabhāva: ?

"kāme'ṣṭadravyaka:" (abhi^ ko^ 2.22) ityavinābhāvino'pi
rūparasagandhaspraṣṭavya-

svabhāvasyopādāyarūpasyānyonyameṣa prasaṅga: |
anyonyasahabhūhetuprasaṅga: | bhūtaiśca sārdhamupādāya-

rūpasya sahabhūhetutvaprasaṅga: | cittānulakṣaṇādīnāṃ
ceti | ādiśabdena cittānuparivartyanulakṣaṇānāṃ

ca | cittādibhiriti | atrāpyādiśabdena
cittānuparivarttibhiścānyonyahetuprasaṅga: | tenaiva

cādiśabdena prāptibhi: sahajābhi: prāptimatāmeṣa
prasaṅga iti vaktavyam |

tridaṇḍānyonyabalāvasthānavaditi |
anyonyabalenāvasthānamanyonyabalāvasthānam,

tridaṇḍasyānyonyabalāvasthānaṃ
tridaṇḍānyonyabalāvasthānam, tadvat
tridaṇḍānyonyabalāvasthānavat |

yathā tridaṇḍasya daṇḍatrayasyānyonyabalenāvasthānam,
evaṃ sahabhuvāṃ cittacaittādīnāṃ

hetuphalabhāva: sidhyati |

mīmāṃsyaṃ tāvadetaditi | vistara:-parīkṣyametat, na
siddho'yaṃ dṛṣṭānta ityabhiprāya: |

sahotpannāstrayo daṇḍāsteṣāṃ balam, tena sahotpannabalena
kimeṣāṃ daṇḍānāmavasthānam, āhosvit

pūrvasāmagrīvaśāt tathotpāda: | āhosvid
yathaivaiṣāmavasthita: pūrvabhūtabhautikasamudāya-

@231

sāmagrīvaśāt tathaivotpāda iti ? anyadapi ca tatra
kiñcidbhavati-sūtrakam, śaṅkuko

vā, pṛthivī vā dhārikā | eṣāmapi nāmānye'pi
sabhāgahetutvādayo bhavantīti siddha:

sahabhūhetu: ||51||

sabhāgahetu: katama: ?

sabhāgahetu: sadṛśā:,

sadṛśā dharmā: sadṛśānāṃ dharmāṇāṃ sabhāgahetu:,
tadyathā-kuśalā: pañca skandhā:

kuśalānāmanyonyaṃ kliṣṭā: kliṣṭānām, avyākṛtā:
avyākṛtānām, rūpamavyākṛtaṃ

pañcānām |

catvārastu na rūpasyetyapare, nyūnatvāt |

kalalaṃ kalalādīnāṃ daśānāmavasthānam,
arbudādayo'rbudādīnāmekaikā-

pahrāsenaikasmin nikāyasabhāge |

anyeṣu tu samānajātīyeṣu daśāpyavasthā daśānām |

-------------------

lakṣaṇasāmagrīvaśāt sahabhāvastathaiva paścādapi
parasparāśritānāmutpāda iti | anyadapi ca tatra

kiñcid bhavati | nānyonyabalameveti darśayati | kiṃ tad ?
ityāha-sūtrakaṃdaṇḍatrayaṃ niveśitam,

śaṅkuko vā kīlako vetyartha: | pṛthivī vā dhārikā
adhastāt | eṣāmapi nāmeti | eṣāmapi

sahabhuvāmanye'pi sabhāgasarvatravipākakāraṇā hetava:
sūtrakādisthānīyā bhavantīti siddha:

sahabhūhetu: ||51||

kliṣṭā: kliṣṭānāmiti | kliṣṭā:, akuśalā:,
nivṛttāvyākṛtāśca | kliṣṭatvasāmānyena

nivṛtāvyākṛtānām | akuśalā nivṛtāvyākṛtānām |
nivṛtāvyākṛtāścākuśalānāṃ sabhāgaheturiti

darśitaṃ bhavati | avyākṛtā avyākṛtānāmiti |
anivṛtāvyākṛtā anivṛtāvyākṛtānāmityartha: |

rūpamavyākṛtamavyākṛto rūpaskandha:, pañcānāṃ
skandhānāṃ sabhāgahetu: | catvārastu

skandhāvedanādayo na rūpasya sabhāgaheturviśiṣṭatvāt |
na hi viśiṣṭo nyūnasya sabhāgaheturiṣyate;
"samaviśiṣṭayo:" iti vacanāt | kuśalākuśalaṃ tu
rūpamābhisaṃskārikatvāt samaṃ viśiṣṭaṃ

ceti catvārastasya sabhāgaheturbhavanti |

kalalaṃ kalalādīnāmiti | pañca
garbhāvasthā:-kalalārbudapeśīghanapraśākhāvasthā:,
pañca

jātāvasthā:-bālakumārayuvamadhyavṛddhāvasthā: | ityete
daśa daśānāmavasthānāṃ sabhāgahetu: |

kalalaṃ kalalāntasya yāvad vārdhasya | arbudamarbudasya
yāvadvardhasya | evaṃ yāvadvārdhaṃ vārdhasyaiva |

ekaikāpahrāsena ekaikaparihāreṇa ekasmin nikāyasabhāge
vaktavyam | anyeṣu samānajātīyeṣu

nikāyasabhāgeṣu yadā manuṣyajanmano
manuṣyajanmaivotpadyate tadā daśāpyavasthā
daśānāmapyavasthānām |

vṛddhāvasthāpi yāvaddaśānāmavasthāntarāṇām | sā hi
vṛddhāvasthā kṣaṇāntare

tajjanmavṛddhāvasthāyā: sabhāgahetu: | antyā tu
janmāntarakalalādīnāṃ daśānāmapyavasthānāṃ sabhāga-

heturityavagantavyam |

@232

bāhyeṣvapi yavo yavasya, śāli: śāleriti vistareṇa yojyam
|

ye tu rūpaṃ rūpasya necchanti sabhāgahetum, teṣāmeṣa
grantha icchāvighātāya

sampravarttate-"atītāni mahābhūtānyanāgatānāṃ
mahābhūtānāṃ heturadhipati:" ( )

iti |

kiṃ puna: sarve sadṛśā: sabhāgahetu: ? netyāha | kiṃ
tarhi ?

svanikāyabhuva:,

svo nikāyo bhūścaiṣāṃ ta ime svanikāyabhuva: |

pañca nikāyā:-du:khadarśanaprahātavyo yāvat
bhāvanāprahātavya: |

nava bhūmaya:-kāmadhāturaṣṭau ca hānārūpyā: |

tatra du:khadarśanaheyā du:khadarśanaheyānāṃ
sabhāgahetu:, nānyeṣām | evaṃ yāvad

bhāvanāheyā bhāvanāheyānām |

te'pi kāmāvacarā: kāmāvacarāṇāṃ
prathamadhyānabhūmikā: prathamadhyānabhūmikānāṃ

yāvad bhavāgrabhūmikāstadbhūmikānāmeva nānyeṣām |

te'pi na sarve, kiṃ tarhi ?

agrajā: |

pūrvotpannā: paścimānāmutpannānutpannānāṃ sabhāgahetu:
| anāgatā naiva sabhāgahetu: |

evamatīte |

kuta etat ? āha-śāstrāt | "sabhāgahetu: katama: ?
pūrvotpannāni kuśala-

-------------------

bāhyeṣvapi yavo yavasyeti vistara: | yavo yavasya
sabhāgaheturna śāle:, śāli: śālereva

na yavasya-ityanena tulye'pyavyākṛtatve svasantāna eva
sabhāgahetutvam, nānyasantāne; janana-

śaktyabhāvāditi darśayati |

atītāni mahābhūtānyanāgatānāṃ mahābhūtānāṃ
heturadhipatiriti | hetupratyaya:, adhipati-

pratyayaścetyartha: | ayugapadbhāvānna sahabhūhetu:, ata
evācittacaittatvācca na samprayuktakahetu:,

asarvatragatvānna sarvatragahetu:, avyākṛtatvānna
vipākahetu:, pāriśeṣyāt sabhāgaheturevetyavagamyate |

yadi sadṛśā: sadṛśānāṃ sabhāgahetu:, evaṃ
paścādutpanno'pi pūrvotpannasya sabhāgahetu: prāpnoti,

sahotpanno'pi sahotpannasya, anutpanno'pyanutpannasya ? ityata
āha-te'pi na sarve | kiṃ

tarhi ?

"agrajā:" | agre jātā atītā: pratyupannā vā sabhāgahetu:
| anāgatā na sabhāgahetu-

rityarthāduktaṃ bhavati |
evamatītānyatītapratyutpannānāmiti |
pūrvotpannānyatītāni paścādutpannātītā-

nāmiti vibhajya vyākhyeyam |
atītapratyutpannānyanāgatānāṃ sabhāgahetu:, na
tvanāgatānya-

nāgatānāmityuktam | ato gamyate-nāstyanāgata:
sabhāgaheturiti | na kadāciditi | na kadācinna

heturityadhikṛtam, heturevetyartha: | tasmādastyanāgata:
sabhāgaheturityabhiprāya: |

@233

mūlāni paścādutpannānāṃ kuśalamūlānāṃ
tatsamprayuktānāṃ ca dharmāṇāṃ svadhātau sabhāgahetunā

hetu: | evamatītāni atītapratyutpannānām |
atītapratyutpannānyanāgatānāmiti vaktavyam" |

idamapi śāstram-"yo dharmo yasya dharmasya hetu: kadācit sa
dharmastasya

dharmasya na hetu: ? āha-kadācid" iti ?

sahabhūsamprayuktakavipākahetvabhisandhivacanādadoṣa: eṣa:|

yastu manyate-anāgato'pi sa dharma utpadyamānāvasthāyāṃ
sabhāgahetutve niyatī-

bhūto bhavati, atastāṃ
caramāvasthāmabhisandhāyoktam-"kadācinna hetu:" iti ?

tasyāmaparihāra:; yasmāt sa dharma utpadyamānāvasthāyā:
pūrva sabhāgaheturabhūtvā

paścād bhavati |

ihāpi ca praśne-yo dharmo yasya dharmasya samanantara:
kadācit sa dharmastasya na

samanantara iti śakyamanayā kalpanayā vaktuṃ syāt-na
kadāciditi |

-------------------

sahabhviti | vistara:-sahabhūsamprayuktakavipāka
hetuṣvabhisandhirabhiprāya:, tena vacanam,

tasmāt |
sahabhūsamprayuktakavipākahetvabhisandhivacanādadoṣa:, na
kadācinna heturiti vacane |

bāhuliko hyeṣa nirdeśa iṣyate |

caramāvasthāmabhisandhāyeti |
antyāmanāgatāvasthāmabhipretyetyartha: | adhvatraye'pi

heturbhavatīti tasyābhiprāya: |

tasyāyamaparihāra iti vistara: | tasya vādino'yamaparihāra:
| kasmāt ? yasmāt sa

dharma utpadyamānāvasthāyā: pūrvaṃ sabhāgaheturabhūtvā
paścād bhavati, na nityaṃ sabhāgaheturityartha: |

bahvīnāmanāgatāvasthānāmekā caramāvasthā
sabhāgahetutve niyatībhūtā | tadanyā bahvyastatrā-

niyatībhūtā: santi | tatra ca sāmānyenoktam-na kadācinna
heturiti | evaṃ kṛtvāyamaparihāra: |

ekasyāmapi hyavasthāyāṃ sa na sabhāgaheturiti śakyameva
vaktuṃ syāt |

yo dharmo yasya dharmasya samanantara iti | samanantarapratyaya
ityartha: | śakyamanayā

kalpanayeti | sa dharma utpadyamānāvasthāyāṃ
samanantarapratyayatve niyatībhūto bhavati | ata: śakyaṃ

tāṃ caramāvasthāmabhisandhāyetyanayā kalpanayā
vaktum-syānna kadācinna samanantara iti |

kasmādevamāha-yadi sa dharmo notpanno bhavatīti | yadi sa
dharmo'nāgato bhavati nāsau

samanantarapratyayayo bhavatītyartha: |
caramāvasthāvādyāha-dvimukhasandarśanārthamiti | vistara:-

yathā tatra yo dharmo yasya dharmasya hetu: kadācit sa
dharmastasya dharmasya na hetu: | āha-na

kadāciditi | tathehāpi karttavyam | yo dharmo yasya dharmasya
samanantara:, kadācit sa dharmastasya

dharmasya na samanantara iti | āha-na kadāciditi karttavyam |
yadi sa dharmo notpanno bhavatīti |

yathā ceha tathā tatreti | katham ? yo dharmo yasya dharmasya
samanantara: kadācit sa dharma: tasya

dharmasya na samanantara: | āha-yadi sa dharmo notpanno
bhavatīti, evaṃ tatra karttavyam | katham ?

yo dharmo yasya dharmasya hetu: kadācit sa dharma: tasya
dharmasya na hetu: | āha-yadi sa dharmo

notpanno bhavatīti | yadi sa dharmo'nāgato bhavati nāsau
hetupratyayo bhavatītyartha: |

@234

kasmādevamāha ? yadi sa dharmo notpanno bhavatīti
dvimukhasandarśanārtham-yathā

tatra tathehāpi karttavyam, yathā ceha tathā tatreti |

evaṃ sati ko guṇo labhyata ityakauśalamevātra
śāstrakārasyaivaṃ sambhāvyate |

tasmāt pūrvaka evaiṣa parihāra: sādhu: |

yat tarhīdamuktam-"anāgatānāṃ satkāyadṛṣṭiṃ
tatsamprayuktaṃ ca du:khasatyaṃ

sthāpayitvā yat tadanyat kliṣṭaṃ du:khasatyaṃ tat
satkāyadṛṣṭihetukaṃ na satkāyadṛṣṭerhetu:,

yattu sthāpitaṃ tatsatkāyadṛṣṭihetukaṃ
satkāyadṛṣṭeśca hetu:" iti ?

anāgatasatkāyadṛṣṭisamprayuktaṃ du:khasatyaṃ
sthāpayitvetyevametat karttavyam, arthato

vaivaṃ boddhavyamiti |

-------------------

atrācārya āha-evaṃ sati ko guṇa iti vistara: | iti
dvimukhasandarśanena kaścid

guṇo labhyate | naiva hyutpadyamānāvasthāyāṃ sa dharmo
hetu: samanantaro vā mukhyavṛttyā

bhavatītyakauśalamevātra śāstrakārasyaivaṃ sambhāvyate |
kvacit sāvakāśaṃ bruvata:, kvacinniravakāśam |

sāvakāśaṃ tāvad yadidamuktam-yo dharmo yasya dharmasya
hetu: kadācit sa dharmastasya

dharmasya na hetu: | āha-na kadāciditi | kathaṃ na kadācinna
heturityevamuktvā punarvarṇayati-

caramāvasthāyāṃ sabhāgaheturiti | niravakāśam-yadi sa
dharmo notpanno bhavati na samanantara:,

utpannastu samanantara iti | ayamatrābhiprāyārtha
ekāntikamarthaṃ vyavasthāpya punaranyathākarotīti

tasmāt pūrvaka evaiṣa parihāra: sādhuriti |
sahabhūsamprayuktakavipākahetvabhisandhivacanādadoṣa

iti |

yattarhīdamuktamiti | vistara:-kuta etadāyātam ? anāgato
naiva sabhāgaheturityuktam |

tad yadyanāgato naiva sabhāgahetu:, kasmādanāgatā
satkāyadṛṣṭi: sthāpitā | yaddhi sthāpitaṃ tat

satkāyadṛṣṭihetukaṃ satkāyadṛṣṭeśca heturiti
vyākhyātam | tatra kathamanāgatā satkāyadṛṣṭi:

satkāyadṛṣṭerhetu: | na tāvat sahabhūhetu:
samprayuktakaheturvā sambhavati; asahabhūtvāt | na

vipākahetu:, avyākṛtatvāt | na kāraṇahetu:,
sādhāraṇatvenāgaṇyamānatvāt | pāriśeṣyāt

sabhāgahetu: sarvatragaheturvā bhavantī bhavet | iha ca
sabhāgahetureva sarvatragahetu: | ato yadyanāgatā

satkāyadṛṣṭi: satkāyadṛṣṭerna sabhāgahetu:, kasmādasau
tṛtīyakoṭyarthaṃ sthāpiteti ?

vaibhāṣika āha-anāgatasatkāyadṛṣṭisamprayuktakaṃ
du:khasatyaṃ sthāpayitvetyevametat

karttavyamiti | satkāyadṛṣṭisamprayuktakameva
sthāpayitavyam, na tu satkāyadṛṣṭi: | taddhi vedanādikaṃ

sahabhūhetunā samprayuktakahetunā vā
satkāyadṛṣṭihetukaṃ satkāyadṛṣṭeśca hetu:, na
sabhāgahetunā |

vinaṣṭako hyamanāgatāṃ satkāyadṛṣṭimiti pāṭha: |
paścātpadasthena tacchabdena saha na paṭhitavya: |

samprayuktadu:khasatyaviśeṣaṇārthaṃ tu samasyaitat
padadvayaṃ paṭhitavyam-anāgatasatkāyadṛṣṭi-

samprayuktakamiti | arthato vaivaṃ boddhavyaṃ yadyevaṃ na
kriyeta pāṭha: | bhāṣyākṣepanirvṛtta: pāṭho na

tantramityabhiprāya: |

@235

idaṃ tarhi prajñaptibhāṣyaṃ kathaṃ
nīyate-"sarvadharmāścatuṣke niyatā:-hetau phale

āśraye ālambane niyatā:" iti ? heturatra samprayuktakahetu:,
sahabhūhetuśca | phalam-

puruṣakāraphalam, adhipatiphalaṃ ca |
āśrayaścakṣurādirālambanaṃ rūpādikamiti draṣṭavyam |

nanu caivaṃ sati sabhāgaheturabhūtvā heturbhavatīti
prāptam ?

iṣyata evāvasthāṃ prati na dravyam | avasthāphalaṃ hi
sāmagryam, na dravyaphalam |

kiṃ puna: syād-yadi vipākahetuvadanāgato'pi sabhāgahetu:
syāt ?

śāstre tasya grahaṇaṃ syāt |

ya eva hi phaladānagrahaṇakriyāsamarthastasyaiva
grahaṇādadoṣa: ? naitadasti;

niṣyandaphalena hi saphala: sabhāgahetu: |
taccānāgatasyāyuktam; pūrvapaścimatābhāvāt |

-------------------

prajñaptibhāṣyaṃ kathaṃ nīyate-sarvadharmāścatuṣke
niyatā iti | hetau niyatā yasya dharmasya

yo dharmo hetu: | sa dharmastasya dharmasya na kadācinna hetu:
| triṣvapi kāleṣu heturityartha: | evaṃ

phale niyatā yasya dharmasya yo dharma: phalaṃ puruṣakārādi
yojyam | evamāśraye niyatā yasya

dharmasya cakṣuvijñānāderyo dharma āśrayaścakṣurādiriti
yojyam | evamālambane niyatā yasya dharmasya

cakṣurvijñānāderyo dharma ālambanaṃ rūpādiriti yojyam |
tena dharmāṇāṃ hetau niyatatvāt triṣvapi

kāleṣu sabhāgaheturbhavatīti codakābhiprāya: |
sarvahetvamabhisandheradoṣa iti darśayan vaibhāṣika

āha-heturatra samprayuktakahetu: sahabhūhetuśca | na
sabhāgahetu: sarvatragaheturvā; anāgatāvasthā-

yāmavyavasthāpitatvāt | na vipākahetu:, anāniñjyasya
karmaṇa: kasyacid gatyantare'pi

vipākādānāt | phalaṃ puruṣakāraphalamadhipatiphalaṃ ca |
tayo sahabhūsamprayuktakahetvo: phalatvāt |

vaibhāṣikāṇāmetanmatam-anāgataṃ vidyamānamutpadyata iti
| tasmādayaṃ prasañjayati |

nanu caivaṃ sati sabhāgaheturabhūtvā anāgatāvasthāyāṃ
heturbhavati varttamānāvasthāyāmiti |

prāptaṃ prasaktamityartha: |

iṣyata evāvasthāṃ prati na dravyamiti | iṣyata eva
sabhāgaheto: sabhāgahetutvāvasthā-

pūrvaṃ nāsīdidānīṃ bhavatīti | na tu
dravyasvalakṣaṇam-pūrva nāsīdidānīṃ bhavatīti |
avasthāphalaṃ

hi sāmagryaṃ na dravyaphalamiti | hetupratyayasāmagryā
varttamānāvasthāphalaṃ na dravyam | yasmādanā-

gato'pi sa dharmo dravyato'sti, na puna: pratyutpanna eveti |
codaka āha-kiṃ puna: syāditi

vistara: | vaibhāṣika āha-śāstre tasya grahaṇaṃ syāditi
| tasyānāgatasya sabhāgaheto: | na

cāsti grahaṇam | na hi tatra śāstramuktam-anāgatāni
kuśalamūlānyanāgatānāṃ kuśalamūlānāṃ

sabhāgaheturiti | codaka āha-ya eva hīti vistara: |
codakasyāyamabhiprāya:-yadyapya-

nāgato'sti sabhāgaheturna tvasau phaladānagrahaṇakriyāyāṃ
samartha: | ya eva hi phaladānagrahaṇa-

kriyāsamartha: phalākṣepakriyāsamarthaśca tasyaiva
sabhāgahetoratītasya varttamānasya ca grahaṇāt

adoṣa:, anāgatasya sabhāgahetoragrahaṇam; tasya
phaladānagrahaṇakriyāyāmasāmarthyāt | tasmād-

styanāgata: sabhāgahetu: | atha ca śāstre nokta iti ?
āha-naitadastīti vistara: |

@236

na cotpannamanāgatasya niṣyando yujyate, yathā-varttamānasya
|

mā bhūddheto: pūrvaṃ phalamiti, nāstyanāgata:
sabhāgahetu:; vipākaheturapi evamanā-

gato na prāpnoti, vipākaphalasya pūrvaṃ saha
cāyogādanāgate cādhvani pūrvapaścimatā'bhāvāt ?

naitadasti; sabhāgahetorvinā paurvāparyeṇa sadṛśa:
sadṛśasya sabhāgaheturityanyonya-

hetutvādanyonyani:ṣyandatā samprasajyeta | na
cānyonyani:ṣyandatā yuktimatīti |

na tvevaṃ vipākahetu:; vinā
paurvāparyeṇānyonyahetuphalatā samprasajyate;

bhinnalakṣaṇatvāddhetuphalayo: |

tasmādavasthāvyavasthita eva sabhāgahetu:,
lakṣaṇavyavasthitastu vipāka-

heturityanāgato'pi na vāryate |

-------------------

naitad yujyate | niṣyandaphalena hi saphala: sabhāgahetu: |
"sabhāgasarvatragayorniṣyanda:" (abhi^

ko^ 2.56) "niṣyando hetusadṛśa:" (abhi^ ko^ 2.57) iti
vacanāt |

taccānāgatasyāyuktam | tanniṣyandaphalamayuktam | kasmāt ?
pūrvapaścimatābhāvāt | anāgatā-

vasthāyām `idaṃ pūrvamidaṃ paścimam' iti na paricchidyate;
viprakīrṇatvāt | na cāsati pūrvāparabhāve

sadṛśa: sadṛśasya niṣyando yujyate | atha
matam-utpannamatītaṃ varttamānaṃ vā anāgatasya niṣyanda

iti ? ata āha-na cotpannamanāgatasya niṣyando yujyata iti |
yathātītaṃ varttamānasya niṣyando

na bhavati, tathā'nāgatasyāpyutpanno na niṣyando
bhaviturmahati |

kasmād ? ityāha-mā bhūddheto: pūrva phalamiti | doṣāt |
vipākaphalasya pūrvaṃ saha

cāyogāditi, mā bhūddheto: pūrvaṃ phalamiti pūrvamayoga: |
saha cāyogo'nāgatāvasthāyām | na hi

pratyutpannāvasthāyāṃ sahabhūhetoriva vipākaheto:
sahotpannaṃ phalamupalabhyate | kasmāt ? anāgate

cādhvani pūrvapaścimatābhāvāt |
viprakīrṇatvādanāgatasyādhvano na pūrvaṃ vipākahetu:
paścād

vipākaphalaṃ yujyate | tasmācca sabhāgahetuvad
vipākaheturapyanāgato na prāpnoti | vaibhāṣika

āha-naitadasti | yaduktam-vipākaheturapyevamiti | na
cānyonyaniṣyandatā yuktimatīti |

yasya ya: sabhāgahetu: sadṛśo dharmastasya sa eva
dharmastadānīmeva kathaṃ niṣyando yokṣyate, na hi

putra: svasyaiva pitustadānīmeva pitā bhavatīti ! na tvevaṃ
vipākahetu: | kim ? anyonyahetuphalatā

na paurvāparyeṇa vinā samprayujyate prāpnoti | kasmāt ?
bhinnalakṣaṇatvād dhetuphalayo: |

hetoranyallakṣaṇaṃ svabhāva ityartha: | akuśalatā
kuśalasāsravatā vā tasya lakṣaṇam | phalasya

cānyallakṣaṇamanivṛtāvyākṛtatvam | "vipākaheturaśubhā:
kuśalāścaiva sāsravā:" (abhi^

ko^ 2.54) "vipāko'vyākṛto dharma:" (abhi^ ko^ 2.57) iti
vacanāt |

tasmāditi vistara: | avasthāvyavasthita eva sabhāgahetu: |
avasthāyāṃ vyavasthita:,

atītāvastha: pratyutpannāvasthaśca sabhāgahetu:,
nāgatāvastha: | lakṣaṇavyavasthitastu vipākahetu: |

lakṣaṇena vyavasthitastriṣvapi kāleṣu yathoktalakṣaṇa
ityanāgato'pi vipākaheturna vāryate na-

pratiṣidhyate | idamiha vicāryate-kimanāgate'dhvani sadṛśā
dharmā viprakīrṇā iti na śakyate

paricchettum-`ayaṃ heturidamasya niṣyandaphalam' iti, ato
nānāgata: sabhāgaheturvyavasthāpyate ?

@237

yaduktam-`svabhūmika: sabhāgaheturbhavati' iti, kimeṣa
niyama: sarvasya

sāsravasyaiva niyama: ?

anyonyaṃ navabhūmistu mārga:,

`sabhāgahetu:' ityadhikāra: | anāgamye dhyānāntarikāyāṃ
caturṣu dhyāneṣu triṣu

cārūpyeṣu mārgasatyamanyonyaṃ sabhāgahetu: |

kiṃ kāraṇam ? āgantuko hyasau tāsu bhūmiṣu na
taddhātupatita:; tadbhūmikābhi-

stṛṣṇābhirasvīkṛtatvāt | ata:
samānajātīyasyānyabhūmikasyāpi sabhāgaheturbhavati |

sa puna:-

samaviśiṣṭayo: ||52||

na nyūnasya heturbhavati | tadyathā-du:khe
dharmajñānakṣāntirasyā evānāgatāyā:

sabhāgaheturviśiṣṭasya ca yāvadanutpādajñānasya |
anutpādajñānamanutpādajñānasyaiva; anya-

viśiṣṭasyābhāvāt |

darśanabhāvanā'śaikṣyamārgāstridvyekeṣām | tatrāpi
mṛdvindriyamārgo mṛdutīkṣṇendriya-

-------------------

āhosvid yo dharmo yasya dharmasya sabhāgaheturbhavet sa
dharmastasya hetupratyayavaśānniṣyandaphalaṃ

bhavedityato'nāgata: sabhāgaheturna vyavasthāpyate ? naitad
vyākhyānakārairvicāritam, mama tu

pūrvaka evāyaṃ pakṣa: pratibhātīti |

kimeṣa niyama iti | kiṃ svabhūmika evetyavadhāryate |
nānyathāpyastītyabhiprāya: |

"anyonyaṃ navabhūmistu mārga:" iti | tuśabdo viśeṣaṇe |
mārga iti mārgasatyaṃ

vivakṣitam | sāsravānmārgasatyaṃ viśiṣyate | sāsravo hi
dharma: svabhūmika eva sabhāgahetu:,

nānyabhūmika: | mārgastvanyabhūmiko'pi sabhāgahetu: | iha
bhūmigrahaṇe sāsravānāsravagrahaṇam,

dhātugrahaṇe tu sāsravasyaiva, ityata āha-yat
sāsravāṇāṃ mārgasya ca tulye bhūmibhede mārga eva

navabhūmiko'nyonyaṃ sabhāgaheturna sāsrava iti | kuta: ?
ityāha-āgantuko hyasau tāsu

bhūmiṣu na taddhātupatita:,
tadbhūmikābhistṛṣṇābhirasvīkṛtatvāditi | na hi
kāmarūpārūpyacarya-

stṛṣṇā: sāsravānivānāsravān dharmān svīkurvanti |
yadā tarhi nirvāṇaṃ mārgaṃ vābhilaṣati

kuśalo'sau dharmacchanda:, na rāga:, tasya varjyatvāditi
vacanāt | samānajātīyasyeti |

anāsravajātīyasya |

evaṃ tarhi sarva: sarvasya sabhāgahetu: prāpnoti ? ata
āha-"samaviśiṣṭayo:" iti |

anyonyagrahaṇaṃ tarhi kimartham ?
urdhvabhūmikādharabhūmikayoranyonyamityevamartham |
ūrdhvabhūmiko-

'pyadharabhūmikayo: samaviśiṣṭayo: sabhāgaheturbhavati,
adharabhūmiko'pyūrdhvabhūmikayoriti |

tadyatheti | vistara:-du:khe dharmajñānakṣāntistasyā
evānāgatāyā: sameti kṛtvā sabhāgahetu:,

viśiṣṭasya ca du:khe dharmajñānasya
du:khe'nvayajñānakṣānteryāvadanutpādajñānasya, na tu
nyūnasya | na

hi du:khe dharmajñānamanāgatāyā du:khe
dharmajñānakṣānte: sabhāgaheturbhavati |

@238

mārgasya hetu: |
tīkṣṇendriyamārgastīkṣṇendriyamārgasyaiva |
tadyathā-śraddhānusāriśraddhā-

dhimuktasamayavimuktamārgā: ṣaṇṇāṃ caturṇāṃ dvayośca
| dharmānusāridṛṣṭiprāptāsamayavimuktamārgā:

trayāṇāṃ dvayorekasya |

kathaṃ punarūrdhvabhūmikasyādhobhūmiko mārga: samo vā
bhavati ? viśiṣṭo vā ?

indriyata:, hetūpacayataśca |

-------------------

darśanabhāvanāśaikṣaṇārgāstridvyekeṣāmiti |
darśanamārgo darśanamārgāntarasya bhāvanāmārga-

syāśaikṣamārgasya ca sabhāgaheturiti trayāṇām |
bhāvanāmārgo bhāvanāmārgāntarasyāśaikṣamārgasya

ca sabhāgahetu:, na darśanamārgasyeti dvayo: |
aśaikṣamārgo'śaikṣamārgāntarasya na darśanamārga-

bhāvanāmārgayorityekasya sabhāgahetu: | tatrāpīti | tatra
darśanamārgādiṣu mṛdvindriyamārgodarśanamārga-

svabhāvo mṛdutīkṣṇendriyamārgasya tatsvabhāvasyaiva |
tīkṣṇendriyamārgastīkṣṇendriyamārgasyaiva, na

mṛdvindriyamārgasya, nyūnatvāt | evaṃ
bhāvanāmārgo'śaikṣamārgaśca vaktavya: |
taddarśayannāha-tadyatheti |

vistara:-ekasyāpi mṛdvindriyasya pudgalasya ṣaṇmārgā:
santi | prakṛtitīkṣṇendriyasya traya: |

tatra śraddhānusārimārga:
śraddhānusārimārgāntarasyātmīyasya sabhāgahetu: |
dharmānusārimārgasya

cātmīyasyānāgatāvasthasya
śraddhādhimuktadṛṣṭiprāptasamayavimuktā
samayavimuktamārgāṇāṃ cātmīyānāṃ

yathāyogamutpattyanutpattidharmāṇāṃ ceti ṣaṇṇāṃ
sabhāgahetu: | śraddhādhimuktamārga: śraddhādhimukta-

mārgāntarasya
dṛṣṭiprāptisamayavimuktāsamayavimuktamārgāṇāṃ
cāpareṣāmapi trayāṇāmiti caturṇāṃ

sabhāgahetu: | samayavimuktamārga:
samayavimuktamārgāntarasyāsamayavimuktamārgasya ceti dvayo:

sabhāgahetu: | na tu śraddhādhimuktamārga:
śraddhānusāridharmānusārimārgayorhetu:;
pūrvakālīnatvād

darśanamārgasya, bhāvanāmārgasya ca viśiṣṭatvāt |
evamanyatrāpi yojyam | dharmānusārimārgo

dharmānusārimārgāntarasya
dṛṣṭiprāptāsamayavimuktamārgayośceti trayāṇāṃ
sabhāgahetu: | dṛṣṭiprāptamārgo

dṛṣṭiprāptamārgāntarasyāsamayavimuktamārgasya ceti
dvayo: | asamayavimuktamārgo'samayavimukta-

mārgāntarasyaivetyekasya sabhāgahetu: | na tu
dharmānusārimārga: śraddhānusārimārgasya sabhāgahetu:;

dharmānusārimārgasyendriyato viśiṣṭatvāt | nāpi
śraddhādhimuktamārgasyendriyato viśiṣṭatvāt, nāpi

samayavimuktamārgasyendriyato viśiṣṭatvāt |
samayavimuktamārgastarhīndriyato viśiṣṭasya

dṛṣṭiprāptamārgasya sabhāgahetu: prāpnoti ? na prāpnoti;
aśaikṣamārgasaṃgṛhītatvāt | nahi pūrvakālīnaṃ

phalaṃ paścātkālīno heturiti | dṛṣṭiprāptamārga: puna:
samayavimuktamārgasya na sabhāgahetu:; indriyato

nyūnatvāt |

kathaṃ punariti | vistara:-kathaṃ punarūrdhvabhūmikasya
dvitīyadhyānāt prabhṛti yāvadā-

kiñcanyāyatanabhūmikasya darśanamārgasya bhāvanāmārgasya
vā aśaikṣamārgasya vā yathāyoga-

madhobhūmiko mārgo vijñānānantyāyatanāt prabhṛti
yāvadanāgamyabhūmiko yathāyogaṃ darśanamārgo

bhāvanāmārgo vā aśaikṣamārgo vā samo vā viśiṣṭo vā
bhavati | kathañca na bhavitavyam ?

hīnatvādadharāyā bhūme: | indriyato hetūpacayataśca |
indriyatastāvat samo bhavati viśiṣṭo vā,

darśanamārge
śraddhānusārimārgaścaturthadhyānabhūmiko'dhara
bhūmikasya tasyaiva śraddhānusārimārgasya sama:;

@239

tatra darśanādimārgāṇāṃ mṛdumṛdvādīnāṃ cottarottare
hetūpacitatarā: |

yadyapyekasantāne śraddhādharmānusāriṇārgayorasambhava:;
utpannastvanāgatasya hetu: ||52||

-------------------

ubhayormṛdvindriyatvāt | tasyaivādharabhūmiko
dharmānusārimārgo viśiṣṭa:, tīkṣṇendriyatvāt | tathā

dharmānusārimārgaścaturthadhyānabhūmiko'dhara bhūmikasya
dharmānusārimārgasya sama: | evametāveva

śraddhānusāridharmānusārimārgau
caturthadhyānabhūmikāvadharabhūmikayorbhāvanāśai
kṣamārgayo: pratyekaṃ

bhūmīndriyabhedabhinnayo: samau vā viśiṣṭau veti
sambhavato yojyau | tathā bhāvanāmārge ākiñcanyā-

yatanabhūmikasya śraddhādhimuktamārgasyādharabhūmika:
śraddhādimuktamārga: sama:; ubhayormṛdvindriyatvāt |

tasyaivādharabhūmiko dṛṣṭiprāptamārgo viśiṣṭa:,
tīkṣṇendriyatvāt | tathā tasyaiva samayavimukta-

mārgo'dharabhūmika: sama:, ubhayormṛdvindriyatvāt |
tasyaivāsamayavimuktamārgo'dharabhūmiko viśiṣṭa:,

tīkṣṇendriyatvāt | evamaśaikṣamārge
ākiñcanyāyatanabhūmikasyāśaikṣamārgasyādharabhūmika:
samo

viśiṣṭo veti yathāyogaṃ yojyam | anayā diśā
sarvabhūmayo yojyā: |

kathaṃ hetūpacayata: ? ūrdhvabhūmikasyādharabhūmiko
mārga: samo viśiṣṭo vā bhavatītyata

idamucyate | tatra darśanādimārgāṇāmiti |
vistara:-ādigrahaṇena bhāvanāśaikṣamārgopasaṃgraha: |

ūrdhvabhūmikāyā du:khe dharmajñānakṣānteradhobhūmikaṃ
du:khe dharmajñānaṃ hetūpacayato viśiṣṭaṃ bhavati |

du:khe dharmajñānādapyūrdhvabhūmikādadharabhūmikā
du:khe'nvayajñānakṣāntiryāvadūrdhvabhūmikānmārge
dharma-

jñānādadharabhūmikā
mārge'nvayajñānakṣāntirhetūpacayato viśiṣṭā bhavati;
ekaikādhikasabhāgahetū-

pacitatvāt | darśanamārgādūrdhvabhūmikādadhobhūmiko
bhāvanāmārgo hetūpacayato viśiṣṭo bhavati |

darśanamārgo hi darśanamārgahetūpacita: |
bhāvanāmārgastu darśanabhāvanāmārgahetūpacita: |
ūrdhva-

bhūmikābhyāṃ
darśanabhāvanāmārgābhyāmadharabhūmiko'śaikṣamārgo
hetūpacayato viśiṣṭo bhavati; darśana-

bhāvanāmārgahetūpacitatvāt ūrdhvabhūmikasya
darśanamārgasyādhobhūmiko darśanamārgo hetūpacayata:

samānakṣaṇāpekṣayā samo bhavati | evaṃ bhāvanāmārgasya
bhāvanāmārga:, aśaikṣamārgasyāśaikṣamārga

iti |

tadevaṃ kaścidindriyata: samo bhavati hetūpacayato viśiṣṭa
satyapyadharabhūmikatve, tadyathā-

athamadhyānabhūmikācchraddhānusārimārgādadharabhūmikau
śraddhādhimuktasamayavimuktamārgau | kaściddhetū-

pacayata: samo bhavatīndriyato viśiṣṭa:, tadyathā-
caturthadhyānabhūmikācchraddhānusāryādimārgādadho-

bhūmikadharmānusāryādimārga:, samānakṣaṇāpekṣayā |
kaścidindriyato hetūpacayataśca viśiṣṭa:,

tadyathā-caturthadhyānabhūmikācchaddhānusārimārgāda
dharabhūmikau dṛṣṭiprāptāsamayavimuktamārgau | mṛdu-

mṛdvādīnāṃ cottarottare hetūpacitatarā iti |
darśanamārgavarjyā: tasmin mṛdumṛdvādyasambhavāt |

tatra mṛdumṛdo: prakārādūrdhvabhūmikādadharabhūmiko'pi
mṛdumadhyo yāvadadhimātramadhyādadhimātrādhimātra:

samānāsamānakṣaṇāpekṣayā hetūpacayata: samo viśiṣṭo
vā bhavati: ekaikādhikaprakārahetū-

pacitatvāt |

yaduktam-`śraddhānusārimārga: ṣaṇṇāṃ sabhāgahetu:'
iti, kathaṃ śraddhānusārimārgo

@240

kiṃ puna: mārga eva samaviśiṣṭayo: sabhāgaheturbhavati ?
netyāha | laukikā api

hi-

prayogajāstayoreva,

samaviśiṣṭayo: sabhāgaheturbhavanti, na nyūnasya | yathā
katame ? ityāha-

śrutacintāmayādikā: |

ete hi prāyogikā: śrutacintābhāvanāmayā guṇā:
samaviśiṣṭayoreva hetu:, na

nyūnānām | tadyathā-kāmāvacarā: śrutamayā:
śrutacintāmayānām, cintāmayāścintā-

mayānām; bhāvanāmayābhāvāt | rūpāvacarā: śrutamayā:;
śrutabhāvanāmayānāṃ cintā-

mayābhāvāt | bhāvanāmayā bhāvanāmayānāmeva |
ārūpyāvacarā bhāvanāmayā bhāvanā-

mayānāmeva | teṣāmapi navaprakārabhedāt mṛdumṛdava:
sarveṣāṃ mṛdumadhyā aṣṭānām-ityeṣā

nīti: |

-------------------

dharmānusārimārgasya sabhāgaheturbhavati, na hi
tayorekasantāne sammukhībhāvo'sti ? tenāha-

yadyapyekasantāne śraddhādharmānusārimārgayorasambhava:,
utpannastvanāgatasya heturiti | asambhavo

hyatrāsammukhībhāva: | na tvabhāva:, santi hi
mṛdvindriyāṇāṃ mṛdvindriyamārgavadātmīyāstī-

kṣaṇendriyamārgā api |
dṛṣṭiprāptāsamayavimuktamārgāstu tatsantāne
sammukhībhaveyurapi, yadīndriya-

sañcāra: kriyeta | tasmādutpanna:
śraddhānusārimārgo'nutpattidharmiṇo dharmānusārimārgasya
śraddhādhimukta-

dṛṣṭiprāptasamayavimuktāsamayavimuktamārgāṇāṃ ca
yathāyogamanāgatānāmutpattidharmāṇāmanutpatti-

dharmāṇāṃ vā samaviśiṣṭānāṃ sabhāgaheturiti |

ācāryavasumitrastvāha-"utpanna:
śraddhānusārimārgo'nutpannasya dharmānusārimārgasya

dṛṣṭiprāptamārgasya vā hetu:, yadā śraddhānusāryādaya
indriyāṇi sañcaranto dharmānusārimārgādīn

sammukhīkurvanti", tadayuktam; na hi
śraddhānusārīndriyāṇi sañcarati, śraddhādimuktādayastu

sañcareyu: ||52||

prāyogikā iti | prayogeṇa nivṛttā: prāyogikā:,
prāyogikagrahaṇamupapatti-

pratilambhikanirāsārtham |

kāmavacarā: śrutamayā iti | ye buddhavacanaśrutena
niryātā:, te śrutamayā: | cintāmayāśca

cintāmayānāmiti, cintāmayānāmeva na śrutamayānām,
"tayoreva samaviśiṣṭayo:" iti vacanāt |

bhāvanāmayābhāvāditi | kāmadhātorasamāhitatvād
bhāvanāmayā na santi | cintāmayābhāvāditi |

yadā hi cintayitumārabhante, tadaiṣāṃ
samādhirevottiṣṭhata iti cintāmayābhāvakāraṇam |

teṣāmapīti | śrutamayādīnām | mṛdumṛdava: sarveṣāmiti
| mṛdumṛdavo mṛdamṛdvantarāṇāṃ samānāṃ

mṛdumadhyādīnāṃ cānyeṣāmaṣṭānāṃ viśiṣṭānāmiti
sarveṣāṃ sabhāgahetu: | mṛdumadhyā aṣṭānām |

mṛdumṛduprakāramapāsya tasya nyūnatvāt | eṣā nītiriti |
tadyathā-mṛdvadhimātrā: saptānāṃ madhyamṛdava:

ṣaṇṇāṃ yāvadadhimātrādhimātrā
adhimātrādhimātrāntarāṇāmekarūpāṇāṃ
sabhāgaheturiti: pūrvān

pūrvānapāsya teṣāṃ teṣāṃ nyūnatvāt |

@241

upapattipratilambhikāstu kuśalā dharmā: sarve navaprakārā:
parasparaṃ sabhāgahetu: |

kliṣṭā apyevam | anivṛtāvyākṛtāstu
caturvidhā:-vipākajā airyāpathikā:

śailpasthānikā: nirmāṇacittasahajāśca |

te yathākramaṃ catustridvyekeṣāṃ sabhāgahetu: |
nirmāṇacittamapi kāmāvacaraṃ caturdhyāna-

phalam | tatra nottaradhyānaphalamadharadhyānaphalasya |

na hyābhisaṃskārikasya sabhāgahetorhīyamānaṃ phalaṃ
bhavati | tadyathā-śāli-

ryavādīnām, mā bhūnniṣphala: prayatna iti |

ata evāhu:-syādutpanno'nāsravo'nutpannasyāsravasya na hetu:
syāt, tadyathā-

du:khe dharmajñānamutpannamanutpattidharmāṇāṃ du:khe
dharmajñānakṣāntīnām |

-------------------

upapattipratilambhikāstu kuśalā iti | upapattyā pratilambha
upapattipratilambha:, sa

eṣāmastītyupapattipratilambhikā:, "ata iniṭhanau" (pā^
sū^ 5.2.115) iti ṭhan | sarve

te nava prakārā parasparaṃ sabhāgahetu:, mṛdumṛdūnāṃ
yāvadadhimātrādhimātrāṇāmeva, adhimātrādhimātrā

mṛdumṛdūnāṃ yāvadadhimātrādhimātrāṇāṃ
sabhāgahetu:, na samaviśiṣṭānāmeva;
anābhisaṃskārikatvāt |

ābhisaṃskārikasya hi sabhāgahetornyūnaṃ phalaṃ neṣyate
nānābhisaṃskārikasya | kliṣṭā apyeva-

miti | sarve nava prakārā: parasparaṃ sabhāgahetu:;
aprāyatnikatvāt | pūrvotpannā: sarve samānabhūmikānāṃ

paścādvarttināṃ sarveṣāṃ sabhāgahetu: | nātra
samaviśiṣṭate apekṣyete |

te yathākramaṃ catustridvyekeṣāṃ sabhāgaheturiti |
vipākajā vipākajādīnāṃ caturṇāṃ-

sabhāgahetu: | airyāpathikā airyāpathikādīnāmeva
trayāṇām, na vipākajānām; teṣāmanābhi-

saṃskārikatvena nyūnatvāt | śailpasthānikā dvayo:
śailpasthānikanairmāṇikayo:, nairmāṇikā

nairmāṇikānāmeva, na pūrveṣām;
uttareṣāmuttareṣāmābhisaṃskārikatvāt |
nirmāṇacittamapi kāmāvacaraṃ

caturdhyānaphalamiti | caturṇāṃ dhyānānāṃ phalaṃ
prathamadvitīyatṛtīyacaturthadhyānaphalamiti
catuṣprakāraṃ

kāmāvacaraṃ nirmāṇacittam | tadyathākramaṃ
catustridvyekeṣāṃ ca sabhāgaheturiti varttate |
prathamadhyānaphalaṃ

caturṇāṃ prathamadvitīyatṛtīyacaturthadhyānaphalānāṃ
sabhāgahetu: | dvitīyadhyānaphalaṃ trayāṇāṃ dvitīya-

tṛtīyacaturthadhyānaphalānām, tṛtīyadhyānaphalaṃ
dvayostṛtīyacaturthadhyānaphalayo:, caturthadhyānaphala-

mekasya caturthadhyānaphalāntarasyaiva sabhāgahetu: |

kā punaratra yuktiryayaivaṃ niyama iti ? tāṃ yuktiṃ
nirdidikṣurāha-nottaradhyānaphalamadhara-

dhyānaphalasyeti | vistara:-na caturthadhyānaphalaṃ
kāmāvacaraṃ nirmāṇacittaṃ prathamadhyānaphalasya

kāmāvacarasya nirmāṇacittasya yāvat tṛtīyadhyānaphalasya
kāmāvacarasya nirmāṇacittasya

sabhāgahetu: | kasmād ? ityāha-na hyābhisaṃskārikasya
mahāyatnasādhyasya sabhāgahetorhīyamāna-

mahāyatnasādhyaṃ phalaṃ bhavati | yādṛśena hi
yatnaviśeṣeṇa prathamaṃ dhyānaṃ yāvat tṛtīyaṃ
dhyānaṃ

niṣpādyate, na tādṛśenaiva caturthaṃ dhyānaṃ
niṣpādyate | kiṃ tarhi ? utkṛṣṭatareṇa yatnaviśeṣeṇa
niṣpādyate |

tasmāt phalamasyotkṛṣṭatareṇaiva yatnaviśeṣeṇa
niṣpādyata ityavagamyate | tena adharadhyānaphala-

muttaradhyānaphalasya sabhāgahetu:, na
tūttaradhyānaphalamadharadhyānaphalasya | yathā ca
caturthadhyānaphalaṃ

yojitam, evaṃ tṛtīyadvitīyadhyānaphalamapi yojyam |

@242

sarvaṃ ca viśiṣṭaṃ nyūnasya na hetu: |

syādekasantānaniyata: pūrvapratilabdho'nāsravo dharama:
paścādutpannasya na hetu: |

syādanāgatā: du:khe dharmajñānakṣāntayo du:khe
dharmajñānasya, yasmānna pūrvataraṃ

phalamasti, anāgato vā sabhāgahetu: |

syāt pūrvotpanno'nāsravo dharma:
paścādutpannasyānāsravasya na hetu: |

syādadhimātro nyūnasya |
tadyathā-uttaraphalaparihīṇasyādharaphalasammukhībhāve

du:khe dharmajñānaprāptiśca;
uttarottarakṣaṇasahotpannānāṃ du:khe
dharmajñānakṣāntiprāptīnāṃ nyūnatvā-

diti |

ukta: sabhāgahetu: ||

-------------------

ata evāhuriti | yasmādābhisaṃskārikasya
sabhāgahetorhīyamānaṃ phalaṃ na bhavati,

tasmādāhurityartha: | kimāhuriti ? āhu:-syādutpanna iti |
vistara:-du:khe dharmajñānamanāsrava-

mutpannamanutpattidharmāṇāṃ du:khe
dharmajñānakṣāntīnāṃ ca hetu:; du:khe
dharmajñānakṣāntibhyo du:khe

dharmajñānasyābhisaṃskārikatvena viśiṣṭatvāt | evaṃ hi
tad viśiṣṭam yat kleśavisaṃyogaprāptyā

sahotpadyate |

viśiṣṭaṃ na nyūnasya na hetu: | tadyathārhattvāt
parihīṇasyāśaikṣo mārga: pūrvotpanna: sakṛdā-

gāmyanāgāmimārgayo: paścādutpadyamānayorna sabhāgahetu:
|

syādekasantānaniyata: pūrvapratilabdha iti |
vistara:-anāgatā du:khe dharmajñānakṣāntaya:

prathama eva kṣaṇe pratilabdhā ekasantānagatā: | du:khe
dharmajñānaṃ dvitīyakṣaṇotpannam, tasya tā na

hetu: | yasmānna pūrvataraṃ phalam | pūrvataraṃ hi du:khe
dharmajñānaṃ du:khe dharmajñānakṣāntibhya:;
tasyotpannatvāt

tāsāñcānutpannatvāt | anāgato vā dharmo yasmānna
sabhāgahetu: | anāgatā du:khe dharmajñāna-

kṣāntayo'parimitā: pratilabdhā eva, na tūtpannā: |

syāt pūrvotpanna iti | vistara:-pūrvaṃ pratilabdhamātro
dharma: pṛṣṭo na tūtpanna:, anutpannaśca

na sabhāgaheturbhavatīti; idānīṃ pūrvotpanno'pi kimasti na
sabhāgaheturityatiśayarūpeṇa pṛcchyate |

adhimātro nyūnasyeti | viśiṣṭo nyūnasyetyartha: |
tadyathā-uttaraphalaparihīṇasya arhattvaphala-

parihīṇasyānāgāmiphalaparihīṇasya vā
adharaphalasammukhībhāve'nāgāmiphalasammukhībhāve

sakṛdāgāmiphalasammukhībhāve vā
yo'rhattvamārgo'dhimātra: pūrvotpanna: sa
paścādutpannasyānāgā-

miphalasya sakṛdāgāmiphalasya vā na sabhāgahetu:;
nyūnatvāt | evamanāgāmiphalaparihīṇasya

yo'nāgāmiphalamārga: sa pūrvotpanna: paścādutpannasya
sakṛdāgāmiphalasya na sabhāgahetu:, nyūnatvāt |

du:khe dharmajñānaprāptiśceti | vistara:-du:khe
dharmajñānaprāptiryā pūrvotpannā, sā
uttarakṣaṇasahotpannānā-

muttarai: kṣaṇairdu:khe'nvayajñānakṣāntikṣaṇādibhirā
mārge'nvayajñānakṣānte: sahotpannānāmuttarai: kṣaṇai-

rdu:khe'nvayajñānakṣāntikṣaṇādibhirā
mārge'nvayajñānakṣānte: sahotpannānāṃ du:khe
dharmajñānākṣānti-

prāptīnāṃ na sabhāgahetu: | kiṃ kāraṇam ? tāsāṃ
nyūnatvāt, tasyāśca viśiṣṭatvāt | kathaṃ punastāsāṃ

nyūnatvam, tasyāśca viśiṣṭatvam ? du:khe
dharmajñānakṣānterdu:khe dharmajñānaṃ viśiṣṭaṃ
tadvadhyakleśaprāpti-

@243

samprayuktahetustu cittacaitā:,

evaṃ sati bhinnakālasantānajānāmapyantonya
samprayuktakahetutvaprasaṅga: |

ekākārālambanāstarhi ? evamapi sa eva prasaṅga: |

ekakālāstarhi ? evaṃ tarhi sati bhinnasantānajānāmapi
prasaṅgo navacandrādīni

hi paśyatām |

tasmāt tarhi-

samāśrayā: ||53||

samāna āśrayo yeṣāṃ te cittacaittā anyonyaṃ
samprayuktakahetu: |

samāna ityabhinna: | tadyathā-ya eva
cakṣurindriyakṣaṇaścakṣurvijñānasyāśraya:, sa

eva tatsamprayuktānāṃ vedanādīnāmeva, yāvanmana: |
indriyakṣaṇo manovijñānatatsamprayuktānāṃ

veditavya: | ya: samprayuktahetu: sahabhūheturapi sa: |

atha kenārthena sahabhūhetu: ? kena samprayuktakahetu: ?
anyonyaphalārthena sahabhūhetu:;

-------------------

vimuktatvāt, hetūpacitataratvācca |
tasmāddhetūpacitatarābhyo'pi du:khe
dharmajñānakṣāntiprāptibhyo

du:khe dharmajñānaprāptirviśiṣṭā, tāśca nyūnā:;
tatprāptitvāt |

kiñca-prathamakṣaṇotpannāyā du:khe
dharmajñānakṣāntiprāpterdu:khe dharmajñānaprāpti:,
tasmādeva

hetudvayād viśiṣṭā | nyūnā ca sā du:khe
dharmajñānakṣāntiprāpti: | atastatpūrvikā apyanyā

uttarakṣaṇasahotpannā du:khe dharmajñānakṣāntiprāptayo
hetūpacitataratve'pi nyūnā eveti | tasmānna sā

tāsāṃ sabhāgaheturiti |

"samprayuktakahetustu cittacaittā:" iti |
tu-śabdo'vadhāraṇe, bhinnakramaśca | cittacaittā

eva samprayuktakaheturiti | evaṃ satīti vistara: | yadi
`cittacaittā eva samprayuktakahetu:'

ityetāvaducyate bhinnakālajā api bhinnakālajai: saha
bhinnasantānajā api ca bhinnasantānajai:

saha samprayuktakahetu: samprayujyate | na hi te
kālasantānabhinnā na cittacaittā bhavanti | ekākā-

rālambāstahīti | yadi cittacaitā ekākārā
ekanīlādyākārā ekālambanāśca ekanīlādyā-

lambanā: evaṃ te samprayuktahetu:, nānyatheti | evaṃ
bhinnakālajatvaṃ bhinnasantānajatvaṃ ca vyāvartitaṃ

bhavatītyabhiprāya: | evamapi sa eva prasaṅga: |
bhinnakālasantānajānāmanyonyaṃ samprayuktahetutva-

prasaṅga ityartha: | sambhavati hi
bhinnakālasantānajānāmapi
cittacaittānāmekākārālambanatvam |

bhinnasantānajānāmapi prasaṅga iti | bhinnakālajatvamekaṃ
parihṛtam | navacandrādīni hi paśyatāṃ

bahūnāmekākārālambanāścittacaittā varttante |

"samāśrayā:" iti | sama: abhinna āśraya eṣāmiti
samāśrayā: | turyyārthe samaśabda-

grahaṇe hi jātitulyatvāt sa eva prasaṅga: syāt |

anyonyaphalārtheneti vistara: | yathā sahasārthikānāṃ
parasparabalena mārgaprayāṇam,

evaṃ cittaṃ caittasya phalam, caitto'pi
cittasyetyanyonyaphalamiti tenārthena sahabhūhetu: |
pañcabhiriti |

vistara: | pañcabhi: samatābhi:,
āśrayālambanākārakāladravyasamatābhirityartha: |
samaprayogārthena

@244

sahasārthikānyonyabalamārgaprayāṇavat | pañcabhi:
samatābhi: samprayogārthena samprayuktahetu: |

teṣāmeva sārthikānāṃ
snānaśayanādiparibhogakriyāprayogavat | ekenāpi hi vinā na
sarve

samprayujyanta ityayameṣāṃ hetubhāva: ||53||

ukta: samprayuktahetu: ||

sarvatragahetu: katama: ?

sarvatragākhya: kliṣṭānāṃ svabhūmau pūrvasarvagā: |

svabhūmikā: pūrvotpannā: sarvatragā dharmā: paścimānāṃ
kliṣṭānāṃ dharmāṇāṃ sarvatragahetu: |

tān puna: paścādanuśayanirdeśakośasthāna eva
vyākhyāsyāma: |

kliṣṭadharmasāmānyakāraṇatvenāyaṃ sabhāgaheto: pṛthag
vyavasthāpyate; nikāyānta-

rīyāṇāmapi hetutvāt | eṣāṃ hi
prabhāveṇānyanaikāyikā api kleśā upajāyante |

kimāryapudgalasyāpi kliṣṭā dharmā: sarvatragahetukā: ?
sarva eva kleṣṭā dharmā

darśanaprahātavyahetukā iti kāśmīrā: | tathā
prakaraṇeṣūktam-

-------------------

samapravṛttyarthena samprayuktakahetu: | yathā-teṣāmeva
sārthikānāmanyonyabalena mārgaṃ gacchatā

samo'nnapānasnānaśayanādiparibhogakriyāyā prayoga: |
tadvat samprayogatvameṣāmanyonyaṃ bhavati |

ata evāha-ekenāpi hi vinā na sarve samprayujyanta iti ||53||

"pūrvasarvagā:" iti | pūrve ca te sarvagāśca
pūrvasarvagā:, pūrvotpannā: sarvagā ityartha: |

svabhūmikā: pūrvotpannā atītā pratyutpannā vā
sarvatragā kliṣṭānāṃ
kleśasvabhāvasamprayuktasamutthānāṃ

paścimānāṃ paścādatītapratyutpannānāmagatānāṃ ca
sarvatragahetu: | vyākhyāsyāma iti |

"sarvatragā du:khahetudṛggheyā dṛṣṭayastathā |

vimati: saha tābhiśca yāvidyāveṇikī ca yā" || (abhi^ ko^
5.12)

ityatra pañcame kośasthāne nirdekṣyāma: |

kliṣṭadharmasāmānyakāratveneti vistara: | yasmādayaṃ
sarvatragahetu: kliṣṭānāmeva sāmānyena

pañcanikāyānāmapi bhavati, sabhāgahetustu kliṣṭānāṃ
cākliṣṭānāṃ ca, tasmāt pṛthagvyavasthāpyate |

kathaṃ kliṣṭadharmasāmānyakāraṇatvamasya ? iti
pratipādayannāha-nikāyāntarīyāṇāmapi

hetutvāditi | eṣāṃ hi prabhāveṇeti | eṣāṃ hi
sarvatragāṇāṃ prabhāveṇa anyanaikāyikā anya-

nikāyabhavā: kleśā rāgādaya upajāyante | ke punaste ?
du:khadarśanaprahātavyasya sarvatragaheto:

samudayanirodhamārgadarśanabhāvanāprahātavyā
nikāyāntarīyā bhavanti | samudayadarśanaprahātavyasya

sarvatragahetordu:khanirodhamārgadarśanabhāvanā prahātavyā
nikāyāntarīyā bhavanti | sarvān kleśa-

nikāyān gacchanti bhajante ālambante, sarveṣāṃ vā
kleśanikāyānāṃ hetubhāvaṃ gacchantīti

sarvatragā: | ata evoktam-"satkāyadṛṣṭimūlakā:
sarvakleśā: satkāyadṛṣṭiprabhavā: satkāya-

dṛṣṭisamudayā:" iti; ātmagrāhadvāreṇa
rāgamānapratighādisamudācārāt |

kimāryapudgalasyāpīti | sarvatragā āryapudgalasya sarva eva
prahīṇā:; darśanaprahātavyatvāt |

rāgādayaśca śaikṣāṇāṃ samudācaranti | te
rāgādayasteṣāṃ na sarvatragahetukā iti manyamāna evaṃ

@245

"darśanaprahātavyahetukā dharmā: katame ? kliṣṭā
dharmā:, yaśca darśanaprahātavyānāṃ

dharmāṇāṃ vipāka iti | avyākṛtahetukā dharmā: katame ?
avyākṛtā: saṃskṛtā dharmā

akuśalāśceti | du:khasatyaṃ syāt satkāyadṛṣṭihetukaṃ
na satkāyadṛṣṭerheturiti vistaro

yāvanna satkāyadṛṣṭe: | teṣāṃ ca dharmāṇāṃ jātiṃ
jarāṃ sthitimanityatāṃ ca sthāpayitvā

yattadanyat kliṣṭaṃ du:khasatyam" ( ) iti |

idaṃ tarhi prajñaptibhāṣyaṃ kathaṃ
nīyate-"syāddharmo'kuśalahetuka eva | syādārya-

pudgala: kāmavairāgyāt parihīyamāṇo ya: tatprathamata:
kliṣṭāṃ cetanāṃ sammukhīkaroti"

iti ? aprahīṇahetumetat sandhāyoktam | darśanaprahātavyo hi
tasyā hetu: prahīṇatvānnokta: |

ukta: sarvatragahetu: ||

vipākahetu: katama: ?

vipākaheturaśubhā: kuśalāścaiva sāsravā: ||54||

akuśalā: kuśalasāsravāśca dharmā vipākahetu:;
vipākadharmatvāt |

-------------------

pṛcchati | kliṣṭā dharmā iti | aviśeṣitatvāt
pṛthagjanāryasantānajā iti gamyate | yaśca

darśanaprahātavyānāṃ dharmāṇāṃ vipāka iti |
arthaparisamāptyarthametaduktam, naitadudāharaṇam |
avyākṛtā

saṃskṛtā dharmā iti | nivṛtāvyākṛtā
anivṛtāvyākṛtāśca gṛhyante | nivṛtāvyākṛtā:
kāmadhātau

satkāyāntagrāhadṛṣṭitatsamprayuktasamutthā dharmā
rūpārūpyāvacarāśca kliṣṭā dharmā: |
saṃskṛtagrahaṇa-

mākāśāpratisaṃkhyānirodhanirāsārtham | "paramavyākṛte
dhruve" (abhi^ ko^ 4.11) iti

tayoravyākṛtatvāt | tatra kāmavāccarā: kliṣṭā dharmā
yathāyogaṃ sabhāgasarvatragasahabhūsamprayukta-

kahetubhūtaistaireva
satkāyadṛṣṭyādibhiravyākṛtahetukā:, nānyai rāgādibhi:
| ūrdhvabhūmikastvanyaira-

pīti sugamametat | anivṛtāvyākṛtā:
sabhāgahetunānivṛtāvyākṛtahetukā: | akuśalā: kāmā-

vacarā rāgādaya: | te ca sarvatragahetunā
satkāyadṛṣṭyādihetukā: | idamatrodāharaṇam |
akuśalāśceti

hyaviśeṣitatvād darśanaprahātavyā
bhāvanāprahātavyāśca gṛhyante | idamatra
dvitīyajñāpakam | yat

tadanyat kliṣṭaṃ du:khasatyamiti tṛtīyaṃ jñāpakam |
tadanyaddhi kliṣṭaṃ du:khasatyaṃ darśanaprahātavyaṃ

bhāvanāprahātavyaṃ cāviśeṣitatvād gṛhyate |
sarvatragahetunā hi bhāvanāprahātavyaṃ pṛthagjanā-

nāmivāryāṇāmapi satkāyadṛṣṭihetukaṃ na
satkāyadṛṣṭerheturiti vyākhyātametat |

idaṃ tarhi prajñaptibhāṣyamiti | yadyakuśalā
avyākṛtahetukā api bhavanti na kevala-

makuśalahetukā:, prajñaptibhāṣyaṃ kathaṃ nīyate | syāt
āryapudgala: kāmavairāgyāt parihīyamāṇo

yastatprathamata: kliṣṭāṃ cetanāṃ sammukhīkarotīti |
kāmavairāgyaparihāṇikāle hi sā āryapudgalasya

cetanā sahabhūhetunā ca samprayuktakahetunā
akuśalahetukaiva, nāvyākṛtahetukā; satkāyāntagrāha-

dṛṣṭyo: prahīṇatvāt-iti prajñaptibhāṣyārtho lakṣyata
iti, anenābhiprāyeṇa codayati | vaibhāṣika

āha-aprahīṇaṃ hetumetat sandhāyoktamiti | aprahīṇaṃ
sahabhūhetuṃ samprayuktakahetuñca sandhāya

abhipretya etat prajñaptibhāṣyamuktam | darśanaprahātavyo
hi satkāyadṛṣṭyādika: tasyāścetanāyā

hetu: | prahīṇatvāt darśanamārgeṇa nokta:
prajñaptibhāṣya iti |

@246

kasmādavyākṛtā dharmā: vipākaṃ na nirvarttayanti ?
durbalatvāt, pūtibījavat |

kasmānnānāsravā: ? tṛṣṇānabhiṣyanditatvāt,
anabhiṣyanditasārabījavat |

apratisaṃyuktā hi kimpratisayuktaṃ vipākamabhinirvarttayeyu:
|

śeṣāstūbhayavidhitvānnirvarttayanti vipākam,
sārābhiṣyandibījavat |

kathamidaṃ vijñātavyam-vipākasya heturvipākahetu: ?
āhosvid vipāka eva

heturvipākahetu: ? kiṃ cāta: ? yadi vipākasya
heturvipākahetu:, `vipākajaṃ cakṣu:'

iti etanna prāpnoti | atha vipāka eva heturvipākahetu:,
"karmaṇo vipāka:" ityetanna

prāpnoti |

naiṣa doṣa:, "ubhayathāpi yoga:" ityuktaṃ prāk |

-------------------

akuśalā: kuśalasāsravāśceti | akuśalā avaśyaṃ
sāsravā eveti na viśeṣyante |

kuśalāstu dviprakārā:-sāsravā:, anāsravāśceti | ato
viśeṣyante | ye sāsravā: kuśalā:,

te vipākahetu: nānāsravā iti | vipākadharmatvāditi |
vipaktiprakṛtitvādityartha: |

durbalatvāt pūtibījavaditi vistara: | yathā pūtīni
bījānyabhiṣyanditānyapi durbalatvā-

nnāṅkurotpattiheturbhavanti, evamavyākṛtā
dharmāstṛṣṇābhiṣyanditā api na
vipākotpattiheturbhavanti;

durbalatvāt | anāsravā balavanto'pi
tṛṣṇānabhiṣyanditatvād vipākaṃ na nirvartayanti |

yathādbhiranabhiṣyanditatvācchuṣkāṇi balavantyapi
sārabījāni nāṅkuraṃ nirvartayanti, tadvat | pūrveṣāṃ

svaśaktivaikalyam, apareṣāṃ sahakārikāraṇāntaravaikalyam
|

kiṃpratisaṃyuktamiti | kasmin pratisaṃyuktaṃ
kiṃpratisaṃyuktam | vipākamapratisaṃyuktā:

kāmādiṣvapratisaṃyuktā anāsravā abhinirvartayeyu: |
pratisaṃyuktena vipākena bhavitavyam,

nāpratisaṃyuktena;
kāmadhātvādipratisaṃyuktadharmasvabhāvatvāt |

śeṣāstviti vistara: | akuśalā kuśalasāsravāśca śeṣā
ubhayavidhatvāt ubhaya-

prakāratvāt | balavadabhiṣyanditaprakāratvādityartha: |
nirvartayanti vipākaṃ yathā sārāṇya-

bhiṣyanditāni bījānyaṅkuram, tadvat |

vipākasya heturiti vistara: | yadi vipāka iti bhāvasādhano
ghañ-vipaktirvipāka

iti | tatra ṣaṣṭhīsamāsa:-vipākasya heturiti | atha
vipacyate svayamiti karmasādhano ghañ-

tatra karmadhāraya:-vipāka eva heturvipākaheturiti | kiṃ
cāta: ? kaścāto doṣa: | yadi vipākasya

heturiti bhāvasādhanaparigraha:, vipākajaṃ cakṣurityetanna
prāpnoti | na hi cakṣurvipakterjātam | kiṃ

tarhi ? vipaktiheto: karmaṇa ityartha: | na hi vipāko hetu: |
atha vipāka eva heturiti

karmasādhanaparigraha:, sidhyati tad vipākajaṃ cakṣuriti |
karmaiva hi vipāka:, vipacyate iti

kṛtvā | kintu karmaṇo vipāka ityetanna prāpnoti, vipāko hi
karmaivocyate na vipakti: |

karmaṇo vipāka iti cātra bhāvasādhanārtha iṣṭe na
karmasādhanārtha iti | tasmāt karmaṇo vipāka

ityetanna prāpnoti |

ubhayathāpi yoga ityuktaṃ prāgiti | "vipākajaupacayikā:
pañcādhyātmam" (abhi^

@247

atha vipāka iti ko'rtha: ? visadṛśa: pāko vipāka: |
anyeṣāṃ tu hetūnāṃ

sadṛśa: pāka: | ekasyobhayatheti vaibhāṣikā: | naiva tu
teṣāṃ pāko yukta: |

pāko hi nāma santatipariṇāmaviśeṣaja: phalaparyanta: | na
ca sahabhūsamprayuktahetvo:

santatipariṇāmaviśeṣajaṃ phalamasti | na cāpi
sabhāgahetvādīnāṃ phalaparyanto'sti; puna:

puna: kuśalādyāsaṃsāraphalatvāt |

kāmadhātāvekaskandhako vipākaheturekaphala: pratyaya:,
tajjātyādayaśca |

dviskandhaka ekaphala: kāyavākkarma, tajjātyādayaśca |
catu:skandhaka ekaphala: kuśalā-

kuśalāścittacaittā: saha jātyādibhi: ||

rūpadhātāvekaskandhako vipākaheturekaphala: prāpti:,
asaṃjñisamāpattiśca saha

-------------------

ko^ 1.36) ityatroktam | vipākahetorjātā vipākajā:,
madhyapadalopād gorathavaditi

bhāvasādhanaparigraha: | phalakālaprāptaṃ vā karma vipāka
ityucyate, vipacyata iti kṛtvā, tasmājjātā

vipākajā iti karmasādhanaparigraha: | phalaṃ tu
vipaktireveti vipāka: | phalavivakṣāyāṃ bhāvasādhana

eva parigṛhyata ityartha: | tasmād vipākajaṃ cakṣuriti
madhyapadalopāt karmasādhanaparigrahādvā

sidhyati | karmaṇo vipāka iti ca sidhyati,
bhāvasādhanaparigrahāt | vivakṣitapūrvikā hi

śabdapratipattiriti | visadṛśa: pāko vipāka iti |
hetorvisadṛśaṃ phalamityartha: | heturhi vyākṛta

eva, phalaṃ tvavyākṛtameveti | sahabhūhetvādīnāṃ tu
sadṛśa eva pāka iti viśeṣaṇam | abhidharmaśāstra

evaṃ vyutpādyate tenedaṃ pratyādiśyate |

ekaskandhako vipākaheturekaphala iti vistara: | iha prāptayo
vṛkṣaprapāṭikāvat

cittādibhya: pṛthagavasthitā: | tāsāṃ paripūrakanyāyena
pṛthak phalaṃ varṇyate | eka: skandho-

'syetyekaskandhako vipākahetu: | yatra skandhe prāptaya:,
tatraiva ca tajjātyādaya ityekaskandhaka:,

yadeva ca prāptīnāṃ phalaṃ tadeva tajjātyādīnāmiti
sādhāraṇaphalatvādekaphala: | dviskandhaka:

ekaphalovipākahetu: | kāyavākkarmatajjātyādayaśca |
kāyavākkarmaṇo rūpaskandhasaṃgṛhītatvāt

tajjātyādīnāṃ ca saṃskāraskandhasaṃgṛhītatvāt
dviskandhaka:, ekaphalaśca, teṣāmapṛthakphalatvāt |

catuskandhaka ekaphala: kuśalākuśalaścittacaittā iti | te
saha jātyādibhiriti | teṣāṃ cittacaittānāṃ

yathāyogaṃ
vedanāsaṃjñāsaṃskāravijñānaskandhasaṃgṛhītatvāt |
jātyādīnāñca saṃskāraskandhasaṃgṛhīta-

tvāccatu:skandhako vipākaheturekaphala:;
sādhāraṇaphalatvāt, na hi cittasyānyat phala-

manyaccaittādīnāmiti, asamāhitatvāt | kāmadhātau
pañcaskandhako vipākaheturnāsti | na hyatra

rūpaskandhasaṃgṛhītaṃ kāyavākkarmacittacaitairekaphalaṃ
bhavati, pṛthak kalāpatvāt | triskandhakastu

triṣvapi dhātuṣu nāsti;
cittacaittānāmavaśyamekaphalatvāt | yathāyogaṃ
catu:skandhasvabhāvatvāt |

rūpadhātāvekaskandhaka iti vistara: | prāpti: saha
jātyādibhi: | saṃskāraskandhasaṃgṛhī-

tetyekaskandhaka: | tathaiva sādhāraṇaphalatvādekaphala: |
asaṃjñisamāpattirapi saha jātyādi-

bhistathaiva vaktavyā, vijñapte rūpaskandhasaṃgṛhītatvāt,
jātyādīnāṃ ca saṃskāraskandhasvabhāvatvāt |

@248

jātyādibhi: | dviskandhaka ekaphala: prathame dhyāne
vijñapti saha jātyādibhi: |

catu:skandhaka ekaphala: kuśale cetasyasamāhite |
pañcaskandhaka ekaphala: samāhite ||

ārūpyadhātāvekaskandhako vipākaheturekaphala: prāpti:,
nirodhasamāpattiśca saha

jātyādibhi: | catu:skandhaka: kuśalāścittacaittā:
tajjātyādayaśca |

asti karma yasyaikameva dharmāyatanaṃ vipāko vipacyate yasya
jīvitendriyam |

yasya mana āyatanaṃ tasya dve manodharmāyatane | evaṃ yasya
spraṣṭavyāyatanaṃ tasya trīṇi

kāyaspraṣṭavyadharmāyatanāni | evaṃ yasya
rūpagandharasāyatanāni | yasya cakṣurāyatanaṃ tasya

catvāri cakṣu:kāyaspraṣṭavyadharmāyatananāni | evaṃ
yasya śrotraghrāṇajihvāyatanāni |

asti tat karma yasya pañca ṣaṭ saptāṣṭau nava
daśaikādaśāyatanāni vipāko

vipacyate |

-------------------

dviskandhaka ekaphala: pūrvavat | kuśale
cetasyasamāhite'nuparivarttirūpaṃ nāstīti rūpaskandha-

varjitavedanādiskandhasaṃgṛhītatvāccatu: skandhaka: |
pañcaskandhaka: samāhite cetasi | anupari-

varttirūpasya cittādibhirekavarttitvāt |

ārūpyadhātāviti | vistara:-tatra sarvameva rūpaṃ
nāstītyekaskandhakaścatu:skandhakaśca

vipākahetu: | prāptiriti | tatra saha
svajātyādibhirekaskandhaka: pūrvavat | nirodhasamāpattirapi

saha svajātyādibhirekaskandhako vipākaheturekaphala iti
sugamam |

asti karmeti vistara: | yasya jīvitendriyaṃ vipāka:, tasya
karmaṇo'vaśyaṃ

tajjīvitendriyaṃ tajjātyādayaśca viprayuktā vipāka: |
taccaitat sarvaṃ dharmāyatanasaṃgṛhītamityeka-

māyatanaṃ vipāko vipacyate | yasya mana āyatanaṃ tasya dve
manodharmāyatane | tasya hi mana āyatanasya

kalāpe avaśyaṃ vedanādaya: sahabhuvo jātyādayaśca
vipākarūpā bhavanti | vedanādijātyādayo

dharmāyatanasaṃgṛhītā iti te dve manodharmāyatane vipāko
vipacyate | evaṃ yasya spraṣṭavyāyatanamiti |

tasya spraṣṭavyasyāvaśyaṃ jātyādaya: santīti
dharmāyatanamapi vipacyate | na kevale spraṣṭavyāyatana-

miti dve āyatane tasya vipacyete | yasya kāyāyatanaṃ tasya
trīṇi | tadeva kāyāyatanaṃ spraṣṭavyāyatanaṃ

ca tadāśrayabhūtacatuṣkam, tasyāvaśyaṃ
bhūtacatuṣkāśritatvāt | tasya ca
jātyādibhirbhavitavyamiti

dharmāyatanamapi tatra tṛtīyaṃ vipacyate | evamiti |
vistara:-evaṃ yasya rūpagandha-

rasāyatanānāmanyatamad vipākastasya trīṇyāyatanāni
vipāka: | tadevāyatanaṃ rūpādīnāmanyatamat

spraṣṭavyāyatanaṃ ca tadāśrayabhūtasvabhāvaṃ
dharmāyatanaṃ ca tajjātyādisvabhāvamiti | yasya

cakṣurāyatanam, tasya catvāri | tadeva cakṣu: kāyāyatanaṃ
cāvaśyaṃ cakṣuṣa: kāyapratibaddha-vṛttitvāt |

spraṣṭavyadharmāyatane ca pūrvavat | evaṃ yasyeti vistara:
| evaṃ yasya śrotrādīnāmanyatamad vipākasta-

syāpi catvāryāyatanāni vipāka: | tadeva
śrotrādīnāmanyatamadāyatanaṃ
kāyaspraṣṭavyadharmāyatanāni

ca pūrvavat |

asti tat karmeti | vistara:-pañca yāvadekādaśāyatanānīti
sambhavata: | na tu

dvādaśāyatanāni vipāka:,
śabdāyatanasyāvipākasvabhāvatvāt |

@249

atrācāryavasumitro vyākhyāpayati-`asti karma yasyaikameva
dharmāyatanaṃ vipāko

vipacyate' iti nopapadyate, kiṃ kāraṇam ?
ākṣepakakarmaphalatvājjīvitendriyasya | yadi tāvat

kāmadhātau jīvitaṃ vipāko vipacyate,
karmaṇastatrāvaśyaṃ kāyajīvitendriye bhavata: kalalādya-

vasthāsu anutpanne ṣaḍāyatane | utpanne tu ṣaḍāyatane
saptabhirāyatanairbhavitavyam-cakṣurādibhi:

ṣaḍbhirmanaāyatanena ceti | rūpadhātāvapi
saptabhirārūpyadhātāvapi manodharmāyatanābhyāmavaśyaṃ

bhavitavyam, sakalajanmākṣepakaphalatvājjīvitendriyasya | ko
vātra dhāturabhipreta iti ? brūma:-

ārūpyadhātu: | nanu ca
tatrākṣepakakarmaphalatvājjīvitendriyasyāvaśyaṃ
manaāyatanenāpi

bhavitavyam | na ca jīvitendriyameva vipāko vipacyate;
vedanāprabhāvitatvād vipākasyeti

vedanayāpi tatra bhavitavyamiti ?  atrocyate-kṣaṇotpattimetat
sandhāyoktam | yasmin kṣaṇe

ārūpyopapannasya vipākajaṃ cittaṃ na samudācarati, tasmin
kṣaṇe jīvitendriyameva vipāko

vipacyate | vipākasya jīvitendriyasyaivotpādānmana
āyatanasya cāsamudācārāditi kimarthaṃ

tatsamudācāre mana āyatanamaparaṃ na bhavatīti tasya dve
manodharmāyatane iti |

tadidaṃ vicāryate-bhavatyevaṃ cākṣepakasya karmaṇo
jīvitendriyaṃ vipāka iti |

jīvitendriye ca vipacyamāne mana āyatanādīnyapi vipacyante
| nāyatanāntaravipāka: pratiṣidhyate,

vipākaheturiti cintyate | `asti tatkarma yasyaikameva
dharmāyatanaṃ vipacyate, nānyadāyatanam'

ityetāvad vivakṣitam | atha matam-jīvitendriyākṣepakasyaiva
karmaṇo manaāyatanādīnyapi

vipacyante, naikamāyatanamiti ? atra brūma:-tasyaiva
karmaṇo'nye'pi manaāyatanādayastatra

varttamānā: vipāko na punaranyasya karmaṇa iti,
kiṃkṛto'yaṃ niyama:-asti hi sambhavo

yadekasya karmaṇo nikāyasabhāgo vipāke'nyasya
jīvitendriyam, anyasyaiva ca manaāyata-

nādīnīti ?  brūyāstvam-yathā yasya cakṣurāyatanaṃ tasya
cakṣu: kāyaspraṣṭavyadharmāyatanānīti vacane

yasya cakṣurāyatanaṃ vipākastasya
kāyāyatanamāvaśyakatvāt, evaṃ manaāyatanādīnyapi
tasyaiva

karmaṇo vipāka iti ? tanna; kvacideva kasyacit
pratibaddhavṛttitvāt | na hi vinā kāyendriyeṇa

cakṣurindriyaprādurbhāvo'stītyasamametat |

ācāryasaṅghabhadrastvāha-asti karma yasya dharmāyatanameva
vipāko vipacyate, yasya

jīvitendriyam, yasya cakṣurāyatanam, tasya pañca-cakṣu:
kāyarūpaspraṣṭavyadharmāyatanāni | evaṃ

yāvajjihvāyatanam | yasya kāyāyatanam, tasya
catvāra:-kāyarūpaspraṣṭavyadharmāyatanānīti |

rūpāvinābhāvitvād rūpāyatanamapi tasyaiva
cakṣurnirvartakasya karmaṇo vipāka iti samayāntara-

micchati |

ayaṃ tvācāryo na rūpāyatanamavaśyaṃ tasyaiva karmaṇo
vipāka ityaparaṃ pakṣamavalambate-

yasya kāyāyatanaṃ trīṇi, yasya cakṣurāyatanaṃ tasya
catvāri iti | na hyanyonyamavinābhāvino

jīvitanikāyasabhāgādīnyāvaśyakamekasyaiva karmaṇo
vipāka ityabhiprāya: |

tāvetau pakṣau vibhāṣākārairlikhitau | tayoryo yasmai
rocate, sa tena parigṛhyate | ityalaṃ

prasaṅgena ||

atha kathaṃ kasyacit karmaṇa ekamāyatanaṃ vipāko vipacyate,
kasyacid yāvadekādaśa ?

@250

vicitrāvicitraphalatvāt karmaṇo bāhyabījavat |
tadyathā-bāhyāni bījāni

kānicid vicitraphalāni bhavanti |
tadyathā-padmadāḍimanyagrodhādīnām |

kānicidavicitraphalāni bhavanti |
tadyathā-padmadāḍimanyageodhādīnām |

kānicidavicitraphalāni | tadyathā-yavagodhūmādīnām |

ekādhvikasya karmastraiyadhviko vipāko vipacyate | na tu
dvaiyadhvi-

kasyāpyekādhvika:, mā bhūdatinyūnaṃ heto: phalamiti |
ekamekakṣaṇikasya bahukṣaṇika:;

na tu viparyayāt | na ca karmaṇā saha vipāko vipacyate,
nāpyanantaram; samanantarapratyayā-

kṛṣṭatvāt samanantarakṣaṇasya | pravāhāpekṣo hi
vipākahetu: ||54||

atha ka eṣāṃ hetūnāmadhvaniyama: ?
uktameṣāmarthato'dhvaniyama:; na tu sūtrita

ityata: sūtryate-

sarvatraga: sabhāgaśca dvyadhvagau,

atītapratyutpannāveva anāgatau na sta: | uktaṃ cātra
kāraṇam |

-------------------

ityata āha-vicitrāvicitraphalatvāt karmaṇo bāhyabījavaditi
| vistara:-padmadāḍimanya-

grodhādīnāṃ bījāni vicitraphalāni |
mūlāṅkuranālapatrakeśarakiñjalkakarṇikāraiśca rūpyaṃ
hi

padmabījādīnām | anekaskandhaśākhāviṭapapatra
pallavāṅkurapuṣpaphalasamṛddhāśca nyagrodhādaya: pādapā

jaladharāyamāṇā dṛśyante | kānicidavicitraphalāni |
tadyathā yavagodhūmādīnāṃ bījāni |

ekarūpaphalatvāt | bījadharmataiṣā |

ekādhvikasya karmaṇo'tītasya traiyadhviko vipāko vipacyate
atītapratyutpannānāgata:,

na tu viparyayāditi | bahukṣaṇikasya karmaṇa ekakṣaṇika: |
mā bhūdatinyūnaṃ heto: phalamiti

varttate | na ca karmaṇā saha vipāko vipacyate | sahotpanne
sahabhūsamprayuktakahetorvyāpārāt,

vipākahetośca visadṛśapākāpekṣatvāt | nāpyanantaraṃ
vipāko vipacyate | kiṃ kāraṇam ?

samanantarapratyabalenākṛṣṭa:, na vipākahetubalena |
yadyapyasau samanantarapratyayo vipākaheturitthaṃ

caitadeva, yasmāt samanantarakṣaṇo vipākaheto
samanantarapratyayāt kadācit kuśala:, kadācida-

kuśala:, kadācidavyākṛta:, anyathā hi avyākṛta eva syāt
| atha vā-samanantarakṣaṇasyā-

vipākasvabhāvasya
samanantarapratyayākṛṣṭatvādityabhiprāya: |
pravāhāpekṣo hi vipākahetuścitta-

caittādipravāhe satyatikrānte vipākaheturvipākaṃ dadyāt |
dharmataiṣetyabhiprāya: ||54||

uktameṣāmarthato'dhvaniyama iti | arthata ukto na śabdata:
ityartha: | dvividhaṃ hi vacanam-

svaśabdābhihitam, arthoktaṃ ca | katham ?

"sabhāgahetu: sadṛśā: svanikāyabhuvo'grajā:" (abhi^ ko^
2.52) tathā "sarvatra-

gākhya: kliṣṭānāṃ svabhūmau pūrvasarvagā:" (abhi^ ko^
2.54) iti vacanāt | sabhāgasarvatragahetū

atītapratyutpannāveva sta:, nānāgatau | aviśeṣavacanādeva
sahabhūsamprayuktakavipākahetavastrai-

yadhvikā ityarthata uktā: | sabhāgasarvatragahetū eva hi
pūrvotpannau, pūrvotpannāveva ca tāvitya-

vadhāraṇāt | parasparaphalatvavacanāt,
cintādyakuśalādisvābhāvyāccaiṣāmanadhvapatitvaṃ vyā-

vartitam | sūtryata iti | sūtraṃ sūtrī vā kriyate
sūtryate | uktaṃ cātra kāraṇamiti | kathamuktam ?

@251

tryadhvagāstraya: |

saha bhū-samprayukta-vipākahetavastrikālā: | kāraṇahetustu
kālaniyamānu-

padarśanāt | sarvādhvakaścādhvavinirmuktaśca veditavya: |

uktā hetava: ||

kiṃ punastatphalaṃ yasyaite hetava: ?

saṃskṛtaṃ savisaṃyogaṃ phalaṃ,

phalaṃ dharmā: | katame ? "saṃskṛtā dharmā:
pratisaṅkhyānirodhaśca" (dra^-a.ko. 1-4,5)

iti śāstram |

evaṃ tarhi phalatvādasaṃskṛtasya hetunā bhavitavyam, yasya
tat phalam; hetutvācca

phalena bhavitavyam, yasya taddhetu: ?

saṃskṛtasyaiva dharmasya hetuphale bhavata:,

nāsaṃskṛtasya te ||55||

kiṃ kāraṇam ? ṣaḍvidhahetvasambhavāt,
pañcavidhaphalāsambhavācca |

-------------------

niṣyandaphalena hi saphala: sabhāgahetu:,
taccānāgatasyāyuktam; pūrvapaścimatābhāvādityevamādi |

yaccaitat kāraṇamuktaṃ sabhāgaheto:,
sarvatragahetorapyuktarūpaṃ veditavyam | sabhāgahetukalpo hi

sarvatragahetu: | sabhāgaheturhi kliṣṭa: kliṣṭānām,
sarvatragaheturapi kliṣṭa:, kliṣṭānāmeva |

kliṣṭadharmasāmānyakāraṇatvena tvayaṃ sabhāgaheto:
pṛthagvyavasthāpyata iti uktametat | sabhāga-

hetuvadeva cāyaṃ nānāgata:, niṣyandaphalena ca saphala iti,
tadvadevāsya vārttā |

"tryadhvakāstraya:" iti | trayadhvakā eva trayastraya eva
tryadhvakā ityavadhāraṇāt |

kāraṇaheturanyathā bhavati | kathaṃ cānyathā ?
sarvādhvakaścādhvavinirmuktaśceti | svato'nye hi

svabhāvavarjyā: sarvadharmā: kāraṇaheturiti | ata evameva
bhavati, nānyathā |

hetu: phalamityanyonyāpekṣayaitad dvayamityata: pṛcchati-kiṃ
punastat phalaṃ yasyaite

hetava iti |

"saṃskṛtaṃ savisaṃyogaṃ phalam" iti |
ākāśāpratisaṅkhyānirodhavarjyā: sarvadharmā:

phalamityuktaṃ bhavati |

evaṃ tarhīti vistara: | phalatvādasaṃskṛtasya
phalamasaṃskṛtamiti kṛtvā hetunā svato'nye-

nāsya bhavitavyam | yasya hetostadasaṃskṛtaṃ phalam |
shetutvāccāsaṃskṛtasya svato'nyenāsya

phalena bhavitavyam, yasya phalasya tadasaṃskṛtaṃ hetu: |
nāsaṃskṛtasya te hetuphale | asaṃskṛtaṃ

pratisaṅkhyānirodhalakṣaṇaṃ visaṃyogaphalaṃ bhavati | na
ca tasya hetu:; ajanyatvāt | hetuśca bhavati;

saṃskṛtotpādāvighnabhāvāvasthānāt | na ca tasya phalaṃ
vyavasthāpyate, phalapratigrahaṇadānā-

samarthatvācca | ata eva ca ṣaḍvidhahetvasambhavāditi |
vistara:-na sahabhūheturasya samprayukta-

kaheturvā sambhavati; tena kasyacid dharmasyāsahabhavatvāt,
asamprayogācca | na sabhāgaheturasya

@252

kasmāt mārgo visaṃyogasya kāraṇaheturneṣyate ? yasmāt sa
utpādāvighnabhāvena

vyavasthāpita:, na cāsaṃskṛtamutpattimat |

kasyedānīṃ tatphalam ? kathaṃ vā mārgasya phalam ?
tadvalena prāpte: |

prāptireva tarhi mārgasya phalaṃ prāpnoti ? tasyāmeva
sāmarthyānna visaṃyoga: | anyathā

hyasya prāptau sāmarthyamanyathā visaṃyoge | kathamasya
prāptau sāmarthyam ? utpādanāt | kathaṃ

visaṃyoge ? prāpaṇāt | tasmānna tāvadasya kathañcidapi
hetu: | phalaṃ cāsya visaṃyoga: |

-------------------

kaścid bhavati, asaṃskṛtasyāsadṛśatvāt,
samānabhūmitvāyogācca | ata eva cāsya na sarvatragahetu:

asya cākliṣṭatvāt | na cāsya vipākahetu:
asaṃskṛtasyāvipākasvabhāvatvāt | vipāko hi

sattvasaṃkhyāto dhātupatito dharma: | anutpādyatvādeva
cāsyaite hetavo na bhavanti | anutpādyatvādeva

cāsya kāraṇaheturna bhavati | ata evocyate-kasmānmārgo
visaṃyogasya kāraṇaheturneṣyate ?

yasmāt sa utpādāvighnabhāvena vyavasthāpita:, na
cāsaṃskṛtamutpattimaditi | anadhvapatitvāccāsya

hetavo na bhavanti, adhvapatitasya hi dharmasya
heturvyavasthāpyate | evaṃ ṣaḍvidhahetvasambhavānnā-

saṃskṛtasya hetu: | pañcavidhaphalāsambhavācca
nāsaṃskṛtasya phalam | kasmāt ? sāmānyatastā-
vadadhvavinirmuktasya phalapratigrahaṇadānāsamarthatvāt |
tathā hyuktam-

"varttamānā: phalaṃ pañca gṛhṇanti dvau prayacchata:"
(abhi^ ko^ 2.59) ityevamādi |

kiñca na tāvadadhipatiphalaṃ bhavati ? taddhi sahotpannaṃ
paścādutpannaṃ ceṣyate |

"apūrva: saṃskṛtasyaiva saṃskṛto'dhipate: phalam" (abhi^
ko^ 2.58) iti |

taccānutpattimaditi nāsya sahajaṃ paścājjātaṃ vā phalaṃ
bhavati, anutpattimattvādeva | na ca niṣyanda-

phalam, utpattimato hi sadṛśo dharma utpattimān
niṣyandaphalam | ata eva ca na puruṣakāraphalam;

asaṃskṛtasya puruṣakārābhāvāt | yasya hi balena ya
utpadyate prāpyate vā, sa tasya puruṣakāra-

phalam | ata eva ca na visaṃyogaphalam, mārgasyaiva hi balena
visaṃyoga: prāpta:, na cāsaṃskṛto

mārga iti | na cāpi vipākaphalam; vipākahetuvaidharmyāt |
sāsravo hi vipākahetu:, na cāsaṃskṛtaṃ

sāsravamiti | atha vā-pañcavidhaphalāsambhava iti
nāsaṃskṛtasya phalaṃ sambhavati |

yadi mārgo visaṃyogasya kāraṇaheturneṣyate kasyedānīṃ
tat phalam ? hetumatā hi phalena

bhavitavyam, kathaṃ vā kena vā prakāreṇa tat phalam ?
āha-yattāvaduktaṃ kasyedānīṃ tatphalamiti,

mārgasya | yadapyuktaṃ kathaṃ vā tat phalamiti, phalaṃ
tadbalena | mārgabalena prāpterityartha: | atha vaivaṃ

padasambandha:-kasya tat phalamiti, mārgasya tat phalam |
kathaṃ vā tatphalamiti, tadbalena

prāpteriti |

prāptireva tarhi mārgasya phalaṃ prāpnoti | tasyāmeva
prāptau tasya mārgasya sāmarthyānna

visaṃyoga: | kim ? mārgasya phalamityadhikṛtam |
tatrāsāmarthyāditi | evaṃ tatra visaṃyoge

mārgasyāsāmarthyādityartha: | tasmānna na tāvadasya
mārga: kathañcidapi hetu: | ṣaṇṇāṃ hetūnāmanya-

tamo'pi heturasya mārgo na bhavati | phalaṃ cāsya visaṃyoga:
| prāpyaṃ phalaṃ na janyamityabhiprāya: |

pañcavidho hi heturiti kecidicchanti-kāraka:, jñāpaka:,
vyañjaka:, dhvasaṃka:, prāpakaśceti |

@253

athāsatyadhipatiphale kathamasaṃskṛtaṃ kāraṇahetu: ?
utpattyanāvaraṇabhāvena

kāraṇahetu: | na cāsya phalamasti; adhvavinirmuktasya
phalapratigrahaṇadānāsamarthatvāt |

naiva hi kvacidasaṃskṛtaṃ bhagavatā heturityuktam | uktaṃ
tu paryāyeṇa heturiti

sautrāntikā: |

kathamuktam ?

"ye hetavo ye pratyayā rūpasyotpādāya te'pyanityā: |
anityānkhulu

hetupratyayānpratītyotpannaṃ rūpaṃ kuto nityaṃ
bhaviṣyati" evaṃ yāvaddhi vijñānamiti |

evaṃ tarhi vijñānasyālambanapratyayo'pyasaṃskṛtaṃ na
prāpnoti ? utpādāyetyavadhāraṇāt |

prāpnoti ? "ye hetavo ye pratyayā vijñānasyotpādāya
te'pyanityā:" ityuktam,

na tūktam-"ye vijñānasya pratyayā: te'pyanityā:" iti |

nanu ca `hetavo'pi utpādāya ta evānityā:' iti
vacanādasaṃskṛtasyānāvaraṇa-

bhāvamātreṇa kāraṇahetutvāpratiṣedha ukta
ālambanapratyaya: sūtre, na tvanāvaraṇaheturiti,

na sūtre sidhyatyasaṃskṛtasya hetubhāva: ?

-------------------

kārako heturbījamaṅkurasya, jñāpako dhūmo'gne:, vyañjako
dīpo ghaṭasya, dhvaṃsako mudgaro ghaṭasya,

prāpako ratho deśāntaraprāpaṇīyasyeti | tadevaṃ mārga:
prāpako'sya, na janako hetu: | prāpyaṃ ca

visaṃyogaphalaṃ na janyamiti darśitaṃ bhavati |

athāsatyadhipatiphalaṃ iti | vistara:-asaṃskṛtasya yadi
phalaṃ syādadhipatiphalaṃ

syāt; tasya kāraṇahetutvena vyavasthāpanāt |
"nāsaṃskṛtasya te" iti vacanāt tadapyasya

nivāritamiti paricchinne codaka:
pṛcchati-athāsatyadhipatiphale kathamasaṃskṛtaṃ
kāraṇahetu: |

utpattyanāvaraṇabhāvena kāraṇahetu:,
utpattyanāvaraṇabhāvavacanāt | saṃskṛtameva
pratīdamasaṃskṛtaṃ

kāraṇaheturvyavasthāpyate, nāsaṃskṛtaṃ pratīti
darśitaṃ bhavati | kasmādasya saṃskṛtavat phalaṃ na

vyavasthāpyate ? ityata āha-na cāsya phalamasti;
adhvavinirmuktasya phalapratigrahaṇadānā-

samarthatvāditi | adhvasaṃgṛhītasyaiva hi dharmasya
phalapratigrahaṇadānasāmarthyamasti, nānyasya |

vakṣyati hi-"varttamānā: phalaṃ pañca gṛhṇanti dvau
prayacchata:" (abhi^ ko^ 2.59) iti |

uktaṃ tu paryāyeṇa, heturiti | paryāyeṇoktam, na
svaśabdenetyartha: |

te'pi anityā iti | te'pyanityā evetyavadhāraṇādarthānna
nityo heturityuktaṃ bhavati |

ālambanapratyayo'pīti | yathā hetavo'trānityā uktā:, evaṃ
pratyayā apyanityā

evoktā:; "ye hetavo ye pratyayā:" iti vacanāt |
tasmādasaṃskṛtamālambanapratyayo na prāpnoti |

utpādāyetyavadhāraṇāditi | ye hetavo ye pratyayā
rūpasyotpādāya te'pyanityā:, na tu ye'nutpādāya |

dvividhā hi pratyayā:-janakāśca, ajanakāśca |
ālambanapratyayaścājanaka:; ālambanamātratvāt |

ālambanapratyayo hi nirudhyamāne dharme kāritraṃ karoti,
varttamānaiścittacaittairgrahaṇāt |

"nirudhyamāne kāritraṃ dvau hetū kuruta:" (abhi^ ko^ 2.63)
iti vacanāt |

nanu ca hetavo'pīti vistara: | heturapi janakaścājanakaśca |
tasmādasaṃskṛtasyānāvaraṇa-

@254

yadyapi nokta:, na tu pratiṣiddha: | sūtrāṇi ca
bahunyantarhitānīti kathamettanni-

rdhāryate-nokta iti |

atha ko'yaṃ visaṃyogo nāma ? nanu coktaṃ
prāk-"pratisaṅkhyānirodha:" iti ?

tadānīṃ "pratisaṅkhyānirodha: katama: ? yo visaṃyoga:"
ityuktam, idānīṃ "visaṃyoga:

katama: ? ya: pratisaṅkhyānirodha:" ityucyate,
tadidamitaretarāśrayaṃ vyākhyānasamarthaṃ

tatsvabhāvadyotane, tasmādanyathā tatsvabhāvo vaktavya: ?

āryaireva tatsvabhāva: pratyātmavedya: | etāvat tu śakyate
vaktum-nityaṃ kuśalaṃ

cāsti dravyāntaram | tadvisaṃyogaścocyate
pratisaṅkhyānirodhaśceti sarvamevāsaṃskṛta-

madravyamiti |

sautrāntikā:-na hi tad rūpavedanādivat bhāvāntaramasti,
kiṃ tarhi ?

spraṣṭavyābhāvamātramākāśam | tadyathā hyandhakāre
pratighātamavindanta ākāśamityāhu: |

utpannānuśayajanmanirodhe
pratisaṅkhyābalenānyasyānutpāda: pratisaṅkhyānirodha: |

vinaiva pratisaṅkhyayā pratyayavaikalyādanutpādo ya:
so'pratisaṅkhyānirodha: | tadyathā nikāya-

sabhāgaśeṣasyāntarāmaraṇe |

-------------------

bhāvamātreṇa ajanakasyāpi kāraṇahetutvāpratiṣedha: |
ukta ālambanapratyaya: sūtra iti | "catasra:

pratyayatā:" ityatra sūtre | na tu pratiṣiddha: |
dharmatāyā avirodhānna doṣa ityabhiprāya: | sūtrāṇi

ca bahūnyantarhitāni | mūlasaṅgītibhraṃśāt | atrācāryo
na nirbandhaṃ karoti-dharmatāvirodhī nāstīti;

kintu asaṃskṛtameva vicāryate-asti vā, na veti |

sarvamevāsaṃskṛtamiti | na kevalaṃ pratisaṃkhyānirodha: |

rūpavedanādivaditi | ādiśabdena saṃjñādīnāṃ grahaṇam
| yathā rūpād vedanābhāvāntaraṃ

vedanāyāśca saṃjñā yāvat saṃskārebhyo vijñānam,
tathā na rūpādibhya: pañcabhyo'saṃskṛtaṃ

bhāvāntaramasti | ato nāsaṃskṛtaṃ dravyamiti
sautrāntikā: | spraṣṭavyābhāvamātramiti | saprati-

ghadravyābhāvamātramityartha: | avindanta iti | alabhamānā:
|

utpannānuśayajanmanirodhe utpannānāmanuśayānāṃ
janmanaśca nirodhe pratisaṅkhyābalena

prajñābalena anyasyānuśayasya janmanaścānutpāda:
pratisaṅkhyānirodha: | tadevamanuśayanirodha:

samudayasatyanirodha:, janmanirodho du:khasatyanirodha ityuktaṃ
bhavati | sopadhiśeṣanirupadhi-

śeṣanirvāṇavyavasthāpanārthaṃ cobhayanirodhavacanam |
sautrāntikanayena ke'nuśayā: ? kathaṃ ca teṣāṃ

janmanaśca pratisaṅkhyābalena nirodha: ?
aṣṭānavateranuśayānāṃ vāsanānuśaya: | yasya
cānuśayasya

ya: pratipakṣo mārga: pratisaṅkhyā tena saha prathame
kṣaṇe so'nuśaya utpadyate, tadbalād dvitīyādiṣu

kṣaṇeṣu tasya nirodha: | tadbalādeva ca paunarbhavikasya
janmano'pratisandhiko nirodha: | tadyathā
nikāyasabhāgaśeṣasyeti | vistara:-nikāyasabhāgo
manuṣyatvādilakṣaṇa:, ātmabhāvo vā

pañcaskandhalakṣaṇa:, tasya śeṣastallakṣaṇa
evotpadyamāna:, tasya nikāyasabhāga śeṣasyāntarāmaraṇe

āyuṣyaparisamāpta eva pratyayavaikalyād yo'nutpāda:
so'pratisaṅkhyānirodha: | pratyayavaikalyaṃ

@255

nikāyāntarīyā: punarāhu:-anuśayānāmutpattau prajñāyā:
sāmarthyam, ato'sau

pratisaṅkhyānirodha: |

yastu puna: du:khasyānutpāda: sa
utpādakāraṇanuśayavaikalyādeveti na tasmin

prajñāyā: sāmarthyamasti, ato'sāvapratisaṅkhyānirodha iti
? so'pi tu nāntareṇa pratisaṅkhyāṃ

sidhyatīti pratisaṅkhyānirodha evāsau |

ya evotpannasya paścādabhāva: sa eva svarasaṃ
nirodhādapratisaṅkhyānirodha ityapare |

asyāṃ tu kalpanāyāmanityo'pratisaṅkhyānirodha: prāpnoti;
avinaṣṭe tadabhāvāt |

nanu ca prati saṅkhyānirodho'pyanitya: prāpnoto;
pratisaṅkhyāpūrvakatvāt | na vai

sa pratisaṅkhyāpūrvaka:, na hi pūrvaṃ pratisaṅkhyā
paścādanutpannānāmanutpāda: | kiṃ tarhi ?

pūrvameva sa teṣāmanutpādo'sti | vinā tu pratisaṃkhyayā
ye dharmā utpatsyante tadutpannāyāṃ

pratisaṃkhyāyāṃ punarnopapadyanta iti |

etadatra pratisaṅkhyāyā: sāmarthyaṃ yaduta
akṛtotpattipratibandhānāmutpatti-

pratibandhabhāva: |

yadi tarhi anutpāda eva nirvāṇam, idaṃ sūtrapadaṃ kathaṃ
nīyate-"pañcemānīndriyāṇi

āsevitāni bahulīkṛtāni atītānāgatapratyutpannasya
du:khasya prahāṇāya saṃvarttante"

iti ? prahāṇaṃ hi nirvāṇam, anāgatasyaiva cānutpāda:,
nātītapratyutpannasyeti ?

astyetadevam; kintu tadālambanakleśaprahāṇāt du:khasya
prahāṇamuktaṃ bhagavatā-

-------------------

punarantyānāṃ skandhānāṃ maraṇabhavākhyānāṃ
nikāyasabhāgasambandhe yadasāmarthyam, upakaraṇādi-

pratyayāsāmagryāt |

ato'sau pratisaṅkhyānirodha iti | sopadhiśeṣo
nirvāṇadhātu: | du:khasyānutpāda

iti nirupadhiśeṣa: | so'pi tu du:khasyānutpādo
yo'pratisaṅkhyānirodha ityukta: | nāntareṇa

pratisaṅkhyā sidhyati | utpattikāraṇānuśayavaikalyasya
pratisaṃkhyānakṛtatvāt | ata: pratisaṅkhyā-

nirodha evāsau |

svarasaṃ nirodhāditi | svātmanā nirodhānna
prajñāsāmarthyenetyartha: | avinaṣṭe tadbhāvāditi

avinaṣṭe tasminnanuśaye
tasyāpratisaṅkhyānirodhasyābhāvāt |

akṛtotpattipratibandhānāmiti | akṛta utpattau pratibandha
eṣāmityakṛtotpatti-

pratibandhā:, teṣām ya utpattipratibandhabhāva:, etadatra
pratisaṅkhyāyā: sāmarthyam |

yadi tarhyanutpāda eveti | vistara:-prahāṇaṃ hi
nirvāṇamabhipretam | anāgatasyaiva

cānutpāda iti yadi nirvāṇamucyate,
atītapratyutpannasyotpannatvānnāstyanupāda iti
kathamidamuktaṃ

sūtre-atītānāgatapratyutpannasya du:khasya prahāṇāya
saṃvarttanta iti | tatsūtrapadaṃ kathaṃ nīyate ?

yasya punardravyāntaraṃ nirvāṇaṃ
tasyātītapratyutpannayorapi tadāsevanādibhirnirvāṇaṃ
prāpyata iti sunīta-

padaṃ sūtraṃ bhavatīti | tadālambana kleśaprahāṇāditi |
atītapratyutpannadu:khālambanakleśa-

@256

"yo rūpe cchandarāgastaṃ prajahīta | chandarāge prahīṇe
evaṃ vastad rūpaṃ prahīṇaṃ bhaviṣyati

parijñātam, yāvad vijñānam" ( ) iti | evaṃ
traiyadhvikasyāpi du:khasya

prahāṇaṃ yujyate |

athāpyatītānāgatapratyutpannasya kleśasya
prahāṇāyetyucyeta ? atrāpyeṣa naya: |

atha vāyamabhiprāya:-bhavedatīta: kleśa: paurvajanmika:,
pratyutpanna: kleśa

aihajanmiko yathā tṛṣṇāvicariteṣvaṣṭādaśa
tṛṣṇāvicaritānyatītamadhvānamupādāyetyatītaṃ

janmādhikṛtyoktam, evaṃ yāvat pratyutpannam | tena ca
kleśadvayenāsyāṃ santatau bījabhāva

āhito'nāgate'syotpattaye | tasya prahāṇāt tadapi
prahīṇaṃ bhavati, yathā vipākakṣayāt

karma kṣīṇaṃ bhavati |

anāgatasya punardu:khasya kleśasya vā bījābhāvāt
atyantamanutpāda: prahāṇam;

-------------------

prahāṇādityartha: | yo rūpe chandarāga iti | yo
vedanāyāṃ saṃjñāyāṃ saṃskāreṣu vijñāne
chandarāgastaṃ

prajahīta | chandarāge prahīṇe evaṃ vastadvijñānaṃ
prahīṇaṃ bhaviṣyati | evaṃ traiyadhvikasyāpi du:khasyeti |

chandarāgaprahāṇameva rūpādidu:khaprahāṇam, tasya
cānāgatasya cchandarāgasyānutpādo bhavati |

atastraiyadhvikasyāpi du:khasya prahāṇaṃ yujyata iti
darśayati | eṣa eva naya iti |

`yadyatītānāgatapratyutpannasya kleśasya prahāṇāya' iti
pāṭha:, tatrāpyeṣa eva naya iti | ya:

kleśe rāge dveṣe vā cchandarāgastaṃ prajahīteti vistara:
| tadālambanakleśaprahāṇādapi kleśasya

prahāṇam, na svabhāvata eveti traiyadhvikasyāpi kleśasya
prahāṇaṃ yujyata ityartha: |

atha veti | vistara:-pūrvajanmani bhava: paurvajanmika: | iha
janmani bhava aihajanmika: |

tadevamaikakṣaṇika: kleśa: paryudasto bhavati | kathametat
pratyetavyam-paurvajanmika: sarvakleśa:

aihajanmikaśca, na punaraikakṣiṇaka: ? ityata
āha-anyatrāpyevandarśanādevaṃ pratyetavyam | yathā

tṛṣṇāvicariteṣviti | vistara: | aṣṭādaśa
tṛṣṇāvicaritāni kathamatīte'dhvanyekasmin kṣaṇe

yojyanta ityato'tītaṃ janmādhityoktam-"aṣṭādaśa
tṛṣṇāvicaritāni | asmīti bhikṣava:

satītthamastīti bhavati, evamasmītyanyathāsmīti
sadasmītyasadasmīti bhavati | bhaviṣyāmītyasya

bhavati-na bhaviṣyāmītthaṃ bhaviṣyāmyevaṃ
bhaviṣyāmyanyathā bhaviṣyāmītyasya bhavati | syāmityasya

bhavati-itthaṃ syāmevaṃ syāmanyathā syāmityasya bhavati |
api syāmityasya bhavati-apītthaṃ

syāmapyevaṃ syāmapyanyathā syāmityasya bhavati | evaṃ
yāvat pratyutpannam | tathehāpi paurvajanmika:

kṛtsna: kleśapravāha aihajanmikaśca sambadhyate
naikakṣaṇika iti | tadevaṃ prasādhyatābhiprāyaṃ

bravīti | tena ca kleśadvayeneti |
vistara:-paurvajanmikenaihajanmikena ceti kleśadvayenāsyāṃ

santatau pratyutpannāyāṃ bījabhāvo vāsanālakṣaṇaṃ
sāmarthyamāhito'nāgate'syotpattaye | tasya

bījabhāvasya prahāṇāt tadapi kleśadvayaṃ prahīṇaṃ
bhavati | yathā vipākakṣayād vipākopabhogāt

karma kṣīṇaṃ bhavatītyupacaryate, tadvat |

anāgatasya tarhi kathaṃ prahāṇaṃ vyavasthāpyate, na hi
tena santatau bījabhāva āhito

yasya prahāṇāt bhavet ? ityata āha-anāgatasya
punardu:khasya kleśasya vā bījabhāvādatyanta-

@257

anyathā hyatītapratyutpannasya kiṃ prahātavyam ? na hi
niruddhe nirodhābhimukhe ca yatna:

sārthako bhavatīti |

yadyasaṃskṛtaṃ nāstyeva yaduktaṃ bhagavatā-"keciddharmā:
saṃskṛtāścāsaṃskṛtā vā,

virāgasteṣāmagra ākhyāyate" iti, kathamasatāmasannagro
bhavitumarhati ?

na vai nāstyevāsaṃskṛtamiti brūma: | etattu tadīdṛśaṃ
yathā'smābhiruktam | tadyathā-

`asti śabdasya prāgabhāva:', `asti paścādabhāva:'
ityucyate | atha ca punarnābhāvo

bhāva: sidhyati | evamasaṃskṛtamapi draṣṭavyam | abhāvo'pi
kaścit praśasyatamo bhavati ya:
sakalasyopadravasyātyantamabhāva

ityanyeṣāṃ so'gra iti prasaṃsāṃ labdhumarhati,
vineyānāṃ tasminnupacchandanārtham |

yadyapyasaṃskṛtamabhāvamātraṃ syāt, nirodha āryasatyaṃ
na syāt | na hi tat

kiñcidastīti ?

kastāvadayaṃ satyārtha: ? nanu cāviparītārtha: |
ubhayamapi caitadaviparītaṃ

dṛṣṭamāryairyaduta du:khaṃ ca du:khameveti,
du:khābhāvaścābhāva eveti ko'syāryasatyatve virodha: |

kathamabhāvaśca nāma tṛtīyaṃ cāryasatyaṃ syāt ?  uktaṃ
yathāryasatyaṃ dvitīyasya cānantaraṃ

dṛṣṭamuddiṣṭaṃ ceti tṛtīyaṃ bhavati |

yadyasaṃskṛtamabhāvamātraṃ syād,
ākāśanirvāṇālambanavijñānamasadālambanaṃ syāt |

etadatītānāgatasyāstitvacintāyāṃ cintayiṣyāma: |

yadi punardravyamevāsaṃskṛtamiṣyeta, kiṃ syāt | kiṃ ca
puna: syāt ? vaibhāṣikapakṣa:

pālita: syāt | devatā enaṃ pālayiṣyanti pālanīyaṃ cet
maṃsyate | abhūtaṃ tu parikalpitaṃ

syāt | kiṃ kāraṇam ? na hi tasya rūpavedanādivat svabhāva
upalabhyate, na cāpi

cakṣurādivat karma |

-------------------

manutpāda: prahāṇamiti bījabhāvaśca pratisaṅkhyābalena
bhavati | na hi niruddhe'tīte nirodhābhimukhe

ca pratyutpanne yatna: pratipakṣotpādane yatna: sārthaka:
saprayojanamityartha: |

virāgasteṣāmagra iti | rāgakṣayo virāga:
pratisaṅkhyānirodha ityartha: |

kathamasatāmasannagro bhavitumarhatīti |
kathamasatāmākāśādīnāmasaṃskṛtānāmasannasaṃskṛto

virāgo'gro bhavitumarhatīti ?

asyottaraṃ bravīti-abhāvo'pi kaściditi vistara: |

dvitīyasya ceti | dvitīyasya samudayasatyasyānantaraṃ
dṛṣṭaṃ svayaṃ prajñayā uddiṣṭaṃ parebhyo

deśanayā trayāṇāṃ pūraṇaṃ tṛtīyaṃ bhavati |

kiṃ puna: syāditi | ko doṣa: syādityartha: | kiñca puna:
syāditi | ko guṇa:

syādityartha: | kiñca puna: syāditi guṇaparipraśna
āha-vaibhāṣikapakṣa: pālita: syāditi |

yat tūktam-kiṃ syāt ko doṣa: syādityatrocyate-abhūtaṃ tu
parikalpitaṃ syāditi | doṣa:

@258

`amuṣya ca vastuno'yaṃ nirodha:' iti ṣaṣṭhīvyavasthā
kathaṃ prakalpyate, nahi

tasya tena sārdhaṃ kaścit sambandha:;
hetuphalādibhāvāsambhavāt; pratiṣedhamātraṃ tu yujyate-

amuṣyābhāva iti ?

bhāvāntaratve'pi yasya kleśasya prāptivicchedād yo nirodha:
prāpyate sa tasyeti

vyapadiśyate |

tasyaitarhi prāptiniyame ko hetu: ?
"dṛṣṭadharmanirvāṇaprāpto bhikṣu:" ityuktaṃ sūtre |

tatra kathamabhāvasya prāpti: syāt ? pratipakṣalābhena
kleśapunarbhavotpādātyantaniruddhāśraya-

lābhāt prāptaṃ nirvāṇamityucyate |
āgamaścāpyabhāvamātraṃ dyotayati | evaṃ hyāha-"yat
svalpasya du:kha-

syāśeṣaprahāṇaṃ pratini:sargo vyantībhāva: kṣayo
virāgo nirodho vyupaśamo'staṅgama:

anyasya ca du:khasyāpratisandhiranutpādo'prādurbhāva: | etat
kāntametat praṇītaṃ yaduta

sarvopādhipratini:sargastṛṣṇākṣayo virāgo nirodho
nirvāṇam" iti |

kimevaṃ neṣyate-nāsmin prādurbhāva ityato'prādurbhāva iti
? asamarthāmetāṃ saptamīṃ

paśyāma: | kimuktaṃ bhavati ? nāsmin prādurbhavatīti yadi
satītyabhisambadhyate, nitya-

mevāprādurbhāvaprasaṅga:; nirvāṇasya nityatvāt |

atha prāpta ityabhisambadhyate; yata eva tatprāpti:
parikalpyate tasminneva sammukhībhūte

prāpte vā du:khasyeṣyatāmaprādurbhāva: | ayaṃ ca
dṛṣṭānta eva sūpanīto bhavati-

-------------------

syādityartha: | rūpavedanādivaditi | pratyakṣata:
cakṣurādivaditi | karmato'numānata ityartha: |

asakṛd vyākhyātametat |

vastuna iti | rāgadivastuna: | hetuphalādibhāvasambhavāditi
| ādiśabdena svasvāmya-

vayavāvayavisambandhādayo gṛhyante | na hi vastuno nirodhe
hetu: phalamavayavāvayavītyevamādi |

tasyaitarhi prāptiniyama iti | vistara:-tasya nirodhasya
yo'yaṃ prāpterniyama:-asyaiva

nirodhasya prāptirnānyasyeti, tasmin prāptiniyame ko hetu: ?
na hi nirodhasya prāptyā sārdhaṃ

kaścit sambandho'sti; hetuphalādibhāvāsambhavāt |
dṛṣṭadharmanirvāṇaprāpta iti | pratyakṣe janmani
nirvāṇaprāpta: sopadhiśeṣanirvāṇastha ityartha: |

yadyabhāva: kathamasya prāpti: syāt, pratipakṣalābheneti |
vistara:-āryamārgalābhena kleśasya

punarbhavasya cotpāde'tyantaviruddhasyāśrayasya lābhāt
prāptaṃ nirvāṇamityucyate | abhāvamātratva-

miti | mātraśabdo dravyāntaratvanivṛttyartha: | yat
khalvasyeti | vistara:-prahāṇaṃ yāvada prādurbhāva

iti paryāyaśabdā ete | aprādurbhāva ityetat
sphuṭamityudāharaṇamuktam |

nāsmin prādurbhāva ityato'prādurbhāva
ityadhikaraṇasādhanamiti darśayanti, na tu

aprādurbhūtiraprādurbhāva iti bhāvasādhanamityartha: |
yata eva tatprāpti: parikalpyate yato mārgāt

prahāṇaprāpta: parikalpyate, tasmin sati mārge prāpte vā
du:khasyeṣyatāmaprādurbhāva:, kimanyena

@259

"pradyotasyeva nirvāṇaṃ vimokṣastasya cetasa:" ( ) iti |

yathā pradyotasya nirvāṇamabhāva:, evaṃ bhagavato'pi cetaso
vimokṣa iti |

abhidharme'pi coktam-"avastukā dharmā: katame ? asaṃskṛtā
dharmā:" iti |

avastukā: = aśarīrā:, asvabhāvā ityuktaṃ bhavati |

nāsyāyamartha: | kastarhi ? pañcavidhavastu | 1.
svabhāvastu, yathoktam-"yadvastu

pratilabdhaṃ samanvāgata: sa tena vastunā" iti | 2.
ālambanavastu, yathoktam-

"sarvadharmajñeyā jñānena yathāvastu" iti | 3.
saṃyogavastu, yathoktam-"yasmin vastuni

anunaya: saṃyojanena samprayukta: pratighasaṃyojanenāpi
tasmin" iti | 4. hetuvastu,

yathoktam-"savastukā dharmā: katame ? saṃskṛtā dharmā:"
iti | 5. parigrahavastu,

yathoktam-"kṣetravastu gṛhavastu" iti |

tadatra heturvastu śabdenokta: | tasmādastyevāsaṃskṛtaṃ
dravyata iti vaibhāṣikā: |

tasya tu hetuphale na vidyete iti | gataṃ tāvadetat ||55||

athaiṣāṃ phalānāṃ katamat phalaṃ kasya heto: ?

vipākaphalamantyasya,

vipākaheturante'bhihitatvāt antya:, tasya vipākaphalam |

pūrvasyādhipajaṃ phalam |

kāraṇahetu: pūrvamuktatvāt pūrva:, tasyādhipajaṃ phalam |
anāvaraṇabhāva-

mātreṇāvasthitasya kimādhipatyam ? etadevādhipatyam |
aṅgībhāvo'pi vāsati

kāraṇaheto:, tadyathā-"pañcasu vijñānakāyeṣu
daśānāmāyatanānāṃ bhājanaloke ca

-------------------

nirvāṇena parikalpitena ! vimokṣastasya cetasa iti |
nirupadhiśeṣanirvāṇakāle bhagavata: |

yathāvastu yathālambanam | saṃyogasya vastu yatra kleśena
saṃyujyate | savastukā dharmā iti

sahetukā: | parigrahavastu | parigṛhyata iti parigraha: sa eva
vastu parigrahavastu ||55||

ante'bhihitatvāditi | kārikāyā ante vipākahetu: paṭhita: |
tasya vipākaphalameva |

pūrva: kāraṇahetu: ślokādau paṭhitatvāt, tasya
"adhipajaṃ phalam" | adhipatiradhipa:,

tasmājjātamadhipajam, adhipatiphalamityartha: |
pūrvasyādhipatamiti kecit paṭhanti | adhipateridaṃ

phalamādhipatamiti | ādhipatyamiti tu prāpnoti;
"dityadityādityapatyuttarapadāṇṇya:"

(pā^ su^ 4.1.85) ityapavādāt |
athāpavādaviṣaye'pyutsargasamāveśa iti bhavet, bhavedetad
rūpam |

etadevādhipatyamiti | yadanāvaraṇabhāvamātrāvasthānam |
aṅgībhāvo'pi vāstīti | pradhāna-

bhāvo'pi, janakabhāvo'pītyartha: | tadanena dvividhasyāpi
kāraṇaheto: kārakasya vā, adhyupekṣa-

kasya vādhipatiphalamastīti darśitaṃ
bhavatyanyatrāsaṃskṛtāt | yasmād vakṣyati-"apūrva:

saṃskṛtasyaiva saṃskṛto'dhipate: phalam" (abhi^ ko^ 2.58)
iti | daśānāmayatanānāmiti |

cakṣūrūpāyatanayoryāvat kāyaspraṣṭavyāyatanayo: |
"cakṣu: pratītya rūpāṇi cotpadyate cakṣurvijñānaṃ

@260

karmaṇām | śrotrādīnāmapyasti cakṣurvijñānasyotpattau
pāramparyeṇādhipatyam; śrutvā

draṣṭukāmatotpatte:" ( ) ityevamādi yojyam |

sabhāgasarvatragayorniṣyanda:,

sadṛśaphalatvādanayorni:ṣyandaphalam |

pauruṣaṃ dvayo: ||56||

sahabhūsamprayuktakahetvo: puruṣakāraphalam |
puruṣabhāvāvyatirekāt purukāra: puruṣa

eva, tasya phalaṃ pauruṣam |

ko'yaṃ puruṣakāro nāma ? yasya dharmasya yat kāritram |
puruṣakāra iva hi

puruṣakāra: | tadyathā-kākajaṅghā oṣadhi:, mattahastī
manuṣya iti |

kimanyeṣāmapyasti puruṣakāraphalam ? utāho dvayoreva ?
anyeṣāmapyastyanyatra

-------------------

yāvat kāyaṃ pratītya spraṣṭavyāni cotpadyate
kāyavijñānam" iti vacanāt | kāraṇahetureva

cāyam | na hi cakṣurādīnyāyatanāni
cakṣurvijñānādīnāṃ sahabhūhetvādaya: pañca hetava:
sambhavanti,

manaāyatanaṃ tu manovijñānasya sabhāgahetvādi sambhavati |
dharmāyatanamapi sahabhūsamprayuktakahetvādi

sambhavatīti na kāraṇaheturevetyavadhāryate | tasmād
daśānāmityuktam, na dvādaśānāmiti |

bhājanaloke ca karmaṇām | kim ? aṅgībhāvo'sti |
kāraṇahetorityadhikṛtam, bhājanaloko

hi kuśalākuśalakarmajanito'pyavyākṛto'pi na
vipākaphalamiṣyate, "sattvākhyo vipāka:"

(abhi^ ko^ 2.57) iti lakṣaṇāt | tasmāt
kāraṇahetoretadadhipatiphalam |

śrotrādīnāmapi | na kevalaṃ cakṣuṣo'sti, kim ?
cakṣurvijñānasyotpattau pāramparyeṇādhi-

patyam na sākṣād, yathā cakṣuṣa: | kathaṃ jñāyate ?
ityāha-śrutvā draṣṭukāmatotpatte: | draṣṭukāmatāyāṃ

ca cakṣurvijñānamutpadyata ityabhiprāya: | evamādi
yojyamiti | ghrātvā draṣṭukāmatotpatterityādi

yojyam |

"sabhāgasarvatragayorniṣyanda:" | phalamiti varttate |
sabhāgasarvatragahetvoreva niṣyanda-

phalamityavadhāryate | puruṣakāraphalamapi hi tayoranantaraṃ
sambhavati |

"pauruṣaṃ dvayo:" iti | puruṣakāraphalameva
sahabhūsamprayuktakahetvorityavadhāraṇam |

puruṣakārasya phalaṃ pauruṣam, puruṣakāraphalamityartha: |
puruṣabhāvāvyatirekāt puruṣakāra: puruṣa-

bhāvānna vyatirikta: | puruṣakarmaiva hi puruṣakāra:, na
puruṣādanya: | na hi karma karmavadbhyo'nya-

diṣyate bauddhai: | tasmāt puruṣakārasya yat phalaṃ tat
puruṣasyaiveti pauruṣamityucyate | yasya

dharmasya yat kāritramiti | yasya dharmasya yatkarma yā kriyā
sā tasya puruṣakāra ityartha: | nanu

cāntarvyāpārapuruṣābhāve dharmamātraṃ puruṣa ityato
dharmakāra iti prāpnoti, na puruṣakāra: ? ityata

āha puruṣakāra iva hi puruṣakāra: | yathā loke kalpitasya
puruṣasya puruṣakāra:, evaṃ dharmasyāpīti

puruṣakāra iva puruṣakāra: | dṛṣṭāntaṃ
kathayati-kākajaṅghā oṣadhirityādi | kākajaṅghākārā

oṣadhi: kākajaṅghetyucyate | mattahastīva yo dṛṣṭa:
śūro vā sa manuṣyo mattahastīti |

kimanyeṣāmiti | hetūnām | anyeṣāmapyasti
sabhāgasarvatragakāraṇahetūnām | anyatra

@261

vipākaheto:; yasmāt sahotpannaṃ samanantarotpannaṃ vā
puruṣakāraphalaṃ bhavati | na caiva

vipāka: |

tasyāpyasti viprakṛṣṭapuruṣakāraphalam | yathā
karṣakāṇāṃ sasyamityapare ||56||

kiṃ punaridaṃ vipākaphalaṃ nāma kiṃ yāvadadhipatiphalam ?

vipāko'vyākṛto dharma:,

anivṛtāvyākṛto hi dharmo vipāka: | asattvākhyo'pi syād |
atha āha-

sattvākhya:,

aupacayiko'pi syāt, nai:ṣyandiko'pi ? ata āha-

vyākṛtodbhava: |

kuśalākuśalaṃ hi vipākaṃ prati vyākaraṇād vyākṛtam |
tasmādya uttarakālaṃ

bhavati na yugapad nāpyantaraṃ sa vipāka: | etad vipākasya
lakṣaṇam |

kasmādasattvākhyo'rtha karmajo na vipāka: ?
sādhāraṇatvāt | anyo'pi hi

tat tathaiva paribhoktuṃ samartha: | asādhāraṇastu vipāka:
| na hyanyakṛtasya karmaṇo'nyo

vipākaṃ pratisaṃvedayate |

adhipatiphalaṃ kasmāt pratisaṃvedayate ?
sādhāraṇakarmabhūtatvāt |

ni:ṣyando hetusadṛśa:,

-------------------

vipākaheto: | kasmād ? ityāha-yasmāt sahotpannaṃ
samanantarotpannaṃ vā puruṣakāraphalamiti |

sahabhūsamprayuktakahetvorhi sahotpannaṃ phalamuktam | tacca
puruṣakāraphalameva | na hyanyat phalaṃ

sahotpannamasti | sabhāgasarvatragahetvoranantarotpannameva
puruṣakāraphalam | kāraṇahetostūbhayathā |

kiṃ punarniṣyandaphalādadhipatiphalād vānyat
puruṣakāraphalam ? netyucyate; tadeva hi phalaṃ

tattannāma labhate | tathā hi
taddhetusadṛśotpatterniṣyandaphalam | tadbalenotpatte:
puruṣakāraphalam |

avighnabhāvāvasthānenotpatteścādhipatiphalamiti | na caiva
vipāka: | kim ? sahotpanno vā

samanantarotpanno vetyadhikṛtam ||56||

"vipāko'vyākṛto dharma:" iti | vistara:-avyākṛta eva
sattvākhya eva

vyākṛtodbhava evetyavadhāraṇam | avyākṛta iti
anivṛttāvyākṛto vivakṣita: |

sattva iti ākhyā yasya sa: "sattvākhya:" | satvasantānaja
ityartha: |

vyākṛtādudbhavatīti "vyākṛtodbhava:" |
aupacayikanaiṣyandikau tu na vyākṛtādudbhavata: |

nanu ca indriyamahābhūtopacayo dhyānaviśeṣasamāpannasya
bhavati, asāvapi vyākṛtādudbhavati, sa

vipāka: prāpnoti, nirmāṇacittaṃ cāpi, tathaiva
samādhibhūtacittatvāt ? naiṣa doṣa:; vyākṛtodbhava:

ityucchabda: uttarakālārtha: | vyākṛtāt
kuśalādakuśalādvā ya uttarakālameva bhavati

yugapannāpyanantaraṃ sa vipāka iti | samādhijastūpacaya:
samādhinā saha cānantaraṃ ca bhavati |

nirmāṇacittaṃ tvanantarameva ca bhavati | vipākaśca
samānabhūmika evābhipreta ityetaccobhayaṃ

bhinnabhūmikamapi bhavatīti na vipākasya prasaṅga: |
niṣyando hetusadṛśa iti | kuśalakliṣṭā-

@262

hetorya: sadṛśo dharma: sa niṣyandaphalam,
tadyathā-sabhāgasarvatragahetvo: |

yadi sarvatragahetorapi samānaṃ phalam, kasmānna
sabhāgahetoreveṣyate ? yasmād

bhūmita: kliṣṭatayā cāsya sādṛśyam, na tu prakārata: |
yasya tu prakārato'pi sādṛśyaṃ

so'bhyupagamyata eva sabhāgahetu: |

ata eva yo yasya sabhāgahetu: sarvatragaheturapi sa tasyeti
catuṣkoṭi: kriyate |

prathamā koṭi:-asarvatraga: sabhāgahetu:,
dvitīyā-anyanaikāyika: sarvatragahetu:,

tṛtīyā-ekanaikāyika: sarvatragahetu:,
caturthī-etānākārān sthāpayitveti |

visaṃyoga: kṣayo dhiyā ||57||

kṣaya: = nirodha: | dhī: = prajñā | tena tena
pratisaṅkhyānirodho visaṃyogaphalamityuktaṃ

bhavati ||57||

-------------------

nivṛttāvyākṛtasādṛśyamadhikṛtya | yadyevam,
kuśalasāsravasya hetoranāsravaṃ niṣyandaphalaṃ prāpnoti,

kuśalasādṛśyāt ? na; nikāyasādṛśyābhāvāt |
samānanikāyo hi sabhāgaheturiṣyate, na sarva: |

bhūmita: kliṣṭatayā cāsya sādṛśyamiti | asya
sarvatragaheto: sādṛśyaṃ bhūmita: kliṣṭatayā

ca | kena saha ? svaphalena | kathamiti ? bhūmitastāvat
sarvatragahetu: kāmāvacaro yāvadbhāvāgrika: |

tatphalamapi kāmāvacaraṃ yāvadbhāvāgrikamiti |
kliṣṭatayā ca sarvatragaheturapi kliṣṭa:, tatphalamapi

kliṣṭam | na tu prakārata: sādṛśyaṃ yathā sabhāgaheto:
| yasya tu prakārato'pi sādṛśyam | yasya

sarvatragaheto: svaphalena saha prakārato'pi sādṛśyam | sa
sarvatragaheturabhyupagamyata eva sabhāga-

heturiti | bhūmikliṣṭatvasādṛśyāddhi
sarvatragaheturbhavati, sabhāgahetuśca sa bhavati;
prakārato'pi

sādṛśyāt |

ata eva catuṣkoṭika: kriyate | ubhayasvabhāvatayā
tṛtīyakoṭisambhavāt | prathamā

koṭirasarvatraga: sabhāgaheturiti | rāgādika: sabhāgahetu:
| sa hi sabhāgahetureva svanaikāyikasya

kleśasya, na tu sarvatragahetu:; asarvatragasvabhāvatvāt |
dvitīyānyanaikāyika: sarvatragaheturiti |

satkāyadṛṣṭyādika: sarvatraga: | sa hi sarvatragahetureva
sarvatragasvabhāvatvāt, anyanaikāyikakliṣṭa-

hetutvācca | na sabhāgahetu:; anyanaikāyike kliṣṭe
sabhāgahetutvābhāvāt | tṛtīyaikanaikāyika:

sarvatragaheturiti | satkāyadṛṣṭyādika: sarvatraga: | sa
hyekanaikāyikasya kleśasya sabhāgahetu:,

ekanaikāyikakliṣṭasādṛśyāt | sarvatragahetuśca sa:,
tasya sarvatragatvādekanaikāyikakliṣṭa-

hetutvayogena sarvatragahetutvayogācca | caturthyetānākārān
sthāpayitveti | trikoṭyuktāṃ dharmaprakārāṃ

varjayitvetyartha: | tadyathā kliṣṭā dharmā: kuśalānāṃ
na sabhāgahetu:; sādṛśyāt | na sarvatragaheturata

eva kuśalānāṃ cākliṣṭatvāt |

evaṃ kuśalā: kliṣṭānāṃ yojyam | kliṣṭā api
kliṣṭānāṃ na sabhāgahetu:, nāpi

sarvatragaheturbhavanti, tadyathā
rāgādayo'nyanaikāyikānāṃ na
sabhāgaheturanyanaikāyikatvāt, na

sarvatragaheturasarvatratvād rāgādīnāmiti | sarvatragā api
dharmā: kliṣṭānāmekanaikāyikānāmapi

na sabhāgaheturna sarvatragahetu: | yadyanāgatāste
bhavantīti yojyam |

@263

yadbalājjāyate yattat phalaṃ puruṣakārajam |

tadyathā adharabhūmikasya prayogacittasyoparibhūmika:
samādhi:; sāsravasyānāsrava:

dhyānacittasya nirmāṇacittamityevamādi |

pratisaṃkhyānirodhastu yadbalāt prāpyata iti vaktavyam |

apūrva: saṃskṛtasyaiva saṃskṛto'dhipate: phalam ||58||

pūrvotpannādanya: saṃskṛto dharma: saṃskṛtasyaiva
sarvasyādhipatiphalam |

puruṣādhipatiphalayo: kiṃ nānā kāraṇam ? kartu:
puruṣakāraphalam | akarturapyadhi-

-------------------

"visaṃyoga: kṣayo dhiyā" iti | dhiyā prāpyamāṇo nirodho
visaṃyogaphalamityartha: |

teneti | tena kāraṇena yasmāt kṣayo nirodha:, dhī prajñā,
tena kāraṇena pratisaṅkhyānirodho

visaṃyogaphalamityuktaṃ bhavatītyācaṣṭe ||57||

"yadbalājjāyate" iti vistara: | yasya balaṃ yadbalamiti
ṣaṣṭhīsamāsa: | yasya balājjāyate

yatsaṃskṛtam, tatphalam, tasya puruṣakārajam |
puruṣakārājjātaṃ puruṣakārajam | puruṣakāraphala-

mityartha: |

udāharaṇaṃ kathayati-tadyathā adharabhūmikasya
kāmāvacarasya prathamadhyānabhūmikasya

vā tatprayogacittasyoparibhūmika: prathamadhyānabhūmiko
dvitīyadhyānabhūmiko vā samādhi: | phalaṃ

puruṣakārajamityadhikṛtam | sāsravasya dharmasyā nāsrava:
| dhyānacittasya nirmāṇacittaṃ tadeva phalaṃ

bhavati | ādiśabdenānyadapi | tadyathā
kāmāvacarānmaraṇacittād rūpāvacara:
prathamo'ntarābhavakṣaṇa

ityevamādi vijātīyodāharaṇaṃ niṣyandaphalavivecanārtham
| adharabhūmikasya hi prayoga-

cittasyoparibhūmika: samādhirna niṣyandaphalam |
bhinnabhūmikaṃ hi na hetusadṛśam | nāpi sāsrava-

syānāsravamiti vaktavyam | na tu sarvaṃ niṣyandaphalaṃ
puruṣakāraphalaṃ bhavati | yaddhi yasya

balājjāyate sadṛśaṃ samānabhūmikamanantaraṃ ca bhavati,
tattasya puruṣakāraphalaṃ niṣyandaphalaṃ ca

bhavati | catu:koṭikaṃ cātra bhavati-asti
puruṣakāraphalameva na niṣyandaphalam, yathodāhṛtam;

asti niṣyandaphalameva na puruṣakāraphalam,
sabhāgasarvatragahetvorvyavahitaṃ phalam; astyubhayam,

samanantarotpannaṃ sabhāgasarvatragahetvo: phalam; asti
nobhayam, tadyathā vipākahetorvipākaphalam |

pratisaṅkhyānirodho'pi puruṣakāraphalamiṣyate |

na cāsau hetubalājjāyate nityatvādityata:
kārikāyāmanuktaṃ tadupasañcaṣṭe-pratisaṅkhyā-

nirodhastu yadbalāt prāpyata iti vaktavyamiti |
pratisaṅkhyābalena hi pratisaṅkhyānirodha:

prāpyate | tasmāt sa pratisaṅkhyāyā: puruṣakāraphalaṃ
bhavati |

"apūrva:" iti vistara: | apūrva: pūrvotpannādanya: | ka:
punarasau ? sahotpanna:

paścādutpannaśca na hi pūrvaṃ phalaṃ paścāddheturbhavati
| saṃskṛta eva dharmo'dhipatiphalam, nāsaṃskṛta: |

saṃskṛtasyaiva nāsaṃskṛtasya
phalapratigrahaṇadānāsamarthatvāt | sarvasyeti |
janakasyāvighnabhāvā-

vasthāyinaśca | kartu: puruṣakāraphalamiti |
"yadbalājjāyate yāvat phalaṃ puruṣakārajam" iti

vacanāt |

@264

patiphalameva, tadyathā-śilpini śilpaṃ
puruṣakāraphalamadhipatiphalaṃ ca | anyeṣā-

madhipatiphalameva ||58||

athaiṣāṃ hetūnāṃ katamo hetu: kasmin kāle phalaṃ
pratigṛhṇāti ? dadāti vā ?

varttamānā: phalaṃ pañca gṛhṇānti,

nātītā:, pratigṛhītatvāt | nāpyanāgatā:,
niṣpuruṣakāratvāt | kāraṇaheturapyevam |

sa tu nāvaśyaṃ saphala ita nocyate |

sahabhūsamprayuktakahetū varttamānāveva phalaṃ prayacchata:
| samānakālameva hyanayo:

phaladānagrahaṇam |

varttamānābhyatītau dvau,

phalaṃ prayacchata: sabhāgasarvatragahetū | yuktaṃ tāvad
yadatītāviti |

atha kathaṃ varttamānau niṣyandaphalaṃ prayacchata: ?
samanantaranivarttanāt | nivṛtte

phale tau cābhyatītau bhavata: |

phalaṃ cāpi dattaṃ na punastadeva datta: | asti kuśala:
sabhāgahetu: phalaṃ pratigṛhṇāti

na dadātīti catuṣkoṭika: |

-------------------

akarturapyadhipatiphalameveti | "apūrva: saṃskṛtasyaiva
saṃskṛto'dhipate: phalam"

iti vacanāt | anyaiṣāmadhipatiphalameveti |
aśilpināmavighnabhāvāvasthāyināṃ tacchilpamadhi-

patiphalameva, na puruṣakāraphalam | tadevaṃ catu:koṭikaṃ
bhavati-1. asti puruṣakāraphalameva

nādhipatiphalam, tadyathā visaṃyogaphalam | 2.
astyadhipatiphalameva na puruṣakāraphalam,

udāsīnasya hetorvyavahitañca phalam | 3. astyubhayam,
sahotpannānantarotpannaśca kārakasya heto: |

4. asti nobhayam, tadyathā
ākāśamapratisaṃkhyānirodhaśceti ||58||

"vartamānā: phalaṃ pañca" iti | varttamānā eva phalam |

"gṛhṇanti" ityavadhāraṇam | pratigṛhṇantīti |
ākṣipanti, hetubhāvenāvatiṣṭhanta ityartha: |

kāraṇaheturapyevamiti | vartamāna eva phalaṃ pratigṛhṇāti
nātīto nānāgato vā | sa tu nāvaśyaṃ

saphala iti nocyate | tathā hi-asaṃskṛtaṃ
kāraṇaheturiṣyate, na cāsya phalamasti | anāgataśca

kāraṇahetu: | na ca pūrvamutpadyamānena dharmeṇa saphala: |

"dvau prayacchata:" iti | vartamānāvadhikṛtam |
sahabhūsamprayuktakahetuvartamānāveva phalaṃ

yacchata: | yuktaṃ tāvad yadatītāviti | niṣyandaphalena
saphalāvetāvuktau; "sabhāgasarvatra-

gayorniṣyanda:" (abhi^ ko^ 2.56) iti vacanāt |

atha kathaṃ varttamānau niṣyandaphalaṃ prayacchata: | na hi
tayorvarttamānāvasthāyāṃ niṣyando

dṛśyata ityata āha-samanantaranirvarttanāt | kim, phalaṃ
prayacchata ityadhikṛtam | tau cābhyatītau

bhavata iti | hetuphalayorasamavadhānāt |

na punastadeva datta iti | na punastadeva phalaṃ prayacchata
ityartha: | `datta:' iti hyākhyātapadaṃ

@265

prathamā koṭi:-kuśalamūlāni samucchindan yā: prāptī:
sarvapaścādvijahāti |

dvitīyā-kuśalamūlāni pratisandadhāno yā: sarvaprathamaṃ
pratisandadhānasya |

tṛtīyā-asamucchinnakuśalamūlasya śeṣāsvavasthāsu |

caturthī-etānākārān sthāpayitvā |

akuśalasya tu prathamā koṭi:-kāmavairāgyamanuprāpnuvan
yā: prāptī: sarvapaścād

vijahāti | dvitīyā-kāmavairāgyāt parihīyamāṇo yā:
sarvaprathamaṃ pratilabhate | evaṃ tu

vaktavyaṃ-syāttā eva parihīyamāṇasya |
tṛtīyā-kāmāvītarāgasya śeṣāsvavasthāsu |

caturthī-etānākārān sthāpayitvā |

-------------------

dvivacanāntam; varttamānāvasthāyāmeva dattatvāt | na hi
varttamānatāmānītaṃ punarānetuṃ śakyate |

yadā ca tāvatītau phalaṃ prayacchatastadaiva tat svaphalaṃ
prayacchata: | utpadyamānāvasthāyāmeva hi

phalaṃ nirvartate, nānyadā | kevalaṃ tu vyavahitaṃ tat
phalamityavagantavyam | kuśalamūlāni

samucchindan yā prāptī: sarvapaścādvijahātīti | iha
kuśalamūlāni krameṇa samucchidyante | katham ?

mithyādṛṣṭirnavaprakārā, mṛdumṛdvī,
yāvadadhimātrādhimātrā | kuśalamūlānyapi
navaprakārāṇi |

tadviparyayeṇa mṛdumṛdvyā
mithyādṛṣṭyādhimātrādhimātrāṇi kuśalamūlāni
samucchidyante yāvadadhi-

mātrādhimātrayā mithyādṛṣṭyā mṛdumṛdūni
kuśalamūlāni samucchidyante, bhāvanāheyakleśavat |

tatrāntyāvasthāyāṃ mṛdumṛdūni kuśalamūlāni na
samudācaranti | prāptayastu teṣāṃ mṛdumṛdūnāṃ

samudācaranti | tā: sarvapaścimādikā yāstadā vijahāti,
tāsāṃ prāptīnāṃ prāptīrnirodhayatītyartha: |

tā: prāptayo'ntyāvasthā: kuśala: sabhāgahetu: phalaṃ
pratigṛhṇāti, phalaṃ parigrahaṃ karoti | na

dadāti svaniṣyandaphalam | kuśalasya kṣaṇāntarasya
janyasyābhāvāt | dvitīyā koṭi: | dadāti

na pratigṛhṇātīti | kuśalamūlāni pratisandadhāno yā:
sarvaprathamaṃ pratilabhate | yā prāptī: sarvapūrva

pratilabhate tā: kuśala: sabhāgahetu: phalaṃ dadātīti |
prāptiṃ svaniṣyandaṃ janayati, na tu pratigṛhṇāti;

pūrvameva pratigṛhītatvāt | ayaṃ tu sāvadyo
dvitīyakoṭinirdeśa: kuśalamūlapratisandhānakāle

hi navaprakārāṇāmapi kuśalamūlānāṃ
prāptayo'tītānāgatapratyutpannā: samaṃ pratilabhyante |
tāsāṃ

yā atītā: prāptaya: sa kuśala: sabhāgahetu: phalaṃ
dadāti na pratigṛhṇāti; pratigṛhītatvāditi

yuktametat | yāstu varttamānāstathaiva pratilabdhā:
prāptaya: sa kuśala: sabhāgahetu: kathamavadhāryate- 

phalaṃ dadātyeva na pratigṛhṇātīti, sa hi pratigṛhṇāti
na dadāti ceti ! evamaviśeṣitatvāt

sāvadyo'yaṃ dvitīyakoṭinirdeśa: | tasmādācārya
āha-evaṃ tu vaktavyaṃ syāt | tā eva prati-

sandadhānasyeti | tā eva prāptaya: kuśala: sabhāgahetu:
phalaṃ dadatyeva, svaniṣyandaphaladānāt |

na pratigṛhṇāti, pūrvapratigṛhītatvāt | tṛtīyā koṭi:
| phalaṃ pratigṛhṇāti dadāti ceti | asamucchinna-

kuśalamūlasya śeṣāsvavasthāsviti | dve avasthe
hitvā-yasyāmavasthāyāṃ kuśalamūlāni

pratisandadhāno yā: sarvajñaprathamaṃ pratilabhate |
yathāsmadādīnāṃ kuśalā: prāptaya: phalaṃ
pratigṛhṇanti

dadati ceti | visabhāgakṣaṇāntarāvyavahita iti vaktavyam ?
na vaktavyam; visabhāgakṣaṇāntara-

vyavadhāne'pi prāptilakṣaṇasya sabhāgaheto:
phalapratigrahaṇadānasambhavāt | caturthyetānākārān

@266

evaṃ nivṛtāvyākṛtasyāpyarhattvaprāptiparihāṇito
yathāyogaṃ yojyam |

anivṛtāvyākṛtasya paścātpādaka: | yastāvat dadāti
pratigṛhṇātyapi sa: | syāt

pratigṛhṇāti na dadātyarhataścaramā: skandhā: |
sālambananiyamena tu kṣaṇaśa: | kuśala:

sabhāgahetu: phalaṃ pratigṛhṇāti na dadātīti
catuṣkoṭika: |

prathamā koṭi:-yadā kuśalacittānantaraṃ
kliṣṭamavyākṛtaṃ vā cittaṃ sammukhī-

karotīti | dvitīyā-viparyayāt |
tṛtīyā-kuśalacittānantaraṃ kuśalameva | caturthī-

etānākārān sthāpayitvā |

-------------------

sthāpayitvā | tadyathā-ūrdhvabhūme: parihīṇasya
ūrdhvabhūmikānāṃ yā prāptayastā: kuśala:

sabhāgaheturna phalaṃ pratigṛhṇāti, pūrvaṃ
pratigṛhītatvāt | na dadāti, tadbhūmiparihīṇasya
tadbhūmikānāṃ

kuśalamūlānāṃ dharmāṇāṃ prāptyabhāvāt | evaṃ
samucchinnakuśalamūlāvasthāyāmapi vaktavyam |

atrācārya: saṅghabhadra āha-"naitad yujyate yaduktam | evaṃ
tu vaktavyaṃ syāt-tā eva

pratisandadhānasyeti | kasmāt ? na hi yāstā:
sarvapaścādvihīnāstāsāmeva tanniṣyandaphalam |

yā: pratisandadhāna: sarvaprathamaṃ pratilabhata iti
pūrvaniruddhasyāpi hi tatprāptisantānasya sa

niṣyanda:" iti | atha kathaṃ phalagrahaṇāt kṛtsna eva tat
sabhāgaheturgṛhīta: syāditi

tadarthamevedamucyate | tasmāt yathānyāsa eva sādhviti |

tadevamubhayatrāpi pāṭhadoṣa udgrāhite katara: pāṭha:
śreyāniti ? atrābhidharmapāṭha eva

śreyāniti paśyāma: |

nanu coktam-aviśeṣitatvāt kuśalapratisandhānakāle
pratilabdhā varttamānā: prāptaya:

phalaṃ dadati pratigṛhṇantyapi | nanu dadatyeva na
pratigṛhṇantīti doṣa iti ? naiṣa doṣa:; kuśamūlāni

pratisandadhāna iti
kuśalamūlaprāptyutpadyamānāvasthāyāmetaducyate; na
varttamānāvasthāyām | tatra

na kāścidapi kuśalamūlaprāptayo varttamānā bhavanti |
tā: kathaṃ phalaṃ pratigṛhṇanti dadati ceti

śakyate vaktum ! atītāstu svasantāne kuśalamūlaprāptaya:
sarvā api sabhāgahetubhūtā: svaniṣyanda-

phalaṃ tadānīṃ dadatyeva samanantaranirvarttananyāyena, na
pratigṛhṇanti pūrvaṃ pratigṛhītatvāt | ityanayā

yuktyā'bhidharmapāṭhameva samarthayāma: |

nanu caivamaviśeṣite pāṭhe'nāgatānāṃ
kuśalamūlaprāptīnāṃ dvitīyakoṭitvavacanaprasaṅga:,

tā api hi tadānīmatītaprāptivat prāpyante ? naiṣa doṣa:;
anāgatānāṃ sabhāgahetutvābhāvāt,

sabhāgahetoścehādhikṛtatvāt | evamapi na prāptaya evaṃ
vaktavyā:, yā eva sarvaprathamaṃ pratilabhata

iti | evaṃ tu vaktavyaṃ syāt-yān sarvaprathamaṃ
pratilabhata iti | yān kuśalān dharmānityartha: |

cittacaittā api hi kuśalapratisandhāne prathamata:
pratilabhyante, na kevalaṃ tatprāptaya: ? astyetat;

kintu prāptīnāmeva kuśalapratisandhāne āvaśyakatvādevaṃ
vacanam | kuśalaprāptayo hi samyagdṛṣṭyā

vicikitsayāpi vā kuśalapratisandhāne'vaśyamutpadyante |
cittacaittāstu vicikitsayā

kuśalapratisandhāne na tāvadutpadyanta iti prāptaya
evotpadyanta iti varṇayanti |

akuśalasyeti vistara: | akuśalo'pi
sabhāgahetuścatuṣkoṭika:-astyakuśala:

@267

sabhāgahetu: phalaṃ pratigṛhṇāti na dadātīti vistareṇa |
prathamā koṭi: kāmavairāgyamanuprāpnuvan

yā prāptī: sarvapaścād vijahāti, tā: akuśala:
sabhāgahetu: phalaṃ pratigṛhṇāti na dadāti |

kathaṃ kṛtvā ? iha kleśo navaprakāra:, mārgo'pi
navaprakāra: | tatra mṛdumṛdunā mārgeṇādhimātrā-

dhimātra: kleśaprakāra: prahīyate |
yāvadadhimātrādhimātreṇa mṛdumṛdu: prahīyate |
tatprāptayo'pi

tathaiva prahīyante | kāmavairāgyamanuprāpnuvan yā
mṛdumṛdūnāmakuśalānāṃ prāptī: sarvapaścādvijahāti,

tā: akuśala: sabhāgahetu: phalaṃ pratigṛhṇāti na dadāti;
akuśalaprāptikṣaṇāntarābhāvāt | dvitīyā-_

-kāmavairāgyāt parihīyamāṇo yā: sarvaprathamaṃ
pratilabhate'kuśalānāṃ prāptī:, tā akuśala:

sabhāgahetu: phalaṃ dadāti na pratigṛhṇāti, pūrvavad
vaktavyam |

atrācāryo bravīti-evaṃ tu vaktavyaṃ syāt | tā eva
parihīyamāṇasyeti | tā eva

yā: kāmavairāgyamanuprāpnuvan prāptī: sarvapaścād
vijahātīti, tā hi pratigṛhītatvānna pratigṛhṇanti |

dadatyeva tu kevalaṃ phalam | pūrvapāṭhe tu dvitīyā
koṭirna sambhavati, yathoktaṃ prāk |

atrācāryasaṅghabhadrastathaiva pratyācaṣṭe-naitad yujyata
iti | pūrveṇa samānametat sarvaṃ prapañcayitavyam |

tṛtīyā-kāmāvītarāgasya śaiṣāsvasthāsviti | dve
avasthe hitvā | ete eva yathokte

prathamadvitīyāvasthe śeṣāsvavasthāsu | yathāsmākam |
yā akuśalānāṃ prāptayastā akuśala:

sabhāgahetu: phalaṃ pratigṛhṇāti dadāti ca |
caturthī-etānākārāna yathoktān sthāpayitvā |

tadyathā kāmavītarāgasyāparihāṇadharmaṇo yā
akuśalānāṃ prāptaya: so'kuśala: sabhāgaheturna

phalaṃ pratigṛhṇāti, pūrvaṃ pratigṛhītatvāt | na
dadāti, tasya prāptyabhāvāt |

evaṃ nivṛttāvyākṛtasyāpi iti vistara: | evaṃ
nivṛttāvyākṛtasyāpi catu:koṭika-

vidhānam | arhattvaprāptito'rhattvaparihāṇitaśca
yathāyogaṃ yojyam | asti nivṛtāvyākṛta:

sabhāgahetu: phalaṃ pratigṛhṇāti na dadāti iti vistara: |
prathamā koṭi:-arhattvaṃ prāpnuvan yā:

prāptī: sarvapaścādvijahāti, sa nivṛttāvyākṛta:
sabhāgahetu: phalaṃ pratigṛhṇāti na dadāti;

kliṣṭakṣaṇāntarābhāvāt | dvitīyā-arhattvāt
parihīyamāṇo yā: sarvaprathamaṃ pratilabhate | evaṃ

tu vaktavyaṃ syāt-tā eva parihīyamāṇasyeti | evaṃ hi
phaladānamevaikamupapāditaṃ bhavati |

pūrvapāṭhasamarthanamapi tenaivānukrameṇa vaktavyam |
tṛtīyā-bhavāgrāvītarāgasya śeṣāsvavasthāsu |

caturthī-etānākārān sthāpayitvā | tadyathā-arhattvaṃ
prāptasya yāstridhātukyo nivṛttāvyākṛtānāṃ prāptayo

yathāsambhavam, sa nivṛttāvyākṛta: sabhāgaheturna phalaṃ
pratigṛhṇāti; pratigṛhītatvāt | na

dadāti; prahīṇatvāt |

anivṛttāvyākṛtasya paścātpādaka iti |
paścātpādakalakṣaṇaṃ vyākhyātamiti na punarucyate |

yo'nivṛttāvyākṛta: sabhāgahetu: phalaṃ pratigṛhṇāti
dadātyapi sa: | āha-yastāvad dadāti

pratigṛhṇātyapi sa: | anivṛttāvyākṛtasyāparinirvāṇāt
sannihitatvāt | syāt pratigṛhṇāti na

dadāti | arhataścaramā: skandhā:; sarvopadhini:
sargeṇānivṛttāvyākṛtaniṣyandābhāvāt | sālambana-

niyamena tu kṣaṇaśa iti | pūrvamanālambanānāṃ sambhavato
niyama ukta:, sālambananiyamena tu

cittacaittānāmeva sabhāgahetutvamucyate kṣaṇaśa:
kṣaṇāntarāpekṣayā, na tu paryādāya vicchedata ityartha:
|
@268

evamakuśalādayo'pi yojyā: |

kathaṃ puna: phalaṃ pratigṛhītaṃ bhavati, tasya
bījabhāvopagamanāt ?

eko'tīta: prayacchati ||59||

vipākaheturatīta eva phalaṃ prayacchati; yasmānna saha vā
samanantaro vā'sti

vipāka: |

punaranye caturvidhaṃ phalamāhu: | 1. pratiṣṭhāphalam,
yathā-jalamaṇḍalaṃ vāyu-

maṇḍalasya, yāvat tṛṇādaya: pṛthivyā: | 2.
prayogaphalam, yathā-aśubhāyā yāvada-

nutpādajñānam | 3. sāmagrīphalam, yathā-cakṣurādīnāṃ
cakṣurvijñānādīni | 4.  bhāvanāphalam,

yathā-rūpāvacarasya cittasya nirmāṇam |

-------------------

kuśalacittānantaramiti vistara: | yadā kuśalacittāntaraṃ
kliṣṭamavyākṛtaṃ vā cittaṃ

sammukhīkaroti, tadā tat kuśalaṃ cittaṃ phalaṃ
pratigṛhṇāti yastatsantānapatitaṃ vyavahitamanāgataṃ

kuśalaṃ phalaṃ bhaviṣyati, anutpattidharmi vā, na dadāti;
yasmādasyānantaraṃ kuśalameva nāsti |

sadṛśena hi phalena saphala: sabhāgaheturiṣyate |
dvitīyāviparyayāditi | yadā kliṣṭanivṛtāvyākṛta-

cittānantaraṃ kuśalaṃ cittaṃ sammukhīkaroti, tadā yena
kuśalena cittena tat kuśalaṃ cittaṃ phalatvena

pratigṛhītamāsīt, tad dadāti na tat pratigṛhṇāti,
pūrvaṃ prati gṛhītatvāt | tṛtīyākuśalacittānantaraṃ
kuśalameveti | sammukhīkarotītyadhikṛtam | tatpūrvakaṃ
kuśalaṃ cittaṃ phalatvena pratigṛhṇāti dadāti

ca; samanantaranirvartanāt | caturthī-etānākārān
sthāpayitveti | yadā kliṣṭāvyākṛtacittānantaraṃ

kliṣṭamavyākṛtaṃ vā cittaṃ sammukhīkaroti:, tadāsau
sālambana: kuśala: sabhāgaheturna phalaṃ

pratigṛhṇāti, pratigṛhītatvāt | na dadāti,
kliṣṭāvyākṛtacittasammukhībhāvāt |

evamakuśalādiyo'pi yojyā iti | asti sālambano'kuśala:
sabhāgahetu: phalaṃ

pratigṛhṇāti na dadātīti catu:koṭika: | prathamā
koṭi:-akuśalānantaraṃ kuśalanivṛttāvyākṛtaṃ

vā cittaṃ sammukhīkaroti | dvitīyā-viparyayāt |
tṛtīyā-akuśalānantaramakuśalameva |

caturthī-etānākāran sthāpayitvā | ādiśabdena
nivṛttāvyākṛto'nivṛttāvyākṛtaśca sabhāga-

heturyojya: | nivṛttasya tāvat prathamā
koṭi:-nivṛttāvyākṛtacittānantaraṃ kuśalamanivṛttā-

vyākṛtaṃ vā cittaṃ sammukhīkaroti | dvitīyā-viparyayāt
| tṛtīyā-nivṛttāvyākṛtacittānantaraṃ

nivṛttāvyākṛtameva | caturthī-etānākārān sthāpayitvā
| anivṛttasya prathamā koṭi:-

anivṛttāvyākṛtānantaraṃ kuśalaṃ kliṣṭaṃ vā cittaṃ
sammukhīkaroti | dvitīyā-viparyayāt |

tṛtīyā-anivṛttāvyākṛtānantaramanivṛttāvyākṛtameva |
caturthī-etānākārān sthāpayitvā |

tasya bījabhāvopagamanāditi | tasya phalasya
hetubhāvopagamanādityupamā | sautrāntika-

prakriyaiṣā | kvacit pustake nāstyevampāṭha: |

yathā jalamaṇḍalamiti vistara: | yatheti
dṛṣṭāntapradarśanam | jalamaṇḍalaṃ vāyumaṇḍalamasya

pratiṣṭhāphalam, yāvacchabdena jalamaṇḍalasya
kāñcanamayī pṛthivī, kāñcanamayyā: pṛthivyāstathā

sasyauṣadhiprabhṛtaya: pratiṣṭhāphalamityadhikāra: |
aśubhāyā: smṛtyupasthānānyārabhya yāvadanutpāda-

@269

etattu sarvaṃ puruṣakārādhipatiphalayorantarbhūtam ||59||

uktā hetava: phalāni ca ||

tatra katame dharmā: katibhi: hetubhirutpadyante ?
ityāha-samāsata ime caturvidhā

dharmā:, tadyathā-kliṣṭā dharmā:, vipākajā:,
prathamānāsravā:, tebhyaśca śeṣā: |

ke puna: śeṣā: ? vipākavarjyā: avyākṛtā:
prathamānāsravakṣaṇavarjyāśca kuśalā

iti |

ta ete caturvidhā dharmā:

kliṣṭā vipākajā: śeṣā: prathamāryā yathākramam |

vipākaṃ sarvagaṃ hitvā tau sabhāgaṃ ca śeṣajā: ||60||

kliṣṭā dharmā vipākahetuṃ hitvā śeṣebhya: pañcabhyo
jāyante | vipākajā:

sarvatragahetuṃ hitvā śeṣebhya: pañcabhya eva | śeṣā
dharmāstau vipākasarvatragahetū hitvā

śeṣebhyaścaturbhyo jāyante |

-------------------

jñānam | evamanyasyāpyānāpānasmṛtyāde: | prayogasya
phalaṃ yojyam | sāmagryā: phalaṃ sāmagrī-

phalam | cakṣurādīnāmiti | ādiśabdena
cakṣūrūpālokamanaskārāṇāṃ grahaṇam | evaṃ
bhāvanāyā:

phalaṃ bhāvanāphalamiti samāsa: | etattu sarvamiti vistara:
| etaccaturvidhaṃ phalaṃ puruṣakārādhipati-

phalayorantararbhūtam |
pratiṣṭhāphalamadhipatiphalāntarbhūtam | prayogaphalādi
puruṣakārādhipati-

phalayo: ||59||

kliṣṭā iti vistara: | kleśatatsamprayuktatatsamutthā:
kliṣṭā: | vipākahetujātā

vipākajā: | du:khe dharmajñānakṣāntitatsahabhuva:
prathamānāsravā: | tebhyaśca śeṣā: kliṣṭādibhya-

stribhya: | vipākavarjyā avyākṛtā
airyāpathika-śailpasthānika-nairmāṇikā: | prathamā-

nāsravakṣaṇavarjyāśca kuśalā iti | kuśalagrahaṇena
sāsravānāsravā gṛhyante | tatra du:khe dharmajñāna-

kalāpādaya: sarva eva śaikṣāśaikṣāmārgā laukikāśca
kuśalā: śeṣā ityavagantavyam | śeṣāścātra

tṛtīyo rāśi: kriyate | tenāha-te ete caturvidhā dharmā: |

vipākam iti | vipākahetum | kliṣṭā dharmā vipākahetuṃ
hitvā śeṣebhya: pañcabhya:

kāraṇasahabhūsabhāgasamprayuktakasarvatragebhyo
yathāsambhavaṃ jāyante | svabhāvarjyāt
sarvadharmalakṣaṇāt

kāraṇaheto:, svakalāpacittādilakṣaṇāt sahabhūheto:,
pūrvotpannasvasantānakliṣṭalakṣaṇāt

sabhāgaheto:, svakalāpacittalakṣaṇāt samprayuktakaheto: |
yasmāt te cittacaittasvabhāvā:

pūrvotpannasatkāyadṛṣṭyādilakṣaṇāt
sarvatragahetorjāyante, na tu vipākaheto: | vipākaphalena hi

saphalo vipākahetu: | na ca kliṣṭā dharmā vipākasvabhāvā
iti te na tato jāyante | vipākajā:

sarvatragahetuṃ hitvā śeṣebhya: pañcabhya eva hetubhyo
jāyante, na tu sarvatragaheto:; vipākajānāma-

kliṣṭatvāt | `sarvatragākhya: kliṣṭānām' iti hi
sarvatragahetulakṣaṇam | yadyapi mithyā-

dṛṣṭyādibhya: sarvatragebhyo vipākajā jāyante; na tu
sarvatragahetoriti kṛtvā tato jāyante, kiṃ

tarhi ? vipākahetoriti | śeṣā iti |
vistara:-śeṣāṇāmavipākasvabhāvatvānna vipākaheturasti |

@270

prathamānāsravāstau ca vipākasarvatragahetū sabhāgahetuṃ
ca hitvā śeṣebhya: tribhyo

jāyante ||60||

katame ime dharmāścaturvidhā nirdiṣṭā: ? ityāha-

cittacaittā:,

atha ye cittaviprayuktā rūpiṇaśca dharmā:, te katham ?
ityāha-

tathānye'pi samprayuktakavarjitā: |

samprayuktakahetunaikena varjitā: anye'pi kliṣṭādayo
dharmāstathaivotpadyante,

yathā cittacaittā: | tatra kliṣṭāścaturbhyo vipākajāśca
| śeṣāstribhya: | prathamānāsravā

dvābhyām | ekahetusambhūto nāsti dharma: ||

samāpto hetuvistara: ||

pratyayā: katame ?

catvāra: pratyayā uktā:,

kvoktā: ? sūtre | "catasra: pratyayatā: | hetupratyayatā,
samanantarapratyayatā,

ālambanapratyayatā, adhipatipratyayatā ca" ( ) iti |
pratyayajāti: pratyayatā | tatra-

hetvākhyā: pañca hetava: ||61||

--------------------

akliṣṭasvabhāvatvācca na sarvatragaheturasti | atastau
vipākasarvatragahetū varjayitvā śeṣebhyaśca-

turbhyo jāyante | pūrvavad vyākhyānam |
prathamānāsravāstau vipākasarvatragahetū pūrvoktau | ca-

śabdenānukṛṣṭau sabhāgahetuṃ ca hitvā śeṣebhya:
kāraṇasahabhūsamprayuktakahetubhyo yathāsambhavaṃ jāyante
|

anāsravāṇāmavipākasvabhāvatvānna vipākaheturasti |
akliṣṭatvānna sarvatragahetu: | mārgasya

pūrvamanutpāditatvānna sabhāgaheturasti | na hi sāsravā
agradharmā anāsravasya kalāpasya

sabhāgaheturyujyate | tasmānna tebhyo jāyante ||60||

"cittacaittā:" iti | samprayuktakahetusambhavārthaṃ
cittacaittagrahaṇam | prāptijātyādayaśca

cittaviprayuktā: | anāsravasaṃvaraśca
rūpisvabhāvo'nāsraveṣu veditavya: | te cittaviprayuktā

rūpiṇaśca cittacaittebhyo'nye kliṣṭādaya:
kliṣṭavipākajaśeṣaprathamānāsravasaṃgṛhītā
stathaivotpadyante

yathā cittacaittā: | kevalaṃ tu samprayuktakahetunaikena
varjitā: | teṣāmasamprayuktakasvabhāvatvānna

samprayuktakahetorjāyante | kathamiti ?
kliṣṭāścittaviprayuktarūpiṇo vipākasamprayuktakahetū
hitvā

śeṣebhyaścaturbhyo hetubhyo jāyante | vipākajā api
samprayuktakasarvatragahetū hitvā śeṣebhyaścaturbhya

eva | śeṣā vipākasarvatragasamprayuktakahetūn hitvā
śeṣebhyastribhya: | prathamānāsravā vipāka-

sarvatragahetū sabhāgahetuṃ ca samprayuktakahetuṃ ca hitvā
śeṣābhyāṃ hetubhyāṃ jāyanta iti | ekahetusambhūto

nāstīti | kāraṇasahabhūhetvoravaśyamavinābhāvāt ||

"janyasya janikā jātirna hetupratyayairvinā" (abhi^ ko^ 2.47)
ityuktam | ato

hetuvistaravacanānantaraṃ pṛcchati-pratyayā: katame iti |

@271

kāraṇahetuvarjyā: pañca hetavo hetupratyaya: |

cittacaittā acaramā utpannā: samanantara: |

arhata: pañcimānapāsyotpannāścittacaittā:
samanantarapratyaya: |

samaścāyamanantaraśca pratyaya iti samanantarapratyaya: |

ata eva rūpaṃ na samanantarapratyaya:; viṣamotpatte: | tathā
hi-kāmāvacarasya

rūpasyānantaraṃ kadācit kāmāvacaraṃ rūpāvacaraṃ
cāvijñaptirūpamutpadyate, kadācit

kāmāvacaraṃ cānāsravaṃ ceti ākulo rūpasammukhībhāva: |

avyākulastu samanantarapratyayoniruddha eva;
ekasminnaupacayikarūpasantāne

dvitīyotpatteriti bhadantavasumitra: |

alpabahutarotpatteriti bhadanta: | kadāciddhi mahato
rūpādalpamutpadyate, tadyathā-

palālarāśerbhasma | kadācidalpād bahūtpadyate,
tadyathā-vaṭanikāyā: krameṇa, yāvadaneka-

śākhāvaroho nyagrodha iti |

nanu cāsti caittānāmapyalpabahutarotpatti:,
kuśalākuśalāvyākṛteṣu citteṣu

savitarkasavicārādau ca samādhitraye ?

-------------------

pratyayajāti: pratyayateti | pratyayaprakāra ityartha: |
gotāvat ||61||

"cittacaittā:" iti vistara: | cittacaittā eva samanantara
ityavadhāraṇam | acaramagrahaṇaṃ

sottarāṇāṃ samanantaratvāt |
utpannagrahaṇamanāgatanirāsārtham | samaścāyamanantaraśca
pratyaya iti

samanantarapratyaya iti samānārthe samśabda: |
kāmāvacarasya rūpasyeti | avijñaptirūpasya kadācit

kāmāvacaramavijñaptirūpaṃ rūpāvacaraṃ
cāvijñaptirūpamutpadyate sāsravadhyānasammukhībhāve

gṛhītasaṃvarasya | kadācit kāmāvacaraṃ cānāsravaṃ
cānāsravadhyānasammukhībhāve | na tu kāmāvacara-

cittānantaraṃ kadācit kāmāvacaraṃ rūpāvacaraṃ ca
yugapaccittamutpadyate | kāmāvacaraṃ cānāsravaṃ

cetyākulo rūpasammukhībhāva: |

dvitīyatpatteriti | dvitīyaupacayikotpatte: | yadā hi
bhuktvā svapiti dhyānaṃ vā samāpadyate

tadāhāraja aupacayika: svapnajaśca samādhijo vā aupacayika
utpadyate |

alpabahutarotpatteriti | kim ? rūpaṃ na samanantarapratyaya
iti prakṛtam | bhadanta: sthavira:

sautrāntika: | kuśalākuśalāvyākṛteṣu citteṣviti |

savitarkavicāritvāt kuśale kāmacetasi |

dvāviṃśatiścaitasikā: kaukṛtyamadhikaṃ kvacit ||

āveṇike tvakuśale dṛṣṭiyukte ca viṃśati: |

kleśaiścaturbhi: krodhādyai: kaukṛtyenaikaviṃśati: ||

nivṛtte'ṣṭādaśānyatra dvādaśāvyākṛte matā: |"

(abhi^ ko^ 2.29-31)

@272

asti jātyantaraṃ prati, na svajātim | na kadācid bahutarā
vedanotpadyate,

saṃjñādayo vā |

kiṃ puna: svajātereva samanantarapratyayo bhavati ?
naitadasti; sakala eva kalāpa:

sakalasya kalāpāntarasya samanantarapratyaya:, na tvalpakād
vedanādidravyāt prabhūtaṃ vedanādi

dravyamamutpadyata ityetāvadevātroktam |

sāntānasabhāgikāstu manyante-"svajātereva
samanantarapratyarya: | tadyathā-

cittaṃ cittasyaiva, vedanā vedanāyā eva" iti |
vistara:-yadā tvakliṣṭāntaraṃ

kliṣṭamutpadyate, tasya kleśasya pūrvaniruddhakleśa:
samanantarapratyaya:, tadyathā nirodha-

samāpatticittaṃ vyutthānacittasyeti |

tadetanna vartsyate; prathamānāsravacittānutpattiprasaṅgāt
cittaviprayuktā api

saṃskārā: |

-------------------

ityanena krameṇa kadācid
bahubhyaścaittabhyastrayoviṃśaterekaviṃśatiraṣṭādaśa
dvādaśa vālpe

caittā utpadyante, kadācidalpād bahavo viparyāt |
savitarkasavicārādau ca samādhitraye |

asti savitarka: savicāra: samādhi:, astyavitarko
vicāramātra:, astyavitarko'vicāra

iti-etasmin samādhitraye caittānāmalpabahutarotpatti: |
ataśca cittacaitā api na samanantara-

pratyayā: syuriti |

asti jātyantaraṃ prati na svajātimiti |
astyalpabahutarotpattirjātyantaraṃ prati na

svajātim | vitarkavicārādīnāṃ hi kvaciccitte
jātyantarabhūtānāṃ satāṃ vṛttiravṛttiśca bhavati |

na kadācit bahutarā vedaneti | nahi
kadācidvedanaikasmiṃścitte ekā, kvacidaparasmin dve tisro

veti | rūpasya tu svajātiṃ pratyalpabahutarotpatti: |

kiṃ puna: svajātereveti | kiṃ vedanā vedanāyā eva
samanantarapratyaya: | anekavedanotpattā-

vasāmarthyāt | evaṃ saṃjñādaya: | na parajāte:, na
vedanā saṃjñādīnām, yataścaittānāmalpabahutarotpattirna

parigṛhītā bhavet |

sāntānasabhāgikāstviti vistara: | cittaṃ cittāntarasya
samanantarapratyaya:, na vedanāyā: |

vedanā vedanāntarasya, na cittasyeti | santānasabhāga:
sabhāgaheturityartha: | santānasabhāgena dīvyanti

vyavaharanti vā sāntānasabhāgikā: kecidābhidhārmikā: |
yadi santāna: santānāntarasya

sabhāgahetu: akliṣṭāntaraṃ yadā kliṣṭamutpadyate,
kathaṃ tatra samanantarapratyayavyavastheti ? ata

āha-yadā tvakliṣṭānantaramiti | vistara:-tasya kleśasya
paścādutpannasya pūrvaniruddhakleśa:

kṣaṇāntaravyavahita: samanantarapratyaya iti
vyavasthāpayanti; tulyajātīyena cittāntareṇā-

vyavadhānāt | akliṣṭena vyavadhānaṃ tvavyavadhānameva,
atulyajātīyatvāt | tadyathā nirodha-

samāpatticittaṃ vyutthānacittasya;
cittāntareṇāvyavadhānāt | samāpattidravyeṇa vyavahitamapi

samanantarapratyaya: vyavasthāpyate, tadvat |

@273

ata eva vyākulasammukhībhāvānna samanantarapratyaya:;
traidhātukāpratisaṃyuktānāṃ

yugapat sammukhībhāvāt |

kasmādanāgato neṣyate samanantarapratyaya: ?
vyākulatvādanāgatasyādhvana:

pūrvottarā'bhāvāt |

kathaṃ tarhi bhagavān
jānāti-`amuṣyānāgatasyānantaramidamanāgataṃ bhāvi' iti
?

atītasāmpratānumānāt | atītaṃ kilādhvānaṃ paśyati
bhagavān-`evañjātīyakāt

karmaṇa: evañjātīyako vipāka: utpanna:, dharmādvā
dharma:' | `idaṃ cāpi sampratyevañjātīyakaṃ

karma, tasmādato'pyevañjātīyako vipāka utpatsyate
dharmādvā dharma:' iti jānāti |

na cānyat jñānamānumānikaṃ bhavati;
yasmādatītasāmpratānumānena bhagavān

vikīrṇānyanāgatāni dravyāṇi pratyakṣamīkṣitvā
jānāti-`anena pudgalenaivaṃvidhaṃ karma

kurvatedamanāgataṃ phalaṃ parigṛhītam' iti |

evaṃ tarhi bhagavān pūrvāntamadṛṣṭvā aparāntaṃ na
jānīyāt |

anye punarāhu:-phalacihnabhūta: sattvānāṃ santatau
cittaviprayukta: saṃskāra-

viśeṣo'sti, yaṃ vyavalokya bhagavānanāgataṃ
jānātyasammukhīkṛtvāpi dhyānamabhijñāṃ

ceti |

naimittiko hi nāma bhagavān syādevaṃ sati, na puna:
sākṣātkārī | tasmāt

sarvamicchāmātreṇa bhagavān jānātīti sautrāntikā: |
"acintyo hi buddhānāṃ

buddhiviṣaya:" ityuktaṃ bhagavatā |

-------------------

traidhātukāpratisaṃyuktānāṃ yugapatsammukhī bhāvāditi |
kāmadhātvavītarāgasyāryasya

kāmāvacaryā: prāpteranantaraṃ
traidhātukāpratisaṃyuktānāṃ prāptaya utpadyante;
traidhātukai: kleśai:

samanvāgatatvāt | evaṃ tajjātyādayo'pyutpadyante | ityevaṃ
vyākulasammukhībhāvāt viprayuktā

api saṃskārā: prāptijātyādayo na samanantarapratyaya: |

kasmādanāgata iti vistara: | "utpannā: samanantara:"
ityatītapratyutpannā eva samananta-

rapratyaya iti pūrvamuktam | ata evaṃ pṛcchati |
vyākulatvāditi | vyākulatvādanāgato neṣyate

samanantarapratyaya: | vyākulatvaṃ punaranāgatasyādhvana:
pūrvottarābhāvāt | pūrvottaratāyā abhāvāt,

varttamāno hyanāgatāt pūrvo varttamānādatīta iti śakyate
vaktum; pūrvottarakālayogāt | na

tvanāgatasya pūrvapaścimatāsti | ata eva ca varttamāno
varttamānasya na samanantarapratyaya iṣyate;

pūrvapaścimatāyā abhāvāt, tulyakālatvāt |

atītasāmpratānumānāditi | atītena ca sāmpratena
cānumānāt | atītenānumānamiti

darśayannāha-atītaṃ kilādhvānaṃ paśyatīti vistara: |

sāmpratenānumānamiti darśayannāha-idaṃ cāpi
sampratyevañjātīyakamiti vistara: | aparāntaṃ

na jānīyāditi | sarvavittvamasya hīyetetyabhiprāya: |

phalacihnabhūta:, phalaliṅgabhūta: | na sākṣātkārī, na
sākṣāddarśī |

@274

atha asatyanāgatasya kramaniyamānavasthāne
kasmādagradharmānantaraṃ du:khe dharmajñāna-

kṣāntirevotpadyate, nānyo dharma:, evaṃ yāvad
vajropamānantaraṃ kṣayajñānamevotpadyate, nānyo

dharma iti ?

yasya yatpratibaddha utpāda: sa tasyānantaramutpadyate,
tadyathā-bījādīnāmaṅkurādayo

vināpi samanantarapratyeneti |

kasmādarhataścaramāścittacaittā na samanantarapratyaya: ?
anyacittāsambandhāt |

nanu caivaṃ samanantaraniruddhaṃ cittaṃ mano
bhavatītyanantaravijñānābhāvāt mano'pi

caramaṃ cittaṃ na prāpnoti ?

āśrayabhāvapratibhāvitaṃ mano na
kāritraprabhāvitamityastyevāśrayabhāva: |

kāraṇāntaravaikalyāt tu vijñānāntaraṃ notpadyata iti |
kāritraprabhāvitastu samanantarapratyaya:,

tena yo dharma: phalaṃ pratigṛhīta: sa sarvairapi dharmai:
sarvaprāṇibhirvā na śakya: pratibandhum,

yathā notpadyeta |

ye dharmāścittasamanantarā:, cittanirantarā api te ?
catuṣkoṭika: | prathamā

-------------------

anāgato neṣyate samanantarapratyayo vyākulatvāt
pūrvapaścimatāyā abhāvāt ityukte-

'yamāha-kasmādagradharmānantaramiti vistara: |

tasya vaibhāṣika: parihāramāha-yasya yatpratibaddha utpāda
iti vistara: | yasya dharmasya

du:khe dharmajñānakṣāntyāderyasmin dharme
laukikāgradharmādau pratibaddha utpāda:, sa tasyānantara-

mutpadyate | tadyathā bījādīnāmaṅkurādaya: | aṅkurasya
hi bīje pratibaddha utpāda:, tasmāt

tadanantaramutpadyate | evaṃ kāṇḍādīnāmaṅkurādiṣu |
vināpi samanantarapratyayena | asatyapi samanantara-

pratyaye | apiśabdāt sati samanantarapratyaye
sutarāmutpadyata ityabhiprāya: | tasmānnāsti ca

kramaniyamāvasthānam | tadvat samanantarotpattiniyamaśca
bhavatīti vākyārtha: |

"kasmādarhataścaramā:" iti | "acaramā:" iti vacanādayaṃ
praśna āgata: | anyacittā-

sambandhāditi | yasmāt tadanantaramanyacittaṃ na sambadhnanti
|

āśrayabhāvaprabhāvitaṃ mana iti | yathā cakṣurutpannaṃ
cakṣurvijñānāśrayabhāvenāvasthitam,

yadi kāraṇāntaravaikalyāccakṣurvijñānaṃ notpadyate na
tatra cakṣuraparādhyate | evamarhato'pi caramaṃ

cittamāśrayabhāvenāsthitam | kāraṇāntaravaikalyāttu
vijñānāntaraṃ notpadyata iti na tadaparādhyate |

taddhi na kāritraprabhāvitam | na
jananapuruṣakāraprabhāvitamityartha: | yadi hi
tajjanaprabhāvitaṃ

syāt, jāyamāna eva sati kārye tanmana: syāt | na caivam,
ato'satyapi janye tanmano

bhavatyeva | kāritraprabhāvitastu samanantarapratyaya: |
satyeva janye samanantarapratyayo bhavati, nāsati |

tena yo dharma: phalaṃ pratigṛhīta: | tena
samanantarapratyayena yo dharma: phalaṃ pratigṛhīto jāyatā-

metaditi, sa sarvairapi dharmairabuddhimadbhi:
sarvaprāṇibhirvā sañcintyakāribhirna śakya: pratibandhuṃ

yathā notpadyeta | motpādīti |

ye dharmāścittasamanantarā iti vistara: |
samanantarapratyayacittajanitāścittasamanantarā: |

@275

koṭi:-acittakāyā: samāpattivyutthānacittaṃ
dvitīyādayaśca samāpattikṣaṇā: | dvitīyā-

prathamasya samāpattikṣaṇasya sacittakāvasthāyāṃ ca
jātyādaya: | tṛtīyā koṭi:-prathama:

samāpattikṣaṇa: sacittikā avasthā |
caturthī-dvitīyādīnāṃ samāpattikṣaṇānāṃ

vyutthānacittasya ca jātyādaya: |

ye dharmāścittasamanantarā: samāpattinirantarā api te ?
catuṣkoṭika: | ye

tṛtīyācaturthyau te prathamādvitīye, ye prathamādvitīye
te tṛtīyācaturthyau karttavye |

kathamidānīṃ dūrāntaravicchinnaṃ vyutthānacittaṃ
samāpatticittasya samanantara-

mityucyate ? cittāntarāvyavahitatvāt ||

ukta: samanantarapratyaya: ||

ālambanaṃ sarvadharmā:,

-------------------

cittasya samāśca te'nantarāśca te iti cittasamanantarā: |
atha vā cittaṃ samanantaraṃ samanantarapratyaya

eṣāmiti cittasamanantarā: | kṣaṇāntarāvyavahitāstu
cittanirantarā: | te punaścittasamanantarāścitta-

caittā dve ca samāpattī asaṃjñi-nirodhasamāpattī |
nāsaṃjñikaṃ cittasamanantaraṃ śāstre paṭhitam;

karmasāmarthyotpatte: | prathamā koṭiriti vistara: |
samāpattivyutthānacittaṃ samāpattipraveśacitta-

janitam | ataścittasamanantaraṃ na cittanirantaram;
samāpattikṣaṇavyavahitatvāt | dvitīyādayaśca

samāpattikṣaṇā:, prathamakṣaṇavarjyā ityartha: |
cittasamanantarā:, tatpratyayajanitvāt | na citta-

nirantarā:, yathāyogaṃ prathamādikṣaṇavyavahitatvāt |
dvitīyāprathamasya samāpattikṣaṇasya

jātyādayaścittanirantarā:, kṣaṇāntarāvyavahitatvāt | na
tu cittasamanantarā:, acittasamanantara-

svabhāvatvāt | cittacaittā eva hi saha samāpattidvayena
cittasamanantarā iṣṭā: | sacittikāvasthā-

yāñca jātyādaya: | teṣāmaviśeṣitatvāt sarveṣāṃ
cittacaittādīnāṃ jātyādaya: | ādigraheṇa ca

sarva eva viprayuktā gṛhyante samāpattidvayaṃ varjayitvā |
te ca tathaiva cittanirantarā na citta-

samanantarā: | pūrvavad vyākhyānam | sacittikāvastheti |
yadā cittaccittāntaramutpadyate tadā

paścimāścittacaittā: pūrvakeṇa cittena
cittasamanantarāścittanirantarāśca bhavanti |
caturthī-dvitīyā-

dīnāṃ samāpattikṣaṇānāṃ vyutthānacittasya ca
jātyādaya: | na cittasamanantarā:, acitta-

samanantarasvabhāvatvāt | na cittanirantarā:,
prathamādisamāpattikṣaṇavyavahitatvāt |

ye tṛtīyacaturthyau te prathamādvitīye iti vistara: |
prathamā koṭi:-prathamasamāpattikṣaṇa:

sacittikā cāvasthā | te hi cittasamanantarā:,
samanantarapratyayajanitatvāt; na samāpattinirantarā:;

prathamasamāpattikṣaṇasya sarvasamāpattikṣaṇābhāvena na
tannirantarābhāvāt, sacittikāvasthāyāñca

samāpattyabhāvāt | dvitīyā-dvitīyādīnāṃ
samāpattikṣaṇānāṃ jātyādayo vyutthānacittasya ca,

ime dharmā: samāpattinirantarā na cittasamamanantarā: |
tṛtīyā-acittikāyā: samāpattervyutthāna-

cittaṃ dvitīyādayaśca samāpattikṣaṇā:, ete
cittasamanantarā: samāpattinirantarāśca | caturthī-

prathamasya samāpattikṣaṇasya sacittikāyāṃ cāvasthāyāṃ
jātyādaya:, ime dharmā na cittasamanantarā

na samāpattinirantarā:; acittasamanantarasvabhāvatvāt,
pūrvasamāpattikṣaṇābhāvācca

@276

yathāyogaṃ cakṣurvijñānasya sasamprayogasya rūpam,
śrotravijñānasya śabda:, ghrāṇa-

vijñānasya gandha:, jihvāvijñānasya rasa:,
kāyavijñānasya spraṣṭavyam, manovijñānasya

sarvadharmā: |

yo dharmo yasya dharmasyālambanaṃ na kadācit sa
dharmastaddharmasya nālambanam;

anālambyamāno'pi tathālakṣaṇatvād |
yathā-anidhyamānamapīndhanamucyate kāṣṭhādikam,

tathālakṣaṇatvāditi |

ta ete cittacaittā dharmā
āyatanadravyakṣaṇaniyamenālambane yathāsvaṃ niyatā: |

kimāśrayaniyamenāpi niyatā: ? utpannāstvāśrayasahitā:,
anutpannā hyatītā

āśrayaviśliṣṭā: |

atītā apyāśrayasahitā ityapare ||

ukta ālambanapratyaya: ||

kāraṇākhyo'dhipa: smṛta: ||62||

ya eva kāraṇahetu: sa evādhipatipratyaya: | adhiko'yaṃ
pratyaya ityadhipati-

pratyaya: |

ālambanapratyayo'pi sarvadharmā: adhipatipratyayo'pīti
kimastyādhikyam ?

na jātu sahabhuvo dharmā ālambanaṃ bhavanti; bhavanti
tvadhipatipratyaya ityasyaivādhikyam |

adhikasya vā pratyaya: | sarva: sarvasya saṃskṛtasya
svabhāvavarjyasya | syāddharmo

-------------------

sasamprayogasya sacaitasikasya | tathālakṣaṇatvāditi |
ālambyalakṣaṇatvāt | āyatana-

dravyakṣaṇaniyameneti | āyatanañca dravyañca kṣaṇaśca
teṣāṃ niyama:, tenaiva | te cittacaittā: svasmin

svasminnā lambane niyatā: | yathā tāvaccakṣurvijñānaṃ
sasamprayogaṃ rūpāyatane ālambane niyatam,

na śabdāyatanādau | evamāyatananiyamena | tatrāpyāyatane
dravyaniyamena nīlarūpe nīlarūpakagrāhakameva

cakṣurvijñānaṃ sasamprayogaṃ niyatam, nānyatra pītādau |
evaṃ dravyaniyamena | tatrāpi nīlarūpe ālambane

yo nīlarūpakṣaṇo yasyālambanaṃ sa tasyaiva, nānyasyeti |
evaṃ kṣaṇaniyamena | evaṃ śabdāyatanā-

diṣvapi śrotrādivijñānaṃ sasamprayogaṃ yojyam |

kimāśrayaniyamenāpīti | kiṃ
cakṣurādyāśrayaniyamenāpyete cittacaittā niyatā: ?

omityāha | evamityartha: |

ālambanapratyayo'pi sarvadharmā iti manovijñānāpekṣayā |
adhiko'yaṃ pratyaya ityadhi-

patipratyaya iti | hetupratyayādibhya: | hetupratyayo hi paraṃ
pañca hetava: | ālambanapratyayo hi

sahabhuvāṃ na sambhavatīti nādhika: | adhikasya vā pratyaya
iti | pūrvam-adhika: patiradhipati:,

sa pratyaya iti samāsa: | idānīm-adhikasya bhūyasa:
patiradhipati:, sa pratyaya ityadhipati-

pratyaya iti samāsa: |

katham ? ityāha-sarva iti vistara: | sarva:
saṃskṛtāsaṃskṛta: sarvasya saṃskṛtasya

@277

dharmasya caturbhirapi pratyayairna pratyaya: | syāt svabhāva:
svabhāvasya parabhāvo'pi | syāt

saṃskṛtamasaṃskṛtasya asaṃskṛtaṃ cāsaṃskṛtasya |

athaite pratyayā: kāritraṃ kurvanta: kimavasthe dharme
kurvanti ? hetupratyayastāvat

ukta: | tatra-

nirudhyamāne kāritraṃ dvau hetū kuruta:,

nirudhyamānaṃ nāma varttamānam, nirodhābhimukhatvāt |
tatra sahabhūsamprayuktakahetū

kāritraṃ kuruta: | sahotpanne'pi phale tayorvyāpāra: |

traya: |

jāyamāne,

jāyamānaṃ nāma anāgatamutpādābhimukham | tatra
sabhāgasarvatragavipākahetava:

kāritraṃ kurvanti |

evaṃ tāvad hetupratyaya: |

tato'nyau tu pratyayau tadviparyayāt ||63||

yena kāritranyāyena hetupratyayo dvidhā kṛtvokta:,
tadviparyayāt samanantarapratyayā-

lambanapratyayau veditavyau |

samanantarapratyayo jāyamāne kāritraṃ karoti;
avakāśadānāt | ālambanapratyayau

nirudhyamāne; varttamānaiścittacaittairgrahaṇāt |
adhipatipratyayastu sarvasyāmavasthāyāmanāvaraṇa-

bhāvenāvasthita ityetadevāsya kāritram ||

uktā: sakāritrā: pratyayā: ||

-------------------

svabhāvavarjyaśca sālambanasyānālambanasya ca
pratyayo'dhipatipratyaya: | ālambanapratyayastu

sālambanasyaiva, nānālambanasya | prathame vigrahe
pratyayasyādhikyaṃ darśitam, dvitīye

pratyayavata: ||62||

"nirudhyamāne kāritram" iti | nirudhyamāna
evetyavadhāraṇam, mitha: phalatvāt

samāśrayatvācca sahabhūsamprayuktakahetvoryathākramam |

"trayo jāyamāne" iti jāyamāna evetyavadhāraṇam |

"tato'nyau tu pratyayau tadviparyayāt" iti |
samanantarapratyaya: pūrvoktastaṃ paścāduktaṃ

kāritrakālaniyamamāśrayate | jāyamāne kāritraṃ
karotītyartha: | paścādukta ālambanapratyaya: pūrvoktaṃ

kāritrakālaniyamāśrayate | nirudhyamāne kāritraṃ
karotītyartha: | evaṃ tau viparyayāt kāritraṃ

kuruta: |

tenāha-samanantarapratyayo jāyamāne kāritraṃ
karotyavakāśadānāt, ālambanapratyayo

nirudhyamāne varttamānaiścittacaittairvartamāna
grahaṇāditi | grahaṇārthena hyālambanapratyayo
vyavasthāpyate |

na cātītānāgatāścittacaittā grāhyamartha gṛhṇantīti |

etadevāsya kāritramiti | yadanāvaraṇabhāvena
sarvasyāmavasthāyāmavasthānam, etadevā-

@278

atha katamo dharma: katibhi: pratyayairutpadyate ?

caturbhiścittacaittā hi,

tatra hetupratyaya:-eṣāṃ sarve pañca hetava:;
samanantarapratyaya:-pūrvakāścittacaittā

anyairavyavahitā:; ālambanapratyaya:-yathāyogaṃ pañca
viṣayā: sarve dharmāśca; adhipati-

pratyaya:-svabhāvavarjyā: sarvadharmā: |

samāpattidvayaṃ tribhi: |

nirodhāsaṃjñisamāpattyorālambanapratyayo nāsti | na hi te
ālambike |

hetupratyayastu tayordvividho hetu:-sahabhūhetuśca
jātyādaya:, sabhāgahetuśca

pūrvotpannā: samānabhūmikā: kuśalā dharmā: |
samanantarapratyaya: sasamprayogaṃ samāpatti-

cittam | adhipatipratyaya: pūrvavat |

cittābhisaṃskārajatvādete samāpattī cittasamanantare |
cittotpattivibandhanāt na

samanantarapratyaya: |

dvābhyāmanye tu jāyante,

anye tu viprayuktā rūpiṇaśca dharmā
hetvadhipatipratyayābhyāṃ jāyante yathāvihitameva |

āha tu-"pratyayebhyo bhāvā upajāyante, na puna: sarvasyaiva
jagata: īśvarapuruṣapra-

dhānādikaṃ kāraṇam" ( ) iti |

ko'tra hetu: ? yadi khalu hetukṛtāṃ siddhiṃ manyase |

nanu ca ata evāsya vādasya vyudāsa: prāpnoti-ekaṃ
kāraṇamīśvarādikaṃ

sarvasyeti | api ca-

-------------------

syādhipatipratyayasya kāritramiti
sugamatvānnādhipatipratyayasya kāritrakālaniyama: sūcita

ityabhiprāya: ||63||

dvividho heturiti |
samprayuktakasarvatragavipākahetūnāmasambhavāt |
samānabhūmikā: kuśalā

dharmā iti | nirodhasamāpatterbhāvāgrikā: kuśalā dharmā:
sabhāgaheturhetupratyaya: | asaṃjñisamāpatterapi

caturthadhyānabhūmikā: | yeṣāṃ balena te samāpattī
bhavata: | samanantarapratyaya: sasamprayogaṃ samāpatti-

cittamiti | sarveṣāṃ
nirodhasamāpattikṣaṇānāmasaṃjñisamāpattikṣaṇānāṃ ca
cittāntareṇāvyavadhānāt |

pūrvavaditi | svabhāvarjyā: sarvadharmā: |
cittābhisaṃskārajatvāditi | cittābhogajatvādityartha: |
cittotpattivibandhanānna

samanantarapratyaya iti | samanantarapratyayasya
cittotpattihetutvāt |

"dvābhyāmanye tu" iti | tuśabdo'vadhāraṇe, bhinnakramaśca
| dvābhyāmeva hetvadhipatipratyayā-

yābhyāmanye vai cittacaittasamāpattidvayavinirmuktā dharmā
jāyante |

īśvarapuruṣapradhānādikamiti | ādiśabdena
kālasvabhāvaparamāṇvādi gṛhyate |

@279

neśvarāde: kramādibhi: ||64||

yadi hyekameva kāraṇamīśvara: syādanyadvā, yugapat
sarveṇa jagatā bhavitavyaṃ syāt |

dṛśyate ca bhāvanāṃ kramasambhava: |

sa tarhi cchandavaśādīśvarasya
syād-`ayamidānīmutpadyatāmayaṃ nirudhyatāmayaṃ

paścād' iti ? chandabhedāt tarhi siddhamanekaṃ kāraṇaṃ
syāt |

sa cāpi chandabhedo yugapat syāt;
taddhetorīśvarasyābhinnatvāt | kāraṇāntara-

bhedāpakṣaṇe ca neśvara eva kāraṇaṃ syāt | teṣāmapi ca
kramotpattau kāraṇāntarabhedā-

pekṣaṇādanavasthāprasaṅga: syādityanantarabhedāyā:
kāraṇaparamparāyā anāditvābhyupagamādaya-

mīśvarakāraṇādhimukta: śākyaputrīyameva nyāyaṃ
nātikrānta: syāt |

-------------------

nanu cāta eveti | yadi veśvara ekaṃ kāraṇaṃ puruṣa iti
vātra pakṣe ko heturiti

heturmṛgyate | īśvaravyatiriktaṃ hetuṃ kṛtvā
tatsiddherityabhyupagataṃ bhavati |
tadabhyupagamāccaikamīśvara:

puruṣa iti vā kāraṇaṃ sarvasya jagata ityasya vādasya
vyudāsa: parityāga: prāpnotīti piṇḍena

vākyārtha: |

"neśvarāde: kramādibhi:" iti | naiśvarāderbhāvā jāyante
| kasmāt ? kramādibhi: |

ādigrahaṇena deśakālādīnāṃ grahaṇam | atha
vā-anekakāraṇatvānavasthāprasaṅgādanya-

puruṣakālanihnavādīnāṃ grahaṇam |

yadi hyekameveti vistara: | yadi hyekameva kāraṇamīśvara:
syāt mahādevo vā vāsudevo

vā anyadvā puruṣādi vetyartha: | yugapat sarveṇa jagatā
bhavitavyam; kāraṇasya sadbhāvāt | na

hyetadiṣṭam-sati kāraṇe kārya na bhavatīti | dṛśyate ca
bhāvānāṃ kalalādīnāmaṅkurādīnāṃ ca

kramasambhava: | tasmāt svakāraṇaparamparānirvṛtta iti
neśvarādi kāraṇamiti gamyate | īśvarādyeka-

kāraṇaṃ jagaditi hi pratijānānasya
svakāraṇakramotpāditādilakṣaṇena dharmaviśeṣeṇa tasya

sāpakṣālatvaṃ pakṣasyopalakṣyate |

sa tarhi chandavaśāditi | sa kramabheda
icchāvaśādīśvarasya syāt | katham ? ityāha-

ayamidānīṃ bhāva: utpadyatāṃ yā vadayaṃ
paścādutpadyatāmiti | evaṃ kramasambhavaśca
bhāvānāmīśvaraśca

kāraṇamiti īśvarakāraṇikābhiprāya: | chandabhedāditi |
vistara:-īśvarachandabhedādaneka-

kāraṇatvābhyupagamāt, prākpakṣavirodhāt
dharmasvarūpaviparyaya: pakṣasyotpadyate |

sa cāpīti vistara: | sa cāpi chandabhedo yugapat syāt
taddhetośchandabhedahetorīśvarasyā-

bhinnatvādekatvādityartha: | tataścaiva sa pūrvokto doṣo
yugapat syāditi | atha manyase-anyadapi

kāraṇāntaraṃ bhinnaṃ tadutpattāvīśvaro'pekṣata iti ?
ata idamucyate-kāraṇāntarabhedāpekṣaṇe ceti |

vistara:-neśvara eva kāraṇamityabhyupagame sa eva doṣa: |
teṣāmapi ceti vistara: | teṣāmapi

ca kāraṇāntarāṇāṃ kramotpattāviṣyamāṇāyāṃ
kāraṇāntarabhedānāmapi puna: kāraṇāntabhedāpekṣaṇā-

danavasthāprasaṅga: | teṣāmapi
kāraṇāntarabhedāpekṣaṇam, teṣāmapi
kāraṇantarabhedāpekṣaṇamitya-

paryavasānaprasaṅga: syāt | śākyaputrīyameva nyāyamiti |
`anādi: saṃsāra:' iti śākyaputrīyaṃ

nyāyaṃ nātikrānta: syāt |

@280

yaugapadye'pīśvaracchandānāṃ na jagato yaugapadyam;
yathācchandamutpādāditi cet ?

na; teṣāṃ paścād viśeṣābhāvāt |

kaṃśca tāvadīśvarasyeyatā sargaprayāsenārtha: ? yadi
prīti:, tāṃ tarhi nāntareṇopāyaṃ

śakta: karttumiti na tasyāmīśvara: syāt, tathaiva
cānyasmin |

yadi ceśvaro narakādiṣu prajāṃ
bahubhiścetibhirupasṛṣṭāṃ sṛṣṭvā tena prīyate,
namo'stu

tasmai tādṛśayeśvarāya |

sugītaścāyaṃ tamārabhya śloko bhavati-

"yannirdahati yattīkṣṇo yadugro yatpratāpavān |

māṃsaśoṇitamajjādo yattato rudra ucyate || ( ) iti |

evaṃ khalvapi jagata: kāraṇaṃ
parigṛhṇatā'nyeṣāmarthānāṃ pratyakṣa: puruṣakāro
nihnuta:

syāt | sahāpi ca kāraṇai: kāraṇamīśvaraṃ kalpayatāṃ
kevalo bhaktivāda: syāt;

-------------------

yaugapadye'pīti vistara: | athāpi
syāt-yaugapadye'pīśvaracchandānāṃ na jagato

yaugapadyam | kasmāt ? yathācchandamutpādāt |
yaśchando'yamidānīmutpadyatāmiti, tasya

tasmācchandādidānīmevotpatti: | ya: paścādutpadyatāmiti,
tasya tasmāt paścādutpatti: | idaṃ ca

paścāt paścāttaramevamprakāramiti, tasya tasmāt
paścāttaraṃ tathaivotpattiriti | tacca na; teṣāṃ

paścādviśeṣābhāvāt | teṣāṃ chandānāṃ paścānna
kaścid viśeṣa iti | yathaiva pūrvaṃ nārabhante tathā

paścādapi nārabheran, yathā vā paścādārabhante tathā
pūrvamapīti | atha vā-eka evotpādayitā

netara iti teṣāṃ viśeṣābhāva: | ata: prāptameva
bhāvānāmīśvaracchandānāmiva yaugapadyam |

kāraṇāntarāpekṣatve vā chandaviśeṣāṇāṃ pūrvavad
doṣa: |

na tasyāmīśvara: syāditi | na tasyāṃ prītāvīśvara:
syāt | vinopāyena tatkāraṇāśakte: |

etadīśvaratvam, yadasau kāraṇāntarānapekṣa: kuryāt |
tathaiva cānyasminniti | yathā prītāvanīśvara:,

evamanyasminnapi trailokye neśvara ityanumīyate | yadi
ceśvara iti vistara: | narakādiṣu prajāṃ

sṛṣṭvā bahubhiścetibhirupasṛṣṭām | bahubhiranekai:
prakārai rītibhirupasargai rogādibhirupasṛṣṭāmupadrutāṃ

sṛṣṭvā yadi prīyeta namo'stu tasmai ityutprāsavacanametat
| sugītaśceti vistara: | sūktaścāyaṃ

tamārabhya tamīśvaramadhikṛtya śloka: śatarudrīye
vyāsena |

"yannirdahati" ityādi | yasmānnirdahati tasmād rudra ityevaṃ
sarvatra | anyeṣāmiti |

bījādīnāmaṅkurādiṣu pratyakṣa: puruṣakāro nihnuta:
syāt, kāraṇebhyo'nyasya vyāpārādarśanāditi |

cakṣūrūpālokamanaskārādibhyaśca
cakṣurvijñānādyutpattau,
bījakṣetrodakādibhyaścāṅkurādyutpattāvanyasya

vyāpārānupalabdhe: | yathā hi cakṣurādīnāṃ
cakṣurvijñānādyutpattau bījādīnāṃ cāṅkurādyutpattau
vyāpāro

dṛśyate-tadbhāve bhāvāt, tadabhāve cābhāvāt; na tathā
cakṣurādibhāve ceśvarasyābhāve cakṣu-

rvijñānāṅkurādyabhāvo dṛṣṭa: | punaśca tadbhāve
bhāva:; yatastasyāpi tadutpattau vyāpāro gamyeta,

ityatastadvyāpārādarśanāt saha kāraṇairīśvaraṃ
kāraṇaṃ kalpayatāṃ kevalo bhaktivāda: syāt |

@281

kāraṇebhyo'nyasya vyāpārādarśanāt | kiñca-sahakāriṣu
cānyeṣu kāraṇeṣvīśvaro neśvara:

syāt |

athādisarga īśvarahetuka: ?
tasyāpyanyakāraṇānapekṣatvādī
śvaravadanāditvaprasaṅga: |

evaṃ pradhāne'pi yathāyogaṃ vācyam |

tasmānna lokasyaikaṃ kāraṇamasti | svānyevaiṣāṃ
karmāṇi tasyāṃ jātau janayanti |

akṛtabuddhayastu varākā: svaṃ svaṃ vipākaphalaṃ
cānubhavantaṃ īśvaramaparaṃ mithyā

parikalpayanti |

atha kathaṃ bhūtāni bhūtānāṃ hetupratyaya: ?

dvidhā bhūtāni taddhetu:,

bhūtaheturityartha: | sabhāgasahabhūhetubhyāṃ

bhautikasya tu pañcadhā |

bhautikasya tu bhūtāni pañcaprakāro hetu: | katham ?

-------------------

kiñca sahakāriṣu ceti vistara: | yāni sahakārīṇyanyāni
tasyeśvarasya kiṃ teṣvīśvaro neśvara:

syāt | tāni hi kāryotpattau svasāmarthyena vyāpriyante |
anyeṣu tu sahakāriṣvīśvara: syādityanya-

grahaṇam |

ādisarga īśvarahetuka: | tathā hi
pratyakṣapuruṣakāranihnavo na syāt, kāraṇebhyo'nyasya

vyāpārādarśane cādoṣo jagataśceśvara: kāraṇamiti |
tasyāpyanyakāraṇānapekṣatvāt | tasyāpyādi-

sargasyānyakāraṇānapekṣatvāt | īśvara evaika: kāraṇaṃ
nānyaditi | īśvaravadanāditvaprasaṅga: | aniṣṭaṃ

caitat, tasmānneśvara: kāraṇam |

evaṃ pradhāne'pi yathāyogaṃ yojyamiti | pradhānamacetanam |
tasmāttatra chandavikalpanāṃ

hitvā śeṣapratiṣedhavidhānaṃ yojyam | yadyekameva
kāraṇaṃ pradhānaṃ syāt, yugapat sarveṇa jagatā

bhavitavyaṃ syāt | dṛśyate ca bhāvānāṃ kramasambhava: |
kāraṇāntarabhedāpekṣaṇe vā na pradhānameva

kāraṇaṃ syāt | teṣāmapi kramotpattau
kāraṇāntarabhedāpekṣaṇādanavasthāprasaṅga: syāditi
vistara: |

evaṃ khalvapi jagata: kāraṇaṃ parigṛhṇatā
anyeṣāmarthānāṃ pratyakṣa: puruṣakāro nihnuta: syāt |

sahāpi ca kāraṇai: kāraṇaṃ pradhānaṃ kalpayatāṃ kevalo
bhaktivāda: syāt; kāraṇebhyo'nyasya

vyāpārādarśanāt | sahakāriṣu cānyeṣu kāraṇeṣu tat
pradhānamapradhānaṃ syāt | athādisarga:

pradhānahetuka: ? tasyāpi
mahadādyutpādasvabhāvasyādisargasyādyalakṣaṇatvāt
pradhānavacanāditva-

prasaṅga: | nityaṃ hi pradhānam, pradhānañca mahata:
kāraṇamiti pūrvaṃ pradhānaṃ paścānmahāniti na

sidhyati | prasavadharmi ca pradhānamiti tena nityaṃ
pravarttitavyam; kāraṇāntaranirapekṣatvāt | na hi

prakāśa: prakāśyamarthaṃ prakāśya punarna
prakāśayatīti | svabhāvo hi kṛtārthatāṃ nopekṣate |
akṛta-

buddhaya: | paramārthaśāstrairasaṃskṛtabuddhaya: ityartha:
||64||

"dvidhā bhūtāni taddhetu:" iti | pūrvotpannāni bhūtāni
paścādutpannānāṃ svāsantānikānāṃ

@282

"jananānniśrayāt sthānādupastambhopavṛṃhaṇāt" |

so'yaṃ kāraṇahetureva puna: pañcadhā bhinna:-1.
jananahetu:; tebhya utpatte: | 2.

niśrayahetu:; jātasya bhūtānuvidhāyitvāt,
puruṣakāraphalād, ācāryādiniśrayavat | 3.

pratiṣṭhāhetu:; ādhārabhāvāt, citrakṛtyavat | 4.
upastambhahetu:; anucchedahetutvāt |

5. vṛddhihetu:; upavṛṃhaṇahetutvāt |

evameṣāṃ janmavikārādhārasthitivṛddhihetutvamākhyātaṃ
bhavati |

tridhā bhautikamanyonyam,

hetusahabhūsabhāgavipākahetubhi:
kāraṇaheturaviśeṣavarttitvāt na sarvadā gaṇyate |

tatra sahabhūheturanyonyaṃ cittānuparivartti kāyavākkarma,
nānyadupādāyarūpam |

sabhāgahetu: sarvaṃ pūrvotpannaṃ sabhāgasya |
vipākaheturyasya vākkarmaṇaścakṣurādayo vipāka: |

bhūtānāmekadhaiva tat ||65||

bhūtānāṃ tu tadbhautikaṃ rūpaṃ vipākahetureva, yasya
kāyavākkarmaṇo bhūtāni vipākā:;

pṛthakkalāpatvāt ||65||

abhedena cittacaittā: samanantarapratyaya uktā: | niyamastu
nokta:-kasya

cittasyānantaraṃ kasyotpattiritti, sa idānīṃ vaktavya: |

tatra tāvat samāsena dvādaśa cittāni | kimartham ?
ityāha-

-------------------

sabhāgaheturavinirbhāgavartīni sahabhūhetu: |
bhūtānuvidhāyitvāditi | bhautikaṃ bhūtānyanuvidhatte;

tadvikāre vikārāt | ācāryādiniśrayavaditi | yathā
bhikṣurācāryamāśrayate, ādiśabdena

upādhyāyañca niśrayate, tadvadbhūtāni bhautikaṃ
niśrayate | evameṣāmiti vistara: | janmahetutvameṣāṃ

bhūtānām ākhyātaṃ tu; bhautikasya tebhya utpatte: |
vikārahetutvaṃ tadanuvidhāyitvāt | ādhāra-

hetutvamādhārabhāvāt | sthitihetutvamanucchedahetutvāt |
vṛddhihetutvamupavṛṃhaṇahetutvāditi |

aviśeṣavarttitvāditi | avighnabhāvāsthānenānyeṣāmapi
hetutvādityartha: |

anyonyaṃ cittānuparivartikāyavākkarmeti | kāyakarma
cittānuparivartti dhyānānāsrava-

saṃvarasaṃgahītaṃ trividhaṃ
prāṇātipātādattādānakāyamithyācāraviratibhedena |
vākkarmāpi cittānu-

parivartti dhyānānāsravasaṃvarasaṃgṛhītameva caturvidham
mṛṣāvādapaiśunyapāruṣyasambhinnapralāpavirati-

bhedena | tadevaṃ saptavidhaṃ kāyavākkarmānyonyaṃ
sahabhūhetu:, prāṇātipātaviratirupādāyarūpamitareṣāṃ

ṣaṇṇāṃ sahabhūhetu: | tānyapi ṣaṭ tasya
sahabhūheturiti sarvaṃ yojyam | nānyaditi | cakṣurādikaṃ

sarvamupādāyarūpaṃ prātimokṣasaṃvarādisaṃgṛhītamapi
yāvannānyo'nyaṃ sahabhūhetu: pṛthakkalāpatvāt |

sabhāgasyeti | kuśalaṃ kuśalasya svāsantānikasya,
kliṣṭasyetyādi | yasya kāyavākkarmaṇa

iti | vijñaptyavijñaptisvabhāvasya samāhitasya vā
yathāyogam | ekadhaiva taditi | vipākaheturevaika

ityavadhāraṇam; kāraṇahetostathaivāgaṇyamānatvāt |
pṛthakkalāpatvāditi | sahabhūhetvādya-

yogāt ||65||

@283

kuśalākuśalaṃ kāme nivṛtānivṛtaṃ mana: |

kāmadhātau catvāri-kuśalam, akuśalam, nivṛtāvyākṛtam,
anivṛtāvyākṛtaṃ

ca |

rūpārūpyeṣvakuśalādanyatra,

rūpadhātāvakuśalaṃ nāsti, trīṇi santi |
evamārūpyadhātau | ityetāni sānusravāṇi

daśa cittāni bhavanti |

anāsravaṃ dvidhā ||66||

śaikṣamaśaikṣaṃ ca | evametāni dvādaśa cittāni bhavanti
||66||

tatra

kāme nava śubhāccittāccittāni,

anantaramiti paścād vakṣyate | kāmadhātau yat kuśalaṃ
cittaṃ tasmādanantaraṃ nava

cittānyutpadyante | svabhūmikāni catvāri | rūpāvacare dve
| samāpattikāle kuśalaṃ

pratisandhikāle nivṛtam | ārūpyāvacaraṃ nivṛtameva
pratisandhikāle | ativiprakṛṣṭatvāt

na kuśalam | ārūpyā hi
kāmaghātoścatasṛbhirdūratābhirdūre |
āśrayākāralambanapratiprakṣa-

dūratābhi: | śaikṣamaśaikṣaṃ ceti |

-------------------

rūpadhātāvakuśalaṃ nāstīti | "sa viviktaṃ
kāmairviviktaṃ pāpakairakuśalairdhamai: savitarkaṃ

savicāraṃ vivekajaṃ prītisukhaṃ prathamaṃ
dhyānamupasampadya viharati" iti vacanāt | tatra
rūpadhātāva-

kuśalaṃ nāsti | akuśalavivekāddhi yajjātaṃ śubhaṃ
tadvivekajamityucyate | yathā ca hetu: tathā

phalamiti | tatropapattāvapi nāstyakuśalamiti gamyate |
rūpārūpyadhātau sarva eva kleśopakleśā

avipākatvānnivṛtā eva, nākuśalā: ||66||

anantaramiti paścād vakṣyata iti | kārikānte | tadiha
sambandhanīyam | samāpattikāle

kuśalamiti | kāmāvacaraprāyogikakuśalacittānantaraṃ
prathamadhyānabhūmikaṃ sāmantakīyaṃ maulīyaṃ

vā cittamutpadyate | pratisandhikāle nivṛttamiti |
kāmāvacaropapattipratilambhikamaraṇacittānantaraṃ

rūpāvacaraṃ nivṛttāvyākṛtaṃ cittamutpadyate
pratisandhikāle; "upapattibhava: kliṣṭa: sarvakleśai:

svabhūmikai:" (abhi^ ko^ 3.38) iti vacanāt |
upapattiratrāntarābhavopapattirabhipretā |
evamantarābhavapratisandhirapi kliṣṭo veditavya: |
catasṛbhirdūratābhirdūra iti | tatreya-

māśrayadūratā yadārūpyāvacareṇā śrayeṇa kāmāvacara:
kaścidapi dharmo na sammukhīkriyate, yathā-

rūpāvacareṇāśrayeṇa kāmāvacaraṃ nirmāṇacittaṃ
sammukhīkriyata iti | anayāśrayadūratayā kāmā-

dhātorārūpyā dūre bhavanti | ākāradūratā
yadārūpyāvacareṇa cittena kāmādhāturnākāryate, yathā-

rūpāvacareṇa audārika ityādibhirākārai: |
ālambanadūratā yadārūpyāvacareṇa cittena kāma-

dhāturālambyate, yathā-rūpāvacareṇa | nanu ca
rūpadhāturapi nārūpyāvacareṇa cittenālambyate;

"na maulā: kuśalārūpyā: sāsravādharagocarā:" (abhi^ ko^
8.21) iti vacanāt, tat

@284

aṣṭābhya eva tat |

tatra puna: kāmāvacaraṃ kuśalaṃ cittamaṣṭābhya:
samanantaramutpadyate | svabhūmi-

kebhyaścaturbhya: | rūpāvacarābhyāṃ dvābhyām |
kuśalācca vyutthānakāle | nivṛtācca kliṣṭa-

samāpattyutpīḍitasyādharakuśalabhūmisaṃśrayaṇāt |
śaikṣāśaikṣābhyāṃ ca vyutthānakāle |

daśabhyo'kuśalaṃ,

śaikṣāśaikṣe hitvā kāmadhātau hi pratisandhimukhata:
sarvebhyo rūpārūpyacittebhya:

samanantaramakuśalaṃ cittamutpadyate |

tasmāccatvāri,

akuśalāccittāt samanantaraṃ cittānyutpadyante
svabhūmikānyeva |

yathā-akuśalamuktaṃ kāmadhātau,

nivṛtaṃ tathā ||67||

daśabhya eva samanantaram | tasmācca punaścatvāryeva |

pañcabhyo'nivṛtaṃ,

kāma iti varttate | anivṛtāvyākṛtaṃ cittaṃ pañcabhya:
samanantaramutpadyate | svabhūmi-

kebhyaścaturbhyo rūpāvacarācca kuśalānnirmāṇactim ||67||

tasmāt sapta cittānyanantaram |

anivṛtāvyākṛtāt kāmāvacarāt svabhūmikāni catvāri |
rūpāvacare dve | kuśalaṃ

nirmāṇacittādanantaram | kliṣṭaṃ pratisandhikāle |
ārūpyācaraṃ ca kliṣṭaṃ pratisandhikāla

eva |

-------------------

kathamidamucyate-kāmadhātorevārūpyā dūrata iti ? satyaṃ
na maulārūpyāvacareṇa cittena rūpadhātu- 

radhyālambyate;
kintvākāśānantyāyatanasāmantakacittenaudārikādyākā-
raiścaturthadhyānamālambyata

iti | ato na kāmadhātorārūpyā dūre vyavasthāpyante |
pratipakṣadūratā yadārūpyā na kāmadhāto:

pratipakṣa:, yathā-rūpadhātu: |
ityevamāśrayālambanākārapratipakṣadūratābhirapi
kāmadhātorārūpyā

dūre bhavanti | tasmānna
kāmāvacarakuśalānantaramārūpyāvacaraṃ kuśalamutpadyate
| śaikṣamaśaikṣaṃ ceti |

kāmāvacaraprāyogikakuśalacittānantaraṃ samāpattikāle
labdhapūrvaṃ śaikṣamutpadyate, tathaivaṃ cāśaikṣam |

kliṣṭasamāpattyutpīḍitasyeti | kliṣṭayā
samāpattyotpīḍitasya yogino'dharāyā:

kuśalāyā bhūme: saṃśrayaṇānnivṛttāvyākṛtādapi
kuśalaṃ cittamutpadyate | varamadharāpi kuśalā

bhūmirnordhvā kliṣṭeti |

sarvebhyo rūpyārūpyacittebhya iti | kuśalāvyākṛtacittasya
maraṇasambhavāt |

"tasmāccatvāri" iti | tasmādakuśalāccatvāri
svabhūmikānyeva, akuśalasyordhva-

bhūmikuśalaprayogatvāsambhavādaprahāṇāccordhvabhūmyu-
papatticittānutpādāt ||67||

kuśalaṃ nirmāṇacittādanantaramiti | nirmāṇād
vyutthānakāle |

@285

rūpe daśaikaṃ ca śubhāt,

rūpe dhātau yat kuśalaṃ cittaṃ tasmādanantaramekādaśa
cittānyutpadyante, ārūpya-

vacaramanivṛtāvyākṛtaṃ varjayitvā |

navabhyastadanantaram ||68||

rūpāvacaraṃ tu kuśalaṃ cittaṃ navabhya:
samanantaramutpadyate, kāmāvacaraṃ ca kliṣṭadvaya-

mārūpyāvacaraṃ cānivṛtāvyākṛtaṃ hitvā ||68||

aṣṭābhyo nivṛtaṃ,

nivṛtāvyākṛtaṃ rūpāvacaraṃ cittamaṣṭābhya utpadyate |
kāmāvacaraṃ kliṣṭadvayaṃ śaikṣāśaikṣe

ca sthāpayitvā |

tasmāt ṣaṭ,

rūpāvacarānnivṛtāvyākṛtādanantaraṃ ṣaṭ |
svabhūmikāni trīṇi kāmāvacarāṇi

cānivṛtāvyākṛtaṃ muktvā |

tribhyo'nivṛtaṃ puna: |

rūpāvacaramanivṛtāvyākṛtaṃ tribhya: svabhūmikebhya eva |

tasmāt ṣaṭ,

svabhūmikāni trīṇi, kāmāvacare ca kliṣṭe,
ārūpyāvacaraṃ ca |

yathā rūpadhātāvanivṛtāvyākṛtamuktam,

-------------------

tasmādanantaramekādaśeti |
pratisandhisamāpattitadvyutthānanirmāṇa
praveśakāleṣvekādaśaci-

ttotpattisambhava: | katham ? svabhūmikāni trīṇi
kāmāvacarāṇi ca, vyutthānakāle kuśalam,

pratisandhikāle kliṣṭadvayam, anivṛttāvyākṛtaṃ ca
nirmāṇacittam, ārūpyāvacaraṃ ca

nivṛttāvyākṛtaṃ pratisandhikāle, kuśalaṃ ca
samāpattikāle | śaikṣamaśaikṣaṃ ceti | na
tvārūpyāvacarama-

nivṛtāvyākṛtam | avaśyākliṣṭatvāt,
samāpattyādyogācca | na hi tat prayogalabhyaṃ yathā
rūpāvacaraṃ

kāmāvacaraṃ ca nirmāṇacittam |

kāmāvacaraṃ ca kliṣṭadvayamārūpyāvacaraṃ
cānivṛttāvyākṛtaṃ hitveti | na kāmāvacarāt

kliṣṭadvayād rūpāvacaraṃ kuśalamutpadyate; tasya
kliṣṭadvayasya tatprayogānarhatvāt | ata eva ca

nārūpyāvacarādanivṛttāvyākṛtāt tadutpadyate; kuśalena
ca pratisandhibandhanābhāvāt ||68||

kāmāvacaraṃ kliṣṭadvayaṃ śaikṣāśaikṣe ca
sthāpayitveti | na kāmāvacarāt kliṣṭadvayād

rūpāvacaraṃ nivṛttāvyākṛtamutpadyate, tadaprahāṇe
rūpadhātau pratisandhibandhābhāvena nivṛtāvyākṛta-

cittāsambhavāt | na śaikṣāśaikṣābhyām; tatastyena
kliṣṭena vyutthānāsambhavāt |

kāmāvaṃcarāṇi ceti | trīṇītyadhikṛtam |
pratisandhikāle kliṣṭadvayaṃ kliṣṭa-

samādhyutpīḍitasya ca kuśalam |

kāmāvacare ca kliṣṭe ārūpyāvacaraṃ ceti |
pratisandhikāle |

@286

evamārūpye tasya nīti:,

tatastadapyanivṛtāvyākṛtaṃ tribhya evotpadyate
svabhūmikebhya: | tasmādapi ca

ṣaḍevotpadyante-svabhūmikāni trīṇi, adharadhātukāni ca
kliṣṭāni |

śubhāt puna: ||69||

nava cittāni,

ārūpyāvacarāt kuśalānnava cittānyutpadyante |
kāmāvacaraṃ kuśalam, kāma-

rūpāvacare cānivṛtāvyākṛte hitvā |

tat ṣaṇṇām,

ārūpyāvacaraṃ kuśalaṃ svebhyastribhya:-rūpāvacarāt
kuśalāt, śaikṣāśaikṣābhyāṃ

ca |

nivṛtāt sapta,

ārūpyāvacārinnivṛtāt svabhūmikāni trīṇi rūpāvacaraṃ
kuśalaṃ ca kāmāvacaraṃ

kliṣṭadvayam |

tat tathā |

tadapi saptabhya evotpadyate | kāmārūpāvacarāṇi
kliṣṭāni śaikṣāśaikṣe ca hitvā |

caturbhya: śaikṣam,

traidhātukebhya: kuśalebhya:, śaikṣācca |

asmāt tu pañca,

tānyeva catvāri, aśaikṣaṃ ca |

aśaikṣaṃ tu pañcakāt ||70||

-------------------

adharadhātukāni ca kliṣṭāni | pratisandhikāle ||69||

ārūpyāvacarāt kuśalānnaveti | svabhūmakāni trīṇi,
rūpāvacaraṃ kuśalam, tatsamāpatti-

vyutthānakāle pratilomasamāpattī ca | adharabhūmikāni ca
kliṣṭāni pratisandhikāle | śaikṣamaśaikṣaṃ

ca |

kāmāvacaraṃ kuśalaṃ kāmarūpāvacare cānivṛttāvyākṛte
hitveti | na kāmāvacareṇa kuśalena

tatsamāpattervyutthānaṃ sambhavati; ativiprakṛṣṭatvāt |
ata eva ca nānivṛtāvyākṛtenāpyapaṭutvācca |

ata eva ca na rūpāvacareṇānivṛtāvyākṛtena vyutthānam |
na caibhi: pratisandhibandho'stīti

naiṣāmata utpatti: | tat ṣaṇṇāmanantaramiti vartate |
rūpāvacarāt kuśalāditi | samāpattikāle |
śaikṣāśaikṣābhyāṃ ceti vyutthānakāle | rūpā-

vacaraṃ kuśalamiti | kliṣṭasamādhyutpīḍitasya | nivṛtaṃ
cetyādi | pratisandhikāle kāmarūpā-

vacarāṇi kliṣṭāni śaikṣāśaikṣe ca hitveti |
adhobhūmyavītarāgasya tena pratisandherabhāvāt śaikṣā-

śaikṣābhyāṃ ca tena vyutthānāsambhavānna
tebhyastadutpatti: | tānyeva catvāryaśaikṣaṃ ceti | trīṇi

@287

ata evānantaroktāt |

tasmāccatvāri cittāni,

tasmāt punaraśaikṣāccittāt, samanantaraṃ catvāri
cittānyutpadyante-traidhātukāni

kuśalāni, aśaikṣaṃ ca ||70||

samāptāni dvādaśa cittāni ||

puna: kriyante

dvādaśaitāni viṃśati: |

kathaṃ kṛtvā ?

prāyogikaupapattyāptaṃ śubhaṃ bhittvā triṣu dvidhā
||71||

triṣu dhātuṣu cittaṃ dvidhā bhidyate-prāyogikaṃ ca,
aupapattilābhikaṃ ca |

vipākajairyāpathika-śailpasthānika-nairmitam |

caturdhā'vyākṛtaṃ kāme,

`bhittvā' iti vartate | kāmāvacaramanivṛtāvyākṛtaṃ
caturdhā bhidyate-vipākajam,

eryāpathikam, śailpasthānikam, nirmāṇacittaṃ ca |

rūpe śilpavivarjitam ||72||

rūpadhātau tridhā bhidyate śailpasthānikaṃ varjayitvā;
tatra śilpābhāvāt | evametāni

dvādaśa cittāni punarviṃśatirbhavanti | ṣoḍhā
kuśalamanivṛtāvyākṛtaṃ ca saptadhā bhittvā |

-------------------

traidhātukāni kuśalāni vyutthānakāle, śaikṣaṃ ca
pravāhe, vajropamānantaraṃ kṣayajñānamityaśaikṣaṃ ceti

pañca |

"pañcakād" ata evānantaroktāditi | traidhātukebhya:
kuśalebhya: samāpattikāle |

vajropamānantarotpattau pravāhe ceti | tasmāccatvārīti |
śaikṣaṃ hitvā | na hyaśaikṣāt śaikṣamutpadyate |

parihāṇikāle kathaṃ notpadyate ?
kleśotpādavyavahitatvāt, parihāṇeśca ||70||

prāyogikaṃ copapattilābhikaṃ ceti | prāyogikaṃ
yatprayogāllabhyate | śrutacintābhāvanāmayaṃ

triṣu dhātuṣu yathāsambhavam, upapattilābhikaṃ
kāmarūpadhātvorantarābhavapratisandhikṣaṇe prathamato

yasya prāptirutpadyate, ārūpyadhātau copapattibhave yasya
prāptirutpadyate ||71||

vipākajamairyāpathikaṃ śailpasthānikaṃ nirmāṇacittaṃ
ceti | hetukarmabhedādayaṃ bheda: |

vipākahetorjātaṃ vipākajam | īryāpatheṣu
śayanāsanasthiticaṃkramaṇeṣu bhavamairyāpathikam |

śilpasthāneṣu bhavaṃ śailpasthānikam | nirmāme cittaṃ
nirmāṇacittam | nirmite nirmāṇe vā bhavaṃ

nairmitaṃ nairmāṇikamiti vā |

tadevocyate-punarviṃśatirbhavantīti | katham ?
ityāha-ṣoḍhā kuśalamanivṛttāvyākṛtaṃ

ca saptadhā bhittveti | triṣu dhātuṣu
prāyogikopapattipratilambhikabhedena kuśalaṃ ṣoḍhā

bhittvā |

kāmarūpadhātvoścānivṛttāvyākṛte saptadhā
bhittvā-kāmadhātau vipākajairyāpathikaśailpasthānika-

@288

airyāpathikādīni
cittāniryāpathādyābhāvādārūpyadhātau na santi |
rūpagandharasaspraṣṭa-

vyānyeṣāmālambanam | śailpasthānikasya tu śabdo'pi |
etāni manovijñānānyeva | pañca

tu vijñānakāyā airyāpathika-śailpasthānikayo:
prāyogikā: |

airyāpathikābhinirhṛtaṃ manovijñānamasti
dvādaśāyatanālambanamityapare |

eṣāṃ punarviṃśateścittānāṃ kasya katamat samanantaram ?

kāmāvacarāṇāṃ tāvadaṣṭānāṃ prāyogikānantaraṃ
daśa cittānyutpadyante | sva-

bhūmikāni sapta, anyatrābhijñāphalāt |

rūpāvacaraṃ prāyogikaṃ śaikṣamaśaikṣaṃ ca | tat
punaraṣṭacittānantaram | svebhya: kuśala-

kliṣṭebhya: rūpāvacarābhyāṃ prāyogikakliṣṭābhyāṃ
śaikṣāśaikṣābhyāṃ ca |

-------------------

nairmāṇikabhedena, rūpadhātau ca
vipākajairyāpathikanairmāṇikabhedeneti | tānyetāni
trayodaśa | śeṣāṇi

ca saptābhinnānyeva, tadyathā-kāmāvacaramakuśalaṃ
nivṛtāvyākṛtaṃ ca, nivṛtāvyākṛtameva,

ārūpyāvacaraṃ nivṛtāvyākṛtamanivṛtāvyākṛtañca
śaikṣamaśaikṣaṃ ceti viṃśati cittāni bhavanti |

īryāpathādyabhāvāditi |
īryāpathaśilpasthānanirmāṇābhāvāt | etāni
trīṇyārūpyadhātau na santi;

ālambanabhūtasya rūpasyābhāvāt |
rūpagandharasaspraṣṭavyānyeṣāmālambanamiti | tatra
śayyāsana-

rūpādaya:
svaśarīrāvayavarūpādayaścairyāpathikasyālambanam,
śailpasthānikasya śilpasthāna-

rūpādaya:, nairmāṇikasya nirmāṇarūpādaya: |
śailpasthānikasya tu śabdo'pīti | tu-śabdo viśeṣaṇe |

apiśabdena rūpādaya: | śabdo'pyasyālambanam |
śilpopadeśaśabdamālambya manovijñānena śilpaṃ

śikṣata iti | vipākajasyāvacanāt sarve'pi rūpādaya
ālambanamityavagantavyam | manovijñānā-

nyeveti | manovijñānasvabhāvānyairyāpathikādīni trīṇi;
vikalpābhisaṃskaraṇe pravṛttatvāt |

vipākajamavacanāt ṣaḍvijñānasvabhāvamiti, prajñāpitaṃ
bhavati | pañca tu vijñānakāyā eryāpathika-

śailpasthānikayo: prāyogikā iti | tatprayogāvasthāyāṃ
bhavatvāt prāyogikā:, yasmāt te

dṛṣṭvā yāvat spṛṣṭvotpadyanta iti | vipākasya prayogo
nāsti; karmasāmarthyena svarasavāhitvāt |

airyāpathikābhinirhṛtamiti | vistara:-airyāpathikena
manovijñānenābhinirhṛtamutpāditaṃ

manovijñānamasti dvādaśāyatanālambanam |
cakṣurāyatanālambanaṃ yāvad
dharmāyatanālambanamanivṛtā-

vyākṛtasvabhāva mityapare | tadevaṃ
pradarśayanti-anyadapyanivṛtāvyākṛtamasti
yadairyāpathikādiṣu

nāntarbhavatīti | itthameva ca pratipattavyam | anyathā hi
yad vakṣyati-

"kāyākṣiśrotravijñānaṃ vijñaptyutthāpakañca yat |

dvitīyādau tadādyāptamakliṣṭāvyākṛtañca tat" || (abhi^
ko^ 7.13)

"svabhūmikena nirmāṇaṃ bhāṣaṇaṃ tvadhareṇa ca |" (abhi^
ko^ 7.56)

ityādi, tāni vijñānānyeṣāṃ caturṇāṃ katamena
saṃgṛhītāni ! na tāvad vipākajāni,

ūrdhvopapannānāmadharabhūmikavipākāsambhavāt |
nairyāpathikādīni, īryāpathādyabhāvāt | ajñānādi-

vāsanācittaṃ ca praveśayitavyam !  bhadantānantavarmaṇāpi
vibhāṣāvyākhyāna uktam-etaccatuṣṭaya-

vyatiriktānyavyākṛtāni vijñānāni santīti |
sāvaśeṣametad bhāṣyamityavagantavyam |

@289

upapattipratilambhikānantaraṃ nava | svabhūmikāni sapta,
anyatrarābhijñāphalād |

rūpārūpyāvacare ca kliṣṭe |

tat punarekādaśānantaram | svebhya: saptabhya: pūrvavat,
rūpāvacarābhyāṃ prāyogika-

kliṣṭābhyāṃ śaikṣāśaikṣābhyāṃ ca |

akuśalanivṛtāvyākṛtānantaraṃ sapta | svānyeva pūrvavat
|

te punaścaturdaśacittānantaram | svebhya: saptabhya:
rūpāvacarebhyaścaturbhyo'nyatra

prāyogikābhijñāphalābhyām |
ārūpyāvacarebhyastribhyo'nyatra prāyogikāt |

airyāpathikavipākajānantaramaṣṭau | svabhūmikāni
ṣaḍanyatra prāyogikābhijñā-

phalābhyāṃ rūpārūpyāvacare ca kliṣṭe | te puna:
saptacittānantaraṃ svebhya eva pūrvavat |

śailpasthānikānantaraṃ ṣaṭ | svānyeva, anyatra
prāyogikābhijñāphalābhyām | tat

puna: saptānantaram; svebhya evānyatrābhijñāphalāt |

abhijñāphalānantaraṃ dve | svaṃ cābhijñāphalameva,
rūpāvacaraṃ ca prāyogikam |

tadapyasmādeva dvayāt |

-------------------

anyatrābhijñāphalāditi | kāmāvacaraṃ nirmāṇacittaṃ
rūpāvacaraprāyogikānantaramevotpadyate,

na kāmāvacaraprāyogikānantaram | rūpāvacaraṃ prāyogikaṃ
śaikṣamaśaikṣaṃ ceti | samāpattikāle |

svebhya: kuśalakliṣṭebhya iti | svābhyāṃ kuśalābhyāṃ
kliṣṭābhyāñca; prayogakāle kliṣṭā-

sadbhāvāt | kleśaparikhinnasya ca prāyogikotpatte: |
nānivṛtāvyākṛtebhya:; durbalānabhi-

saṃskārikatvāt | rūpāvacarābhyāṃ
prāyogikakliṣṭābhyāmiti | prāyogikāt kliṣṭāt |

śaikṣāśaikṣābhyāñca vyutthānakāle | kliṣṭāt
kliṣṭasamādhyutpīḍitasya | rūpārūpyāvacare ca

kliṣṭe iti | pratisandhikāle | sambhavati
hyupapattipratilambhikacittasya maraṇam | pūrvavaditi |

anyatrābhijñāphalādityartha: | taddhi
rūpāvacaraprāyogikānantaramevetyuktam | rūpāvacarābhyāṃ
ceti

vistareṇa pūrvavad vyākhyānam |
akuśalanivṛtāvyākṛtānantaramiti | akuśalānantaraṃ
nivṛtāvyā-

kṛtāntaraṃ ceti vibhaktavyam | tulyatvāddhi tad
yugapadvacanam |

rūpāvacarebhyaścaturbhya: | anyatra
prāyogikābhijñāphalābhyāmiti | pratisandhikāle,

prāyogike'bhijñāphale ca sthitasya nāsti maraṇam |
atastābhyāṃ tat kliṣṭadvayaṃ notpadyate |

śeṣeṣu tu sthirasyāsti maraṇam | atastebhyastat
kliṣṭadvayamutpadyate | pratisandhikāle |

emanyatrāpyanyatra prāyogikāditi vyākhyeyam |

ṣaḍanyatra prāyogikābhijñāphalābhyāmiti |
durbalānabhisaṃskārikatvāt | anayoranantaraṃ

prāyogikaṃ notpadyate |
rūpāvacaraprāyogikānantarotpatteśca na
tābhyāmabhijñāphalotpatti: | rūpā-

rūpyāvacare ca kliṣṭe iti | pratisandhikāle |
śailpasthānikānantaraṃ ṣaḍiti | tatrasthasya

maraṇāsambhavādairyāpathikavipākajavadiha
rūpārūpyāvacarakliṣṭayorasambhava: | svaṃ cābhijñā-

phalameveti | pravāhakāle | rūpāvacaraṃ ca prāyogikamiti |
tadvyutthāne | na tadityapraviśya

dhyānamabhijñāphalād vyutthānamastīti | tadapyasmādeva
dvayāditi | tadabhijñāphalam | pravāhe,

tatpraveśakāle ca |

@290

rūpāvacarāṇāmidānīṃ ṣaṇṇāṃ vakṣyāma: |
prāyogikānantaraṃ dvādaśa | kāmāvacara-

kuśale abhijñāphalaṃ ca svāni ṣaṭ ārūpyāvacaraṃ ca
prāyogikaṃ śaikṣamaśaikṣaṃ ca |

tat punardaśacittānantaram | kāmāvacarābhyāṃ
prāyogikābhijñāphalābhyāṃ svebhyaśca-

turbhya:,
anyatrairyāpathikavipākajābhyāmārūpyāvacarābhyāṃ
prāyogikakliṣṭābhyāṃ śaikṣā-

śaikṣābhyāṃ ca |

upapattipratilambhikānantaramaṣṭau | kāmāvacare kliṣṭe
svāni pañcānyatrābhijñā-

phalāt | ārūpyāvacaraṃ kliṣṭam |

tat puna: pañcabhya: eva, anyatrābhijñāphalāt |

kliṣṭānantaraṃ nava | kāmāvacarāṇi catvāri,
kuśalakliṣṭāni svāni pañca;

anyatrābhijñāphalāt |

tat punarekādaśacittānantaram | kāmāvacarebhya
utpattipratilambhikairyāpathika-

vipākajebhya: svebhya: pañcabhya:, anyatrābhijñāphalāt |
ārūpyavacarebhyastribhya:, anyatra

prāyogikāt |

airyāpathikānantaraṃ sapta | kāmāvacare kliṣṭe svāni
catvāri, anyatra prāyogikā-

bhijñāphalābhyāmārūpyāvacaraṃ ca kliṣṭam |

tat puna: pañcānantaraṃ svebhya, eva, anyatrābhijñāphalāt
|

evaṃ vipākajaṃ vaktavyam |

-------------------

kāmāvacarakuśale iti | vyutthānakāle | asti hi sambhava
upapattipratilambhikenāpi

samāpattivyutthānaṃ paṭutvāt | ato dvayorapi
kuśalayorgrahaṇam | abhijñāphalaṃ ceti | kāmāvacaraṃ

nirmāṇacittam | ārūpyāvacaraprāyogikaśaikṣāśaikṣāṇi
samāpattikāle |

anyatrairyāpathikavipākajābhyāmiti |
tayordurbalānabhisaṃskārikatvāt | prāyogika-

kliṣṭābhyāmiti |
vyutthānakliṣṭasamāpattyutpīḍitakālayo: |

kāmāvacare kliṣṭe iti | pratisandhikāle |
anyatrābhijñāphalāditi | nirmāṇacittasya

prāyogikānantarotpatte: | ārūpyāvacaraṃ kliṣṭamiti |
pratisandhikāle |

kuśalakliṣṭānīti | kuśale ca kliṣṭe ca
kuśalakliṣṭānīti samāsa: | kuśalādharabhūmi-

kāśrayaṇāt kuśale, kliṣṭe tu pratisandhikāle |

kāmāvacarebhya iti | vistara:-pratisandhikāle
prāyogikaśailpasthānikābhijñāphaleṣu

mṛtyurnāstīti na tebhya: | kāmāvacare kliṣṭe iti
pratisandhikāle |

ārūpyāvacaramapi kliṣṭamasminneva svaṃ prāyogikam, ato
notpadyate | airyāpathikasya

durbalānabhisaṃskāritvena prayogānarhatvāt |

evaṃ vipākajamiti | yathairyāpathikamuktam, tathedaṃ
vipākajānantaraṃ sapta yāvadanyatrābhijñā-

phalāditi | tāveva granthārthau |

@291

abhijñāphalānantaraṃ dve sve eva prāyogikābhijñāphale |
tadapyābhyāmeva |

ārūpyāvacarāṇāmidānīṃ caturṇāṃ vakṣyāma: |

prāyogikānantaraṃ sapta | rūpāvacaraṃ prāyogikaṃ svāni
catvāri, śaikṣamaśaikṣaṃ ca

svāni catvāri |

tat puna: ṣaṭcittānantaram | rūpāvacarāt prāyogikāt |
svebhyastribhya:, anyatra

vipākajāt śaikṣāśaikṣābhyāṃ ca |

upapattiprātilambhikānantaraṃ sapta | svāni
catvāryadharadhātukāni ca kliṣṭāni |

tat punaścaturbhya: svebhya eva |

kliṣṭānantaramaṣṭau | svāni catvāri rūpāvacare
prāyogikakliṣṭe, kāmāvacare

api kliṣṭe |

tat punardaśānantaram | svebhyaścaturbhya:
kāmāvacararūpāvacarebhyaścopapattiprāti-

lambhikairyāpathikavipākajebhya: |

vipākajānantaraṃ ṣaṭ | svāni trīṇyanyatra
prāyogikādadharāṇi trīṇi kliṣṭāni |

tat punaścaturbhya: svebhya eva |

śaikṣānantaraṃ ṣaṭ | dvidhātukāni prāyogikāṇi
kāmāvacaramutpattilābhikaṃ śaikṣamaśaikṣaṃ

ca | tat punaścaturbhya:-prāyogikebhya: tribhya:, śaikṣācca
|

aśaikṣānantaraṃ pañca | yathā śaikṣānantaraṃ
śaikṣamekaṃ hitvā | tat puna: pañcabhya:-

tribhya: prāyogikebhya:, śaikṣāśaikṣābhyāṃ ceti |

-------------------

abhijñāphalānantaraṃ dve sve iti | vyutthāne pravāhe ca |
tadapyābhyāmeveti | praveśe pravāhe

ca | rūpāvacaraṃ prāyogikamiti | vyutthānakāle | evaṃ
śaikṣamaśaikṣañca svāni catvārīti | kuśalaṃ

bhavatīti sphuṭam | kliṣṭamāsvādanākāle,
anivṛttāvyākṛtaṃ tu vyutthānakāle |

rūpāvacarāt prāyogikāditi | samāpattikāle | anyatra
vipākajāditi | durbalāna-

bhisaṃskāravāhitvāditi kāraṇaṃ vakṣyate |
śaikṣāśaikṣābhyāñceti | samāpattikāle |

adharadhātukāni ca kliṣṭānīti |
rūpāvacarakāmāvacarāṇi pratisandhikāle | prāyogika-

kliṣṭe iti | prāyogikaṃ kliṣṭasamādhyutpīḍanāt |
kliṣṭaṃ pratisandhikāle | kāmāvacare'pi

kliṣṭe pratisandhikāla eva |

kāmāvacararūpāvacarebhya iti vistara: |
taccittasthamaraṇasambhavāt |

anyatra prāyogikāditi | vipākajānantaraṃ
prāyogikānutpatte: | adharāṇi trīṇi

kliṣṭānīti | dvidhātukāni pratisandhikāle |

kāmāvacaramutpattilābhikamiti | paṭutvādetacchaikṣād
vyutthānacittaṃ sambhavati | paṭutvā-

diti kāraṇaṃ vakṣyati | na tu tathā rūpārūpyāvacare
upapattilābhike paṭunī iti na te sambhavata: |

śaikṣaṃ pravāhe, aśaikṣaṃ ca vajropamānantaram |

@292

kiṃ puna: kāraṇaṃ prāyogikacittānantaraṃ
vipākajairyāpathikaśailpasthānikāni

cittānyutpadyante, na punarebhya: prāyogikam ?
īryāpathaśilpābhisaṃskaraṇapravṛttatvāt

durbalānabhisaṃskāravāhitvāccaittāni na
prāyogikānukūlāni | niṣkramaṇacittaṃ tvanabhi-

saṃskāravāhīti yukto'sya prāyogikacittānantaramutpāda: |

-------------------

śaikṣamekaṃ hitveti | aśaikṣācchaikṣaṃ notpadyate |
tasmādaśaikṣāntaraṃ pañca, na tu ṣaṭ, yathā

śaikṣāt tāni ca pañca śaikṣavad vaktavyāni |

atra viṃśaticittānāṃ samanantarapratyayasyāsūtritasya
sūtrarūpā: saṃgrahaślokā:-

prāyogikācchubhāt kāme daśāṣṭabhyastadanyata: |

śubhānnavaikādaśatastat sapta kliṣṭata: pṛthak ||

caturdaśabhyaste'ṣṭāvairyāpathikavipākajāt |

te tu saptata: ṣaṭ śailpasthānikāt tattu saptata: ||

nairmitād dve dvayoścaitadrūpe prāyogikācchubhāt |

dvādaśaitat tu daśata: śubhādaṣṭāvayatnajāt ||

tat pañcabhyo nava kliṣṭāt tadekādaśata: puna: |

vipākajairyāpathikāt sapta tat pañcato dvayam ||

dve abhijñāphalāccittād dvābhyāmeva tathaiva tat |

ārupye yātnikāt sapta kuśalāt ṣaḍbhya eva tat |

ayātnikācchubhāt sapta caturbhyastat puna: smṛtam |

kliṣṭādaṣṭau daśabhyastat ṣaṭ cittāni vipākajāt ||

caturbhyastat tu ṣaṭ śaikṣāccaturbhya: punareva tat |

aśaikṣāt pañca tadapi pañcabhya: samanantaram ||

īryāpathaśilpābhisaṃskaraṇapravṛttatvāt | na punarebhya:
prāyogikamutpadyata ityadhikṛtam |

ato'sambhavādairyāpathikaśailpasthānikānantaraṃ
prāyogikaṃ notpadyate; tadanyābhisaṃskaraṇa-

pravṛttatvādityabhiprāya: |
yasmādairyāpathikamīryāpathābhisaṃskaraṇe pravṛttam,
gamanādyākāratvāt |

śailpasthānikaṃ ca śilpābhisaṃskaraṇe pravṛttam,
`idameva karomīdameva karomi' ityevamākārapravṛtta-

tvāt | durbalānabhisaṃskāravāhitvācca vipākajānantaraṃ
prāyogikaṃ notpadyate | taddhi vipāka-

jamavyākṛtatvād durbalam; pūrvakarmāpakṣayāt | ayatnena
ca pravṛtteranabhisaṃskāravāhīti | atha

vā-īryāpathaśilpābhisaṃskaraṇapravṛttatvād
airyāpathikaśailpasthānikānantaraṃ na prāyogika-

mutpadyate | durbalānabhisaṃskāravāhitvācca
airyāpathikaśailpasthānikavipākajānantaraṃ prāyogikaṃ

notpadyate; sarveṣāmavyākṛtatvena durbalatvāt |
anabhisaṃskaravāhitvācca vipākajasyaivaikasya

airyāpathikaśailpasthānikayorapi vā
prāyogikābhisaṃskārābhāvāt |
anyavyāpāraparatvamātrāddhi

tayorabhisaṃskaraṇapravṛttatvamuktam | atha vā-ayamevāsya
vākyasyābhisambandha:-īryāpa-

śilpābhisaṃskaraṇapravṛttatvāt,
durbalānabhisaṃskāravāhitvāccaitāni
vipākajairyāpathikaśailpa-

@293

evaṃ tarhi kliṣṭebhyo'pi prāyogikaṃ notpadyate,
viguṇatvāt ? tathāpi kleśa-

samudācāraparikhinnasya tatparijñānād yukta:
prāyogikasammukhībhāva: | kāmāvacara-

mupapattipratilambhikaṃ paṭutvāt śaikṣāśaikṣābhyāṃ
rūpāvacaraprāyogikāccānantaramutpadyate |

anabhisaṃskāravāhitvāt tasmādetāni notpadyante |
rūpāvacarakliṣṭānantaraṃ kāmāvacara-

mupapattipratilambhikamutpadyate, paṭutvāt |
ārūpyāvacaramupapattipratilambhikaṃ notpadyate;

apaṭutvāditi ||

trayo manaskārā:-1. svalakṣaṇamanaskāra:,
tadyathā-"rūpaṇālakṣaṇaṃ rūpam"

ityevamādi; 2. sāmānyalakṣaṇamanaskāra:
ṣoḍaśākārasamprayukta:; 3. adhimukti-

manaskāra:,
aśubhāpramāṇārūpyavimokṣābhibhvāyatanakṛtsnāya-
tanādiṣu |

trividhamanaskārānantaramāryamārgaṃ sammukhīkaroti,
tasmādapi trividhaṃ manaskāram |

evaṃ sati yuktamidaṃ bhavati-"aśubhāsahagataṃ
smṛtisambodhyaṅgaṃ bhāvayati" iti ?

-------------------

sthānikāni na prāyogikānukūlāni | ato na tadanantaraṃ
prāyogikamutpadyata iti sambandhanīyam |

niṣkramaṇacittaṃ tvanabhisaṃskāravāhīti |
prāyogikacittapravāhād yadanyaccittaṃ tanniṣkramaṇa-

cittam | tena hyasau yogī tata: pravāhānniṣkrāmati;
tadavasānatvāt | niṣkramaṇacittamana-

bhisaṃskāravāhyanābhogavāhīti yukto'sya
niṣkramaṇacittasya vipākajādīnāmanyatamasvabhāvasya

prāyogikacittādanantaramutpāda: |

evaṃ tarhīti | yadi na prāyogikānukūlānīti
vipākajādibhyo'nantaraṃ prāyogikaṃ

notpadyate, evaṃ tarhi kliṣṭebhyo'pi prāyogikaṃ notpadyate
viguṇatvāt | viguṇo hi kliṣṭo

dharma: kuśalasya nānukūla ityartha:; tadvirodhitvāt |
tathāpīti vistara: | yadyapi tadviguṇam,

tathāpi kleśasamudācāraparikhinnasya yoginastatparijñānāt
kleśasamudācāraparijñānād yukta:

prāyogikasammukhībhāva: | tatparijñānameva hi prāyogikaṃ
cittamiti | paṭutvāditi | kāmāvacara-

mutpattipratilambhikaṃ paṭu tacchaikṣādibhyo
vyutthānacittaṃ sambhavati | ata eva ca kliṣṭa-

samādhyutpīḍitasya tadāśrayaṇaṃ bhavati |
anabhisaṃskāravāhitvāt tu tasya tasmācchaikṣādīni

notpadyante | rūpāvacaraṃ tūpapattipratilambhikaṃ na
kāmāvacaravat paṭu | tasmāt kliṣṭasamā-

dhyutpīḍitasya tadāśrayaṇaṃ na bhavati,
prāyogikamevāśrīyate | anyonyānantaraṃ cittānāmutpāda:
|

tāni ca manaskāravaśādutpadyanta ityato manaskāropakṣepa:
| trayo manaskārā iti |

vistara:-svalakṣaṇasya manasikaraṇaṃ svalakṣaṇamanaskāra:
| tadyathā rūpaṇālakṣaṇaṃ rūpamityeva-

mādi | ādiśabdenānubhavalakṣaṇā vedanetyevamādi |
anityatvādimanasikaraṇaṃ sāmānyalakṣaṇa-

manaskāra: ṣoḍaśākārasamprayukta: | anityato
yāvannairyāṇikata iti | adhimuktyā na bhūtārthe

manasikaraṇamadhimuktimanaskāra: | aśubhāyāṃ yāvat
kṛtsnāyatanādiṣu | ādiśabdena ṛddhyā-

dīnāmanabhinirhāre laghutvādyadhimokṣo gṛhyate,
tadyathā-"mahardhiko mahānubhāva: parīttāṃ pṛthivī-

saṃjñāmadhitiṣṭhati apramāṇāmapsaṃjñām | sa
ākāṃkṣan pṛthivīṃ cālayati" iti vistara: |

aśubhayā sahagataṃ sambaddhamaśubhāsahagatam | etaduktaṃ
bhavati-aśubhāmanaskārānantaraṃ

@294

sāmānyamanaskārānantaramevāryamārgaṃ sammukhīkaroti |
tasmāt tu trividhamityapare |

aśubhayā tu cittaṃ damayitvā
sāmānyamanaskārānantaramāryamārgaṃ sammukhīkaroti |

ata: pāramparyamabhisandhāyoktam-"aśubhāsahagataṃ
smṛtisambodhyaṅgaṃ bhāvayati" iti |

āryamārgānantaramapi sāmānyamanaskāramevetyapare |

syāt tāvadanāgamyāditribhūmisanniśrayeṇa
niyāmāvakrāntau tanmārgānantaraṃ kāmā-

vacaraṃ sāmānyamanaskāraṃ sammukhīkuryād, atha
dvitīyādidhyānasanniśrayeṇa niyāmāvakrāntau

katham ? na hi kāmāvacara: śakyo'tiviprakṛṣṭatvāt | na ca
tadbhūmika: pratilabdho'nyatra

nirvedhabhāgīyāt | na cāryo nirvedhabhāgīyaṃ puna:
sammukhīkaroti | na hi prāptaphalasya

tatprayogasammukhībhāvo yukta iti anyo'pyasya tajjātīya:
sāmānyamanaskāro bhāvanāṃ

gacchati | tadyathā-"sarvasaṃskārā anityā:", "sarvadharmā
anātmāna:", "śāntaṃ

nirvāṇam" iti, tat sammukhīkariṣyati ?

-------------------

smṛtisambodhyaṅgaṃ bhāvayati janayati, utpādayatīti |
smṛtisambodhyaṅgaṃ hyāryamārga ityastyadhi-

muktimanaskārānantaramāryamārgotpāda iti darśayati |

āha-yadi sāmānyamanaskārānantarameva
nādhimuktimanaskārānantaramāryamārgaṃ sammukhī-

karoti, idaṃ kathaṃ nīyate-aśubhāsahagataṃ
smṛtisambodhyaṅgaṃ bhāvayatīti ? ata idamucyate-

aśubhayā tu cittaṃ damayitveti vistara: |
prayogāvasthāyāmaśubhayā cittaṃ damayitvā yāvadavasāne

sāmānyamanaskārānantaramāryamārgaṃ sammukhīkaroti, ato
na sūtravirodha iti |

āryamārgānantaramapīti vistara: | na kevalaṃ
sāmānyamanaskārānantaramāryamārgaṃ sammukhī-

karoti, āryamārganantaramapi sāmānyamaskārameva
sammukhīkarotītyapare |

syāttāvaditi vistara: | anāgamyādīti |
ādiśabdenānāgamyaprathamadhyānadhyānāntara-

tribhūmisanniśrayeṇa niyāmāvakrānto tanmārgānantaraṃ
trimārgānantaraṃ kāmāvacaraṃ sāmānyamanaskāraṃ

śrutamayaṃ cintāmayaṃ vā sammukhīkuryāt;
sannikṛṣṭatvāt |

atha dvitīyādidhyānasanniśrayeṇa
dvitīyatṛtīyacaturthadhyānasanniśrayeṇa niyāmāvakrāntau

kathamāryamārgānantaraṃ kathaṃ sāmānyamanaskāraṃ
sammukhīkaroti | na hi kāmāvacara: śakya:

sammukhīkarttumiti vākyaśeṣa: | kasmāt ?
prathamadhyānavyavahitatvenā tiviprakṛṣṭatvāt |

brūyāstvam-dvitīyādidhyānabhūmikameva
sammukhīkariṣyatīti ? ata āha-na ca tadbhūmika:

pratilabdho'nyatra nirvedhabhāgīyāditi |
dvitīyadhyānādibhūmiko'nāgamyādibhūmiko vānāsravo

mārgo'nyatra nirvedhabhāgīyānna pratilabdha āsīt |
anākārāpatitastu laukiko mārga: pratilabdha

āsīt, na tu sa: | tasmāyāryāya vyutthānārthaṃ rocate |
nirvedhabhāgīyaṃ tarhi sāmānyamanaskāraṃ

sammukhīkariṣyatīti ? ata āha-na cāryo
nirvedhabhāgīyamiti vistara: | kimarthamiti cet ?

ata āha-na hi prāptaphalasya tatprayogasammukhībhāvo yukta
iti | prayogasya kṛtārthatvānni-

hīnatvācca nirvedhabhāgīyāni cāryamārgasya prayoga iti |
anyo'pyasya tajjātīya iti | ya:

satyālambanatvānirvedhabhāgīyajātīya: sāmānyamanaskāro
bhāvanāṃ gacchati | anāsravamārgotpatti-

@295

tadetanna varṇayanti | anāgamyaṃ niścityārhattvaṃ
prāpnuvata: tadbhūmikaṃ kāmāvacaraṃ

vā vyutthānaṃ cittam | ākiñcanyāyatanaṃ niśritya
tadbhūmikaṃ bhāvāgrikaṃ vā | śeṣāsu

svabhūmikameva | kāmadhātau trayo
manaskārā:-śrutacintāmayopapattipratilambhikā:,

bhāvanāmayo nāsti | rūpadhātau
traya:-śrutabhāvanāmayopapattipratilambhikā:, cintāmayo

nāsti | yadā cintayitumārabhante tadaiṣāṃ
samādhirevopatiṣṭhate | ārūpyadhātau bhāvanā-

mayopapattipratilambhikau | tatra
pañcavidhamanaskārānantaramāryamārgasammukhībhāvo'nya-

tropapattipratilambhikebhya:; prayogapratibaddhatvāt |
mārgānantaraṃ tūpapattipratilambhikasyāpi

kāmāvacarasya sammukhībhāva:; paṭutvāditi ||72||

yāni dvādaśa cittāni uktāni, eṣāṃ katamasmiścitte
katīnāṃ lābha: ?

kliṣṭe tridhātuke lābha: ṣaṇṇāṃ ṣaṇṇāṃ dvayo:,

kāmāvacare hi kliṣṭe citte sammukhībhūte ṣaṇṇāṃ
cittānāṃ lābha: | tairasamanvā-

gatasya kāmāvacarasya kuśalasya vicikitsayā
kuśalamūlapratisandhānād, dhātupratyāga-

-------------------

kāle prāpyata ityartha: | katham ? `śāntaṃ nirvāṇam' iti
sāmānyamanaskāra:; sarvanirvāṇālambana-

tvāt | tatsammukhīkariṣyatīti | sarvasaṃskārā anityā iti
vā āryamārgānantaraṃ sammukhī-

kariṣyatīti |

tadetanna varṇayanti | kasmāt ? eṣāṃ tajjātīyānāṃ
sāmānyamanaskārāṇāṃ nirvedhabhāgīya-

pratibaddhabhāvanatvāt | na
kilaiṣāmanāsravamārgapratibaddhābhāveneti | anāgamyaṃ
niśrityeti vistara: |

tadbhūmikamiti | anāgamyabhūmikam | tadbhūkiṃ
bhāvāgrikaṃ veti | ākiñcanyāyatanabhūmikaṃ

bhāvāgrikaṃ vā yadi bhavāgropapanno bhavati | śeṣāsu
bhūmiṣu, svabhūmikameva vyutthānacittam,

nānyabhūmikam; anyabhūmikasya prayogasādhyatvāt |
svabhūmikamanabhisaṃskāreṇa bhavatīti |

prayogapratibaddhatvāditi | kasya ? āryamārgasya |
mārgānantaraṃ tūpapattipratilambhikasyāpi

kāmāvacarasya sammukhībhāva ityadhikṛtam ||72||

"kliṣṭe tridhātuke lābha: ṣaṇṇāṃ ṣaṇṇāṃ dvayo:"
iti | yathāsaṃkhyena nirdeśa: | kāmāvacare

kliṣṭe ṣaṇṇāṃ cittānāṃ lābha: | pratilambha ityartha:
| rūpāvacare ṣaṇṇām, ārupyāvacare dvayoriti |

tenāha-kāmāvacare hi kliṣṭa iti vistara: |
tairasamanvāgatasyeti | tai: ṣaḍbhiścittairasamanvā-

gatasya pudgalasya | katham ? iha kuśalapratisandhānaṃ
samyagdṛṣṭyā vā, vicikitsayā vā |

tadyadi vicikitsayā pratisandhatte, tatra vicikitsāsamprayukte
kliṣṭe citte sammukhībhūte rūpa- 

dhātorārūpyadhātorvā kāmadhātuṃ pratyāgacchati |
tadāsyāntarābhāvapratisandhicitte'vaśyakliṣṭe

tasya kuśalasya lābhastenāsamanvāgatasyeti |
akuśalanivṛttāvyākṛtayoriti | vistara:-

akuśalaṃ ca nivṛtāvyākṛtaṃ ca
kāmāvacaramevādhikārād, rūpāvacarasya ca nivṛtasya
pṛthak

pāṭhāt | tayorakuśalanivṛttāvyākṛtayo rūpāvacarasya
kliṣṭasya | kim ? lābha iti prakṛtam |

kathaṃ lābha: ? ityāha-dhātupratyāgamanāt
parihāṇitaśceti | yadā rūpadhātorārūpyadhātorvā
kāmadhātuṃ

pratyāgacchati tadāsyāntarābhavapratisandhicitte'vaśyaṃ
kliṣṭe'kuśalanivṛtāvyākṛtayoranyatarasmin

sammukhībhūte tayorakuśalanivṛtāvyākṛtayorlābho bhavati;
pūrvavihīnatvāt tenāsamanvāgatasya |

@296

manācca | akuśalanivṛtāvyākṛtayo: rūpāvacarasya
kliṣṭasya dhātupratyāgamanāt,

parihāṇitaśca | ārūpyāvacarasya | kliṣṭasya
parihāṇita: śaikṣasya ca |

rūpāvacare kliṣṭe ṣaṇṇāṃ lābha: | rūpāvacarāṇāṃ
trayāṇām, kāmāvacarasya

cānivṛtāvyākṛtasya; dhātupratyāgamanāt |
ārūpyāvacarasya kliṣṭasya śaikṣasya ca

parihāṇita: |

ārūpyāvacare tu kliṣṭe dvayorlābha: |
parihāṇitastasyaiva kliṣṭasya śaikṣasya

ca |

śubhe |

trayāṇāṃ rūpaje,

rūpāvacare kuśale trayāṇāṃ cittānāṃ lābha:, tasyaiva
kuśalasya kāmarūpāvacarayo-

ścānivṛtāvyākṛtayo: |

-------------------

parihāṇitaśca | yadā ca kāmavairāgyāt parihīyate,
tadāsya kliṣṭe parihāṇicitte sammukhībhūte

tayo: kliṣṭayorlābhastenāsamanvāgatasya | rūpāvacarasya
ca kliṣṭasya dhātupratyāgamanāt |

yadārūpyadhāto: kāmadhātuṃ pratyāgacchati
tadāsyāntarābhavapratisandhicitte'vaśyaṃ kliṣṭe

rūpāvacarasya kliṣṭasya pūrvavihīnasya lābho bhavati
tenāsamanvāgatasya | parihāṇitaśca | yadā

rūpavairāgyāt parihīyate kāmāvacareṇa cittena, tadāsya
vairāgyatyaktasya rūpāvacarasya kliṣṭasya

lābho bhavati tenāsamanvāgatasya | ārūpyāvacarasya
kliṣṭasya parihāṇita: | yadā kāmāvacareṇa

cittenārūpyavairāgyāt parihīyate, tadāsyārūpāvacarasya
kliṣṭasya lābho bhavati tenāsamanvā-

gatasya | śaikṣasya ca | parihāṇita ityadhikṛtam | yadā
kāmāvacareṇa cittenārhattvāt parihīyate

tadāsya śaikṣacittasya lābho bhavati tenāsamanvāgatasya |
evaṃ tāvat kāmāvacare kliṣṭe citte

sammukhībhūte ṣaṇṇāṃ cittānāṃ lābha
uktastairasamanvāgatasya |

rūpāvacare kliṣṭe citte sammukhībhūte ṣaṇṇāṃ
lābhastairasamanvāgatasya | rūpāvacarāṇāmiti |

vistara:-yadā ārūpyadhāto rūpadhātuṃ pratyāgacchati
tadāsya rūpāvacarāntarābhavapratisandhi-

citte'vaśyaṃ kliṣṭe rūpāvacarāṇāṃ trayāṇāṃ
kuśalasyopapattipratilambhikasya kliṣṭasyānivṛtā-

vyākṛtasya ca nirmāṇacittasyāgrajaprāptisadbhāvāt |
kāmāvacarasya cānivṛtāvyākṛtasya

nirmāṇacittasyaiva | ārūpyāvacarasya kliṣṭasya
śaikṣasya ca lābha: | parihāṇito rūpāvacareṇa

cittenārhattvāt parihīyamāṇasya tadasamanvāgatasya |

evaṃ rūpāvacare'pi kliṣṭe ṣaṇṇāṃ lābha ukta: |

ārūpyāvacare tu kliṣṭe
dvayorlābhastābhyāmasamanvāgatasya | parihāṇita
ārūpyāvacareṇa

cittenārhattvāt parihīyamāṇasyaiva kliṣṭasya
yasyaikadeśa: sammukhībhūta: śaikṣasya ceti |

"rūpāvacare kuśale trayāṇām" iti | kuśala iti
jātinirdeśa: | kuśale kasmiṃścid

rūpāvacare trayāṇāṃ lābha: sambhava: | katham ? ādye
tāvad rūpāvacare kuśale citte sammukhībhūte

tasyaiva kuśalasya rūpāvacarasya lābhastenāsamanvāgatasya
| mauladhyānasaṃgṛhīte tu kuśale citte

sammukhībhūte kāmāvacararūpāvacarayoranivṛtā
vyākṛtayornirmāṇacittayorlābhastābhyāmasamanvā-

@297

śaikṣe caturṇām,

tasyaiva śaikṣasya
kāmarūpāvacarayoścānivṛtāvyākṛtayorārūpyāvacarasya
ca

kuśalasya | āryamārgeṇa kāmarūpadhātuvairāgye |

-------------------

gatasya | ityevaṃ kuśale rūpāvacare citte sammukhībhūte
trayāṇāṃ lābha ityucyate, na tu yugapallābha

iti |

"śaikṣe caturṇām" iti | śaikṣe citte sammukhībhūte
du:khe dharmajñānakṣānticitte tasyaiva

śaikṣasya du:khe dharmajñānākṣāntikalāpasvabhāvasya
lābhastenāsamanvāgatasya | kāmarūpāvacarayoścā-

nivṛtāvyākṛtayorārūpyāvacarasya ca kuśalasya | kasmin
kalāpe ? ityāha-āryamārgeṇa kāma-

rūpavairāgye | kathamiti ? yadā
ayamanāgamyabhūmikenāryamārgeṇa kāmavairāgyaṃ karoti,
tadā

navavimuktimārgasaṃgṛhīte śaikṣe citte sammukhībhūte
kāmārūpāvacarayoranivṛtāvyākṛtayornirmāṇa-

cittayorlābhastābhyāmasamanvāgatasya | yadā tu
ṣaḍbhūmikānāmāryamārgāṇāmanyatamena rūpavairāgyaṃ

karoti, tadādyaprakāracitte śaikṣe
sammukhībhūte'tītānāgataprāptinyāyenārūpyāvacarasya
kuśalasya

lābhastenāsamanvāgatasya | āryamārgagrahaṇaṃ
sāsravacittanirāsārtham | śaikṣe citte sambhūte'yaṃ
lābho

varṇyate |

atrācāryaguṇamatirvyācaṣṭe-

"śaikṣe caturṇām" | tasyaiva śaikṣasya
kāmarūpāvacarayoścānivṛtāvyākṛtayorārūpyā-

vacarasya ca kuśalasyeti | katham ? ityato
bravīti-āryamārgeṇa kāmarūpavairāgye | yadā

ayamanāgamyabhūmikenāryamārgeṇa kāmadhātuvairāgye
karoti, tadā yo navamo vimuktimārgastasmin

mauladhyānabhūmikapūrvakaṃ śaikṣaṃ labhata iti
śaikṣasya lābha ucyate | kāmarūpāvacarayoścānivṛtā-

vyākṛtayornirmāṇacittayoreva tasmin lābha: |
ṣaḍbhūmikena tvāryamārgeṇa kāmarūpavairāgye | yo

navamo vimuktimārgastasminnārūpyāvacaraṃ kuśalaṃ
pratilabhata iti |

tacchiṣyo'pyācāryavasumitrastamevārthaṃ tena vākyena
taireva padavyañjanairlikhati | tadetadayuktaṃ

vyākhyānam; na hyevamekavākyena vyākhyātārtho ghaṭate,
vākyabhedena ghaṭate | `tasyaiva śaikṣasya

lābha:' ityetadekaṃ vākyam, `kāmarūpāvacarayośca yāvat
kāmarūpadhātuvairāgye' ityaparaṃ vākyam |

āryamārgeṇa kāmarūpadhātuvairāgya ityetena viśeṣeṇa
tasyaiva śaikṣasyetyetat pūrvoktaṃ na viśeṣyam;

vākyāntaratvāt | atadvato hyayaṃ cittalābho varṇyate;
"cittalābho hyatadvata:" (abhi^ ko^

2.73) iti vacanāt | katham ? navame vimuktimārge
śaikṣacittavata: pudgalasya śaikṣacittalābho

vyavasthāpyate | nanu coktam-mauladhyānabhūmikapūrvakaṃ
śaikṣaṃ labhyata iti ? na; atiprasaṅgāt |

rūpāvacaramapi kuśalaṃ cittaṃ
mauladhyānabhūmikamapūrvaṃ pratilabhyata iti tasyāpi lābha
iti

prasajyeta |

ācāryavasumitra āha-śaikṣacittasthisya kāmadhātuvairāgye
kuśalamūṣmagatāvasthāyāmeva

rūpāvacaraṃ niyāmāvakrāntau labdhamiti kṛtvā na gaṇyata
iti |

tadayuktam; śaikṣasyāpyagaṇanāprāpte: | śaikṣamapi hi
darśanamārgāvasthāyāṃ labdhamiti na

bhavatā tathā sthāpayitavyamiti prāpnoti |
ataścedamapavyākhyānamiti niścīyate | yasmādācāryeṇaiva

miśraślokavyākhyāna evaṃ likhitam-śaikṣasyāśaikṣasya
ca niyāmāvakrāntyarhattvayoriti |

@298

tasya śeṣite ||73||

śeṣaṃ kṛtaṃ śeṣitam | yatra citte lābho na vyākhyāta:,
tatra tasyaiva lābho

draṣṭavya:, nānyeṣām |

anye punarabhedenāhu:-

"kliṣṭe citte navānāṃ hi lābha ityucyate buddhai: |

ṣaṇṇāṃ tu kuśale citte tasyaivāvyākṛte khalu ||"

tatra saptānāṃ kuśale citta iti vaktavyam | kāmāvacarasya
kuśalasya samyagdṛṣṭyā

kuśalamūlapratisandhānāt,
kāmarūpāvacarayoranivṛtāvyākṛtayorvairāgyata:,
rūpārūpyā-

vacarayo: kuśalayostatastyasamādhilābhata:,
śaikṣāśaikṣasya ca niyāmāvakrāntyarhattvayo: |

śeṣamata eva vyākhyānādavadhāryam |

-------------------

śeṣaṃ kṛtaṃ śeṣitam iti | prātipadikadhāturūpametaditi
darśayati | yatra citte lābho na

vyākhyātastatra tasyaiva lābha iti | kathaṃ kṛtvā ?
kāmāvacare tāvat kuśalacitta iyatāṃ cittānāṃ

lābha iti na vyākhyāta:, tatra tasyaiva lābho nānyeṣām |
tadyathā samyagdṛṣṭyā kuśalamūlapratisandhāne

kāmāvacare kuśale citte sammukhībhūte tasyaiva kuśalasya
cittasya lābhastenāsamanvāgatasya |

nānyeṣāṃ kliṣṭānāṃ traidhātukānāmapi;
pūrvapratilabdhatvāt | na
kāmāvacarasyānivṛtāvyākṛtasya;

vipākajādīnāṃ sahajaprāptitvāt | nirmāṇacittasya
prāptyabhāvāt | na rūpārūpyāvacarāṇāṃ

kuśalādīnāṃ śaikṣāśaikṣayośca prāptyabhāvāt |
anivṛtāvyākṛte'pi kāmāvacare citte lābho na

vyākhyāta: | tatra tasyaiva lābhastenāsamanvāgatasya;
"avyākṛtāpti: sahajā" (abhi^ ko^

2.38) iti kṛtvā | nānyeṣāṃ kuśalādīnāṃ
pūrvapratilabdhatvācca | tathaiva keṣāñcit prāptya-

bhāvācca | nirmāṇacitte tu sammukhībhūte na kasyacillābha
iti na vaktavyam | yatra hi kliṣṭe'nyatra

vā kasyacillābho nāsti, na taducyate | kliṣṭa eva hi
traidhātuke ṣaṇṇāṃ yāvad dvayorlābho na

tvavaśyamityavadhāraṇam, rūpāvacare'pyanivṛtāvyākṛte
sammukhībhūte tasyaiva lābha:, nānyeṣām |

pūrvavad vaktavyam | tathārūpyāvacare
ākāśānantyāyatanasāmantakādyaprakārasaṃgṛhīte
kuśalacitte

sammukhībhūte tasyaiva lābhastenāsamanvāgatasya |
nānyeṣāṃ keṣāñcit; pūrvapratilabdhatvāt, keṣāñcit

prāptyabhāvāt |

evamanivṛtāvyākṛte śaikṣe ca |

anye punarabhedenāhuriti | ke ? miśrakakārā: | abhedeneti
traidhātukānāṃ kliṣṭādī-

nāmapṛthakkaraṇāt |

"ṣaṇṇāṃ tu kuśale citte" iti yaduktaṃ tannyūnaṃ
lakṣaṇam | kuśalaṃ hi traidhātukaṃ

sāsravamanāsravaṃ ca |

tatra saptānāṃ kuśale citte iti vaktavyaṃ na ṣaṇṇāmiti
taddarśayannāha-kāmāvacarasyeti

vistara: | kuśalamūlapratisandhānāditi | vyākhyātametat |
anivṛtāvyākṛtayorvairāgyata iti |

laukikena lokottareṇa vā mārgeṇa kāmadhātorvairāgye
navame vimuktimārge kāmarūpāvacarayo-

rnirmāṇacittayorlābhastābhyāmasamanvāgatasya |
rūpārūpyāvacarayo: kuśalayostatastyasamādhi-

lābhata iti | yadā rūpāvacaramanāgamyaṃ prathamato labhate
tadā rūpāvacarasya kuśalasya lābha: |

@299

saṃgrahaśloka:-

upapatti-samāpatti-vairāgya-parihāṇiṣu |

kuśalapratisandhau ca cittalābho hyatadvata: || iti ||73||

samāpta: pratyayaprasaṅga: ||

abhidharmakośabhāṣye indriyanirdeśo nāma

dvitīyaṃ kośasthānaṃ samāptamiti ||

-------------------

yadākāśānantyāyatanasāmantakaṃ prathamato labhate tadā
rūpāvacarasya kuśalasya lābha: | śaikṣasya

cāśaikṣasya ca niyāmāvakrāntyarhattvayoriti | yadā
niyāmamavakrāmati, tadā śaikṣasya du:khe

dharmajñānakṣāntikalāpasya lābha: | yadārhattvaṃ
prāpnoti, tadā aśaikṣasya kṣayajñānakalāpasya lābha: |

ityāsvavasthāsvamībhiścittairyathoktai:
saptabhirasamanvāgata: samanvāgamanaṃ pratilabhate |

śeṣamata eva vyākhyānādupadhāryamiti | ata eva madīyād
vyākhyānāccheṣamavagantavyam |

"kliṣṭe citte navānāṃ hi lābha:" ityekam |
`tasyaivāvyākṛte khalu" iti dvitīyam |

ityetaccheṣam | katham ? kliṣṭe tridhātuke citte navānāṃ
lābha: | kāmāvacarāṇāṃ caturṇāṃ

rūpāvacarāṇāṃ trayāṇāmārūpyāvacarasya nivṛtasya
śaikṣasya ceti navānāṃ yathāyogaṃ lābhastaira-

samanvāgatasya | ko'yaṃ yathāyogārtha: ? kāmāvacare ca
kliṣṭe kuśalamūlapratisandhānena vā

dhātupratyāgamanena vā kāmāvacarasya kuśalasya lābha: |
akuśalanivṛtāvyākṛtayośca

dhātupratyāgamanena parihāṇyā vā lābha: | rūpāvacara
eva kliṣṭe rūpāvacarasya kuśalasya

kāmāvacararūpāvacarayoścānivṛtāvyākṛtayornirmāṇa-
cittayordhātupratyāgamanāllābha: | kāmāvacare

rūpāvacare vā kliṣṭe rūpāvacarasya vā kliṣṭasya vā
dhātupratyāgamanāt parihāṇito vā

lābha: | kāmāvacare rūpāvacare ārūpyāvacare vā kliṣṭe
ārūpyāvacarakliṣṭaśaikṣayo: parihāṇito

lābha:-iti yathāyogārtha: |

"tasyaivāvyākṛte khalu" iti | yaccheṣaṃ tattulyamiti
pūrvavat | avyākṛtānāṃ hi

traidhātukānāmamanyatamasmin sammukhībhūte
tasyaivāvyākṛtasya lābhastena tenāsamanvāgatasya;

"avyākṛtāpti: sahajā" (abhi^ ko^ 2.38) iti siddhāntāt |

saṃgrahaśloka iti | sarvam-"upapattau"
dhātupratyāgamanāditi vacanāt | "samāpattau"

satyaiva kuśalasyaivamādivacanāt tatastyasamādhilābhata iti
vacanāt | "vairāgye" kāmarūpa-

dhātuvairāgya iti vacanāt | "parihāṇau" parihāṇita iti
vacanāt | "kuśalapratisandhau ca"

iti vicikitsayā samyagdṛṣṭyā ca
kuśalamūlapratisandhānāditi vacanāt | "cittalābha:"

cittapratilambha: | "atadvata:" pudgalasya
tairasamanvāgatasyeti vacanāditi ||73||

ācāryayaśomittrakṛtāyāmabhidharmakośavyākhyāyām

indriyanirdeśo nāma dvitīyaṃ kośasthānaṃ samāptam ||

@300

* ūṃ^ namo buddhāya *

tṛtīyaṃ kośasthānam

(lokanirdeśa:)

idamidānīṃ vaktavyam-kāmarūpārūpyadhātunaiyamyena
cittādīnāṃ kṛto nirdeśa:,

tatra katame te kāmarūpārūpyadhātava iti ? ucyate-

narakapretatiryañco manuṣyā: ṣaḍ divaukasa: |

kāmadhātu:,

catasro gataya:; ṣaḍ devanikāyā:,
tadyathā-cāturmahārājikā:, trayastriṃśā:,

yāmā:, nirmāṇarataya:, paranirmitavaśarttinaśca-ityeṣa
kāmadhātu: saha bhājanalokena |

-------------------

sphuṭārthavyākhyāyāṃ

tṛtīyaṃ kośasthānam

idamidānīṃ vaktavyamiti | dvitīyasya tṛtīyasya ca
kośasthānasya sambandhapradarśanārtha-

midamuktam | kāmarūpārūpyadhātunaiyamyena cittādīnāṃ
kṛto nirdeśa iti | niyamasya bhāvo

naiyamyam, niyama eva vā naiyamyam, tena cittādīnāṃ kṛto
nirdeśa:;

"kuśalākuśalaṃ kāme nivṛttānivṛttaṃ mana: |

rūpārūpyeṣvakuśalādanyatra" (abhi^ ko^ 2.67) iti vacanāt
|

ādiśabdena caittādīnāṃ grahaṇam;

"savitarkavicāratvāt kuśale kāmacetasi |

kaukṛtyamiddhākuśalānyādye dhyāne na santyata: || (abhi^
2.28)

"dhyānāntare vitarkaśca vicāraścāpyata: param |" (abhi^
2.31) iti vacanāt |

indriyāṇāṃ kāmādinaiyamyena kṛto nirdeśa:-
"kāmāptamamalaṃ hitvā rūpāptaṃ strīpumindriye |

du:khe ca hitvā rūpāptaṃ sukhe cāpohya rūpi ca ||" (abhi^
2.12) iti vacanāt |

tena kāmarūpārūpyadhātavo'nuktalakṣaṇā:-ityata:
pṛcchati-tatra katame te kāmarūpā-

rūpyadhātava iti | ata idamucyate-"narakapretatiryañca:" iti
|

vistara:-catasro gataya iti |
narakapretatiryagmanuṣyagatayaścatasra: sākalyena
kāmadhātā-

vantargatā:, devagatistu na sākalyena | kiṃ tarhi ? ṣaḍ
devanikāyā iti darśayati | tatra nīryanta

iti "nṛ naye" (mā^ dhā^ 9.26), na rañjayantīti rañje:
(1.721) | nareriti "rī

gatireṣaṇayo:" (mā^ dhā^ 9.32) ityasya pratiṣedhapūrvasya
rūpam | nīryante'smin sattvā

apuṇyeneti narakā: | na rañjayanti iti narakā ityapare |
narerāsādanārthasyaitadrūpam | rañjayanti

@301

sa eṣa kati sthānāni ? āha-

sa narakadvīpabhedena viṃśati: ||1||

`sthānāni' iti vākyaśeṣa: sambadhyate | aṣṭau
mahānarakā:-sañjīva:, kālasūtra:,

saṅghāta:, raurava:, mahāraurava:, tapana; pratapana:,
avīciśceti; catvāro dvīpā:-jambūdvīpa:,

pūrvavideha:, avaragodānīya:, uttarakuruśca; ṣaṭ
cānantaroktā devanikāyā:; tiryañca:

pretāśca-ityetāni viṃśati: sthānāni kāmadhātu:
paranirmitavaśavarttibhyo yāvadavīci: |

sabhājanagrahaṇena tu yāvad vāyumaṇḍalam ||1||

etasmācca kāmadhāto:-

ūrdhvaṃ saptadaśasthāno rūpadhātu:,

kathamiti ? āha-

-------------------

prāvanti nāspṛhayanti trāṇamiti narakā ityā
cāryasaṅghabhadra: | bhṛśamito'punarāvṛtteritā: pretā:,

pipāsayā parītā ityapare | tiryaggamanāt tiryañca: |
manasa udbhūtatvānmanuṣyā: | manorapatyā iti

laukikā: | dyauroko yeṣāmiti "divaukasa:" |

"kāmaprabhāvito dhātu: kāmadhātu:" (abhi^ ko^ bhā^ 3.3)
iti vakṣyati |

catvāro mahārājāno lokapālā:-virūḍhaka:, virūpākṣa:,
dhṛtarāṣṭra:, vaiśravaṇaśca, teṣu bhavā:

cāturmahārājikā: | tanmadhyagatā ityartha: | tad yathā
deveṣūpapadyate, devamadhye utpadyata ityartha: |

caturmahārājasthāne bhavāścāturmahārājikā:,
madhyapadalopo gorathavaditya pare | sahakṛta-

sukṛtairatropapadyanta iti trayastriṃśā: |
samānapuṇyairityartha: | aṣṭau vasava:, dvāvaśvinau,
ekādaśa

rudrā:, dvādaśādityā iti tāvat pramukhatvāt
trayastriṃśā iti laukikā: | tadanusāreṇa pravacane'pi

tathā nāmavyavahāra ityapare | du:khād yātā: puṇyena neti
yāmā: | du:khāni vā yāmayantīti

yāmā: | tuṣā tuṣṭyā itā:, tuṣo vā vidyante eṣāmiti
tuṣitā: | svayaṃ kṛte nirmāṇe ratireṣāmiti

nirmāṇarataya: | paranirmitān bhogān vaśe varttayituṃ
śīlameṣāmiti parinirmitavaśavarttina: |

sthānānīti vākyaśeṣa iti | yāni viṃśatisthānāni sa
kāmadhātu: | yadi tu viṃśatisthāna:

"viṃśati:" iti uttarapadalopa: kriyeta, tadyathā-pītatoyā
aśvā: pītā iti, sutarāṃ śliṣyati |

sañjīva:, yatra sattvān mriyamāṇān vāyavo jīvayanti |
kālasūtra:, yatra kālasūtrāṇi pātayitvā

sattvāstakṣyante | saṅghāta:, yatra sattvā: pātyamānā:
paramavikṛtaṃ rudanti | yatra tu viśeṣeṇa sa

mahāraurava: | tapana:, yatrāgnyādibhistapyante sattvā: |
yatra tu viśeṣeṇa sa pratāpana: | avīci:,

yatrātimātrāgnijvālāliṅgitānāṃ sattvānāṃ
sukhavīcirantaraṃ nāsti | jambudvīpa: jambucihnadvīpo

dvīpa: | pūrvavideha: sumero: pūrveṇa | avaragodānīya:
paścimena | uttarakururuttareṇa | evaṃ nāmāna

ete dvīpā lokapratītā: | ṣaṭ cānantaroktā devanikāyā:
ityetāni viṃśati: sthānānīti |

aṣṭau narakā:, catvāro dvīpā:, ṣaṭ cānantaroktā
ścāturmahārājikādaya:, pretāstiryañcaścābhinnā

iti viṃśatisthāna: kāmadhātu: | yāvad vāyumaṇḍalamiti |
adhastād yatrābmaṇḍalaṃ bhavati ||1||

"rūpadhātu:" iti | rūpaprabhāvito dhātu: |

@302

pṛthak pṛthak |

dhyānaṃ tribhūmikaṃ tatra, caturthaṃ tvaṣṭabhūmikam
||2||

prathamadvitīyatṛtīyadhyānāni pratyekaṃ tribhūmikāni |

tatra prathamadhyānam-brahmakāyikā:, brahmapurohitā:,
mahābrahmāṇa:; dvitīyam-

parīttābhā:, apramāṇābhā:, ābhāsvarā:;
tṛtīyam-parīttaśubhā:, apramāṇaśubhā:,

śubhakṛtsnā:; caturtham-anabhrakā:, puṇyaprasavā:,
bṛhatphalā:; abṛhā:, atapā:, sudṛśā:,

sudarśanā:, akaniṣṭhā:-ityetāni saptadaśa sthānāni
rūpadhātu: |

saha tannivāsibhi: sattvai: ṣoḍaśeti kāśmīrā: |
brahmapurohiteṣveva kila

sthānamutkṛṣṭataraṃ mahābrahmaṇa: parigaṇa
ivābhinirvṛttamekanāyakam, na tu bhūmyantaramiti ||

-------------------

"pṛthak pṛthak dhyānaṃ tribhūmikaṃ tatra caturthaṃ
tvaṣṭabhūmikam" iti | tatra rūpadhātau

sarveṣāmapi dhyānānāṃ mṛdumadhyādhimātrabhedena
pratyekaṃ tribhūmikam | brahma kāyikā brahmapurohitā

mahābrahmāṇa iti prathamam | parīttābhā apramāṇābhā
ābhāsvarā iti dvitīyam | parīttaśubhā

apramāṇaśubhā: śubhakṛtsnā iti tṛtīyam | anabhrakā:
puṇyaprasavā bṛhatphalā iti caturtham |

tasya tvadhimātrasyaivānāsravadhyānavyavakiraṇena
mṛdumadhyādhimātrādhimātratarādhimātratamabhedabhinnena

puna: pañca sthānāntarāṇi-abṛhā atapā: sudṛśā:
sudarśanā akaniṣṭhāśceti | ataścaturthaṃ

dhyānamaṣṭabhūmikamityucyate | tatra
bṛhatkuśalamūlaniryātatvāt brahmā | kaścāsau ? yo mahā-

brahmetyucyate | dhyānāntaralābhāt paścāt
pūrvacyutyupapattilābhāt pramāṇadiviśeṣādibhiścāsya

mahān, tasya kāyo nivāsa eṣāṃ vidyate iti brahmakāyikā:
| brahmā purodhīyate eṣāmiti

brahmapurohitā: | āyurvarṇādibhirviśeṣairmahān brahmā
eṣāmiti mahābrahmāṇa: | parīttaiṣāmābhā

svabhūmimapekṣyeti parīttābhā: | nābhāpramāṇameṣāṃ
śakyaṃ pramātumityapramāṇābhā: | kṛtsnasthānāntaro-

dbhāsanādābhāsvarā: | manobhūmikaṃ sukhaṃ
śubhamityucyate, tadeṣāṃ svabhūmimapekṣya parīttamiti
parītta-

subhā: | apramāṇaṃ śubhameṣāmapramāṇaśubhā: |
śubhaṃ kṛtsnameṣāmiti śubhakṛtsnā: | na
tadutkṛṣṭatara-

manyatrāsti sukhamityabhiprāya: | abhravadeṣāṃ
bhūmisambandho nāstītyanabhrakā: | saha sattvena

tadvimānodayavyayāditi vacanānnaiṣāmupari
bhūmyantaramastītyanabhrakā: | abhramiva hyupari na

bhūmisambandha ityapare | āniñjyakarmasambhūtatvāt
puṇyebhya: prasava eṣāmiti puṇyaprasavā: |

sthānāntarapratibaddhaṃ pārthagjanikaṃ sarvotkṛṣṭaṃ
bṛhadeṣāṃ phalamudbhavati iti bṛhatphalā: | pṛthagjanā-

miśratvācchuddha āvāsa eṣāmiti śuddhāvāsā: |
śuddhāvāsāntarebhyo'nutkṛṣṭatvādabṛṃhitā itya-

vṛhā: | nālpena vā kālenātmana: sthānaṃ bṛṃhanti
jahatītyabṛhā: | viśiṣṭasamādhilābhānnātra

kleśāstapantītyatapā: | kalyāṇāśayatvādvā na
parāṃ^stāpayantītyatapā: | pariśuddhadarśanatvāt

suṣṭhuṃ paśyantīti sudṛśā: | śobhadarśanatvāt
sudarśanā: | tadutkṛṣṭatarabhūmyantarābhāvānnaite
kaniṣṭhā

ityakaniṣṭhā:; jyeṣṭhabhūtatvāt | sthānina ete
nirdiṣṭā:, kathamidamucyate-ityetāni saptadaśa

sthānānīti ? sthāniśabdena sthānanirdeśādadoṣa eva |
evaṃ barhideśakanayena saptadaśasthānānyeva

rūpadhātu: |

@303

ārūpyadhāturasthāna:

na hyarūpiṇāṃ dharmāṇāṃ sthānamasti |
atītānāgatāvijñaptyarūpiṇo hi dharmā

adeśasthā iti niyama: | sa tu-

upapattyā caturvidha: |

upapattibhedena caturvidha ārūpyadhātu: | yaduta
ākāśānantyāyatanam, vijñānā-

nantyāyatanam, ākiñcanyāyatanam,
naivasaṃjñānāsaṃjñāyatanamiti | na tveṣāṃ deśakṛta-

mauttarādharyaṃ bhidyate | yatraiva deśe
tatsamāpattilābhinaścyavante tatraivopapadyante iti |
punaśca

tasmāccyavamānānāṃ tatraivāntarābhavo'bhinirvarttate ||

yathā rūpiṇāṃ sattvānāṃ rūpaṃ niścitya pravarttate
cittasantati:, paramārūpyeṣu kiṃ

niścitya pravartate ?

nikāyaṃ jīvitaṃ cātra ni:śritā cittasantati: ||3||

nikāyasabhāgaṃ jīvitendriyaṃ cetyābhidhārmikā: |

rūpiṇāmapi tarhi sattvānāṃ kimarthaṃ na tadeva dvayaṃ
niśritya pravarttate cittasantati: !

durbalatvāt |

tasyā: kena balavattvam ? samāpattiviśeṣajatvāt | sā hi
samāpattirvi-

bhūtarūpasaṃjñā |

-------------------

ṣoḍaśeti kāśmīrā: | ṣoḍaśasthānāni rūpadhāturiti
kāśmīrā: | parigaṇa iveti |

pariṣaṇḍa iva | āṭavikakoṭṭa ityapare | na tu
bhūmyantaramiti | na tu bhūmyantarasambandhamiti ||2||

atītānāgatāvijñaptyarūpiṇo hi dharmā adeśasthā iti |
atītānāgatārūpiṇo-

'pyadeśasthā: | avijñapti: rūpiṇī
varttamānāpyadeśasthā | arūpiṇo vedanādayastathaiva
varttamānā

apyadeśasthā:, kimaṅgātītānāgatā: !

"upapattyā caturvidha:" iti | karmanivṛttā janmāntare
skandhapravṛtti: = upapatti:, tayā |

ārūpyadhātuścaturvidha: | catu:prakāra: |
yadutākāśānantyāyatanamiti | vistara:-anantamākāśa-

miti samāpattiprayogakālākārādākāśānantyam, tasya
tadeva cāyatanam | evamanantaṃ vijñānaṃ

nāsti kiñciditi tadākārād vijñānānatyāyatanam,
ākiñcanyāyatanaṃ cocyate | saṃjñāgaṇḍa: =

saṃjñāśalyam, āsaṃjñikaṃ saṃmoha iti
saṃjñāmāndyotpatternaiva
saṃjñānāsaṃjñāyatanamityucyate | na tveṣāṃ

deśakṛtamauttarādharyamiti | adeśasthatvāt |

yathā rūpiṇāmiti vistara: | ki kṛteyamāśaṅkā ? iha
nairātmye sati cittacaittānāṃ

kāmarūpadhātvo rūpaniśrayāpravṛtti: kalpyeta, ārūpyeṣu
tu rūpaṃ nāstīti tatra cittacaittapravṛttyā

na bhavitavyamityāśaṅkānivṛttyarthamidamucyate-

"nikāyaṃ jīvitaṃ cātra ni:śritā cittasantati:" iti |
ca-śabdena pṛthagjanatvā-

samanvāgamaprāptijātyādaya: saṃgṛhyante | durbalatvāditi
| kasyacit santate: | rūpiṇāṃ sattvānāṃ

durbalā cittasantatiravibhūtarūpasaṃjñatvād vinā rūpeṇa
na varttate, tato rūpaṃ niśritya varttate |

@304

tata eva tarhi balavattvāt pravarttiṣyate, kiṃ
punarniśrayeṇa ? idaṃ cāpi vaktavyam-

yathā rūpiṇāṃ sattvānāṃ rūpaṃ niśritya pravarttate
nikāyasabhāga:, jīvitendriyaṃ ca;

evamarūpiṇāṃ sattvānāṃ kiṃ niśritya pravarttate ?
tadetad dvayamanyo'nyam | rūpiṇāmapi

tarhi kimarthaṃ na tadeva dvayamanyonyam ? durbalatvāt tayo: |
tatredānīṃ kena balavattvam ?

samāpattiviśeṣajatvāt | tadetaccittasantatau samānaṃ
cittacaitteṣu vā | tasmānnāstyarūpiṇāṃ

sattvānāṃ cittasantateranyonyaṃ niśraya iti sautrāntikā:
|

api tu yasyāścittasantaterākṣepaheturavītatṛṣṇa:, rūpe
tasyā: saha rūpeṇa sambhavād

rūpaṃ niśritya pravṛtti:; yasyāstu heturvītatṛṣṇā:,
rūpe tasyā anapekṣya rūpaṃ pravṛtti:;

hetostadvimukhatvāditi |

atha kasmādete kāmarūpārūpyadhātava ityucyante ?
svalakṣaṇadhāraṇād dhātu: |

kāmapratisaṃyukto dhātu: kāmadhātu:, rūpapratisaṃyukto
dhātū rūpadhātu:; madhyapadalopād

vajravālakavat, maricapānakavacca | nātra
rūpamastītyarūpa:, arūpasya bhāva ārūpyam;

rūpaṇīyo vā rūpya:, na rūpyo'rūpya:, tadbhāva ārūpyam,
tatpratisaṃyukto dhātu-

rārūpyadhātu: |

-------------------

tasyā: kena balavattvamiti | tasyā ārūpyāvacaryā: kena
kāraṇena balavattvam ? ata

āha-samāpattiviśeṣajatvāditi vistara: |
vibhūtarūpasaṃjñeti | vigatarūpasaṃjñetyartha: |
atastajjā

ārūpyā cittasantatirapi rūpanirapekṣā pravarttate | tata
eva tarhi balavatvāt samāpattiviśeṣa-

janitāt pravarttayiṣyate | kiñcidarniśrityetyabhiprāya: |

yathā rūpiṇāmiti vistara: | yathā rūpiṇāṃ rūpaniśrite
nikāyasabhāgajīvitendriye,

evamarūpiṇāṃ kiṃniśrite iti vākyārtha: |

tadetadetad dvayamanyonyamiti | nikāyasabhāgo jīvitendriyaṃ
niśritya pravarttate,

jīvitendriyaṃ ca nikāyasabhāgamiti | kimarthaṃ na tadeva
dvayamanyonyamiti | kiṃ rūpaniśrayeṇetya-

bhiprāya: | tatredānīmiti | tatrārūpyadhātau kena
balavattvaṃ tayornikāyasabhāgajīvitendriyayo: |

tadetat cittasantatau samānamiti | asāvapi cittasantati:
samāpattiviśeṣājjātā bhavatīti na

dvayaṃ niśritya pravarttayiṣyate | anāśrite
pravarttayiṣyata iti cittacaitteṣu vā samānamiti prakṛtam |

kiṃ puna: samānamanyonyaniśrayatvam ? yathā nikāyasabhāgo
jīvitendriyaṃ niśritya pravarttate,

jīvitendriyaṃ ca nikāyasabhāgaṃ niśritya pravarttate;
tathā cittaṃ niśritya caittā: pravarttayiṣyante,

caittāṃ^śca niśritya cittaṃ pravarttayiṣyata iti |
tadanyonyāśrayakalpanā niṣprayojaneti | yasyāścitta-

santateriti | vistara:-cittasantaterākṣepāya
heturākṣepahetu: karmakleśalakṣaṇa: | vigatā tṛṣṇā

asyeti vītatṛṣṇa:, na vītatṛṣṇo'vītatṛṣṇa: | kva ?
rūpe | tasyā: cittasantate: saha rūpeṇa

sambhavād rūpaṃ niśritya pravṛtti: |
hestostadvimukhatvāditi | ākṣepaheto
rūpavimukhatvādityartha: |

vajravālakavaditi | vajreṇa pratisaṃyukto
vālako'ṅgulīyaka: kaṭako vā vajravālaka: |

@305

kāmānāṃ vā dhātu: kāmadhātu:, kāmān yo dadhāti |
evaṃ rūpārūpyadhātū veditavyau ||

ko'yaṃ kāmo nāma ?

samāsata: kavalīkārāhāramaithunopasaṃhito rāga: |

"na te kāmā yāni citrāṇi loke saṅkalparāga: puruṣasya
kāma: |

tiṣṭhanti citrāṇi tathaiva loke athātra dhīrā vinayanti
kāmam" || ( )

iti gāthābhidhānāt |

ājīvaka āryaśāriputraṃ pratyāha-

"na te kāmā yāni citrāṇi loke saṅkalparāgaṃ vadasīha
kāmam |

bhikṣurbhaviṣyatyapi kāmabhogī saṅkalpayan so'kuśalān
vitarkān" || ( )

-------------------

maricapānakavacca | yathā maricai: pratisaṃyuktaṃ pānakaṃ
maricapānakam madhyapadalopāt, tadvat

kāmapratisaṃyukto dhātu: kāmadhāturityādi: | rūpaṇīyo
veti | bādhanīya ityartha: | rūpayogācca

sa śakyate bādhitam | tadbhāva ārūpyamiti | yadā
dhātūttarapadametadbhavati tadārūpyadhāturiti

yujyate | yadā tu niruttarapada ārūpyaśabdaprayoga:,
tadyathā-atikramya rūpāṇyārūpyā iti,

tadā ārūpā evārūpyā iti svārthe taddhitāt parigraha:
kārya: | ārūpye vā sādhava ārūpyā

iti paśyāma: |

kāmānāṃ vā dhāturiti | ṣaṣṭhīsamāsenaiva sādhayati
vināpi pratisaṃyuktaśabdalopena |

kaścāsau kāmānāṃ dhātu: ? ityāha-kāmān yo dadhātīti
| evaṃ rūpārūpyadhātū veditavyāviti |

rūpāṇāṃ dhātu rūpadhāturiti, rūpāṇi yo dadhātīti |
ārūpyasya dhāturārūpyadhātu:, ārūpyaṃ

yo dadhātīti |

kavalīkārāhāramaithunopasaṃhito rāga iti | kavalīkriyata
iti kavalīkāra:, sa evāhāra:

kavalīkārāhāra: | mithune bhava: maithunam =
dvandvāliṅganādi |
kavalīkārāhāramaithunābhyāmupasaṃhita:

sambandho janita iti vā kavalīkārāhāramaithunopasaṃhito
rāga: | kāma:, kāmyate'neneti kāma

iti kṛtvā |

kathamevaṃ gamyate iti ? sthavira śāriputrabhāṣitayā
gāthayā tamarthaṃ darśayati-"na te

kāmā yānīti" iti vistara: | ājīvakena yaduktaṃ
gāthāntareṇa-"bhikṣo kāmavitarkaṃ

vikalpayata: kāmabhogitvam" iti, tadabhyupagataṃ sthavireṇa |
trividho hi kāmopabhoga:-

kāyena, vācā, manasā ca | tatrāvītarāgo manasā
kāmopabhogitve'pi sati nābhikṣurbhavati |

kevalaṃ tvasya śīlamapariśuddhaṃ varttate | yastu kāyena
vācā tāthāgatīṃ śikṣāpadalekhāṃ laṅghayitvā

kāmān paribhuṃkte, sa kāmopabhogyabhikṣurbhavatīti |
tasmāt sa doṣāntaramāha-"te cet kāmā:"

iti vistara: | yadi tava `citrā:' rūpādayo viṣayā:
`kāmā:' iti pakṣa:, `śāstā te avītarāga:'

ityabhyupagata: | tena `śāstāpi te bhavitā' bhaviṣyati |
`kāmabhogī dṛṣṭvaiva rūpāṇi manoramāṇi'

kāyenāpyupabhuñjāno'pi tān viṣayān iti prasaktam | na
caivamiṣyate, tasmāt `saṅkalparāga:

puruṣasya kāma:' iti siddham |

@306

āryaśāriputra āha-

"te cet kāmā yāni citrāṇi loke saṅkalparāgo yadi te na
kāma: |

śāstā'pi te bhavitā kāmabhogī dṛṣṭvaiva rūpāṇi
manoramāṇi" ||

kiṃ punarye kecana dharmā: kāmarūpārūpyadhātuṣu
samudācaranti, sarve te kāmarūpā-

rūpyapratisaṃyuktā: ? netyāha | kiṃ tarhi ? yeṣu
kāmarūpārūpyarāgā anuśerate | ke punaramī

kāmarūpārūpyarāgā: ? ye
kāmarūpārūpyadhātuṣvanuśerate |

idamidānīṃ tadaśvabandhīyam-kasyāyamaśvabandha: ?
yasyāyamaśva:; kasyāyamaśva: ?

yasyāyamaśvabandha:-ityubhayamapi na jñāyate ?

nedamaśvabandhīyam; kṛtanirdeśāni hi sthānāni
kāmadhātau, teṣvavītarāgasya yo

rāga: sa kāmarāga: | yatrānuśete so'pi dharma:
kāmapratisaṃyukta: |

evaṃ rūpārūpyarāgāvadhovītarāgasya yathāyogaṃ
veditavyau |

asamāhitabhūmiko vā rāga: kāmarāga: | dhyānārūpyeṣu
rāgo rūpārūpyarāga: |

-------------------

kecaneti | kecidityartha: | netyāheti | pratiṣedhayati |
yasmād dhātvantaradharmā: dhātvantare

samudācarantyadhātupatitāśca | kāmadhātau hi
traidhātukānāsravā dharmā: samudācaranti, evaṃ
rūpadhātau

kāmāvacaraṃ hi nirmāṇacittaṃ tatra samudācarati,
ārūpyadhātāvārūpyāvacarā anāsravāśca | tasmāt

pratiṣedhayati-neti | kiṃ tarhi ? yeṣu
kāmarūpārūpyarāgā anuśerate | yeṣu kāmarāgo'nuśete

ālambanata: samprayogato vā yathāsambhavam, te
kāmapratisaṃyuktā: | yeṣu rūpārūpyarāgāvanuśayāte

te yathākramaṃ rūpārūpyapratisaṃyuktā iti | idamidānīṃ
tadaśvabandhīyamiti | aśvaścāśvabandhaścāśva-

bandham, aśvabandhamivāśvabandhīyam |
athavā-aśvabandhasyedamaśvabandhīyamiti | kasyāya-

maśvabandha iti kaścit pṛcchati | tasyetara:
kathayati-yasyāyamaśva iti | sa puna: pṛcchati-

kasyāyamaśva iti | itara puna: kathayati-yasyāyamaśvabandha
iti | ubhayamapi na jñāyate |

aśvabandha:, aśva iti ca | yathedamubhayamasiddhenānyonyena
na paricchidyate, tathehāpi na rāgairdhātava:

sādhyante, dhātubhiśca rāgā ityubhayamapyetanna sidhyati |

kṛtanirdeśāni hi sthānāni kāmadhātāviti |

narakapretatiryañco manuṣyā: ṣaḍdivaukasa: |

kāmadhātu: sa narakadvīpabhedena viṃśati: || (abhi^ 3.1)

iti kāmadhātau kṛtanirdeśāni sthānāni |

teṣu sthāneṣva vītarāgasya yo rāga: sa kāmarāga iti |
evaṃ rūpārūpyarāgāviti |

kṛtanirdeśāni hi sthānāni, kāmadhāto: "ūrdhvaṃ
saptadaśasthāno rūpadhātu:" (abhi^ 3.2)

iti | teṣvavītarāgasya yo rāga: sa rūparāga: | tathā
kṛtanirdeśopapattirārūpyadhāto:-"ārūpya-

dhāturasthāna upapattyā caturvidha:" (abhi^ ko^ 3.2) iti |
teṣu vītarāgasya yo rāga: sa

ārūpyarāga iti | yathāyogamiti | sthānanirdeśāpekṣam |

dhyānārūpyeṣu rāga iti | samāpatti-upapattidhyāneṣu
rāgo rūparāga: | evamārūpyarāga: |

@307

nirmāṇacitte kathaṃ kāmarāga: ? śrutvā parihāya ca
tadāsvādanāt | nirmāṇavaśena

vā nirmāpakacitto'pi rāga: | gandharasanirmāṇād vā tasya
kāmāvacaratvam; rūpāvacareṇa

tayoranirmāṇāt |

kiṃ punarekameva traidhātukam ? traidhātukānāmanto nāsti |
yāvadākāśaṃ tāvanto

dhātava: | ata eva ca nāstyapūrvasattvapradurbhāva: |
pratibuddhotpādaṃ cāsaṃkhyeyasattva-

parinirvāṇe'pi nāsti sattvānāṃ parikṣaya:, ākāśavat |

kathamavasthānaṃ lokadhātūnām ?

tiryaksūtra uktam, tadyathā-"īṣādhāre deve varṣati nāsti
vīcirvā antarikā

vā antarikā vā antarikṣād vāridhārāṇāṃ
prapatantīnām; evaṃ pūrvasyāṃ diśi nāsti

vīcirvā antarikā vā lokadhātūnāṃ saṃvarttamānānāṃ
vivarttamānānāṃ ca | yathā pūrvasyāṃ

diśi, evaṃ dakṣiṇasyām, paścimāyām, uttarasyām" ( ) iti
| na tūktam-

ūrdhvamadhaśceti |

ūrdhvamapyadho'pītyapare; nikāyāntarapāṭhād |
akaniṣṭhādūrdhvaṃ puna: kāmadhātu: |

kāmadhātoścādha: punarakaniṣṭhā: | yaścaikasmāt
kāmadhātorvītarāga: sa sarvebhya: | evaṃ

rūpārūpyebhya: |

yaśca prathamadhyānasaṃniśrayāddhi utpādayati, sa yatra
lokadhātau jāta utpādayati

tatratyameva brahmalokamupāgacchati, nānyam ||3||

-------------------

nirmāṇacitte kathaṃ kāmarāga iti | kāmāvacare
nirmāṇacitte dhyānaphale kathaṃ kāmavīta-

rāgāṇāṃ kāmarāga:, yatastasya na kāmāvacaratvam; yadā
hyasāvavītarāgastadā nirmāṇacittaṃ na

samudācaranti, yadā nirmāṇacittaṃ samudācarati tadā na
tasya rāga utpadyate, kathamasya kāmarāgeṇa

vinā kāmāvacaratvaṃ vyavasthāpyata ityartha: | śrutvā
parihāya ca tadāsvādanāditi | śrutvā tatparato

nirmāṇacitte'sya rāga utpadyate, parihāya vā
ātmīyānnirmāṇacittāt, tasyāsvādanāditi |

evaṃ dhyāyina: kāmāvacareṇa nirmāṇacittena kāmāvacaraṃ
nirmāṇaṃ nirmiṇvantīti śrutvā tadālambano

rāga utpadyate | anusmṛtya cātmīyaṃ tatra rāga utpadyate |
nirmāṇavaśeneti | manoharaṃ nirmāṇaṃ dṛṣṭvā

nirmāpake citte nirmāpakasya vā citte rāga:,
darśayatītthaṃ nirmāṇacittaṃ yasyedṛśaṃ nirmāṇamiti |

gandharasanirmāṇādveti | yat
kāmavācaranirmāṇanirmāpakaṃ kāmāvacaraṃ taccittam;
kāmāvacaradharma-

hetutvād, ghaṭahetucittavat | yattu na kāmāvacaraṃ na tat
kāmāvacaradharmahetu:, tadyathā rūpāvacaraṃ

cittam | ata evāha-rūpāvacareṇa tayoranirmāṇāditi |
kasmāt punā rūpāvacareṇa cittena

tayorgandharasayoranirmāṇam ? tayorgandharasayo:
kavalīkārāhārasvabhāvatvāt | rūpadhātūpapannaṃ ca

tadvītarāgatvāditi |

īṣādhāra iti | īṣāpramāṇavarṣādhāra: | nāsti
vīcirvā antarikā veti | nairantaryaṃ

darśayati-na tūktamūrdhvamadhaśceti | ato lokadhātūnāṃ
tiryagevāsthānamiti darśayati ||3||

@308

ya ete trayo dhātava uktā:-

narakādisvanāmoktā gataya: pañca teṣu,

narakā:, tiryañca:, pretā:, devā:, manuṣyā:-iti svaireva
nāmabhisteṣu pañca

gataya: proktā: | kāmadhātau catasro gataya:, pañcamyāśca
pradeśa: | rūpārūpyadhātvorekasyā

devagate: pradeśa: |

kiṃ punargatinirmuktā: santi dhātavo yata etā
dhātuṣvityucyante ? santi kuśala-

kliṣṭabhājanāntarābhavasvabhāvā api dhātava: |

yāstu pañca gataya:-

tā: |

akliṣṭāvyākṛtā eva sattvākhyā nāntarābhāva: ||4||

anivṛtāvyākṛtā eva gataya: | anyathā hi gatisambheda:
syāt |

sattvākhyā eva ca, na cāntarābhavasvabhāvā: |
prajñaptiṣūktam-"catasṛbhiryo-

nibhi: pañca gataya: saṃgṛhītā:, na tu
pañcabhirgatibhiścatasro yonaya: | kimasaṃgṛhītam ?

antarābhava:" ( ) iti |

dharmaskandhe'pi coktam-"cakṣurdhātu: katama: ? catvāri
mahābhūtānyupādāya

yo rūpaprasādaścakṣuścakṣurindriyaṃ cakṣurāyatanaṃ
cakṣurdhāturnārakastairyagyonika: paitṛviṣayako

devyo mānuṣyako bhāvanāmayo'ntarābhavikaśca" ( ) iti |

sūtre'pi ca bahiṣkṛto'ntarābhavo gatibhya: | kasmin sūtre ?
"sapta bhavā:-

narakabhavastiryagbhava: pretabhavo devabhavo manuṣyabhava:
karmabhavo'ntarābhava:" ( ) iti |

atra hi pañca gataya: sahetukā: sagamanāścoktā: | ata eva
cānivṛtāvyākṛtā: sidhyanti;

taddheto: karmabhavasya tābhyo bahiṣkaraṇāt |

-------------------

pañcamyāśca pradeśa iti | devagate: ṣaṭ kāmavacarā devā
uktā: | śeṣā rūpārūpyāvacarā: |

anyathā hi devā uktā: | śeṣā rūpārūpyāvacarā: |

anyathā hi gatisambheda: syāditi | gatimiśritā yadi
kuśalakliṣṭā api syurgati-

sambheda: syāt | manuṣyo narakasaṃvarttanīyaṃ karma karoti,
yāvad devopapattisaṃvarttanīyam-

ityato manuṣyagatirnarakagatirapi syāt, yāvad devagatirapi;
teṣāṃ karmaṇāṃ tadgatiparyāpannatvāt |

kāmadhātūpapannaścordhvabhūmikai: kleśai: samanvāgata:
kāmāvacareṇa ca sārvagatikena kliṣṭe

samanvāgata iti sa eva manuṣyo nārako yāvad deva iti syāt |

sattvākhyā eveti | karmānurūpeṇātmabhāvatastadgamanāt |
ata evoktam-"yathākarma

gamiṣyanti puṇyapāpaphalopagā:" ( ) iti | na
bhājanasvabhāvā iti |

na cāntarābhavasvabhāvā iti | asya pratipādanārthaṃ
jñāpakamānayanti | prajñaptiṣūktamiti

vistara: |

sahetukā: sagamanā iti | hetu: karmabhava:,
gamanamantarābhāva:, gamyate'neneti kṛtvā |

@309

kāśmīrakāśca sūtraṃ
paṭhanti-"sthaviraśāriputreṇoktam-nārakāṇāmāyuṣman,

āsravāṇāṃ sammukhībhāvānnarakavedanīyāni karmāṇi
karotyupacinoti | teṣāmāyuṣman

kāyavāṅmanovaṅkānāṃ kāyavāṅmanodoṣakaṣāyāṇāṃ
narakeṣu rūpaṃ saṃjñā vedanā saṃskāro

vijñānaṃ vipāko vipacyate | nirvṛtte vipāke nāraka iti
saṅkhyāṃ gacchati | tatrāyusman

nārako nopalabhyate, anyatra tebhyo dharmebhya:" iti |
ato'pyanivṛtāvyākṛtā eva

gataya: |

prakaraṇagranthastarhi parihārya:-"gatiṣu sarve'nuśayā
anuśerate" iti ? sandhi-

cittāni hi gatīnāṃ pañcaprakārāṇi santi, ata:
sapraveśagatigrahaṇādadoṣa eva, grāmagrahaṇe

grāmopavicāragrahaṇavat |

kuśalakliṣṭā apītyapare |

yattūktam-"karmabhavasya tābhyo bahiṣkaraṇāt" ( ) iti ?
nāvaśyaṃ

pṛthagvacanād bahiṣkṛto bhavati | tadyathā-pañcasu
kaṣāyeṣu kleśadṛṣṭikaṣāyau pṛthaguktau,

na ca dṛṣṭayo na kleśā: | evaṃ karmabhavo'pi gatiśca
syāt | pṛthak cāsya vacanaṃ syād

gatihetujñāpanārtham |

-------------------

gatistu gamyata iti gati: | taddheto: karmabhavasya tābhyo
bahiṣkaraṇāt | kuśalākuśalasya

karmabhavasya tābhyo gatibhyo bahiṣkaraṇāt |

kaśmīre bhavā: kāśmīrakāśca sūtraṃ paṭhantīti |
muktakaṃ tatsūtraṃ ta eva paṭhanti teṣāmiti

vistara: | kāyāṅmanovaṅkānāṃ śāṭhyasamutthitānāṃ
karmaṇāṃ doṣakaṣāyāṇāṃ dveṣarāgasamutthitānām |

ato'pyanivṛtāvyākṛtā eva gataya iti |
yasmāduktam-`nirvṛtte vipāke nāraka iti saṅkhyāṃ

gacchati' iti |

gatiṣu sarve'nuśayā anuśerata iti prakaraṇagrantha:
parihārya: | vaktavya: parihāra ityartha:;

virodhaprasaṅgāt | yadi hi pañcaprakārā dharmā:
gatisvabhāvā bhaveyu:, sarve'nuśayā anuśayīran |

yadi tvavyākṛtā eva gataya: syu:, evaṃ vaktavyaṃ
syāt-bhāvanāprahātavyā: sarvatragāśceti |

anivṛtāvyākṛtā hi saṃskṛtā dharmā
bhāvānāprahātavyā eva | teṣu ca bhāvanāprahātavyā eva

sarvatragāścānuśayā anuśerate ālambanata: prayogato vā,
nānye | tena jñāyate-nānivṛtāvyākṛtā

eva gataya iti | sandhicittāni hi gatīnāṃ
pañcaprakārāṇīti | sandhicittāni gatīnāṃ praveśā:;

teṣāṃ pañcaprakāratvāt | du:khadarśanamaprahātavyaṃ
yāvad bhāvanāprahātavyamiti | tatra sarve'nuśayā

anuśerata iti yuktam grāmopavicāragrahaṇavaditi |
grāmaparisāmantakagrahaṇavadityartha: |

pañcasu kaṣāyeṣviti | pañcakaṣāyā:-āyu: kaṣāya:,
kleśakaṣaya:, dṛṣṭikaṣāya:,

kalpakaṣāya:, sattvakaṣāyaśca, teṣu |
kleśadṛṣṭikaṣāyau pṛthaguktau | kleśakaṣāyād
dṛṣṭikaṣāya:

pṛthagukta ityartha: | anayo: pṛthagvacanaṃ
gṛhasthapravrajitapakṣādhikārāt |
gatihetujñāpanārthamiti |

gatīnāṃ karmodbhavo heturiti |

@310

antarābhave'pyeṣa prasaṅga: ? nāyogāt | gacchanti tāmiti
gati: | na cāntarābhavo

gantavya:; cyutideśa evotpādanāt |

ārūpyā api gatirna bhaviṣyanti; cyutideśa evotpādāt ?
evaṃ tarhyantarā-

bhavatvādevāntarābhavo na gati:; gatyantarālatvāt | yadi hi
gati: syād, antarābhāva

ityeva na syāt |

yattarhi sthaviraśāriputreṇoktam-"nirvṛtte vipāke nāraka
iti saṅkhyāṃ gacchati"

iti ? nirvṛtte vipāka ityuktam, na tu vipāka eveti |

yattarhyuktam-"tatrāyuṣmannārako nopalabhyate'nyatra tebhyo
dharmebhya:" iti ?

gatigāmina: pudgaladravyasya pratiṣedhaṃ karoti-nānyatra
skandhebhya upalabhyate nāraka

iti, na tu skandhāntarapratiṣedham |

avyākṛtā eva tu gatayo varṇyante vaibhāṣikai: | tāśca
vipākasvabhāvā evetyeke |

aupacayikasvabhāvā apītyapare ||4||

atraiva pañcagatike dhātutraye yathākramaṃ veditavyā:-

nānātvakāyasaṃjñāśca nānākāyaikasaṃjñina: |

viparyayāccaikakāyasaṃjñāścārūpiṇastraya: ||5||
vijñānasthitaya: sapta,

-------------------

antarābhave'pyeṣa prasaṅga iti | evamantarābhavo'pi gatiśca
syāt | pṛthak cāsya vacanaṃ

syāt-gatigamanajñāpanārthamiti | gacchanti tāmiti |
karmasādhanaparigraha: | na cāntarābhava evaṃ

yujyata iti na gati: |

ārūpyā apīti | vistara:-ārūpyā na gati: syu:; cyutideśa
evotpādāt |

ārūpyagā hi yatra cyavante-vihāre vā vṛkṣamūle vā
yāvaccaturthyāṃ dhyānabhūmau, tatraivotpadyanta

iti | antarābhavavanna gati: syāt | evaṃ tarhīti |
pūrvapakṣaṃ parityajya pakṣāntaramāśrīyate |
gatyorantarā

antarāle bhavatīti antarābhava
ityanvarthasaṃjñākaraṇānnāntarābhavo gatiriti |

vaibhāṣikā āhu:-yattarhīti | vistara:-nirvṛtte vipāka iti
| vipākaśabdavacanād

vipākasvabhāvā gatiriti tadabhiprāya: | itara āha-nirvṛtte
vipāke nāraka iti nārako

vyavasthāpyate | na tūktaṃ vipāka eveti | na tūktaṃ
vipākasvabhāvaiva gatiriti | kiṃ tarhi ?

vipākāvipākasvabhāvā gati: | tasmāt kuśalakliṣṭā api
gatayo bhavantītyabhiprāya: |

vaibhāṣika: punarāha-yattarhyuktaṃ tatreti vistara: |
anyatra tebhyo dharmebhya iti | vipākajebhya: |

na tu skandhāntarapratiṣedham | karotītyadhikṛtam |
tāśceti vistara: | avyākṛtatvapakṣe'pi

dvaividhyam | aupacayikasvabhāvā apīti |
apiśabdādvipākasvabhāvā apīti | yathoktam-

"vipāko jīvitaṃ dvedhā dvādaśa" (abhi^ 2.10) iti |
naiṣyandikāstu na gṛhyante |

vipākasvabhāvā evetyācāryasaṅghabhadra: pūrvameva
pakṣamicchati ||4||

@311

sūtre uktam-"rūpiṇa: santi sattvā nānātvakāyā
nānātvasaṃjñina:, tadyathā

manuṣyāstadekatyāśca devā: | iyaṃ prathamā
vijñānasthiti: | katame punaste tadekatyā devā: ?

kāmāvacarā: ṣaṭ prathamadhyānikāśca
prathamābhinirvṛttavarjyā:" |

nānātvena kāya eṣāmiti nānātvakāyā:;
anekavarṇaliṅgasaṃsthānatvāt | nānātvena

saṃjñā nānātvasaṃjñā, saiṣāmastīti
nānātvasaṃjñina:; sukhadu:khādu:khāsukhasaṃjñitvāt |

"rūpiṇa: santi nānātvākāyā ekatvasaṃjñina:,
tadyathā-devā brahmākāyikā

ye tatprathamābhinirvṛttā: | iyaṃ dvitīyā vijñānasthiti:
|"

te hi prathamābhinirvṛtā: sarva
ekaikasaṃjñinobhavanti-`anena vayaṃ brahmaṇā

sraṣṭā:' iti, brahmaṇo'pyevaṃ bhavati-`mayaite sṛṣṭā:'
ityabhinnakāraṇasaṃjñānādekatvasaṃjñina: |

anyathaiva tu mahābrahmaṇa ārohapariṇāhau, ākṛtivigraha:,
vāgbhāṣā, cīvaradhāraṇaṃ ca;

anyathā tatparṣada iti nānātvakāyā: |

yadidamuktaṃ sūtre-"teṣāmevaṃ bhavati-imaṃ vayaṃ
sattvamadrākṣma dīrghāyuṣaṃ dīrgha-

madhvānaṃ tiṣṭhantaṃ yāvadaho batānye'pi sattvā
ihopapadyeranmama sabhāgatāyāmiti | asya

ca sattvasyaivaṃcetasa: praṇidhirvayaṃ copapannā:" iti |

kathaṃ tamadrākṣu: ? ābhāsvarasthā ityeke |

tato hi te pracyutā: kathamidānīmalabdhāyāṃ
dvitīyadhyānasamāpattau tadbhūmikaṃ

pūrvanivāsamanvasmārṣu:, labdhāyāṃ ca kathaṃ
mahābrahmālambanāṃ śīlavrataparāmarśadṛṣṭiṃ

niviṣṭā: ?

antarābhavasthā adrākṣurityapare |

-------------------

kāmāvacarā: ṣaṭ prathamadhyānikāśca | katame te ?
bahirdeśakanayena brahmakāyikā:

brahmapurohitā mahābrahmāṇaśca prathamābhinivṛttavarjyā:
| kāśmīranayena punarbrahmakāyikā brahma-

purohitāśca prathamābhinivṛttavarjyā: |
brahmapurohiteṣveva hi teṣāṃ nayena mahābrahmāṇo na

sthānāntaranayā: | anekavarṇaliṅgasaṃsthānatvāditi |
varṇo nīlatvādi:, liṅgam vastrābharaṇādi,

saṃsthānaṃ dairdhyādi | āroha unnatatā,
pariṇāhastiryakpramāṇam | ākṛtivigraha: | ākṛtilakṣaṇo

vigraha ākṛtivigraha: | evaṃ viśeṣite vedanādīnāṃ
vigraha: paryudasto bhavati; nāsāvākṛtilakṣaṇa

iti | vigraha: puna: śarīram | vāgbhāṣā vāguccāraṇam |

kathamidānīmiti vistara: | pramamadhyānapratyāgamanena
tairdvitīyaṃ vyaktam | tadbhūmikaṃ

dvitīyadhyānabhūmikam | pūrvanivāsaṃ kathamanvasmārṣu: ?
na tāvat prathamadhyānabhūmikena cittena, 

tadaviṣayatvāt | na dvitīyadhyānabhūmikena,
tasyālabdhatvāt | punarlabdhamiti cet ? ata āha-

labdhāyāṃ ceti vistara: |
śīlavrataparāmarśadṛṣṭirmahābrahmālambanā
prathamadhyānabhūmikaiva yujyate |

sā ca dvitīyadhyālābhāt prahīṇā na samudācarati |
dvitīyadhyānabhūmiketi cet ? na; adharālambana-

tvāyogāt | na hyadharabhūmyālambana: kaścidapi kleśa
iṣyate |

@312

tatrāpi na dīrghamadhvānamavasthātuṃ sambhava:;
pratibandhābhāvāditi |

kathaṃ teṣāmiyaṃ buddhirbhavati sma-"imaṃ vayaṃ
sattvamadrākṣma dīrghāyuṣaṃ dīrghamadhvānaṃ

tiṣṭhantam" iti ?

tasmāttatrasthā eva te tasya pūrvavṛttāntaṃ samanusmaranta
evaṃ dīrghamadhvānaṃ tiṣṭhantaṃ

dṛṣṭavanta:, dṛṣṭvā ca paścād `adrākṣma' ityeṣāṃ
babhūva |

"rūpiṇa: santi sattvā ekatvakāyā nānātvasaṃjñina:,
tadyathā devā ābhāsvarā: |

iyaṃ tṛtīyā vijñānasthiti: |"

atra puna: paryantagrahaṇāt sakaladvitīyadhyānagrahaṇaṃ
veditavyam | anyathā hi

parīttābhā apramāṇābhāśca kasyāṃ vijñānasthitau
vyavasthāpyeran |

tatrābhinnavarṇaliṅgasaṃsthānatvādekatvakāyā: |
sukhasaṃjñitvādadu:khāsukhasaṃjñitvācca

nānātvasaṃjñina: |

te kila maulyāṃ bhūmau saumanasyendriyaparikhinnā:
sāmantakādupekṣendriyaṃ sammukhī-

bhavanti | sāmantake copekṣendriyaparikhinnā: bhūme:
saumanasyendriyaṃ sammukhīkurvanti |

yathā-kāmaratiparikhinnā īśvarā dharmaratiṃ
pratyanubhavanti, dharmaratiparikhinnā: kāma-

ratimiti |

nanu ca śubhakṛtsneṣvapyeṣa prasaṅga: ? na teṣāṃ tena
sukhenāsti parikheda: | kiṃ

kāraṇam ? śāntaṃ hi tatsukham, aśāntaṃ ca saumanasyam;
cetasa utplāvakatvāditi

-------------------

antarābhavasthā adrākṣuriti | antarābhavasthāste taṃ
mahābrahmāṇaṃ dṛṣṭvaivamūcu:-imaṃ vayaṃ

sattvamadrākṣmeti | ayamapi pakṣo na ghaṭate | tathā
hi-tatrāpyantarābhāve dīrghamadhvānamavasthātuṃ

na sambhava:, hyupapattuṃ pratibandhābhāvāt,
śukraśoṇitānapekṣatvāt | teṣāṃ kathaṃ bhavatīyaṃ
buddhirimaṃ

vayaṃ sattvamadrākṣma dīrghāyuṣaṃ dīrghamadhvānaṃ
tiṣṭhantamiti | dīrghādhvāvasthānāvabodho na

prāpnotītyartha: |

tasmāttatrasthā eveti vistara: | prathamadhyānabhūmiṣṭhā
eva tasya mahābrahmaṇa: pūrvavṛttāntaṃ

samanusmanta: | utpadyamānāvasthāyāmeva te taṃ
mahābrahmāṇaṃ pūrvotpannaṃ dīrghamadhvānaṃ
tiṣṭhantaṃ dṛṣṭavanta:,

dṛṣṭvā ca paścāt uttarakālamadrākṣmetyeṣāṃ babhūva
| buddhiriti vākyaśeṣa: | evaṃ tu satīdamaparihṛtaṃ

bhavet | asya ca sattvasyaivaṃ cetasa: praṇidhi:-vayaṃ
copapannā iti | upapattipratilambhikena

prathamadhyānabhūmikena tasya mahābrahmaṇa evaṃ cetasa:
praṇidhimanvasmārṣu:; samānabhūmikatvādityadoṣa

eva | tatsakāśaṃ śravaṇādvā |

nanu ca śubhakṛtsneṣvapyeṣa prasaṅga: | ekatvakāyā
nānātvasaṃjñina iti | katham ? yathoktam |

`te hi maulyāṃ bhūmau sukhendriyaparikhinnā:
sāmantakopekṣendriyaṃ sammukhīkurvanti' iti vistareṇa

vaktavyaṃ syāt | te caikatvakāyā ekatvasaṃjñina iti
paścād vakṣyate | tena sukheneti tṛtīyadhyāna-

bhūmikena | cetasa utplāvakatvāditi | audvilyakaratvāt |
indrasukheneti | dvitīyadhyāna

@313

sautrāntikā vyācakṣate | sūtra uktam-"yathā te
nānātvaṃsaṃjñina: | tatra ye sattvā

ābhāsvare devanikāye'ciropapannā bhavanti naiva
saṃvarttanīkuśalā:, asya lokasya te

tāmarciṣaṃ dṛṣṭvā bhītā: santa udvijante,
saṃvegamāpadyante-sahaivaiṣā'rci: śūnya brahmaṃ vimānaṃ

dagdhvā'rvāgāgamiṣyatīti | tatra ye sattvā ābhāsvare
devanikāye ciropapannā: saṃvarttanī-

kuśalā vivarttanīkuśalāścāsya lokasya, te tān sattvān
bhītānāśvāsayanti-mā bhaiṣṭa

mārṣā:, mā bhaiṣṭa mārṣā:, pūrvamapyeṣā'rci:
śūnyaṃ brāhmaṃ vimānaṃ dagdhvā'traivāntarhitā"

( ) iti | ato'rciṣa āgamavyapagamasaṃjñitvād,
bhītābhītasaṃjñitvācca te

nānātvasaṃjñina:, na sukhādu:khāsukhasaṃjñitvāditi |

"rūpiṇa: santi sattvā ekatvakāyā ekatvasaṃjñina:,
tadyathā-devā: śubha-

kṛtsnā: | iyaṃ caturthī vijñānasthiti: |"
tatrābhinnavarṇasaṃsthānaliṅgatvādekatvakāyā: |
ekatvasaṃjñina: sukhasaṃjñitvāt |

tatra prathame dhyāne kliṣṭayā saṃjñayā
ekatvasaṃjñina:, dvitīye kuśalayā saṃjñayā

nānātvasaṃjñina:, tṛtīye vipākajayā saṃjñayā
ekatvasaṃjñina: |

ārūpyāstrayo yathāsūtramiti | etā: sapta
vijñānasthitaya: |

kā'tra vijñānasthiti: ? tatpratisaṃyuktā: pañca
skandhāścatvāraśca yathāyogam |

śeṣaṃ kasmānna vijñānasthiti: ? yasmāt-

-------------------

āgamavyapagamasaṃjñitvāt |
aciropapannānāmāgamasaṃjñitvācciropapannānāṃ
vyapagamasaṃjñitvāt | atha

vā-aciropapannānāmāgamasaṃjñitvācciropapannānāmāgama
vyapagamasaṃjñitvāt | bhītābhītasaṃjñitvāt |

yathākramamaciraciropapannatvāt te nānātvaṃsaṃjñino na
sukhādu:khāsukhasaṃjñitvāt, yathoktaṃ

vaibhāṣikairiti |

prathame dhyāne kliṣṭayā saṃjñayeti |
śīlavrataparāmarśasamprayuktayā, akāraṇe kāraṇābhini-

viṣṭatvāt | dvitīye kuśalayā saṃjñayeti |
sāmantakamaulasaṃgṛhītatvāt | tṛtīye vipākajayā

saṃjñayeti | vipākajasukhasamprayogāt |

ārūpyāstrayo yathāsūtramiti | "arūpiṇa: santi sattvā ye
sarvaśo rūpasaṃjñānāṃ

samatikramādanantamākāśa
mityākāśānantyāyatanamupasampadya viharanti,
tadyathā-devā ākāśa-

nantyāyatanopagā: | iyaṃ pañcamī vijñānasthiti: |
arūpiṇa: santi sattvā ye sarvaśa ākāśā-

nantyāyatanaṃ samatikramyānantyaṃ vijñānamiti
vijñānānantyāyatanamupasampadya viharanti, tadyathā-

vijñānānantyāyatanopagā devā: | iyaṃ ṣaṣṭhī
vijñānasthiti: | arūpiṇa: santi sattvā ye sarvaśo

vijñānānantyāyatanaṃ samatikramya nāsti
kiñcidityākiñcanyāyatanamupasampadya viharanti,

tadyathā-ākiñcanyāyatanopagā: devā: | iyaṃ saptamī
vijñānasthiti:" ( ) iti |

pañcaskandhāścatvāraśca yathāyogamiti |
ākāśānantyāyatanāditrayapratisaṃyuktāścatu:-

skandhā:, anyapratisaṃyuktā: pañcaskandhā: |

@314

śeṣaṃ tatparibhedavat |

kiṃ puna: śeṣam ? durgataya:, caturthaṃ dhyānam,
bhavāgraṃ ca |

atra hi vijñānaparibhedā: santi, ata eva na vijñānasthiti:
|

ka: puna: paribheda:, yena vijñānaṃ paribhidyate ?
tatrāpāyeṣu du:khā vedanā paribheda:,

upaghātakatvāt | caturthe dhyānaṃ
āsaṃjñikamasaṃjñisamāpattiśca | bhavāgre
nirodhasamāpatti:,

cittasantaticchedāt |

punarāha-yatrehasthānāṃ gantukāmatā tatrasthānāṃ
cāvyuccalitukāmatā, asau

vijñānasthitiruktā | apāyeṣu cobhayaṃ nāsti | caturthe
dhyāne sattvā uccalitamānasā:

pṛthagjanā āsaṃjñikaṃ praveṣṭukāmā:, āryā:
śuddhāvāsān bhavāgrānapaṭupracāratvānna

vijñānasthitiriti |

etāśca sapta vijñānasthitayo yathoktā: ||

bhavāgrāsaṃjñisattvāśca sattvāvāsā nava smṛtā: ||6||

eṣu hi sattvā āvasanti svecchayā ||6||

anicchāvasanānnānye,

ke punaranye ? apāyā: | teṣu hi sattvā akāmakā:
karmarākṣasairāvāsyante, na

tvicchayā vasanti | atastena sattvāvāsā:, bandhanasthānavat
|

-------------------

"śeṣaṃ tatparibhedavad" iti | paribhidyate'neneti paribheda:,
tasya vijñānasya paribheda-

statparibheda:, so'smin vidyata iti tatparibhedavat | śeṣaṃ
durgatyādi | apāyeṣu cobhayaṃ nāstīti |

nehasthānāṃ gantukāmatā, na tatrasthānāṃ
vyuccalitukāmatā | apaṭupracāratvāditi |
cittacaittānāmatra

mandapracāratvāt | abalavad vijñānaṃ na tiṣṭhatīti
yuktaṃ vaktum |

"bhavāgrāsaṃjñisattvāśca sattvāvāsā nava" iti | sūtra
uktam-"nava sattvāvāsā: |

katame nava ? rūpiṇa: santi sattvā nānātvakāyā
nānātvasaṃjñina: | tadyathā-manuṣyā:, tadekatyāśca

devā: | ayaṃ prathama: sattvāvāsa:" |
dvitīyatṛtīyacaturthā api yathā vijñānasthitiṣu tathā

vaktavyā: | ayaṃ tu viśeṣa:-"rūpiṇa: santi sattvā
asaṃjñino'pratisaṃjñina: | tadyathā-devā 

asaṃjñisattvā: | ayaṃ pañcama: sattvāvāsa:" |
ārūpyāṇāñca sattvāvāsānāṃ trayo vijñānasthitivad

vaktavyā: | caturthastvārūpya: | "arūpiṇa: santi sattvā:
sarvaśa ākiñcanyāyatanaṃ samatikramya

naivasaṃjñānāsaṃjñāyatanamupasampadya viharanti |
tadyathā-devā naivasaṃjñānāsaṃjñāyatanopagā:, ayaṃ
navama:

sattvāvāsa:" iti ||6||

asaṃjñisattvebhyo ye'nye caturthadhyānopagā: kiṃ te
sattvāvāsā:, uta neti ? netyāhu: |

kasmādevamuktamā cāryeṇa-ke punaranye ? apāyā iti ?
mukhamātrametaduktam | asaṃjñisattvā:

sattvāvāsāsaṃgṛhītāścaturthadhyānopagā ityapi
vaktavyam | ihāpi tadeva kāraṇaṃ vaktavyam

yadvijñānasthitiṣūktam | ihasthānāṃ
hyapāyagamanaprārthanā nāsti, tatrasthānāñca na
vastukāmateti

@315

anyatra sūtre sapta vijñānasthitaya uktā:, anyatra-

catasra: sthitaya: puna: |

katamāścatasra: ? rūpopagā vijñānasthiti:, vedanopagā,
saṃjñopagā, saṃskāropagā

iti |

tāsāṃ ka: svabhāva: ? tā hi yathākramam-

catvāra: sāsravā: skandhā:,

te puna:-

svabhūmāveva,

nānyatra bhūmau | kiṃ kāraṇam ? pratiṣṭhā hi sthiti: |
na ca visabhāgabhūmikeṣu

skandheṣu vijñānaṃ tṛṣṇāvaśāt pratitiṣṭhatīti |

kasmānna vijñānaṃ vijñānasthitirucyate, yathā saptasu
vijñānasthitiṣu pañca skandhā

iti ? sthātu: parivarjanena sthitividhanāt | na hi sthātaiva
sthitirucyate, yathā-na

rājaiva rājāsanamiti | yāṃ^śca dharmānabhiruhya
vijñānaṃ vāhayati naunāvikanyāyena, te dharmā

-------------------

nāpāyā: sattvāvāsā: | asaṃjñisatvāsaṃgṛhīteṣu
bṛhatphaleṣu yadyapīhasthānāṃ gamanaprārthanāsti,

tatrasthānāṃ pṛthagjanānāmāsaṃjñikapravivikṣā bhavati
| āryāṇāṃ tvanabhrakapuṇyaprasaveṣvapi śuddhā-

vāsārūpyapravivikṣā | parinirvātukāmatā ca
śuddhāvāsānāmapīti na teṣāṃ tatrāvasthānabuddhi: |

ato na te sattvāvāsā ityācāryasaṅghabhadra: |

anye punarvyācakṣate-ke punaranye, apāyā iti |
apāyānāmeva vacanādanabhrakādaya:

sattvāvāsā iṣṭā ācāryasyeti | tairyuktiranveṣṭavyā |
bandhanasthānavaditi | yathā bandhanasthānāni

na sattvāvāsā:, anicchāsanāt; evamapāyā iti |

rūpopagā vijñānasthitiriti | vijñānaṃ tiṣṭhatyasyāmiti
vijñānasthiti: | upagacchatīti

upagā | vijñānasya samīpacāraṇī ityartha: | rūpaṃ ca
tadupagā ca sā rūpopagā | evaṃ yāvat

saṃskāraśca te upagā ca saṃskāropageti |

bhagavadviśeṣastu vyācaṣṭe-rūpopagā
vijñānasthitiryāvat saṃskāropageti | sautrāntikānāṃ

nayenocyate | tatra vijñānasthitirbhavasantatyanuccheda:,
rūpamupagamasyā vijñānasthite: seyaṃ rūpopagā, upagamiti

upagamyate tadātmīyata iti | evaṃ yāvat saṃskārā upagā
asyā vijñānasthite: seyaṃ

saṃskāropagā: | athavā-tṛṣṇā sthiti:, tiṣṭhatyanayā
vijñānaṃ punarbhavasantatyanucchedāditi

kṛtvā, vijñānasya sthitirvijñānasthiti: | sā
rūpamupagacchatīti tadabhiṣvaṅgata iti rūpopagā |

evaṃ yāvat saṃskāropagā | vaibhāṣikāṇāṃ punarnayena
kārikārtho na śakyate yojayitumiti dūṣayati |

atra brūma:-dvividhe'pyasmin vyākhyāne rūpādivyatiriktā
vijñānasthitiruktā-

"tā hi catvāra: sāsravā: skandhā:" iti |

"catuṣkoṭistu saṃgrahe" ityetat sarvaṃ nirastaṃ bhavatīti
doṣāntaram | tasmāt pūrvakameva

@316

vijñānasthitaya uktā: | na tu vijñānaṃ
vijñānamevābhiruhya vāhayatyato noktamiti

vaibhāṣikā: |

yattarhi sūtra uktam-"vijñāne āhāre asti nandī, asti rāga
iti | yatrāsti

nandī asti rāga:, pratiṣṭhitaṃ tatra
vijñānamadhirūḍham" ( ) iti, tat

katham ? "sapta ca vijñānasthitaya: pañcaskandhasvabhāvā:"
( ) iti, tat

katham ? evaṃ tarhyabhedenopapattyāyatanasaṃgṛhīteṣu
skandheṣu sābhirāmāyāṃ vijñānapravṛttau

vijñānaṃ vijñānasthiti: | pratyekaṃ tu yathā rūpādayo
vijñānasya saṃkleśāya bhavanti |

tasmāccatasṛṣu vijñānasthitiṣu-

kevalam ||7||

vijñānaṃ na sthiti: proktam,

api ca kṣetrabhāvena bhagavatā catasro vijñānasthitayo
deśitā:, bījabhāvena ca

sopādānaṃ vijñānaṃ kṛtsnameveti | na punarbījaṃ
bījasya kṣetrabhāvena vyavasthāpayāmba-

-------------------

vyākhyānaṃ sādhu | etad vaibhāṣikavyākhyānaṃ
varṇayāma:, na tairevaṃ vyākhyātam-rūpamupagacchatīti

rūpopagā vijñānasthitirityādi |

apare punarvyācakṣate-rūpopagā vijñānasthitiriti,
rūpasvabhāvanetyartha: | yathānya-

troktam-khakkhaṭakharagatamiti | svabhāvo'rtho gatyartha
ityabhiprāya: |

sthātu: parivarjanena | anyo loke sthātā devadattādi: anyā
sthiti: sthānaṃ gṛhādika-

mityartha: | vijñānaṃ vāhayati pravarttayatītyartha: |
naunāvikanyāyena | yathā nāviko nāvaṃ vāhayati

tadvat | na tu vijñānaṃ vijñānamevābhiruhya
vāhayatītyartha: | ekasantāne vijñānadvayāsamavadhānam |

parasantānavijñānaṃ tu yadyapi yugapad bhavati, na tu
taditarasya samīpe varttata iti na tat tasya

sthitirbhavati |

nandī saumanasyam | sapta ca vijñānasthitaya:
pañcaskandhasvabhāvā:, tat kathamiti |

saptasu vijñānasthitiṣu pañcaskandhasvabhāvatveneṣṭāsu |
tat kathaṃ vijñānam, na vijñānasthiti-

riṣṭamiti | evaṃ tahīti vistara: |
abhedenaikapiṇḍarūpeṇa rūpādīnāṃ skandhānā
mupapattyāyatana-

saṃgṛhīteṣu skandheṣu
manuṣyādinikāyasabhāgasaṃgṛhīteṣu, sābhirāmāyāṃ
sābhiratyāṃ vijñānapravṛttau

vijñānaṃ vijñānasthiti:
saptavijñānasthitideśanāyāmabhiprīyate | pratyekaṃ
tvekamekaṃ skandhaṃ prati |

yathā rūpādayo vijñānasya saṃkleśāya bhavanti;
āśrayasamprayogasahabhūbhāvenopagatatvāt | naivaṃ

kevalam | pṛthag | vijñānam | kim ? saṃkleśāya
bhavatītyadhikṛtam | kasmāt ? yugapadāśraya-

tvādyayogāt | tasmāccaturvijñānasthitideśānāyām
"kevalam pṛthag vijñānaṃ na sthiti: proktam |"

tathā vineyajanāpekṣayā hyekatra sūtre anyathā
vijñānasthitiruktā anyatra cānyatheti,

ata āha-api ca kṣetrabhāveneti vistara: | vijñānasya
kṣetrabhāvena catasro vijñānasthitayo

rūpavedanāsaṃjñāsaṃskārasvabhāvā deśitā: |
vijñānaṃ bījabhāvena vapanīyarūpeṇa sopādānam |

@317

bhūvetyabhiprāyaṃ parikalpayāmāsa | ye ca dharmā:
sahavarttino vijñānasya, te'sya kṣetrabhāvena

sādhīyāṃso bhavantīti ta evāsya sthitaya uktā: ||

atha kathaṃ saptabhirvijñānasthitibhiścatasro
vijñānasthitaya: saṃgṛhītā:, catasṛbhirvā

sapta ? naiva hi saptabhiścatasra:, nāpi catasṛbhi: sapta ?

catuṣkoṭi tu saṃgrahe |

saṃgrahe vicāryamāṇe catuṣkoṭikaṃ veditavyam-syāt
saptabhi: saṃgṛhītaṃ na

catasṛbhirityevamādi | prathamā koṭi:-saptasu yadvijñānam
| dvitīyā-apāyeṣu caturthe

dhyāne bhavāgre ca vijñānavarjyā: skandhā: |
tṛtīyā-saptasu catvāra: skandhā: | caturthī-

etānākārān sthāpayitvā |

yaccaitad gatyādibhedabhinnaṃ traidhātukamuktam, veditavyā:-

catasro yonayastatra sattvānāmaṇḍajādaya: ||8||

aṇḍajā yonirjarāyujā saṃsvedajā upapādukā yoni: |
yonirnāma jāti: |

yuvantyasyāṃ sattvā miśrībhavanti prasavasāmyāditi yoni:
|

aṇḍajā yoni: katamā ? ye sattvā aṇḍebhyo jāyante |
tadyathā-haṃsakroñcacakra-

vākamayūraśukaśārikādaya: |

jarāyujā yoni: katamā ? ye sattvā jarāyorjāyante |
tadyathā-hastyaśvagomahi-

ṣakharavarāhādaya: |

saṃsvedajā yoni: katamā ? ye sattvā
bhūtasaṃsvedājjāyante | tadyathā-kṛmikīṭa-

pataṅgamaśakādaya: |

-------------------

svabhūmikayā tṛṣṇayā satṛṣṇam | kṛtsnameva
santānagataṃ deśitamiti | na punarbījaṃ bījasya

kṣetrabhāvena vyavasthāpayāmbabhūva bhagavān | nahi loke
bījaṃ kṣetrabhāvena vyavasthāpyate | ye ca

dharmā iti vistara: | ye ca dharmā vijñānasya sahavarttino
rūpādaya:, ta eva kṣetrabhāvena sādhutarā

bhavanti | sahavartti hi bījasya kṣetraṃ loke dṛśyate |
vijñānaṃ tu vijñānena saha na varttate, yugapad

abhāvāt | atītānāgatāstarhi rūpādayo na
vijñānasthitaya: prāpnuvanti ? te'pyatītānāgatā

yathā svamatīnāgatānāṃ vijñānānāṃ sthitayo bhavanti |
tasmāt svabhūmau sarva eva sāsravā rūpādayo

vijñānasthitayo bhavantītyavagantavyam |

prathamā koṭiriti vistara: | saptasu yadvijñānamiti |
pañcaskandhasvabhāvatvāt saptānāṃ

vijñānasthitīnām | tatra vijñānaṃ saṃgṛhītaṃ na
catasṛṣu, vijñānasya tatrāgrahaṇāt | vijñānavarjyā:

skandhā iti | apāyādiṣvapi vijñānaṃ na catasṛṣu
saṃgṛhītam, na saptasvapāyādiṣu, vijñāna-

paribhedenāgrahaṇāt | saptasu catvāra: skandhā iti |
saptasu vijñānasthitiṣu ye vijñānavarjyāścatvāra:

skandhā uktā:, te catasṛṣvapi vijñānasthitiṣu
saṃgṛhītā ityubhayatrāpi saṃgṛhītā iti tṛtīyā

koṭi: | caturthyetānākārān sthāpayitveti | apāyeṣu
caturthe dhyāne bhavāgre ca yadvijñānamanāsravāśca

dharmā: |

@318

upapādukā yoni: katamā ? ye sattvā avikalā ahīnendriyā:
sarvāṅga-

pratyaṅgopetā: sakṛdupajāyante | ata eva upapadāne
sādhukāritvād `upapādukā:'

ityucyante, tadyathā-devanārakāntarābhavikādaya: ||8||

atha kasyāṃ gatau kati yonaya: saṃvidyante ? ityāha-

caturdhā naratiryañca:,

manuṣyāścaturvidhā:-1. aṇḍajāstāvad, yathā
kroñcīniryātau sailopaśailau

sthavirau, mṛgāramātuśca dvātriṃśat putrā:,
pañcālarājasya ca pañca putraśatāni | 2.

jarāyujā:, yathedānīm | 3. saṃsvedajā:, tadyathā
māndhātṛcārūpacārukapotamālinyāmra-

pālyādaya: | 4.  upapādukā: puna: prāthamakalpikā: |

evaṃ tiryañco'pi caturvidhā:-trividhā dṛśyanta eva,
upapādukāstu suparṇī-

prabhṛtaya: |

nārakā upapādukā: |

antarābhavadevāśca,

sarve nārakā antarābhavikā: | devāścopapadukā eva |

-------------------

yaccaitad gatyādibhedabhinnamiti | ādiśabdena
bhājanāntarābhavabhūmyādirgahyate | jarāyuryena

mātu: kukṣau garbhe veṣṭitastiṣṭhati tasmājjātā
jarāyujā: | bhūtasaṃsvedajā iti | bhūtānāṃ
pṛthivyādīnāṃ

saṃsvedād dravyalakṣaṇājjātā bhūtasaṃsvedajā: |

avikalā: cakṣurindriyādyavaikalyāt | ahīnendriyā:
kāṇavibhrāntāderabhāvāt |

sarvāṅgairupetāhastapādādibhi: | sarvaiśca
pratyaṅgairaṅgulyādibhirupetā: sakṛdupajāyante, na
kalalādyā-

nupūrvyā aṇḍajādivat | upapādane upapattau
sādhukāritvāt | śuklaśoṇitādyanupādānena

sakṛdupajātatvāt upapādukā ityucyante ||

krauñcīnirjātāviti vistara: | bhinnayānapātrau kila
vaṇijau samudratīre krauñcīṃ

samabhigatau, tatau nirjātau śailopaśailau sthavirāviti |
pañcālarājasyeti | tasya mahādevyā:

pañcāṇḍaśatāni jātāni | tena rājñā mañjūṣāyāṃ
prakṣipya gaṅgāyāmavavāhitāni | licchavirājena

sānta: pureṇa snāyatā sā mañjūṣohyamānā dṛṣṭā,
udghāṭitā ca | tasyāṃ pañcaśatāni dārakāṇāṃ

dṛṣṭāni, gṛhītāni ceti | māndhātṛprabhṛtaya:
saṃsvedajā: | katham ? upoṣadhasya kila rājño

mūrdhni piṭako jāta:, tasya vṛddheranvayāt
paripākānvayāt paribhedānvayād dārako jāta:,

so'yaṃ māndhāteti saṃsvedajo bhavati | rājña: khalvapi
māndhāturjānūpari piṭakau jātau,

tayorvṛddheranvayāt pūrvavad yāvaddārakau jātau, tāvimau
cārūpacārau | brahmadattasya kila rājña

urasi piṭako jāta: | tasya vṛddheranvayāt pūrvavad
yāvaddārikā jātā seyaṃ kapotamālinīti |

āmrapālyapi kadalīstambhājjāteti śrūyate |
prāthamakalpikā iti | "prāgāsan rūpivat sattvā:"

(abhi^ 3.97) iti vacanāt | suparṇī, garuḍa: | pretānāṃ
jarāyujatvasiddhyarthamucyate |

@319

pretā api jarāyujā: ||9||

apiśabdādapyupapādukā iti | āyuṣmate
mahāmaudgalyāyanāya pretī nivedayate-

"pañca putrānahaṃ rātrau divā pañca tathā parān |

bhakṣayāmi janitvā tān nāsti tṛptistathāpi me ||"

katamā yoni: sarvasādhvī ? upapādukā |

atha kimartha caramabhaviko bodhisattva:
prāptopapattivaśitve'pi jarāyujāṃ yoniṃ

bhajate ? evaṃ hi kriyamāṇe mahāntamarthaṃ
paśyati-`jñātisambandhena mahata: śākyavaṃśasya

dharme'vataraṇārthaṃ cakravarttivaṃśyo'yam' iti
cānyeṣāṃ bahumānādarāvarjanārtham, `manuṣyabhūtā

api caināṃ siddhiṃ gacchanti' iti vineyānāmutsāhārtham |
itarathā hyaprajñāyamānakulagotra:

ko'pyayaṃ māyāpuruṣa:-ityevaṃ parikalpayeyu:, deva:
piśāca iti vā | yathā'nyatīrthyā

apabhāṣante-"kalpaśatasyātyayādevaṃvidho māyāvī loke
prādurbhūya māyayā lokaṃ

bhakṣayati" ( ) iti |

apare tvāhu:-`śarīradhātūnāmavasthāpanārthaṃ yeṣu
manuṣyā anye ca prajāṃ vidhāya

sahasraśa: svargaṃ ca prāptā apavargaṃ ceti
upapādukānāṃ hi sattvānāṃ bāhyajīvābhāvānmṛtānāṃ

kāyo nāvatiṣṭhate, niśānta iva tailapradyoto'ntardhīyate'
| ādhiṣṭhānikīmṛddhiṃ bhagavata

icchatāṃ na yukta eṣa parihāra: ||

praśnāt praśnāntaramutpadyate-

-------------------

āyuṣmata iti vistara: | kathaṃ gamyate
jarāyujatvasiddhyarthamiti ? rātrau pañca tān

janitveti vacanāt | nanu ca
sutarāmupapādukaitvasiddhyarthamiti gamyate, "pañca rātrau,
divā pañca

tathā'parān...nāsti tṛptistathāpi me" iti vacanāt ?
jarāyujairhi bhakṣitaistṛptirbhavet |

jarāyujasiddhyarthameva, nopapādukasiddhyartham | rātrau
pañcānāṃ sakṛjjanma divā cāpareṣāṃ pañcānāṃ

sakṛjjanma na virudhyate; tāvatkālena
tadātmabhāvaparipūrita: | krameṇāpi ca rātrau pañcānāṃ
divā

pareṣāṃ pañcānāṃ janma na virudhyate; sattvajāti: sā
tādṛśī, karmaṇāṃ cācintyo vipāka iti |

abhipravṛddhajighāṃsādoṣatvāttu nāpi tṛptirastīti |

prāptopapattivaśitve'pīti | anena jarāyujopapattau
karmabalātkārāyogaṃ darśayati |

yathānyatīrthyā apabhāṣanta iti | anyatīrthyā
maskariprabhṛtaya: | yathoktaṃ nirgranthaśāstre-"ṛddhiṃ

bhadanta ko darśayati, māyāvī gautama:" iti | tathā
bhagavantamevoddiśyānyatroktam-kalpaśata-

syātyayādevaṃvidho loke māyāvī prādubhūrya māyayā
lokaṃ bhakṣayatīti | upajīvatītyartha: |

bāhyabījābhāvāditi | bāhyasya śukraśoṇitakardamādera
bhāvādityartha: | ādhiṣṭhāni-

kīmiti | yadadhitiṣṭhati idamevaṃ bhavatviti
tadadhiṣṭhānam, tatprayojanamasyā:, tatra vā bhavā

ṛddhirādhiṣṭhānikī | tāmicchatāṃ bauddhānāṃ na yukta
eṣa parihāra iti | katama: ? ya ukta:-

śarīradhātūnāmavasthāpanārthamiti |

@320

yadyupapādukānāṃ kāyanidhanaṃ na prajñāyate,
kathamuktaṃ sūtre-"upapāduka: suparṇī

upapādukaṃ nāgamuddharati bhakṣārtham" iti ? noktaṃ
bhakṣayatīti, api tūddharati

bhakṣārthamajñatvādityadoṣa: | bhakṣayati vā yāvanna
mṛto bhavati, na punarmṛtasyāsya tṛpyatīti ||

katamā yoni: sarvabahvī ? upapādukaiva | sā hi dve
gatī-tisṛṇāṃ ca pradeśa:,

sarve cāntarābhavikā iti ||9||

ko'yamantarābhavo nāma ?

mṛtyūpapattibhavayorantarā bhavatīha ya: |

maraṇabhavasyopapattibhavasya cāntarā ya
ātmabhāvo'bhinirvarttate deśāntaropa-

pattisamprāptaye so'ntarābhava ityucyate; gatyorantarālatvāt
|

kathamayaṃ jātaśca nāma na copapanno bhavati ?

gamyadeśānupetatvānnopapanno'ntarābhava: ||10||

upapattigato hi `upapanna:' ityucyate; padergatyarthatvāt | na
cāyaṃ gamyadeśamupagato-

'ntarābhava:, tasmānnopapanna: ||10||

ka: punarasau deśo gantavya: ? yatrākṣiptasya
vipākasyābhivyakti:, samāptiśca |

-------------------

praśnāt praśnāntaramutpadyata iti | atha kimarthaṃ
caramabhaviko bodhisatva iti praśna ukto

vistareṇa | tatra
coktam-śarīradhātūnāmavasthāpanārthamiti
vistara:-kāyanidhanaṃ kāyanāśa: |

upapāduka: suparṇī upapādukaṃ nāgamiti viśeṣaṇadvayaṃ
kimartham, kimanupapādukā api suparṇino

nāgāśca santi ? santītyāhu: | caturvidhā hi garuḍā
nāgāśca, aṇḍajādibhedāt; teṣāmupapādukā

uttamā:, saṃsvedajā upottamā:, jarāyujā madhyā:,
aṇḍajā jaghanyā: | tatropapāduka: suparṇī

sarvānupapādukādīnuddharati bhakṣārtham, saṃsvedajastrīn
saṃsvedajādīn, jarāyujo dvau jarāyujāṇḍajau,

aṇḍajo'ṇḍajameveti varṇayanti | yāvanna mṛta iti | yadā
jīvati tadā tanmāṃsādi nāntardhīyata

iti nidarśitaṃ bhavati | na punarmṛtasyāsya tṛpyatīti | na
punarmṛtenānena tṛpyatītyartha: | "tṛpipūrau

vibhāṣā" ( ) iti vibhāṣā ṣaṣṭhīṣyate | tasya
mṛtasyākāśasyeva bhakṣitasya māṃsapiṇḍānta-

rdhānānna tṛpyatītyavagantavyam |

sā hi dve gatī iti | narakagati:, devagatiśca | tisṛṇāṃ
ca pradeśa iti | tiryakpretamanuṣya-

gatyantarālatvāt ||9||

gatyorantarālatvāt | nanu cāvyākṛtaiva gatiriṣyate,
upapattibhavaścaikāntena kliṣṭa:,

maraṇabhavo'pi kadācit kuśala: kliṣṭo vā bhavati na gati:,
kathaṃ tayorgatiśabdamadhyāropya

gatyantarālatvādityucyate ? naiṣa doṣa:;
maraṇopapattibhavayoranivṛtāvyākṛtānāṃ nikāyasabhāga-

jīvitendriyajātyādīnāṃ gatisvabhāvānāṃ tatkāle
vidyamānatvāt |

kāmarūpadhātvośca kāyendriya-

syāpyavaśyambhāvāt | na copapattivanmaraṇabhavo'vaśyaṃ
kliṣṭo nāpyavaśyaṃ kuśala: | tasmātteṣu

gatiśabdamāropya gatyantarālatvādityuktam |
padergatyarthatvāditi | "pada gatau" (mā^ dhā 4.60)

iti paṭhyate, tenopapannaśabdasyopagatārthaṃ darśayati |

@321

vicchinna evopapattibhavo maraṇabhavāt sambhavatīti
nikāyāntarīyā: |

tadetanneṣyate | kiṃ kāraṇam ? yuktitaśca, āgamataśca
||10||

tatra tāvat yuktaṃ niśrityocyate-

vrīhisantānasādharmyādavicchinnabhavodbhava: |

santānavarttināṃ hi dharmāṇāmavicchedena deśāntareṣu
prādurbhāvo dṛṣṭa:, tadyathā vrīhi-

santānasya | tasmādasyāpi sattvasantānasyāvicchedena
deśāntareṣu prādurbhāvo bhaviṣṇu: |

vicchinno'pi dṛṣṭa: prādurbhāva:, tadyathā-ādarśādiṣu
bimbāt pratibimbam |

evaṃ maraṇabhavādupapattibhavasya syāt |

pratibimbamasiddhatvādasāmyāccānidarśanam ||11||

pratibimbaṃ nāmānyadevotpadyate dharmāntaramityasiddhametat
|

-------------------

"nopapanno'ntarābhava:" | kiṃ tarhi ? upapadyamāna iti |
abhivyakti: samāptiśceti |

ākṣepakeṇa karmaṇā nikāyasabhāgasyābhivyakti:,
paripūrakai: parisamāpti:; sarvasmin janmani

karmadvayasya vyāpārāt, "ekaṃ janmākṣipatyekamanekaṃ
paripūrakam" (abhi^ 4.95) iti

vacanāt | atha vā-yatra deśe ākṣiptasya karmaṇā
nāmarūpasya vipākasya prādurbhāvo'bhivyakti:,

ṣaḍāyatanapūritaśca samāpti:, sa deśo'vagantavya: ||10||

"vrīhisantānasādharmyāt" iti vistara: | saṃbadhnaṃ^stāna:
santāna:, vrīhe: santāno

vrīhisantāna: | tena sādharmyādavicchinnasya bhavasyodbhavo
bhavati | yato'paiti, yatra cotpadyate,

tadantarālasantānavarttirūpapūrvakamupapattibhavarūpam;
svopādānarūpasantānarūpasvabhāvatvāt,

vrīhisantānapaścāttararūpavat |

santānavarttināṃ hi dharmāṇāmavicchedena
deśāntarotpatyā deśāntareṣu prādurbhāvo dṛṣṭa: |

tadyathā-vrīhisantānasya | vrīhintānapaścāttararūpaṃ hi
yato deśāntarādapaiti, yatra ca deśāntara

utpadyate, tadantarālasantānavarttirūpapūrvakamutpadyate |
kṣaṇikavādināṃ hyayamasmākaṃ siddhānta:-

yadā grāmād grāmāntaraṃ nīyate vrīhi:, na sa vrīhi:
pūrvatra grāme nirudhya tadgrāmāntarāle-

'nutpadyamāno'nekayojanāntarite'pi grāmāntara utpadyate |
kiṃ tarhi ? nirantarākāśadeśotpāda-

nirodhakrameṇotpadyate grāmāntare | tacca
svopādānarūpasantānarūpasvabhāvam |
tathopapattibhavarūpa-

mapyutpadyata iti | atrā cāryagaṇamati: saha
śiṣyeṇācārya vasumitreṇa svanikāyānurāgabhāvitamati-

rvyākhyānavyāpāramapāsya pratyavasthānapara eva varttate |
vayamiha śāstrārthavivaraṇaṃ pratyādriyāmahe,

na taddūṣaṇam; ni:sāratvāt, bahuvaktavyabhayācca |
bhaviṣṇurbhavanaśīla: |

vicchinno'pīti vistara: | ādarśādiṣu bimbāt pratibimbamiti
| ādarśodakādiṣu

bimbāt mukhāt pratibimbaṃ mukhacchāyārūpaṃ
vicchinnamutpadyamānaṃ dṛṣṭamityanenānaikāntikatā-

mudgrāhayati | pratisādhanaṃ vā karoti-`yato'paiti, yatra
cotpadyate, na tadantarālasantānavartti-

rūpapūrvakamanupapattibhavarūpam;
svopādānarūpasantānarūpasvabhāvatvāt, pratibimbarūpavat'
iti |

pratibimbaṃ nāmānyadevotpadyate
dharmāntaramityasiddhametaditi | bimbasāmarthyādeva tatrā-

@322

siddhāvapi ca satyāmasāmyādanidarśanaṃ bhavati ||11||

kathaṃ tāvadasiddham ?

sahaikatra dvayābhāvāt,

tatraiva hi deśe ādarśarūpaṃ dṛśyate pratibimbakaṃ ca |
na caikatra deśe rūpadvayasyāsti

sahabhāva:; āśrayabhūtabhedāt |

tathā digbhedavyavasthitairekasmin vāpyambudeśe
svābhimukhadeśasthitānāṃ rūpāṇāma-

nyo'nyaṃ pratibimbakamupalabhyate, na tvekatra rūpe dvayo:
paśyato: sahadarśanaṃ na bhavatīti

na tatra rūpāntaropapattiryuktā |

-------------------

darśādiṣu pratibimbākāraṃ bhrāntaṃ vijñānamutpadyata
ityā cāryasyābhiprāya: | na tatra pratibimbaṃ nāma

kiñcidasti ityanena dharmyasiddhirnāma dṛṣṭāntadoṣaṃ
darśayati | tasmānnānaikāntikatāsti | na caitat

pratisādhanaṃ sādhviti | siddhāvapi ca satyām
asāmyādanidarśanamiti | pratibimbasya dravyasattvena

siddhāvapi satyāmasāmyād dārṣṭāntikena na
nirdarśanamanudāharaṇaṃ pratibimbakamiti ||11||

kathaṃ tāvadasiddhamiti | tāvacchabda: krame |

asiddhatāyuktiṃ tāvat darśayannāha-"sahaikatra
dvayābhāvāt" iti vistara: | tatraiva hi

ādarśadeśe ādarśarūpaṃ dṛśyate pārśvasthitena, na
pratibimbakam | pratibimbakaṃ ca tatraiva

dṛśyate'bhimukhāvasthitena, nādarśarūpam | na caikatra
deśe upādāya rūpadvayasyāsti sahabhāva: |

kiṃ kāraṇam ? āśrayabhūtabhedāt | āśrayabhūtāni hi
tayorbhinnānīti | nāstyādarśarūpāśraya-

bhūtairavaṣṭabdhe deśe pratibimbakarūpāśrayabhūtānāṃ
tatrāvakāśa: | ato nopādāyarūpadvayasyāsti

sambhava: | tadevaṃ yugapadvijñānadvayasyābhāvāt,
upādāyarūpadvayasya caikatra sahabhāvābhāvāt, na

tat kiñcidastīti darśayati | yatraiva hi deśe
ādarśarūpaṃ dṛśyata iti bimbakaṃ ca tatraiva, na

tvanyatra | ko doṣa: ? ityāha-na caikatra rūpadvayasyāsti
sahabhāva iti pūrvavad vācyam |

athavā sahaikatra dvayābhāvādityasya
sūtrasyāyamartha:-ekatra rūpe puruṣadvayasya paśyata

evābhāvāt | sahadarśanasya pratibimbamasiddhamiti
vākyādhyāhāra: | katham ? ityāha-digbhedavya-

vasthitai: puruṣairekairuttaradigvyavasthitai:,
itarairdakṣiṇadigvyavasthitai: | ekasmin vāpyambudeśe

ekasmiṃstaṭākajaladeśe, svābhimukhadeśasthitānāṃ
rūpāṇām | dakṣiṇataṭordhvasthitāni rūpāṇyu-

ttaradigvyavasthitapuruṣasyābhimukhasthāni,
uttarataṭordhvasthitānyapi rūpāṇi dakṣiṇadigvya-

vasthitapuruṣasyābhimukhasthāni, teṣāmubhayeṣām | kim ?
pratibimbakamanyonyamupalabhyate |

uttaradigvyavasthitairdakṣiṇataṭādha:
pratibimbakamupalabhyate,
dakṣiṇadigvyavasthitairapyuttarataṭādha:

pratibimbakamupalabhyate | evamanyonyamupalabhyate, na
tūbhayaṃ yugapadupalabhyata iti vākyārtha: | na

hi svataṭādha: pratibimbakamekataṭasthai: samantato'pi
vāpījalaṃ paśyadbhirupalabhyate | tata: kimiti

ced ? ata āha-na tvekatra rūpe ghaṭe paṭe vā dvayo:
paśyato: puruṣayo: sahadarśanaṃ na bhavati |

bhavatyevetyartha: | iha tu na bhavati sahadarśanamityato na
tatra rūpāntarotpattiryukteti |

@323

chāyātapayośca dvayo: sahaikatrabhāvo na dṛṣṭa: |
upalabhyate ca chāyāstha ādarśe

sūryasya pratibimbakamiti na yukto'sya tatra prādurbhāva: |

atha vā-sahaikatra dvayābhāvāt iti | katamasya dvayasya ?
ādarśatalasya,

indupratibimbakasya ca | anyatraiva hi deśe ādarśatalaṃ
bhavati, anyatraivāntargataṃ

candrapratibimbakaṃ dṛśyate, kūpa ivodakam | tacca
tatropapadyamānaṃ nānyatropalabhyate | ato

nāstyeva tat kiñcit | sāmagryāstu sa tasyā: prabhāvo yat
tathā darśanaṃ bhavati | acintyo

hi dharmāṇāṃ śaktibheda: | evaṃ tāvadasiddhatvāt |

kathamasāmyādanidarśanaṃ bhavati ?

asantānād,

nahi bimbasya pratibimbakaṃ santānabhūtam;
ādarśasantānasambaddhatvāt, saha-

bhāvācca | tadevaṃ yathā maraṇabhavasyopapattibhava:
santānabhūta:, naivaṃ bimbasya prati-

bimbakam | santānaṃ ca pratyavicchedena deśāntareṣu
prādurbhāva udāhṛta:, nāsantānam-

ityasāmyaṃ dṛṣṭāntasya, pratibimbasya ca |

-------------------

athavā asyāyamartha:-chāyātapayośca dvayo: sahaikatra
bhāvo na dṛṣṭo loke | yatra chāyā

bhavati maṇḍape'nyatra vā, na tatrātapa:; yatra vātapo
bhavatyabhyavakāśe, na tatra chāyā | upalabhyate

ca chāyāstha ādarśe sūryasya pratibimbakamiti | katham ?
taṭāke sūryapratibimbakamutpadyate,

tattaṭākataṭasthe ca chāyāvati maṇḍape ādarśa:
sthāpyate | tatrādarśake taṭākasthasya sūryapratibimba-

kasyāparaṃ pratibimbakamutpadyate, taṭāke ca yat
sūryapratibimbakaṃ tat sūryasamutthamitya-

vaśyamātapasvabhāvamityabhyupagantavyam | yaccāparamādarśe
pratibimbakaṃ tadātapasvabhāvaprati-

bimbakasamutthamityetadapyavaśyaṃ
ātapasvabhāvamabhyupagantavyam | evaṃ sati chāyātapayo:

sahasvabhāva: syāt | na cānyatra loke chāyātapayo:
sahabhāva iti | na yukto'sya pratibimbakasya

tatra prādurbhāva: | kūpa ivodakamiti | yathā kūpe
dūrāntargatamudakaṃ dṛśyate, tathā candrapratibimba-

kamapyatraivāntargataṃ dṛśyate | na cādarśastāvat
vastuphalo'sti | tacca tatrotpadyamānam, tacca

pratibimbakamādarśa evotpadyamānam |
nānyatrādhastādupalabhyate | upalabhyate ca, ato nāstyeva

tat kiñcit | sāmagryāstu | bimbādarśādilakṣaṇāyā: | sa
tasyā: prabhāvo yattathā darśanaṃ bhavati |

acintyo hi dharmāṇāṃ śaktibheda: |
ayaso'skāntābhigamanadarśanānna kāṣṭhādīnām; yathā

candrakāntāccandrodaye'sambhavaprakṣaraṇadarśanam,
nāṅgārādīnāmityevamādi vaktavyam |

ādarśasantānasambaddhatvāditi | na bimbasantānabhūtaṃ
pratibimbamādarśasambandhatvādā-

darśarūpavat | sahabhāvācca |
bimbasamānakālarūpāntaravat | tadevaṃ yathā
maraṇabhavasyopapattibhava:

santānabhūto naivaṃ bimbasya pratibimbakamiti |
sādhanānanvita: pratibimbakadṛṣṭānta: | vrīhisantāna-

paścāttararūpadṛṣṭāntastu
svasantānapūrvarūpasantānabhūta iti | tasmādasāmyaṃ
dṛṣṭāntasya pratibimbasya 

ceti |

@324

dvayodayāt |

dvābhyāṃ hi kāraṇābhyāṃ pratibimbasyodayo
bhavati-bimbācca, ādarśācceti |

yat pradhānaṃ kāraṇaṃ tadāśrityotpadyate | na
caivamupapattibhavasyāpi dvābhyāṃ kāraṇābhyāṃ

sambhava:-maraṇabhavāccānyataśca pradhānabhūtād |
ityato'pyayamasamāno dṛṣṭānta: | na ca

yuktamuktam-bāhyameva cetanaṃ śukraśoṇitaṃ
pradhānakāraṇamiti | yatra cāndhakāṇa eva

prādurbhāva upapādukānāṃ tatra kiṃ parikalpyate !

evaṃ tāvadyuktito neṣyate | na maraṇabhavādvicchinna
upapattibhavaprādurbhāva: |

tasmādastyevāntarābhava: ||

kaṇṭhokteścāsti,

sūtra uktam-"sapta bhavā: | narakabhava:, tiryagbhava:,
pretabhava:, devabhava:,

manuṣyabhava:, karmabhava:, antarābhava:" iti |

naitat sūtraṃ tairāmnāyate ?

itastarhi-

gandharvāt,

"trayāṇāṃ sthānānāṃ sammukhībhāvāt mātu: kukṣau
garbhasyāvakrāntirbhavati | mātā

kalyā'pi bhavati, ṛtumatī ca | mātāpiṃtarau raktau
sannipatitau ca | gandharvaśca pratyupasthito

bhavati" ( ) iti | antarābhavaṃ hitvā ko'nyo gandharva: !

-------------------

"dvayodayāt" iti vistara: | dvayenodayo dvayodaya:, tasmād
bimbāccādarśāccetyartha: |

yat pradhānaṃ kāraṇamādarśādi tadāśrityotpadyate
pratibimbam | ādarśādi hi pratibimbasya pradhānaṃ

kāraṇam; tadanuvidhānāt | tad yathā yadyasistiryagavasthito
bhavati pratibimbamapi tiryagāyataṃ

ca dṛśyate | yadyūrdhvamavasthito bhavati pratibimbamapi
tathaiva dṛśyate | na caivamupapattibhavasyāpi

dvābhyāṃ kāraṇābhyāṃ sambhavo maraṇabhavāccānyataśca
pradhānabhūtādādārśasthānīyāt | bāhyaṃ
śukraśoṇitaṃ

pradhānakāraṇamiti cet, na; acetanatvāt | upapādukānāṃ
ca tadabhāvādato'pyayamasamāno dṛṣṭānta: |

kimanena darśitaṃ bhavati ? utkālitaviśeṣaṇe
hetāvayamatulyo dṛṣṭānta iti | kathamiti ?

yato'paiti yatra cotpadyate
tadantarālasantānavarttirūpapūrvakamupapattibhavarūpam;
advayotpannasvo-

pādānarūpasantānarūpasvabhāvatvāt,
vrīhisantānapaścāttararūpavaditi | tadevaṃ sati nāsya
sādhana-

syānekāntikā na śakyamudgrāhayitum, nāpi pratisādhanaṃ
kartumityuktaṃ bhavati |

āgamenāntarābhavasyāstitvaṃ
sādhayannāha-"kaṇṭhokteścāsti" iti | svaśabdābhidhānā-

dityartha: | naitat sūtraṃ tairāmnāyata iti |
tairnikāyantarīyai: | kasmānnāmnāyate ?
tadāgameṣvabhāvāt |

nikāyantarāgamaprasiddhaṃ kimiti na pramāṇaṃ kriyate ?
mūlasaṅgītibhraṃśena samāropitasūtrā-

śaṅkitatvāt |

trayāṇāṃ sthānānāmiti | trayāṇāṃ hetūnāṃ mātā
kalyā mātā nīrogā, ṛtumatī rajasvalā,

@325

etadapi naiva tairāmnāyate | kathaṃ tarhi "skandhabhedaśca
pratyupasthito bhavati"

( ) iti ?

yadyevam ? āśvalāyanasūtraṃ kathaṃ nīyate-"jānanti
bhavanto yo'sau gandharva:

pratyupasthita:, kṣatriyo vā'sau brāhmaṇo vā vaiśyo vā
śūdro vā | yadi vā pūrvasyā diśa

āgata:, yadi vā dakṣiṇasyā:, paścimāyā:, uttarasyā:" (
) iti | na hi

skandhabhedasyāgamanaṃ yujyate ?

athaitadapi na paṭhyate |

itastarhi-

pañcokte:,

"pañcānāgāmina:" ityuktaṃ bhagavatā |
antarāparinirvāyī, upapadyaparinirvāyī,

anabhisaṃskāraparinirvāyī, sābhisaṃskāraparinirvāyī,
ūrdhvaṃsrotāśceti | asatyantarābhave

kathamantarāparinirvāyī nāma syāt !

antarā nāma devā: santītyeke | upapadyādayo'pi hi nāma
devā evaṃ sati

prasajyante | tasmānneyaṃ kalpanā sādhvī ||

itaśca-

gatisūtrata: ||12||

"sapta satpuruṣagataya:" ( ) ityatra sūtre
antarāparinirvāyiṇastraya uktā:

kāla-deśaprakarṣabhedena | tadyathā-parītta:
śakalikāgnirabhinivarttamāna eva nirvāyādevaṃ
-------------------

tadetadubhayaṃ prathamaṃ sthānaṃ bhavati | raktau
sannipatitāviti | maithunadharmaṃ kurvantau, idaṃ dvitīyaṃ

sthānam | gandharvaśca pratyupasthita iti tṛtīyam |
skandhabhedaśca pratyupasthita iti maraṇabhava: |

pañcānāgāmina: sapta satpuruṣagataya:
pudgalanirdeśakośasthāne vakṣyante |

upapadyādayo'pīti | upapadyā nāma te devā ityevamādaya:
samprasajyante |

sapta satpuruṣagataya iti | eta eva
pañcāntarāparinirvāyiṇaṃ tridhā bhittvā sapta bhavanti |

tenāha-antarāparinirvāyiṇastraya uktā: |
kāladeśaprakarṣabhedeneti | kālaprakarṣabhedena,
deśaprakarṣa-

bhedena ca yathāyogam |

sūtraṃ cātra paṭhyate-"śrāvastyāṃ nidānam | tatra
bhagavān bhikṣūnāmantrayate sma | sapta

vo'haṃ bhikṣava: satpuruṣagatīrdeśayiṣyāmyanupādāya ca
parinirvāṇam, tacchṛṇuta, sādhu ca suṣṭhu ca

manasikuruta, bhāṣiṣye | sapta satpuruṣagataya: | katamā ?
iha bhikṣurevaṃ pratipanno bhavati-no ca

syāṃ no ca me syāt na bhaviṣyāmi na me bhaviṣyati yadasti
yad bhūtaṃ tat prajāhāmītyupekṣāṃ

pratilabhate | sa bhave'sminna rajyate, sa bhave'sminna sajyate
|

"athottaraṃ padaṃ śāntaṃ prajñayā pratividhyati |
taccānena padaṃ kāyena sākṣātkṛtaṃ bhavati |

evaṃ pratipannasya bhikṣo: kā gati: syāt, kvopapatti:
ko'bhisamparāya iti syu: praṣṭāra: | tad

@326

prathama: | tadyathā'yasprapāṭikā utpatantyeva
nirvāyādevaṃ dvitīya: | tadyathā'ya:prapāṭikā

utplutya pṛthivyāmapatitvaiva nirvāyādevaṃ tṛtīya: | na
caivamantarā nāma devāstriprakārā:

kāla-deśa-prakarṣabhinnā: santīti kalpanaiveyaṃ kevalā |

-------------------

yathā bhikṣava: parīttaśakalikāgnirabhinivartamāna eva
nirvāyāt, evameva tasya tāvanmānā-

vaśeṣamaprahīṇaṃ bhavatyaparijñātam | tasya
tāvanmānāvaśeṣasyāprahāṇādaparijñānāt
pañcānāmavara-

bhāgīyānāṃ saṃyojanānāṃ prahāṇādantarāparinirvāyī
bhavati | iyaṃ prathamā satpuruṣagatirākhyātā |

"punaparaṃ bhikṣurevaṃ pratipanno bhavati-no ca syāmiti
pūrvavat yāvat syu: praṣṭāra

iti | tad yathā'yoguḍ+ānāṃ vā ayasphālānāṃ vā
pradīptāgnisaṃprataptānāmayoghanena hanyamānā-

nāma yasprapāṭikā utpatantyeva nirvāyāt | evameva tasya
pūrvavat yāvat pañcānāmavarabhāgīyānāṃ

saṃyojanānāṃ prahāṇādantarāparinirvāyī bhavati | iyaṃ
dvitīyā satpuruṣagati: |

"punaraparaṃ bhikṣurevaṃ pratipanno bhavati-pūrvavad
yāvadaya sprapāṭikā utplutyāpatitvaiva

pṛthivyāṃ nirvāyāt | evameva tasya pūrvavad
yāvadantarāparinirvāyī bhavati | iyaṃ tṛtīyā

satpuruṣagati: |

"punaraparaṃ bhikṣurevaṃ pratipanno bhavatīti pūrvavad
yāvad ayasprapāṭikā utplutya

patitamātraiva pṛthivyāṃ nirvāyāt | evameva tasya
pūrvavad yāvat pañcānāmavarabhāgīyānāṃ
saṃyojanānāṃ

prahāṇādupapadyaparinirvāyī bhavati | iyaṃ caturthī
satpuruṣagati: |

"punaraparaṃ bhikṣurevaṃ pratipanna iti pūrvavad
yāvadayasprapāṭikā utplutya parītte tṛṇakāṣṭhe

nipatet, sā tatra dhūmāpi kuryādarcirapi sañcanayet | sā
tatra dhūmamapi kṛtvā'rcirapi sañjanayya

tadevaṃ parīttaṃ tṛṇakāṣṭhaṃ dagdhvā paryādāya
nirupādānā nirvāyāt | evameva tasya pūrvavad yāvat

pañcānāmavarabhāgīyānāṃ saṃyojanānāṃ
prahāṇādanabhisaṃskāraparinirvāyī bhavati | iyaṃ
pañcamī

satpuruṣagati: |

"punaraparaṃ bhikṣurevaṃ pratipanna iti pūrvavad
yāvadayasprapāṭikā ullutya mahati vipule

tṛṇakāṣṭhe nipatet, sā tatra dhūmamapi kuryādarcirapi
sañjanayet | sā tatra dhūmamapi kṛtvā'rcirapi

sañjanayya tadeva mahad vipulaṃ tṛṇakāṣṭhaṃ dagdhvā
paryādāya nirupādānā parinirvāyāt | evameva

tasya pūrvavad yāvat pañcānāmavarabhāgīyānāṃ
saṃyojanānāṃ prahāṇāt sābhisaṃskāraparinirvāyī

bhavati | iyaṃ ṣaṣṭhī satpuruṣagati: |

"punaraparaṃ bhikṣurevaṃ pratipanna iti pūrvavad
yāvadayasprapāṭikā utplutya mahati vipule

tṛṇakāṣṭhe nipatet, sā tatra dhūmamapi kuryādarcirapi
sañjanayet, sā tatra dhūmamapi kṛtvārcirapi

sañjanayya tadeva mahad vipulaṃ tṛṇakāṣṭhaṃ dagdhvā
grāmamapi dahed grāmapradeśamapi, nagaramapi

nagarapradeśamapi, janapadamapi janapradeśamapi, kakṣamapi,
dāvamapi, dvīpamapi, ṣaṇḍamapi dahet |

grāmamapi dagdhvā yāvat ṣaṇḍamapi dagdhvā mārge
hyāgamya udakāntaṃ vā'lpaharitakaṃ vā

pṛthivīpradeśamāgamya paryādāya nirupādānā nirvāyāt |
evameva tasya yāvat pañcānāmavarabhāgīyānāṃ

saṃyojanānāṃ prahāṇādūrdhvaṃstrotā bhavati | iyaṃ
saptamī satpuruṣagatirākhyātā |

"anupādāya parinirvāṇaṃ katamat ? iha bhikṣurevaṃ
pratipanna iti pūrvavad yāvat syu:

@327

anye punarāhu:-āyu: pramāṇāntare vā devasamīpāntare vā
ya: kleśān prajahāti

so'ntarāparinirvāyī | sa punardhātugato vā parinirvāti,
saṃjñāgato vā, vitarkagato vā |

tena trividho bhavatīti | prathamo vā
nikāyasabhāgaparigrahaṃ kṛtvā parinirvāti, dvitīyo

devasamṛddhiṃ cānubhūya parinirvāti, tṛtīyo
dharmasaṅgītimanupraviśya parinirvāti |

upapadyaparinirvāyī puna: prakarṣayuktāṃ
saṅgītimanupraviśya parinirvāti, bhūyasā

vā āyurupahatya nopapannamātra eveti ta ete sarve'pi
śakalikādidṛṣṭāntairna sambadhyante;

deśagativiśeṣābhāvāt | ārūpyeṣvapi
cāntarāparinirvāyī paṭhyeta; āyu:pramāṇāntare

parinirvāṇāt | na caivaṃ paṭhyate |

-------------------

praṣṭāra iti | tasyaivampratipannasya bhikṣorna pūrvasyāṃ
diśi gatiṃ vadāmi, na paścimāyāṃ nottarasyāṃ

nordhvaṃ nādho nānuvidukṣu, nānyatra dṛṣṭa eva dharme
niśchāyaṃ parinirvṛttaṃ śītībhūtaṃ brahmībhūtamiti |

idamucyate-anupādāya parinirvāṇam | `sapta vo'haṃ
bhikṣava: satpuruṣagatīrdeśayiṣyāmi,

anupādāya ca parinirvāṇam' iti yaduktam, idametat pratyuktam
( ) |

anye punarāhuriti vistara: | āyuṣa: pramāṇaṃ tasyāntaraṃ
tasmin āyu:pramāṇāntare-

'parisamāpta āyuṣītyartha: | devasamīpāntarevā
devānāmantikaṃ devasamīpaṃ gatasyāntare ya: kleśān

prajahāti so'ntarāparinirvāyī | sa punardhātugato vā
parinirvāti | ya: kleśabījāvasthāyā-

mupapannamātra asamudācārakleśa ityartha: | saṃjñāgato
viṣayasaṃjñāsamudācārāvasthāyāṃ ya:

parinirvāti | dhātugatācciratareṇāyaṃ parinirvāti |
vitarkagato vā vitarkasamudācārāvasthāyāṃ

ya: parinirvāti | ayamapi saṃjñāgatācciratareṇa
parinirvāti | tena trividho bhavatyantarāparinirvāyī

yathoktena dṛṣṭāntatrayeṇa | prathamo vā
nikāyasabhāgaparigrahaṃ kṛtvā jātamātra ityartha: | yaṃ
pratyeṣa

parītta: śakalikāgniriti dṛṣṭānta: | dvitīyo
devasamṛddhi cānubhūya parinirvātīti | yaṃ pratyeṣa

dṛṣṭānta:-tadyathā'yasprapāṭiketi | tṛtīyo
dharmasaṅgītimanupraviśya dharmasāṅkathyamanupraviśya

parinirvāti | yaṃ pratyeṣa
dṛṣṭānta:-tadyathā'yasprapāṭikā utplutya
pṛthivyāmapatitaiva

parinirvāyāt |

tadevaṃ vināpyantarābhāvena yathāntarāpanirvāyī bhavati,
yathā ca tasya dṛṣṭāntatrayeṇa

trividho bhedastathā sādhitaṃ nikāyāntarīyai: | tasmin
sādhite idaṃ codyeta-yadi dharmasaṅgīti-

manupraviśya ya: parinirvāti, so'ntarāparinirvāyīṣyate;
kīdṛśa upapadyarinirvāyī bhaviṣyati ?

ityata āha-upapadyaparinirvāyī puna: prakarṣayuktāṃ
saṅgītimanupraviśya parinirvātīti |

prakarṣayogādutpattyartho bhavatītyabhiprāya: |

saṅgītyanupraveśasāmānyānnaiṣa bhedo yujyata iti
vacanāvakāśaṃ matvā punarāha-bhūyasā

vāyurupahatyeti | āyuṣo bahu kṣayitvā parinirvātītyartha:
| ta eta iti vistara: | ta ete

sarve'pi dhātugatādayastraya: śakalikādibhirdṛṣṭāntairna
sambadhyante | kasmāt ?  deśagativiśeṣā-

bhāvāt | deśagaterviśeṣasyābhāvāt | na hyeṣāṃ
deśagativiśeṣo'sti, tatraiva deśe parinirvāṇāt |

sūtroktānāṃ trayāṇāṃ dṛṣṭāntānāṃ
deśagativiśeṣo'stīti naibhirete sambadhyante |
ārūpyeṣvapi

@328

"dhyānaiścatasro daśikā ārūpyai: saptikātrayam |

saṃjñayā ṣaṭkikāṃ kṛtvā vargo bhavati samudita: ||"

ityetasyāyurdānagāthāyām | tasmādetadapi sarvaṃ
kalpanāmātram |

athaitānyapi sūtrāṇi tairnāmnāyante ? kimidānīṃ kurmo
yacchāstā ca parinirvṛta: !

yeṣāṃ tu tāvadayamāgama: pramāṇaṃ teṣāmāgamato'pi
siddho'ntarābhava: ||

-------------------

ceti vistara: | yadi caivamupapadyaparinirvāyiṇa
evāntarāparinirvāyitvena vyavasthāpyeran,

ārūpyeṣvapi te tathaiva paṭhyeran; tatrāyu:pramāṇāntare
parinirvāṇāt | na caivam ato naivaṃ

satrārtha:-āyu:pramāṇāntare vetyādi |

kathaṃ punargamyate-nārūpyeṣvantarāparinirvāyī paṭhyate
? ityāha-dhyānaiścatasro daśikā

iti vistara: | dhyānaiścaturbhiścatasro daśikā:
sūtrārthānām | prathamasya dhyānasyaikā daśikā

yāvaccaturthasyaikā daśikā, tā: kṛtvā | ārūpyai:
saptikātrayam, ākāśavijñānākiñcanyāyata-

naistisra: saptikā:, tāsāṃ trayam;
antarābhavābhāvādupapattisthānatrayābhāvena ca
dvayābhāvāt,

tat kṛtvā | naivasaṃjñānāsaṃjñāyatanena ṣaṭkikā |
teṣāmeva trayāṇāmūrdhvaṃ srotasaścābhāvāt | tāṃ ca

kṛtvā vargo bhavati samudita: | baddha ityartha: | katham ?

1. "iha bhikṣuryairākārairyailiṅgairyainimittairviviktaṃ
kāmairviviktaṃ pāpakairakuśalairdharmai:

savitarkaṃ savicāraṃ vivekajaṃ prītisukhaṃ
prathamadhyānamupasampadya viharati | sa na haiva tānākārān

tāni liṅgāni tāni nimittāni manasikaroti, api tu
yattatropalabhate rūpagataṃ vā vedanāgataṃ

vā saṃjñāgataṃ vā saṃskāragataṃ vā vijñānagataṃ
vā, sa tān dharmān rogato manasikaroti gaṇḍata:

śalyato'ghato'nityato du:khata: śūnyato'nātmato manasikaroti
| sa tān dharmān rogato

manasikṛtya tebhyo dharmebhyaścittamudvejayatyuttrāsayati
prativārayati | sa tebhyo dharmabhyaścitta-

mudvejyottrāsya prativāryāmṛte
dhātāvupasaṃharati-etacchāntametat praṇītam, yaduta
sarvopadhiprati-

nisargastṛṣṇākṣayo virāgo nirodho nirvāṇam" iti (1) |

etadeva ca sūtramuktvā'yaṃ viśeṣa:-"tasyaivaṃ jānata
evaṃ paśyata: kāmāsravāccittaṃ

vimucyate, bhavāsravād, avidyāsravāccittaṃ vimucyate |
vimuktasya vimukto'smīti jñānadarśanaṃ

bhavati, kṣīṇā me jātiruṣitaṃ brahmacaryaṃ kṛtaṃ
karaṇīyaṃ nāparamasmād bhavaṃ prajānāmīti (2) |

etadeva ca sūtramuktvā "no tu vimucyate, api tu tena
dharmacchandena tena dharmasnehena

tenaiva dharmapremṇā tayaiva dharmābhiratyā
antarāparinirvāyī bhavati (3) | na haivāntarāparinirvāyī

bhavatyapi tūpapadyaparinirvāyī bhavati (4) | na
haivopapadyaparinirvāyī bhavatyapi tvanabhisaṃskāra-

parinirvāyī bhavati (5) | na
haivānabhisaṃskāraparinirvāyī bhavati, api tu
sābhisaṃskāra-

parinirvāyī bhavati (6) | na haiva
sābhisaṃskāraparinirvāyī bhavati, api tūrdhvasrotā
bhavati

(7) | na haivordhvasrotā bhavati, api tu tenaiva
dharmacchandena pūrvavad yāvattayaiva dharmābhiratyā

mahābrahmaṇāṃ devānāṃ sabhāgatāyāmupapadyate (8) | na
haiva mahābrahmaṇāṃ devānāṃ sabhāgatāyāmupapadyate,

api tu tenaiva dharmacchandena pūrvavad yāvattayaiva
dharmābhiratyā brahmapurohitānāṃ devānāṃ

@329

-------------------

sabhāgatāyāmupapadyate (9) | na haiva brahmapurohitānāṃ
devānāṃ sabhāgatāyāmupapadyate, api tu

tenaiva dharmacchandena pūrvavad yāvattayaiva dharmābhiratyā
brahmakāyikānāṃ sabhāgatāyāmupapadyate (10) |

2. "iha

bhikṣuryairākārairyailiṅgiryainimittairvitarka
vicārāṇāṃ vyupaśamādadhyātma-

samprasādāccetasa ekotībhāvādavitarkamavicāraṃ
samādhijaṃ prītisukhaṃ dvitīyaṃ dhyānamupasampadya

viharati | sa na haiva tānākārān tāni liṅgāni tāni
nimittāni manasikaroti, api tu

yattatropalabhate pūrvavad grantho yāvadvirāgo nirodho
nirvāṇam" (1) |

etadeva sūtramuktvā "tasyaivaṃ jānata evaṃ paśyata:
kāmāsravāccittaṃ vimucyate

bhavāsravādavidyāsravāt, pūrvavad yāvat kṛtaṃ
karaṇīyaṃ nāparamasmād bhavaṃ prajānāmīti (2) |

etadeva sūtramuktvā" no tu vimucyate, api tu tenaiva
dharmacchandena pūrvavad yāvattayaiva

dharmābhiratyā antarāparinirvāyī bhavati (3) | na
haivāntarāparinirvāyī bhavatyapi tūpapadyanirvāyī

bhavati (4) | na haivopapadyaparinirvāyī bhavatyapi
tvanabhisaṃskāraparinirvāyī (5) | na haivānabhi-

saṃskāraparinirvāyī bhavatyapi tu
sābhisaṃskāraparinirvāyī bhavati (6) | na haiva
sābhisaṃskāra-

parinirvāyī bhavatyapi tūrdhvasrotā bhavati (7) | na
haivordhvasrotā bhavatyapi tu tenaiva dharmacchandena

pūrvavad yāvattayaiva dharmābhiratyābhāsvarāṇāṃ
devānāṃ sabhāgatāyāmupapadyate (8) | na
haivābhāsvarāṇāṃ

devānāṃ sabhāgatāyāmupapadyate, api tu tenaiva
dharmacchandena yāvattayaiva
dharmābhiratyāpramāṇābhānāṃ

devānāṃ sabhāgatāyāmupapadyate (9) | na
haivāpramāṇābhānāṃ devānāṃ sabhāgatāyāmupapadyate,
api tu

tenaiva dharmacchandena pūrvavad yāvattayaivaṃ
dharmābhiratyā parīttābhānāṃ devānāṃ
sabhāgatāyāmupapadyate

(10) |

3. "iha bhikṣuryairākārairyairliṅgaiyairnimittai:
prativirāgādupekṣako viharati, smṛta:

samprajānan sukhaṃ ca kāyena pratisaṃvedayate | yattadāryā
ācakṣate-upekṣaka: smṛtimān

sukhavihārī, tṛtīyaṃ dhyānamupasampadya viharatīti, sa na
haiva tānākārāṃ^stāni liṅgāni tāni

nimittāni manasikaroti pūrvavat sarvāṇi sūtrāṇi (1-7) |
kevalaṃ tu nikāyasabhāgatāyāṃ

viśeṣa:-na haivordhvasrotā bhavati, api tu tenaiva
dharmacchandena pūrvavadyāvacchubhakṛtsnānāṃ devānāṃ

sabhāgatāyāmupapadyate (8) | na haiva śubhakṛtsnānāṃ
devānāṃ sabhāgatāyāmupapadyate, api tu tenaiva

pūrvavadapramāṇaśubhānāṃ devānāṃ
sabhāgatāyāmupapadyate (9) | na haivāpramāṇaśubhānāṃ
devānāṃ

sabhāgatāyāmupapadyate, api tu tenaiva pūrvavat
parīttaśubhānāṃ sabhāgatāyāmupapadyate (10) |

4. "iha bhikṣuyairākārairyailiṅgairyairnimittai: sukhasya ca
prahāṇāt du:khasya ca prahāṇāt

pūrvameva saumanasyadaurmanasyayorastaṅgamāt
adu:khāsukhamupekṣāsmṛtipariśuddhaṃ caturthaṃ
dhyānamupasampadya

viharati | sa na haiva tānākārāṃ^stāni liṅgāni
vistareṇa sarvāṇi sūtrāṇi pūrvavad vaktavyāni

(1-8) |

devanikāyopapattayastu viśeṣyante-"yāvattayaiva
dharmābhiratyā bṛhatphalānāṃ devānāṃ

sabhāgatāyāmupapadyate (9) | na haiva pūrvavat
puṇyaprasavānāṃ devānāṃ sabhāgatāyāmupapadyate | naiva

pūrvavadanabhrakāṇāṃ devānāṃ sabhāgatayāmupapadyate
(10) |"

1. "iha bhikṣuryairākārairyailiṅgairyainimittai: sarvaśo
rūpasaṃjñānāṃ samatikramāt, pratigha-

@330

yattarhi sūtra uktam-"atha ca punardūṣī māra:
svaśarīreṇāvīcau mahānarake

prapatita:" ( ) iti, tat kathamiti ? sa hi jīvanneva
nārakībhirjvālābhi-

-------------------

saṃjñānāmastaṅgamāt, nānātvasaṃjñānāmamanasikārāt,
anantamākāśamityākāśānantyāyatana-

mupasampadya viharati | sa na haiva tānākārāniti pūrvavat,
kevalaṃ tu rūpagatamiti na paṭhitavyam;

tatra rūpābhāvāt, yāvannirodho nirvāṇamiti (1) |

etadeva sūtramuktvāyaṃ viśeṣa:-"tasyaivaṃ jānata iti
pūrvavad yāvannāparamasmādbhavaṃ

prajānāmīti (2) | etadevoktvā-"no vimucyate, api tu tenaiva
dharmacchandena yāvattayaiva

dharmābhiratyopapadyaparinirvāyī bhavati (4) | na
haivopapadyaparinirvāyī bhavati, tenaiva yāvadanabhi-

saṃskāraparinirvāyī bhavati (5) | na
haivānabhisaṃskāraparinirvāyī bhavati, sarvamuktvā

yāvadūrdhvasrotā na bhavatyapi tu tenaiva pūrvavat,
yāvattayaiva dharmābhiratyā ākāśānantyāyatanopagānāṃ

devānāṃ sabhāgatāyāmupapadyate (6-7) |

2. "iha bhikṣuryairākārairyailiṅgairyairnimittai: sarvaśa
ākāśānantyāyatanaṃ samatikramyānantaṃ

vijñānamiti vijñānānantyāyatanamupasampadya viharati | sa
na haiva tānākārānityā-

kāśānantyāyatanavat sapta sūtrāṇi vaktavyāni | kevalaṃ
tu vijñānānanantyāyatanopagānāṃ devānāṃ

sabhāgatāyāmupapadyata iti viśeṣa: (1-7) |

3. "punaraparamiha bhikṣuyairākārairyailiṅgairyairnimittai:
sarvaśo vijñānānantyāyatanaṃ samatikramya

nāsti kiñcidityākiñcanyāyatanamupasampadya viharati, sa na
haiva tānākārāniti pūrvavat

saptasūtrāṇi (1-7) |

4. "punaparamiha bhikṣuryairiti yāvat sarvaśa
ākiñcanyāyatanaṃ samatikramya naivasaṃjñāna-

saṃjñāyatanamupasampadya viharati" | pūrvavat sarvāṇi
sūtrāṇi vaktavyānyūrdhvasrota: saṃjñaṃ tvekamapanīya

(1-6) |

tadevaṃ caturbhirdhyānairamṛtadhātucittopasaṃhāracitta
vimuktyantaropapadyānabhisaṃskārasābhisaṃ-

skāraparinirvāṇordhvagamanatryupapattisthānopapattisva-
bhāvāścatasra: sūtrārthadarśikā uktā: |

tribhistvādyairārūpyairamṛtadhātucittopasaṃhāracittavi-
muktyupapadyānabhisaṃskārasābhi-

saṃskāraparinirvāṇordhvagamanopapattisthānopapattisva-
bhāvāstisra: sūtrārthasaptikā: |

naivasaṃjñānāsaṃjñāyatanenordhvagamanaṃ parihāya
ṣaṭkikā coktā: |

ato yo'sāvantarāparinirvāyī
nāsāvāyuṣpramāṇāntarāparinirvāyīti yujyate vaktum |

ārūpyeṣvapi hyantarāmaraṇasambhava:;
"kuruvarjyo'ntarāmṛtyu:" (abhi^ ko^ 3.85) iti

vacanāt |

tasmāt āgamato'pi siddho'ntarābhava:, na kevalaṃ yuktita
ityapi-śabda: |

dūṣīmāra iti | krakucchandasya tathāgatasya viduraṃ nāma
śrāvakaṃ dūṣī nāma mārastadānīṃ

śirasi muṣṭinā'bhidhnan tenāṅgīkṛtastallakṣaṇa eva ca
svaśarīreṇaivāvīcau mahānarake prapatita

iti | svaśarīreṇaiveti vacanānnāstyantarābhava
ityabhiprāya: | sa hi jīvanneva nārakībhirjvālābhi-

@331

rāliṅgitatvāt kālaṃ kṛtvā'ntarābhavenāvīciṃ prāpta
ityayaṃ tatrābhiprāya: | atyudīrṇa-

paripūrṇāni hi karmāṇi kāyasya nikṣepaṃ na pratīkṣante
| ato'sya dṛṣṭadharmavedanīyaṃ karma

pūrvaṃ vipakvam, paścādupapadyavedanīyamiti |

idamidānīṃ kathaṃ nīyate-"pañcānantaryāṇi karmāṇi
yāni kṛtvopacitya samanantaraṃ

narakeṣūpapadyate" ( ) iti ? anyāṃ gatimagatvetyabhiprāya:
| upapadyavedanī-

yatvaṃ tatra karmaṇo dyotitam | atha yathārutaṃ kalpyate ?
pañcaiva kṛtvā naikamiti etat

prāpnoti, kriyānantaraṃ ca | na kālāntaraṃ jīvitvā ko
vā'ntarābhavasyopapadyamānatvaṃ

necchati | antarābhavenaiva hyasau maraṇāntaraṃ
narakeṣūpapadyate; abhimukhatvāt | na tu brūma:-

upapanno bhavatīti |

iyaṃ tarhi gāthā kathaṃ nīyate-

"upanītavayā jarātura: samprāpto hi yamāntikaṃ dvija !

vāso'pi hi nāsti te'ntarā pātheyaṃ ca na vidyate tava" || (
) iti ?

atrāpi manuṣyeṣvantarāvāso nāstītyabhiprāya: | atha
vā'ntarābhave'pyasya vāso

nāsti; upapattideśasamprāptigamanādhiṣṭhānāditi |
ayamatrābhiprāya:, nāyamabhiprāya:-

iti kuta etat ! tulya eṣa bhavato'pyanuyoga: |

-------------------

riti | jīvannevāsau māro
narakotthitābhiragnijvālābhirāliṅgitatvāt
svaśarīrāvasthā-

du:khotpatte: svaśarīreṇaiva prapatita ityukta:, na tu
kālamakṛtvā antarābhavāvasthāṃ narakopapatti-

bhavāvasthāṃ ca gatavānityabhiprāya: |
atyudīrṇaparipūrṇānīti |
kṣetrāśayavikṣepayogādatyudīrṇāni,

upacitatvāt paripūrṇāni |

samanantaraṃ narakeṣūpapadyata iti |
samanantaravacanānāstyantarābhava ityabhiprāya: | anyāṃ

gatimagatveti | upapattyantarapratiṣedhaparametadvākyam,
nānantarābhavapratiṣedhaparamityabhiprāya: |

pañcevaiti | yadi yathārutaṃ kalpyate,
pañcabhirevānantaryai: kṛtai:, na tvekena dvābhyāṃ vā
narakagamanaṃ

bhavatītyetat prāpnoti | pañceti rutāt kriyānantaraṃ
cānantaryakriyānantaraṃ ca narakeṣūpapanna iti

prāpnoti | yāni kṛtvopacitya samanantaraṃ
narakeṣūpapadyata iti rutānna kālāntaraṃ jīvitvā ko

vāntarābhavasyopapadyamānatvaṃ necchatīti |
viprakṛtāvasthavacanādupapattyabhimukho hyupapadyamāna:

ityabhiprāya: | na tu brūma upapanno bhavatīti | na
tūpapadyata ityetat padamupapannārthamiti brūma: |

tasmādadoṣa eṣa: |

upanītavayā iti | vistara:-mṛtyusamīpamupanītaṃ vayo'nena
so'yamupanītavayā: |

dvijetyāmantraṇam | kaścid jīrṇo brāhmaṇa āmantrita: |
vāso'pi hi nāsti te'ntareti | idamatra

jñāpakam | antarābhavābhāva ityabhiprāya: | pātheyaṃ
pathyodanaṃ ca na vidyate tava pāralaukika:

kuśalasambhārastava nāstītyabhiprāya: |

manuṣyeṣvantarāvāso nāstīti | maraṇagatasya te sato
manuṣyeṣvantarāvāso nāsti | yatheha

@332

tasmādubhayasminnapi pakṣe yathoktasūtrāvirodhānna
bhavatyetadantarābhavasyābhāve

jñāpakam | jñāpakaṃ hi nāma agatikā gatiriti ||12||

atha kāṃ gatiṃ gamiṣyata:
kimākṛtirantarābhavo'bhinivarttate ?

ekākṣepādasāvaiṣyatpūrvakālabhavākṛti: |

yenaiva karmaṇā gatirakṣipyate
tenaivāntarābhavastatprāptaye | ato yāṃ gatiṃ gantā

bhavati, tasyāṃ gatau ya
āgamiṣyatpūrvakālabhavastasyaivāsyākṛtirbhavati |

evaṃ tarhi śunīprabhṛtīnāmekasmin kukṣau
pañcagatiko'ntarābhavo'bhinirvarttate iti

nārako'ntarābhava: mātu: kukṣiṃ nirdahet ?
pūrvakālabhave'pi tāvannārakā na nityaṃ prajvalitā

bhavantyutsadeṣu bhramanta:, kiṃ punarantarābhavikā: |

astu vā prajvalita: | sa tu yathā na draṣṭuṃ śakyate
tathā na spraṣṭumapi; acchatvā-

dātmabhāvasyetyacodyametat | antarābhavānāmapyanyonyaṃ
kukṣāvasaṃśleṣāt karmapratibandhācca

na dāha: |

pramāṇaṃ tu yathā pañcaṣaḍvarṣasya dārakasya, sa tu
paṭvindriyo bhavati |

bodhisattvasya punaryathā sampūrṇayūna:,
salakṣaṇānuvyañjanaśca |

-------------------

kasyacit pratiṣṭhamānasyetyabhiprāya: |
gamanādhiṣṭhānāditi | gamanāvirāmāt |
ayamatrābhiprāya: |

yathā tvayā varṇyate'styantarābhava iti | nāyamabhiprāya:
| yathā mayā varṇyate nāstyantarābhava

iti | kuta etat | kuto hetoretadbhavati | tulya eṣa
bhavato'pyanuyoga: | samāna eṣa bhavato'pi

praśna ityartha: |

yathoktasūtrāvirodhāditi | dūṣīmārasūtrādyavirodhāt |
na bhavatyetat sūtramantarābhavasyābhāve

jñāpakam | jñāpakaṃ hi nāmāgatikā gatiriti |
yasyāgateranyā gatirnāstyasāvagatikā gati: |

etaduktaṃ bhavati-yadi yajjñāpakaṃ sūtraṃ gāthā vā
yasyārthasya dyotanārthamucyate, yadi tamevārthaṃ

dyotayati nānyadapyarthāntaraṃ tadviruddham,
tajjñāpakamananyagatikamiti ||12||

"aiṣyatpūrvakālabhavākṛti:" iti | ā eṣyadaiṣyat,
aiṣyata: pūrvakālabhavasyevākṛti-

rasyeti aiṣyatpūrvakālabhavākṛti: | kasmāt ?  ekākṣepāt
| yasmādaiṣyantī gatistatprāpakaścāntarā-

bhavastenaivaikena karmaṇākṣipyate |

śunīprabhṛtīnāmiti śunīśūkarīprabhṛtīnām |
pañcagatika iti | pañcagatigāmītyartha: | yadi

garbhastho'pi mriyeta tasya nārako'ntarābhavo mātu: kukṣiṃ
nirdahet | nārako hi pradīpto bhavati,

tadrūpaṃ cāntarābhava iti | pūrvakālabhave'pīti vistara:
| nārakapūrvakālabhavāvasthā api nārakā

na nityaṃ prajvalitā bhavantyutsadeṣu kukūlādiṣu
bhramanta:, kimaṅgāntarābhavikā: |

astu vā prajvalita iti | nārako'ntarābhava: |
kukṣāvasaṃśleṣāditi | antarābhavā-

nāmacchatvādātmabhāvasyānyonyamasaṃśleṣānna dāha: |
karmapratibandhācca | tatkarmapratibandhānna dāha

iti kṛtvā | ata eva śunīprabhṛtīnāṃ kukṣeradāha: |

@333

ata evāntarābhāvasthena mātu: kukṣiṃ praviśatā
koṭiśataṃ cāturdīpikānāma-

vabhāsitam |

yattarhi mātā bodhisattvasya svapne gajapotaṃ pāṇḍaraṃ
kukṣiṃ praviśantamadrākṣīt ?

nimittamātraṃ tat; tiryagyoneściravyāvarttitatvāt |
tadyathā-kṛkī rājā daśa svapnā-

nadrākṣīditi |

-------------------

koṭiśataṃ cāturdvīpakānāmavabhāsitamiti | yata:
pūrṇayūna iva bodhisattvasyāntarābhava:

salakṣaṇānuvyañjanaśca, ato'ntarābhavasthena tena mātu:
kukṣiṃ praveṣṭumicchatā trisāhasramahāsāhasro

lokadhātu: svakṣetramiti kṛtvā'vabhāsita: |

pāṇḍaraṃ gajapotamiti |
yadyaiṣyatpūrvakālabhavākṛtirantarābhava:, kasmād
bodhisattvasya

mātā gajapotamevaṃrūpamadrākṣīt ? nimittamātraṃ tat |
tasya bodhisattvasya | tiryagyoneściravyā-

varttitatvāt | yata: prabhṛti lakṣaṇavipākāni
karmāṇyārabhate kartuṃ kalpaśate śeṣe tata: prabhṛti

tasya sarvā durgatayo vyāvṛttā: | tad yathā kṛkī rājā
daśa svapnānadrākṣīt | bhaviṣyato'rthasya

nimittamātramiti |

daśa svapnā vinaye paṭhyante | kṛkinā kila rājñā daśa
svapnā dṛṣṭā:-hastī vātāyanena

nirgatya pucche sakta:, kūpastṛṣitasya
pṛṣṭhato'nudhāvati, saktuprasthena muktāprastho labhyate,
candanaṃ

kāṣṭhārgheṇa vikrīyate, ārāmā: puṣpaphalasampannā:,
sarvañca puṣpaphalamadattādāyibhirhriyate,

kalabhairgandhahastinastrāsyante, aśucimrakṣito markaṭa:
parānupalimpati, markaṭābhiṣeko varttate,

paṭako'ṣṭādaśabhirjanairākṛṣyate, mahājanakāya ekatra
kalahabhaṇḍanavigrahavivādenānyonya-

vighātamāpanna iti | tena ca te bhagavate kāśyapāya
tathāgatāya naveditā:, bhagavatā ca vyākṛtā:-

bhaviṣyatyanāgate'dhvani śākyamunirnāma tathāgata: | tasya
śrāvakā vistīrṇasvajanabandhuvargaṃ prahāya

pravrajitā vihāreṣuṃ gṛhasaṃjñamutpādya saṅgaṃ
kariṣyanti, hastino vātāyananirgamanapucchalagnavat |

kūpasvapnena tacchāvakā eva
brāhmaṇagṛhapatīnāmamabhyupetya dharmaṃ deśayiṣyanti,
teṣāṃ śrotukāmatā

na saṃsthāsyata ityetaddarśayati | saktumuktāprasthasvapnena
tacchrāvakā eva saktubhikṣāyā apyarthā-

yendriyabalabodhyaṅgādīni prakāśayiṣyanti |
candanasvapnena tacchrāvakā evābhāvitakāyaśīla-

prajñāstīrthyamatāni gṛhītvā buddhavacanena
samānīkariṣyantītyetaddarśayati | ārāmasvapnena evāvā-

samāśrayaṃ kṛtvā yattad bhaviṣyati saṅghasya puṣpaṃ
phalaṃ vādhikaṃ vā tadvikrīya jīvikāṃ

kalpayiṣyanti, tena ca gṛhiṇa:
pratisaṃstariṣyantītyetaddarśayati | kalabhasvapnena
tacchrāvakā

eva du:śīlā pāpadharmāṇo bhaviṣyanti ye te bhikṣava:
sthavirā: śīlavanta: kalyāṇadharmāṇastānā-

vāsebhya: pravāsayiṣyantītyetaddarśayati |
aśucimrakṣitamarkaṭasvapnena tacchrāvakā eva du:śīlā

pāpadharmāṇa: santo ye te bhikṣava:
kalyāṇāstānasadbhirdoṣaiścodayiṣyantītyetaddarśayati |

markaṭābhiṣekasvapnena tacchrāvakā eva
sāmantikābhiṣekaṃ vihāreṣu kariṣyanti, loke'pi ca

paṇḍakā adhirājyaṃ kārayiṣyanti ityetaddarśayati |
paṭasvapnena tacchāsanamevāṣṭādaśadhābhedaṃ

gamiṣyati, na ca vimuktipaṭa: sphāṭayiṣyata
ityetaddarśayati | kalahasvapnena tacchrāvakā eva

nikāyaparigrahāt parasparaṃ vivādamāpatsyanta
ityetaddarśayatīti | saṃgrahaśloka:-

@334

"karikūpasaktucandanakalabhārāmāstathā kaperabhiṣeka: |

aśucikapi: paṭakalahāviti daśa dṛṣṭā nṛpeṇa kṛkiṇā
svapnā: ||"

naiva cāntarābhavika: kukṣiṃ bhittvā praviśati, api tu
māturyonidvāreṇa | ata

eva yamalayorya: paścāt prajāyate sa jyāyānucyate, ya:
pūrvaṃ sa kanīyāniti |

dharmasūtravibhāṣyaṃ kathaṃ nīyate-

"vāraṇa tvamupagamya pāṇḍaraṃ ṣaḍviṣāṇaruciraṃ
catuṣkramam |

mātṛgarbhaśayanaṃ viśeṣasamprajānan ṛṣirāśramaṃ
yathā" || ( ) iti ?

naitadavaśyanetavyam | na hyetat sūtram, na vinaya:,
nābhidharma:; kāvyametat |

kavīnāṃ ca kāvyaṃ samāyojayatāṃ kecid bhāvā:
samāropitā gacchanti |

athavā-netavyameva | yathā asya mātā svapne taṃ
praviśantamadrākṣīt, tathā

so'pi gāthāmakārṣīditi |

rūpāvacaro'pyantarābhava: sampūrṇapramāṇa: savastraśca
prādurbhavati; apatrāpyotsada-

tvāt bodhisattvasya savastra: | śuklāyāśca bhikṣuṇyā:
praṇidhānavaśād yāvantameva

pariveṣṭitā nirdagdhā | anyo nagna:;
kāmadhātoranapatrāpyotsadatvāt ||

atha ko'yaṃ pūrvakālabhavo nāma ?

sa punarmaraṇāt pūrva upapattikṣaṇāt para: ||13||

bhavo hi nāmaviśeṣeṇa pañcopādanaskandhā: | sa eva
caturdhā bhidyate-antarābhavo

yathokta:, upapattibhavo pratisandhikṣaṇa eva, tasmāt pareṇa
maraṇakṣaṇaṃ paryudasyānya: sarvo

bhava: pūrvakālabhava:, caramakṣaṇo maraṇabhava:, yata
ūrdhvamantarābhavo bhavati rūpiṣu cet

sattveṣūpapadyate ||13||

sa cāyamantarābhava:-

sajātiśuddhadivyākṣidṛśya:,

-------------------

"karikūpasaktucandanakalabhārāmāstathā kaperabhiṣeka: |

aśucikapi: paṭakalahāviti daśa dṛṣṭā nṛpeṇa kṛkiṇā
svapnā: ||" ( )

apatrāpyotsadatvāt | apatrāpyotkaṭatvāt |

upapattibhava: pratisandhikṣaṇa eva | tasmāt pareṇa
pratisandhikṣaṇādanyo bhava: pūrvakāla-

bhava: | rūpiṣu cet sattveṣūpapadyata iti |
ārūpyadhātāvantarābhavādidaṃ viśeṣavacanam ||13||

samānajātīyairiti | nārako'ntarābhavo
nārakairevāntarābhavairdṛśyate | evaṃ yāvaddevāntarā-

bhava: devāntarābhavaireveti | suviśuddhamiti |
ekādaśadivyacakṣurapakṣālavarjitam | te punarapakṣālā

vicikitsā'manasikāro kāyadauṣṭhulyaṃ
styānamiddhamauddhatyamabhyārabhya vīryamaudvilyaṃ
chambhitatvaṃ

nānātvaṃsajñā abhijalpa: abhidhyāyitatvaṃ jñeyeṣu
yathāsūtram | abhijñāmayamiti | abhijñāsvabhāva-

bhāvanāmayamityartha: | upapattipratilambhikamapi
devādīnāṃ divyamiṣyate, na tu suviśuddham |

@335

samānajātīyairevāntarābhavairdṛśyate | yeṣāṃ divyaṃ
cakṣu: suviśuddhamabhijñāmayaṃ ta

enaṃ paśyanti | upapatticakṣuṣā tu na dṛśyate;
atyarthamacchatvāt | devāntarābhavika: sarvān

paśyati | manuṣyapretatiryagnārakāntarābhavikā: pūrvaṃ
pūrvamapāsyetyapare |

karmarddhivegavān |

ṛddhi: = ākāśagamanam, karmaṇā ṛddhi: karmarddhi:, tasyā
vega: karmarddhivega: =

śīghratā, so'syāstīti karmarddhivegavān | yenāsau na
śakyo buddhairapi pratibandhum;

karmaṇo'sya balīyatvāt |

sakalākṣa:,

samagrapañcedriya: |

apratighavān,

pratighāta: = pratigha:, so'syāstīti pratighavān, na
pratighavānapratighavān | vajrādi-

bhirapyanivāryatvāt | tathā hi-pradīptāya: piṇḍabhede
tanmadhyasambhūta: krimirupalabdha:

śrūyate |

yasyāṃ ca gatau sa utpatsyamānastasyā: sarvathā-

anivartya:,

na hi kadācinmanuṣyāntarābhavo'ntardhāya devāntarābhavo
bhavati, anyo vā |

niyatamanena-yāmeva
gatimadhikṛtyābhinirvṛttastasyāmevopapattavyam;
nānyasyāmiti |

kiṃ punarantarābhavo'pi kāmāvacara: kavalīkāramāhāraṃ
bhuṅkte ? omityāha |

na tvaudārikam, kiṃ tarhi ?

sa gandhabhuk ||14||

ata eva `gandharva:' ityucyate, dhātūnāmanekārthatvāt |
hrasvatvaṃ śakandhukarkandhuvat |

-------------------

devāntarābhavikamiti vistara: | apara āhu: | na
samānajātīyairevāntarabhavo dṛśyate,

kiṃ tarhi ? devāntarābhavika: sarvān devāntarābhavikādīn
paśyati | manuṣyapretatiryaṅnāra-

kāntarābhavikā: pūrvaṃ pūrvamapāsya | katham ?
manuṣyāntarābhaviko devāntarābhavikaṃ pūrvamapāsya

manuṣyapretatiryaṅnārakāntarābhavikān paśyati,
pretāntarābhaviko devamanuṣyāntarābhavikau pūrvā-

vapāsya pretatiryaṅnārakāntarābhavikān paśyati, evaṃ
yāvannārakāntarābhaviko devāntarā-

bhavikādīn pūrvānapāsya nārakāntarābhavikāneva paśyati
| gatīnāmuttarottaranikṛṣṭatvāditi |

ata eva gandharva iti | yato gandhagato gandharva: |
gandhamarvati bhakṣayati gandharva ityartha: |

dhātūnāmanekārthatvāt | ayamarvatirna kevalaṃ gatyarthe
varttate, kiṃ tarhi ? bhojanārthe'pīti | gatyartha-

parigrahe'pyadoṣa: | gandhamarvati gacchati bhoktumiti
gandharva iti | hrasvatvaṃ śakandhukarkandhuvaditi |

kṛdanta iti pararūpanipātanāt śakandhukakarkandhuriti
pararūpasiddhiryathā tathehāpi gandharva iti |

@336

alpeśākhyastu durgandhāhāra:, maheśākhya: sugandhāhāra:
|

kiyantaṃ kālamavatiṣṭhate ?

1. nāsti niyama iti bhadanta: | yāvadupapattisāmagrīṃ na
labhate nahi tasyāyuṣa:

pṛthagevākṣepa:, ekanikāyasabhāgatvāt | itarathā hi
tasyāyuṣa: kṣayānmaraṇabhava: prasajyeta |

yadyāsumero: sthalaṃ māṃsasya syāt tat sarvaṃ varṣāsu
krimīṇāṃ pūryeta, kimidānīṃ

tatpratīkṣā eva teṣāmantarābhavā āsan, kuto vā tadā
tebhyo gatā iti vaktavyam ?

naitadāgataṃ sūtre śāstre vā |

evaṃ tu yujyate-gandharasābhigṛddhānāmalpāyuṣāṃ
jantūnāmanto nāsti | te taṃ gandhaṃ

ghrātvā gandharasābhigṛddhā: kālaṃ kurvanta:
kriminikāyasabhāgotpādakaṃ karma vibodhya

tayā tṛṣṇayā krimiṣūpajāyanta iti |

atha vā-nūnaṃ tatpratyayapracura eva kāle
tatsaṃvarttanīyāni karmāṇi vipākābhi-

nirvṛttau vṛttiṃ labhante, nānyatra | tathā hi
cakravarttisaṃvarttanīye karmaṇi aśītivarṣasahasrāyuṣi

prajāyāṃ bahutarāyuṣi vā cakravarttino jāyante,
nānyasyām | ata eva coktaṃ bhagavatā-

"acintya: sattvānāṃ karmavipāka:" ( ) iti |

2. saptāhaṃ tiṣṭhatīti bhadantavasumitra: | yadi tāvatā
sāmagrīṃ na labhante tatraiva

punaścyutvā jāyante |

-------------------

alpeśākhya: | anudāro hīnajātīya ityartha: | īṣṭa
itīśa: alpa īśo'lpeśa: | ityākhyā

yasya so'lpeśākhya: | viparyayānmaheśākhya: |

ekanikāyasabhāgatvāditi | yaśca pūrvakālabhavo
yaścāntarābhavastat prāpaka:, tayoreka

eva nikāyasabhāga: | ata ekanikāyasabhāgatvāt | yenaiva
karmaṇāyuṣyeṇa pūrvakālabhavasyāyu-

rākṣipyate, tenaivāntarābhavasya | yenaiva
karmaṇāyuṣyeṇa pūrvakālabhavasyāyurākṣipyate,
tenaivāntarā-

bhavasya | itarathā hi | yadi tasyāntarābhavāyuṣa:
pṛthāgākṣepa: syāt, tasyāpyāyuṣa: antarā-

bhavikasya kṣayānmaraṇabhava: prasajyeta, pūrvakālabhavavat
| tasmānnāsti niyama iti bhadanta: |

te taṃ gandhaṃ ghrātvā gandharasābhigṛddhā iti vistara: |
te kṣudrajantavastaṃ gandhaṃ ghrātvā

tatsahacaraṃ cānubhūtaṃ rasamanusṛtya
gandharasābhigṛddhā: kālaṃ kurvanta:
kriminikāyasabhāgotpādakaṃ

karma vibodhya tayā gandharasatṛṣṇayā vipākabhimukhaṃ
kṛtvā'ntarābhavasantatyā krimiṣūpajāyanta

iti |

tatpratyayapracura eva kāla iti | krimipratyayapracure kāle
tatsaṃvartanīyāni karmāṇi

krimisaṃvarttanīyāni vipākābhirnirvṛttau vṛttiṃ labhante
| vipākadānāyābhimukhībhavantītyartha: | "sāmagrīṃ

prāpya kālaṃ ca phalanti khalu dehinām" ( ) iti vacanāt |
nānyatra | na tatpracure

kāle | nānyasyāmiti | nālpāyuṣi
"cakravarttisamutpattirnādho'śītisahasrakāt" ( ) iti

vacanāt | ata eveti | yasmād vidyamānānyapi
cakravarttisaṃvarttanīyāni karmāṇi vipākābhi-

nivṛttau kadācideva vṛttiṃ labhante,
bahupratyayāpekṣitvāt,
sambhavaiṣitvādupapattyabhilāṣitvāt |

@337

3. saptāhānītyapare |

4. alpaṃ kālamiti vaibhāṣikā: | sa hi sambhavaiṣitvāt
sandhāvagatvā sandhiṃ

badhrātīti yathātvasamagrā: pratyayā bhavanti | niyataṃ
cānena-tasmin deśe tasyāṃ jātau

janitavyaṃ bhavati, tadā karmāṇyeva pratyayānāṃ
sāmagrīmāvahanti | athāniyataṃ tato'nyatra

deśe tasyāṃ jātau jāyate sadṛśyāmiti |

5. apare tadyathā-gavāmūṣmasu maithunasya prācuryam,
śaradi śunām, ṛkṣāṇāṃ

hemante, vasante cāśvānām |
gavayaśṛgālakharatarakṣāṇāṃ puna: kālo nāstīti
yenānyatra

kāle goṣūpapattavyaṃ sa gavayeṣūpapadyate, yena śvasu sa
śṛgāleṣu, yenāśveṣu sa gardabheṣu, yena

ṛkṣeṣu sa tarakṣeṣūpapadyata iti |

na tvasya nikāyasabhāgāntarābhavo nānyatra nikāyasabhāge
śakyamutpattumeka-

karmākṣepāditi vaktavyametat ||14||

sa khalveṣa gatideśasamprāptyarthaṃ
prādurbhūto'ntarābhava:-

viparyastamatiryāti gatideśaṃ riraṃsayā |

sa hi karmaprabhāvasambhūtena cakṣuṣā sūdūrastho'pi
svamupapattideśaṃ prekṣate | tatrāsya

pitrostāṃ vipratipattiṃ dṛṣṭvā puṃsa: sata: pauṃsno
rāga utpadyate mātari, striyā: satyā:

straiṇo rāga utpadyate pitari | viparyayāt pratigha: | evaṃ
paṭhyate prajñaptau-"gandharvasya

tasmin samaye dvayościttayoranyatarānyataraccittaṃ
sammukhībhūtaṃ bhavatyanunayasahagataṃ vā

pratighasahagataṃ vā" ( ) iti |

sa tābhyāṃ viparyasto rantukāmatayā taṃ deśamāśliṣya
tāmavasthāmātmanyadhimucyate |

tasmiṃścāśucau garbhasthānasamprāpte
jātaharṣo'bhiniviśate | tato'sya skandhā ghanībhavanti,

-------------------

karmāṇyeva pratyayānāṃ sāmagrīmāvahantīti |
karmādhipatyenāśvādīnāṃ prasiddhaṃ kāla-

matikramya kālāntare'pi maithunaṃ bhavatīti |
ekakarmākṣepāditi | yenaiva karmaṇā gavādinikāya-

sabhāga ākṣipyate, tenaiva karmaṇā tadantarābhava
ākṣipyata ityato vaktavyametat | yaduktaṃ yenānyatra

kāle goṣūpapattavyaṃ sa gavayeṣūpapadyata iti vistareṇa |
na nikāyabhedādekākṣepakatvaṃ hīyate,

tatkarmaṇa ekajātīyatvāt,
gatyākṛtisaṃsthānāntarāparityāgācca | gatiniyatānāṃ
hi karmaṇā-

mupapattivaicitryaṃ dṛṣṭam, kalmāṣapādādivaditi |
nāstyeṣa doṣa ityā cāryasaṅghabhadra: ||14||

"viparyastamati:" iti | anunayasahagatena vā cittena yathā
viparyastamatirbhavati, tad

darśayannāha-tatrāsya pitroriti vistara: | mātāpitrostāṃ
vipratipattiṃdvindriyasamāpattilakṣaṇām |

puṃsa: sata: puruṣasyāntarābhavasya puṃso'yaṃ pausno rāga
utpadyate mārati bhāryāyāmiva | striyā

ayaṃ straiṇo rāga utpadyate pitari bharttarīva | viparyayāt
pratigha iti | puṃsa: sata: pauṃsna: pratigha

īrṣyotthānabhūta utpadyate pitari pratisapatnapuruṣa iva,
striyā: satyā: pratigha utpadyate mātari

pratisapatnyāmiva | sa tābhyāmeva viparyastābhyāṃ
cittābhyāṃ viparyasto rantukāmatayā maithunakāmatayā

@338

antarābhavaskandhāścāntardhīyante ityupapanno bhavati | sa
cet pumān bhavati māturdakṣiṇa-

kukṣimāśritya pṛṣṭhābhimukha utkuṭuka: sambhavati; atha
strī tato vāmakukṣi-

māśrityodarābhimukhī, athedānīṃ napuṃsakaṃ tadyena
rāgeṇāśliṣṭaṃ tathā tiṣṭhati | na cāstyantarā-

bhavo vyantara:; sakalendriyatvāt | ata: strībhūta:
puruṣabhūto vā'nupraviśya yathāsthānaṃ

tiṣṭhati paścāt garbha āpyāyamāno napuṃsakaṃ bhavatīti
|

idaṃ vicāryate-kimasya
śukraśoṇitamahābhūtānyevendriyāśrayabhāvamāpadyante

karmavaśād, āhosvit bhūtāntarāṇyeva karmabhirjāyante
tānyupaśrityeti ?

tānyevetyeke | anindriyaṃ hi śukraśoṇitamantarābhavena
sārdhaṃ nirudhyate, sendriyaṃ

prādurbhavati | bījāṅkuranirodhotpādanyāyena yattat
kalalamityākhyāyate | evaṃ ca kṛtvā

sūtrapadaṃ sūtre sunītaṃ
bhavati-"mātāpitraśucikalalasambhūtasya" ( ) iti | tathā

"dīrgharātraṃ yuṣmābhirbhikṣava: kaṭasi: saṃvarddhitā
rudhirabindurupātta:" ( ) iti |

bhūtāntarāṇyevetyapare | tadyathā parṇakrime: |
aśucisanniśrayotpattyabhisandhivacanāt

tu kalalasya sūtrāvirodha iti | evaṃ tāvadaṇḍajāṃ ca
yoniṃ pratipadyate | anyatra tu

yathāyogaṃ vaktavyamityāhu: |

-------------------

taṃ deśamindriyadvayasthāna māśliṣya tāmavasthāṃ
vipratipattyavasthāmātmanyadhimucyate-mayaitat

karma kriyata iti | tasmiṃścāśucau śukraśoṇite
garbhasthānasamprāpte āmāśayapakvāśayāntara-

sthānasamprāpte, abhiniviśate pratitiṣṭhatītyartha: |
pṛṣṭhābhimukha utkuṭuka iti | maithunakriyātmā-

bhimānakriyāyogāt | āpyāyamānovardhamāna: | etānyeveti |
śukraśoṇitamahābhūtāni | bhūtānta-

rāṇyeveti | śukraśoṇitavyatiriktāni
bījāṅkuranirodhotpādanyāyenaikasminneva kṣaṇe bījaṃ

nirudhyate'ṅkuraścotpadyate;
tulādaṇḍanāmonnāmavannāśotpādayo: samakālatvāt |

yattat kalalamityākhyāta iti | "kalalaṃ prathamaṃ bhavati
kalalājjāyate'rbuda:"

ityādivacanāt | evaṃ ca kṛtvā sūtrapadamiti | "valmīka
iti bhikṣo asya kāyasyai-

tadadhivacanam | rūpiṇa audārikasya cāturmahābhūtasya
odanakulmāṣopacitasya mātāpitra-

śucikalalasambhūtasya" iti vistara: | mātāpitraśucyeva
kalalam, tata: sambhūtasyetyartha: |

kaṭasiriti | śmaśānam | rudhirabindurupātta iti |
idamudāharaṇam | asya kāyendriyabhāvāpattita: |

bhūtāntarāṇyeva śukraśoṇitavyatiriktāni | tad yathā
parṇakrimeriti | yathā parṇakrime:

parṇamahābhūtānyupaniśritya bhūtāntarāṇi
karmabhirjāyante, yānīndriyasvabhāvamāpadyante, na
parṇamahā-

bhūtāni; bahutvāt tu krimīṇām, khaṇḍaśa:
patrasyādarśanācca | sūtrapadaṃ kathaṃ tarhi nīyate-

mātrāpitraśucikalalasambhūtasyeti ? ata
āha-aśucisaṃniśrayotpattyabhisandhivacanāt tu

kalalasya sūtrāvirodha iti |
aśucisaṃniśrayeṇotpattirbhūtāntarāṇām,
tatrābhisandhirabhiprāya:,

tena vacanaṃ kalalasya |
tasmānmātāpitraśucikalalasambhūtasyetyasya
sūtrasyāvirodha: | etaduktaṃ

bhavati-śukraśoṇitasanniśrayeṇa kalalākhyāni
bhūtāntarāṇi śukraśoṇitasamakālānyutpadyante

@339

tatra cāyaṃ yogo dṛśyate-

gandhasthānābhikāmo'nya:,

saṃsvedajāṃ yoniṃ pratipadyamāna upapattisthānaṃ
gandhābhilāṣāt gacchatyamedhyam,

medhyaṃ vā yathākramam | upapādukāṃ tu yoniṃ
prapadyamāna: sthānābhilāṣāt |

kathaṃ narakeṣu sthānābhilāṣa: ? viparyastabuddhitvāt |
sa hi śītavātavarṣābhiṣekai-

rātmānaṃ bādhyamānaṃ paśyati, narakeṣu cāgniṃ
dīpyamānam | tatra uṣṇābhilāṣād dhāvati |

punastaptavātātapāgnisantāpairātmānaṃ
bādhyamānamanupaśyan śaityaṃ ca narakeṣu
śītābhilāṣā-

ddhāvati | yadavasthastadupapattisaṃvarttanīyaṃ
karmākārṣīt, tadavastha ātmānaṃ tāṃśca sattvān

paśyan dhāvatīti pūrvācāryā: |

tatra punardevāntarābhava ūrdhvaṃ
gacchatyāsanādivottiṣṭhan manuṣyatiryakpretānāṃ

manuṣyādivat |

ūrdhvapādastu nāraka: ||15||

"te vai patanti narakādūrdhvapādā avāṅkamukhā: |

ṛṣīṇāmativaktāra: saṃyatānāṃ tapasvinām ||" ( ) iti

gāthābhidhānāt ||15||

yaduktam-"viparyastamatiryāti" iti, kimavaśyaṃ
sarvo'ntarābhavastathā mātu:

kukṣimavakrāmati ? netyāha | kiṃ tarhi ? catasro
garbhāvakrāntaya: sūtra uktā: |

katamāścatasra: ?

samprajānan viśatyeka:,

tiṣṭhati niṣkrāmati vā samprajānan |

tiṣṭhatyapara:,

samprajānanniti varttate | praviśatyapītyapiśabdāt |

-------------------

sendriyāṇi | yathā parṇasanniśrayeṇa parṇasamānakālāni
sendriyāṇi krimimahābhūtānyutpadyanta

iti |

anyatra tu yathāyogaṃ vaktavyamityāhuriti | anyatra
saṃsvedajaupapādukayoranyayoryathāyogaṃ

vyākhyeyamityāhurabhidharmācāryā: |

tatra cāyaṃ yogo dṛśyate iti | ācāryo bravīti |
śaityañcanarakeṣviti | śītanarakopa-

pattikāle | yadavastha iti | aurabhrikādyavastha: |
yathābhūtena tadvedyaṃ kṛtaṃ prākkarma tādṛśān
sattvān

svapna iva prekṣya narake sa dhāvati | pūrvācāryā: |
yogācārā āryāsaṅgaprabhṛtaya: |

āsanādivottiṣṭhanniti | ūrdhvopapattisthānagamanāt |
manuṣyādivaditi | yathā manuṣya-

stiryak pretaśca gacchati, tadvat |

ṛṣīṇāmativaktāra iti | adhikṣeptāra: apavaditāra
ityartha: ||15||

@340

apara: |

niṣkrāmatyapi,

samprajānan praviśati tiṣṭhatyapi |

sarvāṇi mūḍho'nya:,

kaścit puna: sarvāṇyevāsamprajānan karoti
praviśatyasamprajānan tiṣṭhati niṣkrāma-

tyapi | etāścatasro garbhāvakrāntaya: pratilomaṃ
nirdiṣṭā: ślokabandhānuguṇyata: |

nityamaṇḍaja: ||16||

aṇḍaja: sattvo nityaṃ mūḍha eva sarvāṇi karoti |

kathamaṇḍājjāto garbhaṃ praviśati ? yo'pi janiṣyate
so'pyaṇḍaja: |

atha vā bhāvinyāpi saṃjñayā nirdeśa: kriyate |
tadyathā-"saṃskṛtamabhisaṃskaroti"

( ) iti sūtre, odanaṃ pacatīti saktuṃ pinaṣṭīti loke |
tasmānnaiṣa doṣa: |

kathaṃ punarasamprajānan mātu: kukṣiṃ praviśati
yāvanniṣkrāmati, kathaṃ vā

samprajānan ?

alpeśākhyasya tāvat sattvasya mātu: kukṣiṃ praviśata:
evaṃ viparītau saṃjñādhibhokṣau

-------------------

"nityamaṇḍaja:" iti nityagrahaṇāt | "sarvāṇi mūḍha:"
ityatra nāsti niyama: |

bhavati tu samprajānannapi | pratilomaṃ nirdiṣṭā iti |
sūtre hi ya: sarvāṇyasamprajānan karoti |

eṣā prathamā garbhāvakrāntiruktā | tisrastu
yathānirdiṣṭānupūrvikā eveti |

yo'pi janiṣyate so'pyaṇḍaja iti | aṇḍājjaniṣyate aṇḍaja
ityabhiprāya: |

āvaśyako hyabhūtārtho bhūtavaducyate, yathā
"varttamānasāmīpye varttamānavadvā" (pā^ sū^

3.3.131), "āśaṃsāyāṃ bhūtavacca" (pā^ sū^ 3.3.132) |
kaścit kasmaicidvaktā bhavet-

āgacchantameva tathā āgatameva māṃ viddhīti |
tasmādadoṣa eṣa: | aṇḍājjāto janiṣyate

jāyate cetyaṇḍaja:; "anyebhyo'pi dṛśyate" (pā^ sū^
3.3.130) iti vacanāt |

tasmādaduṣṭametadityā cāryasaṅghabhadra: |

athavā bhāvinyāpi saṃjñayeti | bhaviṣyantyāpi saṃjñayā
nirdeśa: kriyate | tadyathā saṃskṛta-

mabhisaṃskarotīti | janitāvasthāyāṃ saṃskṛtaṃ bhavati,
na janyamānāvasthāyām | nahi saṃskṛtasya

puna: saṃskāro yujyate | bhaviṣyantyā tu saṃjñayā tathā
nirdeśa: kriyate | evamodanaṃ pacatītyādi

yojyam |

kathaṃ punarasamprajānan mātu: kukṣi praviśatīti vistara:
| sannikṛṣṭāvasthā upapattideśasya |

"viparyastamatiryāti" (abhi^ 3.15) iti | viprakṛṣṭāvasthā
adhimokṣo'dhimukti: | tathā

tiṣṭhāmi niryāmīti | katham ? tathā tiṣṭhato'pyeṣu
tiṣṭhāmīti, niṣkrāmato'pyebhyo niryāmīti |

ayamanayorviparyāsayorviśeṣa iti |

apare punarāhu:-na kevalaṃ rāgadveṣābhyāmeva
viparyastamatirutpattideśaṃ gacchati, kiṃ

@341

pravarttete-vāto vāti, devo varṣati, śītaṃ durdinaṃ,
mahato vā janakāyasya kolāhalam,

hanta tṛṇagahaṇaṃ vā praviśāmi vanagahanaṃ vā,
parṇakuṭīṃ vā, vṛkṣamūlaṃ vā copasarpāmi

kuḍyamūlaṃ veti, tiṣṭhato'pyeṣu tiṣṭhāmīti
niṣkrāmato'pyebhyo niryāmīti | maheśākhyasya

tu sattvasya-ārāmaṃ vā praviśāmyudyānaṃ ca, prasādaṃ
vā'bhirohāmi kūṭāgāraṃ vā, paryaṅkaṃ

veti, tathā tiṣṭhāmi niryāmīti | evaṃ tāvadasamprajānan
praviśati yāvanniṣkrāmati |

samprajānaṃ^stu samyak prajānāti-mātu: kukṣiṃ
praviśāmi, atraiva tiṣṭhāmi, ata

eva niryāmīti | nāsya viparītau saṃjñādhimokṣau
pravarttete ||16||

atra punarapadiśyate-

garbhāvakrāntayastisraścakravarttisvayambhuvām |

cakravarttinaśca svayambhuvośca pratyekabuddhasambuddhayośca
| yathākramamityante vakṣyati |

tatra prathamā cakravarttina: | sa hi praviśatyeva
samprajānan na tiṣṭhati nāpi niṣkrāmati |

pratyekabuddhastiṣṭhatyapi | buddho niṣkrāmatyapi | atrāpi
bhāvinyā saṃjñayā nirdeśa: |

karmajñānobhayeṣāṃ vā viśadatvād yathākramam ||17||

viśadakarmaṇāmudārapuṇyakriyāṇāṃ prathamā |
viśadajñānānāṃ bāhuśrutyakṛtapravicayānāṃ

dvitīyā | viśadapuṇyakarmajñānānāṃ tṛtīyā | ta eva
tvete cakravarttyādaya evambhūtā yujyante

yathākramam | śeṣāṇāṃ caturthīti siddhaṃ bhavati ||17||

atredānīṃ bāhyakā ātmavādaṃ parigṛhyottiṣṭhante-yadi
sattvo lokāntaraṃ

sañcaratīti pratijñāyate siddha ātmā bhavatīti ? sa eṣa
pratiṣidhyate-

nātmāsti,

kīdṛśa ātmā ? ya imān nikṣipatyanyāṃśca skandhān
pratisandadhātīti

parikalpyate, sa tādṛśo nāstyantarvyāpārapuruṣa: | evaṃ
tūktaṃ bhagavatā-"asti karmāsti

-------------------

tarhi ? anyathāpi | kathamiti ? vāto vāti, devo
varṣatītyādi | tathā ārāmaṃ praviśāmyudyānaṃ

cetyādi | samprajānaṃstu samyak cittena prajānāti-mātu:
kukṣiṃ praviśāmītyevamādi: | yadi

samyak prajānāti, kathaṃ kliṣṭenaiva pratibandho
vyavasthāpyate ? mātṛsnehādiyogāt kliṣṭaṃ

cittaṃ bhavati |

apara āha-mātu: kukṣiṃ praviśata evaṃ viparītau
saṃjñāvidhamokṣāviti | upapannāmātrā-

vasthāyāmetad bhavati-vāto vāti yāvadvṛkṣamūlaṃ
copasarpāmi, kuḍyamūlaṃ ceti, tiṣṭhato'pyeṣu

tiṣṭhāmīti, niṣkrāmato'pyebhyo niryāmītyevamādi |

tatra prathameti vistara: | cakravartina:, yeyaṃ "samprajānan
viśatyeka:" iti | dvitīyā

pratyekabuddhasya, yeyaṃ "tiṣṭhatyapara:" iti | tṛtīyā
buddhasya, yeyaṃ "niṣkrāmatyapi" iti |

atrāpi bhāvinyeti | te na cakravartyādayastadānīmiti
kṛtvā | ta evaṃ tvete cakravartyādaya

iti | paryāyamātrametaduktam | arthastu sa evetyabhiprāya:
||16-17||

@342

vipāka:, kārakastu nopalabhyate ya imāṃśca
skandhānnikṣipati anyāṃśca skandhān pratisanda-

dhātyanyatra dharmasaṃketāt | tatrāyaṃ dharmasaṃketo
yadutāsmin satīdaṃ bhavatīti vistareṇa

pratītyasamutpāda:" ( ) |

kīdṛśastarhyātmā na pratiṣidhyate ?

skandhamātraṃ tu,

yadi tu skandhamātramevātmeti upacaryate, tasyāpratiṣedha: |
evaṃ tarhi skandhā

eva lokāntaraṃ sañcarantīti prāptam, skandhamātraṃ tu
nātra sañcaratīti |

kleśakarmābhisaṃskṛtam |

antarābhavasantatyā kukṣimeti pradīpavat ||18||

kṣaṇikā hi skandhā:, teṣā sañcarituṃ nāsti śakti: |
kleśaistu paribhāvitaṃ

karmabhiśca kleśamātramantarābhavasaṃjñikayā santatyā
mātu: kukṣimāyāti | tadyathā-

pradīpa: kṣaṇiko'pi santatyā deśāntaramiti nāstyeṣa
doṣa: |

tasmāt siddhametad-satyapyātmani kleśakarmābhisaṃskṛta:
skandhānāṃ santāno

mātu: kukṣimāpadyata iti ||18||

sa puna:-

yathākṣepaṃ kramād vṛddha: santāna: kleśakarmabhi: |

paralokaṃ punaryāti,

na hi sarvasya skandhasantānasyākṣepastulyo bhavati;
āyuṣyasya karmaṇo bhedāt |

ato yasya yāvānākṣepastasya tāvatī vṛddhi: krameṇa
bhavati |

kena krameṇa ?

"kalalaṃ prathamaṃ bhavati kalalājjāyate'rbuda: |

arbudājjāyate peśī peśīto jāyate ghana: ||

ghanāt praśākhā jāyante keśaromanakhādaya: |

indriyāṇi ca rūpīṇi vyañjanānyanupūrvaśa: || ( )

ityāryā: | etā: pañca garbhāvasthā:
kalalārvudapeśīghanapraśākhāvasthā: |

-------------------

saṅketo hetuphalasambandhavyavasthā |

"klevaśakarmābhisaṃskṛtam" iti
kleśakarmaparibhāvitamityartha: |

"pradīpavat" iti | `santatinyāyasañcāri skandhapañcakam,
kṣaṇikatvāt, pradīpavat'

iti darśayati ||18||

"yathākṣepam" iti | ākṣepastāvat kālaprabandha: | etacca
viśeṣaṇamāyuṣyasyāyu:-

saṃvarttanīyasya karmaṇo bhedāt |

vyañjanānyanupūrvaśa iti | vyañjanāni
cakṣurādyadhiṣṭhānāni, tairhi cakṣurādīnyabhivyajyante
|

@343

tasya khalu kālāntareṇa paripākaprāptasya
garbhaśalyasyābhyantarāt mātu: kukṣau

karmavipākajā vāyavo vānti, ye taṃ garbhaśalyaṃ
samparivartya mātu: kāyādadharadvārābhi-

mukhamavasthāpayanti | sa krūrapurīṣapiṇḍa ivātimātraṃ
sthānāt pracyuto du:khaṃ samparivarttayate |

yadi puna: kadācinmāturāhāravihārikriyāpacāreṇa
pūrvakarmāparādhena garbha eva

vyāpādaṃ prāpnoti, tata enaṃ tajjñā: striya:
kumārabhṛtyakā vā sukhoṣṇena sarpistailena

supiṣṭena śālmalīkalkenānyena vā hastamabhyajya
tīkṣṇaṃ tanukaṃ cātra śastrakamupanibadhya

tasmin varcaskūpa ivogradurgandhāndhakārasamalapalvale
subahukrimikulasahasrāvāse

nityasrāviṇi satatapratikriye
śukraśoṇitalasikāmalasaṃklinnakvathitapicchile

paramabībhatsadarśane chidratanucarmāvacchādite
pūrvakarmavipākaje tasmin kāyanāḍīvraṇe

hastaṃ praveśyāṅgamaṅgaṃ nikṛtyādhyāharanti | sa
cāpyaparaparyāyavedanīyena karmaṇā pūrvakeṇa

kāmapi gatiṃ nīyate |

atha puna: svastiṃ prajāyate, tata enaṃ mātā
putrabhilāṣiṇī tatparicārikā vā

striya: sadyojātakaṃ taruṇavraṇāyamānātmānaṃ
śastrakṣārāyamāṇasaṃsparśābhyāṃ pāṇibhyāṃ

parigṛhya snāpayanti, stanyena sarpiṣā vāpyāyayanti,
audārikaṃ cāhāramāhartuṃ krameṇābhyā-

sayanti | tasya vṛddheranvayādindriyāṇāṃ paripākāt
punarapi kleśā: samudācaranti, karmaṇi

copacayaṃ gacchanti | sa tai: kāyasya
bhedādantarābhavasantatyā pūrvavat paralokaṃ punaryāti |

ityanādibhavacakrakam ||19||

etena prakāreṇa kleśakarmahetukaṃ janma taddhetukāni puna:
kleśakarmāṇi tebhya:

punarjanmetyanādibhavacakrakaṃ veditavyam | ādau hi
parikalpyamāne tasyāhetukatvameteṣu sajyeta | sati
cāsyāhetukatve

-------------------

tasmin varca: kūpa iveti | tasmin kāyanāḍīvraṇe |
nindāvacanametat | nāḍīvraṇa iva

nāḍīvraṇa iti | ugro durgandha: ugradurgandha: |
andhakāraścāsāvālokarahitatvāt | samalānāṃ ca

palvalo'sau palvala iveti kṛtvā, tasmin satatapratikriye
nityakarttavyaśauce | śukreṇa pauṃsnena |

śoṇitena straiṇena | lasīkayā dravaviśeṣalakṣaṇayā,
malena saṃklinne samantāt klinne | viklinne

viśeṣeṇa klinne kvathite pūtau picchile ca tasmin hastau
sampraveśyāṅgamaṅgaṃ hastapādādikaṃ

nikṛtya chitvā adhyāharanti adhyākarṣayanti |

taruṇaṃ vraṇaṃ sarujam,
taruṇavraṇamivātmānamācaraṃ^staruṇavraṇāyamāna:,
taruṇavraṇāyamāna

ātmā'syeti taruṇavraṇāyamānamātmānaṃ bālakam,
śastraṃ ca kṣāraṃ ca śastrakṣāram, tadivātmāna-

mācaran śastrakṣārāyamāṇa:, śastrakṣārāyamāṇa:
saṃsparśo'nayoriti śastrakṣārāyamāṇasaṃsparśau
pāṇī,

tābhyāṃ parigṛhya snāpayanti; tasya
vṛddheranvayādanugamāt |

tasyāhetukāmiti | āderahetukatvam | sati cāsyāhetukatve |
tadvadeva sarvamahetukaṃ

@344

sarvamevedamahetukaṃ prādu:syāt | dṛṣṭaṃ cāṅkurādiṣu
bījādīnāṃ sāmarthyaṃ deśakālaprati-

niyamādagnyādīnāṃ vā pākajādiṣviti nāsti nirhetuka:
prādurbhāva: |

nityakāraṇāstitvavāda: prāgeva paryudasta: |
tasmānnāstyeva saṃsārasyādi: |

antastu hetukṣayād yukta: | hetvadhīnatvājjanmano
bījakṣayādivāṅkurasyeti ||19||

ya eṣa skandhasantāno janmatrayāvastha upadiṣṭa:,

sa pratītyasamutpādo dvādaśāṅgastrikāṇḍaka: |

tatra dvādaśāṅgāni-avidyā, saṃskārā:, vijñānam,
nāmarūpam, ṣaḍāyatanam,

sparśa:, vedanā, tṛṣṇā, upādānam, bhava:, jāti:,
jarāmaraṇaṃ ca |

trīṇi kāṇḍāni
pūrvāparāntamadhyānyatītānāgatapratyutpannāni janmāni |

kathameṣu trikāṇḍeṣu dvādaśāṅgāni vyavasthāpyante ?

pūrvāparāntayordve dve, madhye'ṣṭau,

avidyā saṃskāraśca pūrvānte, jātirjarāmaraṇaṃ
cāparānte | śeṣāṇyaṣṭau madhye |

kiṃ punaretānyaṣṭāṅgāni sarvasyāṃ jātau bhavanti ?
netyāha | kasya tarhi ?

paripūriṇa: ||20||

paripūro'syāstīti paripūrī, ya etāni
sarvāṇyevāvasthāntarāṇi spṛśati so'tra

pudgalo'bhipreta:, na tu yo'ntarāla eva mriyate | nāpi
rūpārūpyāvacara: | tathā hi mahā-

nidānaparyāyasūtre kāmāvacara eva pudgalo nirdiṣṭa:;
"vijñānaṃ cedānanda mātu: kukṣiṃ

nāvakrāmet" ( ) iti vacanāt |

-------------------

prādu:syāt | dṛṣṭaṃ cāṅkurādiṣu bījādīnāṃ
sāmarthyam | aṅkuranālakāṇḍapatrādiṣu bījāṅkura-

nālakāṇḍādīnāṃ sāmarthyamutpādanāya | kasmāt ?
deśakālapratiniyamāt | deśakālayostu

pratiniyamāt | tatra deśapratiniyamo bījādisambaddha eva
deśa utpatte: | kālapratiniyamo bījāntara-

mutpatte: | agnyādīnāṃ
vāgniśītoṣṇābhighātacakṣurādīnāṃ pākajādiṣu
pākajasukhadu:kha-

śabdacakṣurvijñānādiṣu dṛṣṭaṃ sāmarthyam;
deśakālapratiniyamāt | yadi hi nirhetuka: prādurbhāva:

syāt, bījādīnāmaṅkurādiṣu agnyādīnāñca pākajādiṣu
deśakālapratiniyamenotpattiṃ prati sāmarthyaṃ

na syāt | sarvaṃ sarvatra sarvadotpadyeta | na caivaṃ
dṛṣṭam, ityato nāsti nirhetuka: prādurbhāva: |

nityakāraṇāstitvavāda: prāgeva paryudasta:; "neśvarāde:
kramādibhi:" (abhi^ ko^ 2.65)

iti vacanāt ||19||

śeṣāṇyaṣṭau madhya iti |
vijñānanāmarūpaṣaḍāyatanasparśavedanātṛṣṇo-
pādānabhavāṅgāni |

nāpi rūpārūpyāvacara iti | rūpāvacarasya
vijñānāṅgakāla eva nāmarūpaṣaḍāyatanāṅgayo:

sadbhāvāt | na madhye'ṣṭāvaṅgāni; ārūpyavācarasya ca
nāmarūpaṣaḍāyatanāṅgayorabhāvāt | mahā-

nidānaparyāyasūtre "vijñānaṃ cedānanda mātu: kukṣiṃ
nāvakrāmedapi tu tannāmarūpaṃ kalalatvāyābhi-

sammūrchet, no bhadanta" ityādi tat sūtraṃ paṭhyate |
mātu: kukṣyavakramaṇaṃ hi kāmadhātāveveti |

saphalahetukayo: pūrvāparāntayorgrahaṇāditi |
yathākramametat-pūrvāntasya saphalasya grahaṇād,

@345

yadā tu dvividha: pratītyasamutpāda ucyate-paurvāntikaśca,
aparāntikaśceti;

tadā saptāṅgāni paurvāntiko yāvadvedanānta:,
pañcāparāntika:; saphalahetukayo: pūrvāparānta-

yorgrahaṇāt ||20||

atha ka ime'vidyādaya: ?

pūrvakleśā daśā'vidyā,

yā pūrvake janmani kleśāvasthā, sehāvidyetyucyate;
sāhacaryāt, tadvaśena teṣāṃ

samudācārācca | rājāgamanavacane
tadanuyātṛkāgamanasiddhavat |

saṃskārā: pūrvakarmaṇa: |

`daśa' iti varttate | pūrvajanmanyeva yā
puṇyādikarmāvasthā seha saṃskārā ityucyante,

yasya karmaṇa iha vipāka: |

sandhiskandhāstu vijñānam, mātu: kukṣau pratisandhikṣaṇe
pañca skandhā vijñānam |

nāmarūpamata: param ||21||

prāk ṣaḍāyatanotpādāt,

sandhicittāt pareṇa yāvat ṣaḍāyatanaṃ notpadyate
sā'vasthā nāmarūpaṃ tāvat

ṣaḍāyatanamityucyate | prākcaturāyatanotpādāditi vaktavye
ṣaḍāyatanavacanaṃ tadā tadvya-

vasthāpanāt ||21||

tatpūrvaṃ trikasaṅgamāt |

-------------------

aparāntasya ca sahetukasya grahaṇāditi | tatra pūrvānte
heturavidyā saṃskāraśca, tasya phalaṃ

pañcāṅgāni-vijñānaṃ yāvadvedaneti | aparānte
jātirjarāmaraṇaṃ ceti, phalaṃ tasya trīṇyaṅgāni

hetavastṛṣṇopādānabhavā: | tadeva saptāṅgāni
paurvāntika:, pañcāṅgānyaparāntika iti vyākhyātaṃ

bhavati ||20||

atha ka ime'vidyādaya iti | kimavidyaiva kevalā, utāho sarve
kleśā:, āhosvit

kleśāvasthā-iti sandehe pṛcchati | sāhacaryāditi |
yasmādavidyāsahacāriṇa: kleśā: | tadvaśena

teṣāṃ samudācārācca | yasmāccāvidvyāvaśena teṣāṃ
kleśānāṃ samudācāra: sa punastadanuvṛtti: |

mūḍhasya hi kleśasamudācāra:, nāmūḍhasya |
rājagamanavacana iti vistara: | sāhacaryāt tadvaśena

teṣāṃ samudācārāt, tadvadetat |
tadevamavidyāvaśādavidyāṅga: kleśadaśetyartha: |
tasmāduktam-

"pūrvakleśā daśāvidyā" iti, na tūktam-pūrvāvidyā
daśāvidyeti |

puṇyādikarmāvastheti | puṇyāpuṇyakarmāvasthetyartha:
||21||

prāk caturāyatanotpādāditi vaktavya iti | mana:
kāyāyatanayorupapattibhava evotpādāt |

tadā tadvyavasthāpanāditi | cakṣurādyāyatanotpattikāle
kāyamana āyatanayorvyavasthāpanādityartha: |

"tatpūrvaṃ trikasaṅgamāt" iti | tat ṣaḍāyatanāṅgaṃ
prāk trikasaṅgamāt, prāgindriya-

viṣayavijñānatrikasaṅgamāt |
prāgindriyaviṣayavijñānatrikasannipātādityartha: ||

@346

utpanne ṣaḍāyatane sāvasthā tāvat ṣaḍāyatanamityucyate
yāvadindriya-viṣaya-

vijñānatrikasannipāta: |

sparśa: prāk sukhadu:khādikāraṇajñānaśaktita: ||22||

trayāṇāṃ sannipātāt sparśo bhavati | sa
yāvadvedanātrayakāraṇaparicchedena bhavati

sā'vasthā sparśa ityucyate ||22||

paricchedasāmarthye sati-

vitti: prāṅmaithunāt,

vedanāvasthā yāvanmaithunarāgo na samudācarati |

tṛṣṇā bhogamaithunarāgiṇa: |

kāmaguṇamaithunarāgasamudācārāvasthā tṛṣṇetyucyate,
yāvanna tadviṣayaparyeṣṭimāpadyate |

upādānaṃ tu bhogānāṃ prāptaye paridhāvata: ||23||
yasyāmavasthāyāṃ viṣayaprāptaye paryeṣṭimāpanna:
sarvato dhāvati, asāvavasthā

upādānamityucyate ||23||

tathā ca paridhāvan-

sa bhaviṣyadbhavaphalaṃ kurute karma tad bhava: |

sa viṣayāṇāṃ prāptiheto: paridhāvan paunarbhavikaṃ
karmopacinoti so'sya bhava: |

tena hi karmaṇā punarita: pracyutasyāyatyāṃ
pratisandhirbhavati |

-------------------

"sparśa: prāk" iti | ṣaḍindriyaviṣayavijñānasannipāta:
sparśo jātāvasthāyāṃ

vyavasthāpyate; paripūrṇaṣaḍāyatanasannipātasadbhāvāt |
ā kuta: ? prāk sukhadu:khāsukha-

vedanākāraṇeṣu | "jñānaśaktita:" | sa bālo yāvat
sukhāyā vedanāyā etat kāraṇam, adu:khā-

sukhāyāścaitat kāraṇam-iti paricchede na śakto bhavati
sāvasthā sparśa ityucyate | tathā hi

bālako'gnimapi spṛśed-du:khasyaitat kāraṇamityaparicchindan
||22||

paricchede sāmarthye sati "vitti:" vedanetyartha: | ā kuta: ?
"prāṅmaithunāt" | yāvat

maithunarāgo na samudācarati sāvasthā vedanetyucyate |
vedanāprakarṣiṇī hi sāvasthā vedanā;

kāraṇavedānāt |

"tṛṣṇā bhogamaithunarāgiṇa:" iti | bhogeṣu
rūpādikāmaguṇalakṣaṇeṣu maithune ca

lokapratīte rāgiṇa: pudgalasya tadrāgasamudācarāvasthā
tṛṣṇetyucyate | paryeṣṭimāpanna iti | `eṣa'

(mā^ dhā^ 1.399) ityetasya dhātoretadrūpam |

upādīyate viṣaya ātmabhāvo'nenetyupādānam, caturvidha:
kleśa: sāvasthopādāna-

mityucyate ||23||

"sa bhaviṣyadbhavaphalam" iti | sa paridhāvato nirdeśa:,
bhaviṣyadbhava: phalamasyeti

bhaviṣyadbhavaphalam | "karma" paunarbhavikamityartha: |
"tadbhava:" iti | bhavatyaneneti bhava:

karmaparyāya: |

@347

yo'sau

pratisandhi: punarjāti:

yadeveha vijñānāṅgaṃ tadevāsyānyatra janmani jāti: |

tata ūrdhvam-

jarāmaraṇamā vida: ||24||

jāte: pareṇa yāvadvedanāvasthā jarāmaraṇam | yānyeveha
catvāryaṅgāni-nāmarūpa-

ṣaḍāyatanasparśavedanā:, tānyevānyatra
jarāmaraṇamityetāni dvādaśāṅgāni ||24||

sa caiva pratītyasamutpādaścaturvidha ucyate-kṣaṇika:,
prākarṣika:, sāmbandhika:,

āvasthikaśca |

kathaṃ kṣaṇika: ? ekasmin khalvapi kṣaṇe dvādaśāṅgāni

bhavanti | tadyathā-

lobhavaśena prāṇinaṃ jīvitād vyaparopayet, yo moha:
sā'vidyā, yā cetanā te saṃskārā:,

vastuprativijñaptirvijñānam, vijñānasahabhuvaścatvāra:
skandhā nāmarūpam, nāmarūpe

vyavasthāpitāni indriyāṇi ṣaḍāyatanam |
ṣaḍāyatanābhinipāta: sparśa:, sparśānubhavanaṃ vedanā,
yo lobha: sa tṛṣṇā tatsamprayuktāni paryavasthānāni
upādānam, tatsamutthitaṃ

kāyavākkarma bhava:, teṣāṃ dharmāṇāmunmajjanaṃ jāti:,
paripāko jarā, bhaṅgo maraṇamiti |

punarāhu:-kṣaṇika: sāmbandhikaśca yathā
prakaraṇeṣu-"pratītyasamutpāda:

katama: ? sarve saṃskṛtā dharmā:" iti |

-------------------

"jarāmaraṇamā vida:" iti | ā vida: ā vedanāṅgāt |
jarāmaraṇaṃ nāmarūpādi-

caturaṅgasvabhāvam | vineyajanodvejanārthaṃ bhagavatā
jarāmaraṇaśabdena catvāryaṅgānyuktāni-"yo

bhikṣavo rūpasyotpāda: | evaṃ yāvad vijñānasya" ( ) iti
||24||

kṣaṇika: | kṣaṇe bhava:, kṣaṇo'syāstīti vā kṣaṇika: |
prakarṣeṇa dīvyati carati vā

prākarṣika: prabandhayukta ityartha: | evaṃ sāmbandhika:
hetuphalasambandhayukta ityartha: | eva-

māvasthika: dvādaśapañcaskandhikā avasthā ityartha: |
vijñānasahabhuva iti vistara: | rūpamatra

sahabhūrvijñaptyavijñaptyādi | saṃjñādiskandhatrayaṃ
nāma | nāmarūpavyavasthitāni indriyāṇi tatprati-

baddhavṛttitvādindriyāṇām | āśrayatvena vā tāni nāmni
vyavasthitāni iti | ṣaḍāyatanābhinipāta:

sparśa iti | cakṣurādīnāṃ svasmin viṣaye
pravṛttirabhinipāta: | sa tu sambhavata: | yasya
tadānīmabhi-

nipāta: sambhavati sa tasya sparśa iti veditavya: |
tatsamprayuktāni paryavasthānānyupādānam |

tayā tṛṣṇayā samprayuktānyāhrīkyānapatrāpyādīni
paryavasthānāni tadupādānam | tatsamutthamiti |

tṛṣṇāsamuttham | cetanāsamutthamityapare |
unmajjanamutpāda: paripāko jareti | phalākṣepasāmarthyopa-

ghāta: | pūrvakṣaṇāpekṣayā vā | bhaṅgo maraṇamiti |
tatkṣaṇavināśa: | bhaṅgābhimukhyaṃ bhaṅga ityapare |

kṣaṇika: sāmbandhikaśca yathāprakaraṇeṣviti | kathaṃ
prakaraṇeṣu-"pratītyasamutpāda: katama: ?

sarve saṃskṛtā dharmā:" iti ? tatra saṃskṛtānāṃ
dharmāṇāṃ vināśayogāt kṣaṇika:

@348

āvasthiko dvādaśa pañcaskandhikā avasthā
nirantarajanmatrayasambaddhā: | sa eva

prākarṣika: |

eṣāṃ katamo'yamabhipreto bhagavata: ?

āvasthika: kileṣṭo'yam

yadyaṅgamaṅgaṃ pañca skandhā: kiṃ kāraṇamavidyādīneva
dharmān kīrttayati sma ?

prādhānyāttvaṅgakīrtanam |

avidyāpradhānāmavasthāmavidyāṃ jagāda
saṃskārapradhānāṃ saṃskārān yāvajjarāma-

raṇamityadoṣa: |

kiṃ puna: kāraṇaṃ sūtre dvādaśāṅga ukta:,
prakaraṇeṣvanyathā "pratītyasamutpāda:

katama: ? sarve saṃskṛtā dharmā:" iti ? ābhiprāyika:
sūtre, lākṣaṇiko'bhidharme |

tathāvasthika: kṣaṇika: prākarṣika: sāmbandhika:
sattvākhyo'sattvākhyaśceti bheda: |

kimarthaṃ puna: sūtre sattvākhya eva ?

pūrvāparāntamadhyeṣu sammohavinivṛttaye ||25||

ata eva ca trikāṇḍa: | tatra pūrvāntasammoho yata iyaṃ
vicikitsā-`ko

nvahamabhūvamatīte'dhvani, āhosvinnābhūvaṃ kathaṃ
nvahamabhūvam' iti | aparāntasaṃmoho

yata iyaṃ vicikitsā-`kiṃ nu bhaviṣyāmyanāgate'dhvani' iti
vistara: | madhyasaṃmoho

yata iyaṃ vicikitsā-`kiṃsvididaṃ ke santa: ke bhaviṣyāma:'
iti |

-------------------

pratītyasamutpāda: | hetuphalabhūtobhayakṣaṇasambandhāt
sāmbandhika: | nirantarajanmatraya-sambaddhā iti |

dvādaśapañcaskandhikā avasthā
atītānāgatapratyutpannajanmasambaddhā: | āvasthika:

pratītyasamutpāda: | nirantaragrahaṇaṃ
trikāṇḍaprasiddhyartham | sa eva prākarṣika iti | sa
evāvasthika:

prakarṣayogāt prākarṣika:;
anekakṣaṇikatvādanekajanmikatvādvā |

ābhiprāyika iti | abhiprāye bhava ābhiprāyika: |
vineyābhiprāyavaśāt tathā deśita

ityartha: | lākṣaṇiko'bhidharme lakṣaṇapradhānatvāt |
prakaraṇeṣu hi sarvasaṃskṛtagrahaṇāt sattvā-

sattvākhya: pratītyasamutpāda: ukta:;
sarvasaṃskṛtahetutvayogāt |

vineyasammohavinivṛttihetu: sattvākhya eva dvādaśāṅga:
pratītyasamutpādo deśita: |

ata āha-"pūrvāparāntamadhyeṣu sammohavinivṛttaye" iti |
ata eva ca trikāṇḍa iti |

kāṇḍa iti bhāga: | ko nvahamabhūvamiti | devo manuṣya iti
vā | kathaṃ nvahamabhūvamiti | kena

prakāreṇa kayā yuktyetyartha: | kiṃ nu
bhaviṣyāmyanāgate'dhvanīti vistara: | kiṃ nu bhaviṣyāmya-

nāgate'dhvani, āhosvinna bhaviṣyāmi, ko nu bhaviṣyāmi,
kathaṃ nu bhaviṣyāmīti | kena

prakāreṇa kayā yuktyetyartha: | kiṃsvididamiti |
ātmabhāvadravyamanveṣate-kathaṃsvididamiti,

kena prakāreṇa kayā yuktyeti, tadevātmabhāvadravyaṃ
nāvadhārayati | ke santa iti | ke vayamidānīṃ

vidyamānā: | ke bhaviṣyāma iti evaṃ nāvadhārayati |

@349

etasya trividhasya sammohasya vyāvarttanārthaṃ sattvākhya
eva trikāṇḍaśca pratītya-

samutpāda upadiṣṭa: sūtre, yathākramamavidyā
saṃskārāśca jātirjarāmaraṇaṃ ca vijñānaṃ yāvad

bhavaśca | tathā hi sūtre evoktam-"yataśca bhikṣavo
bhikṣuṇā pratītyasamutpādaśca

pratītyasamutpannāśca dharmā evaṃ yathābhūtaṃ samyak
prajñayā dṛṣṭā bhavanti | sa na pūrvānte

pratisarati-kiṃ nvahamabhūvamatīte'dhvani" iti vistara: |

tṛṣṇopādānabhavā
apyaparāntasammohavyāvartanārthamityapare | tasyaiva hyete
hetava

iti ||25||

sa punareṣa dvādaśāṅga: pratītyasamutpādastrisvabhāvo
veditavya: kleśakarmavastūni |

tatra-

kleśāstrīṇi,

trīṇyaṅgāni kleśasvabhāvāni-avidyātṛṣṇopādānāni |

dvayaṃ karma,

aṅgadvayaṃ karmasvabhāvam-saṃskārā:, bhavaśca |

sapta vastu,

saptāṅgāni
vastusvabhāvāni-vijñānanāmarūpaṣaḍāyatanasparśa-
vedanājātijarā-

maraṇāni; kleśakarmāśrayatvāt | yathā ca vastu
saptāṅgāni,

-------------------

sūtre yathākramamiti | avidyā saṃskārāśca
pūrvāntasammohavyāvarttanārtham | jātirjarāmaraṇaṃ

cāparāntasammohavyāvarttanārtham | vijñānaṃ
yāvadbhavaśca madhyasammohavyāvarttanārthamiti | tathā hi

sūtra evoktamiti vistara: | sūtre'pyevameva darśitamiti |
sūtreṇa svavyākhyānaṃ samarthayati | sa

na pūrvāntaṃ pratisarati, kiṃ nvahamabhūvamatīte'dhvanīti
vistara: | sa na pūrvāntaṃ pratidhāvati | kiṃ

nvahamabhūvamatīte'dhvanīti
pratītyasamutpādayathābhūtadarśanena naivamatīte'dhvani
sammuhyata ityartha: |

vistaraśabdena sa nāparāntaṃ pratisarati, kiṃ nu
bhaviṣyāmyanāgate'dhvanīti vistara: | tathā na sa

madhyāntaṃ pratisarati, kiṃsvididamiti vistara: |

tṛṣṇopādānabhavā apīti | sarve tṛṣṇopādanabhavā
aparāntasammohavyāvarttanārtham, na

madhyasammohavyāvarttanārtham | yathā pūrvamupadiṣṭaṃ
vijñānaṃ yāvadbhavaśceti | kā punaratra yukti: ?

ityāha-tasyaiva hyete hetava iti | yasmādaparāntasyaivaite
hetava iti ||25||

kleśakarmāśrayatvāditi | vijñānādīni saptāṅgāni
vastūnyadhiṣṭhānāni kleśakarmaṇā-

mityartha: |

"phalaṃ tathā" iti | saptaivāṅgāni
vijñānanāmarūpaṣaḍāyatanasparśavedanāṅgānyavidyā-

saṃskārāṇāṃ phalāni | jātirjarāmaraṇaṃ ca
tṛṣṇopādānabhavānāṃ phalāni | pañca hetubhūtānīti |

avidyāsaṃskāratṛṣṇopādānabhavā: |
karmakleśasvabhāvatvāditi | avidyātṛṣṇopādānāni

kleśasvabhāvāni, saṃskārā: bhavāśca karmasvabhāvā: |

@350

phalaṃ tathā |

saptaivāṅgāni phalabhūtāni | śeṣāṇi pañca
hetubhūtāni; karmakleśasvabhāvatvāt |

kiṃ puna: kāraṇaṃ madhye phalahetū viśālitau ? vastuna:
pañcadhā bhedāt | kleśasya

ca dvidhā | anāgate'dhvani phalaṃ saṃkṣiptaṃ dvidhā
bhedāt | atīte'dhvani hetu: saṃkṣipta:;

ekamukhakleśopadeśāditi |

phalahetvabhisaṃkṣepo dvayormadhyānumānata: ||26||

madhyenaiva hi pūrvāntāparāntayorapi hetuphalavistara:
śakyo'numātumiti nokta: |

punaraparātmakaṃ hi yatnaṃ mā kāryamiti ||26||

yadi khalu dvādaśāṅga eva pratītyasamutpāda:, evaṃ
satyavidyāyā anupadiṣṭa-

hetukatvādādimān saṃsāra: prāpnoti, jarāmaraṇasya
cānupadiṣṭaphalatvādantavān | aṅgāntaraṃ

vā punarupasaṅkhyātavyaṃ
tasyāpyanyasmādityanavasthāprasaṅga: ? nopasaṅkhyātavyam;
yasmādu-

padarśito'tra bhagavatā-

kleśāt kleśa: kriyā caiva tato vastu tata: puna: |

vastu kleśāśca jāyante bhavāṅgānāmayaṃ naya: ||27||

kleśāt kleśo jāyate-tṛṣṇāyā upādānam |

kleśāt karma-upādānād bhava:, avidyāyāśca saṃskārā: |
karmavastu-

saṃskārebhyo vijñānam, bhavācca jāti: | vastuno
vastu-vijñānānnāmarūpaṃ yāvat sparśād

vedanā, jāteśca jarāmaraṇam | vastuna:
kleśa:-vedanāyāstṛṣṇeti |

yasmādeṣa nayo vyavasthito bhavāṅgānām, tasmādavidyāpi
kleśasvabhāvā vastuna:

kleśādveti jñāpitaṃ bhavati | vedanāvaśācca
jarāmaraṇavastuna: puna: kleśo bhāvīti nātra

-------------------

vastuna: pañcadhā bhedāditi |
vijñānanāmarūpaṣaḍāyatanasparśavedanā iti | kleśasya
ca

dvidheti | tṛṣṇopādānamiti | anāgate'dhvani phalaṃ
saṃkṣiptaṃ dvidhā bhedāditi | jātirjarāmaraṇamiti |

atīte'dhvani hetu: saṃkṣipta ekamukhakleśopadeśāt |
avidyāmukhakleśopadeśādityartha: | na

punaranāgate'dhvani phalameva pañcadhā viśālitam, atīte
cādhvani naivaṃ dvidhā heturviśālita

iti ||26||

yasmādupadarśito'tra bhagavateti | ka: ? "kleśāt kleśa:"
ityevamādika: "bhavāṅgā-

nāmayaṃ naya:" |

"tato vastu" iti | tata: kriyāyā: | "tata: puna: vastu" iti |
tato vastuna: vastu |

"kleśāśca jāyante" iti | vastuna ityadhikṛtam | jāyanta
ityatretikaraṇo'dhyāhārya: | vastuna:

kleśādveti jñāpitamiti | iti kleśo vastuna utpadyamāno
dṛṣṭa:-vedanāyāstṛṣṇeti | kleśādapi

tathā dṛṣṭa:-tṛṣṇāyā upādānamiti | avidyā ca
pūrvāntarasarvakleśasvabhāvākhyātā | tad

yadyupādānam, tṛṣṇāyāstadutpadyata iti gamyate | atha
tṛṣṇā, tadvastuna utpadyata iti gamyate |

@351

puna: kiñcidupasaṃkhyeyam; "evamasya kevalasya mahato
du:khaskandhasya samudayo bhavati"

( ) iti vacanāt | anyathā hi kimasya sāmarthyaṃ syāt !

ayoniśomanaskārahetukā'vidyoktā sūtrāntare |

avidyāhetukaścāyoniśomanaskāra: | sa
cehāpyupādānāntarbhūtatvādukto bhavatīti

apare |

kathamayoniśomanaskārasyopādāne'ntarbhāva: ? yadi
samprayogata:, tṛṣṇā'vidya-

yorapi tasyāntarbhāva: prāpnoti | satyapi cāntarbhāve
kathamayoniśomanaskāro heturavidyāyā

iti vijñāpitaṃ bhavati | yadi hyantarbhāvenaiva
hetuphalabhāvo vijñāyate, tṛṣṇā'vidyayorapi

tarhi tatrāntarbhāvādaṅgāntaratvaṃ śakyamakarttum |

-------------------

tasmādavidyā kleśasvabhāvā satī vastuna: kleśādveti
jñāpitaṃ bhavati | jarāmaraṇaṃ caturaṅgasvabhāvaṃ

vastviti vyākhyātam | vastunaśceha kleśa utpadyamāno
dṛṣṭa:-vedanāpratyayā tṛṣṇeti | tasmāt

tata: kleśo bhāvī bhaviṣyatīti jñāpitaṃ bhavati, nātra
puna: kiñcidupasaṃkhyeyameva jñāpitatvāt |

kathaṃ punarevaṃ nayo darśita iti gamyate ? ityāha-evamasya
kevalasya mahato du:khaskandhasya

samudayo bhavatīti vacanāt | anyathā hi kimasya sāmarthye
syāditi | yadyayaṃ yathokto nayo na

syāt-"kleśāt kleśa: kriyā caiva tato vastu tata: puna:
vastu kleśāśca jāyante" iti,

etāvadeva brūyāt-avidyāpratyayā: saṃskārā
yāvajjātipratyayā jarāmaraṇaśokaparidevadu:kha-

daurmanasyopāyāsā: sambhavantīti | idaṃ na
brūyāt-"evamasya kevalasya mahato du:khaskandhasya

samudayo bhavati" iti | samudaya:, utpāda ityanarthāntaram |
tasmād yathoktaprakārābhidyotakasya

sāmarthyamiti gamyate |

ayoniśomanaskārahetukā'vidyoktā sūtrāntara iti |
sahetusapratyayasanidānasūtre |

katham-"avidyā bhikṣava: sahetukā sapratyayā sanidānā |
kaśca bhikṣavo'vidyāyā hetu:,

ka: pratyaya:, kiṃ nidānam ? avidyāyā
bhikṣavo'yoniśomanaskāro hetu:, ayoniśomanaskāra:

pratyaya:, ayoniśomanaskāro nidānam" ( ) iti sūtre vacanāt
| avidyāhetukaścāyo-

niśomanaskāra iti | sūtrāntara ukta ityadhikṛtam | "cakṣu:
pratītya rūpāṇi cotpadyate,

āvilo manaskāro mohaja:" ( ) iti sūtre vacanāt | kimarthaṃ
tasyehāvacanam ? kathaṃ ca

nāṅgāntaraṃ bhavati ? ityata āha-sa
cehāpyupādānāntarbhūtatvādukto bhavatīti | sa ityāvilo

manaskāra: | iheti pratītyasamutpādasūtre | kathamukta: ?
upādānāntarbhūtatvāt | tathā hi upādānaṃ

bhogānāṃ prāptaye kleśasamudācārāvasthā: | tatra
cāyoniśomanaskāro viparītacetasa ābhāgo-

'ntarbhūta ityukto bhavati, ato nāstyahetukatvamavidyāyā: |
na cāṅgāntaramupasaṃkhyātavyaṃ

dvādaśabhyo'vidyādibhya: | na cānavasthāprasaṅga:;
avidyāhetukatvādayoniśomanaskārasyeti |

apara iti | sthaviro vasubandhorācāryo manorathopādhyāya
evamāha |

ācārya āha-kathamiti vistara: |
kathamayoniśomanaskārasyopādāne'ntarbhāva: |

na hyayoniśomanaskāra upādānasvabhāva: | yadi samprayogata:
| yadyayoniśomanaskāra upādānena

@352

anya: punarāha-ayoniśomanaskāro heturavidyāyā ukta:
sūtrāntare | sa cāpi

sparśakāle nirdiṣṭa:-"cakṣu: pratītya rūpāṇi cotpadyate
āvilo manaskāro mohaja:"

iti | vedanākāle cāvaśyamavidyayā bhavitavyam;
"avidyāsaṃsparśajaṃ veditaṃ pratītyotpannā

tṛṣṇā" ( ) iti sūtrāntarāt | ? tadevaṃ sparśakāle
bhavannayoniśomanaskāro

vedanāsahavarttinyā avidyāyā: pratyayabhāvena siddha iti
nāstyahetukatvamavidyāyā: | na

cāṅgāntaramupasaṅkhyeyam | na cāpyanavasthāprasaṅga:;
tasyāpyayoniśomanaskārasya

punarmohajavacanādāvilo manaskāro mohaja iti |

-------------------

samprayujyate ityato bhagavato'syopādāne'ntarbhāva iṣyate |
tṛṣṇāvidyayorapi pratītyasamutpādāṅga-

yostasyāyoniśomaskārasyāntarbhāva: prāpnoti |
tṛṣṇāvidyābhyāmapi hyasau sampruyajyata iti |

tataścaivaivaṃ vaktavyaṃ syāt-sa
cehāpyavidyātṛṣṇopādānāntarbhūtatvādukto bhavatīti |
na tvevaṃ

vaktavyam-sa cehāpyupādānāntarbhūtatvādukto bhavatīti |
naivamupādānāntarbhāvāvadhāraṇaṃ karttavya-

mityabhiprāya: | satyapi cāntarbhāva iti | asambhavaṃ
tamapyantarbhāvamabhyupetya brūma: | kathamayoni-

śomanaskāro heturavidyāyā iti vijñāpitaṃ bhavati | nahi
tathā sūtre vacanamasti | yadi

hyantarbhāveneti vistara: | yadi
yasmādupādāne'ntarbhavatyayoniśomanaskāra:,
tasmādayoniśo-

manaskāro heturavidyā iti vijñāpitaṃ bhavati, na ca
tadaṅgāntaraṃ vaktavyam; upādānavacanādeva

tatsiddhe: | tṛṣṇāvidye api tarhyapādāne'ntarbhavata: |
atastayorapi tatrāntarbhāvādaṅgāntaratvaṃ

śakyamakartum; upādānavacanādeva tatsiddhe: | tṛṣṇāvidye
api tarhyapādāne'ntarbhavata: | asattayopi

tatrāntarbhāvādaṅgāntaratvaṃ śakyamakartum |
upādānavacanādeva tatsiddhe: | ukte ca pṛthak tṛṣṇā-

vidyāṅge | tasmādaparihāra eṣa: |

anya: punarāheti | bhadantaśrīlābha: | ayoniśomanaskāro
heturavidyāyā ukta: sūtrāntara

iti | sahetusapratyayasanidānasūtre | "avadyāpi bhikṣava:
sahetukā sapratyayā sanidānā" iti

vistareṇa | sa cāpi iti vistara: | sa cāpyayoniśomanaskāra:
sparśakāle nirdiṣṭa: | katham ?

ityāha-cakṣu: pratītya rūpāṇi cotpadyate āvilo manaskāro
mohaja iti | sparśakālo

yo'yaṃ cakṣurvijñanotpattikāla: | āvilo manaskāra:
ayoniśa:, pravṛttatvānmohajatvādvā |

mohajjāto mohaja iti | avidyāsaṃsparśajaṃ veditamiti |
avidyāsamprayuktāt saṃsparśājjātama- vidyāsaṃsparśajaṃ

veditam | yatra veditamavidyāsaṃsparśajam, avaśyaṃ
tatrāvidyā samprayujyate | na

hi veditamasamprayuktamavidyayā tṛṣṇāheturbhavati |
tadevaṃ sparśakāle bhavannayoniśomanaskāro

vedanāsahavarttinyā avidyāyā: pratyayabhāvena siddha iti |
jñāpitamidaṃ bhavati-ayoniśo-

manaskārahetukā'vidyeti ato nāstyahetukatvamavidyāyā: |
ayoniśomanaskārahetukatvāt |

na cāṅgāntaramupasaṃkhyeyaṃ dvādaśabhyo'nyat, yasmāt
sparśakāle bhavannayoniśomanaskāro vedanā-

sahavarttinyā avidyāyā: pratyayabhāvena siddha iti | na
cāpyanavasthāprasaṅga:, tasyāpyayoniśo-

manaskārasya punarmohajavacanāt āvilo manaskāro mohaja iti |
tadetaccakrakamuktaṃ bhavati-

ayoniśomanaskārādavidyā, avidyāyāścāyoniśomanaskāra
iti |

@353

tattarhyetadanyatroktamiha punarvaktavyam ? na vaktavyam |
kathamanucyamānaṃ gamyate ?

yuktita: | kayā yuktyā ? na hi niravidyā vedanā
tṛṣṇāyā: pratyayībhavatyarhatām, na

cāviparīta: sparśa: kliṣṭāyā vedanāyā:, na ca
punarniravidyasyārhato viparīta: sparśa:

ityanayā yuktyā |

atiprasaṅga evaṃ prāpnoti, yavād yuktyā sambhavati
tāvadanuktaṃ gamyata iti tasmānna bhavatyayaṃ parihāra: ?

acodyameva tvetad | avidyājarāmaraṇayo:
pareṇāṅgāntarānabhidhānāt saṃsāra-

-------------------

evaṃ puna: parihāramā cārya: sadoṣaṃ paśyaṃ^stasya
doṣasyābhivyaktyarthaṃ prasaṅgamārabhate-

tattarhīti vistara: | tadyathoktamayoniśomanaskāro
heturavidyāyā iti vistareṇa sūtrato yuktyā

vā, tarhītyarthāntaravivakṣāyām, idānīmartha iti
bhagavadviśeṣa: | etadanyatra sūtra uktamiha puna:

pratītyasamutpādasūtre vaktavyam | na vaktavyaṃ iti
bhadantaśrīlābha: | kayā yuktyā ? iti pṛṣṭo

bhadantaśrīlābha āha-na hīti vistara: | arhatāmasti
vedanā | na ca sā tṛṣṇāyā: pratyayī-

bhavatīti | sā vidyaiva vedanā tṛṣṇāpratyaya iti gamyate
| na cāviparītasparśa: kliṣṭāyā vedanāyā: |

pratyayībhavati iti prakṛtam | na ca punarniravidyasyārhato
viparīta: sparśa iti | sparśo'pi

sāvidya eveti gamyate yo vedanāyā: pratyaya ukta:
pratītyasamutpāda sūtre, avidyā cāsya

sparśasya heturiti gamyate-ityanayā yuktyā
pratītyasamutpādasūtre sāvidyasparśapratyayā vedanā

sāvidyavedanāpratyayā cātṛṣṇeti gamyate | ato
yuktyāyathoktayā | sa cāpi sparśakāle nirdiṣṭa

iti vistareṇātra pratītyasamupatpāde siddhaṃ
bhavati-ayoniśomanaskāro heturavidyāyā iti |

atra codyate-yadi tarhi niravidyā vedanā tṛṣṇāyā:
pratyayo na bhavatītyādivacanena

svagatayaiva yuktyā ayoniśomanaskāro heturavidyāyā:,
avidyā cāyoniśomanaskārasya heturiti

gamyate; kiṃ
sūtrāntarāpāśrayeṇāvidyāyoniśomanaskārayo-
ranyonyahetukatvapradarśanena prayojana-

miti ? atrocyate-satyamastyetat; kintu yuktimātramidaṃ
pratītyasamutpādasūtre, na kaṇṭhokti: |

ata: sūtrāntare kaṇṭhoktyeyaṃ yuktirvyavasthāpyata iti tat
sūtrāntaropanyāsaprayojanamavagantavyam |

atiprasaṅga evaṃ prāpnotīti śāstrakāra: |
kathamatiprasaṅga: ? ityāha-"avidyā-

saṃsparśajaṃ veditam pratītyotpannā tṛṣṇā" iti
sūtrāntare nirdiṣṭam | na ca niravidyaveditasyārhato

vedanā tṛṣṇāyā: pratyayo bhavati, na cāviparīta:
sparśa: kliṣṭāyā: vedanāyā:, na ca niravidya-

syārhato viparīta: sparśa:-ityanayā yuktyā
etadapyaṅgadvayaṃ sparśavedanākhyamiha pratītyasamutpāda-

sūtre'nucyamānamapyanyatropadiṣṭatvādgamyate
ityetasyāpyaṅgadvayasyāvacanaṃ prāptam | tathā
sūtrāntara

upadiṣṭam-"sa puṇyāṃ^ścet saṃskārānabhisaṃskaroti
puṇyopagamasya vijñānaṃ bhavati | evama-

puṇyopagam, āniñjyopagaṃ ca | na ca
niravidyasaṃskārasyārhata: puṇyopagaṃ vijñānaṃ yāvadā-

niñjyopagaṃ vijñānamiti | etadapi saṃskārāṅgaṃ yuktyā
siddham, na vaktavyamatreti prāptam | tathā

jātimantareṇa jarāmaraṇaṃ na bhavatīti yuktyā gamyata iti
jātyaṅgaṃ na vaktavyaṃ syādityādiprasaṅga:

prāpnoti |

@354

syādyantavattvaprasaṅga: | na cāparipūrṇo nirdeśa iti |
kiṃ kāraṇam ? pravṛttisammūḍhebhyo

vineyebhya: kathaṃ paralokādihaloka:, ihalokācca puna:
paraloka: sambadhyata ityetāvato-

'rthasyātra vivakṣitatvāt | etasya cārthasya
pūrvamevoktatvāt-

"pūrvāparantamadhyeṣu sammohavinivṛttaye" (abhi^ ko^ 3.25)

uktaṃ bhagavatā-"pratītyasamutpādaṃ vo bhikṣavo
deśayiṣyāmi pratītyasamutpannāṃśca

dharmān" ( ) iti | atha ka eṣāṃ viśeṣa: ?
śāstratastāvanna kaścit; ubhayaṃ hi sarve

saṃskṛtā dharmā iti |

kathamidānīmanutpannā evānāgatā: pratītyasamutpannā
ityucyante, kathaṃ tāvadakṛtā

evānāgatā: saṃskṛtā ucyante ? ābhisaṃskārikayā
cetanayā cetitatvāt | anāsravā:

katham ? te'pi cetitā: kuśalayā cetanayā prāptiṃ prati |
nirvāṇe'pi prasaṅga: ? tajjātīya-

tvāttu tatraivātideśa: | yathā na ca tāvadrūpyate rūpaṃ
cocyate tajjātīyatvādityadoṣa: ||27||

sūtrābhiprāyastvayamucyate-

heturatra samutpāda: samutpannaṃ phalaṃ matam |

-------------------

acodyameva tvetaditi vistareṇācārya: svamatamāha-kathaṃ
paralokādihaloka iti

vistara: | tatrāvidyāsaṃskārābhyāmihaloka: sambadhyate |
sa cehaloko vijñānanāmarūpa-

ṣaḍāyatanasparśavedanāṅgāni | tṛṣṇopādānabhavai:
paraloka: sambadhyate | sa ca paraloko jāti-

rjarāmaraṇaṃ ca | ityetāvato'rthasyātra
pratītyasamutpādasūtre vineyebhyo vivakṣitatvāt | etasya

cārthasya pūrvamevoktatvāt | `pūrvāparāntamadhyeṣu
sammohavinivṛttaye' (abhi^ ko^ 3.25)

ityanena uktatvāt | acodyameva tvetad vistareṇa yāvat na
cāparipūrṇo nirdeśa ityabhisambandha: |

ubhayaṃ hi sarve saṃskṛtā dharmā iti | traiyadhvikā: sarve
saṃskṛtā dharmā: pratītyasamutpāda: |

ata eva ca pratītyasamutpannā iti na kaścidviśeṣa: |

kathaṃ tāvadakṛtā iti | bhāvinyā saṃjñayā
yathānāgatā: saṃskṛtā ucyante, tathā

pratītyasamutpannā ityabhiprāya: | ābhisaṃskārikayā
cetanayeti | sarvacetanānāṃ svalakṣaṇamabhidyo-

tayannābhisaṃskārikayetyāha | sā hi
vipākābhisaṃskaraṇādābhisaṃskārikā, tayā cetitatvāt

praṇihitatvāt | devo bhaviṣyāmi, manuṣyo
bhaviṣyāmītyevamādi | ato'nāgatā: saṃskṛtā ucyante | na

tu bhāvinyā saṃjñayeti tamabhiprāyaṃ vihanti | anāsravā:
kathamiti | ye sāsravā anāgatā ta

evaṃ cetayituṃ yujyante, ye tvanāsravā anāgatāste kathaṃ
cetayituṃ yujyante | codaka āha-

te'pi cetitā: kuśalayā cetanayā prāptiṃ prati | anāsravā
dharmā: prāpyeranniti | nirvāṇe'pi

prasaṅga iti | nirvāṇamapi saṃskṛtatvaṃ prasajyate |
prāptiṃ prati cetitatvānnirvāṇaṃ prāpyeteti |

tadevamanenārthenānāgatānāṃ saṃskṛtatvavyavasthāpane
doṣa iti vidhyantaramupanyasyate | tajjātīyatvā-

ttviti vistara: | yathā na ca tāvadrūpyate yadanāgataṃ
rūpaṃ rūpyamāṇarūpajātīyatvādrūpyamityatideśa: |

tathā pratītyasamutpannadharmajātīyatvādanāgatā api
dharmā: pratītyasamutpannā ityatideśa eṣā-

manāgatānāṃ bhavatīti ||27||

@355

hetubhūtamaṅgaṃ pratītyasamutpāda:, samutpadyate'smāditi
kṛtvā | phalabhūtamaṅgaṃ

pratītyasamutpannam | evaṃ sarvāṇyaṅgānyubhayathā
sidhyanti; hetuphalabhāvāt | na caivaṃ

satyavyavasthānaṃ bhavati, bhinnāpekṣatvāt | yadapekṣya
pratītyasamutpādo na tadevāpekṣya

pratītyasamutpannam, hetuphalavat pitṛputravacca |

sthavirapūrṇāśa: kilāha-syāt pratītyasamutpādo na
pratītyasamutpannā dharmā

iti | catuṣkoṭika: | prathamā koṭiranāgatā dharmā: |
dvitīyā'rhataścaramā: | tṛtīyā

tadanye'tītapratyutpannā dharmā: | caturthyasaṃskṛtā
dharmā iti |

atra tu sautrāntikā vijñāpayanti-kiṃ khalvetā iṣṭaya
ucyante yā yasyeṣṭi:

āhosvit sūtrārtha: ? ityāha | yadi sūtrārtha: ? naiṣa
sūtrārtha: | kathaṃ kṛtvā ? yattāvaduktam-

"āvasthika eṣa pratītyasamutpādo dvādaśa pañcaskandhikā
avasthā dvādaśāṅgāni"

iti | etadutsūtram | sūtre'nyathānirdeśād-"avidyā katamā
? yattat pūrvānte'jñānam"

( ) iti vistareṇa |

yacca nītārthaṃ na tat punarneyaṃ bhavatīti naiṣa
sūtrārtha: | na vai sarvaṃ nirdeśato nītārthaṃ

bhavati | yathāpradhānaṃ cāpi nirdeśā: kriyante |
tadyathā hastipadopame-"pṛthivīdhātu:

katama: ?" ityadhikṛtyāha-"keśā romāṇi" ( ) iti | santi ca
tatrānye'pi

rūpādaya: | evamatrāpi yathāpradhānaṃ nirdeśa: syāt |

-------------------

hetuphalabhāvāditi | yasmāttadevāṅgaṃ hetustadeva phalam |
na caivaṃ satyavyavasthānaṃ bhavatīti |

pārāpāravat | hetuphalavaditi | nāvyavasthita:
pratītyasamutpāda: pratītyasamutpanno bhinnāpekṣatvāt |

hetuphalavat pitṛputravadvā | tatra hetuphalam, tad
yathā-bījāṅkurādi | yathā yadapekṣya heturvya-

vasthāpyate na tadapekṣya phalam, yadapekṣya phalaṃ
vyavasthāpyate na tadapekṣya hetu: | kiṃ tarhi ?

phalamapekṣya heturvyavasthāpyate, hetuñcāpekṣya phalamiti
| yathā ca yamapekṣya pitā na tamapekṣya

putra:, yamapekṣya putro na tamapekṣya pitā, kiṃ tarhi ?
tatputramapekṣya piteti, pitaraṃ cāpekṣya putra

iti | na ca tadavyavasthitam, tadvadetat |

kiletyasambhāvanāyām | prathamā koṭiranāgatā dharmā iti
| anyadharmahetutvāt pratītya-

samutpāda: samutpadyate'smāditi kṛtvā | na
pratītyasamutpannā:, anutpannatvāt | dvitīyārhataścaramā

iti | utpannatvāttata: phalānutpatteśca | tṛtīyā tadanya
iti | arhataścaramebhyo'nye'tītapratyutpannā

dharmā: | caturthyasaṃskṛtā iti |
tatphalābhāvādanutpattimattvācca |

kiṃ khalvetā iṣṭaya ucyanta iti | āvasthika:
pratītyasamutpāda: syāt pratītya-

samutpādo na pratītyasamutpannā ityevamādyā: |
pūrvānte'jñānamiti | yasmādavidyaivoktā nānye

skandhāstasmādavidyaivāṅgamiti |

nītārthametaditi darśayati | nītārthamiti vibhaktārtham |
hastipadopame sūtre | santi ca

tatrānye'pi rūpādaya iti | teṣu keśaromādiṣu | na
pṛthivīdhātumeveti | evamatrāpi yathāpradhānaṃ

@356

anupasaṃhāra eṣa: | na hi tatra keśādaya:
pṛthivīdhātunā nirdiśyante, yata

eṣāmaparipūrṇo nirdeśa: syād; api tu keśādibhireva
pṛthivīdhātu: nirdiśyate | na ca

keśādīnabhyatītyāpyasti pṛthivīdhāturiti sampūrṇa
evāsya nirdeśa: | evamihāpya-

vidyādīnāṃ paripūrṇa eva nirdeśa:, na sāvaśeṣa: |

nanu cābhyatītyāpi keśādīnaśrusiṅghāṇikādiṣvasti
pṛthivīdhātu: | so'pi nirdiṣṭa

eveti | yadvā "punaranyadapyasmin kāye khakkhaṭaṃ
kharagatam" ( ) iti vacanāt

bhavatu vā tathaivāvidyāvaśeṣa:, yadi śakyate darśayitum,
jātyantarasya tvavidyāyāṃ kiṃkṛta:

prakṣepa: ! yadyapi ca tāsvavasthāsu pañca skandhā
vidyante, yasya tu bhāvābhāvayoryasya

bhāvābhāvaniyama: tadevāṅgaṃ vyavasthāpayitum | satyapi
ca pañcaskandhake saṃskārā na

bhavanti pañcaskandhahetukā: kiṃ tarhi ? avidyāhetukā eva |
tathā puṇyāpuṇyāneñjyopagaṃ

ca vijñānaṃ na bhavati, tṛṣṇopādānādayaśceti |
yathānirdeśa eva sūtrārtha: |

-------------------

nirdeśa: syāditi | evamatrāpi pratītyasamutpādasūtre
dvādaśasu pañcaskandhikāsvavasthāsu yatra

yasya prādhānyaṃ tasya nirdeśa: syāt |
avidyāpradhānāyāmavidyeti nirdeśa: syāt,
saṃskārādipradhānā-

svavasthāsu saṃskārādīnāṃ nirdeśa: syāt | santi ca
tatrānye'pi rūpavedanādayo dharmā iti |

nahi tatreti vistara: | nahi tatra sūtre keśādaya:
pṛthivīdhātunā nirdiśyante-keśādaya:

katame ? pṛthivīdhāturiti | yata eṣāṃ
keśādīnāmaparipūrṇo nirdeśa: syāt | santi hi
tatrānye'pi

rūpādaya iti | rūpādisvabhāvā api keśādayo na kevalaṃ
pṛthivīdhātusvabhāvā iti | api tu

keśādibhireva pṛthivīdhāturnirdiśyate-pṛthivīdhātu:
katama: ? keśaromāṇīti | na ca

keśādīnabhyatītyāpyatikramyāpyasti
pṛthivīdhāturādhyātmika iti sampūrṇa evāsya pṛthivī-

dhātornirdeśa: | evamihāpyavidyādīnām | evamihāpi
sūtre'vidyāsaṃskāravijñānādīnāṃ paripūrṇa

eva nirdeśo'yam, na sāvaśeṣa: |

aśrusiṅghāṇakādiṣviti | aśrusiṅghāṇakādīni na tatra
sūtre paṭhyante, tasmānna tadgata:

pṛthivīdhāturukta: iti sāvaśeṣa eveti darśayati | bhavatu
vā tathaiveti vistara: | yathā

pṛthivīdhātoraśrusiṅghāṇakādiṣvavaśeṣamanuktatvāt
tathaivāvidyāvaśeṣamastu yadi śakyate darśayitum |

na śakyate darśayitumiti manyamāno yadi śabdaṃ prayuṅkte;
pūrvānte'jñānamaparānte'jñānaṃ madhyānte'jñānaṃ

buddhe'jñānaṃ dharme'jñānaṃ saṅghe'jñānaṃ
ityevamādīnāṃ sarveṣāmajñānasthānānāmuktatvāt |
jātyantarasya

tu vedanādera vidyāyāṃ kiṃkṛta: prakṣepa: |
pañcaskandhikāvasthāvidyeti | na hi
vedanādīnāmavidyātvaṃ

yujyata iti | bhāvābhāvaniyama iti | yasya
bhāvābhāvayoryasya bhāvābhāvau yathāsaṃkhyena niyatau

tadevāṅgam | avidyābhāve saṃskārāṇāṃ bhāva:
tadabhāve teṣāmabhāva ityavidyaivāṅgaṃ na vedanādi |

na hi vedanādisadbhāve'rhatāṃ saṃskārā bhavanti, ye
vijñānāṅgajanakā ityartha: | tasmādāha-

satyapi ca pañcaskandhake saṃskārā na bhavantīti vistara: |
satyapi ca pañcaskandhake arhattvā-

vasthāyām | puṇyopagaṃyāvadāniñjyopagaṃ ca vijñānaṃ
na bhavati | pratisandhivijñānaṃ na bhavatītyartha: |

antāmupapattiṃ gacchatītyupagam, puṇyopagaṃ vijñānaṃ
puṇyopagam, evaṃ yāvadāniñjyopagam | tathā

@357

yadapyuktam-"heturatra samutpāda: samutpannaṃ phalaṃ
yāvaccatuṣkoṭika:" iti |

etadapyutsūtram ? sūtre'nyathā nirdeśāt
"pratītyasamutpāda: katama: ? yadutāsmin satīdaṃ

bhavati" iti vistareṇoktvā" iti yā'tra dharmatā
dharmasthititā yāvadaviparyastatā

ayamucyate pratītyasamutpāda:" iti | dharmajāti:
dharmāṇāṃ śaili: | ato yeyaṃ dharmatā ya

eṣa niyama: | avidyāyāmeva satyāṃ saṃskārā bhavanti,
nānyathā | eṣa pratītyasamutpādo

na hetureva | yadapi catuṣkoṭikamuktam, tatra yadyanāgatā:
dharmā na pratītyasamutpannā:, sūtraṃ

virudhyate-"pratītyasamutpannā dharmā: katame ? avidyā,
yāvajjātirjarāmaraṇam |"

atha vā-tayoranāgatādhvavyavasthānaṃ naiṣṭavyamiti
trikāṇḍavyavasthā bhidyate |

`asaṃskṛta: pratītyasamutpāda:' iti nikāyāntarīyā: |
"utpādādvā tathāgatā-

nāmanutpādādvā tathāgatānāṃ sthitaiveyaṃ dharmatā" iti
vacanāt | tadetadabhiprāyavaśādevaṃ ca

na caivam |

kathaṃ tāvadevam, kathaṃ vā naivam ?

yadyayamabhiprāya:-utpādādvā tathāgatānāmanutpādādvā
nityamavidyādīn pratītya

-------------------

satyapi pañcaskandhake niravidyāvasthāyāṃ
tṛṣṇopādānādayaśca na bhavantīti | yathānirdeśa eva

sūtrārtha: | yathā saṃkīrttitānāmevāvidyādīnāṃ
grahaṇamityartha: | ato vidyamānā apyanye skandhā

na pratyayā: saṃskārādīnāmiti na te'ṅgam |

evaṃ mayā śrutamityādi | bhagavān rājagṛhe viharati
gṛdhrakūṭe parvate mahatā bhikṣusaṅghena

sārdhamardhatrayodaśabhirbhikṣuśatai: sambahulaiśca
bodhisattvairiti | āyuṣmān śāriputro maitreyaṃ

bodhisattvametadavocat | śālistambamavalokya bhikṣubhya:
sūtramidamuktam-yo bhikṣava: pratītya-

samutpādaṃ paśyati sa dharma paśyati, yo dharma paśyati sa
buddhaṃ paśyati, ityuktvā bhagavāṃstūṣṇīmba-

bhūva | tadasya bhagavatā bhāṣitasya sūtrasya ko'rtha: ?
pratītyasamutpāda: katama: ? dharma: katama: ?

buddha: katama: ? kathaṃ ca pratītyasamutpādaṃ paśyan
dharmaṃ paśyatītyādi ? tatra pratītyasamutpādo

nāma yadidamavidyetyādi | idaṃ cābhisandhāyedamuktaṃ tatra
sūtre-utpādādvā tathāgatānāmanutpādād

vā tathāgatānāṃ sthitaiveyaṃ dharmatā dharmasthatitā
dharmaniyāmatā tathatā avitathatā ananyatathatā

bhūtatā satyatā tattvamaviparītatā aviparyastatetyavamādi
bhagavanmaitreyavacanam | yadyanāgatā na

pratītyasamutpannā iti | yaduktaṃ prathamā koṭiranāgatā
dharmā iti, sūtraṃ virudhyata iti |

jātirjarāmaraṇayo: pratītyasamutpannatvaṃ na syāt | uktaṃ
ca-avidyā yāvajjātijarāmaraṇamiti |

atha veti vistara: | atha jātijarāmaraṇāṅge'pi
pratītyasamutpanne iṣṭe | tayoranāgatādhva-

vyavasthānaṃ naiṣṭavyamiti kṛtvā trikāṇḍavyavasthā
bhidyate | "pūrvāparāntayordve dve madhye'ṣṭau"

(abhi^ ko^ 3.20) iti |

nikāyāntarīyā iti | āryamahīśāsakā: |

utpādasya saṃskṛtalakṣaṇatvāditi | yo'yamutpāda:
pratītyasamutpāda iti nikāyantarī-

@358

saṃskārādīnāmutpāda:, na kadācidapratītyānyadvā
pratītyāto nitya iti; evametaditi

pratigrāhyam | athāyamabhiprāya:-pratītyasamutpādo nāma
kiñcit bhāvāntaraṃ nityamastīti;

naitadevamiti pratiṣeddhavyam | kiṃ kāraṇam ? utpādasya
saṃskṛtalakṣaṇatvāt | na ca nityaṃ

bhāvāntaramanityasya lakṣaṇaṃ yujyate | utpādaśca
nāmotpatturbhavatīti ko'syāvidyā-

dibhirabhisambandha:, yatasteṣāṃ pratītyasamutpāda
ityucyeta | padārthaścāsambandho bhavatīti,

nityaśca nāma pratītyasamutpādaśceti |

atha pratītyasamutpāda iti ka: padārtha: ? prati:
prāptyartha:, eti: gatyartha: |

upasargavaśena dhātvarthapariṇāmāt prāpyeti yo'rtha:
so'rtha: pratītyeti |

yadi sattārtha:, samutpūrva: prādurbhāvārtha: | tena
pratyayaṃ prāpya samudbhava: pratītya-

samutpāda: |

na yukta eva padārtha: | kiṃ kāraṇam ? ekasya hi
kartturdvayo: kriyayo: pūrvakālāyāṃ

kriyāyāṃ ktvāvidhirbhavati | tadyathā-snātvā bhuṅkta iti
| na cāsau pūrvamutpādāt

kaścidasti, ya: pūrva pratītyottarakālamutpadyate | na
cāpyakartṛkā'sti kriyeti | āha cātra-

"pratyeti pūrvamutpādād yadyasattvānna yujyate |

-------------------

yairnitya: parikalpyate sa saṃskṛtalakṣaṇamuktam-"trīṇi
imāni saṃskṛtasya saṃskṛtalakṣaṇāni,

saṃskṛtasyotpādo'pi prajñāyate, vyayo'pi,
sthityanyathātvamapi" iti | saṃskṛtalakṣaṇatvāccā-

nityamityabhiprāya: | brūyāstvaṃ lakṣaṇamapi nityaṃ
bhavatīti ? ata āha-na ca nityaṃ

bhāvāntaramanityasya lakṣaṇaṃ yujyata iti | na hi
nirvāṇamākāśaṃ vā kasyacidanityasya lakṣaṇaṃ

bhavati | prāgutpatterhi lakṣyasya tadastīti kasya
lakṣaṇam, vinaṣṭe ca lakṣye kasya-iti na

yujyate | utpādaśceti vistara: | utpādaśca nāmābhūtvā
bhāvalakṣaṇa: | sautrāntikanayenotpattirdharmasya

tadānīmeva bhavatīti | ko'syotpādasyāsaṃskṛtasya
tanmatenā vidyādibhirabhisambandha: | yathaudanena

pākasyāsti sambandha: kartṛkriyālakṣaṇa ityodanasya pāka
ityucyate | na hyākāśarūpayorabhi-

sambandha utpattyutpattṛlakṣaṇo'sti, yena
rūpasyākāśamityucyate | evaṃ ko'syāvidyādibhirabhi-

sambandha: | yatasteṣāmavidyādīnāṃ pratītyasamutpāda
ityacyate | padārthaścāsambandho bhavatīti |

pratyayaṃ prāpya samudbhava: pratītyasamutpāda iti
padārtha:, sa kathaṃ nityaśca nāma pratītyasamutpādaśceti
|

prati: prāptyartha iti | prāptidyotaka ityartha: | "i gatau"
(mā^ dhā^ 1.215) iti

dhātvarthapariṇāmāditi | anekārthā hi dhātava: |
pratiścopasarga: prāptidyotaka ityayami:

gatyarthamujjhitvā prāptyarthamāpadyate | padi: sattārtha
iti | "pada sattāyām" ( ) iti |

teneti kāraṇena | pūrvakālāyāṃ kriyāyāṃ ktvāvidheriti
| "samānakartṛkayo: pūrvakāle"

(pā^ sū^ 3.4.21) iti vacanāt | na cāsau pūrvamutpādāt
kaścidastīti sautrāntikamatena | na

cāpya kartṛkāsti kriyeti kartari sati kriyāyā
vyavasthāpanāt |

āha cātreti | etadvaiyākaraṇacodyaṃ ślokenopanibadhnātyā
cārya: | yadi pūrvamutpādāt

@359

saha cet ktvā na siddho'tra pūrvakālavidhānata:" ||iti ?

naiṣa doṣa:, idaṃ tāvadayaṃ praṣṭavya
śābdika:-kimavastho dharma: utpadyate varttamāna:,

utāho'nāgata iti ? kiṃ cāta: ? yadi varttamāna utpadyate,
kathaṃ varttamāno yadi notpanna: |

utpannasya vā punarutpattāvanavasthāprasaṅga: | athānāgata
utpadyate, kathamasata: kartṛtvaṃ

siddhatyakartṛkā vā kriyeti ? ato yadavastha utpadyate
tadavastha eva pratyeti |

kimavasthaścotpadyate ? utpādābhimukho'nāgata: | tadavastha
eva pratyayaṃ pratyetītyucyate |

aniṣpannaṃ cedaṃ yaduta śābdikīyaṃ kartṛkriyā
vyavasthānaṃ bhavatītyeṣa karttā, bhūtirityeṣā

kriyā | na cātra bhaviturarthāt bhūtimanyāṃ kriyāṃ
paśyāma: | tasmādacchalaṃ vyavahāreṣu |

eṣa tu vākyārtha:-`asmin satyasya bhāva:,
asyotpādādidamutpadyata iti

yo'rtha: so'rtha: pratītyasamutpāda:' iti | āha cātra-

"asannutpadyate yadvat pratyetyapi tathā'tha san |

utpanna utpadyata ityaniṣṭhā'san purāpi vā ||

-------------------

pratyeti prāpnoti | asattvānna yujyate | na hyavidyamāna:
karttā snānādikriyāṃ kurvan dṛṣṭa iti |

saha cet | atha manyase pratītyakriyāṃ samutpādakriyāṃ ca
sahakarotītyevam | ktvā na siddho'tra

pratyaya: | kasmāt ? pūrvakālavidhānata: | pūrvasmin kāle
vidhānaṃ ktvāpratyayasya; "samāna-

kartṛkayo: pūrvakāle" iti vacanāt | ata: ktvāpratyayo na
siddho bhavet |

punarutpattāviti | utpannasya punarutpattau kalpyamānāyā
manavasthāprasaṅga: | dvitīye tṛtīye

kṣaṇe puna: punarutpadyata ityaniṣṭhāprasaṅga: |
athānāgata iti vistara: | alabdhātmako'nāgata

iti kathamasato'labdhātmalābhasya kartṛtvaṃ sidhyati,
akartṛkā vā kriyā kathaṃ sidhyati; yata

evamato yadavastha utpadyate śābdikasya śabdavida:,
tadavastha eva mama pratyeti | kimavasthaśceti |

kāvasthāsyeti kimavastha: | utpādābhimukho'nāgata iti | na
sarvo'nāgata utpadyate, kiṃ tarhi ?

utpādābhimukha: | utpāde'bhimukhe utpitsurityartha: |
tadavastha eva | utpādābhimukhāvastha eva

pratyetītyucyate | aniṣpannaṃ cedamiti vistara: |
śābdikānāmidaṃ śābdikīyam | kartu: kiyāyāśca

vyavasthānam | kasmāt ? bhavitu:, kartṛrūpakalpitādarthāt
kriyārūpakalpitāyā bhūteranyatvā-

bhidhānāt | tasmādacchalaṃ bhavatyutpadyate
pratyetītyevamādiṣu |

āha cātreti | tatsiddhāntena prakriyāṃ darśayati |
asannutpadyate yadvaditi vistara: |

asannabhāvo'labdhātmaka utpadyate yathā pratyetyapi tathā |
asannityartha: | atha san, atha

labdhātmaka utpadyata iti kalpyate | utpanna utpadyate
ityaniṣṭhā | utpanno'pi punarutpadyata ityana-

vasthānādanyadaniṣṭhā prāpnoti | tathā
hi-sāṅkhyamatānusāreṇa sata evotpādo nāsata iti

tadetadadhikṛtya bravīti | san purāpi veti | vā-śabdo
matavikalpārtha: | yadi bhavatāṃ sannutpadyate

iti pakṣa:, asmākamapi sannutpadyate;
vaibhāṣikanayenānāgatānāmastitvāt, sautrāntikanayena

ca janakadharmabījasadbhāvāt | tata: kimidamucyate-na cāsau
pūrvamutpādāt kaścidasti ya:

@360

sahabhāve'pi ca ktvā'sti dīpaṃ prāpya tamo gatam |

āsyaṃ vyādāya śete vā, paścāccet kiṃ na saṃvṛte ||"

anye punarasya codyasya parihārārthamanyathā
parikalpayanti-pratirvīpsārtha:, itau

sādhava ityā: = anavasthāyina:, utpūrva: padi:
prādurbhāvārtha:; tāṃ tāṃ kāraṇasāmagrīṃ prati

ityānāṃ samavāyenotpāda: pratītyasamutpāda iti |

eṣā tu kalpanā'traiva yujyate | iha kathaṃ
bhaviṣyati-"cakṣu: pratītya rūpāṇi

cotpadyate cakṣurvijñānam" ( ) iti ||

-------------------

pratītyottarakālamutpadyata iti | atha vā yadi tarhi
sannevotpadyate, pūrvameva ghaṭo mṛtapiṇḍā-

dīnanapekṣya svata: prasiddho'stīti prāpnoti |

apare punarvyācakṣate-aniṣṭhā'san purāpi veti | atha mā
bhūdaniṣṭheti, asannutpadyata

iti pratipadyase | punastadeva vopatiṣṭhate, asannutpadyate
yadvat pratyetyapi tatheti siddho na: pakṣa

iti pūrvavadvācyam | yadapyuktam-ekasya hi karturdvayo:
kriyayo: pūrvakālāyāṃ kriyāyāṃ

ktvāvidhirbhavatīti, tadvyabhicārayannāha-sahabhāve'pi ca
ktvāstīti vistara: | samānakālā-

yāmapi kriyāyāṃ ktvāvidhirdṛṣṭa:, tadyathā dīpaṃ
prāpya tamogatamiti | atra na pūrva tamo dīpaṃ

prāpnoti, paścādgacchati vinaśyatītyartha: | kiṃ tarhi ?
tasminneva kāle tamo dīpaṃ prāpnuvad

vinaśyati | atha matam-samanantarameva tanna yugapaditi | ata:
punaridamucyate-āsyaṃ vyādāya

śete veti | na hyasau pūrvaṃ mukhaṃ vyādadāti vidārayati
paścācchete, kiṃ tarhi ? yo mukhaṃ vyādadacchete

sa mukhaṃ vyādāya śete ityucyate | atha matam-pūrvamasau
mukhaṃ vyādadāti paścācchete iti ? ata

āha-paścāccet kiṃ na saṃvṛte | ya: kaścinmukhaṃ
vyādāyānantaraṃ ca saṃvṛtya śete sa mukhaṃ vyādāya

śete ityucyeta, na cocyate; tena jñāyate yo mukhaṃ
vyādadacchete sa mukhaṃ vyādāya śete ityucyate

iti |

anye punariti | bhadanta śrīlābha: | pratirvīpsārtha iti |
nānāvācināmadhikaraṇānāṃ sarveṣāṃ

kriyāguṇābhyāṃ vyāptumicchā vīpsā, tāmayaṃ
pratirdyotayati | itau gatau sādhava ityā:, "tatra

sādhu:" (pā^ sū^ 4.4.98) iti yatpratyaya:, itau vinaṣṭau
sādhava: | anavasthāyina ityartha: |

samupasarga: dyotayati | utpūrva: padi: prādurbhāvārtha:;
dhātvarthapariṇāmāt | tāṃ tāṃ sāmagrīṃ pratīti |

pratervīpsārthatāṃ darśayati | ityānāṃ vinaśvarāṇāṃ
samavāyenotpāda: pratītyasamutpāda: | na kaściddharma

eka utpadyate; sahotpādaniyamāt, rūpādīnām |
"kāme'ṣṭadravyako'śabda: paramāṇu:" (abhi^

ko^ 2.23) yāvat "cittacaittā: sahāvaśyam" (abhi^ ko^ 2.24)
iti niyamāt |

eṣā tu kalpaneti vistara: | pratirvīpsārtha ityevamādikā |
kalpanā'traiva pratītya-

samutpādasūtre yujyate | iha kathaṃ bhaviṣyati cakṣu:
pratītya rūpāṇi cotpadyate cakṣurvijñānamiti |

na hi pratītyānāṃ cakṣūṃṣi pratītyacakṣūṃṣīti
samāsa: sambhavati; arthāyogāt | cakṣurhi pratītya

prāpya rūpāṇi cotpadyate cakṣurvijñānamityayamartho
gamyate | tena tadavasthameva taccodyaṃ `na yukta

eṣa padārtha:' iti vistareṇa yaduktam | katham ? ekasya hi
karturdvayo: pūrvakālāyāṃ kriyāyāṃ

@361

kimarthaṃ punarbhagavān paryāyadvayamāha-"asmin satīdaṃ
bhavati, asyotpādādida-

mutpadyate' iti ? avadhāraṇārtham ?
yathā'nyatrāha-"avidyāyāṃ satyāṃ saṃskārā bhavanti

nānyatrāvidyāyā: saṃskārā:" iti | aṅgaparamparāṃ vā
darśayitum-asminnaṅge satīdaṃ

bhavati, asya puraṅgasyotpādādidamutpadyata iti |
janmaparamparāṃ vā-pūrvānte sati madhyānto

bhavati, madhyāntasyotpādādaparānta utpadyata iti |
sākṣāt pāramparyeṇa ca pratyayabhāvaṃ

darśayati-kadāciddhi samanantaramavidyāyā: saṃskārā
bhavanti, kadācit pāramparyeṇeti |

ahetunityahetuvādapratiṣedhārthamityapare | nāsati hetau
bhāvo bhavati, na cānutpatti-

mato nityāt prakṛtipuruṣādikāt kiñcidutpadyata iti |

asyāṃ tu kalpanāyāṃ pūrvapadasya grahaṇamanarthakaṃ
prāpnoti; `asyotpādādida-

mutpadyate' ityanenaivobhayavādapratiṣedhasiddhe: |

-------------------

ktvāvidhirbhavati-snātvā bhuṅkta iti | na ca
pūrvamutpādāccakṣurvijñānamasti yaccakṣu: pūrvaṃ

pratītya rūpāṇi cottarakālamutpadyate, na cāpyakartṛkā
kriyeti |

avadhāraṇārthe paryāyadvayamāha | asmin satīti |
etāvatyucyamāne na kevalamavidyāyāṃ

satyāṃ saṃskārā bhavanti, anyasminnapi satīti gamyeta,
yathā cakṣuṣi sati cakṣurvijñānaṃ bhavatviti |

na cakṣuṣyeva satītyavadhāryate | tena rūpe'pi
satītyavagamyate | dvitīyena tu paryāyeṇāsyotpādādi-

damutpadyata ityanena pūrvaparyāyamevāvadhārayati |
asyaivotpādādidamutpadyate, nānyasmāditi |

aṅgaparāmparāṃ vā darśayatumiti | asminnaṅge sati |
avidyāṅge sati saṃskārāṅgaṃ bhavati, asya

punaraṅgasya saṃskārasyotpādādidaṃ
vijñānāṅgamutpadyata iti | evamitareṣāmapyaṅgānāṃ
paramparā

vaktavyā | janmaparamparāṃ vā | `kiṃ darśayituṃ
paryāyadvayamāha' iti varttate | sākṣāditi vistara: |

sākṣāt pāramparyeṇa ca santatyā'vidyādīnāṃ
pratyayabhāvaṃ darśayituṃ paryāyadvayamāha | `asmin

satīdaṃ bhavati' iti sākṣāt pratyayabhāvaṃ darśayati,
`asyotpādādidamutpadyate' iti pāramparyeṇa |

tatra sākṣād yadā avidyāyā: samanantaraṃ kliṣṭā:
saṃskārā utpadyante; pāramparyeṇa tu yadā

kuśalā utpadyante kuśalāvasthāyāmavidyāyā abhāvāt |
kiñca-avidyā saṃskārāṇāṃ sākṣāt

pratyaya: vijñānādīnāṃ pāramparyeṇa | taduktaṃ
bhavati-avidyāṅge sati saṃskārāṅgaṃ bhavati, asya

saṃskārāṅgasyotpādādidamutpadyate vijñānāṅgaṃ
sākṣādavidyāpratyayaṃ pāramparyaṇeti | etat
sarvamācārya-

matam |

pratiṣedhārthamityapara iti sthaviravasuvarmā | nāsati hetau
bhāvo bhavatītyahetuvādapratiṣadhārthaṃ

prathamena paryāyeṇa | nityahetuvādapratiṣedhārtham-na
cānutpattimato nityāt prakṛtipuruṣādikāt

kiñcidutpadyata iti dvitīyena |

ācārya āha-asyāṃ tu kalpanāyāmiti vistara: |
pūrvapadasya grahaṇamanarthakamiti |

asmin satīdaṃ bhavatītyasya |
ubhayavādapratiṣedhasiddheriti | asyotpādādidamutpadyata
ityanenaiva

paryāyeṇa | hetorastitvamutpattimataśca
hetutvamityubhayasyāhetutvanityahetutvalakṣaṇasya vādasya

pratiṣedhasiddhita: pūrvaparyāyasyānarthakyaṃ prāpnoti |

@362

santi tarhi kecid ye ātmani satyāśrayabhūte
saṃskārādīnāṃ bhāvaṃ parikalpayanti,

avidyādīnāṃ cotpādāttadutpattim | atasteṣāṃ kalpanāṃ
paryudāsayitumidaṃ nirdhārayāmba-

bhūva-"yasyaivotpādādyadutpadyate tasminneva sati tad
bhavati, nānyasmin | yaduta

avidyāpratyayā: saṃskārā:, yāvadevamasya kevalasya mahato
du:khaskandhasya samudayo

bhavati" ( ) iti |

aprahīṇotpattijñāpanārthamityācāryā: |
avidyāyāmaprahīṇāyāṃ saṃskārā na

prahīyante | tasyā evotpādādutpadyanta iti vistara: |

sthityutpattisandarśanārthamityapare | yāvat
kāraṇasrotastāvat kāryasroto bhavati |

kāraṇasyaiva cotpādāt kāryamutpadyata iti | utpāde
tvadhikṛte ka: prasaṅga: sthitivacanasya

bhinnakramaṃ ca bhagavān kimarthamācakṣīt prāk sthitiṃ
paścādutpādam |

-------------------

santi tarhi keciditi vistara: | santi kecid vādina: | ya
ātmani satyāśrayabhūte |

avidyāyā āśrayabhūte saṃskārādīnāṃ
saṃskāravijñānanāmarūpādīnāṃ bhāvamutpādaṃ
kalpayanti |

avidyādīnāṃ cāvidyāsaṃskārādīnā mutpādāttadutpattim
| saṃskārādyutpattiṃ kalpayanti ityadhikṛtam |

ata: kāraṇā tteṣāṃ vādināṃ kalpanāṃ paryudāsayituṃ
pratiṣeddhumidaṃ nirdhārayāmbabhūvā-

mreḍayāmbabhūva | kim ? ityāha-yasyaivotpādāt yāvat
skandhasya samudayo bhavatīti |

yasyaivotpādād yadutpadyate, tasminneva sati tad bhavati,
nānyasminnātmani | yadutāvidyāpratyayā:

saṃskārā: | avidyāyāmeva satyāṃ saṃskārā bhavanti,
nānyasmin | yāvadevamasya kevalasya

mahato du:khaskandhasya samudayo bhavati | katham ?
jātipratyayā jarāmaraṇaśokaparidevadu:kha-

daurmanasyopāyāsā: sambhavanti | evamasya kevalasya mahato
du:khaskandhasya samudayo bhavati |

jātyāmeva satyāṃ jarāmaraṇādaya: sambhavanti,
nānyasminnātmani | anyathā hi `asmin satīdaṃ

bhavati' ityucyamāne vaktāra: syu:-ātmani satyāśrayabhūte
avidyādiṣu satsu saṃskārādayo

bhavantīti | atha punardvitīyameva paryāyaṃ
brūyāt-asyotpādādidamutpadyata iti | evamapi tathaiva

kalpeyu:-satyamavidyādīnāmutpādāt saṃskārādaya
utpadyante, ātmani tu satyāśrayabhūta iti |

ata: paryāyadvayena nirdhārayati-yasyotpādād yadutpadyate
tasminneva sati tadbhavati, nānya-

sminnātmani satyāśrayabhūta iti |

ācāryā iti | pūrvācāryā: |
aprahīṇajñāpanārthamutpattijñāpanārthaṃ ca |
avidyāyāṃ

satyāmaprahīṇāyāṃ saṃskārā bhavanti, na prahīyanta iti
prathamena paryāyeṇa darśayati | tasyā

evotpādādutpadyanta iti dvitīyena darśayati | evaṃ
yāvajjātyāṃ satyāmaprahīṇāyāṃ jarāmaraṇādayo

bhavanti, na prahīyante; tasyā evotpādādutpadyanta iti |

sthityutpattisandarśanārthamityapara iti bhadantaśrīlābha:
| tadartha paryāyadvayamāheti | yāvat

kāraṇasrotastāvat kāryasroto bhavatīti prathamena
paryāyeṇa | kāraṇasyevotpādāt kāryamutpadyata

iti dvitīyena | utpāde tvadhikṛta iti | pratītyasamutpādaṃ
vo bhikṣavo deśayiṣyāmītyadhikṛte |

ka: prasaṅga: ka: prastāva: sthitivacanasya, asmin satīdaṃ
bhavatītyanena yāvat kāraṇasrota-

@363

punarāha-"asmin satīdaṃ bhavati" iti "kārye sati kāraṇasya
vināśo

bhavati" iti | syānmatam-ahetukaṃ tarhi kāryamutpadyata iti ?
ata āha-nāhetukam;

yasmādasyotpādādidamutpadyata iti |

eṣa cet sūtrārtho'bhaviṣyad, `asmin satīdaṃ na bhavati'
ityevāvakṣyat | pūrvaṃ

ca tāvat kāryasyotpādānevāvākṣyat, paścād `asmin
satīdaṃ na bhavati' iti | evaṃ hi

sādhu: kramo bhavati | itarathā tu `pratītyasamutpāda:
katama:' ityāderarthe ka: prakramo

vināśavacanasya ! tasmānnaiṣa sūtrārtha: |

kathaṃ puna: " avidyāpratyayā: saṃskārā yāvat
jātipratyayaṃ jarāmaraṇam" ( )

iti ? abhisambandhamātraṃ darśayiṣyāma: | bālo hi
pratītyasamutpannaṃ saṃskāramātramidamiti

aprajānan ātmadṛṣṭyasmimānābhiniviṣṭa ātmana:
sukhārthamadu:khārthaṃ vā kāyādibhistri-

vidhaṃ karmārabhate-āyatisukhārthaṃ puṇyam,
sukhādu:khāsukhārthamāniñjyam, aihika-

sukhārthamapuṇyam | tasyāvidyāpratyayā: saṃskārā:
karmākṣepavaśācca vijñānasantatistāṃ

tāṃ gati gacchati; jvālāgamanayogenāntarābhavasambandhāt
| tadanyasaṃskārāpratyayaṃ vijñānam |

-------------------

stiṣṭhati tāvat kāryasrotastiṣṭhatīti | evamasya
sthityartho varṇyate iti | bhinnakramaṃ ca bhagavān

kimarthamācakṣīta | utpattirhi prathamaṃ bhavati, paścāt
sthiti: | utpattipratibaddhā sthitiriti

kṛtvā `asyotpādādidamutpadyate' iti pūrvaṃ vaktavyaṃ
syāt, paścād `idamasmin satīdaṃ bhavati' |

na tvevam, ato nāyamartha iti |

punarāheti | sa eva bhadantaśrīlābha: |

ācārya pratyāha-eṣa ced iti vistara: | asmin satīdaṃ na
bhavatītyevāvakṣyaditi |

tatraivābhāvanirdeśo yuktarūpa iti darśayati | pūrvaṃ ca
kāryasyotpādamiti | asyotpādādidamutpadyate

iti pūrvamavakṣyat; utpādapūrvakatvādvināśasya |

sūtra uktam-jātipratyayā
jarāmaraṇaśokaparidevadu:khadaurmanasyopāyāsā:
sambhavantīti |

jarāmaraṇasaṃgṛhītā eva te, nāṅgāntaramityavagantavyam
| tatra sattvāsattvasaṃkhyātasya viṣayasya

pariṇāmādātmabhāvapariṇāmāccaite bhavanti |
daurmanasyasamprayukto vitarka: śoka: | śokasamutthita:

pralāpa: parideva: | du:khadaurmanasye vyākhyāte |
vicchinnavegaṃ daurmanasyamupāyāsa: | śokaparideva-

pūrvaka: śrama upāyāsa ityapare |

bālo hīti vistara: | bāla: pṛthagjana: |
saṃskāramātramiti | mātragrahaṇamātmaprati-

ṣedhārtham | aprajānanniti | āveṇikīmavidyāṃ darśayati
| ātmadṛṣṭyasmimānābhiniviṣṭa: pratiṣṭhita:

kāyādibhi: kāyavāṅmanobhistrividhaṃ karma
puṇyāpuṇyāniñjyalakṣaṇamārabhate | āniñjyamiti

igi: prakṛtyantaram, tasyaivaitadrūpam |
ejateretadrūpamāneñjyamiti vā pāṭha: | āyatisukhārthaṃ
puṇya-

miti | āgatajanmasukhārtham | kim ? kāmāvacaraṃ kuśalaṃ
karma | sukhādu:khāsukhārtha-

māniñjyamiti | rūpārūpyāvacaraṃ kuśalam | sukhārthamā
tṛtīyāddhyānāt, tasmādūrdhvamadu:khā-

sukhārtham | aihikasukhārthamiti | ihasukhāpekṣayā tat
kṛtam, nāyatisukhāpekṣayetyartha: |

@364

evaṃ ca kṛtvā tadupapannaṃ bhavati vijñānāṅganirdeśe
-"vijñānaṃ katamat ? ṣaḍvijñānakāyā:"

( ) iti |

vijñānapūrvakaṃ punastasyāṃ tasyāṃ gatau nāmarūpaṃ
jāyate pañcaskandhakaṃ kṛtsrajanmānu-

gatam; vibhaṅge, mahānidānaparyāye caivaṃ
nirdeśāt-"tathā nāmarūpaparipākāt krameṇa

ṣaḍāyatanam | tato viṣayasamprāptau satyāṃ
vijñānasambhava:" ( ) iti | trayāṇāṃ sanni-

pāta: sparśa: sukhādivedanīya: | tatastrividhā vedanā |
tatastṛṣṇā-du:khotpīḍitasya

sukhāyāṃ vedanāyāṃ kāmatṛṣṇā,
sukhāyāmadu:khāsukhāyāṃ ca rūpatṛṣṇā,
adu:khāsukhāyā-

mārūpyatṛṣṇā | tata iṣṭavedanātṛṣṇāyā:
kāmādīnāmutpādanam |

tatra kāmā: pañca kāmaguṇā: | dṛṣṭayo
dvāṣaṣṭiryathā brahmajālasūtre | śīlaṃ

dau:śīlyavirati: | vrataṃ kukkuragovratādīni | yathā ca
nirgranthādīnāṃ nagno bhavatyacelaka

iti vistara: | brāhmaṇa-pāśupata-parivrājakādīnāṃ ca
daṇḍājina-bhasma-jaṭā-

tridaṇḍamauṇḍyādisamādānam |

-------------------

karmākṣepavaśādyathoktaṃ karmāvedhavaśāt | tāṃ tāṃ
gatiṃ narakādīnāṃ gacchati | jvālāgamanayogena |

yathā dīrghā tṛṇānuṣaktā jvālā gacchatītyucyate,
tathā vijñānasantatibhirantarābhavasambandhādantarā-

bhavasambandhenātiviprakṛṣṭadeśāmapi tāṃ tāṃ gatiṃ
gacchati | evañca kṛtveti | yadi saṃskāra-

pratyayamantarābhavapratisandhicittamupādāya
yāvadupapattikṣaṇa:, sarvāsau vijñānasantati: ṣaṇṇāṃ

vijñānakāyānāṃ saṃskārapratyayaṃ vijñānamabhipretaṃ
tadupapannaṃ bhavati | vijñānāṅganirdeśe |
vijñānāṅgasya

tṛtīyasya nirdeśe | "vijñānaṃ katamat ?
ṣaḍvijñānakāyā:" iti | anyathā hi yadi ṣaṇṇāṃ

vijñānakāyānāṃ santatirnābhipretā syāt,
saṃskārapratyayaṃ vijñānaṃ pratisandhicittamevābhipretaṃ
syāt,

atra ṣḍvijñānakāyā iti noktaṃ syāt | evaṃ tu vaktavyaṃ
syāt-`vijñānaṃ katamat ? manovijñānam'

iti | na hi pratisandhikṣaṇe prativijñānakāyasambhavo'sti;
manovijñānenaiva pratisandhibandhāt |

"chedasandhānavairāgyahānicyutyupapattaya:, manovijñāna
eveṣṭā:" (abhi^ ko^ 3.42) iti

vacanāt |

vibhaṅga evaṃ nirdeśāditi | pratītyasamutpādasūtre
nāmarūpavibhaṅga evaṃ nirdeśāt-"nāma

katamat ? catvāro'rūpaṇi: skandhā iti | rūpaṃ katamat ?
yatkiñcidrūpamiti vistareṇa |

yāvadyaccedaṃ rūpaṃ yacca nāma tadubhayaṃ
nāmarūpamityucyate" iti | kāmatṛṣṇeti | kāmāvacarī

tṛṣṇā | rūpatṛṣṇeti | yā sukhāyāṃ triṣu dhyāneṣu
| adu:khāsukhāyāṃ caturthe | adu:khāsukhāyā-

mārūpyatṛṣṇeti | ārūpyāvacarī |
kāmādīnāmupādānamiti |
kāmadṛṣṭiśīlavratātmavādānā-

mupādānamityartha: | pañca kāmaguṇā iti | kāmyanta iti
kāmā:, guṇyanta iti guṇā:, kāmā

eva guṇā: kāmaguṇā: | ke punaste |
rūpaśabdagandharasaspraṣṭavyāni |

dṛṣṭayo dvāṣaṣṭiryathā brahmajāla iti |
brahmajālasūtradarśanena tā dṛṣṭayo boddhavyā: |

kukkuragovratādīnīti | ādiśabdena

mṛgavratādīni gṛhyante | nirgranthādīnāmiti |
ādiśabdena

pāṇḍarabhikṣvādīnāṃ grahaṇam | brāhmaṇetyādi |
vistara:-brāhmaṇānāṃ daṇḍājinam | pāśupatānāṃ

@365

ātmavāda: punarātmabhāva: | ātmeti
vādo'sminnityātmavāda: | ātmadṛṣṭyasmi-

mānāvityapare | kathamanayorātmavādatvam ? "ābhyāmātmā"
( ) iti

vacanāt | ātmano hyasattvādātmavādopādānamityucyate;
prajñaptimātrakasyopādānāt |

yathoktam-"ātmā ātmeti bhikṣavo bālo'śrutavān
pṛthagjana: prajñaptimanupatita:,

na tvatrātmā vā ātmīyaṃ vā" iti | teṣāmupādānaṃ
teṣu yaśchandarāga: | evaṃ hi bhagavatā

sarvatrākhyātam-"upādānaṃ katamat ? yo'tra cchandarāga:" (
) iti | upādāna-

pratyayaṃ puna: paunarbhavikaṃ karmopacīyate | tad bhava: |
"yadapyānanda, karmāyatyāṃ punarbhāvābhi-

nivartakamidamatra bhavasya" ( ) iti sūtrāt | bhavapratyayaṃ
punarvijñānākrāntiyogena |

anāgataṃ janma jāti: pañcaskandhikā | jātau satyāṃ
jarāmaraṇam | yathā nirdiṣṭaṃ sūtre-

"evamasya kevalasya mahato du:khaskandhasya samudayo bhavati" (
) iti | kevala-

syeti, ātmīyarahitasya | mahato du:khaskandhasyeti,
anādyantasya du:khasamūhasya |

samudayo bhavatīti prādurbhāva: | sa eva tu
vaibhāṣikanyāyo ya: pūrvamukta: ||

athāvidyeti ko'rtha: ? yā na vidyā | cakṣurādiṣvapi
prasaṅga: ? vidyāyā

abhāvastarhi | evaṃ sati na kiñcit syāt ? nacaitad yuktam |
tasmāt-

-------------------

jaṭābhasma | parivrājakānāṃ tridaṇḍamauṇḍyam |
ādiśabdadvayena kāpālikādīnāṃ kapāla-

dhāraṇādīni gṛhyante | tatsamādānaṃ śīlavratopādānam
|

ātmetivādo'-sminnityātmavāda: | yathoktam-"ye
kecicchramaṇā vā brāhmaṇā vā

ātmeti samanupaśyanta:, samanupaśyanti sarve ta imāneva
pañcopādānaskandhān" iti vistara: |

ātmadṛṣṭyasmimānāvityapara ātmavādamāhu: | ātmano
hyasattvādātmavādopādānamiti | vāda-

śabdopanyāse prayojanaṃ darśayati | bālo'śrutavān
pṛthagjana iti | yasya pūrvābhyāsavāsanāni-

rjātopapattilābhikā prajñā nāsti sa bāla:, yasyāgamajā
nāsti so'śrutavān, yasyādhigamajā

satyabhisamayajā nāsti sa pṛthagjana: | prajñaptimanupatita
iti | yathā saṃjñā yathā ca vyavahārastathā-

nugata ityartha: | teṣāmiti | kāmādīnām | chandarāga iti
| aprāpteṣu viṣayeṣu prārthanā chanda:,

prāpteṣu rāga: | teṣu kāmādiṣu
yaśchandarāgastadupādānam | na tu "yathoktā eva sā vidyā
dvidhā

dṛṣṭi-vivecanāt, upādānāni" (abhi^ 5.38) ityabhiprāya: |
paunarbhavikamiti | punarbhava-

phalam | idamatra bhavasyeti | idamatra bhavasya svalakṣaṇaṃ
svabhāva ityartha: | vijñānāvakrānti-

yogeneti | jvālāgamanayogenāntarābhavasambandhād |
anāgataṃ janma jāti: pañcaskandhikā nāma-

rūpasvabhāvatvāt | jarāmaraṇaṃ yathānirdiṣṭaṃ sūtra
iti | "jarā katamā ? yattat khālityaṃ pālityam"

iti vistara: | "maraṇaṃ katamat, yā teṣāṃ sattvānāṃ
tasmāttasmāccyutiścyavanam" iti vistara: |

kevalasyātmarahitasyetyartha darśayati | mahata
ityanādyantasya | du:khaskandhasyeti | du:khasamūhasya |

sa eva tu vaibhāṣikanyāyo ya: pūrvamukta iti | dvādaśa
pañcaskandhikā avasthā dvādaśāṅgānīti |

yā na vidyā | cakṣurādiṣvapi prasaṅga iti | cakṣu:
śrotrādīnyavidyā prasajyante, tānyapi

@366

vidyāvipakṣo dharmo'nyo'vidyā'mitrānṛtādivat ||28||

yathā mitraviparyayeṇa tadvipakṣa:, ya: kaścidamitro
bhavati, na tu ya: kaścidanyo

mitrāt, nāpi mitrābhāva: | ṛtaṃ cocyate satyam,
tadvipakṣabhūtaṃ vākyamanṛtaṃ bhavati |

adharmārthākāryādayaśca dharmādipratidvandvibhūtā: |
evamavidyāpi vidyāyā: pratidvandvibhūta-

dharmāntaramiti draṣṭavyam ||28||

kuta etat ? pratyayabhāvenopadeśāt | api ca-

saṃyojanādivacanāt,

saṃyojanaṃ bandhanamanuśaya ogho yogaścāvidyocyate
sūtreṣu | na cābhāvamātraṃ tathā

bhavitumarhati | na cāpi cakṣurādaya: | tasmād
dharmāntaramevāvidyā |

yathā tarhi kubhāryā abhāryetyucyate, kuputraścāputra:,
emavidyā'pyastu ?

kuprajñā cenna darśanāt |

kutsitā hi prajñā kliṣṭā | sā ca dṛṣṭisvabhāvā iti
nāvidyā yujyate |

yā tarhi na dṛṣṭi: sā bhaviṣyati ? sāpi bhavituṃ
nārhati | kiṃ kāraṇam ?

dṛṣṭestatsamprayuktatvāt,

avidyā cet prajñā'bhaviṣyanna dṛṣṭistayā yujyate
samprāyokṣyata; dvayo: prajñādravya-

yorasamprayogāt |

-------------------

hi na vidyeti kṛtvā | na kiñcit syāditi | yadi vidyāyā
abhāvo'vidyā, adravyaṃ syādityartha: |

na caitad yuktamiti | pratyayabhāvenopadeśāt | tadvipakṣa
iti | virodhe nañiti darśayati | na tu

ya: kaścidanyo mitrāditi | na paryudāsamātra iti darśayati
| nāpi mitrābhāva iti | nābhāvārtha

iti darśayati | adharmānarthākāryādayaśceti |
ādiśabdenāyuktyavyavahārā manuṣyādayo gṛhyante |

dharmādipratidvandvabhūtā iti |

harmārthakāryayuktivyavahāramanuṣyādipratidvandvabhūtā: |
na tu ye kecidanye

dharmādibhyaścakṣurādaya: | nāpi dharmādyabhāva: |
evamavidyāpīti vistara: ||28||

kuta etat, pratyayabhāvenopadeśāt | avidyāpratyayā:
saṃskārā iti | na cāvidyāyā

anyeṣāṃ cakṣurādīnāṃ pratyayabhāvenopadeśo yukta:;
arhatā saṃskārāsambhavāt | na cābhāvasya;

śaśaviṣāṇādīnāṃ pratyayatvāt |

saṃyojanaṃ yāvadyogaścāvidyocyata iti | avidyāsaṃyojanaṃ
yāvadavidyāyoga iti

sūtreṣūcyate | na cābhāvamātraṃ tathā bhavitumarhatīti
| na saṃyojanādi bhavitumarhatītyartha: | na cāpi

cakṣurādaya: | tathā bhavitumarhantītyadhikṛtam | sā ca
dṛṣṭisvabhāveti nāvidyā yujyata iti |

dṛṣṭyavidyayo: saṃyojanāditvena pṛthak pāṭhāt |

yā tarhi na dṛṣṭiriti | yā kliṣṭā prajñā
rāgādisamprayuktā |

"dṛṣṭestat samprayuktatvāt" iti |
avidyāsamprayuktatvādityartha: | kathañca dṛṣṭiravidyā

samprayuktā ? yasmādavidyālakṣaṇo moha: kleśamahābhūmau
paṭhyate, kleśamahābhūmikāśca sarve'pi

@367

itaśca-

prajñopakleśadeśanāt ||29||

"rāgopakliṣṭaṃ cittaṃ nāvamucyate, avidyopakliṣṭā
prajñā na viśudhyati" ( )

ityuktaṃ sūtre | na ca saiva prajñā tasyā: prajñāyā
upakleśo yukta iti | yathā cittasyānyo

bhinnajātīya upakleśo rāga:, evaṃ prajñāyā avidyā |
kiṃ punarevaṃ neṣyate ?

kliṣṭayā prajñayā kuśalā prajñā vyavakīryamāṇā na
viśudhyati, ato'sau tasyā

upakleśa iti | yadvāpi rāgopakliṣṭaṃ cittaṃ na vimucyate
| kiṃ tadavaśyaṃ rāgaparyavasthitaṃ

bhavati | upahataṃ tu tattathā rāgeṇa bhavati yanna
vimucyate | tāṃ bhāvanāṃ vyāvartayato vimucyate |

evamavidyopahatā kliṣṭā prajñā na
śuddhyatītyavidyopahatāṃ parikalpayāma: |

ko hi parikalpayan vāryate | jātyantarameva tvavidyāṃ
varṇayanti |

yo'pi manyate-"sarvakleśā avidyā" iti, tasyāpyata eva
vyudāsa: | sarva-

kleśasvabhāvā hi satī saṃyojanādiṣu pṛthagnocyeta,
dṛṣṭyā ca na samprayujyeta | anyena

vā kleśena dṛṣṭyādīnāṃ paramparāsamprayogāt cittamapi
cāvidyopakliṣṭamevoktaṃ bhavet |

-------------------

mahābhūmikai: saha samprayujyanta ti dṛṣṭyā
satkāyadṛṣṭyādikayā prajñāsvabhāvayā avidyā

samprayujyata iti gamyate | tasmānnāvidyā prajñā, dvayo:
prajñādravyorasamprayogāt |

avidyopakliṣṭā prajñā na viśudhyatīti | etadudāharaṇam
| yena vidyā prajñāyā arthāntara-

bhūteti | na ca saiva prajñā tasyā: prajñāyā upakleśo
yukta iti | prajñopakleśadeśanāyāṃ prajñāyā

arthāntarabhūtā avidyā; upakleśatvena nirdiṣṭatvāt |
rāgavat | ata āha-yathā cittasyānya

iti vistara: |

vyavakīryamāṇā na viśudhyatīti |
antarāntarotpadyamānāyā kliṣṭayā prajñayā

vyavakīryamāṇā kṣaṇāntarotpannā kuśalā prajñā na
viśudhyatītyartha: | kiṃ tadavaśyaṃ rāgaparyavasthita-

miti | rāgasamprayuktamityartha: | upahataṃ tu tattathā
rāgeṇeti | samudācaratā rāgeṇa vāsanādhānena

tadupahataṃ bhavati | tāṃ bhāvanāṃ tad dauṣṭhulyaṃ
vyāvarttayato yoginastaccittaṃ vimucyate | evama-

vidyopahatā kliṣṭā prajñā na śudhyatīti | ata: prajñā
cāvidyā, na ca doṣa iti darśayati |

ko hi parikalpayan vāryata iti |
parikalpanāmātrametadāgamanirapekṣamiti kathayati |

yo'pi manyate sarvakleśāvidyeti | bhadantaśrīlābha: evaṃ
manyate-avidyeti

sarvakleśānāmiyaṃ sāmānyasaṃjñā, na
rāgādikleśavyatiriktā'vidyā nāstīti | kasmāt sa

evaṃ manyate ? buddhasūtrāt | "na prajānāti na
prajānātītyāyuṣman mahākauṣṭhila, tasmādavidyocyate"

iti | satkāyadṛṣṭyādayo'pi kleśā ajñānasvarūpā
viparītagrahaṇata iti | tasyāpyata eveti

vistara: | tasya bhadantasyāta eva pratiṣedhavacanād
vyudāsa: | pratiṣedhastanmatasyetyadhyāhāryam |

katham ? ityāha-sarvakleśasvabhāvā hi satī saṃyojanādiṣu
pṛthag nocyet | anuśayasaṃyojanā-

diṣvavidyāsaṃyojanamiti pṛthag nocyeta,
śeṣasaṃyojanāvyatirekāt | `rāgo bandhanaṃ dveṣo
bandhanam'

ityuktvā moho bandhanamiti, `kāmārāgānuśaya:'
ityādyuktvā avidyānuśaya iti, ogheṣvavidyaugha

@368

atha matam-viśeṣaṇārthaṃ tathoktamiti ? prajñāyāmapi
viśeṣaṇaṃ karttavyaṃ syāt |

bhavatvavidyā dharmāntaram, kastu tasyā: svabhāva: ?
satyavanna karmaphalānāmasamprakhyānam |

etaccaiva na jñāyate kimidamasamprakhyānaṃ nāmeti ?

yadi yanna samprakhyānam ? samprakhyānābhāve'pi tathaiva
doṣo yathā avidyāyām |

atha samprakhyānavipakṣabhūtaṃ dharmāntaram ? tadidaṃ
tathaiva na jñāyate kiṃ taditi |

evañjātīyako'pi dharmāṇāṃ nirdeśo bhavati,
tadyathā-"cakṣu: katamat ? yo

rūpaprasādaścakṣurvijñānasyāśraya:" ( ) iti ||

asmīti sattvamayatā'vidyeti bhadantadharmatrāta: | kā
punarasmimānādanyā mayatā ?

yā'sau sūtra uktā-"so'hamevaṃ jñātvā evaṃ dṛṣṭvā
sarvāsāṃ tṛṣṇānāṃ sarvāsāṃ dṛṣṭīnāṃ

sarvāsāṃ mayatānāṃ

arveṣāmahaṅkāramamakārāsmimānābhiniveśānuśayānāṃ
prahāṇāt

parijñānānniśchāyo nirvṛta:" ( ) iti |

astyeṣā mayatā, sā tviyamavidyeti kuta etat ?

-------------------

iti, yogeṣvavidyāyoga iti pṛthagnaivocyate; kasmāt ?
parasparāsamprayogāt | na hi dṛṣṭirdṛṣṭyā

samprayujyate, rāgo vā rāgeṇa | dṛṣṭyādisamprayuktā
cāvidyoktā, kleśamahābhūmikatvena

mahābhūmikasamprayoganiyamāt | cittamapi
cāvidyopakliṣṭamevoktaṃ bhavet | rāgopakliṣṭaṃ cittaṃ

na vimucyata iti noktaṃ bhavet; avidyopakliṣṭatvavacanenaiva
rāgādyupakliṣṭatvasiddhe: |

atha matam-viśeṣaṇārtha tathoktamiti |
rāgalakṣaṇayāvidyayopakliṣṭacittaṃ na vimucyata

iti | prajñāyāmapi viśeṣaṇaṃ karttavyaṃ syāt | rāgeṇa
pratighena mānena veti, mā bhūt sarvakleśa-

grahaṇaprasaṅga iti | iṣṭa iti cet ? citte'pi na
viśeṣaṇaṃ karttavyaṃ syāt | avidyopakliṣṭaṃ

cittaṃ na vimucyata ityevameva tu vaktavyaṃ syāt |

samprakhyānam | prajñānamityeko'rtha: | tathaiva doṣo
yathāvidyāyāmiti | athā-

samprakhyānamitiko'rtha: ? yanna samprakhyānam |
cakṣurādiṣvapi prasaṅga: | samprakhyānābhāvastarhi ?

evaṃ sati na kiñcit syāt | na caitad yuktamiti | atha
samprakhyānavipakṣabhūtaṃ dharmāntaram |

tadidaṃ tathaiva na jñāyate yathaivāvidyā, kiṃ taditi |

evañjātīyako'pīti vistara: | evañjātīyaka:,
karmaprabhāvita ityartha: | tasmāda-

vidyāyā: karmaṇā kāritreṇa svabhāvo
vijñātavya:-astyasau kaściddharmo yo vidyāvipakṣa

iti | vidyāvipakṣatvaṃ tasyā: karmeti | tadyathā cakṣu:
katamat ? yo rūpaprasādaścakṣurvijñānasyāśraya

iti | nanu ca rūpaprasāda iti svabhāvaprabhāvito'sya
nirdeśa iti ? na; apratyakṣatvānnityaṃ

cakṣurvijñānameyatvācca |

asmīti sattvamayateti | avijñātārthametat | na tena
sthavireṇāsyābhidheyamavadhāritam |

mayatā puna: sautrāntikairavidyā prakārabhinnā varṇyate,
māno vā | yāsau sūtra ukteti vistara: |

mayatānāmityavidyānāṃ prakārābhinnānāṃ nāmeti
grahaṇam | tṛṣṇādīnāṃ pṛthagupadeśāditi bhadanta-

dharmatrātasyābhiprāya: | ācārya āha-astyeṣā mayatā,
asti sūtre uktā mayatā, tatra jāti-

@369

yata eṣā nānya: kleśa: śakyate vaktum |

nanu cānyo māna eva syāt | atra tu punarvicāryamāṇe bahu
vaktavyaṃ jāyate |

tasmāt tiṣṭhatvetat ||29||

atha nāmarūpamiti ko'rtha: ? rūpaṃ vistareṇoktam |

nāma tvarūpiṇa: skandhā:,

kiṃ kāraṇam ? nāmendriyārthavaśenārtheṣu namatīti nāma
|

katamasya nāmno vaśena ? yadidaṃ loke pratītaṃ teṣāṃ
teṣāmarthānāṃ pratyāyakam-

gau:, aśva:, rūpam, rasa ityevamādi |

etasya puna: kena nāmatvam ? teṣu teṣvartheṣu tasya nāmno
namanāt |

iha nikṣipte kāya upapattyantare namanānnāmārūpiṇa:
skandhā ityapare ||

ṣaḍāyatanamuktam ||

-------------------

nirdeśādekavacanam, sā tvavidyeti | kuta: kāraṇā detat
paricchidyate-sāvidyeti ? bhadantadharma-

trāta: svābhiprāyaṃ vivṛṇoti-yata eṣā nānya: kleśa:
śakyate vaktumiti | kasmānna śakyate ?

tṛṣṇādṛṣṭyasmimānānāṃ pṛthagukte: |

ācārya āha-nanu cānyo māna eva syāditi | asmimānādanya:
ṣaṇṇāmanyatama: | sa

ca mayatā, nāvidyetyabhiprāya: | atra tu punarvicāryamāṇe
bahu vaktavyaṃ jāyata iti | atra

punarvicāryamāṇe'vidyāṅge bahurayaṃ grantho jāyate,
yathoktamiti | tasmāttiṣṭhatvetat | etā-

vadevāstviti | athavā-anyo māna eva syāt na punaravidyeti,
kuta etadityevamādike

punarvicāre kriyamāṇe uttarapratyuttaravacanena bahu
vaktavyaṃ jāyate | tasmāttiṣṭhatvetadalaṃ vicārāntare
||29||

atha nāmarūpamiti | avidyāṅganirdeśānantaraṃ
saṃskārāṅgaṃ nirdeṣṭavyam | tadanuvijñānāṅgam,

kimityetadatikramyopanyasyate ? etadarthamatra
vakṣyatyācārya:-"uktaṃ ca vakṣyate cānyat"

(abhi^ 3.36) iti |

rūpaṃ vistareṇoktamiti | "rūpaṃ pañcendriyāṇyarthā:
pañcāvijñaptireva ca" (abhi^

ko^ 1.9) ityatra | nāmendriyārthavaśeneti vistara: |
nāmavaśena indriyavaśena arthavaśena cārtheṣu

rūpādiṣu namatīti nāma | katamasya nāmno vaśeneti |
nāmadvaividhyāt pṛcchati | ācāryastvācaṣṭe-

yadidaṃ loke pratītamiti vistara: | gauraśva iti,
samudāyapratyāyakam | rūpaṃ rasa iti,

ekārthapratyāyakam | tadetad vedanādiskandhacatuṣkaṃ
nāmaśabdenocyate | yasmāttannāmavaśena saṃjñā-

karaṇavaśenārtheṣvapratyakṣeṣu pratyakṣeṣvapi vā namati
pravarttate-asya nāmno'yamartha iti | indriyārtha-

vaśena tu pratyakṣeṣu rūpādiṣu namati, utpadyata ityartha:
| nāmni cāpyarthavaśena namati-asyārthasyedaṃ

nāmeti | etasya puna: kena nāmatvamiti | etasya
saṃjñākaraṇalakṣaṇasya nāmna: kena kāraṇena

nāmatvam | teṣu teṣvartheṣu tasya nāmno namanāditi |
yasmātteṣvartheṣu catu:skandhalakṣaṇaṃ nāma,

tannāma namayati pravartayati, tasmāt etasya nāmatvam,
namayatīti nāmeti kṛtvā | iha nikṣipta

iti vistara: | maraṇakāle nikṣipte kāya upapattyantare
namanād gamanādarūpiṇo vedanādaya:

@370

sparśo vaktavya: ?

sparśā: ṣaṭ,

cakṣu:saṃsparśa:, yāvanmana:saṃsparśa iti | te puna:-

sannipātajā: |

trayāṇāṃ sannipātājjātā indriyārthavijñānānām |
yuktaṃ tāvat pañcānāmindriyāṇā-

marthavijñānābhyāṃ sannipāta:; sahajatvāt |

manaindriyasya punarniruddhasyānāgatavarttamānābhyāṃ
dharmamanovijñānābhyāṃ kathaṃ

sannipāta: ? ayameva teṣāṃ sannipāto ya:
kāryakāraṇabhāva: | ekakāryārtho vā sannipātārtha: |

sarve ca te trayo'pi sparśotpattau praguṇā bhavantīti | atra
punarācāryāṇāṃ bhedaṃ gatā buddhaya: |

keciddhi sakṛnnipātameva sparśaṃ vyācakṣate | sūtraṃ
cātra jñāpakamānayanti-"iti

ya eṣāṃ trayāṇāṃ saṅgati sannipāta: samavāya: sa
sparśa:" ( ) iti |

kecit punaścittasamprayuktaṃ dharmāntarameva sparśaṃ
vyācakṣate, sūtraṃ cātra jñāpaka-

mānayanti-"ṣaṭṣaṭko dharmaparyāya: katama: ?
ṣaḍādhyātmikānyāyatanāni, ṣaḍ

bāhyānyāyatanāni, ṣaḍ vijñānakāyā:, sparśakāyā:,
ṣḍvedanākāyā:, ṣṭ tṛṣṇākāyā:"

( ) iti | atra hīndriyārthavijñānebhya: sparśakāyā:
pṛthag deśitā: |

tatra ye sannipātameva sparśamāhusta evaṃ parihāramāhu:-na
vai pṛthagnirdeśāt

pṛthagbhāvo bhavati | mā
bhūddharmāyatanādvedanātṛṣṇayo: pṛthagbhāva iti |
naiṣa doṣa:; tadvya-

----------------

skandhā nāmecyucyante | yathoktam-mṛtasya khalu kālaṃ
gatasya jñātaya imaṃ pūtikāyamagninā

vā dahanti, udake vā plāvayanti, bhūmau vā nikhananti,
vātātapābhyāṃ vā pariśoṣaṃ parikṣayaṃ

paryādānaṃ gacchati | yatpunaridamucyate-cittamiti vā mana
iti vā vijñānamiti vā śraddhāpari-

bhāvitaṃ tadūrdhvagāmi bhavati, viśeṣagāmyāyatyāṃ
svargopagamiti |

ṣaḍāyatanamuktamiti | "tadvijñānaśrayā
rūpaprasādāścakṣurādaya:" (abhi^ 1.9) "vijñānaṃ

prativijñaptirmana āyatanaṃ ca tat" (abhi^ ko^ 1.16) ityatra
| mana indriyasya purniruddhasyā-

nāgatena dharmeṇa rūpādinotpatsyamānena varttamānena
manovijñānena kathaṃ sannipāta: | ya: kāryakāraṇa-

bhāva: | kāryaṃ manovijñānam, kāraṇaṃ mana indriyam,
dharmaśca rūpādi: | ekakāryārtho veti |

ekakāryamevārtha ekakāryārtha:, ekakāryatvamityartha: |
kathamekakāryārtha: ? ityāha-sarve ca

te trayo'pi mana indriyādaya: sparśotpattau praguṇā
anukūlā bhavantīti |

ṣaṭṣaṭko dharmaparyāya iti | ṣaṭ ṣaṭkānyasminniti
ṣaṭṣaṭka: | ādhyātmikabāhya-

vijñānasparśavedanātṛṣṇāṣaṭkasambhavāt |
ṣaṭsparśakāyā iti jñāpakam | ananyatve hi

satīndriyārthavijñāneṣūkteṣu sparśakāyavacanaṃ
punaruktaṃ syāt | tataśca ṣaṭṣaṭkatvaṃ hīyate |

mā bhūd dharmāyatanādvedanātṛṣṇayo: pṛthagbhāva iti |
yadi pṛthaṅnirdeśāt pṛthagbhāvo

bhavet, vedanātṛṣṇe api dharmāyatanāt pṛthaṅnirdiṣṭe,
tayorapi vedanātṛṣṇayordharmāyatanāt pṛthagbhāva:

@371

tiriktasyāpi dharmāyatanasya bhāvāt | na caivaṃ
sparśabhūtāt trayādanyat trayamasti, yasya

śeṣasyātra grahaṇaṃ syāt |

yadyapīndriyārthau syātāmavijñānakau, na tu
punarvijñānamanindriyārthakam | tasmāttriṣu

nirdiṣṭeṣu puna: sparśagrahaṇamanarthakaṃ prāpnoti |

na khalu sarve cakṣurūpe sarvasya cakṣuvajñānasya
kāraṇam, nāpi sarvaṃ cakṣurvijñānaṃ

pūrvayoścakṣurūpayo: kāryam | ato yeṣāṃ
kāryakāraṇabhāvaste sparśabhāvena vyavasthitā

ityeke |

ye puna: sannipātādanyaṃ sparśamāhu:, ta etat sūtraṃ
kathaṃ pariharanti-"iti ya

-------------------

syāt | na ca tayo: pṛthagbhāva: iṣyate;
dharmāyatanāntarbhāvāt | naiṣa doṣa iti vistara: | naiṣa
doṣa

iti yathokta: |
tadvyatiriktasyāpivedanātṛṣṇāvyatiriktasyāpi
dharmāyatanasya tajjādisvabhāvasya

bhāvādastitvāt | na caivamiti vistara: | na caivaṃ bhavata:
`trayāṇāṃ sannipāta: sparśa:' ityevaṃ

bruvāṇasya, sparśabhūtādindriyārthavijñāna
trayādanyadasparśabhūtaṃ trayamindriyārthavijñāna
trayamasti, yasya

śeṣasyātra sūtre grahaṇaṃ syāt | `ṣaṭ sparśakāyā:'
iti prayojanavaśādapṛthagbhāve'pi sparśabhūtāt

trayāt | tasmādapṛthagbhāve'pi vedanātṛṣṇayo:
pṛthaṅnirdeśo yukta:; vineyakāryavaśāt | na tu

bhavata: sannipātamātrasparśavādina: kenacidapi prayojanena
`ṣaṭ sparśakāyā:' iti pṛthaṅnirdeśo

yukta:; yasmāt `ṣaṭ sparśakāyā:' iti
vacanenandriyārthavijñānatrayamuktamiti tadvacanaṃ
prāptamityata:

`ṣaṭṣaṭko dharmaparyāyā: ?' iti na sidhyet | mama tu
sidhyati; sparśavedanātṛṣṇāṣaṭkavacane'pi

tadvyatiriktadharmāyatanādyarthendriya
vijñānaṣaṭkasambhavāt | tasmāt `ṣaṭ sparśakāyā:' iti

pṛthaṅnirdeśād `asti cittasamprayuktaṃ sparśākhyaṃ
dharmāntaram' iti siddham |

atha brūyādasau-indriyārthavavijñānakau nirdiṣṭāvasmin
sūtre, ṣaḍādhyātmikāni, ṣaḍ

bāhyānīti vacanāt; ata indriyaviṣayavijñānatrayaṃ
sparśabhūtamityasya śeṣasya jñāpanārthamatra

grahaṇaṃ syāt-ṣaṭ sparśakāyā iti ? asya samādhe:
pratiṣedhārthamidamārabhyate-yadyapīndriyārthau

syātāmavijñānakau | tatsabhāgāvityartha: | na tu
punarvijñānamanindriyārthakam | avaśyaṃ hi vijñānaṃ

sendriyārthakaṃ bhavati | tacca vijñānamapadiṣṭamatra-
ṣaḍvijñānakāyā iti | tasmāttriṣu nirdiṣṭeṣu

indriyārthavijñāneṣu ṣaḍvijñānakāyavacanena puna:
sparśagrahaṇamanarthakaṃ prāpnoti-ṣaṭ sparśakāyā

iti | ata: `sannipātādanya: sparśa:' iti siddham |

atra bhadantaśrīlābha āha-na khalviti vistara: |
pūrvotpanne cakṣūrūpe kāraṇam, na tu

vijñānasahotpanne | nāpi sarvacakṣurvijñānamiti |
paścādutpannaṃ pūrvayoścakṣūrūpayorna sahotpannayo: |

ato yeṣāṃ kāryakāraṇabhāvaste vijñānendriyaviṣayā:
sparśabhāvena vyavasthitā:, `ṣaṭ sparśakāyā:'

ityasmin sūtre, tadidamanyathā na jñāpitaṃ syāt |

na vā evaṃ paṭhanti | vai iti nipāta: | na vai evaṃ
paṭhantītyartha: | kathaṃ puna: paṭhanti ?

"ya eṣāṃ dharmāṇāṃ saṅgati: sannipāta: samavāya: sa
asparśa:" iti paṭhanti | kāraṇe vā

@372

eṣāṃ trayāṇāṃ saṅgati: sannipāta: samavāya: sa
sparśa:" iti ? na vā evaṃ paṭhanti | kiṃ

tarhi ? "saṅgate sannipātāt samavāyāt" iti paṭhanti |
kāraṇe vā kāryopacāro'yamiti

bruvanti |

atibahuvistaraprakāravisāriṇī tveṣā kathetyalaṃ
prasaṅgena |

anyameva sparśaṃ varṇayantyābhidhārmikā: ||

teṣāṃ puna: ṣaṇṇāṃ sparśānām-

pañca pratighasaṃsparśa: ṣaṣṭho'dhivacanāhvaya: ||30||

cakṣu: śrotraghrāṇajihvākāyasaṃsparśā: pañca
pratighasaṃsparśa ityucyate; sapratighendriyā-

śrayatvāt | mana:saṃsparśa: ṣaṣṭha: so'dhivacanasparśa
ityucyate |

kiṃ kāraṇam-adhivacanamucyate nāma |
tatkilāsyādhikamālambanam,

ato'dhivacanaṃ saṃsparśa iti | yathoktam-"cakṣurvijñānena
nīlaṃ vijānāti no tu

nīlam, manovijñānena nīlaṃ vijānāti nīlamiti ca
vijānāti" ( ) iti | eka

āśrayaprabhāvita:, dvitīya ālambanaprabhāvita: |

apare punarāhu:-vacanamadhikṛtyārtheṣu manovijñānasya
pravṛtti:, na pañcānām |

atastadevādhivacanam | tena samprayukta:
sparśo'dhivacanasaṃsparśa iti | eka āśraya-

prabhāvita:, dvitīya: samprayogaprabhāvita: ||30||

punasta eva ṣaṭ sparśāstrayo bhavanti-

vidyāvidyetarasparśā:,

-------------------

kāryopacāro'yamiti | saṅgatau sannipāte samavāye kāraṇe
kāryopacāra: sparśa iti | yathā-

`sukho buddhānāmutpāda:' iti |

atibahuvistareṇa prakāreṇa visartuṃ śīlamasyā iti
atibahuvistaraprakāravisāriṇī |

adhivacanamucyate nāmeti | adhyucyate'nenetyadhivacan |
vāṅnāmni pravarttate, nāmārtha

dyotayati ityadhivacanaṃ nāma | tat kila | nāmārthe |
manovijñānasamprayuktasyādhikaṃ bāhulyenā-

lambanam | ato'dhivacanaṃ saṃsparśa iti | sparśa:
saṃsparśa ityeko'rtha: | manovijñānena nīlaṃ

vijānātīti | abhidheyaṃ vijānātītyartha: | nīlamiti ca
vijānātīti | asyārthasyedaṃ nāmeti

vijānāti | eka āśrayaprabhāvita iti | prathama āśrayeṇa
prabhāvita: pratighāśraya: saṃsparśa:,

pratighasya vā saṃsparśa: pratighasaṃsparśa: |
ālambanaprabhāvita iti | adhivacanādalambanasaṃsparśa:,

adhivacane vā saṃsparśa: adhivacanasaṃsparśa iti |

vacanamadhikṛtyeti | vacanamavadhārya | artheṣu rūpādiṣu
manovijñānasya pravṛtti: | na

pañcānāṃ cakṣurvijñānādīnāṃ vacanamadhikṛtyārtheṣu
pravṛtti: | atastadevādhivacanaṃ manovijñānaṃ

vacane pravarttate'dhivacanamiti | tena samprayuktastasya vā
saṃsparśasyādhivacanasaṃsparśa: | tena cāyaṃ

dvitīya: saṃsparśa: samprayogaprabhāvita ityucyate ||30||

@373

vidyāsaṃsparśa:, avidyāsaṃsparśa:, tābhyāṃ cānyo
naivavidyānāvidyāsaṃsparśa iti |

ete punaryathākramaṃ veditavyā:-

amalakliṣṭaśeṣitā: |

anāsrava: sparśo vidyāsaṃsparśa:,
kliṣṭo'vidyāsaṃsparśa:; vidyā'vidyābhyāṃ

samprayuktatvāt | seṣo naivavidyānāvidyāsaṃsparśa:;
ubhābhyāmasamprayogāt |

ka: puna śeṣa: ? kuśalasāsravo'nivṛtāvyākṛtaśca |

punaravidyāsaṃsparśasyābhīkṣṇasamudācāriṇa ekadeśasya
grahaṇād dvau sparśau bhavata:-

vyāpādānunayasparśau,

vyāpādānunayābhyāṃ samprayogāt | puna: sarvasaṃgraheṇa-

sukhavedyādayastraya: ||31||

sukhavedanīya: sparśa:, du:khavedanīya:,
adu:khāsukhavedanīyaśca; sukhavedanādi-

hitatvāt |

atha vā-vedyate tad, vedayituṃ vā śakyamiti vedanīyam |
kiṃ tat ? veditam |

sukhaṃ vedanīyamasminniti sukhavedanīya: sparśo yatra
sukhaṃ veditamasti | evaṃ du:khādu:khā-

sukhavedanīyāvapi yojyau |

ta ete ṣoḍaśa sparśā bhavanti ||31||

ukta: sparśa: ||

vedanā vaktavyā | tatra ya: pūrvaṃ ṣaḍvidha: sparśa
ukta:-

-------------------

"vidyāvidyetarasparśā:" iti | vidyā avidyā itaraśca
vidyāvidyetare, ta eva sparśā

vidyāvidyetarasparśā: | vidyā cāvidyā ceti, vidyāhva:
avidyāhva:, tābhyāmitaraścetyartha: |

vidyetyanāsravā prajñā | avidyā kliṣṭamajñānam |
naivavidyānāvidyā kuśalasāsravā prajñā,

tatsamprayuktā ete yathākramaṃ saṃsparśā veditavyā: |

punaravidyāsaṃsparśasyeti vistara: | avidyāsaṃsparśasya
sarvakleśasamprayuktasya abhīkṣṇa-

samudācārīnityasamudācārī ekadeśa:, tasya grahaṇād dvau
sparśau bhavata:-"vyāpādānunayasparśau |

sukhavedyāyastraya:" iti | sukhasya veda:, sukhavede sādhu:
sukhavedya:, sukhaṃ vā

vedyamasminniti sukhavedanādau hita: sukhavedanīya:,
"prākkrītāccha:" (pā^ sū^ 5.1.1) |

vedyate tadvedayituṃ vā śakyamiti | vedyata iti karmamātre
kṛtya iti darśayati | vedayituṃ śakyamiti-

"arhe kṛtyatṛcaśca" (pā^ sū^ 3.3.169) ityasminnarthe kṛtya
iti darśayati |

ta ete ṣoḍaśa iti | cakṣu:saṃsparśo yāvanmana:
saṃsparśa iti ṣaṭ | puna:-pratighasaṃsparśa:,

adhivacanasaṃsparśa:, vidyāsaṃsparśa:, avidyāsaṃsparśa:,
naivavidyānāvidvyasaṃsparśa:, vyāpāda-

saṃsparśa:, anunayasaṃsparśa:, sukhavedanīya:,
du:khavedanīya:, adu:khāsukhavedanīyaśca sparśa iti
ṣoḍaśa ||31||

ukta: sparśa: | vedanā vaktavyeti | nanu ca vedanāpyuktā
"vedanānubhava:" (abhi^

@374

tajjā: ṣaḍvedanā:,

cakṣu:saṃsparśajā vedanā,
śrotra-ghrāṇa-jihvā-kāya-mana:saṃsparśajā vedanā: |

tāsāṃ puna:-

pañca kāyikī caitasī parā |

cakṣu: śrotraghrāṇajihvākāyasaṃsparśajā: pañca
vedanā: kāyikī vedanetyucyate;

rūpīndriyāśritatvāt | mana:saṃsparśajā punarvedanā
caitasikītyucyate; cittamātrāśritatvāt |

atha kiṃ sparśāduttarakālaṃ vedanā bhavati, āhosvit
samānakālam ?

samānakālamiti vaibhāṣikā:; anyonyaṃ sahabhūhetutvāt |

kathaṃ sahotpannayorjanyajanakabhāva: sidhyati ?

kathaṃ ca na sidhyati ?

asāmarthyāt | jāte hi dharme dharmasya nāsti sāmarthyaṃ
pratijñā'viśiṣṭam ?

yadeva hīdaṃ sahotpannayorjanyajanakabhāvo nāstīti
tadevedaṃ jāte dharme dharmasya

nāstīti |

anyonyajanakaprasaṅgāttarhi ?

iṣṭatvādadoṣa: | iṣṭameva hi sahabhūhetoranyonyaphalatvam
|

iṣṭamidam, sūtre tvaniṣṭaṃ
sparśavedanayoranyonyaphalatvam; "cakṣu:saṃsparśaṃ
pratītya

utpadyate cakṣu:saṃsparśajā vedanā, na tu cakṣu:
saṃsparśajāṃ vedanāṃ pratītyotpadyate cakṣu:-
saṃsparśa:" iti vacanāt |

janakadharmātikramāccāyuktam | yo hi dharmo yasya dharmasya
janaka: prasiddha:, sa

tasmāt bhinnakāla: prasiddha: | tadyathā-pūrvaṃ bījaṃ
paścādaṅkura:, pūrvaṃ kṣīraṃ paścāddadhi,

pūrvamabhighāta: paścācchabda:, pūrvaṃ mana: paścāt
manovijñānamityevamādi |

-------------------

1.14) iti | anyathoktamapyucyate, na tarhīdaṃ
vaktavyam-yaccoktaṃ yacca vakṣyamāṇam, tanna

vakṣyāmīti | "uktaṃ ca vakṣyate cānyat" iti (abhi^ ko^
3.36) vacanāt ?

prakāranirdeśādadoṣa: | pūrvaṃ lakṣaṇamuktam, idānīṃ
prakāra iti |

jāte hīti vistara: | jāte hi janye dharme dharmasya janakasya
nāsti sāmarthye

sahotpannatvāt | pratijñāviśiṣṭamiti | pratijñāyā
aviśiṣṭametat sādhanamityartha:, yadi

pratijñāviśiṣṭaṃ sādhanaṃ neṣyate |
anyonyajanakaprasaṅgāttarhi | kim ? kathaṃ
sahotpannayorjanya-

janakabhāva: sidhyatītyadhikṛtam | anena pratijñādoṣa
udgrāhyate-asti sahotpannayorjanya-

janakabhāva iti pratijñā pūrvābhyupagamavirodhinīti |

iṣṭatvādadoṣa iti | pūrvābhyupagamaṃ darśayati |

iṣṭamidaṃ sūtre tvaniṣṭamiti |
iṣṭamidamabhidharme-"sahabhūrye mitha: phalā:" (abhi^ ko^

2.50) iti | sūtre tvaniṣṭam | tat
pratipādayannāha-cakṣu:saṃsparśa pratītyotpadyate

@375

anyathā paramparāpekṣatvāt kāryakāraṇayo: sarvaṃ vā
yugapadutpadyate, na vā kadācit;

paścādviśeṣābhāvāt |

nahi na siddha: kāryakāraṇayo: pūrvāparabhāva: |

sahabhāvo'pi tu na siddha: | tadyathā
cakṣurvijñānādīnāṃ
cakṣūrūpādibhirbhūtabhautikānāṃ

ca tatrāpi pūrvamindriyārthau paścādvijñānam |
pūrvakācca bhūtabhautikasamudāyāduttara utpadyata

itīṣyamāṇe ka: pratiṣedha: !

yathā tarhi cchāyāṅkurayorevaṃ sparśavedanayopīti
vaibhāṣikā: |

sparśāduttarakālaṃ vedanetyapare | indriyārtho hi
pūrvānto vijñānam | so'sau trayāṇāṃ

sannipāta: sparśa:, sparśapratyayāt paścādvedanā tṛtīye
kṣaṇa iti |

evaṃ tarhi na sarvatra vijñāne vedanā prāpnoti, na ca
sarvavijñānaṃ sparśa: ?

nai doṣa:; pūrvasparśahetukā hyuttaratra sparśe vedanā,
sarve ca sparśā: savedanakā:,

sarvaṃ ca vijñānaṃ sparśa iti |

idamayuktaṃ varttate |

kimatrāyuktam ?

yaduta bhinnālambanayorapi sparśavedanayo:
pūrvasparśahetukottaratra vedaneti |

-------------------

cakṣu:saṃsparśajā vedeneti |
sūtraprāmāṇyenānyonyaphalatvaṃ bhaṅktvā
sahotpannakāryakāraṇa-

bhāvavirbhakṣayā āha-janakadharmātikramāccāyuktamiti |
janakasyāyaṃ dharma: prasiddho yā

bhinnakālatā, tadyathā pūrvaṃ vījaṃ paścādṅkura
ityādi |

tatrāpi pūrvamindriyārthau paścād vijñānamiti |
prathamakṣaṇotpannāvindriyārthau, vijñānaṃ tu

dvitīye kṣaṇa iti |

yathā tarhi chāyāṃkurayoriti | kim ?
sahotpannayorjanyajanakabhāva: | utpanna eva

hyaṅkuraśchāyāṃ janayati | na prathame kṣaṇe'ṅkuro
niśchāyo bhavati, dvitīye sacchāya iti |

evaṃ sparśavedanayorapīti | anayorapi chāyāṅkurayo:
pūrvasāmagrīheturiti śakyaṃ vaktum |

sahabhūhetunirdeśe tvayamartha ukta iti na purarucyate |

sparśāduttarakālaṃ vedanetyapara iti | bhadantaśrīlābha:
| so'sau trayāṇāṃ sannipāta: sparśa

iti | yo'yaṃ janakajanitabhāva: | vedanā tṛtīye kṣaṇe iti
| indriyārthakṣaṇa: prathama:,

vijñānotpattikṣaṇo dvitīya:, vedanotpattikṣaṇastṛtīya
iti | na sarvatra vijñāne vedanā prāpnotīti |

vijñānakṣaṇe dvitīye vedanāyā abhāvāt | na ca
sarvavijñānaṃ sparśa: | vedanākṣaṇe tṛtīye vijñānaṃ

na sparśa: | pūrvadvitīyakṣaṇayo: sparśa eva vidhīyate |
pūrvasparśahetukā hyuttaratra sparśe vedanā |

yo'yamidānīṃ dvitīya: kṣaṇa: sparśabhāvenokta: tatra
pūrvasparśahetukā prathamakṣaṇavijñānahetukā

vedanotpadyate, tatsparśapūrvikāpyanyasminnityevaṃ sarvatra
vijñāne vedanā prāpnoti |

sarva ca vijñānaṃ sparśa iti | te ca sparśā: savedanakā
iti |

@376

kathaṃ hi nāmānyajātīyālambanasparśasambhūtā
vedanā'nyālambanā bhaviṣyati ?

yena vā cittena samprayuktā tato bhinnālambeneti |

astu tarhi tasmin kāle sparśabhūtaṃ vijñānamavedanakam |
tasmācca yat pūrva

vijñānaṃ savedanakaṃ tanna sparśa:,
pratyayavaidhuryādityevaṃ sati ko doṣa: ?

mahābhūmikaniyamo bhidyate-"sarvatra citte
daśamahābhūmikā:" ( ) iti |

kva caiṣa niyama: siddha: ? śāstre |

-------------------

bhinnālambanayoriti vistara: | bhinnamālambanamanayostau
bhinnālambanau |

pūrvasya rūpamālambanam, uttarasya śabda: |
tayorbhinnāmālambanayo: pūrvasparśahetukā

rūpālambanasparśahetukā uttaratra sparśe śabdālambane yad
vedanotpadyate, ityetadayuktam | kathaṃ

hi nāmeti doṣamāviṣkaroti |
anyajātīyālambanasparśasambhūtā rūpaprakārālambanāt
sparśāt

sambhūtā vedanā anyālambanā bhaviṣyati | śabdālambanā
bhaviṣyati | vidhurakāraṇatvāt kāryasyā-

sambhāvanā | yadā hi rūpālambanāt sparśāt sambhūtā
vedanā rūpālambanenaiva vedanā bhaviṣyati,

tadā pūrvasparśahetukottaratra sparśe vedaneti yuktam |
yadā tu rūpālambanāt sparśāt śabdālambanā

vedanotpadyate, tadā kathametadyokṣyate | kāraṇānurūpaṃ
hi loke kāryaṃ dṛśyate |

atha matam-rūpālambanāt sparśāt sambhūtā vedanā
śabdālambanasparśasamprayuktāpi

rūpālambanā bhavatīti ? ata idamāha-yena vā cittena
samprayuktā tato bhinnālambaneti | tata:

śabdālambanāccittādbhinnālambanā yata utpannā
rūpālambanā, tena samālambanetyartha: | kathaṃ cāsau

tena samprayuktetyucyate ? samaṃ prayuktā hi samprayuktā |
yadyabhinnāśrayatvāt, kathaṃ śrotrāśrayotpannā

satī rūpālambanā bhaviṣyati ? kathaṃ na bhaviṣyati ?
cittacaittānāmāśrayeṇaikaviṣayapravṛttatvāt |

tasmādanyatarālambanatve'pi vedanāyā doṣa: | sa doṣa:
pradarśyate-yadi tāvad rūpālambanāt

sparśādutpannā vedanā śabdādyālambanāntaramālambate, sa
rūpālambana: sparśa: sukhavedanīyo yāvad

du:khāsukhavedanīya iti na prāpnoti | ekālambanasya tu
vedanayā tathā nirdeśo yukta iti |

astu tarhīti vistara: | yadyevaṃ doṣa:, astu tarhi tasmin
kāle | kasmin kāle ?

śabdālambanakāle | sparśabhūtaṃ vijñānamavedanakam |
tasmācca śabdālambanād yat pūrvaṃ vijñānaṃ

savedanakaṃ tanna sparśa: | evaṃ hi nirdoṣaṃ bhavatīti |
anyathā hi yadi pūrvotpannaṃ savedanakaṃ

vijñānaṃ sparśa: syāt tadaivaṃ sparśapratyayā vedaneti
yathokto doṣa: syāt | kiṃ puna: kāraṇam-

kiñcidavijñānamavedanakam, kiñcicca sa sparśa: ?
pratyayavaidhuryāt | vidhurā hi pratyayā

vipratibandhenāvasthitā: | na hi sarva: samanantarapratyayo
vedanāpratyayaṃ sparśabhūtaṃ vijñānaṃ janayituṃ

samartha iti | tadevaṃ tasya bhinnālamabanaṃ
vijñānamekāntenāvedanakam, tadutpādakaṃ cāsparśabhūtam
|

yadi tu rūpālambanāccakṣurvijñānādanantaraṃ
rūpālambanameva cakṣurvijñānamevamutpadyate-manovijñānaṃ

tatsaṃvedanakaṃ pūrvotpannaṃ sparśa iti | evaṃ satīti |
mahābhūmikaniyamo bhidyata iti | sparśavedanayo:

paryāyeṇa niyamāt |

@377

sūtrapramāṇakā vayam, na śāstrapramāṇakā: |

uktaṃ hi bhagavatā-"sūtrāntapratiśaraṇairbhavitavyam" ( )
iti |

na vā eṣa mahābhūmikārtha:-sarvatra citte daśa
mahābhūmikā: sambhavantīti |

kastarhi mahābhūmikārtha: ?

tisro bhūmaya:-savitarkā savicārā bhūmi:, avitarkā
vicāramātrā, avitarkā-

'vicārā bhūmi: | punastisra:-kuśalā bhūmi:, akuśalā,
avyākṛtā bhūmi: |

punastisra:-śaikṣī bhūmi:, aśaikṣī,
naivaśaikṣīnāśaikṣī bhūmi: | tadya etasyāṃ sarvasyāṃ

bhūmau bhavanti te mahābhūmikā:, ye kuśalāyāmeva bhūmau
te kuśalamahābhūmikā:, ye

kliṣṭāyāmeva te kleśamahābhūmikā: |

te punaryathāsambhavaṃ paryāyeṇa, na tu sarve
yugapadityapare |

akuśalamahābhūmikāstu pāṭhaprasaṅgenāsaṃhitā: idānīm
| pūrvaṃ na paṭhyante sma |

yadi tarhi sparśāduttarakālaṃ vedanā, sūtraṃ
parihāryam-"cakṣu: pratītya rūpāṇi

cotpadyate cakṣurvijñānaṃ trayāṇāṃ sannipāta: sparśa:
sahajātā vedanā saṃjñā cetanā" ( ) iti |

-------------------

tisro bhūmaya iti | savitarkā savicārā kāmadhātu:
prathamaṃ ca dhyānam | avitarkā

vicāramātrā dhyānāntaram | avitarkā avicārā
dvitīyāddhyānāt prabhṛti yāvadbhavāgram | kuśalā

bhūmi: kuśalā dharmā: | evamakuśalā avyākṛtā: |
śaikṣī bhūmi: śaikṣasyānāsravā dharmā: |

aśaikṣī aśaikṣasyānāsravā dharmā: |
naivaśaikṣīnāśaikṣī bhūmi: sāsravā dharmā: |
asaṃskṛtā iha

nocyante, caittasambandhāt | tad ya etasyāmiti vistara: |
taditi vākyopanyāse | ya iti ye

caitasikā: | etasyāṃ sarvasyāṃ bhūmāviti |
savitarkasavicārāyāṃ bhūmau,
yāvannaivaśaikṣīnāśaikṣyāṃ

bhūmau | te mahābhūmikā: | vedanācetanādayo yathoktā: |
ye kuśalāyāmeva bhūmau te kuśalamahā-

bhūmikā: | śraddhādaya: | ye kliṣṭāyāmeva te
kleśamahābhūmikā: | avidyādayo yathoktā eva |

te punaryathāsambhavamiti vistara: | te punarmahābhūmikādayo
ye yasyāṃ sambhavanti te

tasyāṃ paryāyeṇa | na tu sarve yugapadityapare | tad yathā
vedanā sarvāsu bhūmiṣu bhavantyapi na yugapat

saṃjñācetanāsparśamanaskārādibhirbhavati, tathā sparśo
vedanādibhi: | yathā kuśalāyāṃ vitarkādaya

ityevamādikam |

apare punarevaṃ vyācakṣate-yathā pañcaskandhake likhitaṃ
tathedaṃ grahītavyamiti | tadyathā-

"chanda: katama:, abhipretavastunyabhilāṣa:, anabhiprete
nāsti chanda ityabhiprāya: | adhimokṣa:

katama: ? niścite vastuni tathaivāvadhāraṇam | smṛti:
katamā ? saṃstute vastunyasampramoṣaśceta-

so'bhilapanatā | samādhi: katama: ? upaparīkṣye vastuni
cittasyaikāgratā | prajñā katamā ? tatraiva

pravicaya:, yogāyogavihito'nyathā ca"-ityevamādi:
pañcaskandhakagrantho draṣṭavya: | tatra

hyuktam-"pañca sarvatragā
vedanāsaṃjñāsparśamanaskāracetanā: | pañca
pratiniyaviṣyāśchandādhi-

mokṣasmṛtisamādhiprajñā:" ityevamādi |
akuśalamahābhūmikāstu pāṭhaprasaṅgenāsaṃhitā iti |

@378

sahajātā ityucyante, na sparśasahajātā iti kimatra
parihāryam ! samanantare'pi

cāyaṃ sahaśabdo dṛṣṭa:, tadyathā-"maitrīsahagataṃ
smṛtisambodhyaṅgaṃ bhāvayati" ( )

ityajñāpakametat |

yattarhi sūtra uktam-"yā ca vedanā yā ca saṃjñā yā ca
cetanā yacca vijñānaṃ

saṃsṛṣṭā ime dharmā nāsaṃsṛṣṭā:" ityato nāsti
vedanābhirasaṃsṛṣṭaṃ vijñānam ?

sampradhāryaṃ tāvadetat-ka eṣa saṃsṛṣṭārtha: ? tatra hi
sūtra evamuktam-"yadvedayate

taccetayate, yaccetayate tatsamprajānīte, yatsamprajānīte
tadvijānāti" iti | tanna

vijñāyate-kiṃ tāvadayameṣāmālambananiyama ukta:, utāho
kṣaṇaniyama iti !

āyurūṣmaṇo sahabhāvye saṃsṛṣṭavacanāt siddha:
kṣaṇaniyama: | yaccāpi sūtra

uktam-"trayāṇāṃ sannipāta: sparśa:" iti, tat kathaṃ
vijñānaṃ cāsti, na ca trayāṇāṃ

sannipāto na ca sparśa iti | tasmādavaśyaṃ sarvatra
vijñāne sparśa:, sparśasahajā ca vedanaiṣṭavyā |

alamatiprasaṅginyā kathayā | prakṛtamevānukramyatām ||

uktā samāsena caitasikī vedanā ||

-------------------

sūtrādiṣu pāṭhāt | kuśalamakuśalamavyākṛtamityevṃ
pāṭhaprasaṅgenāsaṃhitā:, adhyāropitā: paścādityartha:

| pūrva na paṭhyante sma | prakaraṇapād mahābhūmikā:,
kuśalamahābhūmikā:, kleśa-

kuśalamahābhūmikā:, parīttakleśamahābhūmikāścaiti
caturvidhā: paṭhyante |

sahajātā ityucyante, na sparśasahajātā iti |
aviśeṣatvādete vedanādaya: paraspara-

sahajātā: | na tu sparśenetyarthaparigraheṇa parihartavyaṃ
sūtramityartha: | maitrīsahagatamiti | ayaṃ

sahaśabdo nāvaśyaṃ yugapadbhāve, samanantare'pi dṛṣṭa: |
na hi maitryā: smṛtisambodhyaṅgasya ca

samavadhānamasti; maitryā ekāntasāsravatvāt |
smṛtisambodhyaṅgasya caikāntānāsravatvāt |

tasmādajñāpakametat | saṃsṛṣṭā iti sahotpannā
ityabhiprāya: |

tatra hi sūtra iti | yatraivoktam | yā vedanā yā cetanā yā
ca saṃjñeti vistareṇa | tatra sūtra

ityartha: | tatra vijñāyata iti vistara: | kiṃ
tāvadayameṣāṃ vedanādīnāmālambananiyama: | ālambane

niyama:-yadevālambanaṃ vedayate, tadeva cetayate
yāvadvijñānaṃ vijānātīti | utāho kṣaṇaniyama:-

yasminneva kṣaṇe vedayate tasminneva yāvad vijānātīti |
vayaṃ brūma:-ālambananiyamo'yamiti |

tasmānna sūtravirodha ityabhiprāya: |

ācārya āha-tatraiva sūtre āyurūṣmaṇo: sahabhāvye
saṃsṛṣṭavacanāt siddha: kṣaṇaniyama

iti | āyurūṣmā ca saṃsṛṣṭau, imau dharmau na
visaṃsṛṣṭāvityāyurūṣmaṇo: sahotpannatoktā bhavati;

tayoranālambanatvāt | tadevaṃ sādhitaṃ bhavati-avaśyaṃ
sahotpannāni vedanāsaṃjñācetanāvijñānāni;

tatra sūtre saṃsṛṣṭavacanenoktatvāt, āyurūṣmavaditi |
tat kathamiti vistara: | tat kathaṃ

vijñānaṃ cāsti | na ca
trayāṇāmindriyaviṣayavijñānānāṃ sannipāta: |
tasmādavaśyaṃ vijñānāstitve

sannipāto'bhyupagantavya: | sannipātaśca te sparśe iti |
tenedaṃ te virudhyate na sarvavijñānaṃ sparśa

iti | sannipāto vā na sparśa iti |

@379

punaścāṣṭādaśavidhā sā manopavicārata: ||32||

saiva caitasikī vedanā punaraṣṭādaśa
manopavicāravyavasthānādaṣṭādaśadhā bhidyate |

puna: sandhikaraṇaṃ cātra draṣṭavyam |

aṣṭādaśa manopavicārā: katame ? ṣaṭ
saumanasyopavicārā:, ṣaṭ daurmanasyopa-

vicārā:, ṣaḍupekṣopavicārā: |

kathameṣāṃ vyavasthānam ? yadi svabhāvata:, trayo
bhaviṣyanti-saumanasyadaurmana-

syopekṣāvicārā: | atha samprayogata:, eko bhaviṣyati;
sarveṣāṃ mana:samprayuktatvāt |

athālambanata:, ṣaḍ bhaviṣyanti;
rūpādiṣaḍviṣayālambanatvāt ?

tribhirapi sthāpanā |

teṣāṃ pañcadaśa rūpādyupavicārā asambhinnālambanā:;
pratiniyatarūpādyālambana-

tvāt | trayo dharmopavicārā ubhayathā |

manopavicārā iti ko'rtha: ? mana: kila pratītyaite
saumanasyādayo viṣayānupa-

vicarantīti | viṣayeṣu vā mana upavicārayantītyapare |
vedanāvaśena manaso viṣayeṣu

puna: punarvicāraṇāt |

-------------------

puna: sandhikaraṇaṃ cātra draṣṭavyamiti |
"pūrvatrāsiddham" (pā^ sū^ 7.2.1) iti

sakāralopasyāsiddhatvād guṇo na prāpnoti ? parihārastu,
īṣadarthe'yaṃ nañ draṣṭavya:; īṣat

siddhamasiddhamityata: siddhatvāt sakāralopasya guṇo bhavati,
`saiṣa dāśarathī rāma:' iti

yathā |

ṣaṭ saumanasyopavicārā iti vistara: | cakṣuṣā rūpāṇi
dṛṣṭvā saumanasyasthānīyāni

rūpāṇyupavicarati, śrotreṇa śabdān śrutvā
saumanasyasthānīyān śabdānupavicarati, evaṃ yāvanmanasā

dharmān vijñāya saumanasyasthānīyān dharmān upavicarati |
evaṃ cakṣuṣā rūpāṇi dṛṣṭvā daurmanasya-

sthānīyānyupekṣāsthānīyāni ceti vistareṇa yojyam |
trayo bhaviṣyantīti | saumanasya-

daurmanasyopekṣāsvabhāvatraividhyāt | eka iti |
manovijñānamātrasamprayogāt | ṣaḍiti | rūpādi-

viṣayaṣaṭkabhedāt | tribhirapi sthāpaneti |
yadvedanādravyaṃ manovijñānamātrasamprayuktamekam, tat

saumanasyādisvabhāvatrayabhedāt tridhā bhidyate, tat puna:
pratyekaṃ viṣayaṣaṭkabhedāt ṣoḍhā bhidyate-

ityaṣṭādaśa bhavanti | svabhāvavyavasthāpanāyāmasatyāṃ
manopavicārā ityeva na syād, aṣṭādaśa-

vyatiriktāśca syu: |
rūpādiviṣayaṣaṭkālambanavyavasthāpanāyāmasatyāṃ
pratyekaṃ saumanasyadiṣoḍhā-

bhedenāṣṭādaśa manopavicārā iti na syāt | tasmāt
tribhirapi vyavasthāpaneti siddham |

asambhinnālambanā iti | asammiśrālambanā: | trayo
dharmopavicārā ubhayatheti | ye

rūpādiviṣayapañcakavyatiriktadharmālambanāste
dharmopavicārā asambhinnālambanā: | ye tu rūpādīnāṃ

ṣaṇṇāṃ viṣayāṇāṃdvau trīn yāvat ṣaḍapi
viṣayānālambante te sambhinnālambanā: |

mana: kileti | kilaśabda: paramatadyotaka: | mana: kila
pratītyāśritya viṣayānu-

@380

1. kasmāt kāyikī vedanā na manopavicāra: | naiva hyasau
mana evāśritā,

nāpyupavicārikā, avikalpakatvādityayoga: ?

2. tṛtīyadhyānasukhasya kasmānmanopavicāreṣvagrahaṇam |
ādita: kila kāmadhātau

manobhūmikasukhendriyābhāvāt tatpratidvandvena
du:khopavicārābhāvācceti ?

3. yadi manobhūmikā evaite, yattarhi sūtra uktam-"cakṣuṣā
rūpāṇi dṛṣṭvā

saumanasyasthānīyāni rūpāṇyupavicarantītyevamādi:,
katham ?

pañcavijñānakāyābhinirhṛtatvamabhisandhāyaitaduktam-
"manobhūmikāstvete |

tadyathā-aśubhā cakṣurvijñānābhinirhṛtā ca
manobhūmikā ca" iti | api tu "dṛṣṭvā

yāvat spṛṣṭvā" iti vacanāt acodyametat | yo'pyadṛṣṭvā
yāvadaspṛṣṭopavicarati te'pi

manopavicārā: | itarathā hi kāmadhātau
rūpadhātvālambanā rūpādyupavicārā na syu:,

kāmadhātvālambanāśca rūpadhātau
gandharasaspraṣṭavyopavicārā: | yathā tu vyaktataraṃ
tathoktam-

yo'pi rūpāṇi dṛṣṭvā śabdānupavicarati so'pi
manopavicāra: | yathā tvanākulaṃ

tathoktamindriyārthavyavacchedata: |

-------------------

pavicaranti ālambanta ityartha: | upavicārayantīti
pravarttayanti | katham ? ityāha-vedanāvaśena

manaso viṣayeṣu puna: punarvicāraṇāditi | puna:
punarityupaśabdasyārtha: |

nāpyuvavicāriketi | asantīriketyartha: | ayoga ityasambhava:
|

yadi mana evāśritā vedanā manopavicāra:, tṛtīye dhyāne
yat sukhaṃ tanmana evāśritam,

na cakṣurindriyādyāśritamiti tasya
kasmānmanopavicāreṣvagrahaṇam | ādita: kileti vistara: |

ādāvādita: | kileti paramate | kāmadhātau manobhūmikaṃ
sukhaṃ nāsti, tasmānna tanmanopavicāra: |

ata: paścādapi tṛtīye dhyāne sukhendriyasya mana
āśritatve'pi manopavicāreṣvagrahaṇam | yathā

cāsyopavicārapratidvandvena daurmanasyopavicāra:, naivaṃ
sukhopavicārasya pratidvandvena du:kho-

pavicāro'sti; manovijñānāśritvād du:khasya | ata: sarvatra
tat sukhaṃ na manopavicāra iti |

saumanasyasthānīyānīti | saumanasyajanakāni | pañceti
vistara: | pañcabhirvijñāna-

kāyairabhinirhṛtatvamutpāditatvamabhisandhāya cetasikṛtvā
etaduktaṃ cakṣuṣā rūpāṇīti vistareṇa |

manobhūmikāstvete, tad yathā-aśubhā
cakṣurvijñānābhinirhṛtā ca, vilīnakādidarśanāt |

manobhūmikā ca | samāhitatvāt | api tviti | cakṣuṣā
rūpāṇi dṛṣṭvā yāvat kāyena spraṣṭavyāni

spṛṣṭveti vacanādacodyametat | yadi cakṣuṣā rūpāṇi
paśyan saumanasyasthānīyāni rūpāṇyu- 

pavicaratītyuktaṃ syāt, yāvat kāyena spraṣṭavyāni
spṛśanniti syāccodyam | na tvevamukta-

mityacodyamevaitat | yo'pyadṛṣṭveti vistara: | yo'pi śrutvā
parato manasopavicaratyālambate,

te'pi tasya manopavicārā: | itarathā hīti vistara: |
rūpadhātvālambanā rūpādyupavicārā na

syu: | kāmadhātūpapannena rūpāvacarāṇāṃ
rūpādīnāmapratyakṣīkṛtatvāt | kāmadhātvālambanāśca

gandharasaspraṣṭavyopavicārā rūpadhātūpapannasya na syu:;
tasya gandhādīnāmaviṣayatvāt | yathā tu

vyaktataraṃ tathoktamiti |
pratyakṣīkṛtarūpādyālambanānāṃ manopavicārāṇāṃ
vyaktataratvāt | yo'pi

@381

kimasti rūpaṃ yat saumanasyasthānīyameva syāt
yāvadupekṣāsthānīyameva ? asti

santānaṃ niyamya, na tvālambanam ||32||

athaiṣāṃ manopavicārāṇāṃ kati kāmapratisaṃyuktā:,
teṣāṃ ca kati kimālambanā:,

evaṃ yāvadārūpyapratisaṃyuktā: vaktavyā: ? āha-

kāme svālambanā: sarve,

kāmadhātau sarve'ṣṭādaśa santi, sa eva ca teṣāṃ
sarveṣāmālambanam | teṣāmeva-

rūpī dvādaśagocara: |

rūpī dhāturdvādaśānāmālambanam, ṣaṭ
gandharasopavicārānapāsya; tatra tayorabhāvāt |

trayāṇāmuttara:,

gocara iti varttate | ārūpyadhātustrayāṇāṃ
dharmopavicārāṇāmālambanam; tatra

rūpādyabhāvāt ||

uktā: kāmapratisaṃyuktā: ||

rūpapratisaṃyuktā vaktavyā: ? tatra tāvat

dhyānadvaye dvādaśa

-------------------

rūpāṇi dṛṣṭvā tatsahacarān śabdānupavicarati so'pi
tasya manopavicāra: | yathā tvanākulaṃ

tathoktam | kathaṃ cānākulam ?
ityāha-indriyārthavyavacchedata iti |
cakṣurādīndriyavyavacchedena,

rūpādyarthavyavacchedena coktamiti | anyathā hyākulaṃ
syāt-cakṣuṣā rūpāṇi dṛṣṭvā saumanasya-

sthānīyāñchabdānupavicaratītyevamādi |

asti santānaṃ niyamyeti kasyacit sattvasya santānamavekṣya |
yadasya kiñcit

saumanasyasthānīyameva, yāvadupekṣāsthānīyameva | na
tvālambanam | kim ? niyamya, kim

kāraṇam ? tadeva hyālambanaṃ kasyacit saumanasyasthānīyam,
kasyacinneti ||32||

evaṃ yāvadārūpyapratisaṃyuktā iti | kati
rūpapratisaṃyuktāsteṣāṃ ca kati rūpālambanā:,

katyārūpyapratisaṃyuktāsteṣāṃ ca kati kimālambanā iti |

"kāme svālambanā: sarve" iti | kāme kāmāvacarā
manopavicārā: | sarve aṣṭādaśa

santi | sa eva ca kāmadhātu steṣāṃ sarveṣāmālambanam |
svo dhāturālambanameṣāmiti svālambanā

iti kārikāpadavigraha: |

"rūpī dvādaśagocara:" iti | rūpī dhātu:
kāmāvacarāṇāṃ dvādaśānāṃ manopavicārāṇāṃ

gocara: | ṣaḍgandharasopavicārānapāsyeti | dvau
gandharasāvālambanau saumanasyopavicārau hitvā,

dvau gandharasālambanau daurmanasyopavicārau hitvā, dvau
tadālambanāveva copekṣopavicārau hitvā,

dvau tadālambanāveva copekṣopavicārau hitveti | kasmāt ?
tatra rūpadhātau tayorgandharasayorabhāvāt |

"vinā gandharasaghrāṇajihvāvijñānadhātubhi:" (abhi^ ko^
1.30) iti vacanāt |

"trayāṇāmuttara:" iti | trayāṇāṃ
saumanasyadaurmanasyopekṣādharmopavicārāṇāṃ kāmā-

vacarāṇāmuttaro dhāturārūpyadhāturālambanam, tatra
rūpādyabhāvāt |

@382

daurmanasyopavicārānapāsya | te ca dvādaśa

kāmagā: ||33||

kāmān gacchantīti kāmagā: | kāmadhātumālambanta
ityartha: | dṛṣṭo hi viṣayāṇāṃ

grahaṇārthe gamiprayoga:-`kathametad gamyate ? evametad
gamyate' iti ||33||

svo'ṣṭālambanam,

sa eva rūpadhātusteṣāṃ sva: | svo'ṣṭānāṃ
manopavicārāṇāmālambanam, gandharaso-

pavicārāṃ^ścaturo hitvā |

ārūpyā dvayo:

dharmopavicārayorālambanam |

dhyānadvaye tu ṣaṭ |

tṛtīyacaturthayordhyānayo: ṣaḍupekṣopavicārā eva santi,
nānye |

teṣāṃ punarālambanam-

kāmā: ṣaṇṇām,

kāmadhātu: ṣaṇṇāmapyālambanam |

caturṇā sva:,

rūpadhātuścaturṇām; tatra gandharasābhāvāt |

ekasyālambanaṃ para: ||34||

ārūpyadhāturekasyaiva dharmopavicārasyālambanam ||34||

uktā rūpapratisaṃyuktā: ||

ārūpyāpratisaṃyuktā idānīmucyante-

catvāro'rūpisāmante,

ākāśānantyāyatanasāmantakamatrārūpisāmantakam | tatra
catvāro rūpaśabda-

spraṣṭavyadharmopavicārā: | te ca-

-------------------

"dhyānadvaye dvādaśa" iti | daurmanasyopavicārāṇāṃ
ṣaṇṇāmabhāvāt ||32||

"svo'ṣṭālambanam" iti | aṣṭānāmālambanamaṣṭālambanam
| gandharasopavicārāṃścaturo

hitveti | saumanasyopekṣopavicārau gandhālambanau dvau
rasālambanau ca dau hitvetyartha:, tatra

tayorabhāvāt |

"ārūpyaṃ dvayo:" saumanasyopekṣādharmopavicārayo: |
prathamadvitīyadhyānabhūmikayorā-

rūpyadhāturālambanam; rūpādyābhāvāt |
ṣaḍupekṣopavicārā eva santi, nānya iti | rūpaśabda-

gandharasaspraṣṭavyadharmālambanā upekṣovicārā eva santi;
saumanasyopavicārāṇāmapi tṛtīye caturthe

cābhāvāt | gandharasālambanau tu tatra
kāmāvacaragandharasālambanāvityavagantavyam ||34||

tatra catvāra iti
ākāśānantyāyatanasāmantakānantaryamārgasya
caturthadhyānālambanatvāt |

tatra ca rūpaśabdaspraṣṭavyadharmasadbhāvāt |

@383

rūpagā;,

caturthaṃ hi dhyānameṣāmālambanam | yeṣāṃ
tadvyavacchinnālambanamasti, yeṣāṃ puna:

paripiṇḍitālambanam, teṣāṃ tatraika eva sammiśrālambano
dharmopavicāra: |

eka ūrdhvaga: |

eka eva dharmopavicārastatrārūpyadhātvālambana: |

eko maule,

maule punarārūpye dharmopavicāra evaiko'sti, nānya: | sa
cāpi-

svaviṣaya:,

ārūpyadātvālambana eva | nahi maulānāmārūpyāṇāmadharo
dhāturālambanamiti

paścāt prativedayiṣyāmi |

ete ca manopavicārā:-

sarve'ṣṭādaśa sāsravā: ||35||

nāsti kaścidanāsrava: |

ka: katibhi: samanvāgata: ? kāmadhātūpapanno rūpāvacarasya
kuśalasya cittasyā-

lābhī kāmāvacarai: sarvai:
prathamdvitīyadhyānabhūmikairaṣṭābhi:
tṛtīyacaturthadhyāna-

bhūmikaiścaturbhi: kliṣṭairgandharasālambanān paryudasya
ārūpyāvacareṇaikena kliṣṭenaivālābhī

rūpāvacarasya kuśalasya cittasyāvītarāga: sarvai:
kāmāvacarai: prathamadhyānabhūmikairdaśabhi: |

-------------------

yeṣāṃ tadvyavacchinnālambanamastīti |
yeṣāmācāryāṇāṃ matena tadākāśānantyāyatana-

sāmantakaṃ vyavacchinnālambanam, pṛthak
pṛthagrūpādyālambanamasamastālambanamityartha: |
audārikā-

dibhirākāraistaccaturthadhyānamālambata
ityekeṣāmācāryāṇāṃ matam | yeṣāmācāryāṇāṃ matena

paripiṇḍitālambanameva tadākāśānantyāyatanasāmantakaṃ
caturthadhyānabhūmikaskandhapañcakālambana-

miti matam, teṣāmācāryāṇāṃ tatraika eva
sammiśrālambano dharmopavicāra iti |

"eka ūrdhvaga:" iti | keṣāṃ pakṣe ? yeṣām
"catvāro'rūpisāmante" iti pakṣa: | na

hi maulānāmiti vistara: | maulānāmārūpyāṇāmadharo
dhāturnālambanamadharabhūmikaṃ sāsravaṃ vastu

nālambanamityartha: | paścāt pravedayiṣyāmiti | "na maulā:
kuśalārūpyā: sāsravādharagocarā:"

(abhi^ ko^ 8.21) iti |

prathameti vistara: |
prathamadvitīyadhyānabhūmikairaṣṭābhi:
samanvāgatastatīyacaturthadhyāna-

bhūmikaiścaturbhi: | katamai: ? ityāha-kliṣṭai:
gandharasālambanān paryudasya | tatra gandharasābhāvāt |

katham ? prathamadvitīyordhyānayordvādaśopavicārā:
santītyuktam | saumanasyopekṣopavicārāṇāṃ

ṣaḍviṣayālambanavyavasthāpanāt | tatra svabhūmyālambanā
rūpaśabdaspraṣṭavyadharmālambanā: saumana-

syopavicārāścatvāra: kliṣṭā: | ye copekṣopavicārā:
kliṣṭā eva catvāra: | tai: kāmadhātūpapanno

rūpāvacarakuśalālābhī samanvāgata: | adharabhūmyupapanno
hyūrdhvabhūmikai: kliṣṭai: samanvāat

@384

caturbhi: saumanasyopavicārai:
kliṣṭairgandharasālambanāvapāsya
ṣaḍbhirupekṣopavicāraira-

nāgamyabhūmikai: | dvitīyatṛtīyacaturthadhyānārūpyajai:
pūrvavat |

anayā varttanyā śeṣamanugantavyam |

dhyānopapannastu kāmāvacareṇaikenopekṣādharmopavicāreṇa
nirmāṇacittasamprayuktena

samanvāgato veditavya: |

-------------------

bhavati | na tu viśiṣṭaiścaturbhirgandharasālambanai:;
teṣāmakliṣṭatvāt | rūpāvacarakuśalālābhitvācca |

nāstyakliṣṭarūpāvacaro dharmalābha iti na tai:
samanvāgata: | tṛtīyacaturthadhyānabhūmikā api

ṣaḍevopekṣopavicārā uktā: | teṣāṃ ye
svabhūmyālambanā: kliṣṭā:, tai: samanvāgatastathā, yau
tu

gandharasālambanau na tau kliṣṭau | ata: pūrvoktenaiva
nyāyena na tābhyāṃ samanvāgata: | kliṣṭenaiveti |

nākliṣṭena; kuśalasyābhāvāt | lābhī rūpāvacarasyeti
vistara: | kāmadhātūpapanna eva lābhī

rūpāvacarasyakuśalasya cittasyānāgamyasaṃgṛhītasyā
vītarāga: kāmadhāto: sarvai: kāmāvacarairaṣṭā-

daśabhirapi samanvāgata: |
prathamadhyānabhūmikairdaśabhiriti | kathaṃ daśabhi: ?
ityāha-saumanasyo-

pavicārai: kliṣṭairgandharasālambanāvapāsyeti |
saumanasyopavicārā: sāmantakeṣu na bhavanti;

sāmantakānāmupekṣendriyasamprayogitvāt | ato
maulasaṃgṛhītaireva saumanasyopavicārai: kliṣṭai:

svabhūmyālambanaiścaturbhi: samanvāgata:, na tu
gandharasālambanābhyām; maulakuśalālābhenā-

kliṣṭalābhābhāvāt | na hi kliṣṭaṃ
dhyānamadharālambanamasti |
ṣaḍbhirupekṣopavicārairanāgamya-

bhūmikairiti | atrāviśeṣābhidhānādupekṣopavicārai:
kliṣṭairapi caturbhi: sāmantakasaṃgṛhītai:,

ṣaḍbhiścopekṣopavicārai: kuśalai: kāmadhātvālambanai:
svabhūmyālambanairapi | dvitīyatṛtīyacaturtha-

dhyānārūpyajai: pūrvavaditi | katham ? sa eva dhātūpapanno
lābhī rūpāvacarasya kuśalasya

cittasyāvītarāgo
dvitīyadhyānabhūmikairaṣṭābhiryairevālābhī
gandharasālambanānapāsya | tṛtīyacaturtha-

dhyānabhūmikaiścaturbhi: kliṣṭaireva gandharasālambanau
paryudasyārūpyāvacareṇaikena kliṣṭenaiva |

anayā vartanyā mārgeṇa śeṣamanugantavyam | katham ?
prathamadhyānopapanno dvitīyadhyāna-

bhūmikasya kuśalasya cittasyālābhī
prathamadhyānabhūmikai: sarvai: samanvāgata: |
dvitīyadhyāna-

bhūmikai:
kliṣṭairaṣṭābhistṛtīyacaturthadhyānārūpyajai:
pūrvavat | lābhī dvitīyadhyānabhūmikasya

kuśalacittasya tadbhūmyavītarāga: sarvai:
prathamadhyānabhūmikai:, dvitīyadhyānabhūmikairaṣṭābhi:
| caturbhi:

saumanasyopavicārai: kliṣṭai:, gandharasālambanāvapāsya |
caturbhiścopekṣopavicārairdvitīyadhyāna-

sāmantakasaṃgṛhīta: | tṛtīyadhyānabhūmikaiścaturbhi:
kliṣṭai:, gandharasālambanau paryudasya | evaṃ caturtha-

dhyānabhūmikairārūpyāvacareṇaikena kliṣṭenaiva |
dvitīyadhyānopapannastṛtīyadhyānabhūmikasya kuśalasya

cittasyālābhī dvitīyadhyānabhūmikai: samanvāgata: |
tṛtīyadhyānabhūmikaiścaturbhi: kliṣṭai: | caturtha-

dhyānārūpyajai: pūrvavat | lābhī
tṛtīyadhyānabhūmikasya kuśalacittasya tadbhūmyavītarāga:
sarvai-

rdvitīyadhyānabhūmikai: |
tṛtīyadhyānabhūmikaiścaturbhirupekṣopavicārai:
kliṣṭairgandharasālambanāvapāsya |

caturbhiścopekṣopavicārai: tṛtīyadhyānasāmantaka
saṃgṛhītaiścaturthadhyānārūpyajai: pūrvavat | eṣā dik
|

anayā diśā tṛtīyādiṣvapi dhyāneṣūpapannasya
svabhūmyūrdhvabhūmikairupakṣepopavicāraireva kliṣṭai:

kuśalaiśca yathāsambhavaṃ yojya: |

@385

apara āha-astyevaṃ manopavicārāṇāṃ vaibhāṣikīyo'rtha:,
sūtrārthastvanyathā

dṛśyate | nahi yo yasmādvītarāga: sa
tadālambamupavicaratīti yuktam | ata: sāsravā

api na sarve saumanasyādayo manopavicārā: | kiṃ tarhi ?
sāṃkleśikā:, yairmano

viṣayānupavicaratīti | kathamupavicarati tatra ? anunīyate
vā, pratihanyate vā, aprati-

saṅkhyāya vopekṣate | yeṣāṃ pratipakṣeṇa ṣaṭ sātatā
vihārā bhavanti-cakṣuṣā rūpāṇi dṛṣṭvā

naiva sumanā bhavati na durmanā:, upekṣako bhavati smṛtimān
samprajānan evaṃ yāvanmanasā

dharmān vijñāyeti | na hyarhato laukikaṃ nāsti kuśalaṃ
dharmālambanaṃ saumanasyam | yattu

tatsāṃkleśikaṃ manasa upavicārabhūtam, tasyaiva
pratiṣedho lakṣyata iti |

-------------------

upekṣādharmopavicāreṇeti | kāmāvacarasya
nirmāṇacittasyopekṣāsamprayogitvāt |

apara āheti | ayameva śāstrakāra: | na hi yo yasmāditi
vistara: | ya: pudgala:

yasmādrūpādervītarāgo na sa tadrūpādyā
lambanamupavicarati | kathamupavicarati ? tatrānunīyate vā,

pratihanyate vā, apratisaṅkhyāya vopekṣata ityevam | yadā
pratisaṅkhyāyopekṣate nābhujati,

tadākuśalatvam, ato'pratisaṅkhyāyeti viśeṣaṇam | ata:
sāsravā api na sarve | kiṃ tarhi ?

sāṃkleśikā: | saṃkleśe bhavā: sāṃkleśikā:
saṃkleśānukūlā: | yai: saumanasyādibhirmano

viṣayānupavicarati | yeṣāṃ pratipakṣeṇa ṣaṭ sātatā
vihārā iti | yeṣāṃ sāṃkleśikānāṃ prativyūhena

satataṃ bhavā: sātatā vihārā yogaviśeṣā bhavanti | te
ca ṣaṭ | katham ? ityāha-cakṣuṣā

rūpāṇi dṛṣṭvā naiva sumanā bhavati, nānunīyate | na
durmanā:, na pratihanyate | upekṣako bhavati,

nābhujati | kathaṃ nābhujati, kimapratisaṅkhyāyāhosvit
pratisaṅkhyāyeti ? viśeṣayannāha-

smṛtimān samprajānanniti | smṛtisamprayuktayā prajñayā
pratisamīkṣyamāṇa ityartha: | evaṃ yāvanmanasā

dharmān vijñāyeti | viṣayaṣaṭkabhedāt ṣaṭ sātatā iti
| na hyarhata iti vistara: | arhato

laukikaṃ kuśalaṃ sāsravaṃ dharmālambanaṃ
dharmāyatanālambanamadhigamadharmālambanaṃ vā
saumanasyamasti |

tasya hi buddhasāntānikān guṇān sammukhīkurvata: kuśalaṃ
saumanasyamutpadyate | na tasyaiva

pratiṣedho yujyate | kasya tarhi ? yattu tat sāṃkleśikaṃ
manasa upavicārabhūtam | tasyaiva pratiṣedho

lakṣyate | tasmāt sāsravā api na sarve saumanasyādaya
upavicārā iti |

atra bhadantānantavarmāha-ayuktametat | kasmāt ?
sūtre'nyathā nirdeśāt | sūtre hi

bhagavatā na sāṃkleśikā evopavicārā uktā: | evaṃ
hyāha-"tatra bhikṣavo ya ime ṣaṭ

saumanasyopavicārāstānāśritya tān pratiṣṭhāya ya ime
ṣaṭ saumanasyopavicārāstān prajahīta |

tatra bhikṣavo ya ime ṣaḍupekṣopavicārāstānāśritya tān
pratiṣṭhāya ya ime ṣaḍupekṣopavicārāstān

prajahīta | dve bhikṣavo upekṣe-nānātvasanniśritā,
ekatvasanniśritā ca | tatra bhikṣavo yeyamekatva-

sanniśritopekṣā, tāmāgamya tāmadhiṣṭhāya yeyaṃ
nānātvasanniśritopekṣā tāṃ prajahīta" ( ) iti |

etasmāt sūtrājjñāyate-na sāṃklaśikā eva saumanasyādaya
upavicārā iti | tadetajjñāpakam;

prahāṇavacane'pi sākleśikatvāvinivṛtte: | na
hītareṇetarasya sanniśrayaprahāṇavacane'pi satyeṣāṃ

manopavicārāṇāṃ sāṃkleśikatvaṃ vinivarttate;
anyathāsambhavāt | evamāha-"mānaṃ niśritya

@386

punasta eva saumanasyādaya: ṣaṭtriṃśacchāstṛpadāni
bhavanti gardhanaiṣkramyāśritabhedena;

tadbhedasya śāstrā gamitatvāt | tatra gardhāśritā:
kliṣṭā:, naiṣkramyāśritā: kuśalā: |

etametad vedanākhyaṃ bhavāṅgamanekaprakārabhedaṃ
veditavyam ||35||

śeṣāṇyaṅgāni punarnocyante | kiṃ kāraṇam ? yasmāt

uktaṃ ca, vakṣyate cānyat,

kiñcidatrāṅgamuktam, kiñcit paścād vakṣyate | tatra
vijñānaṃ tāvaduktam-

"vijñānaṃ prativijñaptirmanaāyatanaṃ ca tad: abhi^ ko^
1.16) iti |

ṣaḍāyatanamapyuktam-

"tadvijñānāśrayā rūpaprasādāścakṣurādaya:" (abhi^ ko^
1.9) iti |

saṃskārā:, bhavaśca karmakośasthāne vyākhyāsyante |
tṛṣṇopādānāni kleśa-

kośasthāne |

sa caiṣa pratītyasamutpāda: samāsata:
kleśa-karma-vastūnīti prajñāpitam |

atra tu kleśa iṣyate |

bījavannāgavanmūlavṛkṣavat tuṣavat tathā ||36||

kimasya bījādibhi: sādharmyam ?

tadyathā-bījādaṅkurakāṇḍapatrādīnāṃ prabhavo bhavati,
evaṃ kleśāt kleśa-

karmavastūnām |

yathā-nāgādhiṣṭhitaṃ saro na śuṣyati, evaṃ
kleśanāgādhiṣṭhitaṃ janmasara: |

yathā ca-anapoddhṛtamūlā vanaspatayaśchinnā: punarapi
prarohanti, evamanapo-

ddhṛtakleśamūlā gataya: |

-------------------

māna eva prahātavya:" iti | na tu jātu kvacinmāno
vyāvadānika: sambhavati | tasmāt kleśānāṃ

parasparavirodhena vṛttervṛttyantarasya cāpekṣayā
guṇavatvāt, gurulāghavamabhisandhāya sūtre vacanāda-

doṣa: | nandādayo'tra nidarśanam | ataścaitadevaṃ
yadupekṣopavicārāṇāmupekṣopavicārāneva prahāṇāya

sanniśrayatvena dideśa bhagavān-`dve bhikṣava upekṣe'
ityādivacanāt |

nanu ca gardhāśritanaiṣkramyāśritabhedena
ṣaṭtriṃśacchāstṛpadānīti vacanāt siddhameṣāṃ

sāṃkleśikavyavadānikatvaṃ vaibhāṣikamatānusārāt ?
adoṣa:; ācāryasyāpi manopavicāravya-

tiriktāstatra saumanasyādaya: santi |

punasta eveti vistara: | ta evāṣṭadaśopavicārā: kecid
bhavāśritā abhiṣvaṅgāśritā:,

kecinnaiṣkramyāśritā: | naiṣkramyam = niṣkramabhāva:
saṃkleśāt saṃsāradu:khād vā | gardhanaiṣkramyā-

śritabhedena dvāvaṣṭādaśakau ṣaṭtriṃśacchāstṛpadāni
| tadbhedasya teṣāṃ manopavicārāṇāṃ dvidhābhedasya |

śāstrā buddhena | gamitatvād deśitatvād yathāsūtram
||35||

kleśakarmavastūnīti prajñāpitamiti | "kleśāstrīṇi
dvayaṃ karma sapta vastu" (abhi^ ko^ 3.26) iti vacanāt ||36||

@387

yathā ca-vṛkṣā: kālena kālaṃ puṣpaphalānāṃ prasotāro
bhavanti, evaṃ kleśā

apyasakṛt kleśakarmavastūnāṃ heturbhavanti |

yathā ca-tuṣāvanaddhāstaṇḍulā: prarohaṇasamarthā
bhavanti na kevalā:, evaṃ

kleśaprāptatuṣāvanaddhaṃ karma janmāntaravirohaṇe
samartha bhavati na kevalamiti | evaṃ tāvat

kleśo bījādivad veditavya: ||36||

tuṣataṇḍulavat karma tathaivauṣadhipuṣpavat |

tuṣo'syāstīti tuṣī | tuṣasthānīya: kleśa ukta: |
idānīṃ tuṣitaṇḍulatthānīyaṃ

karmocyate | santyoṣadhaya: phalapākāntā:, evaṃ karmāṇi
vipacya punarvipākānabhi-

nirvarttayante |

yathā ca puṣpaṃ phalotpattāvāsannaṃ kāraṇam, evaṃ
karmāṇi vipākotpattau veditavyāni |

siddhānnapānavad vastu,

yathā siddhamannaṃ pānaṃ ca kevalaṃ paribhogāya kalpyate,
na punarvirohāya; evaṃ

vipākākhyaṃ vastu | na hi punarvipākādvipākāntaraṃ
janmāntareṣu pravardhate | yadi hi pravardheta,

mokṣo na syāt | na khalveṣa janmasantāna evaṃ
pratītyasamutpadyamāno bhavacatuṣṭayaṃ

nātikrāmati, yaduta-antarābhavamupapattibhavaṃ
maraṇabhavaṃ ca | te ca vyākhyātā: |

tasmin bhavacatuṣṭaye ||37||

upapattibhava: kliṣṭa:,

ekāntena | katamena kleśena ?

sarvakleśai: svabhūmikai: |

yadbhūmika upapattibhavastadbhūmikaireva sarvakleśai: | nahi
sa kleśo'sti yena

pratisandhibandha: pratividyata ityābhidhārmikā: |
kleśaireva tu, na paryavasthānai: svatantrai: |

yadyapi sā'vasthā mandikā, yastu yatrābhīkṣṇaṃ carita
āsannaśca, tasya tadānīṃ sa eva

kleśa upatiṣṭhate; pūrvāvedhāt |

-------------------

evaṃ karmāṇi vipākotpattāviti | āsannaṃ
kāraṇamityadhikam | kleśo'pi hi kāraṇaṃ

vipākasya, tattu viprakṛṣṭam |

te ca vyākhyātā iti |
`mṛtyūpapattibhavayorantarābhavatīha ya: | (abhi^ ko^ 3.10)
|

"sa punarmaraṇāt pūrvamupapattikṣaṇāt para:" (abhi^ ko^
3.13) iti vacanād vyākhyātā: |

na paryavasthānai: svatantrairiti |
īrṣyāmātsaryakrodhamrakṣai: svātantryameṣām | avidyā-

nirmuktairanyakleśairasamprayogāt, avidyā hi sarvatraiva
vidyata iti na tatsamprayogeṇāsvātantryam |

āhrīkyādibhistvanyakleśasamprayuktai: pratisandhibandho na
pratiṣidhyate | yadyapi sāvasthā

mandiketi vistara: | yadyapi sā maraṇāvasthā mandikā;
cittacaittasamudācārasyāpaṭutvāt |

`upekṣāyāṃ cyutodbhavau' (abhi^ ko^ 3.42) iti
vedanāmāndyāt | yastupudgalo yatra kleśe'bhīkṣṇaṃ

@388

antarābhavapratisandhirapyevamavaśyaṃ kliṣṭo veditavya: |

tridhā'nye,

anye trayo bhavāstriprakārā: antarābhavādaya:
kuśalakliṣṭāvyākṛtā: |

athaiṣāṃ bhavānāṃ katama: kiṃ pratisaṃyukta: ?

traya ārūpye,

antarābhavaṃ varjayitvā | na hyārūpyadhātu:
sthānāntaraparicchinna:, yasya prāptyartha-

mantarābhavo'bhinirvarteta |
kāmarūpadhātvoraparisaṃkhyānāt sarva eva catvāro bhavā:

santītyanujñāpitaṃ bhavati |

ukto yathā sattvānāṃ pratītyasamutpādo vistareṇa ||

atha kathaṃ sattvānāṃ sthitirbhavati ? ityāha-

āhārasthitikaṃ jagat ||38||

eko dharmo bhagavatā
svayamabhijñāyābhisambudhyākhyāta:-"yaduta sarvasattvā

āhārasthitikā:" ( ) iti sūtrapadam |

ke punarāhārā: ? catvāra āhārā:; 1. kavalīkārāhāra:
prathama: | audarika:,

sūkṣmaśca | sūkṣmo'ntarābhavikānāṃ gandhāhāratvāt;
devānāṃ prāthamakalpikānāṃ ca ni:ṣyandā-

bhāvāt; tailasyeva sikatāsvaṅgeṣvanupraveśāt |
sūkṣmāṇāṃ vā sūkṣmo bālakasaṃsveda-

jantukādīnām | 2. sparśo dvitīya: | 3. mana:sañcetanā
tṛtīya: | 4. vijñānamāhāra-

ścaturtha: ||38||

tatra puna:-

kavalīkāra āhāra: kāme

na rūpārūpyadhātvostadvītarāgāṇāṃ tatropapatte: | sa
ca-

-------------------

satataṃ carita: pravṛtta: | āsannaśca maraṇakālasya
pudgalasya | tadānīṃ maraṇakāle sa eva kleśa:

samudācarati, samutthāya mithyādṛṣṭyādirapi,
pūrvāvedhāt pūrvākṣepāt | pūrvābhyāsādityartha: |
atha

vā-yo'sau tadānīṃ kleśa upatiṣṭhate, tasya pūrvaṃ
phalabhāvena parigrahāvedhāt ākṣepāt sa

tadānīmupatiṣṭhata iti |

kāmarūpadhātvoraparisaṅkhyānāt, sarva eva catvāro bhavā:
santīti | traya evārūpyeṣu,

ārūpyeṣveva ca traya ityavadhāraṇāt |
anayoritarayordhātvorbhavacatuṣṭayaṃ tu jñātaṃ bhavati |

ni:ṣyandābhāvāditi | mūtrapurīṣābhāvādityartha: |
sūkṣmāṇāṃ vā sūkṣma iti | sūkṣmāṇāṃ

sa sūkṣmāhāra: | bālakā jātamātrā: | svedajantukādayo
yūkādaya:; ādiśabdena

garbhasthā: ||36-38||

kavalīkārāhāra iti | kāmadhātāveva kavalīkārāhāra
ityavadhāraṇāt | kasmād ?

ityāha-tadvītarāgāṇām | kavalīkārāhāravītarāgāṇām
| tatra rūpārūpyadhātvo rupapatte: |

@389

tryāyatanātmaka: |

kāmāvacarāṇi gandharasaspraṣṭavyāyatanāni sarvāṇyeva
kavalīkāra āhāra:; kavalī-

kṛtyābhyavaharaṇāt, mukhanāsikāgrāsavyavacchedata: |

chāyātapajvālāprabhāsu teṣāṃ kathamāhāratvam ?
bāhulyena kilaiṣa nirdeśa: | yānyapi

tu nābhyavahniyante sthitiṃ yāpanāṃ cāharanti, tānyapi
sūkṣma āhāra:, snānābhyaṅgavaditi |

kasmānna rūpāyatanamāhāra:, tadapi
kavalīkṛtyābhyavahniyate ?

na rūpāyatanaṃ tena svākṣamuktānanugrahāt ||39||

āhāro hi nāma ya indriyamahābhūtānāmanugrahāya
saṃvarttate | rūpāyatanaṃ cābhya-

vahārakāle svamindriyaṃ tanmahābhūtāni ca nānugṛhṇāti
| kuta evānyāni indriyāṇya-

nugrahīṣyati; aviṣayatvāt |

yadāpi ca dṛśyamāne sukhasaumanasye ādadhāti, tadāpi
tadālambana: sukhavedanīya:

sparśa āhāra:, na rūpam; muktānāmanāgāmyarhatāṃ
sumanojñamapyāhāraṃ paśyatāmanugrahā-

bhāvāt ||39||

-------------------

kavalīkṛtyābhyavaharaṇāt | piṇḍīkṛtya gilanāt
kavalīkāra: | kavalīkṛtyābhyāvaharaṇaṃ

punarmukhena nāsikayā grāsavyavacchedāditi |

gandharasaspraṣṭavyāyatanāni sarvāṇyeva kavalīkāra
ityukte pṛcchati-chāyātapajvālā-

prabhāsu teṣāṃ gandhādīnāṃ kathamāhāratvam | na hi
tatratyānāṃ gandhādīnāṃ kavalīkṛtyābhyavaharaṇa-

mastīti | bāhulyena kilaiṣa nirdeśa iti | na tatratyānāṃ
gandhādīnāṃ kavalīkāratvamiti pratipadyate |

bāhulikastu nirdeśa:-"kāme tryāyatanātmaka:" iti |
kilaśabda: paramatena svābhiprāyo-

'dhikriyate |

yānyapi tviti vistara: | yānyapi tu nābhyavahniyante
chāyādiṣu sthitiṃ cāharanti

yāpanāṃ cāharanti tānyapi sūkṣma āhāra:
snānābhyaṅgavat | yathā snānaṃ cābhyaṅgaśca na kavalī-

kṛtyābhyavahriyate, āhāraśca tadvaditi |

"svākṣamuktānanugrahāt" iti | svākṣasya svendriyasya
tenānugrahāt muktānāñca kāma-

dhātoranāgāmyarhatāmananugrahāt | na rūpāyatanamāhāra:
| rūpāyatanaṃ cābhyavahārakāla iti | yasmin

kāle antarmukhapraviṣṭa āhāro bhujyate
cakṣurviṣayātīta:, tasmin kāle | svamindriyaṃ

cakṣurindriyam, tanmahābhūtāni ca tasyendriyasya yāni
mahābhūtānyāśrayastāni nānugṛhṇāti tadrūpāya-

tanam | kuta evānyānīndriyāṇi śrotrādīnyanugrahīṣyati
? aviṣayatvāt | aviṣayo hi śrotrādīnāṃ

rūpāyatanam |

dṛśyamānaṃ tarhi bhojanakāle'nugrahīṣyati ? ityata
āha-yadāpi ca dṛśyamāna iti

vistara: | atha kathamidaṃ gamyate ? tadāpi tadālambana:
sukhavedanīya: sparśa āhāro na rūpamiti |

ata āha-muktānāmiti vistara: | yadi tad
dṛśyamānamāhārakṛtyaṃ kuryāt,
muktānāmanāgāmyarhatāṃ

kavalīkārāhāravītarāgāṇāṃ sumanojñamapyāhāraṃ
paśyatāmanugrahaṃ kuryāt | yathā gandharasaspraṣṭa-

@390

sparśasañcetanāvijñā āhārā: sāsravāstriṣu |

sparśastrikasannipātaja: | cetanā, manaskarma, vijñānaṃ ca
sāsravāṇyevāhārā:

triṣvapi dhātuṣu saṃvidyante |

kimarthaṃ nānāsravāṇi ? yasmāt bhavāpoṣaṇārtha
āhārārtha: | tāni ca bhavakṣayā-

yotthitānīti vaibhāṣikā: | api tu sūtra uktam-"catvāra
ime āhārā bhūtānāṃ

sattvānāṃ sthitaye yāpanāyai sambhavaiṣiṇāṃ
cānugrahāya" ( ) iti | na caivamanā-

sravā dharmā iti nāhārā: |

bhūtā hi tāvat sattvā upapannā iti vijñāyante |

atha sambhavaiṣiṇa: katame ?

manomaya: sambhavaiṣī gandharvaścāntarābhava: ||40||

nirvṛttiśca,

antarābhavo hyebhirabhidhānairukto bhagavatā-1. sa eva
manonirjātatvāt

manomaya ukta:; śukraśoṇitādikaṃ kiñcid bāhyamanupādāya
bhāvāt | 2. sambhavaiṣaṇa-

śīlatvāt sambhavaiṣī | 3. gandharvaṇāt gandharva: | 4.
upapattyabhimukhatvādabhinirvṛtti: |

"avyābādhamātmabhāvamabhinirvartya savyābādhe loke
upapadyate" iti sūtrapadāt |

tathā "asti pudgalo yasyābhinirvṛttisaṃyojanaṃ prahīṇaṃ
nopapattisaṃyojanam"

iti sūtre catu:koṭikāt | prathamā
koṭirdvidhātuvītarāgasyordhvaṃ srotaso'nāgāmina: |

dvitīyāntarāparinirvāyiṇa: | tṛtīyā'rhata: |
caturthyetānākārān sthāpayitvā |

-------------------

vyāyatanānīndriyamahābhūtānāmanugrahaṃ
kurvantyabhyavahārakāle, tasmāttadālambana: sukhavedanīya:

sparśa āhāro bhavatīti siddham ||39||

"sparśasañcetanāvijñā" iti | vijñetyādantametat,
prajñeti yathā | vijñānamityartha: |

kavalīkārahārastryāyatanātmakatvāt sāsrava iti siddha: |
trayastu sparśādaya: sāsravā:

anāsravāśca sambhavantītyatasta eva viśeṣitā: |

"sāsravā:" iti | na caivamanāsravā dharmā iti | na caivaṃ
te bhāvānāṃ sthitaye yāpanāyai

sambhavaiṣiṇāṃ cānugrahāyeti |

manonirjātatvāditi | "nirvṛtti:" iti |
upapattyabhimukhāvadhāraṇam | ata eva

bravīti-śukraśoṇitādikaṃ kiñcid
bāhyamanupādāyabhāvāditi | ādiśabdena
kardamapuṣpādīnāṃ

grahaṇam | upapattyabhimukhatvādabhinirvṛttiriti |
upapattyabhimukhī nirvṛttirjanmāsyetyabhinirvṛtti: |

savyābādhamiti | sadu:kham | avyābādhamabhinirvatyeti |
idamatra jñāpakam-bhavo'nirvṛttiriti |

tathāsti pudgala iti vistara: | asmāt
sūtraccatuṣkoṭikādabhinirvṛttirantarābhava iti-

asti pudgalo yasyābhinirvṛttisaṃyojanaṃ prahīṇaṃ
nopapattisaṃyojanam, asti yasyopapattisaṃyojanaṃ

prahīṇaṃ nābhinirvṛttisaṃyojanam, asti
yasyābhinirvṛttisaṃyojanaṃ ca prahīṇamupapattisaṃyojanaṃ

ca, asti yasya na vābhinirvṛttisaṃyojanaṃ prahīṇaṃ
nopapattisaṃyojanam | dvidhātuvītarāgasyeti |

@391

bhūtā vā'rhanta: sambhavaiṣiṇa: satṛṣṇā: |

atha katyāhārā: sattvānāṃ sthitaye ? kati
sambhavaiṣiṇāmanugrahāya ?

sarve'pyubhayatheti vaibhāṣikā: | kavalīkārāhāro'pi hi
tadrāgiṇāṃ punarbhavāya

saṃvartate | uktaṃ hi bhagavatā-"catvāra ime āhārā
rogasya mūlaṃ gaṇḍasya śalyasya,

jarāmaraṇasya pratyaya:" ( ) iti |

mana: sañcetanāpi ceha sthitaye dṛśyate | evaṃ hi
varṇayanti-durbhikṣābhyāhatena

kila pitrā putrakau saktava iti bhasmanā bhastrāṃ paripūrya
kīlake āsajyāśvāsitau | tau

ca tāṃ parikalpayantau ciramapyāsitau kenāpi
codghāṭitāyāṃ bhasmeti nairāśyamāpannau

vyāpannāviti | punaśca mahāsamudre bhagnayānapātrā:
puruṣā: sthalamiti mahāntaṃ phenapiṇḍaṃ

pradrutā:, āmṛśya cainaṃ nirāśā uparemuriti |
saṅgītiparyāye coktam-mahāsamudrā-

daudarikā: prāṇino jalāt sthalamabhiruhya
sikatāsthale'ṇḍāni sthāpayitvā sikatā- 

bhiravaṣṭabhya punarapi mahāsamudre'vataranti | tatra
yāsāṃ mātṛṇāmaṇḍānyārabhya smṛtirna

muṣyate tānyaṇḍāni na pūtībhavanti, yāsāṃ tu muṣyate
tāni pūtībhavanti |

-------------------

kāmarūpadhātuvītarāgasyeti | anāgamina iti viśeṣaṇaṃ
pṛthagjanānāmantarābhavasaṃyojana-

syātyantāprahāṇāt | "taddhi bhikṣava: prahīṇaṃ
yadāryayā prajñayā prahīṇam" ( ) iti

vacanāt | tasya ca punarbhāvitvāt | tatra prathamā
koṭirdvidhātuvītarāgasyānāgāmina:, dvitīyāntarā-

parinirvāyiṇa: tṛtīyārhata: caturthī
tadanyeṣāmasmadāde: pṛthagjanasyāryasya cāvītarāgasya

kāmadhātuvītarāgasya rūpadhātāvupapadyamānasya ceti |

bhūtā vārhanta iti | pūrvamevokta: paryāya: | bhūtā:
utpannā: sambhavaiṣiṇo'ntarābhavikā

iti idānīmayamapara: paryāya: | bhūtā
arhantastraidhātukavītarāgatvāt | sambhavaiṣiṇa:
satṛṣṇā:,

traidhātuke sambhavaiṣitvāt |

sthitaya iti | avasthāpanāya | anugrahāyeti | punarbhavāya,
sambhavāyetyartha: |

sarve'pyubhayatheti | sarve'pi catvāra āhārā bhūtānāṃ
sattvānāṃ sthitaye'nugrahāya ca |

tathā sambhavaiṣiṇāmiti | yuktaṃ tāvanmana: sañcetanā
karmasvabhāvatvāt; tatprabhāvitaṃ ca vijñānaṃ

bījam; sparśo'pi tatsamprayukto bhavatyanugrahāyeti;
kavalīkārastu kathaṃ sambhavaiṣiṇā-

manugrahāyeti ? ata ucyate-kavalīkāro'pi hīti | vistara: |
tadrāgiṇāmiti | kavalīkāra-

rāgiṇām | punarbhavāya saṃvarttata iti | asya
jñāpanārthamidaṃ sūtrapadamupanyasyate-uktaṃ hi
bhagavateti

vistara: | tatra rogādibhi: pañca upādānaskandhā uktā: |
tasya rogasya catvāra āhārā mūlam |

mūlaṃ ca heturityanena kavalīkāro'pi tadrāgiṇāṃ
punarbhavāya saṃvartata iti siddham | anye puna:

jarāmaraṇasya pratyaya ityetadevodāharaṇaṃ bruvate |
asmājjanmana: pareṇa jarāmaraṇaṃ vyavasthāpita-

mityabhiprāya: | kavalīkāro'pi bhūtānāṃ sattvānāmiha
sthitaya iti yuktam; pratyakṣatvāt |

tathā sukhavedanīya: sparśo vijñānaṃ
cānugrāhakamityuktam |

@392

tadetanna varṇayanti sautrāntikā:-mā bhūt
parakīyeṇāhāreṇāhāra iti | evaṃ tu

varṇayanti-yeṣāmaṇḍānāṃ mātaramārabhya smṛtirna
muṣyate tāni na pūtībhavanti, yeṣāṃ tu

muṣyate tāni pūtībhavanti | tasyā: sparśāvasthāyā:
smarantīti |

atha kasmāccatvāra evāhārā:, nanu ca sarva eva sāsravā
dharmā bhavānāṃ poṣakā: ?

yadyapyetadevam, tathāpi prādhānyenoktam-

iha puṣṭyarthamāśrayāśritayordvayam |

dvayamanyabhavākṣepanivṛttyarthaṃ yathākramam ||41||

āśrayo hi sendriya: kāya:, tasya puṣṭaye
kavalīkārāhārā: | āśritāścittacaittā:,

teṣāṃ puṣṭaye sparśa: | anayostāvadihotpannasya bhavasya
poṣaṇe prādhānyam | mana: sañcetanayā

punarbhavasyākṣepa: | ākṣiptasya puna: karmaparibhāvitād
vijñānabījādabhinirvṛtti-

rityanayoranutpannasya bhavasyākaraṇe prādhānyam |
ataścatvāra uktā: | pūrvakau hi dvau dhātrī-

sthānīyau; jātasya poṣakatvāt | uttarau mātṛsthānīyau;
janakatvāditi |

ya: kavalīkāra: sarva: sa āhāra: ? syāt kavalīkāro
nāhāra iti

catuṣkoṭikam | prathamā koṭi:-ya kavalīkāraṃ
pratītyendriyāṇāmapacayo bhavati

mahābhūtānāṃ ca paribheda: | dvitīyā koṭi:-traya
āhārā: | tṛtīyā-yaṃ kavalīkāraṃ
pratītyendriyāṇāmupacayo bhavati mahābhūtānāṃ ca
vṛddhi: | caturthī-etānākārān

sthāpayitvā |

evaṃ sparśādibhirapi yathāyogaṃ catu:koṭikāni
karttavyāni |

-------------------

atha mana:sañcetanā kathamiti ? ata
idamucyate-mana:sañcetanāpi ceti vistara: |

ata eva mana:sañcetanāgrahaṇena sparśavijñāne api gṛhīte
bhavata:; tatsamprayogitvāt | pradrutā

iti prasṛtā: | saṅgītiparyāya ityabhidharmaśāstre |
teṣāṃ puṣṭaye sparśa iti | sukhavedanīyenānugrahāt |

"ya: kaścid vedanāskandha: saṃjñāskandha:, sarva: sa
sparśaṃ pratītya" iti vacanāt | mana:sañceta-

nāyā: punarbhavasya ākṣepa iti | tasyā: karmasvabhāvatvāt
| kathañca punastayo: punarbhava

ākṣipyate ? tadutpattipratyayaparasparānukūlyāvasthānāt |
karmaparibhāvitād vijñānabījādabhi-

nirvṛttiriti | bījādivāṅkurasya punarbhavasyotpāda
ityartha: |

ya: kavalīkāra: sarva: sa āhāra iti praśne āha-syāt
kavalīkāro nāhāra:,

syādāhāro na kavalīkāra:, syādubhayam, syānnobhayam iti
catuṣkoṭikam | dvitayā koṭistraya

āhārā iti | mana: sañcetanāsparśavijñānāni |
caturthyetānākārān sthāpayitveti | śabdo du:kha-
vedanāsamprayuktāśca sarve cittacaittā: |

evaṃ sparśādibhirapi yathāyogaṃ catuṣkoṭikāni
kartavyānīti | ya: kaścit sparśa:

sarva: sa āhāra: | syāt sparśo nāhāra iti catuṣkoṭikam |
evaṃ yā kācinmana: sañcetanā

sarvā sā āhāra: | syānmana: sañcetanā nāhāra iti
catuṣkoṭikam | tathā yat kiñcid vijñānaṃ

sarvaṃ tadāhāra: | syādvijñānaṃ nāhāra iti
catuṣkoṭikam | sparśasya tāvat prathamā koṭi:-yaṃ

@393

syāt sparśādīn pratītyendriyāṇāmupacayo
mahābhūtānāṃ ca vṛddhi:, na ca ta

āhārā: ? syādanyabhūmikānanāsravāṃśca | yo'pi hi
paribhukto bhokturbādhāmādadhāti

so'pyāhāra:; āpāte'nugrahāt | dvayorhi kālayorāhāra
āhārakṛtyaṃ karoti-paribhujya-

māna:, jīryaṃśceti vaibhāṣikā: ||

atha kasyāṃ gatau katyāhārā: ? sarvāsu sarve | evaṃ
yoniṣvapi |

kathaṃ narakeṣu kavalīkāra āhāra: ?
pradīptāyaspiṇḍā:, kvathitaṃ ca tāmram |

yadyupaghātako'pyāhāro bhavati catu:koṭikaṃ bādhyate,
prakaraṇagranthaśca-"kavalīkāra

āhāra: katama: ? yaṃ kavalīkāraṃ
pratītyendriyāṇāmupacayo bhavati vistareṇa yāvad

vijñānam" ?

upacayāhārābhisandhivacanādavirodha: | apacayāhārastu
narakeṣu āhāralakṣaṇa-

prāptatvāt |

-------------------

sparśaṃ pratītyendriyāṇāmupacayo bhavati mahābhūtānāṃ
ca paribheda:, dvitīyā-traya āhārā:,

tṛtīyā-yaṃ sparśaṃ pratītyendriyāṇāmapacayo bhavati
mahābhūtānāñca vṛddhi:, caturthī-etānākārān

sthāpayitveti | evaṃ yāvadvijñānaṃ catuṣkoṭikam |
prathamā koṭi:-yadvijñānaṃ pratītyendri-

yāṇāmapacayo bhavati mahābhūtānāṃ paribheda:, dvitīyā
koṭi:-traya āhārā vijñānavarjyā:,

tṛtīyā-yadvijñānaṃ pratītyendriyāṇāmupacayo bhavati
mahābhūtānāṃ ca vṛddhi:, caturthī-etānākārān

sthāpayitvā |

syāt sparśādīn pratītyati | vistareṇāpara: paśna: |
sparśādīnīti sparśacetanāvijñāna-

dharmānityevaṃ netavyam | evaṃ ca grantha: karttavya:-syāt
sparśādīn pratītyendriyāṇāmupacayo

bhavati mahābhūtānāṃ ca vṛddhi:, na ca te āhārā: |
syāt anyabhūmikānanāsravāṃśca | pratītyetya-

bhisambandhād dvitīyāprayoga: | yo'pi hi paribhukta iti
vistara: | kena sambandhenedamuktam ?

anyabhūmikānanāsravāṃśca pratītyānāhāra
ityukte'rthādetaduktaṃ bhavati-svabhūmikān sāsravān

pratītyāhāra iti | yaṃ ceha paribhukta iti | kavaḍīkāro
bhokturbādhāmādadhāti | sa kimāhāra: ?

so'pyāhāra:; āpāte bhojanavelāyā manugrahāt |

sarvāsu sarva: | evaṃ yoniṣviti | kāmadhātau pañcānāṃ
gatīnāṃ catasṛṇāṃ ca yonināṃ

sadbhāvāt | catuṣkoṭikaṃ bādhyate, prakaraṇagranthaśceti
| prathame catuṣkoṭike yeyaṃ tṛtīyā koṭi:-

yaṃ kavalīkāraṃ pratītyendriyāṇāmupacayo bhavati
mahābhūtānāṃ ca vṛddhiriti, asyā bādhā-

ccatuṣkoṭikaṃ bādhyate na kevalamupacayakara:, kiṃ tarhi ?
apacayakaro'pi kavalīkārāhāra

iti | prakaraṇagranthaśca kiṃ bādhyate ? kīdṛśa:
prakaraṇagrantha iti taddarśayannāha-kavalīkārāhāra:

katama:, yaṃ kavalīkāraṃ pratītyendriyāṇāmupacayo
bhavati vistareṇa yāvadvijñānamiti | upacayā-

hārābhisandhivacanādavirodha iti | upacayāhārābhiprāyeṇa
catuṣkoṭikavacanaṃ prakaraṇagranthavacanaṃ

ca, tasmāttayoravirodha: | yo hyupacayāya sa mukhya: |
āhāralakṣaṇaprāptatvāditi | kavalīkārā-

hāralakṣaṇaprāptatvāt |

@394

so'pi hi jighatsāṃ pipāsāṃ ca pratihantuṃ samartha iti |
api tu pratyekārakeṣu

manuṣyavat kavaḍīkārāhārasadbhāvād yuktaṃ
pāñcagatikatvam |

uktaṃ bhagavatā-"yaśca bāhyakānāmṛṣīṇāṃ kāmebhyo
vītarāgāṇāṃ śataṃ bhojayed,

yaścaikaṃ jambūṣaṇḍagataṃ pṛthagjanam; ato dānādidaṃ
dānaṃ mahāphalataram" ( ) iti |

ko'yaṃ jambūṣaṇḍagato nāma pṛthagjana: ?

1. jambūdvīpanivāsina: kukṣimanta ityeke | tadetadayuktam;
ekamiti vacanāt |

kaścātra viśeṣa: ? syādyadi bhūyasa: pṛthagjanān
bhojayitvā bhūya: puṇyaṃ syāt, nālpīyaso

vītarāgāniti |

2. sannikṛṣṭo bodhisattva ityapare | tadetanna
varṇayanti-"bahutaraṃ hi tasmai

dattvā puṇyaṃ nārhatkoṭibhya:" iti | ato
nirvedhabhāgīyalābhī pṛthagjana eṣo'bhipreta

iti vaibhāṣikā: |

3. na tviyamanvarthā saṃjñā, nāpi paribhāṣitā sūtre,
śāstre vā | jambūṣaṇḍagato

nirvedhabhāgīyalābhīti parikalpa evāyaṃ kevala: |
bodhisattva eva tveṣa jambūṣaṇḍagato

yujyate | sa hi pṛthagjana: kāmavairāgyasambandhena
tadānīṃ tebhyo viśiṣyamāṇa ukta iti |

anantebhyo'pi hi sa tebhyo viśiṣyamāṇa: | śatagrahaṇaṃ tu
pūrvādhikārāt | itthaṃ caitadevaṃ

-------------------

katham ? ityāha-so'pi hi jighatsāṃ pipāsāṃ ca pratihantuṃ
samartha iti |

pradīptāyaṣpiṇḍalakṣaṇa āhāro jighatsāpratighāte
samartha:, kvathitatāmralakṣaṇa: pipāsāpratighāte

iti yojyam |

kavaḍīkārāhāraprasaṅgenedamucyate-uktaṃ bhagavatā yaśca
bāhyakānāmiti vistara: |

jambūdvīpa: = jambūṣaṇḍa: | tathā hyuktaṃ
bhagavatā-"yā: kāścit jambūṣaṇḍāt sravantya: sarvā:

samudranimnā: samudrapāgbhārā:" iti | tasminnivāsino
jambūṣaṇḍagatā: kukṣimanto bhojana-

śaktyupetā akalalādyavasthā ityabhiprāya: |

tadetadayuktamekamiti vacanāditi | yadi jambūdvīpavāsina:
kukṣimanto jambūṣaṇḍagatā

iṣyeran, yaśca jambūṣaṇḍagatān pṛthagjanāniti
vaktavyaṃ syāt | uktaṃ ca-`yaścaikaṃ jambūṣaṇḍagatam'

iti | tasmādayamartho na ghaṭate | kaścātra viśeṣa iti |
kimatrāścaryaṃ yadbahūn bhojayitvā bahu puṇyaṃ

syāt, na tvalpīyasa: śatamātrān vītarāgānityartha: |

sannikṛṣṭo bodhisattva iti | āsannābhisambodhi: |
"bodhisattva: kuto yāvadyato

lakṣaṇakarmakṛt" (abhi^ ko^ 4.110) ityabhiprāya: |

na tviyamanarthā saṃjñeti nārthānugatā, nārthavācakaṃ
padamityartha: | nāpi paribhāṣitā |

arthamanapekṣya | bodhisattva eva tveṣa jambūṣaṇḍagata iti
| kṛṣigrāmakaṃ vyavalokanāya nirgata:

sarvārthasiddho bodhisattvo jambūvṛkṣamūle niṣaṇṇa:
prathamaṃ dhyānamutpāditavān | ata āha-sa

hi pṛthagjana: kāmavairāgyasambandheneti | sa cāpi hi
bodhisattva: pṛthagjana: kāmavītarāgaśca,

bāhyakāśca tathaiva kāmavītarāgā: pṛthagjanāśca; anena
sambandhena tebhyo bāhyakebhyo bahutareṇa

@395

yadenamapāsya bāhyakebhya eva srota āpattiphalapratipannakaṃ
viśeṣayāmbabhūva | anyathā hi

jambūṣaṇḍagatādeva vyaśeṣayiṣyat ||40-41||

ukto yathā sattvānāṃ pratītyasamutpāda: ||

yathāvasthitiścyutirapyuktā yathāyu:kṣayādibhi: ||

idamidānīṃ vaktavyam-katamasmin vijñāne varttamāne
cyutyupapattī bhavata: ?

ityāha-

cheda-sandhāna-vairāgya-hāni-cyutyupapattaya: |

manovijñāna eveṣṭā:,

kuśalamūlasamuccheda:, kuśalamūlapratisandhānam,
dhātubhūmivairāgyam, parihāṇi:,

cyuti:, upapattiśca-ete ṣaḍ dharmā manovijñāna eveṣyante,
nānyatra |

upapattivacanādantarābhavapratisandhirapyuktarūpo veditavya:
|

vedanāyāṃ tu-

upekṣāyāṃ cyutodbhavau ||42||

-------------------

dānaphalena viśiṣyamāṇa ityevamukta: | sa tebhyo
bāhyakebhyo'nantebhyo viśiṣyamāṇo" bodhi-

sattvāya cāmeyā anāryebhyo'pi dakṣiṇā" iti vacanāt |
śatagrahaṇaṃ tu pūrvādhikārāditi |

tatraiva sūtre śatādhikāro'dhikṛta: "yaśca
tiryagyonigatānāṃ śatāya dānaṃ dadyāt, yaścaikasmai

du:śīlāya manuṣyabhūtāya dānaṃ dadyāt, tata: śataguṇo
vipāka: pratikāṃkṣitavya: | yāvad yaśca

bāhyakānām" iti vistara: | itthaṃ caitadevamiti | itthaṃ
caitadeva bodhisattva eva tveṣa jambūṣaṇḍe

niṣaṇṇo yujyata iti | yadenaṃ bodhisattvamapāsya |
bāhyakebhya eva srota āpattiphalapratipannakaṃ

viśeṣayāmbabhūveti | bāhyakebhyo vītarāgebhya: srota
āpattiphalapratipannakāya dānamaprameyataram,

srota āpannāya tato'prameyataram,
sakṛdāgāmiphalapratipannakāyeti vistara: | yadi
nirvedhabhāgī

jambūṣaṇḍagato'bhaviṣyad jambūṣaṇḍagatādeva
vyaśeṣayiṣyat | katham ? yaśca jambūṣaṇḍagatānāṃ

śataṃ bhojayed yaścaikaṃ srota
āpattiphalasākṣātkriyāyai pratipannakam, ato dānādidaṃ
mahāphala-

taramiti | na tvevam | srota āpattiphalapratipannakādibhyo
viśiṣṭataratvādato bodhisattava eva

tveṣa jambūṣaṇḍagato yujyate | āyu:kṣayādibhiriti |
astyāyu:kṣayānmaraṇaṃ na puṇyakṣayād,

asti puṇyakṣayānnāyu:kṣayādityadi ||40-41||

chedasandhānavairāgya iti vistara: | kuśamūlasamucchedo
mithyādṛṣṭyā | sā ca mānasyeva;

santīrakatvāt | kuśalamūlapratisandhānaṃ samyagdṛṣṭyā
vicikitsayā vā, te ca mānasyau |

dhātubhūmivairāgyam | dhātubhūmito vā vairāgyaṃ
manovijñāna eva, samāhita eva citte labhyatvāt |

parihāṇirayoniśomanasikārapravartitā | manovijñānena
cāyoniśomanasikāro vikalpa iti |

cyuti: saṃkṣiptapañcendriyagocarasya pravāhacchedānukūle
vijñāne bhavati | upapattirapi viparyasta-

materbhavatīti manovijñāna eva yujyate |
antarābhavapratisandhirapyuktarūpa iti |
pratisandhisāmānyā-

danukto'pyuktakalpa iti nocyata ityabhiprāya: |

@396

cyutireva cyutam | upapatti: = udbhava: |
etāvadu:khāsukhāyāṃ vedanāyāṃ bhavata:,

tasyā apaṭutvāt | itare hi vedane paṭvyau | na ca
paṭuvijñāne cyutyupapattī yujyete ||42||

tatrāpi ca manovijñāne'pi-

naikāgrācittayoretau,

`cyutodbhavau' iti vartate | na hi samāhitacittasyāsti cyuti:,
upapattirvā;

visabhāgabhūmikatvād, ābhisaṃskārikatvād,
anugrāhakatvācca |

nāpyacittakasya sā, na hyacittaka upakrantuṃ śakyeta | yadā
cāsyāśrayo

vipariṇantumārabheta, tadānīmavaśyamasya
tadāśrayapratibaddhaṃ cittaṃ sammukhībhūya paścāt

pracyaveta, nānyathā |

upapattau ca cittacchedahetvabhāvād, vinā ca
kleśenānupapatterayuktamacittakatvam |

-------------------

cyutireva cyutam | ekārthatāṃ darśayati; bhāve
ktvotpannatvāt | itare hi vedane

paṭvyāviti | sukhadu:khe ||42||

visabhāgabhūmikatvāditi | samāhitaṃ cittaṃ
samāhitabhūmikatvād visabhāgaṃ kāmadhāto: |

ataścyuticittamupapatticittaṃ vā na yujyate | yadā tarhi
rūpadhātāveva mriyate upapadyate vā, tadā

samāhitabhūmikaṃ cittaṃ tad bhaviṣyati ? ityata
āha-ābhisaṃskārakatvāditi | abhisaṃskāro

yatna:, abhisaṃskāreṇa nirvattamābhisaṃskārikam,
tadbhāva:, tasmāt | na tadābhisaṃskārikaṃ

cyuticittamupapatticittaṃ vā yujyate; maraṇāvasthāyā
apaṭutvāt | anugrāhakatvācca | yasmācca

samāhitaṃ cittamugrāhakaṃ na cchedānukūlam | atopi
samāhitacittasya cyutirnāsti |

nāpyacittakasyeti vistara: | nāpyacittakasya | kim ?
cyutirupapattirveti prakṛtam |

acittako nirodhasamāpatti
samāpanno'saṅgisamāpattisamāpannastadvipāke vāvasthita: |
so'cittaka

upakrantuṃ mārayituṃ na śakyate śastrādibhi: | ato
nācittakasyāsti cyuti: | yadā cāsyāśrayo

vipariṇantumārabheteti | śastreṇāgninā
vopakramānnirodhasamāpattimasaṃjñisamāpattiṃ vā
samāpannasyā-

saṃjñisamāpattervipāke sthitasya vipākāvedhasamāpte
ravaśyamasya tadānīmāśrayapratibaddhaṃ cittamāśraye

bījabhāvenāsti | tat sammukhībhūya paścāt pracyaveta |
ka: pracyaveta ? pudgala: | yadi pudgalo'dhi-

kriyeta, asamānakartṛkatvāt ktvāvidhirna prāpnoti ?
cittaṃ tarhi pracyaveta |

athavaivamabhisambandha:-yadā cāśrayo
vipariṇantumanyathātvamāpattumārabhet avaśyamasya

pudgalasya tadāśrayapratibaddhaṃ bījabhāvenāvasthitaṃ
cittaṃ sammukhībhūya samudācarya pariṇantumārabheta |

paścāt pracyaveta pudgala iti |

atha vā-sammukhībhūyeti sammukhībhāvyetyarthe ṇilopāt |
"asti parṇaruho vāta:,

asti parṇamukho'para:" iti yathā |

upapattau tvayuktam | acittakatvāt | kasmāt ?
cittacchedahetvabhāvāt | avaśyaṃ

kliṣṭatayā pratisandhicittasya
nirodhasamāpattyādyasambhavāt | vinā ca kleśenānupapatte:
| sarva-

kleśairhi tadbhūmikairupapattipratisandhibandho bhavati, na ca
cittamantareṇa kleśā: kadācidapi

bhavantīti ato'pi nāstyacittakasyopapatti: |

@397

maraṇabhavastriprakāra ityuktam | arhaṃstu-

nirvātyavyākṛtadvaye |

airyāpathike, vipākacitte vā | asti cet, kāmadhātau vipāka
upekṣā | nāsti

cet, airyāpathika eva |

kimarthamavyākṛta eva nānyasmin ? taddhi
cittacchedānukūlam; durbalatvāt |

atha mriyamāṇasya kasmin śarīrapradeśe vijñānaṃ
nirudhyate ? sakṛnmaraṇe samanaskaṃ

kāyendriyaṃ sahasā'ntardhīyate | yadi tu krameṇa cyavate,
tata:-

kramacyutau pādanābhihṛdayeṣu manaścyuti: ||43||

adhonṛsuragājānām,

adho gacchantītyadhogā:, apāyagāmina: | nṛn gacchantīti
nṛgā:, manuṣyagāmina: |

surān gacchantīti suragā:, devagāmina: | teṣāṃ
yathāsaṅkhyaṃ pādayornābhyāṃ hṛdaye ca

vijñānaṃ sannirudhyate | na punarjāyanta ityajā:,
teṣāmapi hṛdaye vijñānaṃ nirudhyate | mūrdhnītyapare |

kāyendriyasya teṣu nirodhāt | kāyendriyaṃ hi mriyamāṇasya
tapta ivopale jalaṃ niṣṭhyūtaṃ

saṅkocamāpadyamānaṃ pādādiṣvantardhīyata iti |

-------------------

maraṇabhavastriprakāra ityuktamiti | "upapattibhava: kliṣṭa:
sarvakleśai: svabhūmikai:"

(abhi^ ko^ 3.38) iti | upapattibhava eva kliṣṭa
ityavadhāraṇāt | maraṇapūrvāntakālāntarā-

bhavāstriprakārā: kuśalākuśalāvyākṛtā uktā: |

atha vā-"nirodhayatyuparamo nārūpye jīvitaṃ mana:,
upekṣāṃ ca" iti vistareṇa

yāvat "śubhe sarvatra pañca ca" (abhi^ ko^ 2.15-16) ityuktam,
ato maraṇabhavastriprakāra

ityutsarga: |

arhaṃstu "nirvātyavyākṛtadvaye" ityevamapavāda: | asti cet
kāmadhātau vipāka

upekṣeti | "adho'pi madhyamastyeke" (abhi^ ko^ 4.48)
ityekīyamatena | nāsti cediti |

"ata: param, adu:khāsukhavedyam" (abhi^ ko^ 4.47)
ityaparamatena | airyāpathika eveti |

airyāpathikajātīyaṃ tadyatra nirvāti |

"vipākajairyāpathikaśailpasthānikanairmitam |

caturdhā vyākṛtaṃ kāme" (abhi^ ko^ 2.72) iti |

naitāvadevāvyākṛtamiṣyata iti vyākhyātametat | taddhi
cittacchedānukūlamiti | aprati-

sandhikacittacchedānukūlam, durbalatvāt |
paramāpaṭutvādityartha: | sapratisandhikacittacchede

kuśalākuśalamapi cittaṃ sambhavati |

teṣāṃ yathāsaṃkhyamiti | pādayorapāyagāmināṃ
vijñānaṃ sannirudhyate, nābhyāṃ manuṣyagāminām,

hṛdaye devagāminām | arūpitvādadeśasthaṃ vijñānaṃ
kathaṃ teṣu nirudhyata iti ? ata āha-

kāyendriyasya teṣu nirodhāditi | teṣu pādādiṣu |
kāyendriyapratiddhavṛtti hi kāmadhātau rūpadhātau

@398

evaṃ ca puna: krameṇa maraṇaṃ prāṇinā prāyeṇa
marmacchedavedanābhyāṃ hatānāṃ jāyate-

marmacchedastvabādibhi: |

śarīrapradeśā: kecidupahanyamānā maraṇamānayanti | te
hyetaducyante marmāṇīti |

tāni cāptejovāyudhātūnāmanyatamenātiprāyaṃ gatena
niśitaśastrasampātasyardhināḍī-

tīvrābhirvedanābhi: chidyanta iva | na tu punastāni
kāṣṭhavacchidyante, chinnavadvā punarna

ceṣṭanta iti cchinnānyucyante |

kasmānna pṛthivīdhātunā ? caturthadoṣābhāvāt |
vātapiśleṣmāṇo hi trayo doṣā: |

te cāptejovāyudhātupradhānā yathāyogamiti |

bhājanalokasaṃvarttanīsādharmyeṇetyapare |

deveṣu nāsti marmaccheda: | kiṃ tu cyavanadharmaṇo
devaputrasya pañcopanimittāni

prādurbhavanti-vastrāṇāmābharaṇānāṃ ca manojña: śabdo
niścarati, śarīraprabhā mandībhavati,

snātasyodabindava: kāye santiṣṭhante, capalātmano'pyekatra
viṣaye buddhiravatiṣṭhate,

unmeṣanimeṣau cākṣṇo: sambhavata: | etāni tu
vyabhicārīṇi | pañca punarnimittāni maraṇaṃ

nātivarttante-vāsāṃsi kliśyanti, mālā glāyanti,
kakṣābhyāṃ svedo mucyate, daurgandhyaṃ

kāye'vakrāmati, sve cāsane devaputro nābhiramate |

so'yaṃ satvaloka evamutpadyamānastiṣṭhan cyavamānaśca
triṣu rāśiṣu sthāpito

bhagavatā | trayo rāśaya:-samyaktvaniyato rāśi:,
mithyātvaniyato rāśi:, aniyato

rāśiriti | tatra puna:-

samyaṅmithyātvaniyatā āryānantaryakāriṇa: ||44||

-------------------

ca vijñānamiti | teṣāmapi hṛdaye vijñānaṃ nirudhyata iti
| yathāsaṃkhyanirdeśādevāyamartho labhyate |

katham ? hṛdayaṃ ca hṛdayaṃ ca hṛdaye, pādaśca nābhiśca
hṛdaye ceti pādanābhihṛdayānīti catvāro'rthā: ||43||

adhogaśca, nṛgaśca, suragaśca, ajagaśca-ityete'pi
catvāro'rthā: | tena yathāsaṃkhyasiddhi: |

prāyeṇeti grahaṇaṃ devādīnāṃ sukhamṛtyutvāt | na tu
punastāni kāṣṭhavacchidyante | kiṃ

tarhīti ? tīvrābhirvedanābhiśchidyanta iveti | chinnavadvā
na punaśceṣṭanta iti chinnānītyucyanta

iti | cchinnāṅgapratyaṅgavat, na punaśceṣṭanta iti
chinnānītyucyante | saiṣā kālpanikī;
chedavṛttimarmaṇāṃ

dvidhābhāvākaraṇāt |

aptejovāyūnāmanyatamenetyukte pṛcchati-kasmānna
pṛthivīdhātuneti | aptejovāyudhātu-

pradhānā yathāyogamiti | yathāsambhavam | abdhātupradhāna:
śleṣmā, tejodhātupradhānaṃ pittam,

vāyudhātupradhāno vāyuśeṣa iti |
bhājanalokasaṃvartanīsādharmyeṇetyapare iti | tisro
bhājana-

saṃvarttanya:-apsaṃvarttanī, teja: saṃvarttanī,
vāyusaṃvarttanī ca | tāsāṃ ca sādharmyeṇa
aptejovāyudhātū-

nāmanyatameneti vistareṇoktamiti |

@399

"samyaktvaṃ katamat ? yattat paryādāya rāgaprahāṇam,
paryādāya dveṣaprahāṇam, paryādāya

mohaprahāṇam, paryādāya sarvakleśaprahāṇam-idamucyate
samyaktvam" ( ) iti

sūtram |

āryā: katame ? yeṣāmanāsravo mārga utpanna: | ārād
yātā: pāpakebhyo dharmebhya

ityāryā:; ātyantikavisaṃyogaprāptilābhāt | ete hi
kleśakṣaye niyatatvāt samyaktva-

niyatā: mokṣabhāgīyalābhino'pyavaśyaṃ
parinirvāṇadharmāṇa iti | kasmānna samyaktve

niyatā: ? te hi mithyātve'pi niyatā bhaveyu: | na ca te
kālaniyamena samyaktve

niyatā:, yathā saptakṛtva: paramādaya: |

mithyātvaṃ katamat ? narakā:, pretā: tiryañca:-idamucyate
mithyātvam | tatrānantarya-

kāriṇo narake niyatvānmithyātvaniyatā: |
niyatebhyo'nye'niyatā iti siddham |

pratyayāpekṣaṃ hi teṣāmubhayabhāktvama, anubhayabhāktvaṃ
ca ||44||

ukta: sattvaloka: ||

bhājanaloka idānī vaktavya:-

tatra bhājanalokasya sanniveśamuśantyadha: |

lakṣaṣoḍaśakodvedhamasaṃkhyaṃ vāyumaṇḍalam ||45||

trisāhasramahāsāhasralokadhātorevaṃ sanniveśamicchanti |
yadutākāśa-

pratiṣṭhamadhastād vāyumaṇḍalamabhinirvṛttaṃ
sarvasattvānām | karmādhipatyena tasya yojana-

lakṣāṇāṃ ṣoḍaśakamudvedha:, parihāṇenāsaṃkhyam,
tathā ca dṛḍhaṃ yanmahālagno'pi vajreṇa

bhattumaśakta: ||45||

tasyopariṣṭāt-

apāmekādaśodvedhaṃ sahasrāṇi ca viṃśati: |

-------------------

kathamārādyātā: ? ātyantikavisaṃyogaprāptilābhāt |
pṛthagjanānāṃ tvasti visaṃyoga-

prāptilābha:, na tvātyantika iti te nārād yātā eveti | te
hi mithyātve'piniyatā bhaveyuriti |

yadyānantaryāṇi kuryurityartha: | na ca ta iti vistara: | na
ca te mokṣabhāgīyalābhina: kālaniyamena

samyaktve niyatā: | yathā saptakṛtva: paramādaya: |
ādiśabdena kūlaṃkūlaikavīcikādayo gṛhyante |

kālaniyamaścaiṣāṃ pudgalanirdeśe vakṣyate |

niyatebhyo dvayebhya: | ebhyo'nye'niyatā: | pratyayāpekṣaṃ
hītivistara: | yadi samyaktve

pratyayaṃ labhante, samyaktve niyatā: | atha mithyātve,
mithyātve niyatā: | athobhayasminna

pratyayaṃ labhante anubhayabhāktve'pi ||44||

ukta: sattvaloka: | vidyādikramanirdeśena ||

"uśanti" icchantītyartha: |
"lakṣaṣoḍaśakodvedhamasaṃkhyaṃ vāyumaṇḍalam"
lakṣaṣoḍaśakaṃ

vedhanabhāvena | pariṇāhenāsaṃkhyamiti |
samantaparikṣepeṇāsaṃkhyamityartha: ||45||

@400

`maṇḍalam' iti varttate | tasmin vāyumaṇḍale sattvānāṃ
karmabhirmeghā: sambhūyā-

kṣamātrābhirdhārābhirabhivarṣanti | tad bhavati apāṃ
maṇḍalam | tasya yojanānā-

mekādaśalakṣāṇyūrdhve, adho viṃśatiśca sahasrāṇi |

kathaṃ tā āpo na tiryagvisravanti ?

sattvānāṃ karmādhipatyena | yathā hi bhuktaṃ pītamannaṃ
pānaṃ ca nāpakvaṃ pakvāśaya-

māpatatītyeke |

kusūlanyāyena vāyunā sandhāryanta iti nikāyāntarīyā: |

tāśca punarāpa: sattvānāṃ
karmaprabhāvasambhūtairvāyubhirāvarttyamānā upariṣṭāt
kāñcanī-

bhavanti pakvakṣīraśarībhāvayogena | tad bhavatyapāṃ
maṇḍalam |

aṣṭalakṣocchrayaṃ paścāccheṣaṃ bhavati kāñcanam ||46||

kiṃ ca śeṣam ? trayo lakṣā: sahasrāṇi ca viṃśati: | sā
kāñcanamayī mahī

bhavatyapāmupariṣṭāt ||46||

ukto jalakāñcanamaṇḍalocchrāya: ||

tiryak trīṇi sahasrāṇi sārdhaṃ śatacatuṣṭayam |

lakṣadvādaśakaṃ caiva jalakāñcanamaṇḍalam ||47||

samānaṃ hyetadubhayaṃ vistārata: ||47||

samantatastu triguṇam,

samantata: parikṣepeṇa tu parigaṇyamānaṃ triguṇaṃ
jāyate-ṣaṭtriṃśallakṣā

daśasahasrāṇi sārdhāni ca trīṇi śatāni yojanānām |

yacca tat kāñcanamayaṃ mahīmaṇḍalamapāmupariṣṭāt
sanniviṣṭam,

tatra meruryugandhara: |

-------------------

karmādhipatyenakarmasāmarthyena | tatra nidarśanam-yathā
bhuktaṃ pītaṃ cānnaṃ pānaṃ ca yathāsaṃkhyena

nāpakvaṃ pakvāśayaṃ patati | pakvameva sa pakvasthānaṃ
gacchatītyartha: | kusūlanyāyena koṣṭhanyāyena |

samantāt prākāravadavasthitamityartha: |
pakvakṣīraśarībhāvayogena |
pakvakṣīraśarībhāvanyāyena | yathā

pakvasya kṣīrasya śarī | strīliṅganirdeśa:, śara
ityartha: | atha vā śarasya bhāva: śarībhāva:

strīprayoga: | yathā'sau dravo dhanībhāvena bhavati, evaṃ
jalasyopariṣṭāt kāñcanamayī bhūmiriti |

śeṣam, trayo lakṣā: sahasrāṇi ca viṃśatiriti |
viṃśatisahasrottarāṇāmekādaśānāṃ

lakṣāṇāmaṣṭāvapanīyaitāvaccheṣaṃ bhavati ||45-46||

"tiryak trīṇi sahasrāṇi" iti vistara: | catudvīpakasya
etatparimāṇamucyate, na

trisāhasramahāsāhasrasya | samānaṃ hyetadubhayam | etaditi
"jalakāñcanamaṇḍalam" "samantatatastu

triguṇam" iti | samantaparikṣepeṇa triguṇametadubhayam |
sarvasya parimaṇḍalasyeyaṃ sthiti: | yadasya

tiryakpramāṇaṃ triguṇameva samantaparikṣiptasya
pramāṇamiti |

@401

īśādhāra: khadiraka: sudarśanagiristathā ||48||
aśvakarṇo vonitako nimindharagiri:,

itīme kāñcanamaṇḍalapratiṣṭhā aṣṭau mahāparvatā: |
madhye sumeru: | śeṣā: sumeruṃ

parivāryāvasthitā: |
tasyānyasaptaparvataprākāraparikṣiptasya yo bāhya: parvato
nimindhara-

giri: |

tata: |

dvīpā:,

tato bahiścatvāro dvīpā: | tebhya: puna:-
bahiścakravāḍa:,

tena caturdvīpakaścakrīkṛta: | teṣāṃ tu-

sapta haimā: sa āyasa: ||49||

yugandharādaya: sapta parvatā: sauvarṇā:, cakravāḍa:
śastrakam ||49||

catūratnamayo meru:,

suvarṇamaya: rūpyamaya:, vaidūryamaya:, sphaṭikamayaśca
yathāsaṃkhyaṃ caturṣu pārśveṣu |

yacca yanmayaṃ pārśvaṃ sumero:, tasyānubhāvena tadvarṇaṃ
tasyāṃ diśi nabho dṛśyate |

jambūdvīpakasya pārśvaṃ vaidūryamayaṃ varṇayanti |
tasyeha prabhānurāgeṇa vaidūryamayaṃ nabho dṛśyata

iti |

atha kathaṃ teṣāṃ sambhava: ? kāñcanamayyāṃ pṛthivyāṃ
punarvāridhārā atipanti | tā

hyāpo nānāvidhabījagarbhā
bahuvidhaprakārabhinnairvāyubhirmathyamānāstāṃ tāṃ
jātiṃ pariṇayanti |

evaṃ ca puna: pariṇamayanti yad bhinnajātīyasya
kāryaviśeṣotpattāvasamādhānena

pratyayībhavanti | na tu khalu yathā sāṅkhyānāṃ
pariṇāma: |

kathaṃ ca sāṅkhyānāṃ pariṇāma: ? na hyavasthitasya
dravyasya dharmāntaranivṛttau

dharmāntaraprādurbhāva iti | kaścātra doṣa: ? sa eva
dharmī na saṃvidyate yasyāvasthitasya

-------------------

tena caturdvīpakaścakrīkṛta iti | cakraṃ
kṛtaścakrīkṛta: | cakrākāratāṃ gamita: | ata eva

"cakravāḍa:" ityucyate |

śastrakamityayomaya: ||47-49||

yathāsaṃkhyaṃ caturṣu pārśveṣviti | uttarakurupārśvaṃ
suvarṇamayam, pūrvavidehapārśvaṃ rūpyamayam,

jambūdvīpārśvaṃ vaidūryamayam, avaragodānīyapārśvaṃ
sphaṭikamayam |

nānāvidhabījagarbhā: | nānāprakārasāmarthyayuktā: |
bahuvidhaprakārabhinnairvāyubhiriti |

tadutpādane anekaprakārasāmarthyabhinnairvāyubhirityartha: |
asamādhāneneti | ayugapadbhāvenetyartha: |

na hi yadā kāryaṃ tadā kāraṇaṃ tiṣṭhati |

na hyavasthitasya dravyasyeti | rūparasādyātmakasya |
dharmāntaranivṛttāviti | kṣīranivṛttau |

@402

dharmāṇāṃ pariṇāma: kalpyeta |
kaścaivamāha-dharmebhyo'nyo dharmīti, tasyaiva tu dravya-

syānyathībhāvamātraṃ pariṇāma: ? evamapyayuktam |
kimatrāyuktam ? `tadeva cedaṃ na cedaṃ

tathā' iti apūrvaiṣā vācoyukti: |

evaṃ ca puna: sambhūtā: suvarṇādaya: karmaprabhāvāt
preritairvāyubhi: samāhṛtya

rāśīkriyante |

ta ete parvatāśca bhavanti, dvīpāśca |

te puna: sumervādayaścakravāḍaparyantā: parvatā:-

jale'śītisahasrake |

magnā:,

kāñcanamayyā: pṛthivyā uparyaśītiyojanasahasrāṇyudakam,
tatra te magnā: |

ūrdhvā jalāt merurbhūyo'śītisahasraka: ||50||

iti hi mero: ṣaṣṭiyojanaśatasahasrasamucchrāya: ||50||

ardhārdhahāniraṣṭāsu

jalādūrdhvaṃ yāvānsumerustato'rdhena
yugandharaścatvāriṃśadyojanasahasrāṇi | tato'rdhena

īśādhara: | ityevamanyeṣvapyardhārdhahānirveditavyā,
yāvannimindharārdhenārdhatrayodaśottarāṇi

trīṇi yojanaśatāni cakravāḍa: |

samocchrāyaghanāśca te |

yāvāneva caiṣāṃ jalādūrdhvaṃ samucchrāya:, tāvāneva
ghano vistāra ityarta: |

śītā: saptāntarāṇyeṣām,

eṣāṃ ca nimindharāntānāṃ parvatānāṃ saptāntarāṇi
sapta śītā ucyante pūrṇā

aṣṭāṅgopetasya pānīyasya | taddhi pānīyaṃ śītalaṃ ca
svādu ca laghu ca mṛdu cācchaṃ ca

niṣpratikaṃ ca, pibataśca kaṇṭhaṃ na kṣiṇoti, pītaṃ ca
kukṣiṃ na vyābādhate |

-------------------

dharmāntaraprādurbhāva iti | dadhijanma | sa eva dharmī neti
| rūpādyātmakakṣīrādidharmebhyo'nyo dharma

utpādavyaye'pyanutpanno'vinaṣṭa: | pariṇāma iti |
kṣīranivṛttau dadhibhāva: | tadevaṃ cedamiti |

kṣīrameva dadhi, na cedaṃ tatheti; na cedaṃ dadhi kṣīram
tadevavedamiti yat pariṇāmenetyuktam | na

cedaṃ tatheti | `tasyaiva dravyasyānyathībhāvamātraṃ
pariṇāma:' iti vacanāt | apūrvaiṣā vācoyuktiriti |

svavacanaviruddhetyabhiprāya: | pūrvottarayorhi
kṣaṇayoranyathātvamiṣyate | yayoścānyathātvaṃ
tayoranyatvaṃ

dṛṣṭam, tadyathā devadattayajñadattayo: | tasmāt
kāryakāraṇayoranyatvena bhavitavyam |

suvarṇādaya iti | suvarṇarūpyamaṇimṛdādaya: |
ṣaṣṭiyojanaśatasahasrasamucchrāya iti |

ṣaṣṭyadhiko yojanalakṣa ucchrāya ityartha: ||50||

aṣṭāṅgopetasyeti |

"śītalācchalaghusvādumṛduni: pūtigandhakam |

@403

tāsāṃ ca puna:-

ādyāśītisahasrikā ||51||

sumeruyugandharāntaraṃ prathamā śītā
aśītiryojanasahasrāṇi vaipulyena ||51||

ābhyantara: samudro'sau,

dvau hi samudrau-ābhyantaro bāhyaśca | tadā'sau
śītā''bhyantara: samudra:-

triguṇa: sa tu pārśvata: |

aśītiryojanasahasrāṇyasya vaipulyamuktam | pārśvatastu
triguṇo bhavati

yugandharatīreṇa gaṇyamāna:-catvāriṃśat sahasrāṇi,
lakṣadvayaṃ ca |

ardhārdhenāparā: śītā:

yugandharasyeṣādhārasya cāntaraṃ dvitīyā śītā ardhena
prathamāyāścatvāriṃśad

yojanasahasrāṇi, tato'rdhena
punastṛtīyā-ityevamardhārdhenāparā: śītā bhavanti |

yāvadardhatrayodaśaśatāni saptamī śītā |

dairdhyaṃ tu tāsāṃ na parisaṃkhyātam;
atibahuprakarṣavisarpaṇāt |

śeṣaṃ bāhyo mahodadhe: ||52||

kiṃ śeṣam ? nimindharacakravāḍayorantaram | taddhi bāhyo
mahāsamudro lavaṇa:,

pūrṇa: kṣārodakasya ||52||

sa khalu vistāreṇa yojanānām-

lakṣatrayaṃ sahasrāṇi viṃśatirdve ca,

tatra catvāro dvīpāścaturṣu sumerupāśveṣu |

tatra tu |

-----------------

pītaṃ na bādhate kukṣiṃ na kaṇṭhaṃ kṣiṇoti tajjalam
||"

iti aṣṭāṅgasaṃgrahaśloka: ||51||

pārśvastu triguṇe bhavati yugandharatīreṇa gaṇyamāna iti
| sa "ābhyantara: samudra:"

yugandharapārśvenāyāmata: saṃkhyāyamāna: triguṇa iti
kṛtvā catvāriṃśadyojanasahasrādhikala-

kṣadvayamāyāmo bhavati yugandharapārśve | aśītirekā,
tadubhayataścetarayordiśostatsītānadīvaipulya-

yogenāpare dve aśīti iti tisro'śītaya: |
catvāriṃśadadhikaṃ lakṣadvayaṃ bhavati iti ||52||

"lakṣatrayaṃ sahasrāṇi viṃśatirdve ca" iti
nimindharagiricakravāḍayorantara ekasyāṃ

diśi bāhyasya samudrasya tat parimāṇamuktam | atra
sahasramekaṃ dve śate cānye ardhāṣṭāśītireveti

vaktavyam; nyūnatvāt | evamaparasyāṃ diśi vaktavyam | evaṃ
dvayo: sahasrayo: pañcasu śateṣu

pañcasaptatau ca yojanānāṃ prakṣipteṣu sa ādhāra:
pūrito bhavati, ya ukta:-

tiryak trīṇi sahasrāṇi sārdhaṃ śatacatuṣṭayam |
lakṣadvādaśakaṃ caiva jalakāñcanamaṇḍalam ||" (abhi^ ko^
3.47) iti |

@404

jambūdvīpo dvisāhasrastripārśva: śakaṭākṛti: ||53||

dvisāhasrāṇi trīṇi pārśvānyasya, śakaṭasyevākṛti: |
tasya ca madhye kāñcanamayyāṃ

pṛthivyāṃ vajrāsanamabhinirvṛttam, yasminniṣadya sarve
bodhisattvā vajropamaṃ samādhi-

mutpādayanti | na hi tamanya āśraya: pradeśo vā soḍhuṃ
samartha: ||53||

sārdhatriyojanaṃ tvekaṃ

caturthamasya pārśvaṃ sārdhāni trīṇi yojanāni | ata eva
hyasau śakaṭākṛti: |

prāgvideho'rdhacandravat |

ita: pūrveṇa sumerupārśve pūrvaṃ videho dvīpa: |
so'rdhacandra ivābhinirvṛtta: |

parimāṇatastu-

pārśvatrayaṃ tathā'sya,

yathā jambūdvīpasya dve dve yojanasahasre |

ekaṃ sārdhaṃ triśatayojanam ||54||

caturthaṃ pārśvaṃ sārdhāni trīṇi yojanaśatāni ||54||

godānīya: sahasrāṇi sapta sārdhāni maṇḍala: |

ita: paścimena sumerupārśve'paragodānīyo dvīpa: sārdhāni
sapta yojanasahasrāṇi

sākalyena | maṇḍalaścāsau pūrṇacandravat |

sārdhe dve madhyamasya,

madhyamasyārdhatṛtīye yojanasahasre |

aṣṭau caturasra: kuru: sama: ||55||

iha uttareṇa sumerupārśve uttarakurudvīpa: | so'ṣṭau
yojanasahasrāṇi sākalyena

caturasra:, kṛtyāpīṭhikāvat | sarveṣu ca pārśveṣu sama:
| yathaikaṃ pārśvaṃ dviyojanasahasre, 

tathā'nyāni; stokamapi nādhikam |

yaśca dvīpo yadākṛtistadākṛtīnyeva tatra manuṣyāṇāṃ
mukhāni ||55||

-------------------

anayā caturdvīpasaṃkhyayā yathāvinyāsamatiricyamānatvāt
| tadidaṃ parihriyate-naiṣa

doṣa:; cakravāḍabahirjalakāñcanamaṇḍalasya
etāvatātiricyamānatvāt | na tarhi caturdvīpakastena

cakravāḍena cakrīkṛta: | uparibhūmiranena cakrīkṛtā, na
jalamaṇḍalamityavagantavyam | apara

āha-na sumervādaya: parvatā atyantacchinnataṭā:
samucchrayaghanā bhavanti | kiṃ tarhi ? parvatā-

kāranyāyena kiñcidatiricyamānādharabhāgā
durlakṣaviśeṣatvāt "samocchrāyaghanāśca te" (abhi^

ko^ 3.15) ityuktā: | atastaistai:
kiñcidatiricyamānairadhobhāgaistadādheyaṃ
sumervādikamādhāraṃ

jalakāñcanamaṇḍalātmakaṃ vyāpnotītyavirodha eṣa iti |

anya iti vistara: | na bodhisattvāśrayādanya āśraya:,
vajrāsanādvānya: pradeśastaṃ vajropamaṃ

samādhiṃ soḍhuṃ samartha iti ||53-54||

@405

teṣāṃ khalu dvīpānāmantarāle'ntaradvīpā abhinirvṛttā:
| ke punaste kati ca ?

ityāha-

dehā videhā: kurava: kauravāścāmarāvarā: |

aṣṭau tadantaradvīpā gāṭhā uttaramantriṇa: ||56|| 

tatra dehavidehau paurvavidehaparivārau | kurukauravau
uttarakuro: | gāṭhottaramantriṇau

aparagodānīyasya | cāmarāvarau jambūdvīpasya | sarve
manuṣyairāvāsitā: |

eko rākṣasairityapare ||56||

ihottareṇa kīṭādrinavakaddhimavān,

ihaiva jambūdvīpe uttareṇāsya jambūdvīpasya
kṛṣṇaparvatāstraya:, tānatikramyāpare

traya:, punaśca traya:-iti navabhya: kīṭaparvatebhya: pareṇa
himavān parvata: |

tata: |

pañcāśad vistṛtāyāmaṃ saro'rvāg gandhamādanāt ||57||

tasmāddhimavata: pareṇānavataptaṃ nāma saro
gandhamādanādarvāk, yataścatasro nadya:

sravanti-gaṅgā, sindhu:, śītā, vakṣuśca | tasya
pañcāśad yojanāni vistāra: | pañcā-

śadāyāma: | pūrṇamaṣṭāṅgasyāṅgopetasyāmbhasa: |
durgamaṃ ca manuṣyāṇāmanṛddhimatām |

tasyaiva cāntike jambūrabhinirvṛtā, madhurasvādūni yasyā:
phalāni | tadadhikāreṇāyaṃ

jambūdvīpa iti khyāta: | tatphalādhikāreṇa vā
jambūdvīpa iti ||57||

narakā: kasminnavakāśe ? kiyatpramāṇāśca ?

adha: sahasrairviṃśatyā tanmātro'vīcirasya hi |

asyaiva jambūdvīpasyādho viṃśatyā
yojanasahasrairavīcirmahānarako viṃśati-

sahasrapramāṇa evodvedhavistārābhyām |
evamasyādharatalamitaścatvāriṃśatā yojana-
sahasrairbhavati |

du:khanirantaratvādavīci: | anyeṣu sāntaraṃ du:kham |
tadyathā-sañjīve cchinnāva-

bhinnasampiṣṭaśarīrāṇāṃ śītalā vāyavo vānti,
punarapi tān sattvān sañjīvayanti | ata

eva sañjīva: |

-------------------

yaśca dvīpo yadākṛtiriti | pratyakṣametad bhūmivaśāt
sattvānāṃ vaicitryam, himavadvindhya-

vāsināṃ kirātaśavarāṇāṃ gauraśyāmate dṛśyete ||55||

"dehā videhā: kurava:" iti | sthānināṃ bahutvāt
sthānasyāpi bahuvacananirdeśa: |

eko rākṣasairiti | cāmarāvarayonyantara: ||56||

"kīṭādrinavakāt" iti | kīṭākṛtīnāṃ parvatānāṃ
navakāt | tadadhikāreṇāyaṃ jambūdvīpa

iti | jambuvṛkṣādhikāreṇa jambuvṛkṣacihno dvīpo
jambūdvīpa: | phalādhikāreṇa veti | jambvā:

"lup ca" (pā^ sū^ 4.3.166) iti phalamapi jambū |
tatphalacihno jambūdvīpa

ityartha: ||57||

@406

nāsmin sukhavīcirastītyavīcirityapare | anyeṣvapi sukhā
vedanā vipāko

nāsti | nai:ṣyandikī na vāryate |

tadūrdhva sapta narakā:,

tasmādavīcerurdhvaṃ sapta narakā: uparyupari
sanniviṣṭā:-pratāpana:, tāpana:,

mahāraurava:, raurava:, saṅghāta:, kālasūtra:,
sañjīvaśca | avīcipārśveṣvityapare |

tena puna:-

sarve'ṣṭau ṣoḍaśotsadā: ||58||

uktaṃ hi bhagavatā-

"ityete narakā aṣṭāvākhyātā duratikramā: |

raudrakarmabhirākīrṇā: pratyekaṃ ṣoḍaśotsadā: ||

catuskandhāścaturdvārā vibhaktā bhāgaśo'sitā: |

aya: prākāraparyantā ayasā pratikubjitā: ||

taptā caivāyasī bhūmirjvalitā tejasā yutā |

anekayojanaśatā sphuṭā tiṣṭhati arcciṣā" || ( ) iti
||58||

ṣoḍaśotsadā: katame ?

kukūlaṃ kuṇapaṃ cātha kṣuramārgādikaṃ nadī |

teṣāṃ caturdiśam,

dvāre dvāre teṣāṃ catvāra utsadā:-

1. kukūlaṃ jānumātram | yatra teṣāṃ sattvānāṃ
nikṣipte saṃśīryate tvaṅmāṃsaśoṇitam,

utkṣipte pāde punarapi sañjāyate tvaṅmāṃsaśoṇitam |

2. kuṇapaṃ gūthamṛttikā | yatra nyaṅkuṭā nāma
prāṇina: prativasanti sarvaśvetā:

kṛṣṇaśirasa: teṣāṃ sattvānāṃ yāvadasthīni bhindanti
|

3. (ka) kṣuradhārācito mahāpatha: | yatra teṣāṃ
sattvānāmanvākrāmatāṃ nikṣipte

pāde sañchidyate tvaṅmāṃsaśoṇitamiti pūrvavat |

(kha) asipatravanam | yatra teṣāṃ sattvānāṃ tīkṣṇā
asaya: sannipatanti, aṅga-

pratyaṅgānyavakṛntanti, śyamalaśabalāśca śvāno
bhakṣayanti |

(ga) aya: śālmalīvanaṃ tīkṣṇaṣoḍaśāṅgulakaṇṭakam |
teṣāṃ sattvānāmabhirohatāṃ

-------------------

catu:skandhā iti | catu:prakārā ityartha: | catu: sanniveśa
ityapare | aya: prākāraparyantā

iti | aya: prakāraparikṣiptā ityartha: | ayasā pratikubjitā
iti | ayasopariṣṭācchāditā | ayasā

pihitadvārā ityapare | sphuṭeti | vyāptā: ||58||

pūrvavaditi | utkṣipte pāde punarapi sañjāyate
tvaṅmāṃsaśoṇitamityartha: |

śyāmalaśavalāśca śvāno bhakṣayantīti |
asipatravanāntarbhūtā: |

@407

kaṇṭakā avāṅmukhībhavanta: kāyaṃ bhindanti, avataratāṃ
cordhvībhavanta: | ayastuṇḍāśca

vāyasā akṣīṇyutpāṭyotpāṭya bhakṣayanti |

tadetat kṣuramārgādikaṃ trayaṃ śastrābhinipātaṃ
sāmānyādekīkriyate |

4. caturtha utsado nadī vaitaraṇī pūrṇā | yasyāṃ te
sattvā asiśaktiprāsahastai:

puruṣairubhābhyāṃ tīrābhyāṃ prativāryamāṇā
ūrdhvamapi gacchanta: svidyante pacyante, adhastirya-

gapi gacchanta: svidyante pacyante | tadyathā-bahūdakāyāṃ
sthālyāmagnāvadhiśritāyāṃ

tilataṇḍulādaya: | sā hi mahānarakasya parikhevotpannā |

ta ete catvāra utsadā digbhedena ṣoḍaśocyante |

adhikayātanāsthānitvādutsadā ityucyante | narakeṣu hi
patitā eteṣu punaryātyante |

ā narakāvarodhādūrdhvameteṣu sīdanti, atastadūtsadā
ityapare ||

praśnāt praśnāntaramupajāyate-kiṃ te narakapālā:
sattvasaṅkhyātā:, utāho neti ?

netyeke | kathamidānīṃ ceṣṭante ? sattvānāṃ
karmabhirvivarttanīvāyuvat | yattarhi bhadanta-

dharmasubhūtinoktam-

"krodhanā: krūrakarmāṇa: pāpābhirucayaśca ye |

du:khiteṣu ca nandanti jāyante yamarākṣasā:" || iti |

ye te yamenānuśiṣṭā: sattvān narakasthāneṣu prakṣipanti
ta ete yamarākṣasā uktā:,

na tu ye kāraṇā: kārayantīti | sattvasaṃkhyātā ityeke |

tasyedānīṃ karmaṇa: kva vipāka: ? teṣveva narakeṣu hi
ānantaryakāriṇāṃ vipākā-

vakāśastatra teṣāṃ ko vipratibandha: !

-------------------

ayastuṇḍāśca vāyasā iti | śālmalīvanāntarbhūtā: |
prāsā: bhindipālādaya: |

kṣuramārgādikaṃ trayamiti | kṣuramārga:, asipatravanam,
śālmalīvanaṃ ceti traya: |

adhika yātanāsthānatvādutsadā iti | ucchabdo'dhikārtha: |
adhikaṃ sīdyanta

atretyusadā: | punaryātanādādhikyamapara: | narakeṣviti
vistara: | apara iti | sthaviramanoratha" |

sa ūrdhvārthamucchabdamiti | tenāha-ā
narakāvarodhādavīcyādinarakāvarodhāt ūrdhvameṣu

kukūlādiṣu sīdanti, atastadutsadā iti |

praśnāt praśnāntaramiti | `ṣoḍaśotsadā: katame'
ityuktvā `caturtha utsado vaitaraṇī,

yasyāṃ sattvā asiśaktiprāsahastai: puruṣairubhābhyāṃ
tīrābhyāṃ prativāryamāṇādūrdhvamapi gacchanta:

svidyante pacyante' iti | tasmādidaṃ praśnāntaramupajāyate
| kiṃ te narakapālā iti vistara: | vivartanīvāyuvaditi |

yathā vivarttanyā vāyavo bhājanalokābhinivṛttaye
ceṣṭante, tadvat te

bhūtabhautikamātrā narakapālā iti |

yamarākṣasā iti | pāpakarmāṇa: sattvā narakapālā
jāyanta ityartha: |

ye te yameneti | ye te yamena
devadūtīyasūtroktenānuśāsanenānuśiṣṭāstān sattvān

@408

kathamagninā na dahyante ? agnernūnaṃ karmabhi:
kṛtāvadhitvāt, bhūtaviśeṣanivṛttervā |

ime tāvaduṣṇā aṣṭau mahānarakā ucyante ||

śītā anye'ṣṭāvarvudādaya: ||59||

anye śītanarakā aṣṭau | tadyathā-arvuda: nirarvuda:,
aṭhaṭha:, hahava:, huhuva:,

utpala:, padma:, mahāpadmaśca |

teṣāṃ sattvānāṃ tīvraśītābhihatānāṃ
kāyaśabdavikārānurūpāṇyetāni nāmāni |

te'pyasyaiva jambūdvīpasyādhastāt mahānarakāṇāṃ tiryak
|

kuta iyato jambūdvīpasyādhastādavīcyādīnāmavakāśa: ?
dhānyarāśivadadho viśālā

hi dvīpā: | ata eva mahāsamudro'nupūrvanimna: |

itīme ṣoḍaśa narakā: sarve sattvakarmādhipatyanirvṛttā:
| pratyekaṃ narakāstu svai:

svai: karmabhirabhinirvṛttā: | bahūnāṃ sattvānāṃ
dvayorekasya vā | teṣāmanekaprakalpo bheda:,

sthānaṃ cāniyatam; nadīparvatamarupradeśaṣvanyeṣu
vā'dhaśca bhāvāt |

eṣa tāvannarabhājanānāṃ sanniveśa: ||

tiryañca: sthalajalākāśagocarā: | teṣāṃ kila mūlaṃ
sthānaṃ mahāsamudra:, tato'nyatra

visṛtā iti ||

pretānāṃ yamo rājā | tasya jambūdvīpasyādhastāt
pañcayojanaśatāntaparicchinnā

rājadhānī teṣāṃ mūlasthānam, tato'nyatra visṛtā: |
kecit pretā maharddhikā daivīmiva

śriyamudvahanti | śeṣā yathā pretāvadāne ||59||

athemau candrārkau kasmin pratiṣṭhitau ? vāyau |
vāyavo'ntarikṣe sarvasattvasādhāraṇa-

karmādhipatyanirvṛttā āvartavat sumeruṃ parivartante |
candrārkatārāṇāṃ vordhvacāra: |

kiyadviprakṛṣṭāvitaścandrārkau ?

-------------------

narakasthāneṣu prakṣipanti yamarājadhānīnivāsina: | ta
ete yamarākṣasā uktā: | na tu ye kāraṇā

yātanā: kārayanti asiśaktiprāsahastādaya: | tasyedānīṃ
karmaṇa: kva vipāka iti | narakapālānāṃ

narakakṛtyasya karmaṇa: kva vipāka: | teṣveveti vistara: |
yeṣvānantaryakāriṇāṃ vipākāvakāśasteṣu

narakeṣu teṣāṃ narakapālānāṃ ko vipratibandha: |
etaduktaṃ bhavati-teṣāmapi tāvadānantaryakāriṇāṃ

mahadānantaryakarmaṇo vipākasyātimahato
narakeṣvavakāśo'sti, kimaṅga punarnarakapālānāṃ yatkarma

tat kāraṇā: kārayatāmiti ! kṛtāvadhitvāt |
kṛtamaryādatvānnarakapālān prati-ete na dagdhavyā

iti | bhūtiviśeṣanivṛttervā |
bhūtaviśeṣāstādṛśāsteṣāṃ karmabhirabhinivṛttā:
yattenāgninā na dahyante |

kāyaśabdavikārānupāṇīti |
kāyavikārānurūpāṇi-arbuda:, nirarbuda:, utpala:, 

padma:, mahāpadmaśceti
nāmānyarbudādyākārakāyatvāttatratyānāṃ sattvānām |
śabdavikārānurūpāṇi-

aṭhaṭha:, hahava:, huhuva ityetāni nāmāni | ata eveti |
dhānyarāśivadadhoviśālatvāt | bahiriti

nāntargata: ||59||

@409

ardhena meroścandrārkau,

yugandharagirermūrdhnā samaṃ vahata: |

kimpramāṇau ? yathākramam-

pañcāśatsaikayojanau |

pañcāśad yojanāni candramaṇḍalasya pramāṇam | saikāni
pañcāśat sūryamaṇḍalasya

pramāṇam | ekapañcāśaditrtha: | tārakāvimānaṃ
yasyālpapramāṇam, pramāṇaṃ tasya krośa: |

sūryavimānasyādhastād bahi: sphaṭikamaṇḍalaṃ
taijasamabhinirvṛttaṃ tāpanaṃ prakāśanaṃ ca |

candravimānasyādhastādāpyaṃ śītalaṃ bhāsvaraṃ ca |
prāṇināṃ karmabhirdṛṣṭiśarīraphalapuṣpa-

śasyauṣadhīnāmanugrahārtham, upadhātakārtha ca
yathāsambhavam |

caturdvīpake ekaścandramā: kṛtyaṃ karoti, eka: sūrya: |

kiṃ punaścaturdvīpeṣu sūryo yugapat karoti ? netyāha |
kiṃ tarhi ? teṣu-

ardharātro'staṅgamanaṃ madhyāhna udaya: sakṛt ||60||

yadottarakurāvardharātra:, tadā pūrvavidehe
sūryasyāstaṅgamanam, jambūdvīpe madhyāhna:,

godānīye udaya: | evamanyeṣvapi yojyam | sūryasyeha
gatibhedena rātribhedena rātridivānāṃ vṛddhihāsau ||60||

tatra puna:-

prāvṛṇmāse dvitīye'ntyanavamyāṃ vardhate niśā |

varṣāṇāṃ dvitīye māse bhādrapade dvitīyasya pakṣasya
navamyāṃ vardhate rātri: |

hemantānāṃ caturthe tu hīyate,

saiva hemantānāṃ caturthe māse punarhīyate |
antyanavamyāmiti varttate | phālguna-

māsasya dvitīyapakṣanavamyām |

aharviparyayāt ||61||

yadā rātrirvardhate tadā divaso hīyate | yadā
rātrirhīyate tadā divaso vardhate ||61||

kiyatyā mātrayā vardhate ?

-------------------

taijasaṃ sūryakāntātmakam | āpyaṃ candrakāntātmakam |
yathāsambhavamiti | tadubhayamaṇḍalaṃ

dṛṣṭyādīnāṃ

eśakālāvasthāntarānurūpyeṇānugrahārthamupaghātārtha
ca |

evamanyeṣvapi yojyamiti | katham ? yadā
pūrvavidehe'rdharātrastadā jambūdvīpe sūryāsta-

gamanam, avaragodānīye madhyāhna:,
uttarāvudaya:-ityevamanyatrāpi yojyam ||60||

"prāvṛṇmāse dvitīye'ntyanavamyām" iti |
prāvṛṇmāsāścatvāra:-śrāvaṇo yāvat

kārttika: | sarve ca māsā: kṛṣṇapakṣādyā: | tatra
bhādrapadaśuklapakṣanavamyāṃ rātrirvardhate |

hemantakānāṃ caturthe hīyate | hemantā
māsāścatvāra:-mārgaśīrṣādyā: phālgunāntā: |

tatra phālgunaśuklapakṣanavamyāṃ hīyate ||61||

@410

lavaśo rātryaharvṛddhī,

lavaṃ lavaṃ rātrirvardhate, divaso vā | te ca hānivṛddhī
yathākramaṃ-

dakṣiṇottarage ravau |

jambūdvīpasya dakṣiṇaṃ pārśvaṃ gacchati bhāskare
rātrivṛddhi:, uttaraṃ gacchatyaharvṛddhi: ||

śuklapakṣasyādau candramaso vikalaṃ maṇḍalaṃ dṛśyate,
kiṃ tatra kāraṇam ?

svacchāyayā'rkasāmīpyād vikalendusamīkṣaṇam ||62||

yadā hi saurasya vimānasyāsanne cāndramasaṃ vimānaṃ
vahati tadā kila sauryo

bhāsastasmin vimāne patanti, tato'parapārśve chāyā
patantī vikalaṃ maṇḍalaṃ darśayatīti

prājñaptiko nirdeśa: |

vāhayoga: sa tādṛśo bhavati yat kadācid vimānasyārdhaṃ
dṛśyata iti

pūrvācāryā: ||

athaitāni sūryādivimānāni katame sattvā adhyāvasanti ?
devāścāturmahārāja-

kāyikā: |

kimetānyeva teṣāṃ sthānāni ? vimānavāsināmetāni |
bhūminivāsināṃ puna:

sumerupariṣaṇḍādīni ||62||

kati cāsya pariṣaṇḍā: ? kiyatyo vā ?

pariṣaṇḍāścatastro'sya daśasāhasrikāntarā: |

daśayojanasahasrāṇyudgamyaikā, evaṃ yāvaccaturthī |
tābhi: sumerorardhamākṣiptam |

tāśca tato yathāsaṅkhyam-

ṣoḍaśāṣṭau sahasrāṇi catvāri dve ca nirgatā: ||63||

-------------------

"lavaśa:" iti lavaṃ lavam "kālādhvanoratyantasaṃyoge" (pā^
sū^ 2.3.5)

dvitīyā |

aparapārśve chāyā patantī vikalamaṇḍalaṃ darśayati |
tadyathā-stambhe pradīpacchāyā

patantī yathā yathā stambha āsanno bhavati, tathā tathā
stambha: svacchāyayācchādyate-dūre hi

vartamāne pradīpe paripūrṇastambho dṛśyate, kiñcidāsanne
kiñcit kṣīyate, yāvadāsanne stambho

naṣṭarūpo varttate; tadvadetat |

vāhayoga sa tādṛśa iti |
punastiryagavanāmonnāmayogenādhobhāgaścandramaṇḍalasya
kṣīyate,

ūrdhvaṃ vardhate ceti yogācārā: |

caturmahārājakāyikā iti | caturmahārājānaṃ kāya:, tatra
bhavāścāturmahārājakāyikā: |

sumerupariṣaṇḍādīnīti | ādiśabdena yugandharādīni
||62||

"daśasāhasrikāntarā:" iti |
yojanadaśasahasrapramāṇāntarā ityartha: |

ardhamākṣiptamiti | ardhamavaṣṭabdham ||63||

@411

prathamā pariṣaṇḍā ṣoḍaśa sahasrāṇi yojanānāṃ
sumerornirgatā | dvitīyā'ṣṭau |

tṛtīyā catvāri | caturthī dve ||63||

karoṭapāṇayastāsu mālādhārāssadāmadā: |

mahārājikadevāśca,

prathamāyāṃ pariṣaṇḍāyāṃ karoṭapāṇayo nāma yakṣā:
prativasanti | dvitīyāyāṃ

mālādhārā: | tṛtīyāyāṃ sadāmadā: sadāmattā: | sarva
ete cāturmahārājakāyikā: |

caturthyāṃ catvāro mahārājā: svayaṃ prativasanti,
tatparicārāśca | atastasyāṃ cāturmahārāja-

kāyikā devā ityuktam |

yathā pariṣaṇḍāsu caturmahārājakāyikā devā:, evaṃ

parvateṣvapi saptasu ||64||

yugandharādiparvateṣu teṣāṃ grāmanigamā: | ata evaiṣa
devanikāya: sarveṣāṃ

mahiṣṭha: ||64||

merumūrdhni trayastriṃśā:,

atha kiyān merumūrdhā ?

sa cāśītisahasradik |

ekaikapārśvamaśītisahasrāṇi yathaivādhastāt |

anye punarāhu:-sa viṃśatisahasradik | catvāri
pārśvānyasya catasro diśa: |

ekaikaṃ pārśvaṃ viṃśatiryojanasahasrāṇi, samantāt
parikṣepeṇāśītiriti |

tasya ca-

vidikṣu kūṭāścatvāra uṣitā vajrapāṇibhi: ||65||

sumerumūrdhno vidiśa: koṇā:, tāsu
pañcayojanaśatapramāṇāścatvāra: kūṭā

abhyudgatā:, yeṣu vajrapāṇayo nāma yakṣā: prativasanti
||65||

tasya ca merumūrdhna:-

madhye sārdhadvisāhasrapārśvamadhyardhayojanam |

-------------------

"sadāmadā:" iti | `sadāmattā:' vaktavye
ślokabandānuguṇyena `sadāmadā:' ityuktam;

arthaikatvāt |

caturthyā catvāro mahārājā: svayaṃ prativasantīti |
dhṛtarāṣṭra: pūrvadigbhāge, virūḍhako

dakṣiṇe, virūpākṣa: paścime, vaiśravaṇa
uttarasminnityanukramo'vagantavya: | cāturmahārājikā devā

ityuktamiti | yasmāccaturthyāṃ pariṣaṇḍāyāṃ catvāro
mahārājāna: svayaṃ prativasanti, ata

evamuktam-"mahārājikadevā:" iti | mahārāje bhavā iti
kṛtvā | mahiṣṭho mahattama: ||64||

sa viṃśatisahasradigiti | yadyevam,
kathamidamuktam-"samucchrāyaghanāśca te" (abhi^

ko^ 3.51) iti ? madhyabhāgamevābhisamīkṣyaivamuktamiti
teṣāmabhiprāya: ||65||

@412

puraṃ sudarśanaṃ nāma haimaṃ citratalaṃ mṛdu ||66||

sumerutalasya madhye sudarśanaṃ nāma nagaraṃ dairghye
sārdhatṛtīyayojanasahasre ekaikaṃ

pārśvamucchrāṇādhyardhayojanam | prākāra: sauvarṇa: |
ekottareṇa dhātuśatenāsya bhūmiścitritā |

tacca bhūmitalaṃ tūlapicuvat mṛdusaṃsparśaṃ
pādakṣepotkṣepābhyāṃ natonnatam | śakrasya

devānāmindrasya rājadhānī ||66||

sārdhadviśatapārśvo'tra vaijayanta:,

śakrasya devānāmindrasya vaijayanto nāma prasādo nāgarasya
madhye nānāratnasthāna-

vidhānasampadā sarvānyabhavanaśrīmahimnā hrepaṇa:,
dairghyeṇārdhatṛtīye yojanaśate pārśvaṃ pārśvam |

iyaṃ tāvannagarasyā-bhirāmatā |

bahi: puna: |

taccairatratha-pāruṣya-miśra-nandanabhūṣitam ||67||

tasya hi nagarasya bahiścaturṣu pārśveṣu
catvāryudyānādīni devānāṃ krīḍābhūmaya: |

caitrarathamudyānam, pāruṣyakam, miśrākāvaṇam,
nandanavanaṃ ca | taistannagaraṃ bahiralaṃ-

kṛtam ||67||

viṃśatyantaritānyeṣāṃ subhūmini caturdiśam |

eṣāṃ codyānānāṃ caturdiśaṃ catvāri subhūmīni
viṃśatiyojanānyatikramya krīḍā-

sthānāni bhavanti | tānyeva devānāṃ parasparaspardhayaiva
śobhāṃ vitanvanti |

bahireva nagarasya pārśve-

pūrvottare pārijāta: sudharmā dakṣiṇāvare ||68||

pārijāto nāma kovidārastrāyastriṃśānāṃ devānāṃ
kāmaratiprakarṣālaya: | tasya

-------------------

adhyardhamiti | adhikamardhamasminniti | adhyardhaṃ
yojanamasyeti "adhyardhayojanam" |

`samucchrāyeṇa' ityadhyāhāryam ||66||

dhātuśatena raṅgaśatena |
nānāratnasthānavidhānasampadeti |
nānāratnavidhānasampadā, nānā-

sthānavidhānasampadā ca | sarvānyabhavanānāṃ
śriyastāsāṃ mahimāno mahattvāni | hrepaṇa: | lajjana: |

lajjājanaka ityartha: | dairghyeṇārdhatṛtīye yojanaśate
pārśvamiti | ekaṃ pārśvametatpramāṇam |

yāvaccaturthamapyetatpramāṇamiti |

caitrarathādīnyapi caturasrasārdhadviśatapārśvāni ||67||

"subhūmīni" iti | śobhanā bhūmaya eṣāmiti subhūmīni
krīḍāsthānāni | "caturdiśa-

miti" | catasro diśā astyasyeti caturdiśaṃ
kriyāviśeṣaṇam | bhāgurimatena dikśabda

ākārānto bhavati | viṃśatiyojanānyatikramyeti |
krīḍāsthānāni bhavantīti | viṃśati-

yojanānyantaritātyucyate |

@413

pañca yojanāni mūlābhiniveśa:, yojanaśatamucchrāya: |
pañcāśad yojanāni śākhāpatrapalāśaṃ

spharitvā tiṣṭhati |

tasya khalu sarvapariphullasya yojanaśatamanuvātaṃ gandho
vāti, pañcāśad yojanāni

prativātam |

yuktaṃ tāvadanuvātam, prativātaṃ tu katham ?
vṛkṣānatikramaṃ sandhāyoktamityeke |

na hi nāma prativātaṃ vāto vāti | tasyaiva tu sā gandhasya
tādṛśī prabhāvasampadeṣṭavyā yat

pratibādhyamano'pi divyairmṛdumārutairgandhāntaraṃ
santanoti | mandataratasamārambhāttu gandhasantāna

āśveva samucchidyate, ato na tathā viprakṛṣṭamadhvānaṃ
prasarpati |

kiṃ puna: svabhūtāśrita evamapuṣpagandhasantāno vartate,
utāho vāyuradhivāsito

jāyate ? nātra niyama: | ubhayathāpi hyācāryeṣṭi: |

yattarhi bhagavatoktam (dha^ pa^ 54)-

"na puṣpagandha: prativāmeti na maulikastāgaracāndano vā |

satāṃ tu gandha: prativātameti sarvā diśa: satpuruṣa:
pravāti" || iti ?

mānuṣyakaṃ puṣpagandhaṃ sandhāyoktam | taddhi pratītaṃ
loke | na ca tasya tādṛśī

śakti: |

mahīśāsakāstu paṭhanti-"yojanaśatamanuvātaṃ gandho
vāti, pañcāśad yojanāni

prativātam" ( ) iti |

sudharmā nāma devasabhā dakṣiṇapaścime digbhāge, yasyāṃ
niṣadya devā: kṛtyākṛtyaṃ

samarthayante ||68||

eṣa tāvat tridaśānāṃ bhājanasanniveśa: ||

-------------------

trāyastriṃśānāmiti | trayastriṃśāsteṣu
bhavāstrāyastriṃśā:, teṣām | kāmaratiprakarṣālaya: |
kāmarativiśeṣasthānam |

vṛkṣānatikramaṃ sandhāyoktamiti | taṃ
kovidāravṛkṣamanatikramya sa gandho varttate | tasya

pañcāśadyojanāni śākhāpatrapalāśamiti | evaṃ
vṛkṣānatikramaṃ sandhāyoktam-pañcāśadyojanāni

prativātaṃ gandho vātīti | atrottaramāhu:-na hi nāma
prativātaṃ vāto bhavati, yatraivotpadyate

tatraiva dhvaṃsyate, na deśāntare santānaṃ santanoti |
uktaṃ ca-"pañcāśadyojanāni prativātam"

iti, tasmādasamādhireṣa: ? tasmāt
samādhyantaramidamāha-tasyaiva tviti vistara: | kiṃ puna:

kāraṇam-yojanaśatamatra vātaṃ gandho vāti, prativātaṃ tu
pañcāśat, na tata: pareṇa ? ityata

āha-mandataratamasamārambhātviti vistara: |
mṛdumārutapratibadhyamānatayā mandataratama-

samārambha: | tataśca sa gandhasantāna āśveva samucchidyate
| ata: kāraṇāt na tathā viprakṛṣṭamadhvānaṃ

yojanaśatapramāṇaṃ prasarpatīti |

utāho vāyuradhivāsito jāyata iti | yathā tileṣu
puṣpagandhād gandhāntaramutpadyate'nya-

deva, na sa pauṣpo gandha ityāha-yadi pañcāśad yojanaṃ
prativātaṃ gandho vāti |

@414

tata ūrdhvaṃ vimāneṣu devā:,

tridaśebhya ūrdhvaṃ devā vimāneṣu pratiṣṭhitā: | te
punaryāmā: tuṣitā:, nirmāṇarataya:,

paranirmitavaśavartinaśca brahmakāyikādayaśca pūrvoktā:
ṣoḍaśasthānāntaragatā: | ityete

dvāviṃśatideva-nikāyā: samāsena yeṣāṃ bhājanaṃ
prajñāyate ||

kāmabhujastu ṣaṭ |

teṣāṃ tu ṣaṭ kāmāvacarā devanikāyā: kāmān
paribhuñjate, na śeṣā: | tadyathā-

caturmahārājakāyikā yāvat paranirmitavaśavartina: | te
puna:-

dvandvāliṅganapāṇyāptihasitekṣitamaithunā: ||69||

dvandvena maithunaṃ bhūmisambaddhavāsinām |
cāturmahārājakāyikānāṃ trāyastriṃśānām,

yathā manuṣyāṇām | teṣāṃ tu vāyunirmokṣād
dāhavigama:; śukrābhāvāt | āliṅganena

maithunaṃ yāmānām; āliṅganamātreṇa dāhavigamāt |
pāṇisamprāptyā tuṣitānām, hasitena

nirmāṇaratīnām, prekṣitena paranirmitavaśavartinām |
svavartināṃ sarveṣāṃ dvandvasamāpattyā |

kālaparimāṇaṃ tu prajñaptāvuktamiti vaibhāṣikā: |
yāvadyāvad viṣayāṇāṃ

tīvrataratā, tāvattāvad rāgo'pi tīvratara: |

yasya devasya devyā vā utsaṅge devakumāro devakanyā vā
jāyate, sa tayo: putro

bhavati sā ca duhitā ||69||

kiyatpramāṇo jāyate ?

pañcavarṣopamo yāvad daśavarṣopama: śiśu: |

sambhavatyeṣu,

yathāsaṃkhyaṃ ṣaṭsu devanikāyeṣu | te tu
kṣipramevābhivardhante |

sampūrṇā: savastrāścaiva rūpiṇa: ||70||

-------------------

yattarhi bhagavatoktaṃ na puṣpagandha: prativātametīti
vistara: | mauliko gandho mustādi: |

kṛtyākṛtyaṃ samarthayanta iti | kāryākāryaṃ
sampratīcchanti | sampradhārayantītyartha: ||68||

samāsena yeṣāṃ bhājanaṃ prajñāyata iti | bhājanam =
sthānam | vistareṇānye'pi devā: krīḍā-

pramoṣakaprahāsakādaya: santīti | ata: samāsenoktam |

dvandvena yāvadīkṣitena maithunameṣāmiti
"dvandvāliṅganapāṇyāptihasitekṣitamaithunā: |"

sarveṣāṃ samāpatyeti | ṣaṇṇāmapi kāmabhujāṃ
dvandvasamāpattyā paridāhavigama: |

kālaparimāṇaṃ tu prajñaptāvuktamiti | yāvatā kālena
dvandvāliṅganapāṇyāptihasitekṣitāni

bhavanti, tāvatā kālena eṣāṃ bhūmisambandhavāsināṃ
yāma-tuṣita-nirmāṇarati-paranirmita-

vaśavarttināṃ yathākramaṃ dvandvasamāpattiriti
vaibhāṣikā: | yāvadyāvaditi vistara: | yāvadyāvat

pareṇa paratareṇa viṣayāṇāṃ tīvrataratvāt rāgo'pi
tīvratara:, tāvattāvanmaithunakara ityabhi-

prāya: ||69-70||

@415

rūpāvacarā devā: sampūrṇakāyā: vastreṇa saṃvītā
upapadyante | sarve devā āryabhāṣā-

bhāṣiṇa: ||70||

tadatra kāmadhātau veditavyā:-

kāmopapattayastisra: kāmadevā: samānuṣā: |

kathaṃ kṛtvā ? santi sattvā: pratyupasthikāmā:
pratyupasthiteṣu kāmeśvaiśvaryaṃ vaśe

vartayanti | tadyathā-manuṣyā:, tadekatyāśca devā: | te
punaścatvāro devanikāyā: |

santi sattvā nirmitakāmā nirmāya kāmānaiśvaryaṃ vaśe
vartayanti | tadyathā-devā

nirmāṇarataya: |

santi sattvā paranirmitakāmā: paranirmiteṣu
kāmeṣvaiśvaryaṃ vaśe varttayanti | tadyathā-devā:

paranirmitavaśavarttina: |

tā etā yathotpannaparibhogitvāt,
yathecchātmanirmitaparibhogitvād, yathecchātmapara-

nirmitaparibhogitvācca tisra: kāmopapattaya ityucyante ||

rūpadhātau tu-

sukhopapattayastisro navatridhyānabhūmaya: ||71||

triṣu dhyāneṣu yā nava bhūmaya: tāstisra: sukhopapattaya:
| te hi devā vivekajane

samādhijena ca prītisukhena ca niṣprītikena ca sukhena
sukhaṃ viharanto dīrghamadhvānaṃ

tiṣṭhanti | ata etā nirdu:khadīrghasukhatvāt sukhā
upapattaya: sukhopapattaya: | dhyānānta-

rotpattau tu prītisukhābhāvāt sukhopapattitvaṃ vicāryam
||71||

yānyetāni devānāṃ dvāviṃśatisthānānyuktāni,
teṣāmadharāduttaraṃ kiyad viprakṛṣṭam ?

naitat sarvaṃ yojanaparisaṃkhyayā sukaraṃ parisaṃkhyātum |
api tu-

-------------------

te punaścatvāro devanikāyā iti | cāturmahārājakāyikā
yāvat tuṣitā: | yathotpanna-

pratibhoga:, sa eṣāmastīti yathotpannaparibhogina:,
tadabhāvastasmāt | yathecchamātmanirmitam,

tasya paribhoga: pūrvavat |
yathecchātmaparanirmitaparibhogitvāditi | ātmanā pareṇa ca
nirmite

yathecchātmaparanirmite, tayo: paribhoga: pūrvavat |
yathecchaparanirmitaparibhogitvāditi kecit

paṭhanti | tatra tāvadevaṃ vigraha:-paranirmitaṃ yathecchaṃ
paranirmitaṃ tasya paribhoga iti pūrvavat |

nirmāṇaratīnāṃ paranirmitān kāmān paribhoktuṃ na
samṛdhyati | tadevaṃ paranirmitavaśavarttināṃ

nirmāṇaratibhyo viśeṣa: pradarśito bhavati |
bāhyarūpādiviṣayanirmāṇaṃ cātra veditavyam |

vivekajena prathamadhyānabhūmikenākuśalaviviktatvāt |
samādhijena ca dvitīyadhyāna-

bhūmikena vitarkavicāravigamāt | pratisukheneti |
prītilakṣaṇena sukhena | niṣprītikena ca sukhena

saumanasyavigamāt | sukhaṃ viharanta iti | sukhamiti
kriyāviśeṣaṇam | sukhopapattitvaṃ vicārya-

miti | sukhābhāvānna dhyānāntaraṃ sukhopapattiriti
śakyaṃ vaktum | kuśalavipākatvena sukha-

kalpatvāt sukhopapattiriti na śakyaṃ vyavasthāyitum,
caturthe'pi dhyāne sukhopapattiprasaṅga

iti cet ? na; tasyāṃ bhūmau sukhābhāvāt | tasmādvicārya
sampradhāryametaditi bhāva: ||71||

@416

sthānāt sthānādadho yāvat tāvadūrdhvaṃ tatastata: |

jambūdvīpāt prabhṛti yaduttaraṃ sthānaṃ tasmād
yāvadadho jambūdvīpastāvat punasta-

smādūrdhvaṃ sthānāntaram | tadyathā-caturthī
pariṣaṇḍā caturṇāṃ mahārājānāṃ mūlasthāna-

mitaścatvāriṃśadyojanasahasrāṇi, tasmād yāvadadho
jambūdvīpastāvadūrdhvaṃ tridaśānāṃ

sthānam | tasmādapi yāvadadho jambūdvīpastāvadūrdhvaṃ
yāmānāṃ sthānam | tato'pi yāvadadho

jambūdvīpastāvadūrdhvaṃ tuṣitānāṃ sthānamiti | evaṃ
vistareṇa sarvamanukramya sudarśanebhyo

yāvadadho jambūdvīpastāvadūrdhvamakaniṣṭhānāṃ sthānam
|

tasmādūrdhvaṃ na puna: sthānamasti | ata eva
jyeṣṭhabhūtvādakaniṣṭhā ucyante | adhaniṣṭhā

ityapare | aghaṃ kila cittasthaṃ rūpam, tanmātraniṣṭheti
||

kiṃ punaradharasthānopapannā ūrdhvāni vimānāni gatvā
paśyanti ?

nordhvaṃ darśanamastyeṣāmanyatrarddhiparāśrayāt ||72||

ṛddhyā vā trāyastriṃśā yāmān gaccheyu: | parāśrayeṇa
vā yadyṛddhimatā nīyeran,

devena vā tatratyena | evaṃ śeṣā: |

āgataṃ tūrdhvopapannaṃ paśyet, na tūrdhvadhātukam,
nordhvabhūmikam | yathā spraṣṭavyaṃ na

spṛśedaviṣayatvāt | ata eva te nāsvena kāyenāgacchanti,
kiṃ tarhi ? nirmitenādhara-

bhūmikena |

tadicchayā paśyedihatyamiveti nikāyāntarīyā: ||

athaiṣāṃ yāmādivimānānāṃ kiyat pramāṇam ?

caturṇāṃ tāvad yāvatsumerumūrdhna: ityeke |
dviguṇottaramityapare |

prathamaṃ tu dhyānaṃ yāvāṃścāturdvīpaka:, dvitīyaṃ
yāvān sāhasraścūḍiko lokadhātu:,

tṛtīyaṃ yāvān dvisāhasra:, caturthaṃ yāvāṃstrisāhasra
ityeke |

prathamādīni sāhasrādiparimāṇāni, caturthaṃ
tvaparimāṇamityapare ||72||

atha ko'yaṃ sāhasraścūḍiko lokadhātu:, ko dvisāhasra:,
trisāhasro vā ?

-------------------

evaṃ śeṣā iti | ṛddhyā vā yāmāstuṣitāṃ gaccheyu:,
yadi ṛddhimatā nīyeran, devena vā

tatratyena | samānabhūmikāstu
cāturmahārājakāyikāstrayastriṃśāṃ gacchanti | āgataṃ
tūrdhvopapannaṃ

paśyediti | samānabhūmikam, nordhvabhūmikamiti |
prathamadhyānopapanno na dvitīyadhyānopannamityādi |

tadicchayeti | ūrdhvopapannecchayā | ihatyamiveti | iha bhava:
ihatya: | adhobhūmika

ityartha: | ihatyamiva paśyediti nikāyāntarīyā: | yathā
spraṣṭavyamiti | udāharaṇamātrametat |

yathāśabda ityetadapi gamyeta |

caturṇāṃ kāmāvacarāṇāṃ yāmādisthānānām |
dviguṇottaramiti | yāmasthānād dviguṇaṃ tuṣita-

sthānamityādi | caturthe tvaparimāṇamiti |
tārakāvadatalavāṭakapratibaddhavimānatvādaparimāṇatva-

sambhava ityabhiprāya: ||72||

@417

caturdvīpakacandrārkamerukāmadivaukasām |

brahmalokasahasraṃ ca sāhasraścūḍiko mata: ||73||

sahasraṃ jambūdvīpānāṃ
pūrvavidehānāmaparagodānīyānāmuttarakuruṇām, sahasraṃ
sūryāṇāṃ

candrāṇāṃ sumerūṇām, sahasraṃ cāturmahārājakāyināṃ
devānāṃ yāvat paranirmitavaśavartinām,

sahasraṃ brahmalokānām-ayamucyate sāhasraścūḍiko
lokadhātu: |

tat sahasraṃ dvisāhasro lokadhātustu madhyama: |

teṣāṃ cūḍikānāṃ lokadhātūnāṃ sahasraṃ dvisāhasro
madhyamo lokadhātu: |

tat sahasraṃ trisāhasra:,

teṣāṃ dvisāhasrāṇāṃ lokadhātūnāṃ sahasraṃ
trisāhasramahāsāhasro lokadhātu: |

eṣa hi kṛtsna:-

samasaṃvartasambhava: ||74||

samaṃ saṃvartate, samaṃ vivartate | sambhavo hi vivarta
ityuttaratra vyākhyāsyāma: |

kiṃ khalu yathā bhājanānāṃ pramāṇabheda:, evaṃ
tadvāsināmapi sattvānāṃ pramāṇa-

bhedo'sti ? astītyāha | tatra tāvat-

jāmbūdvīpā: pramāṇena catu:sārdhatrihastakā: |

jambūdvīpakā manuṣyā: pramāṇārdhacaturhastakā: |
kecittu caturhastakā: |

dviguṇottaravṛddhyā tu pūrvagodottarāhvayā: ||75||

pūrvavidehakā:, godānīyā:, auttarakauravāśca manuṣyā
aṣṭa-ṣoḍaśa-dvātriṃśaddhasta-

pramāṇakā yathākramam ||75||

-------------------

sahasraṃ brahmalokānāmiti |
brahmakāyika-brahmapurohita-mahābrahmaṇāmityartha: | loke

tathā pratītatvāt |

"cūḍika:" iti | mahato lokadhātoścūḍābhūtatvāccūḍika
ityucyate | sambhavo hi

vivartta iti | vividhavarttanaṃ vivartta: | vividhā
vartante'sminniti vivarta: | saṃvartanaṃ saṃvarta: |

saṃvartante vāsminniti saṃvartta: | tasmin hi kāle sattvā
ekasmin dhyāne dvitīye tṛtīye caturthe

vā saṃvarttante, saṅgacchanta iti |

"vivartate ca saṃvṛtta āste saṃvartate samam" (abhi^ ko^
3.93) iti uttaratra

vyākhyāsyāma: ||73-74||

"jāmbūdvīpā: pramāṇena catu:sārdhatrihastakā:" iti |
sārdhatrihastapramāṇaśarīrā: | kecittu

caturhastapramāṇaśarīrā: |

"pūrvagodottarāhvayā:" iti | pūrvagoda:, uttara iti cāhvaya
eṣāṃ te pūrvagodottarāhvayā:,

teṣāṃ yathāsaṅkhyamaṣṭahastapramāṇā: pūrvavidehakā:,
ṣoḍaśahastapramāṇā godānīyā:, dvātriṃśaddhasta-

pramāṇakā auttarakauravā iti ||75||

@418

pādavṛddhyā tanuryāvat sārdhakrośo divaukasām |

kāminām,

pāda: = krośasya caturtho bhāga: | tanmātraṃ śarīraṃ
cāturmahārājakāyikānām, dvau

pādau trāyastriṃśānām, trayo yāmānām,
catvārastuṣitānām, pañca nirmāṇaratīnām, adhyardha:

krośa: parinirmitavaśavartinām |

rūpiṇāṃ tvādau yojanārdham,

rūpiṇāṃ devānāṃ prathame sthāne
brahmakāyikānāmardhayojanamātraṃ śarīram |

tata: param ||76||

ardhārdhavṛddhi:,

triṣu sthāneṣu brahmapurohitānāṃ yojanam,
mahābrahmaṇo'dhyardham, parīttābhānāṃ dve

yojane |

ūrdhvaṃ tu parīttābhebhya āśraya: |

dviguṇadviguṇā hitvā'nabhrakebhyastriyojanam ||77||

apramāṇābhānāṃ catvāri yojanāni |
ābhāsvarāṇāmaṣṭau | evaṃ dviguṇavṛddhyā

yāvacchubhakṛtsnānāṃ catu:ṣaṣṭi: | anabhrakāṇāṃ tato
yojanatrayeṇa hīnaṃ dviguṇaṃ pañcaviṃśati-

yojanaśatam | tasmāt pareṇa puna: puṇyaprasavānāṃ
dviguṇaṃ dviguṇaṃ yāvadakaniṣṭhānāṃ ṣoḍaśa-

yojanasahasrāṇi śarīram ||76-77||

evaṃ pramāṇābhinnānāṃ kimāyuṣo'pyasti bheda: ?
astītyāha |

sahasramāyu: kuruṣu,

varṣāṇām |

dvayorardhārdhavarjitam |

dvayordvīpayorardhārdhaṃ varjayitvā pañca varṣaśatāni
godānīyānām | ardhatṛtīye varṣaśate

pūrvavidehānām |

ihāniyatam,

jambūdvīpe nāstyāyuṣo niyama: | kadācit bhūyo bhavati,
kadācidalpīya: |

ante tu daśābdā:,

-------------------

"pādavṛddhyā" iti vistara: | "yāvat sārdhakrośa:" iti |
vakṣyamāṇatvāt pāda

iti krośasyeti gamyate | krośacaturthamabhāgamātraṃ ca
śarīraṃ cāturmahārājakāyikānām, dvipādamātraṃ

trāyastriṃśānām, yāvadadhyardhaṃ krośamātraṃ
paranirmitavaśavarttinām |

yojanatrayeṇa hīnaṃ dviguṇamiti | dviguṇaṃ kṛtvā trīṇi
yojanānyapaneyāni | pañcaviṃśa-

yojanaśatamanabhrakāṇāṃ śarīrapramāṇamiti |
puṇyaprasavānāmiti | puṇyaprasavānāmardhatṛtīye
yojanaśate

śarīrapramāṇam, bṛhatphalānāṃ pañcayojanaśatānīti
gaṇayitavyam ||76-77||

@419

abda: = saṃvatsara: | ante hīyamānaṃ daśa
varṣāṇyāyurbhavati |

ādito'mitam ||78||

ādita: prāthamakalpikānāṃ
manuṣyāṇāmaparimāṇamāyurbhavati | sahasrādisaṃkhyayā

parimātuṃ na śakyate ||78||

uktaṃ manuṣyāṇām ||

devānāṃ vaktavyam | taccāhorātraṃ vyavasthāpya śakyaṃ
vaktumiti sa eva caiṣāṃ

vyavasthāpyate-

nṛṇāṃ varṣāṇi pañcāśadahorātro divokasām |
kāme'dharāṇām,

yāni manuṣyāṇāṃ pañcāśad varṣāṇi, tāni
kāmadhātāvadharāṇāṃ devānāṃ cātu-

rmahārājakāyikānāmekaṃ rātrindivam |

tenāyu: pañcavarṣaśatāni tu ||79||

tena tatastyenāhorātreṇa teṣāṃ triṃśadrātrakeṇa
māsena dvādaśamāsakena saṃvatsareṇa

divyāni pañcavarṣaśatāni āyu:pramāṇam ||79||

dviguṇottaramūrdhvānāmubhayam,

ūrdhvānāṃ devānāmubhayaṃ
dviguṇottaramahorātraścāyuśca | kathaṃ kṛtvā ?
yanmanuṣyāṇāṃ

varṣaśataṃ tat trāyastriṃśānāṃ devānāmekaṃ
rātrindivam, tena rātrindivena divyaṃ varṣasahasramāyu: |

evaṃ yāmādīnāṃ yathākramam | mānuṣyakāṇi dve
catvāryaṣṭau ṣoḍaśa varṣaśatānyekaṃ rātrindivam,

tena rātrindivena dve catvāryaṣṭau ṣoḍaśa divyāni
varṣasahasrāṇyāyuṣa: pramāṇam |

yugandharādūrdhvaṃ sūryācandramasorabhāvāt kathaṃ
devānāmahorātravyavasthānam, āloka-

kṛtyaṃ vā ?

puṣpāṇāṃ saṅkocavikāsāt kumudapadmavat, śakunīnāṃ ca
kūjanākūjanāt,

middhāpagamopagamācca ālokakṛtyam; svayamprabhatvāt |

uktamāyu: kāminām ||

rūpiṇāṃ puna: |

nāstyahorātramāyustu kalpai: svāśrayasammitai: ||80||

-------------------

"kumudapadmavaditi" | yatheha kumādānyahani saṅkucanti
rātrau vikasanti, padmāni tu

viparyayeṇa; tathā tatra keṣāñcideva puṣpāṇāṃ
saṅkocādahani ca vikāsādahorātravyavasthānam |

śakunīnāñca kūjanākūjanāt | akūjanād rātri:,
kūjanāt prabhātam | viparyayeṇa vā yathā

śakunijāt middhāpagamopagamācca | middhopagamād rātri:
prajñāyate, middhāpagamāt prabhātamiti ||78-80|

@420

yeṣāṃ rūpiṇāmardhayojanamāśraya:,
teṣāmardhakalpamāyu: | yeṣāṃ yojanam, teṣāṃ

kalpam | evaṃ yasya yāvadyojanamāśraya:, tasya
tāvatkalpamāyu:; yāvadakaniṣṭhānāṃ ṣoḍaśa-

kalpasahasrāṇyāyu: pramāṇam ||80||

ārūpye viṃśati: kalpasahasrāṇyadhikādhikam |

ākāśānantyāyatane viṃśatikalpasahasrāṇyāyuṣa:
tasmādadhikaṃ viṃśati: |

bhavāgre tasmādadhikaṃ viṃśati: | evaṃ teṣāṃ
yathākramaṃ catvāriṃśat ṣaṣṭiraśīti: kalpa-

sahasrāṇyāyu:pramāṇam ||

katamo'tra kalpo veditavya:-kimantarakalpa:, atha
saṃvartakalpa:, atha vivartta-

kalpa:, atha mahākalpa: ?

mahākalpa: parīttābhāt prabhṛtyardhamadhastata: ||81||

parīttābhādeva nikāyāt prabhṛti mahākalpenāyu:
veditavyam | tasmādadho mahā-

kalpasyārdha kalpīkṛtya
mahābrahmādīnāmāyurvyavasthāpitam |

kathaṃ kṛtvā ?

yacca loko viṃśatimantarakalpān vivartate, yacca loko
viṃśatimantarakalpān

vivarta āste, yacca viṃśatimantakalpān saṃvartate-ime
ṣaṣṭirantarakalpā mahā-

brahmaṇo'dhyardha: kalpa ukta: | evaṃ ca kṛtvā
mahākalpasyārdhaṃ catvāriṃśadantarakalpān

kalpīkṛtya teṣāmāyu: pramāṇamuktam ||81||

uktaṃ sugatāvāyu: pramāṇam ||

durgatāvidānīṃ vaktavyam | tatra tāvat-

kāmadevāyuṣā tulyā ahorātrā yathākramam |

sañjīvādiṣu ṣaṭsu,

yāvat ṣaṇṇāṃ kāmāvacarāṇāṃ
devanikāyānāmāyuruktam, tena tulyā ahorātrā:

-------------------

"adhikādhikam" iti | viṃśatiradhikam | adhikaṃ
bhavatītyartha: | tenāha-evaṃ teṣāṃ

yathākramaṃ catvāriṃśat ṣaṣṭiraśīti: kalpasahasrāṇi
āyu:pramāṇamiti | vijñānānantyāyatane

catvāriṃśat | ākiñcanyāyataneṣaṣṭi: | bhavāgre'śīti:
| tasmādadho mahākalpasyārdhamiti vistara: |

aśītirantakalpā mahākalpā:, tasyārdhaṃ
catvāriṃśadantarakalpā: | tasya mahākalpārdhasya

kalpīkṛtasya yadardhaṃ viṃśatirantarakalpā: tad
brahmakāyikānāmāyu: pramāṇam | yattadardhakalpīkṛtaṃ

catvāriṃśadantarakalpā:, tadbrahmapurohitānāmāyu:
pramāṇam | tadevamātmīyārdhaṃ mahābrahmaṇa

āyu: pramāṇam | sa hyadhyardha: kalpa ityucyate
ṣaṣṭyantarakalpasaṃkhyā: | mahābrahmādīnāmiti |

ādiśabdena brahmapurohitānāṃ brahmakāyikānāṃ ca
prātilomyena grahaṇam |

"ardhamadhastata:" | parīttābhāt devanikāyāditi
nirdeśāpekṣaṇāt teṣāmāyu: pramāṇa-

muktamiti | teṣāṃ mahābrahmapurohitānāṃ
brahmakāyikānām ||81||

@421

ṣaṭṣu narakeṣu yathākramaṃ veditavyā:-sañjīve,
kālasūtre, saṅghāte, raurave, mahāraurave,

tāpane ca |

āyustaisteṣāṃ kāmadevavat ||82||

tairidānīṃ svairahorātraisteṣāṃ yathā ṣaṇṇāṃ
kāmāvacarāṇāṃ devānāmāyu:, tathaiva

yathākramaṃ veditavyam |

kathaṃ kṛtvā ? yaddhi
cāturmahārājakāyikānāmāyu:pramāṇam, tat sañjīvane

mahānarake ekaṃ rātrindivam | tena yāvad dvādaśamāsakena
saṃvatsareṇa tatratyāni pañcavarṣa-

śatānyāyu: |

yat trāyastriṃśānāmāyu:pramāṇam, tat kālasūtre
mahānarake | evaṃ rātrindivam |

tena rātrindivena tasmin varṣasahasrāṇyāyu: pramāṇam |

evamanyeṣvapi yathāyogaṃ yojyam, yāvat
paranirmitavaśavartināmāyu: pramāṇaṃ

tattulyenāhorātreṇa tāpane ṣoḍaśa varṣasahasrāṇyāyu:
pramāṇam ||82||

ardhaṃ pratāpane,

pratāpane mahānarake'ntarakalpasyārdhamāyu: pramāṇam |

avīcāvanta:kalpam,

tiraścāṃ tu niyamo nāsti |

paraṃ puna: |

kalpaṃ tiraścām,

paramāyustiraścāmantarakalpam | tat punarnāgānāṃ
nandopanandāśvatalīprabhṛtīnām |

uktaṃ hi bhagavatā-"aṣṭāvime bhikṣavo nāgā mahānāgā:
kalpasthā dharaṇīndharā:"

( ) iti vistara: |

-------------------

"kāmadevāyuṣā tulyā:" iti vistara: |
cāturmahārājakāyikānāṃ yadāyu: pramāṇamuktam,

sa sañjīve ahorātra: | evaṃ yāvadyat
paranirmitavaśavarttināmāyu: pramāṇamuktam, sa tapane
ahorātra: |

"kāmadevavat" iti | kāmadevānāmiva kāmadevavat | "tatra
tasyeva" (pā^ sū^

5.1.116) iti vati: | tena yāvad dvādaśamāsakeneti | tena
tatastyenāhorātreṇa teṣāṃ triṃśadrātrakeṇa

māsena dvādaśamāsakena saṃvatsareṇa tatratyāni divyāni
pañca varṣaśatānyāyurityādi |

evamanyeṣvapi yathāyogaṃ yojyamiti | yad yāmānāmāyu:
pramāṇam, tat saṅghāte mahānarake

ekaṃ rātrindivam | tena tasmin rātrindivena
varṣasahasradvayamāyu: pramāṇam | evamanyeṣvapi
yathāyogaṃ

yojyam ||82||

aṣṭāvime bhikṣava iti | `aṣṭāvime bhikṣavo nāga
mahānāgā: kalpasthā dharaṇīndharā

apratyuddhāryā: suparṇina: pakṣirājasya devāsuramapi
saṃgrāmamanubhavantyapi pratyanubhavantyapi | te

puna: katame ? tad yathā-nando nāgarāja:, upanando
nāgarāja:, aśvataro nāgarāja:, mucilindo

@422

pretānāṃ māsāhnā śatapañcakam ||83||

yo manuṣyāṇāṃ māsa:, sa pretānāmahorātra: |
tenāhorātreṇa pañca varṣaśatā-

nyāyu: ||83||

śītanarakeṣvāyuṣa: kiṃ pramāṇam ?

vāhād varṣaśatenaikatiloddhārakṣayāyuṣa: |

arvudād viṃśatiguṇaprativṛddhyāyuṣa: pare ||84||
upamānamātreṇa teṣvāyurākhyātaṃ bhagavatā-"tadyathā

bhikṣava iha syād viṃśati-

khārīko māgadhakastilavāha: pūrvastilānāṃ
cūḍikābaddha: | tata: kaścideva varṣaśatasyātya-

yādekaṃ tilamapanayate, kṣiprataraṃ bhikṣava: sa
viṃśatikhārīko māgadhakastilavāho-

'nenopakrameṇa parikṣayaṃ paryādānaṃ gacchet | na
tvevāhamarvudopapannānāmāyuṣa: paryantaṃ vadāmi |

yathā khalu bhikṣavo viṃśatirarvudā:, evameko nirarvuda:;
vistareṇa yathā khalu bhikṣavo

viṃśati: padmā evameko mahāpadma:" iti ||

evameṣāmāyuṣmatāṃ sattvānāṃ
kimastyaparipūrṇāyuṣāmantarā mṛtyu:, āhosvinna ?

sarvatrāsti-

kurubāhyo'ntarāmṛtyu:,

uttarakuruṣu niyatāyuṣa: sattvā avaśyaṃ
kṛtsnamāyurjīvanti | anyeṣu nāvaśyam |

pudgalānāṃ tu bahūnāṃ nāstyantareṇa kālakriyayā |
tuṣitasthasyaikajātipratibaddhasya

bodhisattvasya, caramabhavikasattvasya jinādiṣṭasya
jinabhūtasya, śraddhānusāridharmānu-

sāriṇo:, bodhisattvacakravarttimātrośca
tadgarbhayorityevamādīnām ||

yojanapramāṇena sthānāni śarīrāṇi coktāni,
varṣapramāṇenāyuruktam ||

tayośca pramāṇaṃ noktamiti vaktavyam, nāmnā ca sarveṣāṃ
vyavasthānam, atastasyāpi

paryanto vaktavya: | teṣāṃ samānākhyānārthamādiprakrama
ārabhyate-

paramāṇvakṣarakṣaṇā: |

rūpanāmādhvaparyantā:,

-------------------

nāgarāja:, manasvī nāgarāja:, dhṛtarāṣṭro nāgarāja:,
mahākāro nāgarāja:, elapatro nāgarāja:'

( ) iti | cūḍikābaddha iti śikhābaddha: ||83-85||

ekajātipratibaddhasyeti | ekajanyapratibaddhabuddhatvasya |
caramabhavikasyeti | antya-

janmana: | yena tasminneva janmanyarhattvaṃ sākṣāt
karttavyam | tasya nāstyantareṇa kālakriyā

yāvadarhattvaṃ na prāpnoti |
śraddhānusāridharmānusāriṇo: nāstyantareṇa kālakriyā
yāvacchraddhādhi-

muktadṛṣṭiprāptau na bhavata: | tadgarbhayoriti |
bodhisattvacakravartigarbhayo: tanmātrornāstyantareṇa

kālakriyā yāvanna tau jāyete | evamādīnāmiti |
ādiśabdena nirodhāsaṃjñisamāpattisamāpannānāṃ

maitryādisamāpannānāṃ ca nāstyantareṇa kālakriyā,
yāvattasmāt samādherna vyutiṣṭhante ||86||

@423

rūpasyāpacīyamānasya paryanta: paramāṇu: | kālasya
paryanta: kṣaṇa: | nāmna:

paryanto'kṣaram | tadyathā-gauriti |

kṣaṇasya puna: kiṃ pramāṇam ? samagreṣu pratyayeṣu
yāvatā dharmasyātmalābha:, gacchan

vā dharmo yāvatā paramāṇo: paramāṇvantaraṃ gacchati |
balavatpuruṣāddhaṭamātreṇa pañcaṣaṣṭi:

kṣaṇā atikrāmantītyābhidhārmikā: |

paramāṇuraṇustathā ||85||

lohāpśaśāvigocchidrarajolikṣāstadudbhavā: |
yavastathāṅgulīparva jñeyaṃ saptaguṇottaram ||86||

etat paramāṇvādikaṃ saptaguṇottaraṃ veditavyam | sapta
paramāṇavo'ṇu: saptāṇavo

loharaja:, tāni saptābraja:, tāni sapta śaśaraja:, tāni
saptaiḍakaraja:, tāni sapta goraja:,

tāni sapta vātāyanacchidraraja:, tāni sapta likṣā:,
tadudbhavā yūketyartha:, sapta yūkā

yava:, sapta yavā aṅgulīparva | trīṇi parvāṇyaṅgulīti
prasiddhameveti noktam ||85-86||

pārśvīkṛtāstu-

caturviśatiraṅgulyo hastau hastacatuṣṭayam |

dhanu:,

vyāsenetyartha: |

pañcaśatānyeṣāṃ krośo'raṇyaṃ ca tanmatam ||87||

dhanuṣāṃ pañcaśatāni krośa: | krośamātraṃ ca grāmādi
araṇyamiṣṭam ||87||

te'ṣṭau yojanamityāhu:,

uktaṃ yojanasya pramāṇam ||

varṣasyedānīmucyate-

viṃśaṃ kṣaṇaśataṃ puna: |

tatkṣaṇa:,

kṣaṇānāṃ viṃśaṃ śatamekastatkṣaṇa: |

te puna: ṣaṣṭirlava:.

tatkṣaṇā: ṣaṣṭirlava ityucyate |

-------------------

"caturviṃśatiraṅgulyo hasta:" iti | abhidharmavacanakāle ya:
puruṣahasta: sa grahītavya: |

yena caturdvīpakādiparimāṇavyavasthānam ||87||

hemantānāmiti | yathā varṣā ityekasminnapyarthe
bahuvacanaṃ prasiddham, tathā hemantā:,

grīṣmā iti draṣṭavyam | pravacane traya evartava:, na
yathā loke ṣaḍiti | śiśiro hi śīta-

sāmānyāddhemanta ityukta:, vasanto'pyūṣmasāmānyād
grīṣma ityukta:, śaradapi vṛṣṭisāmānyād

varṣā ityukteti

@424

triṃśadguṇottarā: ||88||

trayo muhūrttāhorātramāsā:,

triṃśallavā muhūrtta:, triṃśanmuhūrttā ahorātra: |
kadācittu rātriradhikā bhavati,

kadācidūnā, kadācit samā | tridaśāhorātrā māsa: |

dvādaśamāsaka: |

saṃvatsara: sonarātra:,

catvāro māsā hemantānām, catvāro varṣāṇāmityete
dvādaśa māsā saṃvatsara:

sārdhamūnarātrai: | saṃvatsareṇa hi ṣaḍūnarātrā
nipātyante | kathaṃ kṛtvā ?

"hemantagrīṣmavarṣāṇāmadhyardhe māsi nirgate |

śeṣe'rdhamāse vidvadbhirūnarātro nipātyate ||"

uktaṃ varṣapramāṇam ||

kalpasyedānīṃ vaktavyam-

kalpo bahuvidha: smṛta: ||89||

antarakalpa:, saṃvarttakalpa:, vivarttakalpa:, mahākalpaśceti
| tatra tāvat-

saṃvarttakalpo narakāsambhavāt bhājanakṣaya: |

narakeṣu hi sattvāsambhavāt prabhṛti yāvat
bhājanasaṃkṣaya: |

dve hi saṃvarttanyau-gatisaṃvartanī, dhātusaṃvartanī ca |
punardve saṃvartanyau-sattva-

saṃvartanī, bhājanasaṃvartanī ca |

bhavati sa kālo yannarakeṣu sattvāścyavante nopapadyante |
sa ārambha: saṃvarta-

kalpasya | yadayaṃ loko viṃśatyantarakalpān vivṛtto'sthāt
tanniryātaṃ vaktavyam |

yadviṃśatimantarakalpān saṃvartiṣyate tat pratipannaṃ
vaktavyam |

-------------------

hemantagrīṣmavarṣāṇāmiti | sarvabauddhānāṃ hemantā:
prathama ṛtu:, grīṣmā dvitīyā:,

varṣāstṛtīya: | tatrādhikamardhamasyetyadhyardho māsa:,
tasminnadhyardhe māsi nirgate | mārgaśīrṣe

sapauṣārdhe'dhikrānte | śeṣa'rdhamāse |
pauṣasyārdhe'vaśiṣṭe kṛṣṇacaturdaśyām, ūnarātro
vidvadbhi-

rbauddhairnipātyate | tyajyata ityartha: | cāturdaśiko'tra
bhikṣubhi: poṣadha: kriyate | evaṃ māghe

phālgunārdhe'tikrānte śeṣe'rdhamāse phālgunāvaśiṣṭe
punarapara ūnarātro nipātyate | tathā grīṣmeṣu

vaiśākhakṛṣṇacaturdaśyām,
āṣāḍh+akṛṣṇacaturdaśyāṃ cāparāvūnarātrau
nipātyete | varṣāṣvapi bhādrapada-

kṛṣṇacaturdaśyāṃ kārttikakṛṣṇacaturdaśyāṃ
cāparāvūnarātrau nipātyete ||88-89||

gatisaṃvarttanīti | narakādyā: pañcagatayo gatyekadeśe
devagatau saṃvarttante ekasthībhavantī-

tyartha: | dhātusaṃvarttanī ceti | kāmadhātū rūpadhātau
saṃvartata iti | sattvasaṃvarttanī | yadā sattvā eva

saṃvarttante, dhyāneṣvekasthībhavanti; na tu tadbhājanāni
saṃvartante, vinaśyantītyartha: | bhājanasaṃvartta-

nīti | yadā bhājānānyeva saṃvarttante na tu sattvā:;
ekasyāpi sattvasya tatrābhāvāt |

@425

yadā narakeṣvekasattvo nāvaśiṣṭo bhavati iyatāyaṃ loka:
saṃvṛto bhavati | yaduta

narakasaṃvarttanyā yasya tadānīṃ niyataṃ narakavedanīyaṃ
karma dhriyate sa lokadhātvantaranarakeṣu

kṣipyate |

evaṃ tiryaksaṃvarttanī, pretasaṃvarttanī ca vaktavyā |
mahāsamudragatāstiryañca: pūrvaṃ

saṃvartante |

manuṣyasahacariṣṇavastu taireva sārdhaṃ bhavanti | sa kālo
yanmanuṣyeṣvanyatama: sattva:

svayamanācāryakaṃ dharmatāpratilambhikaṃ prathamaṃ
dhyānaṃ samāpadyate, sa tasmāt vyutthāya

vācaṃ bhāṣate-`sukhaṃ bata vivekajaṃ prītisukham, śānta
bata vivekajaṃ prītisukham'

iti | taṃ ca śabdaṃ śrutvā anye'pi sattvā: samāpadyante |
kālaṃ kṛtvā brahmaloka upapadyante |

yadā jambūdvīpa ekasattvo'pi nāvaśiṣṭo bhavati
iyatā'yaṃ loka: saṃvṛtto bhavati yaduta

jambudvīpasaṃvartanyā |

evaṃ pūrvavideha-godānīyottarakurusaṃvartanyo vaktavyā: |

yadā manuṣyeṣvekasattvo'pi nāvaśiṣṭo bhavati iyatā'yaṃ
loka: saṃvṛtto bhavati

yaduta manuṣyagatisaṃvarttanyā |

auttarakauravāstu kālaṃ kṛtvā kāmāvacareṣu
deveṣūpapadyante | tatra vairāgyābhāvāt |

evaṃ cāturmahārājakāyikeṣvapi deveṣu prathamaṃ dhyānaṃ
samāpadya brahmaloka upapadyante |

yadā tatraikasattvo'pi nāvaśiṣṭo bhavati iyatā'yaṃ loka:
saṃvṛtto bhavati yaduta cātu-

rmahārājakāyikasaṃvarttanyā |

-------------------

yadayaṃ loka iti vistara: | yadayaṃ loko
viṃśatimantarakalpān vivṛtto jāta: |

yāvannarakotpattipravṛttiṃ niryātaṃ tanniṣṭhitaṃ
vaktavyamityartha: | tatpratipannaṃ vaktavyamiti |

tsaṃvartanamārabdhaṃ vaktavyamiti |

evaṃ tiryaksaṃvartanī pretasaṃvarttanī ca vaktavyeti |
yadā tiryakṣvekasattvo'pi nāvaśiṣṭo

bhavati, iyatāyaṃ loka: saṃvṛtto bhavati |
tiryaksaṃvartanyā yasya tadānīṃ niyataṃ tiryag vedanīyaṃ

karma dhriyate, sa lokadhātvantaratiryakṣu kṣipyate | evaṃ
pretasaṃvartanī yojyā `yadā preteṣu' iti

vistareṇa |

manuṣyasahacariṣṇava iti | manuṣyasahacaraṇaśīlā
gomahiṣādaya: | dharmatāpratilambhika-

miti | dharmatā nāma kuśalānāṃ dharmāṇāṃ tadānīṃ
pariṇāmaviśeṣa:, tayā pratilambho'syāstīti

dharmatāpratilambhikam | yanmanuṣyeṣviti |
jambūdvīpamanuṣyeṣvityabhiprāya: |

evaṃ pūrvavideha-godānīyasaṃvartanyau yojyau |
uttarakurusaṃvartanītvevaṃ vaktavyā bhavati-

sa kālo yaduttarakurau manuṣyāścyavanta eva, nopapadyante |
yadā tatraikasattvo'pi nāvaśiṣṭo

bhavati, iyatāyaṃ loka: saṃvṛtto
bhavatyuttarakurusaṃvartanyeti | kasmādevaṃ vaktavyā, na tu
jambūdvīpa-

saṃvarttanyādivat ? ityāha-tatra vairāgyābhāvāt |
tatrottarakurau vairāgyābhāvāt |

@426

evaṃ yāvat parinirmitavaśavartisaṃvarttanyo vaktavyā: |
yadaikasattvo'pi kāmāvacareṣu

deveṣu nāvaśiṣṭo bhavati iyatā'yaṃ loka: saṃvṛtto
bhavati yaduta kāmādhātusaṃvartanyā |

brahmaloke'pyanyatama: sattvo dharmatāprātilambhikaṃ
dvitīyaṃ dhyānaṃ samāpadyotthāya

vācaṃ bhāṣate-`sukhaṃ bata samādhijaṃ prītisukham
śāntaṃ bata samādhijaṃ prītisukham'

iti | taṃ śabdaṃ śrutvā'nye'pi sattvā: samāpadyante |
kālaṃ ca kṛtvā ābhāsvareṣu

deveṣūpapadyante | yadā brahmaloka ekasattvo'pi nāvaśiṣṭo
bhavati iyatā'yaṃ loka: saṃvṛtto

bhavati yaduta sattvasaṃvartanyā |

tata: śūnye bhājane ita eva sāmantakāt sattvānāṃ
tadākṣepake karmaṇi parikṣīṇe

sapta sūryā: prādurbhūya krameṇa yāvat pṛthivīṃ
sumeruṃ ca ni:śeṣaṃ dahanti | tasmādeva ca

prajvalitādarcirvāyunā kṣiptaṃ śūnyaṃ brāhmaṃ
vimānaṃ nirdahat paraiti | tacca tadbhūmikameva-

rcirveditavyam | nahi visabhāgā apakṣālā: kramante;
tatsambaddhasambhūtatvāt | tasmātta-

dityuktam | kāmāvacaro hyagnī rūpāvacaramagniṃ
sambadhnātīti |

evamanyasyāmapi saṃvartanyāṃ yathāsambhavaṃ veditavyamiti
| narakeṣu sattvānāṃ

cyutyanutpādāt prabhṛti yāvad bhājanānāṃ saṃkṣaya eṣa
kāla: |

vivartakalpa: prāgvāyoryāvannarakasambhava: ||90||

prathamād vāyo: prabhṛti yāvannarakeṣu sattvasambhava:,
eṣa kālo vivartakalpa

ityucyate |

-------------------

ita eva sāmantakāditi | cāturdvīpakasāmantakādityartha: |
tadākṣepake karmaṇi parikṣīṇa

iti | bhājanākṣepake bhājanotpādake parikṣīṇa ityartha:
| brāhmaṃ vimānaṃ nirdahadarci: paraiti |

gacchatītyartha: | tacca tadbhūmikamevārciriti |
prathamadhyānabhūmikam | kasmād ? ityāha-nahi

visabhāgā visadṛśā apakṣālā upadravā agnyādaya:
kramante | tāpayanta ityartha: | āha-

yadyevam, kimidamucyate-tasmādeva ceti vistareṇeti ? ata
ucyate-tatsambaddhasambhūtatvāditi

vistara: | tena kāmāvacareṇārciṣāṃ sambaddhaṃ
sambhūtaṃ rūpāvacaramarci:, tadbhāvastasmāditi |

evamanyasyāmiti | yathā teja: saṃvarttanyāmuktam,
evamanyasyāmapyapsaṃvartanyām, vāyu-

saṃvartanyāṃ ca yathāsambhavaṃ veditavyam | kathaṃ kṛtvā
narakādisaṃvartanī ? yāṃ pūrvavaduktvā

yāvadiyatā'yaṃ loka: saṃvṛtto bhavati sattvasaṃvarttanyā
| tata: śūnye bhājane sahajo'bdhātu:

sambhavati | yastaṃ bhājanalokaṃ lavaṇamiva vilopayati, sa
kāmāvacaro'bdhātu: prathamadhyāna-

bhūmikamabdhātuṃ sambadhnāti, sa ca
dvitīyadhyānabhūmikaṃ sambadhnāti | sa
cābdhātustribhūmiko'pi

svena svena bhājanena sahāntardhīyate | evaṃ
vāyusaṃvartanyā sahajo vāyu: sambhavatīti vaktavyam |

kathamiti ? pūrvavaduktvā yāvat sahajo vāyudhātu:
sambhavatīti | yastaṃ bhājanalokaṃ kāmāvacaraṃ

yāvat tṛtīyadhyānabhūmikaṃ krameṇa pāṃśurāśimiva
vikarati vidhvaṃsayati | yāvattenaiva sārdhamantardhīyate |

@427

tathā hi saṃvṛtto loka ākāśamātrāvaśeṣaściraṃ
kālaṃ tiṣṭhati yāvat punarapi

sattvānāṃ karmādhipatyena bhājanānāṃ
pūrvanimittabhūtā ākāśe mandamandā vāyava: syandante |

tadā prabhṛti yadayaṃ loko viṃśatimantarakalpāt
saṃvṛtto'sthāt, tanniryātaṃ vaktavyam |

yad viṃśatimantarakalpān vivarttiṣyate, tadupayātaṃ
vaktavyam |

tataste vāyavo vardhamānā yathoktaṃ vāyumaṇḍalaṃ jāyate
| tata: śanairyathoktakramavidhānaṃ

sarvaṃ jāyate-abmaṇḍalam, kāñcanamayī pṛthivī,
sumervādayaśca | prathamaṃ tu brāhmaṃ

vimānamutpadyate | tato yāvad yāmīyam, tato
vāyumaṇḍalādīni | iyatā'yaṃ loko

vivṛtto bhavati yaduta bhājanavivartanyā |

athānyatara: sattva ābhāsvarebhyaścyutvā śūnye brāhme
vimāna utpadyate | anye'pi

ca sattvāstataścyutvā brahmapurohiteṣūpapadyante | tato
brahmakāyikeṣu paranirmitavaśavartiṣu |

krameṇa yāvaduttarakurau, godānīye, pūrvavidehe,
jambūdvīpe, preteṣu, tiryakṣu, narakeṣūpapadyante |

dharmatā hyeṣā-yat paścāt saṃvartate tat pūrva vivarttate
|

yadā narakeṣveka: sattvo'pi prādurbhūto bhavati, tadā
yadayaṃ loko viṃśati-

mantarakalpān vivartate tanniryātaṃ bhavati | yad
viṃśatimantarakalpān vivartta: sthāsyati,

tadupayātaṃ bhavati ||90||

-------------------

vivartakalpaṃ vistareṇa vaktukāma āha-tathā hi saṃvṛtto
loka iti vistara: | tatheti

yathā varṇitam | tadeti vistara: | yadākāśe mandamandā
vāyava: syandante tadā prabhṛti yadayaṃ

loko viṃśatimantarakalpān saṃvṛtto'sthāt, tanniryātaṃ
parisamāptaṃ vaktavyam | tadupayātaṃ

vaktavyamiti | tadārabdhaṃ vaktavyamityartha: |

yathoktakramavidhānamiti | yathoktena krameṇa vidhānena ca
sarve jāyate | yathokta: krama:-

vāyumaṇḍalam, abmaṇḍalam, tata: kāñcanamayī pṛthivī,
tata: sumervādayaśceti | yathoktaṃ

vidhānam-yasya yadvidhānamuktam,
ayāmodvedhapariṇāhasaṃsthānalakṣaṇam, tattathā sarvaṃ
jāyate |

prathamaṃ tu brāhmamiti vistara: | yat paścāt saṃvarttate
tatpūrva vivartata iti sthiti: | tenāha-prathamaṃ

tu brāhmaṃ vimānamutpadyate | tato yāvadyāmīyamiti |
yāvacchabdena brahmavimānānantaraṃ paranirmita-

vaśavarttivimānam, tadanantaraṃ nirmāṇarativimānam,
tato'nantaraṃ yāvadyāmīyaṃ vimānamutpadyate |

tato yāmīyavimānotpattyanantaraṃ vāyumaṇḍalādīnīti |
yaduta bhājanavivartanyeti | na sattva-

vivartanyeti darśayati |

śūnye brāhme vimāna utpadyate iti | mahābrahmā |

anye'pi ca sattvā iti | tatparivārā: | tataścyutvā
brahmapurohiteṣviti | tata

ābhāsvarebhya: |

tanniryātaṃ bhavatīti tadvivartanaṃ lokasya parisamāptaṃ
bhavatītyartha: | tadupayātaṃ bhavatīti |

ārabdhaṃ vivṛttāvasthānāyetyartha: ||90||

@428

anta:kalpo'mitāt yāvad daśavarṣāyuṣa:,

vivartamāne loke ekānnaviṃśatirantarakalpā
aparimitāyuṣāṃ manuṣyāṇāmati-

krāmanti |

aparimitāyuṣāmeva hasatāṃ yāvaddaśavarṣāyuṣo bhavanti
| so'sau vivṛttānāṃ tiṣṭhatāṃ

prathamo'ntarakalpa: |

tata: |

utkarṣā apakarṣāśca kalpā aṣṭādaśāpare ||91||

tasmādapare'ṣṭādaśotkarṣā:,
apakarṣāścāṣṭādaśāntarakalpā bhavanti |

kathaṃ kṛtvā ? tebhyo hi daśavarṣāyuṣkebhya utkarṣaṃ
gacchanta: krameṇāśītivarṣa-

sahasrāyuṣo bhavanti | punaścāpakarṣaṃ gacchanto
daśavarṣāyuṣo bhavanti | evaṃ dvitīyo'ntara-

kalpa: | evaṃ yāvadaṣṭādaśa ||91||

utkarṣa eka:,

ekāntarakalpo viṃśatitama utkarṣa: | evamapakarṣa: |
daśavarṣāyuṣkebhyo yāvada-

śītivarṣāyuṣāṃ manuṣyāṇāmiti varttate |

athaite utkarṣā: kiyantaṃ prakarṣaṃ gacchanti ?

te'śītisahasrād yāvadāyuṣa: |

nāta: pareṇa vardhante | yāvāneva
cānyeṣāmantarakalpānāmutkarṣāpakarṣakāla:,

tāvāneva prathamasyāpakarṣakāla: paścimasya cotkarṣakāla
iti samānakālā: sarve bhavanti |

iti loko vivṛtto'yaṃ kalpāṃ^stiṣṭhati viṃśatim ||92||

ityanenāntarakalpanyāyenāyaṃ viṃśatimantarakalpān
vivṛttastiṣṭhati ||92||

yāvantaṃ kālaṃ vivṛttastiṣṭhati, tāvantameva kālam-

vivartate'tha saṃvṛtta āste saṃvartate samam |

viṃśatimevāntarakalpān vivartate, viṃśatiṃ saṃvarttate,
viṃśatiṃ saṃvṛtta āste |

yadyapi tadānīmutkarṣā apakarṣāśca na pravartante,
kālastu samāna: parisaṃkhyāyate |

-------------------

ekonaviṃśatirantarakalpā aparimitāyuṣāmiti |
eko'ntarakalpo brahmalokavimānādi-

bhājananivṛtyā'tikrānta ityekonaviṃśatiravaśiṣṭā
antarakalpā aparimitāyuṣāṃ manuṣyāṇāmati-

krāmanti; ānarakasattvaprādurbhāvāt | sā ca
vivartamānāvasthātikrāntaivāvagantavyā | prādurbhūte

nārake sattve vivṛttāvasthā prārabdhā |
seyamucyate-aparimitāyuṣāmeva hrasatāṃ
yāvaddaśavarṣāyuṣā-

meko vivṛttāvasthāntarakalpa: | tenāha-so'sau vivṛttānāṃ
tiṣṭhatāṃ prathamo'ntarakalpa iti |

tato'ṣṭādaśa "utkarṣā apakarṣāśca" ||91||

tatastu "utkarṣa eka:" iti | viṃśatyantarakalpaparimāṇā
vivṛttāvasthā ava-

gantavyā ||92||

@429

tatraikenāntarakalpena bhājanānyabhinivartante,
ekānnaviṃśatyā'ntarakalpena bhājanāni

vidhvaṃsyante, ekānnaviṃśatyā śūnyībhavanti | tā etā
antarakalpānāṃ catasro viṃśatyo-

'śītirbhavanti |

te hyaśatirmahākalpa:,

etanmahākalpasya pramāṇam ||

kalpa: kiṃsvabhāva: ? pañcaskandhasvabhāva: | yaducyate-

"tribhirasaṅkhyeyai: kalpānāṃ buddhatvaṃ prāpyate" ( ) iti
|

tat katameṣāṃ kalpānām ? ya eva mahākalpo nirdiṣṭa: |

tadasaṅkhyatrayodbhavam ||93||

buddhatvam,

asaṅkhyeyānāṃ kalpanānāṃ trayeṇa |

kathamasaṃkhyeyasyāsati saṃkhyeyāvasāne punastritvamucyate
? naitadevaṃ veditavyam |

kiṃ tarhi ? "ṣaṣṭi: sthānāntarāṇyasaṃkhyeyam" ( ) iti
muktakasūtraṃ paṭhyate |

katamāni ṣaṣṭi: ?

eko hyadvitīya: prathamaṃ sthānāntaram | ekakānāṃ daśako
dvitīyam | daśa daśakāni

śataṃ tṛtīyam | daśa śatāni sahasram | daśa sahasrāṇi
prabheda: | daśa prabhedā lakṣam | daśa

lakṣā atilakṣa: | daśātilakṣā: kauṭi: | daśa kauṭyo
madhya: | daśa madhyā ayutam |

daśāyutā mahāyutam | daśa mahāyutā niyutam | daśa
niyutā mahāniyutam | daśa mahāniyutā:

prayutam | daśa prayutā mahāprayuta: | daśa mahāprayutā:
kaṅkara: | daśa kaṅkarā mahākaṅkara: |

daśa mahākaṅkarā visvara: | daśa visvarā mahāvisvara: |
daśa mahāvisvarā akṣobhya: |

daśākṣobhyā mahākṣobhya: | daśa mahākṣobhyā vivāha: |
daśa vivāhā mahāvivāha: | daśa

mahāvivāhā utsaṅga: | daśotsaṅgā mahotsaṅga: | daśa
mahotsaṅgā vāhana: | daśa vāhanāni

mahāvāhanam | daśa mahāvāhanāni tiṭibha: | daśa
tiṭibhā mahātiṭibha: | daśa mahātiṭibhā

hetu: | daśa hetavo mahāhetu: | daśa mahāhetava: karabha: |
daśa karabhā mahākarabha: | daśa

mahākarabhā indra: | daśendrā mahendra: | daśa mahendrā:
samāptam | daśa samāptāni mahāsamāptam |

daśa mahāsamāptāni gati: | daśa gatayo mahāgati: | daśa
mahāgatayo nimbaraja: | daśa

nimbarajāṃsi mahānimbaraja: | daśa mahānimbarajāṃsi
mudrā | daśa mudrā mahāmudrā | daśa

mahāmudrā balam | daśa balāni mahābalam | daśa
mahābalāni saṃjñā | daśa saṃjñā mahāsaṃjñā |

daśa mahāsaṃjñā vibhūta: | daśa vibhūtā mahāvibhūta:
| daśa mahāvibhūtā balākṣam | daśa

balākṣā mahābalākṣam | daśa mahābalākṣāṇi asaṃkhyam
|

-------------------

pañcaskandhasvabhāva: kalpa: | "ta evādhvā kathāvastu"
(abhi^ ko^ 1.7) iti |

muktakamiti | na caturāgamāntargatamityartha: |

@430

aṣṭakaṃ madhyād vismṛtam |

ityeteṣāṃ ṣaṣṭisthānāntaragatāṃ saṅkhyāmanuprāptā:
kalpā asaṅkhyeyānītyucyante |

tato vyāvṛtya punargaṇyante | evaṃ trīṇi
asaṅkhyeyānītyucyante | na tu naiva parisaṅkhyātuṃ

śakyanta iti |

kinnu khalu kālaprakarṣeṇaiva kṛtapraṇidhānā bodhisattvā
bodhimabhisambudhyante ?

kimetadeva bhaviṣyati-mahatāṃ hi puṇyajñānasambhāreṇa
ṣaḍbhi: pāramitābhi: bahubhirduṣkara-

śatasahasraistribhi: kalpāsaṅkhyeyairanuttarāṃ
samyaksambodhimabhisambudhyante bodhisattvā: |

yadyapyanyathāpyasti mokṣāvakāśa:, kimarthaṃ ta iyantaṃ
yatnamārabhante ? parārthaṃ ta iyantaṃ

yatnamārabhante-`kathaṃ parānapi mahato du:khaughāt
paritrātuṃ śaknuyām' iti |

ka eṣāṃ parārthena svārtha: ? eṣa eva teṣāṃ svārtho
ya: parārtha:, tasyābhimatatvāt |

ka idānīmetacchraddhāsyate ? satyaṃ
du:śraddhānametadātmambharibhirniṣkaruṇai:;

kāruṇikaistu śraddhitamevaitat | yathā ceha
kecidabhyastanairghṛṇyā asatyapi svārthe

paravyasanābhiratā upalabhyante | tathā
punarabhyastakāruṇyā asatyapi svārthe parahita-

kriyābhirāmā: santīti sambhāvyam | yathaiva
cābhyāsavaśādanātmabhūteṣu saṃskāreṣu saṃskṛta-

talakṣaṇānabhijñā ātmasnehaṃ niveśya
taddhetordu:khānyudvahanti, evaṃ
punarabhyāsavaśādātmasnehaṃ

tebhyo nirvartya pareṣvapekṣāṃ vardhayitvā
taddhetordu:khānyudvahantīti sambhāvyam |

gotrāntarameva hi tat tathājātīyaṃ nirvartate yat
pareṣāṃ du:khena du:khāyate sukhena

sukhāyate, nātmana iti | na te puna: svārthamanyaṃ paśyanti
| āha cātra-

"hīna: prārthayate svasantatigataṃ yaistairupāyai: sukham,

madhyo du:khanivṛttimeva na sukhaṃ du:khāspadaṃ tad yata: |

-------------------

aṣṭakaṃ madhyād vismṛtamiti | aṣṭau sthānāni kvāpi
pradeśe pramuṣitatvānna paṭhitāni |

tenātra dvāpañcāśat sthānāni bhavanti | ṣaṣṭyā ca
saṅkhyāsthānairbhavitavyam | tānyaṣṭakāni svayaṃ

kānicinnāmāni kṛtvā paṭhitavyāni, yena
ṣaṣṭisaṅkhyāsthānāni paripūrṇāni bhaveyu: | asaṅkhyā

iti | asaṅkhyeyā: saṅkhyānenāsaṅkhyeyā asaṅkhyā iti |
bahuvacananirdeśādanuktā api taddhitā

bhavanti | yadyevaṃ "tadasaṅkhyatrayodbhavam" iti kathamuktam
? naiṣa doṣa:; nāsti saṅkhyā

pareṇaiṣvityasaṅkhyā:, asaṅkhyeyā: kalpā: |
asaṅkhyāścāsaṅkhyāścetyasaṅkhyā:, teṣāṃ trayam |

teṣāṃ kalpānāmasaṅkhyatraya udbhavatīti
tadasaṅkhyatrayodbhavaṃ buddhatvamityevaṃ tadvyākhyātavyam
|

tasyābhimatatvāditi | tasya parārthasyābhimatatvāt | yo
hyabhimata: sa svārtho dṛṣṭa

iti |

taddhetoriti | ātmasnehaheto: | ātmasnehaṃ tebhya iti
vistara: | ātmasnehaṃ tebhya:

svāsāntānikebhya: saṃskārebhyo nirvartya apekṣāṃ
karuṇālakṣaṇāṃ vardhayitvā taddhetorapekṣāheto-

rdu:khānyudvahantīti sambhāvyaṃ pratipattavyam |

@431

śreṣṭha: prārthayate svasantatigatairdu:khai: pareṣāṃ
sukham,

du:khātyantanivṛttimeva ca yatastaddu:khadu:khyeva sa: ||" ( )
kiṃ

punarutkarṣā buddhā utpadyante ? āhosvidapakarṣā: ?

apakarṣe tu śatād yāvat tadudbhava: |

aśītivarṣaśatāyuṣi prajāyāmapakarṣe ārabdhe
yāvadvarṣaśatāyuṣo manuṣyā bhavanti,

etasminnantare buddhā utpadyante |

kasmānnotkarṣakāle ? tadā hi du:samudvejā: sattvā bhavanti
|

kasmānna śatāt ? tadā hi pañca kaṣāyā abhyutsadā
bhavanti | tadyathā-

āyuṣkaṣāya:, kalpakaṣāya:, kleśakaṣāya:,
dṛṣṭikaṣāya:, sattvakaṣāyaśca |

apakarṣasyādhastāt pratyavarā āyurādaya:
kiṭṭabhūtatvāt kaṣāyā ucyante |

dvābhyāṃ hi jīvitopakaraṇavipattī yathākramam |
dvābhyāṃ kuśalapakṣavipatti:;

kāmasukhallikā'tmaklamathānuyogādhikārāt,
gṛhipravrajitapakṣayorvā | ekenātmabhāva-

vipatti:;
pramāṇarūpārogyabalavṛddhismṛtivīryadhairyabhraṃśāt ||

-------------------

madhyo du:khanivṛttimeveti | pratyekabuddha: śrāvako
du:khanivṛttimeva mokṣameva prārthayate,

na sukhaṃ sāṃsārikam | kuta: ? du:khāspadaṃ tadyata: |
yasmāt tat sāṃsārikaṃ sukhaṃ du:khasthānaṃ

bhavati | śreṣṭhobodhisattva: svasantatigatairdu:khai:
pareṣāṃ sukhamābhyudayikaṃ du:khātyantanivṛttimeva

ca ni:śreyasasvabhāvāṃ pareṣāṃ prārthayate |
athavā-pareṣāṃ sukhamābhyudayikanai: śreyasikaṃ
prārthayate |

du:khātyantanivṛttimeva ca buddhalakṣaṇāmātmīyāṃ
parahitakiyopāyabhūtāṃ prārthayate | kasmād ?

ityāha-yatastaddu:khadu:khyeva sa iti | tasmāt paradu:khai: sa
bodhisattvo du:khī bhavati |

ata eva sukhaṃ dviprakāraṃ prārthayata iti |

apakarṣasyādhastāditi vistara: | varṣaśatasyādhastāt |
pañcakaṣāyā abhyutsadā bhavanti |

abhyadhikā bhavantītyartha: | varṣaśate'bhyutsadā:, na
tvabhyutsadā yathādhastāt | āyu:kaṣāya

iti | kiṭṭabhūtaṃ pratyavaraṃ kaṣāya:, āyureva kaṣāya
āyu:kaṣāya: | evaṃ kalpakaṣāyādaya: |

yathākramamiti | jīvitavipattirāyu: kaṣāyeṇa,
upakaraṇavipatti: kalpakaṣāyeṇa |

dhānyapuṣpa phaloṣadhādīnyupakaraṇānyalparasa
vīryavipākaprabhāvāṇi hi tāni bhavanti, naiva vā

bhavanti | dvābhyāṃ kuśalapakṣavipattiriti |
kleśakaṣāyeṇa, dṛṣṭikaṣāyeṇa ca kuśalapakṣasya
vipatti: | katham ?
ityāha-kāmasukhallikātmaklamathānuyogādhikārādati |
kāmasukhameva

kāmasukhallikā, kāmasukhalīnateti vā | kāmatṛṣṇā vā
kāmasukhallikā, yathā kāmasukhe

sajyate | ātmaklamatha: = ātmopatāpa: | ātmapīḍetyartha: |
kāmasukhallikātmaklamatha-

yoranuyoga: = anusevanam, tasyādhikārastasmāt |
taduktam-kāmasukhallikānuyogamātma-

klamathānuyogaṃ vādhikṛtyārabhya
kleśadṛṣṭikaṣāyābhyāṃ kuśalapakṣavipattirbhavatīti |
evaṃ

tāvadaviśeṣeṇa |

gṛhipravrajitapakṣayorvā | gṛhipakṣasya kleśakaṣāyeṇa
kuśalapakṣavipatti:, pravrajitapakṣasya

@432

atha pratyekabuddhānāṃ kasmin kāle utpāda: ?

dvayo: pratyekabuddhānām,

utkarṣe'pi, apakarṣe'pi |

dvividhā hi pratyekabuddhā:-vargacāriṇa:,
khaḍgaviṣāṇakalpāśca |

tatra vargacāriṇa: śrāvakapūrviṇa: pratyekajinā ucyante |
pṛthagjanapūrviṇo'pi

santītyapare | ye'nyatrotpāditanirvedhabhāgīyā iha svayaṃ
mārgamabhisambudhyante | tathā hi

pūrvayogaṃ paṭhanti-"parvate kila pañcaśatāni
tāpasānāṃ kaṣṭāni tapāṃsi tapyante sma,

yāvat pratyekabuddhasahoṣitena markaṭenāgasya
tadīryāpathasandarśanāt pratyekabodhi-

mabhisambuddhā:" ( ) iti | na cāryā: santa: kaṣṭāni
tapāṃsi tapyeran |

khaḍgaviṣāṇakalpā: punarasaṃsṛṣṭavihāriṇa: |

teṣāṃ pratyekabuddhānām-

khaḍga: kalpaśatānvaya: ||94||

mahākalpānāṃ śataṃ bodhisambhāreṣu carita: khaḍgaṃ
viṣāṇakalpo bhavati |

vinopadeśenātmānamekaṃ pratibuddhā iti pratyekabuddhā: |
te hyekamātmānaṃ damayanti, nānyān |

kiṃ punaratra kāraṇam ? na hi tāvadaśaktā dharmaṃ
deśayitum; pratisaṃvitprāptatvāt |

śakyaṃ ca tai: pūrvabuddhānāmanuśāsanamanusmṛtyāpi
dharmaṃ deśayitum | nāpi niṣkaruṇā:;

-------------------

dṛṣṭikaṣāyeṇa | yathākramaṃ kāmapradhānā gṛhiṇa:,
dṛṣṭipradhānā pravrajitā iti | ekeneti | sattva-

kaṣāyeṇa |

dvividhā hi pratyekabuddhā iti | yasmād vargacāriṇo'pi
pratyekabuddhā: śrāvakapūrviṇo

bhavanti na kevalaṃ khaḍgaviṣāṇakalpā: |
tasmādutkarṣe'pi teṣāmutpattirna virudhyate | ye
hyutpādita-

srota āpattiphalasakṛdāgāmiphalā antarhite buddhaśāsane
svayamarhattvamadhigacchanti, te varga-

cāriṇa: | te ca buddhotpādakāla eva prākṛtasaṃvegatvānna
puna: saṃvejanīyā iti | tadīryāpatha-

sandarśanāditi | pratyekabuddheryāpathasandarśanāt |
paryaṅkabaddhasamādhirūpasandarśanāt | na cāryā: santa:

kaṣṭāni tapāṃsi tapyeranniti | satyadarśanakāla eva
śīlavrataparāmarśadṛṣṭe: prahīṇatvāt, śīlavrata-

parāmarśadṛṣṭipūrvakatvācca kaṣṭatapa: kriyāyā: |

khaḍgaviṣāṇakalpā iti | yathā khaḍgaviṣāṇā advitīyā
bhavanti, evaṃ te gṛhastha-

pravrajitairanyaiśca pratyekabuddhairasaṃsṛṣṭavihāriṇa
iti | khaḍgaviṣāṇakalpā ityucyante |

"kalpaśatānvaya:" iti | kalpaśatakṛtabodhiheturityartha: |
ata eva vyācaṣṭe-

mahākalpānāṃ śataṃ bodhisambhāreṣu
śīlasamādhiprajñālakṣaṇeṣu carita: kṛtaprayoga iti |

śakyañca tairiti vistara: | athāpi te pratisaṃvitprāptā na
bhaveyu:, tathāpi tai: praṇidhijñānena

pūrvabuddhānāmanuśāsanamanusmṛtya dharmo deśayituṃ
śakyate | ṛddherāviṣkaraṇāditi | ākāśa-

gamanādikāyā: sattvānugrahārthaṃ prakāśanāt | nāpi
sattvānāmabhavyatvāt | dharmaṃ na deśayantīti

@433

sattvānugrahārthamddherāviṣkaraṇāt | nāpi
sattvānāmabhavyatvāt; tathā hi laukikavītarāgā:

saṃvidyante | kiṃ tarhi ?

pūrvābhyāsavaśenālpotsukatādhimuktatvāt notsahante
gambhīradharmagrahaṇāya pareṣāṃ

vyāpartum | anusrotogāminīnāṃ hi prajānāṃ duṣkaraṃ
pratisrotonayanam |

gaṇaparikarṣaṇaprasaṅgaparihārārthaṃ ca;
vyākṣepasaṃsargabhīrutvāt ||93-94||

atha cakravarttina: kadotpadyante ?

cakravartisamutpattirnādho'śītisahasrakāt |

asite cāyuṣi manuṣyāṇāṃ yāvadaśītisahasrake
cotpattiścakravarttinām,

nādha:; tasyā: sasyasampadastadūnāyuṣāmabhājanatvāt |

rājyaṃ cakreṇa vartayituṃ śīlameṣāmiti cakravarttina: |

te punaścaturvidhā:-

suvarṇarūpyatāmrāyaścakriṇa:,

suvarṇa-rūpa-tāmra-ayaścakrāṇi yeṣāṃ santi | prathama
eṣāmuttama:, dvitīya upottama:,

tṛtīyo madhyama:, caturtho'dhama: |

te'dharakramāt ||95||

eka-dvi-tri-caturdvīpā:,

yasyāyasaṃ cakraṃ sa ekadvīpādhipati:, yasya tāmramayaṃ
sa dvayo:, yasya rūpyamayaṃ

sa trayāṇām, yasya suvarṇamayaṃ sa
caturdvīpādhipati:-eṣa prājñaptiko nirdeśa: |

sūtre tu pradhānagrahaṇādekameva sauvarṇaṃ cakram | "yasya
rājña: kṣatriyasya

mūrdhābhiṣiktasya tadaiva poṣadhe pañcadaśyāṃ
śira:snātasyopoṣadhopoṣitasyopariprāsāda-

talagatasyāmātyagaṇaparivṛtasya pūrvasyāṃ diśi
cakraratnaṃ prādurbhavati sahasrāraṃ sanābhikaṃ

sanemikaṃ sarvākāraparipūrṇaṃ śubhakarmārakṛtaṃ
divyaṃ sarvasauvarṇam, sa rājā bhavati cakravartī"

(dī^ ni^ ca^ sū^) iti |

-------------------

vākyaśeṣa: | kasmād ? ityāha-tathāhīti vistara: |
yasmāddhi laukikavītarāgāstadānīṃ

saṃvidyante, tasmāllokottaravītarāgā api
sambhaveyurityabhiprāya: | yadyete na hetavo dharmadeśanāyā

akaraṇe, kastarhi hetu: ? ityāha-kiṃ tarhīti vistara: |

pūrvābhyāsavaśena asaṃsargābhyāsavaśena |
alopotsukatādhimuktatvāt | tatkṛtaruci-

tvādityartha: | gaṇaparikarṣaṇaprasaṅgaparihārārthaṃ ca
notsahante gambhīradharmagrahaṇāya pareṣāṃ vyāpartum |

tathā vyāpāre hi sati gaṇa: parikraṣṭavya: syāt |
gaṇaparikarṣaṇaprasaṅgaṃ puna: kasmāt pariharanti ?

vyākṣepasaṃsargabhīrutvāt | vyākṣepasaṃsargābhyāṃ
bhīrutvāt | vyākṣepa: = abhipretasamādhyādikarmaṇya-

pravṛtti: | saṃsarga: = anyasamparka: |
vyākṣepasaṃsargabhīrutvaṃ puna: pūrvābhyāsavaśāt
||93-94||

eṣa prājñaptika iti |
prajñaptiśāstranirdeśa:-caturvidhāścakravarttina iti |
sūtre tu

suvarṇacakravartyevokta:, prādhānyāt |

@434

evaṃ caite cakravartina utpadyante-

na ca dvau saha buddhavat |

sūtra uktam-"asthānamanavakāśo yadapūrvācaramau dvau
tathāgatāvarhantau

samyaksambuddhau loka utpadyeyātām ! nedaṃ sthānaṃ vidyate
| sthānametad vidyate

yadekastathāgata: | yathā tathāgata evaṃ cakravarttinau' ( )
iti |

idamatra sampradhāryam-kimatra trisāhasramahāsāhasro
lokadhāturloka iṣṭa:, utāho

sarvalokadhātava iti ?

nānyatra buddhā utpadyante ityeke | kiṃ kāraṇam ? mā bhūd
bhagavata: śaktivyāghāta

iti | eka eva hi bhagavān sarvatra śakta: | yatra buddha eko
na śakta: syād vineyān

vinetum, tatrānyo'pi na śakta iti | uktaṃ ca sūtre-"sa cet
tvāṃ śāriputra kaścidupa-

saṃkramyaivaṃ pṛcchet-`asti kaścidetarhi śramaṇo vā
brāhmaṇo vā samasama: śramaṇena

gautamena yadutābhisambodhāya | evaṃ ca pṛṣṭa: kiṃ
vyākuryā:' ? `sa cenmāṃ bhadanta

kaścidupasaṃkramyevaṃ pṛcchet, tasyāhaṃ pṛṣṭa evaṃ
vyākuryām-nāsti kaścidetarhi śramaṇo

vā, brāhmaṇo vā samasamo bhagavatā yadutābhisambodhāya |
tat kasya heto: ? sammukhaṃ me

bhagavato'ntikācśrutam,
sammukhamudgṛhītam-asthānamanavakāśo yadapūrvācaramau

tathāgatau loka utpadyeyātāṃ nedaṃ sthānaṃ vidyate"' ( )
iti |

yattarhi bhagavatoktaṃ
brahmasūtre-"yāvattrisāhasramahāsāhasrako loko vaśe

me'tra vartate" ( ) iti ? ābhiprāyika eṣa nirdeśa: |

ko'trābhiprāya: ? tāvato'nabhisaṃskāreṇa vyavalokanāt |
abhisaṃskāreṇa

tvananto buddhānāṃ cakṣurviṣaya: |

santyevānyalokadhātuṣu buddhā iti nikāyāntarīyā: | kiṃ
kāraṇam ? bahavo

hisamaṃ sambhāreṣu pravartamānā dṛśyante | na caikatra
bahūnāṃ yugapad yoga utpattum, na

cāsti tadutpattau kaścit pratibandha iti niyataṃ
lokadhātvantareṣūtpadyante | anantā

lokadhātava iti na śakyaṃ bhagavatā kalpamapyāyurbibhratā
yatheha tathānyeṣvapi ananteṣu

lokadhātuṣu vyāpartum, kiṃ puna: puruṣāyuṣam |

-------------------

asthānaṃ vartamānakālāpekṣayā |
anavakāśo'nāgatāpekṣayā | anāgate'pyadhvani

sambhavādyugapad dvayoriti | apūrvācaramāviti | naika:
pūrvo nāpara: paścāt | kiṃ tarhi ? sahetyartha: |

samasama iti vīpsā | atha vā-samai: sarvasattveṣu
buddhairbhagavadbhi: sama iti samasama: |

tāvato'nabhisaṃskāreṇeti | tāvato lokadhātoranābhogena
darśanāt |

nikāyāntarīyā iti | mahāsāṅghikaprabhṛtaya: |

na caikatreti | lokadhātau puruṣāyuṣamiti | puruṣasyāyu:
puruṣāyuṣam | tad bibhrateti

vartate | idamindriyamiti | śraddhādi | asyāṅgasyeti | asya
pratyayasya |

@435

kathaṃ ceha buddho vyāpriyate ? asya pudgalasyedamindriyam
iyatā kālenāmuṣmin

deśe amuṃ pudgalamāgamyāsya doṣasya
parihārādasyāṅgasyopasaṃhārādanena prayogeṇānutpannaṃ

votpatsyate, aparipūrṇaṃ vā paripūrayiṣyatīti |

yattvidaṃ sūtramatropanītam-"asthānamanavakāśo
yadapūrvācaramau dvau tathā-

gatāvekatra loka utpadyeyātām" ( ) iti, tadevedaṃ
sampradhāryate-

kimidamekaṃ lokadhātumadhikṛtyoktam, āhosvit sarvāniti ?
cakravartino'pi

cāsya lokadhātau na syādutpāda:; sahotpattipratiṣedhāt
buddhavat |

athaitat kṣamyate, idaṃ tu kasmānna kṣamyate-"puṇyastu
buddhānāṃ loka utpāda:"

iti ? yadi bahūnāṃ bahuṣu syāt, na doṣa: syāt |
bhūyasāṃ lokānāmabhyudayena yoga:

syānni: śreyasena ca ||

athaikasminnapi kasmād dvau tathāgatau na sahotpadyate ?

1. prayojānābhāvāt | 2. praṇidhānavaśācca | evaṃ hi
bodhisattvā: praṇidhānaṃ

kurvanti-`aho batāhamandhe loke'pariṇāyake buddho loka
utpadyeyamanāthānāṃ nātha:'

iti | 3. ādarārtham | 4. abhitvarārthaṃ ca | ekasmin hi
buddhe sutarāmādriyante | `durlabha

īdṛśo'nya:' iti manyamānā: sutarāṃ cābhitvarante
śāsanapratipattau-`mā'smin gate

parinirvṛte vā'nāthā bhūma' iti |

athaite cakravartina: suvarṇādimayaiścakrai: pṛthivīṃ
jayanta: kathaṃ jayanti ?

yathākramam-

pratyudyānasvayaṃyānakalahāstrajita:,

yasya sauvarṇaṃ cakraṃ bhavati taṃ koṭarājāna: svayaṃ
pratyudgacchanti-`ime devasya

janapadā: ṛddhāśca sphītāśca kṣemāśca
subhikṣāścākīrṇabahujanamanuṣyāśca, tān deva:

samanuśāstu, vayaṃ devasyānuyātrikā bhaviṣyāma:' iti |

yasya rūpyamayaṃ sa svayameva teṣāmantikaṃ yāti,
paścādasya prahvībhavanti |

yasya tāmramayaṃ sa teṣāmantikaṃ gatvā kalahāyate,
paścāt prahvībhavanti |

yasya śastramayaṃ sa teṣāmantikaṃ gacchati, anyonyaṃ
śastrāṇyāvahanti, paścānnamanti ||

-------------------

kimidamekaṃ lokadhātumadhikṛtyeti | ekacāturdvīpakaṃ
trisāhasramahāsāhasraṃ vā

lokadhātumadhikṛtyaitaduktamityabhiprāya: | cakravartino'pi
ceti vistara: | "asthānamanavakāśo

yadapūrvācaramau dvau tathāgatau utpadyeyātām" iti nānena
vacanena lokadhātvantarotpādapratiṣedha:;

tathāgatānāṃ tathoktatvāt | tad yathā-cakravarttinām |
cakravarttino'pi hi tathoktā:-

"asthānamanavakāśo yadapūrvācaramau dvau cakravarttinau
mloka utpadyeyātām" iti |

janā: prākṛtamanuṣyā: | manuṣyāstu matimanta:

@436

sarve tu cakravartina:-

avadhā: ||96||

śastreṇāpi jayatāṃ vadho na pravartate | nirjitya ca
sattvān daśasu kuśaleṣu karmapatheṣu

pratiṣṭhāpayanti | ata eva te niyataṃ deveṣūtpadyante |
sūtra uktam-"rājñaścakravartino

loke prādurbhāvāt saptānāṃ ratnānāṃ loke prādurbhāvo
bhavati | tadyathā-cakraratnasya,

hastiratnasya, aśvaratnasya, maṇiratnasya, strīratnasya,
gṛhapatiratnasya, pariṇāyakaratnasya"

( ) iti | kathaṃ sattvasaṃkhyātā hastyādaya: parakīyeṇa
karmaṇotpadyante ? na vai

kaścit parakīyeṇotpadyate | yena tu sattvena
tatsambandhajātīyaṃ tatsambaddhasaṃvartanīyaṃ

karmopacitam, tasminnutpanne svānyevainaṃ
karmāṇyutpādayanti |

kimeṣa evānyarājabhyaścakravartināṃ viśeṣa: ? anyo'pi
viśeṣo'sti; tadyathā-

dvātriṃśanmahāpuruṣalakṣaṇānyeṣāṃ bhavanti, tadyathā
buddhānām ||95-96||

tatra tu-

deśasthottaptapūrṇatvairlakṣaṇātiśayo mune: |

deśasthatarāṇi buddhānāṃ lakṣaṇāni, uttaptatarāṇi,
sampūrṇatarāṇi ca-ityeṣa teṣāṃ

viśeṣa: ||

kiṃ khalu prāthamakalpikā api manuṣyā: sarājakā āsan ?
netyāha | kiṃ

tarhi ?

prāgāsan rūpivat sattvā:,

prāthamakalpikā manuṣyā rūpāvacarā ivāsan | sūtra
uktam-"te bhavanti rūpiṇo

manomayā: sarvāṅgapratyaṅgopetā avikalā ahīnendriyā:
śubhā varṇasthāyina: svayamprabhā

vihāyasaṅgamā: prītibhakṣā: prītyāhārā dīrghāyuṣo
dīrghamadhvānaṃ tiṣṭhanti" ( ) iti |

-------------------

śastrāṇyāvahanti utkṣipanti |

gṛhapatiratnam | koṣādhyakṣajātīya: | pariṇāyakaratnam |
balādhyakṣajātīya: | tatsambandha-

jātīyamiti | tena cakravarttinā sambaddha: | tatsambaddhasya
tatsambaddhena vā saṃvartanaṃ tasmai hitaṃ

tadanukūlaṃ tatsambaddhasaṃvartanīyamiti | yena sattvena
karmāpacitaṃ tasminnutpanne cakravarttina: svānyevainaṃ

sattvaṃ karmāṇyutpādayanti | na tu

attvaścakravarttikuśalavipākotpattipratyayabhāvamāpadyate |
sa ca

kuśalavipākaścakravarttina evetyavagantavyam ||95-96||

deśasthatarāṇīti | abhraṣṭasthānāni | uttaptatarāṇi |
prabhāsvaratarāṇi | sampūrṇatarāṇi |

akhaṇḍarūpāṇi ||

cakravarttirājaprastāvenedaṃ vicāryate-kiṃ khalu yāvat
sarājakā iti | rūpāvacarā

ivāsanniti, asyārthasya pratipādanāya sūtramānayati-sūtra
uktamiti vistara: | dṛśyarūpatvād

rūpiṇa: | upapādukatvānmanomayā: |
hastapādatadaṅgulyādyupetatvāt sarvāṅgapratyaṅgopetā: |

@437

rasarāgāt tata: śanai: ||97||

ālasyāt sannidhiṃ kṛtvā sāgrahai: kṣetrapo bhṛta: |

teṣāṃ tathābhūtānāṃ bhūmirasa: prādurbhūto
madhusvādurasa: |

tasyānyatamo lolupajātīya: sattvo gandhaṃ ghrātvā rasaṃ
svāditavān, bhakṣitavāṃśca |

tathā anye'pi sattvāstathaivākārṣu: | sa ārambha:
kavalīkārāhārasya | teṣāṃ tadāhārā-

bhyāsāt kharatvaṃ gurutvaṃ ca kāye'vakrāntam, prabhāvā
antarhitā: | tato'ndhakāra utpanne

sūryā-candramasau prādurbhūtau |

so'pyeṣāṃ bhūmirasa āsvādagṛddhānāṃ krameṇāntarhito
bhūmiparpaṭakaṃ prādurbhūtam |

tatrāpi gṛddhā:, tadapyantarhitam | vanalatā prādurbhūtā
| tatrāpi gṛddhā:, sā'pyantarhitā |

akṛṣṭopta: sālirutpanna:, taṃ prabhuktā: |
tasyedānīmaudārikatvānni:ṣyadanirvāhārthaṃ sattvānāṃ

mūtrapurīṣamārgau saha strīpuruṣendriyābhyāṃ
prādurbhūtau, saṃsthānaṃ ca bhinnam | teṣāmanyonyaṃ

paśyatāṃ
pūrvābhyāsavaśādayoniśomanaskāragrāhagrāsatāṃ
gatānāṃ kāmarāga udīrṇo yato

vipratipannā: | eṣa ārambha: kāmināṃ
kāmabhūtagrahāveśasya |

te ca khalu taṃ śāliṃ sāyaṃ ca sāyamāśārthaṃ
prātaśca prātarāśārthaṃ praveśayanti sma | athānyatama:

sattvo'lasajātīya: sannidhikāramakārṣīt | anye'pi ca
sattvā: sanni-

dhikāramakārṣu: | teṣāṃ tatra mamakāra utpanne sa
śālirlūno lūno na punarjāyate sma |

tata: kṣetrāṇi pravibhajya sveṣvāgrahaṃ kṛtvā
parakīyaṃ hartumārabdhā: | prathama

ārambhaścauryasya | taisteṣāmaṅkuśārthaṃ
sametyānyatama: puruṣaviśeṣa: kṣetrāṇi pālayituṃ

ṣaṣṭhabhāgena bhṛta: | tasya kṣetrāṇāmadhipati:
kṣatriya: kṣatriya iti saṃjñotpannā | mahājanakāyasya

sammata: prajāṃ ca rañjayatīti mahāsammato rājeti
saṃjñotpannā | eṣa ārambho rājaparamparāyā: |

tatra ye gṛhebhyo bahirmanasa: saṃvṛttāsteṣām
'brāhmaṇā:' iti saṃjñotpannā |

athānyatamasya rājño lobhāt saṃvibhāgamakurvanta:
sattvānāṃ tāskaryaṃ prācurya-

-------------------

samagrendriyatvādavikalā: | kāṇavibhrāntādyabhāvāda
hīnendriyā: | darśanīyasasthānatvāt śubhā: |

ramaṇīyavarṇatvād varṇasthāyina: |
ādityādiprabhānapekṣatvāt svayamprabhā: |
karmaddhisaṃyogenā-

kāśacaratvād vihāyasaṅgamā: |
kavalīkārāhārānapekṣatvāt prītibhakṣā:, prītyāhārā
iti

paryāyau | tathā dīrghāyuṣo dīrghamadhvānaṃ
tiṣṭhantīti |

madhusvādurasa iti | madhuna iva svāduraso'sya sa iti |
ayoniśomanaskārasya grāhabhūtasya grāsatāṃ gatānāṃ
sattvānāṃ kāma eva graha:, tenāveśasta-

syārambha iti |

sāyamāśārthamiti | aparāhṇabhojanārtham |
prātarāśārthamiti | prātarbhojanārtham |

sannidhikāra: saṃgraha: | kṣetrāṇi vibhajya akṛṣṭoptena
śālinā tadvṛttikalpanāt | kṣattriyādisaṃjñānāṃ

nairuktena vidhinā siddhi: ||97-98||

@438

māpannam | sa tān śastreṇopasaṃkramate sma | tato'nyate
`naivaṅkārakā: sma' iti mṛṣā

vācaṃ vaktumārabdhā iti |

tata: karmapathādhikyādapahrāse daśāyuṣa: ||98||

tata evaṃ karmapathānāṃ vṛddhau satyāṃ krameṇa
hrasatāṃ manuṣyāṇāṃ daśavarṣāyuṣo manuṣyā:

sambhavanti |

ato'sya kṛtsnasyānarthaughasya dvau dharmau
mūlayoni:-rasarāga:, ālasyaṃ

ca ||98||

daśavarṣāyuṣāṃ manuṣyāṇāmantarakalpasya niryāṇaṃ
bhavati | kathaṃ bhavati ? ityāha-

kalpasya śastrarogābhyāṃ durbhikṣeṇa ca nirgama: |

tribhirantarakalpasya niryāṇaṃ bhavati-śastreṇa, rogeṇa,
durbhikṣeṇa ca |

antarakalpasya niryāṇakāle daśavarṣāyuṣo manuṣyā
adharmarāgaraktā bhavanti viṣamalobhābhi-

bhūtā mithyādharmaparītā: amātṛjñā apitṛjñā: |
teṣāṃ vyāpāda utkarṣaṃ gato'nyonyaṃ sattvaṃ

dṛṣṭvā tīvramāghātacittaṃ vadhakacittaṃ ca
pratyupasthitaṃ bhavati | tadyathā-idānīṃ

mṛgalubdhakasyāraṇyakaṃ mṛgaṃ dṛṣṭvā te yadyadeva
gṛhṇanti kāṣṭhaṃ vā loṣṭaṃ vā tatteṣāṃ tīkṣṇaṃ

śastraṃ prādurbhavati, te'nyonyaṃ sattvaṃ jīvitād
vyaparopayanti |

puna: kalpasya niryāṇakāle daśavarṣāyuṣāṃ
manuṣyāṇāṃ taireva doṣairamanuṣyā

ītimutsṛjanti, yatasteṣāmasādhyā vyādhyādaya:
prādurbhavanti yato mriyante |

punardaśavarṣāyuṣāṃ manuṣyāṇāṃ taireva doṣairdevā
varṣaṃ notsṛjanti, yato durbhikṣaṃ jāyate-

cañca:, śvetāsthi, śalākavṛtti: |

kathaṃ ca cañca: ? dvābhyāṃ kāraṇābhyām | ya idānīṃ
samavāya: sa tadānīṃ `cañca:'

ityucyate | samudgo'pi cañca: | te ca manuṣyā
jighatsādaurbalyaparītā: sametya kālaṃ

-------------------

niryāṇamiti | parisamāpti: | adharmarāgaraktā iti |
kāmamithyācārarāgādhyavasitā: |

viṣamalobhābhibhūtā iti | viṣamalobha: =
parakīyasvīkaraṇecchā cauryād balādvā, tenābhibhūtā: |

mithyādharmaparītā iti | viparītadharmaparidīpakā: |
amātṛjñā apitṛjñā iti vistara: |

puna: kalpasya niryāṇakāla iti | iha kalpasya niryāṇāni
trīṇyucyante-śastra-

rogadurbhikṣāṇi | kimekasya daśavarṣāyu: kalpasya trīṇi
niryāṇāṇi krameṇa bhavanti, āhosvidekaikasyaikaikaṃ

krameṇeti ? eke tāvadāhu:-ekaikamiti | apare
punarāhu:-ekasya

krameṇa trīṇi bhavanti | pūrvaṃ durbhikṣam, tadanantaro
roga:, tadanantaraṃ śastramiti | pūrvakastu pakṣa

iṣṭa iti paśyāma: |

taireva doṣairiti | adharmādirāgādibhi: | amanuṣyā:
piśācādaya: | ītiṃ vyādhyādikā-

mutsṛjanti, ojo vā haranti, prabhāvato vā
puṣpalauṣadhiprabhṛtīnāṃ mahābhūtāni dṛṣayanti |

yatasteṣāmasādhyā vyādhaya: prādurbhavanti yato mriyante |

@439

kurvanti, samudgeṣu cānāgatajanatānugrahārthaṃ
bījānyavasthāpayanti | atastad durbhikṣam,

`cañcam' ityucyate |

kathaṃ śvetāsthi ? dvābhyāṃ kāraṇābhyām | teṣāṃ hi
śuṣkarūkṣakāyānāṃ kālaṃ

kurvatāmāśvevāsthīni śvetāni bhavanti,
bubhukṣāhatāśca śvetānyasthīni saṃhṛtya kvāthayitvā

pibanti |

kathaṃ śalākāvṛtti: ? dvābhyāṃ kāraṇābhyām | te hi
sattvā: śalākoddeśikayā

gṛheṣvāmiṣaṃ saṃvibhajante-adya gṛhasvāmī bhokṣyate,
śvo gṛhasvāminītyevamādi;

dhānyasthānavivarebhyaśca śalākayā dhānyaphalāni
niṣkṛṣya bahulodakena kvāthayitvā

pibanti |

evaṃ varṇayanti-"yenaikāhamapi prāṇātipātavirati:
saṃrakṣitā bhavati

ekaharītakī vā saṅghāyaikapiṇḍapāto vā
satkṛtyānupradatto bhavati, sa teṣu śastraroga-

durbhikṣāntarakalpeṣu notpadyate" ( ) iti |

atha kiyantaṃ kālametāni śastrāghātarogadurbhikṣāṇi
teṣāṃ sattvānāṃ bhavanti ?

divasān sapta māsāṃśca varṣāṇi ca yathākramam ||99||

śastraka: prāṇātipāta: sapta divasān bhavati | roga: sapta
māsāṃśca, divasāṃśca |

durbhikṣaṃ sapta varṣāṇi ca | māsāṃśca divasāṃśceti
samuccayārthaścakāra: |

tadā ca dvayordvīpayosteṣāṃ pratirūpakāṇi bhavanti |
vyāpāda udrekaprāpto bhavati,

vaivastryadaurbalye, jighatsāpipāse ca |

yaduktam, evamanyasyāmapi saṃvartanyāṃ veditavyaṃ
yathāyogamiti ||99||

atha katīmā: saṃvartanya: ?

saṃvartanya: punastistro bhavantyagnyambuvāyubhi: |

ekatra dhyāne sattvā: samaṃ saṃvartante etasyāmiti
saṃvartanī |

1. saptabhi: sūryaisteja: saṃvartanī bhavati | 2.
varṣodakenāpsaṃvartanī | 3. vāyuprakopād

vāyusaṃvartanī | tābhiśca sūkṣmo'pyavayavo nāvaśiṣyate
|

atra tu kecit tīrthakarā icchanti-"paramāṇavo nityāste
tadānīṃ śiṣyante"

iti |

kasmāt ta evamicchanti ? sā bhūdabījaka: sthūlānāṃ
prādurbhāva iti |

nanu ca sattvānāṃ karmaja: prabhāvaviśiṣṭo
vāyurbījamuktam | saṃvartanīśīrṣavāyurvā

-------------------

tadā ceti vistara: | yadeha jambudvīpe śastraka:
prāṇātipāta:, tadā dvayordvīpayo:

pūrvavidehāvaragodānīyayo rvyāpārād udrekaprāpto bhavati
| yadeha rogastadā tayordaurbalyam, yadeha

durbhikṣaṃ tayorjighatsāpipāse ||99||

tīrthakarā: kaṇabhukprabhṛtaya: |

@440

tasya nimittaṃ bhaviṣyati | "vāyunā lokāntarebhyo
bījānyāhriyante" iti mahīśāsakā:

sūtre paṭhanti |

evamapi na te bījādibhyo'ṅkurādīnāmutpattimicchanti | kiṃ
tarhi ? svebhya

evāvayavebhya:, teṣāmapi svebhya eva, evaṃ yāvat
paramāṇubhya: |

kimidaṃ bījādīnāmaṅkurādiṣu sāmarthyam ? na
kiñcidanyatra paramāṇūpasarpaṇāt |

kiṃ puna: kāraṇaṃ ta evamicchanti ? nahi vijātīyāt
sambhavo yukta iti |

kasmānna yukta: ? aniyamo hi syāt |

śaktiniyamānnaivaṃ bhaviṣyati, śabdapākajotpattivat |

citro hi guṇadharma:, dravyaṃ tu naivam | samānajātīyebhya:
eva hi dravyebhya:

samānajātīyānāṃ dṛṣṭa utpāda:, tadyathā-vīraṇebhya:
kaṭasya, tantubhya: paṭasyeti |

idamayuktaṃ vartate |

kimatrāyuktam ? yadasiddhaṃ sādhanāyodāhniyate |

kimatrāsiddham ? anyo vīraṇebhya: kaṭa:, anyaśca tantubhya:
paṭa iti |

-------------------

vāyurbījamuktamiti |
"bahuvidhaprabhāvabhinnairvāyubhirabhimathyamānā:"
(dra^-abhi^

ko^ 3.49) iti vacanāt | tasya nimittamiti | rūpāvacaro
vāyuravinaṣṭa: | kāmāvacarasya

vivartakāle prathamakṣaṇotpannasya vāyornimittam |
bījānyāhniyanta iti | pañca bījajātāni

mūlabījādīni | mūlabījam, phalabījam, bījabījam,
agrabījam, skandhabījam |

evamapīti | yadyapyāhniyante bījāni na te
sthūlabhāvānāṃ bījādibhyobījāṅkuragaṇḍā-

dibhyo'ṅkurādīnāmaṅkurakāṇḍādīnāmutpattimicchanti |
bījādīni hi teṣāṃ nimittakāraṇāni,

na samavāyikāraṇāni, samavāyikāraṇaiśca bhavitavyam ?
ata āha-kiṃ tarhi, svebhya

evāvayavebhya iti vistara: | tadyathā-aṅkurādyavayavī
aṅkurādyavayavebhya: | teṣāmapyaṅkurādya-

vayavānāṃ svebhya evāvayavebhya: | teṣāmapi svebhya eveti
| evaṃ yāvat paramāṇubhya: |

anyatra paramāṇūpasarpaṇāditi | na janane bījādīnāṃ
sāmarthyaṃ kiñcidasti | aṅkurādi-

paramāṇupasarpaṇāttu teṣāṃ sāmarthyamiṣyata
ityabhiprāya: | aniyamohi syāditi | tantvādibhyo'pi

kaṭādyutpatti: syādityartha: | śaktiniyamāditi | yathā
bījādīnāṃ sāmarthyaniyamānnāniyamo

bhaviṣyati | śabdapākajotpattivat | yathā
śabdo'bhighātādibhyo vijātīyebhya utpadyate, atha

ca na yata: kutaścid gandharasādervijātīyādutpadyate,
abhighātādīnāmeva vijātīyānāṃ tadutpādane

sāmarthyāt; tathā pākajā rūpādayo
vijātīyādagnyāderutpadyante, atha ca na yata: kutaścid

vijātīyāccakṣurāderutpadyante, agnyādereva tadutpādane
sāmarthyāt |

vaiśeṣika āha-citro vai guṇadharma: svajātīyebhyo
vijātīyebhyaścotpadyate |

svajātīyebhyastāvad rūparasagandhasparśādaya:
kāraṇapūrvā rūparasagandhasparśādibhya: evotpadyante,

vijātīyebhyo'pi saṃyogavibhāgapākajādaya: karmādibhya: |
tadevaṃ guṇadharmo dravyadharma

pratyudāharaṇam |

@441

ta eva hi te tathāsanniviṣṭāstāṃ tāṃ saṃjñāṃ
labhante, pipīlikāpaṅktivat |

kathaṃ gamyate ? ekantusaṃyoge paṭasyānupalambhāt | ko hi
tadā sata: paṭasyopalabdhau

pratibandha: |

akṛtsnavṛttau paṭabhāgo'tra syāt, na paṭa: |
samūhamātraṃ ca paṭa: | kaśca

tantubhyo'nya: paṭabhāga: ! anekāśrasaṃyogāpekṣāyāṃ
daśāmātrasaṅghāte paṭopalabdhi: syāt |

na vā kadācit; madhyaparabhāgānāmindriyeṇāsannikarṣāt |
kramasannikarṣe cāvayavānāṃ

cakṣu: sparśanābhyāmavayavijñānaṃ na syāt | tasmāt
krameṇa sannikarṣādavayavivyavasāyādava-

-------------------

ta eva hi te tatheti vistara: | vīraṇādaya eva hi te tathā
tena prakāreṇa kaṭādirūpeṇa

sanniviṣṭā vyavasthitāstāṃ kaṭa saṃjñāṃ labhante |
pipīlikādipaṃktivat | yathā pipīlikāstathā-

sanniviṣṭā: paṃktiriti saṃjñāṃ labhante, na ca
tābhyo'nyat paṃktidravyamasti bhavatāmapi siddhānte |

kathaṃ gamyate tāni vīraṇādīni tathāsanniviṣṭāni
kaṭādisaṃjñā labhante, na punastebhyo

dravyāntarāṇīti ? ata āha-ekatantusaṃyoge
paṭasyānupalambhāt | ārabdhakārye hyekasmin

tantau cakṣu: saṃsparśābhyāṃ saṃyukte tatsamaveta:,
paṭo'pi ca tābhyāṃ sannikṛṣṭa ityasāvapi tathaivo-

palabhyeta | yadi brūyāt-pratibandhāttasyānupalabdhiriti ?
ata āha-ko hi tadā sato

vidyamānasya paṭasyopalabdhau pratibandha iti | nāsti
pratibandha ityabhiprāya: | tasmānna paṭo nāma

dravyāntaramastīti |

syānmatam, ekaikasmintantau pradeśena paṭo varttate, na
sarvātmanā varttata iti ? ata

ucyate-akṛtsnavṛttāviti vistara: | akṛtsnavṛttau paṭasya
kalpyamānāyāṃ paṭabhāgo'traikaikasmin,

tantau syānna paṭa: | tata: kimiti cet ? ata
āha-samūhamātraṃ ca paṭa: | syāditi varttate |

ekasmin bhāga:, aparasminnapara iti tantuvarttināṃ bahūnāṃ
bhāgānāṃ samudāya: paṭa iti ca

prāpnoti, na ceṣyate | kaśca tantubhyo'nya: paṭabhāga iti
kaṇabhugbhaktā: praṣṭavyā:, yena bhāgenāya-

mindriyasannikṛṣṭe tantau varttate | tasmādetāmapi
kalpanāṃ kalpayitvā nāto'nya: paṭa: sidhyati |

syānmatam-ekaikasminnapi tantau paṭo varttate,
paṭopalabdhestu paṭendriyasannikarṣa:

paṭasyānekāśrayasaṃyogāpekṣo nimittamiti |
ato'nekāśrayasaṃyogāpekṣāyāmupalabdhau kalpya-

mānāyāṃ daśāmātrasaṅghāte gṛhyamāṇe paṭa
upalabhyeta, na tūpalabhyate; paṭamadhyabhāgādyadarśanāt |

atha matam-naiva tadānīmapīndriyeṇa madhyādibhāgā:
samprayujyanta iti, ato daśāmātra-

saṅghāte paṭopalabdhirna bhavatīti ? tata
idamabhidhīyate-na vā kadāciditi vistara: | na vā

kadācit paṭolabdhi: syāt |
madhyaparabhāgānāmindriyeṇāsannikarṣāt | naiva hi
sambhavo'sti

yattadārambhakā madhyaparabhāgā: sarva evendriyeṇa
sannikṛṣyeran | tathā ca sati tantvādiṣvapyeṣa

prasaṅga iti | na ca kiñcidapi kāryamupalabhyeta |
kiñca-kramasannikarṣe ceti vistara: | yadā

krameṇa cakṣu: saṃsparśanendriyaṃ vā paṭaṃ gṛhṇīyāt,
tadā paṭagrahaṇaṃ na syāt; yugapadanekāśraya-

saṃyogābhāvāccakṣu: sparśanendriyayo: |
evamanyeṣāmapyavayavānāṃ grahaṇaṃ na syāt |

tasmāditi vistara: | yasmāt krameṇa paṭabuddhi:
kaṭabuddhirvā, tasmādavayaveṣveva

@442

yaveṣveva tadburddhi:, alātacakravat |
bhinnarūpajātikriyeṣu tantuṣu paṭasya rūpādya-

sambhavāt |

citrarūpāditve vijātīyārambho'pi syāt, avicitre ca
pārśvāntare paṭasyādarśanaṃ

syāt, citrarūpadarśanaṃ vā | kriyāpi ca citretyaticitram |
tāpaprakāśabhede cāgniprabhāyā

ādimadhyānteṣu tadrūpasparśayoranupapatti: |

paramāṇvatīndriyatve'pi samastānāṃ pratyakṣatvaṃ yathā
teṣāṃ kāryārambhakatvaṃ cakṣu-

rādīnāṃ ca taimirikāṇāṃ ca vikīrṇakeśopalabdhi: |
teṣāṃ paramāṇuvadeka: keśo'tīndriya: |

-------------------

paṭāvayaveṣu kaṭāvayaveṣu vā tadbuddhi: paṭabuddhi:,
kaṭabuddhirvā vikalpavaśād bhavati | alāta-

cakravat | yathālāte śīghrasañcārāt tatra
tatrotpadyamāne alātacakrabuddhirbhavati, tadvat | sādhanaṃ

cātra-na dravyasat paṭa:,
avayavagrahaṇasāpekṣagrahaṇatvāt, alātacakravat' |
bhinnarūpajāti-

kriyeṣviti vistara: | bhinnarūpeṣu tantuṣu
nīlapītādibhedāt, bhinnajātiṣu dukūlakarpāsādi-

bhedāt, bhinnakriyeṣūrdhvādhogamabhedāt | paṭasya
rūpādyasambhavāt | kīdṛśaṃ tatra rūpaṃ bhavatu, jāti:

kriyā vā ?

syādeṣā buddhi:-citramasya rūpādīti ? tadevaṃ
citrarūpāditve kalpyamāne vijātīyā-

rambho'pi syāt, tantuvīraṇayorapi kaṭārambha: syāt |
tathā sati dharmaviśeṣaviparyaya: prāpnoti |

atyantavijātīyārambhakatvaṃ dravyāṇāṃ prāpnotītyartha:
|

avicitre ca pārśvāntare ekapārśvacitrasya
paṭasyādarśanaṃ syāt, tasya citrarūpādi-

bhamatatvāt | rūpadarśane hi
tadāśrayadravyopalabdhiriṣyate
vaiśeṣikai:-"mahatyanekadravya-

vattvādrūpāccopalabdhi:", "rūpasaṃskārābhāvād
vāyāvanupalabdhi:" (vai^ sū^ 4.1.6-8)_

iti vacanāt | citrarūpadarśanaṃ vā acitre pārśve syād
yadi paṭo dṛśyeta | citraṃ hi tasya

rūpamiṣyate | kriyāpi ca citretyaticitramiti | ekaṃ tad
dravyaṃ vicitrakriyamiti na yujyate |

kriyāvaicitrye hi kriyāvadabhimatānāṃ
dravyāṇāmanyatvamiṣyate | tāpaprakāśabhede ceti vistara:
|

agniprabhālakṣaṇasyāvayavina ādimadhyānteṣvārambhakeṣu
tāpaprakāśabhede sparśanabhedo dṛṣṭa: | sa

ca tadbhedastatra yathākramaṃ tīvramadhyamandatā |
tasyāvayavina: prabhādravyasya tau rūpasparśau nopapadyete |

na hyekasyāvayavino'nekaṃ rūpaṃ sparśo vā yujyate | tena
nāvayavebhyo'vayavidravyamanyadastīti |

atha matam-yadi tantvādibhyo'vayavebhyo na paṭādyavayavī
vyatirikto'sti, paramāṇū-

nāmatīndriyatvāt, na ca tairavayavairaindriyaka ārabdha iti
kṛtsnaṃ jagadapratyakṣaṃ syāt, pratyakṣaṃ ca

gavādi dṛśyate | tasmādatīndriyai:
paramāṇubhirarthāntaramanyadaindriyakamārabdhamiti
siddhiriti ?

atrocyate-paramāṇvatīndriyatve'pīti vistara: | yathā
bhavatāṃ vaiśeṣikāṇāmatīndriyatve'pi

samastānāṃ kāryārambhakatvam, na vyastānām;
evamasmākamapi samastānāmeva pratyakṣatvaṃ na

vyastānāmasatyavayavinyarthāntarabhūte | yathā
cakṣurādīnāṃ cakṣurūpālokamanaskārāṇāṃ
samastānāṃ

cakṣurvijñānotpattau kāraṇatvam, naikaikasya; evaṃ
paramāṇūnāmatīndriyatve'pi samastānāṃ pratyakṣatvam,

naikaikasya | taimirikāṇāṃ ca puruṣāṇāṃ
vikīrṇānāmasaṃyuktānāṃ keśānāṃ samūha upalabhyate

@443

rūpādiṣveva ca paramāṇusaṃjñāviniveśāt tadvināśe
siddha: paramāṇuvināśa: ?

dravyaṃ hi paramāṇu: anyacca rūpādibhyo dravyamiti na
teṣāṃ vināśe tadvināśa:

sidhyati |

aprayuktamasyānyatvam; yāvatā na paricchidyante
kenacit-imāni pṛthivyaptejāṃsi,

ima eṣāṃ rūpādaya iti | cakṣu: sparśanagrāhyāṇi ca
pratijñāyante | dagdheṣu corṇākarpāsa-

kusumbhakuṅkumādiṣu tadbuddhyabhāvād rūpādiṣveva
tadbuddhi: |

pākajotpattau ghaṭaparijñānaṃ saṃsthānasāmānyāt,
paṅktivat | cihnamapaśyato-

'parijñānāt ko vā bālapralāpeṣvādara: iti tiṣṭhatu
tāvadevāpratiṣedha: ||

-------------------

anārabdhe'pyavayavini, na tvekaika: keśa: | teṣāṃ
taimirikāṇāṃ paramāṇuvadeka: keśo'tīndriya

iti | ato nāsti te'nyad dravyam |

tadevamavayavinaṃ pratiṣidhya rūpādibhyo
guṇebhyo'rthāntaraṃ guṇinaṃ pratiṣeddhukām āha-

rūpādiṣveva ceti vistara: | rūpādiṣveva paramāṇuriti
saṃjñāviniveśa: | tadvināśe rūpādivināśe

siddha: paramāṇuvināśa iti |

vaiśeṣikā āhu:-dravyaṃ hi paramāṇu: | anyacca
rūpādibhyo dravyam; "rūparasandha-

sparśavatī pṛthivī" (vai^ sū^ 2.1.1)
ityevamādisiddhāntavacanāt |

aprayuktamasyānyatvam | yasmānna kenacit paricchidyante imāni
pṛthivyaptejāṃsi, ime

eṣāṃ pṛthivyādīnāṃ rūpādayo rūparasagandhasparśā
guṇā iti | brūyād-atīndriyāṇi tattvato na

nirdhāryanta iti | ata āha-cakṣusparśanagrāhyāṇi ca tāni
pṛthivyādīni pratijñāyanta iti |

dagdheṣu ceti vistara: | ūrṇādīnyavayavidravyāṇi na
pacyanta ita pailukā: | taduktaṃ bhavati-

prāktanaguṇanivṛttau pākajaguṇotpattau tadāśrayāstu
dravyāṇi tadavasthānānyeva bhavantīti |

tathaivorṇādibuddhi: syāt | na ca bhavati | tasmād
dravyabuddhyabhāvāt, rūpādiṣveva tadbuddhirna

dravye'rthāntarabhūta iti | yadi hi ūrṇādidravyaṃ
rūpādibhyo'nyat syāt, tattadavasthānaṃ bhavatīti

rūpādīnyevāgnisambandhāduṣṇena
niruddhānītyūrṇādibuddhi: syāt, na ca bhavati, tasmād
rūpādiṣve-

vorṇādibuddhi: |

vaiśeṣikā āhu:-yadi rūpādimātraṃ ghaṭa: syāt,
agnisambandhād rūpādīni

pākajādīnyanyānyutpadyanta iti `sa evāyaṃ ghaṭa:' iti na
parijñāyeta | yasya tu pākād

rūpādīnyevotpadyante nirudhyante ceti, sa eva
ghaṭastadavasthāno bhavatīti tasya tat parijñānaṃ

yujyata iti ? ata idamucyate-pākajotpattau ghaṭaparijñānaṃ
saṃsthānasāmānyāditi | rūpādyākṛti-

sāmānyādityartha: | paṃktivat | yathā na vastat
pipīlikānāṃ tadvyatiriktaṃ paṃktidravyaṃ nāmāsti,

atha ca pūrvapaṃktisaṃsthānasāmānyādanyasyāmapi
tatparijñānaṃ bhavati-saiveyaṃ pipīlikānāṃ

paṃktiriti | āha-kathametad gamyate saṃsthānasāmānyāt
parijñānam, na tu tādavasthāditi ?

atrocyate-cihnamapaśyato'parijñānāditi | yasmāt
khaṇḍanimnonnatādi cihnamapaśyatastatparijñānaṃ

na bhavati, ata: saṃsthānasāmānyāditi siddham ||100||

@444

atha kasyā: saṃvartanyā: katamacchīrṣaṃ bhavati ?

dhyānatrayaṃ dvitīyādi śīrṣaṃ tāsāṃ yathākramam
||100||

trīṇi saṃvartanīśīrṣāṇi-teja: saṃvartanyā dvitīyaṃ
dhyānaṃ śīrṣaṃ bhavatyadho dahyate,

apsaṃvartanyāstṛtīyaṃ dhyānaṃ śīrṣaṃ bhavatyadha:
klidyate, vāyusaṃvarttanyāścaturthaṃ dhyānaṃ śīrṣaṃ

bhavatyadho vikīryate |

yaddhi saṃvartanyā upariṣṭāttacchīrṣamityucyate ||100||

kiṃ puna: kāraṇaṃ prathamadvitīyatṛtīyadhyānāni
tejojalavāyubhirdhvasyante ?

tadapakṣālasādharmyāt,

prathame hi dhyāne vitarkavicārā apakṣālā: | te ca manasa:
paridāhakatvādagni-

kalpā: |

dvitīye prītirapakṣālā | sā ca
prasrabdhiyogenāśrayamṛdukaraṇādapkalpā | ata eva

ca tasmin kṛtsnakāyasthairyāpagamāt du:khendriyanirodha
ukta: sūtre |

tṛtīye dhyāne āśvāsapraśvāsā: | te ca vāyava eva | iti
yasyāṃ dhyānasamāpattau

yathābhūta ādhyātmiko'pakṣāla:, tasyāṃ dhyānopapattau
tathābhūto bāhya iti |

kasmāt pṛthivīsaṃvartanī na bhavati ? pṛthivyeva hi
bhājanākhyā, tasyāṃ

tejojalavāyubhirvirodha:, na pṛthivyeti |

atha caturthadhyāne kathaṃ na saṃvartanī ?

na caturthe'styaniñjanāt |

caturthaṃ
dhyānamādhyātmikāpakṣālarahitatvādāneñjyamuktaṃ
bhagavatā | ato'tra

bāhyo'pakṣālo na pravartata iti nāstyatra saṃvartanī |

śuddhāvāsaprabhāvādityapare | na tai: śakyamārūpyān
praveṣṭum, nāpyanyatra gantumiti |

nityaṃ tarhi caturthadhyānabhājanaṃ prāpnoti ?

-------------------

sā ceti vistara: | sā ca prīti: | prasrabdhiyogena |
`prītermanasa: prasrabdhirjāyate' iti

prasrabdhiyogenā śrayamṛdukaraṇādapkalpā |

ata eva ceti vistara: | āśrayamṛdukaraṇāt | tasmin dvitīye
samāpattidhyāne kṛtsnasya

kāyasthairyasyāpagamād du:khendriyanirodha ukta: | "sukhasya
ca prahāṇād du:khasya ca prahāṇāt

pūrvameva saumanasyadaurmanasyayorastaṅgamādadu:khāsukha
mupekṣāsmṛtipariśuddhaṃ caturthaṃ dhyānamupasampadya

viharati" ( ) iti vacanāt |

ādhyātmikāpakṣālarahitatvāditi | ye
vitarkavicārādayo'ṣṭāvādhyātmikāpakṣālā:-

"vitarkacārau śvāsau ca sukhādi ca catuṣṭayam" (abhi^ ko^
8.11) iti, tadrahita-

tvādityartha: | ānejyamiti | "ejṛ kampane" (mā^ dhā^ 1.146)
ityasya dhātoretad rūpam-

ānejyamiti | yathā tvā niñjyamiti pāṭha:, tadā ige:
(dra^-mā^ dhā^ 1.91) prakṛtyantara-

@445

na nityaṃ saha sattvena tadvimānodayavyayāt ||101||

na hi caturthaṃ dhyānamekabhūmisambaddham | kiṃ tarhi ?
vicchinnasthānāntaram,

tārakāvat | tatrāpyayaṃ sattva upapadyeta, cyaveta vā, sa
sārdhaṃ vimāneneti nāstyasya

nityatvam ||101||

kena puna: krameṇaitā: saṃvartanyo bhavanti ? nirantaraṃ
tāvat-

saptāgninā,

sapta saṃvartanyastejasā bhavanti | tata:-

adbhirekā,

saptānāṃ teja: saṃvartanīnāmanantaramadbhi: saṃvartanī
bhavati |

evaṃ gate'dbhi: saptake puna: |

tejasā saptaka:,

etena krameṇāpsaṃvartanīnāṃ gate saptake puna: teja:
saṃvartanīnāṃ saptako bhavati |

paścād vāyusaṃvartanī tata: ||102||

paścādekā vāyusaṃvartanī bhavati | kiṃ kāraṇam ?
yathaiva hi teṣāṃ sattvānāṃ

samāpattiviśeṣādātmabhāvānāṃ sthitiviśeṣa:, tathā
bhājanānāmapāmiti tā etā bhavanti |

evaṃ ca kṛtvā-ṣaṭpañcāśat teja: saṃvartanya:, sapta
apsaṃvarttanya:, ekā vāyusaṃvarttanī |

-------------------

syaitad rūpaṃ draṣṭavyam | na tai: śuddhāvāsakāyikai:
śakyamārūpyān praveṣṭuṃ vipaśyanācaritatvāt |

śamathacaritāścārūpyā: | nāpyanyatra gantumadharāṃ
bhūmiṃ viśeṣagāmitvāt ||101||

etena krameṇeti | yathoktena | saptānāṃ teja:
saṃvartanīnāmanantaramadbhi: saṃvartanī bhavatyekā |

puna: saptānāṃ teja: saṃvarttanīnāmanantaramadbhi:
saṃvartanī bhavati dvitīyā | evaṃ yāvat saptamyadbhi:

saṃvartanī |

"evaṃ gate'dbhi: saptake puna: tejasā saptaka:" | "tata:"
paścāt ekā vāyusaṃvarttanī

bhavati, kiṃ kāraṇam ? yathā varṇitam-bahunā
kālaprakarṣeṇāpsaṃvartanī bhavati, tato'pi bahutareṇa

vāyusaṃvarttanīti, ata idamucyate-yathaiva hi teṣāmiti
vistara: | yathā prathamadhyānād dvitīya-

dhyāna samāpattiviśeṣādātmabhāvānāṃ
dvitīyadhyānabhūmikānāṃ sthitiviśeṣa: |
ardhamahākalpārdhaṃ

prathamadhyānopapannānāmāyu: pramāṇam, kalpadvayaṃ
dvitīyadhyānopapannānāmiti | tathā bhājanānā-

mapāmapi | kim ? sthitiviśeṣa iti | evaṃ dvitīyādapi
tṛtīyadhyānasya viśeṣo vaktavya: | evaṃ

ca kṛtveti | yasmādaṣṭakṛtvasteja: saṃvartanīsaptakā iti
ṣaṭpañcāśat teja: saṃvartanyo bhavanti,

saptāpsaṃvartanya:, ekā vāyusaṃvartanīti catu:ṣaṣṭi:
saṃvartanyo bhavanti | tasmād yaduktaṃ prajñapti-

bhāṣye-catu:ṣaṣṭi: kalpā: śubhakṛtsnānāmāyu:
pramāṇamiti, tat sūktaṃ bhavati | yathā "ūrdhvaṃ

tu parīttābhebhya āśraya: | dviguṇadviguṇa:" (abhi^ ko^
3.77) ityatroktaṃ śubhakṛtsnānāṃ

catu:ṣaṣṭiyojanānāṃ śarīrapramāṇam |
śarīrapramāṇena ca teṣāmāyu: pramāṇamuktam | "āyustu
kalpai:

@446

evaṃ ca prajñaptibhāṣyaṃ sunītaṃ bhavati-"catu:ṣaṣṭi:
kalpā: śubhakṛtsnānā-

māyu:pramāṇam" ( ) iti ||102||

abhidharmakośabhāṣye lokanirdeśo nāma

tṛtīyaṃ kośasthānaṃ samāptamiti |

-------------------

svāśrayasammitai:" (abhi^ ko^ 3.80) iti vacanāt | ekaikā
saṃvartanī mahākalpa iti

kṛtvā | iyatā hi kālena teṣāmāyuṣa: parisamāptiriti
||102||

ācāryayaśomittrakṛtāyāṃ sphuṭārthāyām

abhidharmakośavyākhyāyāṃ

lokanirdeśo nāma

tṛtīyaṃ kośasthānam ||